
STEPIN  AC 


Ništa,  osim  najočitijih  tiskarskih  grešaka,  nisam  mijenjao,  a  tako  reći  svako  slovo  sam 
provjerio  u  usporedbi  s  izvornikom,  papirnatom  knjigom,  kojoj  je  ovaj  elektronički  prijevod 
na  taj  način  skoro  sasvim  identičan.  (Izuzetci  su  moje,  nadam  se  rijetke,  greške  u  tipkanju,  te 
moji  ispravci  tiskarskih  grešaka  izvornika  i  malo  ili  nimalo  što  drugo.) 

Sam  redoslijed  teksta  se  dakle  podudara  s  onim  u  papirnatoj  knjizi.  Stranice  su  ovdje 
odvojene  horizontalnim  linijama  po  cijeloj  širini.  U  izvorniku  nezapisane  stranice  naznačene 
su  u  uglatim  zagradama, "["  i "]". 

Ovo  je  inačica: 

0.90 

Datoteka  se  zato  izvorno  i  zove: 

BenigarStepinac-0.90.htm 

Odakle  god  da  si  dobio  (ste  dobili)  ovu  elektroničku  knjigu,  želiš  li  znati  radi  li  se  o  tekstu 
kakav  sam  ja  večeras  1.  veljače  dovršio  (ako  stignem,  ako  ne,  onda  ću  valjda  stići  sutra  u  sitne 
predjutarnje  sate),  možeš  usporediti  md5sum  (vrsta  kontrole  inačice,  verzije  neke  datoteke, 
pogodna  upravo  za  ovakve  svrhe)  te  datoteke  sa  md5sum  vrijednošću  koju  sam  ja  postavio 
negdje  na  www.exDeo.com,  uz  istu  ovu  inačicu  ove  knjige  (to  se  može  samo  po  dovršetku 
datoteke). 

Ne  znaš  što  je  md5sum,  a  nemaš  koga  pitati?  Utipkaj  md5sum  ili  md5  u  tražilicu  na  intemetu, 
nađi  i  prouči. 

Ovaj  svoj  posao  napravio  sam  za  Hrvatsku  Crkvu...  barem  za  one  malene  u  njoj  poput  mene. 

Svijestan  sam  da  postoji  novo  izdanje  ove  knjige,  nedavno  objelodanjeno...  ali  tu  knjigu  još 
nisam  kupio.  Učinit  ću  to,  jer  sljedeći  put  želim  saznati  o  Kardinalu  Stepincu  i  ono  što  moja 
posuđena,  skenirana,  i  optički-znakovno-prepoznata  (engl.  OCR)  knjiga,  obrađena  uz  pomoć 
emacs  editora  na  linuxu  ("linux  from  scratch"),  ne  sadrži,  jer  najnovije  izdanje  ove  knjige 
mora  daje  vrlo  dobro  upotpunjeno  i  greške  vrlo  savjesno  ispravljene. 


Molim  nadležne  u  Crkvi,  kao  i  u  našoj  ...zaista  samo  koliko-toliko  pravnoj  državi,  da  dopuste 
ovu  elektroničku  knjigu  u  javno,  neprofitno  vlasništvo  ove  naše  premalo  poštivane  Hrvatske 
Crkve,  u  vlasništvo  svakog  njezinog  običnog  vjernika  koji  bi  htio  ovu  knjigu  čitati. 

Naime  ovo  izdanje  knjige  je  jako  odavno  van  tiska  i  tko  zna  koliko  malo  primjeraka  još 
postoji!  A  tko  zna  što  li  se  dogodilo  s  izdavačem  do  danas?  S  piscem,  Ocem  franjevcem 
Aleksom  Benigarom?  S  tim  mislima  u  duši  ponadao  sam  se,  upuštajući  se  u  ovaj  dogotrajni 
rad,  da  pravne  prepreke,  ako  uopće  postoje,  ne  bi  smjele  biti  ozbiljnije  prirode...  I  dalje  se 
nadam  da  nisu... 

Jer  ova  inačica  je  prikladna  za  tiskanje  na  običnom  pisaču  kakva  mnogi  imaju  uz  svoja 
računala!  Ipak  vrlo  je  obimna,  treba  znati... 

Bit  će  sigurno  i  onih  koji  će,  pročitavši  je,  poželjeti  štedjeti  za  novo  bolje  papirnato  izdanje  iz 
knjižare,  baš  kao  što  ću  i  ja!  A  koji  si  ne  bi  mogli  priuštiti  da  kupe  knjigu,  u  ovoj  Hrvatskoj 
malobrojnih  bogatih  sebičnih  i  brojnijih  siromašnih,  ipak  će  si  možda  moći  priuštiti  primjerak 
ove  elektroničke  knjige,  uz  pomoć  svojih  prijatelja  koji  posjeduju  računalo  i  pisač. 

Radio  sam  više  od  mjesec  napornih  dana  (barem  12-tak  sati  dnevno)  samo  na  ovom 
elektroničkom  prijevodu.  To  je  također  bilo  potpuno  financijski  neproduktivno  vrijeme. 

Želite  li  pomoći  ovakve  i  slične  moje  projekte  za  katoličku  vjeru,  upoznajte  moj  rad  kroz  moj 
websajt,  gdje  možete  naći  i  pojedinosti  kako  možete  pomoći: 

www.exDeo.com 

Neka  vas  sve  blagoslovi  naš  divni  Kardinal  Nadbiskup  zagrebački  Alojzije  Stepinac! 

U  ime  Oca  i  Sina  i  Duha  Svetoga! 

Slijedi  izvorni  tekst  knjige. 

[0] 

ZIRAL  -  ZAJEDNICA  IZDANJA  RANJENI  LABUD 

ZIRAL,  hrvatska  međunarodna  izdavačka  zajednica,  ima  za  cilj  omogućiti  Hrvatima  po 
svijetu  da  lakše  dođu  do  dobre  knjige.  Pružajući  im  knjige  na  hrvatskom  jeziku,  ZIRAL  želi  u 
njima  dati  —  preko  probranih  pisaca  i  stručnjaka  —  odgovore  na  goruća  pitanja,  koja  danas 
zaokupljaju  hrvatskog  čovjeka,  i  omogućiti  mu  da  bolje  upozna  i  zavoli  svoju  povijest,  jezik, 
kulturu,  vjeru  i  Slobodu  Hrvatskog  Naroda. 

KNJIGE  DO  SADA  OBJAVLJENE 

•  REDOVITA  IZDANJA: 

1.  L.  KORDIĆ,  Livade  snova  i  vjetrova,  1.  izdanje  1970;  2.  izd.  1974.  Str.  78.  Dol.  2, 
ukoričeno  3. 

2.  L.  KORDIĆ,  Plime  neizmjerja.  Izabrane  pjesme,  1970.  Str.  120.  Dol.  2. 


3.  M.  VIDOVIĆ,  Ribnjak  Betezda.  Pripovijesti,  1971.  Str.  204.  Dol.  2. 

4.  F.  NEVISTIĆ,  Temelji  demokracije,  1971.  Str.  274.  Dol.  3. 

5.  K.  VASILJ,  Sloboda  i  odgovornost,  1972.  Str.  356.  Dol.  4,  ukoričeno  5. 

6.  P.  KORDIĆ,  Slavoluk  vrh  ruševina,  1972.  Str.  318.  Dol.  4,  ukoričeno  5. 

7.  D.  MANDIĆ,  Crvena  Flrvatska.  Drugo,  upotpunjeno  i  prošireno  izdanje.  1972.  Str.  356. 
Dol.  4,  ukor.  5. 

8.  D.  MANDIĆ,  Hrvatske  zemlje  u  prošlosti  i  sadašnjosti.  Prvo  izd.  1972  -  iscrpljeno. 

9.  J.  PRPIĆ,  Posljednji  svibanj,  1973.  Str.  104.  Dol.  4,  ukor.  5. 

10.  Hrvatska  iseljenička  lirika,  priredio  L.  KORDIĆ,  1974.  Str.  250.  Dol.  2.  ukor.  3. 

Knjiga  14:  ALEKSA  BENIGAR,  Alojzije  Stepinac,  Hrvatski  kardinal 
Glavni  urednik:  Vinko  D.  Lasić 

Cum  permissu  superiorum  —  omniaque  caetera  ad  normam  legum  ecclesiasticarum  fatentur 
©ZIRAL 

POPRATNO  SLOVO 

Alojzije  Stepinac,  zagrebački  nadbiskup,  hrvatski  kardinal,  svojini  svetim  životom  i 
apostolskim  radom  u  vrlo  burno  vrijeme  Hrvatskog  Naroda  i  uopće  svijeta,  postao  je  tako 
istaknuta  osoba,  koja,  makar  tijelom  već  davno  u  grobu,  nužno  zahtijeva  da  se  o  njemu  sazna 
sva  istina. 

Ne  možemo  biti  zadovoljni  glasom  zvona  samo  jednog  zvonika  kojeg  zvuk  ide  samo  u 
jednom  pravcu.  Hrvatski  Narod  želi  saznati  punu  istinu  o  svakom  svome  sinu  i  kćeri,  a 
poglavito  o  ovako  istaknutim  ljudima,  o  kojima  ne  šute  užareni  jezici  ni  drugih  naroda. 

U  ruke  nam  je  dospio  ovaj  životopis  Alojzija  Stepinca,  u  kojem  pisac  želi  prikazati  samo 
istinu  i  to  punu  istinu  bez  prešutnih  jazova  i  bez  preskakivanja  s  brijega  na  brijeg. 

Pisac,  Aleksa  Benigar,  hrvatski  franjevac  i  dugogodišnji  misijonar  u  Kini,  daleko  je  bio  od 
svih  događaja  za  vrijeme  golemih  političkih  preobraćaja,  kroz  koje  je  u  zadnje  vrijeme  prošao 
Hrvatski  Narod.  Mnogo  je  godina  proučavao  veliko  mnoštvo  isprava,  koje  se  odnose  na 
Stepinca,  s  nakanom  da  čitatelju  pruži  zaokružen  njegov  životopis.  Benigar  je  posve  slobodan 
od  osobnih  sklonosti  prema  ovoj  ili  onoj  strani  u  prijepornim  stvarima,  ali  ima  iskrenu  nakanu 
i  odvažnost  reći  istinu  onakvu,  kakva  zrači  iz  pronađenih  isprava  i  povijesnih  činjenica,  bez 
uvrede  bilo  kome. 

Uvjereni  smo  daje  on  u  tome  vrlo  uspio,  koliko  su  mu  to  dopuštale  pronađene  isprave  i 
vjerodostojni  iskazi  i  dokazi.  Sad  imamo  pred  sobom  prvi  zaokružen  i  potpun  životopis 
Alojzija  Stepinca,  suvremenog  hrvatskog  zatočnika  vjere  i  domovine,  životopis  osnovan  na 
povijesnim  dokazima  i  činjenicama. 


Radosni  smo,  što  možemo  hrvatskim  čitateljima  u  domovini  i  širom  svijeta  pružiti  ovu 
slobodnu  riječ  o  Stepincu.  Jer,  makar 

daje  uspomena  na  njega  još  prekrivena  debelim  gunjem  šutnje,  na  kojeg  četiri  roglja  stoji 
oružana  straža  nasilja,  ipak  duh  se  ne  da  sputati  niti  u  kakve  lonce  zatvoriti.  Duh  slobode  i 
istine  mora  prije  ili  kasnije  odnijeti  pobjedu  nad  bilo  kakvom  silom.  A  Stepinčev  duh  čistije 
duh  slobode,  koji  je  i  u  najgušćoj  tami  protivština  i  progona  visoko  držao  zublju  istine  na 
svim  poljima  njezine  djelotvornosti.  Ovaj  Stepinčev  duh  istine  i  nezarobljive  slobode  govori 
neprestano  i  potiče  nas  na  ustrajnu  odvažnost.  Njegov  sveti  lik  siguran  je  svjetionik  onima, 
koji  Boga  iskreno  traže.  Hrvatskom  Narodu  on  je  učitelj  i  putokaz  nesebičnog  i  djelotvornog 
rodoljublja,  koje  će  prije  ili  kasnije  sigurno  doći  do  svoje  samostalne  države,  kako  on  to 
svjedoči  u  svojoj  oporuci  Hrvatskom  Narodu. 

ZIRAL 

KRATICE 


AAS 

=  Acta  Apostolicae  Sedis,  Citta  del  Vaticano. 

ABK 

=  Arhiv  biskupskih  konferencija,  Zagreb. 

bilj . 

=  bilješka. 

CAVALLI 

=  F.  CAVALLI,  11  processo  del!  Arcivescovo  di  Zagabria,  Roma  1947. 

CECELJA 

V.  CECELJA,  Moja  sjećanja  na  uz.  kard.  Stepinca,  zagrebačkog 
nadbisknpa.  Tipkopis  kod  pisca  ove  knjige. 

d. 

=  dinar. 

DnevBauer 

=  Dnevnik  službi  nadbiskupa  dr.  Antuna  Bauera,  u  NAZ. 

g- 

=  godina,  godine;  gospodin. 

gl- 

=  gledaj,  sravni. 

GSIM 

Glasnik  Srca  Isusova  i  Marijina  1-20,  1949-1968  Salzburg  «Caritas 
Croata»,  urednik  Vilim  Cecelja. 

D.  HREN,  Dr.  Alojzije  Stepinac,  kardinal  i  zagrebački  nadbiskup, 

HREN 

=  hrvatski  metropolit.  Uspomene  na  kard.  Stepinca.  Tipkopis  kod  pisca 
ove  knjige. 

ISIDOR 

ISIDOR  MARKUS  EMANUEL,  Sieben  Jahre  im  roten  Talar,  Speyer 
1970. 

KL 

=  Katolički  list,  Zagreb. 

Le  S.  Siege 

KOLAREK 

MASUCCI 

MEŠTROVIĆ 

n.  dj. 
n.  mi. 

NAZ 

pogl. 

PL 

s. 

si. 

Suđenje 

sv. 

SVZN 

VD 


Le  Saint  Siege  et  la  guerre  en  Europe,  juin  1940  -  juin  1941.  Actes  et 
Documents  du  Saint  Siege  relatives  a  la  guerre  mondiale,  vol.  4,  Citta 
del  Vaticano  1967;  vol.  5:  Juillet  1941-1942,  n.  mj.  1969;  vol.  8: 
Janvier  1941  -  Dvcembre  1942,  n.  mj.  1974. 

=  N.  KOLAREK,  Pismo  upravljeno  piscu  ove  knjige,  siječanj  1967. 

G.  MASUCCI,  Misija  u  Hrvatskoj,  preveo  Marijan  Mikac,  Madrid 
1 967. 

I.  MEŠTROVIĆ,  Uspomene  na  političke  ljude  i  događaje,  Buenos 
Aires  1961. 

=  navedeno  djelo. 

=  navedeno  mjesto. 

=  Nadbiskupski  arhiv,  Zagreb. 

=  poglavlje. 

=  Patrologia  latina,  izdanje  J.-P.  Migne,  Pariš  1844-1864. 

=  sati. 

=  slijedi. 

Suđenje  Lisaku,  Stepincu,  Šaliću  i  družini  ustaško-križarskim 
zločincima  i  njihovim  pomagačima,  Zagreb  1946. 

—  sveti,  sveta,  svezak. 

=  Službeni  vjesnik  zagrebačke  nadbiskupije,  Zagreb. 

Vranekovićev  dnevnik.  Rukopis  Josipa  Vranekovićeva,  krašićanskog 
župnika  u  5  svezaka,  kod  pisca  ove  knjige. 


[9] 

PREDGOVOR 

O  Alojziju  Stepincu,  zagrebačkom  nadbiskupu,  hrvatskom  metropoliti,  kardinalu  rimske 
Crkve  i  hrvatskom  kardinalu,  napisano  je  nakon  njegove  smrti  (10.  veljače  1960)  pa  do  danas 
dosta,  mnogo  više  na  stranim  jezicima  negoli  na  hrvatskome.  Ipak  još  nije  napisano  toliko  da 
bi  njegov  životopis  i  njegovo  izvanredno  djelo  bilo  dovoljno  osvijetljeno  i  svijetu  dobro 
poznato. 

Pisali  su  o  njemu  njegovi  štovatelji  i  njegovi  protivnici,  odnosno  protivnici  njegovih  vjerskih, 
kršćanskih  i  ljudskih  načela.  Kao  što  je  bio  u  stvarnosti,  tako  je  i  u  svim  tim  spisima  prikazan 
različito,  oprečno.  On  je  zbilja  kao  kamen  međaš,  koji  dijeli  duhove,  kamen  protuslovlja. 

Neki  su  ga  optuživali  da  nije  kao  nadbiskup  pravodobno  i  odlučno  ustao  protiv  stanovitih 
zločina,  koji  su  se  za  vrijeme  drugog  svjetskog  rata  događali  po  svoj  Europi  pa  tako  i  u 
pojedinim  krajevima  Hrvatske,  dok  su  mu  drugi  istovremeno  predbacivali  da  je  bio  sklon 
partizanima  —  komunistima.  Nekima  nije  bio  dosta  djelotvoran  u  nadbiskupiji,  a  nekima  je 
bio  pristaša  čak  rasizma  (1).  Jugoslavenski  komunistički  sud  osudio  ga  je  na  16  godina 
tamnice  i  prisilnog  rada  (naravno  «u  ime  naroda»)  zbog  tobožnjega  «surađivanja  s 
okupatorom»  i  zbog  «rada  protiv  države»  (2).  No,  međutim,  zanimljivo  je  da  taj  isti  narod, 
Hrvatski  Narod,  u  ime  kojeg  je  tobože  osuđen,  smatrao  gaje  i  smatra  ga  svojim  duhovnim 
pastirom,  Božjim  čovjekom, 

(1)  Gl.  propovijed  nadbiskupa  Stepinca  na  svršetku  pokorničke  procesije,  31.  listopada  1943. 
U  NAZ:  Pismohrana  kard.  Stepinca. 


(2)  Suđenje,  str.  219  245  261  si.  -  Nadbiskupov  zaključni  govor  na  suđenju,  3.  listopada  1946. 

svecem  i  uzornim  rodoljubom,  koji  se  pun  neslomive  vjere  i  žarke  ljubavi  žrtvovao  za 
duhovno  i  vremenito  dobro  svog  naroda. 

Ali  prema  tim  spisima  Stepinac  je  postao  ne  samo  kamen  protuslovlja,  nego  i  kamen  putokaz, 
grad  na  gori,  svjetionik  iz  kojega  prosijeva  neugasivo  i  sigurno  svjetlo  svim  ljudima,  bez 
razlike  narodnosti,  koji  za  svoj  životni  put  uzimaju  nepromjenjiva  razumska  i  vjerska  načela. 
On  svojim  velikim  likom  prelazi  granice  i  slavu  jedne  narodnosti,  jer  ga  je  njegovo 
neustrašivo  svjedočanstvo,  koje  je  zapečatio  svojim  mučeništvom  i  smrću,  učinilo  sveopćim 
uzorom  i  izgledom. 

No,  uza  sve  to  Stepinac  ostaje  putokaz,  uzor  i  snaga  u  prvom  redu  narodu  iz  kojeg  je  nikao, 
Elrvatskom  Narodu,  kojega  je  ljubio  do  kraja.  Svaka  tegoba,  rana  i  bol  Hrvatskog  Naroda 
postala  je  njegova  tegoba,  rana  i  bol.  On  je  to  očitovao  svim  svojim  životom,  a  to  je  i  riječima 
izrekao  u  više  prigoda.  U  vrijeme  svog  krašićkog  zatočeništva  dobivao  je  ponekad  u  ruke 
neke  hrvatske  smotre  i  novine  iz  inozemstva.  Pregledao  bi  ih,  a  jednom  zgodom  izreče  svoju 
opasku  (3): 

«Dobro  mi  dođe  za  orijentaciju  svaki  ovakav  članak.  Ima  tu  utješnih  stvari,  ali  je  i  bolno,  što 
su  naši  vani  tako  nesložni.  Dva  Hrvata  —  tri  stranke.  Jedni  druge  optužuju  i  teško 
zaboravljaju  pogrješke  jedni  drugima,  a  oni  se  opet  pozivaju  na  mene  i  svi  me  navlače  na 
svoju  stranu.  Kao  biskup  nisam  bio  ni  HSS-ovac,  ni  ustaša,  ni  pučkaš.  Interes  naroda  branio 
sam  i  branit  ću,  a  politiku  kao  takvu  ostavljam  drugima.  No,  boli  me,  kad  vidim,  kako  se 
neprijatelji  upravo  vesele  toj  našoj  neslozi  i  potpiruju  je». 

Nemamo  još  životopisa  prikazana  u  cijelosti  o  ovome  izvanrednome  hrvatskom  velikanu,  koji 
u  današnje  vrijeme  posve  jedinstveno  svjedoči  za  vrijednosti  duha  i  vjere,  koji  stoji  na  čelu 
čitavog  mnoštva  bezimenih  i  poznatih  mučenika  bezbožnog  materijalizma. 

Dok  je  već  davno  uveden  proces  za  beatifikaciju  pape  Pija  XII  i  Ivana  XXIII,  koji  su  Stepinca 
slavili  kao  sveca  i  mučenika  i,  tako  reći,  kanonizirali  ga,  opasnost  je  da  nas  drugi  narodi  ne 
optuže  da  mi  Hrvati  ne  znamo  cijeniti  svoje  velikane  ili  se  stra- 

(3)  VD  II  267.  -  Ja  naglasio  kosim  slovima.  A.  B. 

šimo  dignuti  njihov  stijeg  pod  kojim  su  oni  dali  svoj  život.  Da  se  to  ne  bi  dogodilo,  nadamo  se 
da  će  pomoći  ovaj  pokušaj  potpunog  —  koliko  je  zasad  moguće  —  i  na  vjerodostojnim 
povijesnim  izvorima  napisanog  životopisa. 

Nakon  smrti  kard.  Alojzija  Stepinca  više  me  je  prijatelja  nagovaralo  da  napišem  njegov 
životopis.  Veličina  samog  kardinala  i  osobito  zamršene  prilike,  u  kojima  je  živio  i  djelovao,  a 
koje  nažalost  traju  sve  do  danas,  na  prvi  mah  su  me  zaustavile.  Stavljao  sam  si  pitanja:  Hoću 
li  moći  u  ovim  okolnostima  i  pri  mojoj  zaposlenosti  doći  do  vjerodostojnih  izvora  i  stvarnih 
dokaza,  koji  nepristrano  prikazuju  osobu  pokojnog  kardinala?  Hoću  li,  nakon  moga  izbivanja 
iz  domovine  tamo  od  g.  1928,  moći  sustavno  dotjerati  prikaz  onoga  što  nađem  u  tim 
ispravama?  Usprkos  ovim  početnim  kolebanjima  odvažno  sam  se  napokon  prihvatio  ovog 
teškog  i  odgovornog  posla,  jer  sam  smatrao  da  su  ona  ustrajna  nagovaranja  mojih  prijatelja 
izraz  Božje  volje,  a  k  tome  se  na  kraju  pridružio  i  izraz  volje  vrhovnog  starješine  franjevačkog 
reda. 

Kroz  punih  osam  godina  brižno  sam  i  s  ljubavlju  sabirao  isprave  i  sve  moguće  podatke. 
Iskoristio  sam  građu  nadbiskupskog  arhiva  u  Zagrebu,  kardinalovu  osobnu  pismenu 
ostavštinu,  oveći  broj  pismenih  svjedočanstava  osoba,  koje  su  ga  dobro  poznavale  i  s  njime 
surađivale,  te  više  usmenih  saopćenja  od  vjerodostojnih  osoba,  koje  su  bile  s  njim  u  dodiru. 
Sabrao  sam  o  njemu  podatke  iz  Katoličkog  lista,  iz  Službenog  vjesnika  zagrebačke 
nadbiskupije,  iz  raznih  smotra  i  novina,  iz  knjiga  u  kojima  sam  mogao  naći  vjerodostojna 
svjedočanstva.  Uspjelo  mi  je  sabrati  priličan  broj  njegovih  privatnih  pisama.  Mnogo  je 
njegovih  pisama  bilo,  nažalost,  uništeno  prema  izričitoj  njegovoj  želji  u  onim  teškim 
prilikama  terora  i  progona. 

Među  osobito  vrijedne  izvore  ubrajam  pet  svezaka  Dnevnika  Josipa  Vranekovića,  krašićkog 
župnika  i  dekana,  kod  koga  je  Kardinal  sproveo  u  zatočeništvu  zadnjih  devet  godina.  Počeo 
gaje  pisati  24.  studenog  1951,  a  završio  2.  siječnja  1960.  Činjenice  je  zapisivao  vremenskim 
redom,  kako  su  se  i  događale.  A  bilježio  je  također  podatke  iz  pređašnjeg  kardinalova  života: 
iz  djetinjstva,  đačkog  doba  i  vojništva  u  vrijeme  prvog  svjetskog  rata,  kako  mu  ih  je  on  sam 
prigodice  u  nevezanom  razgovoru  pripovijedao.  Kako  pri  tome  Vraneković  nije  redovito 
davao  svojih  sudova  ni  primjedbi,  njegov  je  Dnevnik  od  neprocjenjive 

vrijednosti  za  upoznavanje  života  i  ličnosti  pokojnog  hrvatskog  kardinala  (4). 

Htio  sam  imati  uvid  i  u  izvorne  isprave,  koje  se  nalaze  u  vatikanskom  arhivu  papina  državnog 
tajništva,  ali,  prema  važećim  propisima,  još  nije  za  to  vrijeme. 

Nije  mi  bilo  moguće  proučiti  ono  što  se  nalazi  u  državnim  arhivima  kraljevske  Jugoslavije, 
Nezavisne  Države  Hrvatske  i  komunističke  Jugoslavije.  No,  mislim,  da  za  ovaj  životopis  to 
nije  odveć  velik  propust,  jer  što  je  tu  bilo  važno,  uglavnom  je  objavljeno  u  raznim  knjigama. 

Nakon  svega  pomnog  istraživanja,  toliko  je  sabranih  isprava  i  tako  su  važne,  da  se  može 
sastaviti  i  predstaviti  posve  zaokružen  i  potpun  životopis  hrvatskog  kardinala  Stepinca. 


Sabrano  gradivo  počeo  sam  obrađivati  15.  listopada  1968,  u  nadi  da  ću  ga  tijekom  pisanja 
moći  još  više  upotpuniti. 

Da  ispravno  shvatim  osobu  zagrebačkog  nadbiskupa  i  hrvatskog  kardinala  Stepinca,  morao 
sam  dobro  proučiti  prilike,  u  kojima  je  živio  i  djelovao,  a  koje  ja  osobno  nisam  proživljavao. 
Tražeći  golu  istinu  i  nepristrano  ispitujući  pojedine  događaje, 

(4)  Na  posljednjem  dijelu  životnog  puta  kardinala  Stepinca,  na  kojem  je  prošao  križni  put 
božanskog  Spasitelja  i  kad  mu  je  tijelo  pod  teškim  duševnim  pritiskom  počelo  malaksati, 
Providnost  mu  je  kao  suputnika  i  pomagača  dodijelila  Josipa  Vranekovića,  koga  možemo  s 
punim  pravom  smatrati  šimunom  Cirencem  našega  velikog  Patnika.  Ovaj  je  svećenik  shvatio 
važnost  svoje  uloge  u  zadnjim  bitkama,  što  ih  je  kroz  devet  posljednjih  godina  života  morao 
voditi  hrvatski  kardinal.  Vraneković  je  velikodušno  i  neštedimice  u  tu  borbu  uložio  i  utrošio 
sve  svoje  duševne  i  tjelesne  snage,  sve  svoje  sposobnosti  i  sva  inače  skromna  materijalna 
sredstva. 

Nije  li  nemila  i  neizlječiva  bolest  —  rak  limfnih  žlijezda  —  koja  je  zahvatila  njegov 
organizam,  kad  je  bio  u  naponu  snage  i  zrelosti,  došla  kao  neki  nastavak  i  nadopuna  životne 
žrtve  kardinala  Alojzija?  Nije  li  ta  bolest  bila  nužna  posljedica  svega  onoga,  što  je  kroz 
posljednjih  deset  godina  zajedno  s  kardinalom  onako  junački  pretrpio?  Nije  li  Gospodin  htio, 
da  i  u  ovom  slučaju  dođe  do  ostvarenja  ona  njegova  poznata  riječ,  koju  je  kardinal  Alojzije 
volio  na  sebe  primjenjivati,  a  glasi:  «Kad  učinite,  što  ste  bili  dužni,  kažite:  Beskorisne  smo 
sluge»(Lk  17,  10). 

Zato  odajemo  na  ovom  mjestu  priznanje  plemenitoj  svećeničkoj  duši  Josipa  Vranekovića, 
kojemu  ujedno  posmrtno  zahvaljujemo,  što  nam  je  u  svom  Dnevniku  ostavio  bogato  gradivo, 
bez  kojega  bi  mnoge  pojedinosti  iz  života  Kardinalova  pale  u  zaborav,  a  nama  je  izvrsno 
poslužilo  u  izrađivanju  ovog  životopisa.  Ni  njega  danas  više  nema  među  živima.  Kardinala  je 
samo  za  par  godina  preživio.  Umro  je  iscrpljen  borbama  i  bolešću,  26.  srpnja  1964,  u  45. 
godini  života  u  Krašiću,  i  na  tamošnjem  groblju  je  svečano  sahranjen.  Do  groba  gaje  otpratio 
sam  zagrebački  nadbiskup  Franjo  kardinal  Šeper  s  pomoćnim  biskupom  Franjom  Kuharićem, 
95  svećenika  i  4.000  vjernika.  Ondje  njegovo  tijelo  počiva  uz  smrtne  ostakle  kardinalovih 
roditelja  i  pokojnoga  župnika,  koji  je  kardinala  krstio,  čekajući  slavno  uskrsnuće. 

proučavajući  sve  ondašnje  prilike,  došao  sam  do  zaokružena  i  ujednačena  pregleda  činjenica  i 
zbivanja  onoga  vremena.  Ogledavši  u  tako  dobivenom  okviru  život  i  djelovanje  Stepinca, 
prvaka  Crkve  među  Flrvatima,  tek  tada  me  je  zabliještio  svojom  veličinom  njegov  lik.  Stoga 
sam  pred  neka  razdoblja  kardinalova  života  stavio  sažet  pregled  ondašnjeg  povijesnog  i 
političkog  stanja,  ne  s  nakanom  da  opišem  nedavnu  hrvatsku  prošlost,  što  i  nije  zadaća  ovog 
životopisa,  nego  da  njom  uokvirim  držanje  i  postupke  našeg  velikog  Pokojnika.  Učinio  sam  to 
u  nadi,  da  će  i  čitaoci  na  taj  način  dobiti  potpuniju  sliku  veličine  i  važnosti  Alojzija  Stepinca 
za  život  Crkve,  a  posebno  katoličke  Crkve  u  Hrvatskom  Narodu. 


Pri  pisanju  sam  dao  riječ  samo  povijesnim  izvorima,  koje  sam  nastojao  vremenski  povezati  s 
događajima  nedavne  prošlosti,  da  oni  mirno,  nepristrano  i  stvarno  prikažu  činjenice  o 
kardinalu  Stepincu,  koji  je  u  onim  prilikama  živio,  djelovao  i  trpio.  Nema  tu  mojih  osobnih 
čuvstvenih  izljeva,  nema  moga  maštanja,  nema  doumljivanja  ni  nagađanja.  Naveo  sam  i  dulje 
odlomke  iz  nekih  važnih  isprava,  u  kojima  se  očituje  Stepinćev  duh  i  životne  smjernice. 
Ovakav  način  pisanja  daje  životopisu  dokumentarno  obilježje.  Životopis  je  razdijeljen  u  12 
poglavlja,  koja  slijede  vremenskim  redom.  Ipak  u  prikazu  duhovnog  Stepinčeva  života,  da  što 
bolje  osvijetlim  po  koju  njegovu  krepost  ili  djelatnost,  tu  i  tamo  sam  navodio  podatke  iz 
raznih  razdoblja,  što  može  mjestimično  dati  utisak  ponavljanja.  No  to  je  vrlo  rijetko  i  stvar  je, 
kako  rekoh,  prikazana  pod  drukčijim  vidom. 

Pisanje  sam  dovršio  na  Sveti  utorak  g.  1970.  Dovršeni  životopis  nisam  ni  kanio  ni  mogao 
odmah  dati  u  tisak.  Nadao  sam  se  s  jedne  strane,  da  ću  ga  s  vremenom  upotpunjavati,  a  s 
druge  strane  čekao  sam  da  mi  Providnost  pruži  prigodu  i  mogućnost  da  bude  izdan.  Kako  mi 
se  ove  godine,  u  kojoj  se  navršava  četrdeset  godina  otkad  je  blagopokojni  naš  Kardinal 
posvećen  za  biskupa,  na  doista  neočekivan  način  ponudila  prilika  da  ovaj  životopis  ide  u 
tisak,  nazreo  sam  u  tome  mig  Providnosti,  koji  sam  prihvatio  sa  zahvalnošću.  Od  srca 
zahvaljujem  svima  onima  koji  su  mi  bilo  kako  pomogli  pri  prikupljanju  podataka  i  pri 
sastavljanju  ovog  životopisa  i  njegova  izdavanja. 

Svjestan  sam  da  ovaj  rad,  prvi  u  tome  smjeru,  ima  svojih  manjkavosti.  Kada  budu  dostupni 
svi  arhivi  i  prikupljeni  svi  mogući  izvori,  isprave  i  pisma,  sveti  lik  ovoga  velikog  čovjeka  i 
sina  Hrvatske  te  uzornog  nadbiskupa  i  kardinala  katoličke  Crkve 

zasjat  će  u  svoj  svojoj  veličini,  ne  samo  nama  nego  i  cijelome  svijetu.  No  taj  posao  ostavljam 
mladim  silama  u  nadi  da  će  oni  to  zbilja  izvršiti,  a  ovaj  životopis  predajem  cijelom  Hrvatskom 
Narodu,  da  ne  zaboravi  lik  ovoga  svetog  Pastira,  našeg  sunarodnjaka,  nego  da  ga  nosi  u  duši, 
da  ga  ima  pred  očima  kao  svoj  uzor  i  da  ga  zaziva  kao  svog  nebeskog  zaštitinika. 

Na  14.  obljetnicu  blažene  smrti  Alojzija  kard.  Stepinca. 

Rim,  10.  veljače  1974. 

Fr.  Aleksa  Benigar 


franjevac 

1.  -  ZAVIČAJ 

Kad  Bog  nekoga  odabere  za  kakvo  posebno  poslanje  u  Crkvi,  on  ga  sam  za  to  pripravlja. 
Među  čimbenicima,  kojima  se  služi  Božja  providnost  da  oblikuje  svoga  odabranika  za  to 
poslanje,  jesu  i  mjesna  okolica  i  vremenske  prilike,  a  napose  vjerske  i  društvene  okolnosti, 
koje  uzrokuju  stalne  pojave  u  društvenoj  okolini,  u  obiteljskom  odgoju  i  u  životu  naroda,  koji 
nastava  rodni  kraj.  Životne  okolnosti  i  prilike  stvaraju  zakon  stalnog  redoslijeda,  koji  utječe 
ne  samo  na  oblikovanje  zajedničkog  obilježja  naroda  nego  i  na  značaj  pojedinaca. 

Rodni  kraj,  koji  je  mnogo  pridonio  oblikovanju  osobnosti  kardinala  Alojzija  Stepinca,  jest 
bivši  jastrebarski  kotar,  gdje  se  Hrvatska  u  svom  sjeverozapadnom  dijelu  uklapa  u  srednju 
Europu. 

1)  -  Povijesne  crtice 

Kad  su  se  Hrvati  g.  626  doselili  u  svoju  sadašnju  domovinu  i  zaposjeli  zemlju  napuštenu  od 
Avara,  stupili  su  u  kolo  zapadnih  kršćanskih  naroda.  Svoj  su  narodni  i  državni  život  i 
obrazovanje  razvijali  pod  utjecajem  zapadne  kršćanske  Crkve  i  zapadnih  naroda.  Prema  tome 
Hrvati  su  po  svom  duhu  i  odgoju  izrazito  zapadni  narod.  Svoju  su  narodnu  hrvatsku  državu 
uredili  na  osnovi  plemenskih  samouprava  i  udružili  pojedine  plemenske  grane  u  župe  ili 
županije.  Ova  udruženja  postala  su  temeljem  cjelokupnom  uređenju  samostalne  države 
Hrvatske  već  u  vrijeme  banova,  knezova,  pa  kasnije  za  kraljeva  domaće  krvi.  Iako  nije 

poznato  ime  hrvatskog  plemena,  koje  se  nastanilo  na  području  bivšeg  jastrebarskog  kotara, 
znade  se,  daje  taj  kotar  sačinjavao  staru  podgorsku  županiju,  koja  se  održala  sve  do  13. 
stoljeća.  Kako  ime  kaže,  ona  se  prostirala  od  podgorja  Plješivice  i  posljednjih  ogranaka 
Gorjanaca  i  obuhvatala  romantični  Žumberak.  Na  sjeveru  je  u  plješivičkom  gorju  graničila  s 
posjedom  grada  Lipovca,  na  istoku  s  okićkom  županijom,  koje  se  područje  protezalo  od 
današnjega  Desinca  dolje  sve  do  Kupe.  Na  jugu  joj  je  bila  granica  Kupa  sve  do  Ozlja,  a  na 
zapadu  je  dopirala  sve  do  izvora  Bregane. 

Ruševine  utvrđenog  grada,  središta  županije,  što  je  narod  nazvao  «Turanj»,  vide  se  još  danas 
podno  gore  kod  današnje  Sv.  Jane,  iznad  ceste,  koja  vodi  od  svetojanskog  sela  Drage  prema 
Žumberku.  E1  tome  je  gradu  stolovao  župan,  kojega  su  birala  «bratstva»  ili  «potomci 
plemenitih  ljudi»,  nastanjeni  u  slobodnim  općinama  te  županije.  Na  čelu  «bratstva»  se  u 
starim  spisima  spominju  Draganići,  Pribići,  Cvetkovići,  Krašići,  Gornji  Kupčinci  i  Desinčani, 
po  kojima  se  i  danas  zovu  istoimena  sela.  Uprava  je  bila  zadojena  slobodarskim  i 
demokratskim  duhom.  Sve  javne  i  državne  poslove  rješavali  su  dogovorno  na  svojim 
plemenskim  kao  i  državnim  saborima.  Ta  su  «bratstva»  sve  do  novijih  vremena  prilično 
sačuvala  svoje  nekadašnje  stare  slobode  (1). 

Iako  su  «bratstva»  imala  vojničke  obveze  prema  podgorskom  županijskom  gradu,  ipak  su  bila 
slobodna  na  svojim  posjedima.  Samo  su  neki  seljaci  obrađivali  posjede  spomenutog 
županijskog  grada,  kao  što  su  Slavetićanci,  Malunčani  i  Rečani. 

Samostalnost  tako  uređene  županije  počela  je  propadati  otkako  su  Elrvati  stupili  u  personalnu 
uniju  s  kraljevskom  kućom  Arpadovića,  koji  su  počeli  uvoditi  feudalni  sustav.  Tako  Andrija 
III  daruje  g.  1293  cijelu  podgorsku  županiju  u  vlasništvo  banu  Radoslavu  Baboniću,  koji  je 
već  bio  gospodar  grada  Lipovca.  U  taj  su  grad  Babonići  prenijeli  sijelo  županije,  gdje  ono  osta 
sve  dok  nije  Ivaniš  Korvin  pod  kraj  15.  stoljeća  dao  sagraditi 

(1)  R.  LOPAŠIĆ  -  E.  LASZOWSKI,  Oko  Kupe  i  Korane,  mjestopisne  i  povijesne  crtice 
(Zagreb  1895}  8-9  32  si.  -  E.  LASZOWSKI,  Stara  podgorska  županija  (Comitatus  Podgorya), 
u  Rad  JAZU  138  (Zagreb  1899)  1-54.  -  D.  NEŽIĆ,  Povijest  župa  i  crkvi  jastrebarskog 
dekanata.  Uspomena  na  euharistijski  kongres  12.  i  13.  VIII.  1939.  Zagreb  1939.  -  R. 
STROHAL,  Selo  Krašić,  u  Danica,  Društvo  Sv.  Jeronima  1938.  -  M.  BURJA,  Pavijest  župe 
Krašić,  njezine  župne  crkve  i  njezinih  kapela,  diplomski  rad  u  rukopisu. 

grad  u  Jastrebarskom.  Time  stoje  podgorska  županija  prešla  u  ruke  plemstva  roda  Babonića, 
sva  su  slobodna  «bratstva  plemenitih  ljudi»  postala  gospoštijski  kmetovi  opterećeni  tlakom. 
Kmetstvo  je  ukinuo  Hrvatski  sabor  tek  pod  banom  Jelačićem  g.  1 848. 

Usprkos  tome  nepovoljnom  položaju  ipak  je  u  tom  kotaru  narod  sačuvao  vidno  primjetljiv  tip 
Hrvata  Panonaca,  koji  su  od  svih  Hrvata  svojim  tjelesnim  i  duševnim  osebinama  najbliži 
općem  slavenskom  tipu.  Blage  su  i  mirne  ćudi,  ali  uporni  u  obrani  svoga  doma  i  svojih 
pravica.  Odlikuju  se  posebnom  ljubavlju  prema  domovini  i  snagom  stapanja  stranaca.  Na 
obranu  slobode  i  svoga  ljudskog  dostojanstva  seljaci  bi  se  gdjekad  znali  i  pobuniti  protiv  onih, 


koji  su  ih  ugnjetavali  i  nanosili  im  nepravdu,  pa  je  Matija  Gubec  i  među  njima  imao  svoje 
pristaše. 

2)  -  Životne  okolnosti 

Narod  u  nekadašnjoj  podgorskoj  županiji  živi  razmjerno  u  dobrim  gospodarskim  prilikama. 
Gornja  sela  bave  se  vinogradarstvom,  a  donja  ratarstvom  i  stočarstvom.  Već  početkom  15. 
stoljeća  ima  u  toj  županiji  mnogo  naseljenih  mjesta,  trgovišta  i  sela.  U  tim  je  selima  do 
najnovijeg  vremena  sačuvana  narodna  nošnja,  u  kojoj  prevladava  bjelina. 

Sve  je  pučanstvo  katoličke  vjere,  rimskog  obreda,  a  u  Žumberku  ima  pripadnika  i  istočnog. 
Katolici  rimskog  obreda  spadaju  u  sklop  zagrebačke  nadbiskupije.  Kako  je  nadbiskupija 
podijeljena  u  15  arhiđakonata,  od  kojih  je  svaki  pod  nadzorom  arhiđakona,  cijela  nekadašnja 
podgorska  županija  spada  danas  s  karlovačkim,  mrežničkim  i  lipničkim  dekanatima  u 
arhiđakonat  gorički. 

Katolici  istočnog  obreda,  stanovnici  Žumberka,  potomci  su  nekadašnjih  uskoka,  koji  su  bili 
podrijetlom,  iz  Bosne,  Dalmatinske  Zagore,  Hercegovine,  Crne  Gore  i  Albanije,  a  dospjeli  su 
u  ovo  podgorje  i  prigorje  u  16.  stoljeću,  gonjeni  turskom  silom.  Kako  su  ovi  uskoci  došli  iz 
krajeva  Crvene  Hrvatske,  to  su  Žumberčani  ne  samo  po  osjećaju,  već  i  po  krvi  Hrvati.  Njihov 
vladika  Vratanja  pohodio  je  g.  1611  Rim,  gdje  je  svečano  obnovio  povezanost  svoje  crkvene 
zajednice  s  Papom.  Oni  stoje  pod  crkvenom  upravom  križevačkog  vladike. 

3)  -  Župa  Krašić 

Na  osmom  kilometru,  idući  od  Jaske  prema  Karlovcu,  odvaja  se  od  glavne  ceste,  koja  danas 
spaja  Zagreb  s  Rijekom,  asfaltirana  cesta,  koja  ide  uz  riječicu  Kupčinu  preko  Pribića  u 
Žumberak.  Nekako  na  pola  puta  prema  Žumberku  u  bogatom  vinorodnom  kraju  i  bujnom 
zelenilu  smjestilo  se  selo  Krašić,  privlačivo  zbog  svoje  ljepote  i  prirodnog  položaja.  Selo  je 
dobilo  ime  po  starom  hrvatskom  «bratstvu  plemenitih  ljudi»,  koje  je  tako  prozvano  po  svom 
praocu  Kraiši.  «Bratstvo»  Krašići  se  spominje  u  starim  ispravama  već  godine  1249,  a  crkvena 
se  župa  Krašić  spominje  već  godine  1334,  u  zborniku  arhiđakona  Ivana  Goričkoga.  U  ljetu 
godine  1971  brojila  je  2.389  duša.  U  svom  krilu  okuplja  sela:  Brlenić,  Brezarić,  Hrženik, 
Krašić,  Krnežići,  Krupače,  Kućer,  a  od  godine  1963  pripojena  joj  je  i  Gornja  Kupčina.  Sve  su 
to  imena  starih  plemena. 

S  lijeve  strane  usred  Krašića  nalaze  se  tri  kuće,  jedna  prizemna  i  dvije  katnice.  Sve  tri  su  bile 
vlasništvo  obitelji  Stepinac,  tadašnjih  najimućnijih  ljudi  onoga  kraja.  Nad  ulaznim  vratima 
kuće  uzidana  je  kamena  pločica  s  početnim  slovima  J.S.  (Joža  Stepinac),  a  ispod  toga 
uklesana  je  godina  1890.  Već  tada  je  Joža  Stepinac  u  vanjski  zid  kuće  ugradio  mali  oltar,  koji 
služi  na  Tijelovo  prigodom  svečanog  ophoda  kao  postaja,  i  tu  se  daje  blagoslov  s  Presvetim. 

Dika  i  ponos  Krašića  je  lijepa  župna  crkva  Presv.  Trojstva,  koja  je  sagrađena  većim  dijelom 
doprinosima  samih  župljana  za  župnika  Stjepana  Huzeka,  godine  1913.  Nacrt  je  izradio 


graditelj  Stjepan  Podhorski  u  starohrvatskom  stilu,  uklopivši  u  novu  crkvu  dijelove  stare, 
manje  crkve,  koja  je  imala  gotičko  svetište,  a  potječe  iz  15.  stoljeća.  Usred  crkve  uzdiže  se 
velika  i  lijepa  kupola  urešena  s  četiri  svetačka  lika,  što  ih  je  na  svježoj  žbuki  izveo  slikar 
profesor  Marko  Rašica.  Veliki  toranj,  sagrađen  već  godine  1791,  koji  uz  staru  malu  crkvu  nije 
nikako  pristajao,  građevinski  skladno  upotpunjuje  novu  crkvu.  Glavni  oltar  iz  mramora 
okružuju  islikani  prozori,  koji  prikazuju  presv.  Trojstvo,  Srce  Isusovo,  Srce  Marijino,  sv. 
Josipa  i  sv.  Anu.  Blagdan  presv.  Trojstva  se  slavi  u  Krašiću  vrlo  svečano.  Toga  dana  dolazili 
su  nekoć  iz  okolišnih  sela  i  župa  vjernici  u  procesijama  s  crkvenim  zastavama  i  križevima.  Za 
ovu  lijepu  crkvu  znao  bi  kardinal  Stepinac  kazati  (2):  «Koliko  god  puta  uđem  u  ovu  našu 
crkvu, 

(2)  VDI37  114. 

svaki  put  mi  se  čini  ljepšom.  Upravo  vabi  na  molitvu.  Vidi  se,  da  ju  je  gradio  Božji  čovjek». 

Cio  jastrebarski  kotar  bio  je  u  prošlosti  pošteđen  od  haračenja  turskih  horda.  Rijetko  kada  bi 
se  u  nj  zaletjela  koja  manja  četa.  Zato  su  se  u  njemu  do  danas  sačuvala  starodrevna  prezimena 
kao  i  mnoge  u  davnini  sagrađene  crkve  i  kapele.  Tu  je  zbog  toga  crkveni  život  i  vjerski  žar 
bujniji  i  svježiji  nego  možda  u  nekim  drugim  krajevima  Hrvatske. 

Nadbiskup  Stepinac  je  prigodom  euharistijskog  kongresa  u  Jastrebarskom,  12.  i  13.  kolovoza 
1939,  u  predgovoru  male  spomen-knjižice  napisao  slijedeće  (3):  «Ne  bih  li  morao  uskliknuti 
ovdje  još  napose,  kako  je  dobar  Bog  mom  dragom  rodnom  kraju!  Kroz  stoljeća  brižno  gaje 
čuvao  i  sačuvao  od  svih  zabluda  duha,  tako  daje  danas  jedinstven  u  vjeri  više  nego  ikoji  drugi 
kraj  drage  nam  hrvatske  domovine.  Euharistijski  Isuse,  sačuvaj  ga  i  nadalje!  Ti,  božanski 
vrtlaru,  iščupaj  iz  sredine  ovoga  kraja  i  najmanji  korov,  koji  nastoje  zasaditi  i  raširiti,  i  pokaži 
ovome  puku,  da  mu  nema  boljeg  prijatelja  od  tebe  i  da  mu  nema  spasenja  bez  tebe!» 

Iz  ovoga  kraja  potječe  Benedikt  Vinković,  koji  je  rođen  u  Jastrebarskom  godine  1581,  a  od 
godine  1637  do  1642  bio  je  zagrebački  biskup.  Odatle  potječe  i  bivši  pavlinski  general  Martin 
Borković,  koji  je  rodom  iz  Domagovića,  a  umro  je  kao  zagrebački  biskup  godine  1687  na 
glasu  svetosti.  Tu  je  imao  svoj  zavičaj  i  franjevac  o.  Rafael  Levaković,  rođen  godine  1590, 
koji  je  bio  izaslanik  Sv.  stolice  u  Austriji,  Njemačkoj,  Poljskoj,  Turskoj,  Rusiji,  i  bio  izdavač 
bogoslužnih  knjiga  na  staroslavenskom  jeziku.  Potkraj  života  bio  je  imenovan  nadbiskupom 
ohridskim.  Iz  Krašića  potječe  Josip  Torbar  (1824-1900),  svećenik,  prirodoslovac,  prvi 
predsjednik  Jugoslavenske  akademije  znanosti  i  umjetnosti,  osnivač  i  predsjednik  Hrvatskog 
planinarskog  društva,  pokretač  i  urednik  Književnika.  U  novije  doba  potekao  je  iz  Cvetkovića 
jedan  od  najboljih  hrvatskih  bogoslovaca  i  propovjednika  dr.  Stjepan  Bakšić  (1889-1963), 
zagrebački  kanonik  i  generalni  vikar. 


(3)  D.  NEŽIĆ,  Povijest  župa. 

2.  -  NA  DOMAĆEM  OGNJIŠTU 

1)  -  Obitelj  Stepinac 

Prije  nego  se  uđe  u  samo  mjesto  Krašić,  lijevo  od  ceste  smjestilo  se  na  brijegu  selo  Brezarić. 
Tako  je  nazvano  po  prezimenu  vrlo  stare  i  nekoć  najveće  zadruge  Brezarića.  U  17.  stoljeću 
bila  su  istaknuta  dva  Brezarića,  Ivanko  i  Stepina.  Da  bi  se  njihove  dvije  istaknute  obitelji 
mogle  razlikovati,  ljudi  bi  zvali  njihovu  djecu  i  domare  Ivankovi  i  Stepinini.  Odatle  nasta 
najprije  prezime  Stepina,  pa  onda  Stepinac,  a  Brezarić  osta  kao  ime  sela.  Radi  se  dakle  o 
staroj  hrvatskoj  korjenici,  kako  bi  rekli  naši  ljudi  (4). 

Stepinci  su  stanovali  u  Brezariću,  u  kući  br.  13,  i  sačinjavali  su  veliku  zadrugu,  koja  je  u 
drugoj  polovici  prošloga  stoljeća  brojila  80  članova.  Klalo  se  u  njoj  godišnje  po  20  svinja  i 
sakupljalo  oko  100  vozova  krme.  Glavari  zadruge  bili  su  Josipov  otac  Mijo,  zatim  Nikola,  a 
iza  njega  Josip,  otac  Kardinalov  (5). 

Taje  zadruga  dala  zagrebačkoj  nadbiskupiji  više  uzornih  svećenika  i  redovnica.  Među 
svećenicima  se  najviše  ističe  stric  kardinalova  oca  mgr.  dr.  Matija  Stepinac,  dugogodišnji 
duhovnik  u  zagrebačkom  sjemeništu,  koji  je  godine  1921  umro  u  Varaždinu  kao  kanonik 
čazmanskoga  kaptola  na  glasu  svetosti.  Rado  je  govorio:  «Sub  pallio  humilitatis  aliquando 
vivit  magna  superbia»,  tj.  pod  plaštem  poniznosti  katkada  se  krije  velika  oholost.  Župnik  u 
Biškupcu  kraj  Varaždina  Tomislav  Štefanec  je  prigodom  biskupskog  posvećenja  Alojzija 
Stepinca  naglasio  svetost,  skromnost,  učenost  i  hrvatsko  rodoljublje  Matije  Stepinca  (6). 

O  njemu  je  kanonik  prvostolnog  kaptola  u  Zagrebu  mgr.  dr.  Stjepan  Bakšić  prigodom  700- 
godišnjice  čazmanskog  kaptola  u  Varaždinu,  dne  8.  svibnja  1932,  izrekao  slijedeće  značajne 
oznake  (7): 

«Pronicava  duha,  dubokim  je  svojim  perom  duge  decenije  bio  i  kleru  i  svjetovnjacima  i 
propovjednik  i  branič  i  tumač 

(4)  D.N.,  Život  našega  nadbiskupa,  u  KL  95  (1944)  293. 

(5)  Saopćio  Mijo  Stepinac,  13.  veljače  1969,  u  Brezariću. 

(6)  Svečanost  prigodom  konsekracije  nadbiskupa  koadjutora,  u  KL  85  (1934)  327. 

(7)  ST.  BAKŠIĆ,  Govor  prigodom  700  godišnjeg  jubileja  čazmanskog  kaptola  u  Varaždinu  8- 
V-1932,  u  KL  83  (1932)  242.  -  J.  LANG,  Život  i  rad  mgra  Matije  Stepinca,  apoštolskog 
protonotara  i  čazmanskog  kanonika-lektora,  Zagreb  1922. 

Kristove  istine  u  svom  sjaju  i  ljepoti.  Prožet  dubokim  duhom  samozataje,  sazdao  je  iz  krhka  i 
požudna  tijela  obitavalište  najdivnijih  kreposti:  čistoće,  poniznosti,  odvažnosti  i  djelotvorne 
ljubavi  prema  bližnjemu.  Zar  nije  tako  i  perom  i  riječju  i  životom  bio  najjači  propovjednik 
Kristova  evanđelja  i  najveća  obrana  i  dokaz  daje  katolicizam  istina,  duh  i  život?» 

Kada  bi  govor  došao  na  Matiju  Stepinca,  kardinal  bi  znao  kazati  (8):  «Bila  je  to  divna  duša, 
sav  u  Bogu!» 

Matija  je  bio  ozbiljan  kandidat  za  nadbiskupa  zagrebačkoga  poslije  smrti  kardinala 
Mihalovića,  ali  je  to  zapriječio  tadanji  ban  Khuen-Hedervary.  Matija  se  mnogo  zanimao  za 
gradnju  nove  župne  crkve  u  svom  rodnom  mjestu.  Iako  je  za  vrijeme  cijeloga  svoga  života 
raspolagao  neznatnim  prihodima,  odricao  se  i  onih  malih  svota  i  doprinosio  ih  za  njezinu 
izgradnju  (9).  Kada  je  kardinal  Stepinac  jednoć  u  Krašiću  čitao  zajedno  sa  župnikom 
Vranekovićem  životopis  mgr.  Matije,  što  gaje  napisao  sluga  Božji  mgr.  Josip  Lang, 
zagrebački  pomoćni  biskup,  uskliknuo  je  (10):  «Ako  moj  stric  nije  svetac,  onda  sam  ja 
propao». 

Apostolski  je  djelovao  i  Stjepan  Stepinac,  brdovački  župnik,  koji  je  u  svojoj  župi  triput  održao 
pučke  misije,  da  bi  u  njoj  obnovio  kršćanski  duh. 

Treći  uzor-svećenik  Stepinac  bio  je  Adam,  župnik  u  Kravarskom,  koji  je  među  svojim 
vjernicima  ostao  u  najljepšoj  uspomeni. 

Kardinal  Stepinac  je  dvije  godine  prije  svoje  smrti  mogao  sa  zadovoljstvom  ustanoviti,  da  su 
do  sada  prema  njegovu  sjećanju  četiri  Stepinca  bili  svećenici  (1 1). 

Iako  se  mgr.  Matija  Stepinac  protivio,  zadruga  Stepinčevih  bi  podijeljena  godine  1878  (12). 
Na  imanju  u  Brezariću  ostao  je  otac  kardinalov  Josip,  koji  se  rodio  godine  1854.  Svršivši 
osnovnu  školu,  upisao  se  u  gimnaziju,  koju  je  nakon  šestog  razreda  napustio  i  vratio  se  kući 
na  selo  (13).  Navršivši  22  godine  života,  oženi  se,  22.  veljače  godine  1876,  udovicom  bez 
djece  Marijom  Matko,  koja  mu  je  rodila  četvero  djece:  Josipa  (1877),  koji  je  već  nakon  tri 
godine  umro,  Maksima  (1879), 

(8)  VD  II 22. 

(9)  Nadbiskup  -  koadjutor,  u  KL  85  (1934)  323. 

(10)  VD  I  59. 

(11)  VD  II  257;  IV  98  si. 

(12)  Saopćile  kardinalove  sestre  Roza  i  Štefanija  u  Brezariću  i  Samoboru,  mjeseca  prosinca 
1966. 

(13)  Pismo  kanonika  N.  Kolareka,  upravljeno  piscu,  mjeseca  siječnja  1967. 

Tereziju  (1881)  i  Barbaru  (1884).  Kratko  vrijeme  iza  četvrtoga  poroda  Marija  je  umrla. 

Kako  je  bio  zaokupljen  gospodarskim  poslovima  s  troje  nejake  djece,  koju  je  trebalo  čestito 
odgojiti,  odluči  Josip  sklopiti  novi  brak,  da  bi  se  tako  pobrinuo  za  svoje  mališe.  Oko  mu  se 
zaustavi  na  Barbari  Penić,  djevojci  skromnoj,  u  radu  spretnoj,  u  pobožnosti  revnoj,  iako 
nepismenoj;  i  ona  prihvati  njegovu  ponudu.  Brak  bi  sklopljen  11.  veljače  1885. 

Joža  je  bio  vanredno  dobar  gospodar  i  stalno  je  nastojao  poboljšati  gospodarsko  stanje  svoje 
obitelji.  Bio  je  izgrađen,  razborit,  pun  iskustva,  vrlo  sposoban  i  poduzetan.  Nadaren 
trgovačkom  sposobnošću  trgovao  je  poljoprivrednim  proizvodima,  na  dug  bi  kupovao  zemlju, 
te  bi  je  pomalo  otplaćivao.  Radeći  tako  kupio  je  u  mjestu  Krašiću  tri  kuće  s  malim,  ali 
vrijednim  posjedom,  a  u  Karlovcu  je  kupio  dvokatnicu.  Već  oko  godine  1900  kupuje  svojom 
prištednjom  veliki  posjed,  Fodrocijevo  imanje,  od  ondašnjeg  vlasnika  Griinvalda,  zvano 
Kamenarevo.  U  svemu  je  stekao  150  jutara  oranica,  livada,  vinograda,  šume  i  tako  postao 
jedan  od  najimućnijih  seljaka  u  selu  (14). 

Prema  iskazu  samoga  kardinala,  njegovu  ocu  je  bila  jedina  briga  da  svojoj  djeci  pokaže  dobar 
put  u  život.  Svoju  je  djecu  držao  u  strogosti,  a  to  samo  iz  velike  ljubavi,  jer  bi  bio  više  želio 
vidjeti  svoje  dijete  mrtvo,  nego  daje  pošlo  putem,  koji  se  njemu  nije  sviđao. 

Budući  daje  bio  imućan,  omogućio  je  svojoj  djeci,  da  se  posvete  zvanjima,  koja  su  željela,  pa 
su  se  tako  mnogi  školovali  (15).  Prema  običaju  imućnijih  Krašićanaca  on  ih  je  slao  u 
gimnaziju  u  Karlovac,  pa  su  tako  sva  muška  djeca  svršila  barem  nižu  gimnaziju  (16).  Slike 
svetaca  i  uspomene  iz  Lurda  u  njegovoj  kući  potvrđuju  izjavu  župnika  Pavla  Srketića,  da  tu 
stanuju  bogobojazni  ljudi,  da  se  tu  živi  po  svetoj  vjeri  i  vrše  kršćanske  dužnosti. 

Josip  je  bio  doživotni  član  književnog  Društva  sv.  Jeronima,  pa  je  kao  takav  svake  godine 
dobivao  kalendar  Danicu  i  ostale  knjige,  što  ih  je  društvo  izdavalo.  Strogo  je  pazio,  da  nitko  u 
kući  ne  bude  bez  posla,  da  svi  budu  u  kući,  kad  bi  se  zamračilo, 

(14)  Pismo  kardinalove  sestre  Štefanije,  od  17.  II.  1962.  -  VD  I  57  si.  -  Podaci  dobiveni  od 
gđe.  Ane  Bucković  iz  obitelji  Suhodobnik,  8  Albion  Waverley  N.S.W.,  Australija.  -  E. 
BELUHAN  KOSTELIĆ,  Stepinac  govori  (Valencia  1 967)  2 1 . 

(15)  Imenovan  je  koadjutor  s  pravom  nasljedstva  zagrebačkom  nadbiskupu,  u  Jutarnji  list  23 
(1934)  31.  svibnja,  br.  8021. 

(16)  Podaci  gđe.  Ane  Bucković;  gl.  gore  bilj.  14. 

i  da  se  sakupe  na  zajedničku  molitvu  (17).  Očeva  su  svojstva  u  glavnom  bila:  radinost, 
spretnost  i  radikalnost  u  kršćanskim  načelima.  Kao  predstavnik  brojne  i  dobro  stojeće  obitelji 


i  zbog  svojih  osobnih  lijepih  sposobnosti  i  uspjeha  Josip  je  uživao  ugled  u  župi  i  općini,  bio  je 
cijenjen  i  poštivan  kao  najuglednija  osoba,  pa  se  stoga  i  njegova  riječ  uvažavala. 

Uz  takva  muža  pristajala  je  njegova  životna  drugarica  Barbara.  U  srcu  te  uzor-žene  i  majke 
krila  se  snaga,  koju  samo  vjera  daje.  Barbara  je  donijela  u  Josipovu  kuću  toplo  i  vedro  ozračje 
ljubavi  i  pobožnosti  prema  bi.  Djevici  Mariji.  Sliku  Marije  Pomoćnice  objesila  je  na  počasno 
mjesto  u  sobi,  da  ukućanima  dozove  u  pamet,  tko  ima  vladati  u  obitelji.  U  mjesecu  svibnju  je 
dan  i  noć  pred  njom  gorjelo  kandilo. 

Pod  tom  slikom  nebeske  Majke  je  Stvoritelj  Josipovu  i  Barbarinu  ljubav  blagoslovio.  Skoro 
svake  treće  godine  kao  iz  ružina  grma  s  godinama  su  izbile  nove  mladice,  osmero  djece:  Roza 
(1887)  udata  Županac,  Juro  (1890),  Josipa  (1893)  udata  Mrzljak,  Marko  (1896),  Alojzije 
Viktor  (1898),  budući  zagrebački  nadbiskup  i  kardinal,  Štefanija  (1902)  udata  Stengel,  Mijo 
(1905)  i  Mato  (1909). 

Umna  i  spretna  u  svim  ženskim  poslovima,  Barbara  se  žrtvovala  za  svoju  obitelj.  Obiteljske  je 
zadaće  rješavala  i  važnije  odluke  donosila  u  duhu  molitve,  s  krunicom  i  postom. 

Alojzijev  prijatelj  sa  sveslavenskog  omladinskog  sleta  u  Brnu,  Mijo  Cizerle,  prigodom  jednog 
sastanka  katoličkih  omladinaca  posjetio  je  Krašić  i  obitelj  Stepinac.  On  o  tom  svom  posjetu 
piše  (18): 

«Nikada  neću  zaboraviti  utiska,  koji  sam  ponio  iz  te  prave  seljačke  katoličke  kuće  i  obitelji. 
Dok  mije  njegov  brat  (ako  se  ne  varam  Jure)  pokazivao  gospodarstvo,  a  dobri  njegovi 
roditelji,  otac  i  majka,  srdačno  me  pravom  seljačkom  i  kršćanskom  gostoljubivošću 
dočekivali,  sve  više  mije  u  duši  rasla  misao,  da  ovakvi  domovi  i  ovakve  seljačke  obitelji  nose 
sreću  i  blagoslov  svom  rodu  i  domu  i  sv.  Crkvi». 

2)  -  Svibanjski  cvijet 

Dne  8.  svibnja  1898  Barbara  rodi  Josipu  sinčića.  Odmah  slijedećeg  dana,  9.  svibnja,  bi  dijete 
kršteno  u  staroj  župnoj 

(17)  VD  I  53. 

(1B)  MIJO  CIZERLE,  Nadbiskup-koadjutor  i  naše  selo,  u  Elrvatska  straža,  26.  VI.  1934,  br. 
143. 

crkvi  presv.  Trojstva  u  Krašiću.  Krstio  gaje  krašićki  župnik  Stjepan  Eluzek.  Kumovali  su 
Stjepan  Burja  i  supruga  mu  Barbara,  krašićki  seljaci  (19). 

Djetešce  je  na  krštenju  dobilo,  mimo  običaj,  dva  imena:  Alojzije  Viktor. 


Ime  Viktor  mu  je  dano  u  vezi  sa  sv.  Viktorom,  rimskim  mučenikom  i  vojnikom,  čiji  se 
spomen  slavi  8.  svibnja. 

Ta  dva  imena  kao  da  su  imala  proricati  što  će  mališ  biti  u  svom  životu:  u  ćudoređu  neporočan 
kao  sv.  Alojzije  Gonzaga,  neslomljiv  borac  za  vjeru  kao  mučenik  sv.  Viktor. 

Prema  običaju  kod  krstitki  je  bilo  veselo,  a  bilo  je  i  mnogo  gostiju,  među  kojima  i  krašićki 
župnik  Huzek.  On  je  navodno  uzeo  novokrštenoga  mališa  na  ruke  i  kazao: 

«Moglo  bi  se  dogoditi,  da  taj  momčić  bude  jednom  biskup,  ako  ne  i  nadbiskup». 

U  selu  se  o  tome  pripovijedalo  mnogo  prije  negoli  je  Alojzije  postao  biskupom  (20). 

Sam  kardinal  je  kasnije  pripovijedao  slijedeću  zgodicu  iz  te  svoje  rane  dobi  (21):  «Kad  je 
nakon  nekog  vremena  opet  došao  župnik  Huzek  u  Stepinčevu  kuću  i  pošao  pogledati  mališa, 
koji  je  bio  u  kolijevci,  našao  je  na  njemu  na  svoje  iznenađenje  veliku  majčinu  krunicu 
rastegnutu  preko  cijelog  pokrivala  u  zipci.  Zanesen  tim  prizorom  usklikne:  «Bara,  pa  kak  ne 
bi  Lojzek  postal  svetac,  kad  već  sad  moli  krunicu! » 

Molitva  krunice  je  odista  bila  jedna  od  najmilijih  pobožnosti  u  životu  maloga  Alojzija. 

3)  -  Vedro  djetinjstvo 

Dijete  se  razvijalo  pravilno  i  raslo  u  krugu  sedmorice  već  starije  braće  i  sestara  pod  brižnim 
očevim  nadzorom  i  grijano  toplom  majčinom  ljubavlju.  U  njegovoj  djetinjoj  duši  nije  bilo 
nesuglasnosti,  nikakve  zatrovanosti,  nikakve  tugaljivosti. 

Mnogo  je  dugovao  svojoj  pobožnoj  majci.  Od  nje  je  naslijedio  jaku  i  živu  vjeru,  njezin  način 
mišljenja  i  osjećanja,  njezinu  požrtvovnost  i  veliku  pobožnost  prema  presv.  Bogorodici,  kako 
je  običavao  kao  nadbiskup  i  kardinal  nazivati  bi.  Djevicu  Mariju.  Njegove  male  očice  rado  su 
promatrale  Gospinu  sliku.  Kada  ju 

(19)  Krsni  list  kardinalov,  izdan  od  župnog  ureda  u  Krašiću,  dne  24.  VII.  1909. 

(20)  Podaci  gđe  Ane  Bucković,  gl.  gore  bilj.  14. 

(21)  VDI30  si. 

je  u  sumraku  ili  u  noćno  doba  tijekom  mjeseca  svibnja  malo  svjetlo  kandila  čarobno 
rasvjetljivalo,  pričinjalo  se  mališu,  kao  daje  lik  Gospin  oživio. 

U  njegovu  se  mladu  maštu  Gospin  lik  tako  duboko  utisnuo,  daje  tijekom  cijeloga  svoga 
života  rado  razmišljao  o  nebeskoj  Majci.  U  vrijeme  svoga  zatočenja  u  Krašiću  često  je 
obnavljao  uspomene  iz  djetinjstva  i  o  njima  pripovijedao  župniku  Josipu  Vranekoviću.  Znao 


sije  dočaravati  svibanjske  noći,  u  kojima  je  svjetlo  kandila  rasvjetljivalo  Gospinu  sliku  i 
zanosilo  njegovu  djetinju  dušu.  Kazao  bi: 

—  Tu  sam  primio  milost,  da  sam  od  ranog  djetinjstva  štovao  Bogorodicu. 

Tvrdio  je,  da  mu  je  često  kasnije  u  životu,  a  napose  na  ratištu  iskrsavala  pred  očima  ova  divna 
Marijina  slika  rasvijetljena  u  noći.  U  doba  zatočenja  u  Krašiću  dao  ju  je  objesiti  iznad 
postelje,  no  tako,  da  mu  nije  visjela  nad  glavom,  već  sa  strane.  Htio  ju  je  promatrati  preko 
dana  sjedeći  ili  ležeći  njoj  sučelice,  da  bi  dobio  pobudu  i  misao  za  svibanjske  propovijedi.  Za 
vrijeme  svoje  bolesti  dao  je  staviti  nasuprot  slike  stolac  za  goste. 

—  Tu  će  sjesti  posjetnik,  rekao  bi,  pa  neka  gleda  sliku,  a  ne  mene.  Bogorodica  je  uzor,  a  ne  ja. 
Kad  se  župnik  nato  glasno  nasmijao,  reče  mu: 

—  Što  se  smijete,  kad  je  to  istina? 

Kad  su  mu  godine  1953  njegovi  štovatelji  iz  Zagreba  za  11.  listopada  poslali  divan  album  s 
Marijinim  slikama  iz  pojedinih  naših  marijanskih  svetišta  u  lijepo  izrezbarenoj  kutiji,  vrlo 
razdragan  upre  prstom  na  svoju  sliku  Majke  Božje  s  kandilom  te  reče  župniku: 

—  Da  su  za  nju  znali,  sigurno  bi  je  ovamo  uvrstili  na  prvo  mjesto.  Najdraža  mi  je  od  sviju 
slika.  Još  sam  u  Rimu  mislio  na  nju.  Alije  mama  bila  još  živa,  pa  joj  je  nisam  htio  uzeti.  Tu  je 
ona  toliko  puta  palila  ulje.  Divno  ju  je  gledati  u  noći. 

Ugasio  je  zatim  u  sobi  svjetlo,  da  bi  samo  mali  žižak  iz  kandila  rasvjetljivao  tu  sliku. 
Promatravši  ju,  zanesen  usklikne: 

—  Kako  je  divna!  Ne  bih  je  dao  ni  za  što  na  svijetu.  Čudno,  ova  mala  crvena  čaša  pala  je 
Dubravku  na  beton  i  nije  se  razbila,  kao  daje  mene  čekala. 

Pričao  je  nadalje,  kako  je  on  kao  maleno  dijete  poravnavao  dušice  u  maloj  uljenici  (22). 

(22)  VD  I  31  52  si.;  II  56  345  si.;  IV  195. 

Dječak  je  bio  pun  života.  Kada  je  kasnije  kao  nadbiskup  prosuđivao  svoje  djetinjstvo  zrelim 
duhom,  njegovo  je  istraživanje  bilo  istančano  te  je  prostodušno  pretraživao  svoju  djetinju 
dušu.  Prve  životne  pouke  primio  je  mališ  od  svoje  pobožne  majke,  prema  kojoj  je  sačuvao 
kroz  cijeli  život  najdublje  počitanje,  a  to  se  ispoljavalo,  kako  je  to  pripovijedao  župnik 
Vraneković,  napose  onda  kad  bi  s  posebnim  naglaskom  i  nježnošću  izgovarao  riječi  «moja 
mama»  (23). 

Daljnji  izvor  oblikovanja  njegova  načina,  kojim  je  promatrao  svijet,  bila  je:  zemlja,  domaće 
životinje,  priroda,  koja  gaje  okruživala.  Sve  gaje  zanimalo,  sve  je  htio  znati,  iako  je  to  koji 


put  morao  skupo  platiti.  Po  naravi  je  bio  dobar  promatrač  prirode.  O  pojavama  u  njoj  umio  je 
razmišljati  i  izvoditi  pouku  za  život.  Taj  se  dar  s  vremenom  još  više  razvio.  On  gaje  kasnije 
zgodno  upotrebljavao  u  propovijedima,  da  razjasni  koju  tajnu  vjere.  Dječak  se  razvijao  kao 
pravi  seljak.  Bio  je  seljak  po  narodnoj  nošnji  i  po  načinu  mišljenja  i  osjećanja.  Htio  je  sa 
svime  biti  na  čistu.  U  neplodnu  maštanju  se  nije  gubio.  Njegova  životna  mudrost  je  nicala  iz 
zemlje,  koju  je  obitavao,  i  iz  vjere,  koja  se  od  najmlađih  dana  duboko  ukorijenila  u  njegovu 
dušu. 

Nada  dječakom  je  bdjela  Božja  providnost  preodredivši  ga  za  veliku  borbu.  Sve  je  već  u 
njegovu  djetinjstvu  bilo  usmjereno  prema  tome,  kako  bi  što  bolje  bio  oblikovan  za  ono 
poslanje,  koje  mu  je  bio  dobri  Bog  odredio.  Neke  male  crtice  iz  djetinjstva  pokazuju  tu  Božju 
očinsku  brigu  i  budnost  nad  mališem,  kao  i  neke  klice,  koje  su  mu  bile  duboko  u  dušu  usađene 
i  koje  su  se  imale  u  cijelosti  razviti,  da  bi  uzmogao  izvesti  nacrt,  što  gaje  Bog  s  njime  imao. 

Mali  Alojzije  imao  je  tri  godine.  U  dvorištu  je  bio  kup  balvana.  On  se  na  nj  uspeo.  No,  drva, 
budući  da  nisu  bila  čvrsto  složena,  odjednom  su  se  stala  rušiti  i  Lojzek  se  počeo  «voziti»  po 
balvanima.  Tek  što  nije  izgubio  oko.  Od  ozljede,  što  ju  je  pritom  dobio,  ostao  mu  je  ožiljak, 
koji  je  znao  drugima  pokazivati.  Iako  je  ozljeda  bila  opasna,  roditelji  nisu  tražili  liječnika,  već 
je  majka  uzela  čistog  domaćega  platna,  zamotala  oko  i  bilo  je  dobro  (24). 

Konačno  mnogo  je  uplivao  na  razvoj  dječakov  duboki  vjerski  osjećaj  samog  rodnog  mjesta. 
Stepinci  su  bili  usko  povezani  društvenim  vezama  uz  svoje  suseljane. 

(23)  VD  I  30. 

(24)  VD  II  393. 

Kad  je  dječaku  bilo  četiri  godine,  nije  još  umio  pravilno  izgovoriti  glas  «r».  Jednoga  dana 
dođe  im  u  kuću  neki  lugar,  opazi  tu  njegovu  pogrješku,  stavi  mu  pod  jezik  komadić  tvrdoga 
kruha  i  stade  ga  vježbati  pravilnu  izgovoru.  Kroz  nekoliko  dana  mališ  je  ispravio  svoj  izgovor 

(25). 

Nekako  u  isto  vrijeme  je  jednoć  skoro  nastradao  životom.  Majka  mu  je  ispekla  pogačicu. 

Uzeo  ju  je  i  otišao  u  dvorište  i  počeo  slasno  jesti.  Kad  se  najednom  pred  njim  pojavi  krmača  i 
htjede  mu  ugrabiti  kruh.  Nije  joj  ga  htio  dati,  pa  ju  je  pokušao  otjerati.  No,  krmača  navali  na 
njega,  prevrne  ga,  i  jakim  zubima  zgrabi  čvrstu  košuljicu  od  domaćeg  platna  i  odvuče  ga  u 
svinjac,  gdje  i  ostale  svinje  navale  na  njega.  No,  nikako  im  nije  htio  ustupiti  svoj  kruh.  Sve  ga 
je  jače  stiskao  na  prsima.  Na  sreću  nadođe  susjeda,  koja  to  spazi,  te  ga  spasi  od  sigurne  smrti. 
Krmača  bi  ga  sigurno  razderala,  jer  ju  je  izazivao  miris  kruha,  koji  joj  on  nije  htio  prepustiti. 
Tako  se  već  u  tom  slučaju  ispoljila  odlučna  borbenost,  čvrstoća  i  nepopustljivost  (26). 

Kao  dječak  rado  je  promatrao  vrapce,  kako  se  vješto  hvataju  nožicama  za  košaru,  u  koju  je 
majka  stavljala  sir,  da  se  osuši.  Pomalo  su  ga  kljuvali  i  tako  se  nedopušteno  gostili.  Lojzek 
otvori  poklopac  košare,  priveže  za  nj  konac,  povuče  ga  i  sve  ih  poklopi.  Tada  uze  košaru, 


odnese  je  u  sobu  i  pusti  vrapčiće  da  po  sobi  lepršaju.  Kad  bi  se  tako  dosta  s  njima  pozabavio, 
pustio  bi  ih  na  slobodu.  Pripovijedajući  tu  zgodu  iz  svog  djetinjstva  u  Krašiću  župniku 
primijeti  (27):  —  Nisam,  naravski,  onda  ni  slutio,  koliko  će  mi  veselje  ta  «čeljad»  pripraviti  u 
Lepoglavi. 

4)  -  Dječačko  doba 

Tako  je  Lojzek  rastao  i  razvijao  se,  dok  nije  došlo  vrijeme  da  pođe  u  školu. 

Pučku  je  školu  polazio  u  Krašiću.  Učitelj  mu  je  bio  Ivan  Horvat,  koji  je  s  njegovim  ocem  i 
župnikom  Stjepanom  Huzekom  predstavljao  neke  vrsti  seoski  trijumvirat,  u  kojemu  je  župnik 
vodio  brigu  o  vjerskom  i  ćudorednom  životu,  učitelj  o  prosvjeti,  a  Josip  Stepinac  je  nastojao 
da  kao  dobar  i  napredan  gospodar  prednjači  svojim  suseljanima. 

Lojzek  je  u  osnovnoj  školi  uvijek  bio  odlikaš.  Znao  je  na 

(25)  VD  III  123. 

(26)  VD  I  73. 

(27)  VD  IV  195. 

sva  pitanja  odgovoriti.  S  djecom  se  nikada  nije  prepirao.  Volio  je  mir  i  slogu.  Sa  suučenicima 
je  bio  dobar  i  susretljiv,  pa  su  ga  oni  zbog  tih  njegovih  svojstava  voljeli.  Bilo  je  nešto  u 
njemu,  što  gaje  razlikovalo  od  ostale  djece.  Učitelj  gaje  zbog  njegove  nadarenosti, 
poučljivosti  i  ponašanja  stavljao  za  uzor  ostaloj  djeci.  Imao  je  u  njega  veliko  povjerenje. 

No  već  od  mladih  dana  morao  je  Lojzek  naučiti,  da  je  drugarstvo  prožeto  kršćanskom 
ljubavlju  neodjeljivo  od  žrtve  i  patnje.  Jedna  od  njegovih  tadanjih  suučenica  pripovijeda 
slijedeće  (28): 

«Jednoga  dana  učitelj  morade  nekamo  otići  na  kratko  vrijeme.  On  postavi  Lojzeka,  da  pazi  na 
red  i  tišinu  u  razredu.  Posebno  je  naglasio,  da  mora  na  ploču  napisati  imena  sviju  prekršitelja 
školske  stege,  koji  će  onda  po  zasluzi  primiti  'plaću'. 

Kad  je  učitelj  napustio  razred,  svi  su  neko  vrijeme  mirno  radili  određeni  zadatak.  No,  djeca  ko 
djeca  počela  su  malo  po  malo  šaputati,  pa  je  zatim  ovaj  ili  onaj  i  glasno  progovorio,  dok  se 
konačno  nije  razvila  prava  galama.  Lojzek  je  pisao  imena  nemimjakovića  te  se  ploča  pomalo 
ispunjavala  tim  imenima.  No,  najednom  povikne  netko  od  djece: 

—  Učitelj  dolazi! 

Svi  umuknu  i  nastane  tajac.  Svima  zasta  dah  od  napetosti,  što  će  sada  biti?  Što  će  reći  učitelj, 
kad  ugleda  ploču  punu  imena?  Djeca  su  nehotice  pogledavala  i  prema  vratima  i  prema 


Lojzeku.  Kada  je  strah  dosegao  vrhunac,  a  učitelj  već  uhvatio  kvaku  na  vratima  razreda, 
Lojzek  se  munjevitom  brzinom  okrene  prema  ploči  i  odlučnim  zamahom  izbrisa  sva  imena, 
koja  je  bio  napisao. 

—  Tako!  Ti  brišeš  ploču,  a  ja  sam  ti  naložio,  da  napišeš  imena  nemirnjakovića,  viknu  učitelj. 
Lojzek  je  stajao  pred  pločom  miran  i  šutljiv,  a  na  licu  mu  se  čitala  odlučnost. 

—  Govori,  tko  je  galamio?  —  zagrmi  učitelj.  Opet  šutnja. 

—  Slušaj,  Lojzek,  opet  će  strogi  učitelj,  ako  mi  ne  kažeš,  tko  je  galamio,  a  ja  sam  čuo  veliku 
galamu,  onda  ćeš  ti  dobiti  batine  mjesto  drugih. 

I  opet  je  odgovor  bila  odlučna  šutnja.  Učitelj  je  ponovio  svoju  prijetnju.  Konačno  je  dobio 
Lojzekov  odgovor: 

Ne  mogu  reći! 

(28)  Saopćila  s.  Agnes,  milosrdnica,  mjeseca  ožujka  1956,  prema  pripovijedanju  gđe  Šimečki, 
kardinalove  suučenice  iz  pučke  škole. 

Ta  neshvatljiva  dječakova  odlučnost  razdraži  učitelja.  On  dohvati  šibu  i  Lojzeka  obdari  s 
nekoliko  vrućih  udaraca  po  ruci.  Najednom  učitelj  zastane,  kano  da  se  zastidio  pred  nečim 
velikim,  što  je  žarilo  iz  dječakova  lica.  A  djeca?  Preneražena  nad  onim,  što  se  zbivalo, 
spustila  su  glave  i  zanijemila.  Teško  je  bilo  gledati  u  lice  tome  drugu,  koji  je  mjesto  njih 
izdržao  kaznu. 

—  Lojzek,  oprosti!  čulo  seje  sa  svih  strana,  kada  je  učitelj  otišao  iz  razreda.  No,  on  odlučno 
mahne  rukom,  kao  daje  htio  kazati,  da  slučaj  ne  smatra  važnim  i  da  o  njemu  ne  želi  govoriti, 
a  još  manje  zbog  toga  kome  prigovoriti«. 

Da  je  Lojzek  u  tim  ranim  godinama  naučio  trpjeti,  dokazuje  i  druga  zgoda  iz  škole,  o  kojoj  je 
on  sam,  dok  je  boravio  u  zatočenju  u  Krašiću,  pripovijedao  (29). 

Jednog  je  dana  otac  Lojzeka  dočekao  kod  školskih  vratiju  i  nemilo  ga  počeo  mlatiti. 

«Nikada  u  životu  nisam  dobio  takvih  batina  kao  ovaj  put  —  pripovijedao  je  kardinal.  —  Jedva 
sam  se  dovukao  kući  i  ne  mareći  za  večeru,  odmah  odem  u  krevet«. 

Stoje  bilo  po  srijedi? 

Dan  prije  je  jedna  djevojčica  mela  sobu  učiteljici  Maletić.  Ta  mala  joj  uze  sa  stola  zlatni 
prsten.  Kada  su  se  djeca  iz  škole  vraćala  kući,  mala  je  pokazivala  prsten  ostaloj  djeci,  pa  i 
Lojzeku.  Djeca  nisu  znala,  daje  to  prsten  od  pravoga  zlata.  Mislila  su,  da  gaje  djevojčica 
kupila  na  sajmu  za  groš.  Mala  upita  Lojzeka,  da  li  bi  htio  imati  taj  prsten.  On  ga  uzme.  Kako 


je  upravo  onuda  prolazio  Mijo  Stepinac  s  konjima,  Lojzek  ga  upita,  hoće  li  on  taj  prsten?  I 
ovaj  ga  uzme. 

Sutradan  je  u  školi  bila  istraga.  Sva  djeca  su  bila  pozvana  na  okup.  Bila  je  tu  učiteljica 
Maletić,  učitelj  Horvat,  a  došao  je  i  župnik.  Čim  su  djeca  ugledala  župnika,  razumjela  su,  da 
se  radi  o  nečem  ozbiljnom  i  daje  opasno.  I  započe  istraga  u  vezi  s  učiteljičinim  prstenom. 
Konačno  su  pronašli  malu,  koja  je  ukrala  prsten.  Mala  se  ispričavala,  te  je  izjavila,  daje 
prsten  dala  Lojzeku.  On  je  odmah  priznao  i  rekao  kome  gaje  dao.  Nije  mu  ni  na  kraj  pameti 
bilo,  daje  to  prsten  njihove  učiteljice.  Pričajući  tu  zgodu  župniku  Vranekoviću,  reče  Kardinal: 

—  Da  sam  to  znao,  nikad  ne  bih  ni  pomislio  da  ga  uzmem.  Nikada  takvo  što  ne  bih  ni  poželio, 
a  eto  ispao  sam  kao  krivac, 

(29)  VD  III  116. 

barem  u  očima  svog  oca,  koji  nije  znao  kako  stvar  sloji.  I  tako  sam  izvukao  nezaboravne 
batine. 

Školski  drug  iz  osnovne  škole  Stjepan  Pukić  pripovijedao  je  nekoć  župniku  Vranekoviću,  da 
se  dobro  sjeća,  kako  je  Lojzek  na  jednoj  školskoj  priredbi  snažno  i  zanosno  deklamirao 
pjesmu  (30): 

«Ja  sam  junak  do  Boga,  ne  bojim  se  nikoga! » 

U  toj  je  dobi  bilo  i  igre,  i  odmora,  i  radosnih,  i  vedrih  dana.  Lojzek  se  u  ljetno  doba  rado 
kupao  u  društvu  svojih  suučenika.  Ljeti  bi  znali  iza  prvog  školskog  sata  otići  do  Kupčine,  gdje 
bi  se  igrali  Indijanaca.  Stavljali  bi  si  na  glavu  par  kilograma  mulja  i  blata,  u  nj  bi  nazabadali 
grančica  i  perja,  pa  si  u  djetinjoj  mašti  zamišljali,  da  su  Indijanci.  Ovako  opremljeni  svi  bi  u 
grupi,  poput  Indijanaca  koji  srču  najuriš,  poskakali  u  vodu  i  zaronili. 

—  §ta  ćete  —  završio  je  kardinal  svoje  uspomene  —  to  nam  je  bilo  zanimanje,  veselje  i 
odmor  (31). 

Vjerski  odgoj  promicale  su  razne  crkvene  svečanosti  i  proštenja.  Rado  se  kao  kardinal  sjećao 
proštenja  kod  Sv.  Roka  u  Vrhovcu.  I  to  gaje  sjećanje  nukalo,  da  dade  svoj  doprinos  za 
popravak  te  kapele  s  uvjerenjem,  daje  u  dušobrižničkom  radu  proštenje  od  velike  važnosti, 
jer  u  narodu  podiže  vjersku  svijest  (32).  Volio  je  i  ostale  kapele  u  krašićkoj  župi  i  za  njih  se 
brinuo.  Tu  je  kapela  Sv.  Ivana  na  brijegu,  kod  sela  Hrženika,  Sv.  Obitelji  na  raskrižju,  gdje  se 
od  krašićke  ceste  odvija  put  u  selo  Brezarić,  i  kapela  Gospe  Žalosne  na  groblju. 

Svetu  potvrdu  primio  je  Lojzek  u  Krašiću  u  sedmoj  godini,  tj.  godine  1905  (33).  Nemamo 
podataka  o  njegovoj  prvoj  sv.  pričesti  i  učincima,  koje  je  taj  prvi  sakramentalni  susret  s 
euharistijskim  Spasiteljem  proizveo  u  njemu.  No,  kako  je  u  ono  vrijeme  bio  običaj  pripuštati 
djecu  k  prvoj  sv.  pričesti  u  4.  razredu  osnovne  škole,  to  nećemo  mnogo  pogriješiti,  ako 


pretpostavimo,  da  seje  taj  sv.  čin  zbio  godine  1908  ili  1909,  kada  je  dovršavao  osnovnu 
školu.  Daje  Lojzek  ozbiljno  shvatio  taj  čin, 


(30)  VD  III  181. 

(31)  VDI45. 

(32)  VD  IV  42. 

(33)  Osobnik  A,  u  NAZ. 

može  se  s  pravom  zaključiti  iz  cijelog  vjerskog  i  moralnog  odgoja,  koji  je  dobivao  u  obitelji  i 
u  školi. 

U  svom  djetinjstvu  Lojzek  nije  bio  prepušten  ni  samoći  ni  turobnosti.  Okruživala  su  ga  braća. 
Njihov  se  broj  postepeno  povećavao,  a  s  brojem  i  bratska  zajednica  i  ljubav.  Lojzek  je  već  u 
toj  dobi  odgojno  utjecao  na  svoju  braću,  osobito  na  onu  mlađu.  Znao  im  je  govoriti,  kakvim 
poštovanjem  treba  da  vrše  želje  svoje  bake,  očeve  majke,  koja  je  još  bila  na  životu. 

Opominjao  ih  je,  da  će  ih  Bog  kazniti,  ako  ne  budu  slušali  starijih.  Svoju  je  braću  pozivao  na 
zajedničku  molitvu  krunice  (34). 

Godine  1907  obitelj  Stepinac  preselila  se  iz  Brezarića  u  Krašić,  kućni  br.  16/58.  Najmlađa 
sestrica  Štefanija,  koja  je  imala  5  godina,  i  bratac  Mijo,  koji  je  bio  navršio  tek  dvije  godine, 
osjetih  su  se  jako  nesretnima,  jer  su  se  morali  odijeliti  od  svoga  sela  i  društvanca  svojih 
vršnjaka.  Jednoga  dana  uhvate  se  njih  dvoje  za  ručice  pa  da  će  natrag  u  Brezarić.  Kad  je 
majka  spazila,  da  su  nestali,  povikne: 

—  Lojzek,  nema  djece! 

Lojzek  brzo  skoči  i  spazi  ih  u  daljini,  potrči  za  njima  i  uputi  ih  natrag  kući.  Cijelim  putem  ih 
je  štapićem  lagano  udarao  po  nožicama  i  opominjao,  da  nikada  više  što  takvo  ne  učine,  jer  da 
se  majka  zbog  njihova  nestanka  smrtno  preplašila.  Kada  je  bjegunce  dotjerao  natrag,  pouči  ih, 
da  kleknu  i  da  zamole  majku  za  oproštenje  i  neka  joj  obećaju,  da  to  nikada  više  neće  učiniti. 
Za  kaznu  ih  strpa  u  tamnu  rupu  pod  stepenicama  i  zatvori.  No,  majka,  čuvši  viku  i  plač  djece, 
ublaži  njegovu  revnost  i  naredi  mu: 

—  Pusti,  Lojzek,  djecu  van,  jer  će  od  straha  dobiti  «fras»,  to  jest  živčani  napad. 

Lojzek  je  davao  svojoj  braći  dobar  primjer.  Sestra  Štefanija  tvrdi,  daje  on  od  najranijih 
godina  bio  iznimka  među  svima  njima  u  poštivanju  roditelja,  u  posluhu  i  ispunjavanju 
njihovih  želja.  U  kućnim  je  poslovima  bio  marljiv,  upravo  sitničav  i  vrlo  poslušan,  u  svemu  je 
majci  bio  desna  ruka.  Donosio  joj  je  vodu,  cijepao  drva  i  donosio  u  kuhinju.  U  dvorištu,  u 
šupi  i  štali,  na  cesti  pred  kućom  njegovo  oko  nije  trpjelo  nereda,  sve  bi  stavio  u  red.  Uvijek  bi 


čistio  i,  prema  sposobnostima  i  njihovoj  dobi,  ostalu  djecu  upregao  u  posao.  Među  ostalom 
djecom  je  bio  najmirniji.  Majka  gaje  zbog  toga  više  voljela  negoli 

(34)  VD  I  53;  II  60. 

ostalu  djecu.  Kad  bi  se  sa  zvonika  župne  crkve  čulo  pozdravljenje,  pogledao  bi  svoju  mlađu 
braću,  pozvao  ih  na  molilvu  i  otkrivši  glavu,  sklopio  bi  ruke  i  pobožno  bi,  kako  je  to  činio 
kroz  cijeli  svoj  život,  izmolio  molitvu  na  uspomenu  utjelovljenja  vječne  Riječi  Božje  (35). 

Majka  Barbara  gledajući  taj  naravni  i  nadnaravni  Lojzekov  razvoj,  voljela  gaje  i  posvećivala 
mu  mnogo  više  pažnje  i  veću  brigu  negoli  ostaloj  djeci.  Kad  se  Lojzek  jednoć  razbolio, 
zavjetova  se  Majci  Božjoj,  da  će,  ako  ozdravi,  hodočastiti  u  jaskansku  franjevačku  crkvu,  gdje 
se  ona  na  poseban  način  štuje  pod  naslovom  «Škapularske  Majke  Božje».  Bila  je  uslišana, 
dječak  je  ozdravio.  Majka  je  kroz  pedeset  godina  obdržavala  ovaj  zavjet  i  godinama 
hodočastila  onamo  u  znak  svoje  zahvalnosti  (36). 

U  svom  srcu  je  gojila  nadu  i  želju,  da  bi  joj  Lojzek  postao  svećenikom.  Kako  je  bila  po  prirodi 
nadarena  žena  i  dobro  poučena  u  kršćanskoj  nauci,  znala  je,  da  se  za  svećenički  stalež 
zahtijeva  i  posebno  zvanje  kao  i  naročita  priprava,  koja  se  mora  započeti  u  ranim  godinama. 
Stoga  je  ona  odstranjivala  od  njega  sve,  što  bi  moglo  štetno  utjecati  na  njegov  razvoj  i  odgoj. 
Shvaćala  je  i  to,  da  se  svećeničko  zvanje  mora  izmoliti  od  Boga.  U  tu  je  svrhu  odmah  od 
Lojzekova  rođenja  strogo  postila  tri  puta  tjedno:  srijedom,  petkom  i  subotom,  kadšto  samo  o 
kruhu  i  vodi,  pa  i  u  dane  teškoga  rada.  Ako  bi  Božić  pao  u  petak,  ona  mesa  nije  okusila.  Sam 
kardinal  to  spominje  (37): 

«Koliko  toga  se  kuhalo  i  peklo  kod  nas,  koliko  svadba,  svečanosti,  težaci,  gosti,  proštenja. 
Svaki  put  je  ona  sve  u  kuhinji  vodila,  ali  nikada  nije  kroz  pedeset  godina  u  te  dane  okusila 
mesa,  postila  je.  Počela  je  to,  dok  sam  bio  još  dijete,  a  s  nakanom,  da  budem  svećenik.  —  Dok 
sam  bio  na  fronti,  pronio  se  glas,  da  sam  mrtav,  ali  ona  je  i  dalje  postila  i  molila  za  mene  na 
istu  nakanu,  nije  vjerovala,  da  sam  mrtav». 

Ona  je  to  krila  kao  svoju  tajnu.  Tek  kada  se  Alojzije  vratio  iz  Rima  kao  svećenik,  doznao  je, 
zašto  je  njegova  raajka  triput  sedmično  postila.  Majka  je  tu  želju  čuvala  kao  svetu  tajnu  u 
svome  srcu  i  time  pokazala  svoju  veliku  kršćansku  razboritost,  želeći  s  obzirom  na  izbor 
svećeničkog  staleža  izbjeći  svaki  duševni 

(35)  Pismo  kardinalove  sestre  Štefanije,  17.  II.  1962. 

(36)  Saopćio  o.  Ante  Crnica,  franjevac,  komu  je  to  sam  kardinal  pripovijedao. 

(37)  VD  I  31  65.  -  Pismo  J.  Lončarića  rektoru  Germanikuma,  3.  X.  1924.  Arhiv 
Germanikuma. 

pritisak  na  njega  ili  bilo  kakav  izravni  utjecaj.  Taj  je  strogi  post  za  Alojzija  obdržavala  i 
kasnije  sve  do  smrti.  Navodno  joj  je  krašićki  župnik  Pavao  Srketić  prigodom  Alojzijeve  prve 
svečane  mise  u  rodnom  mjestu  nakon  povratka  iz  Rima  rekao: 

-  Mama,  nemoj  prestati  postiti  i  moliti  se! 

Kada  ie  jednoć  krašićki  župnik  Vraneković  zapitao  zatočenog  kardinala,  da  li  gaje  mgr. 
Matija  Stepinac  iza  godine  1919  nagovarao,  da  prigrli  svećenički  stalež,  odgovorio  je 
odlučno: 


-  Nikada!  kao  ni  mama,  ali  je  zato  bilo  ovo...  —  sklopljenim  je  rukama  pokazao,  stoje  majka 
za  njega  radila,  te  je  nadodao: 

-  Velika  je  moć  majčine  molitve  i  njezina  blagoslova. 

Majka  je  Lojzeka  sama  dovela  u  sakristiju  župske  crkve  i  uputila  da  poslužuje  župniku  kod 
službe  Božje.  Ona  gaje  sama  prvi  put  i  obukla  u  ministrantsko  odijelo.  Vodila  gaje  na 
hodočasnička  mjesta  njihova  kraja,  kao  što  su  Volavje,  Dol,  Jastrebarsko  (38). 

Prikladnim  sredstvima  odgoja  umjela  je  Barbara  odstranjivati  sve  što  bi  moglo  biti  štetno  za 
dobar  Lojzekov  odgoj.  Razabire  se  to  i  iz  jednoga  prizora,  o  kojemu  pripovijeda  njegova 
sestra  Štefanija.  Jednoć  je  u  selo  došao  neki  cirkus  da  seljacima  pruži  zabavu.  Ne  samo  da 
Alojzije  sa  nije  išao  gledati  predstave,  već  je  i  svojoj  braći  branio  da  idu,  jer  gaje  majka  bila 
tako  uputila  (39). 

(38)  Saopćio  vlč.  Leopold  Povše,  komu  je  to  sam  kardinal  pripovijedao. 

(39)  Pismo  kardinalove  sestre  Štefanije;  gl.  gore  bilj.  35. 


[34] 


[35] 

II 


ŠKOLOVANJE  I  SVEĆENIČKI  POZIV 

1.  -  GIMNAZIJALAC 

1)  -  Pitomac  nadbiskupskog  orfanotrofija 

Kad  je  Lojzek,  godine  1909,  dovršio  osnovnu  školu,  prema  roditeljskoj  odluci  otišao  je  u 
Zagreb,  a  ne  u  Karlovac,  jer  je  pokazivao  želju  posvetiti  se  svećeničkom  staležu. 

Kad  je  došao  dan  polaska,  mlađa  mu  braća,  koja  su  ga  vrlo  voljela,  plakala  su  za  njim  kao  da 
će  ga  zauvijek  izgubiti.  Naime,  sakrili  su  se  na  tavanu,  da  ih  majka  ne  vidi,  i  mjesto  Alojzija 
milovali  su  njegov  kaputić  i  plakali  (1). 

Alojzije  bi  primljen,  uz  preporuku  župnika  Huzeka,  u  nadbiskupski  orfanotrofij  u  Zagrebu, 
Vlaška  38.  Zavod  je  osnovao  zagrebački  biskup  Maksimilijan  Vrhovec  (1788-1828).  Zavod  je 
građevinski  bio  povezan  s  crkvicom  Sv.  Martina.  Zvali  su  ga  «orfanotrofij»,  tj.  sirotište,  jer  se 
je  u  njemu  davala  mogućnost  odgoja  i  naobrazbe  mladićima,  čiji  roditelji  nisu  mogli  novčano 
uzdržavati  njihovo  školovanje.  Uz  siromašnu  djecu  bilo  je  tu  i  pitomaca  «solvenata»,  tj. 
takvih,  čiji  su  roditelji  plaćali  opskrbu.  Alojzije  je  bio  «solvent»,  budući  da  mu  je  otac  bio 
imućan  (2). 


Kako  u  ono  vrijeme  zagrebačka  nadbiskupija  nije  imala  malo  sjemenište,  orfanotrofij  gaje 
nadomještao,  iako  je  pitomcu  bilo  stavljeno  na  volju,  u  koji  će  stalež  kasnije  stupiti.  Pitomci 
bi  u  njemu  ostali  do  svršetka  šestoga  razreda.  Oni  koji  su  se 

(1)  Pismo  kardinalove  sestre  Štefanije,  17.  II.  1962. 

(2)  Saopćio  Dragutin  Hren,  zagrebački  kanonik,  godine  1963. 

htjeli  posvetiti  svećeničkom  staležu,  stupili  bi  iza  šestoga  razreda  u  nadbiskupski  licej  na 
Kaptolu,  gdje  bi  svršili  7.  i  8.  razred. 

Kada  je  Alojzije  bio  u  drugom  gimnazijskom  razredu,  postade  ravnateljem  zavoda  dr.  Josip 
Lončarić.  Rodom  iz  Međimurja,  studirao  je  u  Rimu  na  papinskoj  univerzi  Gregoriani  od 
godine  1891-1898  i  primio  svećenički  odgoj  u  isusovačkom  zavodu  zvanom  Germanikum. 
Bio  je  član  zagrebačkoga  klera,  ravnatelj  nadbiskupskog  orfanotrofij  a,  urednik  katoličkog 
dnevnika  Hrvatstvo,  suradnik  Katoličkoga  lista,  župnik  župe  Sv.  Petra.  Imao  je  i  svoje 
slabosti.  Znao  se  gdjekada  i  rasrditi  pa  bi  kojeg  pitomca  i  isprašio.  Zavod  je  vodio  vrlo 
uspješno.  Njegove  su  pouke  bile  udešene  prema  nauci  o  kršćanskom  odgoju.  Usmjeravao  je 
svoj  odgojni  rad  prema  presv.  Euharistiji  i  upozoravao  bi  ispovjednike,  da  djeluju  u  tom 
pravcu.  Mladež  je  imala  prigodu,  da  često  pristupa  sv.  sakramentima  i  da  dnevno  prisustvuje 
euharistijskoj  žrtvi  (3). 

U  toj  ustanovi  proveo  je  Alojzije  šest  godina.  Ravnatelj  dr.  Josip  Lončarić  i  profesor  Eugen 
Lessl  pokazivali  su  naročito  zanimanje  za  njega.  Prvi  je  bio  veliki  prijatelj  krašićkog  župnika 
Huzeka,  a  drugi  je  rado  zalazio  u  Krašić  na  odmor. 

Alojzije  je  ozbiljno  shvaćao  duhovni  život.  Prema  iskazu  njegovih  suučenika,  bio  je  u 
vladanju  uzoran,  tih  i  miran.  Nitko  od  njegovih  školskih  drugova  nije  bio  skromniji  od  njega 

(4). 

Dr.  Juraj  Rrnjević,  koji  je  od  Alojzija  bio  nešto  stariji,  pa  mu  je  zbog  toga  bio  u  zavodu 
dodijeljen  da  ga  poučava,  sjeća  se  iz  onih  dana,  kako  se  Alojzije  isticao  skromnošću, 
pobožnošću  i  dobrotom.  Gledajući  Rrnjević  kip  sv.  Alojzija,  koji  je  stajao  podno  stepenica, 
koje  su  vodile  u  I.  kat,  nehotice  je  mladoga  Stepinca  uspoređivao  sa  svecem,  koga  je  kip 
prikazivao,  jer  je  Alojzijevo  lice  već  onda  odavalo  nešto  nadnaravno  (5). 

Alojzije  je  pokazivao  neobično  jaku  volju.  Kad  je  trebalo  zastupati  štogod,  što  je  pravedno, 
ispoljila  se  kod  njega  živost  i  odrješitost.  Znao  je  biti  u  takvu  slučaju  odvažan.  Prema  svojim 
drugovima  bio  je  vrlo  srdačan.  Pomagao  im  je,  koliko  je  mogao  (6). 

Za  vrijeme  odmora  volio  je  sport,  osobito  kuglanje.  Na  kuglani  se  u  orfanotrofiju  pokazala 
njegova  tjelesna  jakost  i  žilavost,  te 


(3)  STJEPAN  SAKAČ,  Barbara  Stepinac  i  svećeničko  zvanje  njezina  Alojzija,  u  Hrvatska 
revija  10  (Buenos  Aires,  1966)  373  si.  -  Pismo  N.  Kolareka,  zagrebačkog  kanonika,  siječnja 
1967. -VD  II  65. 

(4)  Pismo  ing.  V.B.,  20.  III.  1967.  -  BELUHAN  21  si. 

(5)  JURAJ  KRNJEVIĆ,  u  Hrvatski  glas,  7.  III.  1960,  kod  BELUHAN  21. 

(6)  Pismo  Ing.  V.B.,  20.  III.  1967.  -  Pismo  N.  Kolareka,  gl.  gore  bilj.  3. 

se  opažalo,  kako  su  mu  se  mišice  razvile  i  ojačale  u  seljačkim  radovima  kod  kuće.  Kada  je 
ciljao,  srušio  bi  gotovo  svagda  svih  devet  čunjeva.  Jednom  je  ravnatelj  zavoda  dr.  Lončarić 
kupio  prase,  da  počasti  profesore.  Stavio  ga  živa  na  kraju  kuglane  iza  neke  strunjače.  Pitomci 
za  to  nisu  znali.  Alojzije  je  kod  kuglanja  tako  snažno  bacio  kuglu,  daje  ona  svom  silom 
udarila  prase,  koje  se  nalazilo  iza  strunjače.  Nisu  ga  trebali  klati,  nego  samo  priklati  (7). 

Volio  je  i  nogomet.  No,  kako  ravnatelj  zavoda  nije  nogomet  dopuštao  na  zavodskom  dvorištu, 
a  mladići  nisu  mogli  odoljeti  napasti,  da  se  poigraju,  morao  je  i  Alojzije  s  ostalim  igračima 
primiti  i  po  koju  kaznu  (8). 

Martin  Bešenić,  kasnije  župnik  u  Granešini,  bio  je  Alojziju  duktor,  tj.  pazitelj  u  orfanotrofiju. 
Jednom  je  Lojzeka  ćušio,  jer  je  malo  brbljao  za  vrijeme  učenja.  Poslije  toga  nije  ga  više 
nikada  trebalo  opominjati  (9). 

Kad  je  Alojzije  već  bio  u  V  razredu,  išao  je  jednog  dana  stepenicama  u  I  kat.  Na  stepenicama 
sretne  prefekta  Nikolu  Cerjaka,  koji  je  upravo  silazio.  Alojzije  ga  tiho  i  skromno  pozdravi,  što 
prefekt  nije  opazio.  Uvjeren,  daje  Alojzije  propustio  taj  čin  uljudnosti,  opali  mu  zaušnicu. 
Alojzije  je  pošao  dalje  miran  kao  da  se  nije  ništa  dogodilo. 

No  njegovi  drugovi,  koji  su  to  opazili,  nisu  to  mogli  prešutjeti.  Pošli  su  svi  zajedno  k 
ravnatelju,  da  se  potuže  na  prefektov  postupak,  jer  je  bilo  nečuveno,  da  bi  prefekt  koga  od 
višeškolaca  ćušio.  Ravnatelj  je  shvatio,  daje  prefekt  Alojziju  nanio  krivicu,  ali  je  smatrao 
neuputnim,  da  on  kao  ravnatelj  osudi  prefekta  pred  pitomcima,  pa  je  zato  rekao  Lojzekovim 
kolegama,  neka  oni  sami  pođu  k  prefektu  pa  da  s  njime  stvar  izravnaju.  Ovi  se  doista  uputiše 
k  prefektu  i  uspjelo  im  je  uvjeriti  ga,  da  Alojzije  nije  propustio  dužni  pozdrav,  i  da  on  pozdrav 
nije  zamijetio  samo  zbog  Lojzekove  povučenosti. 

Prefektu  je  bilo  vrlo  neugodno,  što  je  Lojzeku  učinio  nepravdu,  te  se  uljudno  ispričao,  i  time 
je  taj  neugodni  slučaj  bio  riješen. 

Kada  je  kasnije  Alojzije  već  bio  nadbiskup  koadjutor,  isti  gaje  N.  Cerjak,  njegov  bivši 
prefekt,  molio,  da  mu  se  dodijeli  krašićka  župa,  što  je  nadbiskup  koadjutor  smjesta  i  učinio. 
Nika- 


(7)  VD  I  57. 


(8)  Pismo  N.  Kolareka,  gl.  gore  bilj.  3. 

(9)  Pismo  Leopolda  Rusana,  župnika  u  Remetama,  21.  XI.  1961. 


38 

A.  BENIGAR,  ALOJZIJE  STEPINAC 

kvim  znakom  pokazao,  da  se  sjeća,  što  se  onom  zgodom  dogodilo  u  orfanotrofiju.  U  svojoj 
dobroti  znao  je,  već  u  mladosti,  velikodušno  zaboraviti  nepravde  (10). 

2)  -  U  gimnazijskim  klupama 

Pitomci  orfanotrofija  su  polazili  gornjogradsku  gimnaziju,  koja  se  onda  nalazila  u  povijesnoj 
zgradi  kod  crkve  Sv.  Katarine. 

Alojzije  je  i  u  školi  bio  vrlo  skroman.  U  razredu  se  za  njega,  tako  reći,  nije  ni  znalo.  Njegova 
skromnost  upala  je  u  oči  i  njegovim  profesorima.  Profesor  Stjepan  Telar,  koji  mu  je  u  V  i  VI 
razredu  predavao  grčki  jezik,  pripovijedao  je,  prigodom  Kardinalova  pogreba,  o  njegovoj 
skromnosti.  Dok  su  ga  drugi  učenici  pred  svršetak  školske  godine  oblijetali  i  moljakali,  da  im 
povisi  ocjenu,  Alojzije  je  bio  uvijek  zadovoljan  s  ocjenom,  koju  je  dobio.  Niti  se  ikada  na  što 
potužio,  niti  bi  što  molio.  Uvijek  je  bio  ozbiljan,  tih  i  miran.  Malo  je  govorio  (11). 

Dr.  Nikola  Kolarek,  kardinalov  školski  kolega,  piše  (12),  da  je  profesor  razrednik  u  VI 
razredu  jednog  dana  rekao  Alojziju:  «Stepinac,  vi  ste  zakopčan». 

Prema  pripovijedanju  njegovih  bivših  kolega,  Alojzije  je  kao  đak  bio  među  srednjima.  Neke 
je  razrede  svršio  kao  odlikaš,  a  neke  opet  samo  s  dobrim  uspjehom.  U  V  razredu  stupio  je  u 
organizaciju  katoličkog  đaštva,  gdje  je  u  apologetskoj  sekciji  održao  predavanje  o  istočnom 
raskolu. 

Za  božične  i  ostale  školske  praznike  vraćao  bi  se  u  Krašić,  gdje  su  ga  u  roditeljskoj  kući  svi 
željno  očekivali.  Njegova  sestra  Štefanija  pripovijeda,  kako  je  Alojzije  za  prišteđeni  novac 
znao  kupiti  za  Božić  braći  bombona  i  staklenih  kuglica  za  božično  drvce.  Za  njegovu  je  braću 
to  bila  velika  radost.  Kad  je  na  badnju  večer  bio  bor  iskićen  i  rasvijetljen  svjećicama, 
praskalicama  i  sjajnim  kuglicama,  njegova  su  braća  to  s  veseljem  promatrala.  Podvečer  se 
sabrala  cijela  obitelj  oko  drvca.  Otac  bi  započinjao  božične  pjesme,  a  sva  je  brojna  obitelj 
prihvaćala  pjevanje  sa  svetim  zanosom.  Veselju  i  radosti  nije  bilo  kraja.  Svi  bi  nakon  toga 
radosno  pohrlili  na  polnoćku  (13). 

(10)  Pismo  N.  Kolareka,  gl.  gore  bilj.  3.  -  Pismo  Janka  Penića,  zagrebačkog  kanonika,  rujna 
1963. 

(1 1)  Saopćio  Janko  Penić,  gl.  gore  bilj.  10. 

(12)  Pismo  N.  Kolareka,  gl.  gore  bilj.  3. 


(13)  Pismo  kardinalove  sestre  štefanije,  gl.  gore  bilj.  1. 

Kada  je  Alojzije  bio  u  trećem  razredu  gimnazije,  politički  obzor  istočne  Europe  su  prekrili 
tmasti  oblaci.  Aneksija  Bosne  i  Hercegovine  Austriji  godine  1908  i  balkanski  ratovi  g.  1912- 
1913  poremetiše  međunarodnu  političku  ravnotežu.  Austro-Ugarska  monarhija  je  mobilizirala 
svoju  vojsku  i  bila  je  spremna  za  rat.  Iako  je  ta  pogibelj  bila  sretno  prebrođena,  političko 
ozračje  ostalo  je  napeto.  Ova  je  napetost  eksplodirala  28.  lipnja  1914  u  Sarajevu.  Atentat,  u 
kojem  bi  ubijen  austro-ugarski  prijestolonasljednik  Ferdinand  i  žena  mu,  dovede  do  prvog 
svjetskog  rata. 

Pošto  Austro-Ugarska  navijesti,  5.  kolovoza  iste  godine,  rat  Srbiji  i  Rusiji,  slijedili  su  ratni 
zapletaji.  Njemačka  navali  na  Francusku,  a  Francuskoj  se  uz  bok  stavi  Engleska.  Dne  7. 
kolovoza  uđe  u  rat  i  Crna  Gora,  a  12.  kolovoza  Engleska  i  Francuska  navijestiše  rat  Austro¬ 
ugarskoj.  Dne  29.  listopada  zarati  se  Turska  s  Rusijom,  a  na  dalekom  Istoku  uđe  Japan  u  rat 
protiv  Njemačke.  Slijedeće  godine,  24.  svibnja,  stupi  u  rat  i  Italija,  koja  se  do  tada  držala  po 
strani. 

Alojzije  svrši,  u  lipnju  godine  1915,  šesti  razred  i,  kako  se  kanio  posvetiti  svećeničkom 
staležu,  stupi  u  nadbiskupsko  sjemenište  na  Kaptolu,  da  u  liceju  dovrši  VII  i  VIII  razred  i 
položi  ispit  zrelosti. 

Kako  je  nadbiskupsko  sjemenište  zaposjela  vojska  i  pretvorila  ga  u  vojničku  bolnicu,  mladi  su 
klerici-gimnazijalci  polazili  VII  razred  u  kanoničkoj  kuriji,  br.  4,  gdje  je  bilo  usprkos  ratnih 
prilika  vrlo  živo  i  veselo.  Stanovali  su  međutim  u  nadbiskupskom  orfanotrofiju.  Alojzije  je 
tom  zgodom  obukao  «reverendu»,  tj.  mantiju,  i  započeo  sjemenišni  život  sa  svim  pobožnim 
vježbama. 

3)  -  Vjeran  prijatelj 

U  mladosti  se  među  vršnjacima  rado  sklapaju  srdačna  prijateljstva,  koja,  ako  su  nesebična, 
ostaju  kroz  čitav  život.  I  Alojzije  je  imao  srce  za  prihvaćanje  pravoga  prijateljstva.  Ono 
mladiću  pomaže  da  napreduje  u  krepostima  i  u  znanju.  Sprijateljio  se  s  kolegom  Dragutinom 
Homotarićem  kao  i  s  kasnijim  župnikom  u  Maruševcu  Tomom  Košutićem.  To  je  prijateljstvo 
bilo  skopčano  i  s  nedužnim  šalama  i  nije  se  nikada  razvrglo.  I  kad  je  Alojzije  postao 
nadbiskup,  uvijek  je  i  u  svako  vrijeme  rado  primao  svoga  Tomaša,  kako  je  znao  nazivati 
Košutića,  pa  i  onda  kada  je  bilo  na  nadbiskupovim  vratima  izvješeno:  «Danas  nadbiskup  ne 
prima».  Vrata  bi  se  nadbiskupova  odmah  otvorila, 

čim  je  nadbiskup  saznao,  daje  posjetnik  njegov  Tomaš.  I  kada  su  nadbiskupa  mučile  brige, 
čim  je  došao  Košutić,  on  bi  se  raspoložio  kao  da  nije  onaj  ozbiljni  i  «zakopčani»  Stepinac. 
Nadbiskup  se  je  rado  navraćao  svome  prijatelju  u  njegovoj  župi,  a  u  takvim  zgodama  ovaj  ga 
je  znao  dugo  na  večer  zadržati  kod  stola.  I  kad  je  nadbiskup  poticao,  da  idu  na  počinak, 
Košutić  bi  mu  odgovorio: 

—  Čekaj  još  malo,  burno  se  spominjali. 

I  nadbiskup  je  morao  popustiti  prijatelju. 

Košutić  ga  je  jednom  poveo  u  svoj  rodni  kraj,  pa  i  dalje  u  Tuhelj  k  poznatom  župniku 
Marcelu  Novaku,  kojemu  dadoše  nadimak  «zagorski  biškup».  Bio  je  petak.  Marcel  se  počeo 
ispričavati,  da  nema  ništa  drugo  do  kupusa  i  graha,  no  nadbiskup  mu  spremno  odgovori: 

—  Pa  baš  to  rado  jedem. 

Kod  objeda  mu  je  održao  Marcel  Novak  kratku,  ali  srdačnu  i  značainu  zdravicu.  Rekao  mu  je: 

—  Preuzvišeni,  mi  vas  rado  imamo.  Bog  vas  poživio!» 

Na  ovakva  stara  prijateljstva  mogao  je  nadbiskup  računati  i  oslanjati  se  u  upravi  nadbiskupije 
(14). 

2.  -  KROZ  VATRU  I  VODU 

Iako  su  mnogi  u  početku  prvoga  svjetskog  rata  bili  mišljenja,  da  će  rat  trajati  samo  nekoliko 
mjeseci,  on  se  ipak  otegnuo  zbog  novih  međunarodnih  zapletaja  i  promjenljive  ratne  sreće.  U 
austrijskoj  vojsci  je  nastala  potreba  za  novim  časnicima.  Zbog  toga  donesena  je  odluka,  da  se 
u  rat  pozovu  i  učenici  srednjih  škola,  koji  su  navršili  18.  godinu.  Tim  mladićima  bilo  je 
dopušteno,  da  u  skraćenom  roku  mogu  svršiti  osmi  razred  i  podvrći  se  ispitu  zrelosti  prije 
nego  pođu  na  ratište. 

1)  -  Ratna  matura 

Kako  je  Alojzije,  8.  svibnja  1916,  navršio  osamnaestu  godinu  života,  neočekivano  bi  u 
mjesecu  ožujku  pozvan  na  stavnju,  na  kojoj  bi  proglašen  sposobnim  (15). 

(14)  Pismo  N.  Kolareka,  gl.  gore  bilj.  3. 

(15)  Osobnih  A,  u  NAZ. 

U  Krašiću  jedne  je  večeri  ispričao  župniku  Vranekoviću  dogođaje  iz  prvih  dana  vojničkog 
života  tako  živahno,  kao  da  se  to  upravo  onda  dogodilo. 


Sedmi  je  razred  svršio  u  lipnju  nešto  prije  nego  je  to  bilo  prema  nacrtu  određeno.  Slijedio  je 
kratak  tečaj  za  osmi  razred.  Dne  28.  lipnja  pristupio  je  ispitu  zrelosti,  koji  je  dobro  svršio. 
Svjedodžbu  zrelosti  mu  je  istoga  dana  izdao  ravnatelj  gornjogradske  gimnazije  Vladoje  Dukat 
s  razrednikom  VIII  razreda  Josipom  Pasarićem. 

Na  maturi  je  bilo  vrlo  zanimljivo.  S  njim  su  zajedno  polagali  ispit  i  oni  đaci,  koji  su  već 
godinu  dana  bili  u  vojničkoj  službi.  Došli  su  u  vojničkoj  odori  sa  sabljama  na  ispit. 

Zanimljivo  je  bilo  vidjeti,  kako  su  sablje  stavili  u  koš  za  papir  i  otpatke.  Neki  su  došli  na  ispit 
čak  i  sa  samokresom.  Bilo  je  živo.  Samo  je  jedan  pao,  i  taj  je  za  osvetu  htio  ubiti  profesora. 

Čim  je  matura  svršila,  Alojzije  je  istoga  dana  morao  u  vojarnu  u  Karlovac,  da  nastupi  vojnu 
službu.  Usput  se  još  navratio  u  Krašić,  da  pozdravi  svoje  i  da  uzme  nešto  rublja.  U  licu  je 
izgledao  mršav,  ali  se  inače  tjelesno  osjećao  zdravim  i  snažnim.  U  Karlovcu  je  29.  lipnja 
nastupio  vojnu  službu  kod  96.  karlovačke  pukovnije  i  dobio  vojničku  odoru  i  pušku. 

Kao  kardinal  rado  se  sjećao,  kako  je  kao  vojnik  prije  polaska  na  ratište  klečao  u  kapeli  Majke 
Božje  Loretske  u  franjevačkoj  crkvi  u  Karlovcu.  Na  spomen  toga  dao  je  karlovački  gvardijan 
o.  Srećko  Majstorović  veoma  lijepo  obnoviti  tu  kapelu  i  staviti  mramorni  oltar,  koji  je 
posvetio  nadbiskup-koadjutor  mgr.  Franjo  Šeper,  sadašnji  kardinal  (16). 

Budući  daje  Alojzije  bio  «ajnjeriger»  (jednogodišnjak),  bio  je  poslan  na  Rijeku,  da  prođe 
pripravni  časnički  tečaj,  koji  je  trajao  šest  mjeseci  (17). 

2)  -  U  časničkoj  školi  na  Rijeci 

Mjeseca  srpnja  bio  je  poslan  na  Rijeku.  Srpanjsko  sunce  je  putem  silno  palilo.  Alojzije  je 
jedva  svladavao  žegu,  jer  je  inače  mnogo  trpio  od  vrućine.  Stigavši  na  Rijeku,  ode  s  kolegama 
u  hotel.  Dalje  pripovijeda  sam  kardinal  (18): 

(16)  Saopćio  o.  Srećko  Majstorović,  franjevac. 

(17)  Imenovanje  koadjutor.  -  D.N.,  Život  našega  nadbiskupa  293. 

(18)  VD  II  161. 

«Nemaš  pojma  ni  o  čemu.  U  hotelu  smo  spavali  do  9  sati  u  jutro.  To  ti  je  bila  vojska!  Ali  šta 
hoćeš?  Đaci  ko  đaci  —  fakini  — još  ne  znaju  ništa  o  novom  životu,  pa  se  ni  ne  boje. 

U  9  sati  se  gospoda  lijepo  dignu,  ali  su  sada  zaželjeli  malo  vidjeti  grad.  Ja  se  s  dvojicom 
odšećem  na  obalu,  a  sve  u  uniformi.  Prohtjelo  nam  se  i  okupati.  Svukli  smo  se  i  u  more!  Sve 
je  to  vidio  zapovjednik  škole.  Zapamtio  nas  je  i  najavio  kasarnskoj  straži.  U  1 1  sati  smo 
svršili  kupanje.  Pođemo  prema  hotelu.  Ali  kako?  Uzeli  smo  nosača,  koji  nam  je  nosio  kofere 
po  gradu.  Iz  hotela  krenusmo  prema  školi,  ali  eto  dežurnoga,  koji  nas  ravno  odvede  na  raport. 
Mi  se  nasmijemo.  Ta,  što  nam  još  može?  Stojimo  pred  'oberstom'  (pukovnikom).  Grdi  nas 


njemačkim  jezikom  i  izriče  kaznu  od  sedam  dana  zatvora.  I  to  smo  podnijeli.  Svejedno  nam  je 
bilo,  zatvorili  nas  ili  ne  zatvorili,  jer  i  onako  ćemo  na  ratište. 

Jednom  zgodom  nas  je  nekoliko  išlo  gradom.  Sretnemo  nekoga  'gefrajtera'  (razvodnika).  Što, 
zar  ćemo  i  toga  pozdraviti,  mislimo  si  u  sebi?  Ali  on  stupi  pred  nas,  vrati  nas,  i  mi  smo  ga 
morali  pozdraviti.  Pravo  ti  bilo,  mislim  šija,  kad  ne  znaš  reda,  da  pozdraviš  'gefrajtera  Ferenc 
Joška'». 

Prema  pripovijedanju  jednoga  kolege  iz  sjemeništa,  Alojzije  nije  trpio  nikakvih  prostačkih 
ispada  ni  psovki  svojih  drugova.  Ako  bi  se  koji  zaboravio,  doživio  bi  oštar  Alojzijev  prosvjed. 
A  svojim  je  snažnim  mišicama  znao  u  sobi  pribaviti  uvažavanje.  Tko  se  nije  znao  svladati,  taj 
je  bio  doskora  na  podu  (19).  Sertić,  pukovnik  96.  pukovnije  na  Rijeci,  mnogo  je  hvalio 
Alojzija  i  govorio,  daje  bio  izvrstan  vojnik  (20). 

Kakav  su  život  ti  mladi  ljudi  provodili  na  Rijeci  kao  kadeti,  pripovijedao  je  sam  kardinal. 
Gotovo  svake  nedjelje  iza  mise,  kojoj  su  svi  morali  prisustvovati,  polazili  bi  neki  od  njih 
ravno  u  javne  kuće  i  kojekuda.  Alojziju  se  to  gadilo.  On  je  svake  nedjelje  iza  zajedničke  mise 
pohrlio  preko  561  stepenica  u  svetište  Majke  Božje  na  Trsat,  da  prisustvuje  još  jednoj  misi. 
Ondje  se  žarko  preporučivao  nebeskoj  Majci  i  zazivao  njezinu  zaštitu,  da  ne  bi  izgubio  svoj 
najljepši  mladenački  ures,  čistoću  duše  i  tijela.  Na  povratku  bi  se  malo  navratio  bivšem 
krašićkom  župljaninu,  trgovcu  Kantociju,  koji  je  bio  dobar  prijatelj  njegova  oca,  jer  su 
zajedno  trgovah  vinom.  Otac  je  zamolio  Kantocija,  da 

(19)  Pismo  N.  Kolareka,  gl.  gore  bilj.  3. 

(20)  Prema  pripovijedanju  V.  Sertića,  pismeno  saopćio  Leopold  Rusan. 

Alojziju  dade  uvijek  dobru  okrepu.  Tako  je  i  bilo.  Pričajući  to  nadoveže  kardinal  (21): 

«Majci  Božjoj  imam  zahvaliti,  da  me  je  u  tim  danima  sačuvala.  Zato  sam  se  kasnije  na 
povratku  iz  Rima  nekoliko  dana  zadržao  na  Trsatu  i  ostavio  spomen-pločicu  zahvalnicu.  I  više 
puta,  kad  legnem,  dođu  mi  na  pamet  i  pred  oči  najrazličitiji  časovi,  kud  sam  sve  u  životu 
prolazio  i  što  sam  sve  doživljavao.  Svuda  gledam  posebnu  zaštitu  Bogorodice)). 

Na  spomen-pločici,  koja  se  danas  čuva  u  kapeli  zavjetnih  darova  na  Trsatu,  čita  se  zlatnim 
slovima  izvezeno:  «Deiparae  Virgini  Mariae  in  gratiarum  actionempro  innumerabilibus 
beneficiis  impetratis.  Aloysius  Stepinac  —  U  zahvalu  za  bezbrojna  dobročinstva  isprošena 
poklanja  Bogorodici  Djevici  Mariji  Alojzije  Stepinac». 

Kao  časnički  pripravnik  posjetio  je  jednom  i  svog  prastrica  mgr.  Matiju  Stepinca  u  Varaždinu, 
koji  gaje  zadržao  kod  sebe  na  objedu.  Imao  je  on  toga  dana  više  gostiju.  Svi  su  malo  jeli,  pa 
seje  i  Alojzije  nećkao.  Kad  to  opazi  kanonik  Matija  Proštenik,  reče  mu: 

—  Samo  dajte,  mladi  gospodine!  Ne  obazirite  se  na  nas  stare,  jer  ćete  slabo  proći. 


Pripovijedajući  kasnije  tu  zgodu  kardinal  nadoveže:  «I  pravo  je  rekao.  Onako  mlad,  izmoren,  i 
vola  bih  pojeo!» 

Neki  su  posredovali  za  Alojzija,  da  ne  bi  išao  na  ratište,  no  on  nije  na  to  privolio.  Rekao  je: 

—  Ako  je  Božja  volja,  on  će  me  i  iz  samoga  pakla  izbaviti. 

Taj  se  Alojzijev  odgovor  vrlo  sviđao  njegovu  prastricu  mgr.  Matiji,  koji  ga  je  otpratio  čak  i  na 
kolodvor,  sve  do  vagona.  Alojzije  je  tu  pažnju  uljudno  otklanjao,  ali  mgr.  Matija  se  nikako 
nije  dao  od  toga  odvratiti  (22). 

Prije  odlaska  na  talijansko  ratište  Alojzije  je  u  sjemeništu  posjetio  i  svoje  kolege  te  im 
pripovijedao,  kako  talijanski  zrakoplovi  nadlijeću  Rijeku  i  bacaju  promidžbene  letke  (23). 

3)  -  Na  talijanskom  ratištu 

Alojzije  je,  20.  veljače  1917,  svršio  skraćeni  časnički  tečaj.  Bio  je  poslan  na  talijansko  ratište 
(24).  Bio  je  najprije  kadet, 

(21)  VD  III  32. 

(22)  VD  I  64;  III  22. 

(23)  Pismo  kanonika  N.  Kolareka,  gl.  gore  bilj.  3. 

(24)  Osobnih  A,  gl.  gore  bilj.  15. 

zatim  «fenrih»  (zastavnik),  i  potom  poručnik  kod  pješadije  96.  pukovnije  zvane  «Mitara». 

Isticao  se  spretnošću,  razumijevanjem  i  dobrohotnošću  prema  ostalim  vojnicima.  Prema 
pripovijedanju  seljaka  Ćuka,  koji  mu  je  bio  ratni  drug,  Alojzije  ie  bio  dobar  prema  vojnicima, 
koji  su  mu  bili  podređeni.  Nitko  bolji  od  njega.  Nikada  nije  vojnike  kažnjavao.  Kao  poručnik 
znao  je  zamijeniti  običnoga  vojnika  na  straži.  U  streljačkim  rovovima  je  sa  svojim  vodom 
dijelio  istu  sudbinu,  pa  i  kad  je  trebalo  voditi  borbu  sa  štakorima.  Već  su  se  tada  na  njemu 
jasno  primjećivale  tri  stožerne  kreposti:  ljubav  k  istini,  pravednost  i  neporočnost,  koje  se 
stalno  ističu  u  njegovu  životu.  Zbog  tih  vrlina  su  ga  vojnici  vrlo  cijenili  i  poštivali  (25). 

Alojzije  je  najprije  učestvovao  u  žestokim  bitkama  oko  Gorice,  zatim  kod  prodora  talijanske 
fronte  na  Soči.  Sa  svojim  ljudima  je  prešao  Tagliamento  sve  do  Piave.  Tu  je  sudjelovao  u 
bitkama  na  srednjem  i  donjem  dijelu  fronte  kod  mora  (26).  U  neprestanoj  životnoj  pogibelji 
još  se  usrdnije  preporučivao  nebeskoj  Majci.  I  doista,  u  streljačkim  jarcima  i  u  teškim, 
krvavim  bitkama  iskusio  je  bezbroj  puta  veliku  i  posebnu  zaštitu  Gospinu. 


Alojzijeve  kreposti  pravednosti  i  neporočnosti  su  se  ispoljile,  kad  je  jednoć  na  vojnom  sudu 
uzeo  u  zaštitu  jednog  običnoga  vojnika,  koga  je  njegov  pretpostavljeni  optužio  daje  navalio 
na  njega.  Alojzije  je  saznao,  daje  dotičnoga  pretpostavljenog  taj  vojnik  slučajno  zatekao,  kad 
je  htio  silovati  neku  djevojku,  a  vojnik  gaje  u  tom  onemogućio.  Kada  je  kardinal  to 
pripovijedao  župniku  Vranekoviću,  dodao  je  (27): 

«Kad  sam  to  čuo,  u  meni  je  uskipjelo.  Da  sain  ga  ja  našao  na  takvu  činu,  možda  bih  ustrijelio 
takvu  zvijer,  sjetivši  se  kako  bi  meni  bilo,  kad  bi  moju  sestru  netko  htio  silovati». 

Alojzije  je  bio  zapovjednik  straže,  pa  se  odlučuo  zauzeo  za  toga  vojnika,  i  taj  je  bio  oslobođen 
od  optužbe. 

Na  fronti  je  Alojzije  podržavao  vezu  s  pozadinom  ne  samo  pismima,  već  i  preko  Novina,  koje 
je  dobivao.  Išle  su  izlazile  od  godine  1914  u  Zagrebu  kao  nastavak  Riječkih  novina,  koje  su 
izdavali  kapucini  na  Rijeci. 

U  rovovima  je  Alojzije  doživio  mnogo  toga.  Danomice  je 

(25)  Prema  saopćenju  seljaka  Ćuka  u  Krašiću,  prosinca  1966. 

(26)  Imenovanje  koadjutor,  gl.  gore  bilj.  17. 

(27)  VD  I  120. 

gledao  oko  sebe  razaranje,  krvoproliće,  smrt.  To  gaje  poticalo  na  stalno  razmišljanje  o 
čovjekovoj  svrsi. 

U  zimsko  doba  je  trpio  veliku  studen.  Jednom  opazi,  kako  njegov  potčinjeni  vojnik-ciganin  u 
rovu  puca  metak  za  metkom.  Alojzije  dođe  k  njemu,  pograbi  mu  pušku  i  upita  ga: 

—  Cigo,  što  je  to? 

—  E,  gospodine  —  ovaj  mu  odgovori  —  zima  je! 

ETtio  je  siromah  naugrijanoj  puščanoj  cijevi  malo  ugrijati  svoje  promrzle  ruke  (28). 

Alojzije  je  danomice  imao  oko  sebe  ranjene  i  mrtve,  slušao  zujanje  metaka,  šrapnela  i  granata. 
Već  se  bio  priučio  da  po  zujanju  granate  točno  pogodi,  kamo  će  pasti.  Jednoć  je  sjedio  s 
dvojicom  vojnika  kod  potoka.  Talijanska  je  artiljerija  strašno  pucala.  Dobro  su  gađali. 
Najednom  zazuja  granata. 

—  Gotovi  smo!  Ravno  će  na  nas!  — povikne  Alojzije.  I  pogodio  je.  Granata  je  pala  među 
njih,  zabila  se  u  zemlju  i  ranila  vojnika,  koji  je  bio  uz  njega,  u  petu.  Srećom  nije  eksplodirala. 
Daje  eksplodirala,  svu  bi  trojicu  raznijela  na  komade  (29). 


Miroslav  Vanino,  isusovac,  te  pop  Joso  Vukelić,  bili  su  mu  nadležni  vojni  svećenici.  Njima  je 
Alojzije  revno  posluživao  kod  mise. 

Potkraj  rata  stizala  su  na  bojno  polje  i  starija  godišta.  Alojzijevu  vodu  bi  dodijeljen  neki  brko 
Zagorac,  otac  osmero  djece.  Alojziju  se  sažalilo  pri  pomisli,  da  takav  pogine,  pa  gaje  uzeo  da 
mu  bude  poslužnik.  Tu  je  ipak  bio  sigurniji  za  život.  Nastojao  je,  da  mu  ishodi  dopust.  Uspio 
je.  On  ode,  i  nikada  se  više  nije  vratio.  Možda  je,  ostao  kod  kuće,  jer  je  iza  toga  svršio  i  rat 
(30). 

Najveću  pogibao  za  vojnike  na  ratištu  su  predstavljali  talijanski  mali  topovi,  koje  su  zvali 
«špukeri»,  i  njihovi  minobacači.  Točno  su  gađali.  Alojzije  je  jednoć  opazio,  a  to  je  zapazila  i 
austrijska  artiljerija  iza  rovova,  kako  od  vremena  do  vremena  pucaju  na  rovove  iz  jednog  te 
istog  gnijezda.  Austrijska  artiljerija  ih  je  htjela  ušutkati.  Alojzije  dobi  zadatak,  da  telefonom 
obavijesti  artiljeriju  kako  gađaju.  Teška  austrijska  «haubica»  ispali  snažno  prvi  metak,  ali 
pogodi  malo  iza  Alojzija,  tek  što  nije  udarila  po  vlastitim  vojnicima.  Alojzije  ljutito  javi 
telefonom: 

(28)  VD  III  114. 

(29)  VD  III  139  si. 

(30)  VD  III  122. 

—  Zu  kurz!  —  Prekratko! 

Oni  opale  drugi  put,  ali  ovaj  put  malo  ispred  njih.  On  ponovno  dade  isti  izvještaj.  Kad  su 
opalili  treći  put,  čini  se  da  su  pogodili.  Alojzije  je  sve  promatrao  kroz  tzv.  sisanku,  tj.  željezni 
zaštitni  zid,  što  ga  ni  strojnice  ne  bi  mogle  probiti.  Alojziju  se  činilo,  da  su  Talijani  nanjušili 
njegovu  nazočnost.  Najedanput  začuje,  kako  je  opalio  njihov  «špuker».  Po  zvuku  je  granate 
razabrao,  da  će  ona  pasti  upravo  na  mjesto,  gdje  se  on  nalazio.  Brzo  skoči  u  kavernu,  da  se 
zaštiti.  Jedva  je  prošlo  7-10  sekunda  kad  najednom  granata  padne  točno  onamo,  gdje  se  on 
malo  prije  nalazio.  Da  se  nije  maknuo,  granata  bi  ga  bila  raznijela.  Vojnika,  koji  je  ondje  uz 
njega  stajao,  a  ne  zna  zašto  se  nije  maknuo  s  onoga  mjesta,  granata  je  zahvatila  i  izranila  ga 
od  glave  do  pete.  No  ostao  je  živ.  Bolničari  su  ga  brzo  prenijeli  u  pozadinu. 

Sada  se  istom  Alojzije  sjeti,  da  nije  bio  dužan  vršiti  službu  kod  telefona.  Artiljerija  je,  naime, 
imala  svoje  telefoniste  i  drugo  pomoćno  osoblje,  koji  su  imali  vršiti  obavještajnu  službu. 

Jedan  je  od  njih  morao  doći  u  prve  redove.  Boraveći  tako  u  rovovima,  bili  su  neprestano  u 
smrtnoj  pogibelji.  Dok  su  bili  tako  zakopani,  svaki  čas  im  se  moglo  dogoditi,  da  ih  zatrpa  koja 
granata. 

Jednoć  je  bio  prolom  oblaka  te  su  se  rijeke  i  potoci  razlili  i  silna  je  voda  navalila  u  talijanske 
rovove.  Talijanski  vojnici,  da  se  ne  potope,  iziđu  iz  streljačkih  jaraka.  Stajali  su  dršćući 
nedaleko  austrijskih  vojnika,  koji  su  ih  mogli  u  času  posmicati  strojnicama.  Alojzije  je  mislio 


čovječanski  i  kršćanski,  da  ne  bi  bilo  nikakvo  junaštvo  pucati  na  postradale.  Nisu  ispalili 
nijedan  metak  (31). 

Kako  su  neprijateljski  rovovi  bili  vrlo  blizu,  mogla  seje  između  zaraćenih  vojnika  razviti 
čovjekoljubivost,  koja  je  inače  na  fronti  bila  zabranjena.  Znali  su,  da  osobno  nisu  nikakvi 
neprijatelji.  Jednom  Alojzije  zateče  jednoga  od  svojih  vojnika,  kako  talijanskim  vojnicima 
dobacuje  cigarete,  a  s  one  su  strane  u  njihove  rovove  padale  naranče.  U  isti  čas  talijanski 
poručnik  zgrabi  za  šiju  svoga  vojnika,  koji  je  dobacivao  naranče.  Alojzije  je  velikodušno 
pregledao  takav  iskaz  čovjekoljublja  (32). 

U  Alojzijevu  pamćenju  je  ostalo  nezaboravno,  kako  je,  dne  15.  lipnja  1918,  počela  velika 
austrijska  ofenziva  na  Piavi.  Prije  bitke  je  vojni  kapelan  Miroslav  Vanino  svim  vojnicima  dao 
skupno  odrješenje  od  grijeha  (33).  Nacrt  napada  bio  je  točno 

(31)  VDIV  120;  V  127  si. 

(32)  VDIV  121. 

(33)  Pismo  kardinalovo  o.  Miroslavu  Vanino,  16.  III.  1954. 

razređen.  Svi  su  ga  časnici  dobili.  Bilo  je  određeno  za  svaki  sat,  što  ima  tko  raditi.  Alojzije  se 
i  ovaj  put  nalazio  u  prvim  redovima. 

Austrijska  je  vojska  talijansku  zaokružila  u  obliku  potkove.  Sasvim  naprijed  na  lijevom  krilu 
bio  je  Alojzije  sa  svojim  vodom.  Austrijska  je  artiljerija  neprestano  tukla  od  3  sata  ujutro  do 
1 1  sati  sa  1 .500  topova.  Juriš  je  bio  naređen  za  1 1  sati.  No,  sve  je  osujetila  izdaja.  Dvojica 
oficira,  koje  je  Alojzije  kasnije  našao  u  zarobljeništvu,  Sarajlija  Ajvazović,  katolik,  i  neki 
Srbin  Petrović,  prešli  su  k  Talijanima  i  izdali  nacrt  napada.  Talijani  su  se  brzo  povukli  iz  prvih 
linija,  i  austrijska  je  artiljerija  pucala  u  prazno.  U  1 1  sati  počne  austrijska  pješadija  jurišati 
misleći,  daje  pred  njom  sve  smrvljeno,  a  kad  tamo,  dok  su  prolazili  kroz  prve  neprijateljske 
redove,  ne  nađoše  nikoga,  ni  živa  ni  mrtva. 

Trebalo  je  prijeći  Piavu.  Neki  je  časnik  bio  toliko  uzbuđen  i  preplašen,  da  nije  mogao  ni 
izgovoriti  zapovijed,  da  prijeđu  rijeku.  Da  se  ne  čeka,  Alojzije  je  izdao  glasno  zapovijed  za 
prijelaz.  Čim  su  prešli  rijeku,  najednom  iza  njih  odleti  u  zrak  most.  Svi  su  gotovo  mostovi  na 
Piavi  bili  dignuti.  Pogodile  su  ih  talijanske  granate.  Tako  mnogi  nisu  mogli  prijeći  Piavu. 
Alojzije  je  slutio,  da  nešto  nije  u  redu.  Legao  je  sa  svojima  u  šikaru  i  zaspao.  Spavao  je  do  1 1 
sati  drugoga  dana.  Talijani  su  se  povukli. 

Odjednom  ih  poče  tući  talijanska  artiljerija.  Tu  je  palo  oko  30.000  austrijskih  vojnika, 
većinom  Mađara.  Da  nije  bilo  izdaje,  austrijska  bi  vojska  ušla  duboko  u  Italiju.  Prema  nacrtu 
je  drugo  krilo  imalo  krenuti  prema  Piemontu  i  Francuskoj,  pa  bi  ondje  saveznicima  došli  iza 
leđa.  Možda  bi  to  bilo  sudbonosno  i  za  konačni  ishod  rata.  No  Austro-Ugarska  je  išla  prema 
svome  kraju. 


Talijanska  protuofenziva  je  počela  2.  srpnja.  Bilo  je  strašno.  Tom  zgodom  je  Alojzije  skoro 
poginuo.  Bio  je  u  prvom  redu.  Talijani  su  udarali  vrlo  oštro  po  njegovu  vodu.  Od  cijeloga 
voda  ostala  su  na  životu  samo  sedmorica.  Čas  prije  su  mu  poginula  tri  vojnika.  Odjednom 
zazuji  druga  granata.  Alojzije  se  brzo  pokaje  i  vikne: 

—  Gotovi  smo! 

Granata  udari  upravo  u  njegov  vod.  On  je  bio  sav  zasut  zemljom  i  kamenjem,  samo  mu  je  dio 
jedne  ruke  i  glava  ostala  vani.  Teškom  mukom  se  izvukao  i  upravo  je  čudom  ostao  živ.  Za  čas 
udari  ponovno  granata  nedaleko  njega  i  ubi  mu  poslužnika.  Uz  njega  pade  i  neki 
osamnaestogodišnji  Poljak. 

Granata  gaje  zahvatila  od  glave  do  pete,  ležao  je  u  krvi,  čak  i  oči  su  mu  bile  zalivene  krvlju. 
Ležeći  je  raširenih  ruku  samo  ponavljao: 

—  Pan  Jesus,  Pan  Jesus! 

Alojzije  odredi  dvojici,  da  ga  odnesu  na  previjalište  u  pozadinu.  Dok  su  ga  nosili,  udari  u  njih 
granata  i  raznese  ranjenika  i  jednoga  od  dvojice  nosača.  Sve  je  bilo  u  dimu,  pravi  pakao!  Bili 
su  to  strašni  i  gorki  časovi! 

Austrijska  je  vojska  još  jednom  kasnije  započela  ofenzivu,  ali  je  i  ta  propala.  Austrijska  je 
komanda  ofenzivu  dobro  zamislila.  Namjeravala  je  zabiti  u  talijanske  redove  klin  i  tako  ih 
razbiti.  No  oni  su  navalili  s  bokova  i  presjekli  prve  redove,  a  da  oni  koji  su  bili  u  njima,  nisu 
to  ni  opazili. 

Dok  su  jurišali,  odjednom  se  Alojzije  s  nekoliko  svojih  vojnika  nađe  pred  nepreglednim 
zelenim  mnoštvom.  Sila  talijanskih  vojnika,  čovjek  do  čovjeka!  Pred  njega  stupi  talijanski 
poručnik  te  mu  reče: 

—  Abbasso  baionetta  —  Dolje  bajonet! 

Alojzije  se  u  tom  uzbuđenju  sjeti,  da  ima  o  pojasu  bajonet,  pa  da  ga  ne  ubije,  odbaci  je  na 
zemlju.  Dok  su  ga  s  nekoliko  vojnika  vodili,  najednom  austrijska  artiljerija  započe  topovsku 
paljbu.  Jedna  granata  padne  upravo  pred  njega  i  ubije  mu  jednoga  vojnika.  To  mu  je  bilo 
najbolnije,  što  mu  vlastita  vojska,  ne  znajući,  udara  po  vlastitim  vojnicima  (34). 

Tako  je  Stepinac  dospio  u  zarobljeništvo.  Bio  je  svjestan,  da  gaje  u  onim  časovima  na 
poseban  način  štitila  presv.  Bogorodica.  Tjednima  i  mjesecima  prijetila  mu  je  smrt  na  svakom 
koraku.  Pričajući  to  u  Krašiću  župniku  Vranekoviću  mjeseca  prosinca  1959  kaže  (35). 

—  To  je  za  mene  bila  škola  za  ove  dane  sada. 


4)  -  U  zarobljeništvu 


Zarobljen  u  srpnju  1918,  Alojzije  je  bio  otpremljen  najprije  u  Mestre  kod  Venecije,  pa  zatim  u 
Ferraru  i  konačno  u  Noceru  u  Umbriji,  gdje  je  ostao  pet  mjeseci  (36).  U  vojnoj  bolnici  zašili 
su  mu  ranu  na  nozi,  koju  je  zadobio  u  posljednjoj  bitci. 

(34)  VD  II  139  si.;  III  145  si.;  V  93  si. 

(35)  VD  V  93  si. 

(36)  D.N.,  Život  našega  nadbiskupa,  u  KL  95  (1944)  293.  -  Pismo  N.  Kolareka,  gl.  gore  bilj. 

3. 

Njegovi  u  Krašiću  dobili  su  s  ratišta  vijest  daje  poginuo.  Roditelji  i  sva  braća  su  ga  oplakivali 
i  dali  za  njega  služiti  zadušnicu. 

Kad  se  Alojzije  vratio  u  domovinu,  pripovijedao  je,  kako  je  došlo  do  te  vijesti.  On  se  jedanput 
kao  zarobljenik  kupao  u  Piavi.  Tom  zgodom  su  ga  Talijani  zgrabili  u  kupaćem  kostimu  te  su 
ga  tri  dana  ovako  gola  i  bosa  vodili  sa  sobom,  a  odijelo  mu  je  s  iskaznicom  ostalo  na  drugoj 
obali.  Oni,  koji  su  našli  odijelo  i  iskaznicu,  mislili  su  daje  poginuo,  pa  su  tako  javili  u  Krašić. 

Kad  su  predstavnici  «Crvenoga  križa»  došli  u  bolnicu,  gdje  je  boravio,  on  ih  zamoli,  da 
pošalju  njegovim  roditeljima  brzojav,  koji  je  stigao  preko  Francuske  i  lakonski  glasio: 


«Gesund,  gefangen  —  Zdrav,  zarobljen».  Taje  vijest  donijela  veliku  radost  roditeljima  i 
cijeloj  obitelji  (37). 

U  Noceri,  pripovijedaju  oni  koji  su  zajedno  s  njim  bili  zarobljeni,  obavljao  je  ratarske  poslove 
i  sadio  masline.  Tu  se  našao  zajedno  s  pokojnim  profesorom  Petrom  Grgečom  i  dr.  Prikrilom, 
koji  su  posvjedočili,  daje  njegovo  vladanje  bilo  uzorno.  U  Noceri  se  dao  odmah  i  na  učenje 
talijanskog  jezika  (38). 

5)  -  Međunarodni  događaji 

Dok  je  naš  mladi  Stepinac  sudjelovao  u  teškim  bitkama  na  talijanskom  bojištu,  uvijek  u  prvim 
redovima,  i  dok  je  njegov  mladi  život  bio  stalno  u  opasnosti,  u  unutrašnjosti  zemlje  i  u 
međunarodnom  životu  odigravali  su  se  događaji,  koji  su  ugrozili  opstanak  Austro-Ugarske 
monarhije,  na  čijoj  je  strani  i  Alojzije  ratovao  (39). 

Hrvati  i  Srbi,  podanici  Austro-Ugarske,  koji  su  se  u  početku  svjetskog  rata  prebacili  u 
inozemstvo,  osnovali  su,  1.  svibnja  1915,  u  Londonu  (Jugoslavenski  odbor»,  koji  sije  uzeo 
za  cilj  odvojiti  Slovence  i  Hrvate  od  Austro-Ugarske  monarhije  i  od  njih  stvoriti  novu  državu. 
Za  predsjednika  toga  odbora  bio  je  izabran  dr.  Ante  Trumbić.  Odbor  seje  stavio  u  dodir  s 
predsjednikom  srpske  vlade  Nikolom  Pašićem,  koji  nije  htio,  da  se  zovu  Jugoslaveni,  već  Srbi 
i  Hrvati,  a  buduća  država  da  nikako  ne  bude  nazvana  Jugoslavijom,  već  proširenom  ili 
velikom  Srbijom,  jer  da  tako  hoće  Rusija. 

Nakon  sloma  srpske  vojske,  krajem  g.  1915,  iskrsla  je  naskoro 

(37)  Prema  pripovijedanju  kardinalove  sestre  Štefanije  u  Samoboru,  prosinca  1966. 

(3B)  Pismo  N.  Kolareka,  gl.  gore  bilj.  3. 

(39)  FERDO  ŠIŠIĆ,  Dokumenti  o  postanku  kraljevine  Srba,  Hrvata  i  Slovenaca,  Zagreb  1920. 

misao,  da  bi  se  sakupljali  dobrovoljci  Hrvati  među  zarobljenicima,  da  se  bore  za  oslobođenje 
svojih  zemalja  od  tuđinske  vlasti.  (Jugoslavenski  odbor»  je  tražio  zbog  političkih  razloga,  da 
bi  ovi  dobrovoljci  sačinjavali  zasebnu  jedinicu,  kako  bi  se  pokazalo,  da  i  sami  podanici 
Austro-Ugarske  žele,  da  se  odijele  od  nje,  jer  se  čak  za  to  bore. 

Nakon  mnogo  raspravljanja  i  kolebanja  bila  je  sastavljena  legija  tih  dobrovoljaca,  koja  se 
nazvala  ((jugoslavenskom«,  a  sastojala  se  većinom  od  Hrvata.  Iako  su  je  Rusi  podcjenjivali, 
ona  seje  sjajno  pokazala  u  Dobrudži. 

Dok  je  (Jugoslavenski  odbor«  radio  u  inozemstvu  na  tome,  da  se  od  južnih  Slavena  stvori 
nova  država,  unutar  same  Austro-Ugarske  pojavila  se  federalistička  struja  protiv  dualizma  u 
monarhiji.  U  prvoj  polovici  g.  1915  istaknuti  Hrvati,  dr.  Fran  Binički,  dr.  Petar  Rogulja  i 
Rudolf  Eckert,  predstavnici  katoličkog  gibanja,  složili  su  se  u  tome,  da  bi  krčki  biskup  dr. 


Antun  Mahnić  podastro  papi  Benediktu  XV  predstavku  s  molbom,  da  se  na  budućoj  mirovnoj 
konferenciji  zauzme  za  Hrvate.  Nakon  što  je  predstavka  bila  sastavljena,  potpisao  ju  je 
Mahnić  s  don  Franom  Bulićem,  dr.  Janezom  Krekom  i  dr.  Matkom  Laginjom.  Papi  je  tu 
predstavku  uručio  o.  Milošević,  franjevac  konventualac,  i  o.  Bemardin  Škrivanić,  kapucin. 
Papa  obeća,  da  će  se  po  mogućnosti  zauzeti  za  tu  stvar,  ako  bude  pozvan  na  mirovnu 
konferenciju,  no  odmah  saopći  o.  Miloševiću,  daje  Rusija  izdala  Hrvate. 

U  svibnju  je  g.  1917,  u  bečkom  parlamentu  Stanjek,  češki  poslanik,  nastupio  protiv  dualizma 
u  monarhiji.  Dne  30.  svibnja  je  i  dr.  Antun  Korošec  pročitao  deklaraciju,  u  kojoj  je  zahtijevao, 
na  osnovi  samoodređenja  i  hrvatskog  državnog  prava,  da  se  zemlje,  u  kojima  žive  Slovenci, 
Hrvati  i  Srbi,  sjedine  u  jedno  samostalno  državno  tijelo  pod  žezlom  Habsburgovaca.  Mjeseca 
srpnja  slože  se  s  tom  deklaracijom  i  hrvatski  političari  u  zemlji.  Za  nju  se  zauzeo  i  krčki 
biskup  dr.  Antun  Mahnić. 

Istoga  mjeseca  sastave  članovi  (Jugoslavenskog  odbora»  zajedno  s  Nikolom  Pašićem  na 
otoku  Krfu  suprotnu  deklaraciju,  prema  kojoj  bi  nova  samostalna  država  imala  dobiti  ime 
«Država  Slovenaca,  Hrvata  i  Srba»  —  SHS  —  pod  žezlom  Karađordevića.  U  toj  državi  bi  sva 
tri  naroda  imala  biti  ravnopravna,  a  ustav  bi  imala  donijeti  ustavotvorna  skupština  s 
odgovarajućom  većinom.  Izjavu  su  potpisali  u  ime  (Jugoslavenskog  odbora»  dr.  Ante 
Trumbić,  a  u  ime  srpske  vlade  Nikola  Pašić. 

Potkraj  mjeseca  lipnja  g.  1918  Wilson,  predsjednik  Sjedinje- 


51 

II  -  ŠKOLOVANJE  I  SVEĆENIČKI  POZIV 

nih  Država  Sjeverne  Amerike,  poruči  jasno  i  odlučno  (40):  ((Pucima  Austro-Ugarske,  kojih 
mjesto  među  narodima  želimo  vidjeti  osigurano  i  zajamčeno,  treba  pružiti  najslobodniju 
mogućnost  autonomnog  razvitka.  Narodi  i  pokrajine  ne  smiju  se  više  predavati  od  jedne 
državne  vlasti  drugoj,  kao  da  su  jednostavno  imanje  ili  šahovske  figure». 

Nakon  te  izjave  događaji  u  međunarodnim  odnosima  razvijali  su  se  naglo. 

Dne  17.  rujna  1918  saveznička  je  vojska  probila  solunski  front.  Sa  srpskim  su  trupama 
napredovali  i  ostali  dobrovoljački  južni  Slaveni  iz  Austro-Ugarske,  oblikovani  u 
jugoslavenskoj  diviziji,  koja  je  na  Kozjaku  pružila  svoj  doličan  udio.  Istoga  su  se  mjeseca 
sastali  najistaknutiji  predstavnici  svih  jugoslavenskih  naroda  u  Austro-Ugarskoj  i  potpisali 
odluku,  kojom  su  tražili  osnivanje  nezavisne  države  SHS. 

Dne  6.  listopada  1918  osnovano  je  u  Zagrebu  ((Narodno  vijeće»  pod  predsjedanjem  dr. 

Antuna  Korošca,  kao  predstavnika  sviju  Slovenaca,  Hrvata  i  Srba  u  Hrvatskoj,  Slavoniji  s 
Rijekom,  Dalmaciji,  Bosni,  Hercegovini,  Istri,  Trstu,  Kranjskoj,  Štajerskoj,  Koruškoj,  Bačkoj, 
Banatu,  Baranji  i  Međimurju. 

Dva  dana  kasnije  uđe  u  ((Narodno  vijeće»  hrvatsko-srpska  koalicija,  a  16.  listopada  je  car  i 
kralj  Karlo  IV  izdao  odluku,  kojom  proglasuje  slobodno  sjedinjivanje  svojih  naroda  u  zasebne 
države,  pošto  je  prihvatio  prijedlog,  da  Austrija  bude  savezna  država. 


Dne  19.  listopada  «Narodno  vijeće»  u  Zagrebu  izda  proglas  narodu,  da  uzima  u  svoje  ruke 
vođenje  narodne  politike  i  traži  ujedinjenje  svih  naroda  južnih  Slavena  na  cijelom  etničkom 
području  u  jedinstvenu  državu  prema  načelima  političke  i  ekonomske  demokracije. 

Dne  28.  listopada  Austro-Ugarska  zatraži  mir  od  saveznika  uz  pristanak,  da  njezini  narodi 
sami  sebi  nesmetano  odrede  oblik  državne  uprave  i  vode  brigu  o  daljnjem  razvoju.  Slijedećeg 
se  dana  sastao  Hrvatski  sabor  u  Zagrebu,  ukine  Ugarsko-Hrvatsku  nagodbu  od  godine  1868  i 
prekine  sve  državnopravne  odnose  između  Hrvatske,  Slavonije,  Dalmacije  sjedne  strane  i 
kraljevine  Ugarske  i  carevine  Austrije  s  druge  strane,  a  Hrvatsku,  Slavoniju,  Dalmaciju  s 
Rijekom  proglasi  nezavisnom  državom,  koja 

(40)  MATIJA  KOVAČIĆ,  Od  Radića  do  Pavelića  (Munchen  -  Barcelona,  1970)  91. 

pristupa  u  zajedničku  državu  SHS  te  priznaje  «Narodno  vijeće»  u  Zagrebu  kao  vrhovnu  vlast. 

Mjesec  dana  kasnije,  24.  studenoga,  «Narodno  vijeće»  u  Zagrebu  odluči,  da  se  proglasi 
ujedinjenje  države  SHS  s  kraljevinom  Srbijom  i  Crnom  Gorom.  Dne  28.  studenoga  stigoše 
izaslanici  «Narodnog  vijeća»  u  Beograd,  gdje  ih  je  regent  Aleksandar  primio  i  proglasio 
ujedinjenje.  1.  prosinca  1918. 

Stepinac,  kao  intelektualac,  pratio  je  događaje  i  vidio  sam  na  fronti,  da  je  vlada  i  vojska  bila 
nedorasla  događajima.  K  tome  je  težnja  raznih  naroda  Austrije  za  samostalnim  političkim  i 
državnim  životom  bila  sve  jača  i  jača.  Beč  nije  više  bio  privlačiv  i  prihvatljiv  već  od  prije  kao 
carska  vladavina,  a  pogotovo  ne  u  doba  rata.  Svakome  je  bilo  jasno,  da  se  austrijsko  carstvo 
raspada.  Rat  je  bio  i  onako  dovršen,  i  car  Karlo  IV  je  razriješio  vojsku  prisege. 

Zarobljeništvo  u  Italiji  bilo  je  samo  po  sebi  i  teško  i  ponizujuće  za  jednoga  časnika.  K  tome  je 
pridošla  i  promidžba  za  oslobođenjem  Hrvatske  od  Beča,  pa  odluka  prijaviti  se  među 
«dobrovoljce»  nije  bila  teška,  tim  više  jer  se  Stepinac  nije  više  osjećao  obvezanim  držati 
prisegu  caru,  pošto  je  sam  car  vojsku  razriješio  prisege. 

Da  se  je  Stepinac  kasnije  razočarao  u  Jugoslaviji,  nije  nikakvo  čudo,  kad  se  to  dogodilo  i  dr. 
Trumbiću,  koji  ju  je  stvarao. 

6)  -  Na  solunskom  bojištu 

Pošto  je  Wilson,  svršetkom  lipnja  g.  1918,  izjavio,  da  se  Slaveni  iz  Austro-Ugarske  mogu 
potpuno  osloboditi  njemačke  i  austrijske  hegemonije,  rat  je  išao  naglo  kraju.  Nije  teško 
shvatiti  raspoloženje  zarobljenih  vojnika  iz  austro-ugarske  monarhije.  Oni  su  tek  sada  saznali 
za  tijek  političkih  previranja  u  vrijeme,  dok  su  se  na  fronti  borili  za  domovinu.  Mladićima,  pa 
i  njihovim  časnicima,  počele  su  se  otvarati  nove  mogućnosti,  na  koje  oni  prije  nisu  ni  mislili 
niti  su  što  slutili. 


I  Stepinac  je  saznao  za  promidžbu  «Jugoslavenskog  odbora»  te  za  jugoslavensku  legiju. 
Austro-Ugarsku  nije  nitko  više  volio,  posebno  ne  mladež,  a  pogotovo  zarobljenici.  U 
zarobljeništvu  nije  htio  ostati,  pa  se  stoga,  najviše  pod  utjecajem  profesora  Grgeča,  među 
tolikim  drugima  i  on  prijavio  za  jugoslavensku  legiju.  U  toj  legiji  mu  nisu  priznali  čin 
poručnika,  koji  je 

postigao  u  austrijskoj  vojsci,  već  samo  čin  potporučnika.  Kao  dobrovoljac  je  poslije  Svih 
Svetih  stigao  u  Rim. 

U  Krašiću  je  pripovijedao  (41),  kako  su,  11.  studenoga  1918,  u  11  sati  nakon  sklopljenog 
primirja  Talijani  od  veselja  klicali:  «Pace!  Pace!». 

Zaslugom  (Jugoslavenskog  odbora»  bio  je  tek  6.  prosinca  1918  pušten  iz  zarobljeništva  i 
prebačen  u  Solun,  gdje  je  bio  oko  Božića  u  karanteni.  Solunska  je  fronta  bila  već  u  rujnu  iste 
godine  probijena.  Iz  Soluna  bio  je  poslan  u  Vranje,  Gnjilane  i  Prištinu  u  svojstvu 
potporučnika  redovne  vojske.  U  proljeće  godine  1919  bio  je  demobiliziran,  a  g.  1920 
promaknut  u  čin  rezervnog  poručnika  (42). 

Od  početka  svoga  vojničkog  života  Stepinac  je  i  među  svojim  pretpostavljenima  i  među 
kolegama  uživao  poštavanje  i  smatran  je  ozbiljnim  mladićem,  koji  ima  smisla  za  svoje 
dužnosti,  za  red,  stegu  i  rad.  Profesor  Petar  Grgeč  i  Balog,  kasniji  predsjednik  okružnog  suda 
u  Požegi,  koji  su  bili  zajedno  s  njim  na  talijanskom  bojištu  i  u  zarobljeništvu,  pripovijedali  su, 
kako  je  Alojzije  uvijek  pokazivao  ozbiljnost,  pobožnost,  čistoću.  Nije  htio,  kao  što  su  to  činili 
mnogi  časnici,  zalaziti  u  bučna  mješovita  društva,  ukoliko  mu  je  to  bilo  moguće,  a  vojnicima 
nije  nikada  dopuštao  da  psuju  ili  da  bestidno  govore  (43). 

3.  -  NAKON  POVRATKA  U  DOMOVINU 

Alojzijeva  obitelj  u  Krašiću  je  mučno  očekivala  svršetak  rata,  jer  su  osim  njega  bila  još 
dvojica  njegove  braće  u  ratu.  Pošta  se  uvijek  željno  očekivala.  Jednoga  dana  stigne  konačno 
pismo  od  Alojzija,  u  kojemu  javlja  roditeljima,  da  se  vraća  kući.  Kada  je  saznao  za  tu  vijest  g. 
Griimvald,  vlastelin  u  Zorkovcu,  dobar  prijatelj  Alojzijeva  oca,  poruči  mu,  neka  ne  šalje  kola 
na  željezničku  postaju,  jer  će  on  poslati  svoga  kočijaša,  da  doveze  mladog  časnika. 

Nekog  proljetnog  dana  g.  1919  došao  je  konačno  dan  njegova  dolaska.  Sva  je  obitelj  bila 
uzbuđena.  Svi  su  se  s  napetim  očekivanjem  postavili  pred  kućna  vrata.  Odjednom  se  začuje 
štro- 

(41)  VD  I  92;  IV  120.  -  N.  Kolarek,  gl.  gore  bilj.  3. 

(42)  Imenovanje  koadjutor,  gl.  gore  bilj.  17. 

(43)  Saopćio  Dragutin  Hren,  zagrebački  kanonik,  g.  1963. 

pot  kočije,  koja  se  za  čas  pojavi  s  livriranim  kočijašem,  a  straga  je  sjedio  mladi  oficir  s 
dugačkom  sabljom,  skroman  kao  uvijek,  ali  srdačno  nasmijana  lica.  Kočija  stade,  on  spretno 
skoči  iz  nje  te  se  izljubi  redom  sa  svojima.  Njegova  mlađa  braća  su  se  u  posljednjim 
godinama  tako  snažno  razvila,  da  ih  nije  u  prvi  mah  prepoznao.  Kad  je  opazio  svoju  najmlađu 
sestru  Štefaniju,  čudeći  se  usklikne: 

—  Je  li  moguće,  da  si  to  ti!  Kako  si  tako  narasla  u  vrijeme,  otkako  mene  nije  bilo  doma! 

U  kući  je  vladala  neopisiva  radost.  Alojzije  je  morao  pripovijedati  svoje  ratne  doživljaje,  što 
je  sve  podnio  i  pretrpio,  što  se  njim  događalo  (44). 

1)  -  Koraci  u  neizvjesnosti 

Nakon  nekoliko  dana,  kada  su  se  prvi  utisci  i  osjećaji  malo  slegli,  našao  se  Alojzije  pred 
pitanjem:  Što  sada?  Za  što  da  se  opredijelim? 

Majka  se  Barbara  čvrsto  nadala,  da  će  njezin  Lojzek  odmah  natrag  u  sjemenište,  da  nastavi 
svoje  nauke  u  bogosloviji,  koje  je  rat  prekinuo,  pa  da  će  ga  za  par  godina  vidjeti  na  oltaru  kao 
svećenika. 

No  Alojzije  je  bio  pun  teških  uspomena  na  one  ratne  grozote  i  strahote,  kada  je  stotine  puta 
gledao  smrti  u  oči.  Ratni  i  poratni  doživljaji,  istina,  nisu  promijenili  njegov  duhovni  život  i 
spriječili  uspon,  jer  se  uz  Božju  pomoć  i  zaštitu  Bogorodice  uščuvao  u  vojničkom  životu 
neporočan  i  u  vladanju  otmjen. 

Pače,  u  ratnom  vihoru,  u  živom  dodiru  s  vojnicima,  u  zarobljeništvu  i  inozemstvu,  u 
promatranju  života  i  vladanja  nekih  svećenika,  koji  nisu  davali  primjer  kreposna  i  sveta 
svećeničkog  života,  dozrijevale  su  njegove  duševne  sposobnosti.  Duboko  je  uronio  u 
zagonetku  svećeničkog  zvanja.  Svećenički  je  stalež  od  djetinjstva  duboko  i  iskreno  cijenio  i 
poštivao.  Njegova  narav  sa  sklonostima,  kako  ju  je  u  svjetlu  vjere  promatrao,  iziskivala  je  od 
njega  borbe,  koje  su  tražile  jasna  načela,  veliku  duševnu  hrabrost,  jakost,  srčanost  i  odlučnost 
volje.  Njegova  umna  zrelost,  iskreno  poštovanje  svećeničkog  staleža  i  istančana  savjest 
stavljale  su  mu  pitanja:  Eloćeš  li  se  moći  sav  predati  Kristu?  Hoćeš  li  moći  požrtvovno 
nastaviti  njegovo 

(44)  Pismo  kardinalove  sestre  Štefanije,  gl.  gore  bilj.  1. 

djelo  otkupljenja,  spasenje  duša?  Hoćeš  li  uvijek  i  do  kraja  izdržati?  Ne  nadmašuju  li  zahtjevi 
svećeničkog  staleža  tvoje  sile?  A  što,  ako  posmeš  kako  su  neki  posrnuli?  Njegova  nježna 
savjest  mu  je  živo  prikazivala  mučno  stanje  i  moralnu  bijedu  svećenika,  koji  nije  uzoran  nada 
sve.  Kako  je  bio  uvijek  radikalan,  kada  se  radilo  o  Bogu,  Božjim  stvarima  i  nadnaravnom 
životu,  takvim  i  sličnim  razmišljanjem  je  već  na  ratištu,  a  osobito  sada  nakon  povratka  u 
domovinu,  došao  do  odluke:  Ne  idem  u  svećenički  stalež!  (45). 

Posjetio  je  u  to  vrijeme  i  svoga  prastrica  mgr.  Matiju  u  Varaždinu.  Jasno,  daje  bilo  tom 
zgodom  govora  o  tome,  kuda  će  sada.  Alojzije  se  nije  žacao  odlučno  mu  kazati,  da  ne  ide  u 
bogosloviju.  Kasnije  je  kazao,  da  je  jedino  to  bila  njegova  odluka,  a  kuda  će  i  što  će,  nije  si 
bio  još  dao  odgovora.  Mgr.  Matija  je  na  njegovo  razlaganje  samo  šutio  i  na  koncu  razgovora 
rekao  (46): 

—  Bog  će  učiniti  svoje. 

U  životu  Alojzijevu  je  nastupilo  razdoblje  krize  i  neizvjesnosti. 

2)  -  Sveučilištarac 

Kamo  će  dakle?  Njegov  je  otac  želio,  da  prihvati  opet  studij,  i  to  na  sveučilištu,  jer  je 
pokazivao  sklonost  knjizi,  a  imao  je  ispit  zrelosti  (47).  Složio  se  s  očevom  voljom.  S  tom 
nakanom  pođe  u  Zagreb  na  sveučilište,  da  pregleda  raspored  predavanja  na  pojedinim 
fakultetima.  Od  svega  mu  se  najviše  svidjela  agronomija.  Kako  mu  je  otac  u  međuvremenu 
svojim  marom  i  spretnošću  postao  vrlo  imućan,  mislio  je,  da  će  mu  studij  agronomije  pomoći, 
da  kasnije  što  razumnije  pripomogne  ocu  u  gospodarstvu.  S  tom  se  nakanom  ujesen  g.  1919 
upisa  na  agronomski  fakultet  u  Zagrebu  (48). 

Zagreb  je  po  svojoj  tradiciji  bio  skladan,  po  svojim  školama  klasičan,  a  po  svom  srcu 
romantičan.  Svršetkom  19.  stoljeća  se  još  naš  hrvatski  školovani  svijetu  njemu  dopisivao  na 
latinskom  jeziku.  No,  iza  rata  se  sve  to  promijenilo.  Zagreb  je  vrvio  sasvim  novim  svijetom, 
koji  se  u  nj  slijegao  sa  svih  strana  nove  države  SHS  (49). 

(45)  VD  I  30  65;  II  65  si. 

(46)  VD  III  121. 

(47)  Podaci  gđe  Ane  Bucković,  gl.  gore  pogl.  I,  bilj.  14. 

(48)  VD  I  65. 

(49)  J.  KLJAKOVIĆ,  U  suvremenom  kaosu  119. 

Alojzije  uđe  u  gradski  život,  kakav  je  bio  u  Zagrebu  iza  rata.  Kao  sveučilištarac  je  vjerno 
vršio  svoje  vjerske  dužnosti  i  primao  redovito  sakramente.  Upisao  se  i  u  katoličko  akademsko 


društvo  «Domagoj»,  u  kojem  je  bio  vrlo  aktivan.  Kako  njegov  studij  pada  u  mršavo  poratno 
doba,  da  si  pribavi  dnevni  obrok,  pošao  bi  na  trg,  da  kupi  od  seljaka  kruha  i  veliku  dinju  ili 
lubenicu,  ili  što  drugo.  Kako  mu  se  u  stanu  zimi  nije  ložilo,  otišao  bi  studirati  u  kafanu,  da  se 
malo  ogrije  (50). 

Kako  je  u  vojsci  sačuvao  svoju  neporočnost  i  kao  časnik  se  priučio  na  otmjenu  uglađenost, 
poratni  život  u  gradu,  kakav  je  našao,  nije  mu  prijao.  Napose  mu  je  bila  odvratna  lakoumnost 
nekih  studenata,  kod  kojih  je  izbliza  vidio  seksualnu  razvratnost,  te  mu  se  njihovo  vladanje 
upravo  gadilo  (51).  Stoga  već  nakon  prvoga  semestra,  ne  položivši  nikakva  ispita,  ostavi 
Zagreb  i  vrati  se  u  Krašić  s  namjerom,  da  se  posveti  gospodarstvu  i  da  bude  u  poslu  na  pomoć 
svom  ocu,  koji  je  sve  više  slabio  i  stario. 

3)  -  Na  očinskom  imanju 

Sin  seljačkih  roditelja,  Alojzije  je  smatrao,  da  je  seljački  život  bliži  Bogu,  jer  se,  obrađujući 
zemlju,  uvjerio,  kako  je  ratar  na  poseban  način  ovisan  o  Bogu.  Led,  kiša,  suša,  bolesti  usjeva  i 
stoke,  svakovrsne  nepogode,  sve  ga  to  upućuje  na  Boga,  Stvoritelja,  Uzdržavatelja  i 
Upravljača  svega  stvorenoga. 

Njegovu  ocu  ova  odluka  nije  bila  po  volji.  Smatrao  je,  da  Alojzije  ne  ostvaruje  njegove  težnje, 
želje,  pa  i  ambicije,  koje  je  gajio  u  svome  srcu  obzirom  na  njega  i  na  njegovu  životnu  karijeru. 
On  je  znao  to  svoje  negodovanje  pokazati  i  izvana  oštrim  postupkom  s  njime.  Čak  je 
izgledalo,  da  s  Alojzijem  strože  postupa  negoli  s  ostalom  djecom.  Jedino  je  majka  Barbara 
razumijevala  Alojzija,  branila  gaje  pred  ocem  i  nastavljala  svoj  post  i  molenje  Gospine 
krunice  za  njega  (52). 

Kada  se  1.  ožujka  1919,  prema  odluci  regenta  Aleksandra  od  24.  veljače  1919,  u  Beogradu 
sastalo  državno  vijeće,  koje  je  imalo  pripraviti  ustav,  ustanovilo  se,  da  među  pozvanim 
predstavnicima  nema  razmjera  obzirom  na  pojedine  krajeve.  U  znak  negodo- 

(50)  Prema  pripovijedanju  kardinalove  sestre  Štefanije  u  Samoboru,  siječnja  1966.  -  Pismena 
sjećanja  vlč.  L.  Povše  o  razgovorima  s  kardinalom.  -  ISIDOR  163. 

(51)  Saopćio  Janko  Penić,  gl.  gore  bilj.  10. 

(52)  Podaci  gđe  Ane  Bucković,  gl.  gore  pogl.  I,  bilj.  14. 

vanja  Stjepan  Radić  i  Karlo  Kovačević,  koji  su  bili  određeni,  da  predstavljahu  Hrvatsku 
republikansku  seljačku  stranku,  ne  odoše  u  Beograd.  Hrvati,  naime,  nisu  htjeli,  da  se  s  njima 
postupa  kao  s  «oslobođenima  i  okupiranima«,  nego  kao  s  ravnopravnima  prema  načelu 
samoodređenja  naroda.  Stjepan  Radić  stoga  još  snažnije  nastavi  svoju  političku  aktivnost  i 
stvori  pokret,  koji  se  u  ono  doba  silno  razvio  i  postao  političkom  i  društvenom  snagom,  s 
kojom  se  moralo  računati.  Nažalost,  znao  je  u  svojim  pretjeranim  govorima  napasti  i  biskupe  i 
katoličko  svećenstvo. 


U  takvim  se  prilikama  Alojzije  našao  u  Krašiću,  gdje  se  Radićeva  stranka  kao  i  drugdje  po 
hrvatskim  selima  učvrstila.  Iako  se  nije  bavio  politikom,  ipak  nije  mogao  ostati  ravnodušan 
obzirom  na  pretjeran  i  neopravdan  način  djelovanja  Stjepana  Radića  protiv  klera  i  crkvenog 
života. 

U  zimsko  je  vrijeme  boravio  kod  kuće  u  Krašiću,  a  ostalo  bi  vrijeme  provodio  na  očevu 
posjedu  Kamenarovo,  koji  se  nalazi  na  putu  iz  Krašića  prema  Ozlju  blizu  Kupe.  Subotom 
popodne  bi  se  vratio  kući,  a  u  ponedjeljak  bi  opet  otišao.  Tu  je  on  iskusio  neposredno  na  sebi 
sve  tegobe,  žalosti,  ali  i  radosti  seljačkoga  života.  Obrađivao  je  polje,  kopao,  sijao,  kosio, 
prskao  lozu,  brao  plodine,  pametno  rukovodio  brojne  težake  u  poslu.  U  Brezariću  je  svojoj 
sestri  pomagao  pri  gradnji  kuće.  Umio  je  dobro  rasporediti  posao  tako,  daje  svaki  težak  bio 
dovoljno  zaposlen.  Mijenjao  ih  je  na  poslu,  da  ne  bi  uvijek  morali  isto  raditi,  da  im  posao  ne 
bude  dosadan  ili  pretežak.  Pri  tome  se  u  svojoj  nježnoj  ljubavi  prema  majci  brinuo,  da  u 
kuhinji  budu  uvijek  nacijepana  drva,  jer  je  to  muški  posao  (53). 

Granulo  je  proljetno  sunce  godine  1920,  prolistali  su  šumarci  i  zazelenjeli  se  obronci  na 
Stepinčevu  posjedu  Kamenarovo.  Alojzije  se  grijao  na  Božjem  suncu,  slušao  pjev  ptica, 
promatrao  život  bilja  i  životinja  i  tako  se  u  njemu  razvijao  dar  opažanja,  koji  je  po  naravi 
posjedovao  i  kojim  se  kasnije  mnogo  puta  služio  u  svojim  propovijedima  da  prispodobama  iz 
prirode  osvijetli  istine  svete  vjere. 

Kao  sin  ugledna  i  imućna  seljaka,  kao  svršeni  gimnazijalac  s  maturom,  te  kao  bivši  časnik 
austro-ugarske  vojske,  a  napose  zbog  svoga  neporočna  vladanja  i  života  uživao  je  Alojzije 
veliki  ugled  među  seljacima,  a  posebno  među  svojim  vršnjacima. 

(53)  Prema  pripovijedanju  kardinalove  sestre  Rože  u  Krašiću,  prosinca  1966. 

Stupio  je  u  katoličko  omladinsko  društvo.  U  njemu  je  okupljao  ostale  mladiće  i  organizirao  ih. 
S  njima  se  rado  kuglao.  Svojom  djelatnošću  je  oživio  svu  seosku  mladež  u  Krašiću.  Vodili  su 
ga  visoki  ideali,  iako  se  bavio  poljoprivredom.  Čitao  je  Seljačke  novine,  koje  su  nakon  prvoga 
svjetskog  rata  počele  izlaziti  u  Zagrebu,  i  u  njima  je  surađivao.  Pretplatio  se  i  na  Hrvatsku 
prosvjetu.  Čitao  je  mnogo,  ne  samo  novine,  već  i  časopise  i  knjige.  U  vatrogasnom  društvu  i 
gospodarskoj  zadruzi  bio  je  blagajnik.  Neko  je  vrijeme  vodio  i  gospodarsko  društvo  u  Krašiću 
(54). 

Kao  član  katoličkog  omladinskoga  društva  sudjelovao  je  godine  1922  na  velikom  slavlju 
sveslavenske  i  međunarodne  katoličke  omladine  u  Brnu.  Na  to  veliko  slavlje,  koje  prirediše 
bratske  katoličke  češke  i  slovačke  organizacije,  došlo  je  iz  Hrvatske  oko  1.500  osoba.  Bili  su 
zastupani  svi  staleži,  a  najviše  seljačka  organizirana  omladina.  Kao  uvijek  u  sličnim  zgodama 
među  ljudima,  koje  vežu  isti  ideali,  sklapala  su  se  poznanstva,  ljudi  su  se  upoznavali  i  davale 
se  pobude  za  novi  rad. 

Za  smještaj  Hrvata  je  bila  predviđena  jedna  velika  srednjoškolska  zgrada,  u  čijim  sobama  je 
bilo  prostrto  dosta  ražene  i  pšenične  slame.  Tu  se  smjestio  i  Alojzije.  Upoznao  se  s  lijevim  i 


desnim  susjedom,  s  kojima  je  imao  prospavati  na  toj  slami.  Uz  njega  se  nalazio  seljak  Mijo 
Cizerle  iz  Preloščice  kod  Siska  i  svećenik  Matija  Ivšić.  Mijo  i  Alojzije  se  odmah  sprijateljiše  i 
ostadoše  zajedno  cijelo  vrijeme  boravka  u  Brnu.  Zajedno  su  razgledavali  grad  i  njegove 
znamenitosti,  no  napose  su  se  zanimali  za  gospodarsku  izložbu,  koja  je  bila  priređena  za  one 
dane  te  su  je  dnevno  posjećivali,  Jednog  dana,  kad  su  razgledavali  tu  izložbu,  reče  Alojzije 
Miji: 

—  Miško,  vidi  se,  da  smo  mi  pravi  seljaci  i  seljačka  djeca.  Ovi  drugi  lete  po  kojekakvim 
paradama,  pa,  nažalost,  i  naši  seljački  omladinci,  koji  su  došli  ovamo. 

Na  svečanom  je  ophodu  Alojzije  obučen  u  narodnu  nošnju  pred  skupinom  Hrvata  nosio  veliku 
hrvatsku  zastavu. 

Kada  se  kasnije  s  Mijom  sastao  u  Zagrebu,  predmet  su  njihova  razgovora  bili  i  opet  selo  i 
seljački  život.  Pripovijedao  je  o  svom  gospodarstvu,  a  napose  o  svojim  lijepim  vinogradima, 
koji  su  mu  bili  veliko  veselje,  zatim  o  svom  radu  i  nastojanju,  da  poboljša  i  unaprijedi 
gospodarstvo.  Zanimao  se  za  gospodarske, 

(54)  Pismo  Leopolda  Rusana,  remetskog  župnika,  g.  1962.  -  Pismo  Josipa  Lončarića,  gl.  gore 
pogl.  I,  bilj.  37. 

društvene  i  kulturne  prilike  Mijina  sela,  a  i  cijelog  posavskog  kraja  oko  Siska.  U  njemu  se 
odmah  moglo  lako  prepoznati  nesebična  i  nepatvorena,  ali  školovana  seljaka  i  seljačkog 
prijatelja,  koji  je  u  svom  srcu  nosio  veliku  ljubav  prema  selu  i  seljaku  (55). 

Već  je  tada  Alojzije  gojio  sućut  prema  slabijima  i  siromašnima  i  pomagao  im.  Mali  čovjek  mu 
je  bio  osobito  na  srcu. 

U  kući  su  imali  slugu  iz  Donjega  Pribića.  Zvali  su  ga  Duda.  Bio  je  duševno  nerazvijen,  ali  je 
radio,  što  mu  se  kazalo.  Alojzije  se  posebno  brinuo  za  njega.  Svake  gaje  nedjelje  brijao  i 
rekao  bi  mu  (56): 

—  Duda,  daj  da  te  uredim,  da  i  ti  znaš,  daje  danas  nedjelja. 

Uza  svu  radinost,  Alojzije  je  prolazio  selom,  brežuljcima,  dolinama,  šumama,  uvijek  u  nekoj 
zamišljenosti.  Bio  je  vrlo  ozbiljan.  Njegovi  ukućani  nisu  opazili,  da  bi  se  u  to  vrijeme  bilo 
kada  od  srca  nasmijao.  Svima  je  pružao  primjer  gorljiva  vjernika.  Nedjeljom  bi  i  blagdanima 
redovito  polazio  župnu  crkvu  na  sv.  misu  i  pristupao  bi  k  sv.  sakramentima.  Isusovac  o.  Bruno 
Foretić  bio  mu  je  redovitim  ispovjednikom,  pa  je  zato  k  njemu  često  dolazio  u  Zagreb  (57). 
Rado  je  posjećivao  Marijina  svetišta. 

Kako  je  u  Krašiću  stara  župna  crkva  uklopljena  u  novu,  koja  je  sagrađena  godine  1913, 
Alojzije  bi  se  redovito  povukao  u  staru  crkvu  i  ondje  obavljao  svoje  pobožnosti,  jer  je  ondje 
bilo  više  mira,  koji  je  omogućivao  veću  sabranost. 


Terezija  Penić,  majka  dr.  Janka  Penića,  često  gaje  promatrala  u  molitvi.  Vidjela  gaje  kako 
sabrano  i  pobožno  moli.  Pa  kada  se  njezin  sin  jedne  godine  kao  bogoslov  vratio  u  Krašić  na 
ljetne  praznike,  reče  mu  ona  (58): 

—  Sinek,  škoda  ti  je  ovoga  dečka!  Vidiš,  kak  se  lijepo  i  pobožno  moli  u  crkvi.  Kaj  se  bu  vani 
u  svijetu  potepal?  Kaj  ne  bi  mogal  biti  svećenik? 

—  Mama,  odgovori  joj  sin,  kako  ne  bi  mogao,  samo  da  hoće. 

—  Da  bi  mu  dragi  Bog  rasvetlil  pamet!  —  reče  na  to  majka.  —  Daj  ga  i  ti  nagovaraj! 

(55)  MIJO  CIZERLE,  Nadbiskup  -  koadjutor  i  naše  selo,  u  Hrvatska  straža  (26.  VI.  1934)  br. 
143. 

(56)  VD  III  182. 

(57)  D.N.,  Život  našega  nadbiskupa,  u  KL  95  (1944)  293.  -  Pismo  Josipa  Lončarića,  gl.  gore 
pogl.  I,  bilj.  37. 

(58)  Saopćio  Janko  Penić,  gl.  gore  bilj.  10.  -  Pismo  Josipa  Lončarića,  gl.  gore  pogl.  I,  bilj.  37. 

Kada  je  vozio  vino  na  prodaju  u  Karlovac,  jednom  je  rukom  držao  uzde,  a  drugom  krunicu. 
Ljudi  su  zastajali  i  začuđeni  gledali  mladoga  kočijaša,  kako  moli  krunicu  (59).  Njegov  otac, 
župnik,  prijatelj  klerik  i  rođaci  bili  su  uvjerenja,  da  on  nije  za  svjetovni  stalež,  jer  su  vidjeli, 
da  se  nekako  nije  snalazio  u  svijetu  (60). 

I  on  sam  je  osjećao,  da  još  nije  na  pravome  mjestu.  Mnogo  je  razmišljao  o  konačnom  cilju 
čovječjega  života.  Kolika  je  bila  njegova  povučenost,  kolika  je  bila  njegova  pobožnost  i 
visoko  poštivanje  svećeničkog  staleža,  razabire  se  i  iz  slijedećega  dogođaja.  Bilo  je  to  godine 
1920,  kada  se  iza  prvoga  svjetskog  rata  pojavio  među  svećenstvom  pokret  za  provođenje 
nekih  obnova  u  svećeničkom  staležu,  napose  s  obzirom  na  celibat.  Alojzije  je  išao  jednoga 
dana  u  crkvu.  Na  putu  ga  zaustavi  apotekar  Andrašević  te  mu  reče: 

—  Ti  si  klerikalac,  pa  će  te  sigurno  zanimati  ova  brošura  —  i  dade  mu  program  toga  pokreta, 
koji  su  u  ono  doba  prozvali  «žutim  pokretom«,  zbog  žute  boje  omota  te  brošurice,  koja  je 
sadržavala  program  spomenutog  pokreta.  Bilo  je  tu  250  potpisa  svećenika,  a  među  njima  je 
Alojzije  našao  i  potpis  svoga  župnika,  koji  je  to  učinio  zbog  neke  nesuglasice,  koja  je  izbila 
između  njega  i  nadbiskupa  dr.  Bauera. 

Kada  je  kao  kardinal  to  pripovijedao  u  Krašiću,  dodao  je  (61): 

—  Pogledao  sam  to  i  bilo  mi  je  bolno  u  duši,  jedva  sam  toga  dana  došao  do  crkve. 


Njegovu  pobožnost  i  sabranost  u  molitvi  uočila  je  i  njegova  sestra  prigodom  svoga  vjenčanja. 
Prema  mjesnom  običaju  Alojzije  ju  je  vodio  k  oltaru.  Kada  stigoše  pred  oltar,  Alojzije  klekne 
zajedno  sa  svojom  sestrom  na  pripravljeno  klecalo  i  zadubi  se  u  molitvu.  Bio  je  tako  sabran, 
da  nije  ni  opazio  župnika,  koji  je  neko  vrijeme  mirno  čekao,  da  započne  obred  vjenčanja.  Tek 
kad  gaje  župnik  rukom  lako  dotaknuo  i  rekao  mu:  «Daj  mjesto  zaručniku»,  opazi,  da  nije  na 
pravome  mjestu  te  se  smjerno  ukloni  i  ustupi  mjesto  zaručniku.  Toga  se  dana  u  roditeljskoj 
kući  sve  veselilo,  bilo  je  prema  običaju  i  plesa,  no  Alojzije  osta  i  tu  iznimka  kao  i  u  ostalim 
sličnim  prilikama  seljačkog  života,  tih,  miran,  skroman,  zamišljen  (62). 

(59)  Pismo  kardinalove  sestre  štefanije,  gl.  gore  bilj.  1. 

(60)  Pismo  Josipa  Lončarića,  gl.  gore  pogl.  I,  bilj.  37. 

(61)  VDI64. 

(62)  Pismo  kardinalove  sestre  Štefanije,  gl.  gore  bilj.  1. 

Kako  je  djelovao  u  katoličkim  organizacijama  i  s  kakvim  ugledom,  pokazuje  i  slijedeća 
činjenica.  Dne  17.  lipnja  1922  imala  se  u  Krašiću  obaviti  kanonska  vizitacija  župe  i  podijeliti 
sv.  potvrda.  Imao  ju  je  obaviti  zagrebački  pomoćni  biskup  mgr.  Dominik  Premuš,  koji  je 
svima  bio  mio,  jer  je  bio  uviđavan,  demokratski  raspoložen  i  pravedan.  Bilo  je  to  za  vrijeme 
političkih  izbora.  Među  seljacima  je  vladalo  neko  natjecanje,  koja  će,  naime,  od  uglednih 
obitelji,  a  bile  su  dvije,  Stepinci  i  Ilijanići,  biti  u  pripremama  prva.  K  tomu  se  istovremeno 
razmahala  i  izborna  borba. 

Pročulo  se,  da  će  jedna  stranka  osujetiti  svečani  doček  biskupa.  Došlo  je  i  do  prepirke. 
Alojzije,  kako  je  bio  miroljubiv  i  uravnotežen,  razložio  je  seljacima,  da  se  ne  radi  ni  o 
Stepincima,  niti  o  Ilijanićima,  već  o  zajedničkoj  stvari  cijelog  Krašića.  Dan  prije  biskupova 
dolaska  obilazio  je  još  kasno  u  noć  po  kućama  i  pozivao  svoje  vršnjake  da  spreme  zastave  i 
konjicu,  da  na  Krašiću  ne  ostane  sramotan  žig  zbog  nepoštivanja  biskupa,  koji  dolazi  da 
mladeži  podijeli  Duha  Svetoga  te  pregleda  kršćanski  život  u  župi.  Njegov  trud  nije  bio 
uzaludan.  Duhovi  su  se  dali  urazumjeti.  Smireni,  sutradan  prirediše  biskupu  sjajan  doček  (63). 

Kad  je  jednog  dana  vozio  bačve  u  vinograd,  na  strmini  mu  se  poplašiše  konji,  te  s  kolima  i 
cijelim  tovarom  srnuše  u  potok.  Sav  se  smočio.  Sve  je  teklo  s  njega.  Kad  je  stigao  kući, 
pokazao  se  ovako  mokar  majci  te  joj  reče  (64): 

—  Mama,  ja  ti  nisam  za  gospodara. 

Osjećao  je,  da  još  nije  na  pravom  mjestu.  Tom  gaje  prilikom  rudo  od  kola  udarilo  snažno  u 
želudac,  od  čega  je  kasnije  osjećao  i  neke  boli,  osobito  kad  se  mijenjalo  vrijeme. 


4)  -  Zaruke? 


Godine  su  prolazile.  Alojzije  je  po  očevu  sudu  bio  sasvim  zreo  za  ženidbu.  Otac  se  počeo 
ozbiljno  baviti  mišlju,  da  ga  oženi.  Kanio  mu  je  ostaviti  dvokatnicu,  koju  je  kupio  u  Karlovcu. 
Ondje  su  u  ono  vrijeme  bile  smještene  dvije  vojničke  pukovnije,  96.a  zajedničke  vojske  i  26. 
domobranska,  pa  su  se  stoga  djevojke  lako  udavale,  a  mladiću  nije  bilo  teško  naći  djevojku. 

Alojzijev  je  otac  u  Karlovcu  poznavao  obitelj  Barić,  koja  se  bavila  trgovinom  vina  na  veliko. 
Bila  je  to  bogata  i  ugledna 

(63)  Prema  pripovijedanju  s.  M.  Mrzljak,  prosinca  1968,  u  Rimu. 

(64)  Prema  pripovijedanju  kardinalove  sestre  Štefanije,  u  Samoboru,  1966. 

obitelj.  Iz  te  je  obitelji,  prema  očevu  planu,  Alojzije  imao  uzeti  djevojku  i,  kako  je  kasnije  sam 
kao  kardinal  pripovijedao,  dobio  bi  bogat  miraz. 

Drugi  je  nacrt  otac  pravio  s  djevojkom  iz  obitelji  Medven  u  susjednoj  župi  Prekrižju.  Ta 
obitelj  i  danas  postoji  u  istoj  župi.  Djevojka  bi  mu  iz  te  obitelji  donijela  miraz  od  32  jutra 
šume,  zvane  Bukovica.  Šuma  je  bila  sačuvana  i  zrela  za  sječu.  Bila  je  to  milijunska  vrijednost. 
Nije  bilo  Krašićanca,  koji  je  prolazio  kroz  Bukovicu,  a  da  mu  se  ne  bi  u  srcu  javila  želja  da  se 
domogne  te  Medvenove  šume  (65). 

Iako  gaje  ovako  nagovarao,  ipak  gaje  ostavio  slobodna,  da  sam  bira  drugaricu  života.  Rekao 
mu  je: 

—  Sine,  ženi  se,  otkud  te  volja! 

Kako  je  godine  1923  umro  Alojzijev  brat  Marko,  koji  je  radio  na  velikom  očevu  posjedu  u 
Kamenarovu,  otac  sada  dade  Alojziju  taj  veliki  posjed.  Zbog  toga  se  Alojzije  konačno  odlučio 
da  učini  taj  odlučni  korak.  Da  osnuje  obitelj  u  iskonskom  kršćanskom  duhu,  ponudi  ruku 
Mariji  Horvat,  kćerki  svoga  učitelja  u  osnovnoj  školi,  jer  ju  je  poznavao  kao  dobru  kršćanku. 

Kako  se  ona  s  roditeljima  preselila  u  Zagreb,  ponuda  je  bila  pismena,  uslijed  koje  se  među 
njima  razvilo  dopisivanje.  Ona  mu  piše,  da  prihvaća  ponudu,  ali  ga  upozorava,  daje  ona 
siromašna,  a  on  bogat,  pa  bi  to  možda  s  vremenom  moglo  biti  na  uštrb  složna  zajedničkog 
života.  On  joj  odgovara: 

«Danas  se  većina  mladih  ljudi  ženi  uistinu  radi  bogatstva,  a  možda  je  baš  to  bogatstvo  i 
njihovo  prokletstvo.  Toga  pak  ja  ne  bih  htio,  i  baš  zato  sam  se  čuvao,  da  ne  nasjednem.  Što  Ti 
dopremiš  to  je  tvoja  stvar.  Ja  Ti  neću  nikad  riječi  prigovoriti.  Glavno  je,  da  Ti  meni  dopremiš 
obilje  blagoslova  Božjega,  a  toga  može  siromašniji  više  svojom  pouzdanom  molitvom  i 
čvrstom  vjerom,  nego  i  najveći  milijunaši«. 


Obećao  joj  je  da  će  doći  u  Zagreb  početkom  siječnja  1924  na  zaruke.  Molio  ju  je,  neka  ne 
dolazi  u  Krašić,  da  se  ne  izlože  kojekakvim  naklapanjima.  Prigodom  toga  sastanka  u  Zagrebu 
donio  je  zlatar  Matko  Janko,  također  krašićanac,  prstenje,  koje  su  si  oni  izmijenili. 

No  do  zaruka,  kako  se  obavljaju  na  selu,  tj.  pred  župnikom  i  dvama  svjedocima,  nije  došlo. 
Alojzije  se  prigodom  toga  sastan- 

(65)  Saopćio  Janko  Penić,  gl.  gore  bilj.  10.  -  Prema  pripovijedanju  kardinalovih  sestara 
Štefanije  u  Samoboru  i  Rože  u  Krašiću,  prosinca  1960.  -  Pismo  Josipa  Lončarića,  gl.  gore 
pogl.  I,  bilj.  37. 

ka  vladao  otmjeno  i  nešto  suzdržljivo.  Kad  mu  je  Matko  rekao  nakon  izmjene  prstenja,  neka 
se  poljube,  on  se  je  zacrvenio  i  kazao:  «To  nije  sakramenat».  To  njegovo  držanje  načini  na 
Mariju  dojam  «ledene»  ljubavi,  zbog  koje  nju  «zebe». 

Alojzije  je  nastojao  u  slijedećim  pismima  razjasniti  kršćanski  moral  među  mladima,  koji  se 
vole.  No  Mariju  su  počeli  spopadati  duševni  nemiri.  Dne  28.  ožujka  1924  piše  mu  posljednje 
pismo.  Njezin  inače  lijepi  rukopis  u  tom  pismu  pokazuje  uzbuđenost  i  nemir,  koji  ona 
priznaje.  Saopćuje  mu,  da  odustaje  od  ponude,  jer  ga  drži  «previše  poštenim  i  plemenitim»,  a 
sebe  smatra  nedoraslom  za  njegova  visoka  moralna  načela. 

Alojzije  joj,  2.  travnja  iste  godine  odgovara: 

«Kad  sam  primio  Tvoje  pismo  srušene  su  jednim  časom  sve  moje  lijepe  osnove.  Iznevjerio 
me  dapače  jednu  cijelu  noć  moj  inače  tvrdi  san.  U  mom  srcu  bjesnila  je  borba,  ali  već  u  jutro 
pobijedila  je  volja.  Moj  život  teče  mirno  i  veselo  dalje». 

Moli  je,  da  se  ne  poda  žalosti  i  svršava  stihovima  Šarićeve  pjesme  Orlu: 

«Orle,  kralj  si  ptica  nebesnica 

U  visine 

U  plave  vedrine 

Zamako  si  najdalje. 

Srce  moje  žudi  još  dalje, 

Da  poletim  nebesnima  svetim 

Da  mi  duša  praha  se  otrese 


I  drago  mi  gledat  u  nebesa. 


Ova  pjesma  daje  pravac  momu  dalnjem  životu.  I  posljednju  kap  krvi,  ako  ustreba,  žrtvovati  za 
pobjedu  kršćanske  misli  u  Hrvatskom  Narodu,  koji  je  već  počeo  izdisati  pod  uplivom 
materijalizma.  Vraćam  Ti  Tvoja  pisma,  a  moje  uništi,  Marija!  Budeš  li  i  nadalje  vesela  u 
životnoj  borbi,  bit  će  mi  veoma  milo.  Želi  Ti  mnogo  sreće,  a  osobito  mir  i  blagoslov  Božji. 

Vjekoslav  Stepinac»  (66). 

(66)  Tek  25.  veljače  1974  došao  sam  u  posjed  dopisivanja  između  Marije  Horvat  i  Alojzija 
Stepinca,  12  Marijinih  i  6  Alojzijevih  pisama.  Svih  18  ovih  pisama  vanredno  su  pobudne 
naravi  i  mogla  bi  poslužiti  mladim  ljudima  za  poticaj,  kako  treba  provoditi  prema  kršćanskim 
načelima  predbračni  saobraćaj  između  momka  i  djevojke. 

4.  -  PROBUĐENO  SVEĆENIČKO  ZVANJE 

Dr.  Josip  Lončarić  pratio  je  svoje  bivše  pitomce  na  njihovim  životnim  stazama.  Tako  se 
mnogo  zanimao  i  za  Alojzija,  koga  mu  je  toliko  preporučivao  mgr.  Matija  Stepinac.  U 
pismima,  što  ih  je  Alojzije  za  vrijeme  rata  pisao  svome  bivšem  ravnatelju,  mnogo  zahvaljuje 
Bogu,  što  je  imao  sreću  da  bude  odgojen  u  katoličkom  zavodu,  jer  da  istom  sada  dobro 
razumije,  što  za  njega  znači  vjera  (67).  Kada  se  bio  vratio  s  ratišta,  posjetio  je  dr.  Lončarića  te 
mu  saopćio  svoju  odluku,  da  se  više  ne  kani  vratiti  u  sjemenište.  Dr.  Lončarić  gaje  promatrao 
i  ispitivao  te  se  uvjerio,  da  u  duhovnom  životu  nije  ništa  ni  popustio  ni  nazadovao;  pače, 
postao  je  ozbiljniji  i  zreliji,  i  žalio  je,  što  je  učinio  tu  odluku.  Počeo  se  baviti  mišlju,  kako  da 
mu  uzdrma  savjest  i  kako  da  ga  uvjeri,  da  imade  potrebne  sposobnosti  i  Božji  poziv  da 
postane  svećenik. 

1)  -  Lončarićev  zahvat 

U  Zagrebu  je  postojala  i  lijepo  radila  svećenička  Marijina  kongregacija.  Na  njezinim  je 
sastancima  po  koji  od  članova  držao  predavanje.  Jednoć  zapadne  i  dr.  Lončarića  dužnost  da 
održi  duhovno  predavanje.  Poslije  predavanja  reče  prisutnim  svećenicima,  da  znade  za 
jednoga  divnog  mladića  u  Krašiću,  koji  sigurno  ima  svećeničko  zvanje,  no  da  sada  luta  i  ne 
zna  kamo  će.  Preporučio  gaje  nazočnim  svećenicima  u  molitve  (68). 

No,  on  se  time  nije  zadovoljio.  Nakanio  je  na  Alojzija  izvršiti  izravan  i  snažan  juriš.  Odlučio 
je  izravno  zahvatiti  u  njegovu  savjest.  Godine  1924,  u  proljeće,  napisa  u  svećeničkom  glasilu 
Sacerdos  Christi  opširan  članak  o  sv.  Klementu  Hofbaueru  (1751-1820),  apostolu  Beča,  koji 
se  kao  pekarski  naučnik  istom  u  zrelim  godinama  odlučio  stupiti  u  svećenički  stalež,  te  je 
nakon  mnogih  pokušaja  i  doživljaja  ipak  uspio  na  bečkom  sveučilištu  svršiti  bogoslovske 
nauke  (1780-1784).  Iza  toga  je  hodočastio  u  Rim,  gdje  upozna  red  redemptorista,  stupi  u  nj,  i 
u  34.  godini  života  bi  zaređen  za  svećenika.  Djelovao  je  zatim  vrlo  uspješno  u  Varšavi,  dok 
nije  bio  odande  izagnan,  a  odonda  je  plodonosno 

(67)  Pismo  Josipa  Lončarića,  gl.  gore  pogl.  I,  bilj.  37. 


(68)  Pismo  Leopolda  Rusana,  gl.  gore  bilj.  54.  -  Prema  osobnom  sjećanju  pisca,  koji  je 
prisustvovao  toj  konferenciji. 

djelovao  u  duhovnoj  pastvi  u  Beču  sve  do  svoje  smrti.  Dr.  Lončarić  je  u  članku  ovaj  primjer 
primijenio  izravno  na  Alojzija  (69): 

«Ja  sam  navlas  opširnije  opisao  mladost  Hofbauerovu  i  pokazao,  kako  je  taj  veliki  svetac  i 
apostol  carskoga  Beča  došao  napokon  do  toga,  daje  ipak  postao  svećenikom.  Na  svoje  smo 
oči  gledali  sve  one  silne  zapreke,  što  ih  je  nalazio  na  tom  putu.  Hofbauer  je  ipak  postao 
svećenikom  u  znak:  Koga  Bog  zove  u  svećenike,  on  će  svećenik  i  postati,  bilo  to  prije  ili 
kasnije,  samo  neka  se  ne  ogluši  njegovu  pozivu. 


Samo  još  nešto.  Cijelo  vrijeme,  što  sam  ovo  pisao,  imao  sam  pred  očima  jednoga  mladića 
Hrvata,  mladića  iz  čestite  seljačke  katoličke  kuće.  Što  gaja  znadem,  a  što  mi  kazahu  i  drugi,  a 
nedavno  i  njegov  otac,  mladić  je  dobar,  čestit.  On  je  želio  da  postane  svećenikom,  a  željeli  su 
to  i  njegovi  roditelji,  i  ne  znam,  tko  više,  da  li  otac  ili  majka.  U  to  je  nadošao  rat,  mladić  je 
morao  na  ratište,  a  to  je  pomrsilo  račune  i  njemu  i  roditeljima.  Ali  i  u  ratu,  i  u  strjeljačkim 
jarcima  mladić  je  taj  ostao  dobar,  svim  srcem  odan  Bogu.  Vrativši  se  kući,  ostao  je  u  svijetu, 
ali  u  svijetu  kano  da  ne  nalazi  mira,  u  svijetu  kao  da  za  nj  nema  sreće  ni  zadovoljstva.  Čitajući 
povijest  apostola  grada  Beča  i  opisujući  glavne  momente  mladenačkog  njegova  života,  dok 
nije  postao  svećenikom,  mislio  sam  često  na  ovoga  našega  mladića  i  pomišljao,  ne  zove  li 
Bog  i  njega  u  svetište  svoje,  makar  gaje  sudbina  života  udaljila  od  njega.  Ali  kad  znademo, 
daje  i  ova  sudbina  u  planu  providnosti  Božje,  zar  je  preuzetnost  misliti,  da  će  i  taj  mladić  na 
koncu  konca  ipak  biti  svećenik? 

Daj  ga,  čestiti  čitatelju,  preporuči  nebeskoj  Gospi  barem  jednim  uzdahom». 

Taj  je  broj  spomenutog  časopisa  dr.  Lončarić  s  popratnim  pismom  od  četiri  stranice  poslao 
Alojziju  u  Krašić,  pozivajući  ga,  da  zrelo  razmisli  i  da  se  već  jednom  hrabro  odluči  za  zvanje, 
za  koje  ima  potrebna  svojstva,  jer  daje  on  taj  mladić,  na  koga  je  pri  pisanju  mislio. 

2)  -  Duševni  potres  i  borba 

Pismo  je  bilo  za  Alojzija,  kako  je  on  to  sam  kasnije  priznao,  «kao  grom  iz  vedra  neba»,  koji 
gaje  «silno  potresao»  i  u 

(69)  Sacerdos  Christi  3  (1924)  87-91. 

njemu  prouzročio  «veliku  i  tešku  borbu»,  koja  je  trajala  tri  tjedna  (70). 

S  tom  nutarnjom  borbom  krenuo  je  u  Đakovo  na  orlovski  slet,  gdje  se  upoznao  s 
abiturijentom  Franjom  Šeperom.  Obojica  nisu  ni  slutila,  da  će  se  doskora  sastati  u  Rimu  kao 
svećenički  kandidati,  i  da  će  kasnije  zajedno  obrađivati  njivu  Gospodnju.  Jedne  večeri  povjeri 
Alojzije  Šeperu  da  će  po  svoj  prilici  u  bogosloviju.  Kanio  je  u  Innsbruck,  dok  gaje  dr. 
Lončarić  nagovarao  da  ide  u  Rim. 

U  tom  je  međuvremenu  Alojzije  postavljao  sebi  pitanje:  Što  da  uradim?  Kamo  ću  sada?  Je  li 
ovo  moj  pravi  poziv?  Hoću  li  moći  opet  sjesti  za  stol  i  zadubiti  se  u  knjige,  ta  već  je  osam 
godina  —  i  to  kakvih!  —  što  sam  napustio  studij?  Hoću  li  moći  opet  prihvatiti  taj  teški  posao? 
Hoću  li  izdržati  u  svećeničkom  staležu?  Što,  ako  pođem  tragom  onih  svećenika,  koji  ne  daju 
dobar  primjer  vjernicima?  A  ipak  onaj,  koji  me  pozna,  tvrdi,  da  imam  zvanje.  Takva  su  se  i 
slična  pitanja  rojila  u  njegovoj  glavi. 

U  toj  borbi  ode  u  Zagreb  k  o.  Bruni  Foretiću,  isusovcu,  koji  mu  je  bio  ispovjednikom  od 
drugoga  gimnazijskog  razreda,  da  se  s  njime  posavjetuje.  Došavši  k  njemu,  povjeri  mu  stanje 
svoje  duše  i  veliku  duševnu  borbu  i  svoje  kolebanje.  O.  Foretić,  koji  je  dobro  poznavao  svoje 


duhovno  dijete,  sasluša  mimo  njegovo  pripovijedanje  i  uspije  ga  uvjeriti,  da  ima  potrebna 
svojstva  za  svećenički  stalež.  I  sada  je  konačno  sazrela  njegova  odluka:  Idem  u  bogosloviju. 

3)  -  Put  prema  bogosloviji 

Ali  kamo?  U  toj  zabrinutosti  sretne  jednoga  dana  pred  svojom  kućom  u  Krašiću  Janka  Penića, 
koji  je  27.  srpnja  godine  1924  bio  zaređen  za  svećenika  u  zagrebačkoj  katedrali  i  odmah  se 
nakon  ređenja  vratio  kući  da  sve  spremi  za  prvu  sv.  misu.  Prva  mu  je  riječ  nakon  pozdrava 
bila: 

—  Čuješ,  Janko,  ja  držim,  da  imam  svećeničko  zvanje.  Spremam  se  u  sjemenište,  ali  ne  znam 
kamo.  U  zagrebačko  ne  bih  htio  ići,  jer  imam  puno  kolega,  što  iz  škole  što  iz  vojske,  pa  ne  bih 
nikada  imao  mira.  Kanim  u  inozemstvo.  Bavim  se  mišlju,  da  pođem  u  Innsbruck.  Ondje  je 
nekoć  studirao  i  moj  stric  Matija  Stepinac. 

(70)  VD  I  30  si.;  II  65  si.  -  STJEPAN  SAKAČ,  Barbara  Stepinac  373-8, 

Janko  mu  preporuči,  da  posjeti  dr.  Lončarića,  s  kojim  su  obojica  podržavala  srdačne  veze  i  da 
se  s  njim  posavjetuje  (71). 

Slijedećih  dana  Alojzije  se  uputi  u  Zagreb  k  dr.  Lončariću  i  povjeri  mu,  da  se  konačno  odlučio 
stupiti  u  svećenički  stalež,  na  što  ga  nisu  potakli  zemaljski  računi  i  ciljevi,  već  zrelo 
promišljanje  i  srdačne  molitve,  no  ne  zna  u  koje  sjemenište  da  pođe.  Izložio  mu  je  svoju 
nakanu,  da  pođe  u  Innsbruck,  jer  da  dobro  zna  njemački,  a  mislio  je,  da  se  predavanja  ondje 
drže  na  njemačkom  jeziku.  Dr.  Lončarić  se  obradova  promjeni  Alojzijeve  odluke,  vidjevši  da 
njegov  članak  i  pismo  nisu  ostali  bez  uspjeha.  Malo  se  zamislio,  pa  mu  reče  (72): 

—  Lojzek,  ti  si  imućan  od  kuće.  Najbolje  je  da  odeš  u  Rim  u  Germanikum.  Tvoj  otac  može 
plaćati  tamošnju  taksu. 

Još  ga  je  jedna  briga  mučila:  kako  će  s  latinskim  jezikom?  U  Rimu  se  predaje  na  latinskom 
jeziku.  Osam  godina  nije  vidio  više  latinske  knjige,  hoće  li  moći  tu  poteškoću  svladati?  U  toj 
brizi  ode  u  Jasku  u  franjevački  samostan  i  od  o.  Šimuna  Sirkovića  posudi  Tanquereyevu 
dogmatiku.  Nekoliko  je  dana  kod  kuće  čitao  tu  knjigu  i  vidio,  da  latinskim  jezikom  dobro 
vlada  i  da  nema  u  tome  pogledu  nikakvih  posebnih  poteškoća.  Sada  se,  a  još  više  kasnije  u 
Rimu,  osvjedočio,  kako  su  naše  gimnazije  bile  na  visini.  Rekao  je  (73):  —  Prve  u  Europi. 

4)  -  Primljen  u  zavod  Germanikum 

Vrativši  se  u  Krašić,  napiše  pismo  svom  bivšem  kolegi  iz  gimnazije  Nikoli  Kolareku,  koji  se 
nalazio  na  praznicima  u  ljetnikovcu  zavoda  Germanicum  San  Pastore  (Gallicano,  Palestrina). 
Javio  mu  je  da  se  želi  posvetiti  svećeničkom  staležu  i  studirati  u  Rimu.  Zamolio  ga,  da  se 
propita  kod  rektora  Germanikuma,  uz  koje  bi  ga  uvjete  htio  primiti  u  zavod.  Kolarek  je  otišao 
k  rektoru  zavoda  Hoffmannu,  koji  je  i  sam  nekoć  bio  pitomac  toga  zavoda  zajedno  sa  slugom 


Božjim  zagrebačkim  pomoćnim  biskupom  Josipom  Langom.  Hoffmann  ga  zapita,  kako  se 
zove  taj  njegov  kolega?  Kada  je  čuo  ime  Stepinac,  zapitao  je: 

—  Je  li  on  možda  u  rodu  s  kanonikom  Stepincem? 

Kada  je  saznao,  da  se  doista  radi  o  kanonikovu  rođaku,  odrješito  odgovori,  da  ga  prima  bez 
ikakva  premišljanja.  Spome- 

(71)  Pismeno  saopćio  Janko  Penić,  gl.  gore  bilj.  10. 

(72)  Pismeno  saopćio  Dragutin  Hren,  gl.  gore  bilj.  2. 

(73)  VD  II  66. 

nuo  je,  da  već  pozna  Alojzija  po  pismima,  što  ih  je  pisao  s  fronte  kanoniku  Matiji  u  Varaždin, 
a  Matija  ih  je  objelodanio  u  časopisu  insbruških  pitomaca  (74). 

I  dr.  Lončarić  je  sa  svoje  strane  nastojao  Alojziju  osigurati  prijem  u  Germanikumu.  Dne  3. 
listopada  godine  1924  piše  on  rektoru  Germanikuma  u  Rim  pismo  na  šest  stranica.  U  pismu 
moli  rektora,  da  bi  Alojzija  primio  kao  pitomca  u  zavod,  Opširno  mu  je  prikazao,  kako  je 
Božja  providnost  na  poseban  način  bdjela  nad  tim  mladićem,  koga  mu  preporučuje  i  izražava 
radost,  što  je  on  bio  sredstvo  u  rukama  Božjim  za  ostvarenje  toga  svećeničkog  zvanja. 
Naglasuje  mladićevo  rodbinstvo  s  pokojnim  Matijom  Stepincem,  koji  je  umro  na  glasu 
svetosti  i  dodaje  Alojzijev  kratki  «curriculum  vitae».  Napomenuo  je,  da  je  mladić  već  osam 
godina  izvan  studija  i  zamolio,  da  bi  se  ova  okolnost  uzela  u  obzir.  Smatra,  da  će  mu  studij 
biti  olakšan  zbog  poznavanja  njemačkog  i  talijanskoga  jezika. 

Brzo  je  dobio  odgovor  iz  Rima,  u  kojemu  rektor  saopćuje,  da  bez  daljnjega  prima  Alojzija  u 
zavod  te  o  tome  šalje  dokumenat,  što  gaje  7.  listopada  izdao  general  družbe  Isusove.  Dr. 
Lončarić  uruči  taj  dokumenat  Alojziju,  15.  listopada  1924. 

Alojzije  se  obradovao,  daje  njegov  problem  tako  povoljno  riješen  te  se  odmah  počeo  spremati 
za  put  u  Rim.  Budući  daje  nadbiskup  dr.  Antun  Bauer  otputovao  u  Rim  prije  negoli  je  stigao 
odgovor  iz  Rima,  Alojzije  se  nije  javio  nikome  na  duhovnom  stolu,  jer  je  dr.  Lončarić  obećao, 
da  će  sve  urediti  s  nadbiskupom.  Jedino  je  saopćio  čitavu  stvar  nadbiskupovu  tajniku  (75). 

5)  -  Na  putu  u  Rim 

Jednoga  dana  u  listopadu  otkrije  Alojzije  svoju  najnoviju  odluku  majci,  ali  malo  zagonetno: 

—  Mama,  reče  joj,  mi  ćemo  se  skoro  rastati.  Majka  ga  zabrinuto  pogleda  te  mu  reče: 

—  Lojzek,  ja  sam  već  stara,  kam  buš  išel? 


Sada  joj  on  otvoreno  saopći,  da  kani  otići  u  Rim,  da  se  pripravi  za  svećenički  stalež.  Tu  svoju 
odluku  saopći  i  ocu,  koji  se  spremno  obvezao,  da  će  za  njega  plaćati.  U  obitelji  zavlada  veliko 
veselje,  a  najviše  se  radovala  majka,  jer  se  tako  uvjerila, 

(74)  Pismo  N.  Kolareka,  gl.  gore  bilj.  10. 

(75)  VD  II  65  si.  -  Pismo  Josipa  Lončarića,  gl.  gore  pogl.  I,  bilj.  37 

da  njezine  molitve  i  postovi  nisu  bili  uzaludni.  Ona  je  i  dalje  čuvala  svoju  tajnu,  nastavila  je 
moliti  i  postiti  za  svoga  Lojzeka.  Prije  njegova  odlaska  dao  je  otac  pripraviti  svečani  obiteljski 
ručak.  Jednom  zgodom  reče  on  svojoj  ženi: 

—  Stara,  ti  buš  još  velike  stvari  doživjela  s  našim  Lojzekom,  ali  ja  ne  bum. 

Krajem  listopada  g.  1924  otputova  Alojzije  s  isusovcima  o.  Stjepanom  Sakačem  i  Nikolom 
Maslaćem  u  Rim.  Odabrali  su  najkraći  put:  Zagreb  -  Rijeka  -  Ancona  -  Rim.  Alojzije  je  putem 
malo  govorio.  Bio  je  ozbiljan  kao  uvijek  i  zamišljen.  Probudile  su  se  u  njegovu  sjećanju 
uspomene  iz  ratnih  godina,  pa  onda  njegova  čvrsta  odluka,  da  neće  stupiti  u  svećenički  stalež, 
njegova  borba  sa  samim  sobom  nakon  onoga  pisma  i  članka  dr.  Lončarića,  probuđeno  zvanje, 
nakana  studirati  u  Innsbrucku,  pa  onda  onaj  odlučni  stav  dr.  Lončarića,  da  mu  je  mjesto  u 
Rimu:  sve  se  to  sada  jedno  za  drugim  nizalo  pred  očima  njegove  duše.  Konačno  je  došao  do 
zaključka,  da  se  u  njegovu  životu  sve  odvija  drugačije  negoli  je  on  u  prvi  mah  mislio  i  želio 

(76) . 

6)  -  Tajnoviti  put  Božji 

Ovaj  veliki  duševni  preokret  u  Alojzijevoj  duši  za  obična  promatrača  predstavlja  veliko 
iznenađenje.  Onaj,  koji  je  čvrsto  odlučio  —  a  Alojzije  je  imao  jaku  volju  —  stupiti  radije  u 
koji  god  stalež,  samo  ne  u  svećenički,  najednom  postaje  kandidat  toga  staleža,  i  to  s 
uvjerenjem  i  potpuno  svojevoljno. 

Njegova  odluka,  da  ne  stupi  u  svećenički  stalež,  nije  pro izašla  iz  kakva  duševnog 
raspoloženja,  koje  se  u  njemu  nije  zapažalo.  On  je  bio  ozbiljan,  vedar  i  posve  zdrav  mladić 

(77) .  Krašićku  je  omladinu  upravo  on  oživio. 

(76)  VD  I  30  si.;  II  65  si. 

(77)  Dne  3.  srpnja  1924  izdali  su  liječnici  dr.  Dinko  Sučić  i  dr.  Karlo  liječničku  svjedodžbu 
kao  prilog  molbi  za  namještenje  Stepincu  kad  je  imao  26  godina.  Ova  svjedodžba  glasi: 

«Anamneza:  Kao  dijete  i  kasnije  uvijek  zdrav. 

Status:  Srednje  visok,  srednje  razvijene  muskulature  i  potkožnog  masnog  tkiva.  Glava 
normalno  konfigurirana,  pupile  okrugle,  jednako  široke,  reagiraju  dobro  na  svijetlo  i 


akomodaciju.  Vrat  bez  patoloških  promjena.  Thorax  simetričan,  dobro  sveden  obje  polovice 
sudjeluju  jednako  kod  disanja.  Granice  pluća  straga  11  torakalni  nastavak,  sprijeda  6  rebro, 
dobro  pomično.  Perkutorno  nad  čitavim  plućima  jasan  plućni  zvuk,  auskultatomo  čisto 
vesikularno  disanje.  Srce  u  normalnim  granicama,  tonovi  čisti,  šumova  nema. 

Abdomen:  Jetra  i  slezena  nisu  povećane.  Inače  se  ne  pipa  nikakova  patološka  rezistanza. 
Ekstremiteti  u  redu.  Refleksi  prisutni». 

Ta  bi  se  odluka,  s  naravnog  gledišta,  mogla  smatrati  nekom  neobičnom  bojažljivošću  i 
strahom,  da  mu  se  ne  bi  možda  nešto  dogodilo,  što  je  bilo  uzrokom  pada  pojedinih  nesretnih 
svećenika,  s  kojima  se  u  životu  sreo.  No,  ta  Alojzijeva  odluka  u  zreloj  dobi,  nakon  ratnih 
iskustava,  u  kojima  je  pokazivao  veliku  srčanost  i  neustrašivost  duha,  nije  bila  samo  neka 
plašljivost,  niti  je  bila  učinak  kakve  tajne  krivnje  ili  razočaranja  u  svojim  osjećajima,  ili 
možda  podcjenjivanja  toga  staleža,  već  upravo  protivno.  Bila  je  plod  dubokog  poštivanja 
svećeničkog  staleža  i  ozbiljnog  shvaćanja  svećeničkih  obveza.  Dok  je  on  sjedne  strane  jasno 
spoznavao  ideal  svećeničke  savršenosti,  spoznavao  je  s  druge  strane  lomnost,  bezdan,  bijedu  i 
slabost  ljudske  naravi. 

Gospodin  gaje  u  svojoj  providnosti  ostavio  slobodna,  da  se  sam  odluči,  pa  je  tako  Alojzije 
slobodno  birao  sad  ovo  sad  ono.  U  tom  stanju  još  nije  bio  svjestan  svetopisamskih  riječi  (78): 
«Bogu  ništa  nije  nemoguće»,  kao  i  onih  sv.  Pavla  (79):  «Sve  mogu  u  onome,  koji  mi  daje 
snagu».  Njegova  poniznost  se  još  nije  podigla  do  neograničena  pouzdanja  u  Božju  pomoć. 

Nije  moguće  znati  više  o  onome,  što  se  sve  tada  u  njemu  zbivalo. 

Milost  često  puta  pripravlja  dugo,  polagano  i  strpljivo  takve  časove  s  divnom  nježnošću  i 
pažnjom,  pa  onda  iznenada  takne  dušu  u  njezinoj  dubini,  kamo  nijedan  stvor  ne  može 
prodrijeti,  već  samo  on,  koji  je  njezin  gospodar.  Tajnovite  niti,  što  ih  je  Božja  providnost  tako 
dugo  oko  njega  plela,  najedanput  su  ga  Božjom  snagom  sapele  i  stisnule,  da  se  duša,  koja  se 
prepustila  Božjem  milosnom  djelovanju,  nije  više  ni  znala,  ni  mogla  oteti,  nego  mu  se  posve 
spremno  prepustila  da  slijedi  Božji  poziv. 

Alojzije  se  prepustio  tome  nutarnjem  poticaju.  Sebe  je  preobratio  i  poništio  odluku,  da  će  sve 
drugo  prihvatiti,  samo  ne  svećenički  stalež.  Zato  mu  je  Gospod  kao  nagradu  dao  nove  sile, 
milost,  snagu,  nutarnji  mir. 

Alojzijeva  ozbiljnost  u  seljačkom  životu  i  radu,  ona  zamišljenost,  ono  nezanimanje,  dok  je 
otac  planirao  da  ga  oženi,  sve  je  to  bilo  kao  neka  tajanstvena  koprena,  koja  je  prekrivala  ono, 
što  se  u  njemu  zbivalo.  Bilo  je  to  naime  osjećanje,  da  nije  na  pravom  mjestu,  bili  su  to 
unutrašnji  poticaji,  da  prihvati  svećenički  stalež.  Sve  se  to  od  vremena  do  vremena  u  njemu 
javljalo  kao  neka  tjeskoba,  nepouzdanje  u  samoga  sebe,  neodlučnost,  neizvjesnost. 


(78)  Lk  1,  37. 


(79)  Flp  4,  13. 


71 

II  -  ŠKOLOVANJE  I  SVEĆENIČKI  POZIV 

Ovo  je,  dakle,  svećeničko  zvanje  bilo  ishod  od  više  činilaca.  Tu  su  bile  majčine  molitve  i  post, 
tu  je  djelovala  milost  Božja,  tu  je  bilo  zrelo  razmišljanje  i  odlučno  prihvaćanje  Božje  milosti, 
tu  je  napokon  vrlo  važnu  ulogu  odigrao  i  vanjski  poticaj  sa  strane  njegova  bivšega  ravnatelja  u 
orfanotrofiju.  To  je  zvanje  postiglo  takvu  čvrstoću,  daje  kao  nadbiskup  i  kardinal  znao  kazati 
(80): 

«Kad  bih  se  još  jedanput  rodio,  opet  bi  izabrao  zvanje  ili  svećeničko  ili  poljodjelsko.  Tu  je 
čovjek  nekako  najbliži  Bogu.  Gledajte  seljake:  muče  se  i  rade,  ali  vide,  kako  su  u  svemu 
ovisni  o  Bogu.  U  prirodi  ga  nalaze.  Tu  gledaju  njegove  tragove.  Seljak  za  razliku  od  radnika 
svakoga  časa  gleda  i  osjeća  svoju  ovisnost  o  Bogu.  Neprestano  strepi,  neće  li  mu  ovo  ili  ono 
propasti  u  polju  ili  vinogradu,  pa  ga  i  to  upućuje  da  bude  vjeran  i  odan  Stvoritelju.  A  onda  ta 
šarolikost  poslova!  Ona  upravo  odmara  i  osvježuje  čovjeka.  Seljak  se  muči  i  brine,  ali  opet 
ima  i  doživljava  relativno  najviše  radosti  među  svim  laičkim  zanimanjima.  A  onda,  tko  se 
danas  trajno  i  uspješno  odupire  ideji  komunizma  i  to  bezbožnoga  socijalizma?  Svećenik  i 
seljak». 

Kada  je  Alojzije  odlazio  u  Rim  na  filozofsko-teološki  studij,  u  Zagrebu  je  već  bilo  suvremeno 
pitanje  koadjutora  nadbiskupu  dr.  Baueru,  koji  je  već  bio  poodmakao  u  godinama.  Nitko  ne  bi 
mogao  tada  ni  slutiti,  daje  Božja  providnost  baš  njega  odabrala  da  preuzme  tu  službu  i  da  će 
je  već  nakon  deset  godina  morati  obavljati. 

5.  -  KRŠĆANSKO  OBILJEŽJE  RIMA 

1)  -  Rim 

U  Rimu,  «vječnom  gradu»,  ne  samo  stoljeća,  već  i  tisućljeća  svjetske  povijesti  očigledno  su 
prisutna.  Tko  ma  i  samo  kratko  vrijeme  boravi  u  njemu,  proživljava  daleka  stoljeća  unatrag  i 
razna  povijesna  razdoblja.  Tu  su  naslagani  razni  povijesni  slojevi:  klasično-rimski, 
starokršćanski,  srednjovjekovni,  novovjeki  i  najmoderniji.  Sve  to  pruža  posjetiocu  mnogo 
građe  za  proučavanje,  uspoređivanje,  razmišljanje,  zaključivanje. 

Tko  je  pak  odlučio,  da  se  u  Rimu  pripravlja  za  svećenički  stalež,  nalazi  u  povijesnim 
kršćanskim  spomenicima  mnogo  po- 

(80)  VD  II  126  359. 

buda  za  vlastito  umno  i  ćudoredno  izgrađivanje.  U  njemu  on  udiše  i  biblijsko  podneblje. 

Na  Kapitoliju  stoje  još  i  danas  temeljni  zidovi  rimske  državne  pismohrane  (tabularium),  u 
koju  bi  uneseno  također  Isusovo  ime,  nakon  što  je  bilo  stanovništvo  Palestine  na  zapovijed 
cara  Augusta  popisano. 

Rimskoj  crkvenoj  općini  upravio  je  sv.  Pavao,  g.  58,  iz  Korinta,  u  prijelomnom  času  svoga 
misionarenja,  najopsežniju  i  bogoslovski  najbogatiju  poslanicu,  koja  tako  snažno  upliva  na 
cijelu  bogoslovsku  znanost  i  crkveni  život. 

Odavle  je  on  pisao,  pod  stražom  kao  uznik,  svoje  poslanice  Kološanima,  Filemonu, 

Efežanima  i  Filip ljanima. 

Isto  je  tako  sv.  Petar  pisao  svoju  prvu  poslanicu  iz  Rima,  koga  označuje  imenom  «Babilona». 
Njegov  učenik  sv.  Marko  napisao  je  u  Rimu  svoje  Evanđelje.  I  sv.  Luka,  koji  je  sa  sv.  Pavlom 
stigao  u  Rim,  po  svoj  je  prilici  napisao  u  njemu  Djela  Apostolska  i  Evanđelje. 

U  Rimu  se  dolazi  u  dodir  s  ostacima  kršćanstva  iz  prošlih  vremena  u  podzemnim 
katakombama,  s  različitim  iskopinama  prastarih  nalaza.  U  klasičnim  bazilikama  uživljavamo 
se  u  jednostavnost  crkvenih  građevina,  u  renesansnim  crkvama  proživljamo  bogatstvo 
crkvenih  velikaša,  a  u  baroku  vanjski  sjaj  Crkve.  Sve  nam  to  govori  o  borbama  i  kušnjama, 
usponu  i  padanju  katoličke  Crkve. 

No  tu  ne  dolazimo  u  dodir  samo  s  poviješću  Crkve,  već  i  s  Crkvom  u  sadašnjosti,  s  njezinim 
životom  i  njezinim  djelovanjem.  Ogroman  utjecaj  imadu  na  misaonu  snagu,  maštu, 
samouzgoj  volje  i  na  izgrađivanje  osobne  duhovnosti  razne  crkvene  svečanosti,  Papine  mise, 
svečana  proglašenja  blaženika  i  svetaca,  razni  događaji  u  crkvenom  životu,  koji  se  svi 
slijevaju  u  središte  kršćanstva.  To  dobro  znadu  oni,  koji  su  došli  u  Rim  s  dobrom  nakanom  da 
se  izgrađuju  pod  mudrim  vodstvom  iskusnih  odgojitelja. 

2)  -  Germanikum 

Zavod  Germanikum,  u  kojem  je  Stepinac  proveo  sedam  godina,  nalazio  se  u  ulici  Sv.  Nikole 
Tolentinskoga  (1).  Godine  1939 

(1)  A.  STEINHUBER,  Geschichte  des  Kollegium  Germanicum-Hungaricum,  2  sv.,  Freiburg 
1906.  -  P.  STRATER,  Die pddagogisch-aszetische  Tradition  im  Collegium  Germanicum  zu 
Rom,  u  Zeitschrift fiir  Aszese  und  Mystik  9  (Innsbruck  1934)  66  si.  -  Korrespondenzblatt  fur 
die  Alumnen  des  Collegium  Germanicum-Hungaricum  38  (Rom  1929)  7-12.  -  ISIDOR, 

Sieben  Jahre  im  roten  Talar,  Speyer  1970. 

bila  je  ta  zgrada  radi  građevnih  planova  Mussolinija  porušena.  Nova  je  zgrada  sagrađena  na 
istom  mjestu,  no  pomaknuta  je  za  nekoliko  metara. 


Stojeći  pod  utiskom  nevolja,  koje  je  reformatorski  pokret  u  Njemačkoj  prouzročio  u  16. 
stoljeću,  papin  nuncij  kardinal  Morone  dade  sv.  Ignaciju  Loyolskom  poticaj,  da  osnuje  u 
Rimu  zavod  za  odgoj  svećenika  iz  te  zemlje.  On  usvoji  taj  poticaj  te  odluči  osnovati  zavod,  u 
kojemu  bi  se  mladi  ljudi  odgajali  u  istinskom  crkvenom  duhu,  u  ljubavi  i  privrženosti  prema 
Sv.  Ocu  papi,  u  poštivanju  bogoslovskih  znanosti,  u  bratskoj  ljubavi  za  neumorni  apostolat, 
da  bi  tako  kao  svećenici  mogli  uspješno  djelovati  nasuprot  onim  katedralnim  kaptolima,  u 
kojima  su  mjesta  zauzimali  kanonici,  koji  su  napola  ili  posvema  prešli  na  protestantizam. 

Pošto  je  sv.  Ignacije  neodoljivom  žilavošću  svladao  sve  poteSkoće,  papa  Julije  III  (1550- 
1555)  osnuje  taj  zavod  s  nazivom  «Collegium  Germanicum  —  Germanski  zavod»,  koga  je 
papa  Grgur  XIII  (1572-1585)  novčano  osigurao. 

U  oblikovanju  kandidata  za  svećenički  stalež  sv.  Ignacije  išao  je  novim  putem.  U  pravilima, 
koje  je  sastavio  za  taj  zavod,  postavio  je  kao  temelj  duhovnu  izobrazbu,  jer  znanstvenu  je 
imao  mladim  ljudima  pružati  «Collegium  Romanum»,  koga  je  papa  Grgur  XIII  pretvorio  u 
papinsko  sveučilište. 

Pitomci  Germanikuma,  koji  imadu  boraviti  u  Rimu  punih  sedam  godina,  daleko  od  prilika  i 
utjecaja  svoga  rodnog  kraja,  dobivaju  u  Rimu  novu  domovinu,  koja  im  pomaže,  da  uzmognu 
duhovno  dozrijevati.  Postojano  druženje  s  80  do  100  pitomaca  šarolike  narodnosti,  zadojenih 
istim  idealima,  nevezanih  u  vedrim  okolnostima  za  vrijeme  ljetnih  praznika  u  ljetnikovcu  na 
prostranom  rimskom  polju,  u  planinarenju,  sportu  i  slobodnom  zanimanju  unosi  raznolikost  u 
monotoni  studentski  život,  odiše  životnom  radosti  i  veseljem. 

Među  germaničarima  je  napose  značajna  sloga  i  bratska  ljubav,  koju  je  duhovnik  Pfiilf  bio 
nazvao  «karizmom  Germanikuma».  Za  taj  Božji  dar  u  zavodu  se  posebno  molilo.  O  toj 
karizmi  je  nadbiskup  Stepinac  u  zaključnom  govoru  nakon  službenog  posjeta  uršulinskomu 
samostanu  u  Varaždinu,  20.  listopada  1945,  rekao  slijedeće  (2): 

«Za  vrijeme,  što  sam  boravio  u  Rimu,  vidio  sam  krasan  duh 

(2)  Govor  nadbiskupa  Stepinca.  Prepisala,  1.  svibnja  1970,  s.  Marija  Vincencija  Barilović, 
uršulinka. 

u  kolegiju.  Za  punih  sedam  godina  nisam  opazio  nijedan  slučaj  ozbiljne  prepirke,  makar  je 
bilo  dvanaest  raznih  narodnosti.  S  tim  se  visoko  ponosio  otac  duhovnik.  To  je  bio  bitni  pečat 
zavoda». 

Za  buđenje  svijesti  odgovornosti  pitomci  imadu  udio  u  vodstvu  zavoda.  Dvojica  od  njih  vode 
kao  prefekti  cijelu  četu  klerika,  jedan  vodi  filozofe,  a  drugi  bogoslove.  Tijekom  sedam  godina 
povjerava  se  svakom  pitomcu  jedanput  ili  više  puta  koja  služba  u  zavodu.  Tko  pozna  mlade 
ljude,  lako  će  shvatiti,  kako  njihovu  plemenitu  srčanost  i  požrtvovnost  promiče  pouzdanje, 
kojim  poglavari  njima  povjeravaju  na  čuvanje  i  promicanje  jedan  dio  baštinjene  predaje. 


Zapovijedi  se  nisu  davale.  Ono,  što  bi  moglo  novajliju  otuđiti,  tim  načinom  odgoja  brzo 
iščezava  i  ustupa  mjesto  nutarnjoj  spremnosti  pitomaca  i  prelazi  u  jednostavnu  i  prirodnu 
pobožnost,  koja  pod  južnim  suncem  vrlo  dobro  uspijeva.  Samoodgoj  volje  i  srca  išao  je  za 
upoznavanjem  i  svladavanjem  samoga  sebe,  za  ispravljanjem  vlastitih  pogrješaka,  za  dubljim 
upoznavanjem  otajstvene  osobe  Isusa  Krista  i  njegova  svećeništva,  za  spajanjem  slobode  s 
obvezom,  osobnosti  s  odgovornošću  prema  zajednici.  O  tim  se  problemima  nije  mnogo 
govorilo,  ali  su  putevi  bili  prešutno  pokazivani,  po  kojima  se  ova  pitanja  rješavaju.  Budući  da 
se  pitomci  oblikuju  za  svećenike,  koji  će  živjeti  i  raditi  u  svijetu,  a  ne  u  redovničkoj  zajednici, 
izbor  i  raspored  duhovnih  vježbi  je  bio  tako  raspoređen,  da  svaki  pitomac  može  prema 
vlastitom  osvjedočenju,  prema  potrebama  i  nutarnjem  poticaju  odabrati  i  uzeti  sa  sobom  u 
život  ono,  što  mu  odgovara,  a  da  se  ne  veže  na  jednu  zajednicu  i  njezin  stoljećima  utvrđeni 
red.  Do  unutrašnjih  pobuda  dolazili  su  pitomci  putem  bogoslužja  pomoću  razmatranja, 
pobudnih  nagovora,  koje  je  davao  o.  duhovnik  zavoda.  Samostalni  dio  rada  na  unutarnjoj 
izgradnji  samoga  sebe  dobivao  je  svoju  podršku  i  potporu  u  privatnim  razgovorima  s 
duhovnikom  (3). 

Cijelom  nizu  tih  odgojnih  sredstava  odgovarao  je  sretan  ishod,  naime  dubok  vjerski  život, 
svjež  i  nenamješten  način  života,  koji  se  prirodno  razvijao.  Tko  prelista  povijest  kolegija,  koju 
je  napisao  kardinal  Steinhuber,  dugogodišnji  rektor  toga  zavoda,  ostaje  zapanjen  nad  velikim 
brojem  svećenika,  koji  su  ovdje  dobivali  svoju  svećeničku  izobrazbu  i  oblikovanje.  Od  tih  su 
neki  postigli  mučeničku  krunu,  kao  Marko  Križevčanin  i  Robert  Johnson.  Neki  su  stekli 
duboko  znanje  i  učenost,  kao  Hettinger  i 

(3)  ISIDOR  156  si. 

Scheeben,  a  neki  se  usposobili  za  plodni  pastoralni  rad  te  se  istakli  ili  kao  natpastiri  pojedinih 
biskupija  ili  kao  obični  dušobrižnici.  Cio  niz  i  naših  Hrvata  dobio  je  u  tom  zavodu  svoj 
svećenički  odgoj.  Dostaje  spomenuti  zagrebačkog  biskupa  Martina  Borkovića,  bogoslovca 
Pavla  Kolarića,  rodom  iz  Bjelovara,  koji  je  umro  godine  1862  na  glasu  svetosti,  slugu  Božjega 
Josipa  Langa,  pomoćnog  zagrebačkog  biskupa,  kao  i  dr.  Josipa  Stadlera,  vrhbosanskog 
nadbiskupa. 

Osim  spomenute  odgojne  zadaće  Germanikum  je  preuzeo  i  dužnost  da  podupire  i  upotpunjava 
znanstvenu  izobrazbu  pitomaca.  Posebni  «repetitor»  je  s  pitomcima  opetovao  ono,  što  su  na 
gregorijanskom  sveučilištu  upoznali.  Posebni  tečaj  govorništva,  pastirskog  bogoslovlja  i 
katehetike,  koji  su  držali  upravitelj  i  duhovnik  zavoda,  upotpunjavao  je  onu  opću  bogoslovsku 
izobrazbu. 

3)  -  Ljetnikovci  Germanikuma 

Velika  rimska  vrućina,  velegradski  život  te  napet  studij  tražili  su  za  mlade  klerike  razonodu. 

U  tu  svrhu  Germanikum  posjeduje  dva  ljetnikovca,  San  Pastore  za  ljetni  odmor,  i  San  Sabba 
za  tjedni  (4). 


San  Pastore  leži  na  staroj  Via  Prenestina,  u  tihoj,  slobodnoj  rimskoj  okolici,  kojih  30  km 
istočno  od  Rima,  a  8  km  zapadno  od  Palestrine  na  podnožju  sabinskog  gorja.  Kapela  je 
posvećena  sv.  Pastoru,  rimskom  svećeniku  i  mučeniku  iz  2.  stoljeća. 

U  idealnoj  samoći,  usred  prostranih  maslinovih  gajeva,  gdje  se  čuje  pjev  ptica  i  revanje 
magaraca,  a  pod  večer  i  cvrčanje  cvrčaka,  gdje  se  vidi  divno  plavetnilo  južnog  neba  i 
prostrano  rimsko  polje,  gdje  se  susreću  priprosti  i  zadovoljni  seljaci,  gdje  obližnje  sabinsko 
gorje  mami  na  izlete  i  planinarenje,  pitomci  Germanikuma  imaju  lijepu  priliku  da  se  kroz  tri 
ljetna  mjeseca  odmore,  međusobno  pozabave  i  na  djelu  uvježbavaju  za  buduće  svećenike. 

Kad  je  Stepinac  bio  imenovan  nadbiskupom,  zahvaljujući  nekome  kolegi  iz  Germanikuma  za 
čestitku  na  imenovanju,  sjeća  se  lijepih  i  pobudnih  dana  provedenih  u  San  Pastore  riječima 
(5):  «Kada  sam  čitao  pismo,  bilo  mi  je  pri  duši,  kao  da  sam  opet  u  San  Pastore.  O  lijepih, 
nezaboravnih  ferija  u  San  Pastore!  Nešto 

(4)  Korrespondenzblatt,  42  (1932)  7-12.  -  ISIDOR  91  si. 

(5)  Pismo  izabranog  nadbiskupa  Step inča  jednom  Germaničaru,  15.  VI.  1934. 

takvo  ne  može  se  više  nigdje  naći  na  svijetu«.  Bivši  špajerski  biskup  Izidor  Marko  Emanuel 
tvrdi,  daje  život  u  San  Pastore  bio  blagdan  sjenica  bratske  ljubavi  (6). 

Prema  prastaroj  predaji  visokih  rimskih  škola  četvrtkom  se  ne  predaje.  Taj  se  dan  izrabi  za 
tjedni  odmor  u  drugom  ljetnikovcu  zavoda  San  Sabba  na  Aventinu.  Bio  je  to  nekoć  samostan 
grčkih  monaha,  koji  su  u  7.  stoljeću  bili  protjerani  od  Perzijanaca  i  Saracena  iz  samostana  Sv. 
Sabe.  Kasnije  su  ih  zamijenili  benediktinci,  a  njih  cisterciti,  koji  su  g.  1560  prešli  u  Santa 
Croce.  Crkva  je  izgrađena  u  starom  romanskom  stilu  i  nosi  biljeg  prave  srednjovjekovne 
monaške  crkve. 

U  vedroj  i  tihoj  prirodi  mogli  su  se  pitomci  po  volji  baviti  čitanjem  ili  razgledavanjem  starina. 
Nakon  ručka  u  priprostoj  blagovaonici  pozabavili  bi  se  kuglanjem  ili  rukometom.  Bio  je  to 
živahan  mladenački  život  u  sjeni  starodrevne  i  časne  monaške  bazilike.  Ostali  dio 
poslijepodnevnog  vremena  koristili  bi  neki  za  izlet  u  bliže  rimsko  polje,  a  neki  vraćajući  se 
kući  pohodili  bi  koje  rimsko  svetište. 

6.  -  KANDIDAT  SVEĆENIŠTVA 

U  društvu  gore  spomenutih  isusovaca  Stepinac  je  stigao  u  Rim,  28.  listopada  1924  (7).  Ovoga 
je  puta  drugim  očima  gledao  vječni  grad  negoli  onda,  kad  je  stigao  iz  Nocere  u  Umbriji  kao 
prijavljeni  dobrovoljac  jugoslavenske  legije. 

Njegov  boravak  i  studij  u  Rimu  kroz  punih  sedam  godina  pada  u  vrijeme  značajnog  i  važnog 
pontifikata  Pija  XI.  Pijo  XI  je  bio  dorastao  velikoj  i  uzvišenoj  zadaći,  koju  mu  je  Božja 
providnost  namijenila  na  prekretnici  novoga  razdoblja  nakon  prvog  svjetskog  rata.  On  je 


shvatio  svoje  doba,  stoga  i  nosi  njegov  pontifikat  biljeg  modernosti.  Pokazuju  to  dalekosežni 
pothvati:  apostolat  laika  u  katoličkoj  akciji,  mjesni  kler  i  hijerarhija  u  misijama,  važne 
enciklike  o  Kristu  Kralju,  o  čistoći  braka,  o  društvenom  pitanju,  odlučnost  i  dalekovidnost  u 
rimskom  pitanju,  njegov  odvažan  stav  obzirom  na  «Action  francaise»,  osnivanje  brojnih 
novih  župa  u  Rimu,  pospješenje  saobraćaja  Sv.  stolice  s  cijelim  svijetom  putem  vatikanske 
radio  službe,  zamjerna 

(6)  ISIDOR  99. 

(7)  Osobnih  A,  u  NAZ. 

građevna  djelatnost  u  Citta  del  Vaticano.  Pripravljati  se  za  svećeništvo  u  takvoj  sredini  bio  je 
veliki  dar  Božji. 

1)  -  Pitomac  Germanikuma 

Stigavši  Stepinac  u  Germanikum,  odmah  se  predstavio  rektoru  o.  Miji  Hoffmannu,  koji  gaje 
tako  spremno  primio  u  zavod.  Kao  svaki  drugi  pitomac  dobio  je  i  on  svoju  sobu  s 
namještajem,  kakav  je  običajan  u  redovničkim  ćelijama:  stol,  stolica,  polica  za  knjige,  klecalo, 
postelja,  umivaonik.  Sobe  u  ono  vrijeme  nisu  imale  uređaj  za  ogrjev  u  zimsko  doba.  Tišina  i 
mir  u  sobi  bila  je  zajamčena  pravilom:  ne  prijeći  preko  praga  tuđe  sobe!  Nužni,  naime, 
razgovor  sa  supitomcem  imao  se  razviti  ne  u  sobi,  već  u  kratko  na  pragu  sobe.  Pristup  u  sobe 
pitomaca  imali  su  samo  poglavari  i  oni  pitomci,  kojima  je  bila  povjerena  koja  služba  u 
zavodu,  kao  prefekti  i  kućne  sluge.  Ženskim  je  osobama  bio  dopušten  pristup  samo  u 
razgovornicu  kod  kućnih  vrata. 

Na  Sve  Svete,  kada  su  mladomisnici  Germanikuma  imali  svoje  prve  mise,  obukao  je  Stepinac 
s  ostalim  novajlijama  talar  crvene  boje,  kakav  su  germaničari  u  ono  vrijeme  nosili  još  od 
vremena  sv.  Ignacija.  Zbog  crvenog  talara  Rimljani  su  ih  zvali  «frati  rossi».  Te  dvije 
svečanosti  istoga  dana  imale  su  istaknuti  na  vani  polaznu  i  dolaznu  točku  života  u 
Germanikumu.  Nakon  zborne  mise  bili  su  novajlije  pozdravljeni  polifonijskom  himnom 
«Laudate  Dominum  —  Hvalite  Gospodina»,  i  bratskim  zagrljajem  uvedeni  u  zajednicu. 
Vrativši  se  u  svoju  sobu,  našao  je  Stepinac  stol,  postelju  i  klecalo  prekri  to  svetačkim 
sličicama,  na  kojima  su  mu  pitomci  napisali  svoju  dobrodošlicu  (8). 

Zbog  razlike  u  dobi  od  osam  godina,  vojničke  oficirske  časti,  koju  je  Stepinac  postigao  za 
vrijeme  prvog  svjetskog  rata,  te  iskustva  u  seljačko-gospodarskim  poslovima  ostali  su  pitomci 
gledah  na  njega  s  nekim  počitanjem. 

«Nije  bilo  lako  —  piše  bivši  špajerski  biskup,  njegov  rimski  kolega  kroz  sedam  godina  (9)  — 
iznova  početi  s  nama  «lisjakima»  i  da  se  uživi  u  strogu  samostansku  stegu  Germanikuma. 
Dvojica  tzv.  kasnog  zvanja,  koji  su  s  nama  stupili,  nakon  par  mjeseci  su  doista  napustili  zavod 
i  vratili  se  u  domovinu.  Naš  «Step»,  kako  smo  ga  skraćeno  zvali,  izdržao  je  i  nije  pokazivao, 
da  osjeća 


(8)  ISIDOR  31. 


(9)  N.  dj.  160.  -  Saopćio  vlč.  Vilim  Cecelja  pismom  od  8.  III.  1973.  Njemu  je  to  pripovijedao 
gore  navedeni  prelat  Huber. 

poteškoće.  Kao  svaki  drugi  čistio  je  i  on  sam,  bivši  oficir,  svoje  cipele  i  svoju  sobu  te  se 
odrekao  slobodnog  izlaza  kao  i  zadnje  pare  džepnog  novca.  Divio  sam  se  njegovoj 
savjesnosti,  kad  me  je  kao  prefekta  filozofa  zamolio  za  dozvolu,  da  smije  govoriti  s  jednim 
filozofom,  iako  je  tada  već  bio  u  zadnjoj  godini  i  svećenik. 

Posve  je  odgovaralo  njegovoj  skromnosti,  da  u  kolegiju  nije  obnašao  nijednu  višu  službu.  Bile 
su  mu  naprotiv  dodijeljene  poslužne  zadaće.  Tako  se  jedne  godine  morao  brinuti  za  naše 
rublje,  a  druge  za  obuću  svoje  subraće.  Šuteći  smo  se  čudili,  kako  poglavari  to  od  njega  traže. 
Za  njega  naprotiv  nije  to  bilo  nikakvo  pitanje.  Prelat  Huber  iz  Innsbrucka  pripovijedao  je,  da 
je  Stepinac  morao  buditi  pitomce  svakog  jutra  kucanjem  na  vrata  i  pozdravom:  «Ave  Jesus  et 
Maria!»  Pitomac  je  morao  odgovoriti:  «Deo  gratias  et  Mariae!»  Netko  bi  znao  koji  put  prečuti 
pozdrav,  ali  Stepinac  je  bio  neumoljiv  i  nije  htio  otići,  dok  mu  on  nije  odgovorio. 

U  Germanikumu  je  Stepinac  našao  svoga  bivšega  kolegu  iz  gimnazije,  Nikolu  Kolareka,  s 
kojim  je  odmah  počeo  opetovati  latinsku  gramatiku,  kako  su  je  učili  kod  profesora  dr.  Petra 
Ećimovića.  Htio  se  je  što  bolje  usposobiti,  da  uzmogne  pratiti  predavanja  na  gregorijanskom 
sveučilištu,  koja  su  se  držala  na  latinskom  jeziku  (10). 

Radi  novih  prilika  i  razlike  u  dobi  od  ostalih  pitomaca  i  načina  života  snašla  gaje  doskora 
teška  kušnja.  Pitao  se:  Kamo  sam  to  dospio?  Počele  su  ga  mučiti  sumnje,  da  lije  na  pravom 
mjestu?  Je  li  to  uistinu  Božji  poziv?  Sam  je  kasnije  pripovijedao,  kako  su  mu  to  bili  teški 
dani.  Kako  su  pitomci  Germanikuma  prve  godine  prema  običaju  poslije  predavanja  u  pratnji 
starijih  pitomaca  posjećivali  rimske  crkve,  tako  je  i  on  mučen  tim  mislima  i  dvojbama  dospio 
jednoga  dana  u  glavno  Marijino  rimsko  svetište  S.  Maria  Maggiore.  U  svojoj  nutarnjoj 
tjeskobi  i  dvojbi  baci  se  na  koljena  pred  starom  i  časnom  Marijinom  ikonom,  koju  Rimljani 
štuju  pod  naslovom  «Salus  populi  Romani  —  Spas  rimskoga  puka»,  i  u  vrućoj  se  molitvi 
preporuči  nebeskoj  Majci,  prema  kojoj  je  od  ranog  djetinjstva  gojio  nježnu  pobožnost.  I  tu  je 
bio  kraj  njegovim  sumnjama.  Dvojbe  su  iščezle,  tjeskoba  se  rasplinula,  sigurnost  o  zvanju  mu 
se  vratila  i  ustalila  u  njegovoj 

(10)  Pismo  Nikole  Kolareka,  zagrebačkog  kanonika,  siječanj  1967. 

duši  i  obuzeo  ga  nutarnji  mir.  Tu  stvori  odluku:  ili  izdržati,  ili  umrijeti,  ali  prije  svršetka 
studija  ne  napustiti  Rim  (11). 

Otac  duhovnik  je  pronicavim  pogledom  brzo  upoznao  u  Stepincu  strogog  asketa  vlastitog 
stila.  Supitomci  su  zapažali,  da  ga  on  i  ostali  poglavari  visoko  cijene.  Svake  bi,  naime,  godine 
o.  duhovnik,  kad  je  između  Božića  i  Nove  godine  držao  novajlijama  duhovne  vježbe,  pozvao 
Stepinca,  da  mu  bude  kao  «angelus»  na  pomoć.  Pitomci  su  se  divili  njegovoj  vanrednoj 
zrelosti  i  ozbiljnosti  spojenoj  s  bratskom  dobrotom,  koja  je  sve  osvajala.  Oni  su  ga  već  tada 
smatrali  svecem  radi  tih  njegovih  svojstava  i  kreposti  te  temeljite  ujedno  i  djetinje  pobožnosti 
(12). 

Bamberški  nadbiskup  dr.  Josip  Schneider  piše  o  njegovoj  ulozi  kao  «angelusa»  za  vrijeme 
duhovnih  vježbi  slijedeće  (13):  «Našem  tečaju  je  Stepinac,  na  početku  prvogodišnjih 
duhovnih  vježbi  obzirom  na  red,  davao  neke  upute.  Sjećam  se  njegove  lakonske  izjave  o 
šutnji,  koja  se  ima  obdržavati  za  vrijeme  duhovnih  vježbi.  Rekao  je  od  prilike  ovako:  'Za 
vrijeme  duhovnih  vježbi  valja  najstrože  paziti  na  šutnju.  Gospoda,  koja  se  u  prijašnjim 
godinama  nisu  toga  držala,  nisu  više  ovdje'». 

Poglavari  su  ga  postavili  i  za  vodiča  jedne  skupine  pitomaca,  koju  je  on  imao  voditi  na 
šetnjama  prigodom  izlaska  iz  zavoda.  Budući  daje  tu  dužnost  vršio  na  zadovoljstvo  svojih 
poglavara,  morao  ju  je  vršiti  kroz  cijelo  vrijeme  svoga  boravka  u  Rimu.  Prigodom  tih  šetnja 
navraćao  se  u  znamenite  rimske  crkve  i  redovito  se  zadržao  u  molitvi  dulje  negoli  svi  njegovi 
drugovi. 

Jednoć  uđe  sa  svojom  skupinom  u  baziliku  Sv.  Petra.  Stigavši  do  glavnog  oltara  nad  grobom 
sv.  Petra,  klekne,  sakrije  lice  rukama,  nasloni  glavu  na  mramornu  ogradu  i  zaroni  u  molitvu. 
Tako  je  sabrano  molio,  da  nije  ni  opazio,  kako  su  se  njegovi  drugovi  već  udaljili.  Tek  kad  ga 
je  jedan  od  drugova  šeširom  udario  po  plećima,  trznuo  se  i  opazio,  daje  ostao  sam.  Mirno  je 
ustao  i  priključio  se  svojim  drugovima. 

Tom  gaje  zgodom  promatrala  milosrdnica  iz  zavoda  Sv.  Jeronima  ( 14)  pa  je  u  sebi  ovako 
rezonirala:  «Sretan  narod,  koji  će  ga  dobiti! »  Kada  se  je  vratila  u  zavod  Sv.  Jeronima, 
pripovijedala  je  o  tome  svome  doživljaju  i  svećeniku  Janku  Peniću.  Prema  njezinu  opisu  on  je 
odmah  znao  o  kome  se  radi  pa  joj  je  rekao: 

(11)  VD  II  66. 

(12)  Pismo  Heriberta  Abela,  kanonika  u  Fuldi,  22.  V.  1969. 

(13)  Pismo  Josipa  Schneidera,  bamberškog  nadbiskupa,  18. 1.  1969. 

(14)  Usmeno  saopćila  sestra  Iduna  Zalokar  u  Rimu. 

Pa  to  je  naš  Lojzek  Stepinac. 


Kad  je  jednoć  Nikola  Kolarek  (15),  koji  je  prešao  u  hrvatski  zavod  Sv.  Jeronima,  posjetio  o. 
duhovnika  Germanikuma,  padne  razgovor  i  na  Stepinca.  Duhovnik  je  Pfiilf  izražavao  svoje 
veliko  zadovoljstvo  s  njime  na  više  načina,  a  posebno  živahnim  kretnjama  ruku.  Rekao  je  i 
naglasio: 

—  To  je  potpun  čovjek!  On  znade,  što  hoće!  Potpun  je  to  čovjek. 

U  prvo  vrijeme  Stepinac  se  držao  malo  po  strani.  «Budno  oko  dobroga  našega  duhovnika  — 
pripovijedao  je  kasnije  kardinal  (16)  —  opazi,  da  sam  malo  povučen  i  tih.  Pa  nisam  mogao 
biti  potpuno  jednak  s  onom  mlađarijom.  U  onakvu  razdoblju  života  biti  osam  godina  stariji 
prilično  je  velika  razlika.  Da  me  malo  oživi  i  možda  rastrese,  preporuči  mi,  da  igram  rukomet. 
Daje  rekao  nogomet,  to  bi  išlo,  no  rukomet  još  nisam  igrao.  Ipak  počnem  igrom,  kako  mije 
savjetovao.  Igram  drugi,  pa  treći  put,  i  igra  mi  posta  prava  strast.  Jedanput  smo  igrali  filozofi 
protiv  bogoslova.  Temeljito  smo  ih  smlatili  sa  32:4  za  nas  mlađe.  Baš  nemilo  sam  udarao 
loptom.  Svi  su  se  čudili,  otkud  imam  tako  jak  udarac.  Ne  bi  se  čudili,  da  su  znali,  kako  su  se 
moje  mišice  učvrstile  na  najtežem  seljačkom  poslu.  Svako  iskustvo  dobro  dođe.  Stvarno  je 
duhovnik  dobro  pogodio.  Osjećao  sam,  da  mi  ta  razonoda  mnogo  koristi». 

Ostali  su  pitomci,  kako  to  oni  sami  svjedoče,  ostali  zapanjeni  nad  snažnim  udarcima,  kojima 
je  započinjao  igru  i  smatrali  su  ga  prvakom.  Stajao  je  uvijek  u  prvoj  liniji,  kao  i  na  fronti,  i 
započinjao  bi  redovito  igru.  Svoj  je  udarac  znao  i  namjerice  ublaživati.  Nije  htio  pokazati 
svoju  neosporivu  nadmoć  do  krajnje  mogućnosti.  Oni,  koji  su  igrali  na  njegovoj  strani,  bili  su 
sigurni,  da  će  pobijediti  (17). 

Zanimljivo  je  i  ovo:  Prije  Stepinčeva  polaska  u  Rim  izrazio  je  dr.  Lončarić  o.  Stjepanu 
Sakaču,  koji  gaje  imao  pratiti  na  putu,  neobičnu  želju.  Rekao  mu  je  od  prilike  slijedeće: 

—  Posljednjih  godina  nitko  nije  vidio  Alojzija  u  Krašiću,  da  bi  se  nasmijao.  Poznavajući  iz 
vlastitog  iskustva  vedri  i  veseli  mladenački  život  u  Germanikumu  i  znajući,  daje  Stepinac 
sretno  svladao  sve  poteškoće  obzirom  na  svećeničko  zvanje,  ne  vjerujem, 

(15)  Pismo  Nikole  Kolareka,  gl.  gore  bilj.  10. 

(16)  VD  I  54. 

(17)  Pisma  Heriberta  Abela  i  Josipa  Schneidera,  gl.  gore  bilj.  12  13. 

da  bi  on  mogao  i  dalje  ostati  ovako  čudnovato  zamišljen  i  ozbiljan.  Recite  Nuku  i  Šeperu, 
neka  pripaze  na  to  i  kad  opaze,  da  se  Alojzije  smije,  neka  to  vama  saopće,  a  vi  obavijestite 
mene.  To  me  jako  zanima. 

Mjesec  dana  otprilike  nakon  Stepinčeva  dolaska  u  Rim  ode  o.  Sakač  u  Germanikum,  pozove 
Šepera  i  saopći  mu  Lončaričevu  želju. 

—  Dakako  da  se  smije,  odgovorio  mu  je  Šeper,  baš  sam  ga  jučer  vidio,  kako  se  od  srca  smije. 


O.  Sakač  odmah  javi  dr.  Lončariću  vijest  kao  dobru:  Što  ste  predviđali,  zbilo  se.  Stepinac  se 
već  smije  (18). 

Usprkos  muževnoj  ozbiljnosti  i  zrelosti,  kojom  je  shvaćao  i  vršio  svoje  dužnosti,  zbog  koje  su 
ga  neki  pitomci  zvali  «velikim  šutljivcem»  (19),  a  nekima  se  činio  i  odviše  ozbiljnim  (20), 
Stepinac  ipak  nije  bio  nikakav  čudak.  Za  šalu  i  humor  imao  je  smisla.  Kad  bi  tko  pripovijedao 
kakvu  smiješnu  dosjetku,  on  bi  se  srdačno  smijao  (21).  Vedrina  se  njegove  duše  znala  ispoljiti 
upravo  prigodom  komičnih  prizora  srdačnim  smijehom.  Na  gregorijanskom  sveučilištu,  u 
mnoštvu  mladih  ljudi  tolikih  narodnosti,  znalo  je  biti  za  vrijeme  odmora  vanredno  živahno. 
Osobito  su  se  u  tome  isticali  mladi  južno-amerikanci.  Dok  bi  ih  prefekt  studija  Lazzarini  znao 
opetovano  podsjećivati,  da  ublaže  tu  živahnost,  stari  sluga  Luigi  znao  je  tu  njihovu  živost 
oponašati  pantomimskim  pokretima  glave  i  nogu.  Zapažalo  se,  kako  se  Stepinac,  inače  tako 
ozbiljan,  tome  prizoru  srdačno  veselio  i  smijao  te  čak  i  povicima  poticao  Luigi-a  da  nastavi  tu 
svoju  interpretaciju  (22). 

Prigodom  izleta  po  rimskoj  poljani  od  srca  bi  se  smijao,  kad  je  jedan  kolega  iz  Chiemsee-a 
vjerno  imitirao  magarčevo  revanje,  a  pravi  bi  mu  magarci  u  okolini  oduševljeno  odgovarali 
(23). 

Na  šetnjama  je  znao  pripovijedati  svojim  kolegama  o  svojoj  domovini  i  značajnim  crtama 
Hrvata.  Zabavno  je  pričao  o  dušobrižništvu  bosanskih  franjevaca.  Jednoć  je  živahno 
pripovijedao,  kako  je  neki  naročit  župnik  u  uvodu  uskrsne  propovijedi  htio  slušateljima  zorno 
prikazati  potres  prigodom  Gospodnjeg 

(18)  ST.  SAKAČ,  Barbara  Stepinac  84. 

(19)  Pismo  Heriberta  Abela,  gl.  gore  bilj.  12. 

(20)  Pismo  Josipa  Kostnera,  klagenfurtskog  biskupa,  22. 1.  1969. 

(21)  Pismo  Josipa  Schneidera,  gl.  gore  bilj.  13. 

(22)  ISIDOR  42. 

(23)  N.  dj.  163. 

uskrsnuća  povikavši  triput,  svaki  put  povišenijim  glasom:  «Bum!  Aleluja!»  (24). 

Srdačna  ljubav,  koja  je  u  zavodu  vladala,  svladavala  je  sve  poteškoće,  koje  bi  nastale  zbog 
raznolikosti  značaja,  narodnosti,  ćudi  i  dobi.  Pitomci  su  imali  i  svoje  «zidne  novine».  Kardinal 
ih  je  kasnije  nazvao  pravim  žeravicama.  Bile  su  to  šaljive  novine.  Tu  se  svaki  mogao  kojiput 
naći  ili  u  kakvoj  karikaturi,  ili  u  opisu,  no  sve  bez  vrijeđanja.  Sve  je  bilo  udešeno  u 
dobroćudnome  smislu. 


Urednika  «zidnih  novina»  zvali  su  «muftikrex»  —  kralj  muftike.  Birali  su  ga  pitomci  za 
vrijeme  ljetnih  praznika  u  San  Pastore.  On,  s  još  dva  «princa»,  imao  je  zadaću  da  se  brine  za 
dobro  raspoloženje  pitomaca  pa  je  njihova  dužnost  bila  da  priprave  program  za  šaljive 
priredbe,  na  pr.  na  dan  izbora  «muftikreksa»,  na  poklade  i  u  sličnim  prigodama.  Tu  službu 
preuzimao  je  jašeći  na  magarcu  (25).  Stepinac  se  nije  nipošto  uznemirivao,  kad  su  mu  mlađi 
pitomci  pripravili  koju  obijesnu  šalu. 

Kao  kod  kuće  tako  i  u  Germanikumu  Stepinac  se  rado  družio  i  razgovarao  s  jednostavnim 
ljudima.  Zavodski  postolar  i  brijač  kroz  17  godina  bio  je  neki  Antonio  Verdacchi.  Bio  je  to 
jednostavan  pučanin,  koji  je  dnevno  prisustvovao  misi  i  češće  kroz  godinu  pristupao  sv. 
sakramentima.  Kad  je  šišao  i  brijao  pitomce,  volio  je  pripovijedati  dnevne  novosti,  osobito 
«ammazzamenti»  —  ubojstva.  Pri  postolarskom  posluje  ili  pjevao  ili  fućkao.  Radio  je 
izvrsno.  S  njim  se  Stepinac  rado  razgovarao  i  šalio.  Priča  se,  da  je  jednoć  ušao  s  njime  u 
živahnu  raspravu.  Stepinac  se  pričinio,  da  niječe  Božju  opstojnost.  Antonio  seje  mučio  da 
dokaže  protivno.  Stepinac  gaje  pako  šaljivo  nadmudrivao.  Kad  je  Antonio  iscrpio  svu  zalihu 
svoga  znanja  i  dokaza,  zauzme  najedanput  pobjednički  izraz  lica  te  poviče  (26):  Da!  Da!  Vi 
znate  više  nego  ja,  jer  studirate.  Ali  kad  i  ne  bi  bilo  Boga,  Majka  Božja  sigurno  postoji,  i  to  ne 
možete  zanijekati«. 

«Stepinac  je  uživao  —  piše  bivši  špajerski  biskup  (27)  —  neosporiv  ugled,  ne  samo  zbog 
svoje  dobi,  već  napose  zbog  muževne  zrelosti  i  temeljite  pobožnosti.  Bučnost  i  velike  riječi 
nisu  mu  bile  svojstvene.  Među  nama  se  isticao  i  upao  u  oči  tihom  ozbiljnošću  i 
uravnoteženom  mirnoćom.  Stasom  je  bio  povisok, 

(24)  N.  dj.  163. 

(25)  VD  I  54. 

(26)  Saopćio  prema  svojim  uspomenama  Pavao  kard.  Bertoli,  14.  veljače  1970. 

(27)  ISIDOR  161. 

mršav  s  asketskim  izgledom.  Čitavo  njegovo  biće  je  odavalo  otvorenost,  poštenje, 
jednostavnost,  skromnost. 

U  nadnaravnom  svijetu  vjere  on  se  voljko  snalazio  kao  u  svojoj  pravoj  domovini.  Mi  smo  ga 
poznavali  kao  velikog  i  tihog  molitelja,  koji  je  više  govorio  s  Bogom  nego  li  o  Bogu.  Često  i 
dugo  bi  klečao  pred  svetohraništem.  I  na  našem  pješačenju,  koje  je  tako  volio,  obavljao  bi 
svoje  pobožne  vježbe  vidljivom  sabranošću  i  nutarnjom  toplinom.  To  se  napose  osjećalo,  kad 
bi  s  njime  molio  časoslov  ili  krunicu.  Kad  je  već  bio  svećenik,  često  je  polazio  na  grobove 
svetaca  i  u  crkve,  gdje  se  u  korizmi  držala  pobožnost.  Posebni  potez  njegove  duboko  pobožne 
duše  bilo  je  sasvim  osobno  i  duboko  štovanje  Majke  Božje.  Iako  je  u  tim  stvarima  bio  vrlo 
odmjeren,  u  jednom,  povjerljivom  razgovoru  mije  s  dubokim  uvjerenjem  saopćio,  da  ima 
Majci  Božjoj  zahvaliti,  što  se  jednoć  spasio  iz  goleme  pogibelji.  Dobro  se  sjećam,  kako  je 


jednom  nakon  jedne  marijanske  akademije  u  svibnju  pokucao  na  moja  vrata  i  nekako  smeten 
upitao,  bi  li  si  mogao  prepisati  tekst  pjesme,  koju  sam  za  tu  zgodu  sastavio.  Još  sam  se  više 
iznenadio,  kad  mi  je  27  godina  kasnije  u  jednom  pismu  naveo  ovu  skromnu  Marijinu  pjesmu. 

Da  mu  je  vjera  postala  drugom  naravi,  razabiralo  se  iz  njegovih  pokusnih  propovijedi.  Iako 
mu  je  njemački  jezik  bio  tuđ,  kada  je  počelo  doba  propovjedničkih  vježbi,  on  bi  već  prvog 
dana  nastupio  na  propovjedaonici  u  blagovaonici.  'Kurz  und  gut  —  kratko  i  dobro',  mogao  se 
njegov  sastavak  ocijeniti«. 

Otac  Peter  Zahnen,  profesor  retorike  i  homiletike  u  Germanikumu,  za  te  je  njegove 
propovijedi  napisao  (28):  «Iz  govora  se  razabire  stvarna  ozbiljnost,  solidni  dokazi  i  uvjerljiva 
snaga«. 

Nakon  jedne  pokusne  propovijedi  Stepinčeve  kritičar  je  rekao  svoje  mišljenje.  O.  duhovnik  na 
to  reče,  da  će  Stepinac  svojom  ozbiljnošću  više  djelovati  na  vjernike  nego  pravilima 
govorništva.  «Zgodimice  je  on  sam  izjavljivao,  da  bi  mogao  dnevno  propovijedati.  E  da,  što 
ispunjava  srce,  lako  provali  na  usta.  Nije  on  iznosio  zakučasta  pitanja,  već  je  jednostavno, 
jasno  s  dubokom  ozbiljnošću  izlagao  vječne  istine.  Iz  njega  je  govorila  činidbena  zornost  i 
proživljavanje.  Tko  ga  ne  bi  poznavao,  mogao  je  biti  uvjeren,  da  govori  iskusni  dušobrižnik.  S 
jednakom  je  sigurnošću  davao  redovito  katehetsku  pouku  dječačima  u  bližnoj  župnoj  crkvi 
Sv.  Kamila«. 

(28)  Pismo  Petra  Zahnena  nadbiskupu  Stepincu,  30.  prosinca  1951.  Saopćio  Franjo  kard. 
Šeper,  prefekt  Sv.  zbora  za  vjeru. 

Sjećajući  se  jednog  dana  toga  svoga  apostolata  u  Rimu  u  razgovoru  sa  župnikom 
Vranekovićem  o  vladanju  krašićke  djece  prigodom  katehizacije,  saopćio  mu  je  slijedeće 
iskustvo  s  rimskom  djecom  (29):  «Da  ste  vi  vidjeli  moje  Talijančiće,  dok  sam  ih  katehizirao! 
Bili  su  živi  i  brbljavi.  Jedanput  ja  najozbiljnije  tumačim,  a  jedan  bez  riječi  skoči  na  klupu  i  u 
momentu  mi  se  baci  oko  vrata  i  kušne  me,  daje  odjeknulo  po  crkvi.  Pa  što  ćeš  mu?« 

«Stepinac  je  gorio  od  ljubavi  prema  Crkvi  —  piše  Isidor  (30)  —  i  sav  je  bio  prožet  vjernošću 
prema  Sv.  Ocu  papi.  Opažalo  se  iz  cijelog  njegova  bića,  da  suosjeća  s  Crkvom  prema  onoj  sv. 
Ignacija:  'Sentire  cum  Ecclesia'.  I  u  tom  je  bio  pravi  sin  svoga  Hrvatskog  Naroda,  koji  je  kroz 
stoljeća  sačuvao  vjernost  rimskome  papi  usprkos  pritisku  sa  strane  Turaka«. 

Stepinac  je  još  jednom  proživio  malu  krizu.  Ljeti  je  mnogo  patio  od  rimske  žege,  uslijed  koje 
nije  mogao  spavati,  uz  to  je  bolovao  na  želucu  i  trpio  od  poremećene  probave.  Po  koji 
pitomac  morao  je  zbog  sličnih  poremećenja  napustiti  Rim,  kao  npr.  dr.  Josip  Lang.  U  ožujku 
g.  1928,  kad  je  Stepinac  bio  u  prvom  tečaju  bogoslovije,  dođe  mu  sumnja,  hoće  li  moći  još 
četiri  godine  izdržati,  ili  bi  prekinuo  svoje  nauke?  Te  su  ga  sumnje  salijetale  i  mučile  kroz 
neko  vrijeme.  Uto  15.  ožujka  umre  u  bolnici  Santo  Spirito  kućni  postolar  i  brijač  Antonio 
Verdacchi.  Stepinac  je  pošao  s  ostalim  pitomcima  k  odru  pokojnikovu,  da  se  pomoli  za 
ispokoj  njegove  duše.  Promatrajući  smireno  lice  pokojnikovo,  obnovi  odluku  već  prije 


učinjenu,  da  će  ili  izdržati  ili  umrijeti,  ali  neće  prekidati  nauke.  Sumnje  su  s  tim  činom  volje 
nestale  (31). 

Tek  17.  travnja  1930  položio  je  Stepinac  zakletvu,  koju  su  u  ono  vrijeme  pitomci 
Germanikuma  polagali  i  kojom  su  postali  punopravni  članovi  Germanikuma.  Ovom  se 
zakletvom  obvezao,  da  će  se  posvetiti  svećeničkom  staležu  i  primiti  sv.  redove,  da  će  se 
odmah,  čim  dovrši  studij  vratiti  u  domovinu,  da  neće  studirati  medicinu,  da  će  opsluživati 
zavodska  pravila  prema  tumačenju  poglavara,  da  se  kroz  prvo  trogodište  iza  povratka  u 
domovinu  neće  vratiti  u  Italiju,  a  još  manje  u  Rim,  osim  u  slučaju  prijeke  potrebe  i  s 
dozvolom  svoga  ordinarija,  te  da  u  prvom  trogodištu  iza  povratka  u  domovinu  neće  stupiti  ni 
u  koji  od  crkvenih  redova,  niti  u  koju  redovničku  družbu  (32). 

(29)  VD  IV  29. 

(30)  ISIDOR,  161  si. 

(31)  VD  III  79. 

(32)  Arhiv  Germanikuma:  Ablegung  des  Eides. 

Germaničari  pohađaju  predavanja  iz  mudroslovlja  i  bogoslovlja  na  papinskoj  univerzi 
«Gregoriana».  Cio  studij  traje  sedam  godina.  Papa  Grgur  XIII  pretvori  «Collegium 
Romanum»,  onnovan  od  sv.  Ignacija,  u  papinsko  sveučilište  i  dade  mu  novi  ustroj  i  sijelo. 

Kada  je  g.  1870  talijanska  vlada  oduzela  tu  zgradu,  papinsko  sveučilište  bi  privremeno 
smješteno  u  Palazzo  Borromeo,  Via  del  Seminario.  Taje  zgrada  bila  nedostatna,  mračna  i 
nezdrava.  Još  pet  godina  Stepinac  je  dolazio  u  tu  zgradu  na  predavanja.  Za  vrijeme  njegova 
boravka  u  Rimu  počela  se  graditi  nova  zgrada  na  Piazza  Pilotta.  Dne  6.  studenog  1930  bila  je 
ova  nova  zgrada  svečano  otvorena  od  kardinala  Bisleti,  prefekta  Sv.  kongregacije  za 
sveučilišta  i  sjemeništa. 

Stepinac  se  upisao  na  sveučilište  «Gregoriana»  kao  redoviti  slušatelj,  10.  studenoga  1924.  U 
tečaju  filozofije,  g.  1924-1927,  bili  su  mu  profesori  Francuz  Gćny  (logika),  Talijani  Munzi 
(ontologija  i  teodiceja),  Gaetani  (psihologija)  i  Gianfranceschi  (astronomija),  Nizozemac 
Eloenen  (kozmologija),  Poljak  Elter  (etika),  Nijemac  Lehmann  (povijest  filozofije). 

Pod  konac  svake  školske  godine  bio  je  postepeno  promaknut  na  akademske  stepene 
bakalaureata,  licencijata,  doktorata  iz  filozofije. 

G.  1927  u  jesen  počeo  je  pohađati  predavanja  iz  bogoslovlja.  Među  profesorima  u  bogosloviji 
jedna  od  najistaknutijih  ličnosti  bio  je  moralist  Artur  Vermeersch,  Belgijanac.  On  je  ušao  u 
družbu  Isusovu  nakon  što  je  u  belgijskom  Kongu  već  vršio  službu  udvjetnika.  U  njegovim 


predavanjima  uza  znanstvenu  točnost  osjećalo  se  bogato  životno  iskustvo,  asketsko 
svladavanje  samoga  sebe  spojeno  sa  zdravim  humorom. 

Drugi  naročit  profesor  bio  je  o.  Feliks  M.  Capello,  koga  je  kasnije  rimski  puk  nazvao  «santo», 
jer  je  neutrudivo  radio  i  u  Ispovjedaonici.  Prije  negoli  je  ušao  u  družbu  Isusovu,  bio  je 
kanonik.  Bio  je  niska  stasa,  ali  duboka  znanja  i  neobična  pamćenja.  Na  katedru  bi  se  popeo 
praznih  ruku,  bez  knjiga  i  Kodeksa  crkvenog  prava,  koga  je  navodio  napamet  s  točnom 
oznakom  kanona,  paragrafa  i  brojeva.  Njegovo  predavanje  je  bilo  pravi  doživljaj.  Služio  se 
klasičnom  latinštinom.  Uz  to  je  njegova  pojava  bila  sama  skromnost. 

Posve  različitog  značaja  od  toga  živahnog  južnjaka  bio  je 

Nijemac  o.  Henrik  Lennerz,  čija  su  predavanja  bila  temeljita,  a  osoba  sama  mirnoća  (33). 

Koncem  prve  i  druge  školske  godine  nakon  ispita  bio  je  Stepinac  promaknut  na  akademske 
stepene  bakalaureata  i  licencijata  iz  bogoslovlja.  U  zadnjoj  školskoj  godini  1930-1931,  kad  je 
već  bio  svećenik,  morao  se  pripravljati  za  konačne  ispite  iz  cijelog  bogoslovlja.  Dovršivši,  1. 
srpnja  1931,  te  ispite,  bi  promaknut  na  čast  doktora  bogoslovlja. 

Ocjene,  koje  je  dobivao  na  ispitima,  bile  su  različite,  od  «probatus»  odobren  do  «probatus 
summa  cum  laude»  odobren  s  najvećom  pohvalom.  Kako  se  razabire  iz  tih  ocjena,  on  je  bio 
temeljit  filozof  i  bogoslovac,  iako  ne  odlikaš. 

Kroz  cijelo  vrijeme  svog  školovanja  u  Rimu  radio  je  uravnoteženo,  mimo,  postojano, 
ustrajno.  Kad  je  došlo  vrijeme  ispita,  prijavio  se  je  redovito  u  prvoj  sekciji,  da  izbjegne 
rimsku  vrućinu.  Ispitnu  tjeskobu  nije  poznavao.  Ako  se  tko  čudio  toj  njegovoj  nepomućenoj 
mirnoći,  znao  je  odgovoriti  (34): 

—  Zašto  bih  se  uzrujavao?  Učinio  sam  svoju  dužnost.  Ocjena  je  nuzgredna. 

Na  sveučilištu  je  pomno  slušao  predavanja.  Znalo  se  dogoditi,  daje  gdjekoji  profesor  kojom 
prigodom  znao  primijetiti: 

—  Domini  auditores  —  Gospodo  slušatelji!  Mnogi  od  vas  postat  će  biskupima.  Kad  dođete  na 
takvo  mjesto,  molim  vas,  da  biste  to  ili  ovo  promijenili,  jer  je  već  zastarjelo. 

Na  takve  primjedbe  Stepinac  ne  bi  ni  okom  trenuo  (35). 

U  privatnom  svom  studiju  on  je  radio  ozbiljno  u  vidu  duhovne  pastve.  Već  je  unaprijed 
gledao  oko  sebe  vjernike,  kojima  će  morati  drobiti  kruh  riječi  Božje  i  voditi  ih  putem 
spasenja.  Stoga  je  mnogo  čitao.  Više  nego  svi  ostali  njegovi  drugovi  čitao  je  časopise  i 
novine,  jer  je  upravo  u  njima  otkrivao  suvremena  pastoralna  pitanja.  Čitao  je  uvijek  s 
olovkom  u  ruci.  Sabirao  je  tvorivo  za  propovijedi  i  sređivao  ga  u  posebnoj  kutiji.  Kasnije  se 


vidjelo,  koliko  mu  je  takav  način  čitanja  i  pripravljanja  koristio,  jer  se  s  neobičnom  lakoćom 
pripravljao  za  propovijedi  (36). 


(33)  ISIDOR  45  si. 

(34)  N.  dj.  162. 

(35)  A.  LIVAJUSIC,  Iz  uspomena  na  kardinala  Stepinca,  u  Hrvatski  glas,  Hargrave,  Canada, 
27.  II.  1965. 

(36)  Pismo  Nikole  Kolareka,  gl.  gore  bilj.  10. 

Odmah  u  početku  Stepinčeva  boravka  u  Rimu  zbio  se  važan  događaj.  Dne  4.  studenoga  g. 

1924  bio  je  na  kapitolijskom  tornju  ponovno  uspostavljen  križ,  koji  je  framazunska  vlada  bila 
skinula  g.  1 870.  Križ  je  bio  ponovno  unesen  i  u  javne  škole.  Istoga  dana  pod  večer  bi 
prenesena  slika  božanskoga  Spasitelja,  zvana  «acheropita»,  tj.  naslikana  bez  čovječje  ruke,  iz 
nekoć  privatne  papine  kapele,  zvane  «Sancta  sanctorum»,  kod  Scala  santa,  u  lateransku 
baziliku  Sv.  Ivana,  papinu  katedralu.  Sumrak,  duboko  plavetnilo  južnog  neba,  Albansko  gorje, 
koje  se  gubilo  u  daljini,  blize  razvaline  starih  građevina  okružene  visokim  čempresima  i 
borovima,  beskrajna  povorka  klera  s  upaljenim  svijećama,  sve  je  to  činilo  dubok  utisak  na 
nazočne  (37). 

Život  u  Germanikumu  uz  dnevni  red  pobožnih  vježbi  obilovao  je  promjenama,  koje  donosi  sa 
sobom  bogoslužna  godina  sa  svojim  središnjim  blagdanima.  Veliku  duhovnu  pobudu  dobivali 
su  pitomci  prigodom  40-satnog  klanjanja  presv.  Oltarskom  sakramentu,  kako  se  to  u  ono 
vrijeme  u  Rimu  obavljalo. 

U  jubilarnoj  godini  1925  bila  su  dva  proglašenja  svetaca:  17.  svibnja  sv.  Terezije  od  Djeteta 
Isusa  iz  Lisieuxa,  a  na  Spasovo  sv.  Petra  Kanizija. 

Dne  3.  veljače  iste  godine  pitomci  Germanikuma  su  prisustvovali  sv.  misi,  koju  je  služio  Sv. 
Otac  Pijo  XI  u  konzistorijalnoj  dvorani  u  Vatikanu.  Nakon  mise  papa  se  je  zadržao  s  njima  u 
nevezanom  razgovoru.  Zanimao  se,  iz  koje  su  biskupije  pojedinci.  Svakomu  je  tom  zgodom 
darovao  na  spomen  knjižicu  Scintillae  Ignatianae  (38). 

Još  par  puta  je  Stepinac  imao  zgodu  doći  k  Sv.  Ocu.  Bilo  je  to  30.  listopada  1930  nakon 
svećeničkog  ređenja.  Zatim  16.  ožujka  1931,  kojom  su  zgodom  pitomci  dočekah  papu 
himnom  Tu  es  Petrus,  koju  je  složio  jedan  germaničar.  Zadnji  put  je  bio  u  audijenciji  kod  Pija 
XI  1.  srpnja  1931  prije  povratka  u  domovinu  (39). 

Godine  1926  prigodom  oštre  krize  u  francuskom  sjemeništu  zbog  osude  «Action  francaise», 
Ildefons  Schuster  benediktinski  opat  Sv.  Pavla  izvan  gradskih  zidina,  bio  je  poslan  da  obavi 


apostolsku  vizitaciju.  Iz  uviđavnih  razloga  imao  je  obaviti  posjet  i  u  Germanikumu,  koji  je 
trajao  samo  tri  dana,  dok  se 

(37)  Korrespondenzblatt  34  (1925)  32. 

(38)  ISIDOR  135  si.  -  Korrespondenzblatt  35  (1926)  34. 

(39)  N.  dj.  139  si. 

onaj  u  francuskom  sjemeništu  otegnuo  kroz  dva  tjedna  s  omašnim  posljedicama.  Kako  je 
svaki  pitomac  morao  pristupiti  vizitatoru,  imao  je  i  Stepinac  priliku  suočiti  se  s  prijaznom 
osobnošću  benediktinskog  opata,  koji  je  kasnije  postao  milanskim  nadbiskupom  i  kardinalom, 
a  poznat  je  bio  kao  stručni  liturgičar  i  umro  na  glasu  svetosti  (40). 

Godine  1929  u  svibnju,  prigodom  velikog  hrvatskog  hodočašća  u  Rim,  hrvatski  nadbiskupi  i 
biskupi  razveselili  su  hrvatske  pitomce  u  Germanikumu  zajedničkim  posjetom.  Istoga  mjeseca 
izrekao  je  pred  pitomcina  Germanikuma  biskup  Sigismund  Waitz,  apostolski  administrator  u 
Innsbrucku,  zanimljiv  govor.  Govorio  je  o  dvije  vlasti,  koje  su  među  sobom  posve  oprečne: 
Moskva  —  Rim.  Zaključio  je  svoj  govor  sa  željom,  da  bi  Germanikum,  koji  je  za  vrijeme 
«Kulturkampfa»  u  Njemačkoj  dao  Crkvi  vrsne  bogoslovce,  našemu  vremenu  dao  velike 
muževe  i  apostole  društvene  dobrobiti.  Taj  je  nagovor  imao  svoj  odjek  u  karitativno- 
društvenom  djelovanju  svećenika,  a  kasnije  nadbiskupa,  Stepinca  (41). 

Jedan  od  najvećih  crkveno-povijesnih  dogođaja  u  toku  od  tih  sedam  godina  bilo  je  sigurno 
izmirenje  između  Sv.  stolice  i  talijanske  države  u  tzv.  «Lateranskom  ugovoru»  potpisanom 
11.  veljače  1929.  Sam  Pijo  XI  sudjelovao  je  osobno  na  oko  dvije  stotine  sjednica,  u  kojima  se 
pripravljao  ovaj  znameniti  čin.  On  se  rado  ograničio  u  svojim  zahtjevima  na  najnužnije  samo 
da  uzmogne  «Boga  dati  Italiji  i  Italiju  Bogu»,  kako  je  on  to  često  isticao. 

Nezaboravan  je  bio  prvi  izlazak  iz  Vatikana  25.  srpnja  iste  godine.  Bilo  je  to  prigodom 
kružnog  ophoda  na  trgu  Sv.  Petra  pri  zaključku  međunarodnog  sleta  sjemeništaraca.  Kad  su 
stotine  hiljada  ljudi  na  glavnim  vratima  bazilike  ugledale  papin  lik,  koji  je  klečeći  na 
«talamu»  podržavao  pokaznicu,  prolomili  su  se  zanosni  poklici.  No  munjevito  zanijemi  sva  ta 
masa  ljudi  shvativši,  da  se  tu  radi  o  samom  Spasitelju,  a  ne  o  njegovu  zamjeniku  na  zemlji. 

Stepinac  je  bio  jedan  od  osam  germaničara,  koji  su  tom  prigodom  nad  papom  nosili  baldahin 
(42). 

(40)  N.  dj.  181. 

(41)  Korrespondenzblatt  38  (1929)  95  si. 


(42)  ISIDOR  128  164. 

4)  -  Odmori 

Tjedni  odmor  u  San  Sabba  Stepinac  je  često  izrabio  za  odulje  šetnje,  koje  su  bile  tako 
potrebne  njegovu  organizmu.  Na  takvim  je  šetnjama  po  rimskoj  poljani  crveni  talar 
germaničara  znao  postati  pogibeljnim.  Jednoć  se  pod  njegovim  Vodstvom  uputi  jedna  skupina 
drugova  po  klasičnoj  Via  Appia.  S  nje  skrenu  u  polja.  Nenadano  naiđu  na  stado  goveda,  gdje 
mirno  pasu  pod  vodstvom  bika.  Crvena  boja  germaničarskog  talara  lijepo  je  pristajala  u 
pejsaž,  no  biku  nije  bila  po  volji.  On  se  razdraži,  sagne  rogove  i  ljutito  nasrne  na  germaničare. 
Među  njima  nije  bilo  nijednoga  «torrero»,  pa  je  i  Stepinac,  inače  tako  hrabar,  vidio,  daje 
samo  u  bijegu  spas.  Germaničari  se  brzo  posakrivaše  među  razvalinama  pradavnih  rimskih 
spomenika,  dok  ih  govedar  nije  oslobodio  od  osebujne  opsade  (43). 

Za  boravak  u  San  Pastore  duhovnik  je  dao  kao  pravilo,  prema  kojem  se  imadu  vladati  pitomci 
u  ljetnim  praznicima,  slijedeći  raspored:  «Panis,  somnus,  iocus»,  tj.  kruh,  san,  igra  —  jer  da 
su  te  tri  stvari  nužne  za  duševnu  i  tjelesnu  okrepu.  A  dodao  bi:  « Tjelovježbom  jača  se  duh». 

To  je  načelo  izricalo  filozofiju  sporta  (44). 

Kada  je  u  San  Pastore,  godine  1928,  bilo  izgrađeno  novo  krilo  zgrade,  Stepinac  je  sa 
sadašnjim  biskupom  u  Linzu,  dr.  Franjom  Zaunerom,  radio  stolariju  i  načinio  30  noćnih 
ormarića,  razne  klupe  i  stolove.  Dr.  Josip  Kostner,  klagenfurtski  biskup,  piše  o  tome  slijedeće 
(45):  «Zauner  i  Stepinac  bili  su  u  praktičnim  poslovima  u  kućnom  gospodarstvu  vrlo  korisni, 
osobito  u  ljetnikovcu  San  Pastore.  U  duhu  gledam  obojicu,  kako  revno  pile  tvrdo  maslinovo 
drvo». 

Druge  je  godine  zajedno  s  već  sada  pokojnim  munchenskim  nadbiskupom  kardinalom 
Wendelom  instalirao  električne  uređaje  (46). 

Uz  slobodan  studij  bila  je  u  San  Pastore  i  lijepa  prilika  za  kupanje,  glazbu,  predstave, 
pjesništvo,  mehaničke  i  kovačke  radove,  jednom  riječju  za  svako  slobodno  umijeće. 

No,  Stepinac  je  najviše  volio  pješačiti  i  planinariti  u  velikom  stilu.  Brda  su  ga  silno  privlačila. 
Htio  se  penjati,  naužiti 

(43)  N.  dj.  188  si. 

(44)  Korrespondenzblatt  40  (1931)  7  i  11. 

(45)  Pismo  Josipa  Kostnera,  gl.  gore  bilj.  20.  -  VD  I  33. 

(46)  VDI  104.  -ISIDOR  160. 

se  svježega  zraka,  nasunčati  se.  Brda  Mentorella,  Monte  Manno,  Scalambra,  Semprevisa, 
Monte  Pelecchia,  Terminillo  privlačila  su  njega  i  neke  druge  pitomce,  dobre  planinare. 
Stepinac  se  penjao  do  2.600  m  visoko.  Bio  je  najizdržljiviji. 

U  Krašiću  je  pripovijedao  (47):  «Za  jednoga  izleta  na  1.500  m  visine  najednom  zaostane  moj 
Elolandez,  a  kasnije  i  Švicarac,  inače  vičan  planinama.  A  ja  samo  dalje.  Sramota  bi  bila  ne 
doći  do  vrha.  Na  povratku,  jer  je  bila  silna  razlika  u  temperaturi,  dolje  toplo  +  30  C,  a  na 
planini  ispod  ništice,  a  snijega  je  bilo  i  do  1  m,  dok  smo  dolje  brzo  silazili,  toliko  smo  se 
užarili,  da  se  svima  osim  meni  gulila  koža  s  lica.  Zažareni  dođemo  kući,  uđemo  u 
blagovaonicu,  a  svi  nam  se  smijali  počevši  od  rektora  i  spirituala». 

Znao  je  ići  u  reverendi  po  vrlo  visokom  snijegu.  To  mu  je  bio  pravi  užitak  (48).  Svi  su  mu  se 
čudili,  odakle  njemu  tolika  sposobnost  za  planiranje.  «Nisu  ni  slutili,  kolik  je  trening  bio  za 
mene  put  u  Vrhovac,  Kamenarevo,  a  onda  i  prošli  rat»,  rekao  je  obnavljajući  te  uspomene 
(49). 

Na  dan  povratka  iz  San  Pastore  u  Rim  cijela  bi  zajednica  zahvalnim  srcem  otpjevala  pod 
borovima:  «Laudate  Dominum».  Većina  njih  se  vratila  u  Rim  autobusom.  No,  jedna  jaka 
skupina,  kojoj  je  uvijek  spadao  o.  duhovnik  i  Stepinac,  pješačili  su  pet  do  šest  sati  u  Rim  (50). 

Jedan  svećenik,  koji  je  u  ono  vrijeme  studirao  u  Rimu,  daje  slijedeću  karakteristiku 
Stepinčevu  (51): 

«Vrlo  zaslužni  rektor  Sv.  Jeronima  je  imao  vrlo  lijep  običaj,  da  o  velikim  blagdanima  pozove 
sve  hrvatske  klerike,  koji  su  bili  u  Rimu  na  školovanju  ili  bilo  radi  kojeg  drugog  razloga,  da 
skupa  u  domovinskom  duhu  i  običajima  proslave  npr.  Božić.  Tu  sam  još  bolje  izbliza  mogao 
motriti  našeg  Lojzeka,  kako  smo 

(47)  VD  I  71. 

(48)  VD  II  103. 

(49)  VD  I  33.  -  Bamberški  nadbiskup  Josip  Schneider  piše  u  gore  navedenom  pismu: 
«Stepinac  war  auch  ein  ausdauemder  zaher  Fussganger  bei  Wanderungen  und 
Tagesausfluge».  Klagenfurtski  biskup  Josip  Kostner  piše:  «Anfangs  schien  mir  Stepinac 
etwas  zu  ernst  zu  sein,  aber  bald  erkannte  ich,  dass  er  ein  liebenswiirdiger  Mitalumnus  war, 
der  in  der  Komunitat  hilfsbereit  Dienste  ube malim,  der  auch  herzlich  lachen  konnte,  der  ein 
gern  gesehener  Kollege  auf  den  Wanderungen  war,  welche  Komunitat  oder  einzelne  in  der 
Naheren  oder  weiteren  Umgebung  von  Rom  in  den  Ferien  veranstaltete». 

(50)  ISIDOR  82. 

(51)  A.  LIVAJUŠIC,  Iz  uspomena  na  kardinala  Stepinca,  gl.  gore  bilj.  35. 

ga  zvali.  On  bi  obično  sjedio  na  divanu,  suzdržljivo  se  smješkao  i  promatrao  naše  zabavljanje 
govoreći: 

—  Dete  vi,  ja  ću  ovdje  posjediti. 

Mi  bismo  kao  pravi  đaci  pjevali,  bučili,  šalili  se  i  veselili,  ali  Lojzek  nije  nikad  sudjelovao  u 
buci  i  galami.  Ostao  mije  u  neizbrisivoj  uspomeni.  On  je  u  svemu  bio  odličan,  pa  i  u 
naukama,  ali  to  nije  bilo  ono,  u  čemu  je  odskakivao  ili  se  posebno  isticao;  ostavljao  je  utisak 
vrlo  ozbiljna  i  duhovna  čovjeka». 

7.  -  NA  OLTARU 

Godine  1928  počeo  se  Stepinac  zajedno  sa  svojim  kolegama,  među  kojima  je  bio  i  sadašnji 
kardinal  Šeper,  pomalo  uspinjati  po  stepenicama  oltara. 

Tonzuru  je  primio,  3.  ožujka  1928,  u  lateranskoj  bazilici;  ostiarijat  i  lektorat  24.  ožujka  u 
kornoj  kapeli  iste  bazilike;  egzorcistat  i  akolitat  6.  svibnja,  u  crkvi  rimskog  sjemeništa  (52). 

Tijekom  godine  1930  primio  je  zajedno  sa  svojim  kolegama  5.  travnja,  u  lateranskoj  bazilici, 
sv.  red  podđakonata,  obvezavši  se  na  doživotni  celibat  i  na  molenje  časoslova,  a  18.  svibnja 
primio  je  sv.  red  đakonata  u  crkvi  rimskog  sjemeništa. 

1)  -  Svećeničko  ređenje 

Šest  godina  Stepinčeva  školovanja  u  Rimu  bilo  je  ispunjeno  molitvom  i  učenjem.  Konačno  se 
približio  dan,  da  on  bude  zaređen  za  svećenika,  što  je  imalo  biti  u  jesen  g.  1930. 

Tog  vremena,  otprilike,  odrekao  se  svega,  što  bi  mu  po  ocu  imalo  pripasti,  u  prilog  svoje 
braće.  Izjavio  je  kasnije  (53):  «Ja 

(52)  Korrespondenzblatt  37  (1928)  63.  -  ISIDOR  200. 

(53)  Kardinal  Stepinac  piše  iz  Krašića,  4.  rujna  1957,  jednom  svećeniku:  «Što  se  tiče 
materijalne  strane,  ja  ni  onda,  kad  sam  napisao  onu  prvu  oporuku,  nisam  posjedovao  nikakva 
imetka.  Držeći  se  naime  Zakonika  crkvenog  prava  da  beneficiarius,  što  mu  ne  treba  ad 
honestam  sustentationem,  tenetur  obligatione  impendendi  superfluos  fructus  pro  pauperibus  et 
causis  piis,  ja  sam  odmah  dijelio,  a  tako  činim  i  danas,  jer  je  to  duh  crkvenog  zakona,  a  i  stara 
je  riječ:  «Bis  dat,  qui  cito  dat»...  Imetka,  dakle,  sigurno  u  času  moje  smrti  ne  će  biti  nikakva, 
pa  sam  zato  napisao:  'ako  se  što  nađe',  da  pripada  nadbiskupiji,  kao  što  su  npr.  krevet,  stol, 
stolci  itd. 

Za  rodbinu  sam  ono  spomenuo  ne  bez  razloga.  Prvo  moj  pok.  otac,  makar  nas  je  bilo  dvanaest 
djece,  svima  je  dosta  ostavio,  jer  je  bio  revan  i  skrban  otac,  Ako  si,  dakle,  ne  znaju  upravljati  s 
onim,  što  im  je  otac  namro, 

sam  braći  sve  svoje  ostavio,  sad  oni  od  mene  ne  mogu  ništa  više  tražiti». 

Pod  kraj  ljetnih  praznika  obavio  je  duhovne  vježbe  u  San  Pastore  zajedno  s  kolegama,  koji  su 
imali  biti  s  njim  zaređeni.  Na  vrijeme  je  obavijestio  o  svom  ređenju  dr.  Lončarića  i  svoje 
roditelje  (54). 

Bila  je  obaviještena  i  gđa.  Alice  Sutton,  rođena  Elavelik,  čija  je  majka  u  Clyde  (Missouri) 
svojim  prištednjama  uštedjela  toliko  novaca,  daje  bilo  dostatno  za  osnivanje  zaklade,  od  koje 
bi  se  mogao  uzdržavati  jedan  sjemeništarac  za  vrijeme  svojih  filozofsko-teoloških  studija. 

Prije  svoje  smrti  to  je  saopćila  svojoj  djeci,  koja  su  ostvarila  tu  majčinu  želju.  Prihod  je  iz 
zaklade  druge  godine  Stepinčeva  boravka  u  Rimu  zamjenik  rektora  o.  Rauch  namijenio 
Stepincu,  i  saopćio  pokojničinoj  kćeri,  da  ju  je  doznačio  jednom  bivšem  oficiru,  koji  se 
prijavio  za  svećenički  stalež.  Taje  gospođa  htjela  prisustvovati  njegovu  ređenju  i  zato  je  došla 
za  tu  zgodu  u  Rim  (55). 

S  dr.  Lončarićem  je  stigao  u  Rim  i  mgr.  Matija  Proštenik,  kanonik  čazmanskog  kaptola  u 
Varaždinu. 

Dani  oko  Svih  Svetih  su  u  Germanikumu  svake  godine  kao  neka  divna  pjesma  radosti  i 
dubljeg  proživljavanja  nutarnjeg  života.  To  su,  naime,  dani  sv.  ređenja  i  prvih  misa. 

Godine  1930,  bilježi  kroničar  Germanikuma,  zanosni  polet  digao  se  do  svoga  vrhunca. 

Posebni  sjaj  sv.  ređenju  pridonijela  je  nazočnost  dvojice  biskupa,  mgr.  Kristijana  Schreibera, 
novoga  berlinskog  biskupa,  i  pomoćnog  munchenskog  biskupa  mgr.  Ivana  Krstitelja 
Schauera. 

U  crkvi  Sv.  Petra  Kanizija,  26.  listopada  1930,  sabralo  se  120  redenika  iz  raznih  rimskih 
zavoda,  da  prime  razne  redove  od  Josipa  Palica,  naslovnog  nadbiskupa  filipskoga.  Među  18 
redenika  za  svećenika  bio  je  i  naš  Alojzije. 

O  podne  je  pokraj  tanjura  svakoga  mladomisnika  ležao 

ne  zaslužuju,  da  im  se  pomogne,  tim  više,  što  sam  se  ja  svog  dijela  baštinskog  odrekao  njima 
u  korist,  da  me  ne  smetaju  kasnije». 

U  pismu  od  29.  prosinca  1957  piše,  čini  se,  istom  svećeniku  slijedeće:  «Imovine  ne  ostavljam, 
ama  baš  nikakve.  Čini  mi  se  najbolje  načelo,  da  ne  ostavim  nikakva  duga,  jer  se  protivi 
iustitiae,  ali  ni  imetka,  jer  na  njega,  ukoliko  ga  ima,  imadu  prema  načelima  Crkve  i  Codexa  I. 
C.  pravo  siromasi  i  opće  crkvene  potrebe.  Čemu  da  išta  leži  kod  mene,  ako  što  dođe,  kad  ima 
toliko  bijede  na  sve  strane? 

(54)  VD  II  65. 

(55)  Meridiano  (12.  veljače  1960)  70. 

crveni  cvijet.  Zagledavši  se  u  taj  cvijet  na  svom  mjestu,  Stepinac  zamišljeno  reče  (56): 

—  Crveni  cvijet  mučeništva! 

U  Germanikumu  bio  je  svečani  ručak.  Prisustvovali  su  mu  patrijarh  Huyn,  sedmogradski 
biskup  Majlath,  čenstohovski  Kubina,  munchenski  pomoćni  biskup  Schauer,  isusovački 
general  Ledochowski,  rimski  provincijal  i  budući  kardinal-nadbiskup  genovski  Boeto  (57). 

2)  -  Mlada  misa 

Stepinac  je  služio  svoju  prvu  sv.  misu  na  Sve  Svete  u  bazilici  S.  Maria  Maggiore. 

Ova  bazilika  svojom  unutrašnjom  veličanstvenošću  zapanjuje  i  uznosi  svoje  posjetioce. 
Golema  i  sjajna  središnja  lađa  s  40  mramornih  stupova  i  drvenim  stropom  koji  je  izčetvrtan 
pozlaćenim  pretincima,  odaje  djevičanski  sjaj  kakav  dolikuje  djevičanskoj  Majci  vječne 
Riječi.  Veliki  mozaik  u  apsidi  na  zlatnoj  pozadini  prikazuje  krunjenje  Majke  Božje  na  rajskoj 
poljani. 

Ah  taj  sjaj  bazilike  nije  bio  glavni  razlog,  zbog  kojega  je  Stepinac  upravo  ovdje  htio  služiti 
svoju  prvu  sv.  misu.  Duboko  shvaćanje  i  štovanje  tajne  Utjelovljenja  vječne  Riječi  i 
siromaštvo,  što  gaje  Krist  dragovoljno  prigrlio,  njega  je  potaklo  da  upravo  ondje  prikaže 
svoju  prvu  sv.  euharistijsku  žrtvu,  gdje  se,  kako  se  drži,  nalaze  ostaci  betlehemskih  jaslica, 
koje  nas  podsjećaju  na  Kristovo  neshvatljivo  poniženje  i  na  njegovo  siromaštvo.  Htio  je  ondje 
isprositi  duh  Kristova  siromaštva  (58). 

K  oltaru  gaje  vodio  kao  manuduktor  dr.  Josip  Lončarić,  koga  je  Božja  providnost  odabrala  da 
bude  sredstvo  probuđenja  njegova  svećeničkog  zvanja. 

Njegov  kolega  dr.  Franjo  Šeper  prikazao  je  svoju  prvu  sv.  žrtvu  na  grobu  sv.  Pavla,  apostola 
pogana,  u  istoimenoj  bazilici  izvan  gradskih  zidina,  a  manuduktor  mu  je  bio  mgr.  Matija 
Proštenik  (59). 

30.  listopada  bili  su  mladomisnici  u  audijenciji  kod  Sv.  Oca  Pija  XI.  Na  Sve  Svete  bio  je  u 
Germanikumu  svečani  objed,  kojemu  je  prisustvovao  uz  patrijarha  Huyna,  isusovačkog  gene- 

(56)  ISIDOR  164. 

(57)  N.  dj.  204. 

(58)  VD  II  66  si.  -  Prema  usmenom  pripovijedanju  Dragutina  Nežića,  porečko-pulskog 
biskupa. 

(59)  Saopćio  Franjo  kard.  Šeper,  prefekt  Sv.  zbora  za  nauku  vjere. 

rala  i  dr.  Lončarić.  Značajno  je  bilo,  da  su  pitomci  tom  zgodom  pjevali  himnu  «Mučenici  u 
Koloseju»  u  njemačkoj  obradbi  od  dr.  Weisthannera. 

Pod  večer  istoga  dana  su  pitomci  u  počast  mladomisnicima  održali  svečanu  akademiju,  a 
glavna  tema  su  bile  riječi  Spasiteljeve:  «Vi  ste  svjetlo  svijeta«  (60). 

Da  križ,  što  gaje  Stepinac  kasnije  kao  nadbiskup  stavio  u  svoj  grb,  nije  izabrao  tek  slučajno, 
već  s  dubokim  uvjerenjem,  razabire  se  iz  riječi,  što  ih  je  dao  natiskati  na  mladomisničkoj 
spomen-sličici  (61):  «A  ja,  Bože  sačuvaj,  da  se  čim  drugim  hvalim  osim  križem  Gospodina 
našega  Isusa  Krista,  po  kojem  je  svijet  meni  razapet,  i  ja  svijetu«. 

Alojzijev  otac  se  spremao,  da  na  tu  svečanost  svoga  sina  pođe  u  Rim.  No,  budući  da  gaje 
spriječila  bolest,  dao  je  u  Krašiću  svojoj  obitelji  na  dan  njegove  prve  sv.  mise  prirediti  svečani 
objed  (62). 

Prošle  su  svečanosti  sv.  ređenja  i  prve  mise.  Za  mladoga  svećenika  Stepinca  počela  je 
posljednja  školska  godina.  Dne  1.  srpnja  1931  položio  je  zadnje  svoje  ispite  iz  cijelog 
bogoslovlja  te  je  bio  promaknut  na  čast  doktora  teologije.  Doktorsku  diplomu  izdao  mu  je 
rektor  gregorianskog  sveučilišta  o.  Ferdinand  Willaert,  10.  listopada  1931,  s  primjedbom,  da 
je  dao  dokaz  svoga  znanja  «congruenter».  Isprava  svršava  riječima  (63):  «Znanje,  što  gaje 
stekao  neka  mudro  i  srčano  usmjeri  na  obranu  i  jačanje  onih  vlasti,  koje  je  predobri  i 
neizmjerno  veliki  Bog  stavio  na  čelo  upravi  Crkve  i  države«. 

Taj  mu  je  doktorat  18.  prosinca  iste  godine  bio  priznat  u  Zagrebu  (64). 

Pošto  je  zaređen  za  svećenika  i  promoviran  na  čast  doktora  fdozofije  i  teologije,  Stepinac  je 
time  dovršio  svoj  studij  u  Rimu  i  prema  zakletvi,  koju  je  17.  travnja  1930  položio,  morao  je 
napustiti  Rim  i  vratiti  se  u  Zagreb,  da  se  svome  nadbiskupu  stavi  na  raspolaganje. 

U  rektoratu  Germanikuma  su  u  posebnoj  knjizi  zabilježena  opažanja  poglavara  o  pojedinim 
pitomcima.  O  Stepincu  je  ta- 

(60)  Korrespondenzblatt  40  (1931)  41  si. 

(61)  Gal  6,  14. 

(62)  Pismo  kardinalove  sestre  Štefanije,  17.  II.  1962. 

(63)  «Doctrinam  vero  quam  est  adeptus  sapienter  et  fortiter  convertat  ad  eas  potestates 
tuendas  et  confirmandas,  quas  Deus  Optimus  Maximus  rei  tum  ecclesiasticae  tum  civili 
regendae  praefecit«. 

(64)  Osobnih  A,  gl.  gore  bilj.  7. 

dašnji  rektor  Roko  Rimml  zabilježio  slijedeće  (65):  «Zavod  je  napustio  ljeti  1931.  Svećenik  sa 
svakoga  gledišta  vanredno  dobra  značaja,  iskreno  pobožan  i  vjeran  u  obdržavanju  zavodske 
stege,  vrlo  marljiv  u  učenju». 

Njegovi  bivši  kolege  su  ga  poštivali  kao  sveca  (66).  U  njemu  su  gledali  zrelu  svećeničku 
osobu  (67),  uzoru  studiju  i  duhovnom  životu  (68),  smatrali  su,  daje  prožet  snažnom, 
muževnom,  no  ipak  djetinjom  pobožnošću  (69). 

3)  -  Povratak  u  domovinu 

Stepinac  se  u  domovinu  vratio  sa  studentom  filozofije  Maglicom  preko  Rijeke.  Svratio  se  tom 
zgodom  na  Trsat  u  franjevački  samostan,  da  se  pokloni  čudotvornoj  Gospinoj  slici  u  njezinu 
svetištu.  Zadržao  se  na  Trsatu  oko  šest  dana  i  odande  se  javio,  6.  srpnja  1931,  Antonu  Raucliu, 
ministru  u  Germanikumu.  Svojim  se  roditeljima  javio  ekspres-pismom. 

Obavijestio  ih  je,  da  se  nalazi  na  Trsatu  i  daje  na  putu  u  Krašić.  Izražavao  je  nadu,  da  će  ih 
moći  možda  već  na  Trsatu  zagrliti.  Roditelji  se  međutim  nisu  mogli  odlučiti  na  ovaj  put. 
Boraveći  u  društvu  samostanske  braće,  zadržavao  se  u  razgovoru  sa  slugom  Božjim 
Vendelinom  Vošnjakom,  koji  je  u  to  vrijeme  bio  gvardijan  trsatskog  samostana.  U  saobraćaju 
je  bio  neobično  otvoren  i  prirodan  te  je  živo  pripovijedao,  kako  je  na  Rijeci  bio  u  oficirskoj 
školi  i  kako  gaje  otac  htio  oženiti.  Pri  tom  se  malo 

(65)  «Discessit  aestate  1931.  Sacerdos  optimae  omnino  indolis,  in  omnibus  solidissimus,  vere 
pius  et  in  disciplina  fidelis,  valde  diligens». 

(66)  Pismo  Heriberta  Abela,  gl.  gore  bilj.  12. 

(67)  Pismo  Josipa  Kostnera,  gl.  gore  bilj.  20. 

(68)  N.  mj.:  «Im  Studium  und  im  geistlichen  Leben  war  er  mir  immer  ein  Vorbild,  ja,  wenn 
ich  an  die  sechs  Jahre  zuriickdenke,  in  denen  der  verstorbene  Kardinal  mit  mir  zusammen  im 
Germanikum  weilte,  kann  ich  nichts  feststellen,  was  das  Bild  seiner  ausgeglichenen,  reifen 
Priesterpersonlichkeit  triiben  konnte.  Er  war  von  einer  mannlichen,  aufrichtigen,  gesunden 
Frommigkeit  und  von  den  Mitalumnen  allgemein  geschiitzt». 

(69)  Nadbiskup  Josip  Schneider,  gl.  gore  bilj.  13,  piše:  «Stepinac  erweckte  sowohl  in  diesem 
1.  Jahre  wie  auch  spater  den  Eindruck  eines  ernsten  Mannes,  der  es  eher  zu  streng  als  zu  leicht 
nimmt...  In  seiner  Frommigkeit  war  Stepinac,  wie  ich  meine,  ganz  auf  der  Linie  unseres 
Spirituals,  P.  Otto  Pfiilf,  S.J.».  -  H.  Abel,  gl.  gore  bilj.  12,  piše:  «Er  hatte  eine  kernige,  aber 
doch  kindliche  Frommigkeit.  Im  1928.  hatten  wir  Erstjahrige  ihn  als  «Angelus»  bei  unseren 

E i n fii h i'ii n gsex erzi t i e n  und  bewunderten  an  ihm  eine  aussergewohnliche  Reife  und 
mitbriiderlische  Giite,  die  uns  alle  in  Bann  schlug». 

nasmiješio,  kano  daje  htio  pokazati,  da  se  njegovi  planovi  nisu  podudarali  s  očevim  (70). 

Vrativši  se  u  Krašić,  19.  srpnja  svečano  je  proslavio  svoju  prvu  svečanu  misu  u  župnoj  crkvi, 
u  kojoj  je  bio  kršten.  Tom  su  ga  zgodom,  prema  običaju,  dopratili  sa  svečanom  asistencijom 
iz  očeve  kuće  u  župnu  crkvu.  Dr.  Josip  Lončarić  održao  je  propovijed.  Manuduktor  je  bio 
sesvetski  župnik  Šimečki,  đakon  dr.  Franjo  Šeper,  a  podđakon  bogoslov  Šimečki. 

Otac,  razdragan  što  je  doživio  sreću  vidjeti  sina  na  oltaru,  dao  je  opet  prirediti  svečani  objed, 
kod  kojega  je  bilo  mnogo  uzvanika  iz  svjetovnog  i  duhovnog  staleža  (71). 

U  jednom  se  pismu  kasnije  kao  kardinal  Stepinac  osvrće  na  svoj  boravak  u  Germanikumu  i  na 
odgoj,  koji  je  primio  od  ondješnjih  odgojitelja  družbe  Isusove  (72): 

«S  dubokom  se  zahvalnošću  —  piše  on  —  sjećam,  što  sam  i  sam  primio  od  družbe.  Iza  Boga  i 
dobre  pokojne  majke  (koja  je  za  me  postila  skoro  pedeset  godina  svoga  života  tri  puta  u 
tjednu)  dugujem,  uz  mgr.  Lončarića  (koji  je,  nota  bene,  i  sam  bio  gojenac  družbe),  svoje 
svećeničko  zvanje  upravo  družbi.  Nikad  neću  zaboraviti  svojih  poglavara  u  Germanikumu  ili 
profesora  na  Gregoriani.  Ne  kaže  se  uzalud:  'Verba  movent,  exempla  trahunt1.  Na  tim  se 
muževima  vidjelo,  da  ono,  što  verbis  dicunt,  moribus  non  contradicunt,  pa  su  bili  i  u  stanju,  da 
svoje  gojence  oduševe  za  svete  ideale  Boga  i  Crkve  njegove.  A  da  nije  bilo  bez  temelja  ono 
uporno  naglašavanje  načela  auktoriteta  u  Crkvi  Božjoj,  papinstva,  primata,  to  su  najbolje 
pokazali  i  dokazali  današnji  strašni  događaji  u  svijetu,  koji  i  slijepcu  pokazuju,  daje  papinstvo 
posebni  dar  Kristove  ljubavi  svojoj  Crkvi,  jer  je  On  najbolje  poznavao  sve  slabosti  ljudske  i 
sve  opasnosti,  koje  bi  mogle  zaprijetiti  Crkvi,  i  vidio,  kako  će  goditi  ljudskom  srcu  u  danima 
borba  i  patnja  pomisao,  da  ima  nekoga  nad  sobom,  kome  je  rečeno:  'Confirma  fratres  tuos!'» 

(70)  Usmeno  saopćio  o.  Srećko  Majstorović,  početkom  g.  1969  u  Rimu,  koji  je  prisustvovao 
tim  razgovorima  na  Trsatu. 

(71)  Pismo  kardinalove  sestre  Štefanije,  gl.  gore  bilj.  62. 

(72)  Kardinalovo  pismo  isusovačkom  provincijalu  o.  Ivanu  Kukoli,  10.  prosinca  1955. 

PRVO  SVEĆENIČKO  SLUŽBOVANJE 

1.  -  CRKVA  I  NAROD  U  HRVATSKOJ  NAKON  PRVOG  SVJETSKOG 
RATA 


Kad  se  u  srpnju  g.  1931,  nakon  sedam  godina  studija  dr.  Alojzije  Stepinac  vratio  iz  Rima  u 
Zagreb,  našao  je  u  svojoj  domovini  velike  promjene  u  narodnom  i  crkvenom  životu.  Treba  se 
sada  uživjeti  u  nove  prilike  i  okolnosti. 


1)  -  Političke  prilike 

Političke  prilike  u  novostvorenoj  državnoj  tvorevini  Slovenaca,  Hrvata  i  Srba  (SHS)  nisu  bile 
nimalo  povoljne  za  Hrvatski  Narod  (1).  Hrvati  su  se  okupljali  oko  raznih  stranaka,  ali  je 
većina  išla  za  Hrvatskom  republikanskom  seljačkom  strankom  (HRSS). 

Stjepan  Radić,  koji  je  osnovao  Hrvatsku  republikansku  seljačku  stranku  i  od  g.  1919  do  1924 
stvorio  političko  jedinstvo  hrvatskih  seljaka,  nije  htio  ići  na  ustavotvornu  skupštinu  u 
Beograd,  već  je  obilazio  Pariz,  London,  Moskvu.  Godine  1922  predao  je  društvu  naroda  u 
Ženevi  veliki  dokumentirani  memorandum,  u  kojemu  je  tražio  državnu  samostalnost 
Hrvatske.  Ali,  kako  su  ti  njegovi  zahtjevi  tražili  reviziju  versailleskog  pakta,  bilo  mu  je 
savjetovano  da  nastoji  poboljšati  odnose  između  Hrvata  i  Srba.  Na  ovaj  su  savjet  njegovi 
zastupnici  u  ožujku  g.  1924  ušli  u  narodnu  skupštinu  u  Beogradu. 

(1)  TH.  DRAGOUN,  Le  dossier  du  Cardinal  Stepinac,  Nouvelles  ćditions  latines,  1  rue 
Palatin  (Pariš  VI,  1958)  1 1-15.  -  MATIJA  KOVAČIĆ,  Od  Radića  do  Pavelića  28  si. 

Radić,  koji  je  bio  izvrstan  organizator,  nedostiživ  pučki  govornik  i  vjeran  tumač  narodne 
seljačke  duše,  u  svojim  je  govorima  pred  seljacima  često  puta  na  nezgodan  način  napao  Crkvu 
i  katoličko  svećenstvo,  koje  zbog  toga  nije  s  njim  surađivalo.  U  Krašiću  je,  28.  rujna  1924, 
održao  govor  pred  desetak  tisuća  seljaka,  u  kojem  se  oštro  osvrnuo  na  poslanicu  katoličkih 
biskupa  u  povodu  tisućgodišnjice  hrvatskog  kraljevstva. 

U  siječnju  g.  1925  Radića  je  vlada  zatvorila,  jer  da  se  izjasnio  u  prilog  tuđinske  komunističke 
promidžbe. 

U  zatvoru  je  promijenio  svoj  politički  program:  napustio  je  ideju  republike  i  separatizma  te 
prihvatio  jedinstvo  države  SHS  i  kraljevinu.  Iz  članka,  što  gaje  napisao  u  zatvoru,  već  se 
jasno  opaža  pripravnost  na  srpsko-hrvatski  sporazum,  o  kojem  prije  nije  htio  čuti.  Hrvatska 
republikanska  seljačka  stranka,  sporazumno  sa  zatvorenim  Radićem  objavi  odluku,  4.  ožujka 
1925,  da  ulazi  u  blok  narodnog  sporazuma  i  seljačke  demokracije. 

Po  nalogu  Stjepana  Radića  i  u  suglasju  s  vodstvom  stranke,  Pavle  Radić,  Stjepanov  sinovac, 
izjavljuje,  27.  ožujka  1925,  da  su  stranci  izmijenili  ime,  pa  da  će  se  u  buduće  zvati  «Hrv. 
seljačka  stranka».  Ovu  je  izjavu  odobrila  cijela  Hrvatska  seljačka  stranka  26.  lipnja  1925. 

Time  su  konačno  priznali  Vidovdanski  ustav  i  dinastiju  Karađorđevića,  a  u  srpnju  g.  1925 
Stjepan  je  pušten  iz  zatvora. 

Godine  1925,  18.  srpnja,  uslijedilo  je  imenovanje  nove  vlade,  desete  Pašićeve,  u  koju  su  ušli  i 
zastupnici  Hrvatske  seljačke  stranke,  a  Radić  je  postao  ministar  prosvjete. 


2)  -  Crkveno-državni  odnosi 


Usprkos  lojalnoj  izjavi,  koju  su  dali  hrvatski  katolički  biskupi  sa  svoje  konferencije,  održane 
27.  do  29.  rujna  1918,  s  obzirom  na  novu  državu,  kojoj  je  stajao  na  čelu  Srbin  pravoslavne 
vjere,  širila  se  zlonamjerna  glasina,  da  katolički  episkopat  teži  za  odijeljenjem  od  SHS. 
Izlazili  su  članci,  u  kojima  se  zahtijevalo,  da  se  katolici  moraju,  stoje  moguće  više,  odijeliti 
od  Rima,  oštro  su  napadali  katoličku  Crkvu,  upozoravali  su  na  pogibao,  koja  tobože  prijeti  od 
katoličke  Crkve.  Vlada  je  pogodovala  «starokatolicima»,  da  bi  oslabila  katoličku  Crkvu.  U 
mjestima  Munjina,  Đevđelija,  Pisava,  Poliorci,  Gecerla,  Stojakovo  prisiljavani  su  katolički 
vjernici  istočnog  obreda,  da  prijeđu  na  pravoslavlje.  Samostan  sestara  euharistinki  bio  je 
pretvoren  u  školu. 

Protest  katoličkih  biskupa  protiv  takva  postupka,  16.  travnja  1925,  ostade  bez  uspjeha. 

Vlada  je  gradila  pravoslavne  crkve  u  čisto  katoličkim  gradovima,  kao  što  su  Celje,  Maribor, 
Ljubljana,  Sušak.  Službenici  Hrvati  katolici  su  premještani  u  Srbiju,  gdje  im  nije  bilo  moguće 
vršiti  vjerske  dužnosti,  a  Srbe  pravoslavce  se  namještalo  po  Hrvatskoj,  u  posve  katoličkim 
krajevima.  Hrvati  nisu  mogli  biti  promaknuti  na  više  vojničke  položaje  i  nisu  imali  pristupa  u 
diplomatsku  službu.  Pogodovalo  se  mješovitim  brakovima. 

Mnogo  se  poduzimalo,  da  bi  se  katolička  Crkva  ekonomski  oslabila.  Prema  službenoj 
statistici  iz  g.  1921  bilo  je  u  kraljevini  SHS  5,580.000  pravoslavnih,  4,735.000  katolika.  Bilo 
je,  dakle,  pravoslavnih  47%,  katolika  39%,  muslimana  11%,  pripadnika  ostalih  religija  2%,  no 
2/3  budžeta  predviđenog  za  subvenciju  vjerskih  zajednica  dano  je  pravoslavnoj  Crkvi,  a  samo 
1/3  ostalim  zajednicama. 

Dne  28.  prosinca  1928  ministarstvo  prosvjete  i  odgoja  izda  naredbu,  kojom  se  dan  sv.  Save 
proglasuje  nacionalnim  praznikom  za  cijelu  kraljevinu  SHS.  Kada  su  katolički  biskupi 
izjavili,  da  to  ne  vrijedi  za  katolike,  već  samo  za  pravoslavne,  beogradske  novine  Vreme  od 
25.  siječnja  1936  oštro  su  ih  napale. 

Katolički  biskupi  smatrali  su  se  obvezanim  odlučno  ustati  posebnom  poslanicom  protiv 
(Jugoslavenskog  sokola»,  organizacije  za  fizičku  kulturu,  jer  su  pravila  te  organizacije  bila 
bazirana  na  Tyrševoj  ateističkoj  ideologiji,  pa  su  prema  tome  sadržavala  nazore  štetne  za 
odgoj  kršćanske  mladeži. 

3)  -  Državna  diktatura 

Atentatom  u  beogradskoj  Narodnoj  skupštini  na  Stjepana  Radića,  20.  lipnja  1928  —  u  kom 
pogibaju  Pavle  Radić  i  Đuro  Basariček,  a  od  zadobivenih  rana  umire  i  sam  Stjepan,  8. 
kolovoza  1928  —  Srbi  su  mislili  slomiti  otpor  Hrvata.  Uslijed  toga  hrvatski  zastupnici 
napuštaju  Beograd,  da  se  više  onamo  ne  povrate  sve  do  g.  1939,  kada  su  se  Srbi  donekle 
nagodili  s  Hrvatima. 


Kada  je  dr.  Ante  Pavelić,  zastupnik  HSP  (la)  28.  listopada  1928,  otišao  u  Beograd  da  ovjerovi 
svoj  mandat,  izjavio  je,  da  mu  je  i  dalje  jedini  cilj  uspostava  hrvatske  državne  samostalnosti. 
Tu  je  izjavu  potpisao  još  samo  dr.  Ante  Trumbić.  Poslije  Ra¬ 
li  a)  HSP  =  Hrvatska  Stranka  Prava. 

dićeve  pogibije  dr.  Pavelić  osniva  pokret  «Domobran»,  a  kasnije  (7. 1.  1929)  «Ustaški  pokret» 
i  sve  više  se  bavi  mišlju  da  ode  u  inozemstvo.  Svoju  je  nakanu  proveo  nakon  proglašenja 
diktature. 

Godine  1929,  6.  siječnja,  kralj  Aleksandar  proglašuje  vojničku  diktaturu,  dokida  ustav, 
zabranjuje  sva  udruženja  osnovana  na  «plemenskim»  i  «vjerskim»  temeljima,  i  dade  generalu 
Petru  Živkoviću  mandat  da  sastavi  vladu.  Dne  3.  listopada  iste  godine  izda  dekret,  kojim  ime 
države  SHS  mijenja  u  «Jugoslavija».  Diktatura  je  otvorila  razdoblje  policijskog  režima,  mlade 
je  intelektualce  razdražila,  napose  u  Srbiji  i  Crnoj  Gori,  i  usmjerila  ih  prema  marksizmu,  a 
narod  i  svećenstvo  bacila  je  u  neimaštinu. 

Vlada  je  zalazila  i  u  čisto  duhovno-religijsko  područje  te  je  samovoljno  nadzirala  štampu  i 
pouku  u  vjeri  sa  svim  posljedicama  takva  postupka.  Policija  bi  za  neznatne  i  beznačajne  izjave 
pozivala  na  preslušavanje.  Žandari  su  za  ništa  mlatili  ljude,  tamnice  su  se  punile,  u  kojima  je 
nečovječan  postupak  prelazio  granice  uljudbe  i  ljudskog  dostojanstva. 

2.  -  U  SLUŽBI  NADBISKUPIJE 

U  takvu  stanju  je  dr.  Stepinac  pri  povratku  iz  Rima  našao  svoju  domovinu.  Kroz  sedam 
godina  je  u  Rimu  sticao  temeljitu  i  sigurnu  filozofsko-teološku  obrazovanost,  izgrađivao  je 
svoju  već  i  onako  duboko  pobožnu  ličnost.  U  njegovoj  se  osobnosti  spajala  čvrsta  i 
nepatvorena  vjera  seljačkog  naroda  sa  sveučilišnom  izobrazbom,  iskrena  i  duboka  pobožnost 
sa  čovjekoljubivošću,  visoka  i  jasna  duhovna  načela  sa  postojanim  krepostima  i  samozatajom. 
Srce  mu  je  bilo  oplemenjeno  duhovnim  životom,  a  volja  ojačana  krepostima  i  spremna  na 
velike  žrtve.  Vruće  je  želio,  da  u  domovini  radi  na  izgradnji  Kristova  kraljevstva. 

U  životu  svakoga  čovjeka  ima  časova,  koji  iznenađuju.  To  se  naime  događa,  kad  se  nađemo 
bačeni  u  nepoznati  svijet  i  u  takav  posao,  koji  sa  sobom  donosi  nove  spoznaje,  nove 
probleme,  duboke  osjećaje,  neočekivana  iskustva,  a  i  razočaranja  i  nenadane  bolove.  Tko 
primi  jedan  od  staleških  sakramenata,  tj.  sv.  red  ili  ženidbu,  taj  u  novom  staležu  započinje 
djelovati  s  osjećajem,  daje  započeo  sasvim  novo  razdoblje  života.  Ništa  ne  postoji,  što  bi 
moglo  izravno  pripraviti  mlada  čovjeka  na  takvu  duboku  promjenu,  jer  je  prijašnji  obzor  vrlo 
različit  od  nove  doglednice,  koja  sa  sobom  donosi  i  novu  odgovornost  te  je  izlaže  javnoj 
rasudbi. 

1)  -  Nadbiskupski  ceremonijar 

Dr.  Stepinac,  sposoban  za  dušobrižnički  rad,  obazriv,  suzdržljive  ćudi  i  miroljubiv,  više  sklon 
motrenju,  po  svojoj  nutarnjoj  težnji  usmjeren  prema  gorljivom  apostolatu,  kao  dobar 
poznavač  seljačke  ćudi  i  seoskog  života  najvolio  bi  se  posvetiti  vjerskom  odgoju  običnoga 
puka  na  selu.  Želio  je  biti,  prema  vlastitoj  izjavi,  kapelan,  a  poslije  župnik  u  kojem  selu. 
Sklonosti  za  upravničke  poslove  nije  osjećao  (2). 

U  tom  je  smislu  molio  svoga  nadbiskupa  dr.  Antu  Bauera,  da  mu  iziđe  u  susret.  Molba  mu 
nije  bila  uslišana.  Tome  se  napose  protivio  tadašnji  nadbiskupov  tajnik  i  kanonik  dr.  Antun 
Slamić.  Želio  je,  da  vrijednog  rimskog  doktora  zadrže  u  nadbiskupskoj  kuriji,  a  vjerojatno  se 
za  to  zalagao  i  mgr.  Lončarić.  Tako  se  dr.  Stepinac  stavio  na  raspolaganje  svome  nadbiskupu. 

Nadbiskup  Bauer  imajući  u  vidu  najpovoljnije  izvještaje,  što  ih  je  dobio  od  poglavara 
Germanikuma  o  mladom  doktoru,  a  možda  i  zbog  duboka  poštovanja  prema  njegovu  prastricu 
mgr.  Matiji  Stepincu,  svome  bivšem  duhovniku  u  sjemeništu,  zadržao  gaje  kod  sebe  u  dvoru 
te  gaje,  27.  srpnja  1931,  imenovao  nadbiskupskim  ceremonijarom-obredničarom,  sa  stanom  i 
opskrbom  u  dvoru  i  mjesečnom  plaćom  od  500  din.,  počevši  od  1.  kolovoza  (3). 

O  tom  svom  namještenju  piše  Alojzije  svojim  kolegama  germaničarima  u  Rim,  18.  rujna  iste 
godine  (4):  «Vi  se  sigurno  zanimate  za  moje  sadašnje  namještenje.  Moj  naslov  je 
'nadbiskupski  ceremonijar'.  Zapravo  treba,  da  se  pomalo  uputim  u  kurijalne  poslove.  Hoću  li 
zauvijek  tu  ostati,  ne  znam,  a  i  ne  zanima  me.  Svi  putevi  u  službi  Božjoj  vode  u  nebo.  Držim 
se 

(2)  HREN  5  si.  -  ISIDOR  164. 

(3)  Isprava  u  NAZ  pod  br.  134/Pr.,  a  potpisao  ju  je  nadbiskup  Bauer. 

(4)  Pismo  germaničarima,  18.  rujna  1931.  (Arhiv  Germanikuma):  «Es  wird  Sie  wohl  meine 
gegemvartige  Anstellung  interessieren.  Mein  titulus  lautet  'Erzbischoflicher  Zeremonier'.  In 
Wirklichkeit  soli  ich  langsam  in  die  Geschafte  der  Kurie  eingefuhrt  werden.  Ob  ich  fiir  immer 
bleiben  soli  oder  nicht,  das  weiss  ich  nicht,  und  es  interessiert  mich  auch  wenig.  Alle  Wege 
im  Dienste  Gottes  fuhren  zum  Himmel.  Ich  halte  mich  an  das  Prinzip  des  hl.  Franz  von  Sales: 
Nihil  petere,  nihil  recusare.  Mag  das  Herz  jetzt  zufrieden  sein  oder  nicht,  das  ist 
nebensachlich.  Mit  allen  Herren  in  der  Kurie  komme  ich  sehr  gut  aus.  Wie  aber  diese  mit  mir 
auskommen,  das  weiss  ich  nicht». 

načela  sv.  Franje  Saleškoga:  Nihil  petere,  nihil  recusare  —  ništa  tražiti  i  ništa  odbiti.  Da  li  je 
srce  zadovoljno  ili  ne,  to  je  nuzgredno.  Sa  svom  gospodom  u  kuriji  dobro  prolazim.  Da  li  pak 
oni  sa  mnom  dobro  izlaze,  ne  znam». 


Kao  nadbiskupski  ceremonijar  dr.  Stepinac  bio  je  dodijeljen  osobi  nadbiskupovoj.  Pratio  ga  u 
crkvenim  obredima  i  na  putovanjima.  U  ostalo  vrijeme  radio  je  u  nadbiskupskom  uredu. 

Svojom  prirodnom,  jednostavnom  i  ljubeznom  pobožnošću  Stepinac  je  duhovno  izgrađivao  i 
kler  i  vjernike.  Jedan  svećenik  zagrebačke  nadbiskupije  piše  o  njemu  slijedeće  (5): 

«Prvi  put  sam  vidio  dr.  Alojzija  Stepinca  kao  nadbiskupskog  ceremonijara  u  zagrebačkoj 
katedrali  prigodom  pontifikata  dr.  Antuna  Bauera,  nadbiskupa  zagrebačkoga.  Bilo  je  to 
školske  godine  1931-1932.  Bio  sam  tada  bogoslov  u  četvrtom  godištu  bogoslovije.  Prva 
pomisao,  kad  sam  ga  vidio  u  katedrali,  bila  je:  to  je  svećenik  dubokog  asketskog  života. 
Promatrajući  njegovo  lice,  došla  mi  je  na  pamet  misao,  da  tako  nekako  slikaju  sv.  Alojzija. 
Kao  bogoslov  nisam  došao  s  njim  nikada  u  bilo  kakvu  vezu.  Ali  se  njegovo  ime  tu  i  tamo 
spominjalo  među  bogoslovima;  spominjanje  kao  uzor  ponizna,  revna  i  odlučna  svećenika». 

Nadbiskup  Bauer  je  promatrao  svoga  ceremonijara.  Promatrao  je  njegovo  vladanje  i 
djelovanje  u  raznim  okolnostima  i  brzo  se  osvjedočio  o  njegovim  krepostima  i  istinitosti 
obavijesti,  što  ih  je  dobio  o  njemu  iz  Germanikuma.  Zapazio  je  u  njemu  svestrano 
samoodricanje,  jasna  načela  i  odlučnost,  kada  se  radi  o  Božjoj  slavi  i  pravima  sv.  Crkve. 
Gledajući  ga  jednom,  kako  je  sav  udubljen  u  molitvi,  uskliknuo  je  (6):  «Jezuš,  Marija,  Lojzek 
je  preveć  pobožni  človek!» 

Uz  službu  nadbiskupskog  obredničara  i  rada  u  uredu  vodio  je  duhovnu  brigu  za  osoblje,  koje 
je  bilo  namješteno  u  nadbiskupskom  dvoru.  S  tim  je  osobljem  svake  večeri  molio  sv.  krunicu  i 
držao  im  katehetske  pouke. 

Nedjeljom  i  blagdanima  je  uvijek  bio  spreman  da  pomogne  župnicima  po  selima  u  duhovnoj 
pastvi  propovijedanjem  i  ispovijedanjem.  Držao  je  i  duhovne  vježbe  za  katoličku  mladež  te 
obavljao  ostali  duhovni  posao. 

Uvjerio  se,  da  se  kod  našega  naroda  još  ne  može  govoriti  o  dubljem  i  ustrajnom  duhovnom 
životu,  jer  ima  mnogo  vjerskog 

(5)  CECELJA,  Moja  sjećanja  1. 

(6)  Saopćila  s.  Izidora,  milosrdnica,  u  ljetu  g.  1963  u  Zagrebu. 

neznanja.  Duhovne  vježbe  za  seoske  mladiće  i  djevojke  je  smatrao  prijekom  potrebom.  Kad  je 
krapinski  župnik  Hranilović  tražio  vođu  za  duhovne  vježbe  mladićima  i  kad  onaj  čas  nije 
mogao  nikoga  dobiti  od  isusovaca,  namjerio  se  na  dr.  Stepinca,  za  koga  je  čuo,  daje  već 
negdje  držao  duhovne  vježbe  i  da  mu  je  poznat  njihov  način,  pa  gaje  zamolio,  da  bi  održao 
duhovne  vježbe  tim  mladićima  u  franjevačkom  samostanu  u  Krapini.  Stepinac  spremno 
prihvati  tu  ponudu,  no  pođe  prije  k  o.  Foretiću,  koji  je  imao  veliko  iskustvo  na  tom  polju 
pastoralnog  rada,  da  ga  zamoli  za  koju  praktičnu  uputu.  Mladići  su  donijeli  sa  sobom  nešto 
hrane,  a  objed  im  se  spremao  u  samostanu,  gdje  su  i  stanovali.  Ti  su  ga  mladići  pozorno 


slušali,  kad  im  je  tumačio  vjerske  istine.  Bili  su  kao  izvan  sebe,  posve  zaneseni  ljepotom 
istina,  koje  im  je  izlagao.  Kad  je  odlazio,  veselo  su  ga  otpratili  na  željezničku  stanicu  sve  do 
vlaka.  Takva  iskustva  su  ga  osvjedočila,  da  bi  narodu  trebao  veći  broj  domova  za  duhovne 
vježbe  (7). 

Dok  je  vršio  službu  nadbiskupskog  obredničara,  dva  puta  se  u  Zagrebu  susreo  s  mgr. 

Angelom  Roncalli,  apostolskim  delegatom  u  Sofiji,  budućim  papom  Ivanom  XXIII.  Bilo  je  to 
8.  studenoga  1932  i  14.  studenoga  slijedeće  godine.  Čim  je  Roncalli  saznao  za  imenovanje 
Stepinčevo  nadbiskupom-koadjutorom,  poslao  mu  je  iz  Sofije  vrlo  lijepo  pismo.  A  kad  je 
Roncalli  postao  papa,  s  velikim  je  poštovanjem  u  svojim  nagovorima  i  privatno  pred 
nadbiskupom  Šeperom  spominjao  skromnoga,  čednoga,  mladog  svećenika  s  asketskim 
izgledom  u  zagrebačkom  nadbiskupskom  dvoru.  Prema  papinu  sjećanju,  Stepinac  gaje  pratio 
u  Brezovicu  da  posjeti  nadbiskupa  Bauera  (8). 

2)  -  Apostol  kršćanskog  milosrđa 

Na  Novu  godinu,  g.  1932,  ujutro  Alojzije  Stepinac  je  na  uglu  Draškovićeve  i  Vlaške  ulice 
sreo  pijanu  djevojku  kako  sjedi,  a  drugu,  koja  je  teturala  po  ulici.  Vidio  je  i  saznao  i  za  mnoge 
druge  društvene  pojave:  kako  je,  na  pr.,  jedan  oficir  u  nekom  lokalu,  javno  i  bez  stida  pred 
gostima  vršio  prileg;  kako  se  s  katedralnog  tornja  bacio  čovjek  i  počinio  samoubojstvo;  kako 
u 

(7)  VD  II  350. 

(8)  Saopćio  Franjo  kard.  Šeper  i  porečko-pulski  biskup  mgr.  Dragutin  Nežić,  komu  je  to 
kazivao  u  jednoj  audijenciji  saam  papa. 

predgrađu  vlada  očajna  bijeda;  kako  neke  obitelji  leže  upravo  na  smetištu  (9). 

Kako  mu  je  samilost  prema  ljudskoj  bijedi  od  mladosti  ispunjala  dušu,  nije  mogao 
ravnodušno  gledati  beskućnika  bez  odjeće  ili  siromaha  bez  pokrivača.  Takve  su  ga  pojave  u 
društvenom  životu  nukale  da  se  približi  tim  bijednicima  i  da  im  pomogne. 

Okolnost,  da  gaje  nadbiskup  Bauer  učinio  i  svojim  milostinjarom,  dala  mu  je  mogućnost  da 
bijednicima  u  predgrađima  djelotvorno  priskoči  u  pomoć.  U  vrijeme,  kad  je  bio  slobodan  od 
ostalih  svojih  svećeničkih  dužnosti,  obilazio  je  predgrađe,  išao  bi  od  jedne  kućice  do  druge, 
od  jednog  sirotinjskog  stana  do  drugoga.  Tu  je  našao  ljude,  koji  stanuju  na  smetištima  staroga 
sajmišta,  u  rupama  s  mnogo  djece,  zajedno  sa  štakorima  i  ostalom  gamadi. 

Svakamo  bi  donosio  utjehu  i  pomoć.  Tako  se  osobno  osvjedočio  o  njihovoj  tjelesnoj,  a  još 
više  o  duhovnoj  bijedi.  Kad  nije  dostajala  nadbiskupova  milostinja,  Stepinac  bi  uzimao  iz 
svoga  džepa  od  one  svoje  male  činovničke  plaće  i  često  se  kući  vraćao  bez  ijednog  novčića. 
Uz  to  je  držao  predavanja  o  karitativnom  radu  sviju  zagrebačkih  katoličkih  organizacija. 
Oduševljavao  bi  ih  i  bodrio  na  rad  za  bližnjega  (10). 


Na  njegov  je  poticaj  nadbiskup  Bauer,  25.  studenoga  1931,  izdao  okružnicu  o  osnivanju 
karitativnih  organizacija  po  svim  župama,  i  osnovao  je  «Karitas  nadbiskupije  zagrebačke«  sa 
svrhom,  da  bi  se  jačala  i  širila  djelotvorna  ljubav  prema  bližnjemu,  a  središnjica  te  djelatnosti 
da  bude  u  Zagrebu.  Uz  suradnju  Antuna  Metzgera,  voditelja  karitativnog  sekretarijata  izradio 
je  «Statut  za  karitativni  rad»,  što  gaje  nadbiskup  Bauer  odobrio  20.  listopada  1933.  U  statutu 
su  na  zgodan  način  obuhvaćena  sva  dotadanja  karitativna  društva  i  predviđeno  je  osnivanje 
novih.  U  svakoj  se  župi  ima  osnovati  odbor  kao  najmanja  jedinica  «Karitasa»  u  nadbiskupiji. 
U  gradovima  i  dekanatima  povezuju  se  te  jedinice  u  zajednice,  a  sve  skupa  imaju  biti 
povezane  i  vođene  preko  središnjice  «Karitasa  nadbiskupije  zagrebačke«.  Na  čelu  središnjice 
stoji  vikar,  tj.  nadbiskupov  zamjenik,  a  sve  poslove  vodi  ravnatelj  «Karitasa».  Prvim  vikarom 
bi  imenovan  kanonik 

(9)  VD  II  85. 

(10)  Imenovanje  nadbiskupa-koadjutora,  u  Hrvatska  straža  (31.  V.  1934)  br.  122.  -  KL  82 
(1931)  576.  -  VILIM  NUK,  Nadbiskup  dr.  Stepinac,  karitativni  radnik  (Članak  natipkan 
pisaćim  strojem).  - 1.  LENDIC,  Mgr.  dr.  Stepinac  i  akademska  omladina,  u  Hrvatska  straža 
(24.  VI.  1934)  br.  142.  -  CECELJA  1 . 

dr.  Mijo  Međimurec,  a  među  članovima  središnjice  nalazi  se  i  dr.  Alojzije  Stepinac. 

Prema  statutu  zagrebački  su  župnici  osnovali  zajednicu  «Karitasa»  za  grad  Zagreb.  Prvim 
predsjednikom  ove  zagrebačke  zajednice  bio  je  izabran  dr.  Alojzije  Stepinac  kao  već  poznati 
radnik  na  polju  kršćanske  ljubavi. 

Iste  godine  1931  zbog  velike  nezaposlenosti  nastala  je  u  Zagrebu  sveopća  i  nezapamćena 
kriza.  Bijeda  radničkog  staleža  bila  je  strašna.  Bio  je  veoma  težak  problem,  kako  prehraniti  i 
održati  na  životu  tolike  tisuće  siromaha.  Te  su  nevolje  znatno  povećane  zbog  diktatorskog 
režima  i  jer  se  vlada  u  tadašnjoj  Jugoslaviji  nije  gotovo  ništa  starala  za  teško  društveno  stanje 
svojih  podanika. 

Stepinac  se  kao  predsjednik  zajednice  «Karitasa»  za  grad  Zagreb  dade  odmah  na  posao  i 
osnuje  u  zimi  godine  1933-1934  nekoliko  pučkih  kuhinja  za  siromahe:  u  Maksimiru,  na 
Savskoj  cesti,  na  Sv.  Duhu,  Vrhovcu  i  u  Vrbanićevoj  ulici.  Tu  su  složno  surađivali  svi  odbori 
kao  i  redovničke  ustanove.  Da  se  sirotinja  mogla  prehranjivati  kroz  cijelu  zimu,  mnogo  su 
pridonijela  sabiranja  i  razne  priredbe,  uz  glavna  sredstva,  koja  je  pružio  sam  nadbiskup  Bauer. 
Stepinac  nije  siromasima  posvećivao  samo  mnogo  vremena,  nego  ih  je  pomagao  više  svojom 
ljubavlju. 

Početkom  godine  1934  počeo  je  zajedno  sa  svojim  suradnicima  izdavati  skroman  listić,  pod 
imenom  Caritas.  U  prvih  pet  brojeva  napisao  je  on  sam  nepotpisane  uvodnike  i  članke.  Tim 
člancima  pozivlje  sve  katolike  da  surađuju  u  djelima  kršćanske  ljubavi.  Ti  su  članci  krcati, 
kao  i  njegove  propovijedi,  navodima  iz  Sv.  pisma  o  potrebi  milostinje.  Doziva  npr.  u  pamet 
Mojsijeve  riječi  iz  Ponovljenog  zakona  (15,  7-11): 


«Nađe  li  se  kod  tebe  kakav  siromah,  netko  od  tvoje  braće,  u  kojem  god  gradu  u  zemlji,  što  ti 
je  Jahve,  Bog  tvoj,  dadne,  ne  budi  tvrda  srca  niti  zatvaraj  svoje  ruke  prema  siromašnome 
bratu,  nego  mu  širom  rastvori  svoju  ruku  i  spremno  mu  daj  što  mu  nedostaje...  Daj  mu  rado,  a 
ne  da  ti  srce  bude  zlovoljno,  kad  mu  daješ,  jer  će  te  zbog  toga  blagoslivljati  Jahve,  Bog  tvoj,  u 
svakom  poslu  i  u  svakom  pothvatu  ruku  tvojih.  Kako  siromaha  nikad  neće  nestati  sa  zemlje, 
zapovijedam  ti:  širom  otvaraj  svoju  ruku  svome  bratu,  svome  siromahu  i  potrebnu  u  zemlji 
svoj  oj ». 

Ganutljivim  riječima  pozivlje  katolike,  osobito  omladince,  nas  pohađanje  bolesnika,  podsjeća 
na  primjer  drugih  naroda,  kako 

oni  podupiru  karitativne  akcije,  raspravlja  o  problemu  služinčadi  s  ćudorednoga  gledišta. 
Iznosi  primjere  ljudske  bijede,  što  ih  je  vidio  svojim  očima  pohađajući  nemoćne.  Moli  imućne 
ljude  da  misle  na  siromašnu  dječicu,  koja  zimi  nemaju  ni  odjeće,  ni  obuće,  ni  hrane;  zaklinje 
vjernike,  neka  se  ugledaju  u  staroga  Tobiju  i  neka  obilaze  siromahe. 

Da  uzmogne  izdavati  taj  karitativni  listić,  polazio  je  k  svećenicima,  kanonicima  i 
prebendarima  sakupljajući  doprinose  i  milodare.  I  u  tom  je  poslu  doživio  po  koju  gorku  i  te 
kako  gorku. 


Stepinac  je  znao  pronaći  način,  kako  da  se  obavijesti  o  studentskim  prilikama  na  sveučilištu. 
To  njegovo  zanimanje  za  studentsku  mladež  bilo  je  neobično  živo.  Sa  studentima  je  stajao  u 
osobnom  dodiru.  U  zimsko  doba  godine  1933  nastojao  je,  kako  bi  se  pomoglo 
najsiromašnijim  studentima,  za  koje  se  dobro  znalo,  da  stradaju.  Došao  je  među  organiziranu 
mladež,  ali  ne  da  se  upušta  u  dugačke  rasprave  nego  sa  stvarnim  i  određenim  prijedlozima. 
Imao  je  gotov  nacrt.  U  ime  «Karitasa»  odredio  je  stalnu  svotu  za  vođenje  posebnog  odjeljenja 
studentske  kuhinje  s  posebnom,  dobro  ugrijanom  sobom  i  drugim  potrepštinama.  Na  taj  je 
način  uspio  osigurati  hranu  za  15-20  najsiromašnijih  studenata  u  posebnim  prostorijama 
menze  kod  isusovaca.  Posve  je  razumljivo,  da  gaje  taj  čin,  i  mimo  njegovu  nakanu,  odmah 
učinio  omiljelim  katoličkim  studentima  i  studenticama.  Prvi  susret  s  tim  skromnim,  ali 
odrješitim  svećenikom,  ostavio  je  u  njihovim  dušama  dubok  utisak  zbog  njegove  ozbiljnosti  i 
pristupačnosti,  te  zbog  nepristrana,  neprisiljena  dostojanstva. 

Stepinac  je  umio  pronaći  način  da  se  i  akademičari  zauzmu  za  njihovu  suradnju  u  karitativnoj 
akciji.  Živim  bojama  je  opisivao  bijedu  zagrebačkog  predgrađa.  Naglašivao  je,  kako  su 
akademičari  obvezani,  da  sudjeluju  u  suzbijanjn  bijede  ne  samo  materijalnim  sredstvima,  već 
i  duhovnim;  koliko  je  god  bijednicima  u  predgrađu  potrebna  materijalna  potpora,  njihova 
zapuštenost  ipak  većma  vapi  za  duhovnom  pomoći,  koju  treba  pružati  zajedno  s  materijalnom, 
da  se  tako  unese  i  uvede  Krist  u  predgrađe.  Ustroj  suradnje  s  «Karitasom»  preuzela  su  i 
pojedina  društva  katoličkih  omladinaca. 


Za  sveučilištarce,  koji  su  se  prijavili  za  karitativnu  djelatnost,  upriličio  je  poseban  tečaj,  koji 
je  završen  pred  Tijelovo  g.  1934.  Tim  je  tečajcima  obećao,  da  će  na  Tijelovo  za  njih  prikazati 
sv.  misu  i  podijeliti  im  sv.  pričest.  Kad  li  upravo  uoči  Tijelova  stigoše  prvi  brzojavi,  daje 
imenovan  nadbiskupom 

koadjutorom.  Tako  je  prvu  misu  i  propovijed  kao  imenovani  nadbiskup-koadjutor  održao  u 
zajednici  kršćanske  ljubavi. 

O  njegovu  karitativnom  radu  i  djelovanju  piše  jedan  svećenik  zagrebačke  nadbiskupije 
slijedeće  (11): 

«Kod  stola  je  malo  jeo.  Uzimao  je  svoje  obroke  i  nosio  ih  sirotinji...  Na  kaptolskom  se  trgu 
često  viđao  taj  probisvijet,  kako  su  te  siromahe  nazivali,  gdje  prosjače.  Govorilo  se,  daje  to 
svijet,  koji  neće  raditi,  pa  nije  ni  vrijedno  davati  im  milostinju,  jer  će  i  onako  sve  zapiti.  Za 
socijalne  probleme,  na  žalost,  nije  bilo  razumijevanja,  pa  se  uopće  nije  ni  pristupalo  njihovu 
rješavanju.  Usprkos  takvu  mentalitetu  Stepincu  je  ipak  pošlo  za  rukom,  daje  na  Kaptolu 
osnovana,  i  to  u  samom  nadbiskupskom  dvoru,  dnevna  kuhinja  za  zagrebačku  sirotinju. 
Saznavši  za  tu  novost,  uzdahnuo  sam  i  kazao:  ovo  je  pravi  svećenik,  u  pravo  vrijeme!  Daj  mu. 
Bože,  uspjeha!  Od  tada  sam  pratio  njegov  javni  rad  i  djelovanje,  koje  me  je  napunjalo 
idealizmom  za  moj  vlastiti  život,  a  s  druge  strane  bio  sam  ponosan,  što  se  i  u  Crkvi  Božjoj 
ipak  našao  netko,  tko  ispravno  shvaća  socijalnu  bijedu  i  zapuštenost  siromašnih  slojeva  te  im 
nastoji  pomoći». 

Stepinac  je  kao  radnik  u  «Karitasu»,  kao  urednik  maloga  listića  pozivao  katoličku 
inteligenciju,  napose  omladinu,  na  križarski  rat  milosrđa,  upozoravao  je,  da  rad  u  «Karitasu» 
mora  biti  priprava  za  pravi  javni  rad.  On  je  osjetio  radost,  koju  pruža  nesebičan  rad  za 
bližnjega,  bio  je  njezin  misionar  i  propovjednik,  nastojao  je,  da  se  svaki  katolik  i  svaki  čovjek 
napije  s  toga  nebeskoga  izvora. 

Bijednici,  koji  su  se  u  predgrađu  susretali  s  mladim  svećenikom  asketskog  izgleda,  a 
plemenita  srca,  koji  je  savjetom  i  novčanom  pomoću  nastojao  pridići  njihovo  tjelesno  i 
duhovno  stanje,  poštivali  su  ga  i  zavoljeli.  Pa  kad  je  nakon  godinu  dana  bio  imenovan 
nadbiskupom-koadjutorom,  zahvalnost  zagrebačke  sirotinje  pretvorila  se  u  oduševljeno 
priznanje  svom  dobrotvoru. 

3)  -  Usred  nepoželjnih  sukoba 

Stepinac  je  uživao  povjerenje  svog  nadbiskupa.  Kad  bi  nastala  u  upravi  nadbiskupije  kakva 
veća  poteškoća,  on  se  njime  poslužio,  da  takve  poteškoće  riješi.  Dvije  su  bile  neprilike  i 


(1 1)  CECELJA  5. 

mutni  dogođaji,  u  kojima  je  Stepinac  pokazao  svoju  smirenost  i  uravnoteženost  sa  spremnim 
posluhom  svome  nadbiskupu. 

U  veljači  godine  1932  smrću  župnika  Milana  Zjalića  ispraznila  se  župa  u  Samoboru.  Trebalo 
ju  je  popuniti.  Samobor,  koji  sada  spada  u  šire  područje  grada  Zagreba,  prekrasno  je 
izletničko  mjesto,  udaljeno  od  Zagreba  samo  20  km.  Smjestilo  se  podno  Samoborske  gore,  a 
povezano  je  sa  Zagrebom  željeznicom,  zvanom  «samoborec»,  i  stalnom  autobusnom  linijom. 
U  mjestu  su  dvije  velike  i  lijepe  crkve,  župna  Sv.  Anastazije,  koja  se  spominje  već  u  13. 
stoljeću,  i  franjevačka  Majke  Božje  na  nebo  uznesene.  Župa  je  prostrana  s  tridesetak  sela  i 
sedam  škola.  Samoborski  župnik  je  u  ono  vrijeme  upravljao  i  župom  Noršić-selo,  pa  mu  je 
prema  tomu  bila  povjerena  duhovna  briga  za  kojih  15.000  duša. 

Prije  negoli  se  popuni  koja  župa,  nadbiskupski  duhovni  stol  raspisuje  natječaj.  Svećenici,  koji 
se  žele  u  njoj  posvetiti  duhovnoj  pastvi,  šalju  molbu  nadbiskupu,  koji  u  takvu  slučaju  mora 
uzeti  u  obzir  i  okolnosti  mjesta  i  svojstva  svećenika,  te  je  prema  crkvenom  zakonu  mora 
podijeliti  svećeniku,  kojega  smatra  pogodnijim. 

Samoborski  su  župljani  ovaj  put  htjeli,  da  im  bude  imenovan  župnikom  njihov  višegodišnji 
kapelan  Tomo  Dimnjaković.  Da  to  postignu,  slali  su  nadbiskupu  i  pismene  molbe  i 
izaslanstva.  Po  župi  se  na  veliko  pravila  promidžba.  Nadbiskupu  takav  način  nije  bio  po  volji, 
jer  nije  bio  u  skladu  s  crkvenim  propisima.  Iz  važnih  razloga  nije  htio  prihvatiti  te  molbe  pa  je 
odgovorio,  da  mu  više  ne  dolaze  s  takvim  molbama  i  zahtjevima,  jer  da  će  on  stvar  promisliti  i 
prema  crkvenim  zakonima  popuniti  župu.  Ali,  u  župi  je  već  sve  bilo  uzavrelo  i  pobunjeno.  Da 
se  duhovi  smire,  nadbiskup,  10.  siječnja  1932,  imenuje  dr.  Step inča  privremenim  upraviteljem 
samoborske  župe  s  uputom  (12):  «Službu  imadete  odmah  nastupiti.  Priviti  dopis  uručite  veleč. 
g.  Tomi  Dimnjakoviću  uz  primku,  koju  dostavite  ovome  duhovnom  stolu». 

Stepinac  se  odmah  uputi  u  Samobor.  Kada  je  stigao  i  vidio  prilike,  rekao  je  mladome 
kapelanu: 

—  Tomaš,  gadnu  si  kašu  zakuhao! 

Odmah  je  počeo  savjesno,  spretno  i  razborito  vršiti  novu  službu  i  pripremati  duhove  za 
dolazak  novoga  župnika.  Kako  je 

(12)  Imenovanje  od  10.  siječnja  1932  pod  br.  199  potpisao  je  nadbiskup  Bauer. 

u  župi  bilo  napeto  raspoloženje,  nije  se  svidio  Samoborcima.  Prigovarali  su  mu  i  to,  što  je 
nosio  na  propovjedaonicu  neke  knjige,  te  je  iz  njih  navodio  misli  velikih  muževa  i  pojedine 
stavke  iz  Sv.  pisma,  jer  su  bili  naučeni,  da  im  se  slobodno  i  pučki  govori,  a  ne  učeno.  Ali,  on 


je  dalje  mirno  vršio  svoju  službu  sve  dok  nije  bio  imenovan  župnikom  domaći  sin  Juraj 
Kocijanić,  poznat  po  svom  djelu  Pape  i  Hrvatski  Narod.  Kad  je  stigao  novoimenovani  župnik, 
Stepinac  mu  preda  župu  i  vrati  se  u  Zagreb  (13). 

Sličan,  no  mnogo  teži,  slučaj  se  desio,  kada  je  u  Sv.  Ivanu  Zelini,  21.  veljače  1933,  umro 
župnik  dr.  Martin  Đuranec.  Sv.  Ivan  Zelina  je  ubavo  mjesto  u  Prigorju,  a  leži  nekako  na  pol 
puta  između  Zagreba  i  Varaždina.  Kraj  je  bogat  vinogradima,  pa  ga  narod  zbog  toga  nazivlje 
«pijani  brijeg». 

Ondašnji  kapelan  Janko  Vedrina  bio  je  imenovan  upraviteljem  župe.  Pokazivao  je  veliku 
okretnost  i  živahnost  u  poslu.  Zalazio  je  rado  u  seljačke  kuće,  što  se  seljacima  osobito 
svidjelo,  pa  su  ga  zavoljeli,  napose  oni  iz  sela  Biškupec.  Župljani  su  tražili,  da  bi  on  naslijedio 
pokojnog  župnika.  Župa  je  velika  i  važna,  prilično  bogata,  pa  je  nadbiskup  kanio  raspisati 
natječaj  i  postaviti  kojega  starijeg  i  uglednijeg  svećenika  na  to  mjesto.  Ali,  župljani  kao  da  su 
bili  začarani  duhom  svoga  kapelana.  Ustrajali  su  u  svojim  zahtjevima  te  su  poručili 
nadbiskupu,  da  neće  primiti  nijednoga  svećenika  osim  Vedrine.  Taj  zahtjev  spojen  s 
prijetnjom  nije  bio  u  skladu  s  crkvenim  duhom  poslušnosti  prema  nadbiskupu. 

Da  se  duhovi  primire,  odlučio  je  nadbiskup  onamo  poslati  svoga  obredničara  dr.  Stepinca, 
koji  ima  zadatak  da  ljude  privede  na  put  poslušnosti  prema  crkvenom  poglavaru.  Dne  28. 
veljače  1933  imenovao  je  nadbiskup  Stepinca  privremenim  upraviteljem  župe  u  Sv.  Ivanu 
Zelini,  a  dotadašnjega  upravitelja  je  razriješio  službe  i  naredio  mu,  da  odmah  preda  sve,  što 
spada  na  upravu  župe  i  nadarbinsku  imovinu  novome  upravitelju  (14). 

Kada  su  župljani  saznali,  da  dolazi  drugi  svećenik,  nastala  je  prava  uzbuna.  Zatvoriše  Janka 
Vedrinu  u  župni  dvor  i  oko  njega  postaviše  stražu,  koja  se  izmjenjivala  dan  i  noć.  Isto  tako  su 
se  izmjenjivale  i  žene,  koje  su  spremale  župni  dvor  i  kuhale  bivšem  upravitelju  i  stražarima. 
Seljaci  nisu  dopuštali  nikome  da  uđe 

(13)  BELUHAN  KOSTELIĆ,  Stepinac  govori  34  si.  -  Pismo  mgr.  LEOPOLDA  RUSANA, 
remetskog  župnika,  od  12.  X.  1961. 

(14)  Imenovanje  od  28.  veljače  1933  pod  br.  2281,  potpisao  je  nadbiskup  Bauer. 

u  župni  dvor,  a  još  manje,  da  bi  koji  svećenik  ušao  u  crkvu.  Bez  svećenika  su  pokapah  svoje 
mrtvace,  a  bolesnike  su  prepuštali  samima  sebi.  Pri  tom  su  se  istakli  napose  župljani  iz  sela 
Biškupec.  Obližnji  su  svećenici  te  dogođaje  promatrali  s  velikom  zabrinutošću,  jer  su  vidjeli 
zaslijepljenost  ljudi,  koji  su  bili  spremni  i  na  najgore.  S  posebnim  zanimanjem  su  promatrali 
položaj,  u  koji  je  dospio  Stepinac,  i  napeto  su  očekivali,  kako  će  on,  koji  do  tada  još  nije  bio 
ni  na  jednoj  župi  ni  kao  kapelan  ni  kao  župnik,  riješiti  taj  spor  i  razbistriti  tako  mutno  stanje. 

Stepinac  je  došao  iz  Zagreba  autobusom  i  pošao  odmah  u  župni  dvor.  Pred  njim  se  našao 
priličan  broj  muškaraca,  koji  su  stajali  pred  vratima  i  nisu  mu  dopustili  da  uniđe.  Nije  ni 
pokušao  da  se  između  njih  protura  do  vrata,  jer  je  vidio  po  izrazima  njihovih  lica,  da  su 


spremni  i  na  tučnjavu.  Mimo  je  izvadio  nadbiskupov  dekret,  kojim  se  Janko  Vedrina 
razrješuje  službe  upravitelja  župe,  a  dr.  Alojzije  Stepinac  imenuje  privremenim  upraviteljem,  i 
pročita  ga.  Seljaci  su  se  počeli  buniti  i  rogoboriti.  Izjavili  su,  da  ne  priznaju  nikakvih  odredaba 
i  da  mu  ne  dopuštaju  ući  u  župni  dvor,  jer  da  je  Janko  Vedrina  njihov  župnik  i  da  drugoga  ne 
priznaju.  Stepinac  im  je  pokušao  protumačiti,  da  su  na  krivom  putu  te  ih  je  upozorio  i  na 
crkvene  kazne,  jer  se  bune  protiv  naredbe  svoga  nadbiskupa.  Naglasio  je,  kako  po  crkvenom 
zakonu  samo  nadbiskupu  pripada  pravo  u  ispražnjenoj  župi  imenovati  i  postaviti  župnika.  Te 
su  njegove  riječi  izazvale  još  veće  negodovanje. 

Kad  je  on  razabrao,  da  se  svijet  neće  umiriti,  on  se  udaljio  i  nastanio  u  gostionici,  koja  se 
nalazila  u  blizini  crkve  i  župnog  dvora.  Nadbiskup  mu  je  doduše  naložio,  da  se  u  slučaju 
potrebe  i  žestoka  opiranja  posluži  redarstvenicima,  ali  se  on  oružanom  silom  nije  htio 
poslužiti,  jer  se  nadao,  da  će  mirno  riješiti  to  neugodno  pitanje. 

U  iznajmljenoj  sobi,  koja  se  nalazila  u  prizemlju,  bio  je  izvrgnut  ozbiljnoj  opasnosti  i  po  sam 
život,  žene  su  se  nadvirivale  kroz  prozor,  vrijeđale  ga  i  psovale.  Dok  je  šetajući  po  sobi  molio 
časoslov,  evo  ih  nekoliko  na  prozor,  pa  mu  počeše  predbacivati: 

—  Gledaj  ga,  tu  moli  Boga,  a  samo  greh  dela! 

Drugo  jutro  pođe  on  u  crkvu,  da  služi  misu,  no  nađe  crkvu  zatvorenu.  Seljaci  su  vrata  iznutra 
učvrstili  tako,  da  su  na  njih  navukli  crkvene  klupe.  Ni  u  župni  dvor  ga  nisu  pustili.  Nije  mu 
preostalo  drugo,  već  da  pođe  autobusom  u  Donju  Zelinu,  udaljenu  oko  5  km,  da  ondje  služi 
misu. 

Kad  je  uvidio,  da  ne  može  ništa  učiniti,  uzeo  je  kovčeg  i  vratio  se  natrag  u  Zagreb.  No,  čim  se 
pojavio  pred  nadbiskupom  i 

ispripovijedao  mu,  kakvo  je  stanje,  on  mu  je  pokazao  vrata  i  ne  reče  drugo  nego  samo: 

—  Natrag! 

Stepinac  se  okrene  i  u  ime  Božje  ode  prvim  autobusom  opet  na  bojno  polje.  Kroz  dva  tjedna 
je  svako  jutro  išao  u  Donju  Zelinu,  da  odsluži  misu. 

Doskora  primi  od  nadbiskupa  dopis,  pisan  29.  ožujka,  u  kojem  mu  veli  (15): 

«Vaš  sam  izvještaj  o  prilikama  u  župi  Sv.  Ivana  Zeline  primio  na  znanje  te  Vam  i  nadalje 
povjeravam  privremenu  upravu  ove  župe,  dok  se  ona  definitivno  ne  popuni.  Prvom  danom 
zgodom  upozorite  župljane,  da  su  dužni  pokoravati  se  odredbama  duhovne  vlasti,  a  ne  budu  li 
se  pokoravali,  to  ću  biti  prisiljen  da  ih  kaznim  interdiktom,  a  Vi  njima  protumačite  posljedice 
ove  teške  crkvene  kazne». 


Stepinac  je  kušao  u  razgovoru,  koji  nije  izbjegavao,  da  protumači  župljanima,  što  si  spremaju, 
ako  se  ne  podvrgnu  nadbiskupovoj  odredbi.  No  i  to  upozorenje  ostalo  je  uzaludno. 

Neki  dobri  čovjek,  vlasnik  auta,  pozvao  ga  jednoga  dana  k  sebi  na  objed.  Tek  što  su  sjeli  za 
stol,  već  su  se  odnekle  sakupile  neke  žene  te  gledale  i  zurile  kroz  prozor  na  njih  i  počele  od 
bijesa  siktati.  Domaćin  se  nije  dao  smesti,  nije  ih  se  preplašio,  pače  im  se  na  duhovit  način  i 
narugao. 

Ah  otpor  nije  jenjao.  Buntovni  seljaci  su  pače  spremili  i  zavjeru,  da  ga  jedne  mračne  večeri  u 
nekom  selu  gurnu  u  bunar.  Upozoren  na  tu  zavjeru,  on  se  drugim  putem  vratio  u  stan  i  tako 
izbjegao  zasjedu. 


Vilim  Cecelja,  koji  je  tada  službovao  u  Bedenici  kao  kapelan,  zamolio  je  svoga  župnika 
Mirka  Marenčića  da  mu  dopusti  pohoditi  dr.  Stepinca,  jer  ga  je  želo  izbliza  upoznati  već  u 
vrijeme  svoga  bogoslovskog  studija.  Župnik  rado  naloži  sluzi  da  upregne  konje  i  da  ga  odveze 
u  Sv.  Ivana  Zelinu.  Nešto  prije  podne  je  stigao  pred  gostionicu,  u  kojoj  se  Stepinac  nastanio. 
Pođe  odmah  k  njemu  u  sobu.  Našao  gaje  gdje  sjedi  kod  stola  i  čita  knjigu.  On  mu  se  predstavi 
kao  njegov  susjed.  Stepinac  gaje  primio  vrlo  ljubezno  i  bilo  mu  je  drago,  da  gaje  kao  susjed 
došao  posjetiti,  jer  u  tako  tešku  stanju  bilo  bi  teško  drugim  svećenicima  dolaziti  među 
pobunjene  seljake.  Ispripovijedao  mu  je  što  se  dogodilo  posljednjih  dana. 

(15)  Dopis  od  29.  ožujka  1933  pod  br.  2324,  potpisao  je  nadbiskup  Bauer. 

Kako  je  bilo  već  malo  toplije  vrijeme,  držao  je  prozor  otvoren.  Pod  prozor  su  dolazila  djeca  i 
žene,  koje  su  bacale  kamenčiće,  a  neke  su  i  prostački  pljuvale  u  sobu.  On  se  na  sve  ovo  malo 
nasmiješio  i  kazao,  da  će  se  narod  već  pomalo  umiriti. 

Kad  gaje  Cecelja  upitao,  što  misli  kako  će  dugo  moći  izdržati,  on  mu  odgovori,  da  će  ostati, 
dok  se  ljudi  ne  smire  i  ne  uvide,  da  nemaju  pravo.  Na  njemu  se  nije  mogao  zapaziti  ni  trag 
srdžbe,  osvetljivosti  ili  čega  sličnog  obzirom  na  ljude  i  dogođaje.  Sve  je  primao  s  takvim 
mirom  i  sabranošću,  da  se  Cecelja  divio  njegovoj  svetačkoj  ustrpljivosti,  kojom  je  podnosio 
prijetnje,  psovke,  ubacivanje  kamenčića  u  sobu,  i  što  je  bilo  još  uvredljivije,  pljuvanje  prema 
stolu,  za  kojim  je  sjedio. 

Ostao  je  miran  na  sve  izazove  i  prostote,  kakve  svojoj  žrtvi  znade  priuštiti  samo  razjarena 
svjetina.  Nije  htio  protiv  tih  ljudi  poduzimati  nikakve  stroge  mjere,  koje  su  bile  dopuštene 
prema  propisima  građanskog  i  crkvenog  zakona,  pa  čak  nije  htio  ni  izbjegavati  ljude,  ni  ispred 
njih  se  uklanjati,  a  kamo  li  napustiti  mjesto,  na  koje  gaje  dovela  svećenička  poslušnost. 

Čvrsto  je  vjerovao,  da  će  se  ljudi  opametiti  i  uvidjeti  svoju  zabludu. 

Njegov  svetački  i  ponizni  nastup,  ljubav  i  jednostavnost  i  uvjerljiva  riječ  konačno  su 
pobijedili.  Promatrajući  ga  onako  napadana,  a  nedužna  i  strpljiva  u  podnašanju  psovki, 


prostota  i  uvreda  veći  dio  vjernika  je  zauzeo  drugo  stanovište.  Mnogi  su  se  povukli.  Seljaci  iz 
sela  Biškupec  ostali  su  najtvrdokorniji.  Neki  od  njih  su  se  čak  grozili  i  otpadom  od  vjere,  ali  je 
on  znao  ući  u  dušu  vjernika  i  spriječio  je  svaki  pothvat  protivan  evanđeoskoj  nauci.  Redovi 
protivnika  su  se  pomalo  prorjeđivali.  Neki  su  čak  dolazili  da  se  mirno  s  njim  porazgovore. 

Janko  Vedrina  boravio  je  u  župnom  dvoru  lišen  svećeničke  službe.  Ni  djeca,  koja  su  se  u  to 
vrijeme  rodila,  nisu  bila  krštena.  Najtvrdokorniji  seljaci  slali  su  izaslanstvo  čak  i  na  kraljevsko 
namjesništvo  u  Zagrebu,  pa  i  u  Beograd,  tražeći  pomoć  od  građanske  vlasti,  koja  je  inače  po 
vlastitom  nahođenju  poslala  u  mjesto  više  žandara,  da  bi  se  buna  spriječila,  da  bi  se 
uspostavio  red  i  održao  mir. 


Budući  da  se  nemilo  stanje  sa  samim  uvjeravanjem  seljaka  nije  moglo  riješiti,  jednoga  dana 
ode  Stepinac  po  nadbiskupovu  nalogu  pod  zaštitom  žandara  da  otvori  crkvu.  Svjetina  je 
navalila  i  nije  dala.  Žandari  se  počeše  između  mnoštva  probijati.  No,  svjetina  je,  a  osobito 
žene,  počela  srljati  na  njih.  Pripovijedajući  kasnije  u  Krašiću  o  tim  doživljajima  Stepinac  je 
rekao: 

—  Što  sve  nisam  morao  slušati!  Najviše  sam  se  bojao  krvo- 

prolića.  Molio  sam  tiho  u  duši  dragog  Boga,  da  se  to  ne  bi  dogodilo.  I  prošlo  je  mimo.  Crkva 
je  otvorena.  Poslije  sam  ušao  i  u  župni  dvor. 

Zatim  je  naručio  taksi  i  odvezao  Janka  Vedrinu  u  duhovni  stol.  Nakon  toga  odmah  se  vratio 
natrag  i  slijedeće  nedjelje  je  započeo  redovitu  službu  Božju  u  župnoj  crkvi  i  ostale  župske 
poslove. 

—  Mjesec  dana  je  već  skoro  prošlo  —  priča  dalje  sam  Stepinac  —  a  nijedno  dijete,  koje  se 
rodilo  u  to  vrijeme,  nije  bilo  kršteno.  Oglasio  sam  u  crkvi,  da  će  prema  postojećim  propisima 
biti  kažnjeni  oni,  koji  u  roku  od  mjesec  dana  ne  dadu  krstiti  i  upisati  dijete  u  župne  matice. 


Drugi  dan  donesoše  cijeli  niz  djece,  da  ih  krstim.  Na  sreću  bližio  se  svibanj,  Marijin  mjesec. 
Najavio  sam,  da  će  svaki  dan  biti  svibanjska  pobožnost  s  propovijeđu.  Prvi  dan  bilo  nas  je  oko 
deset:  ja,  zvonar,  ministranti  i  još  nekoliko  njih.  Nisam  se  smeo  zbog  maloga  broja,  nego  sam 
propovijedao.  Pročulo  se  to,  i  drugi  dan  bilo  ih  je  oko  30  do  50  osoba.  Svakog  dana  je  broj  sve 
više  rastao,  dok  je  pod  kraj  mjeseca  crkva  bila  ispunjena  vjernicima.  Marija  je  pomogla  i 
pobijedila!  Koliko  sam  mogao,  uredio  sam  i  kancelariju.  I  nakon  mnogo  gorkih  časova,  kad  je 
kriza  prošla,  pozove  me  nadbiskup  u  Zagreb,  a  ovamo  dođe  novoimenovani  župnik. 

Bio  je  to  Zvonko  Štefanec.  Stepinac  mu  je  predao  župu  i  vratio  se  u  Zagreb.  Bilo  je  to 
svršetkom  lipnja  (16). 


Ali,  eto  iznenađenja!  Slijedeće  godine,  1934,  postane  dr.  Stepinac  nadbiskup-koadjutor.  Da 
obnovi  u  župi  kršćanski  duh,  župnik  Štefanec  je  od  19.  do  26.  kolovoza  priredio  pučke  misije. 
Pozvao  je  nadbiskupa-koadjutora  da  mimo  običaja  prigodom  misija  propovijeda  i  tako  neke 
još  uvijek  tvrdokorne  privede  na  pravi  put.  Stepinac  sam  pripovijeda  o  tome  slijedeće  (17): 

—  Još  je  bilo  svježe  u  uspomeni  i  meni  i  njima,  ali  sam  mislio  i  odlučio:  idem,  da  po 
mogućnosti  do  kraja  razoružam  one,  koji  su  još  bili  u  zabludi. 

Nadbiskup  koadjutor  doista  ode  u  Sv.  Ivana  Zelinu,  25.  kolovoza,  i  bio  je  svečano  dočekan. 
Održao  je  pontifikalnu  misu  i  propovijedao  poslije  mise.  Govorio  je  o  glavnoj  misli:  «Tko 
hoće  za  mnom,  neka  uzme  križ  svoj  i  slijedi  mene».  Govorio  je  otprilike  ovako:  Svaki  ima 
svoj  križ:  i  školska  djeca,  mladići  i  djevojke,  muževi  i  žene,  starci  i  starice,  roditelji  i 
gospodari, 

(16)  Podaci  toga  slučaja  uzeti  su  iz  VD  I  39  si.  -  CECELJA  5.  -  Saopćio  mgr.  Dragutin  Nežić. 

-  BELUHAN  KOSTELIĆ  36-38. 

(17)  VD  I  40. 

poglavari  i  podložnici,  pa  i  svećenici,  biskupi,  nadbiskupi  i  sam  Sv.  Otac  papa.  I  ja  sam  uzeo 
teški  križ  na  sebe  i  uzdam  se  u  pomoć  Božju,  da  ću  ga  nositi  do  smrti.  Nosite  i  vi,  dragi  moji, 
svoj  križ  uz  pomoć  Božju  do  kraja. 

Zatim  je  ciljao  na  žalosne  događaje,  koji  su  se  pred  godinu  i  pol  dogodili  u  ovoj  župi,  kad  je 
on  bio  poslan,  da  upravlja  župom.  Naglasio  je,  kako  je  velika  razlika  između  prvoga  i  drugoga 
njegova  dolaska  i  dočeka,  te  je  nastavio: 

«Sve  opraštam,  što  sam  onda  doživio  i  kada  su  mi  pljuvali  u  lice  i  kad  su  mi  pisali  pisma  puna 
prostote,  psovki,  kletava  i  izrugivanja,  sve  to  opraštam  svima  iz  dubine  svoga  srca. 
Mnogobrojna  pisma,  koja  sam  primio,  pročitao  sam,  bacio  u  koš  i  rekao:  Bože,  oprosti  im,  jer 
ne  znadu,  što  čine!  Uvijek  molim  Gospodina  Boga,  da  bi  mi  dao  tu  milost  da  svaku  uvredu 


odmah  oprostim,  čim  mije  nanesena.  Nikad  nisam  bio  osvetljiv,  i  danas  mi  nije  ni  na  kraj 
pameti,  da  se  komu  osvećujem.  Ali  iako  opraštam  sve,  stoje  bilo,  naglasujem  posebice,  da 
sam  tražio  i  da  ću  uvijek  tražiti  poslušnost  poglavarima  i  neću  dopusdti,  da  itko  dira  u  crkvenu 
stegu». 

Kada  je  spomenuo,  kako  su  pljuvali  po  njemn,  obuze  neku  ženu  takav  strah,  daje  glasno 
zavikala: 

—  Ja  nisam!  Ja  nisam! 

Nadbiskup-koadjutor  je  savršenom  pastirskom  ljubavlju  prešao  preko  svega,  kao  da  nikada  od 
njih  nije  doživio  nikakve  neugodnosti. 

Poslije  crkvenih  obreda  zadržao  se  s  mnogima  u  razgovoru  i  obnavljao  uspomene  iz  dana 
bune.  Njegov  je  pohod  razbio  i  posljednji  led,  pa  su  se  konačno  smirili  i  najtvrdokorniji. 

Narod  gaje  slušao  sa  suzama  u  očima  i  osjećao,  kako  njegove  riječi  proizlaze  iz  duše  pravoga 
duhovnog  pastira.  Nadbiskup-koadjutor  je  iza  toga  odmah  otputovao,  ah  su  se  poslije  podne 
mogli  opaziti  obilati  plodovi  njegova  posjeta,  jer  su  mnogi,  koji  su  prije  bili  smalaksali  u 
poslušnosti  prema  crkvenim  poglavarima,  došli  u  crkvu  i  obećali  poslušnost  i  poštovanje 
crkvenoj  vlasti  (18). 


Osvrćući  se  na  taj  događaj  piše  Cecelja:  «Seljačka  buna  u  Sv.  Ivanu  Zelini  bila  je  istina 
žalostan  dogođaj,  ali  se  upravo  tom  zgodom  ispoljila  ponizna,  ustrpljiva,  neustrašiva,  mudra  i 
kreposna  ličnost  dr.  Stepinca.  Dok  su  u  sličnim  dogođajima  iskorištavali  prilike  obično 
starokatolici,  kao  nekoć  u  Stenjevcu, 

(18)  Svete  misije  u  župi  Sv.  Ivan  Zelina,  u  KL  85  (1934)  451-452. 

gdje  su  zbog  istoga  slučaja  uspjeli  osnovati  svoju  župu,  dr.  Stepinac  je  u  potpunom 
zatajivanju  svoje  osobe  gledao  samo  na  besmrtne  duše  i  postavio  sebe  za  žrtvu,  da  ih  privede 
na  pravi  put  i  spasi». 

Pripovijedajući  taj  dogođaj  u  Krašiću,  kao  kardinal,  dodao  je  vrlo  skromnu  opasku:  «Kasnije 
sam  vidio,  kako  je  to  bila  dobra  škola  za  mene  i  velika  milost  Božja,  kad  su  došli  slični  pa  i 
gori  slučajevi.  Kad  ne  bih  imao  nekog  iskustva,  ljudski  sudeći,  teško  bih  se  koji  put  kasnije 
bio  snašao». 

Za  razborit  i  miran  postupak  u  Sv.  Ivanu  Zelini  dr.  Dominik  Premuš,  pomoćni  biskup,  izrekao 
mu  je  zahvalu  i  priznanje  službenim  dopisom  16.  srpnja  1933.  Stepinac  je  k  tome  dragovoljno 
svojim  sredstvima  podmirivao  nadarbinske  i  crkvene  račune  u  Sv.  Ivanu  Zelini,  odrekavši  se  i 
dijela  prihoda  u  korist  nasljednika  (19). 


Kako  je  nadbiskup-koadjutor  sve  oprostio  seljacima  proizlazi  i  iz  slijedeće  činjenice.  Selo 
Biškupec  u  župi  Sv.  Ivana  Zeline,  koje  je  vodilo  i  prednjačilo  u  buni,  kasnije  je  slalo  svake 
godine  pred  Božić  svoga  izaslanika  Jožu  k  njemu  s  molbom,  da  im  pošalje  kojega  svećenika 
za  božićnu  ponoćku  u  kapeli  njihova  sela.  Jedne  godine  je  Joža  zakasnio.  Stigao  je  u  Zagreb, 
kad  su  već  svi  svećenici,  kojim  se  moglo  raspolagati,  bili  raspodijeljeni  za  Božić.  Joža  dođe  k 
nadbiskupu-koadjutoru  te  se  potuži,  da  ne  može  nikoga  naći.  Koadjutor  mu  reče: 

—  Moj  Joža,  uz  najbolju  volju  ja  vam  nemam  koga  dati.  Jedino  da  ide  moj  ceremonijar. 

Joža  ne  znajući,  što  znači  riječ  ceremonijar,  reče: 

—  Naj  bude  ki  če,  samo  ako  zna  mašiti. 

Od  tada  je  obično  onamo  išao  nadbiskupov  ceremonijar  dr.  Dragutin  Nežić  za  božični  blagdan 

(20). 

4)  -  Bilježnik  duhovnog  stola 

Dr.  Stepinac  je  već  od  početka  svoga  boravka  u  nadbiskupskom  dvoru  surađivao  i  u 
nadbiskupskom  uredu.  Ipak  nije  imao  u  njemu  određene  službe. 

Istom  10.  travnja  1934  nadbiskup  Bauer  imenovao  gaje 

(19)  Dopis  od  16.  srpnja  1933,  pod  br.  3888,  s  potpisom  mgr.  Dominika  Premuša. 

(20)  Saopćio  mgr.  Dragutin  Nežić,  u  Rimu  1970. 

bilježnikom  duhovnog  stola  s  uputom,  da  ima  u  njegove  ruke  položiti  prisegu  (21). 

U  uredu  bi  se  povukao  k  svom  pisaćem  stolu  i  mirno  bi  obavljao  svoj  posao.  Ondje  je  tada 
bilo,  kako  primjećuje  mgr.  Dragutin  Hren,  i  nezgodnih  osoba,  pa  je  koji  put  morao  podnijeti  i 
koju  grublju  riječ.  No,  Stepinac  je  to  strpljivo  podnosio  i  nije  se  odupirao.  U  tom  tihom  poslu 
i  još  tišem  načinu  života  skromno  je  i  mirno  provodio  svoje  dane  u  nadbiskupskom  dvoru 
(22). 

U  uredskom  posluje  bio  točan,  brzo  se  snalazio  i  spretno  rješavao  spise.  Kad  gaje  u  Krašiću 
kao  kardinala  zapitao  mjesni  župnik,  da  lije  biskup  Premuš  znao  za  nakanu  nadbiskupa 
Bauera,  da  ga  kani  predložiti  za  nadbiskupa-koadjutora,  odgovorio  mu  je  (23): 

—  Ne  znam,  da  li  je  znao,  ali  kad  sam  mu  nekoliko  puta  na  zadovoljstvo  riješio  neke  akte, 
rekao  mi  je:  «Čuju,  mladi  gospon,  ovo  je  salamunsko  rješenje».  Drugi  put  mi  je  rekao:  «Čuju, 
mladi  gospon,  ž  njih  još  nekaj  bu!» 

(21)  Imenovanje  od  10.  travnja  1934,  pod  br.  53/Pr.,  potpisao  nadbiskup  Bauer. 


(22)  HREN  4. 

(23)  VD  I  72. 

1.  -  NADBISKUPIJA  I  NADBISKUP 

1)  -  Zagrebačka  nadbiskupija 

Na  današnjem  području  zagrebačke  nadbiskupije  postojala  je  u  starini  sisačka  biskupija  (304- 
535)  (1).  Nakon  njezine  propasti,  u  vrijeme  Grgura  Ninskoga,  potpalo  je  njezino  područje  pod 
oblast  ninskoga  biskupa.  A  kad  je  i  ta  biskupija  bila  ukinuta,  kralj  sv.  Ladislav  osnovao  je,  g. 
1094,  zagrebačku  biskupiju  kao  biskupiju  podložnu  ostrogonskoj  nadbiskupiji  (2). 

Budući  daje  sisački  biskup  bio  sv.  Kvirin,  koji  je  4.  lipnja  309  mučeničkom  smrću  dao  za 
Krista  sjajno  svjedočanstvo,  što  gaje  u  5.  stoljeću  opjevao  latinski  himnograf  Prudencije 
Aurelije  Klement  (3),  zagrebački  biskupi  punim  se  pravom  mogu  smatrati  nasljednicima 
njegove  biskupske  stolice,  iako  je  ova  zbog  promijenjenih  prilika  bila  prenesena  u  grad 
Zagreb.  Kao  prvi  zagrebački  biskup  spominje  se  biskup  Duh,  porijeklom  Čeh. 

Godine  1180  zagrebačka  je  biskupija  potpala  pod  kaločku  nadbiskupiju.  Pio  IX  je  apostolskim 
pismom,  11.  prosinca  1852,  zagrebačku  biskupiju  podigao  na  nadbiskupiju,  kojoj  su  odonda 
podložne  biskupije  bosansko-srijemska  (Đakovo),  senjsko-modruška,  beogradsko- 
smederevska  i  križevačka.  Prvi  nadbiskup  bio  je  Juraj  kardinal  Haulik. 

(1)  FERDO  SISIĆ,  Priručnik  izvora  hrvatske  historije,  Zagreb  1914. 

(2)  KL  81  (1931)481. 

(3)  Peristephanon  VII  (PL  60,  424  si.). 

Zagrebačka  nadbiskupija  danas  zaprema  površinu  od  22.795  km2  i  broji  oko  2,000.000 
vjernika.  Prostorno  je  ona  jedna  od  najvećih  hrvatskih  biskupija,  a  po  broju  vjernika  je  tolika, 
da  obuhvaća  otprilike  polovicu  sviju  Hrvata  katolika.  Godine  1943  je  imala  384  župe.  Župe  su 
uređene  u  43  dekanata,  a  dekanati  u  14  arhiđakonata,  kojima  su  na  čelu  arhiđakoni,  članovi 
zagrebačkog  kaptola  (4). 


2)  -  Zagrebački  biskupi 


Zagrebački  su  biskupi  i  nadbiskupi  kroz  stoljeća  igrali  važnu  ulogu  u  vjerskom  i  kulturnom 
razvitku  Hrvatskoga  Naroda. 

U  dugom  nizu  zagrebačkih  natpastira  na  poseban  način  su  se  odlikovali  svetošću  života 
dominikanac  bi.  Augustin  Kažotić,  koji  je  održao  tri  biskupijska  sabora,  obnovio  crkveni  zapt 
i  škole,  posebice  bogosloviju.  Završio  je  svoj  život,  3.  kolovoza  1323,  kao  biskup  Lucere  u 
Italiji. 

Đuro  Drašković  se  spominje  kao  muž  bogobojazan,  čestit,  ugledan,  sveta  života.  Na 
Tridentskom  saboru  se  istakao  kao  jedan  od  najvatrenijih  i  najodličnijih  otaca.  Vrativši  se  u 
Zagreb,  osnovao  je  prema  odlukama  spomenutog  sabora  sjemenište  za  odgoj  klera, 
proputovao  je  čitavu  biskupiju  kao  običan  misionar  poučavajući  narod  u  Kristovoj  nauci. 

Možda  je  jedan  od  najsimpatičnijih  zagrebačkih  biskupa  bio  Martin  Borković,  bivši  pavlinski 
general.  Iako  skromna  porijekla,  umom  i  srcem  bio  je  plemić.  Kao  časni  starac,  s  dugom  i 
sijedom  bradom,  bio  je  pozvan  iz  samostanskog  motrilačkog  života  na  zagrebačku  biskupsku 
stolicu.  Biskupijom  je  upravljao  godine  1668-1687.  Pod  kraj  života  bio  je  odreden  za 
kaločkog  nadbiskupa.  Održao  je  četiri  sabora  i  preuredio  škole  u  biskupiji.  Umro  je  u 
devedesetoj  godini  na  glasu  svetosti  (5). 

Bilo  je  tu  muževa,  koje  ni  najteže  neprilike  nisu  slomile,  kao  što  je  to  Stjepan  II  (1224-1247). 
U  Čazmi  je  osnovao  kaptol,  te  onamo  kao  i  u  Zagreb  doveo  dominikance,  u  Dubicu  pavline,  a 
u  Ivanić  redovnice  norbertinke.  Kad  su  godine  1213  Tatari  opustošili  i  porušili  zagrebačku 
katedralu,  crkve,  kaptol,  samostane  i  škole,  on  je  počeo  velikom  odlučnošću  i  požrtvovnošću 
iznova  graditi  i  uspostavljati,  što  je  bilo  porušeno. 

(4)  Izvješće  nadbiskupa  dr.  Stepinca  podastrto  Sv.  stolici  g.  1943.  Prijepis  se  čuva  u  NAZ. 

(5)  IVAN  ŠIMUNOVIĆ,  Martin  Borković,  u  KL  95  (1944)  215. 

Kao  herojski  branič  europske  kulture  odlikovao  se  Toma  Bakač. 

Sjemeništu  su,  osim  biskupa  Draškovića,  posvećivali  veliku  pažnju  Nikola  Stepenić,  Franjo 
Ergeljski-Hasanović-Vinković,  kojemu  su  fanatični  kalvinci  na  ugarskom  saboru  čupali  i  kosu 
i  bradu,  jer  je  apostolskim  žarom  čistio  Međimurje  od  njihovih  zabluda. 

U  promicanju  narodne  prosvjete  istakli  su  se  Petar  Petretić,  koji  je  u  svom  dvoru  hranio 
siromašne  đake  i  pomagao  fra  Luku  Ibrišimovića,  da  je  još  pod  turskom  vladavinom  mogao  u 
Požegi  osnovati  školu. 

Šimun  Bratulić,  pavlin,  pozvao  je,  godine  1606,  u  Zagreb  isusovce,  koji  su  odmah  slijedeće 
godine  otvorili  gimnaziju  s  300  đaka. 


Maksimilijan  Vrhovac  (1787-1827)  je  bio  jedan  od  pokretača  «ilirskoga  pokreta».  Osnovao  je 
vlastitu  tiskaru,  pisao  knjige,  rasprave  i  pjesme.  Na  požunskom  saboru  je  branio  vrijednost  i 
ljepotu  hrvatskoga  jezika.  Godine  1813  napisao  je  divnu  i  glasovitu  okružnicu  o  sakupljanju 
narodnoga  blaga,  starih  knjiga  i  rukopisa.  Brinuo  se  za  akademsku  i  biskupijsku  knjižnicu, 
proširio  sjemenište,  a  godine  1827  otvorio  je  i  obilno  obdario  sirotište  za  đake. 

Juraj  kardinal  Haulik  (1837-1869),  prvi  nadbiskup,  brinuo  se  mnogo  za  dobar  odgoj  klera, 
osnovao  je  žensku  redovničku  družbu  milosrdnih  sestara,  pokrenuo  Katolički  list,  utemeljio 
katoličko  književno  Društvo  sv.  Jeronima  i  Gospodarsko  društvo  (6). 

3)  -  Biskupovanje  dr.  Antuna  Bauera 

Četvrti  zagrebački  nadbiskup  dr.  Antun  Bauer  imenovanje  godine  1911  nadbiskupom- 
koadjutorom  s  pravom  nasljedstva,  a  nakon  smrti  dr.  Jurja  Posilovića,  sjeo  je  na  stolicu 
zagrebačkih  nadbiskupa,  26.  travnja  godine  1914. 

Službovao  je  najprije  kao  profesor  religije  na  gimnaziji,  a  kasnije  kao  profesor  na 
bogoslovskom  fakultetu  zagrebačkog  sveučilišta,  gdje  je  kroz  20  godina  predavao  filozofiju  i 
apologetiku.  Bio  je  urednik  Katoličkog  lista,  i  to  upravo  onda,  kada  je  u 

(6)  I.  MATIJACA,  Zagrebački  biskupi  -  pioniri  hrvatske  prosvjete,  u  KL  90  (1939)  201-202, 
212-213.  -  J.  BUTURAC,  Uz  850-godišnjicu  zagrebačke  biskupije,  u  KL  95  (1944)  1  si. 

novinstvu  pogubni  liberalizam  sa  svojim  zabludama  počeo  dizati  glavu. 

Prebogati  darovi  duha  i  srca  došli  su  do  izražaja  u  njegovu  profesorskom  radu  na  teološkom 
fakultetu  u  Zagrebu.  Njegova  su  se  predavanja  odlikovala  oštroumnošću,  jasnoćom,  logičnom 
dosljednošću  i  toplinom  proživljena  uvjerenja.  Njegova  Ontologija  i  Teodiceja,  kao  i  brojne 
objelodanjene  rasprave,  koje  su  bile  siguran  vodič  kroz  labirint  modernih  zabluda,  ostaju 
svjedoci  njegova  dubokog  uma. 

Kao  nadbiskup  dao  se  odmah  na  posao  da  obnovi  vjerski  život.  Uspostavlja  i  preuređuje 
sveudiljno  klanjanje  u  cijeloj  nadbiskupiji,  uvodi  Rimski  obrednik  na  hrvatskom  jeziku, 
održava  veličanstvene  euharistijske  kongrese.  Da  riješi  krizu  svećeničkih  zvanja,  koja  je  bila 
jedna  od  teških  posljedica  prvoga  svjetskoga  rata,  počinje  u  zajednici  s  đakovačkim  biskupom 
dr.  Antunom  Akšamovićem,  godine  1925,  graditi  na  sunčanom  brijegu  povrh  Zagreba 
dječačko  sjemenište,  koje  je  bilo  otvoreno  g.  1928.  U  sjemeništu  je  bilo  mjesta  za  400 
pitomaca.  Time  je  osigurao  katolički  odgoj  svećeničkog  podmlatka  ne  samo  za  zagrebačku 
nadbiskupiju  već  i  za  susjedne  biskupije. 

Za  vrijeme  prvog  svjetskog  rata  dao  je  nadbiskup  Bauer  primjer  najveće  požrtvovnosti, 
ustupivši  zgradu  svoga  najvažnijeg  zavoda,  bogoslovskog  sjemeništa,  za  bolnicu  ranjenih 
vojnika. 


Za  vodstvo  bogoslovskog  sjemeništa  i  za  fakultet  odabire  najbolje  i  najspremnije  svećenike, 
da  budu  poglavari  i  profesori. 

Unapređuje  i  potpomaže  razvitak  redovničkog  života  osnivanjem  novih  redovničkih  kuća  i 
zajednica. 

Kada  se  iza  prvog  svjetskog  rata  počeo  širiti  nezdravi  duh  među  svećenstvom,  koji  je 
nekolicinu  odveo  u  starokatolicizam,  odvažno  se  odupro  tom  pokretu.  Za  obnovu  svećeničkog 
duha  potiče  na  osnivanje  svećeničke  Marijine  kongregacije,  a  za  tvarno  dobro  svećenstva 
osniva  «Uzajamnost»,  kreditnu  i  nabavljačku  zadrugu  za  kler. 

Godine  1925  održao  je  biskupijski  sabor,  prvi  nakon  100  godina.  Osniva  bogoslovsku 
akademiju  i  promiče  hrvatsko  katoličko  književno  Društvo  sv,  Jeronima. 

Kad  je  godine  1917  Benedikt  XV  izdao  novi  crkveni  zakonik,  dr.  Bauer  je  dao  svima  primjer, 
kako  ga  valja  provoditi  u  crkvenom  životu. 

Njegovim  su  nastojanjem  uvedene  biskupske  konferencije,  kojima  on  predsjeda.  Osniva 
obavještajni  odbor,  koji  je  imao  obavještavati  biskupe  o  dnevnim  pojavama  u  vjerskom  i 
moral- 

nom  životu,  ukoliko  oni  sami  zbog  prezaposlenosti  ne  bi  dospjeli  steći  dovoljno  poznavanje 
tekućih  zbivanja  i  prilika. 

Mecenatskom  darežljivošću  i  savjetom  unapređuje  Jugoslavensku  akademiju  znanosti  i 
umjetnosti.  Velikodušno  pomaže  Hrvatsko  sveučilište.  Njegovom  pomoću  i  blagoslovom 
Sveučilište  dobiva  medicinski  i  šumarsko-gospodarski  fakultet. 

Kroz  punih  26  godina  je  nadbiskup  Bauer  upravljao  prostranom  nadbiskupijom  u  vrijeme 
velikih  događaja,  koji  su  potresli  temelje  narodnog,  državnog  i  cjelokupnog  javnog  života. 
Njegova  je  neprolazna  zasluga,  daje  ne  samo  zagrebačka  nadbiskupija  nego  i  cijela  katolička 
Crkva  u  Jugoslaviji  u  tom  razdoblju  prošla  bez  većih  potresa  kroz  velike  promjene  i 
poteškoće. 

Iznad  svega  bio  je  nadbiskup  Bauer  svećenik  po  srcu  Božjem  i  dobar  pastir  duša.  Njegovo 
biskupovanje  pada  u  vrijeme  velike  duhovne  obnove,  koju  je  započeo  sv.  Pio  X. 

Najmiliji  predmet  njegova  razgovora  bio  je  vjerski  preporod  nadbiskupije.  Ustrajno  je  tražio  i 
otkrivao  načine,  kako  da  liječi  rane,  koje  su  rat  i  poratno  vrijeme  zadali  gospodarkoj  snazi 
nadbiskupije.  Na  svakom  području  je  bio  narodu  vođa  i  učitelj.  Njegovi  nagovori  i  poslanice 
prepune  su  zlatnih  riječi  i  pobuda,  kojima  je  zacrtavao  napredan  rad  pojedinaca  i  cijele 
crkvene  zajednice.  Njegovu  budnome  oku  nije  izmakla  nijedna  važna  pojava,  koja  bi  bila  u 
vezi  s  vjersko-ćudorednim  životom  i  djelovanjem  katoličke  Crkve. 


Stoga  je  njegov  stav  i  njegovo  mišljenje  bilo  uvažavano  i  na  najvišem  mjestu.  Sv.  Otac  Pijo 
XI,  godine  1929,  u  pismu,  što  mu  gaje  upravio,  raduje  se  i  hvali  vrline  njegove  duše.  Godine 
1936,  prigodom  25-godišnjice  njegova  biskupovanja,  cijeli  jugoslavenski  katolički  episkopat 
izdaje  izjavu,  u  kojoj  ga  priznaje  najzaslužnijim  i  najvećim  među  biskupima  Jugoslavije  (7). 

Nadbiskup  Bauer  je  uz  to  revno  njegovao  život  molitve.  Uz  obične  svećeničke  molitve  i 
dnevno  prikazivanje  presv.  euharistijske  žrtve,  danomice  je  u  svojo]  kućnoj  kapeli  obavljao 
jednosatno  klanjanje  Isusu  u  presv.  Oltarskom  sakramentu. 

(7)  Promemoria  Katoličkog  episkopata  Jugoslavije  preuzv.  nadbiskupu  dru  A.  Baueru,  u  KL 
87  (1936)  76.  -  Dvadesetgodišnjica preuzv.  dra  Antuna  Bauera,  u  KL  85  (1934)  205. 

4)  -  U  potrazi  za  nasljednikom 

Već  godine  1924  počelo  se  u  cijeloj  nadbiskupiji  govorkati,  da  će  nadbiskup  tražiti  koadjutora 
(8).  Možda  je  na  ove  glasine  smjerao  nadbiskup  u  svom  odgovoru  na  čestitke  svećenstva 
prigodom  70.  godišnjice  života.  U  tom  je  govoru  istaknuo,  da  se  usprkos  godinama  osjeća 
jakim,  snažnim  i  za  rad  sposobnim  (9). 

Prilike  su  u  državi  ipak  bile  takve,  daje  pravovremeno  morao  misliti  na  to,  tko  će  ga 
naslijediti.  U  slučaju,  ako  bi  umro  bez  određenog  nasljednika,  prema  konkordatu  sklopljenom 
godine  1850  s  Austrijom,  koji  je  na  teritoriju  Hrvatske  i  Slavonije  ostao  na  snazi  i  u  novoj 
državi,  dok  ne  bi  bio  imenovan  novi  nadbiskup,  nastupio  bi  tzv.  «interkalar»,  od  kojega  bi 
samo  država  imala  veliku  korist,  dok  bi  nadbiskupija  imala  tešku  duhovnu  i  tvarnu  štetu.  U 
slučaju  da  bi  se  nadbiskupska  stolica  ispraznila,  svi  bi  se,  naime,  prihodi  nadbiskup ijske 
nadarbine  dijelili  na  tri  djela:  jedan  bi  išao  sjemeništu,  drugi  kapitularnom  vikaru  zbog 
upravnih  poslova,  a  treći  u  državnu  blagajnu.  Dapače,  povjerenik  državne  vlasti,  koji  bi  u  tu 
svrhu  bio  imenovan,  imao  bi  veliku  riječ  u  upravi  nadbiskup ijskih  dobara.  Apostolski  nuncij  u 
Beogradu  morao  bi  vladi  saopćiti  kandidate  za  nadbiskupsku  stolicu  i  upitati,  da  li  vlada  ima 
što  protiv  njih.  Kako  je  u  ono  vrijeme  Zagreb  bio  u  političkoj  opoziciji  prema  Beogradu, 
moglo  se  dogoditi,  da  bi  vlada  otezala  s  imenovanjem  nadbiskupa,  što  bi  za  nadbiskupiju 
značilo  veliku  duhovnu  štetu,  jer  kapitulami  vikar,  koji  nadbiskupijom  upravlja  samo 
privremeno,  ne  može  ništa  stalno  poduzeti  prema  pravnom  pravilu:  «Vacante  sede,  nihil 
innovetur  —  dok  je  stolica  prazna,  ne  smije  se  ništa  promjenjivati». 

a)  -  Razni  kandidati 

Godine  1928  počela  se  među  klerom  pronositi  vijest,  da  će  koadjutorom  postati  dr.  Antun 
Slamić,  koji  je  bio  rodom  iz  Trsta.  Pošto  je  Italija  prema  Rapallskom  ugovoru  zauzela  Istru  i 
dva  dekanata  u  Kranjskoj  (Postojnu  i  Idriju),  počeo  je  ondje  progon  hrvatskoga  i  slovenskoga 
svećenstva.  Zbog  toga  su 


(8)  Gl.  DnevBauer  VIII.  -  HREN  5-10.  -  VD  I  32  77;  II  148;  III  1 19  si. 


(9)  Pisac  ovog  djela  prisustvovao  je  tome  činu  i  čuo  nadbiskupov  govor. 

mnogi  svećenici  iz  zaposjednutih  krajeva  ostavili  zemlju  i  pošli  u  Hrvatsku. 

Među  njima  je  bio  i  dr.  Antun  Slamić.  Učen,  vanredno  sposoban,  marljiv  i  okretan  u 
poslovima  dođe  u  Zagreb  g.  1920  na  preporuku  dr.  Stjepana  Bakšića,  koji  gaje  upoznao  za 
vrijeme  studija  u  Innsbrucku.  Bio  je  tek  pet  godina  svećenik,  a  postigao  je  doktorat  iz 
filozofije,  teologije  i  prava.  Nadbiskup  Bauer  gaje  imenovao  svojim  tajnikom.  Kako  je  bio 
marljiv,  uporan  i  sposoban,  nadbiskup  mu  povjeri  velik  dio  vlasti  u  nadbiskupiji.  Već  godine 
1922  bio  je  imenovan  "tajnim  komornikom"  Sv.  Oca,  a  godine  1925  "kanonikom  a  latere". 
Njegovo  promaknuće  za  koadjutora  bilo  je,  dakle,  vrlo  vjerojatno.  No  kad  je  papinski  nuncij  u 
Beogradu  o  tome  govorio  s  ministrom  Marinkovićem,  ovaj  seje  tome  usprotivio  zbog 
njegova  istarskog  porijekla. 

Pitanje  koadjutora  je  privremeno  skinuto  s  dnevnog  reda,  no  ponovno  je  godine  1930  i  dalje 
postalo  svakidašnjim.  Dne  10.  prosinca  1931  bili  su  kod  nadbiskupa  grof  Erdody  i  dr.  Angelo 
Ruspini  te  mu  govorili,  da  se  mora  pobrinuti  za  nasljednika.  Nadbiskup  je  odgovorio,  daje  u 
tom  pravcu  učinio  korake  i  da  će  slijedećih  dana  požuriti  rješenje.  Listu  svojih  kandidata, 
kako  izgleda,  poslao  je  mgr.  Hermenegildu  Pellegrinetti,  nunciju  u  Beogradu,  preko  biskupa 
dr.  Njaradija,  koji  mu  je  na  povratku  iz  Beograda  saopćio,  da  se  nuncij  ne  može  odlučiti  ni  za 
jednoga  od  predloženih. 

Vlada  je  u  ono  vrijeme  pozorno  hvatala  svaku  vijest  o  kandidatima  za  koadjutora.  Kandidate, 
koje  je  nadbiskup  predložio,  odbila  je  ili  vlada,  ili  Sv.  stolica,  a  one,  koje  je  vlada  htjela, 
otklonila  bi  Sv.  stolica.  I  tako  se  rješenje  toga  pitanja  neprestano  odgađalo. 

Kada  se  u  srpnju  g.  1932  nadbiskup  Bauer  sa  svojim  obredničarom  dr.  Stepincem  nalazio  u 
Rogaškoj  Slatini,  posjetio  gaje  apostolski  nuncij  mgr.  Pellegrinetti.  Obojica  su  raspravljala 
zajedno  cijeli  sat.  O  predmetu  rasprave  nisu  nikome  ništa  spomenuli.  Ali  iz  svega  se  vidjelo, 
daje  nuncij  došao  zbog  pitanja  koadjutora,  što  se  kasnije  i  ustanovilo.  Nuncij  je  saopćio 
nadbiskupu,  daje  Sv.  stolica  odbila  onoga,  kojega  je  on  predložio,  a  to  je  na  nadbiskupa 
mučno  djelovalo.  U  takvu  raspoloženju  nije  dao  nikakva  protuprijedloga,  već  je  izjavio,  da  će 
stvar  proučiti. 

Početkom  kolovoza  bio  je  predložen  novi  kandidat  za  koadjutora.  U  tu  je  svrhu  nuncij  stigao 
u  Zagreb,  9.  kolovoza,  i  o  tom  pitanju  je  raspravljao  s  nadbiskupom.  Nuncijev  kandidat 

je  sada  bio  dr.  Aleksandar  Gahs,  uzoran  svećenik,  velik  učenjak,  koji  je  jedva  jedvice  pristao 
na  ovu  kandidaturu.  Dne  10.  kolovoza  1932  mgr.  Pacini  predao  je  kraljevskoj  vladi  u 
Beogradu  prijedlog,  da  dr.  Gahs  bude  imenovan  koadjutorom.  Protiv  te  kandidature  je 
najenergičnije  ustao  kralj  Aleksandar,  jer  da  ga  je  dr.  Gahs  u  dva  navrata  napao  u  jednom 
predavanju.  Navodno  je  kralj  rekao: 

—  Ne  mogu  vladati  dva  Aleksandra! 

Svećenstvo  je  mislilo,  da  Sv.  stolica  neće  popustiti  kraljevoj  opoziciji.  U  tom  očekivanju  je 
prošla  i  cijela  godina  1933. 

Nadbiskup  se  zbog  svoje  visoke  starosti  nalazio  u  velikoj  neprilici  i  stisci.  Kako  je  bio  intiman 
prijatelj  nadbiskupa  dr.  Antuna  Jegliča,  stalno  gaje  pohađao.  Jednom  zgodom  gaje  posjetio 
kod  cistercitau  Stični,  kamo  se  nadbiskup  Jeglič  povukao,  pošto  se  odrekao  ljubljanske 
biskupije  i  dobio  nasljednika  u  osobi  dr.  Gregorija  Rožmana.  Jedne  noći  bi  probuđena  cijela 
opatija.  I  sam  nadbiskup  Jeglič  je  ustao  iz  kreveta,  jer  su  našli  u  opatovoj  kapeli  nadbiskupa 
Bauera  kako  leži  pred  oltarom  i  gorko  plače. 

—  Stoje,  Preuzvišeni?  zapita  dr.  Jeglič  nadbiskupa  Bauera. 

—  U  brizi  sam  za  svoju  nadbiskupiju,  ne  mogu  dobiti  nasljednika.  Ti  ga  imaš,  moli  se,  da  ga  i 
ja  dobijem,  odgovori  nadbiskup  Bauer  (10). 

Iza  jedne  biskupske  konferencije  ostao  je  u  zagrebačkom  nadbiskupskom  dvoru  kao  gost 
biskup  senjski  Starčević.  U  razgovoru  s  nadbiskupom  Bauerom  padne  govor  na  Stepinca.  Na 
to  će  biskup  Starčević: 

—  Pa  evo  vam  nasljednika. 

—  Nemoguće!  Nema  propisane  kanonske  dobi,  odgovori  nadbiskup  Bauer. 

—  No,  on  je  doktor  Gregorijane.  Rim  će  mu  dati  oprost  od  nedostatka  dobi. 

—  A  Beograd?  —  U  to  padne  nadbiskupu  Baueru  na  pamet  jedna  okolnost  te  reče: 

—  Stepinac  je  bio  solunski  dobrovoljac.  To  će  našega  kralja  zanijeti!  K  tome  je  pričuvni 
časnik  (1 1). 

(10)  Prema  usmenom  saopćenju  samoga  kardinala  Stepinca  vlč.  L.  Povše. 

(11)  Prema  usmenom  pripovijedanju  mgr.  R.  Rodića,  beogradskog  nadbiskupa,  vlč.  L.  Povše. 

b)  -  Neočekivani  kandidat 


Jednom  zgodom  je  nadbiskup  Bauer  razgovarao  s  nuncijem  Pellegrinetti.  Tom  zgodom  reče 

(12): 


—  Svi  pokušaji,  koje  smo  zadnjih  godina  učinili,  da  nađemo  podesna  kandidata  za  koadjutora, 
pali  su  u  vodu.  Imao  bih  jednoga  da  predložim,  ali  što  hoćete,  ima  samo  36  godina,  a  svećenik 
je  tek  tri  godine. 

—  Tko  bi  bio  taj?  —  upita  ga  nuncij? 

—  To  je  moj  ceremonijar  Alojzije  Stepinac,  koji  je  ovdje  sa  mnom. 

Nakon  toga  razgovora  nuncij  saopći  to  tajniku  nuncijature  mgr.  Pavlu  Bertoli,  koji  mu  reče: 

—  Mislim,  da  neću  pogriješiti,  ako  kažem,  da  je  to  sam  Duh  Sveti  nadahnuo  mgr.  Baueru. 

—  Ma  što  velite?  —  upita  ga  nuncij . 

—  Kad  bi  Stepinac  imao  deset  godina  više,  uvjeren  sam,  da  bi  već  bio  koadjutor.  Ako  ga  mgr. 
Bauer  predlaže,  iako  nekako,  rekao  bih,  kradom,  zašto  ne  bismo  pokušali  poduzeti  potrebne 
korake? 

U  tome  međuvremenu  umre,  27.  veljače  1934,  zagrebački  pomoćni  biskup  i  generalni  vikar 
dr.  Dominik  Premuš,  a  nadbiskup  se  teško  razbolio.  Nije  imao  nimalo  nade,  da  će  ozdraviti. 
Teško  je  snosio  svoju  bolest,  ali  još  teža  mu  je  bila  pomisao  na  nadbiskupiju:  što  će  biti  od 
nje,  ako  umre,  a  ne  bude  imao  određena  nasljednika?  Jedva  jedvice  se  dovukao  iz  kreveta  do 
pisaćeg  stola  i  olovkom  je  apostolskom  nunciju  u  Beograd  napisao  (13): 

«Teško  sam  bolestan,  zapravo  bolestan  na  smrt.  Što  će  biti  bez  koadjutora?  Interkalar  je 
strašna  stvar  za  nadbiskupiju.  Vlada  će  zavlačiti  imenovanje  moga  nasljednika  samo  zato,  da 
što  više  prihoda  izvuče  za  sebe.  Propao  je  vaš  kandidat  dr.  Magjerec,  propali  su  moji 
kandidati,  propao  je  i  dr.  Gahs.  Ne  znam  drugo  nego  da  vas  zamolim,  da  predložite  dr. 

Alojzija  Stepinca.  On  je  mlad,  trebat  će  dispenzu,  noja  za  njega  jamčim,  a  drugoga  ne  znam 
niti  ga  mogu  predložiti«. 

Nuncij  to  javi  u  Rim.  Papino  državno  tajništvo  zatraži  obavijesti  o  dr.  Stepincu  u 
Germanikumu,  gdje  je  sedam  godina 

(12)  Uspomene  na  kardinala  Stepinca,  koje  je  14.  veljače  1970  Pavao  kard.  Bertoli  govorio  na 
magnetofonu  u  Rimu. 

(13)  Pripovijedao  je  sam  nadbiskup  Bauer  poglavarima  zagrebačkog  sjemeništa.  Dr.  D. 
HREN,  gl.  gore  bilj.  2. 

boravio  za  vrijeme  svojih  studija.  Već  5.  ožujka  šalje  rektor  Germanikuma  odgovor  na  papino 
državno  tajništvo,  iznoseći  o  dr.  Stepincu  mišljenje  dvojice  svećenika,  dr.  Keilbacha  i 
Schneidera,  koji  su  ga  dobro  poznavali.  Te  su  obavijesti  bile  najbolje.  Rektor  je  tome 
mišljenju  dodao  slijedeće  (14):  «Velečasni  g.  Stepinac  je  bio  u  kolegiju  uzor  svećeničke 
ozbiljnosti,  muž  povjerenja  bivšega  spirituala  Pfiilfa,  štovan  od  pitomaca  kao  svetac.  U 
domovini  ga  cijene  zbog  van  rednih  darova.  Kada  u  biskupiji  koja  stvar  ne  ide  naprijed,  šalju 
velečasnoga  Stepinca.  Pripovijeda  se,  daje  s  najboljim  uspjehom  umirio  jedno  selo,  koje  je 
neki  loši  svećenik  tako  fanatizirao,  da  su  htjeli  ubiti  svakoga  drugog,  koga  bi  biskup  poslao 
kao  župnika». 

I  kraljevski  dvoru  Beogradu  je  primio  obavijest,  da  Sv.  stolica  kani  imenovati  dr.  Stepinca 
koadjutorom.  Kralj  Aleksandar  je  o  tome  upitao  predstavnike  vlasti  u  Zagrebu,  ali  nije  dobio 
odande  nikakvih  pouzdanih  obavijesti  (15).  Zato  je  u  Zagreb  poslao  ministra  dr.  Stjepana 
Srkulja,  koji  je  otišao  k  nadbiskupu  Baueru  te  mu  je  rekao: 

—  Poslao  me  kralj  da  se  propitam  i  potražim  podatke  o  kandidatu  za  koadjutora.  Mislim,  da 
kao  Varaždinac  ne  mogu  dobiti  bolje  podatke  o  Stepincu  nego  što  mi  ih  možete  dati  vi». 

—  Stepinac  je,  odgovori  mu  nadbiskup,  sin  dobro  stojećih 
(14)  Arhiv  Germanikuma  u  Rimu:  Roma,  ii  5  maržo  1934. 

Sua  Eccellenza 

Rev.mo  Msgr  Pizzardo 
Citta  del  Vaticano 

Le  ulteriori  informazioni  le  quali  mi  furono  date  quanto  al  Dott.  Stepinac  di  Zagreb  cosi  da 
parte  del  Rev.  Padre  Miiller,  oggi  professore  dell'Universita  Gregoriana,  tutti  gli  anni  della 
dimora  del  Rev.  Stepinac  a  Roma  uno  dei  moderatori  del  Collegio,  come  dei  Rev.  Sgri  Dottori 
Schneider  e  Keilbach  i  quali  lo  conoscevano  ancora  parecchi  anni  qui  —  Sgr  Keilbach  lui 
stesso  Jugoslavo  avendolo  trovato  anche  a  Zagreb  un  mese  fa  —  sono  non  soltanto  buone  ma 
ottime.  II  Rev.  D.  Stepinac  fu  nel  Collegio  l'esempio  vivo  della  serieta  sacerdotale,  l'uomo  di 
fiducia  del  fu  Spirituale  P.  Pfulf,  venerato  lui  stesso  come  un  santo  da  tutti  gli  alunni.  In  patria 
lui  e  stimato  come  uomo  di  đoni  straordinari.  Quando  nella  diocesi  qualche  cosa  si  fa  a  stento 
R.D.  Stepinac  si  manda  li.  Per  esempio  si  racconta  che  abbia  con  ottimo  successo  calmato  un 
villaggio  ii  quale  era  cosi  preso  da  un  cattivo  sacerdote  che  voleva  ammazzare  ogni  altro  che 
fosse  mandato  dal  Vescovo  come  parroco. 

Anche  come  amministratore  sensu  stricto  non  poteva  sentire  niente  di  contrario. 

Di  V.  Eccellenza 
in  Cristo  devotissimo 
Rettore 


(15)  Pismo  Nikole  Kolareka,  komu  je  to  sam  nadbiskup  Bauer  pripovijedao. 

seljačkih  roditelja.  Bio  je  jugoslavenski  dobrovoljac  i  mnogo  radi  za  sirotinju  na  zagrebačkoj 
periferiji. 

Ministar  Srkulj  iznio  je  kralju  te  podatke.  Kralj  je  zapitao  komandu  armijske  vlasti  u  Skoplju, 
da  li  stoji,  daje  Stepinac  služio  kao  jugoslavenski  dobrovoljac,  i  dobivši  potvrdu,  odmah  je 
pristao  na  tu  kandidaturu  (16). 

Nadbiskup  je  međutim  ozdravio,  ali  je  trebao  oporavka.  U  korizmi  pođe  u  Dalmaciju  na 
oporavak.  Pratio  gaje  dr.  Stepinac  i  tajnik  dr.  Slamić.  Putujući  na  Brač,  prolazili  su  kroz  Sinj, 
gdje  franjevac  o.  Ivan  Glibotić  upita  dr.  Stepinca: 

—  Što  se  govori,  tko  će  biti  nadbiskup-koadjutor? 

—  Jedno  je  sigurno,  odgovori  mu  dr.  Stepinac,  ja  ili  vi  nećemo  biti. 

Nije  ni  slutio,  što  mu  Božja  providnost  pripravlja  (17). 

Kad  se  nadbiskup  dr.  Bauer,  4.  travnja,  vratio  sa  svojim  pratiocima  u  Zagreb,  dobio  je 
obavijest,  da  kralj  povlači  svoj  pristanak.  U  to  dođe  k  njemu  biskup  dr.  Dionizije  Njaradi,  koji 
ga  nagovori,  da  ode  u  Beograd  te  se  s  nuncijem  dogovori  u  stvari  imenovanja  koadjutora. 
Nadbiskup  brzojavi  nunciju,  da  dolazi  u  Beograd  poslije  pravoslavnog  Uskrsa. 

Doista,  12.  travnja  u  7  s.  ujutro,  stigne  nadbiskup  Bauer  u  pratnji  dr.  Slamića  u  Beograd,  gdje 
ih  dočeka  tajnik  nuncijature  mgr.  Pavao  Bertoli.  Odsjeli  su  u  nuncijaturi.  Nadbiskup  je  krio 
pred  svojim  tajnikom  svrhu  toga  putovanja,  iako  je  taj  naslućivao,  o  čemu  se  radi.  Prije  podne 
nije  nikamo  izlazio,  dok  je  u  5  s.  poslije  podne  posjetio  beogradskog  nadbiskupa  mgr.  Rafaela 
Rodića,  a  iza  toga  je  pošao  ministru  Srkulju  da  posreduje  u  stvari  subotičkog  biskupa  mgr. 
Lajče  Budanovića.  Slijedećeg  dana,  tj.  13.  travnja,  bio  je  nadbiskup  Bauer  u  5  s.  poslije  podne 
primljen  u  audijenciju  kod  kralja  Aleksandra  na  Dedinju.  Audijencija  je  trajala  četvrt  sata  i 
bila  je  srdačna.  Tom  je  zgodom,  kako  je  Pellegrinetti  kasnije  kao  kardinal  pripovijedao  u 
Rimu,  nadbiskup  Bauer  kralju,  koji  je  povukao  svoj  pristanak  na  kandidaturu  Stepinčevu, 
jednostavno  rekao: 

—  Veličanstvo,  naš  narod  veli:  Kraljeva  se  ne  poriče.  Time  je  dobio  kraljevu  konačnu  privolu 
za  Stepinčevo  imenovanje  (18). 

Nadbiskup  je  još  iste  večeri  u  11,15  s.  napustio  s  tajnikom 

(16)  N.  mj. 

(17)  Saopćio  o.  Roko  Tomić,  koji  je  prisustvovao  tome  razgovoru. 

(18)  Saopćio  kard.  Pellegrinetti  Stjepanu  Sakaču,  Rim. 

Beograd,  a  otpratili  su  ga  do  željezničkog  kolodvora  mgr.  Bertoli,  dr.  Juretić  i  dr.  Petlić  (19). 

Pošto  je  sa  Sv.  stolicom  i  kraljem  već  sve  bilo  uređeno,  jednoga  dana  nadbiskup  reče 
Stepincu: 

—  Lojzek,  vi  ćete  biti  moj  koadjutor  i  nasljednik. 

Dr.  Stepinac  ga  samo  u  čudu  pogleda,  kako  je  kasnije  sam  nadbiskup  Bauer  pripovijedao 
poglavarima  sjemeništa,  i  nije  uzeo  ozbiljno  te  riječi,  nego  je  prasnuo  u  smijeh. 

No,  nadbiskup  je  nastavio  sasvim  ozbiljno,  te  mu  poče  razlagati  kako  stvari  stoje  i  ponovi 
izjavu,  da  će  on  biti  njegov  koadjutor. 

Dr.  Stepinac  je  bio  toliko  iznenađen  tim  riječima  svoga  nadbiskupa,  te  je  u  prvi  čas  pomislio, 
daje  starca  ostavila  pamet  (20).  No,  videći,  da  nadbiskup  doista  ozbiljno  govori,  padne  na 
koljena  i  sklopljenih  ga  ruku  počne  moliti,  da  ga  nikako  ne  predlaže  za  to  mjesto,  jer  da  je 
mlad  i  da  nije  sposoban  voditi  tako  veliku  nadbiskupiju.  Nadbiskup  je  još  u  par  navrata  o 
tome  razgovarao  s  njime,  pa  kad  mu  je  u  tom  međuvremenu  spomenuo,  daje  to  imenovanje 
već  na  putu,  Stepinac  se  branio  da  to  ne  može  biti. 

Stepinac  se  savjetovao  sa  svojim  ispovjednikom.  Zaklinjao  je  i  nuncija,  neka  mu  pomogne,  da 
ga  ne  bi  zapala  ta  služba.  Spomenuo  je,  da  u  nadbiskupiji  ima  dosta  učenih  i  kreposnih 
svećenika,  koji  dobro  poznaju  prilike,  a  on  daje  još  premlad  za  tu  službu.  No,  nuncij  gaje 
tješio  riječima: 

—  Budite  mirni!  Pogrješka,  da  ste  mlad,  postaje  svakim  danom  sve  manja. 

Nakon  nagovaranja  dan  mu  je  rok  na  razmišljanje.  Dr.  Stepinac  je  kasnije  pripovijedao,  da  je 
tih  dana  mnogo  plakao  pritisnut  od  tjeskobe  i  da  su  mu  mnoge  noći  prošle  u  besanici. 

c)  -  « Sveti  je  Otac  odredio!» 

Vidjevši  nadbiskup  Bauer,  kako  se  dr.  Stepinac  opire  da  pristane,  napiše  o  svemu  tome  pismo 
Sv.  Ocu  i  zamoli  ga,  da  on  sam  naloži  dr.  Stepincu  da  prihvati  imenovanje.  Jednoga  dana 
pozove  nadbiskup  k  sebi  dr.  Stepinca  te  mu  ozbiljno  saopći,  da  će  biti  imenovan  koadjutorom. 
Stepinac  se  opet  opirao  te  reče: 

(19)  Dnev Bauer  VIII,  3.  travnja  1934. 


(20)  VD  I  32. 

—  To  nikako  ne  primam.  Nitko  me  na  to  ne  može  prisiliti,  i  u  toj  se  stvari  ne  mogu  nikome 
pokoriti. 

—  A  bi  li  se  pokorio  Sv.  Ocu,  ako  vam  to  naloži?  zapita  ga  nadbiskup. 

—  Pa  Sv.  Otac  neće  i  ne  može  to  odrediti,  odgovori  Stepinac. 

—  Odredio  je!  reče  mu  nadbiskup  i  pokaže  pismo  Sv.  Oca.  Stepinac  na  to  brižne  u  plač. 


Pri  kraju  roka,  koji  mu  je  bio  dan,  da  stvar  ozbiljno  promisli,  odnese  on  sam  na  poštu  brzojav 
za  nuncija  u  Beogradu,  koji  je  glasio:  «Pellegrinetti  apostolski  nuncij  Beograd  —  Nakon 
zrelog  razmišljanja  affirmative  nadbiskup  Bauer». 

Kada  je  Stepinac  kasnije  kao  kardinal  o  tome  pripovijedao,  rekao  je  (21): 

—  Tko  bi  na  pošti  mogao  slutiti,  što  je  sve  sadržano  u  toj  jednoj  riječi  affirmative?!  A  meni  je 
bilo  prilično  poznato,  što  to  znači  za  mene.  Predviđao  sam,  da  će  neminovno  izbiti  novi 
svjetski  sukob,  da  će  biti  još  stotine  žrtava  i  neprilika,  a  na  kraju  možda  i  Sibirija.  Ali  ništa 
zato!  U  ruke  Božje!  što  sam  mogao  drugo  uzeti  za  geslo  nego:  'In  te,  Domine,  speravi  —  U 
tebe  se,  Gospodine,  uzdam'». 

I  nakon  svega  toga  je  nastavio  mirno  obavljati  svoju  dužnost  u  nadbiskupskom  uredu  tako,  da 
nitko  nije  ni  slutio,  što  se  iza  brda  valja. 

2.  -  IMENOVANJE  I  POSVEĆENJE 

1)  -  Nadbiskup  koadjutor  s  pravom  nasljedstva 

Dne  24.  travnja  1934  povratio  se  nadbiskup  Bauer  poslije  podne  u  5,30  s.  iz  Brezovice.  Pod 
večer  pozove  k  sebi  svoga  tajnika  dr.  Slamića.  Saopći  mu,  daje  Sv.  stolica  odbila  njegov 
prijedlog,  da  mu  on  bude  koadjutor,  i  kako  se  s  nuncijem  prigodom  nedavnog  boravka  u 
Beogradu  sporazumio,  da  za  to  mjesto  predloži  dr.  Stepinca.  Nije  mu  htio  tako  dugo  o  tome 
ništa  kazati,  dok  nije  Stepinac  s  obzirom  na  to  dao  svoju  privolu. 

Kod  nadbiskupa  je  ban  dr.  Ivo  Perović  bio  27.  travnja.  Njemu  je  nadbiskup  toplo  preporučio 
dr.  Stepinca,  da  mu  vlada  ne  bi  pravila  neprilike  kod  imenovanja.  Sve  se  to  odvijalo  posve 
tajno,  da  se  ne  bi  novinari  umiješali  i  svojim  pisanjem  omeli  tijek  stvari.  Navodno  je  ban 
upitao  nadbiskupa  (22): 

(21)  N.  mj.  I  77. 

(22)  DnevBauer  VIII,  27.  travnja  1934. 

—  Pa  kako  ste  mogli  predložiti  jednoga  od  najmlađih  svećenika  tako  malo  poznatog? 

-  Predviđam  teška  vremena,  odgovori  mu  nadbiskup.  Mislim,  da  sam  u  Stepincu  otkrio  hrabra 
i  neustrašiva  muža,  koji  će  u  tim  teškim  prilikama  moći  voditi  Crkvu. 

Dne  29.  svibnja  1934  je  u  Zagreb  stigao  brzojav  iz  Rima,  kojim  se  službeno  javlja,  da  je  Sv. 
Otac  imenovao  dr.  Alojzija  Stepinca  naslovnim  nadbiskupom  Nikopsisa  i  koadjutorom 
nadbiskupa  zagrebačkog,  s  pravom  nasljedstva. 


Slijedećega  dana  je  L'Osservatore  romano,  poluslužbeno  glasilo  Sv.  stolice,  donio  tu  vijest,  a 
na  Tijelovo,  dne  31.  svibnja,  objavile  su  je  sve  hrvatske  novine  velikim  slovima. 

Kad  je  nadbiskup  Bauer  vidio,  kako  je  ovaj  put  predloženi  kandidat  za  njegova  nasljednika 
lako  i  brzo  prihvaćen,  kako  gaje  prihvatio  kralj  Aleksandar  i  Sv.  stolica,  bio  je  vanredno 
ugodno  raspoložen.  Netom  su  prve  brzojavne  čestitke  prispjele  iz  Rima  novoimenovanom 
nadbiskupu-koadjutoru,  odao  je  oduška  tom  svom  raspoloženju  riječima: 

—  Sad  sam  sretan! 

Značajno  je  pismo,  što  gaje  novoimenovanom  nadbiskupuko-koadjutoru  upravio  apostolski 
nuncij  mgr.  Hermenegildo  Pellegrinetti  (23): 

«Zahvaljujem  Ti,  preuzvišeni  gospodine,  što  si  pristao  na  to,  da  kao  dobri  Cirenac  uzmeš  na 
sebe  sjajan,  doduše,  ali  težak  i  trnjem  posut  križ  zagrebačke  Crkve  i  što  si  ga  spreman  ponijeti 
za  Isusom  ponizno  i  srdačno.  Dugo  si  oklijevao  pristankom,  smatrajući  se  preslabim  za 
nošenje  tolikog  tereta.  Ali  po  želji  Sv.  Oca  dobrovoljno  si  preuzeo  jaram,  pouzdavajući  se  u 
Onoga,  koji  je  pobijedio  svijet.  Pozvan,  dakle,  od  Boga  kao  Aron,  primat  ćeš  i  milost  i  jakost 
svoga  zvanja.  Stalno  će  Te  pomagati  Tješitelj  Duh  Sveti,  bit  će  Ti  na  pomoć  zagovor  blažene 
Djevice  i  svih  nebeskih  zaštitnika  zagrebačke  Crkve.  Budi  dobar  pastir,  sav  za  Krista,  sav  za 
povjereno  Ti  stado». 

2)  -  Pozdrav  i  odzdrav 

Vijest,  daje  mladi  i  skromni  nadbiskupov  obredničar  i  bilježnik  duhovnog  stola  imenovan 
nadbiskupom-koadjutorom  s  pravom  nasljedstva,  upala  je  među  kler  i  vjernike  neočekivano. 

(23)  D.  N.,  Život  našega  nadbiskupa,  u  KL  95  (1944)  294. 

Zbog  njegove  poznate  svećeničke  čednosti  ime  mu  se  uopće  nije  isticalo.  Svi  su  gledali  u 
čudu  jedan  drugoga.  Iznenađenje  je  ipak  bilo  ugodno. 

U  nedjelju,  3.  lipnja,  iza  konventualne  mise  našao  se  zajedno  cijeli  prvostolni  kaptol  i 
prebendarski  zbor  u  tajničkoj  sobi  nadbiskupskog  dvora,  da  izrazi  svoje  čestitke 
novoimenovanom  nadbiskupu-koadjutoru.  Nastupio  je  skromno  i  ponizno  kao  uvijek. 

Pomoćni  biskup  mgr.  Franjo  Salis-Seewis  upravio  mu  je  slijedeće  riječi  (24): 

«Mnogobrojnim  čestitkama,  što  stižu  od  raznih  strana  od  crkvenih  dostojanstvenika  i 
svećenika,  od  oblasnika,  odličnika,  vjernog  puka  i  mnogih  ustanova  Vašoj  Preuzvišenosti, 
pridružuje  se  i  prvostolni  kaptol  zajedno  sa  prebendarskim  zborom.  Uske  veze,  što  vežu  ova 
tijela  uz  svog  nadbiskupa,  dadoše  nam  povoda,  da  se  Vašoj  Preuzvišenosti  što  prije 
predstavimo  i  poklonimo  i  svoje  želje  izrazimo.  Svidjelo  seje  Božjoj  providnosti  i  Sv.  Ocu 
Papi  Piju  XI,  da  Vas  dodijeli  za  nadbiskupa-koadjutora  s  pravom  nasljedstva  našem 


ljubljenom  i  slavljenom  ordinariju  preuzvišenom  g.  dr.  Antunu  Baueru.  Znademo:  tako  se 
uradilo  po  želji  i  u  suglasnosti  s  njime  pa  je  time,  što  sije  za  života  odredio  nasljednika  na 
nadbiskupskoj  stolici,  iznova  dokazao  iskrenu  ljubav  prema  sv.  našoj  rimokatoličkoj  Crkvi, 
prema  svome  vjernome  puku  i  Hrvatskom  Narodu.  No,  ujedno  nam  je  pokazao,  daje  Vaša 
Preuzvišenost  u  njegovim  očima:  Vir  secundum  Cor  Domini  —  Čovjek  po  srcu  Gospodnjem. 
Stoga,  Preuzvišeni,  jer  u  Vama  gledamo  i  imamo  odabranika  našega  Natpastira,  ljubav  i 
poštivanje,  koje  gojimo  spram  njega,  prenosimo  evo  na  Vas  i  želimo,  da  Vas  Duh  Sveti,  koji 
Vas  je  postavio,  da  uz  bok  preuzvišenom  Nadbiskupu  upravljate  starodrevnom  slavnom 
nadbiskupijom  zagrebačkom,  napuni  duhom  vladalačkim,  špiritu  principali,  duhom 
uviđavnosti,  duhom  širokogrudnim,  duhom  neustrašivosti. 

Duh  Sveti,  koji  je  u  svim  burama  naše  narodne  povijesti  takođe  po  Vašim  slavnim 
predšasnicima  uščuvao  Hrvatskom  Narodu  svetinje  sv.  vjere  rimokatoličke  i  na  toj  vjeri 
osnovanu  narodnu  prosvjetu  i  individualnost,  neka  Vašu  Preuzvišenost  providi  onolikom 
jakošću,  mudrošću  i  odlučnošću,  kakva  je  potrebna,  da  u  naše  moderno  doba  preuzetu  baštinu 
poznijim  naraštajima  još  povećanu  predate. 

(24)  Poklonstvo  prvostolnog  kaptola  nadbiskupu-koadj utoru,  u  KL  85  (1934)  285-286. 

Duh  Sveti  napunio  dušu  Vašu  nepokolebivom  vjerom,  koja  bregove  prenaša,  i  od  smrti  jačom 
ljubavlju,  koja  sve  snaša,  i  potpunom  predajom  čitavoga  Vašega  bića  onim  uzvišenim 
ciljevima,  koje  Božja  providnost  po  Vama  kao  podesnom  svom  organu  želi  ostvariti  u  korist 
sv.  naše  vjere  rimokatoličke,  vječnog  i  vremenitog  dobra  povjerenog  Vam  naroda,  iz  kojega 
sami  nikoste,  u  okviru  široke  kraljevine  Jugoslavije. 

Znadem,  Preuzvišeni,  da  Vas  ogroman  posao  čeka  i  briga  da  neće  izostati.  Međutim  Vi  ste 
muž  od  vjere  i  znate  za  onu:  'Ornnia  possum  in  eo,  qui  me  confortat'  (25). 

U  koliko  bi  ipak  Vaša  Preuzvišenost  za  lakše  snašanje  bremena  uprave  i  inih  važnih  posala 
kada  trebala  pomoći  i  suradnje  od  prvostolnog  kaptola  ili  pojedinih  njegovih  članova  i  kaptol 
kao  cjelina  i  svaki  od  nas,  a  tako  i  prebendarski  zbor  i  članovi  njegovi  stavljaju  Vam  spremno 
na  raspolaganje  i  znanje  i  iskustvo  i  sve  svoje  sile. 

Nadamo  se  pak,  da  će  i  Vaša  Preuzvišenost  imati  otvoreno  oko  i  uho  i  srce  za  želje  i  potrebe 
ovih  dvaju  zborova,  te  u  okviru  svoje  vlasti  prava  njihova  braniti  i  čuvati,  te  interese  njihove 
promicati,  a  poglavito  prvostolnoga  kaptola,  koji  baš  u  ovo  vrijeme  proživljava  tešku  krizu. 

Preuzvišeni  g.  Koadjutore,  prvostolni  kaptol  u  Vašem  imenovanju  ne  gleda  djelo  ljudsko,  već 
prst  Božji:  'Dextera  Domini  fecit  haec!1  Ovaj  Bog  odabra  sv.  Franju  Asiškoga  u  25.  godini 
života,  da  osnuje  Red,  te  sam  i  preko  svoje  braće  reformira  svijet.  On  odabra  sv.  Franju 
Saleškoga  u  27.  godini,  da  kao  pomoćnik  biskupa  ženevskoga  obraća  krivovjerce,  a  narod 
sačuva  u  sv.  vjeri  njihovih  otaca.  On  učini  sv.  Karla  Boromejskoga  nadbiskupom  i  kardinalom 
milanskim  u  24.  godini,  a  što  bijaše  sv.  Karlo  za  Crkvu  katoličku,  svi  znademo. 


Pa  taj  svemogući  Bog  neka,  Preuzvišeni  gospodine,  i  Vas  opaše  virtute  ex  alto  za  djelo,  na 
koje  ste  zvani:  Podijelio  Vam  vremena  za  dugotrajni,  spasonosni  rad,  koji  će  potpuno 
opravdati  sve  nade,  koje  stavlja  u  Vas  i  naš  preuzvišeni  Natpastir  i  Sv.  Otac  Papa  i  vjerni 
katolički  puk.  Živio !» 

Na  taj  govor  odgovori  nadbiskup-koadjutor  slijedeće:  «Preuzvišeni  g.  biskupe,  presvijetla  i 
prečasna  gospodo!  Zahvaljujem  od  srca  na  pozdravu,  koji  ste  mi  upravili  preko  Vašega 
predstavnika,  preuzvišenoga  g.  biskupa  Salisa.  Zahvaljujem  Vam 

(25)  Fil  4,  13. 

od  srca,  iako  se  radovati  ne  mogu,  jer  moje  imenovanje  jest  za  mene  težak  križ.  Križ  pak  valja 
nositi  prema  pravilima  kršćanske  savršenosti  ne  samo  patienter,  nego  i  libenter  et  ardenter,  a  u 
savršenosti  nisam  još  ni  toliko  napredovao,  da  bih  ga  nosio  patienter,  a  kamo  li  još  libenter  et 
ardenter. 

Međutim  kakogod  bilo,  ja  sam  na  ovaj  teški  položaj  došao  pokorivši  se  želji  vrhovnog 
poglavara  Sv.  Oca.  Zato  velim:  'ln  te,  Domine,  speravi!'  Ufam  se,  da  će  se  onda  i  na  meni 
ispuniti  riječi:  'Quoniam  in  me  speravit,  liberabo  eum,  protegam  eum,  quoniam  cognovit 
nomen  meum'  (26).  Moja  je  nakana  i  cilj  čist:  slijediti  nauku  križa,  te  bez  ikakva  straha  braniti 
katoličku  istinu.  Pravednost  prema  onoj:  Dilexi  iustitiam  et  odi  iniquitatem',  to  je  moje 
načelo.  Ogavnost  prema  svakoj  nepravdi,  bila  je  uvijek  duboko  usađena  u  mojoj  duši,  kao  što 
i  ljubav  prena  pravdi.  Pa  kao  što  sam  bio  za  dobro  svoga  naroda  spreman  dati  sve,  tako  sam 
spreman  na  sve  i  za  Crkvu  katoličku,  koja  me  je  od  najranije  mladosti  učila  dati  svakome,  što 
je  njegovo  i  ljubiti  ljude  istinskom  ljubavlju. 

Na  svom  izvanredno  teškom  položaju  moram  da  računam  prije  svega  na  Vašu  pomoć.  Vi  ste 
muževi,  koji  imadete  i  velikih  zasluga  i  iskustva  u  upravi  ovako  velike  dijeceze  kao  što  je 
nadbiskupija  zagrebačka.  Svaki  od  Vas  bio  bi  i  po  dobi  i  po  zaslugama  i  po  umu  prije  pozvan 
negoli  ja  da  dođe  na  ovaj  položaj.  Ali  kad  je  Božja  providnost  odredila  ovako,  ja  se  nadam,  da 
ćemo  zajedno  raditi  u  skladu  i  ljubavi.  Svi  Vi  vrlo  dobro  znadete,  da  sam  se  cijelo  vrijeme 
svoga  svećeničkog  života  držao  po  strani,  ne  jer  bih  koga  između  Vas  potcjenjivao,  jer  gojim 
najveće  poštivanje  prema  svakome  svećeniku,  nego  da  nigdje  ne  dam  povoda  bilo  kakvu 
sporu.  Došao  sam  pak  iznenada  na  mjesto  i  te  kako  izloženo.  Ali  kao  što  sam  svagdje  nastojao 
ispuniti  svoju  dužnost,  tako  ću  je  nastojati  ispuniti  što  savjesnije  i  na  svom  novom  položaju, 
da  moj  rad  bude  na  pravu  korist  sv.  Crkve,  Hrvatskoga  Naroda  i  čitave  domovine. 

Ja  Vam  još  jednom  usrdno  zahvaljujem  na  pozdravu  i  molim  za  bratsku  suradnju». 

3)  -  Odjek  u  javnosti 

U  Krašiću  je  župnik  Pavao  Srketić  iza  propovijedi  pod  župnom  misom  na  Tijelovo  saopćio 
župljanima  vijest  o  imenovanju 


(26)  Ps  90,  14. 

dr.  Stepinca  za  nadbiskupa-koadjutora,  o  čemu  se  je  već  dan  prije  u  selu  govorilo.  Nastala  je 
najprije  napeta  tišina,  a  onda  se  narod  uskomešao  i  počelo  šaputanje,  svatko  je  htio  ovoj 
vijesti  dati  oduška.  Iza  sv.  mise  pristupi  neki  novinski  dopisnik  k  Barbari,  majci 
novoimenovanog,  sa  slijedećom  pitanjem  (27): 

—  Dočekali  ste  najsretniji  čas  u  vašem  životu,  zar  ne? 

Ona  se  zaustavila,  prešla  je  palcem  i  kažiprstom  preko  očiju,  obrisala  je  dvije  krupne  suze,  što 
su  se  zacaklile  u  njezinim  očima  i  tiho  kliznule  niz  obraze.  Te  su  suze  bile  vanjski  odraz 
nutarnje  velike  i  neizrecive  radosti  sretne  majke,  koja  je  dala  život  nadbiskupu  goleme 
zagrebačke  nadbiskupije.  Kao  da  se  u  taj  čas  sjetila  nečega  dalekog,  što  je  davno  prošlo,  oči 
joj  većma  zasuziše  pa  reče: 

—  Da  je  samo  tatek  to  dočekali  Da  je  samo  vidil  kako  je  Lojzek  veliku  čast  postignul!  — 
Otirući  suze  nastavi:  —  Ah!  sad  bu  imal  čuda  brig  i  čuda  posla.  Da,  da,  tatek  je  meni  govoril: 
Ti  buš  dočekala,  da  bu  biškup,  a  ja  ne  bum  više. 

I  opet  poteku  suze  ćurkom  niz  staračko  lice.  Pripovijedala  je  zatim,  kako  je  Lojzeka  posebno 
pazila  i  čuvala,  kako  je  za  njega  srijedom,  petkom  i  subotom  postila  od  njegova  rođenja. 

Uto  pristupi  neki  stari  seljak  sijede  kose,  zvali  su  ga  Matek,  sav  radostan  i  zadovoljan  baci 
pogled  na  zemlju,  uspravi  se,  podigne  glavu  i  ispitljivo  pogleda  u  oči  dopisnika  te  zapita 
odrješito: 

—  A  kaj  Zagreb  misli?  Kak  su  tam  primili  našega  dečka  iz  Krašića?  Kaj  ga  budu  radi  imali? 

—  Zagreb  je  to  primio  radosno,  odgovori  dopisnik.  Između  tolikih  imena  najdraže  mu  je  to 
ime.  Za  Zagreb  je  to  najveći  dogođaj,  o  kojemu  on  sada  govori. 

Urednik  Katoličkog  lista  dr.  Stjepan  Bakšić,  donoseći  vijest  o  imenovanju  nadbiskupa- 
koadjutora  dodaje:  «Mlad  je,  ali  ga  rese  velike  vrline.  On  je  prava  svećenička  duša,  za  koju  se 
može  reći,  daje  secundum  Cor  Jesu.  On  je  duboko  odan  molitvi,  njega  resi  duboka  čednost  i 
poniznost  kao  daje  na  njemu  počinuo  duh  njegova  svetog  strica  kanonika  Stepinca.  Zato  se 
cijela  dijeceza  kroz  njegove  molitve  nada  velikom  blagoslovu.  On  je  srca  milostiva  prema 
sirotinji,  koju  ljubi  ljubavlju  Vinka  Paulskoga  obilazeći  bijednike  zagrebačke  periferije, 
donoseći  im  utjehu  i  materijalnu  pomoć  u  teškoćama  življenja.  Zato  njegovo  promaknuće  s 
ljubavlju  prate  svi  nevoljni  i  bolni,  koji  će  u  njemu  naći  milosr- 

(27)  DnevBauer  VIII,  31.  svibnja  1934.  -  Hrvatska  straža,  31.  V.  1934. 

dnoga  samaritanca.  On  je  pun  apostolskoga  žara  za  Kristov  križ,  zato  imademo  jamstvo,  da  će 
sveta  Kristova  stvar  u  ovo  teško  doba  naći  u  njemu  braniča  prožeta  onom  požrtvovnošću,  o 
kojoj  nam  govore  prva  kršćanska  vremena.  On  je  pun  bratske  ljubavi  i  zato  s  pouzdanjem  i 
povjerenjem  može  da  gleda  na  nj  kao  budućega  svoga  vođu  i  oca  sav  kler  naš  s  toliko  svojih 
teških  i  krvavih  potreba,  u  koje  ga  ruše  apokaliptička  vremena.  On  je  prožet  duhom 
evanđeoske  pravde,  zato  s  povjerenjem  na  nj  mogu  gledati  svi,  koji  teže  za  unapređenjem  i 
jedinstvom  katoličke  akcije.  On  je  sin  seljačkih  roditelja,  pučanin,  osjećajne  duše  za  tegobe 
življenja;  on  je  k  tomu  pun  najsvetijih  ideala,  kojima  dušu  ispunja  svetost  svećeničkog  zvanja, 
pak  je  sve  to  razlog,  da  na  njegov  budući  rad  gledaju  s  punim  povjerenjem  svi  slojevi  našega 
hrvatskog  puka  znajući,  da  će  budući  nadbiskup  biti  svome  vjernom  puku  najbolji  otac  i 
prijatelj  spreman,  da  za  nj  moli,  radi  i  trpi,  da  svim  svojim  moćima  i  sposobnostima  bude 
žrtva  ljubavi  za  svoj  narod». 

Hrvatska  straža  od  31.  svibnja  1934  piše:  «Teška  su  danas  vremena.  U  čitavom  svijetu 
opažaju  se  previranja,  krize,  unutarnji  i  vanjski  nemiri,  sudbonosni  sukobi.  Baš  je  zato 
zgodno,  što  je  novi  nadbiskup-koadjutor  mlad  čovjek  i  svećenik  pun  energije,  poleta  i 
entuziazma  za  Božju  stvar.  Današnje  je  doba  u  znaku  omladine,  koja  će  svojom  dubokom 
vjerom  u  ideale  izvesti  čovječanstvo  iz  krize. 

To  najbolje  osjeća  sam  Sv.  Otac,  kad  na  najeksponiranija  crkvena  mjesta  postavlja  mlade 
ljude,  kako  je  evo  slučaj  i  sa  nadbiskupom.  Osim  toga  tu  je  duboko  životno  iskustvo 
hrvatskog  metropolite  preuzvišenog  g.  dr.  Antuna  Bauera,  koji  još  uvijek  čvrstom  rukom 
ravna  zagrebačkom  nadbiskupijom.  U  njegovoj  školi  novi  nadbiskup-koadjutor  primio  je  i  još 
će  primati  velikih  pouka  za  ravnanje  nadbiskupije.  Uz  veliku  životnu  mudrost  starije 
generacije  i  mladenački  polet  nove  generacije  na  zagrebačkoj  biskupskoj  stolici  dovinut  će  se 
zagrebačka  nadbiskupija  do  neslućene  visine  i  procvata». 

Nadbiskup  Bauer  je  svome  nasljedniku  iskazao  veliko  poštovanje  i  pažnju  poklonivši  mu 
zlatni  lanac  s  prsnim  križem  i  prsten.  Uredio  ih  je  i  očistio  zlatar  Janko  Matko,  koji  je  s 
nadbiskupom-koadjutorom  zajedno  pohađao  pučku  školu  (28). 

Posebno  veselje  mu  je  pripravio  nadbiskup  time,  što  gaje  dne  17.  lipnja  poveo  sa  sobom  u 
Dugu  Resu,  gdje  je  nadbiskup 

(28)  Dar  hrvatskog  metropolite  novom  koadjutoru,  u  KL  85  (1934)  290. 

blagoslovio  temeljni  kamen  nove  župne  crkve  Sv.  Antuna,  a  poslije  toga  se  odvezao  s  njim  u 
Krašić,  gdje  se  cijeli  Krašić  slegao  da  ih  svečano  dočeka.  Župnik  i  načelnik  izrekoše  im 
dobrodošlicu.  Starica  pak  majka  nije  se  u  prvi  mah  snašla,  kada  je  vidjela  na  pragu  kuće  svoga 


sina  s  tako  visokim  gostom.  No,  nadbiskupova  ljubeznost  joj  povrati  ono  redovito  duševno 
raspoloženje  (29). 

U  danima  prije  i  poslije  biskupskog  posvećenja  bio  je  dr.  Stepinac  doslovno  opsjedan  od 
čestitara.  U  glavnom  su  to  bili  predstavnici  katoličkih  organizacija.  Bio  je  već  toliko  izmoren, 
daje  navodno  gotovo  fizički  klonuo  i  «komaj»  govorio  (30).  Da  izbjegne  toj  navali,  povuče  se 
na  nekoliko  dana  na  nadbiskupsko  dobro  Brezovicu.  No,  i  tu  su  ga  salijetali,  pa  čak  i  molili  da 
preuzme  prvu  pričest  djece.  On  je  to  uljudno  otklonio  s  obrazloženjem,  da  prije  biskupskog 
posvećenja  ne  kani  vršiti  nikakve  biskupske  službe  (31). 

Bogoslovi  su  u  nadbiskupskom  sjemeništu,  18.  lipnja,  priredili  novoimenovanom  nadbiskupu- 
koadjutoru  svečanu  akademiju  (32). 

Između  pisama  i  brzojava,  koji  su  mu  stigli  prigodom  imenovanja,  duboko  gaje  ganulo  pismo 
njegova  bivšeg  spirituala  u  Germanikumu  oca  Pfulfa,  koji  mu  između  ostaloga  piše  (33): 

(29)  Svečani  pohod  naših  natpastira  u  Dugoj  Resi  i  u  Krašiću,  u  KL  85  (1934)  314. 

(30)  Saopćio  o.  Srećko  Majstorović,  22.  veljače  1969,  u  Rimu  prema  usmenom  pripovijedanju 
varaždinskog  župnika  Kanotia. 

(31)  «Dragi  Josipe! 

...Rado  bih  Ti  ispunio  želju,  da  dođem  tamo  pričestiti  dječicu,  koju  najviše  volim,  ah  mi  nije 
za  sada  moguće.  Prije  konsekracije  neću  vršiti  nikakve  funkcije  nigdje.  Kada  će  ista  biti,  ne 
znam  još  točno.  Preuzvišeni  jako  forsira,  te  je  htio  imati  već  10.  o.  mj.  pa  smo  se  dogovorili, 
ako  bula  dođe  pravodobno,  da  bi  bila  24.  o.  mj.  na  dan  sv.  Ivana  Krstitelja. 

Brezovica  13.  VI  1934. 

Alojzije  Stepinac 

electus  archiepiscopus». 

(32)  Akademija  u  bogoslovnom  sjemeništu,  u  KL  85  (1934)  313. 

(33)  NAZ,  bez  posebnog  broja:  «Hochw.  lieber  Stepinac! 

Heute  gegen  Mittag  ging  mir  von  Rom  her  die  Nachricht  zu,  dass  Sie  vom  Hl.  Vater  zum 
Coadjutor  Ihrem  Herm  Erzbischof  ernannt  seien,  und  bald  darauf  telefonierte  auch  dr. 
Weisthanner  die  Nachricht  von  Miinchen  her.  Mich  hat  diese  Nachricht  im  tiefsten  der  Seele 
beruhrt.  Ich  weiss,  dass  eine  schvvere  Biirde  auf  Ihre  Schultern  gelegt  wird,  und  dass  Sie  nicht 
auf  Rosen  werden  gebettet  sein,  sondern  einer  bewegten  Zukunft  entgegengehen.  Aber  Gott, 
der  Sie  ruft,  wird  auch  Rraft  und  Gnade  geben.  Von  Herzen  wunsche  ich  Ihnen  Gliick  zu  der 
grossen  Aufgabe,  die  Gott  Ihnen  zubestimmt  hat,  und  zu  den  ehrenden  Vertrauen,  das  von 
Ihrem  H.  Erzbischof  und  vom  Hl.  Vater  durch  diese  Ernennung  Ihnen  bezeigt  wurde.  Ich  habe 
nie  davon  abgelassen,  fur  meine  Liebenden  aus  dem  Germanikum,  die  in  der  weiten  Welt  fur 
das  Reich  Gottes  arbeiten,  zu  beten,  werde  aber  hierfort  Ihrer 

«Velečasni  i  dragi  g.  Stepinac! 

Danas  oko  podne  stigla  mi  je  iz  Rima  vijest,  da  Vas  je  Sv.  Otac  imenovao  Vašem  nadbiskupu 
za  koadjutora,  a  kratko  vrijeme  iza  toga  mije  isto  javio  telefonom  dr.  Weisthanner  iz 
Munchena.  Ta  me  je  vijest  duboko  u  duši  ganula.  Znadem,  da  Vam  je  na  leđa  pao  vanredno 
težak  teret,  i  da  Vam  neće  biti  dano  da  počivate  na  ružama,  jer  idete  u  susret  burnoj 
budućnosti.  No,  Bog,  koji  Vas  je  pozvao,  dat  će  Vam  i  snage.  Od  srca  Vam  želim  sreću  na 
velikoj  zadaći,  koju  Vam  je  Bog  namijenio,  kao  i  na  počasnom  povjerenju,  koje  Vam  je  tim 
imenovanjem  iskazao  Vaš  g.  Nadbiskup  i  Sv.  Otac.  Nikada  ne  prestajem  moliti  za  svoje  drage 
iz  Germanikuma,  koji  sada  raspršeni  po  svijetu  rade  za  kraljevstvo  Božje,  i  neću  se  prestati  za 
njih  moliti.  Uvjeravam  Vas,  da  ću  to  i  za  Vas  činiti.  Ne  treba,  da  mi  odgovarate,  ta  i  onako 
ćete  sada  morati  mnogima  pisati. 

Dok  Vam  od  srca  želim  preobilan  Božji  blagoslov,  najusrdnije  Vas  pozdravljam:  'Budan  budi, 
sretno  napreduj  i  vladaj!' 

S  punim  poštovanjem  i  ljubavlju 

Otto  Pfulf,  S.J. 

P.S.  Nisam  se  služio  ovaj  put  dužnim  formama,  no  Vi  ćete  to  razumjeti  i  oprostiti«. 


U  svijesti  svojih  teških  i  odgovornih  dužnosti  na  svom  novom  položaju  nije  ni  časa  časio,  čim 
je  bilo  potrebno,  da  nastupi  u  vršenju  natpastirske  vlasti.  Odmah  nakon  svog  imenovanja  za 
koadjutora,  još  prije  biskupskog  posvećenja,  pohitio  je  u  slavonsku  župu  Lukač,  gdje  su 
starokatolici  po  svom  običaju  iskoristili  razdor,  koji  je  nastao  između  župnika  i  župljana,  te  su 
kovali  planove,  kako  bi  što  više  jadnoga  naroda  survali  u  propast  otpadom  od  vjere  svojih 
otaca.  I  uspio  je  da  stiša  tamošnje  razmirice,  koje  su  se  pojavile.  Tako  je  nastavio  svoju 
pomirbenu  misiju,  koju  je  započeo  već  u  Samoboru,  pa  kasnije  nastavio  u  Sv.  Ivanu  Zelini 
(34). 

noch  ganz  besonders  eingedenk  sein.  Es  drangt  mich,  Ihnen  zugleich  jetzt  diese  Versicherung 
zu  geben.  Ein  Antwortschreiben  emvarte  ich  nicht.  Sie  werden  jetzt  genug  anderen  zu 
schreiben  haben... 

Indem  ich  v.  Herzen  Gottes  reichsten  Segen  iiber  Sie  herabwiinsche  griisse  ich  Sie  aufs  beste. 
Intende,  prospere  procede  et  regna! 

Mit  aller  Verehrung  und  Liebe 

Otto  Pfulf,  S.J. 

P.S.  Von  unseren  Formen  habe  ich  diesmal  noch  abgesehen,  Sie  werden  verstehen  und 
verzeihen«. 


(34)  Pismo  nadbiskupa  Step inča  jednom  prijatelju  iz  Brezovice,  3.  lipnja  1934. 

Od  19.  do  23.  lipnja  povukao  se  novoimenovani  nadbiskup-koadjutor  na  Jordanovac,  da  se  u 
tišini  duhovnim  vježbama  neposredno  pripravi  za  biskupsko  posvećenje.  Podignut  na 
svijećnjak  da  svijetli  u  Crkvi  Božjoj,  nije  se  u  srcu  svome  uznio,  nego  naprotiv  razmišljao  je  o 
tome,  kako  to,  daje  baš  on  postao  nadbiskup?  Došao  je  do  zaključka,  da  slabijeg  nije  bilo,  pa 
je  Gospodin  njega  izabrao,  da  se  ne  pohvali  nijedno  stvorenje,  nego  da  se  očituje  moć  Božja 

(35).  Bio  je  svjestan  teških  prilika  u  Crkvi  Božjoj,  u  kojima  je  imao  voditi  zagrebačku 
nadbiskupiju.  Razmišljao  je  o  riječima  proroka  Jeremije,  kad  je  bio  pozvan  u  službu  proročku, 
i  na  njegovo  nećkanje:  «Ah,  Gospode  Jahve,  gle,  ja  ne  umijem  govoriti:  dijete  sam».  No 
Gospod  će  njemu:  «Ne  govori:  'Dijete  sam!1  Već  idi  k  onima  kojima  te  šaljem  i  reci  sve  ono 
što  ću  ti  narediti«  (36).  Primjenjivao  je  sebi  ovaj  stavak  iz  Sv.  pisma,  no  ujedno  je  samoga 
sebe  hrabrio  drugim  riječima  Sv.  pisma:  <dn  te,  Domine,  speravi!«  Te  je  riječi  uzeo  za  geslo 
svoga  biskupovanja.  Boga  je  stavio  kao  cilj  svih  svojih  težnja  i  svakog  djelovanja  s  jedne 
strane,  a  s  druge  opet  strane  kao  izvor  snage  i  jakosti. 

Svoj  biskupski  grb  je  ovako  sastavio:  križ  na  modrom  polju,  a  slijeva  na  desno  apokaliptičko 
ime  Kristovo:  A  i  D  (37). 

Rektor  Germanikuma  u  Rimu,  o.  Konstantin  Nopell  s  dvojicom  predstojnika  zavoda  i  128 
pitomaca,  poslali  su  novoimenovanom  nadbiskupu -koadjutoru  čestitku  na  latinskom  jeziku, 
umjetnički  izrađenu  na  finom  papiru.  U  čestitci  ističu,  da  «alma  mater«  Gregoriana  kao  i 
Germanikum  nikada  do  sada  u  dugoj  svojoj  historiji  ne  pamte,  da  bi  tako  mlad  svećenik  kao 
dr.  Stepinac  postao  visokim  crkvenim  dostojanstvenikom.  To  se  dogodilo  baš  onako,  kako  je 
zapisano  u  Knjizi  kraljeva,  daje  Bog  od  svih  sinova  Jesejevih  izabrao  najmlađega,  Davida, 
koji  će  pobijediti  Golijata  i  vladati  narodom  izraelskim.  Sjećaju  se,  kako  su  prije  četiri  godine 
slavili  njegovu  prvu  misu,  a  prije  tri  godine  mu  na  odlasku  iz  Rima  kazali  srdačno:  Zbogom. 
Kako  pada  njegovo  imenovanje  u  predvečerje  Tijelova,  vide  u  toj  zgodi  simbol  poziva,  kojim 
ga  Krist,  svećenik  po  redu  Melkizedekovu  zove,  da  bude  dionikom  njegova  velesvećeništva. 

U  punom  se  smislu  obistinilo  ono,  što  su  mu  na  svečanoj  akademiji  prigodom  njegova  sveće- 

(35)  1  Kor  1,  29. 

(36)  Jer  1,6  si.;  VD  I  144. 

(37)  VD  III  119  si. 

ničkog  ređenja  postavili  kao  misao  vodilju:  «Vi  ste  svjetlo  svijeta!« 


Potiču  ga  neka  se  ne  plaši  teškoga  križa,  koji  ga  čeka,  jer  Gospod,  kada  izabire  koga  za 
posebno  zvanje  i  poslanje,  kaže  mu:  «Ja  sam  s  tobom! »  Njegovo  poslanstvo  bit  će  više  put 
križa  nego  put  časti,  no  neka  se  sjeti,  što  je  zapisao  na  spomen-sličicu  prigodom  svećeničkog 
ređenja:  «A  ja,  Bože,  sačuvaj,  da  se  čim  drugim  hvalim  osim  križem  Gospodina  našega  Isusa 
Krista,  po  kojemu  je  svijet  meni  razapet  i  ja  svijetu». 

Germaničari  završavaju  svoju  čestitku  riječima  (38):  «Želimo  ti  slavu  križa,  želimo  ti  milost 
križa.  Neka  ti  budu  na  pomoć  sveci,  koje  si  toliko  s  nama  prizivao:  Ignacije,  Kanizije, 

Alojzije,  i  prije  svega  tvoj  zemljak  naš  bi.  Marko  Križevčanin,  na  čiji  si  nam  blagdan  nekoliko 
dana  iza  ređenja  podijelio  svečani  euharistijski  blagoslov.  Neka  dođe  na  tebe  po  sili  božanske 
tajne  punina  Duha  Svetoga,  da  on  bude  tvoj  zaštitnik,  svjetlo  tvoje,  jakost  tvoja,  govor  tvoj  i 
vatra  srca  tvoga». 

Nadbiskup  Bauer  je  želio,  da  se  njegovo  biskupsko  posvećenje  obavi  što  prije,  kako  piše  sam 
dr.  Stepinac,  15.  lipnja,  u  zahvalnom  pismu  jednom  od  svojih  kolega  u  Germanikumu  (39).  I 
bilo  je  određeno,  da  se  to  obavi,  ako  pravodobno  stigne  papina  bula,  24.  lipnja  1934,  na 
blagdan  sv.  Ivana  Krstitelja,  sveca  iz  čelika,  velikog  pokornika  i  nesebičnog  pretječe 
Spasitelja  (40). 

4)  -  Narodno  oduševljenje 

U  predvečerje  biskupskog  posvećenja  prispjeli  su  u  Zagreb  svi  biskupi  Jugoslavije,  osim 
mariborskoga  dr.  Tomažiča,  koji  zabunom  nadbiskupskog  ureda  nije  dobio  poziva.  Stigao  je  i 
apostolski  nuncij  mgr.  Hermenegildo  Pellegrinetti  u  pratnji  tajnika  nuncijature  mgr.  Pavla 
Bertoli. 

(38)  Hrvatska  straža  od  24.  lipnja  1934. 

(39)  Arhiv  Germanikuma  u  Rimu:  «Lieber  Mitbruder»! 

Herzlichen  Dank  fur  die  Gliickwunschadresse  dem  hochwurdigen  Pater  Rektor,  Ihnen  und 
allen  lieben  roten  Mitbriidem. 

Als  ich  den  Brief  las,  es  war  mir,  als  wenn  ich  wieder  in  San  Pastore  ware.  O  schone, 
unvergessliche  Ferien  in  San  Pastore!  Das  findet  man  nirgends  mehr  auf  der  Welt.  Den  Tag 
meiner  Bischofsweihe  weiss  ich  noch  nicht.  Vielleicht  am  24.  Juni,  am  Tage  des  heiligen 
Johannes  des  Taufers,  denn  der  hochwiirdigster  Herr  Erzbischof  mochte  sie  moglichst  bald 
haben. 

Herzliche  Griisse  an  alle 
Aloisius  Stepinac 
electus  archiepiscopus». 

Zagreb,  den  15.  Juni  1934 

(40)  Konsekracija  Nadbiskiipa-koadjutora,  u  KL  85  (1934)  313. 

U  6  s.  poslije  podne  položio  je  dr.  Stepinac  u  nadbiskupskoj  osobnoj  kapeli  u  prisutnosti 
apostolskoga  nuncija,  biskupa  Akšamovića  te  nekoliko  germaničara,  svojih  kolega,  prisegu 
protiv  modernističkih  zabluda,  vjerovanje  prema  odredbama  tridentskog  sabora  kao  i  prisegu 
vjernosti  Crkvi  i  Sv.  Ocu  Papi. 

Čim  se  smrklo,  bila  je  priređena  bakljada  u  počast  novome  nadbiskupu-koadjutoru,  koju  je  on 
isprva  otklonio  s  obrazloženjem,  da  će  biti  bolje,  da  se  novac,  koji  bi  se  upotrijebio  za 
bakljadu,  dade  «Karitasu»  kao  prinos  za  potporu  siromaha.  Pristao  je  istom  onda,  kad  gaje 
organizator  bakljade  uvjerio,  da  s  njom  nisu  skopčani  nikakvi  posebni  troškovi.  Uza  sve  to  je 
ipak  poručio  građanstvu,  da  se  i  ovom  prilikom  sjeti  svojih  siromaha  i  da  im  ublaži  bijedu 
putem  «Karitasa»  (41). 

Povorka  se  složila  u  Palmotićevoj  ulici  i  u  20,30  s.,  pošla  Boškovićevom  ulicom,  Zrinjevcem, 
Praškom  ulicom,  Jelačićevim  trgom  i  Bakačevom  ulicom  pred  nadbiskupov  dvor  i  zaustavila 
se  kod  glavnog  južnog  ulaza.  Na  čelu  povorke  išla  je  krašićka  zastava,  zatim  križarska  glazba 
sa  zubljama  i  ostala  katolička  društva  s  poštanskom  glazbom.  Na  balkonu  nadbiskupskog 
dvora  pojavio  se  sijedi  nadbiskup  Bauer  sa  svojim  novim  koadjutorom,  koji  je  bio  obučen  u 
običnu  crnu  svećeničku  mantiju,  s  apostolskim  nuncijem  i  mnogim  članovima  biskupskog 
zbora.  Ovacije  su  bile  burne  i  oduševljenju  nije  bilo  kraja.  Prvi  je  progovorio  dr.  Ivo 
Protulipac,  odvjetnik,  u  ime  hrvatske  mladeži: 


«Ovo  je  zahvala  cijelog  zagrebačkog  građanstva,  koje  se  je  u  tako  velikom  broju  sabralo,  da 
zajedničkom  manifestacijom  oda  zahvalnost  trojici: 

Prva  zahvala  ide  Sv.  Ocu,  koji  nam  je  dao  za  budućega  nadbiskupa  lice,  koje  je  upravo  moglo 
okupiti  ove  goleme  mase  naroda. 

Druga  riječ  naše  zahvale  ide  hrvatskom  metropoliti  preuzvišenom  g.  nadbiskupu  dr.  Anti 
Baueru,  za  koga  znamo,  daje  toliko  radio,  da  ovo  građanstvo  može  pozdraviti  ovoga  njegova 
nasljednika.  Hvala  vam,  preuzvišeni,  na  tome,  što  ste  se  trudili,  da  starodrevni  nadbiskupski 
dvor  dobije  nasljednika  vas  vrijednoga. 

Treći  pozdrav  ide  novom  nasljedniku  hrvatskog  metropolite.  On  je  izabrao  za  lozinku  riječi 
psalmiste:  'ln  te,  Domine,  spe- 

(41)  Bakljada  u  počast  nadbiskupu-koadjutoru  uoči  konsekracije,  u  KL  85  (1934)  313.  -  V. 
NUK  2. 

ravi'  i  nas  u  njoj  ujedinio,  jer  to  je  lozinka  cijeloga  naroda.  Preuzvišeni  gospodine,  uzdamo  se, 
da  ćete  izgrađivati  i  dalje  ono,  što  su  vaši  predšasnici  učinili.  Pod  tim  vašim  geslom  nastupa 
nova  era.  Za  vama  će  ovaj  narod  ići,  i  izgrađivat  će  onu  kulturu,  kojoj  je  kroz  vjekove  bio 
središte  ovaj  nadbiskupski  dvor,  sve  to  na  dobro  vjerskog  preporoda  i  općega  podizanja 
Hrvatskog  Naroda.  Vama  se,  preuzvišeni  gospodine,  pridružuje  naročito  omladina.  Evo  ovdje 
su  križari,  radikalna  i  boj  ovna  omladina,  koja  vam  se  stavlja  na  raspolaganje.  Još  jednom 
hvala  hrvatskom  metropoliti  i  pozdrav  novom  nadbiskupu !» 


Kad  je  dr.  Protulipac  dovršio  svoj  pozdrav,  javi  se  nadbiskup  Bauer  čvrstim  i  jakim  glasom: 

«Draga  braćo!  Ja  sam  već  rekao,  a  i  novine  su  to  raznijele:  Ja  sam  sretan!  Sretan  sam,  jer 
znam  tko  će  iza  mene  upravljati  ovom  nadbiskupijom.  Ova  sreća  moja  još  je  povećana  ovim 
vašim  oduševljenjem  i  ovim  slavljem,  jer  mije  to  dokaz,  daje  moj  prijedlog  odgovarao  vašem 
kršćanskom  očekivanju,  vašim  vjerskim  osjećajima  i  željama.  I  dok  vam  ovo  kažem, 
zahvaljujem  se  na  ovom  iskazu  vaše  ljubavi  i  vašeg  oduševljenja  prilikom  posvećenja  moga 
nasljednika.  Molim  vas  i  zaklinjem  vas,  da  srca  svoja  dignete  Bogu  i  da  se  pomolite  za  sretno 
vladanje  moga  nasljednika,  kako  su  se  i  prvi  kršćani  molili  za  apostole,  i  kako  pravi  kršćani  i 
danas  čine.  Srca  dignite  k  Bogu  za  sretno  i  uspješno  vladanje  moga  nasljednika,  koga  da  Bog 
poživi,  a  mene  da  uzme  k  sebi». 


Dobri  je  nadbiskup  prosuzio,  a  zrakom  se  prolamala  bura  oduševljenih  poklika  hrvatskom 
metropoliti. 

Kada  se  sleglo  oduševljenje,  progovorio  je  nadbiskup-koadjutor: 

«Draga  braćo  i  čitavo  građanstvo!  Gledajući  večeras  veleban  sjaj  ovih  vaših  lampiona  i 
bakalja  te  slušajući  zvukove  glazbe,  nameću  mi  se  ove  dvije  misli: 

Kao  što  ovi  vaši  lampioni  rasvjetljuju  noćnu  tminu,  tako  je  i  katolička  vjera  bila  svjetionikom 
našem  narodu  kroz  13  vjekova,  da  ne  zaluta  u  tmini  raznih  zabluda.  A  kao  što  nas  zvukovi 
glazbe  razveseljuju,  tako  je  jedina  radost  bila  katolička  vjera  našem  narodu  u  teškim 
vremenima  njegove  prošlosti. 

Želim  samo,  da  naša  vjera  bude  i  nadalje  svjetionik  svakome  pojedincu  od  vas  i  cijelom 
Hrvatskom  Narodu.  Ja  sam  uvjeren,  ako  je  ta  vjera  bila  kadra  uzdržati  ovaj  naš  narod  kroz  13 
vjekova,  da  će  ga  tako  uzdržati  i  dalje  do  konca  i  kroz  vjekove,  bude  li  se 

držao  pećine  Petrove,  bude  li  se  držao  Crkve  katoličke.  Hvala  vam  najljepša  od  svega  srca!» 


U  ime  građanstva  školski  nadzornik  Milutin  Majer  izreče  slijedeći  pjesnički  nagovor: 

«Historijske  kule  ovoga  drevnog  biskupskog  grada  i  opet  su  svjedoci  jedne  lijepe  katoličke  i 
hrvatske  slave.  U  svjetlu  ovih  mnogobrojnih  bakalja  kao  da  se  opet  bude  iz  svoga  dugog 
stoljetnog  sna,  otvaraju  začuđeno  svoje  snene  staračke  oči,  da  vide,  tko  ih  to  buni  u  njihovu 
dugom  snu.  Kao  da  pitaju:  Kakva  je  to  slava,  i  što  to  manifestira  novi  moderni  Zagreb?  Čude 
se  ovim  poklicima  i  ovoj  vrevi  i  radosti,  koja  se  večeras  zbiva  na  ovom  drevnom  povijesnom 
tlu...  Kao  da  pravo  ne  vjeruju,  da  sinovi  hipermodemog  dvadesetoga  vijeka  mogu  da  prolaze 
ispred  njih,  nijemih  svjedoka  naše  davne  slave  i  minule  prošlosti. 

Pa  i  ova  naša  stara  gotička  katedrala  kao  da  se  budi  večeras  na  novi  život.  Iz  njezine  tamne 
grobnice  kao  da  se  dižu  sjene  starih  i  slavnih  biskupa  zagrebačkih,  da  i  oni  budu  svjedokom 
ove  večerašnje  manifestacije,  koju  građani  grada  Zagreba  priređuju  večeras  vama,  preuzvišeni 
gospodine  Nadbiskupe-koadjutore.  Uspinjete  se  na  staroslavnu  stolicu  zagrebačkih  biskupa, 
da  budete  Melkizedek,  veliki  svećenik  svoga  naroda  i  njegov  Moj  sije,  koji  će  ga  kao  njegov 
duhovni  vođa,  otac  i  branitelj  voditi  u  zemlju  obećanu. 

Čekaju  vas,  Ekscelencijo,  velike  dužnosti  i  još  teži  zadaci.  Pa  kao  što  su  starozavjetni  proroci 
istupali  muževno  i  revno  za  slavu  Svevišnjega,  kao  što  su  apostoli  Kristovi  ustrajno  i  predano 
podnosili  tegobe  mučnoga  apostolskog  rada,  tako  ćete  i  vi,  preuzvišeni  gospodine,  stupati 
njihovim  stazama  u  radu  za  slavu  Božju  i  sreću  svoga  naroda». 

Zatim  je  Milutin  Majer  opisao  karitativno  djelovanje  novoga  nadbiskupa  i  zamolio  ga,  da  i  u 
budućim  danima  misli  na  bijedne  i  malene.  Nastavljajući  govor,  rekao  je: 

«Vas  nije  rodio  veliki  i  bučni  grad.  Vas  je  rodilo  naše  maleno  i  skromno  selo,  koje  u 
patnjama,  borbama  i  u  samoprijegoru  provodi  dane  svoga  života  i  koje  radi  teškoga  života  ne 
proklinje  svoj  udes,  već  se  smireno  i  sa  strahopočitanjem  predaje  u  volju  Božju  i  u  svojim 
najtežim  časovima  veli:  'Bogu  hvala,  neka  se  vrši  volja  njegova!' 

I  zato  kao  dijete  našeg  maloga  sela  vi  ćete  razumjeti  njegove  želje  i  potrebe.  Vi  ćete  mu  biti 
zaštitnik  i  branitelj.  Vi  treba  da  budete  Juda  Makabejac  toga  našeg  naroda.  Pa  kada  će  sutra 
vaše 

čelo  ovjenčati  časna  i  skupocjena  nadbiskupska  mitra  i  kada  ćete  pred  prijestolje  Svevišnjega 
Oca  prinijeti  svoju  prvu  natpastirsku  hvalu  i  molitvu,  sjetite  se  i  svoga  naroda,  iz  koga  ste 
nikli  i  koga  ljubite,  da  Gospodin  Bog  i  u  buduće  očuva  domove  naše,  polja  i  brežuljke  naše  od 
svih  nedaća  i  nesreća.  Neka  Gospod  Bog  otaca  naših  nikada  ne  dozvoli,  da  taj  narod,  koji  ljubi 
svoju  rođenu  grudu,  tu  svoju  dragu  hraniteljku  i  časnu  kolijevku  pradjedova  i  otaca  svojih,  ne 
skrene  s  puta  poštenja  i  istine.  Neka  na  čelo  svojih  redova  visoko  izdigne  barjak  Kristov, 
barjak  istine  i  pravde,  koji  će  ga  voditi  do  slave  i  pobjede,  kao  što  je  vodio  i  djedove  naše  u 
stoljetnim  i  krvavim  borbama:  Za  krst  časni  i  slobodu  zlatnu! 


Preuzvišeni  gospodine!  Sutrašnjim  danom  zasjest  ćete  historijsku  stolicu  staroslavnih  biskupa 
zagrebačkih.  Pred  Vama  sjedila  su  na  toj  časnoj  stolici  od  njezina  osnutka  do  danas  njih 
osamdeset  i  dvojica.  Ne  zaboravite  nikada,  daje  među  njima  bilo  muževa  časnih  i  učenih. 
Muževa  sveta  života  i  neustrašivih  branitelja  sv.  Crkve  i  našega  naroda,  koji  su  za  tristo  ljetne 
borbe  s  osmanlijskom  zatomom  silom  polazili  u  boj  držeći  u  ljevici  posvećeni  križ,  a  u 
desnici  britki  mač.  Oni  su  u  tim  herojskim  i  krvavim  borbama  za  krst  i  slobodu  bili  sa  svojim 
narodom  'predziđe  kršćanstva'  i  štit  cjelokupne  zapadne  evropske  civilizacije. 

Imena  jednog  bi.  Augustina  Kažotića,  velikog  rodoljuba  i  borca  Pavla  Horvata,  sjajnog  i 
moćnog  Tome  Bakač-Erdeda,  uzornog  Martina  Borkovića,  umnog  Maksimilijana  Vrhovca, 
plemenitog  Jurja  Elaulika,  kao  i  našeg  današnjeg  požrtvovnog  metropolite  preuzv.  g.  dr. 
Antuna  Bauera,  vašeg  duhovnog  oca  i  učitelja,  ostat  će  trajna  i  nezaboravna  u  analima  ne 
samo  nadbiskupije  zagrebačke,  već  i  u  kultumopolitičkoj  povijesti  hrvatskoj. 

Blagoslovljen,  koji  dolazi  u  ime  Gospodnje!« 


Oduševljenje  je  bilo  tako  veliko,  da  se  je  jedva  uspjelo  umiriti  narod,  da  se  nadbiskup- 
koadjutor  mogao  zahvaliti  i  drugom  govorniku  (42): 

«Draga  braćo!  —  rekao  je  —  Ja  vam  još  jednom  zahvaljujem  od  srca  na  iskrenim 
pozdravima.  Zahvaljujem  se  na  pozdravnim  riječima  drugoga  govornika  i  velim:  Moj  rad  će 
biti  težak  i  naporan.  Za  uspjeh  potrebno  je,  da  vlada  sloga  i  prijateljstvo.  Ako  budem  morao 
kadgod  i  koriti,  neka  se  to  ne  uzme  za  zlo.  Svi 

(42)  Svečanost  prigodom  konsekracije  nadbiskupa-koadjutora,  u  KL  85  (1934)  324. 

treba  da  surađujemo  na  duhovnoj  obnovi  našega  naroda.  Uvjeren  sam,  da  ćete  me  i  vi 
poduprijeti  u  mome  radu,  a  kako  veli  narodna  poslovica:  Kad  se  bratska  srca  slože,  i  olovo 
plivat  može!». 

5)  -  Biskupsko  posvećenje 

Drugo  jutro,  dne  24.  lipnja  1934,  na  blagdan  sv.  Ivana  Krstitelja,  u  8  s.  krenula  je  svečana 
povorka  iz  nadbiskupskog  dvora  u  katedralu  na  biskupsko  posvećenje  novoimenovanog 
nadbiskupa-koadjutora.  U  povorci  je  sudjelovao  mnogobrojni  kler  s  biskupima,  s 
nadbiskupom  Bauerom  kao  posvetiteljem  i  suposvetiteljima  dr.  Ivanom  Šarićem, 
vrhbosanskim  nadbiskupom,  i  dr.  Klementom  Bonefačićem,  splitskim  biskupom,  a  na  kraju 
novi  nadbiskup-koadjutor.  On  je  zamolio  vrhbosanskog  nadbiskupa  i  splitskog  biskupa  da 
budu  suposvetitelji,  da  bi  tako  simbolički  bila  prikazana  nazočnost  cijeloga  Hrvatskog 
Naroda,  tj.  banska  Hrvatska,  Bosna  s  Hercegovinom  i  Dalmacija  s  Istrom.  Iza  njega  je  išla 
skromna  starica  majka  odjevena  u  narodnoj  nošnji.  Dobri  mu  otac  nije  više  bio  na  životu. 
Preselio  se  u  vječnost  1.  srpnja  1933. 


U  katedrali  je  bio  nazočan  ban  i  mnogi  odličnici,  među  kojima  je  zauzimao  počasno  mjesto 
onaj,  koji  je  bio  oruđe  u  ruci  Božje  providnosti  za  probuđenje  svećeničkog  zvanja  novog 
nadbiskupa-koadjutora,  dr.  Josip  Lončarić.  Obrede  biskupskog  posvećenja,  koji  su  trajali  dva 
sata  i  po,  pratili  su  vjernici,  koji  su  dupkom  ispunili  prostranu  katedralu,  s  najvećom  pažnjom 
i  pobožnošću. 

«Sjećam  se  —  pripovijeda  kardinal  Bertoli  —  njegova  biskupskog  posvećenja,  komu  sam 
imao  sreću  da  prisustvujem.  Tom  sam  zgodom  upoznao  njegovu  majku,  koja  je  u  blizini 
svetišta  klečala  na  posebnom  mjestu.  Motrio  sam  je  sa  svoga  mjesta  u  koru  iza  oltara,  odakle 
sam  je  mogao  dobro  vidjeti.  Budući  da  mije  Stepinac  pripovijedao  mnoge  stvari  o  svojoj 
majci,  kako  se  mnogo  molila  i  postila  da  bijedan  od  sinova  postao  svećenikom,  nisam  skidao 
pogleda  s  te  žene,  koja  je  cijelo  vrijeme  klečala  nepomična  s  krunicom  u  ruci»  (43). 

Na  izlasku  iz  katedrale  priredili  su  vjernici  novoposvećenom  nadbiskupu  burne  izraze  veselja, 
a  u  dvoru  slijedile  su  čestitke. 

Prigodom  biskupskog  posvećenja  nadbiskupa-koadjutora  spje- 

(43)  Uspomene  na  kardinala  Stepinca.  Saopćio  Pavao  kard.  Bertoli  na  magnetofonu,  14. 
veljače  1970. 

vao  je  hrvatski  pjesnik  o.  Milan  Pavelić,  isusovac,  pjesmu,  koja  ima  proročanski  biljeg,  pak  ju 
stoga  donosimo.  Kao  glavnu  misao  te  svoje  pjesme  uzeo  je  pjesnik  stih  iz  Izaije  proroka  u 
prvoj  pjesmi  o  Sluzi  Jahvinu  (44):  «Evo  izabranik  moj! 

Molitvama  s  tobom  vodili  smo  boj, 

Dok  ne  reče:  Evo  izabranik  moj! 


Odgovorom  tvojim  bjesmo  zadivljeni: 


Zar  je  to,  o  Bože,  pastir  izmoljeni? 


Mlad  i  neznan  tako  do  pred  koji  dan, 

Da,  al'  star  vrlinom  tebi  dobro  znan. 

I  ti  skrovit  bješe,  mlad  se  na  križ  pope! 

Sluga  tvoj  i  u  tom  u  tvoje  će  stope. 

Krvavog  će  znoja  mnogu  prolit  kap, 

Udarit  će  ljuto  pastirski  ga  štap, 

Bodljikama  oštrim  mitra  će  procvasti, 

Nadbiskupski  prijesto  u  križ  će  izrasti. 

O,  on  znade,  da  mu  proć  je  Golgotom, 

Ali  ti  si,  Spase,  njemu  nadom  svom. 

Gromovod  se  smiješi  munji  što  mu  prijeti 
Njegov  program  ti  si,  Kriste  razapeti! 

Čuj,  Božansko  Srce,  naših  srca  krik: 

Daj  da  k  tebi  vodi  tvoj  nas  miljenik, 

A  bez  straha  stupat  podaj  od  nas  svakom, 

Za  njim  ko  za  ocem  i  svojim  junakom. 

Blistao  nam  usred  crnog  doba  tog 
Premilim  zrakama  sjaja  svetačkog 
Boreći  se  za  te  i  za  dom  ko  lavić 
Kao  prethodnik  mu  slavni  Berislavić». 

Usred  slavlja  i  svečanosti,  usred  oduševljenja  vjernika,  koji  su  bili  ugodno  iznenađeni,  da  im 
natpastirom  postaje  mlad,  idealan,  svet  i  milosrdan  svećenik,  nadbiskup-koadjutor  je  bio 


snužden.  Kasnije  se  saznao  pravi  razlog  toj  snuždenosti.  Nehotice  ga  je  jednoga  dana  otkrio  u 
Krašiću  (45):  «Prigodom  konsekracije  svijet  je  klicao  i  veselio  se  —  rekao  je  —  a  meni  je  srce 
krvarilo.  Slutio 


(44)  Iz  42,  1. 

(45)  VD  I  32;  II  395. 

sam,  da  će  se  dogoditi  nešto  od  onoga,  što  seje  stvarno  dogodilo  i  što  je  prešlo  preko  moje 
glave  sve  do  mučnog  zatočenja». 

Tako  je  na  nadbiskupsku  stolicu  zagrebačkih  biskupa  postavljen,  zaključuje  dr.  Bakšić  (46), 
«muž,  koji  s  naravne  strane  ima  odličnih  darova  duha,  srca  i  tijela,  a  s  nadnaravne  strane 
zaokružio  je  biće  njegovo  lanac  očitih  milosti  i  tragova  snažnog  zamaha  Božje  providnosti, 
naročito  onamo  od  ratnih  stradanja  i  muka,  poratnog  tapkanja  i  traganja  pravoga  životnog 
cilja,  pa  sve  do  odluke  i  polaska  na  mučni  studij  te  dolaska  u  zagrebačke  nadbiskupske 
dvorove,  gdje  kod  traženja  za  dostojnim  nasljednikom  sijedog  natpastira,  uz  mnoge  druge 
dobre  i  umne  pade  kocka  Božjeg  odabranja  na  nj  ko  nekoć  kraljevska  palica  na  Davida, 
najmlađeg  sina  Jesejeva». 

25.  lipnja  1934,  imenova  nadbiskup  Bauer  svoga  koadjutora  generalnim  vikarom  tako,  da  će 
generalni  vikar  mgr.  Franjo  Salis-Seewis  rješavati  ženidbene  stvari,  a  ostale  koadjutor.  U 
slučaju  njegove  odsutnosti  ili  spriječenosti,  rješavat  će  koadjutor  i  ženidbene  stvari,  i  obratno 
(47). 

Pošto  se  dr.  Slamić  zahvalio  na  službi  nadbiskupijskog  tajnika,  nadbiskup  Bauer  je  tajnikom 
imenovao  dr.  Franju  Šepera,  katehetu  na  I  ženskoj  gimnaziji  u  Zagrebu  (48). 

6)  -  Uzajamna  povezanost  natpastira 

Nadbiskup-koadjutor  se  kroz  tri  i  po  godine  oslanjao  na  mudrost  i  životno  iskustvo 
nadbiskupa  Bauera  kao  bršljan  o  čvrsti  hrast,  iako  je  odmah  na  njemu  stajao  sav  tekući  posao 
uprave  velike  nadbiskupije.  Stvarno  je  odmah  iza  biskupskog  posvećenja  preuzeo  svu  upravu 
nadbiskupije  i  postao  duša  svih  osnova  i  svega  djelovanja  u  njoj. 

No,  u  plodnom  radu  i  životu  ovih  triju  i  po  godina  zadivljuje  onaj  unutarnji  vez,  koji  je  vladao 
između  staroga  nadbiskupa  Bauera  i  njegova  mladog  koadjutora.  Starije  nadbiskup  danom 
zgodom  kazao,  daje  tražio  za  koadjutora  čovjeka,  s  kojim  će  moći  mimo  boraviti  u  dvoru 
(49).  Kada  je  s  kim  u  razgovoru  pao  govor  na  koadjutora,  u  očima  se  starog  nadbiskupa 
pojavila  nerijetko 

(46)  STJEPAN  BAKŠIĆ,  Konsekracijski  dan  mgr.  dr.  A.  Stepinca,  u  KL  85  (1934)  321  si. 

(47)  Pismeno  imenovanje  čuva  se  u  NAZ. 


(48)  KL  85  (1934)  334. 

(49)  Pismo  kanonika  Nikole  Kolareka. 


147 

IV  -  KOADJUTOR  ZAGREBAČKOG  NADBISKUPA 

suza  od  ganuća,  koja  je  pokazivala  njegovo  neograničeno  povjerenje  i  štovanje,  stoje  imao 
prema  njemu  zbog  njegovih  kreposti  i  unutarnje  povezanosti  s  Bogom  (50).  U  važnijim 
svojim  spisima,  kao  što  su  pastirske  poslanice,  htio  je,  da  uz  njegov  potpis  stoji  uvijek  i  potpis 
njegova  mladog  koadjutora. 

Koadjutor  pak  ne  poduzima  ništa  bez  privole  nadbiskupove,  koji  je  još  uvijek  bio  redoviti 
natpastir.  Među  ostalim  pokazuje  to  i  slijedeći  slučaj. 

U  župi  Sv.  Ilija  Obreš  kraj  Varaždina  htio  je  sam  nadbiskup  podijeliti  svećenički  red  četvorici 
župljana,  svršenim  bogoslovima  đakonima,  jer  je  bila  velika  rijetkost,  da  četvorica  iz  iste  župe 
bivaju  zajedno  zaređeni.  Župnik  je  želio  tom  zgodom  uz  staroga  nadbiskupa  imati  i  nedavno 
zaređenog  kaodjutora,  te  je  zamolio  svećenika  Vilima  Cecelju,  koji  je  također  rodom  iz  iste 
župe,  da  to  ishodi.  Koadjutor  je  prihvatio  molbu,  ali  je  rekao,  neka  ode  k  samom  nadbiskupu,  i 
neka  njega  zamoli,  jer  on  neće  ništa  protiv  njegove  želje  i  volje  činiti.  Nadbiskup  Bauer  se 
prividno  razljutio  i  u  ljutitom  tonu  kazao  Cecelji: 

—  Zar  ćete  ga  sada  razderati  na  sve  strane? 

Opazio  je  naime,  kako  koadjutor  ima  mnogo  posla  i  kako  ga  pozivlju  na  mnoge  strane. 
Njegova  je  odluka  bila,  da  koadjutor  ostane  kod  kuće.  Cecelja  saopći  odluku  nadbiskupovu 
koadjutora,  koji  je  mirno  i  ponizno  primijetio: 

—  Nadbiskup  ima  pravo  (5 1). 

7)  -  Prvi  susreti 

Prigodom  biskupskog  posvećenja  sabralo  se  u  Zagrebu  nekoliko  stotina  svećenika,  koji  su 
stigli  ne  samo  iz  svih  dekanata  prostrane  nadbiskupije,  već  i  iz  bližih  biskupija.  Dok  su 
biskupi  i  uža  rodbina  koadjutorova  objedovali  u  nadbiskupskom  dvora,  nadbiskup  je 
svećenicima  kao  svojim  gostima  dao  prirediti  svečani  objed  u  nadbiskupskom  bogoslovnom 
sjemeništu.  Prigodom  zajedničkog  objeda  vladalo  je  veliko  oduševljenje  i  glavni  predmet 
razgovora  bio  je  novi  koadjutor  kao  muž,  koji  ljubi  križ,  pravdu,  dom. 

Poslije  ručka  im  je  koadjutor  pripravio  ugodno  iznenađenje.  Došao  je  među  njih  u  pratnji 
sjemenišnog  upravitelja  mgr.  Kamila  Dočkala.  U  ime  svećenstva  gaje  pozdravio  župnik  i 
dekan 

(50)  ANTE  WURSTER,  Doživljaji  sa  Alojzijem  Stepincem,  u  Actualidad  Espanola,  od  12.  i 
19.  siječnja  1952,  br.  1-2. 


(51)  CECELJA  3. 

Štefanac  iz  Biškupca  kraj  Varaždina.  U  govoru  je  naglasio  radost  klera  zbog  tako  sretna 
izbora,  što  gaje  diktirao  Duh  Sveti  po  zagovoru  njegova  svete  uspomene  strica,  kanonika 
Matije.  Naglasio  je  svetost,  skromnost,  učenost  i  rodoljublje  pokojnoga  kanonika  i  s  radošću 
je  ustanovio,  da  te  iste  kreposti  rese  njegova  sinovca,  nadbiskupa-koadjutora. 

Nadbiskup-koadjutor  je  u  svom  odgovoru  izrazio  svoju  osobitu  ljubav  prema  kleru,  kojom 
želi  biti  više  dobar  prijatelj  negoli  strogi  poglavar.  Istaknuo  je  i  usku  vezu,  koja  ga  veže  s 
rodnom  grudom,  koju  je  nekoć  s  ljubavlju  orao  i  kopao.  U  poteškoćama  želi  razumjeti  svoj 
kler,  a  u  domoljublju  ne  želi,  da  ga  itko  natkrili. 

Pošto  se  rukovao  sa  svojim  bivšim  kolegama  napustio  je  dvoranu.  Na  sve  nazočne  svećenike 
je  načinio  vrlo  ugodan  i  simpatičan  dojam  (52). 

U  4  s.  poslije  podne  odvezao  se  nadbiskup-koadjutor  u  pratnji  tajnika  dr.  Šepera  u  samostan 
sestara  milosrdnica  u  Frankopanskoj  ulici,  gdje  su  bili  ukonačeni  njegova  majka,  braća  i 
sestre,  rođaci  i  drugi  Krašićanci.  U  crkvi  je  prisustvovao  večernjici,  a  zatim  se  kratkim 
riječima  zahvalio,  što  su  došli  na  njegovo  biskupsko  posvećenje  i  potaknuo  ih  da  čuvaju  dobar 
kršćanski  duh. 

Iza  večemjice  su  ga  pod  zelenim  lipama  u  vrtu  čekali  Krašićanci.  Tu  mu  je  fotoreporter  V. 
Horvat  darovao  povećanu  i  uokvirenu  fotografiju  njegove  majke  s  krunicom  u  ruci,  kako  u 
dubokoj  sabranosti  moli  za  svoga  sina.  Kad  je  to  majka  ugledala,  dražesno  se  prstom 
zaprijetila  lotografu,  što  ju  je  u  molitvi  ovako  snimio.  Nadbiskup-koadjutor  je  još  dosta 
vremena  ostao  u  nevezanu  razgovoru  sa  svojim  zemljacima,  a  za  sestre  milosrdnice  imao  je 
vremena,  da  ih  sakupljene  u  dvorani  pozdravi  i  upravi  im  nekoliko  pobudnih  riječi  (53). 

Odmah  drugi  dan  nakon  svoga  posvećenja  nadbiskup-koadjutor  posjetio  je  najvažniji  crkveni 
zavod,  bogoslovno  sjemenište.  Pitomci  su  ga  dočekali  u  dvorani  «Vijenac»  oduševljeno 
pjesmom  «Ljubimo  te  naša  diko».  Bogoslov  Mato  Paljug,  koji  gaje  zanosno  pozdravio, 
naglasio  je,  kako  se  lozinka  novoga  nadbiskupa  «In  te,  Domine,  speravi»  divno  povezuje  na 
onu  nadbiskupa  Bauera:  «Fides  vincit»,  jer  ufanje  i  vjera  združene  s  velikom  ljubavlju 
pobjeđuju  i  spašavaju  čovječanstvo. 

(52)  N.  mj.  -  Svečanosti  prigodom  konsekracije  nadbiskupa-koadjutora,  u  KL  85  (1934)  324 
si.;  95  (1944)  294  si. 

(53)  Hrvatska  straža  (26.  lipnja  1934)  br.  143. 

Ganut  ovim  nenadanim  izljevima  osjećaja  i  odanosti  mladih  bogoslova  odgovorio  im  je 
koadjutor  slijedećim  riječima  (54): 


«Dragi  moji  mladi  prijatelji! 

Došao  sam,  da  vam  prije  nego  se  raziđete  rečem  par  riječi  i  da  vam  tako  navijestim  zajednički 
naš  program  rada. 

Nisam  imao  vremena  ni  dva  tri  časka  da  se  saberem,  što  ću  vam  kazati,  jer  mi  nijesu  to 
dopustile  sve  te  službene  i  vanjske  formalnosti,  kojima  sam  morao  biti  zaokupljen  ovih  dana. 
No,  nijesam  ja  to  ni  kanio.  Svrha  mog  dolaska  jest,  da  vam  iskreno  na  dušu  stavim  par 
pobudnih  misli,  koje  mi  leže  na  srcu,  a  koje  bih  htio  učiniti  i  vašim  mislima  u  svetom 
svećeničkom  radu. 

Kako  već  znate,  mene  je  nenadano,  ljudski  sudeći,  zatekla  ova  teška  služba.  Ja  sam  se  uvijek 
molio  Gospodinu,  neka  pošalje  za  ovu  službu  čovjeka,  koji  će  dostojno  vršiti  njegovu  volju  i 
tako  ravnati  dušama,  da  im  to  bude  na  spasenje.  Kad  me  je  eto,  i  protiv  volje,  zadesio  ovaj 
izbor,  ja  sam  položio  sve  svoje  pouzdanje  u  Boga  i  odlučio  onako  raditi,  kako  će  biti  njemu  na 
slavu  i  na  korist  dušama. 

Nemam  mnogo  iskustva  u  svećeničkom  radu.  Svi  vi  znate,  kako  sam  zapravo  dispenziran  od 
propisane  kanonske  dobi.  Ipak,  u  svom  dosadašnjem  svećeničkom  djelovanju,  ako  i  malom, 
opazio  sam  par  momenata,  koji  će  mi  uvijek  ostati  i  poukom  u  životu. 

Dragi  prijatelji,  zapamtite  jedno!  Kad  se  spremate  za  svećeničku  službu,  spremate  se  da 
postanete  pastiri  naroda.  Ovo  mjesto  i  dužnost  pastira  vi  morate  uvijek  živo  u  sebi  osjećati. 
Nikad  ne  smijete  dopustiti,  da  se  izvrne  ovaj  red,  da  vas  vode  oni,  koji  treba  da  budu  od  vas 
vođeni. 

Znam,  mlad  čovjek  u  pastvi  lako  stekne  simpatija.  Ali  nisu  uvijek  sve  simpatije  dobre.  Nisu 
sve  korisne.  Uvijek  treba  znati  tako  upravljati  narodom,  da  svi  imadu  u  svog  župnika 
povjerenje,  i  da  on  kod  svih  može  nastupiti  s  pravom  pastirskom  vlašću.  Evo  Vam  za  primjer 
jednoga  župnika,  koga  ja  poznam.  On  je  plemenitom  dušom  svojom  osvojio  srca  svog  naroda 
tako,  da  može  uvijek  s  uspjehom  i  koriti  i  opominjati  i  voditi  sve,  a  da  ipak  ne  gubi  ljubavi  i 
povjerenja  u  narodu.  Budite,  dakle,  pravi  pastiri  svjesni  svoje  zadaće. 

Druga  stvar,  koja  me  uvijek  boli  i  žalosti,  jest  taj  rascjep  u  katoličkim  redovima. 

Vama  toplo  stavljam  na  srce  i  zaklinjem  vas,  nemojte  se  u 

(54)  Preuzv.  g.  nadbiskup-koadjutor  u  bogoslovnom  sjemeništu,  u  KL  85  (1934)  328  si. 

svom  radu  obazirati  na  nikakve  stranke,  nikakva  imena.  Ja  znam,  kako  su  velikih  žrtava  za  sv. 
vjeru  doprinijeli  ijedni  i  drugi,  i  to  cijenim  kod  njih  i  po  tom  ih  jednako  volim.  To  je  norma, 
po  kojoj  prosuđujem  ja,  a  tako  prosuđujte  i  vi:  borac  Kristov!  I  samo  to,  a  sve  druge  lične 
zadjevice  i  nesuglasice  stavite  pod  noge,  bez  obzira  na  ličnost  i  imena.  Na  tom  stanovištu  sam 
stajao  i  stajat  ću  i  odsad  i  rušit  ću  sve,  što  nije  vrijedno  imena:  borac  Kristov. 

Nadalje,  moji  pogledi  u  prosuđivanju  našeg  narodnog  života  i  svijesti  uvijek  su  stalni  i  jasni. 
Mi  se  kao  svećenici  ne  možemo  baviti  strančarskom  politikom,  i  neka  je  daleko  od  nas,  ah 
isto  tako  poštujemo  i  ne  bojimo  se  istaknuti  svoje  ljubavi  prema  Hrvatskom  Narodu.  Mi 
znamo  što  jesmo  i  svog  hrvatskog  imena  ne  trebamo  se  nikad  stidjeti. 

Više  puta  sam  spomenuo  ovih  dana,  neka  se  ne  uzme  za  zlo,  ako  bi  kada  eventualno  izašla  iz 
mojih  usta  oštrija  riječ.  Budite  uvjereni  svi,  da  ona  proizlazi  iz  dna  duše,  koja  želi  dobro 
svima  bez  razlike.  Ove  misli  htio  bih  da  zadržite  u  srcu  svi:  i  oni,  koji  svršavaju  studij,  te  će 
naskoro  u  pastvu,  i  oni,  koji  se  još  pripravljaju. 

Osim  toga  imajmo  svi  veliko  pouzdanje  u  Boga,  čiju  pomoć  smo  toliko  puta  već  oćutjeli,  a 
najviše  valjda  ja,  i  to  u  najrazličitijim  životnim  prilikama  i  opasnostima,  u  kojima  sam  sto 
puta  gledao  smrti  u  oči. 

Ja  vam  se  zahvaljujem  na  vašem  dočeku  i  pozdravu  te  vam  još  jednom  toplo  stavljam  na  srce: 
radimo  složno  svi  za  slavu  Božju,  za  dobro  Crkve  i  sreću  naroda  našega». 


Duboko  osjećajući  sadržaj  tih  riječi,  bogoslovi  su  spontano  poslije  izjavili,  da  su  spremni  s 
njime  u  sve  borbe  za  Krista  i  njegovu  nauku,  spremni  su  s  njime  i  u  vodu  i  vatru.  Obogaćeni 
tim  lijepim  utiscima  i  uspomenama  na  novoga  nadbiskupa-koadjutora  razišli  su  se  poslije  toga 
svojim  kućama  na  praznike. 

8)  -  Prvo  koadjutorovo  podjeljenje  sv.  reda 

Na  Petrovo  je  koadjutor  obavio  prvo  ređenje.  Zaredio  je  22  svršena  bogoslova  đakona  za 
svećenike.  Bih  su  to  prvenci  novog  nadbiskupskog  dječačkog  sjemeništa  (55). 

Istog  dana  u  1 1  s.  primio  je  deputaciju  dječačkog  sjemeništa 

(55)  KL  85  (1934)  334. 

i  nadbiskupske  klasičke  gimnazije  s  upraviteljem  dr.  Franom  Barcem.  U  svom  odgovoru  na 
pozdrav,  koji  mu  je  upravio  upravitelj  zavoda,  osvrnuo  se  koadjutor  na  žrtve,  kojima  je 
građeno  i  vođeno  ovo  sjemenište  i  gimnazija,  te  je  nastavio  (56): 


«0d  njega  (t.j.  sjemeništa)  očekujemo  svi  i  u  budućnosti  najljepše  plodove.  Ja  sam  danas,  na 
blagdan  sv.  Petra  i  Pavla,  bio  tako  sretan,  te  sam  prvi  požeo  plodove  tog  sjemeništa,  jer  sam 
zaredio  prve  Božje  svećenike,  koji  su  izašli  iz  njega.  Gledajući  statistiku  ovogodišnjega 
napretka  ponovno  sam  našao  dokaz,  daje  konfesionalno  školstvo  i  u  vladanju  i  u  polučenim 
uspjesima  obuke  prvo  u  državi  i  da  se  s  njime  ne  mogu  mjeriti  ostali  zavodi.  Tko,  dakle,  ne  bi 
ljubio  naše  divno  sjemenište,  tko  ne  bi  svu  snagu  upotrijebio,  da  ono  i  dalje  donosi  takve 
sjajne  plodove?  Svaki  dan  ću  ga  se  sjećati  u  mementu  sv.  mise,  a  katkada  ću  prikazati  i  sv. 
misu  za  nj.  Nijednu  žrtvu  neću  držati  prevelikom  za  tako  uzvišen  cilj.  Kao  što  je  to  bila  jedna 
od  prvih  briga  uzvišenog  osnivača,  tako  će  biti  i  moja.  Ja  ću  moliti  za  vas,  a  i  sebe 
preporučujem  u  vaše  molitve.  Vidim,  da  je  težak  posao  na  mojim  leđima,  zato  osjećam  još 
uvijek  bojazan  u  ovom  novom  položaju,  koji  nisam  očekivao  i  na  koji  sam  došao  poslušnošću. 
Molim  vas,  da  i  vi  budete  moji  suradnici  i  pomoćnici,  a  i  ja  obećaj  em  vama,  da  ću  učiniti  za 
drago  sjemenište  sve,  što  mi  budu  dopuštale  moje  snage  i  prije  svega  pomoć  Božja,  u  koju  se 
najviše  uzdam». 

9)  -  Među  narodom 

2.  srpnja  otputovao  je  nadbiskup-koadjutor  u  Beograd,  gdje  je  u  3  s.  poslije  podne  u  kraljevu 
dvoru  položio  prisegu  i  posjetio  neke  ministre  (57). 

Veliku  je  uzbuđenost  uzbudila  vijest,  da  će  se  nadbiskup-koadjutor  priključiti  zagrebačkom 
zavjetnom  hodočašću  u  Mariju  Bistricu,  i  to  «romarima»  pješacima.  Doista,  7.  srpnja  u  4.30  s. 
ujutro  krenula  je  hodočasnička  procesija  iz  crkve  Sv.  Marka  pod  njegovim  vodstvom  preko 
Zagrebačke  gore  u  omiljelo  zagorsko  svetište.  Mnogi  planinari  su  se  priključili  toj  povorci,  pa 
čak  i  načelnik  grada  Zagreba  prof.  dr.  Ivo  Krbek.  Tim  je  gestom  dao  nadbiskup-koadjutor 
velik  zamah  pučkom  štovanju 

(56)  Nadbiskup-koadjutor  i  dječačko  sjemenište,  u  Hrvatska  straža  (1.  srpnja  1934),  br.  150. 

(57)  KL  85  (1934)  346. 

bi.  Djevice  Marije.  Od  tada  je  svake  godine  u  pokorničkom  duhu  s  «romarima»  pješačio  u 
Mariju  Bistricu  i  time  pridonio,  daje  to  hodočašće  iz  godine  u  godinu  postajalo  sve  brojnije 
(58).  Ugodno  iznenađenje  je  probuđeno  već  time,  što  je  za  nadbiskupa-koadjutora  izabran 
svećenik,  koji  je  tek  prije  četiri  godine  bio  zaređen,  no  još  većma  je  sama  njegova  pojava 
osvajala  srca  svih,  koji  su  imali  prilike  da  ga  barem  kod  jednog  susreta  upoznaju.  Svaki  se 
smatrao  sretnim,  kad  gaje  vidio.  Kad  su  ga  vjernici  gledali  kod  prvih  javnih  nastupa,  osobito 
u  crkvenim  obredima,  u  kojima  je  nastupao  skromno  i  do  skrajnosti  ponizno,  od  ganuća  bi 
plakali,  kao  da  su  osjećali  ono,  što  se  je  u  njemu  krilo.  Piše  jedan  ugledni  svećenik  zagrebačke 
nadbiskupije  (59):  «Vidio  sam  to  na  svoje  oči  i  čuo,  kako  mi  je  rekao  jedan  gospodin  iza 
pogrebne  mise  za  pokojnog  mgr.  Frana  Bulića:  'Ovaj  sveti  čovjek  je  sreća  naša  i  našega 
naroda!'  Na  Tijelovo  se  čulo  iz  publike,  koja  je  stajala  s  obje  strane  ulica,  kuda  je  prolazila 


tijelovska  procesija  i  gledala  ga  kako  sabrano  nosi  Presveto:  'Ovo  je  naš  i  naše  domovine 
spasitelj!' 

Piše  jedan  župnik  isto  tako  zagrebačke  nadbiskupije  (60):  «Kao  mlad  bogoslov  mislio  sam  si 
kako  ću  se  s  njim  sastati.  Imao  sam  tremu.  Kad  je  došlo  do  susreta,  drhtanju  ni  traga.  Osvojila 
me  na  prvi  pogled  njegova  svetačka  dobrota  i  neposrednost.  Osjetio  sam  ono,  što  nikada 
nisam  osjetio  u  susretu  ni  s  jednim  drugim  poglavarom...  Ostao  mi  je  u  uspomeni  kao  čovjek, 
koji  je  u  sebi  spojio  kreposti,  koje  je  teško  naći  združene  u  jednoj  osobi.  Ima  ljudi,  koji  se 
odlikuju  takvom  blagošću  i  dobrotom,  da  ih  se  naziva  dobričinama.  U  svojoj  blagosti  takvi  su 
često  spremni  na  popuštanje  i  tamo  gdje  se  to  baš  ne  bi  smjelo  učiniti.  Drugi  su  naprotiv 
energično  korektni.  Takvima  manjka  ona  ljudska  toplina.  Djeluju  odbojno.  Nadbiskup 
Stepinac  je  tako  spojio  to  dvoje,  kako  to  nisam  do  sada  imao  prilike  susresti  ni  kod  jednog 
čovjeka.  Čini  mi  se,  daje  to  kod  njega  bila  svetački  stečena  osobina.  Možda  karizma.  U 
životu  sam  susreo  i  vidio  dosta  kreposnih  ljudi.  Nijedan  nije  na  mene  ostavio  takva  dojma,  ni 
slična,  kao  on.  Sve  one,  koje  sam  vidio  i  poznavao  i  koje  sada  poznajem,  prema  njemu  su 
maleni.  I  one  najkreposnije  sve  nadvisuje  za  čitavu  glavu,  poput  Saula.  A  svojom  budnošću  i 
trijeznošću  nadvisio  je  i  Salomona». 

(58)  Nadbiskup-koadjutor  kao  «romar»,  u  Hrvatska  straža  (1.  srpnja  1934)  br.  150. 

(59)  Pismo  mgr.  Leopolda  Rusana,  remetskog  župnika,  od  5,  listopada  1961. 

(60)  Pismo  Matije  Burja,  župniku  u  Lukaču,  od  13.  kolovoza  1971. 

Prigodom  proslave  30-godišnjice  biskupskog  posvećenja  sarajevskog  nadbiskupa  dr.  Ivana 
Šarića,  25.  lipnja  1938,  njegova  nazočnost  privlačila  je  najveću  pažnju  sviju.  Katolici  i 
nekatolici  htjeli  su  ga  vidjeti.  Pružila  se  za  to  mogućnost  prilikom  velike  procesije.  Sutradan 
je  kateheta  II  muške  gimnazije  dr.  Anto  Livajušić  slušao  u  zbornici  o  njemu  utiske,  osobito  sa 
strane  profesora  Srba.  Jedni  su  govorili: 

—  Ovo  je  pravi  hrišćanin! 

Drugi  su  s  udivljenjem  kazivali: 

—  Ovo  je  pravi  hrišćanski  vladika! 

Osvojio  je  svakoga  poniznošću,  pobožnošću,  skromnošću  i  posebnim  izrazom  duhovnosti 

(61). 

Svećenike,  kojima  je  još  do  nedavna  u  svojoj  poniznosti  i  skromnosti  bio  posve  nepoznat, 
osvajala  je  njegova  vanjska  asketska  pojava,  njegova  odlučnost,  smisao  za  objektivnu 
pravednost,  pronicavost  u  shvaćanju  teškoća  pojedinih  konkretnih  problema,  a  naročito 
smisao,  duboko  razumijevanje  za  one,  koji  se  nalaze  u  bilo  kakvoj  bijedi.  Uvijek  je  bio 
spreman  sve  učiniti,  da  ukloni  ili  barem  ublaži  nečiju  bijedu. 


Kao  iz  istinskog  biskupa  divno  se  odražavala  njegova  plemenita  crta  kršćanske  ljubavi,  koja 
je  tako  jasno  došla  do  izražaja  u  njegovu  dosadašnjem  karitativnom  djelovanju.  Ali  najveće 
oduševljenje  za  njega  zavladalo  je  među  sirotinjom  u  predgrađu  i  kod  akademske  omladine. 
Srca  su  mu  se  otvarala.  Svećenici  i  vjernici  su  mu  prilazili  s  povjerenjem  kako  u  osobnim  tako 
i  u  narodnim  potrebama  i  neprilikama  (62). 

Kako  je  utjecao  svojim  nastupom  na  vjernike  samom  svojom  pojavom,  moglo  se  razabrati  17. 
veljače  1935,  na  Papin  dan,  kada  je  golemo  mnoštvo  zagrebačkoga  građanstva  ispunilo  do 
posljednjega  mjesta  i  kuta  veliku  dvoranu  i  njezine  galerije  Zagrebačkog  zbora.  Računalo  se, 
da  u  tu  dvoranu  može  stati  oko  15.000  ljudi.  Mnogi  su  se  morali  vratiti  već  u  10  i  po  sati,  jer 
su  sva  mjesta  već  bila  popunjena.  Kada  je  točno  u  1 1  s.  došao  nadbiskup-koadjutor  u  pratnji 
nadbiskup ijskog  tajnika  dr.  Šepera,  na  glas  trublje,  kojim  je  objavljen  njegov  dolazak,  sve  je 
to  golemo  mnoštvo  ustalo  i  s  takvim  oduševljenjem  ga  pozdravilo,  daje  dugo  trebalo,  dok  se 
oduševljenje  stišalo.  Govorili  su  prof.  Petar  Grgeč,  stolarski  obrtnik  S.  Kemfelj  i  dr.  Ivo 

(61)  A.  LIVAJUSIC,  Iz  uspomena  na  kardinala  Stepinca. 

(62)  Prema  usmenom  pripovijedanju  Franje  kard.  Šepera,  u  Rimu  g.  1968. 

Protulipac.  Na  to  se  nadbiskup-koadjutor  uspeo  na  postolje,  da  progovori  par  riječi,  no  bio  je 
tolikim  oduševljenjem  pozdravljen,  daje  trebalo  trubljom  dati  znak,  da  on  želi  kazati  nekoliko 
riječi.  Govorio  je  kratko,  jezgrovito  i  od  srca: 

«Zahvaljujem  od  srca  svima,  koji  ste  svojim  prisustvom  uveličali  danas  ovu  priredbu  u  čast 
Sv.  Oca.  Vaš  golemi  broj  danas  ovdje  najbolji  je  odgovor  svima  onima,  koji  rade  na  uništenju 
katolicizma  u  narodu. 

Rekao  sam  već,  a  danas  to  ovdje  i  javno  ističem,  da  smo  mi  uvjereni  katolici  najbolji  zalog 
mira  i  reda  u  svakoj  državi,  pa  i  ovdje.  Ali  taj  mir  ima  da  se  bazira  na  poštivanju  naših 
čovječjih  i  katoličkih  prava.  Mi  nećemo  za  volju  lažnog  mira,  da  naš  narod  postane  životinja, 
kakvim  ga  hoće  učiniti  krvožedni  boljševizam.  Nećemo  ni  da  postane  šarena  lutka  za  volju 
lažnog  mira,  kojom  će  se  igrati  sve  moguće  sekte.  Znam  dobro,  da  nam  protivnici  dovikuju, 
daje  Krist  naučavao  mir  govoreći:  'Tko  te  udari  po  jednom  obrazu,  pruži  mu  i  drugi1  (63).  To 
znademo  i  mi.  Alija  im  odgovaram,  da  nasuprot  lažnom  miru  vrijede  i  one  druge  riječi  Sina 
Božjega:  'Nisam  došao  da  donesem  na  svijet  mir  nego  mač.  Jer  dođoh,  da  rastavim  čovjeka  od 
oca  njegova  i  kćer  od  matere  njezine  i  snahu  od  svekrve  njezine'  (64).  I  mi  danas  vodimo  rat. 
Ah  rat  duhovni  za  obranu  svojih  katoličkih  svetinja,  za  koje  ne  trebamo  ni  bombi  ni  bodeža 
kao  boljševici.  Naše  oružje  je  prije  svega  topla  molitva  svemogućemu  Bogu,  naše  oružje  su 
sveti  sakramenti,  taj  izvor  božanske  snage.  Otuda  naša  nepobjedivost,  otuda  naša  jakost 
usprkos  svih  progona  i  gonjenja,  koja  ne  mogu  razumjeti  protivnici,  jer,  iako  se  može 
pobijediti  čovjeka,  ne  može  se  Boga,  u  kom  je  naša  nada». 

I  opet  je  bio  pozdravljen  s  velikim  oduševljenjem  (65). 


10)  -  Pastirski  pohod  nadbiskupije 

Prvo,  stoje  novi  koadjutor  htio  učiniti,  bilo  je,  da  temeljito  prouči  Zakonik  crkvenog  prava, 
jer  se  u  svojoj  poniznosti  nije  osjećao  dosta  spremnim,  nasljedujući  u  tome  velikog  hiponskog 
biskupa,  sv.  Augustina,  koji  je  nakon  svoga  ređenja  zatražio,  da 

(63)  Lk  6,  29. 

(64)  Mt  10,  34. 

(65)  DnevBauer  VIII,  mj.  veljače.  -  KL,  87  (1935)  83  si.  -  Hrvatska  straža  7  (1935,  19. 
veljače)  br.  41. 

mu  se  dade  vrijeme,  da  prouči  ono,  što  se  odnosi  na  njegovu  pastoralnu  dužnost  (66). 
Nadbiskup-koadjutor  bio  je  potpuno  svjestan  svojih  velikih  i  teških  biskupskih  dužnosti,  kako 
ih  opisuje  sv.  Petar  u  prvoj  svojoj  poslanici  (67):  «Pasite  stado  Božje,  koje  je  među  vama  i 
nadzirite  ga,  ne  na  silu,  nego  dragovoljno,  prema  Božjoj  volji,  ne  iz  težnje  za  prljavim 
dobitkom,  nego  iz  oduševljenja«. 

U  smislu  tih  riječi  sv.  Petra  crkveno  pravo  nalaže  biskupu  dužnost  da  pohađa  stado  Božje, 
koje  mu  je  Božja  providnost  povjerila.  Teška  je  dužnost  biskupa  nadzirati  narod  Božji, 
pohađati  svoje  ovce  i  njihove  pastire,  kako  bi  ih  osobno  upoznao,  unaprijedio  njihovu  vjeru 
dijeljenjem  sv.  sakramenta  potvrde,  promicao  i  učvrstio  krepostan  život  i  crkvenu  stegu 
vjernika  i  pastira,  upoznao  njihove  prilike,  potrebe,  teškoće,  probleme,  u  kojima  žive  i  s 
kojima  se  moraju  boriti.  Ne  samo  daje  to  teška  dužnost  biskupa,  nego  je  ona  također  i  puna 
napora,  jer  ne  samo  da  mora  često  propovijedati  i  držati  nagovore,  koje  ne  može  u  toj  zgodi 
propustiti,  nego  je  i  sveukupna  zaposlenost  na  tim  pohodima  tolika,  da  postaje  jedna  od 
njegovih  najnapornijih  dužnosti. 

Nadbiskup  Stepinac  se  svim  žarom  svoje  apostolske  duše  dao  na  propisane  pohode  pojedinih 
župa  i  podvrgao  se  tome  velikom  naporu.  Još  iste  godine  1934,  mjeseca  rujna,  počeo  je  s 
kanonskim  pohodom  i  to  u  virjanskom  dekanatu.  «U  prve  tri  godine  —  piše  P.J.  u  Katoličkom 
listu  —  dijeli  sv.  potvrdu  u  208  župa»,  obašavši  23  dekanata,  tj.  preko  polovicu  cijele 
nadbiskupije.  Posvuda  je  dijelio  sakramenat  sv.  potvrde,  revno  propovijedao  i  ispovijedao 
ostavši  u  ispovjedaonici  dok  god  je  bilo  pokornika,  koji  su  se  željeli  ispovjediti  (68).  Kao 
ordinarij,  tj.  od  svršetka  g.  1937,  nastavio  je  te  pohode  sve  do  godine  g.  1942,  nakon  koje  nije 
više  mogao  posjećivati  nadbiskupiju  zbog  ratnog  stanja.  Dr.  Janko  Penić  piše  prigodom  10- 
godišnjice  njegova  biskupskog  posvećenja  slijedeće  (69):  «U  prvim  je  godinama  obišao  svu 
nadbiskupiju.  Nema  župe,  pa  skoro  ni  filijale,  gdje  nije  bio.  Sve  je  pregledao,  sve  je  potrebe 
uočio.  Vidio  je  na  apostolskom  putovanju  sav  naš  kler  i  sve  okolnosti,  u  kojima  on  živi. 
Naišao 


(66)  L.  Rusan,  pismo  od  26.  travnja  1962. 


(67)  1  Petr  5,2. 

(68)  J.P.,  Desetgodišnjima  nadbiskupove  posvete,  u  KL  96  (1944)  290.  -  CECELJA  3. 

(69)  P.J.,  Zagrebački  nadpastir,  u  KL  95  (1944)  298.  -  J.P.,  Desetgodišnjica,  n.  mj. 

je  na  dirljive  prizore  žive,  jake  i  nepokolebive  vjere  kod  naroda,  koji  žrtvuje  za  vjeru  i  svoga 
svećenika  sve  što  ima  i  može,  i  dijeli  sa  svećenikom  radosti  i  boli  od  kolijevke  do  groba.  Bio 
je  neobično  ganut,  kad  je  promatrao  stare  svećenike  sa  70  i  više  godina,  kako  sa  štapom  u  ruci 
pješice,  ili  pak  na  seljačkim  kolima  neumorno  posjećuju  i  tješe  bolesnike,  a  sitnoj  dječici  po 
dalekim  filijalnim  školama  drobe  kruh  nauke  Božje  i  narodne  prosvjete.  Divio  se  krasnim 
crkvama  krcatim  bogatim  umjetnostima  iz  raznih  stoljeća,  ali  gaje  dirala  i  skromnost  mnogih 
seoskih  župnih  crkvica  i  kapela.  U  duši  su  mu  ostali  neizbrisivi  utisci  najvećega  postotka 
klera,  koji  živi  skromno  i  jednostavno,  jednako  kao  i  njihovo  stado,  u  nepokolebivoj  slozi  i 
ljubavi  s  narodom  poput  prvih  kršćanskih  vremena». 

Ako  je  za  kanonske  vizitacije  našao  župe  bez  svećenika,  ili  velike  župe  bez  kapelana,  prva  mu 
je  briga  bila,  da  ta  mjesta  popuni.  Od  svećenika  je  tražio  točan  izvještaj  o  mjestu,  u  kojem  se 
nalaze;  tražio  je,  da  se  taj  izvještaj  uruči  njemu  osobno,  jer  je  opazio,  da  se  preko  mnogih 
stvari  prelazi.  Odlučio  je,  da  će  osobno  zahvatiti  i  raščistiti  neke  stvari  (70). 

Kod  ovih  se  kanonskih  pohoda  zapažalo,  kako  tijesna  povezanost  između  njega  i  vjernika 
raste  i  kako  se  učvršćuje.  On  je  živio  i  duboko  osjećao  s  narodnom  dušom.  Potkraj  njegova 
nagovora  ta  se  bliskost  očitovala  u  oduševljenom  klicanju  nadbiskupu,  što  je  pokazalo,  kako 
je  dodir  bio  brzo  i  dobro  uspostavljen.  Narod  je  osjećao,  daje  nadbiskup  izrastao  iz  njegove 
sredine  i  njegovih  redova  (71).  Na  građane  je  proizveo  jak  dojam  svojom  otvorenošću  i 
pristupačnošću,  a  kao  sin  sela  vrlo  se  dobro  sporazumijevao  sa  seljacima.  Svatko  je  imao 
slobodan  pristup  k  njemu,  a  on  je  opet  znao  svakome  kazati  na  svoj  način,  što  je  trebalo  reći,  a 
da  kraj  toga  nikoga  ne  uvrijedi,  nikoga  ne  odbije  od  Crkve  (72). 

Bili  su  to  dani  napora,  rada,  odricanja,  kako  je  to  sam  kasnije  priznao,  u  kojima  je  htio  da 
bude  svima  sve  (73). 

Kada  se  na  putovanju  nalazio  u  zajednici  s  kojim  svećenikom  kao  pratiocem,  nije  se  upuštao  u 
razgovor,  već  bi  se  sabrao,  molio  je  krunicu  ili  obavljao  razmatranje  (74). 

(70)  CECELJA  3. 

(71)  N.  mj. 

(72)  N.  KOLAREK,  Euharistijski  kongres  u  Čazmi,  u  KL  91  (1940)  355. 


(73)  VD  III  67. 


(74)  o.  Srećko  Majstorović  u  svojim  uspomenama  na  kardinala  Stepinca. 

Kao  ordinarij  htio  je,  da  svaka  župa  imade  zaseban  pohod  i  sv.  potvrdu,  a  ne  da  bude  samo  u 
župi  dekanata,  da  tako  i  dušobrižnik  i  vjernici  uzmognu  doći  u  dodir  sa  svojim  nadbiskupom 
bez  ikakve  smetnje  (75).  Obnovio  je  i  stari  običaj  u  nadbiskupiji  arhiđakonskih  pohoda  župa, 
stoje  od  prvog  biskupijskog  sabora  čekalo  na  svoje  ostvarenje. 

Ovim  i  ovako  obavljenim  pastirskim  pohodima  dao  je  nadbiskup  Stepinac  vjerskom  životu 
novi  zamah.  Sve  su  župe  imale  priliku,  da  vide  u  svojoj  sredini  natpastira,  da  čuju  riječ  utjehe 
i  obodrenja.  Novi  je  život  —  piše  Nikola  Kolarek  —  nakon  prvih  pet  godina  njegova 
biskupovanja,  prostrujao  našim  župama  (76). 

Zatočen  u  svojoj  rodnoj  župi  izrazio  je,  godine  1956,  kardinal  Stepinac  vruću  želju,  da  obađe 
još  sto  župa,  koje  kao  nadbiskup-ordinarij  nije  mogao  pohoditi.  Uvelike  je  želio,  da  prije  svoje 
smrti  prođe  još  jednom  cijelu  nadbiskupiju,  kako  bi  svim  vjernicima  i  svećenicima  mogao 
kazati  dobru  riječ.  Obrazložio  je  tu  svoju  želju  time,  što  daleko  drugačije  gleda  na  sve  negoli 
prije.  S  vremenom  je  vidio  još  jasnije,  što  je  ljudima  potrehao  (77). 

3.  -  STEPINAC  I  KATOLIČKA  AKCIJA  U  HRVATSKOJ 

Kad  je  Stepinac  postao  nadbiskupom-koadjutorom,  katolički  pokretu  Hrvatskoj  nalazio  seje 
u  teškoj  krizi.  Bio  je,  naime,  razdvojen  u  dva  oprečna  tabora,  s  obostranim  nepouzdanjem.  Da 
se  odstrane  nesporazumci  i  postigne  ujedinjenje  svih  katoličkih  sila,  što  je  bila  opća  želja 
svećenstva,  nadbiskup  Bauer  predao  je  svom  koadjutoru  brigu  za  život  i  djelovanje  u 
katoličkim  organizacijama.  Budući  daje  on  od  svojih  gimnazijskih  godina  djelom  sudjelovao 
u  katoličkom  pokretu,  i  do  tada  mu  je  pošlo  za  rukom  da  smiri  duhove  u  trima  župama,  nadao 
seje  nadbiskup,  da  će  jedino  njegovu  koadjutoru  poći  za  rukom  izgladiti  nesuglasice  i  unijeti 
u  katoličke  redove  mir,  slogu,  suradnju  (78). 

(75)  VD  II  357  si. 

(76)  N.  KOLAREK,  Prvi  lustar  episkopata,  u  KL  90  (1939)  305. 

(77)  VD  III  41  67. 

(78)  Korona  jasenovačkog  dekanata,  u  KL  85  (1934)  581. 

Upravo  u  ono  vrijeme  je  Pijo  XI  nastojao,  da  se  posvuda  uvede  katolička  akcija,  čija  je  zadaća 
bila  obnoviti  kršćanski  javni  život.  Kako  katolički  pokret  u  Hrvatskoj  nije  bio  izgrađen  na 
bazi,  koju  je  Pijo  XI  postavio  za  katoličku  akciju,  nadbiskup-koadjutor  je  mislio,  da  će  uspjeti 
stvoriti  mir  i  ujedinjenje  svih  katoličkih  sila,  ako  katoličke  organizacije,  koje  su  već  postojale, 
stavi  na  Pijeva  načela  za  katoličku  akciju.  Prema  tim  načelima  katolička  akcija  nije  ni 
politička  niti  društvena  organizacija,  već  apostolat  laika,  koji  ima  za  cilj  poduprijeti  apostolat 
crkvene  hijerarhije,  ima  duhovno  obilježje.  Njezin  zadatak  jest  opet  uvesti  Krista  u  svijest 
ljudskog  društva  prema  evanđeoskim  načelima.  Ispunjavajući  ovaj  zadatak  kršćani 
svjetovnjaci  će  blagotvorno  djelovati  i  utjecati  na  cjelokupne  slojeve  društvenog  života.  Time 
će  postati,  prema  riječima  sv.  Petra,  «živo  kamenje,  kojim  se  izgrađuje  duhovna  kuća,  sveto 
svećeništvo,  izabrani  narod,  kraljevsko  svećenstvo,  sveti  puk,  narod  određen  za  Božju  svojinu 
da  razglasi  slavna  djela  onoga,  koji  gaje  pozvao  iz  tame  u  svoje  divno  svjetlo»  (79). 

1)  -  Božična  poslanica 

Na  sam  Božić  g.  1934  upravi  nadbiskup  Bauer  zajedno  sa  svojim  koadjutorom  poslanicu 
svećenicima  i  vjernicima,  u  kojoj  teoretski  izlažu  načela  katoličke  akcije  prema  uputama 
enciklike  Pija  XI  «Ubi  arcano  Dei»,  od  22.  studenoga  1922.  Imajući  pred  očima  prilike  u 
nadbiskupiji,  postavili  su  svim  katoličkim  organizacijama  novi  temelj. 

Prema  tim  načelima  u  poslanici  izloženim,  katolička  akcija  ne  smije  se  stopiti  ni  s  kojom 
društvenom,  ni  umjetničkom,  ni  političkom  strujom,  niti  se  vezati  uz  bilo  koju  političku 
stranku  ili  stranačko-političko  strujanje,  već  imade  stajati  iznad  i  izvan  svake  političke 
stranke. 

Sve  katoličke  organizacije  imadu  se  usko  povezati  s  onima,  koje  je  Duh  Sveti  postavio,  da 
upravljaju  Crkvom  Božjom. 

Nijedna  organizacija  ne  smije  ići  za  tim,  da  zavlada  nad  drugima. 

Daju  se  upute  svećenicima-duhovnicima  katoličke  akcije,  kako  treba  da  smatraju  svoj  rad  u 
katoličkoj  akciji  dijelom  svoje  dušobrižničke  dužnosti. 

(79)  I  Petr  2,  5-9. 

Naglasuju,  kako  treba  da  u  katoličkoj  akciji  vlada  ljubav  i  sloga,  suradnja  jednih  s  drugima,  da 
im  se  ne  bi  morali  primijeniti  ukori  sv.  Pavla  Korinćanima,  koji  su  se  razdvojili  zbog 
strančarstva  i  nesloge. 

Konačno  naglasuju,  da  glavni  cilj  svih  organizacija  ima  biti  izgraditi  živu  vjeru  i  raspaliti 
ljubav  prema  Bogu,  prema  sv.  Crkvi  i  njezinoj  vidljivoj  glavi  Sv.  Ocu  Papi  (80). 

U  posebnoj  okružnici  izdanoj  na  Bogojavljenje  g.  1935  stavio  je  nadbiskup-koadjutor  za  uzor 
i  nebeskog  zaštitnika  katoličkoj  akciji  bi.  Marka  Križevčanina  u  nadi,  da  će  blaženik  sigurno 


izmoliti  vjernicima  nadbiskupije  milost,  da  stupe  odlučno  pod  barjak  Kristov  i  ustrajno 
započnu  «biti  bojak  dobri»  (81). 

2)  -  Rad  za  katoličke  organizacije 

Na  Josipovo  g.  1935  održao  je  nadbiskup-koadjutor  sastanak  svih  predsjednika  katoličkih 
organizacija  u  nadbiskupskom  dvoru.  Tom  je  zgodom  odredio  plan  za  radnu  godinu  u  svim 
društvima  katoličke  akcije:  temeljitu  izobrazbu  u  vjerskim  pitanjima,  karitativni  rad  i 
promicanje  katoličke  štampe.  Taj  je  program  zadržao  i  za  slijedeću  godinu  (82).  Program  je, 
rekao  je  tom  zgodom,  doduše  kratak,  ali  je  dubok  sadržajem.  Njemu  je  bilo  do  toga  stalo,  da 
se  radom  u  katoličkim  organizacijama  prodire  duboko  u  duše  vjernika,  i  što  se  poduzima,  da 
bude  dobro  i  temeljito  izvedeno. 

Dne  3.  svibnja  1935  tiho  i  takorekuć  nečujno  otvorio  je  centralu  za  katoličku  akciju  u 
nadbiskupskom  dvoru  (83). 

Nakon  što  seje  posavjetovao  sa  dušobrižnim  svećenstvom  u  nadi  da  će  biskupijsko  vijeće 
katoličke  akcije  donijeti  željeni  mir  i  slogu,  ako  u  vijeće  stavi  osobe  iz  oba  tabora,  imenova  na 
sastanku  delegata  svih  organizacija  vrhovnim  duhovnikom  katoličke  akcije  svećenika  Pavla 
Jesiha,  a  predsjednikom  dr.  Ivu  Protulipca. 

(80)  Poslanica  kleru  i  vjernicima  nadbiskupije  zagrebačke  o  načelima  i  sastavu  katoličke 
akcije,  br.  254/Pr„  u  KL  86  (1935)  15-18,  25-29. 

(81)  1  Tim  1,18.  -  Okružnica  o  bi.  Marku  Križevčaninu,  u  KL  86  (19351  13-15. 

(82)  Preuzv.  g.  nadbiskup-koadjutor  o  katoličkoj  akciji,  u  KL  86  (1935)  129-132. 

(83)  DnevBauer  VIII,  3.  IV.  1935.  -  Nadbiskupska  centrala  katoličke  akcije,  u  KL  86  (1935) 
225.  -  Zbor  predstavnika  katoličke  akcije,  u  KL  86  (1935)  541-543. 

Do  mira,  nažalost,  nije  došlo.  Nadbiskupu  su  stizali  razni  upiti,  iz  kojih  se  je  razabirao  neki 
strah,  počelo  se  sumnjati  o  nakanama  nadbiskupa-koadjutora.  On  je  mirno  prelazio  preko 
svega  toga.  Nije  se  bojao  pogrda,  niti  se  plašio  poteškoća  (84). 

Poteškoće,  koje  su  nastale  nakon  gore  navedenog  imenovanja  prisilile  su  ga  da  je,  12.  travnja 
1936,  sam  preuzeo  u  svoje  ruke  predsjedništvo  katoličke  akcije.  O  tome  je  obavijestio 
dušobrižno  svećenstvo  posebnom  okiužnicom.  Ovu  okružnicu  završava  slijedećim  riječima 
(85): 

«Ja  sam  evo  rekao  svoju  zadnju  riječ  o  sporu  u  katoličkim  redovima.  Na  nama,  svećenici,  visi 
teška  odgovornost.  Svijet  je  danas  dekristianiziran,  ponestalo  je  svakog  auktoriteta  u  svijetu. 
Kad  mi  ne  bismo  istupali  u  osnovnim  pitanjima  crkvene  discipline  kao  jedan  čovjek,  onda  bi 
to  značilo  rasulo  svega.  Vi  ste  u  svojim  izjavama  u  ovoj  stvari  pokazali  jednodušnost,  kakvu 


je  rijetko  naći.  I  tu  je  naša  snaga  i  naša  nepobjedivost.  Katoličke  laike  pozvao  sam,  da  me 
slijede,  ako  hoće,  jer  silom  neću  nikoga  vući  na  rad  u  katoličkim  redovima.  I  kad  bi  mi  svi 
otkazali  pomoć,  ja  više  uzmaknut  neću,  jer  je  katoličke  organizacije  stvorila  i  stvarat  će  i  u 
buduće  u  prvom  redu  milost  Božja  i  rad  svećenstva...  Snažna  katolička  štampa  (za  koju  ne 
smijemo  žaliti  od  sada  nikakva  truda  i  nikakva  troška),  štampa  iznad  i  izvan  dnevne  politike, 
štampa  politike,  ako  hoćete,  Kristove,  naš  ustrajan  rad  i  naša  neustrašivost,  uz  Božju  pomoć 
donijet  će  bolje  dane  i  našoj  dijecezi  i  našem  narodu». 


Ovaj  i  prijašnji  njegov  potez  nisu  bili  prihvaćeni  onim  duhom,  kojim  su  bili  učinjeni  i  kojim 
bi  se  morali  primiti.  Nastao  je  jak  i  žestok  otpor.  Čak  i  novinski  napadaji  na  koadjutora 
učestali  su  onih  dana.  Ime  nadbiskupa-koadjutora  se  u  tim  napadajima  nije  izravno 
spominjalo,  ali  riječima  se  jasno  i  očito  nišanilo  na  njega,  te  seje  moglo  razabrati,  na  čiji 
naslov  su  ti  napadaji  smjerah.  Nezadovoljnici  su  mu  predbacivali,  daje  diktator,  da  nastupa  s 
visoka,  da  primjenjuje  zapovjednički  ton,  da  uvodi  sustav  tvorne  sile.  Davali  su  mu  upute, 
kako  je  takav  postupak  tuđ  svetoj  svećeničkoj  službi,  kako  se  katolički  svjetovnjaci  i  vjerni 
puk  imaju  voditi:  ne  kao  ovce,  nego  kao 

(84)  Zciljučni  govor  nadbiskupa-koadjutora  na  zborovanju  godišnjem  predsjednika  katoličke 
akcije,  27.  X.  1935,  u  KL  86  (1935)  542  si. 

(85)  Katolička  akcija,  br.  80,  tiskano  kao  posebni  list. 

punoljetni  sinovi  i  suradnici  na  djelu  Božjem,  koje  valja  upravljati  i  voditi  s  poštovanjem,  s 
više  razumijevanja  i  savjetovanja,  a  ne  batinama  i  naredbama  (86).  Osuđivali  su  njegov 
postupak  kao  preuranjen,  koji  može  samo  pogoršati  stanje  i  uzrokovati  još  veći  razdor  nego 
što  je  bio  dotadašnji  (87). 

Dok  je  Stepinac  šutljivo  podnosio  te  napadaje  i  uvrede,  dr.  Josip  Lončarić,  predsjednik 
«Svećeničke  zajednice»,  koji  je  također  sudjelovao  u  pokušajima  pomirenja  u  katoličkim 
redovima,  u  lipnju  1937,  razasla  povjerljiv  letak,  u  kojem  žestoko  odgovara  na  takvo  pisanje  i 
napadaje  (88). 


No  upravo  u  tim  časovima,  kada  su  pojedinci  također  iz  katoličkih  redova  napadali  na 
njegovu  osobu,  nadbiskup-koadjutor  je  ostao  miran.  On  se  nije  obazirao  na  napadaje,  nego  je 
usmjeren  prema  slavi  Božjoj  i  prema  spasu  duša  gorljivo  nastavio  svoj  natpastirski  rad 
imajući  na  umu  glavnu  misao,  koju  je  stavio  u  svoj  grb:  «U  tebe  se,  Gospodine,  uzdam,  neću 
se  postidjeti  dovijeka»  (89).  U  takvim  časovima  se  još  jače  odrazila  veličina  i  pravi  apostolski 
duh  mladoga  nadbiskupa.  Svi,  koji  su  promatrah  njegovo  držanje  i  ispravno  ga  shvaćah, 
napunjali  su  se  sve  većom  odanošću  i  ljubavlju  prema  njemu,  tim  više,  što  je  njegovo 
djelovanje  i  na  najmjerodavnijim  mjestima  bilo  smatrano  ispravnim;  a  to  je  bez  sumnje  bila  za 
nj  velika  utjeha,  dok  su,  naprotiv,  misli  protivnika  bile  otkrivene  u  svom  pravom  svjetlu  (90). 

3)  -  Nepolitičnost  katoličke  akcije 

Radi  miješanja  stranačke  politike  u  redove  katoličkih  organizacija  Stepinac  je  smatrao 
potrebnim  da,  11.  lipnja  1936,  dade  izjavu  o  depolitizaciji  katoličke  akcije. 

«U  hrvatskoj  javnosti  —  piše  on  (91)  —  postoji  veliko  zanimanje  za  katoličku  akciju.  To  je 
svakako  očit  znak  njezine  važnosti.  O  njoj  raspravljaju  često  i  oni,  koji  su  u  to  nedovoljno  ih 
nikako  upućeni. 

(86)  Katolički  tjednik  (Sarajevo),  26.  IV.  1936. 

(87)  N.  mj„  od  3.  V.  1936. 

(88)  J.  LONČARIĆ,  Jedna  neobična  pojava,  Zagreb  1937  (tiskano  kao  letak). 

(89)  Ps.  30,  2;  70,  1. 

(90)  Prigodom  3.  godišnjice  konsekracije  nadbiskupa-koadjutora,  u  KL  88  (1937)  293. 

(91)  Izjava  nadbiskupa-koadjutora  o  katoličkoj  akciji,  u  KL  87  (1936)  305  si. 

Na  prvome  mjestu  stavlja  se  kod  toga  pitanje  odnosa  katoličke  akcije  prema  politici.  Taj  je 
odnos  potpuno  jasan,  neopoziv  i  definitivan.  On  slijedi  iz  same  naravi  Crkve,  koja  je  savršeno 
i  suvereno  društvo  od  Krista  ustanovljeno  za  spašavanje  duša.  Zato  katolička  akcija  niti  može, 
niti  hoće,  da  se  miješa  u  stranačku  politiku.  Ona  je  izvan  i  iznad  stranaka  prošlih  i  sadašnjih  i 
budućih,  zvale  se  kako  mu  drago.  Katolička  akcija  poštuje  suverenost  svjetovnog  društva, 
države,  i  ona  ne  može  doći  u  sukob  s  vodstvom  tih  ustanova,  koje  se  staraju  za  zemaljsko 
blagostanje  ljudi.  Sukob  bi  mogli  izazvati  samo  oni,  koji  zadiru  u  kompetenciju  Crkve  ne 
puštajući  je  na  miru  u  radu  na  njezinu  području. 

Neki  su  nabacili  pitanje,  odakle  garancija,  da  se  katolička  akcija  neće  miješati  u  stranačku 
politiku?  Neće  li  se  iz  katoličke  akcije  razviti  stranke,  kako  su  se  razvijale  iz  tako  zvanih 
katoličkih  pokreta  u  prošlosti  po  raznim  zemljama  Evrope?  Na  to  valja  odgovoriti,  da  se 
katolička  akcija  razlikuje  od  nekadašnjih  katoličkih  pokreta  osobito  u  tome,  što  je  ona 


direktno  uklopljena  u  crkvenu  organizaciju.  Ona  je  danas  dio  crkvene  djelatnosti  u  župi.  Zato 
samo  one  organizacije  mogu  biti  uklopljene  u  katoličku  akciju,  koje  povlače  sve 
konsekvencije  iz  ovoga  pravnoga  položaja.  Biskup  mora  imati  mogućnost  (a  konsekventno  i 
župnik,  odnosno  duhovnik),  da  postupa  sa  organizacijama  katoličke  akcije  kao  potpuno 
discipliniranom  duhovnom  vojskom.  A  da  se  ta  duhovna  vojska  neće  upotrijebiti  za  ciljeve, 
koji  su  izvan  nje  ili  izroditi,  jamstvo  je  crkveno  učitelj stvo:  Sv.  Otac  i  biskupi  u  svojim 
dijecezama.  No,  jasno  je  samo  po  sebi,  da  članovima  katoličke  akcije,  koji  su  ujedno  i  građani 
svoje  zemlje  i  sinovi  svoga  naroda,  nije  zabranjeno,  da  se  kao  građani  opredijele  za  onu 
političku  stranku,  za  koju  misle,  da  najbolje  odgovara  njihovu  uvjerenju.  No,  nikad  ni  u  kojem 
slučaju  ne  može  se  katolička  akcija  kao  takva  vezati  o  neku  političku  stranku  ili  stranačko- 
političku  tendenciju. 

Prema  tome  su  proste  klevete,  a  ono  svakako  bez  temelja  sva  pisanja,  koja  prikazuju  ovaj  ili 
onaj  dio  katoličke  akcije  u  zagrebačkoj  nadbiskupiji  kao  protivan  hrvatskom  narodnom 
pokretu.  Katolička  akcija  poštuje  pravo  svakog  naroda,  u  kojem  radi,  jer  ona  nije  anacionalna 
ni  protunacionalna.  Ako  su  narodni  pokreti  tako  sigurni  sa  svake  strane,  kao  sa  strane 
katoličke  akcije,  onda  ne  trebaju  voditi  brige  ni  o  neuspjehu  ni  o  rascjepu  ni  o  unutrašnjem 
razdoru,  dokle  god  oni  ne  napadnu  istine  vjere.  Prema  tome  su  bez  temelja  pripovijedanja  i 
pisanja,  kao  da  su  u  katoličkoj  akciji  u  nadbiskupiji  zagrebačkoj  dobili 

neki  povlašteni  položaj  ljudi,  koji  su  pripadali  nekad  drugim  stranačkim  političkim 
organizacijama,  negoli  danas  pripada  Hrvatski  Narod.  Nadbiskup-koadjutor  je  pozvao  i  danas 
poziva  sve  vjernike  zagrebačke  dijeceze  školovane  i  neškolovane  na  suradnju  u  laičkom 
apostolatu  u  katoličkoj  akciji.  Tko  se  je  prvi  odazvao,  prvi  je  dobio  i  zaposlenje,  a  tko  se 
odazove  u  budućnosti,  dobit  će  također  zaposlenje  prema  svojim  silama  i  sposobnostima. 

Svi  su  dobro  došli,  ali  se  mora  istaknuti,  da  crkvena  vlast  ne  može  nikome  priznati  nekakvih 
privilegija,  nego  su  svi  ravnopravni.  Još  manje  može  crkvena  vlast  dopustiti  nekome 
preuzetnost,  da  kvalificira,  tko  je  sposoban  i  dostojan,  a  tko  nije  kompromitiran.  Crkva  kao 
dobra  majka  imade  svoja  posebna  mjerila,  mjerilo  ljubavi,  pa  će  zato  primiti  u  katoličku 
akciju  i  samog  skrušenog  komunistu,  koji  uvidi  svoju  zabludu  i  želi  svim  srcem  pomagati 
Crkvi  ravnajući  se  prema  njezinoj  nauci  i  praksi.  Sastavljanje,  dakle,  kojekakvih 
proskripcijskih  lista  ne  može  nikad  i  nikome  crkvena  vlast  priznati,  jer  je  o  svojim  internim 
stvarima  jedino  ona  vlasna  da  odlučuje.  Odlučuje  pak  ne  prema  mjerilima  svjetskim,  nego 
prema  mjerilima  Kristova  zakona,  koji  je  prije  svega  zakon  međusobne  bratske  ljubavi, 
kršćanske  čovječnosti  i  snošljivosti. 

Kao  što  crkvena  vlast  bdije  da  se  katolička  akcija  ne  umiješa  u  stranačku  politiku,  i  pušta,  da 
se  nacionalne  ustanove  organiziraju  po  svojoj  volji  i  uviđavnosti,  tako  crkvena  vlast  drži,  da 
će  i  svjetovno  društvo  dopustiti  Crkvi  da  organizira  katoličku  akciju  prema  svome  nahođenju. 
Pokušaji,  da  bi  se  preko  svjetovnih  faktora  kušalo  diktirati  crkvenoj  vlasti  kako  će  uređivati 
katoličku  akciju,  prelazi  kompetenciju  svjetovnih  faktora  i  zakonita  bi  crkvena  vlast  takve 
pokušaje  najodlučnije  otklonila,  dolazili  oni  odakle  mu  drago. 


Time  se  nipošto  ne  ograničuje  laička  aktivnost  i  inicijativa  u  katoličkoj  akciji.  Upravo 
zagrebačka  nadbiskupija  je  dopustila  i  dopustit  će  istaknutim  katoličkim  svjetovnjacima,  da 
dođu  do  ugleda  i  razviju  svoje  lijepe  sposobnosti,  jer  je  katolička  akcija  apostolat 
svjetovnjaka.  Ali  i  svjetovnjaci  moraju  imati  na  umu,  da  katolička  akcija  nije  nikakva  baština 
ili  monopol  ni  ove  ni  one  grupe,  ni  ove  ni  one  osobe,  preko  koje  bi  biskup  dolazio  do  svojih 
vjernika,  nego  da  za  nju  snosi  odgovornost  i  pred  sadašnjošću  i  budućnošću  i  pred  Bogom  i 
pred  ljudima  crkveno  poglavarstvo,  koje  ima  vrhovno  pravo  naučavanja,  upravljanja  i 
suđenja.  I  dok  crkvena  vlast  u  nadbiskupiji  zagrebačkoj  priznaje  svim  katoličkim  radnicima  u 
prošlosti  bez  razlike  velike 

zasluge  za  katolički  preporod  društva,  tako  upravo  iz  tih  razloga  ne  može  nikome  priznati  neki 
privilegirani  položaj  u  sadašnjosti,  jer  bi  takav  bio  naprosto  nespojiv  s  pojmom  katoličke 
akcije.  Stanovita  vremena  nalažu  crkvenoj  vlasti,  da  i  svoje  djelovanje  uskladi  upravo  prema 
potrebi  tih  vremena,  pa  se  lako  desi,  da  se  s  obzirom  na  goleme  interese  zajednice  mora 
prijeći  koji  put  preko  sićušnih  zahtjeva  i  pojedinaca  i  grupa,  bile  one  i  najzaslužnije. 

Katolička  Crkva  imade  u  ovo  teško  doba  toliko  velikih  zadataka  u  duhovnoj  obnovi  društva, 
pa  može  s  punim  pravom  očekivati  potporu  čitave  naše  javnosti  i  u  prvom  redu  čitavog 
hrvatskog  novinstva,  koje  se  bori  protiv  destruktivnih  elemenata  i  tendencija  boljševizma  i 
protiv  svih  radikalnih  neprijatelja  kršćanske  kulture  i  civilizacije. 

To  je  stanovište  zakonite  crkvene  vlasti  u  nadbiskupiji  zagrebačkoj  u  pitanju  katoličke 
akcije». 


Upute,  što  ih  je  Stepinac  davao  duhovnicima  katoličke  akcije,  bile  su  uvijek  usmjerene  prema 
nadnaravnom  cilju.  Pripovijeda  jedan  od  tih  duhovnika,  da  je  jednoć  pošao  k  njemu,  jer  se 
nalazio  u  mučnom  položaju  zbog  podvojenosti  u  jednom  katoličkom  udruženju,  da  dobije 
kakvu  konkretnu  uputu,  s  obzirom  na  svoj  rad.  Nadbiskup-koadjutor  mu  kratko,  ali  jasno  reče: 

—  Oče,  ni  lijevo,  ni  desno,  samo  slijedite  Krista  i  ništa  drugo  (92). 

Na  godišnjem  zborovanju  katoličkih  muževa,  održanom  na  blagdan  Krista  Kralja,  odredio  je 
program  za  radnu  godinu  1938  sažet  u  dvije  točke:  prvo,  borba  protiv  psovke  i  kletve.  On  je 
naime  bio  uvjeren,  da  se  upravo  u  tom  poroku  imade  tražiti  razlog  mnogim  našim  teškim 
narodnim  nesrećama  i  nedaćama,  a  ljubav  prema  Bogu  i  prema  narodu  zahtijeva,  da  se  povede 
svestrana  i  najživlja  borba  protiv  one  naše  velike  narodne  sramote;  drugo,  treba  opet  uvesti  u 
naše  obitelji  lijepi  običaj  zajedničkog  molenja  sv.  krunice  (93). 

Promatrajući,  kako  se  zlo  razlijeva  poput  podivljale  rijeke  na  sve  strane,  i  kako  je  prodrlo  u 
dubine,  pokolebalo  temelje  narodnoga  života  i  zahvatilo  njegov  korijen,  obitelj,  odredio  je 

(92)  Usmeno  saopćio  o.  Srećko  Majstorović  u  Rimu,  proljeće  1969. 


(93)  Nadbiskup-koadjutor  o  blagdanu  Krista  Kralja ,  u  KL  88  (1937)  534  si. 

na  blagdan  Krista  Kralja,  godine  1939,  kao  radni  program  katoličke  akcije,  za  narednu  godinu 
1939-1940,  obnovu  obitelji,  da  bi  ona  opet  postala  škola  i  vježbalište  kršćanskih  kreposti  i 
tople  pobožnosti  (94). 

Za  jubilejsku  godinu,  tj.  proslavu  1.300-godišnjice  prvih  veza  Hrvata  sa  Sv.  stolicom  određuje 
kao  program  za  godinu  1940-1941,  obnovu  pojedinaca:  očišćenje  od  grijeha,  izravnavanje 
dugovanja  prema  Bogu  i  oslobođenje  od  đavolskog  ropstva,  ako  je  tko  u  nj  upao.  «Uklonite 
—  piše  on  (95)  —  zle  misli,  prestanite  naopako  živjeti,  naučite  dobro  raditi,  tražite  pravicu, 
pomognite  progonjene,  dajte  pravdu  siromasima». 

Za  godinu  1941-1942  određuje  kao  radni  program  nasljedovanje  Kristove  kraljevske  kreposti 
velikodušnosti  i  ljubavi  prema  bližnjemu,  da  se  narod  ne  utopi  u  potopu  mržnje,  koja  je 
zahvatila  cijeli  svijet,  da  načelo  ljudskog  djelovanja  ne  bude  mržnja,  nego  širokogrudna 
ljubav  prema  čovjeku,  našem  bližnjemu,  jer  se  bez  nje  ljudsko  društvo  pretvara  u  čopor  divlje 
zvjeradi  (96). 

Svi  ovi  radni  programi  pokazuju  bjelodano,  kako  je  on  rad  katoličke  akcije  usmjeravao  u 
duhovnom  smjeru,  tj.  prema  zadatku  apostolata  same  hierarhije. 

I  biskupske  konferencije  su  se  bavile  problemom  izmirenja  i  složnoga  rada  u  katoličkoj  akciji. 
Tako  su  biskupi,  5.  svibnja  1938,  sa  svoga  zasjedanja  pod  predsjedanjem  nadbiskupa 
Stepinca,  koji  je  poslije  smrti  nadbiskupa  Bauera  sio  na  zagrebačku  nadbiskupsku  stolicu  i  od 
Sv.  stolice  bio  imenovan  predsjednikom  biskupskih  konferencija,  izdali  naredbu,  kojom  se 
svim  svećenicima  u  Jugoslaviji,  dijecezanskim  i  redovničkim,  nalaže,  da  odustanu  od  žalosne 
prepirke  u  novinama  i  uopće  u  tisku  o  različitim  tipovima  katoličke  akcije,  i  to  pod  prijetnjom 
zabrane  dijeljenja  sakramenata.  Stručne  i  naučne  rasprave  o  tome  smiju  se  objelodanjivati 
samo  s  izričitim  odobrenjem  ordinarija. 

Slijedećega  dana,  tj.  6.  svibnja,  izdali  su  i  posebnu  knjižicu  pod  naslovom  Za  katoličku  akciju, 
u  kojoj  pišu  o  potrebi  katoličke  akcije,  o  smetnjama  i  poteškoćama  te  tumače,  iz  kojih  se 
temeljnih  organizacija  ona  sastoji  na  cijelom  području  kato- 

(94)  Riječ  preuzv.  g.  nadbiskupa  dr.  A.  Stepinca  na  početku  radne  godine  1939-1940 
društvima  katoličke  akcije,  29.  X.  1939,  u  KL  90  (1939)  553. 

(95)  Program  katoličke  akcije  za  narednu  godinu  u  zagrebačkoj  nadbiskupiji,  27.  X.  1940,  u 
KL  91  (1940)541. 

(96)  «Isuse,  Kralju  srdaca,  smiluj  nam  se!»  Propovijed  nadbiskupa  Stepinca.  u  KL  92  (1941) 
501-502. 

ličke  Crkve  u  Jugoslaviji;  određuju,  da  će  u  slučaju  spora  časni  sud  rješavati  problem,  te 
konačno  daju  pravila  i  njihov  tumač. 

Kad  je  22  lipnja  1941  glavni  duhovnik  katoličke  akcije  Pavao  Jesih  predveo  nadbiskupu 
Stepincu  njezine  predstavnike  u  zagrebačkoj  nadbiskupiji,  on  je  na  pozdrav  odgovorio 
slijedeće  (97): 


«Sad  dolazi  vrijeme  najvećeg  rada.  Kroz  decenije,  a  osobito  ova  dva  zadnja,  pretrpio  je 
Elrvatski  Narod  mnogo  u  moralnom  pogledu.  Radi  toga  treba  preporoditi  javni  i  privatni  život. 

Obiteljski  život  mora  biti  prožet  duhom  Božjim.  Oko  toga  nastojte!  Duh  Božji  unosite  u  sve 
obitelji,  da  djeca  budu  prava  kršćanska,  da  muž  i  žena  žive  katoličkim  životom.  Elrvatska 
obitelj  mora  biti  odraz  nazaretske  obitelji. 

Kad  to  postignemo,  onda  možemo  biti  uvjereni,  da  će  Hrvatska  biti  sretna.  To  molimo  u 
današnoj  procesiji.  Molimo  presv.  Srce  Isusovo,  da  ne  zaboravi  Hrvatski  Narod  i  neka  ga  štiti, 
kako  gaje  štitilo  kroz  13  vjekova». 

4)  -  Bujnost  rada  nadbiskupa-koadjutora 

Kad  listamo  godišta  Katoličkog  lista  od  godine  1934  do  1942,  dok  se  još  moglo  raditi  u 
katoličkoj  akciji,  čitalac  ostaje  zapanjen  nad  bujnim  i  obilnim  radom  nadbiskupa  Stepinca, 
koji  je  uza  sav  svoj  ostali  veliki  posao  dospijevao  na  mnogobrojnim  crkvenim  svečanostima 
držati  pontifikale,  propovijedi,  blagoslove  društvenih  zastava,  odgojne  nagovore  katoličkoj 
mladeži,  izvanredne  društvene  i  staleške  konferencije.  Osim  toga  neumorno  je  dolazio  na 
društvene  sastanke  i  pohađao  predavanja  udruženih  duhovnika  katoličke  akcije.  Više  puta  je 
istoga  dana  na  dva,  čak  i  na  tri  razna  i  udaljena  mjesta  znao  imati  prigodom  takvih 
svećeničkih  predavanja  govore  i  pripomene,  a  ti  sastanci  su  u  godinama  1936-1942  bili  vrlo 
česti.  Kad  im  je  nadbiskup  Stepinac  prisustvovao,  osvjetljivao  je  svećenicima  stanje 
katolicizma  u  svijetu  i  domovini,  upozoravao  je  na  veliku  pogibao,  koja  prijeti  vjeri  i 
naglašavao  potrebu  katoličke  akcije.  Za  nju  je  znao  kazivati  (98):  «Samo  ona  nas  može 
spasiti».  Nazočni  svećenici,  videći  ga  onako  jednostavna,  zabrinuta  i  puna  ljubavi 

(97)  Predstavnici  katoličke  akcije  kod preuzv.  nadbiskupa,  u  KL  92  (1941)  294. 

(98)  P.  J.,  Zagrebački  natpastir,  u  KL  95  (1944)  299. 

i  žara  za  Božju  stvar,  bili  su  mu  zahvalni  za  svaku  dobru  riječ  (99). 


Prigodom  treće  godišnjice  njegova  biskupskog  posvećenja  donio  je  Katolički  list  članak,  u 
kojemu  se  s  ushitom  piše  o  njegovu  natpastirskom  djelovanju.  O  njegovu  nastojanju  oko 
katoličke  akcije  napisano  je  i  ovo  (100): 

«Posebnu  intenzivnu  brigu  posvetio  je  reorganizaciji  katoličke  akcije  u  našoj  nadbiskupiji, 
nastojeći  oko  toga,  da  se  potpuno  orijentira  prema  strogo  crkvenim  načelima  i  direktivama  Sv. 
stolice.  U  mnogim  poteškoćama  kročio  je  naprijed  neslomivom  voljom,  pun  idealizma, 
pouzdanja  i  vjere  u  uspjeh,  jer  nigdje  nije  tražio  ništa  drugo  nego  kraljevstvo  Božje  i  njegovu 
pravdu,  želeći  po  uzoru  velikog  Apostola,  da  čitav  bude  jedna  žrtva  za  duhovno  dobro  svog 
vjernog  stada,  htijući  da  svima  bude  sve». 

Deset  godina  nakon  njegova  biskupskog  posvećenja  piše  dr.  J.P.  u  Katoličkom  listu  slijedeće 
(101):  «Tko  da  izbroji  one  silne  rasprave,  sastanke  i  vijećanja  o  ovom  tako  važnom  pitanju  za 
duhovni  preporod  širokih  narodnih  slojeva  vjernika  katoličke  Crkve!  Vijećalo  se  i  raspravljalo 
s  najvećom  pažnjom  i  težnjom,  da  se  što  povoljnije  riješe  sva  pitanja  teoretske  i  praktične 
naravi  savezno  s  katoličkom  akcijom.  Posljedak  je  bio  taj,  daje  nadbiskupova  osnova  iskrsla 
kao  najbolja  i  najsavršenija  tako,  daje  bilo  nade,  da  će  postići  neobično  velik  uspjeh. 

Međutim  je  nastupio  rat,  pa  kako  druge  djelatnosti,  tako  je  i  ova  oko  ostvarenja  lijepih  osnova 
o  uređenju  katoličke  akcije  morala  silom  prilika  biti  odgođena  na  bolja  vremena». 

5)  -  Posljedak  koadjutorova  rada 

Pred  sam  rat  je  samo  onaj  dio  katoličke  akcije,  koji  je  spadao  pod  središnjicu,  brojio  oko  700 
društava  s  preko  30.000  članova.  Nadbiskup  je  napose  naglašavao  veliku  potrebu  duhovnih 
vježbi,  kroz  koje  su  prošli  28.883  člana.  Taj  je  rad  gojio  čete  apostolskih  duša,  koje  su  javno 
ili  skrovito,  ali  manje-više  neprestano  vršile  uzvišeni  apostolat  Crkve  i  izgrađivale  mistično 
tijelo  Kristovo  (102). 

(99)  Sastanci  i  rad  duhovnika  katoličke  akcije  krapinskog  i  donjostubičkog  dekanata,  u  KL  89 
(1938)  374. 

(100) ,  Prigodom  3.  godišnjice,  u  KL  88  (1937)  293. 

(101)  J.P.,  Desetgodišnjica  nadbiskupove  posvete,  u  KL  95  (1944)  291. 

(102)  P.J.;  Zagrebački  natpastir  kao  pastir  duša,  u  KL  95  (1944)  299. 

«U  rješavanju  pitanja  katoličke  akcije  —  piše  Nikola  Kolarek  (103)  —  ispoljila  se 
nadbiskupova  vlastitost,  koja  gaje  stalno  pratila  u  kasnijim  godinama.  Bio  je  čovjek  akcije. 
Nije  mnogo  promišljao,  kad  je  uvidio  daje  stvar  koja  mu  se  servira  dobra,  kako  je  on  mislio 
Dakle,  čovjek  brzih  odluka.  To  je  imalo  svoju  dobru  stranu.  Nadbiskup  je  bio  motor  koji  je 
sve  tjerao  naprijed.  Srce,  koje  je  stalno  pokretalo  životnu  snagu  Crkve». 


Veliki  događaji  bili  su  na  pomolu.  Hrvati  su  osjetili  da  će  ti  događaji  biti  rijetka  povijesna 
prigoda,  da  se  oslobode  «Jugoslavije-tamnice»,  kako  ju  je  na  «zloglasnom  procesu»  nazvao 
Stepinac.  Članovi  katoličke  akcije  nisu  imali  nikakve  političke  stranke,  nego  su  zajedno  s 
narodnim  pokretom,  prvo  Mačekovim,  zatim  Pavelićevim,  pristali  na  suradnju  i  poradili  oko 
Nezavisne  Države  Hrvatske.  Nijedno  društvo  ni  savez  katoličke  akcije  nisu  nikada  nikakvom 
javnom  izjavom  ni  službenim  činom  uputili  svoje  članove  na  taj  politički  izbor.  Oni  su  to 
sami  i  po  svome  nahođenju  učinili  služeći  se  naravnim  pravom  građanina,  kao  i  oni  koji  nisu 
prihvatili  NDH.  U  početku  se  nisu  mogla  predvidjeti  sva  zla  počinjena  za  vrijeme  rata  sa  svih 
strana,  kao  ni  to  da  će  Stepinac,  koji  je  najglasnije  prosvjedovao  protiv  tih  zločina,  biti  osuđen 
kao  glavni  njihov  krivac. 

4.  -  PREUREĐENJE  DUŠOBRIŽNIČKOG  RADA 

Župa  je  jezgra  i  središte  velikog  crkvenog  jedinstva  i  djelovanja  u  crkvenom  životu.  Kao  što 
se  u  građanskom  životu  nikomu  ne  poriče  pravo  da  ide  blagovati  u  gostionicu  i  prenoćiti  u 
hotelu,  iako  se  prema  općem  shvaćanju  redoviti  život  čovjeka  razvija  u  obitelji,  kod  kućnog 
ognjišta,  u  vlastitoj  kući,  tako  je  i  redoviti  život  kršćanina  vezan  uz  duhovnu  obitelj,  tj.  uz 
župu,  kojoj  spada,  i  u  njoj  se  razvija.  Ustrojstvo  župe  kao  stanice  biskupije,  u  kojoj  se  prvotno 
i  redovito  odvija  dušobrižništvo,  potvrdio  je  II  Vatikanski  sabor  kao  suvremeni  ustroj  Crkve 
(104). 

(103)  Pismo  dr.  Nikole  Kolareka  piscu,  mj.  siječnja  1967. 

(104)  J.  TURČINOVIĆ,  Dokumenti  drugog  vatikanskog  koncila:  Apostolicam  actuositatem, 
n.  10.  -  PAOLO  VI,  Discorso  ai partecipanti  alla  XVI settimana  di  aggiornamento pastorale, 
u  L'Osservatore  romano,  17.  IX.  1966. 

1)  -  Nedostatno  ustrojstvo  župa  u  Zagrebu 

Zagreb,  glavni  grad  Hrvatske,  brzo  se  razvijao  u  prvim  desetljećima  ovoga  stoljeća.  Broj 
njegovih  stanovnika,  kojih  je  početkom  ovoga  stoljeća  bilo  oko  60.000,  naglo  je  rastao.  Iza 
prvog  svjetskog  rata  Hrvati  su  dolazili  sa  svih  strana  domovine  u  grad  tražeći  rada.  Bilo  je  tu 
mnogo  Zagoraca,  Međimuraca,  Bosanaca,  Hercegovaca,  Dalmatinaca.  Blizina  Slovenije 
privukla  je  također  dosta  Slovenaca  u  Zagreb.  Gradski  se  okoliš  širio  napose  prema  jugu,  gdje 
je  godine  1930  stanovalo  već  oko  80.000  ljudi  u  veoma  lošim  životnim  uvjetima,  a  bez  ijedne 
crkve  u  blizini.  U  sjevernom  dijelu  grada,  na  obroncima  Zagrebačke  gore,  uz  prijašnje  kapele 
i  crkve  izgrađeno  je  još  nekoliko  kapela  i  po  koja  crkva,  ponajviše  nastojanjem  redovnika  i 
redovnica.  Tako  su  godine  1922  došli  na  Sv.  Duh  konventualci,  godine  1923  trećoredci 
glagoljaši  na  Ksaver,  godine  1927  dominikanci  u  Maksimir,  godine  1929  salezijanci  na 
Knežiju,  godine  1930  isusovci  na  Jordanovac,  a  godine  1933  franjevci  dalmatinske  provincije 
Presv.  Otkupitelja  u  Vrbanićevu  ulicu.  Na  Salati  je  ispod  crkve  dječačkog  sjemeništa  otvorena 
lijepa  i  prostrana  kripta-crkva  za  puk,  godine  1933.  Vjernici  su,  dakle,  u  tim  dijelovima  grada 
mogli  lako  udovoljavati  nedjeljnoj  dužnosti  i  primati  sv.  sakramente.  No,  svi  ti  redovnici  nisu 


imali  župa,  pa  su  vjernici  za  krštenje,  vjenčanje,  sv.  potvrdu,  pogreb  i  bračne  sporove  i  nadalje 
bili  vezani  na  svoju  župu,  kojoj  su  se  silom  prilika  bili  već  otuđili. 

Zagreb  je  početkom  stoljeća  imao  samo  četiri  stare  župe,  i  to:  Sv.  Marka  u  Gornjem  gradu, 

Sv.  Marije  na  Dolcu,  Sv.  Ivana  u  Novoj  Vesi  i  Sv.  Petra  u  Vlaškoj  ulici.  Bile  su  to  one  iste 
župe,  koje  je  Zagreb  imao,  kad  je  brojio  samo  10.000  stanovnika.  Nedovoljan  broj  svećenika 
namještenih  na  tim  župama  nije  mogao  nikako  svladavati  velik  dušobrižni  posao,  kako  su 
iziskivale  moderne  prilike,  pa  se  već  onda  osjećala  potreba  novih  župa. 

Da  se  doskoči  toj  potrebi  vjernika,  nadbiskup  Bauer  je  osnovao  novu  župu  Sv.  Blaža,  u  koju 
je  potpalo  područje  zapadnog  dijela  župe  Sv.  Marka.  Ova  nova  župa  počela  je  postojati 
pravno  istom  15.  travnja  1915. 

Godine  1923  počeo  je  djelovati  u  Trnju  odbor  za  gradnju  crkve,  koji  se  godine  1927 
preobrazio  u  «Društvo  za  izgradnju  spomen-crkve  prigodom  1.000  godišnjice  kralja 
Tomislava«.  Prijašnji  pothvat  prof.  dr.  Ignacija  Repara,  da  u  Horvatima  podigne  crkvu,  omele 
su  prilike  prvog  svjetskog  rata. 

Kada  je  godine  1929  u  Katoličkom  listu  izašao  članak  pod  naslovom  Najveća  potreba  u 
Zagrebu:  izgradnja  crkvi  (105),  te  knjižica  župnika  Sv.  Marka,  mgr.  Svetozara  Rittiga, 
Reorganizacija  dušobrižništva  u  Zagrebu,  u  kojoj  on  daje  stvarne  prijedloge  za  rješenje  toga 
gorućeg  pitanja,  jasno  se  vidjela  potreba  novih  duhovnih  središta,  a  i  sakrivenih  snaga,  kojima 
se  tada  raspolagalo.  No,  osnivanju  novih  župa  se  nije  pristupilo.  Godine  1934  je  bila  otvorena 
samo  dušobrižnička  ispostava  na  Miramarskoj  cesti. 

Kada  je  godine  1931  ustanovljeno,  da  Zagreb  broji  185.581  stanovnik,  a  s  okolicom  230.741, 
te  da  na  svaku  od  postojećih  velikih  pet  župa  otpada  otprilike  45.000  duša,  bilo  je  očito,  da 
takvo  uređenje  dušobrižništva  u  Zagrebu  ne  može  udovoljiti  duhovnim  potrebama  vjernika. 

Nadbiskup  Bauer  je  doduše  na  samu  Novu  godinu  1932  otvorio  i  šestu  župu,  a  bila  je  to  župa 
Sv.  Antuna,  koju  povjeri  duhovnoj  brizi  oo.  konventualaca  na  Sv.  Duhu.  No,  i  taje  nova  župa 
bila  prevelika.  To  se  osjetilo  osobito  u  korizmi  godine  1934  prigodom  pučkih  misija,  koje  su 
se  davale  u  Zagrebu.  Osnivanjem  nove,  šeste  župe,  pitanje  je  moderne  pastve  Zagreba  bilo  tek 
načeto,  a  nije  nipošto  riješeno.  Za  pothvat,  koji  bi  doskočio  toj  velikoj  duhovnoj  potrebi,  bio 
je  poželjan  čovjek  jake  vjere,  žarke  ljubavi,  odrješit,  odvažan,  koji  bi  umio  pokrenuti  skrovite 
snage  mnogih. 

2)  -  Pothvat  nadbiskupa-koadjutora 

Nadbiskup-koadjutor  se  odmah  u  početku  svoje  biskupske  službe  našao  pred  teškim  i  velikim 
pitanjem  dušobrižništva  u  Zagrebu.  Već  onda,  kad  je  kao  nadbiskupski  obredničar  obilazio 
predgrađe  i  pohađao  siromahe  u  njihovim  kućicama  i  potleušicama,  uvjerio  se,  kako  je  velika 
potreba  osobnog  dušobrižnog  rada  i  dodira  upravo  ondje,  gdje  nije  bilo  ni  crkava  ni 
svećenika. 


Gonjen  pastirskom  ljubavlju,  započne  odmah  u  prvoj  godini  svoje  biskupske  službe  ozbiljno  i 
brzo  raditi  na  osnivanju  novih  župa.  U  studenom  godine  1934  pozove  on  k  sebi  trojicu 
kapelana  zagrebačkih  velikih  župa,  dr.  Franju  Grundlera,  Ivana  Gašperta  i  Dragutina 
Kocipera,  te  im  saopći  nakanu,  da  se  u  najkraćem  roku  imadu  pobrinuti  za  osnutak  triju  novih 
župa  na  području  ondašnjih  župa  Sv.  Petra,  Sv.  Marka  i  Sv.  Blaža.  Početkom  veljače 

(105)  KL  80(1929)  167. 

g.  1935  nadbiskup  Bauer  spomenutim  kapelanima  i  ekonomu  nadbiskupskog  bogoslovnog 
sjemeništa  Luki  Vukasu  službeno  povjeri  zadatak,  da  priprave  potrepštine  za  uređenje  novih 
župa,  i  to  na  Trešnjevki,  u  Trnju,  na  Sigečici  i  u  Maksimiru.  Pošto  predradnje  budu  gotove  i 
pošto  bude  saslušan  kaptol  i  postignut  sporazum  s  gradskom  općinom  i  s  banskom  upravom, 
uredit  će  se  konačno  razgraničenje  župa  Sv.  Marka,  Sv.  Blaža  i  Sv.  Petra  (106).  Ovi  su  se 
svećenici  imali  pobrinuti  za  ustrojstvo  novih  župa,  za  gradnju  kapela,  jer  crkava  radi  teške 
gospodarske  krize  u  Hrvatskoj  nisu  mogli  graditi.  Ali  kod  razgraničavanja  tih  novih  župa 
nadbiskup-koadjutor  se  brzo  osvjedočio,  da  bi  mnogi  vjernici  ostali  predaleko  od  crkve  i 
svećenika,  jer  bi  i  te  nove  župe  bile  odviše  velike,  pa  je,  imajući  pred  očima  samo  veliku 
pastirsku  potrebu,  još  istoga  mjeseca  stvorio  konačnu  odluku,  da  u  najkraćem  roku  otvori 
osam  novih  župa. 

Prigodom  proslave  Papina  dana,  19.  veljače  1935,  u  zahvali  za  vrlo  dobro  uspjelu  priredbu, 
osvrnuvši  se  na  izrečene  govore,  nadovezao  je  nadbiskup-koadjutor  (107): 

«Kada  su  već  govornici  istakli  potrebu  osnivanja  novih  župa  u  Zagrebu,  slobodan  sam 
zamoliti  sve  vas,  da  bi  svojoj  duhovnoj  vlasti  išli  u  toj  stvari  na  ruku.  U  najtežim  danima 
obično  se  najljepše  očitovala  snaga  katolicizma.  A  tako  se  nadam,  da  će  biti  i  u  danima  ove 
strahovite  ekonomske  krize,  te  će  se  nove  župe  moći  što  skorije  izgraditi  na  korist  našega 
Zagreba  i  na  ponos  našega  naroda». 

S  pouzdanjem  u  Krista,  vrhovnoga  pastira  duša,  ne  mareći  mnogo  za  poteškoće,  koje  je 
predviđao,  dao  se  na  posao  i  nije  klonuo  duhom,  nego  je  9.  kolovoza  1935  izdao  slijedeći 
proglas  vjernicima  grada  Zagreba  (108): 


«Vjernicima  grada  Zagreba! 

Uslijed  golemoga  porasta  pučanstva  grada  Zagreba  dosadašnje  naše  župe  nisu  u  stanju  ni 
izdaleka  da  zadovolje  potrebama  vjernika  kraj  sve  velike  pomoći  vrijednih  naših  crkvenih 
redova  u  Zagrebu.  Radi  toga,  svjestan  svoje  odgovornosti  pred  Bogom,  da  zadovoljim  koliko 
je  moguće  potrebama  katoličkih  vjernika  u  Zagrebu,  u  sporazumu  sa  preuzv.  g.  dr.  Antunom 
Bauerom,  odlučio  sam,  da  osnujem  osam  novih  župa  u  Zagrebu,  koje  će 

(106)  Osnivanje  novih  župa  u  Zagrebu,  u  KL  86  (1935)  61  si. 


(107)  Hrvatska  straža  (19.  II.  1935)  br.  41.-  DnevBauer  VIII,  19.11.  1935. 

(108)  Sabirna  akcija  preuzv.  g.  nadbiskupa-koadjutora  za  gradnju  novih  župnih  crkava  u 
Zagrebu,  u  KL  86  (1935)  405  si. 

barem  za  dogledno  vrijeme  moći  udovoljititi  najprečim  potrebama  vjernika,  i  to:  u  Maksimiru 
župu  Sv.  Jeronima,  na  Kanalu  župu  Sv.  Obitelji,  na  Krešimirovu  trgu  župu  Sv.  Pavla,  u  Trnju 
župu  Krista  Kralja,  na  Miramarskoj  cesti  župu  Sv.  Terezije  od  Maloga  Isusa,  na  Novoj  cesti 
župu  Sv.  Josipa,  na  Selskoj  cesti  župu  BI.  Marka  Križevčanina,  na  Elorvatima  župu  Sv. 

Nikole.  Osnivanje  ovih  župa  poduzimljem  evo  u  najtežim  vremenima,  u  općoj  gospodarskoj 
krizi.  Kod  ovoga  golemoga  posla  računam  prije  svega  na  pomoć  Božju,  koja,  nadam  se,  neće 
izostati,  kad  se  radi  o  interesima  Božjim,  spasenju  duša,  a  i  o  najvećem  interesu  hrvatskih 
katolika,  da  u  ovom  dragom  nam  gradu  sačuvaju  svoju  vjeru  katoličku,  na  kojoj  se  bazira  sva 
istinska  kultura.  Iza  pomoći  Božje  računam  na  požrtvovnost  hrvatskih  katolika,  koji  su 
neposredno  zainteresirani,  a  onda  i  svih  ostalih  iz  cijele  naše  prostrane  nadbiskupije,  jer  je 
Zagreb  okupio  u  sebi  sinove  i  kćeri  iz  svih  naših  dijelova  ne  samo  naše  dijeceze  nego  i  cijele 
domovine. 

Izgradnja  osam  župskih  crkava,  župskih  dvorana  i  dvorova  iziskuje  golemih  izdataka:  u  ovom 
slučaju  još  većih,  jer  se  u  Zagrebu  ne  mogu  graditi  kakvegod  crkve,  nego  takve,  koje  će  ne 
samo  praktički,  nego  i  arhitektonski  i  estetski  odgovarati  položaju  grada,  kojega  Elrvatski 
Narod  smatra  centrom  svoje  kulture.  U  ovoj  velikoj  stvari,  ja  se  evo,  predragi  vjernici,  jer  se 
od  drugud  ne  mogu  nadati  nikakvoj  pomoći,  obraćam  direktno  na  vas,  da  me  svaki  prema 
svojim  silama  pomognete.  U  tu  svrhu  bit  će  u  nedjelju  dne  18.  kolovoza  o.  g.  sabiranje  u  svim 
župskim  crkvama  grada  Zagreba  te  u  katedrali,  gdje  ću  ja  osobno  stajati  kod  žare  za 
sakupljanje. 

Znam  vrlo  dobro,  da  će  mnogi  tobožnji  prijatelji  sirotinje  graknuti  i  vikati,  da  bi  bolje  bilo 
sabirati  za  sirotinju.  No,  niti  ću  seja,  a  nadam  se  ni  vi,  predragi  vjernici,  dati  smesti.  I  Juda  je 
graknuo,  kad  je  ona  žena  izlila  miomirisnu  pomast  na  noge  Spasiteljeve.  Graknuo  je  doduše  u 
ime  sirotinje,  ali  znamo,  da  su  ga  vodili  drugi  motivi.  Kad  dajemo  Bogu,  a  dajemo  kad 
gradimo  lijepe  hramove  njemu  na  čast,  ne  prikraćujemo  time  ni  najmanje  sirotinju.  No,  i  bez 
obzira  na  to  ova  akcija  baš  sada  će  i  te  kako  ići  u  korist  sirotinje,  jer  će  se  kod  gradnje  moći 
zaposliti  mnogi  naši  siromašni  radnici  i  obrtnici,  koji  kao  nezaposleni  traže  ne  milostinju,  koja 
ih  ponizuje,  nego  rada,  koji  ih  diže  i  oplemenjuje. 

Dizanje,  dakle,  crkvene  građevne  djelatnosti,  djelo  je  velike  socijalne  važnosti  i  bez  obzira  na 
važnu  funkciju,  koju  Crkva  vrši  u  čitavom  ljudskom  životu  i  javnom  poretku. 

Ja  vas  dakle,  predragi  vjernici,  usrdno  molim,  da  me  u  ovoj  akciji  pomognete.  Ne  tražim  za 
sebe  ništa.  Tražim  za  čast  i  slavu  Boga  velikoga,  koji  će  vam  stostruko  vratiti  u  nebu,  gdje 
blaga  vašega  neće  'kvariti  rđa  ni  moljac1  (109),  niti  će  biti  u  pogibelji,  da  propadne  uslijed 
krize  banaka.  Ne  tražim  za  sebe  ništa,  jer  je  gradnja  ovih  župa  za  mene  velik  teret,  nego 
tražim  za  vaše  duhovno  i  vječno  dobro  kao  i  za  duhovno  dobro  vašega  potomstva  te  konačni 
pravi  i  istinski  napredak  ovoga  grada. 

Tko  može,  neka  posegne  obilato,  a  tko  ne  može,  neka  ono  malo,  što  bude  mogao,  dade  vesela 
srca,  'jer  vesela  darivatelja  ljubi  Bog'  (110).  Koji  ne  može  da  dade  na  sam  dan  sakupljanja, 
može  da  dade  u  svako  doba  bilo  kod  nadbiskupskog  duhovnog  stola,  bilo  kod  župskih  ureda  u 
Zagrebu,  bilo  kod  odbora,  koji  su  zato  legitimirani  (time  se  ujedno  isključuju  razni  varalice, 
pa  neka  se  u  slučaju  sumnje  pojedinac  obrati  na  duhovni  stol).  Ako  tko  ne  može  da  dade  u 
gotovu  novcu,  neka  daruje  u  uložnim  knjižicama  ili  pomogne  beskamatnim  zajmom. 

Dragoga  Boga  pak  molim  već  sada,  da  vam  svima  naplati  'mjerom  prepunom  i  stresenom' 

(1 1 1)  i  na  ovome  i  na  drugome  svijetu. 

U  Zagrebu,  dne  9.  kolovoza  1935. 

Dr.  Alojzije  Stepinac,  v.r. 

nadbiskup-koadjutor». 


Koliko  je  bilo  nadbiskupu-koadjutoru  na  srcu  osnivanje  novih  župa,  razabire  se  najbolje  iz 
činjenice,  što  je  18.  kolovoza,  u  nedjelju  određenu  za  sabiranje,  osobno  stajao  kod  sabirne 
žare  u  katedrali  u  posebno  postavljenom  klecalu  zaduben  u  molitvu  od  6-9  sati.  Tada  gaje 
zamijenio  biskup  Salis,  dok  je  on  otišao  u  Horvate  i  ondje  pod  vedrim  nebom  služio  misu.  U 
10,30  s.  vratio  se  natrag  u  katedralu  i  opet  sjedio  do  1  s.  kod  sabirne  žare.  U  katedrali  je  toga 
dana  bilo  sakupljeno  25.000  dinara.  Nije  možda  bilo  nikoga,  koji  je  toga  dana  bio  u  katedrali, 
a  da  nije  štogod  dao.  U  žaru  su  padale  i  hiljadarke.  Dan  prije  poklonila  je  jedna  osoba  u  istu 
svrhu  12.000  d.,  a  bilo  je  darova  u  dragocjenostima,  zlatu,  srebru  i  nakitima  (112). 

(109)  Mt  6,  19. 

(110)  2  Kor  9,  7. 

(111)  Lk  6,  38. 

(112)  DnevBauer  VIII,  18.  VIII.  1935. 

Nadbiskup-koadjutor  je  slijedećega  dana  upravio  vjernicima  grada  Zagreba  ovu  zahvalu 

(113): 


«Nadom  u  pomoć  Božju  i  dobni  volju  vjernika  grada  Zagreba  započeo  sam  akciju  za 
izgradnju  novih  rimokatoličkih  župa  u  Zagrebu.  Kako  sam  se  jučer  uvjerio,  ta  me  nada  nije 
prevarila,  jer  sam  naišao  na  najbolju  volju  i  spremnost  zagrebačkih  vjernika.  Dolazili  su  da 
dadu  svoj  doprinos  i  bogati  i  siromašni,  i  učeni  i  neuki,  starci  i  djeca,  kako  ona  u  lijepim 
odijelima  tako  i  ona  u  siromašnim  haljinama,  pače  i  seljaci  iz  zagrebačke  okolice. 

Svima  ovim  putem  srdačna  hvala,  a  od  Boga  plaća. 

U  Zagrebu,  19.  kolovoza  1935. 

Dr.  Alojzije  Stepinac 

nadbiskup-koadjutor». 

Nastalo  je  pravo  natjecanje  u  sabiranju  novaca  za  gradnju  kapela.  Blokovi,  sličice,  čekovne 
uplatnice  poplaviše  crkve,  kapele,  trgove  i  ostala  javna  mjesta.  Sabirna  akcija  i  razne  priredbe 
probudiše  pospani  Zagreb.  U  pomoć  je  pritekla  i  pokrajina,  kako  se  čini,  najviše  za  novu  župu 
Sv.  Josipa. 

3)  -  Prigovori 

No,  kako  svaka  dobra  stvar  i  poduzeće  imade  svojih  poteškoća,  tako  je  i  ovaj  veliki  pastoralni 
pothvat  naišao  na  otpor.  Već  24.  kolovoza  iste  godine,  dakle,  samo  par  dana  nakon 
nadbiskupova  proglasa,  digli  su  neki  ljudi,  kako  je  on  i  predviđao,  svoj  glas  u  novinama  protiv 
ovog  odrješitog  pastirskog  pothvata.  Gospodarski  tjednik  Bilanca  spomenutog  dana,  na 
posljednjoj  stranici,  u  rubrici  «U  kutu  nikomu  na  putu»  piše  (114):  «Osam  novih  crkava  u 
Zagrebu!  Po  narodnoj  pameti  to  znači  osam  mjesta  za  osam  popova.  Zašto?  Ko  će  zaraditi? 
Siromašni  radnik  možda  dva  dinara  na  sat  tri  put  na  tjedan.  Osim  crkava  ima  toga  mnogo,  ima 
važnijih  stvari  na  dnevnom  redu». 

Večer  od  22.  kolovoza  1936.  donese  prikaz  riznice  prvostolne  crkve  zagrebačke  na  takav 
način,  daje  bilo  očito,  kako  želi  raspiriti  strasti  puka  protiv  sabirne  akcije  za  osnutak  i  gradnju 
novih  župnih  crkava  (115). 

Ne  bi  bilo  teško  podnijeti  tu  uzbunu,  kad  se  sjetimo,  tko 

(1 13)  Sabiranje  za  gradnju  novih  crkava  u  Zagrebu,  u  KL  86  (1935)  426. 

(1 14)  Komu  to  smeta?,  u  KL  86  (1935)  475. 

(1 15)  Netočne  vijesti  «Novosti»  i  «Večeri»,  u  KL  87  (1936)  442. 

ju  je  započeo,  no  prigovori  i  otpor  dolazili  su  i  s  one  strane,  s  koje  se  nadbiskup-koadjutor 
mogao  nadati  samo  potpori  i  suradnji,  tj.  od  nekih  crkvenih  osoba  u  Zagrebu.  Mnogi,  pa  i 


ugledni  svećenici,  saznavši  za  tu  odluku,  sumnjivo  su  gledali,  slijegali  su  beznadno  ramenima 
i  izjavljivali,  daje  to  u  sadašnjim  prilikama  neostvarivo,  da,  prava  pustolovina  (1 16).  Razlozi 
naravnoga  reda  su  bili  slijedeći:  novac,  ukoliko  ga  imade,  leži  zaleđen  u  bankama,  u 
narodnom  gospodarstvu  nastupila  je  teška  kriza,  broj  klera  nije  dovoljan,  zagrebačka  javnost 
nije  pokazivala  zanimanje  za  takav  pothvat,  šest  postojećih  župa  se  stvaralo  dugo,  kroz  mnoga 
desetljeća,  pa  kako  će  se  sada  najedanput  moći  osnovati  osam  novih  župa?  Gdje  su  gradilišta, 
gdje  je  novac,  koji  se  traži  za  osam  novih  župa?  Nadbiskup-koadjutor  je,  naime,  pomišljao  i 
na  prodaju  dijela  zemljišta  zagrebačkog  kaptola,  ali  ta  mu  se  nakana  nije  ostvarila  zbog 
crkveno-pravnih  zapreka. 

No,  nadbiskup-koadjutor,  komu  je  vjera  nalagala  njegove  natpastirske  dužnosti,  da  pase  stado 
Kristovo,  nepokolebivo  se  pouzdavao  u  onoga,  koji  gaje  postavio  pastirom  duša  u  Crkvi 
Božjoj  (1 17).  U  svojoj  velikoj  ljubavi  prema  Kristu  i  dušama  uočivši  potrebe  svoga  stada, 
raspaljen  ljubavlju  prema  dušama,  šutke  je  prešao  preko  hladnog  prosuđivanja. 

Priskočio  mu  je  upomoć  župnik  župe  Sv.  Blaža  dr.  Mijo  Selec  i  konačno  je  bila  određena 
velika  površina  za  parcelaciju  gradilišta  i  time  je  uglavnom  bio  riješen  problem  novih  župnih 
građevnih  zadataka  (118). 

S  kakvim  se  poteškoćama  morao  boriti  u  izvođenju  svojeg  velikog  pastirskog  pothvata,  pruža 
nam  malu  sliku  opis  upravitelja  župe  u  Hrastovici,  kojega  je  nadbiskup  Stepinac  godine  1939 
već  kao  ordinarij  upitao,  da  li  bi  bio  voljan  preuzeti  jednu  župu  u  zagrebačkom  predgrađu, 
koje  za  svoj  daljnji  opstanak  nužno  treba  mlada  i  poletna  svećenika.  Svećenik  mu  odgovori, 
daje  svaka  želja  nadbiskupova  za  njega  zapovijed  i  da  može  odrediti,  kako  mu  se  bude  činilo 
zgodnim.  Nadbiskup  na  to  primijeti: 

—  Dobro  bi  bilo,  kad  bi  svaki  htio  tako  reći. 

U  ožujku  je  taj  svećenik  držao  duhovne  vježbe  katoličkim  ženama  u  Velikoj  Gorici  kraj 
Zagreba.  Jednoga  dana  mu  reče  župnik,  da  ga  nadbiskup  zove  u  Zagreb,  i  neka  dođe  prvom 
pri- 

Cl  16)  VD  II  96. 

(1 17)  Dap  20,  28. 

(118)  CECELJA  4-5. 

likom.  Još  iste  večeri  otišao  je  taj  svećenik  u  Zagreb  k  nadbiskupu.  Nadbiskup  mu  saopći,  da 
je  odlučio  povjeriti  mu  osnivanje  nove  župe  u  Kustošiji.  Kazao  mu  je,  da  je  u  tu  svrhu  molio 
već  petoricu  svećenika,  ali  su  ga  svi  odbili.  Ovaj  svećenik  pristane,  no  zamoli,  da  župa 
Hrastovica  ne  bi  ostala  bez  svećenika,  što  mu  je  bilo  i  obećano.  Iza  Uskrsa  imao  je  doći  u 
Zagreb  i  odmah  početi  predradnje  za  osnutak  nove  župe.  Dok  ne  uredi  u  Kustošiji  sve,  što  mu 
je  ondje  potrebno  za  stanovanje,  stanovat  će  i  hraniti  se  u  nadbiskupskom  dvoru.  Kada  je 


poslije  Uskrsa  taj  svećenik  stigao  u  Zagreb,  nadbiskup  ga  odvede  autom  da  mu  pokaže,  što  bi 
sve  imalo  pripasti  novoj  župi.  Prolazeći  pokraj  kina,  reče  mu: 

—  Vidiš,  đavao  već  ima  svoju  kuću,  pa  je  nužno  što  prije  otvoriti  i  kuću  Božju. 

Nastale  su  velike  upravne  poteškoće.  Došao  je  izaslanik  duhovnog  stola  kanonik  dr.  Lovro 
Radičević  na  sjednicu  predstavnika  župe  i  susjednog  svećenstva.  Saslušavši  Radičević  jedne  i 
druge,  bio  je  mišljenja,  da  još  nije  prispio  čas,  da  se  otvori  nova  župa,  nego  možda  samo 
kakva  kapelanija.  Primivši  nadbiskup  Radičevićev  izvještaj  pozove  k  sebi  dotičnog  svećenika 
i  reče  mu,  neka  nastavi  rad  dalje  oko  osnutka  nove  župe,  a  na  zapisniku  sjednice  je  napisao: 
«Unatoč  svemu  tomu  župa  se  ima  otvoriti«.  To  nije  bilo  jedini  put,  daje  nadbiskup  učinio 
nešto  i  protiv  mišljenja  stolnoga  kaptola,  kad  je  bio  uvjeren,  da  se  radi  o  Božjoj  stvari,  o 
spasenju  njemu  povjerenih  duša  i  da  se  ne  smije  obazirati  na  razloge,  koje  savjetuje  samo 
hladni  razum  (119). 

4)  -  Ustrajan  rad  i  uspjesi 

Nadbiskup  Stepinac  nije  bio  čovjek,  koji  bi  se  dao  teškoćama  i  otporom  zastrašiti,  već  je 
usprkos  svim  poteškoćama,  koje  su  se  neprestano  javljale,  nastavio  izvoditi,  što  je  pred 
Bogom  odlučio  na  slavu  Božju  i  dobro  duša.  Tražio  je  revne,  mlade,  poletne  svećenike, 
kojima  je  povjeravao  uređenje  pojedinih  župa,  koje  je  kanio  osnovati.  Tako  je  za  novu  župu 
Sv.  Josipa  na  Trešnjevki,  koja  je  imala  biti  osnovana  od  nekih  dijelova  župe  Sv.  Blaža, 
imenovao  već  u  prosincu  g.  1934  Ivana  Gašperta,  kapelana  župe  Sv.  Blaža,  za  župu  Sv. 
Obitelji  na  Kanalu,  koja  se  imala  odijeliti  od  župe  Sv.  Petra,  predvidio  je  dr.  Franju 
Grundlera,  za  župu  Sv.  Terezije  od  Maloga  Isusa  dr.  Marka  Klarića,  za  župu  Sv. 


(1 19)  N.  mj.  6. 

Jeronima  Luku  Vukasa,  za  župu  BI.  Marka  Križevčanina  dr.  Milana  Petrovića,  prefekta  u 
dječačkom  sjemeništu,  za  župu  Krista  Kralja  u  Trnju  Dragutina  Kocipera,  kapelana  župe  Sv. 
Marka. 

Požurivao  je,  da  se  nađu  prikladna  gradilišta.  I  to  je  učinjeno  u  sto  dobrih  časova,  jer  je 
izradba  regulatorne  osnove  kod  grada  bila  pri  svršetku,  pa  je  u  posljednji  čas  pošlo  za  rukom 
osigurati  crkvama  i  župskim  prostorijama  dolična  mjesta.  Ing.  Ivo  Senk  je  u  toj  stvari  bio 
nadbiskupov  stručni  delegat,  a  duhovni  stol  zastupali  su  kanonici  dr.  Lovro  Radičević  i  mgr. 
Stjepan  Korenić.  Nakon  toga  provedeno  je  konačno  razgraničenje  novih  župa.  Tu  su  na  nekim 
mjestima  i  župljani  digli  svoj  glas  i  tražili,  da  pojedine  ulice  uđu  u  sastav  nove  župe,  da  budu 


tako  bolje  na  okupu.  A  nadbiskup  je  upravo  u  duhu  II  Vatikanskog  sabora  uvažavao  ovakve 
želje  i  prijedloge.  Organizatori  novih  župa  podnijeli  su  svoje  prijedloge,  pa  je  konačno 
sporazumno  s  gradskom  općinom  i  to  pitanje  povoljno  riješeno.  Trebalo  je  ishoditi  razne 
dozvole  i  udovoljiti  formalnostima,  tako  je  započela  dnevna  šetnja  odbornika  pojedinih  novih 
župa  i  dušobrižnika  u  Gornji  grad,  daje  već  gospodi  u  gradskoj  općini  dodijalo. 

Nadbiskup-koadjutor  je  ostvarenje  novih  župa  neprestano  požurivao  i  prema  gore  i  prema 
dolje.  Otišao  je  gradonačelniku  i  zamolio  ga,  da  u  gradskoj  stambenoj  kući  dade  mjesto  za 
župni  ured.  Znao  je  kazati  na  nadležnim  mjestima,  da  će  župna  crkva  i  ured  i  te  kako  koristiti 
gradu.  Župnik  će  učiniti  sigurno  više  negoli  stotinu  stražara.  Što  bude  više  poštenja,  manje  će 
trebati  žandara.  Na  nadležnim  mjestima  bili  su  pametni  ljudi,  pripovijedao  je  kasnije  Stepinac 
u  Krašiću,  i  rado  su  izlazili  u  susret  (120).  Zanimao  se  živo,  kako  radovi  napreduju,  zalazio  je 
među  narod,  da  u  njemu  probudi  zanimanje  za  gradnju  crkava  i  da  ga  raspoloži,  a  narod  gaje 
uvijek  s  oduševljenjem  i  s  velikim  slavljem  dočekivao.  Došao  je,  kad  je  trebalo  blagosloviti 
kamen  temeljac,  i  davao  je  novčanu  pomoć,  koliko  je  mogao.  Zabilježeno  je,  daje  za  osnutak 
novih  župa  dao  svotu  od  preko  4,000.000  d.  A  ono,  što  je  davala  desnica,  da  nije  znala  ljevica, 
znade  samo  dobri  Bog.  Tako  su  se  pod  kolima,  koja  su  se  smatrala  nepokretnima,  počeli 
okretati  točkovi. 

Već  je  godine  1936  nadbiskup  koadjutor  mogao  vidjeti  uspjeh  svoga  velikog  pastoralnog 
pothvata.  Dne  5.  srpnja  te  godine  mogao  je  svečano  otvoriti  župu  Sv.  Terezije  od  Djeteta 
Isusa,  iako  se  bogoslužje  moralo  privremeno  obavljati  u  kapeli  sestara  Pre- 

(120)  VD  IV  24. 

dragocjene  Krvi  Isusove  (121).  U  nedjelju,  3.  siječnja  1937,  svečano  je  otvorio  novu  župu  Sv. 
Jeronima  u  Maksimi  ni.  Tom  je  zgodom  u  propovijedi  naglasio  dvije  misli:  Skromnost 
božične  tajne  odrazuje  se  u  skromnosti  crkve  određene  za  novu  župu,  a  zaštitnik  nove  župe  sv. 
Jeronim  svojim  naučavanjem  i  pobijanjem  krivovjerja  uzor  je  odlučnosti,  kojom  treba  da 
župljani  nove  župe  pobijaju  sektarsku  promidžbu  u  ovim  dijelovima  grada  Zagreba  (122). 
Naredbom  nadbiskupa  Bauera  bi,  29.  siječnja,  otvorena  nova  župa  Marije  Pomoćnice  i 
predana  salezijancima  (123).  Dne  27.  travnja  blagoslovio  je  nadbiskup-koadjutor  novu  župnu 
crkvu  Sv.  Obitelji  na  Kanalu-Sigečici,  dok  je  par  dana  prije  župa  bila  već  kanonski  osnovana 
(124).  Dne  20.  lipnja  blagoslovio  je  novu  župnu  crkvu  Sv.  Josipa  na  Novoj  cesti,  a  župa  je  već 
bila  kanonski  ustanovljena  17.  travnja  (125).  Nova  župa  BI.  Marka  Križevčanina  bila  je 
osnovana  dekretom  1.  studenoga,  a  nadbiskup-koadjutor  ju  je  službeno  otvorio  dne  7. 
studenoga.  Bogoslužje  se  u  toj  župi  privremeno  obavljalo  u  dvorani  «Pučkog  doma»,  a  nova 
crkva  se  počela  graditi  godine  1940  (126). 

Divan  je  uspjeh  postigao  određeni  dušobrižnik  za  organizaciju  župe  u  Kustošiji,  gdje  je  već  na 
Petrovo  godine  1939  nadbiskup  Stepinac  otvorio  novu  župu  BI.  Nikole  Tavelića,  a  kaptol  je 
darovao  gradilište  u  vrijednosti  od  12,000.000  dinara  (127).  Slijedio  je  osnutak  župe  Krista 
Kralja  u  Trnju,  gdje  kao  župna  crkva  služi  danas  kapela  sestara  dominikanki  (128). 


(121)  M.  KLARIĆ,  Nove  zagrebačke  župe,  u  KL  90  (1939)  189  si. 

(122)  Otvorenje  nove  zagrebačke  župe  sv.  Jeronima,  KL  88  (1937)  22. 

(123)  DRAGUTIN  BRUMEC,  Nove  zagrebačke  župe,  u  KL  90  (1939)  226  si. 

(124)  Otvorenje  i  blagoslov  nove  župne  crkve  na  Kanalu,  u  KL  88  (1937)  325;  PETAR 
KOVAČIC,  Nove  zagrebačke  župe,  u  KL  90  (1939)  109  si.;  Isti,  Nove  zagrebačke  župe,  župa 
sv.  Obitelji,  u  KL  90  (1939)  126  si. 

(125)  I.  GAŠPERT,  Nove  zagrebačke  župe,  župa  sv.  Josipa,  Trešnjevka,  u  KL  90  (1939)  135 
si.,  161  si. 

(126)  Svečano  otvorenje  župe  bi.  Marka  Križevčanina  u  Zagrebu,  u  KL  88  (1937)  554. 

(127)  Otvorenje  nove  župe  u  Kustošiji,  u  KL  90  (1939)  337;  Nova  župna  crkva  bi.  Nikole 
Tavilića  u  Kustošiji,  u  KL  94  (1943)  517;  Blagoslov  župske  crkve  bi.  Nikole  Tavilića  u 
Kustošiji,  u  KL  94  (1943)  529  si.  -  CECELJA  6. 

(128)  Ova  bi  crkva  imala  biti  sva  iz  bračkog  kamena  i  sigurno  jedna  od  najoriginalnijih  crkava 
u  Evropi  izvedena  po  nacrtima  kipara  Ivana  Meštrovića,  pravi  ponos  Elrvatskog  Naroda.  U 
jesen  g.  1940  bilo  je  dopremljeno  70  vagona  kamena,  ali  trebalo  je  još  oko  600  vagona.  Pismo 
nadbiskupa  dra  A.  Stepinca  o.  Stjepanu  Sakaču,  17.  X.  1940. 

S  vremenom  se  pokazalo,  da  i  te  nove  župe  nisu  dostatne,  pa  je  nadbiskup  Stepinac  nastavio 
osnivati  i  druge  župe.  Tako  je  godine  1942  osnovao  župu  Sv.  Mihovila  i  predao  je  duhovnoj 
brizi  oo.  kapucina.  Iste  je  godine  osnovana  i  župa  Sv.  Franje  Ksavera  i  povjerena  oo. 
trećoredcima.  Nadalje  su  osnovane  župe:  Gospe  Lurdske  u  Zvonimirovoj  ulici,  Sv.  Barbare  u 
Zakladnoj  bolnici  na  Rebru,  Presv.  Srca  Isusova  u  bolnici  milosrdnih  sestara  u  Vinogradskoj 
cesti,  Sv.  Ane  u  Rudešu  (129).  Mjesto  osam  župa  nadbiskup  je  Stepinac  u  najkraćem  vremenu 
osnovao  u  samom  gradu  Zagrebu  četrnaest  župa  (130). 

No,  i  izvan  grada  Zagreba  je  osnivao  nove  župe.  Tako  je  u  Podsusedu  osnovao  župu  Sv.  Ivana 
Bosko,  koju  su  preuzeli  oo.  salezijanci,  Sv.  Duha  u  Gornjem  Miholjcu,  koju  je  predao  oo. 
konventualcima,  Gospe  na  nebo  uznesene  u  Dijelki,  u  Čačincima  (131),  Raskrižju  (132), 
Oroslavlju  (133),  Vrapču  i  Đurđenovcu.  Toliki  broj  novih  župa  u  tako  kratko  vrijeme  mogao 
je  stvoriti  samo  biskup  velike  i  jake  vjere,  čiju  je  smionost  neprestano  raspaljivala  velika  i 
žarka  ljubav  prema  Bogu  i  neumrlim  dušama. 

Da  upotpuni  ispražnjene  župe,  upravio  je  pismeni  poziv  svim  redovnicima  s  molbom,  da  dadu 
kojega  svećenika  na  te  župe.  Bolno  je  snosio  teške  duhovne  prilike  na  Kordunu,  gdje  je 
uništena  župa  Zrinj.  Neke  su  župe  godinama  bile  bez  svećenika,  jer  su  ili  crkve  bile  porušene, 
ili  župni  dvorovi,  ili  župnici  poubijani  (134). 


Kada  je  nadbiskup  Stepinac  boravio  kao  zatočenik  u  Krašiću,  u  razgovoru  je  pala  jednom 
zgodom  riječ  o  novim  župama.  Nadbiskup  je  kazao  (135): 

«Što  bi  danas  bilo,  da  nismo  u  pravo  vrijeme  osnovali  župe  u  predgrađu  Zagreba?  Mnogi  su 
se  protivili  tome  planu.  Među  onima,  koji  su  mi  odobravali,  bio  je  i  dr.  Bakšić.  On  se  ljutio, 
što  se  to  već  prije  nije  provelo.  Osnivanje  novih  župa  mnogi  su  nazvali  pustolovinom;  no, 
danas  se  jasno  vidi,  da  je  to  bio  rijetko  uspjeli  pothvat.  Kamo  sreće,  da  smo  u  tome  još  više 
učinili !» 

(129)  Nove  zagrebačke  župe,  u  KL  93  (1942)  165. 

(130)  Izvještaj  nadbiskupa  dr.  A.  Stepinca  Sv.  stolici  od  g.  1943,  c.  3,  n.  20. 

(131)  Osnovana  nova  župa  u  Cačincima,  u  KL  93  (1942)  251. 

(132)  J.  KRISTOVIĆ,  Otvorenje  nove  župe  u  Raskrižju,  u  KL  93  (1942)  22. 

(133)  Otvorenje  nove  župe  u  Oroslavlju,  u  KL  92  (1941)  22. 

(134)  VD  II  265. 

(135)  N.  dj.  63  96. 

5.  -  NA  JERUZALEMSKIM  ULICAMA 

Prigodom  velikog  hrvatskog  hodočašća  u  Sv.  Zemlju,  godine  1931,  Poljak  franjevac  o.  Bulik 
upozorio  je  u  Jeruzalemu  hodočasnike,  da  je  jedini  Slaven  koji  je  u  Sv.  Zemlji,  14.  studenoga 
1391,  krvlju  i  životom  zasvjedočio  za  Krista,  bio  Hrvat  bi.  Nikola  Tavelić  (136).  U 
jeruzalemskom  glavnom  franjevačkom  samostanu  San  Salvatore  resi  stijenu  na  dnu 
blagovaonice  velika  uljena  slika,  koja  prikazuje  mučeništvo  ovoga  blaženika.  U  bivšem 
austro-ugarskom  gostinjcu  Sv.  Obitelji  podsjeća  na  njega  jedan  mozaik.  Za  hodočasnike  bilo 
je  to  radosno  iznenađenje  i  otkriće.  Među  njima  se  porodila  misao,  kako  da  se  Hrvatski  Narod 
upozna  s  ovim  ugodnikom  Božjim. 

Dne  4.  lipnja  iste  godine  na  Sionu  u  Jeruzalemu  sastavi  se  «Hrvatski  odbor  za  Sv.  Zemlju»  s 
predsjednikom  Don  Bartolom  Ganza  i  tajnikom  dr.  Josipom  Andrićem.  Odbor  sije  uzeo  za 
zadaću  u  Jeruzalemu  u  novoj  kapeli  Sv.  Ćirila  i  Metodija,  koju  su  češki  katolici  podigli  na 
obronku  Maslinske  gore,  podići  hrvatskom  blaženiku  oltar.  Odluku  je  odobrio  nadbiskup 
Bauer,  koji  je  zajedno  s  beogradskim  nadbiskupom  fra  Rafaelom  Rodićem  preuzeo 
pokroviteljstvo  nad  ovim  pothvatom. 

I  nadbiskup-koadjutor  Stepinac  se  tome  radovao.  On  je  uopće  pokazivao  veliko  nastojanje 
oko  štovanja  naših  hrvatskih  blaženika.  Zbog  toga  je  i  zatražio  od  Sv.  stolice  odobrenje,  da  bi 
se  neke  nove  župe  u  Zagrebu  stavile  pod  zaštitu  hrvatskih  blaženika  Marka  Križevčanina  i 


Nikole  Tavelića.  Tražio  je,  da  se  napiše  opširniji  životopis  bi.  Nikole,  jer  onaj,  koga  je  izdao 
svećenik  Don  Krsto  Stošić,  činio  mu  se  premalenim. 

Početkom  g.  1936  bio  je  oltar  gotov.  Prije  otpreme  u  Sv.  Zemlju  «Odbor  za  Sv.  Zemlju» 
priredio  je  izložbu  Sv.  Zemlje  u  Umjetničkom  paviljonu  u  Zagrebu.  Uz  nadbiskupa  Bauera  i 
dr.  Vladimira  Mačeka  izložbu  je  posjetio  i  nadbiskup-koadjutor,  koji  se  je  dugo  zadržao  u  njoj 
promatrajući  sve  potankosti  i  slušajući  tumačenje  o  svim  pojedinostima  izložbe  (137). 
Njegovu  posebnu 

(136)  J.  ROŽMAN  -  Đ.  KUNTARIĆ,  Hrvati  u  Svetoj  Zemlji,  prigodom  svečane  posvete 
hrvatskog  svetišta  BI.  Nikole  Tavelića  u  Jeruzalemu,  Zagreb  1938.  -  J.  ANDRIĆ,  Kardinal 
Stepinac  u  S.  Zemlji,  u  Glasnik  Srca  Isusova  i  Marijina  14  (Salzburg  1962)  75  105  129  158. 

(137)  Neočekivani  uspjeh  izložbe  Svete  Zemlje,  u  KL  87  (1936)  159. 

pažnju  je  privukao  spomen-oltar  bi.  Nikole,  pohvalio  je  njegovu  umjetničku  vrijednost  i 
izradbu  s  primjedbom  (138): 

«Naš  će  Blaženik  u  Jeruzalemu  imati  dostojan  umjetnički  spomenik,  a  svi  hodočasnici,  koji 
dolaze  u  Jeruzalem,  vidjet  će  u  njemu  divno  svjedočanstvo  o  vjernosti  Hrvatskog  Naroda 
Kristu». 

Posebnom  je  okružnicom  preporučio  kleru  da  na  tu  izložbu  upozore  vjernike  i  da  je  i  sami 
posjete  (139). 

Poslije  izložbe  Sv.  Zemlje  jeruzalemski  je  oltar  bio  postavljen  privremeno  u  crkvi  Sv.  Blaža, 
dok  ne  bude  otpremljen  u  Jeruzalem.  Neposredno  prije  otpreme  oltara  nadbiskup-koadjutor  je 
u  crkvi  Sv.  Blaža  održao  svečanost,  prigodom  koje  je  u  propovijedi  između  ostaloga  rekao  i 
ovo  (140): 


«Hrvatski  Narod  je  svojim  sitnim  prinosima  omogućio,  da  pošaljemo  ovaj  divni  umjetnički 
dar  u  obliku  oltara  bi.  Nikole  Tavelića  u  Isusovu  domovinu,  da  to  ondje  pred  licem  cijelog 
svijeta  bude  dokaz  ljubavi  Hrvatskoga  Naroda  prema  Kristu  i  Crkvi.  Na  oproštaju  od  tog 
oltara,  prije  nego  evo  krene  u  Sv.  Zemlju,  bude  se  u  našim  dušama  želje,  koje  šaljemo  s  njim 
u  Jeruzalem.  To  su  osobito  ove  tri  želje: 

Prva:  Neka  bi.  Nikola  Tavelić  s  ovoga  našeg  jeruzalemskog  oltara  izmoli  od  Isusa  Spasitelja 
milost,  da  vjernost  Crkvi  katoličkoj  ojača  u  svim  srcima  Hrvatskog  Naroda;  vjernost,  za  koju 
smo  spremni  i  život  dati  po  primjeru  našega  jeruzalemskog  mučenika. 

Drugo:  Neka  naš  Blaženik  s  ovoga  jeruzalemskog  oltara  izmoli  od  Krista,  koji  je  u 
Jeruzalemu  nosio  križ  za  grijehe  čovjefanstva,  dakle,  i  za  grijehe  našeg  naroda,  milost,  da  se  u 


našim  selima  i  gradovima  uništi  psovka,  koja  je  naša  najveća  sramota  i  ljaga  pred  cijelim 
svijetom. 

Treće:  Neka  naš  jeruzalemski  Blaženik  s  ovog  oltara  izmoli  od  Krista  Spasitelja  Hrvatskom 
Narodu  što  više  pravih  kršćanskih  obitelji,  kojima  neće  biti  draži  grijeh  od  rađanja  djece  i  u 
kojima  će  djeca  biti  odgojena  u  duhu  Božjem. 

Te  tri  naše  želje  neka  budu  sadržaj  onoga  lijepog  zaziva,  koji  je,  izvađen  iz  srca  našega 
naroda,  uklesan  iznad  ovoga  našeg 

(138)  N.  mj.  160. 

(139)  Preporuka  vjernicima  da  posjete  izložbu  Sv.  Zemlje  u  Zagrebu,  u  KL  87  (1936)  162. 

(140)  Hrvatski  jeruzalemski  oltar  izložen  u  crkvi  Sv.  Blaža,  u  KL  87  (1936)  230. 

jeruzalemskog  oltara:  'Blaženi  Nikola  Taveliću,  moli  za  Hrvatski  Narod!'» 

1)  -  Hodočašće  u  Sv.  Zemlju 

«Odbor  za  Sv.  Zemlju»  izvijestio  je  biskupsku  konferenciju,  održanu  od  8.  do  13.  siječnja 
1937,  daje  u  Jeruzalemu  podignut  oltar  bi.  Nikole  Tavelića.  Predsjednik  konferencije 
nadbiskup  Bauer  odgovorio  je  na  dopis,  8.  veljače,  zahvaljujući  na  izvedenom  djelu  i  pristao, 
da  se  pod  njegovim  pokroviteljstvom  obavi  posveta  toga  oltara  u  Jeruzalemu.  Ujedno  je 
saopćio,  daje  Sv.  stolici  podnesena  molba  u  ime  svih  biskupa,  da  bi  se  svetkovanje  blagdana 
bi.  Nikole  Tavelića  proširilo  po  svim  biskupijama  Jugoslavije  (141). 

Odbor  je  za  ljetno  doba,  godine  1937,  priredio  hodočašće  u  Sv.  Zemlju,  s  kojim  bi  imao  ići 
jedan  od  hrvatskih  biskupa,  da  tom  zgodom  obavi  posvetu  oltara.  Svi  su  biskupi  bili  u  ono 
vrijeme  zauzeti  duhovnim  poslom.  I  nadbiskup-koadjutor  je  nekoliko  puta  odbio  taj  poziv. 
Ispričavao  se,  što  žegu  teško  podnosi,  a  hodočašće  polazi  u  ljetnim  mjesecima.  «Mnogo  sam 
—  rekao  je  —  za  vrijeme  ljetne  žege  trpio,  dok  sam  studirao  u  Rimu,  a  u  Sv.  Zemlji  je  žega 
još  veća.  Razbolio  bih  se  ondje,  pa  bih  vam  bio  samo  na  teret». 

Ali  tajnik  odbora  nije  popuštao.  Napokon  je  nadbiskup  Bauer  posredovao,  a  mladi  koadjutor 
je  toliko  poštivao  svoga  nadbiskupa,  daje  smatrao  svojom  dužnošću  udovoljiti  njegovoj  želji 
(142). 

Dne  8.  srpnja  1937  nadbiskup-koadjutor  je  pošao  s  hodočasnicima  iz  Zagreba  na  sveto 
putovanje  u  Kristovu  domovinu.  U  Splitu  se  ukrcao  u  parobrod  «Princesa  01ga»,  koji  je  pod 
hrvatskom  i  papinom  zastavom  zaplovio  prema  Sv.  Zemlji.  Dr.  Mačeka  je  zastupao  na  tom 
putovanju  zastupnik  Maršić.  Na  parobrodu  je  za  cijelog  putovanja  dolazila  do  izražaja  ličnost 
mladog  nadbiskupa-koadjutora.  Okružen  hodočasnicima,  mornarima  i  njihovim  časnicima, 


svojim  je  dobrim  raspoloženjem,  prijaznim  licem  i  prijatnim  riječima  odavao  radost,  što  ide  u 
zemlju  posvećenu  Kristovim  stopama. 

Trećeg  dana  se  parobrod  zaustavio  u  Pireju,  odakle  su  hodočasnici  metropolitanskom 
željeznicom  posjetili  Atenu.  Na  Areopagu  je  nadbiskup-koadjutor  sa  zanosom  spominjao  sv. 
Pavla 

(141)  Oltar  bi.  Nikole  Tavelića  u  Jeruzalemu,  u  KL  88  (1937)  105  si. 

(142)  Bolest  i  posljednji  časovi  nadbiskupa  dra  A.  Bauera,  u  KL  88  (1937)  594. 


183 

IV  -  KOADJUTOR  ZAGREBAČKOG  NADBISKUPA 

Apostola  i  njegov  govor,  što  gaje  bez  vidljiva  uspjeha  ondje  držao  Atenjanima. 

Dva  dana  plovidbe  od  Pireja  do  Jafe  protekla  su  brzo  i  14.  srpnja  su  hodočasnici  stupili  na  tlo 
Isusove  domovine.  Na  Karmelu  u  svetištu  Majke  Božje  zapjevao  je  nadbiskup  «Tebe  Boga 
hvalimo«  pun  radosti  i  sreće. 

Prva  dva  dana  bila  su  određena  za  izlet  u  Libanon  i  Siriju.  Pod  tropskim  šeširom,  što  gaje 
nabavio  u  Ateni,  i  u  bijelom  ogrtaču  posjetio  je  s  hodočasnicima  Beirut,  razgledao  ondje 
katoličko  sveučilište,  posjetio  maronitskoga  nadbiskupa  u  libanonskim  brdinama,  zaustavio  se 
u  Damasku,  gdje  je  sv.  Pavao  bio  spušten  iz  grada  u  košari,  da  umakne  progonu.  S  posebnim 
dojmom  je  stajao  u  kapelici  podignutoj  na  mjestu,  na  kojem  je  Krist  obratio  Savla  u  Pavla, 
učinivši  ga  svojim  apostolom  i  širiteljem  Evanđelja,  da  tako  nastavi  djelo  otkupljenja. 

Nakon  dva  dana  su  hodočasnici  preko  sirijske  pustinje  krenuli  prema  Genezaretskom  jezeru. 
Kad  je  nadbiskup  prvi  put  s  terase  njemačkih  lazarista  kod  Tabge  obuhvatio  svojim  pogledom 
Isusovo  jezero,  caklio  se  iz  njegovih  očiju  sveti  zanos,  jer  su  mu  se  u  sjećanju  ukazivali 
prizori  jedan  za  drugim,  koji  su  se  odigrali  u  povijesti  otkupljenja.  Kada  su  stigli  u  Kafarnaum 
na  ruševine  sinagoge,  u  kojoj  je  Isus  navijestio  presv.  Euharistiju,  kleknuo  je  duboko  ganut. 
Nedaleko  od  toga  mjesta  su  pohodili  i  malu  kapelu,  koja  je  sagrađena  nad  pećinom,  koju  su 
franjevci,  stoljetni  čuvari  svetih  mjesta  u  Palestini,  prozvali  «Stol  Gospodnji«.  Tu  je  Isus 
nakon  svog  uskrsnuća  sv.  Petru  podijelio  vrhovnu  vlast  u  Crkvi.  Zato  su  tu  naši  hodočasnici 
zajedno  s  nadbiskupom  obnovili  vjernost  onomu,  koji  je  naslijedio  prvenstvo  vlasti  u  Crkvi. 

Cijelim  putem  od  Kafarnauma  preko  Magdale  do  Tiberijade  prošao  je  nadbiskup  u  šutnji  i  bio 
je  zamišljen.  Istom  se  onda  trgnuo  iz  svoga  razmišljanja,  kad  se  našao  u  Tiberijadi  okružen 
arapskom  djecom,  koja  su  molila  «bakšiš».  Kako  je  on  djecu  uvijek  posebno  volio,  oživio  ga 
je  prizor,  koji  su  ta  djeca  upriličila.  Ako  je  koji  hodočasnik  bacio  kakav-takav  «bakšiš»  u 
jezero,  ta  su  djeca  odmah  poskakala  u  vodu,  ronila  za  novcem  i  u  ustima  bi  ga  iznijela  na 
obalu.  Srdačno  se  smijao  tom  prizoru  i  dao  se  fotografirati  s  tom  djecom,  misleći  na  Isusove 
riječi:  «Pustite  malene  k  meni!« 

Na  putu  od  Tiberijade  prema  Galileji  opet  je  uronio  u  razmišljanje.  Kada  se  auto  zaustavio, 
prenuo  se  odjednom  i  zapitao: 

—  Gdje  smo  sada? 

—  U  Kani  Galilejskoj,  odgovore  mu. 

Put  do  franjevačke  crkve  sagrađene  na  mjestu,  gdje  je  prema  predaji  Isus  učinio  prvo  čudo, 
vodi  pokraj  kapele  Sv.  Bartola,  koji  je  bio  rodom  iz  Kane.  Na  časak  se  kod  te  kapele 
zaustavio.  Tad  najednom  arapske  djevojčice  dotrče  nudeći  male  zemljane  vrčiće,  simboličku 
uspomenu  na  one  vrčeve,  u  kojima  je  Isus  pretvorio  vodu  u  vino.  Praćen  tim  djevojčicama 
stigao  je  do  crkve  podignute  na  spomen  Isusova  čuda  na  svadbi.  Obavivši  svoju  pobožnost  u 
crkvi,  bio  je  u  franjevačkom  samostanu  i  počašćen  vinom  iz  Kane.  Kušajući  to  vino  i  misleći 
na  čudo,  što  gaje  Isus  ovdje  učinio,  zapita  franjevca: 

—  Mogu  li  dobiti  bocu  tog  vina,  da  ponesem  dragome  našem  nadbiskupu  metropoliti?  Bit  će 
mu  drago,  ako  mu  donesem  takav  dar  iz  Kane  Galilejske. 

Tako  se  sinovskom  ljubavlju  sjetio  staroga  metropolite,  koji  gaje  poslao  mjesto  sebe  u 
Isusovu  domovinu.  Nadbiskup  Bauer  se  kasnije  hvalio  pokazivajući  koadjutorove  darove  iz 
Sv.  Zemlje:  vino  iz  Kane  i  kutiju  finih  cigara.  Pokazivajući  te  darove  govorio  je: 

—  Evo,  što  mije  donio  moj  koadjutor  iz  Sv.  Zemlje. 

Pod  večer  stigoše  hodočasnici  s  nadbiskupom  u  Nazaret,  grad  sv.  Obitelji  i  u  mjesto 
utjelovljenja  Sina  Božjega.  U  maloj  crkvi  Marijina  navještenja  dugo  je  klečao  uronjen  u 
razmišljanje,  a  zatim  je  ustao  i  izrekao  nekoliko  toplih  riječi  o  sreći,  što  mu  je  dano,  da  se  na 
tome  mjestu  pokloni  velikoj  tajni  Utjelovljenja.  Suze  sreće  u  očima  hodočasnika,  izazvane  tim 
govorom,  bile  su  zahvalni  odgovor. 

Izlet  na  brdo  Tabor  u  divnu  baziliku  Preobraženja  Gospodinova  djelovao  je  na  dušu 
nadbiskupovu  kao  neko  preobraženje,  koje  se  odražavalo  iz  cijeloga  njegova  bića.  Zadubio  se 
u  razmišljanje  tajne,  koja  se  na  tome  brdu  zbila.  Tumač  svetišta  je  naše  hodočasnike  upozorio, 
da  su  grede  stropa  bazilike  dopremljene  iz  hrvatskih  hrastovih  šuma. 

2)  -  U  Jeruzalemu 

Iz  Galileje  vodio  je  hodočasnički  put  prema  glavnom  cilju:  prema  svetom  gradu  Jeruzalemu. 

Na  putu  u  Jeruzalem  prošli  su  hodočasnici  pokraj  Jakovljeva  zdenca,  gdje  je  žena  Samarijka 
srela  Isusa  i  s  njim  povela  raz- 

govor  o  onoj  čudesnoj  vodi,  koja  potpuno  i  zauvijek  utažuje  zemaljsku  žeđu  i  čovjeku 
osigurava  vječni  život. 

Kad  stigoše  na  domak  Jeruzalema,  izađoše  svi  hodočasnici  s  nadbiskupom  iz  automobila  i 
kleknuše,  da  zahvale  Bogu,  što  imaju  sreću  ugledati  sveti  grad  Isusove  smrti,  njegova  slavnog 
uskrsnuća  i  uzašašća  na  nebo.  Ušavši  u  Jeruzalem,  nadbiskup  je  najvažnijim  i  najprečim 
smatrao  to,  da  odmah  pođu  u  baziliku  Sv.  groba,  ravno  na  Kalvariju,  kamo  vode  uske 
stepenice  desno  od  vrata.  Povorka  hodočasnika  je  s  nadbiskupom  krenula  pod  hrvatskom 
zastavom  od  novih  vrata  prema  bazilici  Sv.  groba.  Kad  su  se  hodočasnici  našli  u  bazilici  i  pali 
na  koljena  pred  kapelicom  Isusova  groba,  nadbiskup  je  pun  svetog  zanosa  i  oduševljenja  stao 
pred  ulaz  kapelice  i  progovorio  neobično  produhovljenim  zanosom: 


«Evo  nas,  dragi  hodočasnici,  na  najvećem  cilju  našeg  puta,  na  koji  smo  pošli  iz  svoje 
domovine  u  Isusovu  domovinu.  Isusovi  napori,  da  spasi  svijet  završili  su  na  ovome  mjestu,  na 
koje  je  morao  doći  s  križem  na  ramenima,  umrijeti  na  križu,  biti  položen  u  grob  i  uskrsnućem 
svojim  triumfirati  nad  smrću.  I  naši  hodočasnički  napori,  koji  nas  prate  već  deset  dana,  doveli 
su  nas  k  ovome  mjestu  kao  vrhuncu  naših  najvećih  želja  i  čežnja.  Srce  nam  obuzima  osiećai 
sreće  kao  nigdje  drugdje  i  nikad  još  u  životu,  a  duša  klikće  u  nama  zanesena  svetošću  ovog 
časa.  Kao  što  je  sv.  Pavao  istinitost  nauke  Isusove  povezao  s  Isusovim  uskrsnućem,  dakle,  s 
najvećim  dogođajem  u  povijesti  čovječanstva,  koji  se  evo  na  ovome  mjestu  dogodio,  tako 
proživljavamo  sad  mi  na  ovome  mjestu  svoju  hodočasničku  ljubav  prema  Isusu  i  povezujemo 
je  s  dubokom  vjerom  u  njegovo  uskrsnuće.  I  presretni,  što  smo  mogli  doći  ovamo, 
zahvaljujemo  Spasitelju,  da  nam  je  to  omogućio,  i  molimo  ga  za  sve  svoje  drage,  koji  su  ostali 
u  domovini  i  u  mislima  nas  prate  ovamo.  Pa  kao  što  nas  je  Spasitelj  evo  doveo  ovamo,  u  svoj 
zemaljski  Jeruzalem,  tako  ga  na  ovom  svetom  mjestu  njegova  uskrsnuća  molimo,  da  nam 
omogući  jedanput  doći  u  onaj  nebeski  Jeruzalem». 


Slijedećega  jutra  je  nadbiskup  prikazao  sv.  misu  na  kamenoj  ploči  u  kapelici  Spasiteljeva 
groba.  Za  desetdnevnog  boravka  u  Jeruzalemu  nadbiskup  je  još  nekoliko  puta  prinio 
euharistijsku  žrtvu  ili  u  kapelici  Sv.  groba  ili  na  samoj  Kalvariji,  gdje  je  Isus  bio  raspet. 

Obilazeći  sveta  mjesta  u  okolici  Jeruzalema,  nadbiskup  je 

neprestano  bio  u  neopisivom  zanosu.  Taj  je  zanos  dosegao  svoj  vrhunac  u  petak  23.  srpnja, 
kad  je  s  hodočasnicima  u  3  sata  poslije  podne  obavljajući  pobožnosti  križnog  puta  išao  istim 
putem,  kojim  je  Isus  nosio  svoj  križ  na  Kalvariju.  I  nadbiskup  je  tom  zgodom  uzeo  veliki 
drveni  križ  i  nosio  ga  na  svojim  ramenima  na  Kalvariju.  Bio  je  to  simbol  cijeloga  njegova 
života. 


Istoga  dana  se  s  hodočasnicima  spustio  u  Getsemani.  Dugo  je  stajao  poslije  mise  pred 
bazilikom  i  upirao  svoj  pogled  prema  zidinama  Jeruzalema,  koje  se  impozantno  dižu  nad 
Jozafatskom  dolinom.  Uputivši  se  odande  uzbrdo  sve  do  dvorane  posljednje  večere,  bilo  mu 
je  spomenuto,  kako  su  ovdje  prije  šest  godina  hodočasnici  zaključili  podići  u  Jeruzalemu  oltar 
na  čast  bi.  Nikole  Tavelića.  Zadovoljno  je  primijetio: 

—  Da  nije  toga  tada  bilo,  nekoliko  mjeseci  prije  moga  ređenja  za  svećenika,  ne  bih  ja  danas 
bio  ovdje. 

3)  -  Posveta  spomen-oltara 

Kapelu,  u  kojoj  je  podignut  spomen-oltar  bi.  Nikole  Tavelića,  sagradili  su  čehoslovački 
katolici  godine  1935  s  malim  samostanom,  koji  je  sada  sjedište  apostolskoga  delegata  za 
Palestinu,  gdje  je  i  Sv.  Otac  Papa  Pavao  VI  prigodom  svoga  hodočašća  u  Sv.  Zemlju  odsjeo. 
U  nedjelju,  25.  srpnja,  obavio  je  nadbiskup  Stepinac  uz  svečanu  asistenciju  posvetu  toga 
oltara  od  7  do  9  sati  ujutro.  Iza  posvete  je  na  njemu  služio  sv.  misu  i  hodočasnicima  izrekao 
srdačnu  propovijed.  Iza  mise  je  poslao  brzojavni  pozdrav  Sv.  Ocu  Piju  XI  u  ime  hodočasnika. 
Isto  tako  je  poslao  pozdrav  i  svima  hrvatskim  biskupima  u  domovinu,  a  svim  Hrvatima 
katolicima  je  upravio  slijedeću  poslanicu,  koja  je  štampana  u  Jeruzalemu  i  razaslana  svim 
katoličkim  župama  hrvatskih  biskupija,  da  bi  se  kod  nedjeljne  službe  Božje  pročitala 
vjernicima  (143): 


« Velečasni  gospodine! 

Vama  i  vašim  dobrim  vjernicima  šaljem  u  ime  sviju  hrvatskih  hodočasnika  pozdrav  iz  Isusova 
sv.  grada  Jeruzalema  na  dan,  kad  je  svečano  obavljena  posveta  hrvatskog  oltara  bi.  Nikole 
Tavelića,  našeg  jeruzalemskog  mučenika. 

Albume  sa  sto  tisuća  potpisa  duhovnog  hodočašća  Hrvatskog  Naroda  postavili  smo  na  grob 
Spasitelj  ev  i  pomolili  se  za  sve, 

(143)  KL  88  (1937)  386. 


187 

IV  -  KOADJUTOR  ZAGREBAČKOG  NADBISKUPA 

koji  su  ma  i  najmanji  darak  doprinijeli  za  naš  hrvatski  oltar.  I  kod  posvete  toga  našeg 
narodnog  oltara  dokazali  smo  s  tih  sto  tisuća  potpisa,  daje  velika  ljubav  Hrvatskog  Naroda 
prema  Sv.  Zemlji  postavila  ovaj  krasni  žrtvenik,  na  kojem  će  se  odsad  služiti  stalno  sv.  mise 
za  sreću  Hrvatskog  Naroda.  U  tom  golemom  broju  potpisa  osjećali  smo,  da  nas  je  dopratilo 
srce  čitavog  Hrvatskog  Naroda  na  ovu  divnu  i  nezaboravnu  današnju  našu  hrvatsku 
jeruzalemsku  svečanost.  Sviju,  koji  su  se  svojim  potpisom  upisali  u  to  duhovno  hodočašće 
Hrvatskog  Naroda,  spomenuo  sam  se  služeći  prvu  sv.  misu  na  našem  jeruzalemskom  oltaru, 
iza  kako  sam  obavio  posvetu. 


Neka  ovaj  svečani  hrvatski  jeruzalemski  dan  ostane  upisan  u  srcu  sviju  Hrvata  katolika,  jer  je 
danas  više  nego  ikada  dosad  proslavljeno  ime  Hrvatskog  Naroda  u  Spasiteljevoj  domovini.  I 
neka  odsad  u  svim  hrvatskim  dušama  sve  više  raste  ljubav  prema  Sv.  Zemlji,  toj  kolijevci 
svete  vjere  naše,  najvećeg  blaga  Hrvatskog  Naroda.  I  neka  Spasitelj  dragi  po  zagovoru  bi. 
Nikole  Tavelića,  jeruzalemskog  zaštitnika  Hrvatskog  Naroda,  usliši  sve  molitve,  koje  se  s 
hrvatskog  oltara  budu  dizale  prema  nebu  za  sreću  sviju,  koji  su  omogućili  ostvarenje  tog 
hrvatskog  oltara  u  Jeruzalemu,  i  za  spas  cijelog  dragog  nam  Hrvatskog  Naroda. 

Primite  ovaj  hrvatski  jeruzalemski  pozdrav  u  domovini  svi,  koji  ste  za  ovu  hrvatsku  svečanost 
u  Jeruzalemu  bilo  na  koji  način  pridonijeli  svoj  dio,  i  kojih  se  iz  ovih  dalekih  svetih  krajeva 
rado  sjećamo. 

U  Jeruzalemu,  25.  srpnja  1937. 

Dr.  Alojzije  Stepinac,  v.r. 
nadbiskup-koadjutor  zagrebački,  posvetitelj 
hrvatskog  jeruzalemskog  oltara». 


Istoga  dana,  25.  srpnja,  kad  je  nadbiskup  Stepinac  u  Jeruzalemu  posvetio  oltar  bi.  Nikole 
Tavelića,  u  svim  crkvama,  gdje  žive  Hrvati  katolici,  propovijedalo  se  o  tom  njegovu  činu  i 
upravljene  su  molitve  hrvatskom  jeruzalemskom  mučeniku.  Za  vrijeme  te  mise  i  propovijedi 
dogodilo  se  u  Slavonskoj  Požegi  neobično  ozdravljenje  djevojčice  Fanike  Engelmann,  pa  je 
taj  vrlo  značajni  događaj  smatran  posebnom  milošću  neba,  koja  je  došla  u  vezi  s  boravkom 
nadbiskupa  Stepinca  u  Jeruzalemu. 

Iz  Jeruzalema  su  naši  hodočasnici  s  nadbiskupom  hodočastili  u  Betlehem,  gdje  je  on  služio 
polnoćku  u  špilji  Gospodinova  rođenja,  u  Betfagu  i  Betaniju,  u  Jordansku  dolinu  i  na  Mrtvo 

more,  te  u  Ain  Karem,  rodno  mjesto  sv.  Ivana  Krstitelja,  gdje  se  također  nalazi  bazilika 
Pohođenja  Marijina.  Posvuda  su  doživjeli  neopisive  doživljaje,  koji  su  ostavili  u  dušama 
neizbrisive  utiske. 

Izuzetak  je  doživljaj  u  Hebronu,  gdje  se  dogodilo  nešto  sasvim  oprečno  svemu  onome,  što  je 
nadbiskup  s  hodočasnicima  doživljavao  obnavljajući  u  duši  uspomene  na  otajstvene  biblijske 
događaje.  Naime,  na  dolasku  hodočasnika  neki  su  Arapi  kamenjem  napali  nadbiskupov  auto. 

Prije  odlaska  iz  Jeruzalema  nadbiskupa  je  pohodio  jeruzalemski  patrijarha  mgr.  Barlassina  i 
predao  mu  najviše  odlikovanje  višeg  člana  vitezova  Božjega  groba,  što  gaje  25.  kolovoza  iste 
godine  odobrila  Apostolska  kancelarija  u  Rimu.  To  je  odlikovanje  nadbiskupa  vrlo 
obradovalo.  Imao  je  u  planu,  da  se  i  u  Hrvatskoj  oblikuje  «red  vitezova  Božjega  groba»  s 


njime  na  čelu.  No,  kako  su  se  za  to  tražila  sredstva,  do  kojih  nije  mogao  doći,  taje  njegova 
zamisao  ostala  neostvarena.  To  jeruzalemsko  odlikovanje  je  u  tadašnjem  ministarstvu 
vanjskih  posala  Jugoslavije  izazvalo  otpor,  jer  da  su  tobože  nastupi  nadbiskupa  Stepinca  u 
Jeruzalemu  imali  previše  hrvatsko  narodno  obilježje,  pa  je  više  vremena  trebalo,  da  vlada  za 
to  odlikovanje  dade  svoj  pristanak,  kao  što  to  traže  propisi  za  sva  međunarodna  odlikovanja. 

4)  -  Povratak 

Kad  su  napustili  Sv.  Zemlju  i  došli  u  Egipat,  nadbiskupovo  duševno  raspoloženje  se  sasvim 
izmijenilo.  U  Egiptu  je  posjetio  samo  mjesto,  na  koje  je  predaja  povezala  boravak  sv.  Obitelji, 
dok  je  bila  u  izbjeglištvu. 

Bučna  svečanost  onih  dana,  kad  je  upravo  kralj  Faruk  stupio  na  prijestolje,  nije  ga  privlačila 
niti  gaje  trgla  iz  njegove  sabranosti.  Istom  sada  je  počeo  osjećati  žegu,  koje  se  plašio  još  prije 
odlaska  u  Sv.  Zemlju,  a  u  Palestini  je  uopće  nije  ni  osjetio.  E1  Egiptu  nije  više  nalazio 
duhovnih  doživljaja,  podlegao  je  žegi,  koju  je  kasnije  nazvao  «topionicom»  (144),  i  nije 
napuštao  svoje  sobe,  sve  dok  nije  iz  Kaira  trebalo  otputovati  u  Aleksandriju,  gdje  su  se 
hodočasnici  ukrcali  u  isti  parobrod,  kojim  su  i  došli.  Opet  je  na  parobrodu  zavijorila  papinska 
zastava.  Elodočasnici  su  se  vratili  u  Zagreb  4.  kolovoza,  gdje  ih  je  svečano 

(144)  VD  I  92. 

dočekao  katolički  grad  Zagreb.  U  svečanoj  procesiji  od  glavnoga  kolodvora  do  katedrale  uza 
zvonjavu  sviju  zagrebačkih  zvona,  pred  nadbiskupom  je  nošen  križ,  koji  je  on  nosio  na 
ramenu  tragom  Isusovim  ulicama  grada  Jeruzalema. 

5)  -  Ishod  puta  u  Sv.  Zemlju 

Ishod  toga  hodočašća  bila  je  živa  djelatnost  za  kanonizaciju  bi.  Nikole  Tavelića,  kojoj  je 
stajao  na  čelu  «Odbor  za  Sv.  Zemlju».  Nadbiskup-koadjutor  je  u  tom  pravcu  rado  prihvaćao 
sve  pothvate  odbora. 

Već  7.  rujna  1937  izdade  posebnu  okružnicu  o  općoj  proslavi  blagdana  bi.  Nikole  Tavelića 
(145).  Tu  je  odredbu  obnovio  1.  studenoga  1938  (146),  29.  rujna  1940  (147)  i  7.  listopada 
1941  (148).  Dne  4.  svibnja  1939  izdaje  okružnicu  o  proslavi  pedesetgodišnjice  proglašenja 
blaženim  bi.  Nikole  (149),  a  26.  kolovoza  najavljuje  posebnom  okružnicom,  da  kani  u  kasnoj 
jeseni  povesti  hodočašće  u  Rim  i  tom  zgodom  u  ime  hrvatskih  biskupa  zamoliti  Sv.  Oca,  da  bi 
se  proveo  postupak  za  proglašenje  svetim  bi.  Nikole  (150). 

Prigodom  toga  hodočašća  u  Rim  nadbiskup  Stepinac  je  to  doista  i  učinio.  Pio  XII  je  izjavio, 
da  bi  se  i  on  radovao  tom  proglašenju.  Imenovao  je  kardinala  Hermenegilda  Pellegrinetti  za 
pročelnika  toga  postupka.  Postulatorom  je  imenovan  mgr.  dr.  Juraj  Magjerec  u  Rimu,  a 
vicepostulatorom  dr.  Dragutin  Hren  u  Zagrebu.  Iz  domovine  su  poslani  podaci  o  štovanju  bi. 


Nikole  u  našim  krajevima,  a  o.  Dominik  Mandić,  član  hercegovačke  franjevačke  provincije, 
prihvatio  se  zadatka,  da  kritički  prouči  blaženikov  život  i  mučeništvo. 

Dne  24.  travnja  1942  osnovao  je  nadbiskup  Stepinac  Ligu  bi.  Nikole  Tavelića  sa  zadatkom,  da 
okupi  sve  Hrvate  oko  bla- 

(145)  Okružnica  o  prvoj  općoj  proslavi  blagdana  bi.  Nikole  Tavelića,  u  KL  88  (1937)  461. 

(146)  Okružnica  o  proslavi  blagdana  bi.  Nikole  Tavelića,  u  KL  89  (1938)  540. 

(147)  Okružnica  o proslavi  blagdana  bi.  Nikole  Tavelića,  u  KL  91  (1940)  482. 

(14B)  Okružnica  o  proslavi  blagdana  bi.  Nikole  Tavelića,  u  KL  92  (1941)  484. 

(149)  Okružnica  o  proslavi  pedesete  godišnjice  beatifikacije  bi.  Nikole  Tavelića,  u  KL  90 
(1939)243. 

(150)  Okružnica  o  radu  za  proglašenje  bi.  Nikole  Tavelića  svetim,  u  KL  90  (1939)  432. 

ženika  i  da  na  neki  način  provede  opće  narodno  glasovanje  o  njegovu  štovanju.  Nadbiskup,  9. 
listopada  1942,  izdade  okružnicu  o  tom  predmetu  (151).  Poslije  drugog  svjetskog  rata,  29. 
listopada  1945,  okružnicom  potiče  vjernike  i  kler,  da  bi  se  te  godine  proslavio  blaženikov 
blagdan  u  znaku  velikoga  zahvaljivanja  Gospodinu,  što  je  rat  prestao  i  Hrvatski  Narod,  iako 
uz  velike  gubitke,  ipak  ostao  sačuvan  (152). 

Kad  su  u  svibnju  g.  1941  oo.  konventualci  priredili  drugo  narodno  hodočašće  u  blaženikov 
rodni  grad  Šibenik,  nadbiskup  Stepinac  je  preuzeo  vodstvo  tog  hodočašća.  U  Šibeniku  se, 
naime,  u  crkvi  oo.  konventualaca  čuvaju  blaženikove  moći,  najstarija  njegova  slika  i  njegov 
prvi  oltar.  Ondje  se  sačuvalo  neprekidno  štovanje  bi.  Nikole  kroz  550  godina  kao  i  spisi  o 
njegovu  mučeništvu  (153). 

Prigodom  osnivanja  nove  župe  u  Dijelki,  4.  listopada  1942,  odredbom  ministarstva 
promijenjeno  je  ime  Dijelka  u  «Tavelić-selo»  (154).  U  svojoj  okružnici,  29.  rujna  1940, 
mogao  je  nadbiskup  sa  zadovoljstvom  ustanoviti  raširenje  štovanja  bi.  Nikole.  On  piše  (155): 

«Nije  jamačno  bez  Božje  providnosti  tako  lijepo  rašireno  štovanje  našega  bi.  Nikole  u 
cijelome  narodu.  To  je  veoma  utješna  pojava,  jer  štovanje  ovoga  divnog  mučenika,  jednoga 
od  najboljih  sinova  našega  naroda,  može  i  mora  ojačati  i  učvrstiti  sv.  vjeru  među  Hrvatima». 

Tom  je  zgodom  uvidio,  da  se  kod  nas  njegov  kip  ili  slika  nalazi  već  u  259  crkava,  a  četiri 
crkve  imadu  oltar  podignut  njemu  na  čast.  Podignute  su  tri  kapele  ijedna  crkva  njemu  na  čast. 
Župa  u  zagrebačkom  predgrađu,  Kustošiji,  njemu  je  posvećena;  izrazio  je  nadu,  da  će  se 
doskora  ondje  početi  gradnjom  nove  crkve,  koja  je  doista  i  sagrađena  te  danas  resi  grad 
Zagreb. 


Drugi  plod  toga  hodočašća  bio  je  film  «Hrvati  u  Sv.  Zemlji».  Tim  se  fdmom  nametnulo  prvo 
hrvatsko-katoličko  nastojanje  na  filmskom  polju,  prema  poticaju  enciklike  Pija  XI,  29.  lipnja 
1936  (156). 

(151)  Okružnica  o pristupanju  Ligi  bi.  Nikole  Tavelića,  u  KL  93  (1942)  501. 

(152)  SVZB  32  (1945)21. 

(153)  II  narodno  hodočašće  u  rodni  grad  bi.  Nikole  Tavilića,  u  KL  91  (1940)  130. 

(154)  Nova  župa  u  «Tavilić-Selu»,  u  KL  93  (1942)  512. 

(155)  Okružnica  o  proslavi  blagdana  bi.  Nikole  Tavilića,  u  KL  91  (1940)  482. 

(156)  Film  «Hrvati  u  Sv.  Zemlji»,  u  KL  89  (1938)  207. 

No  ova  nastojanja  nadbiskupa  Stepinca  donijela  su  svoj  konačni  plod,  koji  on  doduše  nije 
doživio,  ali  kojeg  je  Božja  providnost  ostvarila  na  svoj  način  i  na  veliku  utjehu  Hrvatskom 
Narodu.  Naime,  21.  lipnja  1970,  na  imendan  kard.  Stepinca,  sv.  Alojzija,  Pavao  VI  u  bazilici 
Sv.  Petra  u  Rimu  svečano  je  svetim  proglasio  našega  jeruzalemskog  mučenika.  Nadbiskup  je, 
uvjereni  smo,  iz  neba  pratio  ovaj  veliki  događaj  u  povijesti  Hrvata,  a  možda  također  izmolio 
od  Gospodina  da  se  to  zbilo. 

6.  -  CRKVENO-POLITIČKA  PREVIRANJA  U  ZEMLJI 
G.  1934-1938 

Prigodom  pitanja  o  konkordatu  između  Sv.  stolice  i  Jugoslavije  Stepinac  je  iznio  načelni  stav 
o  odnosu  Crkve  i  države  otprilike  ovim  riječima  (157): 

Katolički  vjernici  i  njihovi  duhovni  pastiri  su  članovi  dvaju  potpunih  društava:  države  i 
Crkve.  Bitne  oznake  ovih  dvaju  društava  jesu  suverenost  i  ravnopravnost.  Svako  od  njih  ima 
svoj  vlastiti  cilj.  Država  mora  unapređivati  vremenito  blagostanje  svojih  građana,  a  Crkva 
duhovno  dobro  i  vječno  spasenje.  Za  promicanje  vremenitog  blagostanja  država  ima  svoja 
vlastita  sredstva:  zakonodavnu  i  sudačku  vlast,  narodno  gospodarstvo  s  novčanim  uređenjem  i 
vojsku.  Isto  tako  i  Crkva  ima  vlastita  duhovna  sredstva  za  postignuće  svoga  cilja,  a  to  su: 
vjerska  i  ćudoredna  nauka,  sredstva  Božje  milosti,  sv.  sakramenti  i  euharistijska  žrtva,  te 
zakonodavna  i  sudačka  vlast  hijerarhije.  Država  ima  na  svom  području  vrhovničku  vlast,  koja 
je  u  različitim  državnim  organima  razdijeljena.  U  Crkvi  postoji  također  vrhovnička  vlast,  koja 
se  razgranala  u  mnogim  pravcima. 

Državna  vlast  ima  svoj  izvor  u  Bogu,  u  koliko  je  Bog  dao  ljudima  sklonost,  da  se  ujedinjuju  u 
zajednicu,  kako  bi  lakše  i  uspješnije  postigli  svoj  vremeniti  cilj.  Stoga  nosioci  te  vlasti  ne 
smiju  ništa  činiti,  što  se  protivi  Božjim  zakonima.  Vlast  u  Crkvi  naprotiv  potječe  izravno  od 
njezina  utemeljitelja,  Isusa  Krista,  Sina  Božjega.  On  je  puninu  duhovne  vlasti  u  Crkvi  na 


poseban  način  predao  sv.  Petru  i  njegovim  nasljednicima,  a  posebno  opet  svim  apostolima 
zajedno  sa  sv.  Petrom.  To  je  vlast 


(157)  Nadbiskup-koadjutor  o  važnosti  konkordata  između  Crkve  i  države,  u  Jutarnji  list,  24. 
XII.  1936. 

naučavanja  vjerskih  istina  i  ćudorednih  načela,  vlast  posvećivanja  dijeljenjem  sakramenata  i 
sv.  žrtvom,  i  vlast  upravljanja  i  vođenja  vjernika  putem  vječnog  spasenja.  Ta  se  vlast,  koju 
zovemo  hijerarhijskom  ili  svetom  vlašću,  ne  prenosi  od  apostola  i  njihovih  nasljednika 
posredovanjem  vjernika.  Ona  izravno  dolazi  od  Boga  milosnim  djelovanjem  po  sakramentu 
sv.  reda. 

Da  članovi  Crkve  i  njezini  duhovni  pastiri  uzmognu  nesmetano  vršiti  svoje  građanske  i 
vjerske  dužnosti,  treba  da  nosioci  obiju  vlasti  uzajamno  poštivaju  svoje  djelokruge.  U 
stvarima,  koje  spadaju  u  područje  ijedne  i  druge  vlasti,  kao  što  su  brak,  odgoj  i  obrazovanje 
mladeži,  obje  vlasti  moraju  sporazumno  surađivati.  Nastojanje,  da  se  postigne  taj  uzajamni 
sporazum,  kojim  se  zajamčuje  mirno  i  nesmetano  vršenje  obiju  vlasti,  nazivlje  se  crkvenom 
politikom,  koja  se  bitno  razlikuje  od  stranačke  politike.  Stranačka  politika  ide  za  prevlašću 
pojedinih  stranaka  u  državi,  dok  crkvena  politika  traži  sporazum.  Duhovni  pastiri  i  nosioci 
svjetovne  vlasti  dužni  su  tražiti  taj  međusobni  sporazum  i  suradnju  i  dužni  su  raditi  na  tome, 
da  se  uklone  zapreke,  koje  bi  to  sprečavale. 

Nije  zato  nikakvo  čudo,  da  se  svaki  biskup  tu  i  tamo  nađe  pred  teškim  crkveno-državnim 
pitanjima,  pa  se  tako  i  nadbiskup  Stepinac  našao  često  puta  za  vrijeme  svoga  biskupovanja  u 
teškom  i  mučnom  položaju. 

1)  -  Smaknuće  kralja  Aleksandra  Karađorđevića 

Prigodom  svoga  službenoga  pohoda  Francuskoj  kralj  Aleksandar  Karađorđević  prispije  u 
Marseille,  9.  listopada  1934.  Dok  se  u  pratnji  francuskog  ministra  vanjskih  poslova  Barthou  i 
generala  George  polagano  autom  vozio  kroz  Avenue  Canebiere,  progurao  se  kroz  redove 
republikanske  straže  krupan  čovjek  četrdesetih  godina,  koji  je  skočio  na  podnožak  samovoza 
te  ispalio  iz  samokresa  osam  hitaca  na  kralja,  Barthoua  i  Georgea.  Kralj  je  bio  smrtonosno 
ranjen  s  tri  hica  i  odmah  je  pao  na  pod  samovoza.  Iako  su  mu  u  prefekturi,  kamo  je  bio 
prevezen,  odmah  priskočili  u  pomoć  liječnici,  kralj  je  u  4,45  s.  poslije  podne  podlegao 
smrtonosnim  ranama.  Jedan  sat  kasnije  preminuo  je  i  francuski  ministar  Louis  Barthou,  dok  je 
George-u  život  bio  spašen  operacijom. 

Kad  je  prevoženo  mrtvo  kraljevo  tijelo  u  Beograd,  zaustavio  se  dvorski  vlak,  14.  listopada,  u 
Zagrebu,  gdje  su  se  uz  ostale  ličnosti  našli  i  nadbiskup  Bauer  i  njegov  koadjutor  Stepinac  u 

pratnji  izaslanika  prvostolnog  kaptola,  svećenstva  i  redovničkih  zajednica.  Budući  da 
nadbiskup  Bauer,  kojega  je  pok.  kralj  Aleksandar  veoma  poštivao,  nije  zbog  staračke  slabosti 
mogao  ići  osobno  u  Beograd  na  pogrebne  svečanosti,  poslao  je  svoga  koadjutora  Alojzija 
Stepinca,  da  ga  zastupa  na  pogrebnoj  svečanosti  u  Beogradu,  18.  listopada.  Nakon  opijela  u 
Beogradu  kraljevo  je  tijelo  odvezeno  i  pokopano  u  zadužbini  Oplenac  (158).  Kralj  Aleksandar 
je  na  Bledu,  5.  siječnja  1934,  napisao  svoju  oporuku,  u  kojoj  je  odredio,  da  u  slučaju,  ako 
nasljednik  prijestolja  ne  bi  mogao  vršiti  kraljevsku  vlast,  namjesničku  vlast  vrše:  knez  Pavle 
Karađorđević,  Radenko  Stanković,  senator  i  ministar  prosvjete,  i  dr.  Ivo  Perović,  ban  Savske 
banovine. 


2)  -  Zagrebački  memorandum 

Iza  kraljeve  smrti  još  se  teže  osjećalo  u  zemlji  bezakonje  i  samovoljno  nasilje  policije  i 
žandarmerije.  Zbog  toga  je  zavladalo  sveopće  osiromašenje  i  nepamćena  gospodarska  kriza. 
Knez  Pavle  je  tražio  ljude,  koji  bi  mu  pomogli  u  njegovu  teškom  i  odgovornom  položaju. 
Jednom  zgodom  je  o  tome  razgovarao  i  s  poznatim  hrvatskim  umjetnikom  Ivanom 
Meštrovićem,  koji  mu  je  odgovorio,  da  se  ne  bavi  politikom,  ali  mu  je  otvoreno  kazao,  kako 
je  već  skrajnje  vrijeme,  da  se  mijenjaju  načini  i  utre  put  konačnome  sporazumu  s  Hrvatima, 
jer  je  to  uvjet  za  opstanak  države.  Knez  se  složio  s  tim  mišljenjem,  ali  je  isticao  bojazan,  da  će 
se  Srbi  oduprijeti  temeljitim  izmjenama,  pa  će  morati  postupati  polako,  iako  je  stanje 
iziskivalo,  da  se  postupa  brzo.  Meštrović  mu  je  spomenuo,  kako  jedna  veća  skupina 
intelektualaca  Hrvata  namjerava  zajedno  s  intelektualcima  Srbima  dobre  volje  podnijeti 
kraljevskom  namjesništvu,  a  u  prvome  redu  njemu,  memorandum  o  nutarnjim  državnim 
pitanjima.  Knez  je  izjavio,  da  će  memorandum  rado  primiti  i  proučiti,  ali  je  Meštrovića 
upozorio  da  nikako  ne  spominje,  da  on  o  tome  nešto  zna,  jer  da  živi  u  sredini,  koja  mu  otvara 
pisma,  kao  što  su  to  činili  i  pokojnom  Aleksandru. 

Vrativši  se  Meštrović  iz  Beograda  u  Zagreb  s  prijateljima  je  izradio  memorandum.  U  njemu 
su  naglasili,  daje  većina  naroda  za  državu,  ali  protiv  tadašnjeg  uređenja  države.  Prosvje- 

(158)  Smrt  njegova  veličanstva  kralja  Aleksandra,  u  KL  85  (1934)  501;  Kraljeva  oporuka,  n. 
mj.  503;  Zalobni  put  i  pogreb  mrtvoga  kralja,  n.  mj.  517. 

dovali  su  protiv  bezakonja  u  zemlji.  Pravda  treba  da  se  kroji  svima  na  jednak  način. 
Prosvjedovali  su  i  protiv  cenzure  i  protiv  sprječavanja  slobodnoga  političkog  organiziranja 
građana.  Tražili  su,  da  dr.  Vlatko  Maček  bude  pušten  na  slobodu  te  da  se  proglasi  amnestija 
sviju  političkih  krivaca,  i  da  se  izbori  održe  s  tajnim  glasovanjem. 

Kad  je  memorandum,  u  studenom  godine  1934,  bio  dovršen,  pročitali  su  ga  pred  malo  širim 
krugom  i  zaključili  da  ga  potpišu  njih  tridesetosmorica  i  da  se  pošalje  u  Beograd.  Svjesni 
svoje  rodoljubne  dužnosti  i  u  želji,  da  se  nešto  pridonese  zajedničkom  dobru  i  da  se  narod 
oslobodi  od  nasilja  diktature,  memorandum  su  među  prvima  potpisali  nadbiskup  dr.  Antun 
Bauer  i  njegov  koadjutor  dr.  Alojzije  Stepinac,  zatim  Ivan  Meštrović  i  redom  ostali,  među 
kojima  su  bili  i  ban  Tomljenović,  profesor  Ferdo  Šišić  i  dr.  Milan  Roje.  Ivan  Meštrović  i  dr. 
Ćurčin  pošli  su  u  Beograd  da  sakupe  potpise  Srba,  za  koje  su  znali  i  nadali  se,  da  će  to  učiniti. 
No,  potpisali  su  samo  oni  oko  «Srpskoga  kluba»,  koji  su  osim  toga  popratnim  riječima 
pozdravili  memorandum.  U  Beogradu  su  vođeni  razgovori  o  tome,  da  bi  se  centralistički  ustav 
zamijenio  federalističkim  i  da  bi  se  zemlja  podijelila  na  federativne  jedinice  na  bazi  njihovih 
povijesnih  i  etničkih  granica  (159). 

Dr.  Albert  Bazala,  predsjednik  Akademije  znanosti  i  umjetnosti,  i  dr.  Ivo  Tartaglia,  bivši  ban 
Primorske  banovine,  imali  su  uručiti  knezu  Pavlu  memorandum.  Čekali  su  tri  dana  na 
audijenciju.  Četvrti  dan  im  je  odgovoreno,  da  će  ih  primiti  ministar  dvora  Antić,  koji  ih  je 


doista  i  primio,  ali  vrlo  hladno,  ne  ponudivši  im  ni  da  sjednu  nego  im  je  počeo  dijeliti  ukor 
kao  nezrelim  dječacima. 

Slijedećih  dana  je  otvorena  strahovita  paljba  u  režimskim  novinama  u  Beogradu  i  u  provinciji, 
kako  na  sam  memorandum,  tako  i  na  njegove  potpisnike.  Davani  su  poticaji  čak  i  na  tvome 
napadaje,  a  jedan  je  predsjednik  suda,  na  nekoj  «patriotskoj»  skupštini  javno  rekao,  da  ih  sve 
treba  pozatvarati  i  izvesti  pred  sud.  I  sam  se  knez  Pavle  preplašio.  Njemu  se  u  Beogradu 
predbacivalo,  daje  on  naručio  taj  memorandum,  a  časnici  su  mu  se  kroz  prozor  prijetili  i 
dobacivali  mu  najpogrdnije  riječi  (160).  U  Zagrebu  su  zbog  toga  memoranduma  na  sveučilištu 
priređene  demonstracije,  te  je  neka  klika  studenata 

(159)  J.  KLJAKOVIC,  U  suvremenom  kaosu. 

(160)  Meštrović  278  si. 

tražila  čak  i  odstup  rektora  dr.  Stipetića,  jer  je  i  on  potpisao  memorandum  (161). 

3)  -  Svibanjski  izbori  g.  1935 

Za  5.  svibnja  bili  su  raspisani  izbori  za  Narodnu  skupštinu.  Da  bi  zadržao  svoj  kler  na 
području  duhovnog  posla,  nadbiskup  je  Bauer,  12.  veljače  1935,  izjavio,  da  neće  nijednom 
aktivnom  svećeniku  dopustiti,  da  bude  biran  na  bilo  kojoj  listi  (162).  Glasovanje  na  takvim 
izborima  je  obveza  domovinske  ljubavi,  koju  nalaže  savjest.  Izbornici  su  uglavnom  bili 
stavljeni  pred  odluku,  da  glasuju  ili  za  vladinu  ili  za  protivnu  listu  «Udružene  opozicije»,  koju 
je  u  to  vrijeme  vodio  dr.  Vlatko  Maček.  Glasovanje  za  U.O.  značilo  je  ovaj  put  izraziti 
nepovjerenje  i  nezadovoljstvo  s  dosadašnjim  postupkom  u  državnoj  upravi.  Vlada  je  sa  svoje 
strane  načinila  velik  pritisak,  da  se  glasuje  za  njezinu  listu.  Banje  dao  činovnicima  do  znanja, 
da  glasuju  rano  u  jutro  prije  8  s.,  navodno  zato  da  bi  se  s  ovim  ranim  glasovima  za  vladu 
stvorila  prema  njoj  veća  naklonost.  Tih  dana  su  i  zrakoplovi  bacali  mnoštvo  letaka,  kojima  se 
pravila  promidžba  za  Jevtića,  tj.  za  vladinu  listu.  Mnogi  izbornici  nisu  mogli  slobodno  izraziti 
svoj  politički  stav,  jer  se  u  mnogim  mjestima  provodio  teror,  a  s  druge  strane  su  mnogi, 
osobito  činovnici,  odlučili  glasovati  za  vladinu  listu  iz  straha,  da  prije  reda  ne  budu  bačeni  u 
penziju,  ili  da  ne  budu  premješteni  i  na  druge  načine  ugnjetavani.  Osim  toga  U.O.  nije  imala 
potpunu  slobodu  s  obzirom  na  održavanje  izbornih  skupština.  Dok  nije  bila  predana 
opoziciona  kandidatska  lista  na  odobrenje,  opozicija  u  štampi  nije  smjela  ni  pisnuti.  U 
novinama  se  nije  smjelo  javiti  ni  to,  da  li  opozicija  ide  na  izbore.  S  vladine  se  pak  strane 
neprestano  prigovaralo,  da  opozicija  neće  da  iznese  svoj  program. 

I  prigodom  ovih  izbora  je  došlo  do  pobuna  među  seljacima.  Tako  se  pobuniše  u  Šestinama,  jer 
je  zagrebačka  policija  uhitila  čuvara  liste  dr.  Mačeka.  Isto  se  dogodilo  u  Gospiću.  Dan  iza 
izbora  novine  su  donijele  ishod  glasovanja,  no  iz  Zagreba,  zagrebačkoga  kotara  i  iz 
Dalmacije,  gdje  je  sigurno  većina  izbornika  glasovala  za  opoziciju,  nije  bilo  vijesti.  Nije  se 
smjelo  znati,  kako  je  jaka  opozicija.  Vijesti  su  donesene  samo  iz  onih  krajeva,  gdje  je  vladina 
lista  dobila  većinu  glasova.  Tek  7.  svibnja  na- 


(161)  DnevBauer  VIII,  l.XII.  1934. 

(162)  Okružnica  od  12.  II.  1935,  u  KL  86  (1935)  78. 

večer  su  počele  novine  donositi  konačne  rezultate,  prema  kojima  je  vladina  lista  dobila 
apsolutnu  većinu  od  62,6%,  a  lista  dr.  Vlatka  Mačeka  34,4%.  Mnogi  su  sumnjali  u  točnost  tih 
rezultata  i  govorilo  se,  da  su  ih  patvorili  državni  organi. 

4)  -  Memorandum  nadbiskupa  Bauera 

Nakon  izbora  stizale  su  nadbiskupu  Baueru  s  mnogih  strana  obavijesti  o  zulumima  i 
zločinima,  koje  su  žandari  počinili  prigodom  izbora.  Došle  su  pritužbe  iz  Kravarskoga, 
Šemice,  Đurđevca,  Male  Erpenje,  Zaboka,  Vojnoga  Križa,  Sesveta,  Bizovca,  Adolfovca, 
Kravica,  Laslova,  Korođa,  Vida  blizu  Metkovića,  Lire Ij  ina,  Dubašnice,  Krka,  Raba,  Rašćana 
kraj  Imotskoga,  kao  i  o  postupku  s  dr.  Franom  Biničkim  itd.  U  tim  se  pritužbama  govori  o 
ubojstvima,  zatvaranju,  zlostavljanju  i  linčovanju  naših  seljaka,  o  jednakim  postupcima  i 
prema  svećenicima. 

Ovo  tlačenje  naroda  i  svećenstva,  divljačka  zlostavljanja  i  zločini  potakli  su  nadbiskupa 
Bauera,  da  odrješito  prosvjeduje.  On  kao  natpastir  najveće  nadbiskupije  u  Jugoslaviji  i  kao 
metropolita  četiriju  biskupija,  usprkos  svojoj  visokoj  starosti  i  staračkim  slabostima  otputovao 
je  24.  svibnja  u  Beograd  u  pratnji  križevačkog  vladike  dr.  Dionizija  Njaradija,  gdje  gaje 
slijedećeg  dana  knez  Pavle  primio  u  audijenciju.  Nadbiskup  je  knezu  Pavlu  predao  oštar 
prosvjed  protiv  spomenutih  samovoljnih  nasilja  organa  vlasti.  Jednak  je  prosvjed  predao  i 
ministru  vojske  Petru  Živkoviću.  U  tome  prosvjedu  nabraja  zločine,  što  su  ih  počinili  žandari 
u  gore  spomenutim  mjestima,  te  pita:  Čemu  ta  ubojstva?  Čemu  ta  zatvaranja  i  linčovanje?  I  to 
u  masi?  Ako  je  tko  kriv,  neka  mu  se  sudi  po  zakonu!  Zar  se  kani  pobiti  čitav  jedan  narod? 
Nadbiskup  naglasuje,  kako  takav  postupak  stoji  u  opreci  s  moralom  i  označuje  ga  kao 
progonstvo  i  divljaštvo.  Kada  se  28.  svibnja  vratio  u  Zagreb,  zahvalio  mu  se  za  taj  odvažni 
korak  dr.  Torbar,  predstavnik  dr.  Vlatka  Mačeka. 

Francuski  politički  pisac  Ernest  Pezet,  na  svom  pohodu  Jugoslavije,  godine  1935,  svratio  se  i 
u  Zagreb  da  posjeti  svoje  prijatelje  Trumbića  i  Mačeka.  Tom  je  zgodom  zatražio  audijenciju  i 
kod  nadbiskupa  koadjutora,  koji  gaje  zadržao  u  duljem  razgovoru  i  na  ručku.  Vrativši  se  u 
hotel,  pisac  je  zabilježio  taj  razgovor.  Objavio  gaje  u  Parizu  godine  1959. 

Razgovor  pokazuje,  u  kakvu  je  stanju  živio  Hrvatski  Narod  u  kraljevskoj  Jugoslaviji.  On 
opisuje  na  slijedeći  način  (163): 

(163)  DnevBauer  VIII,  2.  V.  1935.  -  E.  PEZET,  Stepinac  -  Tito. 

«Monsignor  mije  pokazao  bič,  koji  je  čuvao  u  malom  spremištu,  koje  on  zove  'muzej  užasa'. 
Bič  je  bio  načinjen  iz  pletenih  žica  sa  željeznim  klincima.  Pritom  mi  reče: 

'U  sto  godina  pod  Austro-Ugarskom  nije  proliveno  toliko  krvi,  koliko  su  je  prolili  srpski 
žandari  u  Jugoslaviji.  Najmanji  povod  dostatan  je  da  podivljaju.  U  jednom  od  mojih  zadnjih 
pohoda  nadbiskupiji  bila  su  dvojica  mrtva  u  jednoj  svađi,  koju  su  izazvali  žandari.  Zbog 
memoranduma  nadbiskupa  Bauera,  kojeg  je  upravio  Stojadinovićevoj  vladi,  stigla  su  mnoga 
prijeteća  pisma  meni  i  mnogim  drugim  svećenicima.  U  Taborskom  bila  su  četvorica  ubijena. 
Nasilja  pak  i  izazivanja  su  nebrojena.  Dobra  volja  Stojadinovića  i  Korošca  je  izvan  sumnje, 
ali  oni  su  okruženi  vojskom  i  žandarmerijom.  Šef  me  je  javne  sigurnosti  obavijestio  daje 
nemoćan  prema  žandarima.  Isto  je  izjavio  i  njegov  zamjenik.  Nijedan  svećenik  nije  siguran  za 
svoj  život.  Ne  prođe  mnogo  dana,  da  koji  od  njih  ne  zatraži,  da  se  stavi  pod  moju  zaštitu. 
Predbacuju  nam  hrvatsku  zastavu.  Ni  biskupi  ni  svećenici  nisu  to  tražili,  ali  je  traži  Hrvatski 
Narod,  koji  u  njoj  vidi  simbol  podjarmljene  slobode.  Austro-Ugarska  ju  je  dopuštala.  Pod 
hrvatskom  zastavom  bilo  je  dosta  700  žandara  za  održavanje  javnog  reda  u  Hrvatskoj,  dok  ih 
danas  ima  6  do  7.000.  Razglasuje  se  daje  sve  to  protiv  komunističkog  upliva,  ali  ovaj  je 
danas  u  Hrvatskoj  nemoguć. 

Moje  pastirske  pohode  smatraju  političkom  agitacijom.  Pa  što  mogu?  Zagrebačka 
nadbiskupija  je  vanredno  prostrana.  Broji  danas  oko  1,700.000  stanovnika.  Dužnost  mije  ići 
na  pastirske  pohode.  Njih  to  vrijeđa  i  smatraju  to  političkim  činom.  Što  se  tiče  g.  Mačeka, 
nastojim,  da  se  ne  sastanemo.  Izbjegavam  sastanak  da  sačuvam  svoju  neovisnost.  Na  dan 
izbora  napustio  sam  Zagreb. 

Obavijestio  sam  kneza  Pavla.  On  mije  rekao,  da  imam  pravo,  ali  da  ni  on  ne  može  stvarno 
ništa. 

Živimo  pod  sumnjičavim  režimom.  Posvuda  su  prijavljivanja.  Srpski  režim  nastavlja  turski 
način  vladavine. 

Neki  žandarski  narednik  htio  je  podmititi  jednu  ženu  da  donese  jedan  zamot  u  nadbiskupski 
dvor.  Bila  je  to  bomba.  Rekao  joj  je  da  će  biti  bogata,  ako  to  učini.  Ovaj  je  zapisnik  bio 
uključen  u  kasnijoj  raspravi  i  suočenju  osoba  u  ovoj  drami,  koja  je  hvala  Bogu  propala'». 

Na  koncu  razgovora  nadbiskup  koadjutor  pokaže  Pezetu  fotografiju,  nad  kojom  se  je 
zaprepastio.  Nije  mogao  vjerovati,  daje  istinita.  No  nadbiskup  mu  pokaže  izvornik,  iz  kojega 
se 

vidjelo,  kako  je  jedna  hrvatska  obitelj  morala  platiti  metke,  kojima  su  srpski  žandari  ustrijeljili 
oca  obitelji,  čija  je  pogrješka  bila  u  tome,  što  nije  pravilno  stavio  poštanske  markice. 


5)  -  Konkordat 


Kakvo  je  ozračje  bilo  tih  dana  u  kraljevini  Jugoslaviji,  najbolje  će  se  shvatiti  iz  povijesnog 
prikaza  borbe  protiv  konkordata  između  Sv.  stolice  i  kraljevine  Jugoslavije. 

U  političkim  borbama  između  Hrvata  i  Srba  odrazila  se  golema  razlika  između  velikosrpskih 
težnja  i  pravoslavlja  s  kojim  se  poistovjećuje  duša  srpskog  naroda,  i  većeg  dijela  Hrvatskog 
Naroda. 

Pravoslavna  je  Crkva  u  kraljevini  Jugoslaviji  uživala  velike  povlastice.  Država  je  podupirala 
njezino  širenje,  izgradila  veličanstvenu  patrijaršiju  u  Beogradu  i  podigla  pravoslavne  crkve  u 
Hrvatskoj  i  Sloveniji.  Agrarna  reforma  nije  ju  tako  teško  pogodila  kao  katoličku  Crkvu  i 
druge  vjerske  zajednice.  Odnos  između  nje  i  države  bio  je  uređen  državnim  zakonom  već 
godine  1929  i  statutom  iz  godine  1931.  Iste  godine  uredila  je  država  svoj  odnos  i  prema 
islamu,  a  nešto  kasnije  i  prema  protestantima  i  Židovima. 

Iako  je  prema  državnoj  statistici  od  godine  1931  u  Jugoslaviji  bilo  5,200.000  katolika,  država 
ipak  nije  sredila  pravni  odnos  prema  katoličkoj  Crkvi,  pa  su  za  nju  važila  još  uvijek  četiri 
međunarodna  ugovora  sa  Sv.  stolicom:  srpski  konkordat  od  24.  lipnja  1914,  koji  je  važio  za 
Srbiju  i  Makedoniju,  crnogorski  konkordat  od  18.  kolovoza  1886  za  Crnu  Goru,  austrijski 
konkordat  od  18.  kolovoza  1886  za  Hrvatsku  i  Slavoniju,  bosansko-hercegovačka  konvencija 
konkordata  od  8.  lipnja  1881  za  Bosnu  i  Hercegovinu.  U  Sloveniji  i  Dalmaciji  važio  je 
austrijski  državni  zakon  donesen  poslije  konkordata,  a  u  Vojvodini  je  bio  na  snazi  mađarski 
zakon. 

Komisija  za  proučavanje  pitanja  o  jedinstvenom  konkordatu,  koja  je  ustanovljena  u  Beogradu 
9.  kolovoza  1922,  održala  je  od  21.  kolovoza  do  21.  listopada  iste  godine  22  sjednice  i  zauzela 
načelni  stav,  daje  najbolje  urediti  pravni  položaj  katoličke  Crkve  u  Jugoslaviji  konkordatom. 
Po  želji  kralja  Aleksandra  započeli  su  u  lipnju  1925  pregovori  o  konkordatu  u  Rimu.  Sv. 
stolicu  je  zastupao  mgr.  Borgongini  Duca,  a  jugoslavensku  vladu  dr.  Voja  Janjić,  dr.  Mihajlo 
Lanović  i  mgr.  Nikola  Moscatello.  Sav  je  rad  zapeo  na  pitanju  Zavoda  Sv.  Jeronima  u 

Rimu,  nakon  čega  je  Stjepan  Radić  izjavio,  da  konkordat  nije  potreban.  Novi  režim,  imenovan 
8.  siječnja  1929,  predložio  je,  4.  ožujka  1931,  drugi  nacrt. 

Kad  je  iskustvo  pokazalo,  da  se  sporazumijevanjem  pomoću  diplomatskih  nota  posao  oteže  u 
beskonačnost,  kralj  Aleksandar  je  osobno  zahvatio  u  to  pitanje  i  tako  je  u  kolovozu  1934  bilo 
sređenje  teksta  skoro  dovršeno  velikom  zaslugom  mgr.  Nikole  Moscatello,  savjetnika 
jugoslavenskog  poslanstva  pri  Sv.  stolici.  Predsjednik  ministarskog  savjeta  Bogoljub  Jevtić, 
pošto  je  unio  u  tekst  nekoliko  manjih  preinaka,  koje  je  Sv.  stolica  prihvatila,  u  veljači  1935 
izjavio  se  spremnim  doći  u  Rim,  da  osobno  potpiše  konkordat.  Dne  18.  travnja  1935 
odgovorila  je  Sv.  stolica,  da  se  bez  daljnjega  može  prijeći  na  potpisivanje  (164). 

Međutim  pade  Jevtićeva  vlada.  Potpisivanje  je  izvršeno,  25.  srpnja  1935,  u  Vatikanu  u  1 1,30 
s.  Konkordat  je  potpisao  u  ime  pape  Pija  XI  njegov  državni  tajnik  kardinal  Eugen  Pacelli,  a  u 
ime  kralja  Petra  II  ministar  pravde  dr.  Ljudevit  Auer. 


Konkordat  je  međutim  morala  odobriti  Skupština  i  Senat  u  Beogradu.  Sada  je  nastala 
ogorčena  borba  protiv  konkordata  sa  strane  Pravoslavnog  arhijerej skog  sabora  u  Beogradu, 
koji  se,  13.  rujna  iste  godine,  obratio  na  ministra  predsjednika  Milana  Stojadinovića  sa 
zahtjevom,  da  konkordat  u  obliku,  u  kojemu  je  sastavljen,  ne  bude  odobren,  jer  daje  u  Srbiji  i 
Crnoj  Gori  službena  vjera  pravoslavlje,  a  ne  postoji  razlog,  da  se  od  toga  odstupa. 

Prigodom  čestitanja  klera  nadbiskupu  Baueru  za  Novu  godinu  1936  biskup  Salis-Seewis  se 
dotaknuo  i  pitanja  konkordata,  koji  je  bio  u  srpnju  potpisan.  Na  stoje  nadbiskup  Bauer 
odgovorio  slijedeće  (165): 

«Dobro  je  predgovornik  (biskup  Salis)  spomenuo  i  zaključak  konkordata  između  Sv.  stolice  i 
kraljevine  Jugoslavije.  Na  tom  djelu  mnogo  je  radio  pokojni  kralj  Aleksandar.  Mi  željno 
čekamo,  da  se  taj  konkordat  konačno  prihvati,  jer  će  Crkva  njime  dobiti  svoj  pravni  položaj  u 
državi  i  znat  će,  što  joj  je  osigurano  i  garantirano.  Tim  će,  nadam  se,  prestati  mnoge  trzavice  i 
neprilike.  Zato  vjerujemo,  da  će  u  prvim  sjednicama  Skupštine  konkordat  biti  prihvaćen...  On 
je  velika  potreba  i  stoga,  što  sve  druge  vjeroispovijesti  imadu  već  uređene  svoje  pravne 
odnose  s  državom,  jedino  još  katolička  Crkva  to  nema,  iako  se 

(164)  Potpisan  konkordat  između  Sv.  stolice  i  kraljevine  Jugoslavije,  u  KL  86  (1935)  377  si. 

(165)  DnevBauer  IX,  31.  XII.  1935. 

na  tome  mnogo  radilo  i  vijećalo.  Osim  toga  prihvaćanje  konkordata  bit  će  korak  u  pravcu,  koji 
ističu  sve  stranke,  da  dođe  do  smirenja  i  konsolidacije  prilika». 

Ove  je  riječi  državni  tužilac  izbacio  i  nisu  mogle  biti  objelodanjene  u  tisku. 

Dne  27.  ožujka  1936  dr.  Voja  Janjić  je  u  Skupštini  vrlo  oštro  napao  konkordat.  Iako  je  dr. 
Milan  Stojadinović  izjavio,  da  temeljno  načelo  konkordata,  koje  sve  postojeće  vjeroispovijesti 
u  Jugoslaviji  priznaje  ravnopravnima,  ne  mijenja  položaj  pravoslavlja  u  državi,  i  da  država 
mora  voditi  računa  o  5,000.000  katolika,  raspravljanje  se  sve  više  zaoštravalo.  Borba  se  vodila 
u  javnosti  i  za  javnost  letcima,  brošurama,  govorima.  Radi  toga  se  otezalo  s  odobrenjem  u 
Skupštini. 

Dne  5.  studenoga  kraljevski  namjesnici  konačno  izdadoše  ukaz,  kojim  ovlašćuju  predsjednika 
vlade,  da  konkordat  iznese  pred  Skupštinu.  Zbog  otpora  i  agitacije  sa  strane  pravoslavne 
hijerarhije  glavna  rasprava  u  Skupštini  se  i  dalje  odgađala. 

Na  Badnjak  iste  godine  donio  je  Jutarnji  list  izjavu  nadbiskupa-koadjutora  o  važnosti 
konkordata  za  državu  i  Crkvu  i  praktičnu  njegovu  korist,  jer  se  njime  uklanjaju  mnoge 
nesuglasice  između  države  i  Crkve,  a  sporovi,  koji  su  možda  nastali,  na  taj  se  način  uklanjaju. 
Ističe  glavna  načela,  prema  kojima  se  imade  urediti  odnos  Crkve  i  države. 


Nadbiskup  Bauer  je  prigodom  čestitanja  klera  za  Novu  godinu  1937  dao  slijedeću  izjavu 
(166): 


«Žao  mije,  što  ne  mogu  propustiti  ovu  zgodu,  a  da  ne  spomenem  jedan  žalosni  dogođaj. 
Konkordat  između  Sv.  stolice  i  kraljevine  Jugoslavije  na  kome  se  radilo  i  raspravljalo  od  1922 
godine,  napokon  je  potpisan  25.  srpnja  1935,  a  ponajviše  nastojanjem  njegova  veličanstva 
blagopokojnoga  kralja  Aleksandra,  koji  je  i  meni  svakom  zgodom  govorio,  kako  je  potrebno, 
da  se  konkordatom  odredi  pravno  stanje  katoličke  Crkve  u  Jugoslaviji.  Sada,  kada  je 
objavljeno,  da  će  konkordat  biti  predložen  na  ratifikaciju  u  Skupštini  i  Senatu,  ustadoše 
pravoslavni  preosvešteni  episkopi,  te  zauzeše  neprijateljski  stav  protiv  ratifikacije  konkordata. 
Ovo  nas  katolike  vrijeđa  i  jako  boli.  Boli  to 

(166)  N.  dj .,  Silvestrovo  1936.  -  Nekako  u  ovo  vrijeme  Stepinac  je  nakon  zrelog  razmišljanja, 
molitve  i  savjeta  s  apostolskim  nuncijem,  posjetio  srpskog  patrijarha  i  zamolio  ga  za  pomirljiv 
postupak  u  stvari  konkordata,  da  bi  se  ublažila  napetost  između  pravoslavaca  i  katolika.  Bilo 
je  bezuspješno.  Priopćio  kardinal  Bertoli,  koji  je  bio  g.  1932-1938  tajnik  nuncijature  u 
Beogradu. 

više,  što  u  konkordatu  nema  ni  sjenke  kakva  neprijateljstva  protiv  pravoslavne  Crkve. 
Katolička  Crkva  nema  ništa  protiv  toga,  da  i  pravoslavna  Crkva  dobije  sve  ono,  čega  možda 
nema,  a  konkordat  zajamčuje  katoličkoj  Crkvi.  Boli  nas  to  jače,  što  ovaj  neprijateljski  stav 
tako  odličnog  tijela,  kao  što  je  episkopat,  slabo  pristaje  uz  opće  želje  svih  poštovanih  Srba, 
Hrvata  i  Slovenaca,  da  se  naše  unutrašnje  prilike  na  zadovoljstvo  svih  što  prije  srede.  Stav 
pravoslavnog  episkopata  može  izazvati  samo  nepoželjnu  vjersku  borbu,  koju  narodi  iz 
katoličke  Crkve  nikako  ne  žele». 

I  ove  je  riječi  iz  nadbiskupova  govora  državni  odvjetnik  zaplijenio  te  nisu  mogle  biti 
objelodanjene. 

Napokon,  19.  srpnja  1937  počela  je  u  Skupštini  rasprava  o  konkordatu,  koja  je  bila  vrlo  buma. 
Zbog  uzbuđene  javnosti  vlada  nije  dala  ulaznice  za  Skupštinu  ni  katoličkim  ni  pravoslavnim 
svećenicima  i  zabranila  je  sve  političke  sastanke  do  1.  kolovoza.  Zabranila  je  i  crkvenu 
«litiju»  (procesiju)  za  bolesnoga  srpskog  patrijarha  Varnavu.  No,  već  19.  srpnja  prigodom 
«molepstvija»  za  patrijarha  pali  su  poklici:  «Živio  Voja  Janjić!  Dolje  konkordat!  Živio 
patrijarha! » 

Pravoslavni  kler  nije  mario  za  zabranu  vlade.  Procesija  je  naglo  krenula  iz  saborne  crkve. 
Policiji  je  uspjelo  da  zaustavi  vjernike.  Propustila  je  samo  pravoslavni  kleru  obredničkom 
odijelu.  No,  drugi  kordon  policije  zapriječi  i  kleru  pristup  na  glavnu  ulicu.  Budući  daje  kler 
htio  na  svaki  način  probiti  policijski  kordon,  nastane  gužva,  u  kojoj  ostanu  lako  ranjeni 
šabački  vladika  Simeon  i  Voja  Janjić  (167). 


Usprkos  te  ulične  demonstracije  protiv  konkordata  zastupnici  su  ga,  23.  srpnja,  u  Skupštini 
izglasali  sa  166  glasova  protiv  128.  Stojadinović  je  u  svojem  govoru  naglasio  važnost 
konkordata  i  natuknuvši  ulični  dogođaj  i  prijetnje  pravoslavne  hijerarhije  pohvalio  je 
neustrašivo  držanje  poslanika,  riječima:  «Borbu,  koju  mno  izdržali,  nismo  htjeli,  bila  nam  je 
nametnuta». 

Ipak  je  tom  zgodom  izjavio,  da  konkordat  neće  biti  u  tekućoj  parlamentarnoj  sezoni  predložen 
Senatu. 

Pravoslavci  su  izazvali  nemire  i  u  Sarajevu,  Kragujevcu,  Šapcu,  Čačku.  U  beogradskoj 
sabornoj  crkvi  kao  i  u  ostalim  pravoslavnim  crkvama  po  kraljevini  bila  je  pročitana,  8. 
kolovoza,  rezolucija  Sv.  sinoda,  prema  kojoj  svi,  koji  su  glasovali  za  kon- 

(167)  Oko  ratifikacije  konkordata,  prema  «Samoupravi»,  u  KL  88  (1937)  341;  Konkordat 
pred  narodnom  Skupštinom,  u  KL  88  (1937)  365  si.  i  379  si.;  Arhiiereiski  sabor  o  konkordatu, 
u  KL  88  (1937)  375  si. 

kordat  u  Skupštini,  bivaju  lišeni  vjerskih  povlastica  i  izopćeni.  Među  njima  bila  su  devetorica 
članova  vlade  s  Milanom  Stoj adino vičem  na  čelu  i  stotina  zastupnika.  Vjernicima  je  bilo 
zabranjeno  izopćene  primati  u  kuću  (168). 

Dne  19.  listopada  iste  godine  zakonski  je  nacrt  o  konkordatu  u  Senatu  na  posljednjoj  sjednici 
odbačen.  Kad  je  Stojadinović  izjavio,  da  neće  više  iznositi  konkordat  pred  Senat  i  kad  je 
arhijerejima  dao  zadovoljštinu,  on  i  ostali  zastupnici  bili  su  odriješeni  od  izopćenja. 

6)  -  Stav  katoličke  Crkve 

Katolički  su  biskupi  održali  u  Zagrebu  svoju  konferenciju,  22.-28.  listopada  1937,  s  koje  su 
izdali  saopćenje,  da  im  čast  ne  dopušta  odgovarati  na  ulične  ispade,  koji  su  se  očitovali  u 
posljednje  vrijeme  protiv  odobrenja  konkordata,  a  isto  tako  neće  odgovarati  ni  na  neiskrenost 
devetnaestgodišnjeg  uvjeravanja  o  ravnopravnosti  katoličke  Crkve.  Znat  će  međutim,  u 
svakom  slučaju  braniti  prava  katoličke  Crkve  i  prava  njezinih  šest  milijuna  vjernika  u  ovoj 
državi  (169). 

I  Sv.  Otac  Pijo  XI  bolnim  se  riječima  u  konzistoriju,  16.  prosinca  iste  godine,  osvrnuo  na 
odbijanje  konkordata.  Tom  je  zgodom  kazao,  da  će  doći  vrijeme,  iako  bi  volio,  da  ne  dođe, 
kada  će  mnogi  oplakivati,  što  nisu  širokogrudno,  plemenito  i  velikodušno  prihvatili  tako 
veliko  dobro,  koje  je  Kristov  namjesnik  nudio  njihovoj  državi,  i  to  ne  samo  na  korist  Crkve  i 
vjere,  nego  i  na  društvenu  i  političku  dobrobit,  koliko  god  je  daleko  od  njega,  da  svojom  stvari 
i  svojim  djelom  prelazi  na  političko  polje  (170). 

Kad  je  Sv.  stolica  saznala,  5.  veljače  1938,  za  povjerljive  izjave  Milana  Stojadinovića  i 
Antona  Korošca,  da  se  konkordat  neće  više  iznositi  pred  Senat  (171),  jednom  predstavkom 
(«Aide- 


(168)  La  Civilta  Cattolica  88  (1937)  vol.  III  373. 


(169)  Saopćenje  s  biskupskih  konferencija,  održanih  u  Zagrebu  od  22-28.  listopada  1937,  u 
KL  88  (1937)  521. 

(170)  Prigodom  konzistorija,  u  kojem  je  mgr.  Hermenegildo  Pellegrinetti  bio  promaknut  na 
kardinalat,  Pijo  XI  je  rekao:  «Verra  un  giorno  nel  quale  non  saranno  poche  le  anime  che 
deploreranno  di  non  avere  largamente,  generosamente,  operosamente  accolto  un  bene  cosi 
grande  come  quello  che  ii  Vicario  di  Gesu  Cristo  offriva  al  loro  Paese,  e  non  soltanto  per  la 
compagine  ecclesiastica,  religiosa  della  nazione,  ma  anche  per  la  sua  compagine  sociale  e 
politica,  per  quanto  decisamente  aborrente  Egli  fosse,  da  fare  cosa  sua  e  opera  sua  la  politica», 
u  L'Osservatore  romano,  17.  XII.  1937,  br.  293. 

(171)  Konkordat  ne  dolazi  pred  senat,  u  KL  88  (1937)  507;  Poslije  povlačenja  konkordata,  n. 
mj.  519;  Oko  konkordata,  u  KL  89  (1938)  46. 

Memoire»)  prosvjedovala  je  protiv  postupka  jugoslavenske  vlade  i  podsjetila  je  na  potpis 
stavljen  na  svečanom  spisu  od  25.  srpnja  1935  kao  i  na  obvezu,  koja  odatle  slijedi,  i  na 
neotuđivo  pravo  katolika  u  Jugoslaviji,  da  ne  budu  stavljeni  u  podređen  položaj  i  u  iznimno 
stanje  prema  drugim  vjeroispovijestima  u  Jugoslaviji  (172). 

Mnogi  su  odlični  katolici  laici  po  Hrvatskoj  htjeli  prirediti  prosvjedne  skupštine  i  zamolili  su 
nadbiskupa  Stepinca,  koji  je  u  međuvremenu  (7.  prosinca  1937)  postao  nadbiskup  ordinarij, 
da  im  dopusti  održavanje  takvih  prosvjednih  skupština.  On  je  bio  mišljenja,  da  od  toga  ne  bi 
bilo  koristi,  te  je  17.  veljače  1938  izdao  slijedeću  izjavu  (173): 


«Povodom  posljednih  dogođaja  u  vezi  s  konkordatom,  koji  su  javnosti  dobro  poznati,  zamolili 
su  me  odlični  katolici,  da  im  dopustim  održavanje  prosvjednih  skupština,  na  kojima  bi  cijelo 
pitanje  konkordata  bilo  stavljeno  u  pravo  svjetlo. 

Ja  razumijem  njihovo  nezadovoljstvo,  nagomilano  tijekom  posljednih  dvadeset  godina,  u 
kojima  je  katolička  Crkva  u  kraljevini  Jugoslaviji  morala  podnijeti  mnoge  neprilike.  Znam  i 
to,  da  bi  na  tim  prosvjednim  skupštinama  hrvatski  katolici  svi  kao  jedan  zasvjedočili  još  jače 
svoju  ljubav  i  potpunu  privrženost  katoličkoj  Crkvi  i  njezinu  vrhovnom  poglavaru  Sv.  Ocu. 
Alija  ipak  ne  želim,  da  se  te  prosvjedne  skupštine  održavaju.  Cijelom  je  naime  svijetu  jasno, 
na  čijoj  strani  leži  krivnja,  što  je  došlo  do  nezapamćenih  huškanja  protiv  katoličke  Crkve  i 
konkordata.  Kraj  toga  je  već  i  cjelokupni  episkopat  rekao  prigodom  posljednjeg  zasjedanja 
biskupskih  konferencija,  što  misli  o  ravnopravnosti  katolika  u  kraljevini  Jugoslaviji  i  o 
kampanji  protiv  konkordata.  Zato  držim,  da  nije  vrijeme  za  prosvjedne  skupštine. 

Zahvaljujući  svim  vjernicima  za  izraze  ljubavi  i  revnosti  za  povrijeđena  prava  Crkve  te 
opravdane  ogorčenosti  protiv  onih,  koji  ih  gaze,  molim  ih,  da  uvijek  budu  u  svim  pitanjima, 


koja  se  tiču  Crkve,  povezani  sa  svojim  crkvenim  poglavarima  duhom  molitve  i  discipline. 
Tada  se  nećemo  trebati  plašiti  nikakva  huškanja,  laži  i  mržnje,  koja  se  dižu  protiv  katoličke 
Crkve.  Tako 

(172)  II  concordato  jiigoslavo,  u  L'Osservatore  romano,  19.  II.  1938;  -  Sv.  stolica  i  konkordat, 
u  KL  89  (1938)  85  si. 

(173)  Izjava  zagrebačkog  nadbiskupa  preuzv.  g.  dra  A.  Stepinca  u  vezi  s  konkordatom,  u  KL 
89  (1938)  73. 

spremni  izvojevat  ćemo  konačnu  slobodu  i  ravnopravnost  katoličke  Crkve  u  Jugoslaviji. 

Dr.  Alojzije  Stepinac 
nadbiskup  zagrebački«. 

U  mjesecu  svibnju  iste  godine  biskupska  je  konferencija  u  Zagrebu  pod  predsjedanjem 
nadbiskupa  Stepinca  izdala  posebno  objašnjenje  za  svećenstvo,  a  posebno  za  vjernike,  tiskano 
na  posebnom  listu. 

U  objašnjenju  namijenjenu  svećenstvu,  koje  je  kraće,  žale  se  biskupi,  što  su  se  pripadnici 
srpsko-pravoslavne  Crkve  i  njihovi  narodni  vođe  izjasnili  protiv  konkordata  i  kampanjom 
protiv  njega  izazvali  nova  teška  trvenja  u  međuvjerskim  odnosima.  Odlučno  prosvjeduju 
protiv  držanja  kraljevske  vlade  u  pitanju  konkordata,  koja  je  najprije  javno  i  svečano  priznala 
konkordat,  a  kasnije  ga  na  nedosljedan  način  odbacila,  čime  je  povrijedila  ustavom  zajamčeno 
načelo  ravnopravnosti  svih  u  državi  zakonom  priznatih  vjera.  Prosvjeduju,  što  je  otklanjanjem 
odobrenja  konkordata  katolička  Crkva  ostala  bez  konačnoga  pravnog  priznanja  svoga 
položaja,  svoga  djelokruga  i  misije,  svoje  veze  sa  Sv.  stolicom  i  što  je  stavljena  u  podređen 
položaj  prema  drugim  vjeroispovijestima.  Prosvjeduju,  što  je  kraljevska  vlada  dopustila 
srpsko-pravoslavnoj  Crkvi,  da  mjerodavno  odlučuje  o  sudbini  i  pravima  katoličke  Crkve,  da 
se  gradi  pravim  tumačem  državne  i  narodne  misli  i  da  se  miješa  u  političku  upravu  zemlje;  što 
je  kraljevska  vlada  unaprijed  poistovjetila  državne  probitke  s  probitcima  srpskog  pravoslavlja 
i  udovoljila  začetnicima  borbe  protiv  konkordata;  što  je  na  nezgodan  način  povrijedila 
auktoritet  Sv.  stolice,  skidajući  protiv  svih  diplomatskih  običaja  konkordat  s  dnevnog  reda, 
koji  je  već  bio  potpisan,  a  da  o  tome  nije  obavijestila  Sv.  stolicu  kao  drugog  diplomatskog 
ugovornika.  Biskupi  napose  žale  što  je  jedan  ministar,  katolički  svećenik  (Anton  Korošec), 
dao  izjavu  da  se  konkordat  neće  više  iznositi  pred  Senat.  Biskupi  se  posve  ograđuju  od 
tvrdnje,  daje  sastavak  konkordata  dirao  bilo  u  kojem  pogledu  u  suverenitet  države  ili  vrijeđao 
načelo  vjerske  ravnopravnosti.  Konačno  postavljaju  odlučan  i  hitan  zahtjev,  da  se  odnosi 
države  i  katoličke  Crkve  srede  na  način,  koji  je  za  katoličku  Crkvu  prihvatljiv,  tj.  međusobnim 
sporazumom  između  kraljevske  vlade  i  Sv.  stolice,  odnosno  episkopata,  po  odobrenju  Sv. 
stolice,  a  na  temelju  ravnopravnosti  u  državi. 


Za  vjernike  su  biskupi  s  iste  konferencije  izdali,  4.  svibnja,  zajedničku  poslanicu.  Razlozi 
poslanici  su  postupak  kraljevske 

vlade,  koja  je  otklonila  konkordat  i  time  teško  povrijedila  vrhovnog  poglavara  katoličke 
Crkve,  a  vjernike  ostavila  i  dalje  bez  uređena  pravnog  položaja. 

Da  u  vjernicima  ožive  svijest  dužnosti  s  obzirom  na  čuvanje  prava,  koja  im  pripadaju  po 
naravnom  i  po  Božjem  zakonu,  te  da  bi  vjerno  stajali  uz  svoje  biskupe  i  Sv.  Oca  pred 
predstavnicima  državne  vlasti,  iznijeli  su  letimičan  pregled  nepravdi,  poteškoća  i  borba,  što  ih 
je  katolička  Crkva  u  Jugoslaviji  morala  podnositi  kroz  dvadeset  godina. 

Prvo  i  najvažnije  područje,  na  kojem  su  Crkvu  nepravedno  pogodili  predstavnici  vlade,  jest 
školstvo  i  odgoj  mladeži.  Vlada  je,  naime,  donijela  tako  nepravedne  zakone,  daje  prema 
njima  onemogućeno  daljnje  širenje  naših  vjerskih  škola.  A  škole,  koje  postoje,  imadu  se  boriti 
s  golemim  poteškoćama  i  trajno  su  u  pogibelji,  da  budu  dokinute.  Budući  da  su  te  škole  među 
prvima  i  najboljima  u  državi,  pravi  razlog  takva  postupka  je  samo  neprijateljstvo  ili  mržnja  na 
ono,  što  je  katoličko.  Kao  primjer  biskupi  su  naveli  učiteljsku  školu  sestara  milosrdnica  u 
Zagrebu,  iz  koje  je  proizašlo  preko  4.000  vrsnih  učiteljica.  Slične  nevolje  trpe  i  druge 
učiteljske  škole  naših  redovnica  u  državi.  Broj  učenica  u  tim  školama  vlada  ograničuje  i 
njihove  apsolventice  zapostavlja. 

Na  škole  s  isključivo  ili  pretežno  katoličkom  djecom  vlada  postavlja  učitelje  svih  mogućih 
vjeroispovijesti.  Budući  da  škola  ima  ne  samo  obrazovnu  nego  i  odgojnu  zadaću,  time  se 
katoličkoj  Crkvi  i  katoličkim  roditeljima  nanosi  teška  nepravda,  jer  se  odgoj  njihove  djece 
ondje,  gdje  je  gotovo  sva  mladež  katolička,  povjerava  i  nekatoličkim  učiteljima. 

Golema  se  povreda  nanosi  katoličkoj  Crkvi  i  njezinu  naučavanju  i  time,  što  se  u  školama 
upotrebljavaju  knjige,  koje  na  području  prirodnih  znanosti  iznose  kao  utvrđene  činjenice 
labave  pretpostavke,  koje  su  ozbiljni  učenjaci  već  davno  napustili,  a  sve  samo  zato,  da  bi  se 
pokolebalo  kršćansko  naziranje  mladeži  s  obzirom  na  stvaranje  čovjeka,  njegove  duše  i 
cijeloga  svijeta.  Na  području  povijesti  se  iznose  pred  mladež  lažne  tvrdnje  o  katoličkoj  Crkvi, 
a  povijesni  se  dogođaji  prikazuju  često  u  posve  neistinitoj  slici.  Sve  to  s  očitim  ciljem,  da  se  iz 
duše  katoličke  omladine  istisne  katoličko  osvjedočenje  i  poštovanje  prema  katoličkoj  Crkvi. 

Katolička  se  Crkva  morala  napose  boriti  na  području  školstva  za  vjeronaučnu  obuku.  Htjelo 
se  u  srednjim  školama  vjeronauk  ili  posve  ukinuti  ili  uvelike  ograničiti.  Iz  naučničkih 


206 


A.  BENIGAR,  ALOJZIJE  STEPINAC 


škola,  koje  se  danas  zovu  «škole  učenika  u  privredi)),  bio  je  vjeronauk  odstranjen,  makar  se  na 
području  Hrvatske  i  Slavonije  uvijek  predavao.  Ponovno  je  uveden  samo  nakon  najodlučnijeg 
istupa  cjelokupnog  katoličkog  episkopata. 

Vlada  je  pravila  velike  poteškoće  s  obzirom  na  imenovanje  novih  kateheta  i  vršenje  njihovih 
dužnosti.  Gdjekada  ostaju  mjesta  godinama  nepopunjena,  iako  je  mladež  u  pojedinim  školama 
u  golemom  broju  katolička. 

Drugo  područje,  na  kojemu  je  katolička  Crkva  bila  pritisnuta,  jest  sloboda  katoličkog 
udruženog  života.  Katolička  Crkva  ima  neotuđivu  dužnost  i  pravo,  da  svuda,  pa  i  u  školi, 
nadzire  sav  odgoj  djece,  a  isto  tako  joj  pripada  pravo,  da  svrsta  katoličku  omladinu  u  društva 
katoličke  akcije,  kojoj  je  cilj  kršćanska  pouka  i  odgoj.  Predstavnici  državne  vlasti  su  htjeli  što 
više  ograničiti  odgojna  prava  Crkve,  prisvajajući  sebi  monopol  odgoja,  što  se  protivi  ne  samo 
objavljenom  nego  i  naravnom  Božjem  zakonu.  Državna  je  vlast  neprestano  presizala  u  to 
crkveno  područje,  jer  je  sjedne  strane  ukidala  i  školska  i  izvanškolska  udruženja  katoličke 
omladine,  a  s  druge  je  strane  naročito  školska  omladina  bila  na  razne  načine  prisiljavana,  da 
stupa  u  ona  udruženja,  iza  kojih  su  stajale  školske  vlasti,  a  koje  su  po  svojoj  ideologiji  i 
praktičnom  radu  bile  posvema  protivne  katoličkom  uvjerenju  omladine. 

Vlada  je  nanijela  daljnju  veliku  povredu  prava  katoličke  Crkve  i  u  materijalnom  pogledu. 
Crkveni  je  imetak  imao  naročito  da  služi  duhovnim  potrebama  vjernika.  I  Crkva  je  doista 
sredstvima  od  svojih  dobara  ne  samo  namirivala  potrebe  klera  i  omogućivala  razvoj  i 
uzdržavanje  svojih  ustanova,  nego  je  i  školovala  na  tisuće  darovite,  siromašne,  naročito 
seljačke  djece,  a  zgrade  su  služile  narodnoj  prosvjeti.  Mnogi  su  daroviti  mladići,  posvetivši  se 
ili  svećeničkom  ili  kojem  svjetovnom  staležu,  postali  ponos  naroda,  iz  kojega  su  nikli,  a 
njihove  sposobnosti  bi  ostale  neiskorištene,  da  ih  nije  pronašla,  pridigla  i  odgojila  katolička 
Crkva.  Taj  je  rad  Crkve  posvema  onemogućen,  jer  joj  je  oduzet  velik  dio  njezina  imetka  tako, 
da  joj  nedostaju  sredstva  ni  za  najnužnije  potrebe  normalna  razvoja.  Državna  potpora,  što  je 
prima  Crkva,  ne  odgovara  načelu  ravnopravnosti,  koja  je  zajamčena  ustavom. 

Katolička  Crkva  je,  nadalje,  od  početka  smatrala  svojom  svetom  dužnošću,  da  se  brine  za 
bolesnike.  I  prve  bolnice  su  se  pojavile  u  krilu  i  pod  zaštitom  Crkve.  Crkva  se  time  s  pravom 
ponosi.  Bolnice,  koje  su  vlasništvo  katoličkih  redova,  primaju  bolesnike  bez  ikakva  obzira  na 
vjeru  i  potpadaju  pod  nadzor 

državnih  organa.  One  vrlo  često  dolaze  u  težak  položaj.  Iz  dana  u  dan  se  gomilaju  njihova 
potraživanja,  što  ih  imaju  kod  države  za  liječenje  povlaštenih  bolesnika  pa  stoga  dolaze  u 
nemogućnost,  da  zadovolje  svojim  obvezama  i  da  odgovore  svom  uzvišenom  pozivu. 

Tešku  je  nepravdu  Crkvi  donio  zakon,  prema  kojemu  žena  državnog  činovnika,  koja  je 
rastavljena  po  propisima  katoličke  Crkve,  nema  prava  na  penziju.  Do  rastave  doduše  može 
doći  i  krivnjom  žene,  ali  često  do  nje  dolazi  i  muževom  krivnjom.  Ako  je  do  rastave  došlo 
krivnjom  muža,  tko  će  se,  prožet  načelima  pravde  i  poštenja,  moći  složiti  s  time,  da  zakonita 
žena  s  djecom  ostane  na  ulici  u  bijedi  i  nevolji,  a  da  takozvana  supruga,  koja  je  upropastila  i 


zakonitu  ženu  i  djecu,  dobiva  penziju?  Takvim  postupkom  ih  se  sili  da  prijeđu  na 
pravoslavlje,  koje  ima  povlašten  položaj,  ili  su  prisiljene  podati  se  razvratnu  životu. 

Mnogi  su  katolici,  državni  namještenici  sviju  vrsta,  prešli  na  pravoslavlje,  jer  su  shvatili,  da  se 
tako  preporučuju  ili  za  bolje  namještenje  u  službi  ili  za  promaknuće. 

Biskupi  nadalje  upozoravaju  na  druge  nepravde,  kao  što  su  cenzura  ne  samo  katoličkog 
novinstva  i  tiska  uopće,  nego  i  poslanica,  koje  biskupi  šalju  svojim  vjernicima.  Postoje  škole, 
u  kojima  se  muška  i  ženska  mladež  odgaja  neispravno,  na  moralnu  štetu  mladeži.  Propagiraju 
se  «praznični»  tečajevi,  ali  ne  u  radne  dane,  nego  načelno  u  nedjelje  i  to  samo  zato,  da  se 
muška  mladež  otuđi  Crkvi  i  vjerskom  životu,  i  da  joj  se  nametnu  nazori,  koji  su  protivni 
katoličkoj  vjeri  i  Crkvi.  Državni  organi  nadalje  sustavno  popuštaju  u  pitanju  javne  golotinje  i 
s  njom  spojene  raskalašenosti  u  kupalištima  i  klimatskim  mjestima,  čime  se  u  narodu  ubija 
vjerskoćudoredni  život  i  osjećaj,  a  Crkvi  se  ne  daje  mogućnost,  da  zajednički  s  nadležnim 
organima  vlasti  po  svojim  zastupnicima  radi  na  zaštiti  javnog  ćudoređa. 


<dz  ovoga  —  nastavlja  poslanica  —  što  smo  rekli,  jasno  je,  da  se  može  opravdano  zaključiti, 
da  katolici  nisu  ravnopravni  građani  u  ovoj  državi,  kako  se  to  tvrdi  i  govori.  Ali  iz  svega 
ovoga,  što  je  spomenuto,  očito  je  i  to,  da  nije  obijest  nego  krvava  nužda,  kad  smo  mi 
zahtijevali,  da  se  uredi  položaj  katoličke  Crkve  u  Jugoslaviji,  i  da  se  prava  katolika  zajamče 
zakonom  kao  što  je  konkordat. 

Međutim,  nama  se  i  priznavalo  ne  jednom,  sa  sviju  strana,  da  imademo  pravo,  da  se  položaj 
katoličke  Crkve  uredi.  Priznalo 

nam  se  to  i  sa  strane  najviših  faktora  državne  uprave.  A  eto  nedavno  smo  doživjeli,  da  su  se  u 
uređenje  unutarnjih  prilika  katoličke  Crkve  upleli  oni,  na  koje  to  nikako  ne  spada  i  daje  zbog 
toga  konkordat  otklonjen. 

Predragi  vjernici!  Konkordat  je  proglašen  u  javnosti.  Svi  znademo,  što  je  bilo  osigurano 
katoličkoj  Crkvi  u  Jugoslaviji. 

1.  U  državnim  školama,  gdje  su  učenici  isključivo  ili  pretežno  katoličke  vjere,  postavljali  bi  se 
nastavnici  katolici. 

2.  Školski  udžbenici  za  svjetovne  predmete  ne  bi  smjeli  sadržavati  ništa,  što  vrijeđa  i  što  je 
protivno  katoličkoj  vjeri  i  katoličkoj  Crkvi. 

3.  Katolici  bi  mogli  osnivati  konfesionalne  škole  svagdje,  gdjegod  ih  imade  u  zemlji. 

4.  Za  katolike  vrijedilo  bi  bračno  pravo  naše  Crkve,  koje  se  ne  bi  moglo  izigravati. 


5.  Država  bi  iz  svakogodišnjega  budžeta  morala  pomagati  katoličku  Crkvu  razmjerno  prema 
broju  katolika  i  stvarno  dokazanim  potrebama. 

6.  Nadasve  bi  se  zajamčila  puna  sloboda  organizacijama  katoličke  omladine. 

7.  Katolička  Crkva  i  svi  mi  katolici  bismo  osjećali,  da  smo  u  svemu  ravnopravni  s  drugim 
konfesijama.  Utvrdilo  bi  se  puno  povjerenje,  međusobno  poštovanje  i  građanska  snošljivost. 

Sve  je  to  oboreno  otklanjanjem  konkordata. 

Ali  zato  ipak  mi  ne  možemo  i  ne  smijemo  dozvoliti,  da  pri  tome  ostane! 

Katolička  Crkva  imade  svoja  neotuđiva  prava,  koja  joj  pripadaju  po  pozitivnom  Božjem  i 
naravnom  zakonu.  Ta  se  prava  u  kraljevini  Jugoslaviji  oslanjaju  i  na  gotovo  polovicu  čitavog 
njezina  žiteljstva.  Svojim  životom  i  djelovanjem  ne  ruši  katolička  Crkva  nigdje,  a  najmanje  u 
Jugoslaviji,  ničijih  prava  niti  dira  u  čiju  slobodu  savjesti.  Ali  jednako  traži  i  za  sebe.  Stoga  mi 
katolički  biskupi,  najodlučnije  prosvjedujemo  protiv  uplitanja  samozvanih  faktora  u  uređenje 
pravnih  odnosa  katolika  u  Jugoslaviji.  To  pravo  poričemo  i  pravoslavnoj  Crkvi  ponajprije 
zato,  što  dira  u  našu  unutarnju  slobodu  i  život,  što  na  pravoslavlje  ne  spada;  nadalje  zato,  što 
se  katolička  Crkva  nije  miješala  u  uređenje  pravnog  odnosa  pravoslavne  Crkve,  te  konačno 
zato,  što  o  kakvim  posebnim  povlasticama,  što  bi  ih  konkordatom  primili  katolici  pred  drugim 
konfesijama,  imade  najmanje  razloga,  da  govori  pravoslavlje,  čija  je  i  materijalna  egzistencija 
najjače  zaštićena  i  kome 

je  dana  i  najveća  sloboda  i  najveća  zaštita.  No,  kraj  sve  ove  odvratne  ulične  borbe  protiv 
konkordata  za  nas  je  sve,  i  vjernike  i  pastire,  još  najbolnije  to,  što  je  vlada  na  pritisak  onih, 
koji  nemaju  nikakva  prava  da  se  miješaju  u  naše  prilike,  pogazila  zadanu  riječ,  otklonila 
konkordat  i  time  katolike  stavila  u  položaj  građana  nižeg  reda.  Nikad  nijesu  predstavnici 
jugoslavenske  vlade  pokazivali  takvih  obzira  prema  katoličkom  episkopatu  onda,  dok  se  on 
borio  za  prava  katolika,  kakve  je  sadašnja  vlada  pokazala  pravoslavnim  episkopima,  dok  se 
oni  bore  protiv  katoličke  Crkve. 

Predragi  vjernici!  Koliko  god  nam  je  bilo  teško,  smatrali  smo  za  svoju  dužnost  da  ove  stvari 
iznesemo  pred  vas  i  da  pred  cijelim  svijetom  kažemo,  da  se  sa  sadašnjim  stanjem  ne  možemo 


nikako  zadovoljiti.  Mi  svečano  prosvjedujemo  proti  uvredama  nanesenim  vrhovnoj  glavi 
katoličke  Crkve,  Sv.  Ocu.  Prosvjedujemo  i  zgražamo  se  nad  bezprimjernim  pokušajem,  da  se 
u  naše  unutarnje  prilike  miješaju  oni,  na  koje  to  ne  spada.  Prosvjedujemo  konačno  protiv 
uvredljiva  postupka  kraljevske  vlade  time,  što  se  u  rješavanju  načelnih  pitanja  katolika  dade 
voditi  i  utjecati  prozirnim  i  namjernim  osnovama,  koje  smo  naprijed  izložili. 

Uz  ovaj  naš  prosvjed  izjavljujemo  odmah,  da  ćemo  braniti  prava  katoličke  Crkve  i  katoličkih 
vjernika  do  kraja.  Mi  svečano  izjavljujemo,  da  nema  sile,  pred  kojom  bismo  uzmaknuli  u 
obrani  naših  elementarnih  prava.  Ako  bi  pak  tkogod  računao,  da  su  općenite  prilike  u  svijetu 
povoljne  za  to,  da  se  pritisnu  katolici  u  Jugoslaviji,  mi  bismo  ga  smjelo  podsjetili  na  riječi 
Isusa  Krista:  'I  vrata  paklena  neće  je  nadvladati'.  Povijest  Crkve  Božje  pokazuje  nam 
dovoljno,  kako  su  svršili  svi  oni,  koji  su  mislili,  da  ce  uništiti  katoličku  Crkvu.  Puni 
pouzdanja  u  Božju  pomoć  mi  smo  spremni  na  borbu  za  prava  katoličke  Crkve  i  svojih 
vjernika. 

I  mi  otvoreno  izjavljujemo,  da  nećemo  mirovati  tako  dugo,  dok  nam  naša  prava  ne  budu 
priznata  i  osigurana. 

A  vas,  predragi  vjernici,  pozivamo,  da  u  ovoj  obrani  prava  katoličke  Crkve  budete  sa  svojim 
biskupima  jedno  srce  ijedna  duša.  Istodobno  vas  pozivamo,  da  s  nama  zajedno  upravljate 
molitve  k  Bogu  mira  i  pravde,  da  Crkvi  svojoj  udijeli  mir  i  slobodu,  a  glavaru  sv.  Crkve 
konačnu  pobjedu. 

U  Zagrebu,  dne  4.  svibnja  1938. 

Dr.  Alojzije  Stepinac 

nadbiskup  zagrebački  i  predsjednik  biskupskih  konferencija)). 

Slijede  potpisi  osamnaestorice  nazočnih  biskupa. 

Ovakva  su  politička  previranja  i  borbe  protiv  katoličke  Crkve  i  njezinih  neotuđivih  prava, 
koja  joj  po  naravnom  i  objavljenom  Božjem  zakonu  pripadaju,  kao  i  protiv  njezina  slobodnog 
djelovanja,  Hrvate  katolike  sve  većma  ogorčavale.  Takvo  je  stanje  zahtijevalo  i  od  onih,  koji 
se  prije  nisu  mogli  po  svojoj  savjesti  složiti  s  Radićem  zbog  njegovih  slobodnjačkih  načela,  da 
se  priklone  hrvatskom  narodnom  pokretu,  što  ga  je  predvodila  HSS.  Toj  je  stranci  nakon 
Radićeve  smrti  stajao  na  čelu  dr.  Vlatko  Maček,  koji  je  napustio  liberalna  načela  Stjepana 
Radića  i  napadački  stav  prema  kleru.  Svi  su  nazrijevali  u  hrvatskom  narodnom  pokretu,  koji 
se  slio  u  gore  spomenutu  stranku,  jedinim  putem,  da  Hrvati  ne  ostanu  potlačena  raja. 

7)  -  Nečuvena  podvala  na  račun  nadbiskupa  Stepinca 

Kada  su  za  11.  prosinca  1938  bili  raspisani  izbori  za  Narodnu  skupštinu,  nadbiskup  Stepinac, 
iako  se  nije  nikada  uplitao  u  pitanja  političkih  stranaka,  osjećao  se  obvezanim,  da  iziđe  na 


izbore  i  da  svoj  glas  dade  za  «Udruženu  opoziciju»,  jer  je  predstavljala  hrvatski  narodni 
pokret.  Nažalost,  beogradska  radiostanica  je  objavila  nečuvenu  podvalu  s  obzirom  na  osobu 
nadbiskupa  Stepinca.  Preko  radija  je  u  svijet  bačena  vijest,  daje  on  glasovao  za  vladinu  listu. 

Iako  je  on  na  najvišim  mjestima  u  Zagrebu  pravovremeno  zatražio,  da  se  ta  vijest  opozove,  što 
mu  je  bilo  i  obećano,  ipak  je  ista  vijest  i  po  treći  put  bila  objavljena.  Taj  je  postupak  izazvao  u 
čitavom  kulturnom  svijetu  opravdano  zgražanje  (174). 

U  vezi  s  time  je  nadbiskup  Stepinac  izdao  slijedeću  izjavu  (175): 

«U  nedjelju  11.  prosinca  ove  godine,  na  dan  parlamentarnih  izbora,  kratkotalasna 
'Radiostanica  Centralnog  Prezbiroa  Predsedništva  Ministarskog  Saveta' javila  je,  a  tu  su 
emisiju  prenosile  i  druge  radiostanice  u  državi,  da  sam  glasovao  za  listu  Jugoslavenske 
radikalne  zajednice. 

Na  moj  zahtjev,  da  tu  vijest  demantiraju,  odgovorili  su  ponovno  istom  tvrdnjom.  Čekao  sam 
pet  dana,  da  odgovorni  faktori  sami,  kako  to  zahtijeva  poštenje  i  pristojnost,  demantiraju  tu 
vijest. 

(174)  Nečuvena  mistifikacija,  u  KL  89  (1938)  611 . 

(175)  Prenosimo,  u  KL  90  (1939)  33;  Dokumenti  nedavne  prošlosti,  u  KL  90  (1939)  74. 

Budući  da  toga  do  danas  nisu  učinili,  to  sam  prisiljen  javno  izjaviti,  daje  gornja  vijest 
beogradske  kratkotalasne  'Radio-stanice  Centralnog  Prezbiroa  Predsedništva  Ministarskog 
Saveta'  potpuno  lažna. 

Savjest  mije  nalagala,  da  glasam  za  onu  listu,  koja  danas  reprezentira  težnje  Hrvatskoga 
Naroda  za  pravdom  i  slobodom,  na  koju  imade  pravo  kao  svaki  drugi  narod. 

To  sam  i  učinio.  Širenje  pak  neistine  ili  teror,  dolazili  otkuda  mu  drago,  neće  me  nikad 
prisiliti,  da  učinim,  što  se  kosi  s  mojom  savješću  ili  da  ne  izvršim  ono,  što  mi  nalaže  savjest. 

Zagreb,  16.  XII  1938. 

Dr.  Alojzije  Stepinac  v.r. 

nadbiskup  zagrebački«. 

«Predsednik  ministarskog  Saveta«  dr.  Milan  Stojadinović  istom  punih  pet  tjedana  nakon  toga 
smatrao  je  potrebnim,  da  se  u  govoru  na  sjednici  poslanika  Jugoslavenske  radikalne  zajednice 
osvrne  na  ovaj  kulturni  škandal,  za  koji  je  on  snosio  odgovornost.  Njegov  je  odgovor  bio 
tobožnje  zgražanje  nad  «terorom»,  koji  je  nadbiskupu  Stepincu  prijetio,  da  će  demolirati 
nadbiskupski  dvor.  Dr.  Stojadinović  je  rekao,  daje  «radiostanica  bila  obmanuta  zabunom  i 


lažnom  vešću  kao  daje  preuzvišeni  g.  dr  Stepinec  (!)  glasao  za  našu  listu«.  Nad  «terorom»  se 
zgražao  on,  koji  nije  ništa  učinio,  da  se  teror  spriječi,  a  nije  se  zgražao  nad  svjesno 
proturenom  laži,  koja  je  mogla  izazvati  nepoželjan  otpor  naroda. 

1.  -  PREUZIMANJE  STOLICE  ZAGREBAČKOG  NADBISKUPA 

Prošlo  je  više  od  tri  godine  otkako  je  dr.  Alojzije  Stepinac  bio  posvećen  za  biskupa  i  započeo 
natpastirsku  službu  u  velikoj  nadbiskupiji  zagrebačkoj.  Jakim  i  bistrim  umom  te  bogatim 
životnim  iskustvom  nadbiskup  Bauer  je  upućivao  svoga  koadjutora,  kako  se  ima  upravljati 
tako  velikom  nadbiskupijom.  Godine  su  prolazile,  a  i  nadbiskup  Bauer  je  dobrano  poodmakao 
u  godinama. 

1)  -  Nadbiskup  Antun  Bauer  i  njegova  smrt 

Nadbiskup  Bauer  je  godine  1929  doživio  50-godišnjicu  svoga  svećeništva.  Tom  zgodom 
upravio  mu  je  Pijo  XI  posebno  pismo,  u  kojemu  izražava  svoju  radost  nad  velikim  uspjesima 
njegova  blagoslovljenog  biskupovanja  i  hvali  njegove  svećeničke  i  pastirske  vrline  (1). 

Dne  1 1 .  veljače  1936  ušao  je  on  u  80.  godinu  života  i  25.  godinu  biskupovanja.  Tom  zgodom 
mu  je  nadbiskup  koadjutor  Stepinac  predveo  zagrebački  kler  i  u  pozdravnom  govoru  izrazio 
svoje  želje  i  čestitke  klera  (2): 

(1)  Promemoria  katoličkog  episkopata  Jugoslavije preuzv.  g.  nadbiskupu  dru  Antunu  Baueru, 
u  KL  87  (1936)  76. 

(2)  Čestitanje  preuzv.  nadbiskupu  prigodom  njegove  osamdesetgodišnjice,  1 1  KL  86  (1935) 

71  si. 

«Providnost  Božja  je  htjela,  da  vas  ja,  možda  najmlađi  među  prisutnima,  pozdravim  na 
osvitku  vašega  80.  rođendana.  Kad  se  sjetimo  riječi  Sv.  pisma:  'Dies  annorum  nostrorum 
septuaginta  anni',  moramo  priznati,  da  vaših  'octoginta  anni'  nijesu  redovita  pojava,  već  su 


poseban  dar  Božji,  tako  da  mirne  duše  možemo  kazati:  'Dextera  Domini  fecit  hoc1.  Svi  mi, 
naime,  znademo  kroz  kakve  je  bure  i  oluje  morala  proći  sv.  Crkva  u  zagrebačkoj  nadbiskupiji 
u  ovih  25  godina  vašega  pontifikata.  Bilo  je  tu  i  takvih  časova,  da  ste  mogli  uskliknuti  sa  sv. 
Pavlom:  'Iam  taedet  nos  vivere'.  Ah  vaše  geslo  'Fides  vincit'  dizalo  vas  je  tako,  da  ne  samo 
sami  nijeste  klonuli,  nego  da  ste  držali  cijelo  vaše  od  Boga  povjereno  stado,  te  nije  klonulo  ni 
pod  pritiskom  ratnih  strahota,  kad  se  činilo,  da  se  ruši  cijeli  svijet,  niti  pod  pritiskom 
nečuvenih  poratnih  neprilika. 

Svaki  čovjek  bi  želio,  da  može  barem  ostatak  svojih  dana  proživjeti  u  potpunom  mini. 
Pastirima  Crkve,  čini  se,  da  barem  danas  nije  to  suđeno.  Jer  evo  novi  tmasti  oblaci  dižu  se  nad 
povjerenim  vam  stadom.  Krvožedni  boljševički  zmaj  razvalio  je  ralje,  da  proguta  i  vjerni 
Flrvatski  Narod  i  pod  zadahom  njegova  smrtonosnog  duha  klonula  je  već  mnoga  plemenita 
mladenačka  duša  na  našim  srednjim  i  višim  školama.  Sektarstvo  svih  boja  poput  onih  biljki 
nametnica  prilijepilo  se  uz  zdravo  deblo  katoličkog  stabla  u  Flrvatskom  Narodu  i  dok  mu 
jedni  nastoje  da  podrežu  korijenje,  dotle  mu  drugi  nastoje  isisati  životne  sokove  svojim 
lažnim  obećanjima,  kojima  zavode  neuke  sinove  i  kćeri  našega  puka. 

Znamo,  da  to  boli  vas  i  možda  gorčinom  napunja  vašu  pastirsku  dušu.  Ali  vaše  geslo  'Fides 
vincit'  vrijedi  ne  samo  za  prošlost  nego  i  za  budućnost.  I  zato  ćemo  svi  mi  u  duhu  vašega 
gesla,  čim  budu  veće  poteškoće  i  strahote  pred  nama,  tim  više  dignuti  glave  u  vis  i  govoriti  sa 
sv.  pjesnikom:  'Deus  noster  refugium  et  virtus,  adjutor  in  tribulationibus,  quae  invenerunt  nos 
nimis.  Propterea  non  timebimus,  dum  turbabitur  terra  et  transferentur  montes  in  cor  mariš'. 

Nije  naše,  da  mi  određujemo  granice  vašega  života.  Ali  moliti  smijemo  Gospoda,  da  vas 
uzdrži  među  nama  barem  dotle,  dok  se  ja  potpuno  snađem  u  ovom  teškom  položaju.  No,  kako 
se  savršeno  kršćanstvo  sastoji  u  potpunom  slaganju  s  voljom  Božjom,  mislim,  da  ćemo  svi,  i 
ovdje  prisutni  i  odsutni  pastiri  ovaca  brojnog  vašeg  stada,  najbolje  učiniti,  ako  kažemo  na  vaš 
80.  rođendan  ono,  što  je  božanski  Učitelj  rekao  u  Očenašu:  'Budi  volja  tvoja!'  Jer  ondje,  gdje 
se  čovjek  dragovoljno  podloži  volji  Božjoj,  tamo  može  da  dođe  samo  sreća,  mir  i  prava  slava, 

što  je  želja  cijelog  vašeg  stada,  a  i  cijelog  Flrvatskog  Naroda  prigodom  vašeg  80.  rođendana«. 


Nadbiskup  Bauer,  zahvaljujući  na  dobrim  željama,  podsjetio  je  na  onu  Sv.  pisma:  'In 
potentatibus  octoginta  anni  et  amplius  eorum  labor  et  dolor'.  U  staračkim  se  to  godinama 
osjeća.  On  nije  nikada  molio  Gospodina  za  dug  život,  već  samo:  'Fiat  voluntas  tua!'  Zamolio 
je  sve  nazočne,  da  se  mole  za  njega,  e  bi  teške  godine  svoje  starosti  snosio  na  kršćanski  način, 
ponizno  i  predano  u  volju  Božju,  a  on  će  svoje  staračke  nevolje  prikazati  Bogu  za  dobro  svega 
svećenstva  i  Hrvatskog  Naroda. 

Nadbiskup  Bauer  je  bio  vrlo  žilave  tjelesne  konstrukcije.  Prvu  opasnu  upalu  pluća  početkom 
godine  1934  je  njegovo  jako  srce  dobro  svladalo.  U  toj  je  bolesti  upotrijebio  svu  svoju  moć, 
da  dobije  koadjutora  s  pravom  nasljedstva.  I  nakon  te  bolesti  je  njegovo  srce  ostalo  potpuno 


zdravo  i  jako  te  je  pružalo  naravno  jamstvo,  da  bi  mogao  još  nekoliko  godina  svoje  staračke 
slabosti  i  tegobe  svladavati.  Bolesti  su  se,  međutim,  sada  češće  pojavljivale.  Slijedećih  se 
godina  upala  pluća  nekoliko  puta  ponovila,  a  osim  toga  je  dobio  i  upalu  srednjeg  uha,  te  se 
morao  podvrći  operaciji.  No,  duševna  ga  bistrina  i  pamćenje  nisu  nimalo  napustili. 

U  siječnju,  a  djelomično  i  u  listopadu,  godine  1937  mogao  je  još  predsjedati  biskupskim 
konferencijama,  a  7.  ožujka  je  dobro  izdržao  napor  biskupskog  posvećenja  novoga 
beogradskog  nadbiskupa  dr.  Josipa  Ujčića.  U  ljetu  iste  godine  se  vrlo  dobro  osjećao.  Uporno 
je  želio,  da  njegov  koadjutor  pođe  na  čelu  hodočašća  u  Sv.  Zemlju.  U  jesen  su  se  počeli 
pomalo  pokazivati  znaci  degeneracije  srčanog  mišičja,  a  i  cijeli  organizam  je  počeo  naglo 
slabiti.  Kraj  takva  stanja  liječnici  više  nisu  davali  nikakve  nade,  da  bi  nadbiskup  još  mogao 
poživjeti.  Smrt  je  mogla  svakoga  časa  nastupiti.  U  petak  26.  listopada  podijelio  mu  je  njegov 
ispovijednik  o.  Karlo  Leopold,  D.I.,  bolesničko  pomazanje.  Svakog  jutra  je  primao  sv.  pričest, 
koju  bi  mu  donio  ih  tajnik  dr.  Šeper,  ih  dr.  Nežić. 

Usprkos  toj  bolesti  nadbiskup  je  Bauer  sačuvao  potpunu  duševnu  svježinu.  Kada  je  papinski 
nuncij  mgr.  Hermenegildo  Pellegrinetti  kao  novoimenovani  kardinal,  5.  prosinca,  putujući  u 
Rim,  stigao  u  Zagreb,  još  je  u  dva  navrata  s  njim  razgovarao  kao  i  s  biskupima,  koji  su  tom 
prilikom  stigli,  da  ga  pozdrave  kao  novoga  kardinala. 

Dne  7.  prosinca  oko  3  s.  poslije  podne  s.  Izidora,  milosrdnica,  koja  je  s  najvećom 
požrtvovnošću  kroz  cijelo  vrijeme  bolesti  dvorila  nadbiskupa,  pozove  hitno  nadbiskupa 
koadjutora,  jer  da  je 

starom  nadbiskupu  naglo  pozlilo.  Kada  je  nadbiskup  koadjutor  stigao  do  bolesničkog  kreveta, 
našao  je  bolesnika  u  jakoj  trzavici.  Nadbiskup  se  obrati  k  svom  koadjutora  riječima: 

—  Vidite,  kako  se  teško  umire! 

Ovaj  gaje  uvjeravao,  da  će  liječnik  skoro  stići.  Nadbiskup  ga  nato  zamoli: 

—  Dajte  mi  raku!  Nadbiskup-koadjutor  ga  podiže  objema  rakama  držeći  ga  neko  vrijeme  na 
svojim  rakama,  zatim  ga  lagano  spusti  u  ležeći  položaj.  Nadbiskup  zatraži  raspelo  i  srdačno 
ga  poljubi,  a  zatim  se  glasno  prekrižio.  Koadjutor  mu  je  još  jednom  podijelio  sakramentalno 
odrešenje  i  papinski  blagoslov. 

Liječnik  dr.  Lochert,  koji  je  međutim  stigao,  dade  mu  smjesta  injekciju.  Kada  je  bolesnik 
počeo  gubiti  svijest,  s.  Izidora  zapali  svijeću,  a  nadbiskup  koadjutor  započe  molitve  za 
umiruće.  Oko  nadbiskupova  samrtnoga  kreveta  nađoše  se  tajnik  dr.  Franjo  Šeper  i 
ceremonijar  dr.  Dragutin  Nežić  te  liječnik  dr.  Pavao  ćulumović.  Nadbiskup-koadjutor  je 
predmolio  gušeći  se  u  plaču,  a  svi  nazočni  su  jecajući  odgovarah.  Kada  su  bile  molitve 
dovršene,  nadbiskup  dr.  Antun  Bauer  predao  je  Bogu  dušu. 


Doskora  su  zvona  katedrale  i  sviju  zagrebačkih  crkava  cijeloj  nadbiskupiji  objavila  tužnu 
vijest,  da  se  iz  nadbiskupskih  dvorova  preselila  u  vječnost  značajna  ličnost  i  velik  svećenik, 
jedan  od  prvih  sinova  Hrvatskog  Naroda.  Bilo  je  to  7.  prosinca  1937  u  predvečerje  blagdana 
Bezgrješnog  Začeća  bi.  Djevice  Marije  u  3,45  s.  poslije  podne  (3). 

2)  -  Kanonsko  preuzimanje  zagrebačke  nadbiskupije 

Još  istoga  dana  izdaje  novi  nadbiskup  okružnicu  kleru  i  vjernicima  nadbiskupije,  u  kojoj 
saopćuje,  da  je  nadbiskup  Bauer  preminuo  i  da  on  preuzima  svu  vlast  u  nadbiskupiji  (4); 


«Časnome  kleru  i  vjernicima  zagrebačke  nadbiskupije 
Predraga  u  Kristu  braćo! 

Bolna  srca  i  rastužene  duše  vršim  žalosnu  dužnost,  kad  vam  javljam,  da  se  Gospodinu 
svidjelo  pozvati  u  vječnost  preuzvišenog  gospodina  metropolitu  i  nadbiskupa  zagrebačkog  dr. 
Antuna  Bauera. 

(3)  Bolest  i  zadnji  časovi  nadbiskupa  dra  Ante  Bauera,  u  KL  88  (1937)  594  si. 

(4)  Okružnica  o preuzimanju  vlasti,  u  KL  88  (1937).  Posebno  izdanje. 

Nakon  duga  bolovanja,  primivši  sveta  otajstva  umirućih,  okrijepljen  apostolskim  blagoslovom 
Sv.  Oca,  predao  je  preuzvišeni  naš  natpastir,  uoči  Bezgrješnog  Začeća,  na  dan  7.  prosinca  u  3 
i  3/4  sata  poslije  podne  svoju  veliku  dušu  u  ruke  Stvoritelja  i  Gospodara  života.  Zemni  ostaci 
njegovi  sahranit  će  se  dne  13.  prosinca  tekuće  godine  u  9  s.  ujutro,  nakon  svečanih  zadušnica, 
u  kripti  prvostolne  crkve  zagrebačke. 

Kroz  skoro  punih  26  godina  upravljao  je  blagopokojni  natpastir  starodavnom  zagrebačkom 
nadbiskupijom.  Njegova  nadbiskupska  služba  pala  je  u  vrijeme  prepuno  velikih  dogođaja,  koji 
su  potresli  temeljima  narodnoga,  državnoga  i  svega  javnog  života.  Kao  rijetko  koji  natpastir 
zagrebačke  nadbiskupije  štavljenje  časni  pokojnik  pred  teške  i  odgovorne  zadatke  u  svojoj 
uzvišenoj  službi.  Njegova  je  neprolazna  zasluga,  daje  ne  samo  naša  nadbiskupija  nego  i  cijela 
Crkva  u  kraljevini  Jugoslaviji  prošla  bez  većih  potresa  kroz  sve  velike  promjene  i  teškoće 
kroz  posljednjih  25  godina.  Zagrebačka  nadbiskupija  duguje  mu  održanje  dijecezanske 
sinode,  prve  nakon  100  godina,  gradnju  dječačkog  sjemeništa,  obnovu  svagdanjeg  klanjanja 
Isusu  u  presv.  oltarskom  sakramentu,  dva  velika  narodna  euharistijska  kongresa,  preporod 
vjerskog  života  putem  religioznih  društava  i  katoličke  akcije.  Pun  zasluga  u  vjernoj 
natpastirskoj  službi  naših  duša  pošao  je  blagopokojni  nadbiskup  s  ovoga  svijeta  u  vječnost,  da 
primi  nagradu  od  dobrog  Spasitelja,  kome  je  bio  dugogodišnji  svagdanji  poklonik  pred 
Božjim  oltarom.  Blagi  i  milosrdni  Spasitelj  udijelio  mu  preobilatu  nagradu  za  sva  njegova 
velika  djela!  A  mi  ćemo  njegovoj  duši  sačuvati  nezaboravnu  uspomenu... 


U  vezi  s  time  javljam  vam,  časna  braćo,  da  sam,  u  smislu  bule  njegove  svetosti  pape  Pija  XI 
od  28.  svibnja  1934  današnjim  danom  preuzeo  službu  i  naslov  nadbiskupa  zagrebačkoga.  Sve 
vas  molim,  da  mi  svojim  molitvama  i  radom  pomognete,  da  uzvišenu  službu,  na  koju  me  je 
Providnost  pozvala,  što  bolje  vršim  na  slavu  Božju  i  spas  duša. 

U  Zagrebu,  dne  7.  prosinca  1937. 

Alojzije,  v.r. 

nadbiskup« 


Slijedećega  dana,  na  blagdan  Bezgrješnog  Začeća  bi.  Djevice  Marije  održao  je  prvostolni 
kaptol  svečanu  sjednicu  u  nazočnosti  dr.  Alojzija  Stepinca,  koji  je  ovaj  put  nastupio  kao 
prvostolni 

nadbiskup  prema  buli  pape  Pija  XI.  Nazočnim  članovima  kaptola  se  predstavio  slijedećim 
riječima  (5): 

«Preuzvišeni  gospodine,  presvijetla  i  prečasna  gospodo!  Žalosni  glas  zvonova  prvostolne 
crkve  već  vam  je  navijestio  tužnu  vijest  o  smrti  našega  natpastira  dr.  Antuna  Bauera. 
Obavijestio  sam  o  tom  jučer  Sv.  stolicu,  a  sada  mije  evo  dužnost,  da  u  smislu  Crkvenog 
zakonika,  kan.  255  §  1,  kan.  353  §  2,  kan.  334  §  3,  obavijestim  i  vas  te  da  vam  u  smislu  istih 
kanona  predočim  Apostolicas  litteras  sa  molbom,  da  ovo  moje  stupanje  u  kanonski  posjed 
dijeceze  izvolite  unijeti  u  zapisnik  i  uzeti  na  znanje. 

Dragog  pokojnika  preporučam  vašim  svećeničkim  molitvama,  kao  što  ću  ga  se  i  sam  revno 
sjećati,  da  mu  Gospod  bude  platac  za  sav  trud  i  muku,  što  ju  je  uložio  za  proslavu  sv.  Imena 
njegova.  A  ja  se  uzdam,  da  mu  je  bio  blag  i  milostiv  sudac.  Bio  sam  cijelo  vrijeme  uz  njega, 
dok  nije  ispustio  plemenitu  dušu.  Gledao  sam  njegovu  smrtnu  borbu,  ali  i  živu  vjeru.  Njegovo 
geslo  'Fides  vincit'  očitovalo  se  u  pravom  svom  značenju  istom  u  smrtnoj  borbi,  jer  je  samo  ta 
vjera  mogla  da  učini,  da  s  onolikom  ljubavlju  u  najtežoj  muci  pritisne  nekoliko  puta  križ 
Spasiteljev  na  svoja  usta,  da  se  tako  preko  golgotskog  križa  dovine  do  Spasitelja,  za  kojim  je 
cijeli  život  težio. 

A  sada,  gospodo  i  braćo,  imate  pred  sobom  novoga  pastira.  Pastira,  koji  je  potpuno  svjestan 
svojih  slaboća  i  težine  bremena,  koje  pada  na  njegova  leđa  danas  još  više  negoli  sve  četiri 
godine  otkako  je  primio  biskupsku  konsekraciju.  Ali  taj  je  pastir  upravo  zato  i  uzeo  za  životno 
geslo  riječ  psalmiste:  'ln  te,  Domine,  speravi!'  Ove  četiri  godine  biskupske  službe  pokazale  su 
mi  dovoljno,  kako  je  trnovit  put,  kojim  mora  da  stupa  katolički  biskup.  Ja  sam  se  uzdao  u 
Gospoda  i  nisam  klonuo,  nego  se  više  učvrstio  u  vjeri  i  u  pouzdanju  u  Boga  svemogućega, 
kao  što  i  željezo  postaje  čvršće,  što  se  više  udara  po  njemu.  Što  više  budu  rasle  nevolje,  to 


više  će  u  buduće  rasti  moje  pouzdanje,  da  ću  uz  Božju  pomoć  proći  sretno  sa  svojim  stadom 
kroz  sve  bure  i  oluje,  koje  nas  čekaju. 

Vas,  prečasna  gospodo  i  braćo,  lijepo  molim,  da  me  u  mojoj  odgovornoj  službi  pomažete 
dušom  i  srcem.  Za  sebe  ne  tražim  ništa.  Kao  mladomisnik  napisao  sam  na  sličici,  koja  se 
običaje  dijeliti:  'Mihi  autem  absit  gloriari  nisi  in  crnce  Domini  nostri 

(5)  Značajna  sjednica  prvostolnoga  kaptola  prigodom  promjene  na  nadbiskupskoj  stolici,  u 
KL  88  (1937)  602  si. 

Jesu  Christi'.  A  nakon  jučerašnje  smrtne  borbe  našeg  natpastira  ostat  će  mi  neizbrisiva  u  duši 
uspomena,  da  nema  slave  doli  križa  Kristova.  Upnimo  zajednički  sile  u  bratskoj  ljubavi  i 
skladu,  da  stado  od  Boga  mi  povjereno  dovedem  sretno  pastiru  duša  Kristu  Spasitelju». 


Zatim  je  biskup  Salis-Seewis  održao  govor  na  spomen  pokojnog  nadbiskupa.  Potkraj  govora 
je  upravio  novome  nadbiskupu  riječi: 

«Preuzvišeni  gospodine  Nadbiskupe!  Dok  se  ovako  opraštam  od  blagopokojnoga  našega  oca  i 
natpastira  dr.  Antuna  Bauera,  izvolite,  Preuzvišeni,  primiti  i  s  moje  strane  i  sa  strane  sve 
nazočne  presvijetle  i  prečasne  gospode  kanonika  svečano  i  muževno  obećanje,  da  ćemo  uz 
vas  biti  i  stajati  onako,  kako  vam  obećasmo  u  momentu,  kad  vas  je  Sv.  Otac  Pijo  XI  postavio 
nadbiskupom-koadjutorom  ove  nadbiskupije.  Svaki  od  nas  spremanje  uložiti  sve  svoje  sile  po 
vašoj  želji  i  odredbi  u  rad  na  dobrobit  ove  nadbiskupije,  njenih  vjernika  i  Naroda 
Hrvatskoga«. 


Dne  13.  prosinca  u  nazočnosti  svih  biskupa  bili  su  smrtni  ostaci  nadbiskupa  Bauera  svečano 
sahranjeni  u  kripti  zagrebačke  katedrale. 

Vodstvo  brojčane  jake  i  prostrane  zagrebačke  nadbiskupije  od  sada  je  stajalo  u  rukama 
novoga  nadbiskupa  dr.  Alojzija  Stepinca,  koji  je  uz  starog  nadbiskupa  kroz  tri  i  po  godine 
stekao  već  dostatno  iskustva  i  donekle  upoznao  svoj  kler  i  vjernike  na  pastirskim  putovanjima 
po  nadbiskupiji. 

3)  -  Stanje  nadbiskupije  krajem  g.  1937  i  dalje 

Dr.  Stepinac  je  primio  upravu  nadbiskupije  u  vrlo  teškim  vjerskim,  društvenim,  političkim  i 
gospodarskim  okolnostima  kako  u  Elrvatskoj  tako  i  u  cijelome  svijetu.  Stanje  je  nadbiskupije 
bilo  tada  otprilike  slijedeće: 


Krajevi  između  Kupe,  Une  i  Korane  te  oni  oko  Psunja  i  Papuka  prava  su  dijaspora,  tj. 
katolički  živalj  je  gusto  pomiješan  s  vjernicima  pravoslavne  Crkve.  Tu  bi  trebalo  osnovati  oko 
30  novih  župa  i  nekoliko  samostana,  da  čuvaju  svijet  od  različitih  loših  utjecaja  i  dadu  mu 
pravi  kršćanski  odgoj. 

U  Međimurju  i  Hrvatskom  Zagorju  bio  je  duhovni  život  povoljan.  Tu  vjernici  od  davnine 
polaze  nedjeljom  i  blagdanima 

na  sv.  misu,  primaju  sv.  sakramente  i  roditelji  uglavnom  vrše  svoje  roditeljske  dužnosti. 

U  porječjima  Kupe,  Lonje,  Čazme  i  Save  od  Zagreba  do  Jasenovca  u  velikoj  se  mjeri 
zanemaruju  roditeljske  dužnosti  i  narod  se  sve  više  otuđuje  vjeri  i  Crkvi,  ne  polazi  na  sv.  misu 
niti  prima  sv.  sakramente.  Zbog  toga  u  tim  krajevima  ima  manje  svećeničkih  i  redovničkih 
zvanja. 

U  Podravini  od  Vinice  do  Pitomače  narod  polazi  crkvu  i  prima  sv.  sakramente,  no  roditeljske 
se  dužnosti  vjerno  i  savjesno  vrše  samo  u  varaždinskom  kraju.  Od  Ludbrega  do  Pitomače 
uvriježila  se  tzv.  bijela  kuga. 

Slavoniju  su  pomladili  Bosanci,  Hercegovci,  Dalmatinci,  Ličani  i  Zagorci,  koji  su  se  u  njoj 
naselili.  Slavonski  starosjedioci  izumiru.  Doseljenici  se  daleko  bolje  drže  od  starosjedilaca 
Moslavine  i  sisačke  Posavine,  i  to  ne  samo  s  obzirom  na  roditeljske  dužnosti,  nego  i  kad  se 
radi  o  sudjelovanju  u  nedjeljnoj  sv.  misi  i  o  primanju  sakramenata,  o  svećeničkom  i 
redovničkom  zvanju. 

Velikoj  nestašici  svećenika  u  nadbiskupiji  doskočili  su,  početkom  1940,  svećenici  pridošli  iz 
ostalih  biskupija.  Oni  su  zbog  političkih  neprilika  bili  prisiljeni  napustiti  svoje  biskupije. 
Mnogi  su  se  od  njih  zadovoljili  s  kakvom  skromnom  službom  te  prionuli  uz  dušobrižnički 
posao  vjerno  i  radili  s  velikim  uspjehom.  Ali,  bilo  je  i  primjera,  koje  treba  požaliti,  tj.  bilo  je  i 
takvih,  koji  su  na  svoju  ruku  bez  znanja  svoga  ordinarija  došli  u  Zagreb;  tu  su  se  nastanili  i 
stupili  u  različite  necrkvene  službe  i  to  upravo  u  doba,  kad  je  narod  u  svim  hrvatskim 
krajevima  bio  gladan  i  žedan  riječi  Božje. 

Škole  su,  uglavnom,  dobile  svoje  katehete.  Bivša  beogradska  vlada  zbog  svog  neprijateljskog 
stava  prema  Hrvatima  nije  htjela  imenovati  katehete,  pa  je  trećina  škola  bila  bez  vjerske 
obuke.  No,  početkom  g.  1940  vjerska  se  obuka  vršila  u  svim  školama.  Tek  dvije-tri  škole 
privremeno  nisu  imale  svojih  kateheta.  Rad  je  vjeroučitelja  u  školama  bio  vanredno  težak,  jer, 
što  su  oni  gradili,  to  su  različiti  čimbenici  rušili.  No,  i  to  se  stanje  nešto  popravilo,  kad  je 
uspostavljena  autonomna  banovina,  a  kasnije,  samostalna  država  Hrvatska. 

Broj  se  redovnika  i  redovnica  znatno  povećao.  Njihov  se  rad  i  utjecaj  osjećao  osobito  u 
Zagrebu  i  pokrajini.  Gdje  su  oni  razvijali  svoj  rad,  ondje  djeca  više  nisu  bila  zaplašena  ni 
stariji  ljudi  iznenađeni,  kad  bi  ugledali  svećenika,  već  su  mu  se  svuda  prijazno  približavali  i 
radosno  ga  pozdravljali. 

U  prvostolnom  kaptolu,  koji  je  prije  brojio  32  mjesta,  novi  nadbiskup  ukinuo  je  nekoliko 
mjesta  u  korist  katedrale  i  sjemeništa. 

Samo  15-20  župa  je  bilo  nepopunjenih.  A  godine  1942  bile  su  već  sve  župe  popunjene  osim 
onih,  koje  se  popunjavaju  natječajem  (6). 

2.  -  NADBISKUP  I  NJEGOV  KLER 

Gorljivo  i  brižno  natpastirsko  djelovanje  nadbiskupa  Stepinca,  zbog  koga  gaje  Sv.  Otac  Pijo 
XII  nazvao  uzorom  apostolske  gorljivosti  (7),  bilo  je  vođeno  oduševljenjem  i  poletom,  kako 
to  traži  sv.  Petar  od  duhovnih  pastira  (8).  On  je  umio  iskoristiti  svaku  prigodu,  da  sve 
raspoložive  sile  stavi  u  pogon,  kako  bi  što  više  učinio  za  ojačanje  vjere  u  svojim  vjernicima, 
za  uklanjanje  poroka  psovke  i  kletve,  za  pridizanje  bračnoga  ćudoređa.  U  vjernicima  je 
nastojao  probuditi  pobožnost  prema  euharistijskom  Spasitelju  i  prema  bi.  Djevici  Mariji, 
nastojao  je  oko  preporoda  i  jačanja  katoličke  štampe  i  tako  je  obnavljao  pravi  kršćanski  život 
u  obitelji  i  u  pojedincima.  Brinuo  se  za  redovništvo  promičući  težnju  za  kršćanskom 
savršenošću  kao  i  za  to,  da  iseljenici  naši  imadu  u  tuđini  svoje  hrvatske  dušobrižnike.  No  nada 
sve  mu  je  bilo  na  srcu  svećenstvo,  njegovi  najbliži  suradnici  u  djelu  spasenja  duša. 

1)  -  Briga  za  sjemeništa 

Nadbiskup  je  Stepinac  na  bogoslovno  i  dječačko  sjemenište  gledao  s  posebnom  pažnjom  i 
ljubavlju,  smatrao  ih  je  najvažnijim  crkvenim  zavodima  u  nadbiskupiji.  Ubrzo  je  nakon  svoga 
biskupskog  posvećenja  pohodio  ove  zavode.  Od  vremena  do  vremena  ih  je  i  kasnije 
posjećivao  i  držao,  osobito  u  bogoslovnom  sjemeništu,  pobudne  nagovore. 

Dne  21.  svibnja  1935  upravio  je  posebnu  okružnicu  kleru  stavljajući  mu  na  srce  brigu  za 
svećeničke  kandidate  u  vrijeme  ljetnih  praznika.  Nije  on  to  činio  samo  na  najopćenitiji  način, 

(6)  Zagrebačka  nadbiskupija  danas,  u  KL  93  (1942)  4  si. 

(7)  Pio  XII,  Discorsi  e  radiomessaggi  XIV  459. 

(8)  1  Petr  5,2-3. 

nego  je  dao  i  pojedinačne  smjernice,  prema  kojima  se  moraju  svećenici  za  njih  brinuti,  jer  su 
mladići  u  tim  mjesecima  izloženi  teškim  kušnjama  i  opasnostima  s  obzirom  na  svećeničko 
zvanje  (9). 


Godine  1936  se  pobrinuo,  da  bogoslovi  uzmognu  imati  svoje  ljetovalište,  gdje  će  moći 
provesti  ljetne  praznike.  Sigurno  mu  je  pred  očima  lebdio  San  Pastore  kraj  Rima,  gdje  je  on 
proveo  nekoliko  nezaboravnih  ljetovanja,  kako  je  pisao  svojim  kolegama  u  Germanikumu.  U 
tu  je  svrhu  bio  kupljen  stari  grad  Mokrice  za  4,800,000  d.  (10).  Na  maloj  uzvisini  nedaleko  od 
rijeke  Save  diže  se  stara  u  obliku  četverokuta  izgrađena  gradina  s  kulama  na  sva  četiri  ugla. 
Mokrice  se  nalaze  na  području  Slovenije  uz  samu  hrvatsko-slovensku  granicu,  te  kao  neki 
most  spajaju  Hrvatsku  sa  Slovenijom.  Taje  stara  gradina  imala  govoriti  mladim  bogoslovima 
o  davno  prošlim  vremenima  i  dogođajima,  a  perivoj,  koji  je  okružuje,  svojom  hladovinom  i 
svježinom  imao  im  je  pružati  lijepu  mogućnost  za  razonodu  nakon  napornih  školskih  mjeseci. 
Divna  okolina  sa  svojim  brdinama  imala  im  je  pružati  velike  mogućnosti  za  izlete  i 
planinarenje. 

Mladi  nadbiskup  promiče  «Djelo  za  svećenička  zvanja»  te  okružnicom  od  5.  prosinca  1939 
određuje,  da  se  svake  godine  treća  adventska  nedjelja  u  nadbiskupiji  slavi  kao  dan  za 
promicanje  svećeničkih  zvanja.  Dušobrižnici  imadu  toga  dana  propovijedati  o  tom  «Djelu»,  a 
sva  milostinja  toga  dana  sakupljena  u  crkvi  ima  se  poslati  istom  «Djelu»  (1 1).  Još  je  dva  puta 
davao  pobude,  da  se  to  «Djelo»  unapređuje  izdajući  u  ožujku  g.  1942  i  5.  veljače  1945 
posebne  okružnice,  u  kojima  je  izložio  veliku  potrebu  što  brojnijih  svećeničkih  zvanja  te 
vruće  preporučio  isto  «Djelo».  Poticao  je  svećenike  da  se  pobrinu,  kako  bi  svaka  župa 
pronašla  barem  jednoga  pitomca  za  sjemenište,  i  ujedno  daje  upute,  kako  se  imade  taj  rad 
duhovno  i  tvarno  provesti  (12). 

Da  dječačko  sjemenište  bude  vođeno  u  istom  pravcu,  nakanio  gaje  predati  vodstvu  i  brizi 
družbe  Isusove.  Iako  je  u  toj  stvari  naišao  na  otpor,  nije  se  toga  preplašio  i  nije  odustao  od 
namjere,  već  je  svojom  odlučnošću  to  i  proveo  sklopivši,  g. 

(9)  Okružnica:  O  brizi  za  svećeničke  kandidate  u  praznicima,  21.  V.  1935,  u  KL  86  (1935) 
253  si. 

(10)  Izvještaj  nadbiskupa  dra  A.  Stepinca  Sv.  stolici  o  stanju  zagrebačke  nadbiskupije  iz  g. 
1943,  c.  VI.  De  Semiriario,  n.  41,  b. 

(1 1)  Okružnica,  br.  10089,  5.  XII.  1939,  u  KL  90  (1939)  602. 

(12)  Okružnica:  Djelo  za  svećenička  zvanja,  br.  328,  10.  III.  1942,  u  KL  93  (1942)  129;  br. 
978,  5.  II.  1945,  u  KL  96  (1945)  46  si. 

1937,  ugovor  s  družbom  Isusovom,  koji  je  odobrila  i  Sv.  stolica  (13). 

Dok  je  još  sam  vodio  nadbiskupiju,  davao  je  od  nadbiskupskog  prihoda  svoj  mjesečni  prinos 
od  više  desetaka  tisuća  dinara  za  besplatno  uzdržavanje  najboljih  siromašnih  đaka  (14).  Kada 
je  kasnije  živio  kao  zatočenik  u  Krašiću,  nije  pustio  s  vida  ova  dva  važna  zavoda.  Vrlo  se 
radovao,  što  je  jedno  i  drugo  sjemenište  puno  mladića  (15).  Ako  je  od  nekoga  dobio  kakav  dar 
za  svoju  osobu,  poslao  bi  ga  u  Zagreb  za  potrebe  sjemeništa  (16).  Iz  svog  siromaštva  bi 


uplatio  za  uzdržavanje  kojeg  siromašnog  seljačkog  dječaka  u  sjemeništu  (17).  U  kvatrima 
služio  je  misu  za  kler  i  zvanja  (18). 

2)  -  «Držimo  zajedno!» 

Već  u  prvom  svom  susretu  s  klerom  na  dan  svoga  biskupskog  posvećenja  nadbiskup  Stepinac 
je  naglasio  svoju  ljubav  prema  svećenicima,  svojim  suradnicima  u  nastavljanju  djela  Kristova 
otkupljenja,  kao  i  odluku,  da  će  im  biti  više  dobar  prijatelj  nego  strogi  poglavar.  On  je  tu 
svoju  odluku  vjerno  držao.  Svećenicima  je  uvijek  iskazivao  duboko  poštovanje,  kako  je  to  bio 
rekao,  kada  mu  se  prvostolni  kaptol  i  prebendarski  zbor  predstavio,  nakon  imenovanja  za 
nadbiskupa-koadjutora.  To  njegovo  poštovanje,  ljubav,  prijateljstvo,  da,  očinski  stav  prema 
svećenicima  ispoljavao  se  na  razne  načine  i  u  raznim  zgodama. 

Mnogo  mu  je  bilo  stalo  do  toga,  da  svećenici  budu  međusobno  usko  povezani  bratskom 
ljubavlju.  Još  iste  godine,  kad  je  bio  posvećen  za  biskupa,  upravio  je  poziv  na  svećeničke 
sastanke,  u  kojima  je  on  gledao  sredstvo  međusobne  povezanosti  i  vrlo  važan  pastoralni  potez 
za  jačanje  sv.  vjere  u  narodu.  Obrazlaže  taj  poziv  ne  samo  naglašavanjem,  daje  to  želja 
Crkve,  e  bi  se  svećenici  sastajali  što  češće,  nego  i  unutarnjim  razloizma 

(13)  A.  STEPINAC,  Izvještaj  Sv.  stolici,  br.  42. 

(14)  Povišenje  školarine  u  nadbiskupskoj  gimnaziji  dječačkog  sjemeništa,  u  KL,  89  (1938) 
230. 

(15)  VD  IV  151  si. 

(16)  N.  dj.  168. 

(17)  N.  dj.  III  169. 

(18)  N.  dj.  IV  25. 

(19)  KL  85  (1934)  573. 

Nije  bez  razloga  sv.  mati  Crkva  u  kanonskom  pravu  odredila,  da  se  svake  godine  drže 
svećeničke  konferencije.  A  sinoda  nadbiskupije  zagrebačke  također  vruće  stavlja  na  srce 
svećenstvu  što  češće  sastajanje.  Da  ordinarij  mora  zahtijevati  od  klera  ovaj  minimum  — 
sastanak  jednomu  godini  —  to  je  jasno  samo  po  sebi.  Ali  daje  veoma  korisno  i  za  pojedinca  i 
za  stvar  Božju  uopće,  da  se  iskoristi  svaka  prilika  za  bratsko  sastajanje,  toga  još  mnogi  ne 
uviđaju.  Jedna  lijepa  prilika  nam  se  pruža  prigodom  sastanaka  svećeničke  kongregacije,  koji 
se  održavaju  po  našim  većim  mjestima  više  puta  u  godini.  Tužio  mi  se  jedan  svećenik  iz 


provincije:  'Koliko  puta  smo  već  zvali  nekoje,  pa  neće  nikada  doći.  A  kako  je  lijepo  na  tim 
sastancima!1  A  ja  velim,  ne  samo  kako  je  lijepo  nego  kako  je  i  korisno. 

Zato  s  pravom  govori  Sv.  pismo:  'Melius  est  duos  esse  simul  quam  unum;  habet  enim 
emolumentum  societatis  suae  —  Bolje  je  dvojici  nego  jednome,  jer  imaju  bolju  plaću  za  svoj 
trud'  (20).  Taj  emolumentum,  iako  nije  materijalne  naravi  i  ne  donosi  materijalne  prednosti, 
ali  donosi  ono,  stoje  mnogo  više,  a  to  je,  da  se  međusobno  potiču  na  dobro,  da  izdrže  u 
dnevnim  kušnjama  i  patnjama  života.  A  kad  je  to  više  potrebno  negoli  danas?  Danas,  kad  se 
više  puta  sve  urotilo  protiv  svećenika,  te  iz  najmanje  njegove  pogrješke  načine  zločine  teške 
naravi.  Kako  će  izdržati  pojedinac,  ako  nema  da  se  na  koga  osloni?  A  nađe  li  bratsko 
svećeničko  srce,  koje  ima  za  njega  razumijevanje,  biva  i  pojedinac  jak  prema  onoj:  'Funiculus 
triplex  difficile  rumpitur  —  Trostruko  se  uže  ne  kida  brzo'  (21).  Ja  sam  uvjeren,  daje  'frater, 
qui  adiuvatur  a  fratre,  quasi  civitas  firma  —  Brat,  komu  pomaže  brat  jači  je  od  tvrda  grada' 
(22).  Nema  čovjeka  na  svijetu,  koji  ne  bi  osjećao  potrebu  za  iskrenim  prijateljem,  kojemu 
može  da  se  povjeri.  Ne  mogu  vjerovati,  da  bi  gdje  svećenik  našao  tako  iskrena  prijatelja  kao 
što  će  ga  naći  u  svećeniku,  koji  živi  s  Crkvom,  koji  dan  i  noć  radi  na  svojem  posvećenju. 
Neprocjenjivo  je  dobro  takav  prijatelj:  'Amicus  fidelis  protectio  fortis,  qui  autem  invenit 
illum,  invenit  thesaurum.  Amico  fideli  nulla  est  comparatio  et  non  est  digna  ponderatio  auri  et 
argenti  contra  bonitatem  fidei  illius.  Amicus  fidelis  medicamentum  vitae  et  immortalitatis  — 
Vjeran  prijatelj  pouzdana  je  zaštita;  i  tko  gaje  stekao,  našao  je  blago. 

(20)  Prop  4,  9. 

(21)  Prop  4,  12. 


(22)  Izreke  18,  19. 


225 

V  -  STEPINAC  -  ZAGREBAČKI  NADBISKUP 

Pravom  prijatelju  nema  cijene,  niti  se  može  izmjeriti  njegova  vrijednost.  Pravi  je  prijatelj 
balzam  života,  nalazi  ga  onaj  tko  se  Gospoda  boji'  (23).  Evo  koristi  svećeničkih  sastanaka! 
Naći  ćemo  tamo  iskrene,  prave  prijatelje,  kojima  sama  riječ  Božja  diže  cijenu  nad  srebro  i 
zlato.  Mnogi  svećenik  traži  prijatelje  među  laicima.  Da,  i  među  tima  imade  divnih  i  čestitih 
duša,  nema  sumnje.  Ali  prije  svega,  brate  svećeniče,  'in  multitudine  presbyterorum  sta  et 
sapientiae  illorum  ex  corde  coniungere,  ut  omnem  narrationem  Dei  possis  audire  —  Nek  ti  je 
mjesto  u  staračkom  zboru;  i  vidiš  li  mudraca,  drži  se  uz  njega.  Rado  slušaj  svaku  riječ  koja 
dolazi  od  Boga'  (24). 


Zato  dolazimo  rado  na  svećeničke  sastanke!  Oni  će  oživljavati  našu  vjeru.  Oni  će  nas  poticati 
na  rad  i  red  u  svemu.  Na  svetu  točnost  u  pobožnosti,  u  vršenju  naše  službe.  Ti  sastanci  jačat  će 
našu  odanost  Crkvi  i  njezinoj  vrhovnoj  glavi  Sv.  Ocu.  Oduševljavat  će  nas  za  neokaljan 
svećenički  život,  za  vjerno  obdržavanje  crkvenih  propisa  i  zakona,  za  djelotvornu  ljubav  i 
strpljivost,  revnost  za  dom  Božji  i  katoličku  akciju.  Pokazivat  će  nam  vrijednost  neprolaznih, 
vječnih  dobara  i  upirati  prstom  na  ništavilo  svijeta,  dizati  odvažnost  i  izgoniti  ljudski  strah  i 
obzir  u  propovijedanju  Kristovih  istina. 

Dolazimo  rado  na  svećeničke  sastanke,  kad  god  nismo  spriječeni  kojim  važnim  poslom! 
Nećemo  se,  rekoh,  obogatiti  materijalno,  pače  trpjet  ćemo  možda  materijalnu  štetu.  Ali  ćemo 
s  druge  strane  vidjeti,  kako  su  umjesne  riječi  Sv.  pisma:  'Unguento  et  variis  odoribus 
delectatur  cor,  et  boni  amici  consiliis  anima  dulcoratur  —  Kao  što  ulje  i  kad  vesele  srce,  tako  i 
slatkoća  prijateljstva  tješi  dušu'  (24a). 

Prigoda  za  takve  svećeničke  sastanke  jesu  svećeničke  'korone',  tzv.  susjedstva,  tj.  proštenja, 
dani  klečanja,  adventske  i  korizmene  ispovijedi,  sastanci  duhovnika  katoličke  akcije.  U 
takvim  zgodama  mogu  svećenici  izmijeniti  svoje  misli,  iskustva,  dobivaju  nove  pobude  za 
vlastiti  duhovni  život  i  pastoralno  djelovanje,  imadu  i  prigodu  izjadati  se  pred  bratom 
svećenikom«. 


Da  uzmogne  svećenike  držati  ovako  sjedinjene  i  s  njima  doći  što  češće  u  osobni  dodir, 
osnovao  je  nadbiskup  Stepinac  u  pojedinim  dekanatima  udruženje  duhovnika  katoličke  akcije 
(25), 

(23)  Sirah  6,  14-16. 

(24)  Sirah  6,  35. 

(24a)  Izreke  27,  9. 

(25)  Preuzv.  nadbiskup  među  klerom,  u  KL  90  (1939)  192. 

te  ih  je  obvezao,  da  se  sastaju.  Te  sastanke  on  revno  posjećuje.  Kad  se  o  tom  radilo,  nije  se 
nimalo  štedio.  Katkada  bi  istoga  dana  pohrlio  na  dva,  čak  na  tri  udaljena  mjesta,  da  posjeti  te 
svećeničke  sastanke  (26). 

Prema  obavijestima  u  Katoličkom  listu  prisustvovao  je  u  trideset  i  pet  takvih  sastanaka,  koji  su 
držani  u  raznim  mjestima  nadbiskupije.  Prigodom  takvih  sastanaka  je  poticao  svećenike  na 
pobožnost  prema  presv.  Oltarskom  sakramentu  i  zajedno  je  s  njima  obavljao  kroz  pola  sata 
klanjanje.  Zatim  je  održao  predavanja,  koja  su  katkada  trajala  i  po  dva  sata.  U  tim  nagovorima 
im  je  davao  lijep  pregled  suvremenih  crkvenih  prilika  kao  i  upute  za  što  uspješniji  rad  u 
rješavanju  suvremenih  problema.  Znao  je,  da  svećenstvu,  koje  se  nalazi  na  vrlo  izloženim 


mjestima,  valja  omogućiti,  da  dobije  pregled  sveukupnog  stanja  i  pastoralnih  potreba  u 
biskupiji,  u  crkvenoj  pokrajini,  u  narodu,  kako  bi  uočili  najpreče  potrebe  kao  i  slabosti,  koje 
neprijatelj  ljudskih  duša  iskorištava,  da  spriječi  spašavanje  duša,  pa  da  tako  dobiju  snažne 
pobude  na  revnost,  da  jasnije  upoznaju  njegove  namjere,  osnove,  ciljeve  i  da  steknu  iskustvo. 

Snaga  žive  riječi,  izmjena  misli,  tih  i  neodoljiv  utjecaj  živoga  primjera,  nevezani  ton,  kojim  je 
govorio,  u  takvim  su  pohodima  u  svećeničke  redove  unosili  novi  duh,  izgrađivani  su  novi 
odnosi  svećenstva  prema  svome  natpastiru.  Bio  je  to  duh  revnosti,  požrtvovnosti, 
oduševljenja,  zanosa.  Gdje  je  nastao  zastoj  i  opasno  mirovanje,  nadbiskup  je  prigodom  takvih 
posjeta  pokrenuo  sakrivene  snage,  da  jakim  zamahom  nadoknade  ono,  što  se  možda  bilo 
izgubilo.  Gdje  je  našao  pastoralni  žar,  on  ga  je  iznova  svojom  nazočnošću  i  živom  riječju  još 
više  rasplamtio. 

Zatočen,  kasnije,  u  svojoj  rodnoj  župi,  svakom  je  zgodom  poticao  župnika  i  ostale  svećenike, 
da  promiču  među  svećenicima  takve  sastanke,  napose  susjedstva.  Bez  većega  broja  svećenika 
prigodom  proštenja,  klečanja,  adventskih  i  korizmenih  ispovijedi  stradaju  samo  vjernici,  koji 
moraju  dugo  čekati,  dok  se  dovuku 

(26)  Udruženje  duhovnika  katoličke  akcije  virjanskog  i  koprivničkog  dekanata,  u  KL  89 
(1938)  105.  -  Preuzv.  g.  Nadbiskup  među  klerom,  n.  mj.  131.  -  Udruženje  duhovnika  Kat. 
akcije  za  krapinski  i  stubički  kotar,  n.  mj.  142.  -  Udruženje  duhovnika  Kat.  akcije  za  dekanat 
sisački,  jasenovački  i  kostajnički,  n.  mj.  153.  -  Udruženje  duhovnika  Kat.  akcije  za  kutinski 
dekanat,  n.  mj.  166.  -  Udruženje  duhovnika  Kat.  akcije  za  dekanat  đurđevački,  daruvarski, 
našićki,  n.  mj.  194.  -  Dekanat  karlovački,  mrežnički,  lipnički,  jastrebarski,  n.  mj.  216.  - 
Dekanat  garešnički,  cirkvenski,  bjelovarski,  n.  mj.  240.  -  Odlazak  preuzv.  Nadbiskupa  na 
kongres  u  Budimpešti,  n.  mj.  254.  -  Udruženje  duhovnika  Kat.  akcije  iz  dekanata  katedralnog 
i  vugrovačkog,  n.  mj.  289. 

do  ispovjedaonice.  Bilo  mu  je  mnogo  do  toga  stalo,  da  prigodom  klečanja  i  svećenici  obave 
svoj  sat  klanjanja  i  tako  pruže  dobar  primjer  vjernicima.  «Treba  koristiti  —  rekao  je  župniku 
—  svaku  i  najmanju  zgodu,  da  dignemo  jadni  taj  narod.  Grjehota  bi  bila  propustiti,  da 
svećenici  ne  dođu,  a  narod  ih  treba.  Prava  je  milost  Božja,  da  vas  više  ima  motore»  (27). 

Kad  je  krašićki  župnik  išao  u  Kamanje  na  proštenje  Imena  Marijina,  kardinal  mu  je  rekao 
(28): 

«Samo  da  vas  tamo  bude  što  više.  Svijet  traži  duhovnu  utjehu  i  mi  smo  dužni,  da  mu  je 
pružimo.  Bogu  hvala,  da  su  mnoga  naša  proštenja  izgubila  profani,  vanjski  karakter.  Ovi  ni  ne 
slute,  da  su  tome  doprinijeli.  Mislili  su,  da  će  tjerajući  kramare  od  prošteništa  oslabiti 
proštenje,  međutim  dogodilo  se  obratno.  Dobri  ispovjednici  i  propovjednici  sad  ovdje  sad 
ondje  mogu  mnogo  učiniti». 

Ne  shvaćati  potrebu  susjedstva  u  tim  vremenima,  rekao  je,  «znači  ubijati  ono  malo  vjere,  što 
je  još  ima  u  narodu.  Svećenik,  koji  se  ne  bi  brinuo  za  susjedstva,  ne  zaslužuje,  da  samo  ijedan 


dan  ostane  na  župi.  Sam  bih  rado  išao,  ali  ne  mogu,  ne  smijem.  No,  kao  da  sam  tamo.  Samo, 
ako  Božja  stvar  ide  naprijed»  (29). 

Župnik  je  jednoć  obećao  susjednom  župniku  u  Vivodini,  da  će  držati  trodnevnicu  kao  obnovu 
u  njegovoj  župi.  No,  misleći  na  kardinala,  komu  je  bila  potrebna  šetnja,  malo  se  skanjivao,  da 
ga  ostavi  sama.  Nato  će  kardinal: 

«To  je  važnije  od  svake  šetnje.  I  onako  sam  mislio  ne  izlaziti  van,  dok  traje  berba.  Drago  mi 
je,  što  će  tamo  biti  više  svećenika.  Iskoristite  svaki  concursus  populi  do  maksimuma»  (30). 

Dne  8.  lipnja  1956  piše  jednom  svećeniku  (30a):  «Što  se  tiče  vaših  sastanaka,  stoput  ih 
blagoslivljam!  Ako  se  učitelji  mogu  sastajati  svaki  mjesec...  kud  više  vi,  da  se  lakše  uzdržite  u 
vjernosti  Bogu  u  ovim  teškim  danima.  Koliko  toga  imade,  da  jedni  drugima  kažu,  da  izmijene 
misli,  de  se  potaknu  na  novu  revnost». 

Jednom  redovniku  piše,  24.  studenoga  1956  (30b):  «Primio  sam  vaše  cijenjeno  pismo  s 
potpisima  ostale  braće  svećenika, 

(27)  VD  III  179. 

(28)  VD  V  45. 

(29)  VD  III  77. 

(30)  VD  III  183. 

(30a)  Pismo  u  posjedu  pisca  ove  knjige. 

(30b)  Pismo  u  posjedu  pisca  ove  knjige. 

koji  su  se  našli  kod  vas  na  svetkovinu  milog  sveca  sv.  Martina  biskupa.  I  nehotice  se  kod 
takvih  zgoda  sjećam  Psalmiste:  'Ecce  quam  bonum  et  quam  iucundum  habitare  fratres  in 
unum'.  Mnogi  su  sveti  svećenici  već  u  minulim  vjekovima  (kao  npr.  Bartholomaeus 
Holzhauser  u  Njemačkoj)  mnogo  se  trudili  da  ostvare  zajednicu  svećeničkog  života,  pa  što 
nije  njima  uspjelo,  izgleda,  da  će  u  doba  motorizacije  uspjeti  nama,  makar  u  drugoj  formi. 

Bilo  bi  svakako  od  goleme  koristi.  Ja  sam  bio  na  početku  'oslobođenja'  predložio  kanonicima 
u  Zagrebu,  da  se  svi  zajednički  hrane  u  nadbiskupskom  dvoru,  kad  su  ostali  bez  posjeda  i  oni  i 
nadbiskupija,  ali  vremena  nisu  bila  'zrela'.  Svaki  svećenički  sastanak  me  podsjeća  na  taj  ideal 
svećeničkog  života,  koji  je,  izgleda,  pridržan  Marijinu  vijeku,  u  koji  smo  sigurno  već  ušli,  kao 
što  svi  znaci  govore». 


3)  -  Pastoralni  tečajevi 


Da  održi  svoj  kler  u  suvremenom  duhu,  Stepinac  promiče  pastoralne  tečajeve  za  svećenike.  U 
Zagrebu  ih  je  priredio  četiri,  godine  1935,  1936,  1939,  1940.  Svrha  je  tih  tečajeva  bila,  da 
svećenici  na  njima  prouče  načine,  kako  bi  duhovna  pastva  postala  što  temeljitija  i  savršenija; 
da  ispituju,  bez  prikrivanja  i  poljepšavanja,  kako  stoji  s  katoličkim  životom  u  narodu  i  koje  su 
se  nove  potrebe  zbog  brzoga  tijeka  života  pojavile,  kojim  bi  primjerenim  pastoralnim 
načinima  trebalo  izlaziti  u  susret,  kako  će  se  što  uspješnije  obnoviti  vjerski  život  u  narodu 
prigodom  1300-godišnjice  prvih  veza  Hrvatskog  Naroda  sa  Sv.  stolicom. 

Dobro  je  uviđao  i  važnost  pastorizacije  puka,  koja  se  ostvaruje  upotrebom  modernih  sredstava 
za  društveno  priopćivanje,  kao  što  su  tisak,  kino,  radio,  televizija  itd.  Ova  sredstva  djeluju  i 
pokreću  čitave  mase.  A  svećenik  mora  ne  samo  pojedincima,  nego  i  cjelini  kao  takvoj  dati 
nešto.  Sam  je  nabavio  razglasni  uređaj  za  Mariju  Bistricu  za  50.000  d.,  i  kinoprojektor  za 
župu  BI.  Marka  Križevčanina  za  60.000  d.  Mislio  je  i  više  takvih  uređaja  nabaviti,  ali  je  rat 
omeo  sve  te  njegove  lijepe  pastoralne  planove. 

Profesoru  pastoralnog  bogoslovlja  na  zagrebačkom  bogoslovnom  fakultetu  pisao  je,  neka 
govori  bogoslovima  o  velikoj  koristi  novih  tehničkih  tekovina,  kao  što  su  motocikli, 
projekcioni  strojevi,  filmovi  i  si.,  samo  da  što  više  oduševe  i  privuku  mladež  i  djecu  (31). 

(31)  VD  IV  14  si. 

Vanredno  se  radovao,  kad  je  krašićki  župnik  nabavio  motor,  da  lakše  i  brže  uzmogne  obavljati 
duhovne  poslove,  i  da  može  bez  teškoće  dolaziti  na  svećeničke  sastanke.  Rekao  mu  je  (32): 
«Koliko  će  vam  pomoći  taj  motor!  U  jednom  danu  možete  biti  na  dva  i  tri  mjesta.  No,  ne 
samo  na  vremenu,  nego  uštedjet  ćete  i  na  energiji.  Zato  pišem  svima,  osobito  mladim,  neka  se 
motoriziraju». 

4)  -  Dekanski  sastanci 

Budući  da  udaljenost  predgrađa  od  središta  nadbiskupije  onemogućava  nadbiskupu  točan  uvid 
u  mjesne  položaje,  dok  ih  dekani,  koji  neposredno  nadziru  crkveni  život  u  svom  dekanatu, 
bolje  poznavaju,  zamisli  nadbiskup,  još  kao  koadjutor,  novi  pothvat.  Uvede,  naime, 
dekanatske  sastanke.  Prvi  takav  dekanatski  sastanak  sazove  za  30.  listopada  1935.  U 
nazočnosti  nadbiskupa  Bauera  predsjedao  je  on  sam  tom  sastanku,  na  kojem  je  predložio,  da 
se  raspravlja  o  slijedećim  pastoralnim  pitanjima:  pučke  misije,  zatvorene  duhovne  vježbe  za 
vjernike,  popunjavanje  praznih  župa  i  nestašica  svećenika,  uređenje  mirovinske  zaklade  za 
stare  i  iznemogle  svećenike. 

O  dojmovima,  što  ih  je  ponio  s  toga  prvog  sastanka,  piše  dekan  Karlo  Gruičić  slijedeće  (33): 

«Ne  može  se  svakog  časa  pozivati  kuratno  svećenstvo  na  konferencije,  kongrese  ili  sinode,  ali 
se  može  sazivati  dekane  kao  zastupnike  i  predstavnike  dušobrižnog  svećenstva,  ta  oni  su  oči 
biskupove,  više  vide,  više  znadu,  pa  je  dobro  s  njima  se  porazgovoriti  i  za  savjet  pitati  ih. 


Iskreno  priznajem,  da  je  to  vrlo  lijepa  gesta  našega  mladoga  budućega  natpastira,  pa  mu  na 
tom  povjerenju  od  srca  zahvaljujemo,  kako  mi,  tako  i  naša  braća  župnici». 

O  samom  nadbiskupu-koadjutoru  i  utisku,  što  gaje  u  susretu  s  njim  doživio,  piše:  «Nastupa 
kao  vrstan  konferensijer,  logičan  i  dubok,  govori  mimo  bez  patosa,  ali  ipak  odrješito«. 

Kad  opisuje  raspravu  o  mirovinskoj  zakladi,  veli:  «Debatu  o  tom  važnom  pitanju  započinje,  a 
i  dalje  vodi  glavnu  riječ  nadbiskup-koadjutor,  pak  se  odmah  vidi,  kako  je  brižno  zauzet 

(32)  VD  IV  121. 

(33)  K.  GRUIČIĆ,  Moji  dojmovi  s prve  dekanske  konferencije,  u  KL  86  (1936)  6. 

za  naše  staro  bolesno  i  u  službi  iscrpljeno  svećenstvo.  Još  nikad  nisam  slušao  tako  lijepo 
govoriti  o  našim  penzionircima«. 

5)  -  Budni  nadzimtelj  vršenja  svećeničkih  dužnosti 

Kao  ordinarij  vodio  je  nadasve  brigu  o  tome,  da  se  svećenstvo  ne  bi  odalečilo  od  svećeničke 
službe,  već  daje  što  savjesnije  vrši.  Već  je  nadbiskup  Bauer  dao  odredbe  da  se  svećenici  ne 
upliću  u  političku  djelatnost.  Te  odredbe  je  nadbiskup  Stepinac  ne  jednom  ponavljao  (34). 
Rekao  je  (35):  «Svećenik,  koji  je  na  svome  mjestu,  čini  politički  najviše  za  svoj  narod,  iako  ne 
ulazi  u  politiku.  Čini  više  nego  svi  političari.  One,  koje  je  politika  odvela  od  svećeničke 
službe,  što  su  za  narod  učinili?  Ništa!« 

Određivao  je,  da  se  mladež  ima  brižno  i  savjesno  katehizirati  (36).  U  korizmi  godine  1937 
sam  je  obavljao  nadzor  vjeronaučne  obuke  u  zagrebačkim  srednjim  školama.  U  svakom 
zavodu  je  posjetio  veći  broj  razreda  i  prisustvovao  ispitivanju  učenika.  Na  svršetku  je  držao 
cijelome  zavodu  prigodni  nagovor,  u  kojem  je  upozoravao  na  pogibelji,  što  prijete  vjerskom 
odgoju  mladeži.  Njegov  su  dolazak  popratili  svagdje  i  profesori  i  đaci  sa  simpatijom,  jer  su 
osjetih  živo  zanimanje,  što  ga  najviši  predstavnik  Crkve  pokazuje  za  školu  i  njezine  potrebe 
(37). 

Budno  je  pazio,  da  svećenici  točno  prema  određenom  rasporedu  vrše  bogoslužje  (38),  da  ne 
napuštaju  svećeničko  odijelo  (39),  da  se  međusobno  pozdravljaju  (40).  Vodio  je  brigu,  da 
svećenici  obavljaju  duhovne  vježbe  (41).  Preporučivao  je  i  promicao  mjesečnu  duhovnu 
obnovu  ne  samo  u  Zagrebu  nego  i  u 

(34)  Okružnica  o  izborima  i  kandidaturi,  br.  6348,  10.  VIII.  1938,  u  KL  89  (1938)  386  si.; 
Okružnica,  br.  8614,  24.  IX.  1943. 


(35)  VD  IV  87  si. 


(36)  Okružnica  čč.  svećenstvu:  O poučavanju  školske  omladine,  br.  258/Pr.,  21.  VII.  1935,  u 
KL  86  (1935)  428.  -  Okružnica,  br.  201/BK,  27.  VI.  1939,  u  KL  90  (1939)  325.  -  Okružnica: 

O  katehetskim  propovijedima,  br.  665,  26.  VIII.  1940,  u  KL  91  (1940)  529.  -  Okružnica,  br. 
160/Pr.,  5.  XI.  1942,  u  KL  93  (1942)  548. 

(37)  Inspekcija  vjeronauka  na  zagrebačkim  srednjim  školama,  u  KL  88  (1937)  141 . 

(38)  Okružnica:  O  točnosti  obdržavanja  vremena  sv.  mise,  br.  8499,  25.  XI.  1935,  u  KL  86 
(1935)  601.  -  Okružnica,  14.  VII.  1942,  u  KL  93  (1942)  346. 

(39)  Okružnica:  O  svećeničkom  odijelu  u  zagrebačkoj  nadbiskupiji,  br.  6347,  10.  VIII.  1938,  u 
KL  89  (1938)  387;  br.  7755,  20.  VIII.  1943,  u  KL  94  (1943)  386. 

(40)  Okružnica:  Svećeničko  međusobno  pozdravljanje,  br.  2300,  16.  II.  1942  u  KL  93  (1942) 
93. 

(41)  Okružnice:  br.  9521,  31.1.  1935,  u  KL  87  (1936)  10;  O  duhovnim  vježbama  svećenstva, 
br.  854,  23. 1.  1937,  u  KL  88  (1937)  82;  br.  6425,  11.  VIII. 

provinciji.  Kad  je  u  Krašiću  doznao,  da  su  se  u  Karlovcu  sastala  devetnaestorica  svećenika  na 
mjesečnu  duhovnu  obnovu,  vanredno  se  tome  obradovao  (42).  U  ožujku  g.  1943  toplo 
preporučuje  prvu  subotu  u  mjesecu  kao  svećeničku  subotu,  da  bi  se  od  Boga  posredovanjem 
bi.  Djevice  Marije  izmolio  dobar  svećenički  podmladak  i  posvećenje  Kristovih  službenika  te 
daje  prikladnu  uputu,  kako  da  se  provede  taj  dan  (43). 

Želio  je,  da  mu  svećenici  budu  duhovno  izgrađeni  ljudi.  Čak  i  u  osobnim  pismima  potiče  na 
dnevno  obavljanje  razmatranja  (44).  Naglašivao  je  svećenicima  krepost  siromaštva.  Kad  mu 
se  jedan  svećenik  potužio,  da  su  ga  udarili  nepravednim  porezima,  piše  mu  (45): 

«Što  se  tiče  Tvoje  imovine,  za  koju  su  Te  prikratili,  protiv  svih  prava  ljudskih  i  Božjih,  gaude 
et  exulta!  Onaj,  koji  hrani  vrapce  na  krovu  i  odijeva  ljiljane  u  polju,  neće  zaboraviti  ni  na 
Tebe.  O  tom  budi  posve  siguran.  Tako  ide  i  ovdašnjem  župniku,  ili  bolje  svima  čestitim 
svećenicima,  koji  više  cijene  svoj  obraz  i  pravo  Boga  i  njegove  Crkve  nego  Judine  pare». 

U  tom  je  svome  kleru  prednjačio  vlastitim  primjerom,  jer  se  bio  odrekao  baštine,  koja  bi  mu 
pripala,  a  i  čitav  život  u  nadbiskupskom  dvoru  i  kasnije  u  Krašiću  provodio  je  u  duhu  Kristova 
siromaštva  tako,  daje  u  svojoj  oporuci  mogao  napisati  (46): 

«Ja  ne  ostavljam  nikakve  imovine,  ni  pokretne  ni  nepokretne.  Što  god  sam  primao,  to  sam 
odmah  upotrebljavao  prema  propisima  Crkvenog  zakonika  pro  pauperibus  et  piis  causis. 
Prema  tomu  nemam  iza  smrti  što  ostaviti». 


6)  -  Osobni  susreti  s  klerom 


Zanimljivi  su  susreti  nadbiskupa  Stepinca  sa  zagrebačkim  klerom  prigodom  čestitanja  Nove 
godine,  kako  ih  opisuje  Kato- 


1938,  u  KL  89  (1937)  398;  br.  8513,  21.  VII.  1942,  u  KL  93  (1942)  359;  br.  8513,  21.  VII. 
1942,  u  KL  93  (1942)  359. 

(42)  Okružnica  svećenstvu  grada  Zagreba:  O  mjesečnoj  duhovnoj  obnovi ,  br.  8100,  21.  X. 
1944,  u  KL  95  (1944)523. 

(4S)  Pismo  kardinala  Stepinca  jednom  svećeniku,  14.  IV.  1956. 

(44)  Okružnica:  O pobožnosti  svećeničke  subote,  br.  2400,  ožujak  1943,  u  KL  94  (1943)  109 
si.  -  Pismo  kardinala  Stepinca  jednom  svećeniku,  1.  VI.  1957. 

(45)  Kardinalovo  pismo  jednom  svećeniku,  8.  VI.  1956. 

(46)  Oporuka  od  9.  X.  1959.  Kardinalova  pisma  jednom  svećeniku  od  4.  IX.  1957  i  29.  XII. 
1957. 

lički  list.  Govor,  što  gaje  prigodom  Nove  godine,  g.  1938,  izrekao  generalni  vikar  i  pomoćni 
biskup  Salis-Seewis,  vanredno  je  značajan  (47): 

«Kroz  punih  25  godina  —  veli  on  —  čestitao  je  zagrebački  kler,  svjetovni  i  redovni,  na 
današnji  dan  vašem  blage  i  slavne  uspomene  predšasniku,  nadbiskupu  Antunu,  sretnu  Novu 
godinu.  On  je  zadnjih  godina  izmoren  dobom  i  bolestima,  znao  tom  zgodom  reči:  'Ako  je 
volja  Božja,  da  stupim  pred  lice  njegovo,  mirno  ću  otići,  jer  ostavljam  u  osobi  svoga 
koadjutora  krepkog  i  dostojnog  nasljednika,  punog  duha  Božjega'. 

Blagopokojni  nadbiskup  Antun  ostavio  nas  je,  oplakivan  i  čašćen,  da  primi  nagradu  iz  ruku 
vrhovnog  pastira.  A  pastirsku  palicu  nad  milijun  i  po  vjernika  predao  je  u  vaše  ruke.  I  zato, 
eto  nas  danas,  na  prijelazu  iz  stare  u  novu  godinu,  da  vam,  preuzvišeni  nadbiskupe,  izrazimo 
svoje  dobre  želje. 

Još  su  nam  u  živoj  uspomeni  vaše  riječi,  izrečene  u  sjednici  kaptola,  prigodom  podsjećanja  na 
blage  uspomene  nadbiskupa  Antuna  i  nastupa  nadbiskupske  službe: 

'Potpuno  sam  svjestan  težine  bremena,  koje  pada  na  moja  leđa,  danas  još  više  negoli  sve  četiri 
godine,  otkako  sam  primio  biskupsku  konsekraciju'. 

Svi  mi  vam,  preuzvišeni  gospodine  nadbiskupe,  to  drage  volje  vjerujemo,  jer  znamo,  daje 
poziv  svakog  svećenika,  a  pogotovo  velesvećenika  ad  labores  et  sollicitudines,  a  u  današnja 
zla  i  borbena  vremena,  možda  čak  i  'ad  ponendam  animam  pro  ovibus  suis'.  Ali  podjedno  se 
usuđujemo  konstatirati,  na  vašu  utjehu,  da  ste  u  ove  četiri  godine  svoga  blagotvornog 
biskupskog  djelovanja  pokazali,  kako  duboko  shvaćate  svoju  uzvišenu  službu.  Pokazali  ste, 


da  u  punom  opsegu  primjenjujete  na  se  riječi  apostolskog  prvaka:  'Pascite,  qui  in  vobis  est 
gregern  Domini'  (48).  Ne  štedeći  sebe,  posvećujete  sve  svoje  sile  'u  trudu  i  mnogom 
nespavanju  i  navaljivanju  ljudi'  (49):  Katoličkoj  akciji,  Karitasu,  utemeljenju  novih  župa  u 
Zagrebu,  euharistijskim  kongresima,  kanonskim  vizitacijama,  štampi,  školi,  obitelji,  uređenju 
crkvenih  fondova,  konkordatu,  zaštiti  progonjenih  i  obrani  narodnih  svetinja,  stvaranju  dobrih 
odnosa  između  svećenstva  i  naroda,  Crkve  i  države. 

Sve  to  i  mnogo  drugo,  što  se  odvija  između  vaše  duše  i  eu- 

(47)  Zagrebački  kler  oko  nadbiskupa  u  novoj  godini,  u  KL  89  (1938)  1 . 

(48)  1  Petr  5,  2. 

(49)  2  Kor  6,  5. 

haristijskog  Spasitelja,  dokazom  su  svestranog  vašeg  interesa  i  žilava  rada  za  stvar  sv.  vjere  i 
za  Crkvu  i  za  povjerene  vam  vjernike,  kao  i  za  Hrvatski  Narod.  Ali  što  je  još  više,  dokazom  su 
stalnosti  vaše  vjere,  čistoće  vaše  ljubavi,  iskrene  želje  pravog  mira,  vaše  neumorne  brige, 
revnosti,  duha  ljubavi  prema  pravdi  i  istini.  Za  ta  dobra  istupate  odvažno  apostolskom 
prostodušnošću,  bez  obzira  spram  gore  i  dolje,  već  pogledom  na  svemogućeg  Upravitelja 
svijeta,  pravog  i  istinskog  Boga.  Istupate  pogledom  uprtim  na  dobro  Crkve,  na  istinska,  prava 
dobra  čovječanstva,  na  dušu  čovječju  i  život  vječni  prema  riječi  (50):  'Quid  prodest  homini,  si 
universum  mundum  lucretur,  animae  suae  vero  detrimentum  patiatur?  —  Što  koristi  čovjeku 
ako  dobije  sav  svijet,  a  izgubi  svoj  život?'» 

Biskup  Salis  zaključuje  riječima:  «No,  ako  bi  zloćom  ljudi  ipak  došlo  do  udaraca,  činilo  vas  to 
udaranje  jačim  i  otpornijim  po  onom,  koji  apostole  i  njihove  nasljednike,  velesvećenike,  jača 
virtute  ex  alto!  Bog  bio  dostojanstvo  i  ugled  vaš!  Bog  vaša  vlast  i  stalnost»! 


Značajan  je  zvuk  ovoga  govora  zbog  ciljanja  na  okolnosti,  koje  sliče  apokaliptičkima. 

Na  taj  značajni  govor  odgovorio  je  nadbiskup  Stepinac  jednostavno,  bez  fraza,  otvoreno  i 
iskreno!  Zahvalivši  na  dobrim  željama  nastavlja  (51): 


«U  prijašnja  vremena  dok  su  prilike  u  svijetu  bile  sređene,  mogla  bi  bila  čovjeka  u  mladim 
godinama  na  ovome  položaju  snaći  napast  da  se  poda  iluziji  o  lakoći  biskupske  službe.  Danas 
ta  pogibelj  otpada.  Jer  u  doba,  kad  se,  rekao  bih,  tresu  stožeri  zemlje,  prilike  u  svijetu  tako  su 
razrovane,  da  se  breme  biskupske  službe  čini  skoro  i  anđeoskim  ramenima  teško. 


Ta  zar  niste  vi  svi  svjedoci,  kako  Crkva  katolička  iskreno  želi,  da  među  ljudima  vlada  mir, 
pravda,  ljubav  i  sloga.  I  tko  ju  je  drugi  kadar  donijeti,  ako  ne  upravo  katolička  Crkva?  A  ipak 
zar  nismo  istodobno  svjedoci,  kako  se  po  čitavom  svijetu  baca  na  nju  drvlje  i  kamenje,  kao  da 
je  ona  kriva  za  sve  nesreće,  što  biju  čovječanstvo,  za  sve  neuspjehe,  što  ih  doživljuju 
pojedinci  i  skupine  u  nastojanju  oko  ostvarenja  svojih  planova.  Vi  ste  svi  svjedoci,  kako 
udaraju  na  Crkvu  Božju  i  groze  se  što 

(50)  Mt  16,  26. 

(51)  KL  89  (1938)  1. 

prikriveno,  što  otvoreno  upravo  oni,  koji  bilo  načelima,  što  ih  zastupaju,  bilo  načinom  rada  i 
života,  stvaraju  na  sve  strane  razdor  i  mržnju,  nemire  i  nesreće,  tako  da  i  mi  možemo  s  punim 
pravom  zavapiti  sa  psalmistom:  'Cum  his,  qui  oderunt  pacem,  eram  pacificus  —  Kad  o  mini 
govorim,  oni  sile  na  rat'  (51a).  Mjesto  da  traže  razloge  svojih  neuspjeha  u  gaženju  zakona 
Božjega,  oni  ih  traže  u  Crkvi  katoličkoj,  kao  da  i  danas  nema  jednaku  vrijednost  riječ 
Gospodnja:  'Miseros  facit  populos  peccatum  —  Grijeh  je  sramota  pucima'  (51b). 

Kako  dakle  ne  bi  oni,  kojima  je  povjereno  vodstvo  Crkve  Božje,  osjećali  teškoću  svoje 
dužnosti?  Ta  svijet  hoće,  da  se  oni  prilagode  njegovim  načelima,  njegovim  idejama,  koje  ne 
poznaju  Božjih  zakona  i  Božje  pravde  u  društvenom  životu.  Ako  je  pak  katkada  jezikom 
ispovijedaju,  djelima  je  niječu.  Smijemo  li  pak  mi  da  pristanemo  na  taj  zahtjev  za  volju  lažnog 
mira,  koji  konačno  vodi  u  propast  i  pojedince  i  skupine  i  narode?  Kad  bismo  mi  to  učinili, 
prilagodivši  se  nazorima  svijeta,  postali  bismo  protivnici  Božji  prema  riječima  apostola: 
'Quicumque  voluerit  esse  amicus  saeculi  huius,  inimicus  Dei  constituitur'  —  Tkogod  hoće  da 
bude  prijatelj  svijetu,  postaje  neprijatelj  Bogu  (52).  Kad  pak  valja  birati  između  Boga  i  svijeta, 
onda  za  nas  ne  može  biti  krzmanja,  niti  nas  može  obuzeti  strah  u  obrani  prava  Božjih.  Ne 
imponira  nam  nikakva  fizička  sila,  ni  materijalna  sredstva,  ni  broj  pristaša,  jer  mi  znamo  vrlo 
dobro,  da  je  'omnis  caro  foenum  —  svako  je  tijelo  kao  trava  (53),  koja  'danas  jest,  a  sutra  se  u 
peć  baca'  (54). 

Zato  smatramo,  daje  sigurnije  uzdati  se  u  Gospoda  negoli  u  ljude  prema  riječima  psalmiste: 
'Bonum  est  confidere  in  Domino,  quam  confidere  in  homine  —  Bolje  se  Bogu  uteći,  nego  se 
uzdati  u  čovjeka'  (55). 

Crkva  je  Božja  milenijska  i  božanska  institucija,  puna  životnog  iskustva.  Ona  je  'tamquam 
aurum  igne  probatum'  (56).  Crkva  poniženja,  progona  i  boli,  kako  bi  rekao  prorok.  Ona  znade, 
da  će  konačno  sve  to  proći,  ali  'Verbum  Domini  manet  in  aeternum  —  Riječ  Boga  našega 
ostaje  dovijeka'  (57). 

(51a)  Ps  1 19,  7.  -  Prijevodi  latinskih  rečenica  jesu  piščevi. 


(51b)  Izreke  14,  34. 


(52)  Jak  4,  4. 

(53)  lz  40,  6. 

(54)  Mt  6,  30. 

(55)  Ps  117,  8. 

(56)  Sirah  2,  5. 

(57)  Iz  40,  8. 

Ja  dakle  molim,  gospodo  i  braćo  svećenici,  sve  vas  prisutne,  a  i  one  koji  se  muče  u  pastvi,  i  to 
danas  više  nego  ikad;  sve  vas  molim  i  opominjem,  da  ne  klonete  pod  bremenom  svoje  službe. 
Znam  napose  sve  poteškoće  pastoralnog  klera.  Znam  vrlo  dobro  kako  neki  nesavjesni 
elementi  dižu  protiv  njih  glavu  i  žigošu  ih  kao  izrabljivače,  zaglupljivače  i  čak  kao  neke 
neprijatelje  Hrvatskog  Naroda,  njih,  koji  se  trude  dane  i  noći  za  njega  više  negoli  otac  i  majka. 
I  dok  su,  kao  Crkva  uopće,  bili  dobri  u  stisci,  sad  su  najednom  neprijatelji  puka!... 

Znadem,  rekoh,  poteškoće  našeg  pastoralnog  klera.  Njegove  poteškoće  bit  će  i  moje 
poteškoće.  Zajedno  ćemo  trpjeti  i  zajedno  se  radovati,  da  budemo  jedno  srce  ijedna  duša... 

Neka  vas  nijedna  poteškoća  ne  slomi,  već  naprotiv  neka  vas  sve  više  jača  imajući  na  umu 
obećanje  Krista  Spasitelja:  'Beati  eritis,  cum  maledixerint  vobis  et  persecuti  vos  fiierint,  et 
dixerint  omne  malum  adversus  vos  mentientes  propter  me  —  Blago  vama,  kad  vas  budu  grdili 
i  progonili  i  kad  vam  zbog  mene  budu  lažno  pripisivali  svaku  vrstu  opačine'  (58). 

I  dok  evo,  braćo  svećenici,  završujemo  staru  godinu,  polazimo  u  novu  s  novim  elanom  na  rad 
u  duhovnoj  izgradnji  našega  stada.  Dok  sve  oko  nas  u  svijetu  očajava,  što  će  biti  i  kako  će  biti 
u  budućnosti,  dotle  mi  krećemo  u  novu  godinu  puni  pouzdanja  u  Božju  pomoć  kao  i  uvijek. 
Ako  je  zlo  u  svijetu  nastalo  samo  odatle,  što  se  čovjek  udaljio  od  Boga  grijehom  i  opačinama, 
onda  je  jasno,  da  će  i  dobro  na  svijet  doći  samo  onda,  ako  se  čovjek  opet  vrati  k  Bogu 
otresavši  se  grijeha  i  opačina  pošavši  opet  putem  kreposna,  kršćanskog  života». 


Zatim  potiče  kler,  da  promiče  pučke  misije,  euharistijske  kongrese,  koji  se  namjeravaju  držati 
u  narednoj  godini: 


«Zbijmo  svoje  svećeničke  redove!  Za  ničim  protivnici  toliko  ne  teže  kao  za  tim,  da  pocijepaju 
naše  redove,  jer  i  oni  znadu,  što  znači  ona  Sv.  pisma:  'Funiculus  triplex  difficile  rumpitur  — 
Trostruko  se  uže  ne  kida  brzo'  (59).  I  zato  kao  što  oni  nastoje,  da  se  ulaskaju  jednima,  buneći 


ih  protiv  drugih,  da  onda  upropaste  i  jedne  i  druge,  tako  nastojmo  mi,  da  podupremo  jedan 
drugoga,  gdje  god  možemo,  jer  ćemo  onda  i  kraj  prorijeđenih  svojih  svećeničkih  redova  biti 
nepredobiva  tvrđava,  kao  što  go- 

(58)  Mt  5,  11. 

(59)  Prop  4;  12. 

vori  Sv.  pismo:  'Frater,  qui  adiuvatur  a  fratre  quasi  civitas  firma  —  Brat,  komu  pomaže  brat 
jači  je  od  tvrda  grada'»  (60). 


Slijedeće  se  godine  istom  zgodom  vraća  u  svom  govoru  na  poteškoće,  s  kojima  se  mora  boriti 
dušobrižni  kler  (61):  «Bolna  je  također  stvar,  kad  čujemo  s  mnogih  strana,  kako  se  našem 
pastoralnom  kleru  prave  neprilike  sa  strane  nesavjesnih  elemenata,  koji  misle,  daje 
najglavnije  blatiti  i  klevetati  svećenika.  Ali  neka  taj  mukotrpni  kler  ima  na  pameti,  daje  bio 
napadan  i  njihov  Učitelj,  Isus  Krist,  a  'nije  učenik  nad  Učiteljem1  (62).  Konačno  neka  ga  tješi 
činjenica,  da  redovito  ne  napadaju  ljudi,  kojima  je  čista  savjest,  nego  oni,  kojima  je  već  sama 
pojava  svećenička  memento,  da  valja  promijeniti  život,  jer  nije  u  redu». 

U  ratno  vrijeme  on  rado  javno  daje  priznanje  radu  i  zaslugama  svoga  klera  za  duhovni  i 
vremeniti  napredak  Hrvatskog  Naroda.  Toplim  ih  riječima  i  pismom  potiče,  da  ne  klonu 
duhom,  već  neka  imadu  neograničeno  pouzdanje  u  dobrotu  Božju  (63). 

Na  osvitu  godine  1944  posebno  je  naglasio  i  pohvalio  zamjerni  rad  klera  na  karitativnom 
polju,  koji  je  u  ono  ratno  vrijeme,  slijedeći  poziv  svoga  nadbiskupa,  s  neobičnom 
požrtvovnošću  sakupljao  hranu  za  naše  pasivne  krajeve  i  s  punim  osjećajem  kršćanske  ljubavi 
smještao  izbjegličku  djecu  kod  imućnijih  obitelji.  Bila  je  to  svijetla  i  utješna  pojava  na  onako 
tmurnom  obzorju  ratnoga  vremena  (64). 

Ako  se  pogled  svrne  na  nadbiskupov  susret  s  pojedinim  svećenicima,  valja  prije  svega 
naglasiti,  daje  svaki  pojedini  svećenik  mogao  mirne  duše  prići  k  skromnom  i  poniznom 
nadbiskupu,  da  mu  izloži  svoje  poteškoće  i  potrebe,  siguran,  da  će  naići  na  razumijevanje  i 
dobrohotno  uvaženje  svojih  molbi.  Nadbiskupova  dobrota  i  požrtvovnost  bile  su  doskora 
svima  poznate.  Svojim  svećenicima  je  išao  tako  daleko  u  susret,  da  ih  je  primao  i  izvan 
vremena,  koje  je  bilo  predviđeno  za  primanje.  Da  mu  prištedi  takav  izvanredni  napor  i 
vrijeme,  kler  je  otvoreno  izrazio  želju,  koju  je  njegova  okolina  u  ordinarijatu  usvojila  davši 
obavijest,  prema  kojoj  su  se  dani  i  satovi  tih  posjeta  ograničavali  (65). 

(60)  Izreke  18,  19. 

(61)  Novogodišnje  čestitanje  klera  svome  nadbiskupu,  u  KL  90  (1939)  4. 


(62)  Mt  10,  24. 

(63)  Čestitanje  kod preuzv.  g.  Nadbiskupa,  u  KL  94  (1943)  9  si. 

(64)  Novogodišnja  čestitka  klera  Nadbiskupu,  u  KL  95  (1944)  11. 

(65)  Primanje  kod  Nadbiskupa-koadjutora,  u  KL  87  (1936)  545. 

U  saobraćaju  sa  svećenicima  bio  je  jednostavan,  pa  su  i  svećenici  prema  njemu  zauzimali 
naravan  i  nenamješten  stav.  Jedan  odlični  svećenik  iz  zagrebačke  okolice  piše  (66):  «Bio  sam 
svaki  mjesec  kod  njega.  Rekao  sam  mu  u  šaljivom  tonu:  Ako  vam  je  tko  na  muku,  oslobodit 
ću  vas.  Ako  vam  je  potreban,  onda  me  pošaljite  van!» 

Najednom  svećeničkom  sastanku  nadbiskup  je  preporučivao  svećenicima,  da  rasprodaju 
crkveno  zemljište.  Tada  mu  jedan  od  nazočnih  župnika  reče  (67): 

—  Lojzek,  zemlja  nas  uzdržava.  On  će  na  to: 

—  Dragi,  zemlja  bu  na  te  pala! 

Kad  bi  mu  u  vrijeme  prevrata  stigla  vijest,  daje  koji  od  svećenika  bio  ubijen,  on  je  zbog  toga 
trpio  i  sastavljao  je  točan  popis  imena  ubijenih  svećenika,  spominjao  bi  ih  pred  ostalim 
svećenicima  (68). 

Sa  svojim  je  svećenicima  trpio,  išao  im  u  susret  i  materijalno  je  pomagao,  ukoliko  mu  je  bilo 
moguće.  Tako  je  podmirio  iznos  globe,  na  koju  je  kapelan  u  Štrigovi  Juraj  Miklaužić  bio,  16. 
kolovoza  1940,  nepravedno  kažnjen  od  kotarskog  poglavarstva  (69). 

Dogodilo  se,  da  su  dvojica  svećenika  upravo  završili  vojnu  službu  u  Kragujevcu  i  već  su 
obukli  civilno  odijelo  i  bili  spremni  da  se  vrate  svojim  kućama.  Kadli  sretnu  na  ulici  dvojicu 
slovenskih  kolega,  koji  su  išli  na  dopust  i  šaleći  se  s  njima  zamijenili  su  vojničke  kape. 
Međutim,  sretnu  jednog  kapetana,  koji  je  išao  u  društvu  dviju  ženskih  osoba  i  Slovenci  ga 
pozdrave  u  civilnim  šeširima.  Kapetan  ih  zaustavi  i  zatraži  njihova  imena.  Prva  dvojica,  da 
spase  kolege,  prišapnu  im  neka  kažu  njihova  imena,  jer  su  oni  već  završili  vojnu  službu,  pa  im 
se  neće  ništa  dogoditi.  No,  kad  su  hrvatski  svećenici  stigli  u  Zagreb,  doznali  su,  da  su  kažnjeni 
na  mjesec  dana  zatvora. 

Nadbiskup  doznavši  za  taj  dogođaj,  odmah  je  posredovao  kod  srpskog  generala  Pantelije 
Jurišića,  zapovjednika  IV.  armijske  oblasti.  No,  od  njega  je  saznao,  da  se  takva  kazna  zatvora 
oprašta  jedino  kraljevim  ukazom.  Ipak  je  postigao  to,  da  im  je  zatvor  bio  snošljiviji,  jer  su  se 
samo  kroz  mjesec  dana  morali  prijavljivati  i  nešto  raditi  u  uredu  generala  Jemrića  (70). 

(66)  Saopćio  mgr.  Leopold  Rusan,  13.  X.  1961. 


(67)  Saopćio  o.  Ladislav  Harapin,  koji  je  prisustvovao  tom  sastanku. 

(68)  Novogodišnje  čestitanje  u  nadbiskupskom  dvoru,  u  KL  96  (1945)  10. 

(69)  Progoni  u  Štrigovi  i  Raskrižju,  u  KL  91  (1940)  424. 

(70)  E.  BELUHAN  KOSTELIĆ,  Stepinac  govori  68. 

Kad  ga  je  jednog  dana  posjetio  u  Krašiću  jedan  svećenik,  koji  je  izgledao  vrlo  zapušten  u 
svojoj  vanjštini  i  bio  loše  odjeven,  Stepinac  gaje  zadržao  na  objedu  i  nastojao  mu  je  iskazati 
posebnu  pažnju.  Posebnom  je,  naime,  ljubavlju  susretao  sve  ponižene  i  povrijeđene  (71). 

Primajući  svećenike,  zanimao  se  za  njihove  pastoralne  pothvate  i  uspjehe,  poticao  ih  je,  da  se 
služe  nadnaravnim  sredstvima  za  buđenje  vjerskog  života  vjernika. 

Jednoć  dođe  k  njemu  jedan  mladi  svećenik,  upravitelj  vrlo  zapuštene  župe,  u  kojoj  djeca 
uopće  nisu  išla  u  crkvu,  a  polazak  vjernika  na  nedjeljnu  misu  bio  je  vrlo  slab,  katehizacije  nije 
bilo,  na  prvi  petak  bilo  je  u  crkvi  samo  desetak  osoba.  Nadbiskup  je  sokolio  mladog 
upravitelja  župe  riječima  (72):  «Samo  vi  nastavite.  Pobožnost  prema  Srcu  Isusovu  i  Majci 
Božjoj  probit  će  i  najdeblji  led.  Vjernici  će  se  pokrenuti.  Mislite  na  to,  da  dovedete  časne 
sestre,  jer  će  one  dobro  djelovati  na  ženski  svijet.  Pomalo  pripravljajte  vjernike  na  pučke 
misije,  koje  će  prodrmati  zaspale  savjesti.  Imajte  pouzdanje  u  Boga  i  sve  će  ići». 

Na  sličan  je  način  i  druge  svećenike  poticao  na  revnost  u  svećeničkoj  službi  za  duhovno  dobro 
vjernika. 

Kad  je  u  Krašiću  jednoga  dana  saznao,  daje  došao  u  kuću  neki  svećenik,  iako  je  bio  bolestan, 
sišao  je  iz  prvoga  kata  u  župni  ured  s  obrazloženjem  (73):  «Idem  dolje,  kad  imamo  takva 
gosta». 

Kako  je  bio  srdačan  sa  svojim  svećenicima,  razabire  se  i  iz  slijedeće  crtice.  Kad  je  potkraj  rata 
jednoga  dana  boravio  u  brezovičkom  karmelu,  posjetio  gaje,  26.  srpnja  1944,  vinagorski 
župnik  Ivo  Vukina  u  želji,  da  vidi  svoga  nadbiskupa,  možda  posljednji  put  u  životu.  Bilo  je 
oko  dva  i  po  sata  poslije  podne,  kad  je  Vukina  stigao  u  karmel.  Čim  gaje  nadbiskup  ugledao, 
vrlo  se  i  ugodno  iznenadio  i  šaljivo  rekao  (74): 

—  Evo  Vuka!  A  što  vas,  Vuče,  nosi  ovamo? 

—  Želja,  da  vas  još  jednom  vidim. 

—  Vuče,  a  jeste  li  ručali? 

—  Preuzvišeni,  da  sam  ručao,  izgubio  bih  autobus.  Nadbiskup  ga  odmah  odvede  u 
blagovaonicu,  pozvoni  na  prozorčić  časnim  sestrama  te  im  reče: 


Tu  je  jedan  gladni  vuk,  imate  li  što  za  njega? 


(71)  Saopćio  Leopold  Povše. 

(72)  VD  IV  139. 

(73)  VD  III  16. 

(74)  IVO  VUKINA,  Zadnji  put  kod  nadbiskupa  Stepinca,  u  Glasnik  Srca  Isusova  i  Marijina 
17  (Salzburg  1965)27. 

Sestra  mu  odgovori,  da  će  se  već  nešto  naći.  Za  kratko  vrijeme  sestra  je  stavila  u  prozorčić 
jelo,  pozvonila  i  okrenula  tzv.  vrtuljak  ili  rotu.  Nadbiskup  je  pošao  k  prozorčiću,  uzeo  jelo  i 
donio  pred  župnika  rekavši: 

—  Nema  moga  dečka  ovdje,  pa  ću  vas  ja  podvoriti,  da  budete  pravi  moj  gost. 

O  tim  osobnim  nadbiskupovim  dodirima  sa  svećenicima  piše  jedan  svećenik  kratko,  ali 
značajno  (75):  «0,  kako  je  bio  uvijek  velik  u  osobnom  kontaktu  sa  svojim  svećenicima!« 

Odnos  nadbiskupa  Stepinca  prema  svećenicima  opisuje  njegov  kolega  kanonik  Kolarek 
slijedećim  riječima:  «Na  objedima  prigodom  krizme  nije  mnogo  govorio.  Rano  je  ustajao  od 
stola  i  pošao  se  odmoriti.  Kasnije,  kad  je  već  upoznao  svoje  svećenstvo,  bio  im  je  dobar  otac, 
onakav,  kakva  Drugi  vatikanski  koncil  traži  da  bude  biskup.  Osobito  je  bio  dobar,  kada  se 
radilo  o  svećeniku,  koji  je  bilo  što  pogriješio,  pa  gaje  morao  pozvati  na  odgovornost.  Jedan 
već  pokojni  svećenik  kazivao  je,  što  su  mu  pripovijedali  kolege,  koje  je  on  morao  pozvati  na 
odgovornost.  Kada  je  taj  svećenik  išao  u  dvor  k  nadbiskupu,  pratio  gaje  osjećaj  straha.  Bojao 
se,  što  li  će  mu  ozbiljni  nadbiskup  kazati?  A  kada  se  vraćao,  išao  je  lagan  kući.  Trebalo  je 
priznati  svoju  pogrješku  i  muževno  obećati,  da  će  se  popraviti.  Nadbiskup  mu  je  dao  odmah 
ruku  pomimicu.  Ponudio  mu  je  premještaj,  ako  je  bilo  potrebno,  ali  tako  da  sam  zatraži  i  neko 
određeno  mjesto.  I  stvar  je  bila  gotova. 

Bio  je  jedan  svećenik,  koji  nije  smio  ispovijedati.  Godinama  se  radilo  na  tome,  da  mu  se  ta 
zabrana  digne,  ali  bez  uspjeha.  Tada  se  taj  iz  očaja  podao  piću.  Morao  je  pred  nadbiskupa. 
Svećenik  se  pred  njime  izjadao  i  isplakao,  no  s  njime  je  počeo  i  sam  nadbiskup  plakati.  Kada 
je  nesretni  svećenik  dao  poštenu  riječ,  da  će  se  ostaviti  pića,  nadbiskup  mu  je  pružio  ruku. 
Svećenik  je  održao  svoju  riječ.  I  nije  to  bio  jedini  takav  slučaj«. 

Sam  je  nadbiskup  Stepinac,  govoreći  jednom  o  takvu  slučaju,  rekao  (76):  «Ja  razumijem 
ljudske  slaboće.  Svećenik  može  duboko  pasti,  i  ja  ga  za  to  neću  osuditi.  Kao  biskup  želim  da 
budem  pravi  otac.  I  kad  vidim,  da  jedan  ovakav  priznaje  i  žali  svoj  slučaj,  onda  rado 
opraštam.  Ali  kad  netko  uporno  ustraje  u  grijehu  i  neće  da  se  popravi,  onda  je  to  —  ljudski 
govoreći  —  neoprostivo. 


(75)  I.  KOROT,  Nedovršena  eroica  nadbiskupa  Stepinca  7. 


(76)  VD  II  229  si. 

Bio  je  jedan  mladi  svećenik  i  doista  je  duboko  pao.  Pozvao  sam  ga  na  odgovornost.  Sve  je 
priznao,  obećao  je,  da  se  to  nikada  više  neće  ponoviti.  Rekao  sam  mu:  Ajde,  sinko,  obavi 
duhovne  vježbe,  počni  iznova  novim  elanom,  a  ja  ću  prijeći  preko  svega  kao  da  nikada  ništa 
nije  ni  bilo.  Tako  sam  i  postupao.  Zaboravio  sam  sve». 

U  jednom  pismu  mgr.  Bakšiću,  koji  je  imao  nastupiti  službu  generalnoga  vikara,  nadbiskup 
piše  slijedeće:  «Moram  istaći,  da  meni  nije  ni  na  kraj  pameti  uništiti  ovoga  ili  onoga 
svećenika,  jer  kaže  kanon:  'Meminerint  episcopi  se  esse  pastores  non  percussores'.  Kad  dakle 
tražim  odlučnost,  tražim  je  samo,  da  se  zalutali  vrate  na  pravi  put  i  kad  to  učine,  odstrane 
sablazan...,  ja  im  od  sveg  srca  sve  opraštam  i  sve  predajem  zaboravi,  i,  ako  se  smijem 
poslužiti  riječima  Gospodinovim,  'projiciens  post  tergum'  sve  njihove  zablude  i  pogrješke. 
Ono,  što  me  boli,  to  je  upornost  i  otvrdnulost  u  zlu,  i  tu  se  mora  odrezati  bolesni  ud,  da  ne 
pokvari  čitavo  tijelo». 

Nastavlja  kanonik  Kolarek  (77):  «Druga  lijepa  odlika  nadbiskupova  s  obzirom  na  svećenike, 
bilo  je  njegovo  povjerenje  u  suradnike.  Nije  mogao  dospijevati  sam  na  sve.  On  je  bio  toga 
svjestan.  Zato  je  svojim  suradnicima,  koje  je  sam  odabirao,  iskazivao  povjerenie.  Kada  je 
trebalo  napisati  koju  okružnicu,  povjerio  je  to  kojemu  svećeniku  iz  svoje  bliže  okoline.  Po 
izrađenom  zadatku  nije  precrtavao  ili  črčkao,  već  je  potpisao,  kako  je  dobio  u  ruke.  Što  više 
svoje  je  govore  i  okružnice  koji  put  dao  pročitati  kome  od  bližih  suradnika,  i  primao  zahvalno 
primjedbe  i  uvaživao  ih.  Iako  poglavar,  bio  je  ponizan,  skroman,  nesebičan.  Svećenici  nisu 
nikad  osjetili,  da  se  zalaže  za  svoju  osobnu  čast,  ili  da  se  osjeća  povrijeđenim.  Za  njega  je 
postojala  samo  Božja  stvar  i  za  nju  se  zalagao  čitavim  svojim  bićem. 

Treća  karakteristika  njegova  u  odnosu  prema  svećenicima  bilo  je  zajedničko  savjetovanje  u 
važnim  pitanjima.  Sakupio  bi  oko  sebe  više  povjerljivih  suradnika.  S  njima  je  raspravljao  o 
svim  pitanjima,  koja  su  se  svakoga  tjedna  otvarala.  Kazivao  je,  da  bi  bio  bolje  učinio,  daje 
čitavo  vrijeme  tako  radio». 

3.  -  NADBISKUP  I  NJEGOVI  VJERNICI 

Kako  je  nadbiskup  Stepinac  saam  posjedovao  jaku  i  živu  vjeru  u  otajstva  od  Boga  otkrivena, 
tako  ju  je  nastojao  pretočiti  i  u 


(77)  KOLAREK  3-4. 

Narod  Hrvatski.  Vidio  je,  kako  je  vjera  u  narodu  zbog  ratnih  i  poratnih  prilika  bila  izložena 
mnogim  i  velikim  pogibeljima.  Smatrao  je  rad  oko  jačanja  i  oživljavanja  vjere  u  Hrvatskom 
Narodu  svojom  najprečom  dužnošću. 

1)  -  Promicanje  vjere  u  Hrvatskom  Narodu 

Nadbiskup  je  Stepinac  umio  izrabiti  razne  prilike,  da  ojača  sv.  vjeru  u  svom  narodu.  Za 
vrijeme  njegova  biskupovanja  pružile  su  se  dvije  lijepe  prilike  za  to. 


Godine  1935  bila  je  30-godišnjica,  otkako  je  sv.  Pijo  X  proglasio  blaženim  našega  zemljaka 
Marka  Križevčanina,  mučenika  za  sv.  vjeru.  Na  Bogojavljenje  g.  1935  izdade  Stepinac  još 
kao  koadjutor  okružnicu  upravljenu  kleru  i  vjernicima,  u  kojoj  dok  opisuje  svijetli  i  junački 
lik  bi.  Marka  Križevčanina  i  njegovu  jaku  i  živu  vjeru,  potiče  na  zdušno  razmišljanje  (78): 

Ponajprije  spominje,  kako  mnogi,  koje  je  sv.  majka  Crkva  u  svom  krilu  odgojila,  odvraćaju 
uši  od  istine  Božje  i  okreću  svoje  lice  od  Crkve.  Toj  žalosnoj  pojavi  traži  on  razloge.  Jedan 
razlog  nalazi  u  tome,  što  neki  traže  puste  zemaljske  probitke  kao  Ezav,  koji  je  prodao  svoje 
prvorođenstvo  za  zdjelu  leće.  Drugi  zanemarujući  milosti,  nisu  učvrstili  svoju  vjeru  pa  je 
svaki  vjetrić  ili  novotarija  kadra  da  ih  poruši  kao  stablo  bez  korijenja.  Neki  opet  traže  u  vjeri 
svoje  želje  ostvariti,  a  ne  svetost  života  i  ispunjavanje  volje  Božje.  Ovakvi  ne  ljube  Crkvu, 
kako  to  Isus  traži.  Poziva  zatim,  da  se  svi  ugledaju  u  bi.  Marka  Križevčanina. 

Navodi  Blaženikove  riječi,  kojima  je  otklonio  sve  zamame  i  ponude  kalvinaca:  «Druge  vjere 
ne  poznajem  nego  katoličku,  a  nju  ću  s  Božjom  pomoći  do  posljednjega  daha  držati,  pa  nema 
obećanja,  koja  bi  me  sklonila,  daje  ostavim». 

Opisuje  teške  i  razne  muke,  kojima  su  kalvinci  mučili  bi.  Marka,  a  koje  nisu  zaostajale  za 
mukama  prvih  kršćana  u  doba  poganskih  progona  u  rimskoj  državi.  Nastavlja  zatim: 

«I  sada  udaraju  na  Crkvu  katoličku  valovi  sa  svih  strana,  valovi  krivovjerja  i  bezboštva.  Čas 
podmuklo,  čas  otvoreno,  sad  štampom  (novinama  i  knjigama),  sad  živom  riječju,  katkada  pod 
plaštem  narodnih  probitaka,  katkada  pod  izlikom  društvenog  napretka,  ali  svi  ti  udarci 
smjeraju  jednome  cilju  —  da  poruše  rimokatoličku  Crkvu.  Svi  ti  pokusi  hoće  da  nas  odcijepe 
od  prave  Grkve  Isusove  i  od  njezine  glave  Sv.  Oca  Pape.  što  ćemo  mi  na  sve 

(78)  Okružnica:  O  bi.  Marku  Križevčaninu,  u  KL  87  (1935)  13. 

to?  Učinit  ćemo  ono,  što  radi  bršljan.  Kad  ga  vjetar  bije,  on  se  još  jače  pričvrsti  uz  tvrdi  hrast. 
Tako  i  mi,  prionimo  uz  Crkvu  rimokatoličku  i  njezinu  duhovnu  glavu  Sv.  Oca  Papu,  po 
primjeru  bi.  Marka  Križevčanina». 

Napokon  je  spomenuo,  kako  su  bi.  Marka  kalvinski  vojnici  lišili  crkvenih  dragocjenosti  i 
doviknuli  mu:  «Spremaj  se  na  smrt!»  A  kad  ih  je  upitao:  «Zašto?»  Oni  mu  odgovoriše:  «Jer  si 
papist! » 

Nadbiskup  je  na  to  nadovezao:  «Papisti!  Nerijetko  se  dovikuje  i  nama  danas  ta  riječ.  No,  mi 
rimokatolici  ne  trebamo  se  toga  ni  najmanje  stidjeti,  jer  je  to  volja  Božja  i  zapovijed,  da  Sv. 
Oca  Papu  poštujemo  kao  vrhovnu  glavu  Crkve  i  tu  naredbu  Kristovu  ne  smijemo  nikada 
pogaziti,  pa  ni  uz  cijenu  života». 


Dinga  lijepa  prigoda  za  ojačanje  sv.  vjere  bila  je  1300-godišnjica  prvih  veza  Hrvata  sa  Sv. 
stolicom  i  početka  njihova  pokrštavanja.  Nadbiskup  Stepinac  je  za  vremena  počeo  na  to 
misliti.  Kad  je  blagoslovio  novu  kapelu  Krista  Kralja  i  kapelu  sv.  Petra  i  Pavla  u  Kalničkoj 
Kapeli,  27.  lipnja  1937,  pohvalio  je  Kapeljane,  što  na  svojim  kalničkim  obroncima  obnavljaju 
staru  hrvatsku  pobožnost  prema  sv.  Petru  i  izrazio  je  već  onda  nadu,  da  će  isto  učiniti  cijeli 
Hrvatski  Narod  četiri  godine  kasnije,  kad  se,  naime,  bude  slavila  1300-godišnjica  prvih  veza 
Hrvatskog  Naroda  sa  Sv.  stolicom  i  početak  njihova  pokrštavanja  (79). 

Pod  njegovim  je  predsjedanjem  hrvatski  episkopat,  27.  siječnja  1939,  izdao  posebnu 
zajedničku  poslanicu  na  sve  hrvatske  katolike  o  toj  izvanrednoj  godišnjici  i  pozvao  ih,  daje 
dolično  proslave  (80).  Episkopat  u  toj  poslanici  prikazuje,  kako  su  Hrvati  iz  zakarpatske 
Velike  Hrvatske,  na  poziv  bizantskog  cara  Heraklija,  navalili  na  Avare,  potisnuli  ih  na  sjever  i 
zauzeli  njihovu  zemlju,  tj.  onu  koju  Hrvati  i  danas  nastavaju.  Oslobodivši  u  tim  krajevima 
kršćanske  gradove  po  Dalmaciji  od  avarske  najezde,  Hrvati  su  došli  u  dodir  s  kršćanskim 
svijetom  i  zapazili,  kako  se  jedino  kršćani  bore  za  kulturu  i  slobodu  naroda,  dok  ostali  svijet 
ruši  ove  tekovine.  Budući  da  nisu  nastupali  neprijateljski  prema  kršćanima,  koje  su  zatekli, 
počelo  se  među  njima  širiti  najpovoljnije  raspoloženje  i  prema  samoj  kršćanskoj  vjeri.  To  se 
raspoloženje  novom  providnosnom  okolnošću  još  većma  unaprijedilo. 

(79)  Hrvatska  straža,  3.  VII.  1937. 

(80)  Poslanica  episkopata  prigodom  1.300-godišnjice  prvih  veza  Hrvata  sa  Sv.  stolicom,  u 
KL  90  (1939)  133  sk,  145  si.,  157  si. 

Papa,  naime,  Ivan  IV,  podrijetlom  iz  Dalmacije,  koji  je  godine  640  naslijedio  papu  Severina, 
sjetio  se  svoga  rodnoga  kraja,  te  je  poslao  u  sadašnju  Hrvatsku  svetoga  i  nadasve  pouzdanog 
opata  Martina,  s  mnogo  novčanih  sredstava,  da  u  Dalmaciji  i  Istri  otkupljuje  sužnje,  koje  su 
Avari,  a  možda  i  pridošli  Hrvati  zarobili,  da  skuplja  moći  sv.  mučenika  i  da  ih  donese  u  Rim. 
Donesene  je  moći  papa  pohranio  u  novosagrađenoj  crkvi  pokraj  lateranske  krstionice,  koju 
posveti  solinskim  mučenicima  Venanciju,  Anastaziju,  Mavru  i  mnogim  drugima. 

Iako  je  papa  Ivan  IV  već  nakon  dvije  godine  preminuo,  pažnjom  koju  je  posvetio  Dalmaciji  i 
Istri,  pokazao  je  novonadošlim  Hrvatima,  daje  rimska  Crkva  na  čelu  vjere,  kojoj  je  glavni  cilj 
nijetiti  pravu  i  djelotvornu  ljubav.  Htio  je,  da  novome  narodu,  Hrvatima,  sama  ljepota  i 
uzvišenost  kršćanstva  djelima  ljubavi  progovori  i  tako  ih  privuče  Kristu,  koji  je  «prošao  čineći 
dobro»  (81). 

Papin  legat  opat  Martin  prošao  je  Dalmacijom  i  Istrom  i  ublaživao  bijedno  stanje  robova, 
nastojeći  udobrovoljiti  nove  gospodare  zemlje.  Bez  sumnje  je  tadašnji  vladar  Hrvata  bio 
obaviješten  o  tom  poslanstvu  i  pristao,  da  razvija  svoju  misiju,  jer  je  papin  legat  mogao  ne 
samo  mimo  doći  već  i  proputovati  zemljom  uz  pratnju,  zaštitu  i  gostoprimstvo  hrvatskog 
vladara.  On  je  izvršio  to  poslanstvo  u  ime  papino  pun  dobrote  i  samilosti. 


Iz  toga  početnog  zahvata  pape  Ivana  IV  slijedile  su  dalekosežne  posljedice.  Kršćanstvo  je 
počelo  osvajati  srca  Hrvata.  Oni  su  se  počeli  pokrštavati,  a  s  vjerom  i  sv.  krštenjem  razvilo  se 
kod  njih  posebno  štovanje  sv.  Petra  i  odanost  njegovim  nasljednicima.  Time  su  se  Hrvati 
zauvijek  opredijelili  za  prosvjetu  i  uljudbu,  koju  je  kršćanstvo  pod  vodstvom  rimskih  papa 
njegovalo  i  širilo. 

Već  četrdeset  godina  nakon  toga  poslanstva  pape  Ivana  IV  papa  sv.  Agaton  (678-681)  ubraja  i 
Hrvate  među  kršćanske  narode  u  Evropi.  S  njima  je  sklopio  međunarodni  ugovor.  Hrvatski 
Narod  se  stavio  pod  zaštitu  sv.  Petra,  koju  mu  papa  u  ime  svoje  i  svojih  nasljednika 
zajamčuje,  a  Porga  (Borko),  koji  je  tada  vladao  Hrvatima,  u  ime  svoje  i  u  ime  svoga  naroda 
obećaj  e,  da  neće  nikada  poduzimati  nepravednih  i  osvajalačkih  ratova.  U  razmaku,  dakle,  od 
g.  640  do  g.  681  tj.  kroz  40  godina,  Hrvati  su  već  primili  sv.  krštenje  i  bili  ubrojeni  među 
kršćanske  narode. 

(81)  Dap  10,30. 

Dakle,  godine  1941  navršilo  se  1300  godina,  otkako  su  počele  prve  veze  Hrvata  s  rimskim 
papama,  a  to  je  ujedno  bio  i  početak  njihova  pokrštavanja.  Hrvatski  Narod  je  kroz  tih  1300 
godina  ostao  vjeran  tom  opredjeljenju  svojih  pređa,  te  se  stalno  opirao  prodiranju  i 
navaljivanju  kako  istočnoga  raskola,  tako  i  hladnoga  sjevernog  protestantizma  i  južnjačkog 
islama.  U  Rimu  još  danas  postoji  kraj  lateranske  krstionice  kapela  sv.  Venancija  i  drugova, 
solinskih  mučenika,  s  prekrasnim  mozaikom.  Taj  mozaik  prikazuje  ove  mučenike  i  lik  Ivana 
IV.  On  je  vjerodostojan  svjedok  iz  davnih  vremena,  kad  su  se  Hrvati  doselili  na  jug  i  kad  je 
počelo  njihovo  pokrštavanje  (82). 

Nadbiskup  Stepinac  je  htio,  da  ova  1300-godišnjica  podsjeti  Hrvate  na  neizmjerne  darove  i 
vrednote,  koje  su  primili  od  katoličke  Crkve.  Zato  je  odlučio  da  učini  sve,  da  ova  rijetka 
godišnjica  bude  ne  samo  dostojno  spominjana  vanjskim  svečanostima,  već  da  se  u  Hrvatskom 
Narodu  oživi  i  probudi  do  najvišeg  stupnja  duhovna  snaga  tih  vrednota  i  darova  kršćanstva. 
Češće  je  isticao  kako  sv.  vjera,  iako  samo  tinja  u  srcima,  ipak  ima  snagu,  da  popravi  i  poboljša 
ćudorednost  i  zle  običaje  ne  samo  pojedinaca  nego  i  naroda. 

Da  tu  moć  sv.  vjere  slikovito  prikaže,  prispodablja  sv.  vjeru  sjajnoj  i  toploj  sunčanoj  zraci, 
koja  iza  zimskog  mrtvila  iz  zemlje  izvlači  zelenilo  trave,  stabala,  ljepotu  cvijeća.  Prispodablja 
je  i  alatu,  kojeg  je  propali  majstor,  zanemarivši  svoj  zanat,  ipak  zadržao.  Vjera  će  kao  topla 
sunčana  zraka  izvabiti  iz  duše  zelenilo  života  i  procvat  kreposti.  Ona  će  kao  dobar  obrtni  kov 
alat  pridići  vjernika,  ako  se  samo  htjedne  njime  služiti  (83). 

Bio  je  to  zaista  velik  i  opsežan  zadatak.  Da  se  to  ostvari,  nadbiskup  je  založio  sve  svoje 
sposobnosti,  snagu  i  pokretnost  te  osnovao  poseban  odbor,  koji  se  imao  brinuti,  da  se  sve 
provede.  No,  punim  pravom  se  može  tvrditi,  daje  on  bio  glavni  i  najgorljiviji  pokretač 
čitavog  toga  pothvata  i  djela  svestrane  vjersko-ćudoredne  obnove  Hrvatskog  Naroda. 


Već  je  u  ožujku  ta  poslanica  bila  tiskana  u  Zagrebu  i  razaslana  svim  hrvatskim  biskupima  s 
molbom,  da  u  narudžbi  jave  koliko  primjeraka  žele,  da  im  se  pošalje  (84). 

(82)  St.  SAKAC,  Sto  smo  primili  od  sv.  braće  Cirila  i  Metodija,  u  Život  17  (1936)  97-1 12.  - 
Isti,  Kada  je  počelo  krštenje  Hrvata?  u  KL  91  (1940)  307  si. 

(83)  Kardinalova  pisma  jednom  redovniku,  29.  XII.  1958,  ijednom  župniku,  28.  VIII.  1959. 

(84)  Dopis  dr.  Franje  Šepera,  16.  III.  1939. 

2)  -  Nacrt  duhovne  obnove 

Nadbiskup,  kao  predsjednik  biskupskih  sastanaka,  razasla  svim  hrvatskim  biskupskim 
uredima  nacrt  priprave  za  tu  proslavu  s  molbom,  da  ga  prouče  i  saopće  svoje  mišljenje  o 
njemu  kao  i  možebitne  opaske  i  prijedloge,  da  se  uzmogne  ustaliti  konačni  raspored. 

Dobivši  od  njih  odgovore,  dao  je  nacrtu  konačni  oblik  te  ga,  24.  lipnja  1939,  razasla  svim 
hrvatskim  biskupima.  Prema  tome  nacrtu  glavni  cilj  proslave  ima  biti  vjersko-ćudoredni 
preporod  Hrvatskog  Naroda,  napose  obiteljskoga  života,  i  oživljavanje  smisla  za  društveno- 
karitativnu  djelatnost. 

Pred  glavnu  vanjsku  proslavu  g.  1941  ima  se  obaviti  od  Došašća  g.  1939  do  Uskrsa  g.  1940 
priprava,  kojoj  će  biti  jezgra  pučke  misije  i  duhovne  vježbe.  Pučkim  je  misijama  cilj 
cjelokupna  obnova,  a  duhovnim  vježbama  podizanje  i  stvaranje  cvijeta  katoličkog  društva. 
Plod  ove  priprave  ima  biti  uvođenje  katoličke  akcije  u  sve  župe. 

Korizma  godine  1940  ima  biti  vrijeme  pokorničkih  djela,  da  se  Bogu  dade  zadovoljština  za 
narodne  grijehe,  a  mjesec  svibanj  ima  poslužiti  stvaranju  neposrednog  duhovnog 
raspoloženja.  Uz  to  se  ima  provesti  opća  molitvena  djelatnost  za  kanonizaciju  bi.  Nikole 
Tavelića. 

Kao  pomagala  za  tu  pripravu  imadu  se  kroz  godinu  dana  izdati  crtice  iz  hrvatske  crkvene 
povijesti,  životopisi  uzornih  muževa  i  žena,  opis  stoljetnog  utjecaja  katoličanstva  na  narodni 
život,  kao  i  prikaz  važnijih  dogođaja  iz  života  i  djelovanja  pojedinih  muških  i  ženskih  redova  i 
družba,  koje  djeluju  u  Hrvatskom  Narodu. 

Bila  je  u  vidu  i  smotra  doprinosa  Crkve  za  prosvjetu  Hrvatskog  Naroda  kroz  13  stoljeća;  to  bi 
imala  zorno  prikazati  izložba  hrvatske  crkvene  umjetnosti,  tiska,  knjiga,  školstva,  prosvjete, 
svetosti  i  društveno-karitativnog  rada  Crkve  u  prošlim  stoljećima. 

Sama  proslava  imala  bi  četiri  veće  priredbe:  otkriće  spomenika  kralju  Tomislavu,  kojemu  je 
rimski  papa  poslao  kraljevsku  krunu,  posebna  svečanost  u  Solinu-Splitu,  odakle  se  počelo 
širiti  pokrštavanje  Hrvata,  veliko  hodočašće  u  Rim  godine  1941,  te  veliki  euharistijski 
kongres  u  Zagrebu  u  lipnju  iste  godine. 


U  posebnoj  okružnici  za  nadbiskupiju  izdanoj  istoga  dana  naglasuje  nadbiskup  ciljeve  i 
smjernice  te  obnove  i  sredstva.  Ciljevi  su:  probuditi  mlake  i  nehajne,  po  župama  oblikovati 

duhovne  odličnike,  koji  će  se  dragovoljno  posvetiti  apostolatu,  uklanjati  sve,  što  slabi  vjeru  i 
ćudoređe,  pobijati  narodne  poroke,  unositi  temeljita  katolička  načela  u  javni  život,  privoditi 
natrag  u  krilo  Crkve  one,  koji  su  od  nje  otpali.  Nadbiskup  naglasuje,  da  ono  osnovno  u  tom 
radu  i  nastojanju  ima  prvenstveno  nadnaravni  značaj.  Cijeli  taj  pothvat  na  poseban  način  ima 
pred  očima  djecu,  srednjoškolsku  omladinu,  te  svećenička  i  redovnička  zvanja. 

Da  bi  se  taj  cilj  postigao,  nadbiskup  želi,  da  se  u  prvom  redu  održe  pučke  misije  u  svim 
župama,  u  kojima  ih  od  godine  1932  nije  bilo,  i  da  se  obnove  misije  u  ostalim  župama, 
izuzevši  one,  koje  su  ih  imale  ili  obavile  duhovnu  obnovu  u  godini  1937  i  dalje. 

Na  drugom  mjestu  preporučuje,  da  se  održe  duhovne  vježbe  po  župama,  u  kojima  se  još  nisu 
držale,  kao  i  u  onima,  u  kojima  se  misije  ili  obnova  misija  neće  držati. 

Na  trećem  mjestu  naglasuje  katoličku  akciju,  koju  treba  provesti  u  svim  župama.  Njezini  se 
članovi  imadu  uposliti  osobito  u  bratovštini  kršćanskog  nauka,  u  širenju  dobrog  tiska,  u 
gajenju  svećeničkih  i  redovničkih  zvanja,  u  društveno-karitativnom  radu,  u  pobijanju  javne 
razvratnosti  i  narodnih  poroka. 

Konačno  preporučuje  mjesne  euharistijske  i  marijanske  kongrese. 

Ovu  okružnicu  završava  riječima  (85):  «Dobra  volja,  oduševljenje  i  napori  svećenika  razlit  će 
se  u  dubine  i  širine  dragocjenom  apostolskom  pomoću  svjetovnjaka:  mora  da  se  zato  postigne 
opća  mobilizacija  Božjih  duša  laičkog  svijeta  počevši  od  onih  među  tihim  samostanskim 
zidinama,  koje  će  moliti  i  trpjeti,  i  onih  sa  sveučilišnih  stolica,  kancelarija  i  radionica  po 
gradovima  pa  sve  do  onih  u  kolibama  najzabačenijih  naših  sela.  Dakako,  da  će  ta 
svjetovnjačka  pomoć  doći  do  puna  izražaja  tek  preko  organizacija«. 

3)  -  Sudbonosni  događaji  u  svijetu  i  Hrvatskoj 

U  međuvremenu,  dok  je  na  sjeveru,  istoku  i  zapadu  Evrope  počela  strahovita  krvava  tragedija, 
koja  se  razvila  u  drugi  svjetski  rat,  Elrvatski  Narod  se  našao  na  početku  novog  razdoblja  u 
svom  tisućljetnom  životu. 

(85)  Pripreme  za  proslava  jubileja  veza  Hrvata  sa  Sv.  stolicom,  u  KL  90  (1939)  317  si. 

Nakon,  naime,  20  godina  teške  borbe  za  slobodu  i  ravnopravnost  protiv  ideologije 
velikosrpstva  i  prijelaza  na  pravoslavlje,  što  je  promicala  beogradska  vlada,  postignut  je 
sporazum  između  dr.  Vladka  Mačeka,  vođe  hrvatskog  narodnog  pokreta,  i  predsjednika  vlade 
kraljevine  Jugoslavije  Dragiše  Cvetkovića,  prema  kojemu  je  kraljevsko  namjesništvo  u 
dvorcu  Brdo,  26.  kolovoza  1939,  potpisalo  ukaz  o  oblikovanju  banovine  Hrvatske,  kao 
simbola  suvereniteta  Hrvatske,  u  kojoj  su  se  našle  ujedinjene  Savska  i  Primorska  banovina,  te 
kotari  dubrovački,  travnički,  fojnički,  derventski,  gradački,  brčanski,  iločki  i  šidski.  Na  čelo 
banovine  bi  postavljen  ban  dr.  Ivan  Šubašić. 

U  Beogradu  je  bila  formirana  nova  vlada,  u  koju  uđe  dr.  Vladko  Maček  kao  potpredsjednik  sa 
četiri  ministra  Hrvata;  osim  toga  je  u  vladi  bilo:  deset  Srba,  jedan  musliman  ijedan  Slovenac 
sa  Dragišom  Cvetkovićem  kao  predsjednikom.  U  nadležnost  banovine  Hrvatske  ušli  su 
slijedeći  ogranci  državne  uprave:  poljoprivreda,  trgovina,  industrija,  šume  i  rude,  građevine, 
socijalna  politika,  narodno  zdravlje,  tjelesni  odgoj,  pravda,  prosvjeta  i  unutrašnji  poslovi. 
Ostali  su  ogranci  ostali  u  nadležnosti  zajedničke  vlade,  tj.  vjerski  poslovi,  državna  sigurnost, 
državna  rudarska  poduzeća  i  zakonodavstvo,  željeznice,  pošta,  vanjska  trgovina,  postavljanje 
osnovnih  načela  prosvjetne  politike  i  mjesnih  uprava. 

Banovina  Hrvatska  dobila  je  svoj  sabor,  koji  zasjeda  u  Zagrebu.  Prema  prispodobi  ing. 
Augusta  Košutića  (86),  banovina  je  Hrvatska  bila  slična  «jednome  polju,  koje  je  poplavom 
preplavljeno:  voćnjaku,  koji  je  olujama  polomljen;  selu,  koje  je  požarom  opustošeno;  gradu, 
koji  je  potres  razvalio.  Kad  mi  tu  pristupamo  organizaciji  za  obnovu  Hrvatske,  onda  svatko 
zna  i  lako  razumije,  da  ne  dolazimo  tu  s  bajunetama  i  topovima  nego  s  podsukanim  rukavima, 
da  si  taj  rad  razdijelimo,  organiziramo  i  da  svi  na  njem  radimo.  U  takvim  prilikama  Hrvati  su 
zaista  posljednji,  koji  misle  na  ratovanje.  Nije,  dakle,  cilj  politike  sporazuma  taj,  da  se 
spremimo  za  napadaj  na  bilo  koji  narod  u  Evropi  ili  da  se  pridružimo  napadaču  bilo  koje 
strane.  Mi  želimo  od  svega  srca,  čiste  duše,  da  nam  se  oslobode  ruke,  da  pristupimo  poslu,  da 
svoju  domovinu  sredimo  i  uredimo,  da  bude  u  njoj  pravice  i  mira». 

Vjersko-ćudoredna  obnova  Hrvatskog  Naroda,  zamišljena  prije  toga  dogođaja  i  neovisno  o 
njemu,  ne  ulazi  u  nj  kao  u  politički 

(86)  Banovina  Hrvatska,  u  KL  90  (1939)  426. 


248 

A.  BENIGAR,  ALOJZIJE  STEPINAC 

dogođaj.  Ona  je  nuždan  preduvjet,  da  bi  slobodan  razvoj  Hrvatskog  Naroda  pošao  jedino 
sigurnim  pravcem;  ona  je  najbolje  jamstvo,  da  će  narodni  život  biti  valjan  i  čvrst  u  vjeri  otaca 
i  kršćanskom  ćudoređu  (87). 

4)  -  Sveta  godina  Hrvatskog  Naroda  1940-1941 

Nadbiskup  je  Stepinac,  10.  studenoga  1939,  otputovao  na  čelu  hrvatskog  hodočašća  u  Rim, 
gdje  je  bio,  14.  studenoga,  zajedno  s  nadbiskupom  dr.  Ivanom  Šarićem  i  biskupima 
Bonefačićem,  Njaradijem,  Miletom,  Srebrnićem  i  Burićem  primljen  u  audijenciju  kod  Sv.  Oca 
Pija  XII. 


Stepinac  je  tom  prigodom  predao  Sv.  Ocu  na  pergameni  umjetnički  izrađen  nagovor,  u  kojem 
se  obrazlaže,  kako  se  godine  1941  slavi  1300-godišnjica  prvih  veza  Hrvata  sa  Sv.  stolicom  i 
početak  njihova  pokrštavanja.  Sv.  Ocu  se  upravlja  molba,  da  bi  se  tom  zgodom  udostojao 
unijeti  u  popis  svetaca  vjerskog  heroja  Hrvatskog  Naroda  bi.  Nikolu  Tavelića. 

Sv.  Otac  je  u  svom  odgovoru  izrazio  čvrstu  nadu,  da  će  Hrvatski  Narod  u  vrijeme  vjerskih 
rasprava  i  borba  za  vjeru  u  Boga  i  za  kršćanski  ćudoredni  poredak,  za  vjeru  u  Krista  i  za  blago 
nadnaravnog  reda,  što  vodi  u  blaženu  vječnost,  ostati  vjeran  katoličkoj  nauci,  odredbama  sv. 
Crkve  i  njegovoj  vrhovnoj  glavi,  slijedeći  primjer  bi.  Nikole  Tavelića.  Zaželio  je  Hrvatskom 
Narodu  čvrstoću  i  stalnost  u  vjeri  poput  one,  što  je  ima  velebitski  stanac-kamen,  koji  prkosi 
burama  i  olujama.  Preporučio  je,  da  se  provodi  i  gaji  katolička  akcija,  pobožnost  prema 
euharistijskom  Spasitelju  i  bi.  Djevici  Mariji. 

S  toga  hodočašća  je  nadbiskup  zajedno  s  ostalim  biskupima  upravio  posebnu  poslanicu 
hrvatskim  katolicima  u  vezi  s  govorom  Sv.  Oca  i  u  vezi  s  molbom,  koja  je  podnesena  za 
kanonizaciju  bi.  Nikole  (88). 

Prigodom  toga  hodočašća  nadbiskup  je  od  Sv.  Oca  isposlovao  izvanredan  dar  Hrvatskom 
Narodu  za  područja  sviju  biskupija  u  Jugoslaviji  u  vezi  s  jubilejem  1300-godišnjice  veza  sa 
Sv.  stolicom.  Sv.  Otac  je,  naime,  ispravom  od  12.  svibnja  1940,  koja  počinje  riječima  «Cum 
ex  venerabilis»,  godinu  od  29.  lipnja  1940  do 

(87)  Pred  pastoralni  tečaj,  u  KL  90  (1939)  449  si. 

(88)  Hrvati  kod  Sv.  Oca  PijaXII,  u  KL  90  (1939)  557.  -  Biskupska  poslanica  s  rimskoga 
hodočašća,  u  KL  90  (1939)  569. 

istoga  dana  slijedeće  godine  proglasio  svetom  godinom  Hrvatskog  Naroda.  Bio  je  to  doista 
papin  dar  Hrvatskom  Narodu. 

Nadbiskup  Stepinac,  24.  svibnja  iste  godine,  dostavlja  svim  hrvatskim  biskupima  ovjerovljeni 
prijepis  te  isprave  s  molbom,  da  obavijeste  područno  svećenstvo  i  narod  o  jubileju  i  da  izdadu 
prikladne  upute  za  provedbu  odredaba,  koje  papina  isprava  sadržaje,  da  se  uzmognu  postići 
jubilarni  oprosti. 

U  posebnoj  okružnici,  29.  svibnja,  tumači  on  povlastice,  što  ih  je  Sv.  Otac  za  taj  jubilej 
podijelio,  a  1.  lipnja  izdaje  odredbu,  da  se  23.  lipnja  ima  po  svim  crkvama  pročitati  papina 
isprava  o  svetoj  godini  kao  i  njegova  okružnica,  prema  kojoj  se  ima,  28.  lipnja,  poslije 
večernjeg  pozdravljenja  navijestiti  početak  jubileja  zvonjavom  u  svim  crkvama  kroz  četvrt 
sata,  a  29.  lipnja,  tj.  na  Petrovo,  prije  glavne  mise  ima  se  obaviti  zaziv  Duha  Svetoga  i 
obnoviti  krsni  zavjet.  Preporuča  vjernicima,  da  toga  dana  u  što  većem  broju  pristupe  sv. 
sakramentima  s  nakanom,  da  duhovna  obnova  Hrvatskog  Naroda  i  jubilej  donesu  što  više  i 
vremenite  i  vječne  koristi  našemu  narodu  (89). 


Kod  banske  vlasti  banovine  Hrvatske  zauzeo  se  nadbiskup,  da  se  blagdan  sv.  Petra  i  Pavla,  i  u 
privrednom  životu  proslavi  potpunim  praznovanjem,  tj.  da  privredna  djelatnost  miruje  cijeli 
dan,  pa  prema  tome,  da  prostorije  svih  trgovačkih  i  zanatskih  radnja  cijeli  dan  budu  zatvorene. 
Isto  tako  je  zatražio,  da  bi  i  hrvatske  škole  i  hrvatska  prosvjeta  službeno  kao  takve  sudjelovale 
u  jubileju,  te  da  se  u  tom  smislu  u  svim  školama  održe  tri  predavanja,  kojima  će  prisustvovati 
sva  školska  mladež  rimokatoličke  vjeroispovijesti.  Osim  toga  je  zamolio,  da  se  prigodom 
velikog  euharistijskog  kongresa  u  lipnju  1941  prepuste  školske  zgrade  na  raspolaganje  za 
konačište  naroda,  koji  će,  kako  se  predviđa,  tom  zgodom  nagrnuti  u  velikom  broju  u  Zagreb. 

Svetu  godinu  je  nadbiskup  Stepinac  otvorio  na  Petrovo  g.  1940  dvjema  svečanostima.  Jedna 
je  bila  u  Zagrebu,  gdje  je  on  u  župnoj  crkvi  Sv.  Petra  održao  svečanu  misu,  nakon  koje  je 
obavio  zaziv  Duha  Svetoga,  a  župnik  je  izmolio  Vjerovanje  i  s  vjernicima  obnovio  krsni 
zavjet.  Iza  biskupskog  blagoslova  održano  je  pred  crkvom,  usprkos  jake  kiše,  svečano 
zborovanje,  na  kojem  je  narodni  zastupnik  Milutin  Majer  govorio  o  značenju  tisućljetnih  veza 
Hrvata  sa  Sv.  stolicom  iznoseći  bogatu  povijesnu  građu  (90). 

(89)  Papinski  breve  o  izvanrednoj  jubilej skoj  godini,  u  KL  91  (1940)  257  si.  -  br.  96/Pr. 
Otvorenje  jubileja,  u  KL  91  (1940)  290. 

(90)  Početak  jubilarne  godine  Hrvatskog  Naroda,  u  KL  91  (1940)  318. 

Druga  svečanost  je  bila  u  Đurđevcu,  kamo  je  nadbiskup  požurio,  praćen  teškim  pljuskom,  da 
otvori  euharistijsko  zborovanje.  Obje  su  svečanosti  naglasile  duh,  u  kojem  se  ima  proslaviti 
sveta  godina:  ima  se,  naime,  oživljavati  sv.  vjera  i  obnavljati  obećanje  zadano  prigodom  sv. 
krštenja,  vjernike  treba  sjediniti  s  Kristom,  koji  živi  usred  svog  naroda  u  presv.  Euharistiji. 

5)  -  Tri  nadbiskupova  pothvata 

Tri  nadbiskupova  pothvata  usko  su  povezana  sa  svetom  godinom. 

Posebnom  okružnicom,  koju  je  izdao  26.  lipnja  1940,  podsjeća  nadbiskup  vjernike  na 
zaključak  Hrvatskog  sabora,  koji  je  stvoren  na  zasjedanju  u  prosincu  1739,  u  tadanjem 
saborskom  gradu  Varaždinu,  da  će,  ako  Bog  odvrati  kugu  od  naroda,  koja  je  počela  harati  u 
nekim  krajevima  Hrvatske,  u  Ludbregu  podignuti  kapelicu  u  čast  predragocjene  Krvi  Isusove, 
koja  se  ondje  od  davnine  na  poseban  način  štuje  i  kamo  hodočasti  mnogo  Hrvatskog  Naroda. 
Bog  je  uslišao  molitve  i  kuga  je  prestala,  ali  se  obećanje,  koje  ima  značaj  zavjeta,  isprva 
odgađalo,  kako  to  češće  biva  u  ljudskom  životu,  i  na  kraju  se  na  nj  posve  zaboravilo. 

Nadbiskup  u  toj  okružnici  potiče,  da  se  sabiru  milodari,  kako  bi  se  to  obećanje  konačno 
izvelo,  da  se  ublaži  Božja  srdžba  i  da  se  narod  poštedi  od  kuge,  glada  i  rata  na  početku  novoga 
razdoblja,  u  kojem  će  Hrvatski  sabor  opet  odlučivati  o  sudbini  Hrvatskog  Naroda  (91). 

On  se  vraća  na  taj  svoj  pothvat  u  kolovozu  1944  u  posebnoj  okružnici,  u  kojoj  objavljuje 
zavjet  nadbiskupije  zagrebačke  učinjen  u  preteškim  ratnim  godinama,  da  će  vjernici  svom 


dušom  i  svim  sredstvima  poraditi  oko  ostvarenja  do  sada  neostvarenog  zaključka  Hrvatskog 
sabora  u  Varaždinu  godine  1739,  da  će  naime  sagraditi  kapelicu  predragocjene  Krvi  Isusove  u 
Ludbregu,  obvezavši  se  ujedno,  da  će  se  kroz  pet  godina  svake  prve  nedjelje  u  mjesecu  rujnu 
po  cijeloj  nadbiskupiji  u  svim  župnim,  redovničkim  i  drugim  crkvama,  gdje  se  vrši  nedjeljno 
bogoslužje,  održati  bogoslužje  i  svečanost  s  govorina  u  čast  predragocjene  Krvi  Isusove  i 
pozivati  vjernike,  da  im  u  što  većem  broju  prisustvuju  (92). 

(91)  Zavjetna  kapelica  u  Ludbregu,  u  KL  91  (1940)  317. 

(92)  SVZN  32  (1945)  26  si.  -  Propovijed preuzv.  g.  nadbiskupa  na  blagdan  Krista  Kralja, 
zavjet  iza  propovijedi,  u  KL  95  (1944)  525  si. 

Diugi  nadbiskupov  pothvat  je  smjerao  na  to,  da  se  krstionica  kneza  Višeslava  opet  vrati  natrag 
u  domovinu.  Ta  se  krstionica  nekoć  nalazila  pokraj  ninske  katedrale,  koja  je  izdržala  tatarsku 
navalu  u  13.  stoljeću.  Godine  1746  bila  je  prenesena  u  Veneciju.  Prigodom  svoga  službenog 
putovanja  u  Rim,  10.  veljače  1941  (93),  navratio  se  nadbiskup  Stepinac  u  Veneciju,  gdje  je 
16.  veljače  uputio  poseban  spis  «Pro  memoria»  mletačkom  patrijarhi  kardinalu  Piazza,  u 
kojem  ga  moli,  da  bi  se  zauzeo,  te  bi  se  taj  krsni  kamen  vratio  natrag  u  Hrvatsku  prigodom 
13-stoljetne  slave  prvih  veza  Hrvata  sa  Sv.  stolicom,  jer  je  to  jedini  spomenik  hrvatske 
povijesti  iz  VIII.  stoljeća,  pa  prema  tome  sačinjava  vezu  između  VII  i  IX  stoljeća  kao 
vanredno  važan  arheološki  nalaz. 

Kardinal  Piazza  mu  odgovara,  12.  ožujka  1941,  da  se  to  pokušalo  već  godine  1932,  ali  bez 
uspjeha.  Po  njegovu  mišljenju  bi  se  to  moglo  najuspješnije  postići,  ako  bi  se  zatražilo  preko 
ministarstva  u  Beogradu  (94). 

U  međuvremenu  je  došlo  do  raspada  Jugoslavije,  pa  se  nadbiskup  mogao  istom  6.  svibnja 
1941  u  tom  predmetu  obratiti  na  ministra  bogoštovlja  i  nastave  dr.  Milu  Budaka.  Saopćio  mu 
je,  što  je  do  sada  u  tom  pravcu  poduzeo,  kao  i  to,  da  gaje  posjetio  Mlečanin  profesor  Ponti, 
koji  upravo  boravi  i  radi  u  Zagrebu,  te  mu  je  kazao,  da  će  to  najlakše  dobiti,  ako  se  u  zamjenu 
dade  slika  kojega  od  mletačkih  slikara  (95). 

Dne  13.  rujna  dobije  nadbiskup  od  «Istituto  di  cultura  italiana»  u  Zagrebu  obavijest,  koju  mu 
je  uručio  profesor  Ponti,  da  je  gradski  načelnik  Venecije  i  odbor  gradskih  muzeja  u  Veneciji 
prihvatio  prijedlog,  da  se  izvrši  predložena  zamjena.  Dvije  Carpacci-jeve  slike,  koje  posjeduje 
Strossmayerova  galerija  slika  u  Zagrebu,  dat  će  se  Veneciji  u  zamjenu  za  krsni  kamen  kneza 
Višeslava.  Tako  je  ta  krstionica  g.  1942  vraćena  natrag  u  Hrvatsku  i  nalazi  se  danas  u  muzeju 
Jugoslavenske  akademije  (96).  Ovaj  krsni  kamen  nosi  slijedeći  natpis: 

(93)  Put  preuzv.  ordinarija  u  Rim,  u  KL  92  (1941)  82. 

(94)  «Pro  memoria»  upućena  kardinalu  Adeodatu  Piazza,  mletačkom  patrijarhu,  dne  10.  II. 
1941,  pod  br.  107/BK. 


(95)  Br.  108/BK. 


(96)  Br.  109/BK.  -  Istituto  di  cultura  italiana,  u  Zagrebu,  Jelačićev  trg  10,  od  13.  srpnja  1941. 
XIX  pod  br.  368/41 .  -  MIRKO  SEPER,  Der  Taufstein  des  kroatischen  Filrsten  Višeslav  aus 
dem  friihen  Mittelalter,  u  Nachrichten  des  deutschen  Instituts  filr  merowingisch-karolingische 
Kunstforschung  (Archiv  Paul  us),  Eleft  14-16,  Jahrgang  1957/58. 

Elic  fons  sumit  infirmos  /  ut  reddat  illuminatos 
//  Elic  expiant  scelera  sua  quod  de  primo 
sumpserunt  parente  /  ut  efficiantur  Elristicole  / 
salubriter  confitendo  trinum  perenne  //  Eloc  / 
Ioannes  presbyter  /  sub  Wissasclavo  Duci  / 
opus  bene  composuit  devote  /  in  honorem 
videlicet  sancti  Ioannis  Baptistae  /  ut  intercedat 
pro  eo  clientuloque  suo. 


Ova  krstionica  bolesne  prima  /  da  ih 
prosvijetli  //  Grijesi  od  praoca  baštinjeni 
ovdje  se  peru  /  da  postanu  kršćani  /  koji  će 
sebi  na  spas  ispovijedati  vječno  Trojstvo  // 
Pod  knezom  Višeslavom  /  dade  /  Ivan 
svećenik  /  ovo  djelo  lijepo  izvesti  /  na  čast 
svetom  Ivanu  Krstitelju  /  da  bi  posredovao  za 
svoga  štićenika. 


Simbolika  uklesana  u  taj  krsni  kamen  izvrsno  izražava  pouku  o  tajni  presv.  Trojstva,  o  smrti  i 
uskrsnuću  Gospodinovu  te  je  među  arheološkim  nalazima  vanredna  rijetkost. 


Treći  nadbiskupov  pothvat  bila  je  posebna  molba,  koju  je  upravio  Sv.  Ocu.  Prigodom  boravka 
u  Rimu,  u  veljači  1941,  zamolio  je  nadbiskup  pismeno,  13.  veljače,  Sv.  Oca,  da  bi  se 
udostojao  poslati  u  Zagreb  prigodom  velikog  euharistijskog  kongresa  svoga  kardinala  legata,  i 
da  bi  kongres  zaključio  svojim  vlastitim  riječima  na  latinskom  ili  francuskom  jeziku.  Taje 
molba  bila  predmet  raspravljanja  u  Sv.  kongregaciji  za  izvanredne  poslove,  o  kojemu  mgr. 
Tardini  u  svojim  bilješkama  stavlja  slijedeću  opasku  (97):  «Radi  se  o  narodu  vrlo  vjeroćutnu 
te  o  euharistijskom  slavlju,  koje  je  čisto  vjerskog  obilježja.  Prema  tome,  uzevši  to  u  obzir, 
može  se  ovaj  pothvat  odobriti  i  poduprijeti.  Što  se  pak  tiče  pitanja,  da  li  bi  se  imao  poslati 
kardinal  legat,  treba  da  nuncij  zajamči,  da  će  slavlje  imati  čisto  vjersko  obilježje  i  da  vlada  u 
njima  ne  vidi  nikakvo  isticanje  političke  naravi». 

Vrativši  se  nadbiskup,  18.  veljače,  iz  Rima  u  Zagreb,  još  istoga  dana  prisustvovao  je  sastanku 
izaslanika  zagrebačkih  prosvjetnih  društava,  koji  je  održan  u  velikoj  dvorani  nadbiskupskoga 
dvora,  u  svrhu  dogovora,  kako  bi  zajednički  sudjelovali  u  velikom  euharistijskom  kongresu  u 
lipnju.  Tom  je  zgodom  nadbiskup  iznio  slijedeće  misli  (98): 

(97)  Vatican,  14.  II.  1941 .  Le  S.  Siege  IV,  n.  262,  268. 

(98)  Sastanak  delegata  zagrebačkih  kulturnih  društava,  u  KL  92  (1941)  94. 

Trinaest  stoljeća  života  i  u  povijesti  velikih  naroda  velika  je  stvar,  ali  je  još  veća  stvar  trinaest 
stoljeća  u  životu  manjih  naroda.  Hrvatski  biskupi  izdali  su  prije  dvije  godine  pastirsko  pismo, 
kojim  su  upozorili  Hrvatski  Narod  na  ovaj  zamašni  jubilej,  kojemu  je  svrha  proslaviti  onaj 
značajni  događaj,  kad  je  prije  trinaest  stoljeća  Hrvatski  Narod  došao  prvi  put  u  dodir  sa  Sv. 
stolicom  i  tako  dospio  u  red  kulturnih  evropskih  naroda.  Hrvatski  biskupi  su  odlučili  pozvati 
na  ovo  vjersko  slavlje  sve  Hrvate  katolike,  bez  obzira  na  kulturne  razlike,  uvjereni,  da  će  svi 
Hrvati  uvidjeti,  što  treba  učiniti,  da  iskoristimo  ovaj  rijetki  jubilej. 

Katolička  Crkva  je  proglašenjem  hrvatske  svete  godine  dala  Hrvatskom  Narodu  u  ovim 
sudbonosnim  vremenima  legitimaciju,  kojom  bi  se  ponosili  i  veliki  narodi.  Mi  ćemo  sve 
učiniti,  da  se  pokažemo  dostojnima  ove  časti,  da  iskoristimo  prilike,  da  se  predstavimo  ovom 
legitimacijom  cijelome  svijetu,  uvjereni,  da  se  nemamo  čega  stidjeti,  nego  naprotiv,  da  se 
možemo  ponositi. 

Naša  je  hrvatska  povijest  krvava,  ah  iz  nje  proizlazi  časna  i  utješljiva  činjenica,  da  Hrvati  nisu 
nikad  posizali  za  tuđim,  nego  da  su  naprotiv  nastojali  da  uščuvaju  sve  one  ljepote  i  vrednote, 
koje  sadrži  lijepa  naša  domovina.  Stoga  je  hrvatski  episkopat  slobodan  pozvati  sve  kulturne 
organizacije,  da  surađuju,  uvjeren,  da  će  sa  svoje  strane  sve  učiniti,  što  je  moguće,  da  ovaj 
rijetki  jubilej  Hrvatskog  Naroda  što  bolje  uspije. 

Zato  se  obraća  na  sve  Hrvate,  bez  razlike  na  možebitna  politička  razmimoilaženja,  i  poziva  ih, 
neka  se  pridruže  velikim  slavljima  hrvatske  jubilarne  godine. 

Došavši  iz  Rima,  ističe,  kako  je  Sv.  stolica  uvijek  s  povjerenjem  gledala  na  Hrvatski  Narod  u 
prošlosti,  pa  se  nada,  da  će  Hrvati  opravdati  ovo  povjerenje  i  ubuduće. 


Dne  6.  ožujka  hrvatski  su  biskupi  upravili  svim  Hrvatima  slijedeći  manifest  (99): 

«Hrvatski  je  episkopat,  predragi  vjernici,  upozorio  cijeli  katolički  Hrvatski  Narod  na  značajni 
jubilej  1300-godišnjice  naših  prvih  veza  sa  Sv.  stolicom  sv.  Petra  u  Rimu  već  prije  dvije 
godine  zajedničkom  poslanicom  iz  bijelog  Zagreba  i  potaknuo  vas,  da  se  zamislite  u  ovu 
činjenicu,  koja  pokazuje  na  Hrvatski  Narod  kao 

(99)  Manifest  hrvatskog  katoličkog  episkopata,  6.  II.  1941,  u  KL  92  (1941)  121. 

na  jedan  od  najstarijih  kršćanskih  katoličkih  naroda  u  Evropi,  pa  da  se  što  dostojnije  svi  skupa 
pripravimo  na  ovaj  rijetki  jubilej. 


Zatim  smo  se,  predragi  vjernici,  opet  obratili  na  cijeli  Hrvatski  katolički  Narod  iz  vječnoga 
grada  Rima  i  to  u  času,  kad  smo  ponovno  osjetili  prigodom  posjete  Sv.  Ocu  Papi  Piju  XII 
drhtaj  vječne  ljubavi,  koja  je  uvijek  kucala  u  srcima  Kristovih  namjesnika  prema  Hrvatskom 
Narodu.  Sv.  Otac  Papa  Pio  XII  uočio  je  važnost  ovoga  hrvatskog  narodnog  jubileja  i  proglasio 
je  godinu  1940-1941  od  Petrova  do  Petrova  svetom  jubilej skom  godinom  Hrvatskog  Naroda. 

Velik  je  to  dar,  koji  Sv.  stolica  rijetko  podjeljuje.  Divan  je  to  dar,  kojim  bi  se  ponosili  i  veliki 
kulturni  narodi  svijeta. 

I  sada  eto,  Hrvatski  Narode,  opet  dolazimo  k  tebi  u  času,  kad  se  primičemo  vrhuncu  proslave 
ove  naše  jubilejske  godine,  kojima  će  kruna  biti  najprije  svečanosti  u  Splitu-Solinu  i  okolici, 
gdje  je  bila  kolijevka  hrvatskog  kraljevstva,  i  odakle  je  najprije  zasjalo  svjetlo  evanđelja 
Hrvatskom  Narodu,  onda  veliki  euharistijski  kongres  u  metropoli  Hrvatskog  Naroda  u 
Zagrebu,  ovoga  ljeta  od  20.  do  23.  lipnja. 

I  ovdje  pozivamo  sve  Hrvate  katolike,  gdje  god  bili,  da  iskoriste  u  punini  beskrajnu  širom 
otvorenu  riznicu  duhovnih  blagodati,  što  nam  ih  pruža  Sv.  stolica,  i  da  dođu  u  što  većem  broju 
na  spomenute  svečanosti  i  na  veliki  narodni  euharistijski  kongres  u  našem  lijepom  Zagrebu. 
Neka  se  obilje  Božjih  milosti  izlije  na  sve  nas  pojedince,  na  obitelji  naše,  na  sela  naša  i 
gradove  naše,  na  sav  Hrvatski  Narod,  da  sudjelovanjem  na  veličanstvenim  jubilej skim 
svečanostima  iskaže  svoju  zahvalnost  Bogu,  Crkvi  katoličkoj,  i  slavnim  hrvatskim  vladarima, 
koji  su  nas  prije  13  stoljeća  zauvijek  pri  vezali  uz  svetu  katoličku  Crkvu. 

Neka  je  hvala  i  slava  Svevišnjemu,  koji  nas  je  punih  13  stoljeća  branio  i  nije  dopustio,  da 
propadnemo  u  ovom  razmeđu  svjetova,  na  raskrsnici  Istoka  i  Zapada,  gdje  su  propali  mnogi 
narodi. 

Neka  je  hvala  i  čast  Sv.  stolici,  koja  je  nas  Hrvate  uvijek  nesebično  štitila,  branila, 
razumijevala,  pomagala  svim  sredstvima  u  danima  najtežih  patnja  i  borba,  kad  su  nas  svi 
ostavljali,  izdavali,  kršili  nam  zadanu  riječ,  tlačili  i  krnjili  prava  i  tekovine  slavnog  kraljevstva 
hrvatskoga,  a  osobito  u  one  dane,  kad  je  'predziđe  kršćanstva1  bilo  poprskano  krvlju  za  cijeli 
kulturni  Zapad. 

Neka  je  vječita  slava  hrvatskim  vladarima,  koji  su  prije  13  stoljeća  prvim  dodirima  sa  Sv. 
stolicom  vezali  Hrvatski  Narod  uz 

Petrovu  pećinu,  i  tako  nas  uveli  u  krug  zapadno-evropske  kulture,  uveli  nas  u  svjetsku 
povijest,  tako  da  se  mi  danas  ponosimo  narodnim  opstankom  od  13  stoljeća,  dok  su  se  toliki 
drugi  narodi  kroz  to  vrijeme  pojavili  i  nestali. 

U  vrijeme,  kad  je  čitav  svijet  zahvatio  plamen  strahovitog  rata,  upravo  ima  smisla  više  nego 
ikada  prije,  slavni  Hrvatski  Narode,  da  pred  čitavim  svijetom  manifestiramo  svoju  volju  za 
mirnim  životom  u  lijepoj  našoj  domovini. 


Ima  smisla,  da  doviknemo  svima  i  svakome:  Tu  smo  na  ovoj  krvlju  zalivenoj  zemlji  junaka, 
mučenika  i  svetaca  iz  svih  slojeva  mukotrpnog  Hrvatskog  Naroda.  Tu  smo  i  tu  ostajemo! 

Ništa  nas  nije  kroz  13  stoljeća  moglo  skršiti,  ništa  pokolebati  u  našoj  volji,  da  ostanemo  na 
ovoj  našoj  Hrvatskoj  znojem  i  krvlju  natopljenoj  grudi,  da  ustrajemo  u  ljubavi  i  odanosti 
prema  Sv.  stolici. 

Nikada  nismo  tuđe  otimali,  a  ni  svoga  nijesmo  dali  i  ne  damo.  Neka  živi  naša  lijepa  domovina 
Hrvatska  u  miru,  u  slobodi,  u  socijalnoj  pravdi,  u  ljubavi  prema  Bogu  i  bližnjemu. 

Slava  Kristu  Kralju,  u  kojega  Hrvatski  Narod  upire  oči  svoje  i  sve  uzdanje  svoje! 

U  Zagrebu,  6.  ožujka  1941. 

Dr.  Alojzije  Stepinac,  v.r. 

nadbiskup  zagrebački, 

predsjednik  biskupskih  konferencija». 

6)  -  Plodovi  vjerske  obnove 

Nagla  povijesna  zbivanja  u  međunarodnom  i  narodnom  životu,  kojih  smo  se  posebno  dotakli 
u  VI  poglavlju,  osujetila  su  ostvarenje  ovih  nadbiskupovih  pothvata:  sam  euharistijski  kongres 
u  lipnju,  na  koji  je  on  pozvao  i  biskupe  drugih  narodnosti  (100),  pučke  misije  u  Zagrebu  i  u 
drugim  161  župama  (101). 

Zbog  velikih  i  neočekivanih  političkih  promjena  izdade  Nadbiskup,  19.  travnja  1941, 
slijedeću  okružnicu  (102): 

(100)  Poslanica  hrvatskog  episkopata  biskupima  katoličkog  svijeta,  u  KL  92  (1941)  133  si. 

(101)  Svečani  završetak  jubilej ske  godine,  u  KL  92  (1941)  299  si. 

(102)  Okružnica  časnom  kleru  nadbiskupije  zagrebačke,  br.  3660/41,  u.  KL  92  (1941)  195. 

«Budući  da  smo  morali  prekinuti  rad  na  pripravi  za  naš  veliki  narodni  euharistijski  kongres 
prigodom  završetka  sv.  jubilarne  godine  Hrvatskog  Naroda,  to  stavljam  svemu  kleru  do 
znanja  slijedeće: 

1)  Rad  na  duhovnoj  narodnoj  obnovi  ima  se  nastaviti  u  punom  opsegu,  gdje  god  to  prilike 
dozvoljavaju  prema  dosadanjem  programu.  Gdje  god,  dakle,  prilike  dozvoljavaju  valja 
nastaviti  pučkim  misijama  po  svim  župama,  gdje  do  sada  nisu  održane  misije.  Isto  tako,  gdje 
god  postoji  mogućnost  valja  nastaviti  s  duhovnim  vježbama  za  sve  staleže.  Nema  pak 
nijednog  mjesta,  gdje  ne  bi  bilo  moguće  nastaviti  s  najvažnijom  akcijom  za  sve  one  velike 


ciljeve  Crkve  i  Države  Hrvatske,  koje  smo  bili  iznijeli  u  programu  za  našu  sv.  jubilarnu 
godinu. 

2)  Velike  pučke  misije,  koje  su  se  u  isti  mah  imale  održati  u  Zagrebu  po  svim  župama  i 
samostanskim  crkvama  u  mjesecu  svibnju,  odgađaju  se  na  mjesec  listopad  s  istim  programom. 

3)  Priprave  za  veliki  narodni  euharistijski  kongres  nastavit  će  se  onim  časom,  čim  to  prilike 
dopuste.  Čvrsto  se  nadamo,  da  će  uz  Božju  pomoć  taj  kongres  nadvisiti  sva  naša  dosadanja 
očekivanja  i  biti  dostojan  završetak  naše  1300-godišnjice». 


Iz  ove  se  okružnice  razabire,  da  nadbiskup  nije  predviđao  nagao  razvitak  dogođaja,  koji  su 
osujetili  sve  ostale  veće  pastoralne  pothvate  i  njegovu  djelatnost  usmjerili,  takoreći,  isključivo 
na  socijalnokaritativno  polje. 

Jubilarnu  godinu  je  nadbiskup  zaključio  na  vrlo  skroman  način.  Na  Petrovo  g.  1941  odslužio 
je  svečanu  misu  u  župnoj  crkvi  Sv.  Petra  u  Zagrebu,  iza  koje  je  posvetio  Hrvatski  Narod 
presv.  Srcu  Isusovu,  a  Hrvatsku  bi.  Djevici  Mariji.  Istoga  dana  poslije  podne  je  blagoslovio 
temeljni  kamen  novoga  katoličkog  doma  zagrebačke  župe  Sv.  Blaža. 

Imajući  pred  očima  vanredno  teške  vanjske  prilike  kao  i  unutarnje  vrenje  u  samoj  zemlji 
nakon  novoga  političkog  stanja  u  Hrvatskoj,  ishod  duhovne  obnove  prigodom  1300  godišnjice 
veze  Hrvata  sa  Sv.  stolicom  i  početka  njihova  pokrštavanja,  dostaje  utješan.  Mnogo  se 
molilo,  mnoga  su  se  pokornička  djela  obavljala,  da  se  zadovolji  Božjoj  pravednosti  za 
narodne  grijehe.  U  1 15  župa  zagrebačke  nadbiskupije  održane  su  pučke  misije  a  u  77  župa  je 
održana  obnova  misija.  Po  mnogim  župama  su  održane  duhovne  vježbe,  koje  su,  nažalost,  u 
mnogim  drugim  župama  morale  otpasti 


_ 

zbog  nedostatnog  broja  duhovnih  vođa.  Izdane  su  i  dobre  knjige,  osnovano  je  «Djelo  za 
svećenička  zvanja»,  održani  su  brojni  mjesni  euharistijski  kongresi  (103). 

7)  -  Na  braniku  sv.  vjere 

Koliko  se  nadbiskup  Stepinac  brinuo,  da  uščuva  u  Hrvatskom  Narodu  sv.  vjeru,  može  se 
razabrati  i  iz  mnogih  njegovih  propovijedi,  u  kojima  se  osvrće  na  taj  predmet. 

Kada  je  godine  1946  on  sam  postao  nišan,  na  koji  se  pucalo,  te  kad  je  vidio  u  kolikoj  se 
pogibelji  nalazi  sv.  vjera  u  narodu,  napisao  je  svoju  posljednju  korizmenu  poslanicu,  u  kojoj 


govori  o  čovjekovu  konačnom  cilju,  i  o  putu,  koji  čovjeka  vodi  do  toga  cilja,  a  to  je  spoznaja 
Boga,  i  to  ne  samo  naravna,  nego  i  vrhunaravna  po  sv.  vjeri.  Upotrebljava  mnoge  prispodobe, 
da  prikaže  na  pučki  način,  stoje  čovjeku  sv.  vjera.  Ona  je  svjetlo,  ona  je  ona  zvijezda,  koja  je 
mudracima  pokazivala  put  u  Betlehem,  ona  je  slična  visoku  tornju,  s  kojega  čovjek  vidi 
mnogo  toga,  što  ne  može  vidjeti,  dok  stoji  na  zemlji;  ona  je  kao  neki  štap,  o  koji  se  upire 
ljudski  razum.  Zatim  obrazlaže  vrijednost  vjere.  Ističe,  kako  nam  ona  osigurava  vječni  život, 
pomaže  nam  provoditi  čestit  život,  tješi  nas  u  nesreći  i  čuva  od  zdvojnosti,  pribavlja  pravo 
zadovoljstvo  u  životu. 

Tumači  nadalje  dužnosti,  koje  imademo  s  obzirom  na  vjeru,  ti  to  su:  ustrajna  molitva,  da  nam 
je  Bog  sačuva,  budnost  i  opiranje  raznim  strujama,  koje  nam  vjeru  pokušavaju  oslabiti  ili  je 
nastoje  čak  oteti. 

Pošto  je  izložio  glavne  misli  o  vrijednosti  sv.  vjere,  upozorava  vjernike  slijedećim  riječima: 

«Već  iz  ovoga  što  smo  do  sada  rekli,  predragi  vjernici,  vidite  odmah  i  sami  kakva  se  za  nas 
vrijednost  krije  u  sv.  vjeri  i  kako  je  nerazborito  govoriti,  daje  vjera  privatna  stvar.  Vidite 
odmah,  kako  je  nerazborito  govoriti,  daje  tobože  daleko  manje  važno  učiti  kršćanski  nauk, 
negoli  recimo  čitati,  pisati,  računati !» 

Potiče  nadalje,  osobito  kršćanske  roditelje,  da  budno  paze  i  prate  što  njihova  djeca  rade,  što 
čitaju,  gledaju,  slušaju  i  kuda  hndaju  (104). 

(103)  Svečani  završetak jubilejske  godine,  u  KL  92  (1941)  299.  -  Osnivanje  «Djela  za 
svećenička  zvanja»,  u  KL  90  (1939)  527. 

(104)  SVZN  33  (1946)  9  si. 

Bile  su  to  njegove  posljednje  javne  riječi  upravljene  svim  vjernicima  nadbiskupije  prije  negoli 
je  na  nj  navalila  velika  oluja. 

4.  -  REVNITELJ  PROTIV  BOGOHULNOSTI 

1)  -  Protiv  psovke 

Kad  se  u  Elrvatskoj  saznalo  za  govor  Sv.  Oca  Pija  XII,  što  gaje  održao,  12.  siječnja  1953, 
prigodom  javnog  konzistorija,  u  kojem  je  i  zagrebačkog  nadbiskupa  dr.  Stepinca  uvrstio  u 
kardinalski  kolegij,  mnogi  su  se  neugodno  iznenadili,  što  Sv.  Otac  nije  ni  jednom  riječju 
spomenuo  ime  Hrvat  ili  Hrvatska. 

Krašićki  župnik  Josip  Vraneković  spomenuo  je  to  kardinalu  Stepincu  i  upitao  ga,  što  o  tome 
misli.  Odgovorio  mu  je  (105): 


«Mislim  ono,  što  mije  toliko  puta  došlo  na  pamet,  da  mi  Hrvati  toliko  blatimo  i  sramotimo 
psovkom  i  kletvom  Ime  Božje,  pa  Gospodin  ne  da,  da  se  znade  za  naše  ime.  Znam,  da  i  drugi 
narodi  vrijeđaju  Boga,  nažalost,  ali  tako  otvoreno  i  sramotno  kao  mi,  možda  nitko  na  svijetu». 

Nekoliko  mjeseci  kasnije  u  razgovoru  s  istim  župnikom  Vranekovićem  reče  mu  (106):  «Sve 
mi  se  čini,  da  Bog  kažnjava  naš  narod  zbog  bogohulne  psovke.  Imali  smo  Posavsku  Hrvatsku, 
Dalmatinsku  Hrvatsku,  Ujedinjenu  kraljevinu,  Bosansku  kraljevinu,  Dubrovačku  republiku, 
ali  nikako  se  to  nije  dalo  uščuvati.  Čini  mi  se  kao  da  upravo  zbog  nepoštivanja  imena  Božjega 
nama  Gospodin  Bog  govori  kao  nekoć  Izraelcima:  'Bit  ćeš  kao  rep,  a  ne  glava  među 
narodima'». 

Nadbiskup  Stepinac  mora  daje  mnogo  duševno  trpio  zbog  ove  ružne,  odurne,  ogavne, 
sramotne  i  kažnjive  opačine  Hrvatskog  Naroda.  To  nutarnje  trpljenje  nukalo  gaje  na  pastirsku 
revnost  za  slavu  presv.  imena  Božjega  i  Bogorodice  te  za  spasenje  duša.  Poticalo  gaje  na 
pastirske  zahvate,  kojima  je  htio  probuditi  i  uzdrmati  savjest  Hrvatskoga  Naroda  i  prizvati  ga 
k  svijesti,  da  tu  paklenu  vatru  jezika  ugasi  te  se  oslobodi  ove  teške  opačine. 

Već  kao  koadjutor  je  započeo  s  tim  svojim  zahvatima.  Tako  je  30.  travnja  1935  pozvao 
svećenike  zagrebačke  nadbiskupije,  da  31.  svibnja,  tj.  na  blagdan  bi.  Djevice  Marije 
posrednice  svih 

(105)  VD  II  226  si. 

(106)  Pon  zak.  28,  44.  -  VD  II  64. 

milosti,  po  uzoru  mletačke  patrijaršije  upriliče  dan  zadovoljštine  za  sve  uvrede  nanesene 
Majci  Božjoj  kletvom  i  psovkom  (107). 

Dne  1 .  svibnja  1937  ponavlja  tu  svoju  naredbu  i  potkrjepljuje  kratkim  osvrtom  na  ulogu,  što  je 
presv.  Djevica  ima  u  djelu  našeg  otkupljenja  i  posvećenja,  primjenjujući  joj  svetopisamske 
riječi  (108):  «Dođite  k  meni  svi,  koji  me  žudite,  i  nasitite  se  mojih  plodova».  Po  Mariji  Bog 
dijeli  sve  svoje  milosti  i  darove.  No,  ljudi  kao  da  ne  mare  za  ovaj  majčin  poziv.  Štaviše  oni 
nerijetko  «grde,  što  ne  znadu»  (109)  i  svojim  opakim  i  upaljenim  jezikom  blate  sv.  Ime 
Kraljice  neba  i  zemlje.  Zatim  zaključuje  (110):  «Uistinu  morali  bismo  plačući  reći  s 
prorokom:  'Čudite  se  tomu,  nebesa,  i  zgrozite  se,  ražalostite  se  veoma! '» 

Iste  godine,  23.  lipnja,  izdaje  opširnu  okružnicu  o  psovki  i  kletvi  i  upravlja  je  svim  vjernicima 

(111). 

U  prvom  dijelu  te  okružnice  razlaže  kako  su  psovka  i  kletva  neizmjerna  uvreda  Božjega 
veličanstva,  a  ta  uvreda  za  sobom  povlači  vremenitu  i  vječnu  kaznu,  koja  pogađa  ne  samo 
pojedinca  već  i  cijeli  narod.  S  bolju  ustanovljuje,  daje  «val  bogumrske  hule  i  odurne  psovke 
protiv  Boga  i  Božjih  stvari  zahvatio...  preduboko  u  sve  slojeve  našega  naroda.  No,  jer  psovci 
nisu  odani  samo  pojedinci,  nego  se  uz  male  iznimke  gotovo  iz  svih  domova  naših  sela  i 


gradova  dnevice  dižu  grozne  psovke,  razumljivo  je,  da  smo  vrijedni  kazne  i  kao  zajednica  i 
narod.  Kao  strašna  bura  i  užasan  vihor  dižu  su  dnevice  k  Bogu  kletve  i  psovke,  one  hoće  da 
obore  Božji  prijestol,  one  najogavnije  pogrde  dobacuju  u  Božje  lice,  one  najveću  sramotu 
nanose  Bogu,  presv.  Trojstvu,  bi.  Djevici  Mariji,  anđelima,  svecima  i  čitavom  nebu,  pa  kako 
možemo  pomisliti,  da  će  Gospodin  ostaviti  neosvećena  ova  najsramotnija  djela  protiv  njegova 
veličanstva  i  njegove  svetosti?« 

U  drugom  dijelu  objavljuje  rat  protiv  psovke,  koji  imadu  voditi  ne  samo  pojedinci  ili  pojedina 
udruženja  i  bratovštine,  nego  cijelo  društvo,  svi  oni  koji  u  psovci  osjećaju  i  gledaju 
neizmjernu  uvredu  Božjem  veličanstvu,  gubitak  sretne  vječnosti  i  narodnu  propast.  Budući  da 
je  ta  opačina  duboko  uvriježena  u  narodu,  on  predviđa,  da  ta  sveta  borba  ne  može  biti 
dovršena  u  kratko  vrijeme,  već  treba  da  bude  dobro  organizirana  prema  po- 

(107)  Okružnica,  br.  3303,  30.  IV.  1935,  u  KL  86  (1935)  223. 

(108)  Crkv  24,26. 

(109)  Juda  10. 

(110)  Jer  2,12.  -  Okružnica,  br.  3634,  1.  V.  1937,  u  KL  88  (1937)  231. 

(111)  Okružnica:  O psovki  i  kletvi ,  br.  139/Pr.,  u  KL  88  (1937)  305  si. 

mno  smišljenom  nacrtu  i  vrlo  postojana.  Među  ostalim  određuje,  da  se  od  4.  srpnja  do  3. 
listopada  ima  provesti  živa  borba  protiv  ove  opačine  primanjem  pomirbene  sv.  pričesti  i 
pokorničkom  procesijom  na  Veliku  Gospu. 

U  zaključku  ove  okružnice  bolno  izjavljuje: 

«Ova  rak-rana  razjeda  i  naše  obitelji,  truje  i  našu  mladež,  oduzimlje  blagoslov  i  milost, 
nadnaravnu  sreću  i  vremenitu  blagodat  našem  Hrvatskom  Narodu«. 

Kao  uputu  za  sveti  boj  veli:  «Ne  krvavi  boj  puškama  i  mačem,  nego  djelima  samozataje  i 
pokore,  posta  i  molitve.  Boj  poukom,  boj  kome  je  konačni  cilj  očišćenje  naših  srdaca  od 
bogumrske  psovke  i  preporod  i  posveta  pojedinaca  i  čitavog  naroda  Bogu  i  presv.  Srcu 
Isusovu«. 

Iste  godine  na  blagdan  Krista  Kralja  prigodom  zborovanja  muževa  članova  katoličke  akcije 
stavlja  u  program  za  narednu  godinu  na  prvo  mjesto  borbu  protiv  kletve  i  psovke  te  prostačkih 
govora  (1 12).  Sa  zadovoljstvom  ustanovljuje,  kako  su  se  toj  borbi  kroz  tri  mjeseca  priključili 
ne  samo  organizirani  katolici,  nego  i  svi  slojevi  društva.  Ali  on  se  tim  uspjehom  ne 
zadovoljava.  U  toj  opačini,  veli  u  svom  nagovoru,  «tu  upravo,  po  mom  dubokom  uvjerenju, 
valja  tražiti  razlog  mnogim  našim  teškim  narodnim  nesrećama  i  nedaćama...  Jer  kakav 
blagoslov  u  gospodarstvu  može  imati  onaj,  koji  dan  na  dan  proklinje  onoga,  od  koga  je  sve 


primio?  Kakav  blagoslov  može  imati  prosvjeta  i  znanost,  politika  i  sve  drugo  onog  naroda, 
koji  dan  na  dan  siplje  najgadnije  psovke  protiv  Boga,  svoga  Stvoritelja?  Nije  li  baš  u  toj 
bogumrskoj  kletvi  razlog,  da  neke  naše  pokrajine  izumiru?  Nije  li  ih  možda  Gospodin  Bog 
baš  zbog  kletve  prepustio  samima  sebi,  da  se  podaju  raznim  opačinama  i  lišavaju  domovinu 
podmlatka?  Jer  veli  Sv.  pismo:  'Koji  ga  proklinju,  bit  će  istrijebljeni!')) 

Slijedeće  godine,  tj.  1938,  prigodom  biskupskog  sastanka,  jer  gaje  Sv.  stolica  imenovala  u 
međuvremenu  predsjednikom  tih  sastanaka  (113),  potiče  sve  biskupe,  da  se  zajednički 
zauzmu  za  taj  sveti  boj  protiv  psovke.  I  doista  na  blagdan  Zaštite  sv.  Josipa  izdaje  u  državi 
katolički  episkopat  Jugoslavije  zajedničku  pastirsku  poslanicu  upravljenu  svima  katolicima,  u 
kojoj  najprije  izlažu  i  naglasuju  dužnost  štovanja  sv.  Imena  Božjega,  zatim  tumače,  kako  su 
kletva  i  psovka  velik  i  težak  grijeh,  kako  se  kletvom  sablažnjuje  bližnji,  kako  je  psovka  prava 
ludost,  najveća  prostota, 

(112)  Ps  36,22.  -  Nadbiskup-koadjutor  o  blagdanu  Krista  Kralja,  u  KL  88  (1937)  534. 

(1 13)  Novi  predsjednik  biskupskih  konferencija,  u  KL  89  (1938)  69. 

divljaštvo,  surovost  i  pomanjkanje  odgoja,  pa  prema  tome  i  povreda  mirnog  građanskog 
života  sa  sučovjekom;  naglasili  su,  kako  psovka  povlači  za  sobom  teške  kazne  Božje,  kako  na 
pojedince,  tako  na  skupine  i  na  cijele  narode  (114). 

Taj  je  sveti  rat  protiv  psovke  i  kletve  nadbiskup  nastavio  i  slijedećih  godina.  Za  Veliku  Gospu 
je  upriličio  dan  protiv  kletve  u  Ludbregu,  gdje  se  na  poseban  način  štuje  predragocjena  Krv 
Isusova.  Na  njegov  poticaj  grad  Zagreb  prosvjeduje  protiv  kletve  (115),  članovi  katoličke 
akcije  šire  po  cijelom  gradu  plakate  i  dijele  besplatne  znakove  protiv  kletve  i  psovke  s 
natpisom:  «Ne  kuni!  Kletva  je  grijeh  i  narodna  sramota! »  Na  zborovanju  katoličke  akcije  na 
blagdan  Krista  Kralja  određuje  kao  program  rada  za  narednu  godinu  nastavak  borbe  protiv 
kletve  (116). 

2)  -  Zadovoljština  za  bogohulnost 

Dne  24.  lipnja  1940  u  vezi  s  proslavom  1300-godišnjice  prvih  veza  Hrvata  sa  Sv.  stolicom 
posebnom  okružnicom  potiče  sve  vjernike  na  popravak  života,  da  se  kane  svojih  poroka, 
napose  bogumrske  psovke  i  kletve,  poganske  mržnje,  zlobe  te  raznih  djela  razvratnosti  i 
pijanstva,  i  da  Bogu  dadu  zadovoljštinu  za  te  grijehe  (117). 

On  taj  poziv  ponavlja  31.  siječnja  1942  (118). 

U  svrhu  zadovoljštine  uvodi  pokorničke  procesije.  Tako  je  3.  listopada  on  sam  vodio 
pokorničku  procesiju  u  svetište  Majke  Božje  u  Remete  (1 19)  kao  i  na  blagdan  Krista  Kralja, 
31.  listopada  iste  godine.  Tim  je  ophodom  zaključena  listopadska  pobožnost.  Tim  večernjim 
listopadskim  pobožnostima  osobno  je  predsjedao  svaki  dan  u  drugoj  crkvi,  potičući  vjernike 
kratkom  propovijeđu  na  pokoru.  U  pokorničkim  procesijama  i  prigodom  listopadskih 


pobožnosti  vjernici  su,  predvođeni  svećenikom,  svaki  put  izmolili  cijelu  sv.  krunicu  pred 
izloženim  Svetotajstvom  (120)). 

(1 14)  Skupna  poslanica  episkopata  protiv  kletve,  u  KL  89  (1938)  209-212,  221-222,  233-235. 

(1 15)  Protest  Zagreba  protiv  kletve,  u  KL  89  (1938)  398. 

(116)  Svim  društvima  Katoličke  akcije  u  nadbiskupiji,  u  KL  89  (1938)  521  si. 

(117)  Okružnica:  O  zadovoljštini  za  narodne  grijehe,  br.  890,  24. 1.  1940,  u  KL  91  (1940)  49. 

(118)  Okružnica:  O  zadovoljštini  za  narodne  grijehe,  br.  1969,  31.1.  1942,  u  KL  91  (1942) 
82. 

(119)  Pokornički  ophod  u  Remete,  u  KL  94  (1943)  460. 

(120)  Pokornički  ophod  u  Zagrebu,  u  KL  94  (1943)  519. 

U  veljači  g.  1944  započne  nadbiskup  opet  borbu  protiv  kletve  i  psovke  snažnom  propovijeđu, 
koju  je  održao  na  Svijećnicu  za  vrijeme  klečanja.  U  toj  je  propovijedi  razložio,  kako  je  kletva 
crna  nezahvalnost  prema  Bogu,  pusta  zloba  i  velika  narodna  nesreća  (121). 

Dne  17.  rujna  iste  godine  je  opet  poveo  pokorničku  procesiju  u  Remete,  da  se  povrijeđenom 
Božjem  veličanstvu  dade  zadovoljština  za  sve  grijehe  Hrvatskog  Naroda,  napose  za 
bogumrske  kletve  i  psovke.  U  Remetama  je  s  crkvenog  balkona  izrekao  sadržajnu  propovijed 
protiv  psovke,  u  kojoj  je  nastojao  dokazati,  kako  su  kletva  i  psovka  velika  narodna  nesreća. 
Na  kraju  te  propovijedi  je  ovim  odlučnim  riječima  naglasio  pravi  razlog  teškom  stradanju 
Hrvatskog  Naroda  (122): 

«Nije  tragika  naših  dana  u  tome,  što  su  nam  ruševine  napunile  zemlju,  što  se  i  velika  carstva 
ruše  kao  kuće  od  karata,  pa  onda  mali  narodi  i  države  strepe  još  više,  nego  je  tragika  u  tome, 
što  se  uslijed  pomanjkanja  vjere  svi  dogođaji  u  svijetu  gledaju  čisto  naravnim  očima,  mjesto 
očima  vjere,  koja  u  svim  zbivanjima  sadašnjice  gleda  samo  svemoguću  desnicu  Božju.  A  ta 
desnica  nije  zatajila  nikada  do  sada,  pa  neće  ni  u  buduće.  Zato  naša  jedina  briga  ima  biti,  da 
budemo  u  prijateljstvu  s  Bogom.  I  vi  ćete  vidjeti,  da  se  nisu  nikada  prevarili  ni  pojedinci  ni 
narodi,  koji  nadu  svoju  postavljaju  u  njega,  Stvoritelja  neba  i  zemlje». 

«Ali  ima  razloga  strahovanju  za  bogohulce  i  psovače,  za  narode,  koji  podnose  one,  što 
povlače  po  blatu  sv.  Ime  njegovo.  Svi,  dakle,  na  posao,  koji  ljubite  ovu  našu  ispaćenu 
domovinu.  Psovka  mora  biti  iskorijenjena  iz  naše  sredine.  I  onda  ćete  vidjeti,  što  znače  riječi 
prorokove  (12S):  'Blago  narodu,  koji  ima  Gospodina  za  Boga!'» 


3)  -  Psovka  —  narodna  nesreća 


Početkom  studenoga  iste  godine  Stepinac  je  u  Zagrebu  ponovno  upriličio  tjedan  protiv 
psovke,  na  kraju  kojega  je,  12.  studenoga,  održao  u  katedrali  propovijed,  u  kojoj  je  svratio 
pažnju  vjernika  na  tri  uzroka,  zbog  kojih  je  kletva  tako  raširena  u  narodu,  a  to  su:  loš  primjer 
starijih,  vjersko  neznanje  i  opak  život. 

(121)  Psovka  je  crna  nezahvalnost  prema  Bogu  i  pusta  zloba  i  velika  narodna  nesreća,  u  KL 
95  (1944)64. 

(122)  Istriebimo psovku  iz  Hrvatskog  Naroda!  Bog  će  nam  onda  biti  sigurno  uporište,  u  KL 
95  (1944)453  si. 

(123)  Ps  143,  15. 

Govoreći  o  lošem  primjeru,  prispodablja  ga  dolini  smrti  na  otoku  Javi  u  Indijskom  oceanu, 
čiji  je  zrak  okužen,  pa  slikovito  nastavlja  (124):  «Nije  li  takvoj  zatrovanoj  dolini  sličan  čitav 
naš  javni  život?  Psuju  u  kući  i  otac  i  majka.  Kune  na  cesti  sluga  i  vojnik.  Kune  i  proklinje  u 
uredu  činovnik  i  podvornik.  Kune  se  na  kupalištima  i  poljima,  proklinje  se  u  šali  i  u  ljutini. 
Bogumrskom  psovkom  zatrovana  je  čitava  naša  atmosfera,  ona  je  postala  dolinom  smrti  za 
nedužnu  djecu». 

Izloživši  ova  tri  razloga,  zbog  kojih  se  u  narodu  toliko  kune  i  psuje,  zaključio  je: 

«Vidite,  dakle,  iz  svega,  da  se  psovka  mora  pobijati  na  svim  stranama.  Staro  je  filozofsko 
načelo:  Odstrani  uzrok,  odstranio  si  i  učinak.  Ukloni  loše  primjere,  ukloni  neznanje  vjerskih 
istina,  spriječi  razvratnost  kod  pojedinaca,  pa  će  se  sigurno  i  bogohulstvo  i  psovka  mnogo 
brže  i  lakše  istrijebiti  iz  naše  sredine». 

Još  jedanput  se  mogao  držati  tjedan  protiv  psovke,  i  to  u  travnju  1945.  Na  kraju  tog  tjedna,  tj. 
15.  travnja,  nadbiskup  je  održao  značajnu  propovijed,  u  kojoj  je  razložio,  kako  je  psovka 
nepravda  protiv  Boga  Stvoritelja,  Otkupitelja,  Posvetitelja.  Zaključio  je  tu  propovijed 
odlučnim  riječima  (125): 

«Psovači,  stidite  se!  Da  lije  to  zaslužio  Bog,  da  mu  pljujete  svojim  poganim  ustima  u  lice? 
Iako  se  nadate,  da  ćete  moći  dovijeka  nastaviti  nekažnjeno  psovati,  bojim  se,  da  će  se  i  na 
vama  ispuniti  riječ  Sv.  pisma  (126):  'Nada  se  nezahvalnika  rastopi  kao  inje  zimsko  i  proteče 
kao  voda  nevaljala'.  Katolički  muževi  i  žene,  dragi  vjernici!  Ako  je  ikada  bio  čas,  da  svim 
silama  zagrabite,  da  se  istrijebi  ova  sramota  iz  naše  sredine,  psovka,  onda  je  to  sigurno  danas. 
Svima  nam  je  na  srcu  spas  našega  naroda,  naše  domovine». 

Dne  23.  travnja  1945,  izdade  nadbiskup  okružnicu,  u  kojoj  iznosi  svoj  sud  o  borbi  protiv 
kletve  i  psovke  (127):  «Odbor  —  veli  on  —  protiv  psovke  organizirao  je  svestranu  borbu 
protiv  psovke,  te  općenite  i  najgore  mane  u  našem  narodu.  U  svom  radu,  među  inim 
sredstvima  raspačao  je  25.000  primjeraka  brošure  Zapaljeni  jezici  (128).  U  prošlom  tjednu 


borbe  protiv  psovke  izdao  je  brošuru  u  visini  od  40.000  primjeraka.  Tražili  su  je  mnogi  župni 
uredi  u  Zagrebu  i  pokrajini«. 

(124)  Propovijed  preuzv.  g.  Nadbiskupa  u  katedrali  prigodom  završetka  tjedna  protiv  psovke, 
12.  XI.  1944,  u  KL  95  (1944)  561  si. 

(125)  « Psovači ,  stidite  se!»  u  KL  96  (1945)  117  si. 

(126) Mudr  16,  29. 

(127)  Okružnica,  br.  3248,  23.  IV.  1945,  u  KL  96  (1945)  128. 

(128)  Brošuru  je  napisao  dr.  Dragutin  Hren. 

Kako  je  ona  dobro  djelovala  u  borbi  protiv  psovke,  to  je  župnicima  najtoplije  preporučuje,  da 
je  što  više  prošire  među  svoje  župljane.  Bit  će  dobro,  da  se  brošura  prodaje  pred  crkvom  i  da 
je  članovi  katoličke  akcije  i  nabožnih  udruženja  raspačavaju  i  po  kućama. 

Nadbiskup  je  i  djelotvorno  u  pojedinačnim  zgodama  znao  zahvatiti,  da  bi  iskorijenio  tu  veliku 
manu.  Jedanput  je  još  kao  koadjutor  pozvao  župnika  župe  Sv.  Marije  u  Zagrebu,  mgr.  dr. 
Milana  Beluliana,  da  ga  prati  na  službenom  pohodu  župe  u  Šestinama.  Na  putu  susretnu 
seljaka,  koji  je  vozio  velik  tovar  drva.  Stražnji  točkovi  kola  su  mu  zapali  u  jamu.  Rasrđen 
seljak  nemilice  je  tukao  konje  i  psovao.  Htio  ih  je  psovkom  prisiliti,  da  izvuku  kola  iz  jame, 
ali  bez  uspjeha. 

Nadbiskup  je  najprije  opomenuo  seljaka,  da  prestane  psovati  i  nagovori  ga,  da  malo  pusti 
konje  neka  otpočinu.  Nakon  kratka  odaha  uzme  nadbiskup  bič  u  svoje  ruke,  stane  uz  slabijeg 
konja  i  prihvati  uzde.  Rekao  je  zatim  seljaku,  da  malo  pomogne  otraga,  a  župnika  je  zamolio, 
da  pomogne  s  druge  strane,  gdje  su  kola  više  zapala.  Na  dani  znak  povikao  je  «hijo»  i 
zapucketao  bičem.  Konji  trgoše  u  jedan  mah  i  kola  su  upravo  izletjela  iz  jame.  Kad  je  mgr. 
Beluhan  kazao  seljaku  da  je  taj  svećenik  nadbiskup,  seljak  se  smeo  i  nije  znao  kamo  bi  gledao 

(129). 

I  u  svojim  privatnim  pismima  se  nadbiskup  Stepinac  vraća  na  taj  teški  narodni  porok,  što 
«čovjek  najdivniji  dar  Stvoritelja  svoga,  dar  govora,  upotrebljava  za  hulenje  Stvoritelja 
svoga«,  no  ujedno  potiče,  «da  poput  onih  Izraelaca  ugroženih  od  Holoferna,  svi,  koji  ljubimo  i 
štujemo  sv.  ime  Gospodnje  simus  unanimes  orantes,  ut  Deus  Israel  misericordiam  suam 
ostendat  super  populum  suum»  (130). 

5.  -  STEPINAC  I  KATOLIČKI  TISAK 

Dr.  Stjepan  Bakšić  piše  prigodom  biskupskog  posvećenja  dr.  Stepinca  (131): 

«Osebujna  težnja  novoga  koadjutora  u  okviru  brige  za  ka- 


(129)  E.  BELUHAN  KOSTELIĆ,  Stepinac  govori  49  si. 

(130)  Pismo  kardinala  Step inča  jednom  svećeniku,  29.  X.  1957. 

(131)  ST.  BAKSIC,  Konsekracijski  dan  mgr.  dr.  Alojzija  Stepinca,  u  KL  85  (1934)  322. 

toličko  gibanje  jest  proširenje  i  ojačanje  katoličke  štampe,  a  nada  sve  katoličkog  dnevnika. 

Imade  on  duboko  oko  za  prosuđivanje  golemog  značenja  štampe,  koja  morem  plovi,  zrakom 
leti,  željeznicom  juri.  Štampe,  koja  zalazi  u  velegradske  palače,  radničke  podzemne  i 
podkrovne  stanove  te  seljačke  izbe.  Štampe,  koja  carstva  razgrađuje,  ruši  crkve  i  oltare, 
uništuje  svetost  obitelji,  opoganjuje  pojedince,  obitelji  i  narode,  uništava  zemaljsko  i  otimlje 
vječno. 

Našem  koadjutoru  poznata  je  drska,  ali  istinita  riječ  francuskog  Židova  Cremieuxa,  koji  kaže 
svojim  prijateljima:  'Smatrajte  ljude  kao  ništa,  novac  kao  ništa,  a  štampu  nada  sve  cijenite! 
Imajmo  štampu,  a  sa  štampom  imat  ćemo  sve'. 

Našem  koadjutoru  lebde  pred  očima  svijetli  likovi  posljednjih  papa,  koji  jednoglasno  pozivlju 
sve  katolike,  da  ne  pazeći  na  trud  i  novac  prošire  u  svojoj  zemlji  katoličku  štampu. 

Zato  naš  koadjutor  svakom  zgodom  ističe  ljubav  prema  katoličkoj  štampi,  a  napose  ljubav 
prema  katoličkom  dnevniku,  dnevniku,  koji  po  njegovoj  želji  treba  da  uđe  u  svaku  katoličku 
kuću  hrvatskih  inteligenata». 

Ove  riječi  uglednog  bogoslovca  imale  su  smisao  jasnog  predviđanja. 

1)  -  Nadbiskupova  opća  briga  za  katolički  tisak 

Nadbiskup  Stepinac  je  pravilno  i  potpuno  shvaćao  važnost  katoličkog  tiska  u  današnjim 
vremenima. 

Kao  đak,  a  kasnije  kao  vojnik  na  ratištu,  te  kao  seljak  u  Krašiću,  kao  pitomac  u  Rimu,  on  je 
mnogo  čitao  i  pratio  dnevnu  katoličku  štampu. 

Kratko  vrijeme  prije  svoga  imenovanja  za  nadbiskupa  koadjutora  poručio  je  Stepinac  iz  Splita 
uredništvu  Hrvatske  straže  slijedeće:  «Kad  se  radi  o  opstanku  katoličkog  dnevnika,  onda  valja 
žrtvovati  sve,  jer  se  radi  o  stvari  Kristovoj...  Pitanje  katoličkog  dnevnika  je  jedno  od 
fundamentalnih  pitanja  za  današnje  doba.  Tu  će  se  odlučiti  bitka  prije  svega  i  tko  tu  doživi 
poraz,  neka  se  ne  nada  ničemu  dobromu.  Valja  dakle  sve  iskoristiti,  što  se  iskoristiti  dade  za 
napredak  dnevnika»  (131a). 

Na  povratku  iz  Rima  sa  studija  u  razgovoru  s  jednim  mladim  franjevcem  na  Trsatu 
oduševljeno  je  govorio  o  katoličkom 


(131a)  Imenovanje  nadbiskupa  koadjutora,  u  Hrvatska  straža,  br.  122,  31.  V.  1934. 

dnevniku  i  njegovu  uredniku  dr.  Janku  Šimraku.  Od  Hrvatske  straže  mladi  je  doktor  očekivao 
vjerski  preporod  u  našem  narodu. 

Podignut  na  svijećnjak,  uložio  je  sav  svoj  ugled  i  privredna  sredstva,  kojima  je  raspolagao,  da 
je  podigne.  Upravo  u  vrijeme,  kad  je  bio  zaređen  za  biskupa,  navršilo  se  pet  godina,  otkako  je 
počeo  izlaziti  jedini  hrvatski  katolički  dnevnik  Hrvatska  straža.  Tko  malo  dublje  zaviri  u  rad  i 
apostolat,  koji  je  Hrvatska  straža  kroz  pet  godina  izvršila,  te  se  sjeti  prilika,  u  kojima  se  taj 
apostolat  razvijao,  razumjet  će  i  potez  mladoga  nadbiskupa-koadjutora,  kojim  je  on  htio  prvu 
petgodišnjicu  toga  dnevnika  proslaviti. 

Dne  2.  srpnja  u  7,30  s.  služio  je  u  nadbiskupskoj  kapeli  misu  za  sve  žive  i  pokojne  prijatelje 
katoličkog  dnevnika,  kojoj  su  prisustvovali  svi  članovi  uredništva  i  uprave  lista,  njegovi 
brojni  suradnici  i  prijatelji  iz  Zagreba  i  pokrajine  te  namještenici  u  tiskari. 

Prije  mise  je  nadbiskup  koadjutor  izrekao  kratku  propovijed,  u  kojoj  je  prikazao  svojstva,  koja 
će  odlučivati  o  uspjehu  katoličkog  dnevnika.  U  borbi  Davida  s  Golijatom,  nerazmjernoj  po 
ljudskom  sudu,  vidio  je  sličnost  odnosa  između  katoličkog  i  slobodnjačkog  tiska. 

Slobodnjački  tisak,  koji  radi  na  uništenju  kršćanstva  u  Hrvatskom  Narodu,  do  zubi  je 
naoružan  poput  Golijata,  dok  mu  nasuprot  stoji  nejaki  katolički  tisak.  Ali,  ta  činjenica  ne 
smije  katolike  plašiti.  Cilj  i  nakana  promicatelja  katoličkog  tiska  jasna  je:  širiti  što  veću  čast  i 
slavu  Božju  i  učvrstiti  kršćanstvo  Hrvatskog  Naroda.  Budemo  li  imali  tu  čistu  nakanu, 
malodušnost  mora  uzmaknuti  i  ustupiti  mjesto  neograničenom  pouzdanju  u  Boga.  U  tom  radu 
Bog  neće  svoje  ostaviti  na  cjedilu. 

Ali,  uz  pouzdanje  u  Božju  pomoć  valja  upotrijebiti  i  sva  naravna  sredstva  kao  što  su: 
savjestan  rad,  sakupljanje  pretplatnika  i  sredstava,  gdje  god  se  može,  i  ustrajna  molitva,  jer 
molitva  je  sredstvo  najjače  i  najuspješnije.  Po  njoj  se  sve  postizava  (132). 

Istoga  dana  poslije  podne  u  5  s.  u  dvorani  kule  nadbiskupskog  dvora,  koju  su  dupkom  ispunili 
suradnici  i  prijatelji  katoličkog  dnevnika,  bila  je  u  nazočnosti  nadbiskupa  Bauera  i  njegova 
koadjutora  održana  svečana  sjednica.  U  toj  sjednici  su  održali  predavanja  prof.  Petar  Grgeč, 
dr.  Mario  Matulić  i  dr.  Janko  Šimrak,  duša  i  apostol  katoličkog  dnevnika.  Izložili  su  velik  i 
požrvovan  rad  uložen  kroz  pet  godina,  načela,  prema  kojima  su  urednici  oblikovali  list,  i 
izrazili  su  želju,  da  bi  se  u 

(132)  Nadbiskup-koadjutor  o  katoličkom  dnevniku,  u  KL  85  (1934)  347. 

katoličkim  redovima  složnim  radom  dnevnik  što  više  proširio.  Nadbiskup  Bauer  je  izrazio 
svoje  oduševljenje  i  priznao  rad  i  požrtvovnost,  koja  je  uložena  u  izdavanju  dnevnika  te 
zaželio,  da  se  radi  u  slozi  bez  zagriženosti.  Napokon  je  rekao,  daje  rad  na  uspostavljenju 
sloge  i  jedinstva  povjerio  koadjutoru. 

Iza  toga  je  preuzeo  riječ  koadjutor  Stepinac.  On  je  naglasio  prijeku  potrebu  okupljanja  oko 
katoličkog  dnevnika.  Zatim  je  nadovezao  slijedeće  misli: 

«Danas  se  vodi  borba  za  Krista  ili  za  Antikrista.  Naš  katolički  dnevnik  bori  se  i  borit  će  se  za 
Krista.  Iako  su  teške  prilike,  imam  potpuno  pouzdanje,  da  naš  katolički  dnevnik  može  i  mora 
uspjeti.  Ja  ću  učiniti  sve,  što  bude  u  mojoj  vlasti  i  tražit  ću  od  svih  svećenika  i  župnih  ureda, 
da  ga  podupiru  i  šire.  Smišljajte  najbolji  način,  što  i  kako  da  se  učini,  ja  još  nisam  dospio. 
Dođite  k  meni  i  predložite.  Sve  će  doći  i  mora  doći.  Uspjet  će  i  katolička  akcija.  Smišljajte 
najbolji  način,  da  katolički  dnevnik  prodre  u  najšire  slojeve.  Najprije  treba,  da  prodre  u 
zagrebačku  nadbiskupiju.  Kad  to  uspijemo,  tada  sigurno  možemo  kazati,  da  smo  uspjeli  i 
drugdje,  jer  zagrebačka  nadbiskupija  broji  trećinu  katolika  u  državi.  Složno  svi  skupa  na  rad! 
Uspjeh  je  siguran,  jer  je  Bog  s  nama!» 

Privatno  je  kazao  uredniku  Hrvatske  straže  slijedeće  (133): 

«Ne  uviđati  danas  potrebu  katoličkog  dnevnika  znači  biti  na  oba  oka  slijep.  Već  sama  riječ 
'katolički  dnevnik'  kaže  nam  sve.  On  ima  prije  svega  biti  iznad  svih  stranačkih  političkih 
borba.  To  prepuštamo  drugima.  Za  katolički  dnevnik  dovoljno  je,  da  ih  registrira.  Politika 
katoličkog  dnevnika  ima  biti  samo  i  jedino  Krist. 

Njegova  je  zadaća,  da  brani  katoličku  istinu,  razlaže  i  primjenjuje  na  život  principe  katoličke 
vjere,  kori  sve  poroke  i  mane,  koji  truju  zdravi  organizam  našega  naroda,  da  hvali  i 
unapređuje  sve,  što  je  dobro,  lijepo  i  plemenito.  Sve  to  neka  bude:  fortiter  in  re,  ali  suaviter  in 
modo!  Ako  se  i  kori  nekoja  stvar,  valja  do  skrajnosti  štedjeti  osobu,  jer  je  svaki  čovjek  slika  i 
prilika  Božja. 

Budući  da  katolički  dnevnik  ima  stajati  daleko  iznad  svih  stranačkih  političkih  borba,  zato  se 
oko  njega  mogu  i  moraju  okupljati  svi  katolici  i  ne  bi  smjelo  biti  katoličke  kuće,  gdje  ne  bi 
bilo  katoličkog  dnevnika.  Tako  će  katolički  dnevnik,  od- 

(133)  ST.  BAKŠIĆ,  Prigodom  petgodišnjice  Hrvatske  straže,  u  KL  85  (1934)  337  si. 

gajajući  dobre  katolike,  pridonositi  vrlo  mnogo  i  pravoj  građanskoj  toleranciji,  jer  tko 
temeljito  pozna  katoličke  istine,  taj  zna  vrlo  dobro  lučiti  između  čovjeka  i  njegove  pogrješke, 
pa  ako  i  kori  pogrješku,  on  će  ipak  uvijek  nositi  u  srcu  istinsku  ljubav  prema  svakom  čovjeku. 

Sve,  što  sam  gore  rekao,  vrši  katolički  dnevnik  konstantno  svaki  dan  i  u  tom  je  njegova 
golema  vrijednost.  Svećenik  propovijeda  jednom  na  tjedan,  katolički  dnevnik  svaki  dan, 
svećenik  propovijeda  relativno  malenom  broju  ljudi,  katolički  dnevnik  može  u  isti  mah 


propovijedati  pred  stotinama  tisuća.  Svećenik  propovijeda  na  određenom  mjestu,  katolički 
dnevnik  svagdje:  na  ulici,  u  vlaku,  na  šetnji,  u  kući,  na  odmoru,  u  čekaonici,  jednom  riječju 
svagdje. 

Katolički  dnevnik  je  ukratko  jedan  od  najvažnijih  faktora,  koji  pribavlja  Crkvi  poštovanje  i 
ljubav,  koji  stvara  trijezne  i  solidne  građane,  koji  će  svoje  dužnosti  i  vjerske  i  građanske  vršiti 
ne  iz  straha  pred  tjelesnim  kaznama,  nego  iz  duboka  uvjerenja,  da  se  poredak,  koji  je 
svemogući  Bog  postavio,  ne  može  rušiti  bez  najveće  štete  po  čitavo  ljudsko  društvo,  a  i  bez 
vlastite  vječne  nesreće». 


No,  ne  samo,  daje  nadbiskup  koadjutor  stupio  odmah  u  dodir  sa  svim  predstavnicima 
katoličke  štampe,  nego  se  on  zanimao  za  sve:  za  financijsko  stanje,  za  veličinu  naklade, 
pretplatnike,  način  kako  se  stiču  itd. 

Na  blagdan  Sv.  Obitelji,  godine  1936,  izdaje  on  zajedno  s  nadbiskupom  Bauerom  korizmenu 
poslanicu  o  dobroj  i  o  zloj  štampi.  U  toj  poslanici  najprije  daje  u  dva  odlomka  jasne  pojmove 
o  zloj  štampi: 

Prvo,  što  moralna  načela  zabranjuju,  a  što  brani  Crkva.  Kako  se  pozna  zla  štampa,  zašto  je 
veliko  zlo  čitati  zlu  štampu,  podupirati  je,  širiti  je,  zbog  čega  je  i  tzv.  neutralna  štampa 
protukatolička,  i  prema  tome  pogubna? 

Drugo,  tumači,  što  se  razumijeva  pod  katoličkom  štampom  u  širem  i  užem  smislu.  Zašto  je 
ona  apostolat  u  službi  Crkve?  Ide  naime  za  potpunom  obnovom  ljudskoga  društva  prema 
Kristovim  načelima.  U  tom  dijelu  razlaže  misli  sv.  Pija  X  o  katoličkom  dnevniku,  što  ih  je  isti 
papa  izrazio  u  enciklici  «Quanta  prudentia»,  27.  svibnja  1907. 

Zatim  je  iznio  misli  Pija  XI  o  katoličkom  dnevniku,  u  kojem  treba  da  dođu  do  izražaja  dva 
sastavna  dijela  i  stava:  potvrdni  i  niječni.  Potvrdni  stav  u  katoličkoj  štampi  jest  ono 

nastojanje,  da  bi  štampa  bila  u  službi  promicanja  ćudorednih  načela;  ona  treba  da  ćudoredni 
zakon  širi,  da  ga  naučava,  da  ga  brani,  da  bi  tako  odgajala  i  duhovno  oblikovala  čitaoce. 
Niječni  stav  u  katoličkoj  štampi  treba  da  dođe  do  izražaja  u  odbacivanju,  pobijanju  i 
osuđivanju  svega  onoga,  što  je  u  suprotnosti  s  katoličkim  vjerovanjem  i  ćudoređem. 

Katolički  dnevnik  ide  u  svaku  kuću,  dospije  i  tamo,  kamo  svećenik  ne  dospije  ili  ne  može 
nikako  stići;  ide  k  svim  ljudima,  svaki  dan,  daje  pravu  pouku  u  svim  pitanjima.  Dobar 
katolički  dnevnik  je  vječna  riječ,  neprestana  propovijed,  po  kojoj  se  glas  Crkve  širi  iz  gradova 
u  sela,  od  Alpa  do  mora,  od  palače  do  kolibe.  Ona  je  svjetlo  što  vedri,  glas  koji  zove,  zvučnik 
koji  omogućuje,  da  se  istina  posvuda  čuje. 


U  zaključnom  dijelu  te  poslanice  opominje  (134):  «Odbacimo  kritike,  optuživanja,  uvjereni, 
da  će  se  nesavršenosti  jednih  katoličkih  novina  —  savršenstva  nema  na  zemlji  —  umanjivati  u 
razmjeru  s  potporom,  koju  će  mu  katolici  pružiti.  Ne  uzimati  katoličke  novine,  jer  ne 
odgovaraju  našim  zahtjevima,  našim  neudovoljenim  željama,  znači  neozbiljnost.  Poduprimo 
katolički  dnevnik  barem  zbog  duha  i  discipline:  i  dnevnik  sam  poduprt  brojem  i  ljubavlju 
onih,  za  koje  je  stvoren,  imat  će  mogućnost,  da  postane  sve  bolji.  Neka  bude,  dakle,  naš  znak  i 
naša  lozinka  ona  papina  'sjedinjenim  silama'». 

Tumačeći  ovu  lozinku  veli,  da  su  «sloga  u  načelima  i  jedinstvo  sila,  koju  nužno  pretpostavlja 
dobar  uspjeh  svih  poduzeća  katoličke  akcije  i  same  Crkve...  Štampa,  kino  i  radio,  kao  i  tolika 
druga  lijepa  iznašašća,  dvosjekli  su  mač,  što  ga  čovjek  može  da  iskoristi  na  dobro  i  zlo,  na 
vremenitu  i  na  vječnu  svoju  sreću,  ali  i  na  vremenitu  i  vječnu  svoju  propast». 

Iste  godine  1936  izdaje,  22.  veljače,  okružnicu,  u  kojoj  saopćuje,  da  će  na  izložbi  katoličke 
štampe  u  Vatikanskom  gradu,  koja  se  te  godine  na  poticaj  pape  Pija  XI  ima  otvoriti, 
sudjelovati  i  Hrvati  te  imati  poseban  paviljon.  Imenovanom  odboru  stoji  na  čelu  dr.  Josip 
Andrić,  glavni  urednik  hrv.  knjiž.  Društva  sv.  Jeronima.  Određuje,  da  se  u  nedjelju,  14. 
ožujka,  sakupljaju  doprinosi  po  svim  crkvama  u  nadbiskupiji  za  izgradnju  paviljona.  Čast  i 
ugled  Hrvatskoga  Naroda  traže,  veli  on,  da  i  Hrvati  budu  dostojno  predstavljeni  (135). 

(134)  KL  87  (1936)  97-101. 

(135)  Sabiranje  za  izložbu  katoličke  štampe  u  Valikanskom  gradu,  br.  10315,  22.  II.  1936,  u 
KL  87  (1936)  130. 


270 

A.  BENIGAR,  ALOJZIJE  STEPINAC 

Nadbiskup-koadjutor  je  budnim  okom  pratio  i  svu  ostalu  tjednu  i  mjesečnu  katoličku  štampu, 
preporučivao  je  i  pomagao  njezino  širenje.  Posebnu  je  pažnju  posvetio  izdanjima 
spomenutoga  Društva  sv.  Jeronima  i  preporučivao  njihovo  širenje  kao  i  širenje  jeronimskih 
knjižica  za  puk,  poznatih  pod  imenom  «dinar-štampa»  (136). 

Boraveći  u  Krašiću  kardinal  Stepinac  je  rado  obnavljao  svoje  uspomene  na  Hrvatsku  stražu, 
koja  je  imala  tako  maleni  broj  pretplatnika,  da  se  uplatom  njihovom  izdaci  nisu  mogli 
namirivati.  Jednoć  je  pripovijedao  župniku  o  tome  slijedeće  (137): 

«Sjećam  se,  koliko  je  puta  dragi  naš  o.  Janko  (Šimrak)  znao  doći  k  meni,  pa  samo  pokaže 
bolno  lice,  rekavši: 

—  Pa  znate,  kako  je! 

Znao  sam  ja  dobro!  Zapravo  sam  Hrvatsku  stražu  uz  ono  malo  pretplatnika  sam  uzdržavao. 
Taj  jedini  naš  dnevnik  imao  je  malu  tiražu,  ali  je  bio  solidno  uređivan.  Kako  su  ga  se 
protivnici  bojali,  osobito  masoni!  Velika  je  zasluga  Šimrakova,  što  je  raskrinkao  masone. 
Kako  su  bijesni  bili,  kad  je  jednoga  dana  u  Hrvatskoj  straži  osvanula  slika  lože!  Točno  je  bilo 


označeno  i  mjesto,  gdje  koji  od  «braće»  sjedi.  Razbijali  su  si  glavu,  kako  je  to  otkriveno  i 
nikako  nisu  mogli  doznati». 

«Masoni  su  strepili  pred  svakim  njezinim  brojem  —  reče  kardinal  (138).  —  U  Francuskoj  je 
bio  nađen  na  željezničkoj  pruzi  ubijen  sudac,  koji  je  vodio  istragu  o  nekom  masonskom 
skandalu.  O.  Janko  se  raspisao  o  tome,  daje  sam  francuski  konzul  došao  k  meni  intervenirati, 
neka  bi  se  prestalo  s  tim  pisanjem.  Talijanski  konzul  je  obećao,  da  će  sve  platiti  za  dopisnika 
Hrvatske  straže,  koji  bi  išao  u  Abesiniju,  da  piše  u  prilog  Italije.  Znao  je,  koliko  imade 
upliva». 

Nadbiskupa  je  boljelo,  što  je  katolička  štampa  stajala  slabo  uza  sve  bogatstvo  i  sredstva, 
kojima  je  Crkva  kod  nas  u  ono  vrijeme  raspolagala.  Prije  rata  je  mislio  na  to,  kako  da  se  to 
ispravi.  Liberalna  štampa  je  radila.  Čuveni  Pokret,  Novosti,  Obzor,  Jutarnji  list,  Večer,  sve  je 
to  masa  gutala.  A  čega  je  sve  bilo  u  tim  novinama?  Provale,  preljubi,  ubojstva  (139). 

(136)  Za  pojačano  širenje  svetoj eronimskih  knjiga,  br.  10315,  14.  XII.  1939,  u  KL  90  (1939) 
613.  -  Okružnica,  br.  146/Pr.,  30.  VIII.  1934,  u  KL  85  (1934)  450.  -  Dar  nadbiskupa 
koadjutora  Društvu  sv.  Jeronima,  u  KL  85  (1934)  499. 

(137)  VD  I  16. 

(138)  VD  III  110. 

(139)  N.  mj. 

Koliko  je  nadbiskup  Stepinac  značio  za  katoličku  štampu,  napose  za  zagrebačka  izdanja, 
dokazuje  i  činjenica,  da  mu  je  i  to  u  komunističkom  suđenju  protiv  njega  bilo  ubrojeno  u 
krivnju. 

2)  -  Dalekovidne  osnove 

Razmišljajući  o  popravljanju  slabog  stanja  katoličkog  tiska  i  savjetujući  se  s  odgovornim 
osobama,  došao  je  nadbiskup  Stepinac  do  zaključka,  da  bi  se  ujedinila  tri  katolička  tiskarska 
poduzeća  u  Zagrebu:  Nadbiskupska  tiskara,  Narodna  tiskara  i  Tiskara  narodne  prosvjete,  i  to 
nakon  isplate  dugova,  i  da  bi  se  stvorilo  dioničko  društvo.  Najjača  novčana  podloga  bi  ipak 
imala  biti  glavnica,  koju  je  on  zamolio  od  zagrebačkog  prvostolnoga  kaptola  i  prebendarskog 
zbora. 

Kao  predsjednik  biskupskih  sastanaka  iznio  je  taj  svoj  prijedlog  pred  sjednicu,  28.  siječnja 
1939.  Na  tom  je  biskupskom  sastanku  rekao  ovo: 

«Dolazimo  na  temu,  koja  je  od  najveće  važnosti  po  katolički  život  Hrvatskog  Naroda,  na  temu 
o  katoličkoj  štampi,  i  to  u  prvome  redu  katoličkog  dnevnika  i  modernog  tiskarskog  poduzeća. 
Kao  uvod  neka  mi  bude  dozvoljeno,  da  vam  pročitam  bilješku,  koju  sam  si  kao  student  u 


Rimu  prepisao  iz  Schweizerische  Kirchenzeitung  od  29.  prosinca  1927.  Ta  bilješka  glasi 
doslovno  ovako  (139a): 

'Crkvi  u  Francuskoj  bilo  je  oduzeto  pet  stotina  milijuna  dolara.  Da  ih  spase,  zar  bi  bilo  odviše, 
kad  bi  od  tih  pet  stotina  bilo  sto  milijuna  izdano  za  velike  novine?  Francuska  bi  još  bila 
katolička,  a  četiri  stotine  milijuna  bilo  bi  joj  ostalo.  No,  što  velim,  ne  bi  trebalo  izdati  ni  sto 
milijuna.  Kad  bi  milijun  dolara  bilo  utrošeno  u  katolički  tisak,  Francuska  bi  još  bila  ono  što  je 
bila.  No  Francuzi  nisu  to  shvatili.  Neiscrpljivi  za  nabožne  zaklade  svake  vrste,  nije  bilo  novca 
za  tisak,  za  tu  obrambenu  vojsku 

(139a)  «Fiinf  hundert  Millionen  Dollars  sind  der  Kirche  in  Frankreich  genommen  worden; 
ware  es  zu  viel  gewesen  um  sie  zu  retten,  wenn  man  von  diesen  fiinf  hundert  Millionen 
hundert  Millionen  fur  eine  grosse  Zeitung  geopfert  hatte?  So  ware  Frankreich  noch  katholisch 
und  vier  hundert  Millionen  Dollars  waren  noch  vorhanden.  Aber  was  sage  ich  hundert 
Millionen?  Flatte  man  eine  Million  geopfert,  Frankreich  ware  noch  was  es  war.  Aber  dazu 
waren  die  Franzosen  nicht  zu  haben.  Unerschopflich  in  frommen  Stiftungen  aller  Art,  fur  die 
Presse,  die  Verteidigungsarmee  von  allem  guten,  war  kein  Geld  vorhanden,  und  so  ist  es 
gekommen,  wie  es  kommen  musste,  alle  diese  fromme  Stiftungen  sind  verschlungen  worden 
vom  Kirchenraub'. 

svakoga  dobra.  Tako  je  došlo  do  onoga,  do  čega  je  moralo  doći:  Otimačina  crkvenih  posjeda 
progutala  je  sve  one  nabožne  zaklade'. 

Tako  eto  Schweizerische  Kirchenzeitung.  Preuzvišena  gospodo  i  braćo,  mislim,  da  se  ove 
riječi  mogu  i  nama  primijeniti.  Daje  u  nas  bilo  jake  katoličke  štampe,  mislim,  da  bi  danas 
drukčije  izgledao  duhovni  život  Flrvatskog  Naroda,  a  vjerojatno  bi  onda  drukčije  bila  ispala 
agrarna  pljačka,  koja  je  Crkvu  lišila  svega  njezina  posjeda.  Međutim,  pustimo  prošlost  i 
pogledajmo  u  budućnost. 

Ta  budućnost  bit  će  strašna,  ako  mi  ne  budemo  u  stanju  štampom  suzbijati  razorno  djelovanje 
protivničke  štampe,  koja  sistematski  ruši  svaki  moral  i  poštenje.  Budimo  iskreni  i  pitajmo  se: 
Ima  li  danas  jedna  dnevna  novina,  koja  bi  otvoreno,  svjesno  i  bez  rezerve  branila  katoličku 
nauku,  kršćanski  poredak  i  poštenje?  Ja  otvoreno  kažem,  da  nema  nijedne  dnevne  novine 
izuzev  Hrvatske  straže,  koja  i  nije  dnevnik  u  današnjem  smislu  riječi.  To  je  strašna  i  porazna 
činjenica  za  četiri  milijuna  hrvatskih  katolika. 

U  svakoj  dnevnoj  novini  naći  ćete  što  više,  što  manje  dnevne  ispade  proti  osnovnim  načelima 
kršćanskog  morala  i  poštenja.  Nemoralni  oglasi,  gadne  slike,  prljavi  romani,  popraćuju  svaki 
broj  naše  dnevne  štampe  i  sistematski  uštrcavaju  otrov  u  dušu  našega  naroda.  Je  li  onda  čudo, 
ako  danas  naš  mladi  svijet  tako  strašno  pada,  daje  nedavno  u  jednoj  zagrebačkoj  gimnaziji 
otkriven  slučaj  abortusa  kod  nekoliko  maturantica?  Slično  u  gimnaziji  u  Brodu,  a  čuli  smo  za 
takve  slučajeve  već  kod  djevojčica  od  15  godina,  pače  i  mlađih. 


Kuda  to  sve  vodi? 


Ti  prljavi  oglasi  doveli  su  već  dotle,  da  npr.  u  dugoselskom  kotaru  po  službenoj  statistici  4/5 
žena  vrše  abortuse.  Dakle,  i  naš  seljački  svijet  znade  već  za  te  prljavštine,  a  znade  za  njih 
najviše  preko  dnevne  štampe. 

Uostalom,  nema  smisla  da  duljim,  jer  valjda  nema  nijednoga  od  vas,  koji  o  potrebi  katoličkog 
dnevnika  ne  bi  bio  uvjeren.  Svima  je  naime  vama,  preuzvišena  gospodo,  znano,  što  su  o  tom 
mislili  posij  edni  veliki  pape,  počam  od  Leona  XIII  do  danas. 

Dok  je  sv.  Pijo  X  još  bio  kardinalom  u  Veneciji,  osnovao  je  novine  Difesa.  Ne  samo,  da  ju  je 
novcem  podupirao,  nego  se  najrevnije  brinuo  za  njezino  raširenje.  Sam  je  lično  kao  kardinal 
išao  od  kuće  do  kuće  i  skupljao  pretplatnike  za  tu  katoličku  novinu.  Kad  je  sjeo  na  papinsko 
prijestolje,  napisali  su  Venecijanci  na  kući,  gdje  su  se  štampale  te  novine,  slijedeće  riječi: 

'Ecce  summum  opus  Papae  Venetiis!  —  To  je  najveće  papino  djelo  za  Mletke'. 

Sve  ovo  dovelo  me  je  na  misao,  da  vam,  preuzvišena  gospodo  i  braćo,  predložim  nacrt  jednog 
općenitog  katoličkog  dnevnika  izvan  političkih  stranaka,  izvan  grupacija,  koje  su  se  zapažale  i 
zapažaju  se  među  katolicima;  jednog  dnevnika,  koji  će  imati  jedini  cilj  i  svrhu:  braniti 
katolička  načela,  katoličku  nauku  i  u  kojem  će  moći  sudjelovati  svi  katolici  dobre  volje, 
prema  svojim  sposobnostima  i  materijalnim  mogućnostima.  Ja  ću  biti  tako  slobodan,  da  taj 
nacrt  još  jednom  pred  svima  vama  pročitam,  pa  da  onda  o  njemu  stvorimo  načelni  zaključak, 
da  li  se  prihvaća  ih  ne?  Pripominjem  tek  jedno:  postoje  materijalne  mogućnosti,  da  se  stvori 
slobodno  i  jako  katoličko  tiskarsko  poduzeće  i  nezavisan,  opetujem,  jak  i  moćan  katolički 


dnevnik.  Takve  mogućnosti  danas  još  postoje,  da  li  će  još  sutra,  to  ne  znam.  Zato  se 
zamislimo  dobro  i  učinimo,  što  možemo,  dok  je  mogućnost  tu.  Bog  neka  nam  pomogne!» 

Nacrt,  koji  je  nadbiskup  Stepinac  predložio  na  sjednici  biskupa  obuhvata  15  stranica, 
ispisanih  pisaćim  strojem  (140).  Prvi  je  dio  općeniti  o  potrebi  katoličkog  dnevnika.  U  drugom 
dijelu  se  radi  o  izdacima  za  uredništvo,  a  u  trećem  o  ulaganju  glavnice  za  tiskaru. 

U  općem  dijelu  se  izlaže  najprije  stanje  katoličkog  tiska  kod  nas.  Ustanovljuje  se,  da  katoličko 
novinstvo  kod  nas  Hrvata  ne  vrši  onaj  utjecaj  u  javnom  životu,  koji  bi  moralo  vršiti.  Razlozi 
su  tomu:  novčana  nejakost,  koja  se  ne  može  takmičiti  s  novčanom  jakošću  protuvjerskog 
tiska;  pomanjkanje  smisla  za  ulogu  tiska  kod  odlučujućih  osoba;  niža  razina  katoličke  štampe, 
osobito  što  se  tiče  vijesti. 

Dalje  se  govori  o  diobi  tiska,  tj.  o  općenitom  tisku  i  o  tisku,  koji  ne  zanima  svakoga. 

U  prvu  vrstu  tiska  spadaju  listovi,  koji  su  namijenjeni  svim  katolicima  bez  obzira  na 
organizaciju,  kojoj  pripadaju.  Njezin  okvir  jednak  je  okviru  same  katoličke  Crkve.  Zbog  toga 
se  oko  takve  štampe  moraju  okupiti  svi  katolici.  Tisak,  koji  ne  zanima  svakoga,  određenje  za 
uži  krug  istomišljenika.  Odgovornost  za  nj  ne  snosi  ni  Crkva  ni  katolička  javnost,  već  grupe 
ili  savezi,  koji  te  listove  izdaju. 

S  obzirom  na  opći  katolički  tisak  ustanovljuje  se  ponajprije,  da  ga  Hrvati  još  nemaju,  ali  do 
njega  mora  doći:  prvo,  jer  je 

(140)  Spis  se  nalazi  u  kardinalovoj  ostavštini  u  NAZ. 

potrebno,  da  se  Hrvati  katolici  nađu  zajedno  i  da  imaju  zajedničke  probitke  i  brige;  drugo,  jer 
će  združenim  silama  moći  postići  uspjehe,  koje  razdvojeni  neće  nikada  postići.  Hrvati  katolici 
morali  bi  s  obzirom  na  naše  skučene  prilike  imati:  jedan  katolički  dnevnik,  jedan  katolički 
tjednik  za  seljake  i  radnike,  ijedan  katolički  tjednik  za  inteligenciju  i  građanstvo. 

U  sadašnjim  prilikama  najpotrebniji  je  katolički  dnevnik,  i  to  za  sve  Hrvate  katolike.  Ta 
okolnost  nameće  svima  katolicima  dužnost  suradnje.  Iako  su  pokretači  Hrvatske  straže  kanili 
nju  učiniti  općenitim  katoličkim  dnevnikom,  bili  su  spriječeni  pocijepkanošću  Hrvata 
katolika.  Premda  ona  to  nije  postala,  ipak  je  vršila  nadzor  nad  protuvjerskim  tiskom  i 
zapriječila  mnoga  zla.  Veliku  je  uslugu  učinila  svojom  beskompromisnom  borbom  protiv 
masonerije,  protiv  marksizma  i  pučkofrontaštva.  Svojim  odlučnim  hrvatskim  stavom 
pridonijela  je  tome,  da  javnost  smatra  Crkvu  nerazdvojivom  od  hrvatskih  nacionalnih  težnja  i 
ideala.  Uzevši  ipak  u  obzir  sve  okolnosti,  trebat  će  promijeniti  tome  dnevniku  ime,  jer  bi 
pojedine  dijelove  katoličke  akcije  bilo  teško  predobiti  za  današnje  ime.  Zbog  prilika  je 
Hrvatska  straža  faktično  dijelila  duhove,  a  novi  dnevnik  mora  okupljati  sve,  sav  Hrvatski 
Narod  oko  Crkve  i  njezine  nauke.  Možda  bi  zato  bilo  uputno  dati  novome  dnevniku  ime 
Hrvatski  narod,  da  se  već  samim  imenom  snažno  istakne  osnovna  nacionalna  ideologija  lista? 


Vlasnik  toga  novoga  dnevnika  imao  bi  se  postići  spajanjem  triju  katoličkih  tiskara  u  Zagrebu, 
nakon  što  se  provede  inventar,  stručna  procjena  i  otplaćivanje  dugova  onih  tiskara,  koje  su 
zadužene.  No,  budući  da  će  trebati  usprkos  tom  spajanju  provesti  i  novo  ulaganje  glavnice, 
ono  će  se  morati  pokriti  dioničkim  društvom.  Time  bi  bilo  riješeno  pitanje  vlasnika  tiskare. 

Odgovornost  za  list  i  glavnu  riječ  u  davanju  smjera  listu  imah  bi  biti  vlasnici.  Uz  njih  će 
snositi  odgovornost  i  odbor  uredništva.  Odnos  između  vlasnika  i  toga  odbora  bio  bi  uređen 
posebnim  pravilnikom. 

S  obzirom  na  karakter  novog  dnevnika  jedni  zastupaju  mišljenje,  da  budući  katolički  dnevnik 
mora  biti  izrazito  religiozni  dnevnik,  koji  će  biti  namijenjen  isključivo  već  izgrađenim  i 
uvjerenim  katolicima  i  njihovim  religioznim  potrebama  i  organizacijama.  U  takvu  listu,  dakle, 
ne  bi  bio  zastupan  sav  suvremeni  život. 

Drugi  smatraju  potrebnim,  da  novi  dnevnik  kao  i  svaki  drugi  dnevnik  ima  sve  rubrike,  kao  što 
ih  imadu  modemi  dnevnici,  ah  s  tom  razlikom,  što  će  njegovo  pisanje  biti  zadahnuto 

katoličkom  naukom.  Po  svojem  sadržaju  i  usmjerenosti  mora  biti  otvoren  za  sav  suvremeni 
život,  pa  prema  tome  mora  biti  i  sposoban,  da  prodre  ne  samo  u  izrazito  katoličke  krugove 
nego  i  u  one  krugove,  koji  nisu  izrazito  katolički. 

Nadbiskup  predlaže  treće  mišljenje,  prema  kojemu  taj  dnevnik  mora  imati  pred  očima 
hrvatsku  čitalačku  publiku.  Treba,  naime,  računati  na  publiku,  koja  već  prima  ih  kupuje  koji 
hrvatski  dnevnik.  Toj  publici  dati  čisto  religiozni  list,  bilo  bi  prerano.  Takav  dnevnik  nisu  ni 
L'Ossevatore  romano,  ni  La  Croix,  a  ipak  rijetko  tko  pita  za  njihovo  mišljenje.  Treba  nadalje 
imati  na  pameti,  daje  najveći  dio  građanske  publike  indiferentan.  Taje  publika  izgrađena  bez 
stalnih  načela,  podvrgnuta  najrazličitijim  utjecajima,  niti  ona  reagira  uglavnom  onako,  kako 
joj  sugerira  štampa.  Ta  vjerska  indiferentnost  je  prvenstveno  posljedica  neznanja.  Ni  redovita 
duhovna  pastva  do  njih  ne  dopire.  Tu  publiku  treba  predobiti  za  Krista.  Svrha,  dakle,  listu 
mora  biti:  rekristijanizacija  našega  tzv.  Društva,  naše  inteligencije  i  građanstva,  podizanje 
moralne  svijesti,  stvaranje  od  mlakih  ih  indiferentnih  svjesne  i  praktičke  katolike,  polagano 
prodiranje  u  čisto  neprijateljske  redove.  Dnevnik  mora  biti  tako  uređen,  da  bude  kadar 
prodrijeti  u  svaku  hrvatsku  kuću  i  u  svako  hrvatsko  društvo. 

U  načinu  rada  i  nastupa  treba  izbjegavati  polemiku,  a  političke  polemike  imadu  biti  posve 
isključene.  Nastup  mora  biti  otvoren,  više  pozitivan.  Izlagati  valja,  dakle,  više  ljepotu  i 
konstruktivnost  Kristove  nauke,  širiti  ideale  čistoće,  ljubavi,  snošljivosti  i  razumijevanja, 
prikazivati  primjere  kršćanske  ljubavi.  Jednom  riječju,  ljude  treba  prikupljati,  a  ne  odbijati. 
Crkvu  treba  učiniti  privlačivom  za  sve  ljude  dobre  volje. 

S  obzirom  na  politiku  novi  list  mora  biti,  kao  što  je  i  Crkva,  natpolitički  i  nadstranački.  Protiv 
toga  načela  list  ne  smije  nikada  i  ni  u  kojem  slučaju  zatajiti.  On  mora  stajati  na  liniji 
rodoljublja  i  domoljublja,  ah  ne  na  liniji  politike.  Iznoseći  političke  referate  i  informacije 
mora  se  držati  načela,  daje  najbolje  usmjeravati  političke  simpatije  čitalaca  onamo,  gdje  je 


većina  naroda,  iako  se  ni  ovdje  ne  smije  prijeći  mjera  opreza  i  susretljivosti,  jer  i  u  manjini 
imade  katolika,  a  na  prodru čju  političkog  života  se  može  dogoditi,  da  manjina  ima  stvarno 
pravo.  List  mora  dozivati  Hrvatima  u  pamet,  da  ima  mnogo  stvari,  koje  nas  vežu  u  duhovnu 
zajednicu,  koje  su  iznad  politike,  strančarstva  i  koje  su  svete  svim  Hrvatima. 

Društveno  opredjeljenje  dnevnika  mora  biti  jednako  onome  Crkve.  List  će  svoju  društvenu 
zadaću  najbolje  vršiti,  ako  na 

svakom  koraku  pokaže  svoju  djelotvornu  društvenu  svijest.  Tu  se  dnevniku  pruža  upravo 
nepregledno  polje  rada,  pruža  mu  se  prilika,  da  se  uzdigne  iznad  svih  ostalih  hrvatskih  listova. 
Dnevnik  mora  neprestano  i  neumorno  tragati,  da  bi  se  otkrilo,  gdje  je  bijeda  najveća,  uporno 
tražiti,  da  se  bijednicima  pomogne,  neprestano  davati  pobude  za  poboljšanje  socijalnih 
odnosa,  neumorno  širiti  smisao  za  kršćanski  «karitas»  i  za  moralno  i  materijalno  podizanje 
bijednika.  Treba  zaći  u  najbjednije  dijelove  grada,  ondje  tražiti  područje  rada,  neumorno 
propagirati  ne  samo  pomoć  milostinjom,  nego  se  odlučno  zalagati  za  zakonsko  poboljšanje 
stanja  svih  onih,  koji  su  željni  i  žedni  pravde.  Najbjedniji  moraju  osjetiti,  daje  katolički 
dnevnik  njihov  list. 

Veću  pažnju  će  trebati  posvetiti  Zagrebu,  jer  se  u  njemu  nalazi  najveći  broj  čitalaca.  To 
iziskuje  i  složenost  zagrebačkog  poslijeratnog  života,  velik  nerazmjer  između  bogataša  i 
bijednika,  te  brojni  moralni  poroci.  Sve  to  iziskuje  muževne  zahvate  i  zahtijeva,  da  se  pruže 
istinski  prikazi  stvarnoga  stanja,  da  bi  se  tako  mogli  potražiti  prikladni  lijekovi  otkrivenim 
ranama.  Treba  pažljivo  sudjelovati  u  svima  manifestacijama  javnoga  života,  kako  bi  dnevnik  i 
na  taj  način  postao  pravim  glasnikom  cijelog  života  u  Zagrebu. 

Dnevnik  će  morati  pratiti  sve,  što  se  kod  nas  stvara  i  na  kulturnom  području  ističući  ono,  što 
je  vrijedno,  a  prema  potrebi  i  pokazati  što  ne  valja.  I  za  prikazivanje  kulturnih  nastojanja 
otvara  se  veliko  područje:  škole,  umjetnost,  kazalište,  kino,  itd. 

Prema  tim  zahtjevima  se  mora  organizirati  i  uredništvo,  treba  povećati  broj  suradnika  i  tome 
osoblju  treba  omogućiti  duhovnu  izgradnju. 


U  nacrtu  je  prikazan  i  pregled  izdataka,  koji  je  vrlo  detaljno  izrađen,  kao  i  ulaganje  nove 
glavnice  za  samu  tiskaru  (141). 

Nakon  svestrane  rasprave  na  sjednici  biskupi  su  jednoglasno  prihvatili  odluku,  da  se  pristupi 
osnutku  općeg  tiskarskog  poduzeća  i  katoličkog  dnevnika.  Nadbiskup  Stepinac  je  zatim 
prebendaru  Stjepanu  Mikulčeku  povjerio  zadatak,  da  prikupi  nekolicinu  stručnjaka,  ako  je 
moguće  bez  ikakva  obzira  na  mišljenja  u  vezi  sa  sporovima,  koji  su  onda  vladali  u  katoličkim 
redovima,  te  neka  žurno,  ali  oprezno,  pristupi  izvođenju  pred- 


(141)  Br.  63  (BK)  39. 

radnja.  Katolički  episkopat  je  prihvatio  spajanje  triju  katoličkih  tiskara  u  Zagrebu.  Ukoliko  je 
novo  poduzeće  zamišljeno  kao  dioničko  društvo,  dionice,  po  mišljenju  episkopata,  ne  bi 
smjele  biti  ni  prevelike  ni  premalene,  no  u  svakom  slučaju  ima  biti  osigurano,  da  to  ne  bi 
nikada  palo  u  nekatoličke  ruke.  Cijeli  pothvat  treba  da  bude  prožet  duhom  katoličkog 
jedinstva  (142). 

Predradnje  su  s  vremenom  napredovale  tako,  daje  nadbiskup  Stepinac  mogao,  10.  siječnja 
1941,  kao  predsjednik  biskupskih  konferencija  dati  svim  ostalim  biskupima  u  državi  slijedeće 
saopćenje  (143): 


«Preuzvišeni  gospodine! 

Danom  29.  siječnja  o.g.  počinje  izlaziti  novi  informativni  katolički  dnevnik  pod  imenom 
Hrvatski  glas .  Potrebu  jednog  takva  općenitoga  katoličkog  dnevnika  teško  su  osjećali  svi 
hrvatski  katolici.  Razlozi,  zašto  do  njega  tako  dugo  nije  moglo  doći,  manje  više  su  Vam 
poznati.  Konačno  su  se  našli  svi  katolici  na  okupu  bez  obzira  na  razna  strujanja  među  njima. 
Sigurno  je  i  to  jedan  od  blagoslova  Božjih  u  jubilarnoj  našoj  narodnoj  godini. 

List  će  izlaziti  na  16  stranica  dnevno.  Redakcija,  direktorij  i  konzorcij  lista  jamče,  da  svi 
katolici  Hrvati  dobre  volje  mogu  imati  povjerenje,  da  će  list  biti  katolički  i  strogo  izvan  svake 
stranačke  politike.  Svu  odgovornost  za  ispravan  smjer  lista  snosi  direktorij.  Nijedan  biskup  ne 
nosi  nikakove  odgovornosti  za  sadržaj  i  smjer  lista.  Ali  sveta  je  naša  dužnost,  da  list 
preporučimo  svima  katoličkim  organizacijama,  da  ga  na  sve  strane  šire  i  propagiraju. 

Kao  što  Vam  je  poznato  osnovali  smo  i  solidno  katoličko  tiskarsko  poduzeće,  koje  se  vrlo 
lijepo  razvija.  Ali,  kako  je  odviše  opterećeno  poslom,  ne  bi  ono  samo  zasada  moglo  preuzeti  i 
tiskanje  dnevnika,  pa  će  se  novi  dnevnik  privremeno  tiskati  u  «Tipografiji»,  koja  je  dala 
najpovoljnije  uvjete.  Nadamo  se  u  skoro  vrijeme  dotjerati  katoličko  tiskarsko  poduzeće  dotle, 
da  će  moći  uz  štampanje  tjednika  i  brojnih  časopisa,  koje  sada  tiska,  preuzeti  i  tiskanje  našega 
dnevnika  bez  poteškoće.  Sve  je  moguće  uz  dobru  volju  katolika. 

(142)  Pismo  nadbiskupa  Stepinca  prebendaru  Stjepanu  Mikulčeku,  28. 1  1939.  -  Pismo 
Nadbiskupovo  o.  Stjepanu  Sakaču,  D.I.,  17.  X  1939. 

(143)  Br.  7  (BK)  41. 

Dnevnik  će  imati  četiri  stalna  dopisnika,  i  to  iz  Sarajeva,  Beograda,  Splita  i  Sušaka,  a 
povremeno  iz  Subotice,  Karlovca,  Dubrovnika  itd. 

Obavješćujući  Vas  o  gornjem  prema  zamolbi  direktorija,  preporučam  cijelu  stvar  svetim 
molitvama,  da  isprosimo  blagoslov  s  neba  bez  kojega  'non  multum  valet  hominis  nisus  —  bez 
kojega  čovječje  nastojanje  ne  vrijedi  mnogo'. 

U  Zagrebu,  dne  19.  siječnja  1941. 

Alojzije,  nadbiskup». 


Sarajevski  nadbiskup  dr.  Ivan  Šarić,  28.  siječnja  iste  godine,  odgovara  i  čestita  nadbiskupu 
Stepincu  na  toj  poduzetnosti,  jer  je  on  «glavni  inicijator  novoga  katoličkog  dnevnika».  Želi 
Božji  blagoslov  i  izrazuje  želju,  «da  (dnevnik)  bude  uvijek  u  pravim  rukama  i  ide  pravim 
katoličkim  i  hrvatskim  smjerom  daleko  od  klikarstva  i  stranćarstva,  zadah nut  duhom  Božjim  i 
narodnim»  (144). 

Hrvatski  glas,  na  žalost,  nije  izlazio  dugo  vremena.  Rat  i  velike  promjene  u  državnom  i 
narodnom  životu  omele  su  i  taj  veliki  i  prevažni  pothvat,  koji  čeka  nova  vremena  i  nove  ljude, 
da  na  mig  Božje  providnosti  ostvare  ono,  što  je  bila  želja  sviju  dobrih  katolika,  a  napose 
nadbiskupa  Stepinca. 

3)  -  Prijevod  Sv.  pisma 

Nadbiskup  Stepinac  je  imao  i  drugi  veliki  plan  s  katoličkom  štampom.  Teško  se,  naime,  u 
katoličkim  redovima  osjećala  potreba  dobra  i  suvremena  prijevoda  Sv.  pisma  staroga  zavjeta. 
Novi  zavjet  bio  je  odlično  preveo  sveučilišni  profesor  Sv.  pisma  na  zagrebačkom 
bogoslovnom  fakultetu  dr.  Franjo  Zagoda.  Dr.  Antun  Sović,  isto  profesor  Sv.  pisma  na 
spomenutom  fakultetu,  bio  je  preveo  iz  izvornog  jezika  stari  zavjet.  On  je  zamislio  izdanje 
toga  djela  u  veličanstvenoj  opremi  velikog  oblika  s  usporednim  hebrejsko-hrvatskim 
rječnikom  i  bilješkama  za  tumačenje  teksta  (145).  Takvo  bi  djelo  bilo  na  ponos  svakomu 
kulturnom  narodu,  a  zacijelo  bi  bilo  odličan  dokaz  znanstvene  sposobnosti  Flrvatskog  Naroda. 

Nadbiskup  je  Stepinac  svim  silama  podupro  tu  nakanu  i  želio,  da  taj  prijevod  bude  izdan 
prigodom  1300-godišnjice  prvih 

(144)  Dopis,  br.  191/41,28.1.  1941. 

(145)  JANKO  OBERŠKI,  Dr  Antun  Sović,  u  KL  92  (1941)  482. 

veza  hrvatskog  naroda  sa  Sv.  stolicom.  Bio  je  dotiskan  i  prospekt  s  ogledima  u  3.000 
primjeraka  i  razaslan  već  godine  1938  na  sve  strane  po  državi.  No,  uz  priznanja  prispjeli  su  i 


oštri  prigovori  tome  prijevodu.  Da  se  poteškoće  uklone,  duhovi  smire  i  sklone  na  izdanje  toga 
velikog  djela  profesora  dr.  Sovića,  Stepinac  je  na  glavnoj  sjednici  biskupske  konferencije 
predložio  biskupima,  neka  saslušaju  izvještaj  samoga  prevodioca  dr.  Antuna  Sovića,  rekavši: 


«Preuzvišena  gospodo! 

Svima  je  vama  poznato,  kako  se  teško  osjeća  nestašica  prijevoda  Sv.  pisma  staroga  zavjeta  na 
hrvatskom  jeziku.  Razlog  tome  sjedne  strane  jest,  što  za  taj  posao  treba  solidnoga  znanja,  a  s 
druge  strane  to,  što  izdanje  ovoga  djela  iziskuje  i  golemih  materijalnih  sredstava,  koje  u 
malom  narodu  kao  što  je  naš  nije  lako  priskrbjeti.  Ipak  je  uspjelo  prošle  godine,  da  kraljevska 
Banska  uprava  pritekne  u  pomoć  štampanju  ovoga  djela  i  to  na  taj  način,  da  Zakladna  tiskara 
snosi  do  200.000  din.  troškova,  ako  se  nađe  500  pretplatnika. 

Prospekt  s  ogledima  razaslan  je  na  sve  strane  naše  domovine.  Prevodiocu  su  došla  vrlo  lijepa  i 
laskava  priznanja,  što  nije  ni  čudo,  ako  se  uzme  u  obzir,  daje  ovo,  kako  se  kaže,  'poslije 
dolaska  Hrvata,  Srba  i  Slovenaca  u  ove  krajeve  prvi  prijevod  staroga  zavjeta  izrađen  sa 
hebrejskog  i  aramejskog  izvornika  na  narodni  jezik'. 

Ali  se  isto  tako  čulo  i  oštrih  kritika,  pače  i  napadaja  u  javnosti.  Po  mom  mišljenju 
bezrazložnih,  jer  treba  najprije  čuti  kako  stvari  stoje,  pa  onda  reći  svoje  mišljenje.  Najviše  je 
vike  prouzročila  promjena  raznih  uobičajenih  biblijskih  imena,  koja  je  pisac  i  onako  kanio 
ostaviti  kako  su  do  sada  uobičajena. 

Stoga  sam  smatrao  nužnim,  da  ovu  stvar  pretresemo,  jer  ne  znamo,  kad  će  se  pružiti  prilika, 
da  se  ovo  monumentalno  djelo  štampa.  Bilo  bi  žalosno,  da  zbog  naše  sitničavosti  ovako  velika 
stvar  propadne.  Neka  dakle  g.  profesor  Sović  osobno  ovu  stvar  razloži  vama,  preuzvišena 
gospodo,  a  onda  iznesite  svoje  prigovore,  pa  kad  izađemo  na  čistac,  da  se  djelo  najtoplije 
preporuči  za  nabavu  svemu  našem  kleru,  jer  ćemo  inače  sami  sebi  dati  testimonium 
paupertatis,  ako  nismo  u  stanju  između  nekoliko  tisuća  svećenika  naći  500  pretplatnika,  da  i 
ne  govorim  o  brojnim  katoličkim  laicima  i  naučnim  institucijama)). 


Dr.  Sović  je  doista,  28.  siječnja  1939,  pred  cijelim  episkopatom  dao  izvještaj  o  svom 
prijevodu  Sv.  pisma,  što  gaje  izradio 

prema  nalogu  nadbiskupa  Bauera  od  6.  veljače  1928.  Izvještaj  je  objelodanjen  i  u  Katoličkom 
listu  (146). 

Prema  dopisu,  što  gaje  nadbiskup  Stepinac  upravio,  6.  ožujka,  episkopatu,  uvaženo  je 
razjašnjenje  dr.  Sovića  i  odlučeno,  da  se  do  kraja  ožujka  dostave  sve  narudžbe  i  da  se  nakon 
nekih  ispravaka  u  tekstu  pristupi  k  izdanju  toga  djela. 


No,  sada  su  nastale  poteškoće  sa  strane  dr.  Sovića,  koji  nije  pristao,  da  se  ispravi  pravopis  i 
neke  jezične  osebujnosti.  A  kada  je  kasnije  i  na  to  pristao,  njegovo  se  zdravstveno  stanje 
pogoršalo,  pa  zbog  toga  nije  mogao  taj  posao  dovršiti.  Umro  je  shrvan  radom  i  dugom 
bolešću,  29.  rujna  1941 .  Rukopis  njegova  prijevoda  Sv.  pisma  sačuvao  se  u  arhivu 
Jugoslavenske  akademije  znanosti  i  umjetnosti  u  Zagrebu  i  u  Bogoslovnom  fakultetu  u 
Zagrebu. 

Kako  je  nadbiskup  Stepinac  želio,  da  svakako  prigodom  1300-godišnjice  prvih  veza  Hrvata  sa 
Sv.  stolicom  narod  dobije  u  ruke  prijevod  cijeloga  Sv.  pisma,  episkopat  je  odlučio,  da  se 
pripremi  barem  pučko  izdanje,  za  koje  dr.  Sović  nije  htio  dati  svoj  znanstveni  prijevod,  jer  bi 
prilagođenje  teksta  trajalo  barem  5-6  godina,  a  on  sam  zbog  bolesti  ne  bi  bio  kadar  izvesti  taj 
posao  (147). 

Stoga  nadbiskup  Stepinac,  13.  lipnja,  zamoli  vrhbosanskoga  nadbiskupa  dr.  Ivana  Šarića  u 
ime  poslovnog  odbora  episkopata,  koji  je  dan  prije  tu  stvar  odlučio,  da  bi  on  preuzeo  zadatak, 
da  priredi  pučko  izdanje.  Nadbiskup  dr.  Šarić  je  odgovorio  24.  lipnja,  da  prijedlog  prihvaća, 
no  u  jednoj  godini  i  uz  najveću  marljivost  nije  u  stanju  to  izvesti.  U  međuvremenu  se 
nadbiskup  Stepinac  obratio  na  bana  dr.  Ivana  Šubašića  moleći  ga,  da  za  ovu  svrhu  podijeli 
pripomoć,  koju  je  bio  obećao  njegov  predšasnik  dr.  V.  Ružić  (148). 

Kad  eto,  nastadoše  goleme  političke  promjene,  zbog  kojih  seje  nadbiskup  istom  30.  lipnja  iste 
godine  mogao  ponovno  obratiti  na  vladu,  ali  ovaj  put  na  ministra  nastave  dr.  Milu  Budaka  s 
istom  molbom.  Ministar  Budak  mu  je  21.  srpnja  poslao  niječan  odgovor. 

Prijevod  Sv.  pisma  dr.  Ivana  Šarića  ipak  je  izašao  u  tri  sveska 

(146)  Arhiv  BK/1939.  -  Prijevod  Sv.  pisma  staroga  zavjeta  (Izvještaj  prof.  dr.  Antuna  Sovića 
o  svome  prijevodu  na  sjednici  biskupskih  konferencija  dne  28. 1.  1939),  u  KL  90  (1939)  52- 
53,  67-69,  96-98. 

(147)  Pismo  Nadbiskupovo  dr.  Antunu  Soviću,  14.  III.  1940,  i  24.  V.  1940,  te  odgovor  dr. 
Sovića,  25.  IV.  1940. 

(148)  Nadbiskupovo  pismo  banu  dr.  šubašiću,  8.  III.  1941,  br.  78/BK. 

u  Sarajevu  1941-1942.  Dok  je  novi,  bolji  prijevod  s  izvornika,  Božja  providnost  omogućila  da 
bude  obavljen  26  godina  kasnije. 

4)  -  Ostala  nadbiskupova  nastojanja  oko  katoličkog  tiska 

Koliko  se  nadbiskup  Stepinac  zauzimao  za  dobar  katolički  tisak,  razabire  se  i  iz  slijedeće 
činjenice.  Godine  1935,  za  vrijeme  strahovlade  vojničke  diktature  u  kraljevini  Jugoslaviji, 
dođe  zabrana,  da  se  na  naslovnoj  stranici  Katoličkog  lista  ne  smiju  više  tiskati  riječi  pape 


Leona  XIII  upravljene  uredniku  toga  lista,  4.  travnja  1900:  «Brinite  se  živo,  da  ne  bi  tabor 
Crkve  u  Hrvatskom  Kraljevstvu  ostao  bez  braniča»  ( 149). 

Bila  je  subota.  Nadbiskup-koadjutor  Stepinac  odmah  je  telefonski  nazvao  državno 
odvjetništvo  i  zatražio,  da  se  ta  zabrana  ima  smjesta  povući,  jer  će  inače  sutradan,  u  nedjelju,  s 
propovjedaonice  u  katedrali  objaviti,  kako  stvar  stoji.  I  zabrana  je  bila  odmah  povučena  (150). 

Jednom  je  pred  rat  nadbiskup  Stepinac  tužio  državnom  odvjetništvu  neki  pornografski  list  i 
uspio  je.  List  je  bio  zabranjen.  No,  nije  prošlo  ni  tjedan  dana,  kako  je  tajnik  dr.  Franjo  Šeper  u 
nekom  izlogu  opet  opazio  list  jednak  onome,  koji  je  bio  zabranjen.  Pripovijedajući  tu  zgodu 
kasnije  u  Krašiću,  rekao  je  (151):  «A  što  smo  onda  mogli?  Što  mogu,  rekao  bi  p.  Lombardi, 
kad  ljudi  silom  idu  u  pakao?» 

Kada  je  «Pijevo  društvo»,  u  travnju  1939,  priredilo  prvi  kongres  hrvatske  katoličke  štampe, 
nadbiskup  Stepinac  je  preuzeo  pokroviteljstvo  nad  njim  i  otvorio  kongres,  28.  travnja,  u 
katedrali  sazivom  Duha  Svetoga  i  govorom,  u  kojemu  je  istaknuo,  kako  se  Crkva  ima  pravo 
služiti  svim  modernim  izumima  i  sredstvima  za  postignuće  svoga  cilja.  Svoju  učiteljsku  vlast 
Crkva  vrši  poučavanjem  vjernika,  živom  riječju  i  pisanom  u  tisku.  Preko  tiska  ona  poučava  i 
brani  duhovna  i  vjerska  dobra  čovječanstva.  Stoga  katolički  pisci,  novinari  i  književnici 
moraju  biti  prožeti  sv.  vjerom,  i  moraju  proširivati  svoje  znanje,  da  uzmognu  predusresti 
protivnike. 

Značajnim  govorom  završio  je  nadbiskup  ovaj  kongres.  Naglasio  je  kako  katolička  Crkva  u 
Hrvatskom  Kraljevstvu  po  svo- 

(149) )  «Curate  strenue,  ne  Ecclesiae  castra  defensoribus  careant  in  regno  Croatiae». 

(150)  VD  I  36.  -  Kongres  hrvatske  katoličke  štampe,  u  KL  90  (1939)  234. 

(151)  VD  I  33. 

jim  sinovima  nije  nikada  prestala  braniti  svoju  vjeru.  No,  kako  se  u  prošlosti  ta  obrana  vodila 
nerijetko  oružjem,  tako  je  u  sadašnje  vrijeme  treba  voditi  u  prvom  redu  riječju  i  perom.  I  kako 
svaka  borba  imade  svoja  strateška  načela,  tako  i  borba  perom  za  vjerske  istine  i  za  ćudoredna 
načela  ima  svoje  načine. 

«I  vi,  dragi  kongresisti  —  nastavlja  on  (152)  —  kao  vojnici  pera  u  obrani  Crkve  valja  da 
uvijek  imate  pred  očima  načela,  što  ih  je  sv.  Augustin  sažeo  u  tri  riječi  i  koja  su  jamstvo 
uspješne  obrane.  U  vašem  radu,  da  se  poslužim  riječima  velikog  crkvenog  učitelja,  neka  vam 
bude:  'lex  veritas,  regina  caritas,  finiš  aeternitas  —  istina  neka  bude  zakon,  ljubav  kraljica,  a 
cilj  vječnost1. 

Zakonom  u  vašem  radu  neka  vam  bude  istina.  Tim  više  što  laž  sve  više  postaje  sredstvo, 
kojim  se  ljudi  služe,  da  osvoje  svijet.  Vi  znate  vrlo  dobro,  daje  mnogo  toga  sagrađeno  na  laži 


u  ovih  nekoliko  zadnjih  decenija  ljudske  povijesti.  Ali  što  se  na  laži  gradi,  to  svaka  bura  i  brzo 
razgradi,  kao  što  i  bujica  odnosi  kuću  sagrađenu  na  pijesku.  Ono,  što  konačno  pobjeđuje,  i 
ono,  što  konačno  Spašava  ljude,  to  je  istina.  'Istina  će  vas  osloboditi',  rekao  je  Krist  (153). 

Zato  neka  ona  uvijek  i  u  svim  prilikama,  pa  makar  i  uz  cijenu  života,  bude  zakonom  vašega 
rada. 

A  kod  vršenja  tog  zakona  istine  neka  vazda  bdije  kraljica,  koja  se  zove  caritas  —  ljubav. 

Istina  je  mnogo  puta  gorka,  iako  je  korisna.  Zato,  kao  što  majka  pruža  djetetu  gorki  lijek 
zaslađen  medom  ili  šećerom,  tako  i  vaš  javni  rad  neka  uvijek  prati  istinska  ljubav  prema 
bližnjemu,  koji  je  zalutao  s  puta  istine,  da  vidi,  da  nam  je  jedini  cilj  otvoriti  mu  oči  i  spasiti  ga 
od  propasti. 

Konačno,  kao  što  orao,  kad  spazi  plijen,  leti  kao  strijela  prema  njemu,  ne  obazirući  se  ni  lijevo 
ni  desno,  tako  i  vama  neka  vazda  lebdi  pred  očima  zadnja  svrha  vašega  rada,  a  to  je  aeternitas 
—  vječnost.  Sve  valja  promatrati,  sve  prosuđivati  sub  specie  aeternitatis  —  u  vidu  vječnosti. 

Budete  li  se  držali  ovih  načela,  bit  ćete  dobri  branitelji  ne  samo  Crkve  nego  i  naroda  i 
domovine,  jer  se  njihovi  interesi  u  mnogom  poklapaju.  A  vi  morate  biti  dobri  branitelji.  Na 
vama  leži  golema  odgovornost.  Teško  narodima,  ako  pogriješe  državnici.  Ali  rekao  bih:  još 
teže,  ako  pogriješi  štampa.  Onda  postaje  pravi  zator  svijetu.  Budite  Crkvi  i  svom  narodu 
branitelji! » 

(152)  Kongres  hrvatske  katoličke  štampe,  u  KL  90  (1939)  234  si. 

(153)  Iv  8,  32. 

6.  -  BRANITELJ  DOSTOJANSTVA  KRŠĆANSKOG  BRAKA  I  OBITELJI 

Uspjeh  pokusnog  Hrvatskoga  socijalnog  tjedna,  koji  je  održan  godine  1932  dao  je  poticaj 
poslovnom  odboru  episkopata  Jugoslavije,  daje  na  svojoj  sjednici  od  12.  prosinca  1935 
izrazio  želju,  da  se  i  dalje  u  određenom  roku  drže  takvi  socijalni  tjedni. 

Dopisom  od  13.  prosinca  iste  godine  obvezao  je  nadbiskup-koadjutor  središnjicu  katoličke 
akcije  u  Zagrebu,  da  se  pobrine  za  sve  nužne  predradnje,  koje  će  to  omogućiti. 

Godine  1937  je  središnjica  podnijela  episkopatu  izvještaj,  iz  kojega  se  moglo  zaključiti,  da  su 
predradnje  gotove.  Stoga  je  predsjedništvo  biskupskih  konferencija  dekretom  od  25.  rujna  iste 
godine  imenovalo  širi  odbor  za  organiziranje  socijalnog  tjedna,  sabravši  u  njemu  predstavnike 
raznih  katoličkih  organizacija,  institucija  i  stručnjaka  s  ovlaštenjem,  da  izaberu  između  sebe 
poslovni  odbor  (predsjedništvo,  tajništvo,  blagajništvo),  koji  će  predsjedništvo  biskupskih 
konferencija  odobriti,  a  on  će  onda  prirediti  sam  tjedan  (153a). 


Poslovni  odbor,  koji  je  bio  sastavljen,  izradio  je  nacrt,  prema  kojem  se  iste  godine  ima 
sustavno  i  temeljito  proučiti  i  raspravljati  ćudoredno  i  nadnaravno  značenje  obitelji,  njezina 
društvena,  gospodarska,  odgojna  i  prosvjetna  uloga  u  cjelokupnoj  društvenoj  zajednici. 

Taj  je  socijalni  tjedan  25.  listopada  1937  otvorio  nadbiskup  koadjutor  zazivom  Duha  Svetoga 
u  prepunoj  crkvi  Sv.  Katarine,  te  je  tom  zgodom  održao  prvi  govor  o  moralnom  značenju 
obitelji.  Kako  je  taj  tjedan  pao  u  vrijeme,  kad  su  upravo  zasjedale  biskupske  konferencije, 
cijeli  je  episkopat  prisustvovao  otvorenju. 

Sjednice  su  se  držale  u  bivšoj  hrvatskoj  sabornici.  Sv.  Otac  Pijo  XI  počastio  je  Hrvatski 
socijalni  tjedan  posebnim  pismom,  Nakon  pročitanog  papina  pisma  nadbiskup-koadjutor 
Stepinac  istaknuo  je  u  svom  pozdravnom  govoru,  kako  je  u  zbrci  sadašnjice  potrebit  mir,  koji 
je  prema  sv.  Augustinu  «tranquillitas  ordinis»  —  stalnost  poretka.  Budući  daje  obitelj  temelj 
ljudskog  društva,  valja  urediti  njezine  sastavne  dijelove:  vjerski,  ćudoredni,  privredni, 
odgojni,  zdravstveni,  društveni.  Za  tim  ide  socijalni  tjedan.  Katolička  Crkva,  koja  je  uvijek 
bila  promicatelj ica  reda,  raduje  se  i  blagoslivlje  taj  rad. 

(153a)  A.  PILEPIĆ,  In  aedificationem  89. 

Kroz  pet  dana  najbolji  su  stručnjaci  održali  predavanja  o  svim  tim  čimbenicima  pod 
predsjedanjem  dr.  Jurja  Šćetinca,  sveučilišnog  profesora  ekonomskih  nauka.  Na  tom  su  tjednu 
stvoreni  poslovni  i  svrsishodni  zaključci,  među  kojima  na  prvom  mjestu  valja  spomenuti 
molbu  upravljenu  katoličkom  episkopatu,  da  bi  slijedeću  godinu  proglasili  godinom  obitelji  i 
uputili  svećenstvo,  da  na  svojim  sastancima  proučavaju  stvarna  pitanja  obiteljskoga  života  te 
ih  na  zgodan  način  tumače  vjernicima.  Nadalje  se  biskupi  umoljavaju,  da  kao  čuvari  vjere  i 
ćudoređa  traže  od  državne  vlasti,  da  uzakoni  zaštitu  obitelji,  s  obzirom  na  razorne  činioce,  kao 
što  su  pornografska  proizvodnja  i  književnost,  divlji  brakovi,  da  se  izmijene  postojeći 
zakonski  propisi,  u  kojima  se  pod  nazivom  «nevjenčani  bračni  drugovi»  priležništvo  priznaje 
zakonitim  (154). 

U  smislu  tih  zaključaka  nadbiskup-koadjutor  određuje  na  blagdan  Krista  Kralja  iste  godine 
kao  zadaću  katoličkoj  akciji  za  slijedeću  godinu:  borbu  protiv  kletve  i  uvođenje  sv.  krunice  u 
obitelji  (155),  a  za  godinu  1939:  obnovu  obitelji. 

Nadbiskup  Stepinac  je  pomno  proučio  encikliku  pape  Leona  XIII  «Arcanae  divinae 
sapientiae»  od  10.  veljače  1880,  u  kojoj  papa  naviješta  nevolje,  koje  će  stići  svijet  zbog  sve 
većega  ćudorednog  propadanja  obitelji,  kao  i  encikliku  pape  Pija  XI  «Casti  connubii»  od  31. 
prosinca  1930  o  kršćanskom  braku.  Spremno  je  usvojio  prijedlog  stvoren  na  II  Hrvatskom 
socijalnom  tjednu,  pa  je  savezno  s  tim  na  blagdan  Sv.  Obitelji  godine  1938  izdao  pastirsko 
pismo,  u  kojem  godinu  1938  proglasuje  «godinom  obitelji».  S  time  u  vezi  je  odredio  (156): 

1)  da  se  za  korizmene  propovijedi  uzme  kao  glavni  predmet  obitelj  prema  nauci  sadržanoj  u 
enciklici  pape  Pija  XI  «Casti  connubii»; 


2)  da  se  u  svakoj  župi  priredi  «dan  obitelj  i»; 

3)  da  se  vjernicima  toplo  preporuči  dnevno  zajedničko  moljenje  sv.  krunice  u  obitelji,  čitanje 
Sv.  pisma  i  kršćanskog  nauka,  posveta  obitelji  presv.  Srcu  Isusovu; 

4)  da  katolička  štampa  te  godine  objavi  što  više  članaka,  koji  će  promicati  vjersko-ćudorednu 
i  društvenu  obnovu  obitelji; 

(154)  Drugi  hrvatski  socijalni  tjedan,  u  KL  88  (1937)  489,  535.  -  Otvorenje  i  rad  Hrvatskog 
socijalnog  tjedna,  u  KL  88  (1937)  521. 

(155)  Nadbiskup-koadjutor  o  blagdanu  Krista  Kralja,  u  KL,  88  (1937)  534. 

(156)  Okružnica,  br.  283,  9. 1.  1938,  u  KL  89  (1938)  22. 

5)  da  udruženje  duhovnika  katoličke  akcije  ozbiljno  razmotri  problem  «bijele  kuge»  i  način, 
kako  da  se  ona  suzbija. 


Ali  obitelji  su  već  onda  bile  tim  zlom  teško  zaražene.  U  prvim  desetljećima  ovoga  stoljeća  sve 
se  više  počela  širiti  primjena  pobačaja,  što  je  pučki  nazvano  «bijelom  kugom».  Kobne  i 
žalosne  su  posljedice  toga  zla.  Počele  su  izumirati  obitelji  i  cijela  sela.  Ginekolog  dr. 
Vidaković  je  godine  1940  napisao,  da  u  banovini  Hrvatskoj  ima  godišnje  oko  20.000 
pobačaja.  Bila  je,  međutim  javna  tajna,  da  su  tisuće  te  nerođene  ili  u  majčinoj  utrobi  ubijene 
djece,  nedužne  žrtve  nesavjesnih  majaka  i  liječnika,  koji  se  bave  izvađanjem  toga 
nećudorednog  i  zločinačkog  obrta  (157). 

Srednja  Podravina,  Moslavina,  križevačko  i  jastrebarsko  Prigorje,  Posavina  od  Zagreba  do 
Jasenovca,  a  da  se  i  ne  spominje  Slavonija,  bile  su  zaražene  «bijelom  kugom».  Lagodnost 
žena  i  matera,  u  mnogo  slučajeva  podržavana  od  nesavjesnih  liječnika,  uzrokom  je  izumiranju 
obitelji,  koja  predstavlja  životnu  stanicu  naroda  (158).  Dr.  S.  Živković  je  na  godišnjem 
kongresu  liječnika  učlanjenih  u  «Lekarskom  udruženju»,  koji  je  održan  u  listopadu  1935  u 
Beogradu,  tvrdio,  da  nema  ginekologa  u  Jugoslaviji,  koji  ne  vrši  pobačaja  (159).  Čak  je  jedna 
grupa  liječnika  učlanjenih  u  spomenutom  udruženju  tražila,  da  se  pobačaj  uzakoni  zbog 
društveno-privrednih  razloga.  Tom  su  se  zahtjevu  suprotstavila  samo  četvorica  liječnika. 

Svršetkom  lipnja  1936  vodio  se  u  Zagrebu  proces  protiv  dr.  Karpatija,  koji  je  sustavno  dnevno 
vršio  po  desetak  pobačaja  (160). 

Budući  da  su  liječnici,  koji  bi  trebali  biti  najbliži  suradnici  svećenika,  sociologa  i  političkih 
radnika,  time  prešli  granice  svoga  zvanja  i  svoga  djelokruga,  bio  je  red  na  društvu,  na  narodu, 
da  se  od  njihova  štetna  utjecaja  što  bolje  ogradi.  Stoga  odluči  nadbiskup  Stepinac  potaknuti  ih 


na  razmišljanje,  probuditi  im  savjest  kao  i  svijest  teške  odgovornosti,  obodriti  i  potaknuti  ih 
na  savjesno  vršenje  službe.  U  tu  svrhu  uputi  im  10.  siječnja  1940  slijedeće  pismo  (161): 

(157)  Cum  grano  salis,  u  KL  92  (1941)  23. 

(158)  Za  ljepšu  budućnost  Hrvatske,  u  KL  91  (1940)  74  si. 

(159)  Liječnički  kongres  u  Beogradu  i  legalizacija  pobačaja,  u  KL  86  (1935)  539. 

(160)  Uz  proces  Karpatija,  u  KL  87  (1936)  359. 

(161)  Za  ljepšu  budućnost  Hrvatske  -  protiv  bijele  kuge,  uz  pismo  preuzv.  g.  nadbiskupa  dr. 
A.  Stepinca  upravljeno  liječnicima,  u  KL  91  (1940)  73. 

«Vrlo  poštovani  gospodine! 

Svijest  odgovornosti  pred  Bogom  kao  duhovnog  poglavara,  ljubav  prema  narodu,  iz  kojega 
sam  nikao,  i  pijetet  prema  domovini  potiče  me,  da  se  na  Vas,  vrlo  cijenjeni  gospodine,  kao  i 
na  Vaše  ostale  liječničke  drugove  obratim  s  nekoliko  riječi  u  pitanju,  koje  ne  samo  duboko 
zadire  u  ljudsku  savjest,  nego  je  od  golemoga  značenja  za  čitav  narodni  život. 

To  je  pitanje  abortusa  koji  je  zauzeo  toliki  mah  u  našoj  domovini,  da  pomalo  dobiva  karakter 
pravog  narodnog  samoubojstva.  To  narodno  zlo  možete  Vi  po  naravi  svoga  zvanja 
najuspješnije  da  pobijate.  I  upravo  u  toj  činjenici  nalazi  opravdanje  i  ovaj  moj  apel  na  Vas. 

Pobačaj  je  zlo  u  sebi.  Nikakve  socijalne  indikacije,  nikakvi  naučni  razlozi  ne  mogu  opravdati 
direktnog  pobačaja,  niti  učiniti,  da  on  bude  nešto  drugo  nego  što  u  istinu  jest,  i  što  pred 
Bogom  ostaje,  naime  ubojstvo  nevinog  čovjeka.  A  hotimično  ubojstvo  čovjeka  vapi  u  nebo  za 
osvetom.  Ono  je  odurno  i  grješno  uvijek,  a  osobito  onda,  ako  mu  je  izvor  osobni  interes  i 
pohlepna  težnja  za  sticanjem. 

Pobačaj  je  i  golemo  socijalno  zlo,  koje  je  donijelo  toliko  nevolja  ne  samo  pojedincima,  nego 
čitavim  familijama  i  teško  ranilo  stablo  narodnog  života  u  naše  doba. 

No,  dok  pred  one,  koji  treba  da  budu  prvaci  u  borbi  protiv  pobačaja,  iznosim  njegovu 
unutarnju  socijalnu  zloću,  predviđam,  da  će  se  neki  možda  samo  sažalno  nasmijati  nad  mojim 
apelom.  Ali  nikakav  prezimi  smiješak  ne  može  ukloniti  nepromjenljive  stvarnosti,  koja  izvire 
iz  naravnog  zakona  i  pozitivne  objave,  a  ta  jest,  daje  direktni  abortus  u  sebi  teško  etičko  zlo. 
Isto  tako  ne  može  izbrisati  žalosnih  činjenica  i  krvavih  rana,  što  ih  je  po  priznanju  istinskih 
promatrača  narodnog  života  nanio  porok  pobačaja.  Stoga  bi  i  prezirni  smiješak  nad  mojim 
apelom  bio  samo  odraz  dubokog  pomanjkanja  one  životne  ozbiljnosti,  kojom  svi,  uistinu 
misaoni  i  etički  pojedinci  moraju  prosuđivati  najdublja  i  najzamašnija  pitanja  duše  i  vječnosti, 
obitelji  i  naroda.  Upravo  stoga  s  druge  strane  ni  časom  ne  sumnjam,  da  će  mnoga  gospoda, 


kojima  je  upravljeno  ovo  pismo,  prožeta  visokom  vjerskom  i  etičkom  svijesti,  u  plemenitosti 
svoje  duše  osjetiti,  kako  su  moje  riječi  istinite  i  opravdane. 

U  svijesti  dakle  velike  odgovornosti  pred  Bogom,  u  ljubavi  prema  narodu  mome  i  domovini, 
koja  je  u  meni  jača  od  svakog  ljudskog  obzira  i  u  dubokoj  nadi,  da  će  moje  riječi  biti 
primljene  onom  ljubavlju,  kojom  sam  ih  pisao,  obraćam  se  evo  na  Vas,  vrlo  poštovani 
gospodine,  kao  liječnika,  te  vas  molim,  da  u  okviru 

svoga  znanja,  gdje  je  (uz  religioznu  pouku)  dana  najveća  mogućnost  borbe  protiv  pobačaja, 
poradite  što  intenzivnije  oko  toga,  da  ove  naše  narodne  sramote  i  rane  što  prije  nestane. 

Neka  Vas  u  tom  plemenitom  nastojanju  vode  visoki  motivi  istinske  i  prave  ljubavi  prema 
narodu  i  visoka  etička  svijest,  koja  izvire  iz  duboko  ukorijenjene  religiozne  spoznaje  vječnog 
zakonodavca  i  neuklonjive  sankcije  njegova  zakona,  koja  nikad  neće  izostati,  pa  ni  onda,  kad 
su  pobačaj  možda  odobrili  ili  prelaze  šutke  preko  njega  ljudski  zakoni. 

U  Zagrebu,  dne  10.  siječnja  1940. 

Dr  Alojzije  Stepinac,  nadbiskup  zagrebački« 


Nadbiskupovo  pismo  objelodanio  je  osim  Katoličkog  lista  i  Jutarnji  list  od  8.  veljače  iste 
godine,  a  popratio  gaje  odličnim  člankom  bivši  rektor  zagrebačkog  sveučilišta  dr.  Edo 
Lovrić.  U  tom  se  članku  pisac  osvrnuo  i  na  rad  Hrvatskog  socijalnog  tjedna  za  preporod 
kršćanske  obitelji  u  Hrvatskoj  i  zaželio,  da  bi  se  i  nakon  prerane  smrti  dr.  Jurja  Šćetinca 
nastavio  rad  u  tom  smjeru. 

Kroz  nadbiskupovu  riječ  upravljenu  liječnicima  progovorilo  je  stotine  tisuća  poštenih  i 
savjesnih  majaka  i  očeva,  koji  su  i  Crkvi  i  domovini  odgojili  brojnu  i  valjanu  djecu.  Svi  su  ovi 
preko  natpastira  progovorili  ozbiljno  i  odlučno  neozbiljnim  i  nesavjesnim  krvnicima  naroda. 

Na  IV.  Hrvatskom  socijalnom  tjednu  od  3.  do  10.  studenoga  1940,  kojemu  je  bila  glavna  tema 
briga  za  buduća  pokoljenja  Hrvatske,  nadbiskup  Stepinac  je  u  nastupnom  govoru  nakon 
zaziva  Duha  Svetoga,  govorio  o  blagoslovu,  koji  narodima  donose  njihova  djeca.  I  u  tom  se 
govoru  dotaknuo  dvaju  poroka:  pobačaja  i  nećudorednog  trovanja  mladeži  zbog  nedostatka 
dobra  odgoja  djece.  Razjašnjujući  ovaj  predmet  nadbiskup  je  uskliknuo:  «Bez  brojne  i  čestite 
djece  neće  biti  niti  brojnih  i  čestitih  pojedinaca,  neće  biti  ni  obitelji,  a  bez  brojnih  i  čestitih 
obitelji  neće  biti  ni  brojnog,  jakoga  i  zdravoga  te  za  život  sposobnog  naroda«. 

Na  svečanom  otvorenju  Socijalnog  tjedna  u  franjevačkoj  dvorani  na  Kaptolu,  kad  je 
nadbiskup  pročitao  brzojav  Sv.  Oca,  koji  zaziva  svjetlo  s  neba  na  predavače,  nadovezao  je 
slijedeće  riječi  (162): 


«Isporučujući  vam,  gospodo,  ovu  želju  Sv.  Oca,  nadovezujem  i  svoju  vruću  želju  za  što 
obilniji  uspjeh  ovoga  Socijalnog  tjedna. 

(162)  Četvrti  Hrvatski  socijalni  tjedan,  u  KL  91  (1940)  536. 

Želim,  da  svima  bude  konačno  jasno,  da  Hrvatskoj  nema  budućnosti,  ako  se  cijela  javnost,  a 
specijalno  naša  banska  vlast,  svim  silama  i  sredstvima,  koja  joj  stoje  na  raspolaganju,  ne 
odupru  zločinima,  koji  pogađaju  hrvatsku  obitelj,  makar  se  ti  zločini  vršili  baš  pod  firmom 
znanosti  ili  socijalnih  indikacija,  ili  tobože  zdravlja.  Bonum  commune  praevalet  bono 
particulari!  Opće  dobro  ide  pred  pojedinačnim,  ako  se  uopće  zločin  može  nazvati  dobrom.  Jer, 
ako  se  kod  pojedinaca  ide  za  besramnom  zaradom,  ili  se  bježi  od  žrtava  spojenih  s  odgojem 
djece,  mi  imamo  prije  svega  u  vidu  besmrtne  duše,  a  onda  sreću  i  napredak  domovine. 

Jake  i  sretne  Hrvatske  nema  bez  jakih,  fizički  i  moralno  zdravih  i  zadovoljnih  obitelji.  A  tih 
opet  neće  biti  bez  čestitih,  moralno  i  fizički  zdravih  pojedinaca,  bez  zdrave,  brojne  i  valjane 
djece. 

Smatram  stoga,  daje  dužnost  naše  banske  vlasti,  da  svim  silama  spriječi  ili  zatre  sve,  što  bilo 
preko  štampe  ili  filma,  a  napose  preko  pobačaja  zatire  naše  obitelji,  našu  mladež  i  dosljedno 
Hrvatski  Narod. 

Kako  god  se  danas  viče,  da  nam  nedostaje  kruha,  vjerujem,  da  Hrvatska  može  smoći  kruha  za 
svu  svoju  djecu,  samo  ako  bude  u  njoj  poštenja  i  straha  Božjega«. 


Na  početku  radne  godine  1939/40  govorio  je  nadbiskup  članovima  katoličke  akcije  o  velikoj 
pogibelji,  da  se  rat,  koji  je  u  rujnu  započeo  na  sjeveru  protegne  i  na  druge  zemlje. 


«Žalosno  gledamo«  —  veli  on  (163)  —  «kako  se  sva  dobra  ruše.  Kao  daje  sve  zahvatio 
razorni  potres:  sve  se  koleba  i  trese;  nema  ni  u  čem  stalnosti.  Zio  se  razlijeva  u  daleke  širine, 
ali  se  žarilo  i  u  dubine;  pokolebalo  je  temelje;  otrovni  crv  zagrizao  je  i  korijen.  Taj  korijen  to 
je  obitelj,  koja  je  temelj  naroda  i  kraljevstva  Božjega  na  zemlji.  Sa  strahom  i  tugom  gledamo 
već  na  tolike  razvaline  i  ruševine  naših  hrvatskih  obitelji.  Nestaje  s  naših  kućnih  ognjišta 
toplote  blage  Božje  ljubavi,  popuštaju  i  kidaju  se  svete  veze,  bure  strasti  pustoše  obiteljskim 
svetištima  sve  do  gole  pustoši. 

Duhovna  narodna  obnova,  koja  će  nas  pripraviti  za  proslavu  jubileja  1300-godišnjice  veza  sa 
Sv.  stolicom,  treba  tu  da  započne  s  obnovom  hrvatske  obitelji,  i  zato  želim,  da  u  slijedećoj 
radnoj  godini  sva  društva  katoličke  akcije  posvete  osobitu  brigu  i  rad 


(163)  Riječ preuzv.  g.  nadbiskupa  dr.  A.  Stepinca  na  početku  radne  godine  1939/40  društvima 
katoličke  akcije,  u  KL  90  (1939)  553. 

tome  poslu.  Bit  će  toga  posla  i  za  muževe  i  za  žene,  koji  su  roditelji  i  bračni  drugovi,  a  i  za 
mladiće  i  djevojke,  djecu  njihovu.  Naše  obitelji  treba  da  i  opet  postanu  škole  i  vježbališta 
kršćanskih  kreposti,  osobito  kreposti  straha  Božjega  i  pobožnosti.  Muž  i  žena  moraju  prije 
svega  biti  svjesni  dostojanstva  i  veličine  sv.  ženidbenog  veza,  a  potom  i  preozbiljne  i  po 
vječnost  odlučne  odgovornosti  pred  Bogom  sucem.  Djeca  moraju  u  roditeljima  neprestano 
gledati  zamjenike  Božje,  u  čije  ruke  je  položen  za  njih  blagoslov  Božji  i  prema  tome  sudbina 
njihova  na  ovom  i  na  drugom  svijetu. 

Uz  strah  Božji  treba  da  kuće  naših  obitelji  ispunja  duh  tople  pobožnosti,  koja  će  se  pokazati 
osobito  u  zajedničkoj  molitvi  sv.  krunice,  pa  u  nedjeljnoj  pobožnosti,  kod  koje  će  se  uz 


prikladne  molitve  čitati  Sv.  pismo,  kršćanski  nauk  ili  koje  drugo  pobožno  štivo.  U  starini  su  ti 
lijepi  običaji  krijepili  i  držali  obitelji  naših  pređa  u  zdravlju  i  blagostanju,  pa  se  tako  nadamo, 
da  će  naše  nastojanje  u  tom  pravcu  roditi  istim  plodovima.  Živo,  dakle,  na  posao!  U  svakoj 
hrvatskoj  kući  neka  se  stvori  'Božji  kutić',  urešen  raspelom,  slikama  Majke  Božje  i  svetaca, 
osobito  naših  blaženika.  Pod  zaštitom  toga  'Božjega  kutića'  neka  se  kupe  svi  članovi  obitelji 
na  pobožnu  molitvu  osobito  po  večerima,  a  po  nedjeljama  na  molitvu  i  na  pobožno  štivo! 
Konačno  neka  se  obitelji  posvete  predobrome  Srcu  Isusovu  posebnom  posvetom!  Takvim 
obiteljskim  apostolatom  zahvatit  ćemo  u  temelje,  pa  staviti  sjekiru  na  korijen  zlu  i  najsigurnije 
poraditi  za  zdravu,  sretnu  i  bolju  budućnost  Hrvatskog  Naroda». 


Na  biskupskoj  konferenciji  godine  1939  biskupi  su  pod  predsjedanjem  nadbiskupa  Stepinca 
ozbiljno  raspravljali,  kako  da  se  podigne  obiteljski  i  bračni  moral,  pa  su  odlučili,  da  upute 
svim  vjernicima  u  Jugoslaviji  zajedničku  poslanicu  o  tome  predmetu.  Tako  su  25.  siječnja  iste 
godine  izdali  zajedničku  poslanicu,  u  kojoj  su  temeljito  obradili  sva  pitanja  i  probleme 
kršćanskog  braka  i  bračnog  morala  (163a). 

Nadbiskup  se  i  u  svojim  čestim  propovijedima  uvijek  nanovo  navraćao  na  ovaj  važni  predmet 
o  obnovi  obitelji  u  kršćanskom  duhu  i  napose  je  svraćao  pažnju  vjernika  na  strahoviti  zločin 
pobačaja.  Kad  napada  taj  zločin  u  propovijedima,  govori  jasno,  snažno,  upravo  reže. 

(163a)  O  kršćanskoj  ženidbi,  25. 1.  1939,  u  KL  90  (1939)  49-51,  61-65. 

Kad  je  godine  1940  prigodom  euharistijskog  kongresa  u  Čazmi  saznao,  da  u  onome  kraju  hara 
«bijela  kuga»,  prikazujući  polovičnost  mnogih  u  vjeri,  dotaknuo  se  i  ove  rane  (164): 

«Mnogi  žele  —  veli  on  —  bolju  budućnost  svome  narodu  i  znadu  vrijednost  obitelji  za 
narodni  život,  ali  se  u  isto  vrijeme  ne  žacaju,  da  riječju  i  perom  izvrgnu  ili  dopuštaju  izvrgnuti 
ruglu  obiteljski  život  i  uzveličavati  slobodnu  ljubav  i  druge  prljavštine.  Svi  znadu,  da  nisu 
manji  zločinci  izvršioci  direktnog  pobačaja  od  onih,  koji  na  cestama  ubijaju  nevine  ljude.  A 
ipak  mnogi  misle,  da  duh  vremena  traži,  da  i  dalje  stanoviti  ljudi  u  Hrvatskom  Narodu  žive  od 
krvarine  pomorene  dječice.  Svi  znadu,  koliko  zla  uzrokuje  zla  štampa,  a  ipak  mnogi  misle,  da 
nisu  odgovorni  pred  Bogom,  ako  pomažu  štampu,  koja  je  kadra  kaditi  i  Bogu  i  đavlu,  već 
prema  tome,  kako  traže  trgovački  interesi». 


U  par  navrata  govori  on  akademičarima  o  tome  teškom  narodnom  poroku.  Značajan  je  njegov 
govor  pod  naslovom:  Katolički  intelektualac  prema  svome  narodu,  što  gaje  izrekao  29. 
ožujka  1938.  Govoreći  u  drugoj  točki  o  opstanku  naroda,  kaže  (165): 

«Drugo  narodno  dobro  jest  narodna  egzistencija.  Na  svojim  vizitacionim  putovanjima  vidio 
sam  dosta  toga,  što  me  je  napunilo  tugom  i  bolju.  Lijepa  i  krasna  sela,  katkad  gotovo  prazna. 


Umjesto  veselog  smijeha  djece,  neka  smrtna  tišina.  Bijela  kuga  poharala  je  selo.  A  kako  sela 
tako  i  gradove.  Može  li  se  govoriti  o  patriotizmu  kod  onih,  kojima  su  usta  puna  rodoljublja, 
narodnoga  ponosa  i  veličine,  a  domovinu  lišavaju  podmladka? 

Jer,  ako  na  mladima  svijet  ostaje,  a  tima  se  ne  da  uopće  živjeti,  na  kome  će  ostati  domovina? 
A  zašto  se  ne  da  život  potomstvu?  Zar  zato,  što  nema  kruha?  Ne!  Jer  redovito  siromasi  imaju 
najviše  djece!  Nego  zato,  što  se  mnogi  grlati  rodoljubi  boje  žrtava  i  truda  oko  djece! 

A  što  znači  onda  patriotizam,  koji  u  javnom  životu  Spašava  narod,  a  u  vlastitoj  obitelji  ga 
ubija?  Zato  se  ovakvima  može  mirne  duše  reći  sa  Sv.  pismom  (166):  'Ipsi  autem  non  erant  de 
semine  virorum  illorum,  per  quos  salus  facta  est  in  Israel!  — 

(164)  Euharistijski  kongres  u  Čazmi,  u  KL  91  (1940)  354.  -  Govor  Nadbiskupov  na  Mariji 
Bistrici,  12.  VII.  1936,  u  KL  87  (1936)  370  si. 

(165)  Hrvatska  straža,  br.  72.  od  29.  III.  1938. 

(166)  1  Mak  15,44. 

Oni  nisu  bili  od  roda  muževa,  po  kojima  je  došlo  spasenje  Izraelu!' 

Ili  ljube  možda  istinski  svoj  narod  oni  žalosni  zastupnici  akademske  omladine,  koji  su  uvijek 
spremni  da  manifestiraju  i  protestiraju,  ali  ne  paze  da  bi  svoju  mladost  časno  i  pošteno 
sproveli  i  tako  životom  svojim  u  obitelji,  koju  će  osnovati,  bili  sposobni  da  dovedu  narod  svoj 
k  onoj  sreći,  što  je  ne  doživješe  oci? 

Ili  ljube  li  narod  svoj  oni,  koji  neće  da  znadu,  daje  danas  imperativ  za  akademsku  našu 
omladinu  stručno  se  spremati  i  tako  osigurati  egzistenciju  sebi  i  svojima.  Diletanti  su  samo 
balast  za  narod,  ma  koliko  grlati  bili  i  isticali  se  u  narodnim  akcijama». 


Kada  govori  akademičarima,  19.  ožujka  1942,  o  pravoj  slobodi  te  ih  upozorava  na  temelj,  na 
kojemu  počiva  istinska  i  trajna  sloboda,  veli  (167): 

«Nikada,  dakle,  ne  možemo  dovoljno  naglasiti,  da  bi  sva  naša  sloboda  bila  pusta  fikcija,  koja 
nosi  u  sebi  klicu  smrti,  ako  sav  naš  javni  i  privatni  život  ne  bi  bio  prožet  duhom  Evanđelja  i 
ako  naše  kršćanstvo  ne  bi  bilo  čitavo  i  potpuno.  'Vi  ste,  govori  apostol,  slobodni,  ali  ne  da 
biste  imali  slobodu  kao  pokrivač  pakosti,  nego  kao  sluge  Božji.  Sve  poštujte,  braću  ljubite, 
Boga  se  bojte,  kralja  štujte'  (168). 

Ta,  recite  mi,  zar  ima  veće  karikature  slobode  i  rodoljublja  negoli  je,  recimo,  mladić,  kojemu 
su  usta  puna  hvale  domovini  i  njezinoj  slobodi,  a  već  je  razvratnim  svojim  životom  strovalio 


možda  u  propast  nekoliko  djevojaka,  koje  bi  mogle  bile  postati  dobre  majke  i  vrijedne 
domaćice? 

Zar  ima  veće  karikature  slobode  i  rodoljublja  nego  li  je,  recimo,  djevojka,  koja  se  ističe  u 
javnosti  rodoljubnim  radom,  a  već  prije  nego  je  stupila  u  brak  nosi  na  duši  teret  zločina 
ubojstva  djeteta,  a  možda  i  više  njih,  a  tu  bi  djecu  domovina,  da  su  rođena  u  zakonitom  braku 
i  čestito  odgojena,  trebala  više  nego  koricu  hljeba? 

Zar  ima  veće  karikature  slobode  i  rodoljublja  od  liječnika,  kojemu  su  usta  možda  puna  hvale 
domovini  i  njezinoj  slobodi,  a  ordinacija  mu  je  grobnica  narodne  budućnosti,  u  kojoj  lična 
pohlepa  za  imetkom  prelazi  preko  svih  zakona  Božjih  i  državnih, 

(167)  O pravoj  slobodi,  prigodom  svršetka  duhovnih  konferencija  sveučilišnoj  mladeži.  19. 
III.  1943.  u  KL  93  (1942)  145-147. 

(168)  1  Petr  2,  16. 


292 

A.  BENIGAR,  ALOJZIJE  STEPINAC 

koji  danas  u  istinskom  interesu  narodnog  opstanka  s  punim  pravom  ubojstva  djece  kažnjava 
smrću?  » 


Katoličkim  studenticama  piše  iz  Krašića: 

«Onima,  koje  se  spremaju,  da  osnuju  obitelj,  želim  od  sveg  srca  blagoslov  Božji.  Velik  korak, 
koji  čine  i  mnogo  o  njemu  ovisi.  Ali  kad  se  ozbiljno  spremaju  i  zaručnice  i  zaručnici,  Bog  će 
sigurno  milostivo  pogledati  na  njihovu  dobru  volju  i  udijeliti  im  svoj  blagoslov,  bez  kojega 
nema  napretka  nijednom  stvoru. 

O  braku  ovisi  život  i  smrt  našega  naroda,  već  prema  tomu,  kako  se  na  njega  gleda  sa  strane 
onih,  koji  ga  sklapaju.  Želim  istima,  da  drže  pred  očima  i  onu  lijepu  riječ  kardinala 
Faulhabera,  koju  je  rekao  jednom  zgodom  (169): 

«Ne  može  biti  prepušteno  hirima  puti  i  krvi  te  slobodnoj  igri  strasti  ono  što  je  za  vremenitu  i 
vječnu  sreću  kršćanina,  za  spas  djece,  za  ćudoredno  zdravlje  naroda  od  tolikog  zamašaja  kao 
što  je  brak...  Ljubav  treba  da  se  digne  iz  praha  sakramentom  ženidbe  da  bude  postavljena  kao 
svijeća  na  oltar  svetišta«. 

7.  -  POKLONIK  EUHARISTI J SKOG  ISUSA 

Prema  poznatom  zakonu  ljudskih  sklonosti  vršenje  nekog  posla  ili  vlastitih  dužnosti  donosi  s 
vremenom  neku  stalnu  tromost  i  umornost.  Naprotiv,  kada  se  velik  broj  istomišljenika  nađe 
ujedinjen  u  jednoj  velikoj  zamisli  ili  velikom  pothvatu,  probuđuje  se  u  njima  oduševljenje, 
zanos  i  polet. 


Budući  da  milost  ne  naši  niti  uništava  narav,  već  je  pretpostavlja  i  usavršuje,  ona  se  služi  tim 
nutarnjim  svojstvom  ljudske  naravi.  Pa  kad  je  veliko  mnoštvo  ljudi  zadojeno  istom  velikom  i 
dubokom  vjerskom  istinom  ili  činjenicom,  mnoštvo  plemenitim  duhom  udruženo  mnogo  više 
učini  nego  razmjerno  osamljen  pojedinac. 

Nadbiskup  Bauer  je  u  svojoj  korizmenoj  poslanici  od  godine 

(169)  «Was  fliir  das  zeitliche  und  ewige  Gliick  der  Christen,  fiir  das  Heil  der  Kinder,  fur  die 
sittliche  Gesundheit  der  Volker  von  solcher  Tragweite  ist  wie  die  Ehe,  kann  niclit  den  Launen 
von  Fleisch  un  Blut  und  dem  freien  Spiel  der  Leidenschaften  iiberlassen  bleiben...  Im 
heiligem  Sakrament  der  Ehe  soli  die  Liebe  wieder  aus  dem  Staub  erhoben  und  wie  eine  Kerze 
auf  dem  Altar  des  Eleiligtums  gestellt  werden». 

1935  upozorio  na  taj  duševni  zakon  mnoštva  riječima  (170):  «Javne  priredbe  znatno 
rasplamćuju  i  podižu  vjeru  u  nama  samima,  a  djeluju  i  na  okolinu  našu». 

Na  tome  se  duševnom  zakonu  temelje  i  u  pastoralnom  radu  vanjski  vjerski  obredi  i  slavlja, 
među  koje  spadaju  i  euharistijski  kongresi,  tj.  euharistijska  zborovanja. 

Osim  toga  uzajamnog  djelovanja  množine,  kod  euhai'istijskih  kongresa  dolazi  još  u  obzir  i 
milosno  djelovanje  sv.  sakramenta  pokore  i  sv.  pričesti.  Za  primanje  tih  sakramenata 
prigodom  euharistijskih  kongresa  pružena  je  vjernicima  obilnija  prigoda,  jer  se  na  tim 
sastancima  redovito  nađe  veći  broj  svećenika,  čime  se  pruža  i  prigoda  promjene  redovitog 
pastoralnog  djelovanja. 

Na  tim  kongresima  konačno  vjernici  redovito  pridonose  različite  žrtve,  koje  su  u  nekim 
slučajevima  vrlo  velike,  jer  treba  pješačiti  dobar  broj  kilometra  do  mjesta  kongresa,  a 
prisustvovanje  večernjim  i  noćnim  priredbama  te  zaključnoj  procesiji  oduzima  vjernicima 
potrebiti  san  i  odmor.  To  očevidno  povećava  vrijednost  tih  euharistijskih  sastanaka. 

Na  takvim  sastancima  oživi  vjera  mlakih  i  nehajnih,  podiže  se  vjerska  svijest  klonulima, 
obnavlja  se  vjerski  i  ćudoredni  život.  No,  da  se  to  postigne,  kongresi  moraju  biti  naravni  odraz 
probuđenog  i  produbljenog  vjerskoga  života,  pa  je  zato  potrebno  dobro  ih  pripraviti. 

U  Jugoslaviji  je  već  postojao  stalan  odbor  za  priređivanje  euharistijskih  kongresa  u  domovini, 
kojemu  je  na  čelu  stajao  krčki  biskup  dr.  Josip  Srebmić.  Još  za  života  nadbiskupa  Bauera 
održali  su  se  u  nadbiskupiji  zagrebačkoj  vrlo  uspjeli  euharistijski  kongresi  u  Zagrebu,  Sisku, 
Desiniću.  Nadbiskup  Stepinac  je,  dakle,  u  nadbiskupiji  zagrebačkoj  našao  vrlo  živ 
euharistijski  pokret.  On  je,  međutim,  osobno  mnogo  pridonio,  da  su  euharistijski  kongresi 
mogli  razviti  svoju  živu  djelatnost. 

Prije  svega  daje  u  svojim  okružnicama  snažne  pobude  za  te  kongrese.  Dne  20.  veljače  1935. 
upozorava  svećenstvo  nadbiskupije  na  ljubljanski  euharistijski  kongres  i  potiče,  da  danom 


zgodom  vjernicima  reknu  o  njemu  pobudnu  riječ  i  da  mole  za  uspjeh  kongresa,  to  više,  što  se 
taj  kongres  priređuje  za  sve  katolike  u  državi  (171). 

Za  međunarodni  kongres  u  Manili  na  Filipinama,  u  veljači 

(170)  Korizmena  poslanica  nadbiskupa  dr.  A.  Bauera,  g.  1935,  u  KL,  87  (1935)  108. 

(171)  Okružnica  o  ljubljanskom  euharistijskom  kongresu,  br.  1603,  20.  II.  1935,  u  KL  87 
(1935)  89. 

1937,  izdaje,  27.  siječnja  iste  godine,  okružnicu,  u  kojoj  daje  konkretne  upute  i  odredbe,  kako 
će  vjernici  u  duhu  sudjelovati  na  njemu  (172). 

U  okružnici,  od  10.  siječnja  1938,  obavješćuje,  da  će  se  međunarodni  euharistijski  kongres 
održati  mjeseca  svibnja  u  Budimpešti,  pa  poziva  vjernike,  da  u  njemu  sudjeljuju  ili  stvarno  ili 
na  duhovni  način;  ujedno  tu  godinu  proglasuje  euharistijskom  godinom.  Tom  zgodom  tumači 
dužnosti,  koje  slijede  iz  vjerske  istine  o  stvarnoj  i  bitnoj  Isusovoj  nazočnosti  u  euharistiji, 
osobito  otkako  je  pokret  bezbožnika  u  nekim  državama  poveo  pravi  rat  protiv  Boga,  a  to  su 
slijedeće  dužnosti  (173): 


«Prvo,  davati  zadovoljštinu  i  naknadu  Spasitelju  u  euharistiji,  jer  su  bezbožnici  u  porušenim  i 
zapaljenim  crkvama,  osramoćenim  redovnicama  i  poubijanim  svećenicima  obeščastili  zapravo 
samoga  Krista.  On  je  onaj,  čije  je  ime  uvijek  prvo  na  listi  osuđenih  kod  svakoga  progonstva. 
Njega  progone  u  svakom  redovniku  i  svećeniku,  u  svakom  biskupu  i  katoličkom  svjetovnjaku. 
To  nije  samo  nezahvalnost  i  bezumlje,  nego  prava  ludost,  paklena  zaslijepljenost  i  najniži  pad 
ljudskog  dostojanstva.  Protiv  takve  strahovite  mržnje  i  sotonske  grozote  nije  moguće,  da  oni, 
koji  Krista  ljube,  ne  stave  pred  noge  euharistijskog  Kralja  duboko  potreseni  svoju 
zadovoljštinu  i  naknadu.  Dok  Krista  ponovno  stotinu  i  hiljadu  puta  sude  na  smrt,  rugaju  mu 
se,  pljuju  ga,  bičuju,  trnjem  krune,  gaze  po  njemu  i  na  križ  ga  razapinju,  naša  vjerna  srca  treba 
da  ispuni  velika  bol  i  beskrajni  stid,  a  sav  svijet  treba  da  očituje  jasno  i  glasno  svoju  vjernost  i 
ljubav  prema  njemu.  I  što  je  veća  mržnja  njegovih  neprijatelja,  to  snažnija  mora  biti  naša 
ljubav.  I  što  više  rana  zadaju  najamnici  pakla  njegovu  mističnome  tijelu,  tj.  Crkvi,  i  njegovu 
sakramentalnom  tijelu  na  oltarima,  to  gorljivija  i  žarča  treba  daje  naša  zadovoljština  i 
naknada. 


Druga  nam  je  dužnost,  da  prosvjedujemo  svetim  gnjevom  protiv  svih  nepravda  i  uvreda,  koje 
bezboštvo  nanosi  Kristu.  Katolički  svijet  ne  može  šutjeti  gledajući,  kako  ratni  poklici  i  prasak 
bombi  Kristovih  neprijatelja  odjekuje  skoro  čitavom  zemljom.  Katolički  narodi  sviju 
kontinenata  treba  kao  jedan  čovjek  da  podignu  svoj  veto  protiv  progonstva  i  svetogrđa  bez- 


(172)  Okružnica,  br.  24/BK,  28. 1.  1937,  u  KL  88  (1937)  70. 

(173)  Okružnica:  O  euharistijskom  kongresu  u  Budimpešti,  10. 1.  1938,  u  KL  89  (1938)  13  si. 

božnika.  Potrebno  je,  da  u  svakom  narodu  i  državi,  svaki  grad  i  svako  selo,  svako  društvo  i 
svaki  pojedinac  uzdigne  svoj  glas  i  u  hiljadu  i  hiljadu  varijacija  gromko  opetuje: 

Ne  možemo,  i  nećemo  trpjeti  besramno  vrijeđanje  i  huljenje  Gospoda  i  Boga  našega  kao  što  je 
ono  u  Meksiku,  Njemačkoj,  Španjolskoj  i  Rusiji. 

Nećemo  trpjeti,  da  se  naše  crkve  svetogrdno  oskrvnjuju  i  da  se  naše  najsvetije  tajne  nogom 
gaze. 

Nećemo  trpjeti,  da  itko  ubija  i  u  tamnice  baca  naše  svećenike,  da  žive  spaljuju  vjernike  i 
službenike  presv.  oltarskog  sakramenta;  da  se  prljavim  rukama  napadaju  naše  redovnice. 

Nećemo  trpjeti,  da  poput  divlje  rulje  izrugivaju  našu  sv.  vjeru  i  da  u  srcu  naroda  i  omladine 
naše  ruše  ljubav  Kristovu. 

Izjavljujemo,  daje  sramota  za  sav  prosvijećeni  svijet,  što  nijemo,  bez  riječi  trpi  sve  te 
strahote,  te  se  najodlučnije  ne  opre  onima,  koji  su  u  masama  poubijali  na  stotine  tisuća 
nevinih  i  nekrivih  samo  zato,  što  ne  htjedoše  slijediti  njihove  lude  religiozne  i  socijalne 
prevratne  misli.  Mi  katolici  cijelog  svijeta  u  svakom  progonstvu  vjere,  a  osobito  u  svakom 
oskvrnuću  crkve,  vidimo  najniži  stepen  barbarstva. 


Treća  nam  je  dužnost,  da  preko  euharistije  radimo  za  mir  svijeta.  Svaki  od  nas  osjeća,  da 
danas  nema  mira  na  svijetu.  U  Španjoskoj  se  vodi  bratoubilački  rat,  a  na  dalekom  Istoku 
bjesni  krvav  osvajalački  rat  Japana  protiv  Kine.  A  i  inače  su  narodi  do  zubi  naoružani  i  samo 
se  s  najvećom  mukom  održava  prividan  mir  od  straha  i  užasa,  da  ne  bukne  novi  svjetski  ratni 
požar.  No,  to  još  nije  sve. 

Ako  ikada,  to  su  u  naše  doba  narodi  razjedinjeni  i  razdijeljeni  u  najžešće  protivničke  tabore. 
Samoljublje,  pohlepa  za  bogatstvom,  zavist,  častohlepnost  i  mržnja  stvorili  su  duboke  ponore 
ne  samo  između  pojedinih  naroda,  nego  i  između  društvenih  slojeva  i  pojedinih  članova  iste 
obitelji.  Mira,  dakle,  u  ljudskom  društvu  nema. 

O  potrebi  mira  govori  se  danas  mnogo  i  sa  sviju  strana,  ali  mnogi  od  tih  mironosaca 
zaboravljaju,  da  mira  bez  ljubavi  ne  može  biti.  Ukoliko  pak  ti  propovjednici  mira  spominju  i 
ljubav,  ne  pokazuju  nam  način,  kako  da  ljubav  općenito  zavlada.  Za  proširenje  i  procvat 
ljubavi  treba  čvrst  temelj  i  plodno  tlo.  Osnovicu  za  promicanje  prave  ljubavi  ne  može  činiti 
samo  krvna  veza  ili  zajednički  gospodarski,  kulturni,  društveni  ili  državni  interesi.  Prava, 


općenita,  preporodna  ljubav  može  biti  samo  ondje,  gdje  se  ljudi  i  narodi  na  jednoj  istinskoj, 
dubokoj  duhovnoj 

vezi  priznavaju  međusobno  pravom  braćom.  A  to  se  nigdje  ne  može  tako  uzvišeno  zamisliti  i 
ostvariti  kao  na  tlu  i  na  temelju  presv.  Euharistije. 

Euharistija  je  na  poseban  način  veza  ljubavi.  Euharistija  je  dar  Božje  ljubavi  za  sve  narode.  Po 
njoj  sjedimo  kao  djeca  jednoga  Oca  oko  jednoga  stola  i  lomimo  jedan  te  iste  kruh  s  neba. 
Blagujući  taj  kruh,  svi  se  sjedinjujemo  s  istim  Kristom,  svojim  vođom  i  učiteljem. 

Po  tom  kruhu  postajemo,  dakle,  svi  bez  razlike  međusobno  prava  braća,  jer  sjedinjujući  se  u 
Bogu,  koji  je  ljubav,  nužno  se  moramo  svi  i  međusobno  ljubiti.  Euharistija  postaje  na  taj  način 
ona  otajstvena  veza,  koja  svojim  nitima  najneposrednijeg  bratstva  i  sestrinstva  povezuje  i 
pojedince  i  narode  preko  sviju  državnih  granica,  narodnih  razlika,  kulturnih  nejednakosti  i 
raznih  oprečnih  zemaljskih  interesa  u  jednu  veliku  obitelj.  Blagovanje  tijela  Isusova  u  sv. 
pričesti  jest,  dakle,  ono,  po  čemu  postajemo  krvni  srodnici  najprije  sa  samim  Kristom,  a  zatim 
i  sami  među  sobom.  Jer  jedno  te  isto  tijelo  Boga-čovjeka  sve  nas  hrani  i  ista  krv  Boga-čovjeka 
struji  našim  žilama... 

To  je,  dakle,  ta  euharistijska  zajednica.  Zajednica,  koju  bismo,  govoreći  suvremenim  jezikom, 
mogli  nazvati  nova  euharistijska  internacionalna  zajednica  i  to  internacionalna  zajednica 
ljubavi,  zajednica  jedna  i  jedina,  kojoj  jednake  na  ovome  svijetu  nema.  Zato  velimo,  daje 
euharistija  kao  internacionalna  veza  ljubavi  ujedno  i  jedini  temelj  pravoga  mira  na  svijetu«. 


Na  kraju  ove  značajne  okružnice  daje  praktične  upute,  kako  da  se  u  duhu  učestvuje  u  tome 
međunarodnom  euharistijskom  kongresu. 

Nadbiskup  Stepinac  godine  1935  osobno  prisustvuje  ljubljanskom  euharistijskom  kongresu, 
usprkos  mnogostrukim  biskupskim  dužnostima,  koje  su  bile  onih  dana  hitne  (174).  On  putuje 
i  na  međunarodni  euharistijski  kongres  u  Budimpešti,  na  kojemu  su  Hrvati  hodočasnici  dobili 
na  raspolaganje  za  crkvenu  službu  i  svoja  zborovanja  crkvu  oo.  kapucina.  On  ondje 
propovijeda  o  Euharistiji  vezi  ljubavi.  Zaključuje  zborovanje  na  kongresu  pozivajući  sve,  da 
kod  kuće  šire  onu  ljubav,  koja  slavi  svoje  veliko  slavlje  u  međunarodnim  razmjerima  (175). 

(174)  Boravak preuzv.  gg.  nadbiskupa  na  euharistijskom  kongresu  u  Ljubljani,  u  KL  86 
(1935)  338. 


(175)  V.  WAGNER,  Hrvati  na  svjetskom  euharistijskom  kongresu  u  Budimpešti,  u  KL  89 
(1938)259. 

Na  mjesnim  i  dekanatskim  euharistijskim  kongresima  u  zagrebačkoj  nadbiskupiji  on  redovito 
osobno  prisustvuje.  Dopisnik  euharistijskog  kongresa  u  Čazmi,  godine  1940,  piše,  da  glavni 
teret,  uz  mjesnog  župnika,  u  danima  kongresa,  snosi  redovno  sam  nadbiskup.  On  neumorno 
propovijeda  kod  otvorenja  i  zaključka  kongresa,  vrši  glavne  liturgijske  službe,  te  u  potrebi 
sjedne  u  ispovjedaonicu  i  satima  ispovijeda  vjernike.  Tako  je,  npr.  prigodom  kongresa  u 
Petrinji,  u  kolovozu  1938,  poslije  10  s.  na  večer  otišao  u  ispovjedaonicu,  da  bude  na 
raspolaganje  pokornicima  za  vrijeme  noćnog  klanjanja.  Iza  po  noći,  kada  su  se  svećenici  već 
vratili  na  konak,  on  je  još  ostao  u  ispovjedaonici  (176). 

Na  svim  euharistijskim  kongresima,  koji  su  se  održavali  od  g.  1935  do  g.  1940  u  zagrebačkoj 
nadbiskupiji,  a  bilo  ih  je  14,  bio  je  nadbiskup  Stepinac  zaposleno  nazočan,  osim  najednom,  u 
Kloštru  Podravskom,  koji  je  bio  u  isto  vrijeme  kad  i  onaj  u  Čakovcu.  Nadbiskup  snosi  dnevni 
napor  uz  svoje  ostale  biskupske  dužnosti.  Znao  je  prekinuti  pastoralnu  vizitaciju,  da  uzmogne 
prisustvovati  kongresu,  ali  se  odmah  iza  kongresa  vraća,  da  nastavi  vizitaciju  župa  i  dijeli  sv. 
potvrdu. 

U  svojim  govorima  naglašava,  da  su  euharistijski  kongresi  čisto  vjersko  slavlje  i  upozorava 
vjernike,  da  ne  nasjednu  izazivačima,  koji  su  u  ono  vrijeme  bili  vrlo  brojni,  a  htjeli  su 
euharistijske  kongrese  pretvoriti  u  političko  slavlje  (177). 


Ova  nadbiskupova  gorljivost  prigodom  euharistijskih  kongresa  imala  je  svoj  dubok  temelj  u 
proživljenoj  njegovoj  duhovnosti.  O  njemu  piše  bivši  njegov  tajnik  (178): 

«Za  mene  je  kardinal  Stepinac  zato  velik  i  u  tolikoj  mjeri  velik,  ukoliko  je  bio  logičan  i 
dosljedan  u  svojoj  vjeri.  Njemu  je  vjera  značila  više  nego  samo  službu  razuma  i  volje,  koju 
čovjek  vrši  u  danim  zgodama  i  u  raznim  oblicima.  Njemu  je  vjera  bila  stalna  uronjenost  u 
Bogu,  životna  povezanost  s  Bogom,  iz  koje  je  on  izvodio  sve  nadnaravne  i  naravne  životne 
vrijednosti.  U  njegovoj  prisutnosti  čovjek  je  mogao  naslutiti  smisao  i  dubinu  riječi  sv.  Pavla: 
'Mihi  vivere  Christus  est1  (178).  To  sam  posebno  osjećao  kod  njegove  dnevne  sv.  mise,  koju  je 
on  upravo 

(176)  CECELJA,  6.  -  N.K.,  Euharistijski  kongres  u  Čazmi,  u  KL  91  (1940)  353. 

(177)  Dva  velika  euharistijska  slavlja,  u  KL  86  (1935)  435  si. 

(178)  ST.  LACKOVIĆ,  Svjedočanstvo  o  Božjem  čovjeku,  u  Novi  život  4  (Rim  1965)  33-41. 

(179)  Filip  1,21. 

svetačkom  ne  samo  točnošću  nego  iznad  svega  pobožnošću  služio.  Poput  Samuela  u  starom 
zavjetu  i  Ivana  u  novome  kardinal  Stepinac  je  u  svakoj  prilici  života  gledao,  vidio,  slušao,  čuo 
i  onda  radio  prema  riječi  duboke  vjere  i  dosljednosti:  'Dominus  est'». 


Još  kao  obični  svećenik  upisao  se  u  svećeničko  udruženje  klanjalaca  presv.  Oltarskom 
sakramentu  te  je  svakog  tjedna  redovito  obavljao  svoj  sat  klanjanja,  ako  nije  bio  zapriječen.  U 
zadnjim  godinama  života,  kada  je  boravio  zatočen  u  Krašiću,  znao  je  provesti  satove  pred 
svetohraništem  u  klanjanju  Isusu  u  presv.  oltarskom  sakramentu. 

Župnik  Vraneković  piše,  14.  listopada  1958,  u  svoj  dnevnik  (180):  «Već  mjesec  dana  svaki 
dan  obavlja  adoraciju  u  crkvi...  Obavlja  adoraciju  dnevno  za  sve  one  dane,  u  koje  je  bio 
spriječen,  pa  i  unaprijed  za  slučaj,  da  bude  spriječen». 

A  bilo  je  to  u  vrijeme  njegove  teške  bolesti. 

Briga  za  presv.  euharistiju  nukala  gaje,  da  uvijek  nanovo  upozori  svoje  svećenstvo,  da  se 
točno  drži  uputa  Sv.  kongregacije  o  brižnom  čuvanju  presv.  euharistije  (181). 

U  Krašiću  se  brinuo,  da  bude  ključ  od  svetohraništa  pozlaćen.  Župnik  je  prema  njegovoj  uputi 
dao  pozlatiti  dva  ključa.  Trošak  za  pozlatu  htio  je  sam  kardinal  snositi.  Kada  mu  je  župnik 
saopćio,  daje  naručio  velik  srebrni  ciborij  u  vatri  pozlaćen  za  čuvanje  posvećenih  čestica, 
pitao  je  kardinal  (182): 

—  Kako  stoji  crkvena  blagajna?  Župnik  mu  odgovori: 

—  Dobro. 

—  Ipak  —  reče  kardinal  — ja  ću  platiti  ciborij,  samo  ne  trebate  to  nikome  kazivati.  Bilo  je  to 
godine  1958,  a  ciborij  je  stajao  36.000  din. 

Njegova  euharistijska  pobožnost  je  privlačila  pažnju  vjernika,  ne  samo  prigodom  bogonosne 
procesije,  kada  je  nosio  Presveto  u  dubokoj  sabranosti,  već  i  u  listopadu,  kada  je  svakoga  dana 
išao  u  drugu  crkvu  i  ondje  klečeći  na  kamenoj  stubi  oltara  pred  izloženim  Svetotajstvom 
molio  s  narodom  sva  tri  dijela  sv.  krunice. 

O  žrtvi  sv.  mise  napisao  je  godine  1938  korizmenu  poslanicu  svojoj  nadbiskupiji,  u  kojoj  na 
pučki  način  tumači  u  deset 

(180)  VD  IV  111. 

(181)  Okružnica,  br.  5321,  4.  VII.  1938,  u  KL  89  (1938)  324;  Okružnica  O  čuvanju  presv. 
otajstva  u  sadanjim  ratnim  vremenima ,  br.  1078/44,  8.  II.  1944,  u  KL  95  (1944)  69. 

(182)  VDIV  10  si. 

točaka  katoličku  nauku  o  presv.  euharistijskoj  žrtvi  s  prikladnim  pobudama,  koje  su  kadre 
potaknuti  vjernike  na  gorljivo  sudjelovanje  (183). 

Svakog  se  dana  najbrižnije  pripravljao  za  sv.  žrtvu  razmatranjem,  a  iza  mise  je  obavljao  dugu 
zahvalu.  Svećenike  je  poticao  i  u  privatnim  pismima,  da  isto  čine.  Tako  piše  jednom 
svećeniku  odulje  pismo  (184): 


«Lice  zemlje  se  obnovilo  dolaskom  Kristovim  na  svijet  i  dovršenjem  njegove  krvave  žrtve  na 
drvetu  križa.  'Scientes,  veli  sv.  Petar  (185),  quod  non  corruptibilibus  auro  vel  argento 
redempti  estis,  sed  pretioso  sanguine  agni  immaculati  Christi  et  incontaminati'.  Ako  je  pak 
tako,  a  tako  sigurno  jest,  onda  moramo  i  mi  svećenici  'ernst  maclien',  s  najsvetijim  činom  na 
zemlji.  A  sigurno  se  ne  može  'ernst  machen1,  ako  se  svećenik  brižno  ne  pripravlja  na  sv.  misu  i 
dolično  ne  zahvaljuje  za  nju. 

Što  naime  kaže  mudrac  u  Sv.  pismu?  'Qui  timent  Dominum,  praeparabunt  corda  sua  et  in 
conspectu  illius  sanctificabunt  animas  suas'  (186).  Za  Izraelce  u  pustinji  čitamo,  kad  su  prvi 
put  opazili  manu,  da  su  pitah:  'Manhu?'  Quid  est  hoc?  Koliko  više  mi,  kad  kanimo  pristupiti  k 
oltaru,  moramo  da  se  zamislimo  i  zapitamo,  što  kanimo  činiti,  kad  ono,  što  dolazi  u  ruke,  nije 
obična  mana  u  pustinji,  nego  Kruh  života,  Isus  Krist. 

Mojsiju  nije  bilo  dozvoljeno  približiti  se  ni  gorućem  grmu  (187):  'Non  appropies  huc;  solve 
calceamenta  de  pedibus  tuis,  locus  enim,  in  quo  stas,  terra  sancta  est'.  Nama  je  dano  približiti 
se  ne  gorućem  grmu,  nego  Kristu  pod  prilikama  kruha  i  vina  na  oltaru.  Zar  ćemo  s  manje 
respekta  pristupati  nego  Moj  sije  gorućem  grmu? 

Jakov  je  nakon  sna,  u  kojem  je  vidio  silaziti  i  uzlaziti  anđele  Božje,  povikao  izvan  sebe  (188): 
'Vere  Dominus  est  in  loco 

(183)  SVZN  25  (1938)  1-13. 

(184)  Kardinalovo  pismo  jednom  svećeniku  od  2.  VI.  1957. 

(185)  1  Petr  1,18:  «Znajte,  da  niste  otkupljeni  nečim  raspadljivim  —  zlatom  ili  srebrom  —  od 
svoga  bezvrijednoga,  od  otaca  baštinjenog  načina  života,  nego  skupocjenom  krvi  Krista  kao 
nevina  i  bez  mane  Janjeta». 

(186)  Sir  2,17:  «Koji  se  boje  Gospoda,  pripravljaju  se  srcem  svojim  i  pred  njim  se  ponizuju». 

(187)  Izl  3,5:  «Ne  prilazi  ovamo  —  izuj  obuću  s  nogu!  Jer  mjesto,  na  kojem  stojiš,  sveto  je 
tlo». 

(188)  Post  28,16-17:  «Zaista  se  Jahve  nalazi  na  ovome  mjestu,  ali  ja  nisam  znao!  Kako  je 
strašno  ovo  mjesto!  Zaista,  ovo  je  kuća  Božja,  ovo  su  vrata  nebeska». 

isto  et  ego  nesciebam.  Quam  terribilis  est  locus  iste!  Non  est  hic  aliud  nisi  domus  Dei  et  porta 
coeli'.  Što  bismo  istom  morali  reći  mi,  koji  ne  u  snu,  nego  u  zbilji  gledamo  ne  ljestve  s 
anđelima,  nego  Gospodara  anđela,  stvarno  prisutnog  na  oltaru,  kada  obavljamo  pretvorbu,  ili 
bolje  on  preko  nas  jadnih  ljudi,  kruha  u  Tijelo  i  vina  u  Krv  Kristovu! 

Nije,  dakle,  potrebno  trošiti  više  riječi,  kako  se  dolikuje  dolična  priprava  za  sv.  misu  svakom 
svećeniku,  makar  ne  znam  kako  bio  zaposlen,  da  ga  ne  bi  možda  stigao  prijekor,  izrečen 
preko  proroka  (189):  'Ne  offeratis  ultra  sacrificium  frustra;  incensus  abominatio  est  mihi... 
Lavamini,  mundi  estote,  auferte  malum  cogitationum  vestrarum,  quiescite  agere  perverse'.  U 
protivnom  slučaju  bila  bi  neistina,  što  govorimo  kod  svake  mise  (190):  'Ego  in  innocentia  mea 
ingressus  sum'. 

Ako  dolikuje,  da  se  pripravimo,  dolikuje  i  da  se  zahvalimo  (191):  'Benedic,  anima,  Dominum, 
et  omnia,  quae  intra  me  sunt,  nomini  sancto  eius  et  noli  oblivisci  omnes  retributiones  eius'! 

Mojsije  zadivljen  govori  Izraelcima  u  Deuteronomiju  (192):  'Nec  est  alia  natio  tam  grandis, 
quae  habeat  deos  appropinquantes  šibi,  sicut  Deus  noster  adest  cunctis  obsecrationibus 
nostris'.  Što  bi  rekao  Mojsije  danas,  da  mu  je  služiti  sv.  misu? 

Iako  se  Salomon  okoristio  pitanjem  Gospodnjim  ili  ponudom  (193):  'Postula  quod  vis,  ut  dem 
tibi',  zar  ne  bismo  bili  ludi,  kad  se  ne  bismo  zaustavili  u  društvu  Isusovu,  u  društvu  onoga 
Isusa  (194),  'de  quo  virtus  exibat  et  sanabat  omnes'? 

Ja  ne  kažem,  da  svećenik  mora  izmoliti  ono,  što  je  u  breviru  ili  na  tabli  u  sakristiji  označeno 
kao  gratiarum  actio  (makar  bi  nerazborito  bilo  ne  okoristiti  se  tolikim  divnim  i  bogatim 
oprostima),  ali  otići  bez  usrdne  zahvale  od  sv.  mise,  zaslužilo  bi  ukor  (195):  'Domus  mea 
deserta  est  et  vos  festinatis  unusquisque 

(189)  Izl  1,  13:  «Prestanite  mi  nositi  ništavne  prinose,  kad  mi  omrznu»,  «Operite  se,  očistite. 
Uklonite  mi  s  očiju  djela  opaka,  prestanite  zlo  činiti». 

(190)  ps  25,1:  «Hodih  u  nedužnosti». 

(191)  Ps  102,  1:  «Blagoslivljaj  Jahvu,  dušo  moja,  i  sve  što  je  u  meni,  sveto  ime  njegovo!...  I 
ne  zaboravi  dobročinstva  njegova». 

(192)  Ponovlj.  zakon  4,7:  «Jer,  koji  je  to  narod  tako  velik,  da  bi  mu  bogovi  bili  tako  blizu  kao 
što  je  Jahve,  Bog  naš,  nama  kad  god  ga  zazovemo?» 

(193)  2  Knj.  Ljetop.  1,7:  «Traži,  što  da  ti  dadem  .. 

(194)  Lk  6,19:  «Jer  je  iz  njega  izlazila  sila,  koja  je  liječila  sve». 

(195)  Hagaj  1,  9:  «Dom  moj  razvaljen,  dok  se  svaki  od  vas  brine  za  dom  svoj». 

in  domum  suam'.  Zar  se  ne  pristoji  mnogo  više  ono  (196):  'Inveni,  quem  diligit  anima  mea, 
tenui  nec  dimittam  eum'. 

Ako  se  budemo  njega  držali  onda  i  samo  onda  bit  ćemo  u  stanju  'renovare  faciem  terrae',  jer  je 
samo  on  put,  istina  i  život'». 


Kad  su  godine  1957  biskupi  izdali  zajedničko  pastirsko  pismo  o  sv.  misi,  piše  zatočeni 
kardinal  iz  Krašića  (197): 

«Dobro  su  učinili.  Jer  mi,  dok  su  nam  skučene  ruke  u  djelovanju,  tako  reći,  na  svim  stranama, 
bez  štampe,  bez  radija,  bez  kina  i  tolikih  drugih  pomagala  u  modernom  životu  Crkve  u 
slobodnom  svijetu,  vrlo  lako  zaboravljamo,  da  najvažnije  i  najmoćnije  sredstvo  za  osvajanje 
svijeta,  za  posvećenje  duša,  za  procvat  naših  obitelji,  za  spas  naše  mladeži  itd.  još  uvijek 
ostaje  u  našim  rukama,  a  to  je  sv.  misa.  Upravo  smo  mi  danas  svjedoci  ispunjenja 
proročanstva  Malahijina  kao  nitko  do  sada  (198):  Ab  ortu  enim  solis  usque  ad  occasum 
magnum  est  nomen  meum  in  gentibus,  et  in  omni  loco  sacrificatur  et  offertur  nomini  meo 
oblatio  munda,  quia  magnum  est  nomen  meum  in  gentibus,  dicit  Dominus  exercituum'». 

U  istom  pismu  izlaže  misao,  da  svećenik  mora  zajedno  s  božanskom  žrtvom  sebe  samoga 
prikazivati  Bogu: 

«Mi  se  moramo  danas  svaki  dan  zajedno  sa  svojim  stadom  žrtvovati,  često  puta  i  krvavo,  kako 
dokazuje  nedavna  prošlost  i  još  bi  se  moglo  ponoviti,  pa  gdje  ćemo  naći  više  snage  i  pouke  u 
tu  svrhu  negoli  u  sv.  misi? 

Iskoristite,  dakle,  ovogodišnju  skupnu  korizmenu  poslanicu  episkopata  o  sv.  misi,  te  je  puku 
dobro  protumačite  i  stavite  na  srce,  da  još  revnije,  još  pobožnije  i  s  još  većim  razumijevanjem 
polazi  na  sv.  misu,  ako  želi  osigurati  blagoslov  Božji  sebi  i  skratiti  dane  kušnje  u  ovom 
obliku,  u  kakvu  ih  proživljavamo  već  drugi  decenij.  Ovo  posljednje  dakako  prudenter 
spomenuti,  ako  se  spomene,  jer  špijune  imate  uvijek  u  svakoj  crkvi». 

(196)  Pj.  nad  pj.  3,4:  «Nađoh  onoga,  koga  ljubi  duša  moja.  Uhvatila  sam  ga  i  neću  ga  pustiti». 

(197)  Kardinalovo  pismo  jednom  svećeniku  od  2.  VI.  1957. 

(198)  Mal  1,11:  «Od  istoka  do  zapada  veliko  je  ime  moje  među  narodima,  i  na  svakom  mjestu 
prinosi  se  kad  i  žrtva  čista  Imenu  mojemu,  jer  veliko  je  Ime  moje  među  narodima«. 

8.  -  APOSTOL  BOGORODIČINE  SLAVE 


Dok  je  kardinal  Stepinac  bio  zatočen  u  Krašiću,  jedne  večeri  reče  župniku  (199):  «Bog  mije 
dao  milost,  da  u  životu  od  mladosti  nikad  nisam  zapustio  pobožnost  prema  bi.  Djevici.  Ona 
me  je  toliko  puta  sačuvala,  osobito  na  ratištu». 

Doista,  kroz  cijeli  njegov  život  provlači  se  kao  crvena  nit  nježna,  muževna,  duboka,  iskrena  i 
osvjedočena  pobožnost  prema  Bogorodici,  kako  je  običavao  nazivati  bi.  Djevicu  Mariju. 
Otkako  je  pak  postao  nadbiskupom,  ta  se  pobožnost  u  njemu  razvila  u  gorljivo  revnovanje  za 
njezinu  slavu. 

1)  -  Marija  u  Stepinčevoj  mladosti 

Može  se  kazati,  daje  Alojzije  Stepinac  tu  pobožnost  usisao  s  majčinim  mlijekom.  Obiteljska 
slika  Majke  Božje  Pomoćnice,  pod  kojom  se  rodio,  pod  kojom  je  njegova  majka  tako  toplo  i 
toliko  sv.  krunica  izmolila,  pred  kojom  je  u  svibnju  dan  i  noć  gorjela  uljanica,  začarala  mu  je 
djetinju  dušu.  Ova  je  slika  uzrok,  daje  od  ranog  djetinjstva  nježno  štovao  Majku  Božju  (200) 

Prije  nego  što  je  kao  vojnik  napustio  Karlovac,  da  pođe  u  časničku  školu  u  Rijeku,  češće  je 
klečao  u  franjevačkoj  crkvi  u  loretskoj  kapeli  do  nogu  Marijina  kipa  preporučujući  se  zaštiti 
nebeske  Majke.  Kao  kardinal  radovao  se  od  srca,  kad  je  saznao,  daje  o.  gvardijan  dao 
obnoviti  ovu  kapelu  (201).  Boraveći  na  Rijeci  kao  časnički  pripravnik,  hrlio  je  svake  nedjelje 
preko  561  stepenicu  u  Marijino  svetište  na  Trsatu  na  sv.  misu,  da  izbjegne  zavođenju 
lakoumnih  drugova.  Iz  ljubavi  prema  Majci  Božjoj  čuvao  je  čistoću  duše  i  tijela  tako,  da  je 
mogao  u  Krašiću  pred  župnikom  kazati  (202):  «Bog  mije  svjedok,  da  nikada  nisam  dirnuo 
žensku  osobu». 

Na  ratištu  je  zazivao  Majku  Božju  u  pomoć,  i  ona  ga  je  izbavila  nebrojeno  puta  iz  mnogih 
životnih  pogibelji.  Posvuda  je  doživljavao  njezinu  posebnu  zaštitu.  Kad  je  kao  seljak  vozio 
vino  na  prodaju  u  Karlovac,  prolaznici  su  ga  s  čuđenjem  gledali,  kako  jednom  rukom  drži 
uzde,  a  drugom  krunicu  i  moli. 

(199)  VD  I  127. 

(200)  VD  I  31  37  53;  IV  195. 

(201)  Pismo  kardinala  Stepinca  o.  gvardijanu,  22.  V.  1957. 

(202)  VD  II  167. 


303 

V  -  STEPINAC  -  ZAGREBAČKI  NADBISKUP 

Kad  ga  je  u  Rimu  ponovno  obuzela  sumnja,  da  li  je  Božja  volja,  da  bude  svećenik,  za  vrijeme 
žarke  molitve  u  Marijinu  svetištu  Sv.  Marije  Velike  rasplinule  su  se  i  posljednje  sumnje  i 
povratio  mu  se  unutarnji  mir,  sigurnost  i  odluka,  da  će  ustrajati  na  tome  putu,  s  kojega  više 
nikada  nije  odstupio.  U  istom  svetištu  je  prikazao  i  svoju  prvu  sv.  misu. 


2)  -  Stepinac  i  Marijino  svetište  u  Bistrici 

Tjedan  dana  nakon  svog  biskupskog  posvećenja  stavlja  se  kao  nadbiskup-koadjutor  na  čelo 
zagrebačke  zavjetne  procesije,  daje  povede  k  Majci  Božjoj  u  pitomo  Zagorje  na  Mariju 
Bistricu.  Zagrepčani,  koji  od  prvih  desetljeća  18.  stoljeća  svake  godine  obavljaju  zavjetno 
hodočašće  u  Mariju  Bistricu,  saznavši,  da  će  nadbiskup-koadjutor  pješačiti  od  prilike  43  km  s 
hodočasnicima  preko  Sljemena,  pohrliše  u  tolikom  broju  na  to  hodočašće,  da  se  još  nikada 
prije  u  povijesti  toga  hodočašća  nije  zabilježio  toliki  broj  učesnika. 

Slijedećega  dana  u  svetištu  je  propovijedao  i  održao  svečanu  misu,  a  na  povratku  u  Zagreb 
vodio  je  procesiju  od  župne  crkve  Sv.  Petra  do  župne  crkve  Sv.  Marka.  Od  tada  on  redovito, 
svake  godine  sve  do  godine  1945,  pješke  hodočasti  u  Mariju  Bistricu. 

Ovim  je  potezom  dao  marijanskom  pokorničkom  hodočašću  novi  sjaj  i  zamah.  To  je 
hodočašće  dobilo  značaj  pravoga  duhovnog  pokreta.  Bio  je  to  prvi  zagrebački  nadbiskup,  koji 
je  prihvatio  ovo  pokorničko  djelo.  Rano  u  jutro  već  u  3  s.  krenuo  bi  s  hodočasnicima  iz 
katedrale  ili  župne  crkve  Sv.  Marka.  Na  Sljemenu  u  kapeli  Majke  Božje  Sniježne  služio  bi  sv. 
misu,  te  bi  se  preko  Laza  spustio  polagano  prema  Mariji  Bistrici,  kamo  bi  hodočasnici  stigli 
oko  4  s.  poslije  podne.  Ondje  su  se  pješačkoj  skupini  pridružili  ostali  hodočasnici,  da  svi 
zajedno  uđu  U  Marijino  svetište. 

Godine  1935,  prigodom  250-godišnjice,  otkako  je  ponovno  pronađen  čudotvorni  Gospin  kip, 
nadbiskup  je  Bauer  u  Mariji  Bistrici  obavio  obred  krunjenja  toga  kipa,  a  njegov  koadjutor  |e 
držao  svečanu  misu  s  propovijeđu.  Tom  su  zgodom  bila  prisutna  četiri  biskupa,  a  hodočasnika 
je  bilo  oko  30.000.  Mnogi  su  stigli  iz  Koprivnice,  Siska,  Krapine,  Sunje,  Duge  Rese, 
Podravine,  Međimurja,  Posavine,  Slavonije,  Like,  Dalmacije  i  Bosne.  Povratak  zagrebačkih 
hodočasnika  i  njihov  doček  pretvorio  se  u  jedinstveno  slavlje.  Nikada  nisu  bistrički  «romari» 
bili  u 

tolikom  broju  i  tako  oduševljeno  dočekani  po  ulicama  Zagreba,  kao  ovaj  put. 

«Kao  val,  koji  se  ne  da  zaustaviti,  orile  su  se  hodočasničke  pjesme  ulicama  grada.  A  pljesak  i 
poklici  građanstva  slijevali  su  se  u  silnu  rijeku  vjernosti  i  odanosti  katoličkoj  Crkvi  i  vjeri 
otaca»  (203). 

Prigodom  svečanog  objeda  na  Bistrici  nadbiskup-koadjutor  je  izrazio  želju,  da  bi  ovo  vanjsko 
jubilejsko  slavlje  Majke  Božje  značilo  početak  novoga  i  dubljega  preporoda  našega  naroda. 
«Marija  —  nastavlja  on  (203a)  —  zaslužuje  naše  najljepše  pjesme,  najljepše  cvijeće,  velike 
napore,  zlatne  krune,  biserje  i  dijamante.  Ali,  ne  smijemo  zaboraviti,  da  više  nego  sve  to 
Marija  od  nas  nešto  drugo  očekuje.  Cvijeće  vene,  pjesme  zamiru,  a  i  zlato  se  gubi.  Ali  nikada 
ne  vene,  nikada  ne  zamire,  nikada  se  ne  gubi  duboka,  iskrena  i  djelotvorna  ljubav  prema 
Mariji.  A  što  budemo  više  istinski  i  duboko  ljubili  Mariju,  koliko  budemo  više  za  Mariju 
živjeli,  toliko  više  će  i  u  nama  biti,  živjeti  i  rasti  Isus  Krist». 


Ovo  su  hodočašće  htjeli  prikazati  kao  političku  demonstraciju,  jer  su  neki  mladići  iz  Marije 
Bistrice  sve  do  Zagreba  nosili  hrvatsku  zastavu,  koju  je  diktatorski  režim  branio  razviti.  Zbog 
toga  je  došlo  i  do  sukoba  s  redarstvom.  Stav  nadbiskupa  koadjutora  bio  je  jasan.  On  je 
hodočašće  označio  kao  čin  ljubavi  prema  Majci  Božjoj.  Alije  činjenica,  da  su  od  onoga  dana 
po  Hrvatskoj  vješane  samo  hrvatske  zastave. 


Nadbiskup  je  Stepinac  živo  vjerovao  u  uspješnost  zagovora  Marijina  u  njezinu  svetištu,  jer  je 
iskusio,  kako  se  mnoge  zalutale  duše  upravo  ondje  vraćaju  k  Bogu  i  s  njim  se  izmiruju,  i  kako 
upravo  Marijina  svetišta  mnogo  pridonose  svestranoj  vjerskoj  obnovi. 

On  je  u  nadsvođenom  hodniku,  kojim  je  opasana  Marijina  crkva,  duge  sate  proboravio  u 
ispovjedaonici  i  primao  pokornike,  odrješivao  ih  od  grijeha,  jer  su  se  vjernici  kod  njega  rado 
ispovijedali. 

Zbog  svoje  osobne  pobožnosti  prema  nebeskoj  Majci  kao  i  zbog  pastoralnih  razloga  odlučio 
je,  da  se  naša  marijanska  svetišta  u  domovini  dobro  urede  i  podignu  na  što  veću  visinu. 
Smatrao  je  potrebnim,  da  se  hodočasnički  pokret  pomalo  sredi  i  bolje  preustroji,  jer  Marija 
Bistrica  kao  malo  selo  nije  mogla 

(203)  N.  K.,  Jubilej  Majke  Božje  Bistričke,  u  KL  86  (1935)  341  si. 

(203a)  N.  mj. 

dolično  smjestiti  desetke  tisuća  hodočasnika,  kako  je  to  vidio  godine  1935.  Nakanio  je  sve 
tako  urediti,  da  bi  hodočašća  u  Marijina  svetišta  bila  neka  vrst  velikih  pučkih  misija,  a  sama 
svetišta  da  budu  pokornička  središta  (204).  U  ispravnom  štovanju  Majke  Božje,  i  ni  u  čem 
drugom,  gledao  je  on  izlaz  iz  teške  kušnje,  u  kojoj  se  nalazi  ne  samo  naš  narod  nego  i  cijeli 
svijet. 


Otkako  je  postao  stolnim  nadbiskupom,  stvorio  je  velike  nacrte  za  Mariju  Bistricu.  O  tim 
svojim  velikim  nacrtima  piše,  g.  1940,  o.  Stjepanu  Sakaču  u  Rim  (205): 


«Preporučam  Vam  u  molitve  i  uređenje  Marije  Bistrice.  Htio  bili,  da  ona  postane  naš  hrvatski 
Lurd,  Loreto  itd.,  jer  nijedna  crkva  u  Hrvatskoj  nema  tolik  priliv  hodočasnika  iz  svih  krajeva 
kao  Marija  Bistrica.  Ljetos  ih  je  bilo  do  sada  150.000  na  hodočašću.  Općinu  sam  prisilio,  da 
odande  istjera  sve  cirkusante. 

Uredili  smo  iza  crkve  na  brežuljku  veliki  križni  put,  koji  će  biti  najmilija  privlačnost  povrh 
svetišta  za  sve  hodočasnike.  I  de  facto  je  ove  godine  prošlo  serpentinama  tog  križnog  puta 
50.000  vjernika  obavljajući  pobožnost  križnog  puta. 

Kad  uredimo  puteve  i  sve  drugo  najnužnije,  onda  ćemo  raspisati  natječaj  za  umjetničku 
izradbu  križnog  puta  iz  kamena,  da  ostane  kroz  vjekove  kao  spomen  Kristove  muke  i  križnog 
puta  Hrvatskog  Naroda  kroz  1300  ljeta.  Nadam  se,  da  će  nam  svaki  naš  veći  grad  o  svom 
trošku  izvesti  jednu  postaju.  Na  vrhu  Kalvarije  uredit  ćemo  kapelu,  gdje  će  se  prigodom 
svakog  hodočašća  kod  dvanaeste  postaje  služiti  sv.  misa. 

Zamolio  sam  bansku  vlast,  tehnički  odio,  da  nam  regulira  potočić  ispod  Kalvarije,  koji  dijeli 
crkvu  i  Kalvariju,  a  šumarski  odio,  da  nam  to  sve,  sve  serpentine,  put  do  Kalvarije  i  veliki 
ravni  prostor  između  Kalvarije  i  župne  crkve  ukusno  parkira  raznim  zelenilom,  jer  će  se  tuda 
odvijati  procesija  s  Presvetim  Otajstvom  za  svaku  župu,  koja  bude  dolazila  na  Mariju  Bistricu. 

Izdat  ćemo  posebni  priručnik  za  pobožnost  na  Bistrici,  tako  da  će  se  sve  odvijati  po  stalnom 
redu  i  ljudi  će  biti  cijelo  vrijeme  zabavljeni  Bogom  i  svojom  dušom,  da  se  duhovno  što  više 
okoriste. 

Ovih  dana  će  ispod  kapele  Sv.  Josipa  na  Bistrici,  nadam  se,  početi  izgradnja  nove  kapele  i 
terasa  za  dijeljenje  sv.  pričesti, 

(204)  VD  II  379  si. 

(205)  Nadbiskupovo  pismo  o.  Stjepanu  Sakaču,  D.I.,  17.  IX.  1940. 

jer  je  svetište  i  dosadanji  okoliš  postao  premalen.  Povjerio  sam  izradu  nacrta  ing.  Jamnickom 
starijem,  koji  opet  konsultira  svoga  nećaka  profesora  na  tehnici. 

Najzad  imadem  u  vidu  ondje  izgraditi  konačište  na  mjestu  sadanjih  gospodarskih  zgrada  za 
500  ljudi. 

Trebat  će  možda  deset  godina,  dok  sve  uredimo  i  mnogo  materijalnih  sredstava,  ali  se  ufam  u 
Božju  pomoć,  da  će  nam  sve  dati. 

Marija  Bistrica  bi  mogla  postati  uz  pomoć  Majke  Božje  naš  veliki  moralni  kapital,  i  mogla  bi 
igrati  veliku  ulogu  u  moralnom  preporodu  naroda,  koji  nam  je  najpotrebniji  i  to  sada,  kad  se 
podzemne  sile  razornog  komunizma  dižu  na  nas  gore  nego  nekad  Turci. 


Hvala  Bogu,  mogu  reći,  da  istinski  Hrvati  nemaju  s  komunizmom  posla,  nego  je  to  sve  trulež 
uvezen  od  drugud.  Ja  sam  uvjeren,  da  će  ga  Hrvatski  Narod  odbaciti  i  istrijebiti  prije  ili 
kasnije  iz  svoje  domovine. 

Na  svaki  način  borit  ćemo  se  protiv  njega,  dok  bude  u  nama  daha,  a  na  pomoć  Majke  Božje 
računam,  jer  nema  gore  hereze  nego  je  crvena,  pa  će  je  ona  istrijebiti  kao  što  je  i  sve  druge  u 
našem  narodu». 


Već  u  jubilarnoj  1940  godini,  kad  se  slavila  1300-godišnjica  veza  Hrvata  sa  Sv.  stolicom, 
prigodom  zavjetnog  hodočašća  Zagrepčana,  Bistrica  je  imala  mnogo  drugačiji  izgled. 
Odlučnim  zauzimanjem  nadbiskupa  uklonjeni  su  s  glavnog  trga  svi  trgovački  šatori  i 
postavljeni  u  pokrajne  ulice.  Nedolični  zabavni  predmeti  bačeni  su  dalje  izvan  mjesta.  Tako  je 
bila  neposredna  blizina  crkve  oslobođena  od  vašarske  vike  i  svirke. 

Druga  je  novost  bio  novi  križni  put.  Troškom  samoga  nadbiskupa  uređena  je  na  susjednom 
brijegu  Kalvarija  i  postavljene  su  privremene  postaje  križnog  puta.  U  nedjelju,  7.  srpnja, 
Stepinac  je  poveo  procesiju  do  novoga  križnog  puta.  U  njoj  su  sudjelovali  načelnik  grada 
Zagreba  s  većim  brojem  zastupnika  i  sabornika.  Moleći  križni  put,  procesija  se  kretala  od 
postaje  do  postaje.  Kod  posljednje  postaje  nadbiskup  je  održao  govor,  u  kojemu  je  prikazao 
značenje  toga  križnog  puta  (206): 

«I  naše  duše  ćute  potrebu  —  rekao  je  —  da  dademo  Bogu  zadovoljštinu  za  sve  prestupke, 
kojih  ima  tako  mnogo  kroz  1300- 

(206)  Zagrebačko  zavjetno  hodočašće  na  Bistricu,  u  KL  91  (1940)  336. 

godišnju  našu  narodnu  povijest.  Pogriješili  smo  mnogo!  Pogazili  smo  mnogo  puta  zakon 
Božji  i  zaslužili,  da  nas  on  kazni,  kako  to  odgovara  Božjoj  veličini.  Nije  li,  dakle,  na  mjestu, 
da  čitav  naš  Hrvatski  Narod  javno  pokaže,  da  žali  grijehe  prošlosti,  kako  bi  ga  milosrđe  Božje 
obasjalo  kao  sunce  s  visine. 

To  nas  je  navelo  na  misao,  da  uz  ovo  starodrevno  svetište  Majke  Božje  podignemo  prigodom 
velikog  narodnog  jubileja  ovaj  križni  put,  za  sada  privremen,  a  kasnije  umjetnički  izrađen,  da 
svi  oni,  koji  budu  dolazili  amo  u  svetište  Majke  Božje,  obave  i  pobožnost  križnog  puta  na 
ovome  brežuljku.  Jer  kako  god  su  Bogu  ugodna  razna  dobra  djela,  što  ih  čovjek  čini  kao 
naknadu  za  grijehe,  sigurno  mu  ništa  nije  ugodnije  negoli  skrušenje  ljudskoga  srca.  Na  to  nas 
upućuje  veliki  pokornik  kralj  David  riječima  upravljenim  Gospodu  nakon  počinjena  grijeha: 
'Da  voliš  žrtvu,  zacijelo  bih  je  prinio,  ali  se  žrtve  paljenice  tebi  ne  mile.  Žrtva  je  Bogu  duh 
raskajan;  srca  skrušena  i  ponižena,  Bože,  nećeš  prezreti'  (207). 

A  ima  li  koje  mjesto  tako  pogodno,  da  čovjeka  dovede  do  kajanja,  kao  što  je  pogled  na  križ, 
koji  svjedoči  za  beskrajnu  ljubav  Božju  prema  čovjeku? 


Svi  mi  vruće  želimo,  da  Bog  odvrati  od  našega  naroda  ruku  osvetnicu  i  da  ga  obaspe  svojim 
blagoslovom.  No,  znajte,  da  se  u  Crkvi  Božjoj  oduvijek  smatrao  kao  najsigurniji  put,  da 
bismo  od  sebe  odvratili  bičeve  Božje,  onaj,  kad  se  čovjek  iskreno  skruši  i  čini  pokoru. 

Za  čovjeka  kršćanina  dolazi  još  i  taj  razlog,  da  po  dobrovoljnoj  zadovoljštini  biva  sličan 
našemu  Gospodinu  Isusu  Kristu,  koji  je  dobrovoljno  činio  pokoru  za  naše  grijehe.  Tako 
imamo  siguran  zalog,  da  ćemo  s  njime  biti  proslavljeni  u  vječnosti,  ako  smo  s  njime  trpjeli. 

Mi,  dakle,  ne  bismo  bili  vrijedni  niti  imena  pastira  duša,  kad  im  ne  bismo  otvoreno  govorili 
ono,  što  Bog  u  prvom  redu  očekuje  od  njih.  A  ne  bismo  bili  nikakvi  prijatelji  svome  narodu, 
kad  bismo  mu  iz  mizernih  ljudskih  obzira  zatvarali  oči  pred  onim,  što  na  oko  izgleda  gorko,  a 
što  je  ipak  najsigurniji  zalog  njegove  bolje  budućnosti.  Jer  sve  ostalo  bez  ovoga,  to  jest,  bez 
iskrena  kajanja  pred  Bogom,  mogu  biti  lijepe  fraze,  koje  mogu  napuniti  novinske  stupce,  ah 
koje  ne  samo  neće  ni  za  dlaku  popraviti  narodnu  sudbinu,  nego  će  narod  dovesti  konačno  u 
sigurnu  propast. 

(207)  Ps  50,  18. 

Mi,  dakle,  obavljajući  blagoslov  ovoga  križnog  puta,  na  spomen  narodne  hrvatske  jubilarne 
godine,  očekujemo,  puni  nade,  da  će  hiljade  duša  žaliti  ovdje  skrušeno  pred  Bogom  sve  naše 
narodne  prestupke  u  prošlosti  i  tako  isprositi  od  Boga  bolju  budućnost  sebi  i  domovini». 

Treći  snažni  doživljaj  prigodom  toga  hodočašća  bila  je  posveta  Hrvatskog  Naroda  bi.  Djevici 
Mariji,  koju  je  nadbiskup  godine  1939  prigodom  rimskog  hodočašća  navijestio  u  Marijinu 
svetištu  u  Pompejima. 

Potrebu  i  smisao  te  posvete  je  nadbiskup  obrazložio  u  svojoj  propovijedi  pod  svečanom 
misom.  On  je  na  ovaj  način  htio  Majci  Božjoj  preporučiti  Hrvatski  Narod,  da  ga  ona  svojim 
zagovorom  zaštiti  u  teškim  i  sudbonosnim  danima  (208). 

3)  -  Ustanova  «Nadasve» 

Na  poticaj  nadbiskupov  i  na  njegovu  želju  osnovao  je  Vilko  Heger,  uz  pomoć  svoje  supruge, 
odbor  «Naša  draga  svetišta»  (kratica:  «Nadasve»)  sa  svrhom,  da  se  uredi  svetište  Majke  Božje 
u  Mariji  Bistrici,  pa  da  ga  onda  preuzmu  redovnici  pavlini,  koji  su  do  vremena  Josipa  II 
ostavili  u  našem  narodu  duboke  tragove  svoga  djelovanja  na  književnom  i  odgojnom  polju. 

Daljnja  svrha  ove  ustanove  bila  bi:  uređenje  i  poljepšanje  i  ostalih  Marijinih  svetišta  u 
domovini. 

No,  konačna  svrha  ovoga  pothvata  bila  je:  rasplamsati  i  još  više  razbuditi  ljubav  našega 
naroda,  našega  seljaka,  obrtnika,  intelektualca  i  radnika  prema  bi.  Djevici  Mariji,  a  po  njoj 
prema  Kristu. 


Sva  ova  nastojanja  blagoslovio  je  usmeno  papa  Pijo  XII,  kad  je  nadbiskup  bio  kod  njega  u 
audijenciji,  30.  travnja  1942,  a  učinio  je  to  i  pismeno  (209). 

Već  za  vrijeme  pripremnih  radova  i  prije  nego  stoje  započeto  skupljanje  doprinosa, 
sakupljeno  je  daleko  preko  milijun  kuna,  te  je  postojala  nada,  da  će  se  uz  Božju  pomoć  preko 
tog  sabiranja  uz  križni  put  izgraditi  i  cijelo  svetište  u  najkraćem  vremenu.  U  prvim  počecima 
je  tom  radu  nadbiskup  dodijelio  kao  duhovnog  pročelnika  svećenika  dr.  Stjepana  Kukolju, 
koga 

(208)  Posveta  Hrvata  BI.  Djevici  Mariji,  u  KL  91  (1940)  327.  -  Jubilejska  posveta  BI.  Djevici 
Mariji,  u  KL  91  (1940)  410. 

(209)  STJETAN  KUKOLJA,  Svrha  akcije  «Nadasve»,  u  KL  93  (1942)  406  si. 

je  u  tu  svrhu  pozvao  iz  Rima,  a  Hegera  je  imenovao,  20.  prosinca  1942,  priradnim 
pročelnikom  (210). 

Iako  su  o  Hegeru  kolali  različiti  nepovoljni  prigovori,  nadbiskup  je,  nadahnut  velikodušnom 
kršćanskom  ljubavlju,  koja  «sve  ispričava,  sve  vjeruje,  svemu  se  nada,  sve  podnosi«  (211), 
imao  u  njega  posvemašnje  povjerenje.  Sijelo  je  te  akcije  bilo  u  nadbiskupskom  dvoru  pokraj 
ureda  središta  katoličke  akcije.  Kasnije  joj  je  bila  dodijeljena  kanonička  kurija  na  Kaptolu  br. 
5.  Tu  je  bilo  smješteno  i  novo  odjelenje  te  akcije  za  crkvenu  umjetnost  i  uređenje  crkava,  u 
kojem  je  radila  kiparica  Mila  Vod,  ing.  arh.  Vladimir  Šandor,  akademska  slikarica  Lucija 
Crnčić,  akademski  slikar  Julije  Merlić,  akademski  kipar  F.  Josephu  i  drugi  (212). 

Na  svršetku  prve  godine  rada  te  ustanove  «Nadasve»,  piše  dr.  Stjepan  Kukolja,  da  su  usprkos 
ratnome  metežu,  uspjesi  posvema  zadovoljavali.  Ustanova  «Nadasve»  je  naišla  na 
razumijevanje  i  potporu  u  svim  slojevima  i  kod  svih  dobronamjernih  ljudi  u  Hrvatskoj. 
Vrhovno  vodstvo  Nezavisne  Države  Hrvatske  odobrilo  je  uvoz  za  otprilike  30  vagona  raznih 
kipova  i  umjetnina  iz  skupocjenog  mramora  za  14  postaja  križnoga  puta  bistričkog  prošteništa 
bez  carine  i  ostalih  taksa.  Postaje  križnoga  puta  su  izrađivane  iz  kararskog  mramora  u  Italiji  u 
naravnoj  veličini  na  visokom  podnožju  s  grupama  od  4  do  8  kipova.  Prvu  postaju  darovao  je 
sam  nadbiskup,  drugu  obitelj  Heger,  treću  grad  Zagreb.  Osim  grada  Zagreba  obećali  su 
darovati  po  jednu  postaju  gradovi  Sarajevo,  Varaždin,  Đurđevac,  Osijek,  i  Marija  Bistrica. 
Ustanova  «Nadasve»  je  imala  u  planu  godine  1943  postaviti  i  urediti  križni  put  (213). 

4)  -  Drugi  nadbiskupovi  pothvati 

Kad  je  nadbiskup  vidio,  da  pothvat  «Nadasve»  ima  uspjeha,  stvorio  je  nove  nacrte  za  bistričko 
svetište,  kako  bi  se  ondje  vjernicima  pružala  duhovna  utjeha  i  snaga,  da  pomoću  Božjom 
uzmognu  ostati  hrabri  i  čvrsti  i  da  se  što  tješnje  okupe  oko 

(210)  Stjepan  Kukolja,  duhovni  pročelnik  u  akciji  «Nadasve»,  u  KL  93  (1942)  359.  - 
Imenovanje,  u  KL  94  (1943)  9. 


(211)  1  Kor  13,  7. 

(212)  Rad  odjela  za  crkvenu  umjetnost  i  uređaje,  u  KL  95  (1944)  10  si. 

(213)  Čudotvorni  kip  Majke  Božje  Bistričke,  u  KL  93  (1942)  205  si.  -  S.  KUKOLJA,  Uspjeh 
ustanove  «Nadasve»  u  godini  1942,  u  KL  94  (1943)  10. 

svojih  duhovnih  pastira  i  da  bi  lakše  odolijevali  različitim  razornim  utjecajima. 

U  svibnju  g.  1943  razaslao  je  župnicima  opširno  pismo,  u  kojemu  saopćuje,  daje  nakanio 
izgraditi  novu,  mnogo  veću  crkvu  na  Mariji  Bistrici. 


«Da  molitve  —  piše  on  (214)  —  i  pobožnost  naših  dobrih  vjernika  budu  uspješnije  i  nada  u 
dobar  izlaz  iz  ovih  teških  vremena  čvršća,  poduprijet  ćemo  ih  žrtvama,  a  među  ostalim 
prinosima  i  radom  oko  izgradnje  svetišta  Majke  Božje  Bistričke.  Tako  će  naša  pobožnost 
prema  Majci  Božjoj  doći  do  snažnoga  vanjskog  izražaja,  koji  će  biti  svjedočanstvo  i  budućim 
naraštajima. 

Moja  želja,  da  svetište  Majke  Božje  Bistričke  postane  hrvatsko  narodno  svetište,  odjeknula  je 
radošću  i  oduševljenjem  u  srcima  hrvatskih  katolika.  A  nije  ni  čudo,  kad  je  Marija  Bistrica 
već  kroz  stotine  godine  bila  mjesto  mnogih  i  izvanrednih  milosti,  kamo  su  Hrvati  izbliza  i 
izdaleka  upirali  svoje  oči.  I  preuzvišena  gospoda  biskupi  su  se  izjavili  spremni,  da  me 
podupru.  Tako  gledamo  danas  divan  i  utješan  prizor,  gdje  se  pomalo  čitav  Hrvatski  Narod 
okuplja  oko  velike  i  spasonosne  misli,  da  Majci  Božjoj,  svojoj  Kraljici,  sagradi  dostojno 
prijestolje,  da  si  osigura  njezinu  zaštitu  u  tim  sudbonosnim  vremenima. 

Da  se  ta  misao  ostvari,  osnovao  sam  ustanovu  'Naša  draga  svetišta',  koja  je  uz  blagoslov  Sv. 
Oca  počela  prije  godinu  dana  svoj  rad  i  postigla  tako  dobre  uspjehe,  daje  blagoslov  Božji  i  bi. 
Djevice  Marije  očevidan. 

U  nacrtu  je,  da  se  izgradi  veličajna  bazilika,  mnogo  veća  od  sadanje.  Križni  put  iz  mramora  je 
dovršen  i  postavit  će  se  vjerojatno  još  prije  sezone  hodočašća. 

Petnaest  otajstava  sv.  krunice  u  obliku  petnaest  kapela  bit  će  remek-djelo  naših  umjetnika. 
Svetište  će  biti  veličanstven  spomenik  cijeloga  naroda  Majci  Božjoj  i  ponos  hrvatskih  katolika 
i  njihova  svećenstva. 

Radovi  su  u  Mariji  Bistrici  otpočeli  i  podupire  ih  svećenstvo  i  hrvatske  vlasti,  koje  su 
razumjele  potrebu,  da  se  ta  velika  žrtva  Majci  Božjoj  doprinese  baš  sada  u  ovim  časovima, 
odlučnim  za  cio  Hrvatski  Narod. 


Troškovi  će  biti  dakako  veoma  veliki.  Te  sam  radove  po- 


(214)  Pismo  umnoženo  na  posebnom  arku,  u  posjedu  pisca. 

duzeo  samo  u  dubokom  uvjerenju,  da  će  me  svećenstvo  i  Elrvatski  Narod  snažno  podupirati. 

Za  križni  put  je  trošak  već  podmiren.  Međutim,  za  izgradnju  bazilike  i  ostalih  radova  potrebno 
je,  da  se  novom  sabirnom  akcijom  svi  okupe,  kako  bi  se  mogli  nadati  uz  pomoć  Božju  i 
zagovor  Marije  još  većim  uspjesima«. 


Dne  18.  siječnja  1944  pronijela  se  Zagrebom  vijest,  da  su  dvojica  pavlina,  o.  Bogumil 
Natkanski  i  o.  Salezije  Strželec,  stigli  iz  Čenstohove  u  Poljskoj,  da  s  nadbiskupom 
pregovaraju  o  preuzimanju  Marijina  svetišta  u  Bistrici  (215).  U  vrtlogu  velikih  ratnih  nemira 
u  svijetu  nisu  ipak  smatrah,  da  bi  se  tada  mogli  ondje  nastaniti.  Brzo  su  se  vratili  u  Poljsku,  a 
da  se  nije  ništa  stvarno  moglo  zaključiti. 

Kad  nije  uspio  s  pavlinima,  kanio  je  nadbiskup  u  Bistricu  dovesti  benediktince,  čiji  je  red  bio 
u  Hrvatskoj  od  velike  važnosti  od  vremena  kraljeva  domaće  krvi.  Nadao  se,  da  bi  na  Bistrici 
moglo  biti  dvadesetak  redovnika,  koji  bi  mogli  lijepo  voditi  ne  samo  župu  nego  i  samo 
Marijino  svetište,  kako  to  čine  njihove  opatije  u  Austriji,  Italiji,  Španjolskoj.  Namjeravao  je 
ondje  sagraditi  i  dom  duhovnih  vježbi  za  svećenike  i  laike  (216). 

No,  sve  te  planove  i  mnoge  druge  za  slavu  Božju,  za  čast  Marijinu  i  za  dobrobit  vjernika 
osujetili  su  politički  dogođaji,  koji  su  strjelovitom  brzinom  uslijedili.  Iako  svi  ti  planovi  nisu 
izvedeni  i  čekaju  nova  vremena  i  nove  ljude,  oni  svjedoče,  kako  je  velika  ljubav  i  velik  zanos 
ispunjao  nadbiskupovu  dušu,  kad  se  radilo  o  časti  i  o  slavi  Bogorodice  i  o  spasenju  duša. 

U  vezi  s  proslavom  jubileja  1300-godišnjice  prvih  veza  Hrvata  sa  Sv.  stolicom  valja 
spomenuti  i  marijanske  kongrese,  koji  su  se  tom  prigodom  držali.  Katolička  akcija  zagrebačke 
nadbiskupije  je  pod  nadbiskupovim  vodstvom  priredila  takve  kongrese  u  Glogovnici  i 
Žakanju  na  Veliku  Gospu,  a  u  Sv.  Mariji  Okičkoj  15.  rujna  1940.  On  je  sam  pohrlio  u  Kloštar 
Podravski,  gdje  je  25.  kolovoza  okrunio  kip  žalosne  Majke  Božje.  Tom  se  zgodom  ondje 
sabralo  preko  5.000  vjernika  iz  okolišnih  župa,  sve  od  Đurđevca  i  Molva  do  Pitomače  (217). 

(215)  K.  DOČKAL,  Prigodom  dolaska  pavlina  u  Zagreb,  u  KL  95  (1944)  49-53. 

(216)  VD  II  348  si. 

(217)  Preuzv.  nadbiskup  na  proslavi  u  Kloštru,  u  KL  91  (1940)  422. 

5)  -  Krunica  -  nabiskupu  sva  nada 

Uza  sav  svoj  veliki  posao  u  upravi  goleme  nadbiskupije  nadbiskup  je  dospio  prevesti  s 
francuskog  na  hrvatski  djelo  dominikanca  Andrije  Predela  Krunica  kao  razmatranje  i  usmena 
molitva,  koju  je  izdala  dominikanska  naklada  «Istina»  godine  1943,  u  džepnom  obliku  kakva 
molitvenika.  U  predgovoru  te  knjige  spominje  nadbiskup,  kako  je  molitva  sv.  krunice  jedno 
od  najvažnijih  sredstava,  kojim  se  služi  sv.  Crkva  u  vjerskom  odgoju  svoje  djece  od  vremena 
sv.  Dominika  do  danas,  te  nastavlja: 

«Tako  će  biti  bez  sumnje  i  do  konca  svijeta.  I  u  Hrvatskom  je  Narodu  ona  od  najvećeg 
značenja.  I  u  našoj  nadbiskupiji  ona  je  bez  sumnje  najmilija  molitva  priprostog  puka,  a  i 
mnogih  školovanih  ljudi. 

No,  kao  što  je  duh  bezvjerja  nagrizao  mnogo  toga,  tako  je  nastojao  potisnuti  i  ovu  divnu 
molitvu.  Ta,  svima  je  poznato,  da  se  nekad  sv.  krunica  rado  molila  u  obiteljima  kao 
zajednička  molitva.  Danas  je,  nažalost,  toga  lijepog  običaja  nestalo  iz  mnogih  obitelji.  S  njom 
je  nestalo  i  obiteljskog  blagoslova,  koji  je  uz  moljenje  krunice  bio  vezan.  Usuđujem  se  reći, 
ako  je  kojem  župniku  uspjelo  provesti  u  svojoj  župi  revno  i  sveopće  moljenje  sv.  krunice,  da 
je  doista  preporodio  župu. 

Ono,  što  krunicu  čini  tako  lijepom  i  privlačivom,  jest  to,  što  ona  spaja  usmenu  molitvu  s 
razmatranjem... 

A  imam  još  jednu  posebnu  želju  prevodeći  ovu  zlatnu  knjižicu.  U  našem  dragom  hrvatskom 
narodnom  svetištu  Mariji  Bistrici,  bit  će  po  našim  umjetnicima,  ako  nas  Bog  poživi,  izgrađeno 
i  lijepo,  kako  zaslužuje  Majka  Božja,  uređeno  petnaest  kapelica  s  otajstvima  sv.  krunice. 
Mnogi  će  hodočasnici  ondje  moći,  u  onoj  divnoj  prirodi,  uz  pomoć  ove  knjižice  u  miru 
razmatrati  svu  ljepotu,  veličinu  i  milinu  našeg  Otkupljenja«. 


Na  stranici  661  napisao  je  nadbiskup  i  posvetu  svog  prijevoda: 

«Ovo  djelce  neka  bude  posvećeno  Majci  Božjoj  Kraljici  presvete  krunice  sa  željom  daje 
vjernici  zagrebačke  nadbiskupije  rado  časte  ovom  molitvom  i  lakše  postignu  krepostan  život 
na  zemlji  a  vječnu  slavu  na  nebu». 

Nadbiskup  je  i  na  prikladan  način,  svojim  primjerom,  poticao  na  moljenje  sv.  krunice.  Već 
smo  spomenuh,  kako  je  kao  seljak  rado  molio  krunicu  bez  ljudskog  obzira.  Pripovijedajući 
svoje  uspomene  na  Stepinca  kardinal  Pavao  Bertoli,  koji  je  bio 

s  njim  povezan  prijateljskim  vezama,  kada  je  bio  tajnik  nuncijature  u  Beogradu,  a  Stepinac 
nadbiskupov  ceremonijar,  saopćio  je  kao  osobitu  crtu  Stepinčevu  (218): 


«Jedne  godine  u  proljeću  pošao  sam  zajedno  s  njim  u  Dalmaciju,  da  posjetimo  mgr.  Bauera  i 
nuncija  mgr.  Pellegrinetti,  koji  su  bili  na  odmoru  u  jednoj  kući  ss.  milosrdnica.  Sjećam  se  da 
je  na  povratku  u  vlaku  nakon  duljeg  razgovora,  izvadio  svoju  veliku  krunicu  te  mi  reče: 

—  Don  Pavle,  prošlih  dana  darovale  su  mi  sestre  dominikanke  ovu  krunicu  od  15  otajstava, 
jer  su  znale,  da  dnevice  izmolim  cijelu  krunicu. 

Prekine  razgovor,  iznenada  se  duboko  sabere  i  sav  preobražen  počne  predmoliti  kiunicu». 


Kao  stolni  nadbiskup  u  svibnju  je  i  listopadu  dnevno  obilazio  zagrebačke  crkve,  gdje  je, 
klečeći  na  podnožju  oltara  zajedno  s  pukom  molio  sva  tri  dijela  sv.  krunice. 

U  Krašiću  je  gotovo  svake  večeri  pri  kraju  večere  upitao  župnika: 

—  Imadete  li  još  vremena  za  krunicu? 

Mislio  je  na  zajedničku  krunicu  u  kući.  Činio  je  to,  da  bi  se  za  vremena  digli  od  stola,  a  i  zato, 
da  potakne  župnika,  e  se  ne  bi  propustila  zajednička  krunica.  Znao  bi  reći  (219): 

«Ne  propuštajte  toga!  Svaki  dan  molite  krunicu.  To  je  sva  naša  nada!» 

Kad  mu  je  župnik  spomenuo,  daje  odlučio  pozvati  župljane,  da  svaki  dan,  kojima  je  ikako 
moguće,  dođu  na  večeru  crkvu,  gdje  će  zajednički  moliti  sv.  krunicu,  kardinal  mu  je  rekao 
(220): 

—  To  ste  dobro  učinili.  To  nam  treba.  Mislio  sam  na  to  i  sam  već  prije,  ali  nisam  znao  vaše 
raspoloženje,  program  i  mogućnost,  pa  se  nisam  htio  u  to  miješati.  Počnite  samo!  Makar  ih 
samo  pet  dolazilo,  držite  zajedničku  molitvu!  Ja  sam  uvjeren,  da  će  ih  uvijek  biti  više. 


Par  dana  iza  toga  razgovora  potiče  on  opet  župnika: 

—  Zadržite  trajno  večernje  moljenje  krunice.  Makar  ih  samo  pet  dolazilo.  Gdje  su  dvojica  i 
trojica  sakupljeni  u  moje  ime, 

(218)  Pavao  kard.  Bartoli  saopćio  u  Rimu  14.  veljače  1970. 

(219)  VD  II 151. 


(220)  VD  III  172  SI. 

ondje  sam  ja  s  njima,  rekao  je  Isus.  To  je  važno!  To  će  mnogo  koristi  donijeti  župi.  Tko  zna, 
šta  čeka  naše  mjesto?  Opasnost  iz  zraka,  osveta  ovih.  Dok  još  mogu,  ovi  su  silno  osvetljivi. 
Krunica  će  nas  spasiti. 

Kad  je  papa  Pijo  XII  proglasio  stotu  godišnjicu  proglašenja  dogme  o  Bezgrješnom  Začeću  bi. 
Djevice  Marije  marijanskom  godinom,  sinula  mu  je  za  vrijeme  klanjanja  Presvetomu  u  crkvi 
misao,  kako  bi  ne  samo  u  Krašiću,  već  i  u  cijeloj  nadbiskupiji  upriličili  molitvenu  akciju  u  toj 
marijanskoj  godini.  Silno  se  razveselio,  kad  je  primio  okružnicu  svoje  zagrebačke 
nadbiskupske  kurije  o  proslavi  marijanske  godine  (221).  Župniku  je  predložio,  da  bi  svake 
subote  tijekom  marijanske  godine  uvečer  imali  pobožnost:  on  bi  najprije  propovijedao,  zatim 
bi  molili  sv.  krunicu,  litanije  i  dao  bi  se  blagoslov  s  Presvetim  (222).  Kad  mu  je  župnik 
spomenuo,  da  će  to  biti  za  njega  prenapomo  propovijedati  svake  subote,  odgovorio  je  kratko: 

—  Mogu! 

Drugom  je  zgodom  rekao  župniku  (223):  «Dobro  je,  da  djeca  prije  blagoslova  zajednički  mole 
sv.  krunicu,  jer  će  se  tako  priviknuti  daje  mole.  Smatram,  daje  uzrok  pada  kod  svećenika  i 
ostalih  u  tome,  što  su  prestali  moliti.  Kad  bi  župnik  uspio,  da  u  svakoj  obitelji  mole  krunicu, 
mnogo  bi  učinio.  Mogu  reći,  da  bi  time  preporodio  župu,  ne  dakako  odmah,  ali  bi  ovo 
molenje  izazvalo  zagovor  Bogorodice  i  preporod  duša  ne  bi  izostao.  Moj  je  otac  svaki  dan 
molio  krunicu.  I  mi  smo  je  svi  zajednički  molili.  To  se  ne  zaboravlja». 

Silno  mu  se  svidjelo,  što  je  pisac  jednog  članka  u  nekom  njemačkom  časopisu  napisao  o 
jednoj  studentici  u  Šanghaju  u  Kini,  koja  je  pod  komunističkim  pritiskom  klonula  (224):  «Mi 
smo  krivi»,  kazali  su  ostali,  «jer  smo  prestali  moliti! » 

Kardinal  je  zaključio  tu  vijest  svojom  primjedbom: 

—  Zato,  što  više  moliti! 

Ovu  subotnju  pobožnost  u  marijanskoj  godini  u  Krašiću  posjećivalo  je  oko  400  vjernika, 
čemu  se  kardinal  vanredno  radovao  (225). 

(221)  VD  II  92. 

(222)  VD  II  82,  189. 

(223)  VD  II  60. 

(224)  VD  1181  si. 

(225)  VD  II  139. 

Kroz  devetnicu  za  blagdan  Bezgrješnog  Začeća  g.  1954  kardinal  je  u  Krašiću  dnevno 
propovijedao  (226).  Na  završetku  devetnice,  koju  su  Krašićanci  lijepo  posjećivali,  od  1 1  s,  pa 
sve  do  večere  je  kardinal  zajedno  sa  župnikom  neprestano  ispovijedao  uz  malo  prekida. 
Marijansku  godinu  je  htio  završiti  ponoćkom  između  7.  i  8.  prosinca.  Iako  je  u  noći  počela 
padati  kiša,  a  milicija  je  stražila  na  svim  putevima,  da  ne  bi  došao  koji  strani  župljanin  u 
crkvu,  stiglo  je  mnogo  ljudi  i  sva  djeca.  U  pola  noći  počela  su  djeca  moliti  sv.  krunicu; 
radosnu  devet  djevojčica  iz  drugoga  razreda,  žalosnu  devet  ministranata,  a  slavnu  devetorica 
iz  sedmoga  razreda.  Nakon  svakog  desetka  su  otpjevali  jednu  od  marijanskih  pjesama.  Iza  sv. 
krunice  je  kardinal  propovijedao.  Pod  sv.  misom,  koju  je  iza  propovijedi  služio,  pričešćivao  je 
djecu,  a  odrasle  župnik  i  začasni  kanonik  Josip  Šimečki,  Krašićanac.  Poslije  sv.  mise  kardinal 
je  obavio  posvetu  bi.  Djevici  Mariji,  koju  je  sam  sastavio,  a  za  koju  je  jedan  svećenik  rekao 

(227) :  «Tu  je  uzoriti  kardinal  dao  svega  sebe».  Cijela  ta  pobožnost  je  trajala  2  s.  i  45  minuta. 
Lijepo  je  završena  marijanska  godina  i  u  susjednim  župama.  Kardinal  je  sav  radostan  kazao 

(228) : 

—  Neće  nam  to  Bogorodica  zaboraviti,  kad  po  ovom  nevremenu,  bez  posebnih  poziva,  bez 
pritiska  svijet  toliko  hrli  u  crkvu. 

Kardinal  se  veoma  radovao,  što  Marijina  organizacija,  prozvana  «Legio  Mariae»,  lijepo 
napreduje.  Osnovana  je  još  godine  1926  u  Irskoj.  Organizacija  je  savršena  i  borbena.  Pravih 
članova  je  imala  u  marijanskoj  godini  1,000.000,  a  pomoćnih  oko  pet  nilijuna.  Organizacija 
predstavlja  veliku  moralnu  i  duhovnu  snagu  (229). 


Koliko  je  kardinal  Stepinac  cijenio  molitvu  sv.  krunice,  razabire  se  i  iz  slijedećega.  Zatočen  u 
Krašiću,  rado  je  slušao  radio-Madrid  radi  obaviještenosti.  U  ožujku  g.  1959  taje  emisija  bila  u 
18,55  sati,  upravo  kada  se  u  župnoj  crkvi  zajednički  molila  sv.  krunica.  Kardinal  se  odrekao 
slušanja  radio  emisije  rekavši: 

—  Molenje  sv.  krunice  je  važnije  od  svih  vijesti  (230). 

(226)  VD  II  285. 

(227)  VD  IV  104,  292. 

(228)  VD  II  295. 

(229)  vD  II  146,  149;  IV  62. 

(230)  VD  IV  156. 

Kardinal  Stepinac  je  neumorno  propovijedao  o  bi.  Djevici  Mariji.  Krašićki  župnik  Vraneković 
piše  28.  studenoga  1954  (231):  «U  tim  posljednjim  godinama  govorio  je  kardinal  Stepinac 
oko  200  propovijedi  o  Majci  Božjoj.  Uvijek  je  kazao  nešto  novo,  nešto  lijepo! » 

Kako  je  svoje  propovijedi  redovito  pisao,  u  njegovoj  ostavštini  je  nađeno:  51  propovijed  za 
sve  subote  kroz  godinu  dana,  31  propovijed  za  svibanj,  49  propovijedi  o  zazivima  Litanija 
lauretanskih,  1 1  propovijedi  o  Djevičinoj  himni  «Magnificat»,  10  propovijedi  za  devetnicu 
Bezgrješnog  Začeća  prigodom  100-godišnjice  proglašenja  dogme  i  završetka  marijanske 
godine,  28  marijanskih  propovijedi  prema  starozavjetnim  tekstovima,  koji  se  odnose  na 
Mariju,  31  propovijed  prigodom  stote  godišnjice  ukazanja  bi.  Djevice  Marije  u  Lurdu,  što  ih 
je  kardinal  držao  u  Krašiću  u  svibnju  g.  1958. 

U  njegovoj  se  ostavštini  nalaze  i  bilješke,  gdje  je  pribilježio  62  misli  i  predmeta  o  bi.  Djevici 
Mariji,  koje  je  popabirčio  iz  misala,  brevira,  sv.  Alfonza  M.  Liguorija,  Vermeerscha  i  iz 
drugih  knjiga,  označivši  kod  pojedinih  misli  i  predmeta  izvor  od  kuda  je  sabrao  pojedinosti. 

Ako  uzmemo  u  obzir  i  propovijedi  na  Gospine  blagdane,  jer  je  kardinal  kroz  sve  vrijeme 
svoga  boravka  u  Krašiću  svake  nedjelje  i  blagdana  propovijedao,  zapanjuje  tolik  broj 
propovijedi  o  presv.  Bogorodici.  U  tim  je  propovijedima  izlio  svu  svoju  dušu  i  nježnu  ljubav, 
spojivši  je  s  dogmatskom  naukom  Crkve  o  Gospi.  Osim  toga  je  svake  godine  za  svoga 
boravka  u  Krašiću  propovijedao  prigodom  povratka  bistričkih  hodočasnika.  Prema 
svjedočanstvu  krašićkog  župnika,  kardinal  je  o  Majci  Božjoj  propovijedao  neobičnim 
zanosom  (232). 


Kardinal  daje  i  pobude  svećenicima,  da  rade  za  proslavu  Majke  Božje.  Tako  piše  jednom 
franjevcu  o  marijanskim  propovijedima  slijedeće  (233): 

«Slušajući  više  puta  neke  svećenike,  daje  teško  propovijedati  o  Majci  Božjoj,  došla  mi  je 
misao,  da  bi  franjevački  propovjednici  (a  imate  ih,  vidim,  vrlo  dobrih)  mogli  lijepo  prirediti  za 
puk  jedan  ciklus  propovijedi:  Sveci  i  štovatelji  Marijini.  Puk  je  već  mnogo  puta  čuo  odlike 
Majke  Božje,  dogmatsko 

(231)  VD  II  288. 

(232)  VD  I  92. 

(233)  Kardinalovo  pismo  ocu  S.  M.,  22.  V.  1957. 

obrazloženje  toga  štovanja  itd.  On,  dakle,  znade  prilično,  da  to  štovanje  duguje  svojoj 
nebeskoj  Majci. 


Kad  bi  im  se  u  praksi  pokazalo  i  kako  štovati  (a  to  se  može  vrlo  lijepo  životopisima  svetaca) 
mnogo  bi  se  polučilo.  Verba  movent,  exempla  trahunt.  A  franjevački  red  ima  toliko  svetaca  i 
svetica,  da  bi  se  moglo  izraditi  nekoliko  ciklusa.  Uzmite  npr.  Bonaventuru,  Antuna,  Franju, 
Klaru,  Koletu,  Kapistrana,  Bernardina  i  tolike  druge.  Svaki  od  njih  imade  po  koju  specifičnu 
crtu,  koja  bi  ljude  dizala  i  poticala  da  napreduju  u  štovanju  Bogorodice,  da  se  sigurno  vinu 
Kristu,  Bogu,  koji  je  alfa  i  omega  svega  života  Marijina. 

Bonaventura  je  npr.  kao  učenjak  perom  slavio  Bogorodicu.  Ja  nisam  čitao  njegove  kompletne 
biografije  ili  prošao  njegova  djela,  ali  me  uvijek  silno  diralo,  što  sam  čitao  o  Bogorodici  iz 
njegova  pera.  U  jednoj  kratkoj  francuskoj  biografiji  sv.  Bonaventure  našao  sam  npr.  ovo: 

'Onim  blaženstvima,  koje  je  Gospodin  proglasio,  valja  dodati  deveto  blaženstvo,  koje  glasi: 
Blaženi,  koji  se  pouzdavaju  u  sv.  Djevicu.  Njihovo  je  ime  upisano  u  knjigu  života'. 

A  Bonaventura  je  naučitelj  Crkve.  Dakle,  njegove  riječi  bez  sumnje  znače  nešto.  Ili  ona  istoga 
sveca  (233a);  'Pax  multa  (in  hac  vita)  diligentibus  Te,  Domina;  anima  eorum  non  videbit 
mortem  in  aeternum'.  Ili:  'Qui  habuerit  characterem  eius  (Mariae)  adnotabitur  in  libro  vitae'. 
Ili:  'Audite,  gentes,  qui  cupitis  regnum  Dei:  Virginem  Mariam  honorare,  est  vita 
immortalitatis;  et  narrare  virtutes  suas,  est  via  salutis'.  Ili:  'Scire  et  cognoscere  Te,  o  Virgo 
Deipara,  est  vita  immortalitatis:  et  narrare  virtutes  tuas  est  via  salutis'. 

A  koliko  bi  toga  našli,  koji  bi  htjeli  obraditi  ovu  temu.  Eto  i  Vi  ste  već  dali  građu  i  to  obilatu 
za  takvu  propovijed  (i  za  više)  u  djelu,  koje  ste  mi  poslali  o  sv.  Antunu  (na  str.  27-37).  Moglo 
bi  se,  dakle,  tako  načiniti  više  ciklusa  propovijedi  za  puk  za  mjesec  svibanj.  Kad  biste  pak  bili 
u  dogovoru  s  očima  dominikancima,  isusovcima,  karmelićanima  etc.  koji  bi  opet  obradili 
svece  i  svetice  svoga  reda,  koliko  blago  za  naš  puk  i  koliki  poticaj  za  štovanje  Bogorodice  po 
primjeru  svetaca,  koji 

(233a)  «Gospo,  koji  tebe  ljube,  uživaju  veliki  mir  u  ovom  životu;  njihova  duša  neće  vidjeti 
smrti  dovijeka».  «Bit  će  upisan  u  knjigu  života,  koji  je  obilježen  njezinim  znakom».  «Narodi, 
koji  žudite  za  kraljevstvom  Božjim,  počujte:  štujte  Djevicu  Bogorodicu,  jer  to  je  besmrtni 
život;  razglasujte  njezine  kreposti,  jer  je  to  put  spasenja».  «0  Djevice  Bogorodice,  znati  i 
poznavati  tebe,  život  je  besmrtni;  razglasivati  tvoje  kreposti,  put  je  spasenja». 

su  je  častili  perom,  ljubavlju  prema  bližnjemu,  postom,  svim  mogućim  drugim  pokorama, 
apostolatom  itd. 

Ta  me  je  misao  obuzela,  kad  sam  pročitao  Vaše  cijenjeno  pismo  i  bio  bih  Vam  vrlo  zahvalan, 
kad  biste  mjesto  mene,  koji  sam  prikovan  najednom  mjestu,  potakli  tu  misao  i  kod  drugih 
redova  i  kongregacija  u  našoj  domovini». 


Godine  1944  napisao  je  nadbiskup  Stepinac  korizmenu  poslanicu  o  štovanju  bi.  Djevice 
Marije,  da  potakne  vjernike  na  što  srdačniju  pobožnost  prema  Bogorodici.  U  toj  poslanici, 
koja  ima  tri  dijela,  izlaže  (233b); 

1)  razloge,  zašto  štujemo  bi.  Djevicu  Mariju  više  nego  sve  ostale  svece  i  svetice; 

2)  način  kako  je  pravi  štovatelji  štuju.  U  tom  dijelu  daje  prikladne  upute:  treba  slušati  riječ 
Božju  i  čitati  dobre  knjige  o  Mariji;  treba  je  često  zazivati;  u  svakoj  kući  neka  se  izvjesi  na 
počasnom  mjestu  njezina  slika;  treba  posjećivati  crkve  njoj  posvećene,  u  obitelji  zajednički 
moliti  sv.  krunicu,  svetkovati  njezine  blagdane,  nasljedovati  njezine  kreposti; 

3)  Marija  predstavlja  jamstvo  naše  vremenite  i  vječne  sreće. 


Dok  je  boravio  u  Krašiću,  rado  je  vjenčavao  mladence  i  tom  im  zgodom  redovito  darivao 
lijepu  sliku  bi.  Djevice  Marije,  daje  objese  u  svojoj  kući.  Činio  je  to  zato,  što  se,  kako  je  sam 
pričao,  sjećao  blagotvornog  utjecaja,  što  gaje  obiteljska  slika  Majke  Božje  Pomoćnice 
izvršila  na  njega  u  rodnoj  kući. 

«Nadam  se  —  rekao  je  jednom  takvom  zgodom  župniku  (234)  —  da  će  i  ova  slika  biti  u  kući 
memento  za  cijeli  život.  Zato  rado  dajem  svagdje,  gdjegod  mogu,  ovakvu  uspomenu.  Tako 
sam  kćerki  N.N.  poslao  onu  sliku  Majke  Božje  Bistričke,  pa  mi  se  zahvalila  i  obećala,  da  će  je 
čuvati  cijeli  život  i  držati  uvijek  na  vidnome  mjestu,  jer  joj  je  mila». 

Drugom  zgodom  je  ovako  obrazložio  takav  dar  (235): 

«Ovakav  poklon  može  mnogo  učiniti  u  jednoj  familiji.  Slika  visi  na  zidu  u  kući,  ljudi  je  svaki 
dan  gledaju,  ona  ih  potiče  na  molitvu,  i  na  štovanje  Majke  Božje.  A  kada  dođu  na  svijet  djeca, 
kud  ćete  ljepše  pouke,  nego  kad  otac  ili  mati  pokazuju 

(233b)  SVZN31  (1944)  1-9. 

(234)  VD  II  306. 

(235)  VD  V  118. 

na  slici  svome  djetetu  sliku  Majke  Božje  s  malim  Isusom  i  govore  mu  o  njima?» 

Jednoć  je  dao  župniku  8.000  din.,  da  bi  mu  kupio  sliku  Majke  Božje,  daje  pokloni  djevojci, 
koja  se  udaje.  «Vrijedna  je  djevojka  —  rekao  je  (236)  —  a  onda  uspomena  u  obitelji  je  velik 
poticaj  za  sve  dane  u  životu.  Dođu  krize,  pa  ih  pogled  na  sliku  sjeća  vjernosti  i  zakletve. 
Ovakva  slika  poziva  na  molitvu,  doći  će  na  svijet  djeca  i  tko  zna,  koliko  će  duhovnog  dobra 
otuda  i  ona  crpsti.  To  nije  luksus,  to  je  i  te  kakva  potreba». 


Svaka  vijest  o  unapređivanju  štovanja  bi.  Djevice  Marije  bila  je  za  njega  uzrok  radosti.  Pod 
kraj  života  je  jednoć  kazao  župniku  Vranekoviću  (237): 

«Baš  me  veseli,  daje  naš  Hrvat  o.  Balić  tako  velik  promotor  štovanja  Bogorodice  i  glavni 
organizator  marioloških  kongresa.  U  isto  vrijeme  laik  Marko  Žužić  u  Americi,  tako  reći,  na 
čelu  je  «Plave  armije».  Nije  li  i  to  dobar  znak  za  naš  narod?  Makar  toliko  psujemo,  ali  ipak 
štovanje  Bogorodice  priraslo  je  srcu  našega  naroda.  Pisao  sam,  i  još  ću  pisati  dominikanskom 
prioru,  neka  samo  još  više  u  ovoj  godini  promiče  krunicu.  Nema  nas  mnogo  manje  od 
Austrijanaca.  Pa  kad  su  oni,  koji  imaju  skoro  polovicu  podanika  socijal-demokrata,  a  ti  ne 
mare  za  Boga,  mogli  organizirati  pola  miljuna  kruničara,  zašto  ne  bismo  onda  i  mi?  Htio  sam 
na  Mariji  Bistrici  postaviti  zlatnu  knjigu,  kamo  bi  se  upisale  obitelji,  koje  će  trajno  dnevno 
moliti  krunicu.  No,  rat  me  je  i  u  tom  spriječio«. 

Pobožnost  kardinala  Stepinca  prema  bi.  Djevici  Mariji  nije  bila  plod  nekakve  osjećajnosti. 

Ona  je  imala  svoj  duboki  korijen  u  zdravom  kršćanskom  odgoju  u  obitelji.  A  poslije  je  bila 
učvršćena  istinama  sv.  vjere  o  Majci  Božjoj  i  o  njezinoj  ulozi  u  djelu  našega  spasenja,  ojačana 
i  očeličena  pokorničkim  djelima.  On  je  po  svjedočanstvu  krašićkog  župnika  uoči  svakog 
Marijina  blagdana  strogo  postio  i  tako  se  pripravljao  na  što  doličnije  svetkovanje  njezinih 
blagdana  (238).  Svoja  hodočašća  u  Mariju  Bistricu,  u  Remete  i  na  Trsat  obavljao  je  u 
pokorničkom  duhu.  Nekoje  vrijeme  za  vrijeme  rata  svake  subote  dolazio  u  Remete  da  služi 
ondje  sv.  misu  i  da  preporuči  Majci  Božjoj  potrebe  sv.  Crkve  i  naroda  (239). 

(236)  VD  IV  145. 

(237)  VD  IV  53. 

(238)  VD  I  98. 

(239)  pismo  mgr.  Leopolda  Rusana  piscu,  godine  1962. 

Divno  je  jednoć  pisao  remetskom  župniku  Leopoldu  Rusanu  (240): 

«Još  nije  umrla  FIDELISSIMA  ADVOCATA  CROATIAE  MATI  BOŽJA.  Mi  smo  doduše 
grješnici,  ali  u  onoj  knjižici,  kojoj  je  predgovor  napisao  papa  Pijo  XII  još  kao  državni  tajnik, 
kaže  Marija  najednom  mjestu,  da  su  joj  među  naslovima,  kojim  je  častimo,  najmiliji  'Majka 
grješnika  i  Majka  milosrđa'.  Ne  vjerujem,  dakle,  da  bi  isključila  iz  broja  djece  naš  narod.  Zato 
neka  nikada  ne  prestanu  dolaziti  k  njoj  sinovi  i  kćeri  Hrvatskoga  Naroda!  Neće  se  prevariti 
kao  što  se  nisu  prevarili  ni  naši  očevi  i  pradjedovi  kroz  13  stoljeća,  što  smo  ušli  u  zajednicu 
Crkve  Božje«. 

Potkraj  života  je  u  svojoj  velikoj  pastirskoj  ljubavi  prema  vjernicima  i  svećenstvu  počeo 
svakog  dana  redom  posvećivati  po  jednu  župu  Bezgrješnom  Srcu  Marijinu  prikazujući  toga 
dana  sv.  euharistijsku  žrtvu  za  dotičnu  župu.  Rekao  je  (241): 


«Makar  sam  već  jednom  cijelu  dijecezu  posvetio  Majci  Božjoj,  činim  to  sada  ponovno,  ne  bi 
li  se  dobri  Bog  smilovao  našem  narodu  u  ovim  odlučnim  danima». 

Do  prosinca  g.  1959,  dakle,  tik  pred  svoju  smrt  je  tako  posvetio  otprilike  polovicu  župa. 

U  jednom  pismu  bez  datuma,  naslovljenom  sa  «Dragi  doktore«,  otkriva  tajnu  svog  velikog  i 
neograničenog  pouzdanja,  kojim  je  on  podnosio  navale  na  njega.  On  piše: 

«Ako  se  koji  taj  čovjek  možda  čudi,  odakle  u  slabom  čovjeku  kardinalu  Stepincu  toliko 
pouzdanje,  mogu  Vam  reći,  što  i  Vi  naslućujete  u  Vašem  pismu,  daje  to  od  povjerenja  u 
Bogorodicu  i  Djevicu  Mariju,  čiji  je  lik  tako  čudno  isprepleten  s  čitavim  mojim  životom.  To 
povjerenje  želim  i  Vama  i  svim  ostalima«. 

9.  -  USTRAJAN  PROPOVJEDNIK  ISTINE  I  PRAVDE 

Stepinčev  generalni  vikar  i  pomoćni  biskup  dr.  Franjo  Salis-Seewis  u  okružnici,  koju  je 
upravio  kleru  i  vjernicima  21.  rujna  1946,  nazvao  je  Stepinca:  «Najvatreniji  propovjednik 
istine  i  pravde«.  Nadbiskup  Stepinac  je  dobro  shvatio  riječi 

(240)  Kardinalovo  pismo  mgr.  Leopoldu  Rusanu,  15. 1.  1960. 

(241)  VD  III  165;  V  95. 

sv.  Pavla  (242):  «Kako  će  zazivati  onoga,  u  koga  nisu  vjerovali?  Kako  li  će  vjerovati  u  onoga, 
za  koga  nisu  čuli?  Kako  li  će  čuti  bez  propovjednika?  Kako  li  će  propovijedati,  ako  nisu 
poslani?» 

On  je  bio  duboko  svjestan,  daje  imenovanjem  za  biskupa  i  biskupskim  posvećenjem  dobio 
Božje  poslanje  da  propovijeda  Evanđelje,  i  daje  to  jedna  od  njegovih  glavnih  biskupskih 
dužnosti.  Kao  duboki  poznavalac  Sv.  pisma  često  je  razmišljao  o  onim  riječima  sv.  Pavla 
(243):  «Ako  propovijedam  Evanđelje,  to  mi  ne  daje  pravo  na  slavu,  jer  sam  na  to  obvezan.  I 
jao  meni,  ako  ne  propovijedam  Evanđelje«.  Još  mnogo  prije  negoli  je  II  Vatikanski  sabor 
naglasio  ovu  dužnost  biskupa  (244),  on  ju  je  najsavjesnije  vršio. 


Već  kao  običan  svećenik,  prije  nego  stoje  bio  imenovan  nadbiskupom,  savjesno  je 
propovijedao  Riječ  Božju,  iako  mu  nije  bila  povjerena  posebna  dušobrižnička  služba.  No,  čim 
je  postao  nadbiskupom  koadjutorom,  on  je  počeo  najsavjesnije  izvršivati  ovu  svoju  biskupsku 
dužnost. 

Kad  biskup  Salis-Seewis  tvrdi,  daje  nadbiskup  Stepinac  bio  «najvatreniji  propovjednik  istine 
i  pravde»,  nije  sigurno  htio  kazati,  daje  on  posjedovao  svu  puninu  Riječi  Božje  i  da  ju  je 
propovjedanjem  prelijevao  u  svoje  slušaoce. 

Drvo,  iako  je  jako,  makar  da  se  visoko  uzdiže  iznad  ostaloga  drveća,  ipak  ostaje  samo  jedinica 
šume,  kojoj  pripada.  Riječ  Božja,  Radosna  vijest,  koju  je  Krist  donio  na  svijet,  tako  je  duboka 
po  svom  smislu,  tako  je  visoka  po  svom  cilju,  tako  dugačka  u  vremenu,  tako  široka  u 
primjeni,  daje  nijedan  čovjek  ne  može  posvema  ni  upiti  ni  u  druge  preliti. 

Biskup  Salis-Seewis  je  tim  riječima  htio  naglasiti  nadbiskupovu  neutrudivost  u 
propovijedanju  i  visoku  prednost  njegovih  propovijedi,  Javna  se,  naime,  djelatnost  jednoga 
biskupa,  koji  je  u  biskupiji  vrhovni  i  mjerodavni  učitelj  sv.  vjere  i  ćudoređa,  očituje  i 
prosuđuje  napose  u  propovijedanju  Riječi  Božje,  u  naučavanju  vjerskih  istina  i  ćudorednih 
zasada. 

1)  -  Stepinac  propovijeda  Evanđelje 

S  obzirom  na  nadbiskupovu  neutrudivost  u  propovijedanju  piše  dr.  Janko  Penić  prigodom 
desetgodišnjice  nadbiskupova 

(242)  Rim  10,  14-15. 

(243)  1  Kor  9,  16. 

(244)  Decretum  «Christus  Dominus»  o  pastoralnoj  službi  biskupa,  n.  13. 

biskupskog  posvećenja  (246):  «Riedko  je  koji  biskup  u  povjesti  Crkve  izrekao  ovoliko 
propovijedi  kao  naš  nadbiskup  kroz  ovih  10  godina». 

Kao  koadjutor,  a  kasnije  kao  prvostolni  nadbiskup  on  propovijeda  u  svojoj  katedrali  prigodom 
svečanih  misa,  koje  je  bio  dužan  u  stalne  dane  u  godini  služiti,  na  staru  i  novu  godinu,  drži 
korizmene  propovijedi,  prigodom  kanonskih  vizitacija  neumorno  propovijeda,  propovijedima 
otvara  i  zaključuje  brojne  euharistijske  kongrese  u  nadbiskupiji,  na  raznim  i  brojnim 
društvenim  sastancima  drži  prigodne  nagovore.  Kad  god  bi  ga  zamolili  da  propovijeda,  on  se 
spremno  odaziva. 

Kada  je  zatvoren  u  lepoglavskoj  kaznionici  bio  zapriječen  vršiti  tu  svoju  dužnost,  dao  se  na 
pismeno  obrađivanje  propovijedi  s  nakanom,  da  bi  te  propovijedi  mogle  poslužiti  svećenicima 
na  selima,  koji  od  prezaposlenosti  ne  bi  dospijevali  sami  sebi  izraditi  propovijedi.  Kad  je  iz 


Lepoglave  dospio  u  Krašić,  odmah  iza  odlaska  službenih  pratilaca  dade  otvoriti  kovčege. 
Izvadio  je  korice,  u  kojima  je  bilo  sve,  stoje  u  Lepoglavi  bio  sastavio  ili  preveo.  Osim  17 
svezaka  svetačkih  životopisa,  bili  su  tu  cijeli  i  potpuno  obrađeni  nizovi  propovijedi  o  bi. 
Djevici  Mariji,  o  sv.  Josipu,  o  Imenu  i  Srcu  Isusovu,  homilije  prema  Evanđelju.  Bio  je  tu  i 
veliki  svezak  primjera  za  propovijedi,  koje  je  sabrao  iz  pročitanih  djela,  a  koje  je  kanio  danom 
zgodom  objelodaniti,  da  se  njima  okoriste  svećenici  u  duhovnoj  pastvi,  koji  obično  na  selima 
ne  posjeduju  konkordanciju,  pa  bi  im  ta  zbirka  primjera  i  navoda  iz  Sv.  pisma  mogla  dobro 
doći  (247). 

Zatočen  u  Krašiću,  nije  sebe  nimalo  štedio  niti  se  podao  lagodnom  životu.  Svake  je  nedjelje  i 
blagdana  služio  podnevnu  misu,  pod  kojom  je  uvijek  propovijedao.  Kako  je  većinu  svojih 
propovijedi  doslovno  pisao,  nalaze  se  u  njegovoj  pismenoj  ostavštini  164  propovijedi,  koje  su 
nedjeljama  i  blagdanima  izrečene  samo  u  Krašiću. 

Pošto  je  godine  1952  u  Krašiću  protumačio  nedjeljna  i  blagdanska  evanđelja,  a  godine  1953 
poslanice,  koje  se  čitaju  na  iste  dane  u  sv.  misi,  počeo  je  godine  1954  svoje  propovijedi 
izrađivati  prema  knjigama  Sv.  pisma,  i  to  najprije  prema  Mojsijevu  Petoknjižju.  Vidio  je, 
kako  narod  pažljivo  slijedi  tumačenje  knjige  Postanka,  o  kojoj  je  propovijedao  cijelu  godinu. 

(245)  bilješka  br.  245  ne  postoji  u  izvorniku 

(246)  J.  P.,  Desetgodišnjica  nadbiskupove  posvete,  u  KL  95  (1944)  290. 

(247)  VD  I  6;  III  2  si;  IV  41. 

«Snažno  je  govorio  —  primjećuje  krašićki  župnik  —  o  Bogu  Stvoritelju  i  o  samom 
stvaranju».  Već  je  godine  1946  kanio  propovijedati  prema  pojedinim  knjigama  Sv.  pisma, 
kako  je  to  bio  naglasio  papa  Benedikt  XV,  a  vidio  je,  da  i  protestantski  pastori  na  taj  način 
propovijedaju.  Nije  želio  dati  znanstveni  i  suhoparni  tumač,  nego  je  išao  za  tim,  da  tumači  Sv. 
pismo  jednostavno  i  pučki. 

«Doista,  na  vrlo  lijep  i  poučan  način  govori  —  piše  župnik  u  svojim  bilješkama  (248).  — 
Jednostavnim,  ali  teškim  riječima  oslavlja  različite  mudrace,  koji  govore,  da  postoji  slučaj,  da 
nema  uzroka,  daje  sve  samo  od  sebe  nastalo  i  slično». 

«Koliko  se  kajem  —  govorio  je  kardinal  (249)  —  što  nisam  prije  počeo  propovijedati  prema 
Sv.  pismu.  Krizostom  je  u  tome  velik.  Svaka  riječ,  svako  ime,  kaže  on,  ima  svoje  veliko 
značenje.  Neću  više  obrađivati  duga  poglavlja  kao  do  sada  kod  Geneze.  Uzmite,  da  jedan 
župnik  godinama  ostane  na  župi  i  propovijeda  prema  Sv.  pismu,  nikada  se  neće  ponavljati. 
Uvijek  i  uvijek  novi  materijal.  Pogotovo  je  to  poželjno,  jer  protestanti  i  toliki  sektaši 
propagiraju  Sv.  pismo,  ali  iskrivljeno.  Neiscrpljiv  je  to  i  divan  izvor.  Sve  više  shvaćam  ljepotu 
te  knjige». 


O  knjizi  Izlaska  obradio  je  kardinal  75  propovijedi.  Kad  je  počeo  sastavljati  ove  propovijedi, 
rekao  je  župniku  (250): 

«To  je  prašuma  misli  i  pouka.  Ne  znaš  upravo,  kud  bi  se  okrenuo,  što  bi  izabrao.  Jedno  je 
ljepše  od  drugoga.  Šteta,  da  se  ovo  blago  nije  više  otkrilo  puku.  Gdje  su  bili  ti  profesori  i 
toliki  ljudi  od  knjige,  da  se  nitko  nije  sjetio  da  to  obradi?  Stajalo  je  kao  zakopano  blago. 
Golema  šteta!  Kako  se  lijepo  upravo  ovim  božanskim  tekstom  može  tući  ove  napuhane 
prosvjetitelje !» 

Kada  je  u  svojim  propovijedima  svršio  drugu  Mojsijevu  knjigu,  donio  je  župniku  svezak  od 
75  gotovih  propovijedi  i  rekao  mu  (251):  «Predajem  ih  vama,  da  se  po  mogućnosti  poslužite 
njima  vi  ili  tko  diugi.  Župnici  su  često  zauzeti  poslom,  osobito  kad  upravljaju  dvije  ili  tri 
župe,  pa  će  im  te  propovijedi  dobro  doći».  Onda  ponizno  i  skromno  doda:  «Nisu  kao 
Krizostomove,  ali  mogu  poslužiti«. 

(248)  VD  II  229. 

(249)  VD  III  2  si. 

(250)  VD  II  393. 

(251)  VD  IV  6  si. 

Iako  je  rado  polazio  na  šetnju,  koja  mu  je  radi  zdravlja  bila  i  te  kako  potrebita,  znao  se  toga 
odreći  s  obrazloženjem:  «važnije  je,  da  se  spremim  za  propovijedi«  (252). 

Ni  prehlada  ni  ostale  njegove  bolesti  nisu  ga  u  Krašiću  priječile,  da  vrši  tu  svoju 
propovjedničku  službu,  ako  je  ikako  mogao.  Bilo  je  na  Veliki  petak  godine  1958.  Kardinal  je 
zbog  bolesti  kroz  dan  većinom  ležao. 

«Prehlada  me  hvata  —  rekao  je  (253).  —  Moram  se  čuvati  za  slijedeće  dane,  jer  te  dane  imam 
Missam  pro  populo.  Bilo  bi  mi  bolno,  kad  u  te  dane  ne  bih  mogao  k  oltaru.  Ni  na  obrede 
poslije  podne  neću  doći«. 

—  A  propovijed?  —  zapita  ga  župnik  ne  da  ga  moli,  da  to  on  učini,  nego  da  ga  upozori,  daje 
do  tada  svake  godine  na  Veliki  petak  propovijedao.  Nato  će  mu  kardinal: 

—  Neka  sestra  dođe  po  mene,  kad  bude  vrijeme  za  propovijed.  Prisilit  ću  se  i  doći. 

I  došao  je  i  divno  je  govorio  na  riječi:  «Svršeno  je!» 

2)  -  Nadnaravna  snaga  nadbiskupovih  propovijedi 


Ako  se  uzme  u  obzir  vrijednost  njegovih  propovijedi,  valja  prije  svega  spomenuti,  da  čitanje 
njegovih  propovijedi  i  govora  traži  sabranost  i  razmišljanje. 

Budući  daje  on  svoje  propovijedi  i  nagovore  savjesno  pripravljao  i  redovito  ih  tipkao  pisaćim 
strojem,  one  predstavljaju  golemu  građu  za  proučavanje. 

Svi,  koji  su  ga  slušali,  tvrde,  da  su  njegove  propovijedi  imale  izvanredan  utjecaj  na  široke 
slojeve. 


Dne  25.  listopada  1942  piše  nadbiskupovu  tajniku  neki  ugledni  gospodin  slijedeće  (254): 

«Ovoga  časa  vratio  sam  se  iz  prvostolne  crkve,  imavši  neobičnu  sreću  da  prisustvujem 
velebnoj  i  dirljivoj  službi  Božjoj  koja  je  na  mene  učinila  dubok  i  silan  dojam.  Utisak,  koji  je 
ostao  u  meni,  zaista  se  ne  može  usporediti  ni  s  kakvim  drugim 

(252)  VD  II  103. 

(253)  VD  IV  45. 

(254)  pismo  u  NAZ,  prijepis  u  posjedu  pisca. 

utiskom  na  ovome  svijetu.  Od  ganuća  moje  oči  su  još  i  sada  pune  suza! 

U  starodrevnoj,  povijesnoj  i  najsvetijoj  crkvi  cijele  Hrvatske,  slušati  pravu  i  istinsku  riječ 
Božju;  na  usta  prvosvećenika  Hrvatske,  časnoga  i  dostojnoga  nasljednika  svojih  mnogih  i 
slavnih  prethodnika,  sigurno  je:  za  jednog  katolika  Hrvata  nema  većega  duhovnog  užitka. 
Osobito  u  današnje  tmurno  i  bezglavo  vrijeme  to  je  pravi  melem  za  dušu  i  srce.  To  je  dobitak 
velike  i  dragocjene  snage,  koja  je  i  te  kako  potrebna  da  bi  čovjek  u  ovome  kaosu  mogao 
izdržati,  da  bi  iz  ovoga  mraka  mogao  izaći  na  svjetlo. 

Prečasni  gospodine  tajniče!  S  ovim  osjećajima  i  s  ovim  mislima  ja  sam  slobodan  zamoliti  vas 
za  susretljivost,  da  me  blagonaklonim  dopuštenjem  preuzvišenog  g.  nadbiskupa  podarite 
tekstom  njegove  propovijedi  od  danas,  te  bih  u  ovim  pravim  i  istinskim  riječima,  koje  su  po 
volji  Božjoj,  riječima,  koje  su  ugodne  svakome  pravom  Hrvatu,  koje  su  ugodne  svakome 
katoliku,  svakome  kršćaninu,  svakome  čovjeku,  češće  mogao  naći  osvježenje  i  okrepu. 

Neznatan  sam  —  mali  čovjek  —  ali  ipak  se  usuđujem  reći,  da  mi  je  naš  dični  natpastir 
govorio  baš  u  svakoj  riječi  iz  moga  srca  i  moje  duše.  Zato  sam  dragom  Bogu  još  i  osobito 
zahvalan,  jer  vidim,  da  sam  na  pravom  putu.  Prijepis  ove  nezaboravne  propovijedi  bih  bio 
slobodan  poslati  mojoj  poštovanoj  majci  N.,  udovi  N.,  koja  već  dugo  godina  živi  kao  vrla, 
prava  Hrvatica  i  još  bolja  katolikinja  u  N.  Uglavnom  i  najviše  je  pak  njezina  zasluga,  da  sam 
sada  na  pravom  putu,  jer  me  je  ona  takva  odgojila,  za  što  sam  i  njoj  uvijek  zahvalan. 


Cijelo  vrijeme  službe  Božje  ja  sam  mislio  i  na  svoju  dobru  i  vrijednu  majku,  i  jako  mije  žao 
bilo,  što  nisam  zajedno  s  njom  dijelio  ovaj  veliki  duhovni  užitak  i  zadovoljstvo.  Šiljanjem  ove 
propovijedi  ja  bih  joj  to  ipak  nadoknadio«. 


Dopisnik  s  euharistijskog  kongresa  u  Čazmi,  godine  1940  piše  (255): 

«Njegovi  završni  govori  su  uvijek  neposredno  izrasli  iz  toga  samoga  kongresa.  Izrađeni  su  na 
licu  mjesta.  To  se  osobito  opazilo  u  Čazmi.  Potajnim  i  otvorenim  neprijateljima  Božje  stvari  u 
čazmanskom  kraju  podao  je  Preuzvišeni  u  svoja  tri  govora  svu  pažnju.  U  sva  tri  govora,  što  ih 
je  držao  u  Čazmi, 

(255)  N.K.,  Euharistijski  kongres  u  Čazmi,  1940,  u  KL  91  (1940)  353  si. 

obračunavao  je  s  komunizmom.  Napose  je  zaključni  govor  značio  vrhunac  toga  obračuna... 
Rapidno  je  rasla  harmonija  nadbiskupove  s  narodnom  dušom,  jer  pod  konac  govora  se  ta 
harmonija  očitovala  u  oduševljenu  klicanju  nadbiskupu  (što  kod  našega  naroda  nije  baš  običaj 
u  crkvi),  koje  je  odalo,  daje  kontakt  brzo  i  dobro  uspostavljen.  Narod  osjeća,  daje  nadbiskup 
izrastao  iz  njegove  sredine  i  redova«. 

Otkuda  taj  utjecaj?  Sigurno  nije  dolazio  od  njegova  ushićenja  i  zanosa,  jer  je  nadbiskup 
govorio  mirno,  trijezno,  katkada  strogo,  s  potpunim  nadzorom  nad  samim  sobom,  a  u 
važnijim  je  propovijedima  imao  pred  sobom  ispisanu  propovijed  te  ju  je  čitao.  Nije  dolazio  taj 
utjecaj  ni  od  govorničke  vještine  ili  domagoškog  nastupa,  koji  narod  na  čas  lako  upali  i 
zanese.  jer  za  vrijeme  svojih  govora  nije  obično  upadao  u  neki  zanos,  niti  je  svoje  riječi,  misli, 
sudove  pratio  primjerenim  rukokretnjama,  kako  to  običavaju  činiti  veliki  govornici,  pače  — 
vele  oni,  koji  su  ga  gledali  i  slušali  kako  propovijeda  —  njegove  kretnje  tijela  i  ruku  kod 
propovijedanja  bile  su  —  kako  se  to  kaže  —  uglate  i  ukočene.  Nije  se  ni  služio  biranim 
riječima  i  izrazima,  koji  gode  ušima,  već  je  govorio  bez  ikakvih  naučenih  ukrasa,  do 
skrajnosti  jednostavno,  a  u  Krašiću  se  čak  znao  poslužiti  i  domaćim  narječjem.  Ipak  su  ga 
punim  razumijevanjem  i  oduševljenjem  slušali  i  visoko  obrazovani  građani  i  priprosti  seljaci 
(256). 

Prijatelj  djeluje  na  prijatelja,  kad  ga  u  svom  govoru  kojom  mišlju,  bila  ona  radosna  ili  bolna,  u 
njegovoj  nutrini  iznenadi,  pogodi,  potakne.  Rađa  se  tada  između  njih  neka  suosjećajnost,  koja 
pokazuje,  da  su  se  razumjeli  i  složili.  Između  njih  se  rađa  neka  suglasnost,  a  možda  i 
saživljavanje. 

Nešto  slično  se  događa  i  kod  propovijedanja  Riječi  Božje.  No,  kad  se  radi  o  propovijedi, 
onomu  duševnom  učinku  pridolazi  još  i  djelovanje  Božje  milosti,  koja  ne  izostaje  kod  onih 
koji  vjerom  slušaju  Riječ  Božju.  Propovijed  pokreće  slušatelja  kada  on  vidi  da  propovjednik  u 
svom  govoru  iznosi  ono,  što  je  sam  proživio  ili  što  možda  još  neprestano  proživljava.  Tada 


Riječ  Božja  postaje  «oštrija  od  svakog  dvosjeklog  mača  i  prodire  do  rastavljanja  duše  i  duha, 
zglobova  i  moždine  i  može  suditi  nakane  i  misli  srca»  (257). 

Nešto  slična  se  događalo  i  kod  nadbiskupovih  propovijedi. 

(256)  J.  P.,  Desetgodišnjica  nadbiskupove  posvete ,  u  KL  95  (1944)  290. 

(257)  Hebr  4,  12. 


327 

V  -  STEPINAC  -  ZAGREBAČKI  NADBISKUP 

Zašto  je  on  svojim  propovijedima  tako  neodoljivo  djelovao?  On  je  prije  svega  uzimao 
savremene  predmete.  Činio  je  to  u  svečanim  zgodama  ili  u  posebnim  okolnostima,  kad  mu  je 
njegova  biskupska  služba  nalagala,  da  kao  vrhovni  duhovni  ugled  u  domovini  javno  zauzme 
stav  prema  savremenim  zbivanjima.  Takva  je  pitanja  temeljito  obrađivao  i  umio  je  velikom 
jasnoćom,  laganim  izrazom,  stvarnom  ozbiljnošću  i  uvjerjivošću  te  proživljenim  osjećajem 
prelijevati  u  slušatelje. 

Kad  se  radilo  o  Bogu,  njegove  su  riječi  bile  tople  i  uvjerljive.  Kad  se  radilo  o  ćudorednim 
zasadama,  onda  su  bile  tvrde  kao  čelik,  prozirne  kao  kristal.  Neumoljivo  su  zahtijevale  i 
poticale  na  stvaranje  dobre  odluke,  nisu  dopuštale  isprike.  Nije  tu  bilo  srednjega  puta  između 
da  i  ne,  nije  bilo  izlaza,  niti  načina  kako  bi  se  zaobilazio  zakon  Božji. 

Kada  je  trebalo  obraditi  koji  važniji  predmet,  povukao  bi  se  u  Brezovicu,  da  se  u  samoći  i 
molitvi  uzmogne  što  bolje  pripraviti.  Časne  sestre  karmelićanke  su  molile,  a  on  je  pred 
oltarom  pisao  propovijed  (258). 

Dok  je  govorio,  upiljio  bi  pogled  u  pojedine  osobe,  kao  da  želi  prodrijeti  u  srce  svojim  oštrim 
pogledom.  Sve  su  to  bile  odlike,  koje  je  već  u  njegovim  pokusnim  propovijedima  u 
Germanikumu  bio  otkrio  njegov  profesor  retorike  P.  Zahnen  (259).  Bila  je  to  njegova  duboko 
proživljavana  vjera,  a  s  tom  istom  vjerom  su  slušaoci  njegove  propovijedi  slušali  i  tako 
dolazili  u  najtješnji  dodir  s  njegovom  proživljavanom  vjerom.  Bili  su  više  puta  iznenađeni 
iskrenim  govorom,  pogođeni  izloženom  istinom,  uzdrmani  jasnoćom  dokaza,  zbog  čega  se  u 
njima  rodila  vjerska  saživljenost. 

Stojeći  pod  dojmom  njegovih  propovijedi,  vjernici  su  o  njima  razgovarali,  prepisivali  su  ih, 
umnažali  i  širili  među  narod. 

3)  -  Nadbiskupova  priprava  za  propovijedi 

Punim  pravom  se  može  kazati,  da  se  nadbiskup  Stepinac  neprestano  pripravljao  za 
propovijedanje  Riječi  Božje.  Kad  ga  je  jednoć  neki  svećenik  upitao,  kako  može  tako  pučki  i 
jasno  i  uspješno  propovijedati,  odgovorio  mu  je,  da  možda  nitko  od  njegovih 


(258)  CECELJA  3. 


(259)  Pismo  Petra  Zahnena,  D.I.,  upravljeno  kardinalu  Stepincu  iz  Rio  Grande  de  Sul,  Brasil, 
30.  XII.  1951.  -  Pismo  Ane  Bucković  iz  Australije. 

kolega  u  Germanikumu  nije  toliko  čitao  časopise  i  listove  kao  on.  Ne  iz  radoznalosti,  nego  u 
svjetlu  vjere  i  u  vidu  budućega  pastoralnoga  djelovanja,  pratio  je  gotovo  sva  znastvena 
otkrića,  sva  kulturna  i  vjerska  pitanja.  Čitajući  pisao  je  bilješke,  od  kojih  je  s  vremenom 
nastala  velika  zbirka  u  dva  sveska  primjera  i  navoda  iz  Sv.  pisma  (261). 

Izrađujući  propovijedi,  dobro  bi  ograničio  predmet.  Da  bi  nasljedovao  način  naučavanja 
božanskoga  Spasitelja,  potražio  je  dva  ili  tri  prikladna  primjera  i  iznutra  ih  povezao.  Da  bude 
prikaz  privlačiv  za  kršćansku  dušu  i  da  imadne  dokaznu  snagu,  potkrijepio  gaje  i  protkao 
izvodima  iz  Sv.  pisma.  Broj,  raznolikost,  primjerenost  i  dokazna  sila  tih  svetopisamskih 
navoda  ne  svjedoče  samo,  daje  temeljito  poznavao  Sv.  pismo,  nego  i  daje  posjedovao  snažno 
i  živo  pamćenje.  Da  bi  pak  slušatelji  lakše  zapamtili  nauku,  koju  im  je  pružao,  sastavak  bi 
razdijelio  u  dvije  ili  tri  točke. 

Često  bi  se  služio  i  prispodobama  uzetim  iz  prirode  ili  seljačkog  života. 

Pčela  i  leptir,  kojima  stoji  na  raspolaganje  isti  cvijet,  no  ne  služe  se  njime  jednako,  slika  su 
mu  raznih  ljudi,  koji  imadu  istoga  Boga  kao  predmet  svoje  spoznaje,  no  ne  znaju  se  tom 
spoznajom  jednako  služiti.  Krdo  životinja  mu  je  suprotnost  ljudskoga  društva  (262). 

Brodolom  mu  je  slika  grijeha  (263).  U  gusjenici,  koja  po  zemlji  gmiže,  začahuri  se,  da  u 
proljeće  iziđe  kao  lijep  leptir,  vidi  on  sliku  ljudskoga  života,  smrti  i  uskrsnuća.  Mržnju  među 
ljudima  prispodablja  otrovnom  korovu,  koji  okuži  čitavo  polje  (265). 

Pametan  čovjek,  koji  ne  tovari  na  kola  više  nego  što  mu  konji  ili  volovi  mogu  vući;  lončar, 
koji  zemljane  lonce  ne  drži  dulje  u  peći  nego  treba;  tamburaš,  koji  ne  napinje  žicu  na  tamburi 
više  nego  je  potrebno:  sve  su  mu  to  slike,  kojima  prikazuje  Božju  mudrost.  Bog  zna,  što  radi, 
kad  po  svojim  zapovijedima  stavlja  na  nas  različite  zahtjeve.  Topla  sunčana  zraka,  koja  iz 
posijanog  sjemena  u  zemlji  mami  klicu,  slika  mu  je  djelovanja 

(260)  bilješka  br.  255  ne  postoji  u  izvorniku 

(261)  Usmeno  saopćio  piscu  vlč.  I.  Vukina. 

(262)  Pitomcima  vojne  akademije,  31.  X.  1941,  u  KL  92  (1941)  526. 

(263)  «Sveti  Nikola,  moli  Boga  za  nas!»  Propovijed  preuzv.  g.  Ordinarija  u  Koprivnici  na  dan 
sv.  Nikole,  patrona  župe,  u  KL  92  (1941)  586. 

(264)  Propovijed  preuzv.  g.  Ordinarija  u  katedrali,  na  Uskrs  1943,  u  KL  94  (1943)  194. 

(265)  Propovijed  preuzv.  g.  Ordinarija  djeci  i  učenicima  pučkih  škola,  13.  V.  1943,  u  KL  94 
(1943)  233  si. 

Duha  Svetoga  u  duši,  koji  čini,  da  sjeme  Božje  Riječi  posijano  u  naša  srca  uzmogne  klijati, 
rasti  i  donositi  plod  (266). 

Uslijed  svih  tih  naravnih  i  nadnaravnih  osnovnih  pojmova  njegove  su  propovijedi  bile 
sastavljene  u  laganu  izrazu,  svima  pristupačne.  Slušaoci  su  ih  primali,  usvajali  i  u  životnoj 
stvarnosti  primjenjivali. 

Nadbiskup  je  u  prvo  vrijeme  iznosio  samo  nauku  Crkve,  bez  prispodoba.  Stoga  kao  upravitelj 
župe  u  Samoboru  svojim  propovijedima  nije  osvajao  duše,  jer  je  nosio  sa  sobom  na 
propovijedaonicu  i  knjige,  koje  bi  otvorio  i  iz  njih  što  pročitao.  No  kasnije  se  je  divno  razvio  u 
pučkog  propovjednika,  koji  je  slikovitim  jezikom  obrađivao  predmet. 

4)  -  Propovjednik  pokore 

Narodni  poroci,  kletva,  psovka  i  «bijela  kuga»  nisu  mu  bili  samo  povod  za  određivanje  i 
priređivanje  pokorničkih  procesija,  da  bi  se  tako  pružila  zadovoljština  Božjoj  pravednosti, 
nego  je  on  u  takvim  zgodama  nastupao  i  kao  propovjednik  pokore.  Poput  starozavjetnih 
proroka,  čijim  se  riječima  često  služio,  poziva  na  pokoru,  na  potpuno  obraćenje,  na  promjenu 
života. 

Tako  počinje  na  Staru  godinu  1936  u  katedrali  svoju  propovijed  riječima  Izaije  proroka  (267): 
«Vratite  se  onome,  od  koga  otpadoste  tako  duboko,  sinovi  Izraelovi!» 

U  onoj  općenitoj  nevolji,  koju  je  prorok  predviđao,  vidi  on  opću  nevolju,  krizu  moralnu  i 
materijalnu,  tu  gorku  čašu,  koja  je  pala  u  dio  cijelome  ljudskom  rodu  bez  obzira  na  stalež,  na 
spol,  na  dob  i  zanimanje.  U  tri  točke  prorokovim  riječima  pokazuje,  u  čemu  je  uzrok  te  opće 
nevolje  (268): 

«Jer  prestupiše  zakon».  Taj  prestupak  u  domovini  crta  on  kratkim  potezima:  škrtost, 
pijančevanje,  pohlepa  za  vlašću  i  čašću,  lakomost. 

«Jer  izmijeniše  pravo».  Tu  izmjenu  prava  on  vidi  u  brakolomstvima,  nevjeri,  zanemarivanju 
odgoja  djece,  drugim  riječima  pravom  rasulu  ženidbenih  prava  i  dužnosti. 

(266)  Više  nego  ikad  potrebna  nam  je  pomoć  Duha  Svetoga,  da  kršćanski  živimo,  prigodom 
dijeljenja  sv.  potvrde  vojnicima  u  topničkoj  vojarni  u  Zagrebu,  21.  V.  1944,  u  KL  95  (1944) 
253  si. 

(267)  Iz  31,  6. 

(268)  Propovijed preuzv.  Nadbiskupa-koadjutora,  na  Staru  godinu  1936,  u  katerdrali,  u  KL 
88  (1937)  13  si. 

«Jer  raskinuše  zavjet  vječni»,  tj.  krsni  zavjet.  Ozbiljnim  riječima  na  to  poziva  vjernike  na 
promjenu  života,  na  pravu  pokoru. 

U  govoru  na  Socijalnom  tjednu  godine  1938,  dok  svraća  pažnju  slušalaca  na  otpad  od  Boga 
kao  na  razlog,  zbog  kojega  katolička  Crkva  otklanja  i  gospodarski  liberalizam  i  marksistički 
socijalizam,  pokazuje,  da  je  jedino  povratak  Bogu  pravi  ustuk,  kojim  bi  se  mogle  odstraniti 
ove  nevolje.  Proletarcu  i  onima,  koji  ga  bezdušno  izrabljuju,  treba  vratiti  vjeru  u  Boga.  Jer 
moderni  čovjek  umjesto  da  traži  najprije  kraljevstvo  Božje  i  pravdu  njegovu,  postupa  obratno: 
najprije  traži  ono,  stoje  Krist  obećao,  kao  nagradu  onima,  koji  traže  Božje  kraljevstvo  i 
njegovu  pravdu  (269). 

Elitan  poziv  na  pokoru  sadržavaju  njegove  propovijedi,  što  ih  je  izrekao  na  Staru  godinu 
počevši  od  g.  1939  pa  dalje.  Čitajući  danas  ove  propovijedi,  u  njima  osjećamo  ono  naravno 
uzdizanje,  nadahnuto  sve  dramatičnijim  događajima  kroz  godine  rata,  koji  su  godine  1941 
dospjeli  do  svoga  vrhunca.  Glavna  misao  te  propovijedi  su  riječi  psalmistove:  «Danas,  kad 
uščujete  glas  njegov;  nemojte  da  otvrdnu  vaša  srca!» 

Počinje  Božjim  govorom  u  raju  zemaljskom,  pa  onda  kroz  tisuće  godina,  kako  to  pripovijeda 
Sv.  pismo,  te  prelazi  na  način,  na  koji  Gospodin  Bog  progovara  na  svršetku  godine  1941. 

«Progovara  ovaj  put  —  veli  on  (270)  —  ne  kao  tihi  lahor,  nego  kao  oluja  uz  prasak  strijela  i 
gromova,  od  kojih  se  ruše  sela  i  gradovi,  pretvaraju  se  u  prah  i  pepeo  remek-djela  slikarstva  i 
kiparstva,  razaraju  crkve  i  hramovi,  pale  kuće  i  domovi,  ubijaju  starci  i  starice,  žene  i 
djevojke,  muževi  i  mladići,  djeca  i  dojenčad,  uništavaju  se  sve  moralne  i  materijalne 
vrijednosti,  stvara  se  užas  širom  kugle  zemaljske.  Danas,  na  svršetku  ove  godine  gledamo  u 
Bogu  osvetnika  pravde,  za  kojega  se  može  reći  s  Izaij om  prorokom  (271):  'Opustošio  je 
zemlju  i  razorio  gradove  njezine'. 

«Strašan  je  uistinu  govor,  koji  danas  Bog  drži  čovječanstvu.  Možda  nije  nikada  do  sada  tako 
govorio.  Ali  nije  dosta,  da  samo 

(269)  Crkva  i  društveni  poredak,  nagovor  preuzv.  g.  nadbiskupa  dr.  A.  Stepinca  prigodom 
Hrvatskog  socijalnog  tjedna,  1938,  u  KL  89  (1938)  509  si. 

(270)  Glas  Boga  u  zbivanju  sadašnjice  progovara  glasnije  nego  ikada,  u  KL  93  (1942)  13  si. 

-  Humiliamini  igitur  sub  potenti  manu  Dei.  Govor  preuzv.  g.  Nadbiskupa,  na  Staru  godinu 
1940,  u  KL  92  (1941)  2  si.  -  Na  izmaku  trećeg  decenija,  Propovijed  preuzv.  g.  nadbiskupa  dra 
A.  Stepinca  u  katedrali,  na  Staru  godinu,  u  KL  91  (1940)  1  si. 

(271)  Iz  14,  17. 

kažemo  s  nevjernim  učenicima  (272):  'Tvrd  je  ovo  govor,  i  tko  ga  može  slušati?'  Valja  da 
muževno  pogledamo  stvarima  u  oči  i  da  se  upitamo,  zašto  Bog  danas  tako  snažno  progovara, 
komu  progovara  i  kakav  odgovor  očekuje  od  onih,  kojima  progovara?» 

Jasnim  i  teškim  riječima  otkriva,  što  se  sve  kroz  posljednjih  20  godina  učinilo,  da  se  izbriše 
ime  Božje  sa  zemlje,  pa  je  onda  uskliknuo: 

«Je  li,  dakle,  čudo,  daje  konačno  progovorio  Bog  s  nebesa  jezikom,  koji  svi  razumiju,  a  ako 
ga  možda  ne  razumiju  ili  neće  da  razumiju,  naskoro  će  ga  sigurno  razumijeti,  samo  da  ne  bude 
prekasno!  I  taj  Bog  progovara  danas  s  nebesa  glasom,  koji  ulijeva  čovječanstvu  strah  u  kosti, 
jer  nitko  ne  zna,  kakvu  će  još  presudu  donijeti  nad  čitavim  čovječanstvom«. 

Nastavlja  zatim  biblijskim  tekstovima  i  primjerima  dokazivati,  daje  rat  doista  strašan  glas 
Božji,  koji  kažnjava  ljudski  grijeh. 

Izloživši  svetopisamske  navode,  kako  Bog  kažnjava  grijehe,  prelazi  na  probuđivanje 
pouzdanja  u  njegovo  milosrđe: 

«To  je  evo  govor,  što  ga  drži  Bog  čovječanstvu  na  kraju  gndine  1941.  A  zašto  govori?  Zar 
samo  zato,  da  nas  šatre  i  uništi?  'Tako  živ  bio,  govori  Gospod  Bog,  neću  smrti  bezbožnika, 
nego  da  se  obrati  bezbožnik  s  puta  svoga  i  živi.  Obratite  se,  obratite  se  sa  zlih  putova  svojih, 
jer  zašto  da  umrete,  dome  Izraelov?'  (273).  To  je  odgovor,  koji  očekuje  od  nas  i  na  koji  nas 
potiče  psalmista:  'Danas,  kad  čujete  glas  njegov,  nemojte,  da  otvrdnu  srca  vaša!' 

Neka,  dakle,  nova  godina,  godina  1942,  bude  godina  povratka  k  Bogu  cijeloga  čovječanstva, 
ako  želi,  da  ga  obasja  sunce  mira,  sreće  i  zadovoljstva.  Neka  bude  godina  kajanja,  za 
nebrojene  grijehe  i  prestupke.  To  je  najbrži  put  i  jedini  put,  da  umilostivimo  Boga  i  dočekamo 
bolje  dane». 

Jak  i  snažan  poziv  na  pokoru  i  poštenje  u  kršćanskom  životu  izrekao  je  nadbiskup  u 
propovijedi  28.  studenoga  1940,  u  Peterancu,  s  glavnom  misli  (274):  «Pravi  muževi  ne 
sagiblju  koljena  pred  lažnim  duhom  vremena«.  Predmet  je  obrazložio  trima  razlozima:  prvo, 
sramota  je  poći  strujom  lažnog  duha 

(272)  Iv  6,  60. 

(273)  Ezek  33,  11. 

(274)  Pravi  muževi  ne  sagiblju  koljena  pred  lažnim  duhom  vremena,  govor  preuzv. 
Nadbiskupa  bivšim  ratnicima  u  Peterancu,  u  KL  91  (1940)  557  si. 

vremena;  drugo,  konačna  pobjeda  je  ipak  na  strani  Božjoj,  a  ne  na  strani  lažne  struje  duha 
vremena;  treće,  ljubav  prema  samome  sebi  i  domovini  traži  poštenje. 


Osobito  potiče  na  pokoru  prigodom  pokorničkih  procesija  u  Remete  i  Mariju  Bistricu.  Ova 
hodočašća  on  gleda  u  svjetlu  pokore.  Budući  daje  prava  pokora  mržnja  na  grijeh,  potiče 
vjernike  na  tu  mržnju  mnogim  razlozima  (275). 


Godine  1943  prigodom  hodočašća  u  Mariju  Bistricu  jasnim  dokazima  nastoji  svoje  slušatelje 
skloniti,  da  pred  Bogorodičinim  nogama  skrušeno  priznaju  narodne  grijehe: 

«Iznevjerili  smo  se,  Gospode,  tebi  —  vapi  on  —  pogazili  smo  zapovijedi  tvoje;  oćutjeli  smo 
zato  svu  težinu  pravedne  desnice  tvoje.  I  za  sve  boli,  koje  taru  danas  nas  pojedince,  za  sve 
boli,  koje  taru  danas  tolike  obitelji,  za  sve  te  udarce  kažemo  iskreno  i  otvoreno  s  onim 
mladićima  u  peći  babilonskoj  (276): 

'Ti  si  pravedan  u  svemu,  što  si  nam  učinio.  Sva  su  djela  tvoja  istinita,  putovi  su  tvoji  pravi,  sve 
su  presude  tvoje  stalne.  Jer  su  sudovi  tvoji,  što  si  ih  držao,  pravedni  u  svemu,  sve  poradi  naših 
grijeha.  Jer  smo  sagriješili,  zlo  činili,  kad  se  odmetnusmo  od  tebe.  U  svemu  smo  sagriješili. 
Nismo  slušali  zapovijedi  tvojih,  nismo  ih  držali  ni  izvršivali,  kako  si  nam  bio  zapovjedio,  da 
nam  bude  dobro'. 

I  neka  se  čuje  danas  pred  licem  Majke  Božje  drugi  vapaj  naše  duše: 

Mi  se  kajemo,  reci  Sinu  svome,  za  sve  zlo,  što  smo  počinili!  Žalimo  za  grijehe  pojedinaca! 
Žalimo  za  grijehe  pojedinih  obitelji!  Žalimo  za  grijehe  cijeloga  našeg  naroda!  I  dok  žalimo  za 
sve  te  nebrojene  grijehe,  vapimo  istodobno  k  tebi  s  onim  mladićima  u  peći  babilonskoj  (277): 
'Ne  odbacuj  nas  zauvijek  poradi  imena  svoga!  Daj,  da  nađemo  milosrđe  kod  tebe!  Pa  daj,  da 
budemo  primljeni  od  tebe,  kad  smo  ipak  skrušena  srca  i  ponizna  duha». 


Probuđujući  svijest  krivnje  i  osjećaj  skrušenosti  nadbiskup  nastoji  u  duše  svojih  slušatelja  uliti 
veliko  pouzdanje  u  zagovor 

(275)  Et  iste  est  omnis  fructus  ut  auferatur peccatum  (Iz  27,  9).  Propovijed  preuzv. 
Nadbiskupa  na  Mariji  Bistrici  prigodom  zagrebačkog  hodočašća  u  KL  92  (1941)  321  si. 

(276)  Dan  3,  27-30. 

(277)  Dan  3,  34  si. 

nebeske  Majke  (278):  «Kako  god  smo  grješni  i  jadni,  ona  nas  ipak  ljubi  kao  prava  majka  i 
vuče  naša  srca  k  Bogu  kao  magnet  zahrđalo  željezo». 


Slijedeće  godine  upravlja  on  Majci  Božjoj  na  Bistrici  tri  krika  bolne  duše  (279):  «Oprosti 
nam!  Utješi  nas!  Pomozi  nam!». 

U  prvoj  točki  skrušeno  priznaje  narodni  grijeh  kletve  i  psovke,  nećudoredna  odijevanja 
ženskih  osoba  i  pozivlje  na  obraćenje. 

Jasne,  no  ujedno  i  teške  riječi  s  pozivom  na  pokoru  izrekao  je  nadbiskup  u  četiri  snažne 
propovijedi  protiv  kletve  i  psovke.  Bilo  je  to  prigodom  pokorničke  procesije  u  Remetama,  17. 
rujna  1944,  i  na  završetku  tjedna  protiv  psovke  i  kletve  iste  i  slijedeće  godine  (280). 

10.  -  STEPINAC  -  UZOR  SVOME  STADU 

Kada  II  Vatikanski  sabor  govori  o  raznim  oblicima,  u  kojima  Božji  narod  ima  ostvariti  jednu 
te  istu  svetost  života,  na  prvome  mjestu  govori  o  dužnosti  biskupa,  da  bude  svet,  i  primjerom  i 
pastoralnom  brigom  izgrađuje  sebi  povjereno  stado  (281): 

«Pastiri  Kristova  stada  —  veli  se  ondje  —  dužni  su  na  prvome  mjestu,  da  vrše  svoju  dužnost 
sveto,  spremno,  ponizno  i  hrabro,  nasljedujući  vječnog  i  vrhovnog  svećenika,  pastira  i 
nadziratelja  naših  duša.  Dok  tako  vrše  svoju  dužnost,  bit  će 

(278)  Griešili  smo!  Kajimo  se!  Utoćišće  grješnika,  budi  nam  spas!  Propovijed  preuzv.  g. 
Nadbiskupa  hodočasnicima  na  Mariji  Bistrici  prigodom  zavjetne  procesije,  1943,  u  KL  94 
(1943)  317  si. 

(279)  Majko  Božja  Bistrićka,  oprosti  nam,  utješi  nas,  pomozi  nam!  Propovijed  preuzv.  g. 
Nadbiskupa  prigodom  hodočašća  Zagrebčana  u  Marija  Bistrici,  9.  srpnja  1944,  u  KL  95 
(1944)  333  si. 

(280)  Psovka  je  crna  nezahvalnost  prema  Bogu  i  pusta  zloba  i  velika  narodna  nesreća. 
Propovijed  preuzv.  g.  Ordinarija  u  katedrali  prigodom  kampanje  protiv  kletve,  za  vrijeme 
adoracije  2.  veljače  1944,  u  KL  95  (1944)  64  si.  «Iztriebimo  psovku  iz  Hrvatskog  Naroda! 

Bog  će  nam  onda  biti  sigurno  uporište ».  Propovijed  održana  prigodom  pokorničke  procesije  u 
Remete,  17.  IX  1944,  u  KL  95  (1944)  453  si.  -  Propovied preuzv.  g.  Nadbiskupa  u  katedrali 
prigodom  završetka  tjedna  protiv  psovke,  12.  XI.  1944,  u  KL  95  (1944)  561  si.  -  Psovači, 
stidite  se!  Propovied  preuzv.  g.  Nadbiskupa  u  katedrali  na  završetku  tjedna  protiv  psovke,  15. 
IV.  1945,  u  KL  96  (1945)  117  si. 

(281)  II  Vatikanski  sabor,  dogmatska  konstitucija  o  Crkvi  «Lumen  Gentium».  Zagreb  1970, 
br.  41. 

to  i  za  njih  izvrsno  sredstvo  posvećenja.  Odabrani  za  puninu  svećeništva,  obdareni  su 
sakramentalnom  milošću,  da  molitvom,  žrtvom  i  propovijedanjem  savršeno  vrše  službu 
pastirske  ljubavi  u  svim  oblicima  biskupske  duhovne  pastve  i  službe,  ne  boje  se  položiti  svoj 
život  za  ovce,  i  postavši  uzor  stadu  (282),  primjerom  svojim  izgrađuju  Crkvu  iz  dana  u  dan  u 


sve  većoj  svetosti«.  Mnogo  prije  nego  je  II  Vatikanski  sabor  izglasao  taj  stavak,  bio  je 
nadbiskup  Stepinac  duboko  svjestan,  da  mora  izgrađivati  sebi  povjereno  stado  u  svetosti 
života  i  da  to  izgrađivanje  mora  imati  oslon  i  podršku  u  njegovu  primjeru. 

1)  -  Uzor  stadu 

Prema  pastoralnoj  nauci  sv.  Pavla  (283):  «Sam  sebe  pokaži  uzorom  dobra  vladanja«,  nastojao 
je  nadbiskup  primjerom  sveta  života  svima  prednjačiti  i  sebi  povjereno  stado  izgrađivati  u 
svetosti  života.  Dokazuje  to  njegov  natprosječni  kreposni  život  u  vršenju  natpastirskih 
dužnosti  i  u  njegovu  privatnom  životu. 

U  mladosti  se  bavio  mislima,  da  stupi  u  stiški  cistercitski  samostan,  kako  je  to  on  sam 
pripovijedao  (284). 

Dok  je  boravio  u  Rimu  na  filozofsko-teološkoj  školi,  među  njegovim  kolegama  se  govorilo, 
kako  želi  ići  u  kartuzijance,  najstroži  crkveni  red,  koji  imade  u  Pleterju  svoj  samostan.  Nije 
otišao  samo  zato,  jer  da  mu  nadbiskup  Bauer  nije  to  dopustio  (285). 

Kao  bogoslov  je  pokazao,  kako  ozbiljno  shvaća  duhovni  život.  Već  je  tada  duboko  shvatio  i 
uzljubio  ideal  Asiškog  Patrijarha:  nasljedovati  Utjelovljenu  Riječ  Božju,  koja  je  iz  neizmjerne 
ljubavi  i  milosrđa  prema  rodu  ljudskom  od  bogataša  postala  siromahom,  da  se  mi  obogatimo 
njezinim  siromaštvom  (286).  Zbog  toga  se  odrekao  bogate  baštine,  koju  mu  je  otac  bio 
namijenio. 

Prvu  svoju  sv.  misu  htio  je  služiti  u  rimskoj  bazilici  S.  Maria  Maggiore  na  oltaru,  gdje  se 
navodno  čuvaju  jaslice  iz  Betlehema,  jer  se  u  njima  posebno  odrazuje  Kristova  ljubav  prema 
siromaštvu. 

(282)  1  Petr  5,  3. 

(283)  Tit  2,  7. 

(284)  LEOPOLD  POVŠE,  Videl  sem  svetnika,  II,  rukopis  u  posjedu  pisca. 

(285)  ANTE  LIVAJUSIC,  Iz  uspomena  na  kardinala  Stepinca. 

(286)  2  Kor  8,  9. 

Kad  je  zagrebački  upravitelj  III  reda  sv.  Franje  Asiškoga  prigodom  njegova  imenovanja  za 
nadbiskupa-koadjutora  zajedno  s  odborom  pošao  k  njemu  da  mu  podastre  u  ime  trećoredaca 
čestitke,  on  je  izrazio  želju,  koju  je  već  odavna  gojio,  da  stupi  u  III  red,  te  je  zamolio 
upravitelja,  neka  zgodno  udesi  i  javi  mu,  kada  bi  se  moglo  obaviti  primanje.  Naglasio  je,  da 
mu  je  potreban  duh  sv.  Franje.  Zgoda  se  za  to  doskora  pružila. 


Još  iste  godine  1934  u  rujnu  stigao  je  franjevački  general  o.  Leonardo  M.  Bello  u  Zagreb.  Htio 
je  prisustvovati  proslavi  700-godišnjice  dolaska  franjevaca  u  Hrvatsku  i  učestvovati  u  prvom 
kongresu  franjevačkih  slavenskih  profesora,  koji  se  držao  od  25.  do  29.  rujna.  Upravitelj  III 
reda  mislio  je,  daje  to  vrlo  zgodna  prilika,  da  se  ostvari  želja  nadbiskupa  koadjutora,  pa  da  ga 
sam  o.  general  primi  u  III  red. 

Posljednji  dan  toga  kongresa  nakon  svečanog  zborovanja,  na  kojemu  je  prof.  Petar  Grgeč, 
trećoredac  i  nadbiskupov  drug  u  zarobljeništvu,  održao  sadržajan  govor,  pohrli  sav  narod,  koji 
je  dupkom  ispunio  dvoranu,  u  franjevačku  crkvu.  U  crkvi  je  dr.  Janko  Šimrak  održao  zanosnu 
propovijed.  Iza  propovijedi  pristupi  k  oltaru  o.  general  s  misničkom  pratnjom.  U  crkvi  je 
nastala  grobna  tišina,  kad  je  o.  general  zapitao  mladoga  nadbiskupa-koadjutora,  koji  je  klečao 
pred  oltarom  na  posebnom  klecalu: 


—  Što  želiš? 


On  odgovori,  da  želi  primiti  pokorničko  odijelo  sv.  Franje  Asiškoga.  Svijet  je  u  crkvi  čak 
ustajao  na  klupe,  da  vidi  taj  dirljivi  prizor  i  s  dubokim  ganućem  je  pratio  kako  mu  o.  general 
stavlja  škapular  sv.  Franje  i  paše  ga  pojasom.  Kao  trećoredac  je  uzeo  i  novo  ime,  svoga 
predšasnika  bi.  Augustina  Kažotića,  zagrebačkog  biskupa. 

Kod  večere  u  franjevačkoj  blagovaonici  zahvalio  seje  o.  general  nadbiskupu-koadjutoru  za 
primjer  poniznosti,  što  gaje  dao  stupivši  među  siromašne  sinove  sv.  Franje  i  izjavio  je  u  ime 
svoje  braće  pokornost  i  poštivanje  prema  zagrebačkom  nadbiskupu. 

Nadbiskup-koadjutor  je  u  svom  govoru  naglasio,  da  se  osjeća  sretnim,  što  je  iz  ruku  o. 
generala  primio  znakove  pripadnosti  velikoj  franjevačkoj  obitelji  i  moli  zagovor  sv.  Franje,  da 
uzmogne  ustrpljivo,  ponizno  i  u  njegovu  duhu  nositi  veliki  teret  biskupske  dužnosti. 

Godine  1936,  8.  prosinca,  na  blagdan  Bezgrješnoga  Začeća 

primio  je  franjevački  provincijal  o.  Mihael  Troha  nadbiskupovu  profesiju  u  III  redu  (287). 

Nadbiskup  Stepinac  učinio  je  taj  korak,  jer  se  htio  i  osobno  i  svojevoljno  obvezati,  da  će  težiti 
za  vlastitim  usavršenjem,  što  je  cilj  III  reda  sv.  Franje.  Učinio  ga  je  javno  pred  Božjim 
narodom  u  crkvi,  da  svima  dade  pobudu  u  nastojanju  oko  usavršavanja  samoga  sebe. 

Kao  nadbiskup  živio  je  u  zagrebačkom  nadbiskupskom  dvoru  u  duhu  sv.  Franje,  skromno  i 
siromašno  dajući  svima  primjer  duboke  poniznosti.  Prihode  nadbiskupske  nadarbine  je 
širokogrudno  dijelio  siromasima  i  u  dobre  svrhe.  U  krašićkom  pak  zatočenju  provodio  je  život 
u  pravom  uboštvu.  Umro  je,  a  da  nije  imao  što  ostaviti  od  osobnih  zemaljskih  dobara. 

Iz  zatvora  se  je  češće  javljao  franjevcima,  molio  pojas  i  škapular  sv.  Franje  i  slao  pozdrave. 
Jednom  im  napiše  kao  pozdrav  samo  riječi  sv.  Pavla  (288):  «Nevolja  rađa  strpljivost, 


strpljivost  prokušanost,  prokušanost  nadu.  A  nada  ne  razočarava,  jer  je  ljubav  Božja  izlivena  u 
našim  srcima  po  Duhu  Svetome,  koji  nam  je  dan». 

2)  -  Nadbiskupovi  pogledi  na  redovnički  stalež 

Nadbiskupovo  nastojanje  oko  izgradnje  u  svetosti  sebi  povjerena  stada  razabire  se  posebice  iz 
njegova  odnosa  prema  redovničkom  staležu. 

Kao  čovjek,  koji  je  bio  u  svemu  dosljedan  i  nadnaravno  usmjeren  on  je  promatrao  i  shvaćao 
redovnički  stalež  kroz  prizmu  nadnaravnog  reda.  U  redovništvu  je  gledao  stalež,  u  koji  je 
Božja  providnost  pozvala  odabrane  osobe  obojega  spola,  da  u  njemu  izbliza  nasljeduju  život 
Sina  Božjega.  U  redovničkim  osobama  je  vidio  osobe,  koje  neće  da  dijele  svoje  srce,  već  ga 
žele  velikodušno  dati  samo  Bogu,  komu  se  posvećuju  redovničkim  zavjetima.  Posvećuju  mu 
zavjetom  siromaštva  sve,  što  imadu  i  što  bi  mogle  posjedovati;  žrtvuju  mu  obiteljski  život 
zavjetom  čistoće;  prikazuju  mu  ono,  što  je  čovjeku  najdraže,  vla- 

(287)  N.K.,  Prvi  kongres  franjevačkih  slavenskih  profesora,  u  KL  86  (1935)  493  si.  - 
Nadbiskup-koadjutor  trećoredac,  u  KL  86  (1935)  502  -  Glasnik  sv.  Franje  40  (1935)  334- 
335;  41  (1937)  1  -  Pismo  o.  Dionizija  Andrašeca,  tadanjega  upravitelja  III  reda,  25.  X.  1970.  - 
Kronika  Hr-vatske  franjevačke  provincije,  str.  47. 

(288)  Rim  5,  3-5.  -  Pismo  o.  Dionizija  Andrašeca,  31.  X.  1970. 


337 

V  -  STEPINAC  -  ZAGREBAČKI  NADBISKUP 

štitu  volju,  um  i  cijelu  dušu  zavjetom  posluha.  Ovako  usmjereni  prema  Bogu,  oni  se  okreću  i 
prema  bližnjemu,  da  mu  saopće  nešto  od  svoje  usmjerenosti  prema  Bogu.  Na  taj  način 
preuzimaju  obvezu,  da  će  težiti  za  duhovnim  usavršenjem  samoga  sebe,  drugim  riječima,  da 
će  težiti  za  svetošću  života. 


U  tome  duhu  piše  nadbiskup  jednom  redovničkom  mladomisniku  (289): 


«Ja  se  iskreno  radujem,  da  se  popunjuju  redovi  svjetovnih  svećenika,  dobrim  i  revnim 
dušama.  Ali  se  isto  tako  a  možda  i  više  radujem,  kad  vidim,  da  se  popunjuju  redovi 
redovničkog  klera  revnim  i  dobrim  svećenicima.  Jer,  ako  i  nisu  svi  redovi  kontemplativni 
redovi,  opet  je  u  svima  na  neki  način  više  mogućnosti  za  sabranu  molitvu,  pa  zato  za  sve 
vrijedi  ona  riječ  Pija  XI  za  kontemplativne  duše:  'Lako  je  shvatiti,  kako  oni  koji  neprestano 
vrše  dužnost  molitve  i  pokore,  pridonose  porastu  Crkve  i  blagostanju  čovječanstva  više  od 
onih,  koji  se  trude,  da  oru  polja  Gospodareva.  Jer,  ako  prvi  ne  učine,  da  pljušti  s  neba  kiša 
nebeskih  milosti,  da  natopi  polja,  koja  se  oru,  evanđeoski  će  radnici  pokupiti  na  koncu  mršavu 
žetvu'. 

Kad  Vam  je  dakle  dobri  Bog  dao  uz  milost  svećeništva  i  golemu  milost  redovništva,  nastojte 
da  Vašim  molitvama  i  žrtvama  pomažete  evanđeoske  radnike  na  župama,  svjetovne 
svećenike,  da  ostanu  vjerni  svome  svetom  zvanju,  te  tako  polje  duša  našega  Naroda 
Hrvatskoga  donese  stostruki  rod  za  nebesku  žitnicu». 

«Redovništvo  je  —  veli  on  u  jednom  svom  nagovoru  redovnicama  (290)  —  u  svim 
vremenima  kršćanstva  imalo  svoje  duboko  značenje  i  golemu  vrijednost.  A  danas  još  i  sto 
puta  više.  Veselim  se  svakom  napretku  kongregacija  ženskih  i  muških,  i  kamo  sreće,  kad 
bismo  svakoj  raspuštenoj  duši  u  ovom  izopačenom  svijetu  mogli  suprotstaviti  jednu  kreposnu 
dušu  redovničku,  da  se  dragom  Bogu  pruži  naknada,  da  se  zaustavi  njegova  osvetna  ruka  i 
izlije  njegov  blagoslov  na  ovu  dolinu  suza. 

Može  se  kome  činiti  od  neznatne  važnosti,  kad  se  radi  o  ženskim  redovničkim  zajednicama. 
Tko  tako  sudi,  taj  jako  plitko  promatra  stvari.  Ja  u  redovništvu  gledam  uopće  nešto  drago- 

(289)  Kardinalovo  pismo  mladomisniku  o.  Edomiru  Ciko,  Dl,  7.  VIII.  1954. 

(290)  MARIJA  BEATA  MILAŠIN,  Kardinal  dr.  Alojzije  Stepinac  i  redovništvo.  Okružnica 
vlastitoj  kongregaciji,  12.  III.  1960.  -  Pismo  č.  majke  Sestara  od  Naše  Gospe,  23.  X.  1957. 

cjenije,  što  naš  ubogi  narod  prinosi  Bogu,  skup  mnogih  i  velikih  žrtava,  većinom  svijetu 
nepoznatih,  ali  poznatih  Bogu.  A  onda,  ja  nikad  ne  puštam  s  vida,  da  se  u  ekonomiji  spasa  i 
pojedinih  naroda  i  čitavog  čovječanstva  uz  Baraka,  koji  vitla  mačem,  pojavljuje  i  Debora,  čiji 
je  savjet  bio  odlučniji  u  borbi  nego  vojna  sila  s  Barakom  na  čelu  (291). 

Uz  Davida,  koji  obara  Golijata,  pojavljuje  se  Judita,  koja  spašava  narod  i  državu  —  baš  kao 
David  —  oborivši  Holofema.  Uz  mudrog  Salomona  s  njegovim  presudama,  pojavljuje  se  i 
mudra  Abigaila.  Uz  pobožnog  Jozafata,  čija  je  vladavina  bila  blagoslovljena  za  narod, 
pojavljuje  se  i  pobožna  Estera  sa  ne  manjim  blagoslovom  za  bijedni  zaboravljeni  narod.  I 
koliko  sličnih  primjera  iz  Sv.  pisma,  povijesti  Crkve  i  svjetovne  povijesti!  I  na  koncu,  zar  se 
ne  pojavljuje  uz  Krista  Gospodina  i  blažena  Djevica?  I  nisu  li  upravo  zato  ni  na  što  spale 
tolike  protestantske  sekte,  što  su  omalovaživale  Marijinu  ulogu  u  povijesti  Crkve?» 


Predstojnici  jedne  ženske  redovničke  družbe  piše  iz  Krašića  (292): 

«Potpisujem  riječi  kardinala  Faulhabera:  'U  vremenu,  u  kojem  se  siromaštvo  proklinje, 
prostovoljno  siromaštvo  u  redovima  je  blagoslov  i  uzor.  U  vremenu,  u  kojem  je  ćudoredna 
pokvarenost  oborila  sve  ograde  ćudorednog  poretka,  savršena  čistoća  je  blagoslov  i  uzor.  U 
vremenu,  u  kojem  se  uskraćuje  posluh  svim  zakonima,  prostovoljni  posluh  je  blagoslov  i 
uzor'. 

To  je  eto  razlog,  zašto  se  veselim  svakom  napretku  redova  i  kongregacija  i  muških  i  ženskih,  i 
kamo  sreće,  kad  bismo  na  svaku  raspuštenu  dušu  u  ovom  izopačenom  svijetu  mogli 
suprotstaviti  jednu  kreposnu  redovničku  dušu,  da  se  dragom  Bogu  pruži  naknada,  zaustavi 
osvetna  ruka  njegova  i  izlije  blagoslov  njegov  na  ovu  dolinu  suza.  Ali,  kad  je  dobrota  njegova 
tolika,  da  je  i  izopačenoj  Sodomi  i  Gomori  bio  spreman  oprostiti,  ako  se  nađe  barem  deset 
pravednika  u  njoj,  vjerujem,  da  će  mnogo  toga  oprostiti  i  našem  bijednom  narodu,  ako 
procvate  duboki  redovnički  život  u  svim  družbama,  makar  ih  bio  i  mali  broj ! » 

Prigodom  svečanih  zavjeta  jedne  karmelićanke  u  Brezovici,  24.  lipnja  1944,  veli  u  nagovoru: 

«Redovnički  život,  pogotovo  polaganje  vječnih  zavjeta  nije 

(291)  Suc  4,  6-14. 

(292)  Kardinalovo  pismo  iz  Krašića,  7. 1.  1957. 

ništa  drugo  nego  navještaj  rata  do  istrebljenja  jakom  i  moćnom  neprijatelju,  kojega  je  sv.  Ivan 
apostol  okrstio  sa  tri  riječi:  požuda  očiju,  požuda  tijela,  oholost  života. 

Bila  bi  vrlo  naivna  redovnica,  koja  bi  mislila,  da  život  u  redovničkoj  zajednici  može  proći  bez 
križeva,  bez  nevolja,  sličnih  onima,  koje  je  morao  proći  i  David  u  fizičkom  ratu.  Treba  se 
sjetiti,  kako  se  sv.  Bernardo  morao  valjati  po  trnju  uz  strašne  boli,  kad  drugčije  nije  mogao 
obuzdati  životinjsku  pohotu  tijela.  Treba  se  samo  sjetiti  onog  drugog  sveca,  koji  je  u  cičoj 
zimi  znao  zaroniti  u  vodu  probivši  led,  te  stajati  u  ledenoj  vodi,  dok  nije  postao  potpuno 
gospodarom  samoga  sebe.  Ali  koliko  napasti  i  druge  vrsti  znade  sotona  probuditi  unutar 
samostanskih  zidina  i  podvrći  Bogu  posvećene  osobe  svakovrsnim  teškim  kušnjama!...  Želja 
u  karme lu  ne  može  biti  druga  negoli  posvemašnja  pobjeda  nad  sotonom,  nad  tijelom,  nad 
svijetom  i  sretan  povratak  iz  toga  duhovnog  rata  u  vječnu  nebesku  domovinu». 

U  pismu  upravljenu  dvjema  redovnicama  iz  Krašića  piše  (293): 

«Nebo  se  ne  puni  iz  plesnih  dvorana,  raskošnih  kazališta  i  lokala  za  raznovrsna  uživanja,  nego 
iz  bitaka  s  vlastitim  strastima,  s  pokvarenim  svijetom  i  paklom.  A  to  je  smisao  i  vašeg 
redovničkog  života.  Imao  je  pravo  moj  pokojni  učeni  profesor  na  rimskoj  Gregorijani,  o. 
Vermeersch,  kad  je  jednom  u  šali  rekao:  'Kad  se  približava  smrt,  svi  bi  rado  bili  fratri!  No 
onda  je  dakako  kasno». 


No  nadbiskup  je  uvidio  i  to,  da  redovnici  i  redovnice  apostolskim  djelovanjem  izgrađuju  sv. 
Crkvu.  Proučavajući  crkvenu  povijest  uvjerio  se,  kako  su  se  u  raznim  stoljećima  ljudske 
povijesti  dizali  sad  ovi  sad  oni  pogubni  pokreti  protiv  Božje  Crkve,  i  kako  je  Bog  «za  svako 
doba  predvidio  i  lijek,  koji  će  u  stanovitim  prilikama  najbolje  djelovati.  Protiv  duha 
mekoputnosti  i  duha  uživanja,  koji  je  slabio  Crkvu,  podigao  je  sv.  Franju  Asiškoga.  Protiv 
krivovjerja,  koje  se  stalo  širiti  u  južnoj  Francuskoj,  podigao  je  u  13.  stoljeću  sv.  Dominika.  U 
najnovije  doba,  da  spasi  zapuštenu  mladež,  podigao  je  divnog  odgojitelja  sv.  Ivana  Boska.  A 
prije  400  godina,  kad  se  duh  oholosti  i  prkosa  digao  protiv  zakonitog  od  Boga  postavljenog 
auktoriteta,  da  putem  protestantizma  rastoči  i  upropasti  Crkvu  Kristovu,  podigao  je  dobri  Bog 
jednu  duhovnu  organizaciju,  koja  je  pravom  vojnič- 

(293)  Kardinalovo  pismo  iz  Krašića,  22.  V.  1956. 

kom  disciplinom  stala  u  vojni  red  protiv  strašnoga  zla,  što  je  zaprijetilo  Crkvi  Kristovoj.  Bila 
je  to  družba  Isusova,  osnovana  od  sv.  Ignacija  Lojole»  (294). 

Proučavajući  domaću  povijest  uvjerio  se  je,  da  su  crkveni  redovi  vršili  najblagotvorniji  utjecaj 
na  cijeli  narodni  život,  na  njegov  moral,  da  su  oni  najjači  potporanj  za  očuvanje  kršćanskoga 
morala,  za  izgradnju  zdrave  kulture  i  u  našem  narodu,  da  su  oni  slava  naše  Crkve,  koji  rječito 
govore,  daje  ona  djelo  Božje  (295). 

Uviđao  je  nadbiskup  i  veliku  važnost  redovništva  i  za  rješavanje  društvenih  pitanja.  31. 
listopada  1943,  na  blagdan  Krista  Kralja,  pri  zaključku  velike  pokorničke  procesije  priznajući 
potrebu  društvenog  preuređenja  prema  naučavanju  pape  Leona  XIII  i  Pija  XI  rekao  je  (296): 

«To  je  naš  socijalni  program.  On  je  do  savršenstva  dotjeran  u  našim  redovničkim 
zajednicama,  u  kojima  je  moguća  takva  forma  života  samo  zato,  što  mu  je  temelj  Bog,  a  veza 
između  nadređenih  i  podčinjenih  te  jednakih  kršćanska  ljubav  posvećena  na  Kristovu  križu». 


U  nagovoru  prigodom  završetka  pohoda  u  samostanu  uršulinki  u  Varaždinu,  20.  listopada 
1945,  posvetio  je  jednu  točku  temeljnoj  dužnosti  svih  redovnika  težiti  za  savršenstvom.  Među 
ostalim  kaže: 

«Morate  upravo  gladovati  i  žeđati  za  krepošću.  Strastveno  moramo  težiti  za  krepošću.  Kad 
lovac  ne  bi  imao  strasti,  ne  bi  nikada  ništa  ulovio.  Kako  se  vere  po  snijegu  i  blatu  kroz  šikare 
cijeli  dan,  da  ulovi  fazana  ili  srnu!  Što  više  čovjek  teži  za  nečim,  to  više  onda  to  i  cijeni.  Ako 
nema  žive  želje,  upravo  strasti  za  savršenošću,  onda  neće  nikada  biti  solidne  kreposti.  Stoga 
moramo  upravo  strastveno  težiti  da  polučimo  ono,  zašto  smo  došli  u  samostan...  Nije  dosta,  da 
postignete  savršenost  jednog  prosječnog  čovjeka  u  svijetu...  Primili  smo  veće  milosti  od 
svjetovnjaka,  pa  se  traži  od  vas  i  veća  svetost. 


(294)  Nadbiskupova  propovijed  prigodom  400  godišnjice  Dl,  29.  IX.  1940,  u  KL  91  (1940) 
473  si. 

(295)  O  ulozi  redovništva  u  svijetu  i  Hrvatskom  Narodu.  Propovijed,  16  studenoga  1936,  u 
Zlataru  prigodom  70-godišnjice  dolaska  ss.  milosrdnica  u  mjesto,  u  Hrvatska  straža,  17.  XI. 
1936.  -  Proslava  70-godišnjice  dolaska  čč.ss.  milosrdnica  u  Zlatar,  u  KL  67  (1936)  593. 

(296)  Nadbiskupova  propovijed,  31.  X.  1943.  Radi  prilika  nije  bila  objavljena  u  tisku;  u  NAZ, 
prijepis  kod  pisca. 

Silnu  težnju  za  krepošću  treba  imati  i  iz  drugih  razloga.  Prvi  sigurni  znak,  da  ćemo  postići 
život  vječni,  jest  velika  čežnja  za  napretkom.  To  je  ujedno  i  dobar  znak,  da  smo  na  pravom 
putu.  Kad  bismo  to  mogli  svagdje  konstatirati,  brzo  bi  se  izmijenilo  sve  na  svijetu.  Da  svi 
svećenici  i  redovnici  nastoje  oko  toga,  brzo  bi  svijet  bio  obraćen  iz  temelja.  Više  puta  bi 
čovjek  zaplakao,  kad  vidi,  da  se  svećenik  ili  redovnik  zapleo  u  kučine  i  poput  Tiberija  lovi 
muhe  u  zraku,  te  tako  škodi  sebi  i  drugima,  jer  je  nedostojan  svoga  zvanja.  Uvijek  me  se  teško 
doima,  kad  vidim  redovnika,  gdje  lovi  muhe,  mjesto  da  traži  biser». 


Prigodom  ovog  pohoda  nije  pokazivao  samo  veliko  zanimanje  za  sve,  što  se  odnosi  na 
redovnički  život  općenito,  nego  i  očinsku  brigu  za  duhovni  napredak  pojedinih  sestara  te  je 
posvetio  dosta  vremena  za  svaku  pojedinu  redovnicu,  koja  bi  ga  molila  za  koji  savjet  u 
duhovnom  životu  ili  iznijela  koje  pitanje  o  radu.  Tako  je  jednu  sestru,  koja  je  već  htjela  izaći 
na  vrata,  pozvao  natrag  i  rekao  joj  očinskom  dobrotom  jednu  misao  uzetu  iz  Sv.  pisma,  da  joj 
bude  misao  vodilica  kroz  redovnički  život  (297). 

Već  je  njegov  predšasnik  na  zagrebačkoj  nadbiskupskoj  stolici,  Antun  Bauer,  mnogo  radio,  da 
se  u  Zagrebu  i  u  pokrajini  na  raznim  mjestima  nastane  redovnici  i  redovnice,  koji  bi  svojim 
kreposnim  životom  i  apostolskim  djelovanjem  unapređivali  sav  narod  Božji  u  težnji  za 
kršćanskom  savršenošću  i  svetošću  života.  Njegovim  nastojanjem  i  privolom  došli  su  u 
Zagreb  franjevci  knnventualci  na  Sv.  Duh,  trećoreci  na  Ksaver,  dominikanci  u  tzv. 
željezničarsku  koloniju  nedaleko  Maksimira.  Isto  tako  je  smjestio  sestre  karmelićanke  družbe 
Božanskoga  Srca  na  nadbiskupsko  dobro  u  Hrvatski  Leskovac  kraj  Stupnika.  Stigle  su  još  i 
neke  druge  redovničke  družbe. 

Nadbiskup  Stepinac  je  punim  zanosom  svoje  natpastirske  ljubavi  nastavio  i  unaprijedio,  što  je 
njegov  predšasnik  započeo.  Odlučio  je,  da  svaka  zagrebačka  župa  dobije  barem  jedan  muški  i 
jedan  ženski  samostan.  U  svaku  župu  nadbiskupije  kanio  je  dovesti  redovnice  kao  pomoćnice 
svećeniku  u  katekiziranju  mladeži,  vođenju  crkvenog  pjevanja  i  župnikova  kućanstva  (298). 

(297)  Pismo  Marije  Barilović,  predstojnice  samostana,  1.  V.  1970. 

(298)  MARIJA  BEATA  MILAŠIN,  Kardinal  dr.  Alojzije  Stepinac,  Okružnica,  12.  III.  1960. 

3)  -  Stepinac  i  pojedine  redovničke  zajednice 

Kako  je  Stepinac  imao  uzvišene  nazore  o  redovništvu  uopće,  njegov  odnos  prema  pojedinim 
redovničkim  zajednicama  bio  vrlo  ljubazan  i  prijateljski.  Poticao  ih  je  na  duhovni  napredak, 
davao  im  je  svoju  dušu  i  srce  i  poistovjećivao  se  sa  svim,  što  je  u  nadbiskupiji  moglo 
promicati  duh  i  apostolat  Bogu  posvećenih  osoba.  Skromno  i  tiho,  ali  mnogo  je  učinio  ne 
samo  duhovnom  podrškom  svog  auktoriteta,  nego  i  stvarnom  potporom.  Išao  je  za  tim,  da  se 
redovništvo  razvije  što  bujnije  i  da  njegov  apostolat  oko  kršćanske  savršenosti  bude  što 
plodniji. 

U  Zagrebu  predaje  isusovcima  upravu  i  vodstvo  dječačkog  sjemeništa  na  Salati.  Kapucinima 
je  na  istočnom  predgrađu  Zagreba  u  Dubravi  svojim  troškom  izgradio  crkvu  Sv.  Mihaela  i  dao 
im  župu  na  Novu  godinu  1942  (299).  Franjevcima  u  Vrbanićevoj  ulici  predaje  novoosnovanu 
župu  Gospe  Lurdske  g.  1942  (300).  Salezijancima  predaje  upravu  i  odgoj  mladeži  u 
nadbiskupskom  orfanotrofiju  u  Vlaškoj  ulici  kao  i  radničku  mladež  u  predgrađu,  gdje  im  na 
Knežiji  daje  novu  župu  Marije  Pomoćnice,  1 .  ožujka  1937,  i  potiče  ih  na  gradnju  nove  crkve, 
te  im  u  najodsudnijim  časovima  daje  obilnu  pomoć  u  građevnom  materijalu.  Bez  njegova 
zalaganja  i  potpore,  prema  izjavi  samih  salezijanaca,  ona  ne  bi  bila  izgrađena. 

Često  je  zalazio  u  samostane  franjevaca,  dominikanaca  i  isusovaca.  Dominikancima  je  otvorio 
široko  svoje  srce,  čim  je  saznao,  da  im  je  samostan,  22.  veljače  1944,  u  bombardiranju  bio 
porušen.  Bio  je  tada  kod  sestara  karmelićanki  u  Brezovici  kod  stola.  Smjesta  je  ustao  od  stola 
rekavši  (301): 

—  Moram  u  Zagreb  da  vidim  mrtvu  braću  i  pobrinem  se  za  preživjele. 

Uputio  se  na  ruševine,  pod  kojima  je  osmero  braće  bilo  pokopano,  da  blagoslovi  njihova 
tjelesa,  da  posjeti  ranjenike  i  kaže  riječ  utjehe,  vjere  i  sigurnog  saznanja,  da  će  iz  ovih 
ruševina  i  grobnica  ustati  preporođeni,  bolji  i  jači  nego  ikada.  Njihove  redovnike  je  smjestio  u 
svoj  dvor  u  Brezovici,  a  sjemeništarce  i  gimnaziju  raspršenog  sjemeništa  iz  Bola  u  svoje  sje- 

(299)  Schematismus  Fratrum  Minorum  Capuccinornm,  Provincia  Croatia,  1966.  -  Nova  župa 
u  Zagrebu,  u  KL  93  (1942)  36. 

(300)  Nova  župa  Majke  Božje  Lurdske  u  Zagrebu  (Vrbanićeva  ulica),  u  KL  93  (1942)  597. 

(301)  Pismo  s.  Regine  Terezije  Trbljanić,  karmelićanke  iz  Brezovice,  18.  XI.  1971. 


343 


V  -  STEPINAC  -  ZAGREBAČKI  NADBISKUP 


menište  na  Kaptolu.  Osim  toga  im  je  predao  kapelu  Ranjenog  Isusa  na  početku  Ilice  kao  i 
župu  u  Resniku  (302). 

Već  godine  1939  pokrenuo  je  pitanje  dolaska  karmelićana  u  Zagreb.  Dodijelio  im  je  mjesto 
kraj  novog  tramvajskog  spremišta,  gdje  su  oni  nabavili  zemljište  za  izgradnju  samostana  i 
crkve.  Ratne  su  neprilike  omele  taj  pothvat.  Godine  1959  piše  župniku  u  Remetama  o  tome 
izražavajući  namjeru  dati  karmelićanima  župu  u  Remetama,  gdje  je  nekoć  bio  pavlinski 
samostan.  Uviđavni  župnik  Leopold  Rusan  pristaje,  da  karmelićani  dođu  u  Remete  još  za 
njegova  života.  I  doista  stigli  su  onamo,  12.  studenoga  1959. 

U  Zagrebu  je  nadbiskup  mudro  razmjestio  muške  samostane  na  raznim  mjestima  grada,  da 
vjernici  uzmognu  imati  od  njihova  apostolata  što  veću  duhovnu  korist.  Ako  se  sjetimo,  daje  u 
početku  stoljeća  u  Zagrebu  postojao  uz  milosrdnu  braću  samo  jedan  pravi  muški  samostan,  i 
to  franjevački  na  Kaptolu,  a  za  njegova  biskupovanja  je  broj  muških  samostana  narastao  na  13 
sa  pet  redovničkih  župa,  u  kojima  djeluju  oko  120  redovničkih  svećenika,  od  kojih  su 
dvadesetorica  bili  stalni  katehete,  onda  se  može  razabrati,  koliko  je  nadbiskup  pridonio 
razvitku  redovništva  u  samome  gradu. 

No,  on  je  mislio  i  na  pokrajinu.  Tako  povjeri  franjevcima  konventualcima  župu  u  Novom 
Sisku.  Franjevcima  trećorecima  daje  župu  u  Kotarima  kraj  Samobora,  salezijancima  u 
Podsusedu  i  Marijin-dvoru  kraj  Daruvara  (303). 

4)  -  Stepinac  i  ženske  družbe 

Veliki  smisao  i  naklonost  je  nadbiskup  pokazivao  prema  ženskim  redovima  i  družbama, 
znajući  koliko  dobra  one  čine  na  odgojnom  polju  ženske  omladine  kao  i  u  karitativnim 
ustanovama  i  pothvatima. 

Kada  je  Stepinac  kao  netom  zaređeni  nadbiskup-koadjutor  posjetio  najveću  hrvatsku  žensku 
redovničku  družbu,  sestre  milosrdnice,  27.  lipnja  1934,  poglavarica  gaje  pozdravila  riječima: 

« Družba  sv.  Vinka  obraća  se  Vašoj  Preuzvišenosti  vjerom  Petrovom,  pouzdanjem  Pavlovim  i 
osjećajima  Ivanovim  moleći  vas,  da  joj  budete  ocem  i  učiteljem! » 

(302)  Album  1934-1944,  prikazan  Nadbiskupu  od  dominikanskog  o.  provincijala. 

(303)  Nadbiskup  i  crkveni  redovi  u  Zagrebu,  u  KL  95  (1944)  301-305. 


344 

A.  BENIGAR,  ALOJZIJE  STEPINAC 

Od  toga  dana  nema  istaknutijeg  dogođaja  u  toj  velikoj  i  jakoj  družbi,  a  da  nadbiskup  Stepinac 
ne  bi  u  tome  sudjelovao  svojom  prisutnošću,  blagoslovom  i  pobudnim  riječima.  Prema 
sestrama  milosrdnicama  se  doista  pokazao  kao  pravi  otac  i  učitelj.  U  časovima,  kad  je  bio 
ugrožen  opstanak  njihove  velike  bolnice  u  Vinogradskoj  cesti  u  Zagrebu,  on  se  odlučno 
zauzeo,  da  se  to  ne  bi  dogodilo.  Pritekao  im  je  u  pomoć  stvorivši  preduvjete,  da  se  izgrade 
novi  odjeljci  i  obnovi  cijela  bolnica. 


Blagoslivlje  temeljni  kamen  nove  zgrade  njihove  ženske  realne  gimnazije,  27.  rujna  1937 

(304).  Za  vrijeme  gradnje  trajno  se  zanimao,  kako  radovi  napreduju.  Pošto  je  bila  izgrađena 
on  je,  25.  studenoga  1939,  blagoslovio  novu  zgradu  i  izrekao  važan  govor,  koji  je  počeo 
riječima  sv.  Pavla  (305):  «Odgojitelj  za  Krista». 

«Te  riječi  sv.  Pavla  —  veli  on  —  koje  znače  cijeli  jedan  program,  napisao  bih  zlatnim  slovima 
na  vrata  sviju  škola  diljem  naše  domovine  gdje  god  ima  katolika  i  Hrvata.  Te  riječi  kratko  i 
jezgrovito  izriču  neotuđivo  pravo  i  svetu  dužnost,  najrealniji,  jedini  realan  cilj  i  najuzvišeniji 
zadatak  škola,  tih  sjemeništa,  u  kojima  dozrijeva  mezimče  naroda  —  njegova  mladež,  njegova 
budućnost. 

Za  Krista!  Da,  naše  škole  imaju  neotuđivo  pravo  i  svetu  dužnost,  da  im  Krist  bude  temelj  i 
vrhunac,  sublimitas  et  profundum.  I  nemoguće  je  ignorirati  Krista  (306),  jer  'nema  drugog 
imena  pod  nebom  danog  ljudima,  u  kojem  bismo  se  mogli  spasiti'». 

Pošto  je  izložio  pravo  i  dužnost  Crkve  obzirom  na  odgoj  mladeži,  upravio  je  roditeljima  poziv 
da  surađuju,  a  učenicama  pobudu,  da  traže  Krista  u  nauci,  završava  riječima: 

«Da  završim  kako  sam  počeo:  Krist  je  naša  mudrost  od  Boga  i  pravda  i  posvećenje  i  otkup, 
ugaoni  kamen,  te  stoga  nitko  ne  može  postaviti  drugog  temelja,  osim  onoga,  koji  je 
postavljen,  a  taj  je  Isus  Krist  (307).  I  stoga  poradimo  s  Crkvom  svi:  i  državna  vlast,  i  roditelji, 
i  učitelji,  i  školska  mladež,  kako  bi  škola,  koju  danas  ovako  svečano  otvaramo,  a  s  njom  i  sve 
druge 

(304)  Blagoslov  temeljnog  kamena  nove  zgrade  ženske  realne  gimnazije  ss.  milosrdnica,  u  KL 
88  (1937)481. 

(305)  Gal  3,  24.  Izvještaj  ženske  realne  gimnazije  s  klasičnim  odjeljenjima  ss.  milosrdnica  za 
šk.  godinu  1939-1940,  str.  41  si. 

(306)  Dj  4,  12. 

(307)  1  Kor  1,30;  3,  11;  Ef  2,  20. 

škole  diljem  naše  domovine  uvijek  bile  i  ostale  'odgojitelj  za  Krista'». 

Svečane  javne  priredbe  u  novom  zavodu  nadbiskup  je  redovito  počastio  svojom  prisutnošću. 
Bio  je  kod  tih  đačkih  svečanosti  tako  prirodan,  tako  bliz  duhu  bezbrižne  mladeži,  kao  da  se 
sam  prenio  u  doba  svoga  đakovanja  i  kao  da  ga  nije  tištala  nikakva  briga  velike  nadbiskupije 
Za  mnogobrojno  nastavničko  osoblje,  a  u  svrhu,  da  bi  redovnice  nastavnice  stekle  što 
potpuniju  vjersku  naobrazbu,  nadbiskup  je  upriličio  posebne  tečajeve,  u  kojima  su  predavali 
profesori  bogoslovnog  fakulteta. 


U  svojoj  natpastirskoj  ljubavi  našao  je  vremena  da  im  od  g.  1944  svaki  mjesec  u  kući  matici 
održi  duhovnu  pouku,  pri  čem  bi  se  sakupile  i  sestre  iz  ostalih  zagrebačkih  njihovih  kuća.  U 
tim  je  nagovorima  poticao  i  oduševljavao  na  kršćansku  savršenost.  Sestre  su  te  nagovore 
tiskale  u  Vjesniku  družbe  ss.  milosrdnica.  Te  dragocjene  pouke  im  je  držao  dokle  god  je  bio 
na  slobodi. 

Kada  se  jasno  vidjelo,  da  rat  ide  kraju  i  da  će  pobijediti  saveznici,  rasposlao  je,  12.  siječnja 
1945,  svim  ženskim  redovničkim  družbama  okružnicu  povjerljiva  sadržaja,  upozoravajući 
poglavarice  da  prirede  za  sestre  građansko  odijelo  i  da  ih  u  tom  odijelu  dadu  slikati  za 
iskaznice,  koje  će  im  izdati  civilne  vlasti.  Dopustio  im  je  da  se  u  slučaju  potrebe  sklone  kod 
svojih  roditelja  i  rodbine,  ako  naime  prilike  ne  bi  dopustile  da  provode  zajednički  život.  Dao 
im  je  upute,  kako  da  čuvaju  svoje  sv.  zvanje,  obdržavaju  redovničke  zavjete,  zadrže  uvijek  i 
svagdje  svoju  redovničku  ozbiljnost.  Napose  im  je  stavio  na  srce  da  čuvaju  sv.  čistoću  i  da 
mole  za  sv.  ustrajnost  (308). 


Dominikanke  sv.  Anđela  Čuvara  duguju  očinskom  nadbiskupovu  zauzimanju,  što  je  povoljno 
riješio  pitanje  gradilišta  u  Trnju,  da  su  mogle  sagraditi  svoj  prvi  samostan  u  Zagrebu,  komu  je 
on  dao  ime  BI.  Ozane  Kotorske.  On  ih  je  smjestio  i  u  pokrajinu:  u  Biškupcu,  Sisku,  Virju  i 
Kostelu. 


Iz  Splita  je  doveo  službenice  milosrđa  te  ih  je  smjestio  u  zapadnom  zagrebačkom  predgrađu  u 
Kustošiji  i  obilnim  novčanim  darom  omogućio  im  izgraditi  kapelu,  u  kojoj  je  stanovništvo 
onoga  kraja  dobilo  i  svoju  župu. 

(308)  Kardinal  Stepinac  i  hrvatske  milosrdnice.  Referat  natipkan  pisaćim  strojem  u  posjedu 
pisca. 

Nadbiskupova  darežljiva  ruka  je  pružila  obilnu  tvarnu  pomoć  i  sestrama  klanjateljicama  Krvi 
Kristove  na  Miramarskoj  cesti  i  Družbi  kćeri  milosrđa,  koje  su  došle  iz  Blata  na  Korčuli. 


Svojski  se  i  uspješno  zauzeo  za  družbu  siromašnih  učiteljica  naše  Gospe,  da  su  mogle  razviti 
svoj  neumorni  rad  na  polju  školstva  u  Zagrebu  kao  i  u  pokrajini. 


Brižno  je  pratio  život  i  rad  sestara  uršulinki  u  Varaždinu.  Zauzeo  se,  da  dobiju  gimnaziju  s 
pravom  javnosti  s  osam  razreda,  u  kojoj  bi  se  školovale  samo  one  učenice,  koje  žele  biti 
duboko  vjerski  odgojene  i  koje  se  zato  samostalno  odlučuju  za  ovu  školu,  premda  bi  imale 


prilike,  da  se  s  manje  tvarnih  žrtava  upišu  u  koju  državnu  gimnaziju.  On  ih  je  znao  i  iznenada 
posjetiti  i  održati  im  duhovni  nagovor.  U  nezaboravnoj  uspomeni  je  uršulinkama  ostao 
službeni  pohod,  koji  je  obavio  od  17.  do  20.  listopada  1945.  Tom  je  zgodom  održao  dva 
prigodna  nagovora  o  redovničkom  staležu  (309). 

Kada  je  g.  1949  đakovački  biskup  pozvao  uršulinke,  da  osnuju  samostan  u  Slavonskom  Brodu 
i  da  djeluju  kao  katehistice  u  župnom  apostolatu,  vrhovna  poglavarica  u  Rimu  nije  htjela  na  to 
pristati,  dokazujući  kako  njihov  red  nije  ustanovljen  za  vanjski  apostolat  i  kako  u  Varaždinu 
žive  već  200  godina  u  strogoj  klauzuri  i  vrše  apostolat  samo  unutar  vlastitog  samostana. 
Dopisivanje  i  planiranje  u  vezi  s  osnutkom  te  redovničke  kuće  trajalo  je  sve  do  g.  1956,  kada 
se  kardinal  Stepinac  odlučno  zauzeo  kod  vrhovne  uprave  u  Rimu  za  taj  pothvat.  Gotovo 
proročkim  duhom  je  isticao,  daje  to  u  Božjoj  providnosti  i  da  to  treba  na  svaki  način  ostvariti. 
Zajamčio  je,  da  će  to  djelo  biti  blagoslovljeno  i  donijeti  plodove  širom  naše  domovine,  jer  će 
za  tim  osnutkom  sigurno  slijediti  i  druge  ustanove.  Tom  odlučnom  zauzimanju  popustila  je 
vrhovna  poglavarica  u  Rimu  i  naum  je  bio  ostvaren  8.  siječnja  1957.  Što  je  kardinal  predviđao 
i  tvrdio,  ostvarilo  se,  jer  se  upravo  taj  apostolat  snažno  razvio,  usprkos  mnogim  i  velikim 
patnjama.  I  doista,  iza  toga  su  se  uršulinke  počele  razgranjivati  i  dobile  su  pozive  da  pođu  i  na 
druga  mjesta  (310). 

(309)  MARIJA  VIANEYA  BARILOVIĆ,  Sveti  Kardinal  i  Uršulinke  u  Varaždinu,  1.  VI. 

1970.  Iz  kronike  uršulinskog  samostana  u  Varaždinu.  Referat  natipkan  pisaćim  strojem  u 
posjedu  pisca. 

(310)  S.  MARGARITA  LABRTIC,  OSU,  Uzoriti  kardinal  Stepinac  i  fundacija  uršulinskog 
samostana  u  SI.  Brodu.  Referat  natipkan  pisaćim  strojem  u  posjedu  pisca. 

U  svojim  nagovorima  je  nadbiskup  gorljivo  oduševljavao  redovnice  za  čisti  djevičanski  život 
(311). 

«Život  djevičanskih  duša  izaziva  udivljenje  i  radost  ne  samo  na  nebu  nego  i  na  zemlji,  pa  čak 
i  kod  onih,  koji  su  se  daleko  udaljili  od  živoga  i  pravoga  Boga...  Kako  se  ne  bismo  radovali 
životu  prema  evanđeoskim  savjetima,  kad  se  po  njima  izabrane  duše  kao  anđeli  Božji  po 
Jakovljevim  ljestvama  penju  na  nebo!» 

Upućivao  je  redovnice  da  drže  pred  očima  cilj  redovničkog  života:  posljednji  cilj,  slavu  presv. 
Trojstva,  u  kojoj  će  biti  i  same  proslavljene;  a  neposredni,  oblikovati  se  u  Krista  vježbanjem 
sviju  kreposti  (312). 


Vrlo  prikladno  govori  redovnicama  o  smislu  pogrješaka  (313): 

«Ondje,  gdje  se  gradi  kuća,  veli  jednom  zgodom,  ima  i  prašine,  pa  makar  se  baš  gradila  i 
crkva.  I  ovdje,  gdje  se  počinje  graditi  nova  kuća  kreposti  jedne  duše,  bit  će  sigurno  i 


pogrješaka.  Ali  to  ne  smije  biti  razlogom,  da  se  sustane,  jer  nema  na  zemlji  tako  siromašna 
čovjeka,  da  ne  bi  mogao  steći  solidne  kreposti,  ako  je  u  njega  samo  dobra  volja!» 


Redovnicima  i  redovnicama  stavlja  nadbiskup  na  srce  duh  vlastite  redovničke  ustanove  (314): 
«Zgrade  ne  čine  družbu,  nego  duh»  —  piše  u  jednom  pismu  jednoj  samostanskoj  poglavarici. 
Franjevačkom  provincijalu  piše  (315):  «Duh  sv.  Franje  u  stanju  je,  da  se  odupre  i  ovakvu  zlu, 
kakvo  danas  proživljavamo,  jer  je  sav  utemeljen  u  Kristu  Gospodinu,  pa  vam  želim  puninu 
duha  vašega  sv.  utemeljitelja  u  nastajućoj  godini».  Jednom  franjevcu  piše  (316):  «Vama  je  sv. 
otac  Franjo  ostavio  najbogatiju  baštinu  sv.  siromaštva,  i  ja  vam  želim  samo  jedno:  duh  sv. 
Franje  Asiškog,  koji  je  danas  poželjan  više  nego  ikada  i  potreban  više  nego  ikada».  U 
pismima  i  nagovorima  redovnicama  potiče  Bogu  posvećene  osobe,  da  visoko  cijene  sv.  zvanje 
i  da  se  mole  za  sv.  ustrajnost  (317).  U 

(311)  Nadbiskupov  govor  prigodom  redovničkog  oblačenja  u  karmelu  Brezovica,  2 1 .  VI. 

1940. 

(312)  Nadbiskupov  govor  prigodom  zavjetovanja  jedne  karmelićanke  u  karmelu  Brezovica,  8. 
V.  1941. 

(313)  Nadbiskupov  govor  prigodom  oblačenja  u  karmelu  Brezovica,  21.  VI.  1944. 

(314)  Krašić,  7.  IV.  1955. 

(315)  Krašić,  bez  datuma,  u  posjedu  pisca. 

(316)  Krašić,  17.  XII.  1954. 

(317)  Krašić,  4.  VII.  195...  (?);  1.  IV.  1959.  -  Nadbiskupov  govor  prigodom  oblačenja  u 
karmelu  Brezovica,  21.  VI.  1940. 

patnjama  i  progonima  bodri  neprestano  na  neograničeno  pouzdanje  u  Boga  kao  i  na  ljubav 
prema  progoniteljima  (318). 

U  jednom  nagovoru  redovnicama  veli  (319): 

«Ja  bih  želio  samo  naglasiti,  da  pazite  na  bitno,  a  to  je  duh!  Duh  je,  koji  oživljuje!  Ne  dajte,  da 
duh  svijeta  prodre  u  redovničke  zajednice.  Ne  kažem,  da  morate  izaći  iz  svijeta!  To  i  Spasitelj 
potvrđuje,  kad  moli  milost  apostolima:  'Ne  molim,  da  ih  uzmeš  od  svijeta,  nego  da  ih  sačuvaš 
od  zla.  U  svijetu,  dakle,  jesu,  ali  nisu  od  svijeta,  kao  što  nisam  ni  ja  od  svijeta',  veli  Spasitelj)). 


Jedna  poglavarica,  koja  se  u  svojim  teškim  nezgodama  obraćala  na  nadbiskupa,  tvrdi,  da  im  je 
on  u  njihovim  poteškoćama  uvijek  i  spremno  dao  odgovore,  koji  su  se  kasnije  pokazali  kao 
najbolji  (320). 

Da  se  steče  pravi  redovnički  duh  neke  družbe,  smatrao  je  potrebnim  i  nužnim  da  bi  se 
produžilo  vrijeme  kušnje  u  novicijatu.  U  tome  smislu  piše  iz  Krašića,  22.  lipnja  1953, 
predstojnici  karmelićanka  od  Presv.  Srca  Isusova: 

«Mislim,  da  ne  biste  ništa  izgubili,  a  mnogo  biste  dobili,  kad  biste  novicijat  produljili  na  dvije 
godine.  Sva  je,  naime,  snaga  pojedine  redovničke  družbe  u  snazi  duha,  koji  ju  prožimlje,  a  taj 
se  ne  stiče  ujedan  dan  ili  jednu  godinu,  nego  je  to  borba  čitavog  života  njezinih  članova.  Zato 
je  i  uputno,  da  priprava  bude  što  dulja,  da  se  osigura  kasniji  rad  u  pojedinim  dušama,  koje  bi 
mogle  klonuti,  ako  nemaju  solidne  priprave». 

Bolno  je  bio  dirnut,  kad  je  saznao,  da  su  neki  mladi  svećenici  prigodom  jedne  mlade  mise 
stavljali  nerazborite  prigovore  redovnicima.  Osvrće  se  na  to  u  pismu  upravljenom  redovniku 
zlatomisniku  te  veli,  da  su  ti  svećenici  zaboravili,  da  «zelus  imprudens  plus  officit  quam 
proficit  —  nerazborita  revnost  više  škodi  negoli  koristi»,  i  da  danas  više  nego  ikada  mora  biti 
geslo  svim  svećenicima,  bili  oni  redovnici  ili  svjetovni  svećenici:  «Getrennt  marschieren, 
vereint  schlagen»  —  Rastavljeno  hoditi,  ali  zajednički  udarati  po  sotoni  i  njegovu  kraljevstvu, 
kako  bi  se  uspostavilo  kraljevstvo  Kristovo,  kraljevstvo  istine,  kraljevstvo  svetosti  i  milosti, 
kraljevstvo  pravednosti,  ljubavi  i  mira  (321). 

Naprotiv,  veoma  se  radovao,  kad  je  saznao,  da  u  jednom 

(318)  Krašić,  20.  VII.  1934;  15.  VIII.  1954;  4.  I.  1955;  18.  VIII.  1955;  18.  VIII.  1954;  17.  VI. 
1959. 

(319)  MARIJA  BEATA  MILAŠIN,  Kardinal  dr.  Alojzije  Stepinac,  Okružnica,  12.  III.  1960. 

(320)  Pismo,  bez  datuma,  u  posjedu  pisca. 

(321)  Krašić,  28.  VII.  1957. 

kraju  nadbiskupije  vlada  između  svjetovnog  i  redovničkog  klera  sloga  i  suradnja  (322): 
«Neobično  mije  drago  čuti  o  lijepom  skladu  između  vas  i  tamošnjeg  svećenstva,  piše  jednom 
redovniku.  To  je  duh  Božji.  Ubi  caritas  et  amor,  Deus  ibi  est  —  gdje  je  ljubav  i  sloga,  ondje  je 
Bog.  Tako  odgajajte  svoje  novake,  da  budu  pravi  sinovi  sv.  Franje  Asiškoga.  Regnum  Christi 
est  regnum  caritatis  —  kraljevstvo  Kristovo  je  kraljevstvo  ljubavi.  Regnum  divisum  est 
regnum  diaboli  —  kraljevstvo  podijeljeno  kraljevstvo  je  sotone.  Unašajte  uvijek  vedri 
optimizam  u  duše  svojih  novaka». 


5)  -  Stepinac  i  hrvatske  kannelićanke 


Dr.  Hren  je  pratio  jednom  zgodom  nadbiskupa,  još  kao  mladog  koadjutora,  na  odmor  u  Sv. 
Križ  pod  Golicom  u  Sloveniji.  Tom  je  zgodom  upoznao  u  njemu  duboko  pobožnu  dušu,  muža 
molitve,  razmatranja  i  požrtvovnosti,  koji  zaboravlja  samoga  sebe  i  svoje  vlastite  potrebe,  a 
upravlja  sve  svoje  misli,  osjećaje  i  nakane  na  slavu  Božju  i  dobro  neumrlih  duša.  Baveći  se 
nadbiskup  tim  mislima,  otkrio  je  dr.  Hrenu  nacrt  svog  biskupskog  rada.  Među  ostalim 
stvarima  reče  mu  (323): 

—  Čim  uzmem  u  ruke  upravu  cijele  nadbiskupije,  želim  osnovati  kod  nas  jedan 
kontempladvan  red. 

Misli  su  mu  se  zanosile  na  red  sv.  Klare,  koji  je  nekada  na  Gričkim  Goricama  u  Zagrebu  imao 
svoj  samostan,  a  danas  ga  još  ima  u  Splitu.  U  razgovoru  spomene  mu  dr.  Hren,  da  imade  u 
Austriji  četiri  Hrvatice  karmelićanke.  Čuvši  to,  srce  mu  je  zaigralo  i  reče: 

—  Ja  ću  ih  ovamo  pozvati.  Ako  pak  Hitler  progna  još  koju,  ja  ću  ih  sve  rado  uzeti. 
Formalnosti  sa  Sv.  stolicom  ću  urediti,  da  se  mogu  k  nama  premjestiti.  Dat  ću  im  dvorac  u 
Brezovici,  dok  se  ne  izgradi  za  njih  poseban  samostan». 

Ta  je  vijest  utjecala,  da  se  odlučio  za  karmel.  Karmelićanke  vrše  uzvišeni  apostolat 
zamjenične  zadovoljštine.  Iako  žive  daleko  od  svijeta,  unutar  svoje  klauzure,  molitvom, 
kontemplacijom,  odricanjem,  pokorom  i  žrtvama  sudjeljuju  i  te  kako  u  sudbini  i  razvoju 
dogođaja.  Svaki  karmel  predstavlja  novu  Kristovu  tvrđavu,  zamak  i  sklonište  Bogu 
posvećenih  djevica  pred  nasrtajima  sotone;  predstavlja  jednu  oazu  u  pustinji  ovoga  svijeta, 
koji  se  otuđio 

(322) Krašić,  21.  VIII.  1958. 

(323)  HREN  10. 

od  Boga,  ah  i  gromobran,  kako  je  nadbiskup  češće  kazivao,  koji  odvodi  munje  Božjega 
gnjeva  od  ljudi  grijehom  okaljanih.  Samoća,  siromaštvo,  požrtvovnost  i  posluh  jesu  oznake 
karmela.  Možda  je  na  tu  odluku  utjecala  i  okolnost,  što  je  sv.  Terezija  od  Maloga  Isusa,  pred 
nekoliko  godina  bila  proglašena  svetom,  i  svojim  vlastitim  životopisom,  u  kojem  opisuje  put 
duhovnog  djetinjstva,  upravo  osvježila  cijelu  katoličku  Crkvu. 

Kasnije  je  nadbiskup  obrazložio  svoj  naum,  da  ustanovi  jedan  kontemplativni  red  u 
nadbiskupiji.  Rekao  je,  daje  to  učinio  s  namjerom,  da  bi  se  u  karmelu  kao  u  oazi  molitve  i 
žrtve  produžila  njegova  molitva  za  kler  njegove  nadbiskupije,  kad  on  na  ovoj  zemlji  ne  bude 
više  mogao  moliti  za  njega.  Iz  toga  se  vidi,  da  ga  je  na  tu  odluku  potakla  njegova  vjera  u 
nadnaravnu  povezanost  svih  udova  mističnog  tijela  Kristova  i  u  veliku  uspješnost  nutarnjeg 
života  skromnih  duša,  koje  nitko  i  ne  poznaje,  a  koje  su  se  svojom  molitvom,  pokorom  i 
odricanjem  pripravile  za  sjedinjenje  s  Bogom  i  time  privlače  blagoslov  Božji  na  svoj  narod, 
domovinu,  a  napose  na  svećenstvo. 


U  travnju  g.  1939  zbog  Hitlerova  progona  crkvenih  redova  vratila  se  sestra  Marija  Josipa, 
karmelićanka,  iz  Mayerlinga  u  domovinu  (324).  Ona  se  javila  nadbiskupu,  koji  zapita  dr. 
Hrena: 

—  A  što  ćemo  s  tom  malom  karmelićankom?  —  Bila  je  naime  sitna  i  niska  stasa.  —  Eh! 
morat  ćemo  osnovati  karmel. 

Dr.  Hren,  koji  je  poznavao  karmel  u  Innsbrucku,  postigao  je  posredovanjem  karmelićanskog 
provincijala  u  Beču,  da  se  iste  godine,  21.  svibnja,  vratila  u  domovinu  još  jedna  karmelićanka, 
sestra  Regina  Terezija  Trbljanić. 

Već  24.  svibnja  su  u  2  s.  poslije  podne  obadvije  sestre  otišle  u  Brezovicu.  U  3  s.  stigao  je  i 
nadbiskup  u  pratnji  dr.  Hrena  i  upravitelja  nadbiskupskih  dobara  Stjepana  Mikulčeka.  Zajedno 
su  pregledali  dvor.  Kad  je  sestra  Regina  Terezija  kazala,  da  dvor  nije  podesan  za  pregradnju  u 
karmel,  nadbiskup  reče: 

—  Pa  dobro!  Onda  ćemo  graditi  karmel. 

Sestre  ostavi  u  dvorcu.  One  su  odmah  počele  redoviti  samostanski  život,  iako  su  bile  samo 
dvije.  Prije  odlaska  im  nadbiskup  reče: 

—  Kad  zatvorim  klauzuru  karmela,  bit  će  za  mene  najsretniji  dan.  Ali  hoću  uzoran  karmel  ili 
nikakav! 

(324)  Pisma  č.m.  Regine  Terezije  Trbljanić:  24.  IX.  1969;  3.  IV.  1970;  9.  X.  1970;  15.  II. 

1971;  15.  VI.  1971. 

Započelo  se  privremenim  preuređajem  dvorca  za  karmel.  Dvorane  su  bile  daskama 
pregrađene  i  tako  uređene,  da  svaka  redovnica  može  imati  svoju  ćeliju.  Nadbiskup  se  češće, 
gdjekad  i  svaki  drugi  dan,  svraćao  u  brezovički  dvor  i  pratio  sa  očinskim  zanimanjem 
preuređivanje.  Zanimao  se  za  život  redovnica  i  vrlo  se  radovao,  kad  su  mu  govorile  o 
nutarnjoj  molitvi  i  načinu,  kako  je  obavljaju.  Subotom  je  pred  izloženim  Svetotajstvom  molio 
s  njima  cijelu  sv.  krunicu  od  petnaest  otaj stava  i  održao  kratak  blagoslov. 

Na  sam  Badnjak  g.  1939  s  dozvolom  Sv.  stolice  kanonski  je  ustanovio  karmel  u  dvorcu,  tiho, 
bez  buke,  jednostavno,  i  zatvorio  privremenu  klauzuru.  Kako  se  upravo  spremala  proslava 
1300  godišnjice  prvih  veza  Hrvata  sa  Sv.  stolicom,  ova  je  ustanova  na  poseban  način  ušla  u 
okvir  te  proslave  i  duhovne  obnove  Hrvatskog  Naroda. 

U  proljeće  je,  g.  1941,  bio  postavljen  u  odsustvu  nadbiskupovu,  kamen  temeljac  za  novi 
karmel.  Kad  su  zidine  dostigle  visinu  od  5  m.  sam  je  nadbiskup  stavio  u  limene  kutije,  u  jednu 
karmelski  škapular,  a  u  drugu  sliku  sv.  Josipa,  i  dao  ih  uzidati  u  zidove,  jednu  prema  istoku,  a 
drugu  prema  sjeverozapadu.  Počelo  se  s  gradnjom  u  najteža  vremena.  Nadbiskup  je  često 
dolazio  na  gradilište  i  nadzirao  poslove. 


Od  arhitekta  je  tražio,  da  sve  bude  izvedeno  prema  propisima  karmelskog  reda.  I  to  je  uspjelo. 
Pa  kada  je  kasnije  stigao  o.  general  karmelićana  i  pregledao  samostan,  izjavio  je  s  velikim 
zadovoljstvom,  daje  izgrađen  uzoran  karmel.  Nadbiskup  je  i  s  radnicima  očinski  razgovarao. 
Sam  je  pomagao  sabirati  najpodesnije  kamenčiće  šljunka,  koji  se  dovozio,  da  se  ugradi  u  pod 
crkvice.  Znao  je  stajati  na  gradilištu  cijele  satove,  čak  i  po  snijegu. 

Kad  su  se  stavljale  cigle  u  temelje,  blagoslivljao  je  upravo  svaku  ciglu.  Nakon  pregledavanja 
poslova  pošao  bi  redovnicama  i  pričao  im  o  napretku  gradnje.  Takvom  im  je  zgodom  znao 
izložiti  i  preporučiti  u  molitve  velike  potrebe  sv.  Crkve.  S  dubokim  osvjedočenjem  je  govorio 
o  uspješnosti  molitve.  Opetovao  bi  im  riječi  sv.  Terezije  Avilske:  «Molitva  su  otvorena  vrata, 
na  koja  Bog  dijeli  svoje  milosti.  Ako  zatvorimo  ova  vrata,  kuda  će  Bog  dijeliti  milosti?» 


Dok  je  samostan  karmelićanka  građen,  prolazile  su  vojske  preko  Brezovice  i  gruvali  topovi. 
Jedna  granata  jednoć  probije 

ogradni  zid,  no  zid  nije  pao.  Iako  je  bio  rat,  ipak  nijedan  vojnik  nije  prodro  u  klauzuru  (325). 


Premda  je  cijeli  pothvat  oko  karmela  bio  dosta  nepoznat,  našlo  se  ipak  velikodušnih  ljudi,  koji 
su  počeli  doprinositi  dobrovoljne  priloge  za  izgradnju  ovog  samostana.  Uslijed  ratnih 
neprilika  sredstva  za  izgradnju  počela  su  manjkati.  Morala  se  i  gradnja  privremeno  obustaviti. 
No  sada  sam  Bog  priskoči  u  pomoć.  Nekog  dana  dođe  k  nadbiskupu  već  stariji  svećenik  Mijo 
Pavlić  iz  vrlo  bogate  obitelji.  U  Zagrebu  je  posjedovao  nekoliko  kuća  u  Nikolićevoj  ulici.  Sva 
mu  je  rodbina  izumrla.  Bio  je  sam.  Došao  je  k  nadbiskupu,  da  ga  upita,  što  da  uradi  sa  svojim 
imanjem?  Kanio  gaje  pokloniti  pjevačkom  društvu  «Lisinski»,  čiji  je  bio  član.  Nadbiskup  je 
odmah  razabrao,  da  u  tom  slučaju  Božja  providnost  dolazi  u  pomoć  karmelu,  pa  mu  odgovori: 

—  Ja  ću  ti  naći  drugog  «Lisinskog»,  koji  će  ti  pjevati  nakon  tvoje  smrti  i  moliti  za  te  pred 
licem  Svevišnjega. 

—  Tko  bi  to  bio,  Preuzvišeni? 

—  To  je  karmel  u  Brezovici.  Počeli  smo  s  gradnjom,  a  ponestalo  je  sredstava,  da  se  nastavi 
gradnja. 

Nadbiskup  na  to  povede  sa  sobom  Pavlića  u  Brezovicu,  da  si  saam  razgleda  karmel. 
Razgledavši  sve,  Pavliću  se  vanredno  svidjelo  poduzeće.  Svidio  mu  se  način  života 
karmelićanka  i  što  je  našao  nekoga,  koji  će  za  nj  moliti  nakon  smrti,  te  darova  svoje  veliko 
imanje  karmelu.  Gradnja  se  mogla  odmah  nastaviti.  Kratko  vrijeme  nakon  toga  Pavlić  je  imao 
zlatnu  sv.  misu,  koju  je  htio  odslužiti  upravo  u  karmelu.  Ne  dugo  nakon  zlatne  mise  preselio 
se  u  vječnost  (326). 


Kada  je  gradnja  karmela  bila  dogotovljena,  nadbiskup  gaje,  14.  travnja  1944,  osobno 
blagoslovio  i  na  privremenom  oltaru  prinio  svetu  misu  Gospe  od  Karmela:  «Gaudens 
gaudebo».  Osam  dana  nakon  toga  blagoslova  ustanovio  je  klauzuru,  označivši  joj  granice. 
Tom  je  zgodom  izjavio,  da  mu  je  to  bio  najsretniji  dan  u  životu.  Izjavio  je  i  to,  da  za  njega 
govore,  da  mu  je  životno  djelo  bilo  osnivanje  novih  župa,  no  njegovo  životno  djelo  daje 
karmel. 

U  teškim  vremenima  se  nadbiskup,  čovjek  molitve,  duboko  osvjedočen,  da  se  molitvom  stječe 
Božja  milost,  povlačio  od  vre- 

(325)  VD  IV  183. 

(326)  Prvi  hrvatski  Karmel ,  u  KL  91  (1940)  149  si.  -  Pismo  č.m.  Regine  Terezije  Trbljanić, 

15.  VI.  1971.  -  DON  CARLOS,  Mihovil  Pavlić  zlatomisnik,  u  KL  96  (1945)  21. 

mena  do  vremena  u  karmel,  osobito  prije  važnih  odluka  i  nastupa,  da  mu  se  u  molitvi  i 
sabranosti  duša  otvori  Božjem  svjetlu.  Dolazio  je  redovito  u  karmel  i  prigodom  oblačenja 
kandidatica  i  zavjetovanja  sestara. 

Kad  je  jednoć  saznao,  da  je  u  Brezovici  nastao  velik  požar,  a  vatrogasci  su  pronijeli  vijest,  da 
karmel  gori,  pohrlio  je  odmah  na  lice  mjesta.  Pa  kad  je  vidio,  da  se  radi  o  požaru 
nadbiskupskih  sjenika,  rekao  je  olakšan: 

—  Iako  je  šteta  velika,  no  to  je  samo  materijalna  šteta.  Zahvaljujem  Bogu,  daje  poštedio 
karmel. 

U  crkvici  karmela  sije  dao  prirediti  i  grobnicu  s  nakanom,  da  bude  ondje  pokopan.  Dao  sije 
prigodom  jednog  rimskog  putovanja  prirediti  i  pogrebno  ruho  pohranivši  ga  u  karme lu  na 
čuvanje,  da  ga  izruče  u  slučaju  njegove  smrti. 

Poklonio  je  karmelu  i  posebnu  sliku,  na  kojoj  je  vlastoručno  napisao: 


«Onima,  koje  su  osnovale  hrvatski  karmel,  današnji  pastir  nadbiskupije  zagrebačke  dovikuje: 
Učinite  što  možete  milošću  Božjom,  da  se  Hrvatski  Narod  potpuno  preporodi  u  Kristu,  i  da 
sve  bude  prožeto  duhom  Božjim,  i  pastiri  i  stado!  Za  današnjeg  živog  pastira,  vi,  koje  ste  žive, 
molite,  da  vjerno  ispuni  svoju  dužnost!  A  kad  zaklopi  oči,  one,  koje  budu  žive,  da  se  mole  za 
pokoj  njegove  duše,  da  se  smiri  kod  onoga,  kojega  jedino  traži,  vječnog  i  dobroga  Boga. 

Zagreb  5.  rujna  1939. 


Alojzije,  nadbiskup». 


Nadbiskup  je  kanio  osnovati  još  tri  druga  karmela  na  raznim  mjestima  nadbiskupije,  da  budu 
kao  Kristove  tvrđave,  koje  će  štititi  nadbiskupiju  duhovnim  oružjem  molitve,  odricanja  i  žrtve 
u  duhovnim  bitkama  (327). 

(327)  VD  IV  106;  V  2. 

VI 

U  VRTLOGU  RATNIH  DOGAĐAJA 

1.  -  POLITIČKI  PREVRATI 

Kako  je  natpastirsko  djelovanje  nadbiskupa  Stepinca  sada  ušlo  u  okvir  teških  i  naglih 
političkih  prevrata  i  zbivanja,  pokušat  ćemo  ih  ukratko  prikazati  prema  podacima,  koji  nam 
stoje  na  raspolaganju,  da  se  laglje  i  ispravnije  uzmogne  shvatiti  i  ocijeniti  njegovo  držanje  i 
djelovanje  u  tom  razdoblju  (1). 

1)  -  Dr.  Ante  Pavelić  i  ustaški  pokret 

Ne  mogavši  podnositi  diktaturu  i  strahovladu  u  kraljevini  Jugoslaviji,  a  u  nadi,  da  bi  Hrvatsku 
mogli  odvojiti  iz  državnog  sklopa  stare  Jugoslavije  i  učiniti  je  samostalnom  državom,  mnogi 
su  Hrvati  pobjegli  u  inozemstvo  i  zatražili  pomoć  kod  velikih  sila.  Među  njima  je  bio  i  dr. 
Ante  Pavelić,  odvjetnik  iz  Zagreba,  a  od  godine  1922  gradski  zastupnik  grada  Zagreba,  koji  je 
su- 

(1)  J.  KLJAKOVIĆ,  U savremenom  kaosu.  -  Martyrium  Croatiae,  Typis  Standerini,  Romae 
1946.  -  V.  CECELJA,  Moja  sjećanja  na  Uz.  Kardinala  Stepinca.  -  DRAGUTIN  HREN,  Dr 
Alojzije  Stepinac.  -  V.  MAČEK,  In  the  struggle  for  freedom ,  New  York  1957.  -  NOVAK, 
Magnum  crimen ,  Pola  vijeka  klerikalizma  u  Hrvatskoj,  Zagreb  1948.  Knjiga  imade  svoju 
vrijednost,  u  koliko  donosi  izvorne  isprave,  no  sudovi  piščevi  o  pojedinim  osobama,  kao  i  o 
raznim  strujama  u  javnom  životu,  nažalost,  boluju  od  tendencioznosti.  -  F.  NEVISTIĆ,  «Vae 
victis!»  u  Hrvatska  revija  15  (Buenos  Aires  1965)  351-372.  -  M.  KOVAČIĆ,  Od  Radića  do 
Pavelića,  Miinchen-Barcelona  1970.  -  G.  FRICKE,  Kroatien  1941-1944.  Der  «Unabhangige 
Staat»  in  der  Sicht  des  Deutschen  Bevollmachtigten  Generals  in  Agram,  Glaise  von 
Horstenau,  Freiburg  1972. 

radujući  sa  Stjepanom  Radićem  uspio  njegovu  pokretu  privući  đaštvo  i  građane  te  postrojiti 
hrvatsko  radništvo  na  narodnoj  i  protukomunističkoj  osnovi. 

Kada  je,  međutim,  Radić  načinio  sporazum  s  Beogradom,  Pavelić  prekida  s  njime  suradnju  i 
izjavljuje  pod  kraj  godine  1928,  da  mu  je  jedini  politički  cilj:  uspostaviti  samostalnu  hrvatsku 
državu.  S  tom  se  izjavom  složio  i  dr.  Ante  Trumbić. 

Poslije  Radićeva  umorstva  osnuje  Pavelić  postrojbu  «Domobran»,  a  nešto  kasnije  «Ustašu»  i 
pođe,  8.  siječnja  1929,  sa  zakonitom  putnicom  u  inozemstvo.  Dan  prije  odlaska  sastao  se  s 
mgr.  Svetozarom  Rittigom  i  dr.  Milom  Budakom,  te  su  se  dogovorili,  da  će  Pavelić  raditi 
vani,  a  oni  u  domovini  na  rušenju  Jugoslavije. 

Kralj  Aleksandar  je,  međutim,  uspio  predobiti  mgr.  Rittiga,  koji  je  onda  upriličio 
poklonstveno  izaslanstvo  u  Beograd.  Kasnije  je  Rittig  kazao,  da  je  Aleksandar  sve  obećao,  ali 
oni  oko  njega  su  sve  pokvarili.  Kad  se  g.  1941  Pavelić  vratio  u  Ehvatsku,  nije  više  htio  čuti  za 
Rittiga,  koji  se  pod  stanovitim  pritiskom  ministra  Artukovića  odrekao  župe  Sv.  Marka  i 
povukao  se  najprije  u  Selce  kraj  Crikvenice,  gdje  je  imao  svoju  kuću.  A  jer  se  ni  ondje  nije 
osjećao  sigurnim,  tražio  je  kasnije  utočište  u  šumi,  gdje  je  surađivao  s  partizanima 
komunistima. 

Pavelić  je  u  travnju  g.  1929  sklopio  s  Makedoncima  ugovor,  da  će  se  međusobno  pomagati  i 
zajednički  raditi  na  otcjepljenju  od  Beograda.  Uz  pomoć  mađarskog  regenta  Horthya  iste  je 
godine  sklopio  ugovor  s  Mussolinijem,  koji  je  smatrao  ustašku  organizaciju  ne  ideološkom, 
nego  revolucionarnom.  Stoga  mu  je  dopustio,  da  organizira  ustaše  na  otocima  Eolie  i  u 
Bovino  (Val  di  Toro)  i  da  se  može  služiti  radiopostajom  u  Bariju  (2). 

U  Njemačkoj  su  se  pak  dr.  Branko  Jelić,  Perčević  i  Lorković  posvetili  publicistici  i  stvaranju 
političkih  veza.  U  Hrvatskoj  izlaze  razni  slobodarski  listovi,  koje  je,  međutim,  diktatura  sve 
redom  zabranjivala. 

Ustaški  pokret  nije  bio  stvoren  po  uzom  fašističke  ili  nacionalsocijalističke  stranke,  nego  je 
bio  revolucionaran  pokret,  koji  je  na  temelju  hrvatskog  povijesnog  i  državnog  prava  te  prava 
narodnog  samoodređenja  tražio  za  Hivatski  Narod  samostalnu  hrvatsku  državu  unutar 
njezinih  povijesnih  i  etničkih  granica  prema  Wilsonovu  demokratskom  načelu:  «Narodi  i  po- 

(2)  C.  FALCONI,  II  silenzio  di  Pio  XII,  334  si. 

krajine  ne  smiju  se  više  predavati  od  jedne  državne  vlasti  drugoj  kao  da  su  jednostavni  posjed 
ili  šahovske  figure». 


Ustaška  organizacija  nije  se  ni  kasnije  pretvorila  u  fašističku  ili  nacionalsocijalističku 
organizaciju,  iako  se  po  svojoj  strukturi  njima  približila.  Ali  njoj  su  se  uslijed  ratnih  prilika 
nametnuli  i  Hitler  i  Mussolini. 

Njemačka  je  vodila  prema  Hrvatima  politiku  u  dva  smjera:  Hitler  i  ministarstvo  vanjskih 
poslova  išli  su  putem,  koji  je  pogodovao  Beogradu,  dok  je  nacionalsocijalistička  stranka 
surađivala  s  ustašama.  A  kada  je  u  Njemačkoj  prevladao  Hitlerov  nacionalsocijalistički  smjer, 
bila  je  ondje  godine  1934  zabranjena  novinska  propaganda,  a  dr.  Jelić  i  drugovi  morali  su 
izseliti  u  Ameriku. 

Da  osvoji  izgubljene  pozicije  u  Njemačkoj,  dr.  Pavelić  sastavi,  28.  siječnja  1936, 
memorandum  «0  hrvatskom  pitanju»,  koji  preko  profesora  Loescha  prispije  u  njemačko 
ministarstvo  vanjskih  poslova.  Ovaj  memorandum,  iako  je  probudio  neku  simpatiju  u 
ponekim  njemačkim  političkim  krugovima,  ipak  nije  donio  nikakva  stvarnog  uspjeha. 
Njemačka  politika  nije  kanila  osnovati  ni  male  ni  srednje  države,  već  velike  ekonomske 
prostore,  u  koje  su  namjeravah  uvući  postojeće  države  u  veliku  zajednicu.  Stoga  je  Njemačka 
htjela  po  što  po  to  zadržati  Jugoslaviju,  jer  joj  je  trebala  zbog  različitih  sirovina  i  obilne  žetve 
kao  jaka  ekonomska  baza  u  četirigodišnjem  planu.  Berlin  i  Beograd  su  se  bojali  uspostave 
Habsburgovaca,  a  Beograd  se  osim  toga  bojao  još  i  suradnje  Rima  s  Bečom.  U  tom 
raspoloženju  je  Beograd  izjavio  pred  Nijemcima,  da  nema  ništa  protiv  pripojenja  Austrije 
Njemačkoj. 

Tako  je  Njemačka  sebi  u  ožujku  g.  1938  pripojila  Austriju,  a  u  rujnu  i  Sudete;  zatim  je 
preuzela  protektorat  nad  Češkom  i  Moravskom,  a  autonomna  vlada  Slovačke  potpade  pod 
utjecaj  Berlina.  Mussolini,  neugodno  iznenađen  njemačkim  uspjesima,  pobojao  se 
možebitnog  njemačko-hrvatskog  prijateljstva.  Stoga  poruči  u  Berlin,  daje  Italija 
zainteresirana  za  «jaku  Jugoslaviju«.  Ali  ako  bi  hrvatsko  pitanje  postalo  aktualno,  traži  da  se 
poštuje  prednost  njegovih  «prava»  na  hrvatskoj  obali  Jadrana  i  da  računa  s  jednakom 
suzdržljivošću  Njemačke,  kao  što  se  Italija  pokazala  u  slučaju  Čeho-Slovačke.  Ministar  von 
Ribbentrop  uz  Hitlerovu  privolu  javlja,  da  Njemačka  nije  zainteresirana  u  zemljama  oko 
Sredozemnoga  mora,  pa  kao  što  «Duce»  nije  bio  zainteresiran  u  slučaju  Čeho-Slovačke,  tako 
ni  oni  nisu  zainteresirani  u  stvarima  hrvatskoga  pitanja.  Taj  je  stav  njemač- 


358 

A.  BENIGAR,  ALOJZIJE  STEPINAC 

ke  vanjske  politike  bio  kao  neki  nepromjenljivi  zakon  posebnim  cirkularom  saopćen  svima 
nadležnim  njemačkim  diplomatskim  predstavništvima  i  zabranjeno  im  je  podržavanje 
prijateljskih  odnosa  s  hrvatskim  političkim  organizacijama. 

Dok  je  njemačka  vojska  još  imala  daljnjih  uspjeha  u  Francuskoj  i  Švedskoj,  Mussolini  se  sav 
zanio  mišlju  «Jadranskoga  imperija«,  te  je  spremao  napad  na  Jugoslaviju.  Čim  su  to  Nijemci 
saznali,  Hitler  se  tome  otresito  usprotivio,  i  von  Ribbentrop,  u  kolovozu  iste  godine,  saopćuje 
Alfieri-u,  talijanskom  poslaniku  u  Berlinu,  da  se  svaki  nacrt  napadaja  na  Jugoslaviju  ima 
odbaciti.  Mussolini  tada  napadne  Albaniju  i  Grčku  te  stavi  Hitlera  pred  gotov  čin.  No  nije 
imao  uspjeha,  te  mu  je  Hitler  morao  priskočiti  u  pomoć. 


Jugoslavija,  strahujući  pred  novom  opasnošću,  još  se  više  priklonila  Njemačkoj  te  je,  5. 
listopada  1940,  izdala  čak  i  prvi  antižidovski  zakon,  koji  je  ograničavao  broj  židovskih 
slušača  na  sveučilištu.  Kad  je  Hitler  obećao  Beogradu  Solun  i  još  neke  druge  ustupke,  pristupi 
Jugoslavija,  25.  ožujka  1941,  trojnom  paktu  sila  tzv.  osovine. 

Sada  je  talijanska  vlada  saopćila  Paveliću,  da  želi  potpunu  obustavu  ustaške  djelatnosti. 

2)  -  Osnivanje  Nezavisne  Države  Hrvatske 

Pristup  Jugoslavije  trojnom  paktu  osovine  izazvao  je  u  vojnim  krugovima  i  među  Srbima 
silno  nezadovoljstvo  i  žestoke  prosvjede,  zbog  kojih  su  kraljevski  namjesnici  bili  prisiljeni  da, 
27.  ožujka  1941,  podnesu  ostavku.  Petar  II  preuzme  sada  kraljevsku  vlast  u  svoje  ruke  i 
povjeri  mandat  za  sastav  nove  vlade  armijskom  generalu  Dušanu  Simoviću,  koji  je  odmah 
sastavio  novu  vladu  (3). 

Nepredviđeni  državni  puč  u  Beogradu  bio  je  za  Hitlera  izazov  takve  vrste,  daje  samo 
naivčina  mogao  misliti,  da  još  ima  vremena  kako  bi  se  ublažila  stvorena  napetost.  Berlin  je 
prihvatio  dobačenu  rukavicu.  Njegova  se  vanjska  politika  prema  Jugoslaviji  naglo 
promijenila,  i  dogođaji,  s  kojima  se  nije  računalo,  slijedili  su  strjelovitom  brzinom. 

(3)  Okružnica  nadbiskupa  dr.  Alojzija  Stepinca,  27.  III.  1941,  br.  41/Pr.  Prilog  Katoličkom 
listu  92  (1941),  br.  13. 

Hitler  odluči  uništiti  Jugoslaviju.  Daje  nalog,  da  se  Beograd  žestoko  bombardira.  Njegova  je 
odluka  bila,  da  do  svršetka  rata  sjeverni  dio  Jugoslavije  zaposjednu  Mađari,  srednji  dio 
Nijemci,  a  južni  dio  Talijani. 

Čim  je  za  to  saznao  Pavelić,  uložio  je  prosvjed  kod  Mussolinija.  Ovaj  je  uslijed  toga 
telefonski  zahtijevao  od  Hitlera,  da  se  ima  po  što  po  to  osnovati  nezavisna  država  Hrvatska.  S 
druge  je  strane  tražio  od  Pavelića,  da  mu  osigura  talijanska  «prava»  na  Dalmaciju.  Pavelić  je 
tražio  cjelokupnost  hrvatskih  zemalja.  Mislio  je,  da  će  se  Mussolini  zadovoljiti  općenitom 
izjavom,  da  će  se  to  pitanje  riješiti,  kad  jednom  budu  postavljeni  temelji  hrvatsko-talijanskih 
odnosa.  Taje  izjava  doduše  zadovoljila  Mussolinija,  no  ipak  je  dodao,  da  će  pitanje  granica 
postaviti,  čim  Pavelić  sa  svojim  ustašama  stigne  u  Zagreb. 

Nijemci  nisu  imali  povjerenja  u  ustaše,  jer  su  mislili,  da  su  preslabi.  Zato  su  računali  s  dr. 
Mačekom,  koji  je  međutim  ušao  u  Simovićevu  vladu,  da  bi  se  tako  u  zemlji  sačuvao  mir.  Zato 
Maček  nije  htio  primiti  njemačke  izaslanike  Malletkea  i  Veesenmayera. 

Kada  je  pak  iz  Beograda  prispjela  jedna  njemačka  obavijest  u  Berlin,  daje  desno  krilo  HSS  sa 
Seljačkom  zaštitom  spremno  na  odcjepljenje  od  Beograda  i  bez  dr.  Mačeka,  koji  gubi  oslon  u 
narodu  te  biva  smatran  «izdajicom»,  Hitler  usmjeri  svoju  politiku  na  nacionalsocijalistički 
kolosijek. 


Nijemci,  6.  travnja  1941,  bez  navještenja  rata  Jugoslaviji  započeše  bombardiranjem  Beograda. 
Dr.  Maček  se  vraća  u  Zagreb,  ali  nitko  ne  zna,  što  on  sada  kani. 


Dr.  Edmund  Veesenmayer,  izaslanik  njemačkog  ministra  vanjskih  poslova,  stiže,  31.  ožujka 
1941 ,  u  Zagreb  s  nalogom  da  stupi  u  dodir  s  prvacima  hrvatskog  političkog  života.  On  im 
saopći,  da  Njemačka  nije  sklona  Paveliću  zbog  njegove  uže  povezanosti  s  Mussolinijem. 
Predlaže,  da  se  na  čelo  nove  državne  tvorevine  stavi  dr.  Maček,  jer  da  on  ima  oslon  u  narodu  i 
slobodne  ruke  prema  Italiji.  U  tu  svrhu  pođe  sa  Slavkom  Kvaternikom  dr.  Mačeku,  koga  nađe 
okružena  sa  svim  glavnim  suradnicima. 

Budući  da  Maček  nije  odcijepio  Hrvatsku  nego  je  stupio  u  Simovićevu  vladu,  Kvaternik  mu 
reče,  da  će  to  on  toga  dana  učiniti  i  preko  radija  razglasiti,  pa  bi  trebalo,  zbog  održanja 
neprekidne  volje  naroda,  kao  i  zakonitog  vodstva,  da  on,  Maček  dade  jednu  izjavu  u  tome 
smislu.  Kvaternik  doda  da  mu  je  stalo 

do  toga,  da  odcjepljenje  Hrvatske  ne  bude  revolucionarni  čin,  nego  čin,  koji  proizlazi  iz  volje 
naroda  i  njegovih  predstavnika. 

Nakon  što  seje  Maček  posavjetovao  sa  svojim  prvacima,  napiše  s  ing.  Augustom  Košutićem 
izjavu  i  uruči  je  Slavku  Kvaterniku,  koji  ode  na  radio-postaju,  gdje  je  10.  travnja  1941,  u  5,45 
s.  poslije  podne,  u  ime  Hrvatskog  Naroda  i  poglavnika  dr.  Ante  Pavelića  proglasio  na 
cjelokupnom  povijesnom  području  Hrvatske  Nezavisnu  Državu  Hrvatsku  s  primjedbom,  daje 
on  preuzeo  vlast  u  svoje  ruke.  Malo  iza  toga  Javomik  je  na  zagrebačkom  radiju  pročitao 
slijedeću  izjavu  dr.  Vlatka  Mačeka: 

«Hrvatski  narode!  Pukovnik  g.  Slavko  Kvaternik,  vođa  nacionalista  u  zemlji,  proglasio  je 
danas  slobodnu  i  samostalnu  Nezavisnu  Hrvatsku  Državu  na  cijelom  teritoriju  Hrvatskoga 
Naroda,  te  je  današnjim  danom  preuzeo  vlast  u  svoje  ruke. 

Pozivam  sve  Hrvate,  da  se  novoj  vlasti  pokore.  Sve  članove  HSS  molim  da  ostanu  mirni,  a 
kotarske  poglavare  pozivam,  da  ostanu  na  svojim  mjestima  i  da  surađuju  s  novim  vlastima. 

Dano  u  Zagrebu,  dne  10.  travnja  1941.  Dr.  Vladko  Maček». 


Njemačko-talijanska  tzv.  «osovina»  našla  se  pred  nepredviđenom  činjenicom.  A  budući  daje 
pravo  Hrvata  bilo  očigledno,  nije  joj  preostalo  drugo,  već  da  s  njom  računa  i  daje  iskoristi. 

Još  istoga  dana  pojavile  su  se  prve  njemačke  motorizirane  jedinice  i  tenkovi  na  Jelačićevu 
trgu.  Seljačka  i  građanska  zaštita  razoružavala  je  jugoslavensku  vojsku,  koja  je  bez  opiranja 


predavala  oružje.  Dne  12.  travnja  zatraži  Slavko  Kvaternik  preko  njemačkog  zapovjedništva  u 
Zagrebu,  da  se  prizna  Nezavisna  Država  Hrvatska. 

Zapovjedništvo  upita  ministarstvo  vanjskih  poslova  u  Berlinu:  Tko  ima  biti  glava  nove 
države,  Pavelić  ili  Kvaternik,  i  da  li  se  može  stvarati  Hrvatska  legija?  Hitler  odgovara,  da  se 
ne  smiju  miješati  u  unutrašnje  prilike  Hrvatske,  jer  da  sami  Hrvati  imadu  birati,  koga  hoće,  a 
legija  da  se  ima  organizirati  prema  mogućnostima,  ali  da  u  rješavanju  hrvatskog  pitanja  ima 
prednost  Italija. 

Kako  je  Kvaternik  otklonio  da  bude  državni  poglavar  i  uvjerio  predstavnika  Reicha,  da  dr. 
Pavelić  neće  kao  državni  poglavar  u  vanjskoj  politici  biti  ovisan  od  talijanske  politike  na 
jugoistoku  Evrope,  Hitler  saopćuje,  da  namjerava  priznati  Hrvatsku  pod  vodstvom 
Pavelićevim. 

U  međuvremenu  je  Pavelić  raspravljao  u  Karlovcu  s  Anfusom,  Mussolinijevim  izaslanikom, 
koji  je  od  Pavelića  tražio  pi- 

smeno  jamstvo  za  svoja  «prava»  na  Dalmaciju.  Nakon  duge  rasprave  Mussoliniju  je  bio 
poslan  brzojav,  u  kojemu  Pavelić  moli  priznanje  Nezavisne  Države  Hrvatske  i  daje  općenitim 
riječima  jamstvo,  da  će  se  pri  određivanju  granica  uzeti  «u  obzir  tzv.  talijanska  prava  u 
Dalmaciji«. 

Pošto  su  se  u  Karlovcu  Slavko  Kvaternik  i  Veesenmayer  sporazumjeli  s  Pavelićem,  da 
prvenstvo  u  vodstvu  nove  države  pripada  Paveliću,  ovaj  stigne,  14.  travnja,  u  Zagreb,  kad  se 
već  spustio  mrak.  Zbog  toga  je  izostao  doček,  koji  mu  se  pripravljao.  Sutradan,  15.  travnja,  dr. 
Pavelić  dade  preko  radija  obavijest,  da  je  u  svoje  ruke  preuzeo  vlast  u  Nezavisnoj  Državi 
Hrvatskoj  u  hrvatskom  glavnom  gradu  Zagrebu,  i  da  su  Hitler  i  Mussolini,  a  isto  tako 
Slovačka  i  Mađarska,  priznali  novu  državu.  U  srijedu,  16.  travnja,  u  8  s.  navečer,  sastavljena 
je  i  zaprisegnuta  prva  hrvatska  državna  vlada,  u  kojoj  je  Pavelić  sebi  pridržao  predsjedništvo  i 
ministarstvo  vanjskih  poslova  (4). 

NDH  je  bila  priznata  naknadno  od  Bugarske,  Rumunjske,  Španjolske,  Danske,  Finske, 

Japana,  Tailandije  i  Burme,  a  kasnije  od  Švicarske  i  Francuske. 

3)  -  Nezavisna  Država  Hrvatska  i  Italija 

Hitler  je  bio  doduše  izjavio,  da  politički  nije  zainteresiran  za  Hrvatsku,  ali  u  strateškom 
pogledu  je  bio  i  te  kako  zainteresiran.  Stoga  je  imenovao  njemačkim  generalom  u  Hrvatskoj 
katolika  Glaise  von  Horstenau-a,  nesklona  talijanskoj  politici.  On  je  imao  zadaću  da  pomogne 
organizirati  hrvatsku  vojsku  od  nekoliko  divizija,  koja  je  imala  biti  kao  neka  policijska  armija 
pod  vodstvom  Nijemaca.  Tako  bi  se  iz  Hrvatske  mogla  povući  ostala  njemačka  i  talijanska 
vojska  i  bila  slobodna  za  ratište. 


Prema  planovima  njemačke  politike,  nasuprot  talijanskoj,  u  Nezavisnoj  Državi  Hrvatskoj  ne 
bi  smjele  ostati  okupacione  vojske,  jer  je  Hrvatska  postala  samostalnom  državom.  Glaise  von 
Horstenau  je  u  svojim  izvještajima,  što  ih  je  podnosio  Hitleru,  branio  hrvatske  probitke. 
Posebno  je  naglasio  da  Dalmacija  ima  pripasti  Hrvatskoj,  jer  je  naseljena  Hrvatima  i  jer  se  bez 
nje  ne  bi  mogla  ostvariti  osnovna  misao  nove  države,  naime  da  okupi  sve  Hrvate  u 
samostalnoj  državi.  No,  Hitler  je  ostao  kod 

(4)  Nezavisna  Država  Hrvatska,  u  KL  92  (1941)  185  si.  -  Načela  vlade  Nezavisne  Države 
Hrvatske,  u  KL  92  (1941)  198  si. 

svoga  načela,  da  se  u  političkim  pitanjima,  koja  se  tiču  Hrvatske,  dade  prednost  Italiji. 

Kao  što  je  Glaise  von  Horstenau  tako  je  i  Siegfried  Kasche,  koji  je  bio  imenovan  njemačkim 
poslanikom  u  Zagrebu,  dobio  iz  Berlina  uputu  da  tako  dugo,  dok  traje  rat,  valja  bezuvjetno 
paziti  na  talijansku  osjetljivost.  Stoga  ima  držati  ruke  daleko  od  prijepornih  pitanja  između 
Hrvata  i  Talijana,  i  priznavati  nadmoć  Talijana  u  Hrvatskoj  toliko,  koliko  to  bude  spojivo  s 
njemačkim  probicima.  Neka  poradi  oko  toga,  kako  bi  se  njemačke  trupe  što  prije  povukle  iz 
Hrvatske. 

Talijanskim  poslanikom  u  Zagrebu  bio  je  imenovan  Rafael  Casertano,  koji  je  kao  diplomat 
bio  jači  od  Kasche-a.  Na  sastanku  Ciano-Ribbentrop  u  Beču  Ciano  je,  prema  uputama  koje  je 
dobio  od  Mussolinija,  izjavio,  da  talijanska  vlada  hoće  Nezavisnu  Državu  Hrvatsku  politički  i 
vojnički  usko  povezati  uz  Italiju,  te  da  Italija  hoće  ne  samo  Dalmaciju,  nego  i  cijelu  jadransku 
obalu  od  Rijeke  do  Kotora,  koja  će  biti  uređena  pod  talijanskim  vrhovništvom  i  da  će  se 
Hrvatska  morati  ujediniti  s  Italijom  personalnom  unijom. 

Kad  je  von  Ribbentrop  iznenađen  tim  zahtjevima  kazao,  da  ne  shvaća,  kako  se  ovi  talijanski 
planovi  mogu  uskladiti  s  njemačko-talijanskim  priznavanjem  Hrvatske,  Ciano  mu  brzo 
upadne  u  riječ,  da  će  Italija  zamijeniti  njihove  trupe  svojim  trupama.  Ribbentrop  je  od  Hitlera 
zatražio  uputu,  kako  da  postupa?  Ponovno  je  u  odgovoru  dobio  već  prije  naglašeno  Hitlerovo 
načelo,  da  je  Njemačka  nezainteresirana  u  Hrvatskoj,  no  s  obzirom  na  trupe  promijenio  je 
svoju  odluku,  odredivši,  da  njemačke  trupe  imadu  ostati  u  Hrvatskoj  poradi  osiguravanja 
prometnih  veza. 

Da  bi  Talijani  ostvarili  svoje  planove,  Ciano  je,  24.  travnja  1941,  zatražio  brzi  sastanak  s 
Antom  Pavelićem,  jer  da  tobože  talijanska  javnost  traži  pripojenje  Dalmacije.  On  predlaže 
dvije  mogućnosti:  ili  da  se  Italiji  preda  cijela  jadranska  obala  od  Rijeke  do  Kotora,  ili  da  joj  se 
dadu  važniji  položaji  uz  obalu  i  otoci.  Konferencije  su  učestale.  U  raspravljanje  je  bila  uzeta 
samo  druga  mogućnost,  koja  je  dobila  svoj  konačni  oblik  u  25 -godišnjem  «Rimskom 
ugovoru»  od  18.  svibnja  1941,  koji  je  potpisan  prigodom  poklonstvenog  izaslanstva.  U  njemu 
je  dr.  Ante  Pavelić  zatražio  od  talijanskog  kralja,  da  odredi  jednoga  od  talijanskih  knezova  za 
hrvatskog  kralja.  Kralj  je  odredio  da  to  bude  Aimone  di  Savoia-Aosta,  duca  di  Spoleto  (5). 


(5)  Povijesni  dani,  u  KL  92  (1941)  233  si. 

Prema  tom  ugovoru  potpao  je  pod  Italiju  Kastav,  Sušak,  Čabar  i  dio  Gorskoga  Kotara  do 
Delnica,  otoci  Sv.  Marko,  Krk,  Rab,  cijeli  teritorij  od  rta  Privlaka  do  Novigradskog  mora,  i 
dalje  uz  morsku  obalu  do  utoka  Krke,  pa  cijelo  područje  Šibenika,  Trogira,  Splita  itd.  (6).  U 
taj  sadržaj  «Rimskog  ugovora»  nisu  ni  članovi  izaslanstva  bili  upućeni. 

U  Hrvatskoj  se  domalo  saznalo  pravo  stanje  stvari.  Nakon  prvoga  oduševljenja  za  novu 
državu  to  je  izazvalo  veliko  negodovanje  u  narodu.  Kad  se  Pavelić  vraćao  iz  Rima,  došao  je 
preda  nj  u  Novo  Mesto  Dido  Kvaternik  i  podnio  izvještaj  o  nemirima,  koji  su  zbog  toga 
ugovora  izbili  u  narodu.  On  je  dao  zatvoriti  neke  od  HSS,  a  nakon  povratka  u  Zagreb,  Pavelić 
je  izdao  odredbu,  kojom  se  raspuštala  Hrv.  seljačka  stranka  i  Građanska  zaštita,  koja  je 
najviše  pridonijela  razoružanju  jugoslavenske  vojske.  Ovi  su  «Rimski  ugovori»,  koje  je 
Pavelić  tajno  vodio,  zadali  veliki  udarac  hrvatskoj  narodnoj  stvari  i  narodnom  oduševljenju. 
Najteži  odjek  čuo  se  u  primorskoj  Hrvatskoj. 

Mussolini  se  nije  ni  time  zadovoljio.  Želio  je  ograničiti  hrvatsku  upravu  u  Splitu  i  tražio  je 
potpunu  upravu  u  obalnom  području. 

Glaise  von  Horstenau  je  oštro  kritizirao  njegove  zahtjeve,  no  Hitler,  iako  je  bio  kazao,  da  su 
Talijani  «mozgovno  oboljeli»,  ipak  daje  nalog  Kasche-u,  da  s  Talijanima  podržava  srdačne 
odnose,  jer  da  hrvatsko  pitanje  može  za  Njemačku  imati  samo  neznatno  značenje. 

4)  -  Dobra  učinjena  u  Nezavisnoj  Državi  Hrvatskoj 

U  Nadbiskupskom  arhivu  u  Zagrebu  nalazi  se  spis,  kojega  pisac  nije  naveden,  u  kojem  se  daje 
ocjena  dobrih  i  loših  svojstava  Nezavisne  Države  Hrvatske.  Makar  da  su  ovakve  ocjene 
obično  osobno  obojene,  čini  nam  se  da  je  u  ovom  spisu  izrečen  nepristran  sud,  i  donosimo  ga 
kao  svjedočanstvo  onog  vremena,  da  što  bolje  osvijetlimo  prilike  u  kojima  je  tada  živio  i 
djelovao  zagrebački  nadbiskup  Stepinac,  ne  ulazeći  osobno  u  rasudbu  o  samoj  stvari. 


U  Nezavisnoj  Državi  Hrvatskoj  je  državna  uprava  učinila  mnogo  dobra.  Ona  je  usmjerila 
težište  svoga  djelovanja  na  unutrašnje  uređenje  države  u  duhu  Načela  ustaškog  pokreta,  koja 

(6)  M.  KOVAČIĆ,  Od  Radića  do  Pavelića  131-141. 

nisu  u  sebi  sadržavala  ništa,  što  bi  se  protivilo  vjerskoj  i  ćudorednoj  nauci,  čak  je  latinski 
prijevod  tih  Načela  bio  poslan  papi  Piju  XII. 


Domobranske,  ustaške  i  oružničke  postrojbe  umnažale  su  se  svakog  dana.  Neviđeno 
oduševljenje  mladih  Hrvata,  da  se  očuva  nova,  vlastita  država,  bio  je  najbolji  plebiscit,  koji  je 
hrvatski  narod  ikada  proveo. 

U  prva  dva  mjeseca  su  uložene  stotine  milijuna  kuna  za  velike  javne  radove:  za  isušenje 
močvarnih  polja,  za  regulaciju  rijeka,  gradnju  radničkih  stanova,  unutarnju  kolonizaciju.  Za 
sve  te  radove  u  prijašnjoj  Jugoslaviji  nije  bilo  «budžetskih  mogućnosti)).  Svi  društveni 
narodni  slojevi  dali  su  se  na  zdravi  i  konstruktivni  rad  u  novoj  državi. 

Vlada  je  poduzela  mjere  za  popravak  javnog  morala.  Dr.  Mile  Budak  održao  je  preko  radija, 
prigodom  majčina  dana,  važan  govor  o  podizanju  obiteljskoga  života  i  o  zaštiti  obitelji  s 
brojnom  djecom,  o  potrebi  iskorjenjivanja  narodnog  poroka  kletve  i  psovke.  Obustavljene  su 
novine:  Jutarnji  list,  Obzor,  Večer,  Novosti,  Morgenblatt,  a  mjesto  njih  pokrenuti  su  novi 
listovi.  Novinska  rubrika  «dopisivanje»,  pravi  svodnički  oglasi,  iščezla  je  u  novim  listovima. 
Zakonskom  odredbom,  od  4.  studenoga  1941,  zabranjeno  je  prosjačenje,  skitanje,  bludničenje 
(7).  Nestale  su  iz  izloga  trgovina  besramne  slike  i  kipovi,  koji  su  godinama  pod  izlikom 
umjetnosti  kvarili  javni  moral.  Izdane  su  vrlo  oštre  mjere  (smrtna  kazna)  protiv  pobačaja. 

Na  području  društvenog  zakonodavstva  najavljene  su  mjere,  koje  su  išle  za  tim,  da  se  radu 
dade  dolično  mjesto  i  da  mu  se  osigura  pravedna  nagrada,  da  se  školska  omladina  radom 
privikne  na  strožu  stegu  i  zdrav  način  života. 

Da  bi  se  nedjelja  i  blagdani  dolično  svetkovali,  bilo  je  određeno,  da  kotarske  oblasti  i 
općinska  poglavarstva  na  te  dane  ne  ureduju  i  da  u  te  dane  ne  drže  sjednice  općinskog 
zastupstva,  kada  to  nije  od  prijeke  potrebe  (8). 

Na  kulturnom  području  država  je  preuzela  izdavanje  Hrvatske  enciklopedije.  Država  je  davala 
slobodu  za  osnivanje 

(7)  Rad  na  unutrašnjoj  obnovi,  u  KL  92  (1941)  245  si.  -  Nestala  rubrika  Maloga  oglasnika,  n. 
mj.  206.  -  Besramne  slike  i  kipovi,  n.  mj.  259.  -  Audijencija  predstavnika  Katoličke  akcije  kod 
Poglavnika,  n.  mj.  295.  -  Uklanjanje  besramnih  relijefa  s  javnog  mjesta,  Javni  moral  u 
Zagrebu,  n.  mj.  391.  -  Doglavnik-ministar  dr.  M.  Budak  protiv  kletve,  n.  mj.  438.  -  J.  PENIC, 
Značajna  godišnjica,  n.  mj.  170  si. 

(8)  KL  92  (1941)  461  si. 

vjerskih  škola.  Katoličkom  redovništvu  priznala  je  pravo,  da  otvaraju  svoje  škole.  U  Sarajevu 
je  bio  osnovan  Franjevački  bogoslovni  fakultet,  u  Zagrebu  je  podignuta  veličanstvena 
islamska  džamija,  a  u  raznim  smjerovima  pogodovano  je  i  islamskoj  vjeroispovijesti. 


5)  -  Manjkavosti  u  upravi  nove  države 


Usprkos  tim  dobrim  činjenicama  u  upravi  nove  države,  što  ih  je  vlada  postigla,  ne  mogu  se 
odobriti  neki  njezini  potezi,  koje  su  protivnici  Hrvatske  stavili  pod  veliko  i  jako  povećalo,  ali 
koji  se  u  ondašnjim  prilikama  mogu  shvatiti. 

Prije  svega  način,  kako  se  polagala  ustaška  prisega,  nije  bio  u  skladu  s  kršćanskim 
shvaćanjem  važnosti  i  svetosti  čina,  kojim  se  Bog  zaziva  kao  svjedok  iskrenosti  mišljenja  i 
nakane.  Uz  raspelo,  naime,  postavljeno  između  dvije  svijeće,  stavljali  su  se  na  stol  samokres  i 
nož. 

Zakon  o  zaštiti  arijske  krvi  i  časti  Hrvatskog  Naroda  bio  je  sličan  nacističkom 
protužidovskom  zakonu,  izdanom  u  Niirnbergu.  U  toj  je  odredbi  rasni  elemenat  igrao  važnu 
ulogu,  jer  je  stavljao  Židove  i  Cigane  potpuno  izvan  zakona,  a  prema  pravoslavnim  Srbima 
bio  je  nečovječan  (9). 

Izdane  su  zakonske  odredbe  za  prijelaze  iz  jedne  vjere  u  drugu,  koje  se  nisu  podudarale  s 
načelima  katoličke  Crkve,  pa  su  tako  katolički  crkveni  poglavari  bili  stavljeni  pred  teške 
probleme. 

Bile  su  zatvorene  pravoslavne  vjerske  škole  i  obdaništa,  izvlašćivane  crkvene  i  kulturne 
ustanove,  čime  su  htjeli  uzdrmati  financije  i  kulturnu  promidžbu  pravoslavne  Crkve. 
Usporedo  s  tim  zakonodavstvom  počeo  je  progon  Židova  i  pravoslavnog  žiteljstva,  osobito  u 
predjelima  blizu  šume  i  planina,  kako  bi  se  onemogućila  možebitna  veza  s  partizanima. 

Uzmu  li  se  u  obzir  zločini,  zapostavljanja  i  nezakoniti  postupci,  što  ih  je  diktatura  u 
Jugoslaviji  vršila  od  g.  1929  prema  Hrvatskom  Narodu,  lako  će  se  razumjeti  ovako  žestoka 
reakcija  kod  onih,  koji  nisu  bili  duboko  prožeti  evanđeoskim  načelima  ljubavi,  prema  kojima 
se  ne  vraća  nepravdom  pretrpljenu  nepravdu,  nego  velikodušno  oprašta  po  primjeru  i  nauci 
Isusa  Krista. 

To  u  rečenome  spisu. 

(9)  Zakonska  odredba  o  arijskoj  krvi,  u  Narodne  novine,  30.  IV.  1941. 

Kad  je  kipar  Ivan  Meštrović  jednom  zgodom  otvoreno  rekao  Anti  Paveliću  (10); 

—  Kakva  Hrvatska  može  postojati  bez  Dalmacije  i  bez  jedne  trećine  pučanstva,  koje  se 
smatra  srpskim,  koje  se  trijebi?  —  Pavelić  mu  na  to  odgovori: 

—  Ne  idem  ja  za  istrebljenjem  tobožnjih  Srba,  nego  srpske  pete  kolone,  pomoću  koje  su  nas 
mislili  držati  vječno  u  podređenom  položaju  kao  u  svojoj  koloniji.  Takvih  je  dosta  poginulo, 
ali  više  zato  da  se  drugi  uplaše  i  pobjegnu  preko  Drine,  ili  da  se  smire  i  postanu  lojalni 
građani.  Ne  treba  ih  siliti,  da  se  pokatoliče,  kako  neki  misle.  Briga  mene  za  katoličku  Crkvu. 
Neka  se  oni  priznadu  Hrvatima,  pa  ću  i  ja  primiti  pravoslavlje.  Napravit  ćemo  mi  hrvatsku 
pravoslavnu  crkvu  i  dokrajčiti  nesporazum. 


Činjenica,  daje  Meštrovićev  umjetnički  paviljon  u  Zagrebu  na  današnjem  Trgu  žrtava 
fašizma,  pošto  su  mu  dodana  tri  minareta,  pretvoren  u  džamiju,  dok  su  se  istovremeno  po 
provinciji  rušile  pravoslavne  crkve  i  židovske  sinagoge,  uvelike  oteščava  odgovornost 
tadašnje  vlasti,  jer  zbog  toga  nije  nitko  bio  pozivan  na  odgovornost. 

Pavelić  se  bio  okružio  uglavnom  ljudima,  koji  su  bili  u  emigraciji  ili  s  njim  usko  povezani. 
Nekadašnje  domaće  hrvatske  političare  on  uglavnom  nije  priznavao.  Dr.  Mačeka  je  čak 
internirao  u  Kup  inču.  Kad  mu  je  Kvatemik  prigodom  dolaska  u  Karlovac  govorio,  daje  sve 
pripravio,  tko  će  mu  biti  pri  ruci  u  vladanju,  Pavelić  mu  je  odgovorio,  da  će  sva  hrvatska 
društva  kao  što  su:  Braća  hrvatskog  zmaja,  Hrvatski  junak,  Hrvatski  radiša,  koja  su  s 
Kvaternikom  inače  surađivala  u  revolucionarnom  pokretu,  nadomjestiti  samo  jedno,  a  to  će 
biti  Ustaša  (11). 

Dr.  Pavelić  je  kao  glavar  države  pridržao  sebi  predsjedništvo  vlade  i  ministarstvo  vanjskih 
poslova  i  time  učinio  sebe  najvišim  čimbenikom  zakonodavstva  i  gospodarom  državnih 
ustanova.  Uz  to  je  iz  pojedinih  ministarstava  izdvajao  dio  poslova,  stvarao  za  te  poslove 
posebna  ravnateljstva,  imenovao  ravnatelje  i  držao  ih  izravno  u  svojoj  vlasti.  Takvo 
ravnateljstvo  bilo  je  za  javni  red  i  sigurnost  s  Didom  Kvaternikom  na  čelu,  koji  je  svojim 
postupkom  okaljao  svoje  inače  slavno  ime. 

U  teškim  prilikama,  u  kojima  se  nalazila  mlada  država,  mislio  je  dr.  Pavelić,  da  samo  on  može 
vladati,  te  je  zato  gurnuo 

(10)  MEŠTROVIĆ  263  si. 

(11)  CECELJA  21  si. 

sve  na  stranu,  što  god  bi  ga  ograničavalo  u  njegovoj  vlasti.  Zbog  toga  je  brzo  ukinuo 
ministarstvo  zakonodavstva.  Kad  je  dolazio  k  njemu  ministar  dr.  Milovan  Žanić  s  raznim 
zakonskim  prijedlozima,  rekao  mu  je  jednom  zgodom  (12): 

—  Pa  kako  ću  ja  vladali,  ako  ćeš  mi  ti  vezati  ruke  zakonima? 

Isto  se  dogodilo  i  s  doglavničkim  vijećem.  Bilo  je  sazvano  istom  pod  kraj  g.  1944.  Kad  su 
doglavnici  počeli  nešto  prigovarati,  bilo  im  je  rečeno: 

—  Kako  će  poglavnik  donositi  odluke,  ako  ih  bude  sve  pitao  za  savjet? 

Istu  sudbinu  je  doživio  i  Hrvatski  sabor,  otvoren  23.  veljače  godine  1942.  Kada  su  zastupnici 
počeli  privatno  između  sebe  kritizirati  Pavelićevu  politiku,  te  se  saznalo,  da  predsjednik 
sabora,  starina  Marko  Došen,  pripravlja  memorandum  za  Pavelića  zbog  teškog  stanja  u 
državi,  do  kojeg  po  mišljenju  mnogih  zastupnika  nije  trebalo  doći,  i  kad  su  k  tome  dr.  Prebeg  i 
dr.  Ljubić  iz  Banje  Luke  Paveliću  upravili  pitanja,  zašto  drži  dr.  Vlatka  Mačeka  u  zatočenju, 
sabor  je  bio,  naravski  pod  drugom  izlikom,  raspušten.  U  ratnom  metežu  i  vrtlogu  domaćih 


nemira,  mislio  je  Pavelić,  da  mu  je  lakše  oslanjati  se  na  samoga  sebe,  nego  svoje  djelovanje 
podvrći  savjetu  i  pristanku  doglavničkog  vijeća  sjedne  strane,  a  s  druge  strane  i  saboru. 

Tim  svojim  postupkom  Pavelić  se  sve  više  odvojio  od  ljudi,  a  iz  osjećaja  osamljenosti 
porodila  se  u  njemu  sumnjičavost  i  strah  pred  zavjerom.  Sve  je  to  svršavalo  u  odstranjivanju 
osoba,  koje  su  s  njime  surađivale. 

U  listopadu  g.  1941,  prigodom  jednog  svoga  govora  na  Markovu  trgu  u  Zagrebu,  proglasio  je 
Pavelić  popa  Stipu  Vučetića  vojnim  vikarom,  a  Vilima  Cecelju,  župnika  u  Kustošiji,  njegovim 
zamjenikom,  a  da  se  prije  nije  dogovorio  s  nadbiskupom.  Sličan  je  potez  učinio,  kad  je  župu 
Sv.  Marka  u  Zagrebu,  koja  je  odstupom  Svetozara  Rittiga  bila  ispražnjena,  obećao 
ogulinskom  župniku  Ivanu  Mikanu.  Pa  kada  je  kasnije  zatražio  od  nadbiskupa,  da  istome 
svećeniku  podijeli  tu  župu,  a  nadbiskup  mu  je  odgovorio,  da  to  ne  može  učiniti,  jer  je  Mikan 
svećenik  senjske  a  ne  zagrebačke  biskupije,  Pavelić  odgovori: 

—  Ja  sam  obećao,  suverenova  se  ne  poriče  (13). 

(12)  N.  mj.25. 

(13)  V.  CECELJA  usmeno  saopćio  u  Rimu. 

6)  -  Borba  za  očuvanje  obnovljene  države 

Kad  se  Rusija  zaratila  s  Nijemcima,  Hrvatska  je  postala  ratnim  poprištem.  Srbi  su  se  već  u 
svibnju  g.  1941  organizirali  u  tzv.  četničkom  pokretu  pod  vodstvom  Draže  Milrajlovića,  i 
povukli  se  u  Ravnu  Goru,  a  doskora  su  zauzeli  cijelu  Crnu  Goru,  odakle  su  vodili  gerilske 
napadaje  u  hrvatske  krajeve.  Mislili  su,  daje  došlo  vrijeme,  da  se  obračuna  s  Hrvatima,  pa  su 
na  nekim  mjestima,  osobito  u  Hercegovini,  progonili  i  ubijali  Hrvate,  katolike  i  muslimane. 

Hrvati  su  mjestimično  na  to  grubo  uzvratili  misleći,  da  će  time  utjerati  strah  u  kosti  srpsko- 
pravoslavnom  žitelj stvu.  Mnogi  su  Srbi  pobjegli  u  šume  i  pridružili  se  ili  partizanima  ili 
četnicima,  odakle  bi  se  osvećivali,  gdje  god  su  samo  mogli. 

Nastao  je  pravi  građanski  rat.  Život  u  Hrvatskoj  za  vrijeme  toga  građanskog  rata  bio  je 
općenito  vrlo  težak,  a  u  pokrajini  često  i  očajan.  Novu  malu  državu  teretile  su  hrvatska, 
njemačka,  talijanska  i  mađarska  vojska,  koja  je  zaposjela  Međimurje. 

U  hrvatskoj  vojsci,  sastavljenoj  od  domobrana  i  ustaša,  bili  su  duhovi  razdijeljeni.  Ustaše  su 
bili  svagdje  u  prednosti,  bolje  obučeni,  bolje  snabdjeveni  oružjem  i  dobivali  su  bolju  hranu. 
Imali  su  i  svoje  posebno  zapovjedništvo.  Nisu  se  držali  sustava  redovite  borbe,  već  više 
gerilskog  načina.  Domobrani  su  stajali  pod  njemačkim  zapovjedništvom.  Među  njih  su  ušli 
časnici  bivše  jugoslavenske  vojske,  kojima  nije  bilo  mnogo  stalo  do  nove  države,  pa  su  često 
izdavali  čitave  jedinice  partizanima,  a  da  momčad  za  to  nije  ni  znala. 


Nijemci  su  imali  tzv.  SS-trupe  i  Wehrmacht.  Ako  je  pao  koji  njemački  vojnik,  Nijemci  su 
uzimali  taoce  i  strijeljali  ih. 

Talijani  su  imali  fašiste  i  redovitu  vojsku.  Tri  njihove  divizije,  16.  listopada  1941,  ušle  su  na 
područje,  koje  su  Talijani  sebi  zadržali,  razoružali  su  ustaše  i  vratili  Srbe  na  njihova  mjesta.  U 
Hrvatskoj  su  imali  deset  divizija  kao  stalnu  posadu,  posebno  u  jadranskom  obalnom  pojasu, 
koje  su  koštale  hrvatsku  vladu  mjesečno  tristo  milijuna  kuna.  Nisu  se  brinuli  za  čišćenje 
ustaničkih  područja.  Naprotiv,  opažali  su  se  stalni  znakovi  i  postupci,  da  prema  ustanicima 
zauzimaju  dvostruki  stav.  Ne  samo,  da  su  zaštićivali  srpsko  pučanstvo,  nego  su  ga  podjarivali 
protiv  Hrvata. 

Kasche  javlja  Ribbentropu,  da  Talijani  naoružavaju  srpske  snage  i  zaštićuju  ih.  No  Hitler 
ostaje  kod  svoga  načela:  u  sukobu  između  Hrvata  i  Talijana  treba  dati  prednost  Talijanima. 


i 

Došlo  je  do  talijansko-četničkog  ugovora  o  uzajamnom  nenapadanju,  koji  je  potpisao  general 
Ambrosio  i  dr.  N.  Novaković.  Talijani  su  davali  četnicima  životne  namirnice,  opremu  i 
oružje,  a  četnici  su  počeli  masovnim  odmazdama  nad  hrvatskim  muslimanskim  življem. 

Osim  tih  trupa  nalazile  su  se  i  jedinice  partizana  pod  vodutvom  komunista  Josipa  Broza, 
zvanog  Tita.  Njegovo  gerilsko  rušenje  novonastale  Hrvatske  Države  prikazivalo  se  narodu 
kao  «pokret  jugoslavenskog  nacionalnog  oslobođenja  protiv  okupatora«  (14). 

Titova  je  gerila  našla  potporu  u  Engleskoj.  K  njemu  su  se  počeli  pomalo  priključivati  i  četnici. 
Tito  se  sastao  i  s  Dražom  Mihajlovićem  19.  rujna  1942  u  selu  Struganik,  pa  opet  25.  listopada 


iste  godine.  Dolazilo  je  do  usmenog  sporazuma  o  uzajamnom  potpomaganju,  iako  je  Tito 
izražavao  veliku  razliku  u  metodama  i  ciljevima.  U  štab  Mihajlovićev  je  došao  prikriveno  kao 
ruski  časnik,  da  se  dogovori  o  ratnim  zahvatima.  Draža,  misleći,  da  ima  pred  sobom  ruskog 
pukovnika,  pokazao  mu  je  plan  operacije  i  rekao,  kako  će  sve  Hrvate  istrijebiti.  No  Tito  je  u 
sebi  drugačije  mislio  (15). 

Nijemci  su  saznali  za  ovaj  dodir  partizana  s  četnicima  i  pobojali  su  se  općeg  ustanka. 
Njemački  zapovjednik  u  Beogradu  daje  stoga  oštru  zabranu,  da  se  pregovara  s  ustaničkim 
grupama  i  vođama.  Zbog  pogoršanja  stanja  na  glavnim  bojištima  Hitler  je  želio,  da  se  na  svaki 
način  smiri  pozadina.  U  glavnom  stanu  na  sastanku  s  Talijanima,  21.  prosinca  1942,  bilo  je 
zaključeno,  da  se  unište  svi  ustanci.  General  Luters  određuje  sada  oštre  mjere  i  protiv 
pučanstva  u  Hrvatskoj.  Kasche  i  Glaise  von  Horstenau  prosvjeduju,  no  Hitler  sluša  izvještaje, 
koje  mu  daje  vojska.  Talijani  sada  djelomično  razoružavaju  četnike  i  šalju  ih  na  jug.  Ostali  su 
kao  jedini  ustanici  partizani  s  18.000  boraca,  čije  su  jedinice  bile  veoma  umanjene  i  svaki  čas 
su  Nijemci  očekivali,  da  će  Tito  biti  zarobljen,  komu  je  međutim  uspjelo  pobjeći. 

Sve  se  to  sleglo  na  malenu  hrvatsku  državu!  Vojničke  su  zahvate  vršili  svaki  prema  svome 
nahođenju.  Narod  je  često  u  isti  dan  mijenjao  po  nekoliko  puta  svoje  gospodare  i  nije  jadan 
znao,  kome  bi  zapravo  služio.  Svaka  jedinica,  koja  je  dolazila  na  teren,  imala  je  svoje  naloge, 
istrebljivala  je  svoje  neprijatelje 

(14)  M.  KOVAČIĆ,  Od  Pavelića  do  Radića  182  si. 

(15)  VD  I  32  si.;  IV  35  si.  V  29.  -  MEŠTROVIĆ  378. 

i  odnosila  ratni  plijen.  Pučanstvo  se  prorjeđivalo  i  siromašilo  tako,  da  je  na  koncu  ostalo  bez 
kruha  i  soli.  Bosna,  Lika,  Hercegovina  i  Dalmacija  postale  su  polako  garište,  a  pučanstvo, 
koje  je  ostalo,  bježalo  je  u  gradove,  da  spasi  gole  živote. 

Kada  je,  8.  rujna  1943,  Italija  položila  oružje,  partizani  su  se  dokopali  oružja,  a  Nijemci  su 
preuzeli  vlast  kao  na  «području  operacija».  «Trojica  velikih»  prihvaćaju  u  studenom  g.  1943 
Tita  kao  saveznika.  29.  studenoga  iste  godine  on  postavlja  osnovne  linije  nove,  naravski 
komunističke  države  «Narodne  Republike  Jugoslavije«  i  poriče  zakonitost  jugoslavenske 
vlade  u  inozemstvu. 

U  tako  teškim  i  zamršenim  okolnostima  nalazio  se  Hrvatski  Narod,  kad  mu  je  bila  zarudjela 
zora  njegove  državne  slobode  i  samostalnog  državnog  života. 

7)  -  Nezavisna  Država  Hrvatska  i  Sv.  stolica 

Prigodom  poklonstvenog  izaslanstva  u  Rim,  od  16.  do  18.  svibnja  1941,  Pavelić  je  preko 
talijanskog  poslanika  zatražio  audijenciju  i  kod  Sv.  Oca  Pija  XII.  Pitanje  ove  audijencije  bilo 
je  za  Sv.  stolicu  vanredno  osjetljivo,  jer  bi  se  takav  čin  mogao  tumačiti  kao  priznanje  novo¬ 
osnovane  kraljevine  Nezavisne  Države  Hrvatske,  a  Sv.  stolica  takvo  priznanje  ne  običaje 


davati,  dok  traje  rat,  koji  prema  međunarodnom  pravu  ne  mijenja  stanje  stvari.  Daje  Sv. 
stolica  bila  svjesna  velike  delikatnosti  tog  pitanja  i  prema  tome  bila  veoma  oprezna,  to  se 
razabire  iz  slijedeće  činjenice. 

Dan,  naime,  iza  Pavelićeva  dolaska  u  Rim,  17.  svibnja  1941,  uložilo  je  jugoslavensko 
poslanstvo  u  Rimu  kod  papina  državnog  tajništva  odrješit  prosvjed  protiv  proglašenja 
Nezavisne  Države  Hrvatske.  Jugoslavensko  poslanstvo  shvaća  i  prikazuje  taj  čin  kao 
njemački  vješt  zahvat,  da  se  raskomada  Jugoslavija,  a  Pavelićev  čin  kao  neovlašten,  jer  da  od 
strane  zakonitih  predstavnika  Hrvatskoga  Naroda  nije  u  tu  svrhu  imao  ovlaštenja,  pa  je  prema 
tome  njegov  čin  po  međunarodnom  pravu  bez  pravne  podloge  i  prosto  nasilje. 

No  kako  se  Nezavisna  Država  Hrvatska  predstavila  kao  katolička  država,  a  Pavelić  kao 
uvjeren  katolik,  moglo  bi  biti  štetno  i  po  Crkvu  i  za  Hrvatski  Narod,  ako  bi  se  Paveliću 
uskratila  audijencija,  jer  papa  je  otac  sviju  vjernika.  Dobra  pak  papina  riječ  mogla  bi  kao 
pastoralni  čin  ipak  koristiti.  Zato  je  zamjenik  državnog  tajnika  mgr.  Tardini  bio  mišljenja,  da 

toj  Pavelićovoj  želji  treba  izići  u  susret  s  primjedbom,  da  podijeljena  audijencija  nema 
nikakva  političkog  značenja. 

Pijo  XII  je  u  tom  smislu  odlučio,  da  će  primiti  Pavelića,  ali  samo  kao  katoličkog  vjernika,  a  ne 
kao  državnog  poglavara.  A  budući  da  je  i  spoletski  vojvoda  —  određen  za  hrvatskog  kralja  — 
zatražio  audijenciju  kod  pape,  odgovor  je  bio  isti,  tj.  papa  će  ga  primiti  na  njegov  osobni 
naslov,  a  ne  kao  imenovanog  kralja,  pa  mu  je  stoga  i  bilo  savjetovano,  da  dođe  k  papi  prije 
negoli  bude  proglašen  kraljem  (16). 

Papa  je  doista,  18.  svibnja  1941,  u  6  s.  uveče,  primio  Pavelića  u  audijenciju.  Tom  zgodom 
izrazio  mu  je  svoju  ljubav  prema  Hrvatskom  Narodu,  čija  mu  je  vjernost  prema  Sv.  stolici 
dobro  poznata.  Objasnio  mu  je,  daje  službeno  priznanje  Nezavisne  Države  Hrvatske  odviše 
osjetljive  naravi  te  Sv.  stolica  ne  nbičaje  to  činiti  u  ratno  vrijeme,  nego  čeka  svršetak  rata  i 
mirovne  ugovore,  jer  mora  sačuvati  nepristranost  i  uzeti  u  obzir  i  ostale  katoličke  vjernike, 
kojih  imade  posvuda.  Pavelić  je  sa  svoje  strane  opetovano  i  otvoreno  izjavio,  kako  Hrvatski 
Narod  želi  urediti  svoje  vladanje  i  zakonodavstvo  prema  načelima  katoličke  vjere  (17). 

Iz  istih  razloga  u  Vatikanu  nisu  pristali,  da  Pavelić  dođe  u  pratnji  kakva  većeg  predstavništva, 
kako  to  čine  suvereni.  Budući  da  su  predstavništvo  sačinjavali  katolici,  koji  su  željeli  vidjeti 
Sv.  Oca,  a  vrijeme,  kojim  su  raspolagali  nije  im  dopuštalo  da  čekaju  skupnu  audijenciju,  još 
istoga  dana  im  je  u  19,30  s.  omogućena  audijencija.  Papino  državno  tajništvo  je  o  privatnom 
obilježju  tih  audijencija  obavijestilo  sve  apostolske  nuncijature  i  delegacije  (18). 

Prigodom  ove  audijencije  Pavelić  je  zatražio  od  Sv.  Oca,  da  pošalje  u  Hrvatsku  svoga 
redovitog  diplomatskog  predstavnika.  Pijo  XII  izašao  je  toj  želji  djelomično  ususret.  U 
audijenciji  danoj  nadbiskupu  Stepincu,  7.  lipnja  iste  godine,  obećao  je  papa,  da  će  poslati  u 
Hrvatsku  svog  predstavnika  kao  apostolskog  vizitatora  (19).  Čim  je  za  tu  papinu  odluku 


saznao  jugoslavenski  ministar  u  Rimu,  odmah  je,  i  to  već  2.  lipnja,  uložio  kod  vatikanskog 
državnog  tajništva  prosvjed  (20),  na  koji  je  mgr.  Tar- 


(16)  MEŠTROVIĆ  378.  -  Le  Saint  Siege  IV,  n.  351,  352,  354. 

(17)  N.  dj.,n.  358. 

(18)  N.  dj.,n.  361. 

(19)  N.  dj.,n.  392. 

(20)  N.  dj.,  n.  386. 

dini  odgovorio,  da  se  Sv.  stolica  za  vrijeme  rata  ustručava  zauzeti  bilo  kakav  politički  stav; 
ipak  si  pridržava  pravo,  da  za  dobrobit  duša  povjeri  komu  od  klera  duhovnu  misiju  (21). 

1.  srpnja  iste  godine  javlja  papinski  državni  tajnik  kardinal  Maglione  nadbiskupu  Stepincu,  da 
će  Sv.  stolica  doskora  dati  nov  dokaz  svoje  očinske  brige  prema  Hrvatskom  Narodu,  kojeg  su 
joj  zasluge  za  sv.  vjeru  dobro  poznate,  jer  će  u  Hrvatsku  poslati  apostolskog  vizitatora  (22). 

Pavelić  nije  s  tom  viješću  bio  zadovoljan  te  je  preko  kneza  Lobkowitza,  papina  komomika, 

22.  srpnja,  izrazio  mgr.  Tardiniju  svoje  nezadovoljstvo  i  zatražio,  da  Sv.  stolica  prizna  novu 
katoličku  državu  Nezavisnu  Državu  Hrvatsku  i  da  želi  diplomatskog  zastupnika  u  rangu 
apostolskog  nuncija.  Mgr.  Tardini  je  i  ovaj  puta  protumačio  razlog  postupka  Sv.  stolice,  koja 
slijedi  tradicionalnu  normu,  prema  kojoj  u  takvim  slučajevima  šalje  apostolskog  vizitatora. 
Zamolio  je  kneza  Lobkowitza,  neka  bi  na  Pavelića  djelovao,  da  se  smiri,  jer  kad  mu  je  papa, 
18.  svibnja,  taj  postupak  Sv.  stolice  protumačio,  pokazao  se  zadovoljnim.  Knez  Lobkowitz 
mu  je  spomenuo,  kako  mu  je  papa  u  audijenciji,  20.  srpnja,  kazao  da  ne  zahtijeva  uporno  da 
izaslanik  nosi  kakav  naslov. 

Po  naredbi  Sv.  Oca  bio  je  sada  nadbiskup  Stepinac  obaviješten,  da  kani  u  Hrvatsku  poslati 
opata  iz  Montevergine,  da  na  licu  mjesta  steče  uvid  u  stanje  stvari  u  Hrvatskoj,  ali  da  se  ne 
spominje  naslov  apostolski  vizitator  (23). 

8)  -  Papin  izaslanik  u  Hrvatskoj 

Josip  Ramiro  Marcone  (1882-1952),  od  g.  1898  član  kasinskih  benediktinaca  (Subiaco),  bio  je 
profesor  filozofije  na  Anselmianumu  u  Rimu  i  kao  takav  napisao  povijest  filozofije.  Bio  je 
vojni  duhovnik  g.  1915-1918,  a  g.  1918  izabran  je  opatom  opatije  Montevergine  blizu 
Avellina,  jedne  od  najstarijih  benediktinskih  opatija  u  Italiji.  Kardinal  Maglione  gaje  upoznao 
u  svibnju  g.  1941,  prigodom  jednog  pohoda  u  opatiju.  Osim  svoga  materinskog  jezika  govorio 
je  francuski  i  njemački.  Kardinal  Maglione  ga  pozove  u  Rim,  gdje  mu  saopći,  daje  Pijo 


(21)  N.  dj.,  n.  385. 


(22)  N.  dj n.  9. 

(23)  N.  dj.,  n.  17. 

XII  odlučio  poslati  ga  u  Hrvatsku  u  duhovnoj  misiji  katoličkom  episkopatu.  Opat  je,  sa  svojim 
tajnikom  don  Josipom  Masucci,  25.  srpnja,  bio  spreman  za  put  u  Hrvatsku.  Slijedećeg  se  dana 
predstavio  kardinalu  Maglione  i  mgr.  Tardiniju  u  Rimu,  a  28.  srpnja  gaje  primio  papa  Pijo 
XII  u  posebnu  audijenciju.  Dva  dana  kasnije  otputovao  je  preko  Venecije  i  Rijeke  u  Zagreb 

(24). 

Njegov  tajnik  don  Josip  Karmelo  Masucci  (1906-1964),  monah  u  istoj  opatiji  od  g.  1919, 
studirao  je  na  Anselmianumu  u  Rimu,  g.  1932  doktorirao  je  iz  crkvenog  prava  i  pošao  na 
godinu  dana  u  Englesku.  U  svom  samostanu  je  djelovao  kao  profesor  francuskog  i  engleskog 
jezika,  bogoslovlja  i  prava.  U  Hrvatskoj  je  u  kratko  vrijeme  nešto  naučio  hrvatski  jezik,  te  se 
mogao  sporazumijevati  bez  tumača  sa  svima,  saslušavši  želje,  molbe  i  žalbe  mnogobrojnih 
posjetilaca,  davati  savjete  i  pružati  pomoć  (25). 

Obojica  su  stigli  u  Zagreb,  3.  kolovoza  1941,  u  17,30  sati.  Nitko  nije  znao  za  njihov  dolazak. 
Prema  uputama  kardinala  Maglione,  imali  su  odsjesti  kod  sestara  Sv.  Križa  na  Vrhovcu.  Ne 
poznavajući  hrvatskog  jezika  nisu  uspjeli  naći  kuću,  koja  im  je  bila  označena,  nego  su  na 
veliko  iznenađenje  saznali,  da  su  dospjeli  u  bolnicu,  gdje  se  primaju  samo  bolesnici. 

Duhovnik  bolnice,  franjevac -konventualac,  odveo  ih  je  u  svoj  samostan,  koji  se  nalazi  na  Sv. 
Duhu. 

Čim  je  nadbiskup  Stepinac  saznao  za  njihov  dolazak,  pohitio  je  k  njima,  da  iskaže  svoje 
poštovanje  izaslaniku  Sv.  stolice.  Radovao  se,  što  je  Sv.  stolica  našla  takvo  rješenje  mučnoga 
pitanja  svoga  odnosa  prema  Nezavisnoj  Državi  Hrvatskoj.  Bijela  odjeća  bendiktinskih 
monaha,  zamjenjujući  vanjski  sjaj  vatikanske  diplomacije,  donekle  je  pokazivala  duhovni 
karakter  ove  misije. 

Obojica  su  se  smjestili  u  nadbiskupskom  dvoru,  6.  kolovoza,  gdje  su  imali  svoj  tih,  skroman  i 
radin  ured. 

Stanje,  koje  je  u  Nezavisnoj  Državi  Hrvatskoj  bilo  zamršeno  i  svakom  Hrvatu,  moralo  je  biti  i 
te  kako  mutno  izaslaniku  Sv.  stolice,  koji  se  iznenada  i  neočekivano  našao  usred  tragičnih 
dnevnih  zbivanja.  Cijela  Hrvatska  je  postepeno  postala  ratnim  područjem,  na  kojem  su  rika 
topova,  štektanje  strojnica  i  eksplozije  bombi  nadglašavale  naviještanje  riječi  Bolje,  a  razni 
silnici  gazili  Božje  i  ljudske  zakone.  Uzvišeni 

(24>  N.  dj.,  n.  9,  21,  bilješka  1. 


(25)  MASUCCI  12  si. 

križevi  na  crkvenim  tornjevima  dizali  su  se  kao  nemoćnici  prema  nebu,  zamračenu  dimom  i 
prašinom,  što  se  dizala  iz  ruševina.  Papin  izaslanik  počeo  je  odmah  dolaziti  u  dodir  s 
predstavnicima  vlasti,  s  dr.  Pavelićem,  s  ministrom  oružanih  snaga  Slavkom  Kvaternikom,  s 
ministrom  pravosuđa  dr.  Mirkom  Pukom,  s  obojim  klerom,  i  raspitivao  se  o  stanju  u 
Nezavisnoj  Državi  Elrvatskoj.  Činilo  mu  se,  daje  Pavelić  zadovoljan  ovim  rješenjem  odnosa 
sa  Sv.  stolicom. 

On  je  zajedno  s  tajnikom  razvio  zamjerni  duhovno-karitativni  apostolat,  koji  je  već  nadbiskup 
Stepinac  bio  tako  spremno,  odlučno  i  uspješno  vodio.  Don  Masucci  je  bio  neobično  otvoren  i 
iskren  te  se  nije  žacao  i  istim  vlastodršcima  kazati  hrabro,  što  u  njih  ne  valja.  Vrlo  je 
zanimljivo  i  pobudno,  kako  je  on  sam  opisao  svoj  posjet  Didi  Kvatemiku,  koji  mu  je  tom 
prilikom  uljudno  kazao: 

—  Ako  ste  došli  kao  prijatelj,  molim  vas,  da  mi  kažete  sve,  što  ste  čuli  i  što  znate  o  meni. 

Don  Masucci  mu  je  otvoreno  govorio  o  zločinima,  koji  mu  se  pripisuju,  a  on  mu  je  na  to 
odgovorio: 

—  Prije  svega  vam  moram  iskreno  kazati,  da  ste  uistinu  onakav,  kako  sam  vas  zamislio,  kad 
sam  imao  prvi  put  priliku  slušati  vas  na  nekoj  talijanskoj  građanskoj  proslavi:  bez  oklijevanja 
i  straha  ste  mi  rekli  sve  zbog  čega  me  optužuju.  Zahvaljujem  vam  na  ovom  i  na  vašoj 
opomeni;  moram  vam  kazati,  da  ću  vrlo  visoko  cijeniti  vaše  pošteno  prijateljstvo.  Neke  stvari 
zbog  kojih  me  optužuju,  istinite  su,  ostale  su  pretjerane. 

Na  to  mu  je  iznio  odvratnosti,  koje  su  Židovi  počinili  u  Hrvatskoj:  pobačaji  (oko  300.000), 
silovanja  mladih  djevojaka  itd.  Priznao  je,  da  su  neki  ustaše  izvršili  okrutnosti  pa  su  morali 
biti  strijeljani  (26). 

Don  Masucci  je  isto  tako  iskreno  govorio  i  s  Pavelićem.  Bilo  je,  25.  ožujka  1945,  prigodom 
objeda,  na  koji  je  Pavelić  pozvao  opata  Marcone-a,  don  Masucci-a,  nadbiskupa  i  biskupe,  koji 
su  stigli  u  Zagreb  na  biskupsko  zasjedanje.  Za  vrijeme  ručka  u  času  raspoloženja  Pavelić 
dovikne  don  Masucci-u: 

—  Don  Giuseppe,  hoćete  li  mi  učiniti  uslugu  i  biti  dobre  volje,  jer  se  uvijek  ljutite  na  mene  i 
ostale  te  prosvjedujete? 

—  Kako  bih  mogao  biti  drugačiji  —  odgovori  mu  Masucci  —  kad  me  vi,  koji  ste  glavni  od 
odgovornih,  na  to  navodite  (27). 

(26)  N.  dj.  53. 

(27)  N.  dj.  192. 

Iz  Dnevnika,  koji  je  don  Masucci  napisao  o  misiji  u  Hrvatskoj,  proizlazi,  daje  on  iskreno 
zavolio  Hrvatski  Narod,  bio  duboko  dirnut  njegovom  plemenitošću  i  pobožnošću,  i  nastojao 
objektivno  prosuđivati  stvari  i  prilike.  Taj  dnevnik  svjedoči  i  to,  da  su  hrvatske  vlasti 
pokazivale  uviđavnost,  primale  mnogo  puta  njegove  preporuke  i  posredovanja  u  korist 
osumnjičenih,  puštale  krivce  na  slobodu  ili  ublaživale  kaznu.  No  prilike  su  bile  odviše 
zamršene,  da  bi  sva  njegova  posredovanja  bila  uvijek  uspješna. 

Kada  je,  8.  rujna  1943,  Italija  položila  oružje,  hrvatsko  redarstvo  je  počelo  zatvarati  Talijane. 
10.  rujna  u  17  s.  došla  su  i  u  nadbiskupski  dvor  dva  redarstvena  agenta  u  građanskom  odijelu, 
da  uhapse  papina  izaslanika  opata  Marcone,  jer  je  bio  talijanske  narodnosti.  Don  Masucci  je 
uzalud  prosvjedovao.  Čim  je,  međutim,  nadbiskup  Stepinac  za  to  saznao,  odmah  je 
telefonskim  putem  najodrješitije  prosvjedovao  kod  Artukovića,  ministra  unutrašnjih  poslova, 
veleći:  «Dok  sam  ja  ovdje,  dotle  Marcone  ostaje  kod  mene.  Vi  ga  možete  silom  odvesti,  ali 
samo  preko  mene,  ali  ja  ću  onda  narediti,  da  sva  zvona  zvone  na  uzbunu,  jer  se  ne  radi  o 
Talijanu,  nego  o  izaslaniku  Sv.  stolice».  Jedva  je  nadbiskup  svršio  svoj  prosvjed,  dohrlili  su  u 
nadbiskupski  dvor  predstavnici  vlasti,  da  se  ispričaju  zbog  takva  postupka.  Za  nekoliko  sati 
čitav  je  Zagreb  govorio  o  toj  sablazni  (28). 

Opat  Marcone  preživio  je  Nezavisnu  Državu  Hrvatsku.  Otputovao  je  u  Rim  10.  srpnja  1945  te 
se  više  nije  nikada  vratio  u  Hrvatsku. 

Don  Masucci  je  još  ostao  u  Zagrebu.  Vršilac  dužnosti  apostolskog  nuncija  u  Beogradu,  mgr. 
Josip  Hurley,  javlja  mu,  8.  ožujka  1946,  daje  prema  uputama  papinskog  državnog  tajništva 
podnio  molbu  ministru  vanjskih  poslova,  da  ga  smatra  tajnikom  nuncijature  s  boravkom  u 
Zagrebu.  No  već  15.  istoga  mjeseca  mu  saopćuje,  daje  primio  obavijest  od  državnog 
tajništva,  daje  misija  apostolskog  izaslanstva  u  Zagrebu  svršena  i  da  Don  Masucci  mora 
odmah  otputovati  u  Rim  po  usmene  upute.  Dan  kasnije  u  12  s.  dođe  k  njemu  neki  gospodin  te 
mu  reče: 

—  Treba,  da  otputujete.  — Uzeo  mu  je  putnicu  i  otišao  (29). 

Don  Masucci  napustio  je  Zagreb  20.  ožujka,  odvezavši  se  autom  UNRRA-e.  Svoje  uspomene 
i  sjećanja  na  Zagreb  zaklju- 

(28)  N.  dj.  74. 

(29)  N.  đj.  260. 

čuje  riječima  (30):  «Zagreb!  Moje  bojište!  Zbogom  ili  'au  revoir',  nesretni  grade? !» 

Stigavši  Don  Masucci  u  Rim  ode  predstaviti  se  u  papino  državno  tajništvo,  gdje  ga  mgr. 
Tardini  upita: 


—  Vi  ste  ovdje?  Zašto  ste  došli?  Obavijestio  sam  vas  preko  mgr.  Hurley-a,  da  ostajete  u 
Zagrebu.  Slučajno  sam  prekjučer  mnogo  o  vama  razgovarao  sa  Sv.  Ocem.  Što  će  on  kazati, 
kad  čuje,  da  ste  se  vratili? 

Don  Masucci  mu  je  objasnio,  kako  je  15.  ožujka  u  16  s.  od  mgr.  Hurley-a  primio  telefonski 
nalog,  da  ode  u  Vatikan  po  nove  upute. 

—  Jeste  li  sigurni,  daje  to  bio  mgr.  Hurley,  koji  je  govorio  s  vama? 

—  Uvjeren  sam  o  tome. 

—  Vrlo  dobro!  Pitat  ću  ga,  zašto  je  to  učinio,  kad  smo  mu  pisali,  da  ostajete  ondje.  Još  ću  vam 
kazati,  daje  to  bila  izričita  želja  Sv.  Oca.  Budite  spremni,  jer  se  možete  vratiti  u  Zagreb 
svakog  trenutka! 

Nakon  obavijesti  o  stanju  u  Hrvatskoj,  spomenuo  je  don  Masucci  svoju  bojazan,  da  će 
nadbiskup  Stepinac  biti  uhapšen  poslije  njegova  odlaska.  Pokazao  se  spremnim,  da  se  vrati, 
što  prije  to  bude  moguće. 

Don  Masucci  otišao  je  u  Montevergine  i  nije  se  više  mogao  vratiti  u  Hrvatsku.  Tako  je  ovo 
poslanstvo  Sv.  stolice  u  Hrvatskoj  bilo  dovršeno  (31). 

Kad  jednom  izvještaji  opata  Marcone-a,  podastrti  Sv.  stolici,  budu  pristupačni,  onda  će 
stavovi  i  djela  nadbiskupa  Stepinca  biti  osobitim  svjetlom  osvijetljeni. 

2.  -  Snalaženje  nadbiskupa  Stepinca  u  ratnom  metežu 

V  vrlo  teškim  ratnim  prilikama,  u  kojima  je  Hrvatski  Narod  obnovio  svoju  državu  Hrvatsku, 
ona  je  bila  ugrožena  istodobno  s  mnogo  strana,  izvana  i  iznutra.  Tu  se  ispravno  snalaziti  bilo 
je  teško  i  najmudrijem  i  najdalekovidnijem  čovjeku.  Rat  je  pritiskao  sve  i  svakoga  kao 
ogroman  teret  i  sablast,  koja  vodi 

(30)  N.  dj.  263.  -  Kratica  U.N.R.R.A.  =  United  Nations  Relief  and  Rehabilitation 
Administration  -  Ured  Ujedinjenih  naroda  za  pomoć  i  obnovu,  osnovan  u  Washingtonu  1943, 
za  pomoć  saveznicima,  a  poslije  i  drugim  narodima. 

(31)  N.  dj.  265  si. 

čitav  narod  prema  nepoznatom  svršetku.  Odatle  i  u  najodvažnijim  i  najplemenitijim  srcima 
strah  i  tjeskoba.  U  takvu  metežu  često  se  u  pojedincima  i  čitavim  skupinama  lako  očituju 
osobne  težnje  i  sebičnosti,  ali  također,  u  drugima,  samoprijegor  i  iskrena  ljubav  prema  tek 
stečenoj  slobodi  i  državi. 


U  takvim  prilikama  ravnotežu  i  prisutnost  duha,  bolje  od  političara,  vojnika  i  sociologa,  znaju 
sačuvati  oni  koji  su  puni  duha  Božjega,  koji  se  dadu  voditi  svjetlom  vjere,  Božji  ljudi,  koji  sve 
promatraju  u  Božjem  svjetlu.  Oni  odavde  crpe  jakost,  da  mirno  prosuđuju  prilike  i  da,  kad 
ustreba,  reknu  slobodnu  i  muževnu  riječ,  koja  bi  mogla  poslužiti  ljudima  kao  putokaz. 

1)  -  Stepinac  gleda  događaje  okom  vjere 

Upravo  u  tom  razdoblju  nadbiskupova  života  otvara  se  dubok  uvid  u  njegovu  apostolsku 
dušu,  ojačanu  i  očeličenu  snažnim  unutrašnjim  vrhunaravnim  životom,  što  gaje  crpio  iz  istina 
sv.  vjere.  On  je  promatrao  sve  u  svjetlu  nadnaravne  objave  Božje,  te  se  stoga  nije  ispoljio  kao 
političar,  od  čega  je  uvijek  zazirao,  jer  je  to  nespojivo  s  duhovnim  staležom,  nego  je  nastupao 
kao  nepopustljiv,  odvažan,  neustrašiv  i  hrabar  učitelj  sv.  vjere,  pobornik  zakona  Božjeg  i 
pastir  duša,  kao  pravi  katolički,  apostolski  biskup. 

Oni,  koji  su  ga  izbliza  poznavali,  svjedoče  za  to  njegovo  nadnaravno  usmjerenje.  Piše  jedan 
svećenik,  koji  je  zajedno  s  njim  učio  na  Gregorijani  (32): 


«Na  pitanje,  kako  ja  gledam  na  pokojnog  kardinala  nadbiskupa  Stepinca  odgovorio  sam 
smjesta  i  bez  velikog  promišljavanja,  daje  bio  čovjek  duboke,  žive  vjere  u  Boga,  iz  koje  je 
crpio  snagu  za  život  i  rad,  nastupe,  manifestacije  kao  i  za  borbe  za  Božja  prava  u  ljudskom 
društvu.  Neumoljiv  je  bio  u  toj  borbi.  Kadgod  je  izgledalo  manje  razborito,  jer  su  neprijatelji 
uvijek  vikali,  daje  njegov  nastup  izazov,  a  kasnije  se  jasno  vidjelo,  daje  on  prodirao  u 
njihove  nakane.  Ne,  to  nije  bilo  jakošću  uma,  školovanosti,  jer  on  nije  bio  genij  u  ljudskim 
spoznajama,  nego  je  u  čitavom  svom  poimanju  bio  sav,  baš  sav  Božji.  Sam  Bog  mu  je  davao 
svoje  oko,  te  je  u  jednostavnoj 

(32)  N.  ŽUVIC,  Vlastoručno  napisani  sud  o  kardinalu  Stepincu  1,  kod  pisca. 

formi  unaprijed  otkrivao  pothvate  Božjih  neprijatelja.  On  nije  bio  polemičan  po  naravi,  nego 
po  potrebi.  Bio  je  energičan,  kako  u  svojoj  nutrini,  tako  i  u  nastupima.  On  je  zaista 
proživljavao  pravu  kršćansku  vjeru,  odnosno  vjera  je  bila  njegov  život. 

Ja  slična  čovjeka  nisam  sreo  u  svom  životu.  Susreli  smo  se  kao  studenti  filozofije  prvi  put  u 
Rimu  na  Gregorijani  zajedno  s  nadbiskupom  Franjom  Šeperom.  Već  kod  prvog  susreta  bili 
smo  kao  braća  sva  trojica.  Bili  smo  blizi.  Dok  sam  ja  do  danas  uvijek  u  borbi  i  poslu,  da  se 
popravim  sada  u  ovom  sada  u  onom,  Lojzeka  nismo  imali  nikada  ni  za  što  ne  samo 
opomenuti,  nego  niti  upozoriti,  jer  je  bio  od  prvog  početka  izgrađen  značaj,  izgrađen  na 
temeljima  vjere,  žive  vjere:  da  li  vjere  svoje  majke  Barbare,  ili  naslijeđene  vjere  svojega 
prastrica  svetog  duhovnika-kanonika  Matije  Stepinca,  ne  znam,  iako  vjerujem  i  znam,  da  Bog 
ovu  krepost  ulijeva  svakom  kršteniku.  Nemojte  tražiti  drugih  vrela  kardinalove  svetosti,  jer  je 
sve  izviralo  iz  ove  žive  vjere  u  Boga». 


Bivši  njegov  tajnik  dr.  Stjepan  Lacković  piše  (33):  «Za  mene  je  kardinal  Stepinac  zato  velik  i 
u  tolikoj  mjeri  velik,  ukoliko  je  bio  logičan  i  dosljedan  u  svojoj  vjeri.  Njemu  je  vjera  značila 
više  nego  samo  služba  razuma  i  volje,  koju  čovjek  vrši  u  danim  zgodama  i  u  raznim  oblicima. 
Njemu  je  vjera  bila  stalno  uronjenje  u  Bogu,  životna  povezanost  s  Bogom,  iz  koje  je  on 
izvodio  sve  nadnaravne  i  naravne  vrijednosti.  U  njegovoj  prisutnosti  čovjek  je  mogao 
naslućivati  smisao  i  dubinu  riječi  sv.  Pavla:  'Za  mene  je  uistinu  život  Krist'». 


Ove  izjave  potkrjepljuje  kao  najuglednija  ona  kardinala  Franje  Šepera,  prefekta  Sv. 
kongregacije  za  nauku  vjere,  njegova  rimskog  suučenika  i  kasnijeg  tajnika,  koji  je  usmeno 
saopćio  piscu  ovih  redaka,  da  se  kod  pokojnog  kardinala  Stepinca  najvećma  isticala  živa  i 
jaka  vjera.  Upravo  u  ovom  razdoblju  njegova  života  ispoljuju  se  kreposti,  koje  je  njegova 
velika  skromnost  tako  vješto  sakrivala  pred  ljudima,  ali  nada  sve  vjera.  Ova  živa  i  jaka  vjera, 
koja  mu  je  rasvjetljivala  um,  daje  mogao  jasno  lučiti  istinu  od  zablude,  krepost  od  strasti, 
razbor  od  lukavosti,  mudrost  života  od  nagonskih  poriva,  dužnost  od  prilagođivanja,  najbolje 
osvjetljuje  stav  i  djelovanje  nadbiskupa  Stepinca  u  raz- 

(33)  Filip  1,21.-  ST.  LACKOVIĆ,  Svjedočanstvo  331. 


379 

VI  -  U  VRTLOGU  RATNIH  DOGADJAJA 

dobiju  zarobljene  i  ponižene  slobode  Hrvatskog  Naroda  pod  komunističkom  strahovladom.  Iz 
njega  je  kao  iz  živog  svjetionika  zračila  sv.  vjera  i  osvjetljivala  svojim  zrakama  ovo  mračno, 
mutno  i  zadimljeno  razdoblje,  u  kojemu  su  prividne  veličine  i  na  oko  velika  djela 
zablještavala  razum. 

Sam  nadbiskup  Stepinac  je,  još  godine  1939,  u  govoru  prigodom  posvete  doma  «Gospodarske 
sloge»  u  Zagrebu,  ne  namjerno,  ali  vjerno  oslikao  svoju  nutrinu  i  načela,  koja  su  ga  vodila  u 
njegovoj  biskupskoj  službi. 

On  je  taj  govor  započeo  riječima  sv.  Pavla  (34):  «Postali  smo  prizor  svijetu  i  anđelima  i 
ljudima».  Obrazlaže  zatim,  zašto  na  sebe  primjenjuje  te  Pavlove  riječi  (35): 


«Znam,  da  su  danas  uprte  u  me  oči  mnogih  i  mnogih,  i  da  se  u  mnogim  srcima,  koja  i 
plemenito  misle,  pokreću  razna  pitanja.  Nije  čudo!  Sam  osnivač  Crkve  usporedio  ju  je  s 
gradom  na  gori,  koji  se  ne  može  sakriti,  a  stupove  njezine,  na  kojima  počiva  —  apostole, 
naziva  svjetlošću  svijeta.  Crkva  i  njezini  predstavnici  moraju  ulaziti  u  sve  faze  i  u  sve  sfere 
ljudskoga  života.  Mora  ulaziti,  ali  ne  kao  stranac,  tuđinac,  nametnik,  nego  kao  najpozvanija 
osoba,  kao  domaći  čovjek,  kao  osoba,  koja  je  zaista  autohtona.  Na  dnu  svega,  što  hoće  da 
bude  dostojno  razumna  stvora  Božjeg,  mora  biti  kao  zlatni  temelj  —  istina  i  moral,  pravda  i 
ljubav. 


Ali,  kao  što  su  Kristu  prigovarali  i  prijatelji  i  neprijatelji,  s  dobrom  i  zlom  nakanom,  tako  je  i  s 
Crkvom.  Neki  joj  zamjeraju,  što  u  općem  uzrujavanju  ostaje  mirna,  što  u  općem  vezanju  s 
nekom  uzmaknutošću  i  suzdržavanjem  ljubomorno  čuva  svoju  slobodu;  jednom  riječju: 
zamjeraju  Crkvi,  što  se  dovoljno  ne  upušta  u  vrtlog  dnevnih  događaja,  što  neće  da  se  naprosto 
poistovjeti  i  stopi  s  dnevnim  previranjem  u  svim  njegovim  mijenama.  Baš  tako  su  i  Kristu 
zamjerali,  što  se  nije  htio  vezati  ni  uz  koju  od  tadašnjih  struja  u  javnom  životu  izabranog 
naroda,  što  nije  htio  biti  kraljem  i  političkim  vođom  svojega  naroda. 

Dmgi  opet  prigovaraju  Crkvi,  da  previše  zalazi  u  zemaljske  stvari,  da  se  odviše  plete  u 
socijalne,  narodne  i  međunarodne  odnose.  Baš  su  tako  i  Krista  optuživali,  da  buni  narod  protiv 
tadašnjega  poretka. 

(34)  1  Kor  4,  9. 

(35)  Crkva  i  narod,  govor  preuzv.  g.  nadbiskupa  dra  A.  Stepinca  prigodom  posvete  doma 
«Gospodarske  sloge»  u  KL  90  (1939)  353  si. 


380 

A.  BENIGAR,  ALOJZIJE  STEPINAC 

Ali  Krist  se  nije  obazirao  na  prigovore,  dolazili  oni  s  desna  ili  s  lijeva.  Na  njemu  se  ispunjala 
ona  riječ  njegova  učenika:  'U  svemu  se  preporučujemo  kao  sluge  Božji:  u  čistoći,  u  znanju,  u 
strpljivosti,  u  dobroti,  u  Duhu  Svetome,  u  ljubavi,  koja  se  ne  pretvara,  u  riječi  istinitoj,  u  sili 
Božjoj,  s  oružjem  pravde  na  desno  i  na  lijevo,  slavom  i  sramotom,  zlim  glasom  i  dobrim 
glasom1  (36). 

Jer  on  je  dobro  znao,  da  iznad  prolaznih  dobara,  koja  ljude  rastavljaju,  ima  viših  vrijednosti, 
koje  ljude  spajaju.  Znao  je,  da  u  službi  tih  vrijednosti  i  sama  smrt  više  koristi  negoli  život. 

On  je  znao,  da  se  u  najskrovitijim  dubinama  ljudskih  duša  krije  neutaživa  čežnja  i  potreba  za 
nekim  i  nečim,  što  će  poput  sjajne  zvijezde  mimo  prosipati  svjetlo  iznad  nemirnih  valova 
ljudskih  oprečnih  nastojanja,  pa  čak  i  onda  kad  te  duše  razdiru  oluje  raspirenih  strasti. 

Znao  je  da  će  pojedinim  staležima,  pojedinim  narodima  i  cijelom  čovječanstvu  uvijek  biti 
potrebita  ustanova,  koja  će  tražiti  od  svojih  predstavnika,  da  se  otmu  struji  dana,  koja  bi  ih 
htjela  zahvatiti.  Samo  će  tako,  naime,  s  vječnih  žala,  onima  koji  se  izmoriše  rvući  se  s 
valovljem,  neprestano  jačati  umorne  mišice,  dizati  klonula  srca,  davati  okrepe  i  mira,  što  ih 
svijet  dati  ne  može.  Zato  je  dao  staležima,  narodima  i  čovječanstvu  predstavnike  Crkve  ljude 
—  da  se  poslužim  Lamartinovom  riječju  —  'ljude  koji  nemaju  obitelji,  ali  pripadaju  obitelji 
cijeloga  svijeta;  koje  svijet  pozivlje  kao  svjedoke  i  savjetnike  u  svim  svečanim  zgodama 
građanskog  života,  bez  kojih  ne  možemo  na  svijet  doći  ni  umrijeti;  koje  nepoznati  zovu 
svojim  ocem,  kojima  ljudi  otkrivaju  svoje  najdublje  tajne,  pred  kojima  liju  najbolnije  suze; 
koji  znaju  utješiti  u  svakom  bolu  duše  i  tijela;  koji  su  šutljivi  povjerenici  bogatstva  i 
siromaštva,  jer  oboje  iz  dana  u  dan  kuca  na  njihovim  vratima:  bogati,  da  neopaženo  ostave 
kod  njih  milostinju,  a  siromašni,  da  bez  stida,  što  tjera  rumenilo  u  obraze,  ondje  prime  darak; 
ljude,  koji  nemaju  posebnog  društvenog  položaja,  nego  pripadaju  svim  društvenim  slojevima; 


koji  sve  znaju,  što  se  oko  njih  zbiva,  koji  imaju  pravo  reći,  kojih  riječi  padaju  u  srca  svom 
težinom  Božjega  auktoriteta  te  paraju  duše  neukrotivom  snagom  vjere* 1. 

Stoga  se  eto  i  Crkva  poput  Krista  ne  može  obazirati  na  prigovore  bilo  s  desna  bilo  s  lijeva,  ali 
vazda  s  površine,  nego  se 

(36)  2  Kor  6,  4  si. 


381 

VI  -  U  VRTLOGU  RATNIH  DOGADJAJA 

materinski  odazivlje  samo  onom  glasu,  što  govori  iz  dubine  najplementijega  u  čovjeku. 

Stoga  neće  teško  biti  razumjeti  ni  ove  posvete,  koju  je  Crkva  dala  preko  mojih  ruku  ovome 
velebnom  domu  Gospodarske  sloge. 

Nikada  se  taj  uzvišeni  čin  nema  tumačiti  kao  silaženje  Crkve  u  arenu  političkog  rvanja,  kao 
vezanje  uz  bilo  kakve  konkretne  političke  oblike,  u  kojima  Crkva  prepušta  inicijativu  i 
slobodu  svjetovnjacima,  nego  samo  kao  polaganje  zlatnog  temelja  istine  i  morala,  ljubavi  i 
pravde;  kao  očinski  blagoslov,  bez  kojega  nema  napretka:  'Benedictio  patris  firmat  domos 
fdiorum',  veli  Sv.  pismo  (37)  —  kao  očinski  blagoslov  jednom  pozitivnom  nastojanju  na 
dobro  onoga  naroda,  koji  je  Crkvi  uvijek  bio  vjeran;  onoga  naroda,  koji  u  svim  svojim 
opravdanim  težnjama  smije,  može  i  mora  računati  na  potporu  Crkve,  koja  je  zaštitnica  pravde 

i  ljubavi  te  učiteljica  istine  i  života. 

Crkva  s  posebnim  razumijevanjem  pristupa  k  blagoslovu  ovakve  socijalne  i  narodne  ustanove, 
kakva  ima  da  bude  dom  Gospodarske  sloge.  Iako  nadasve  duhovna  u  svojoj  brizi,  ipak  ne 
može  biti  ravnodušna  prema  socijalnom  i  ekonomskom  stanju  svoje  djece.  Ona  je  majka 
konkretnoga  čovjeka  sa  svim  njegovim  potrebama«. 

2)  -  Stepinac  i  politika 

Kako  je  nadbiskup  izvodio  načela,  koja  je  izložio  u  govoru  prigodom  blagoslova  doma 
«Gospodarske  sloge«,  neka  osvijetle  uglavnom  slijedeće  crtice. 

Prema  pričanju  kardinalove  sestre  Štefanije  on  se  za  vrijeme  svoga  boravka  u  Krašiću  nije 
nikada  bavio  politikom. 

Kao  klerik,  prema  svjedočanstvu  njegovih  kolega  iz  Germanikuma,  bio  je  Stepinac  u 
političkim  pitanjima  vrlo  suzdržljiv  tako  da  se  oni  ne  mogu  sjetiti  nikakve  njegove  političke 
izjave  (38). 

Kao  svećenik  bavio  seje  duhovnim  i  uredskim  poslom,  a  u  slobodno  vrijeme  obilazio  je 
sirotinju  u  zagrebačkom  predgrađu. 

Kako  je  bio  suzdržljiv  u  političkim  pitanjima  kao  svećenik, 


(37)  Crkv  3,  1 1:  «jer  blagoslov  očev  učvršćuje  kuću  djeci». 


(38)  Pisma  bamberškog  nadbiskupa  dr.  Josipa  Schneidera,  18.  siječnja  1969,  i  celovskog 
biskupa  dr.  Josipa  Kostnera,  22.  siječnja  1969.  Usmeno  saopćio  Franjo  kard.  Šeper.  -  ISIDOR 


159-164. 

proizlazi  također  iz  jednog  opisa  Antuna  Wurstera,  koji  je  poznavao  Stepinca  iz  vremena 
njegovih  studija  u  Rimu.  Wurster  piše  da  se  godine  1934  jednog  dana  poslije  podne  sastao  na 
šetnji  izvan  Zagreba  sa  svećenikom  dr.  Alojzijem  Stepincem,  koji  je  do  onda  bio  posve 
nepoznat  i  vršio  sporednu  službu  nadbiskupskog  ceremonijara.  Šetajući  zajedno  s  njime 
Wurster  se  dotakne  i  političkog  stanja  te  je  izrazio  želju,  da  pođe  u  inozemstvo  na  studij,  jer  se 
u  domovini  nalazio  «pod  paskom»  i  malo  da  nije  dobio  osam  godina  robije  zbog  sudjelovanja 
u  vrlo  radikalnom  političkom  pokretu.  Dr.  Stepinac  će  mu  na  to: 

—  Čini  mi  se,  daje  dobro,  da  odete  studirati,  ali  vaše  političke  ideje  mi  se  čine  pretjeranim  i 
ja  sumnjam,  da  će  se  baš  putem  vaše  grupe  dostići  ideal  svih  Hrvata. 

Wurster  nije  uporno  ostao  kod  svoga  mišljenja,  ali  mu  je  prije  rastanka  rekao: 

—  Velečasni,  makar  uzeli  to  kao  drskost  s  moje  strane,  ja  vas  uvjeravam,  da  će  doći  dan,  kada 
ćete  vi  pratiti  nadbiskupa,  koji  će  pjevati  «Te  Deum»  u  katedrali  na  dan  ostvarenja  mojih 
političkih  težnji.  Taj  dan  će  doći.  Od  g.  925  do  1918  Hrvatska  je  bila  kraljevina  sa  svim 
bitnim  suverenim  naslovima  nezavisnosti.  Ovo,  što  danas  proživljavamo,  samo  je,  tako  reći,  u 
zagradi. 

Dr.  Stepinac  se  na  to  samo  nasmiješio  i  finom  ironijom  rekao: 

—  Daj,  Bože!  Samo  pazite,  da  ovo  u  zagradi  ne  bi  vi  proveli  u  zatvoru  (39). 


Kao  nadbiskup  on  se  nije  nikada  upuštao  u  izravno  političku  akciju.  Razabire  se  to  već  iz 
njegovih  toliko  puta  danih  uputa  članovima  katoličke  akcije  i  svećenstvu. 

O  ustaškom  pokretu  u  inozemstvu  nadbiskup  je  nešto  saznao  od  jednoga  svećenika,  koji  je 
poznavao  neke  od  vodećih  ličnosti  pokreta,  kao  npr.  dr.  Puka,  dr.  Cvitanovića,  dr.  Reboka  i 
drugih.  Bile  su  mu  saopćene  zamjerke,  koje  su  ustaše  njemu  pravili.  Prigovarali  su  mu,  naime, 
što  je  pod  konac  prvog  svjetskog  rata  služio  kao  dobrovoljac  u  jugoslavenskoj  legiji,  daje 
više  sklon  Jugoslaviji  negoli  slobodnoj  Hrvatskoj,  da  želi  po  što  po  to,  da  bi  se  Jugoslavija  u 
drugom  svjetskom  ratu  očuvala.  Podrugljivo 

(39)  Antun  Wurster  (umro  20.  studenoga  1961  kao  laik  i  sveučilišni  profesor  u  Pamploni), 
Actualidad  Espanola  od  12.  i  19.  siječnja  1952, 1>  1-2,  str.  6  si. 

su  ga  s  posebnim  naglaskom  nazivali  «Solunac»  i  «solunski  dobrovoljac)).  Zamjerali  su  mu, 
što  je  prigodom  biskupskog  jubileja  vrhbosanskog  nadbiskupa  dr.  Ivana  Šarića  zajedno  s 
njime  poslao  dr.  Mačeku  brzojavni  pozdrav.  Isto  tako  su  zamjerali  i  to,  što  su  neki  bogoslovi  u 
zagrebačkom  sjemeništu  bili  pozvani  na  odgovornost,  jer  su  prigodom  neke  mlade  mise 
poslali  brzojavni  pozdrav  dr.  Mili  Budaku,  i  što  su  im  ubuduće  bile  zabranjene  manifestacije 
ove  vrste,  jer  se  to  smatralo  političkim  činom. 

Kako  je  nadbiskup  bio  svima  pristupačan  i  rado  saslušao  stranke,  mirno  je  saslušao  ovoga 
svećenika  i  zamjerke,  koje  mu  čine  ustaše.  Ta  i  oni  su  vjernici  katoličke  Crkve,  i  njihove  su 
duše  povjerene  njegovoj  pastirskoj  brizi,  i  među  njima  je  bilo  doista  revnih  i  djelotvornih 
katolika. 

On  mu  je  odgovorio,  da  ne  stoji,  da  je  on  protivnik  slobodne  Hrvatske,  jer  da  on  najbolje 
znade,  što  znači  Beograd  za  Hrvate  i  katoličku  Crkvu.  Uz  to  je  potajno  pomagao  obitelji 
zatvorenih  gorljivih  Hrvata,  kao  npr.  obitelj  prof.  Ivana  Oršanića.  Što  se  tiče  brzojava  dr. 
Mačeku,  on  ga  nije  sastavio  nego  je  to  učinio  nadbiskup  Šarić.  Uostalom  dr.  Maček  je  u  ono 
vrijeme  smatran  glavnim  predstavnikom  hrvatskog  narodnog  pokreta.  Za  onaj  slučaj  u 
sjemeništu  je  i  on  čuo.  Smatrao  gaje  predmetom  sjemenišne  stege  i  nezgodnim  potezom,  jer 
ustaški  pokret,  kojemu  je  vodeći  pobornik  bio  dr.  Mile  Budak,  bio  je  tajni  politički  pokret. 
Bogoslovi  mogu  imati  svoje  političko  uvjerenje,  ali  je  neuputno  ispoljavati  ga  i  tako  unositi  u 
sjemenište  razmirice  i  strančarstvo  (40). 


Nadbiskupov  stav  prema  dr.  Vlatku  Mačeku  kao  političaru  označuju  slijedeće  činjenice.  Još 
godine  1934  kao  nadbiskup  koadjutor  posredovanjem  dr.  Aleksandra  Gahsa  potajno  se  je 
sastao  s  dr.  Mačekom  kod  Sv.  Blaža.  Gotovo  nitko  za  taj  sastanak  nije  znao.  Tom  zgodom 
mladi  mu  je  nadbiskup-koadjutor  otvoreno  kazao,  da  ga  vrlo  smeta,  što  je  sklopio  građanski 
brak.  Maček  se  kušao  ispričavati  rekavši: 

—  Bio  sam  pred  zatvorom,  a  komu  ću  onda  djecu  ostaviti?  Vjere  nisam  htio  mijenjati,  niti  je 
hoću  ikada,  pa  što  mije  drugo  preostalo? 

Nadbiskup  je  s  njime  podržavao  dobre  odnose.  Znao  mu  je 

(40)  V.  CECELJA  9.  -  D.  HREN.  11. 

otvoreno  reći,  kad  je  vidio,  da  što  nije  u  skladu  s  crkvenom  naukom,  a  Maček  je  primao 
njegove  primjedbe.  Neprilike  katoličkoj  Crkvi  on  nije  pravio  (41). 

Značajna  je  slijedeća  činjenica,  koja  označuje  nadbiskupov  stav  prema  političkim  strankama. 
Potječe  iz  vremena  političkih  izbora  godine  1938.  Nadbiskup  je  glasovao  za  listu  HSS.  Nakon 
glasovanja  je  pisao  dr.  Mačeku:  «Gospodine  predsjedniče,  ja  nisam  glasovao  za  Vašu  stranku, 
nego  za  hrvatsku  stvar».  HSS  je,  naime,  u  ono  vrijeme  jedina  predstavljala  interese  Hrvatskog 
Naroda  (42). 

Kada  je  nadbiskup  Bauer  preminuo,  dr.  Maček  u  ime  hrvatskog  narodnog  zastupstva  izrazio  je 
nadbiskupu  Stepincu  saučešće,  nadovezavši  slijedeće  riječi:  «Želimo  i  nadamo  se,  da  ćete  i  vi 
poći  stopama  velikog  natpastira». 

Nadbiskup  je  Stepinac  na  to  odgovorio  (43):  «Zahvaljujem  na  izrazima  saučešća,  koje  ste  mi 
izrazili  u  ime  vodstva  Hrvatskog  Naroda.  Nikada  nijeste  imah  niti  ćete  imati  neprilike  s  moje 
strane,  jer  se  nijesam  pačao  niti  ću  se  pačati  u  politička  pitanja.  Iz  ostavštine  pokojnog 
nadbiskupa  mogu  Vam  reći,  daje  kazao,  nakon  što  ste  sklopili  sporazum:  Dao  Bog  da 
dočekam  čas,  kad  će  u  ovoj  državi  doći  pravda  i  ljubav!  Vas  se  je  lično  napose  sjećao  svaki 
dan  u  svojim  molitvama  i  dao  Bog,  da  se  njegove  želje,  koje  su  i  moje,  ispune.  Moja  je  pak 
želja,  da  moje  slabe  sile  doprinesu  dobru  Hrvatskoga  Naroda». 

Što  se  tiče  Hitlerova  političkog  pokreta,  nadbiskup  je  zbog  njegovih  poganskih  rasističkih 
načela  i  nazora,  nasilja  i  krvoprolića,  od  njega  zazirao  i  držao  se  enciklike  pape  Pija  XI  «Mit 
brennender  Sorge»  (44). 

Kada  seje  nadbiskup,  10.  travnja  1941,  poslije  podne  nakon  lamentacija  vraćao  iz  katedrale  u 
dvor  u  pratnji  dr.  Dragutina  Hrena,  pristupi  k  njemu  na  stubama  iza  same  katedrale  Vilim 
Cecelja,  župnik  u  Kustošiji,  te  mu  saopći  u  kratko,  što  se  zbilo.  Nadbiskup  se  na  to  malo 
zamisli,  pogleda  ga  te  mu  značajno  reče  (45): 

—  Cecelja,  rekao  je  Zrinski:  «Ne  viruj  Nimcu,  6  ni  suncu  zimsku». 

(41)  VD  II  187. 

(42)  VD  III  137. 

(43)  Dr.  Maček  kod  odra,  u  KL  88  (1937)  612. 

(44)  Mit  brennender  Sorge,  14.  III.  1937,  u  AAS  29  (1937)  145  si. 


(45)  CECELJA  8-9. 

Doskora  se  pojaviše  na  Jelačićevu  trgu  prve  njemačke  motorizirane  čete  s  tenkovima.  Tada  su 
otvoreno  nastupili  razni  hrvatski  rodoljubi  i  ustaše.  Neki  su  omladinci  došli  pred  nadbiskupski 
dvor  i  radosno  zaviknuli: 

—  Uskrsnuće  Hrvatskoga  Naroda! 

Nadbiskup  se  na  to  obrati  dr.  Hrenu  te  mu  reče: 

—  Baš  ova  mlađarija  znade,  što  je  to  prusko  kopito.  Tko  sretniji  od  mene,  da  nastupi  slobodna 
Hrvatska,  no  ne  mogu  je  očekivati  od  poganske  Njemačke.  Valjda  je  prvo  sv.  vjera,  a  ne 


poganština  i  progon  sv.  vjere.  Osim  toga  u  političkom  pogledu  ne  vjerujem  Hitleru,  da  će  nam 
pomoći  do  samostalne  Hrvatske,  za  čim  i  te  kako  čeznemo. 

Ove  ozbiljne  nadbiskupove  riječi  pokazuju,  kako  je  on  bio  dosljedan  u  svom  mišljenju  i  kako 
se  njegovo  mišljenje  temeljilo  na  načelima  sv.  vjere. 


Nakon  10.  travnja  1941,  kad  je  obnovljena  Nezavisna  Država  Hrvatska  s  neizrecivim 
zanosom  svega  Hrvatskog  Naroda,  lako  je  ustanoviti  dvije  stvari  u  držanju  nadbiskupa 
Stepinca: 

Prvo,  Stepinac  je  bez  sumnje  bio  svom  dušom  za  slobodan  i  neovisan  državni  život  Hrvatskog 
Naroda,  za  slobodnu  i  nezavisnu  državu  Hrvatsku,  budući  daje  to  u  onaj  čas  jednodušno  htio  i 
za  to  se  slobodno  izjasnio  sav  Hrvatski  Narod,  i  budući  da  Hrvatski  Narod  ima  na  to  Bogom 
dano  naravno  pravo  bez  obzira  na  bilo  kakve  bilo  međunarodne  bilo  crkvene  ugovore  i 
odredbe.  To  je  Stepinac  jasno  izražavao  svim  svojim  držanjem  za  vrijeme  rata  i  napokon 
izričito  potvrdio  svemu  svijetu  pred  «narodnim»  komunističkim  sudom,  koji  gaje  za  to 
osudio  na  16  godina  robije. 

Drugo,  Stepinac  je  žalio  daje  NDH  obnovljena  usred  rata  uz  pomoć  totalitarnih  ondašnjih 
političkih  zaraćenih  sila,  koje  su  se  u  mnogočem  nadahnjivale  protuvjerskim  i  rasističkim 
nučelima;  te  daje  NDH  obnovljena  u  ime  radikalnog  ustaštva,  koje  predstavljaše  tek  neznatan 
broj  ljudi,  ali  koje  se  u  koječemu  povodilo  za  totalitarcima.  Stepinac  je  prema  ovome  i  ovakvu 
režimu  u  već  poznatim  prilikama  zauzimao  sustegnuto  držanje,  držeći  se  pri  tome  crkvenih 
propisa  (46),  te  je  prema  načelima  vjere  proviđao  prije  svega  vječno  spasenje  povjerenih  mu 
duša,  a  nije  propuštao  ni  djela  milosrđa  prema  svima  po- 

(46)  GRGUR  XVI,  Sollicitudo  ecclesiarum,  Constitutio  apostolica,  5.  VIII.  1831,  u  Acta 
Gregorii  XVI,  I  (Roma  1901)  38. 

trebnima  bez  razlike  na  narodnost  i  vjeru,  koliko  je  to  bilo  u  njegovoj  mogućnosti. 

Svoj  odnos  prema  osobama,  koje  su  predstavljale  vlast  u  onom  razdoblju,  Stepinac  je  sveo 
obično  na  ono,  što  je  ili  pristojnost  zahtijevala  ili  što  su  iziskivali  pothvati,  da  spasi  osobe,  čiji 
su  se  životi  nalazili  u  pogibelji,  i  napokon  da  ne  strada  redovni  razvoj  kršćanskog  života  u 
Hrvatskom  Narodu. 

U  svjetlu  tih  načela  imadu  se  gledati  nadbiskupovi  posjeti,  12.  travnja  1941,  Pavelićevu 
zamjeniku  generalu  Kvaterniku,  da  mu  izrazi  dobre  želje  prigodom  obnove  slobodne  Hrvatske 
kao  i  saučešće  zbog  ubojstva  njegova  brata  Petra  Kvaternika,  glavnog  ravnatelja  Hrvatskog 
Radiše  (47). 


Na  sam  Uskrs,  g.  1941,  nadbiskup  se  u  svojoj  propovijedi  nije  posebno  osvrnuo  na  politička 
zbivanja  onih  dana,  već  je  razlagao  glavnu  misao:  «Jaganjče  Božji,  koji  uzimaš  grijehe 
svijeta:  daruj  nam  mir!»  Njemu  je  stalo  samo  do  pravoga  mira,  pa  stoga  upotrebljava  ovu 
zgodu,  da  pouči,  koji  je  put  k  pravom  miru  i  završuje  svoje  izlaganje  kratkom,  ali  sadržajnom 
rečenicom,  koja  je  nišanila  na  događaje  prošlih  dana  moleći  Spasitelja  (48):  «Reci,  molimo  te, 
i  našem  Hrvatskom  Narodu  na  pragu  novoga  razdoblja  njegova  života  kao  što  si  nekoć  rekao 
apostolima  nakon  uskrsnuća:  Mir  vama!» 

Posjet  Paveliću,  16.  travnja  iste  godine,  ima  se  shvatiti  također  prema  gore  navedenim 
načelima.  O  tom  je  posjetu  nadbiskup  rekao:  «Ako  taj  čovjek  bude  upravljao  Hrvatskom  deset 
godina,  kako  mije  pripovijedao,  Hrvatska  će  biti  raj». 

Da  odstrani  svaku  sumnju,  nadbiskup  je  otvoreno  upitao  Pavelića,  da  lije  on  naredio  atentat 
na  kralja  Aleksandra?  Pavelić  mu  je  odgovorio  (49): 

—  Preuzvišeni,  moja  je  savjest  čista  i  posve  mirna.  Ja  sam  za  to  djelo  toliko  odgovoran, 
koliko  je  svaki  drugi  Hrvat.  Francusko  sudstvo  me  je  htjelo  za  to  djelo  učiniti  odgovornim,  no 
to  im  nije  uspjelo. 

Tek  osamnaest  dana  nakon  tih  događaja,  tj.  28.  travnja,  izdao  je  nadbiskup  svom  kleru 
okružnicu,  koja  odiše  iskrenim  rodoljubljem,  ali  mnogo  više  dubokom  sviješću  velike  i  teške 
odgovornosti,  koju  treba  da  imadu  svećenici,  da  u  tim  sudbo- 

(47)  Posjet preuzv.  Nadbiskupa  generalu  Kvaterniku,  u  KL  92  (1941)  195. 

(48)  Mir  Vama!  Uskrsna  homilija  preuzv.  Nadbiskupa,  u  KL  92  (1941)  187  si. 

(49)  Preuzv.  g.  nadbiskup  u  audijenciji  kod  poglavara  države  Hrvatske,  u  KL  92  (1941)  195.  - 
V.  CECELJA  10-12.  -  Le  Saint  Siege  IV,  n.  351,  bilj.  2. 

nosnim  časovima  povijesti  Hrvatskog  Naroda  dubokim  pogledom  u  vječnost  produhove 
čitavo  narodno  biće.  Evo  kako  glasi  (50): 


«Časna  braćo!  Nema  nikoga  među  vama,  koji  u  ovo  posljednje  vrijeme  nije  bio  svjedokom 
zamašnih  događaja  u  životu  Hrvatskoga  Naroda,  među  kojim  djelujemo  kao  glasnici  Kristova 
evanđelja.  Događaji  su  ovo,  koji  su  narod  naš  donijeli  ususret  davno  sanjanom  i  željkovanom 
idealu.  Časovi  su  ovo,  u  kojima  ne  govori  više  jezik,  nego  krv  svojom  tajanstvenom 
povezanošću  sa  zemljom,  u  kojoj  smo  ugledali  svjetlo  Božje  i  s  narodom  iz  kojega  smo  nikli. 
Je  li  potrebno  isticati,  da  je  i  u  našim  žilama  življe  zakolala  krv,  da  je  i  u  našim  grudima  življe 
zakucalo  srce?  Nitko  pametan  toga  osuditi  ne  može  i  nitko  pošten  toga  zamjeriti  ne  može,  jer 
je  ljubav  prema  vlastitom  narodu  Božjim  prstom  upisana  u  ljudsko  biće  i  Božja  zapovijed! 


I  tko  nam  može  zamjeriti,  ako  i  mi  kao  duhovni  pastiri  dajemo  svoj  prinos  narodnom  veselju  i 
zanosu,  kad  se  puni  dubokog  ganuća  i  tople  zahvale  obraćamo  Božjem  Veličanstvu?  Jer, 
koliko  god  i  bilo  zamršeno  pletivo  današnjih  sudbonosnih  događaja;  koliko  god  bili 
heterogeni  faktori,  koji  utječu  na  tok  zbivanja,  ipak  je  lako  razabrati  ruku  Božju  na  djelu.  'A 
Domino  factum  est  istud  et  est  mirabile  in  oculis  nostris  —  Bog  je  to  učinio  i  oči  su  naše  pune 
divljenja'  (Ps  1 1,  23). 

No,  dok  vam  danas  progovaram  iz  ovih  starodrevnih  dvorova,  u  sjeni  ovog  starodrevnog 
hrama,  tog  nijemog  svjedoka  naše  hrvatske  povijesti,  ne  govorim  vam  samo  kao  sin 
Hrvatskog  Naroda,  nego  još  više  kao  predstavnik  svete  Crkve.  Govorim  vam  kao  predstavnik 
one  Božje  institucije,  koja  je  nikla  u  krilu  vječnosti  i  kojoj  je  svršetak  u  vječnosti  u  sasvim 
posebnom  značenju  te  riječi.  Kao  predstavnik  one  Crkve,  koja  je  'firmamentum  et  columna 
veritatis  —  stup  i  tvrđa  istine'  (1  Tim  3,  15)  i  koja  se  nije  bojala  i  na  moja  usta  reći  istinu,  gdje 
je  trebalo,  iako  je  nažalost  njezin  glas  često  ostajao  'glas  vapijućega  u  pustinji'  (Iv  1,  23). 

Govorim  vam,  dakle,  kao  predstavnik  Crkve  i  pastir  duša.  Molim  vas  i  pozivam  da  svim 
silama  nastojite  i  radite  oko  toga,  da  naša  Hrvatska  bude  Božja  zemlja,  jer  će  samo  tako  moći 

(50)  Okružnica  časnon  kleru  nadbiskupije  zagrebačke,  28.  IV.  1941,  u  KL  92  (1941)  197  si. 

izvršiti  dvije  bitne  zadaće,  koje  kao  država  imade  da  izvrši  u  korist  svojih  članova. 

Vjerna  Bogu  i  svetoj  Kristovoj  Crkvi  izvršit  će  naša  Hrvatska  onu  uzvišenu  misiju,  koju 
zemaljska  domovina  imade  da  vrši  u  promicanju  nadnaravnih  dobara  svojih  članova.  Vjerna 
Bogu  i  Crkvi  pokazat  će,  da  vjeruje,  daje  konačni  cilj  svega  ljudskog  teženj  a  vječnost,  gdje  se 
nalazi  prava  vječna  domovina.  Cijeneći  i  zaštićujući  vjerske  i  moralne  vrednote,  pokazat  će, 
da  vjeruje,  daje  zemaljska  domovina  samo  onda  prava  majka,  kad  nam  sklapa  ruke  i  uči  nas 
'dati  Bogu  Božje',  te  daje  samo  onda  istinska  skrbnica  našeg  života,  kad  nam  korake  upućuje 
na  staze,  koje  vode  u  visinu  i  kad  uklanja  smutnje  od  duša,  koje  je  Bog  stvorio  za  sebe. 

No  vjerna  Bogu  i  Crkvi  naša  će  Hrvatska  ne  samo  ispuniti  svoju  dužnost  prema  unapređivanju 
nadnaravnih  dobara  Hrvatskog  Naroda,  nego  će  tako  postaviti  i  najčvršće  temelje  i  zdravog 
razvitka  zemaljskih  narodnih  vrednota  i  svoje  državne  slobode  i  čvrstoće.  Crkva,  koja  već 
dvije  hiljade  godina  gleda  previranja  u  historiji  svijeta,  vjekovni  je  svjedok,  kako  'regnum  de 
gente  in  gentem  transfertur  propter  iniustitias  et  iniurias  et  contumelias  et  diversos  dolos  — 
kako  kraljevstva  prelaze  s  jednoga  naroda  na  drugi  zbog  nepravednosti  i  nepravde  i 
sramoćenja  i  raznih  prevara'  (Crkv  10,  8).  Moramo  stoga  smatrati  svojom  najvećom 
dužnošću,  da  u  ovim  sudbonosnim  časovima  u  povijesti  Hrvatskoga  Naroda  dubokim 
pogledom  u  vječnost  produhovimo  čitavo  naše  narodno  biće.  Moramo  svuda  upozoravati  i 
učiti,  da  sveti  zanos  i  plemenito  oduševljenje  u  izgrađivanju  temelja  mlade  Države  Hrvatske 
budu  nadahnuti  strahom  Božjim  i  ljubavlju  za  Božji  zakon  i  njegove  zapovijedi,  jer  će  samo 
na  Božjem  zakonu  a  ne  na  lažnim  načelima  ovoga  svijeta  Država  Hrvatska  moći  biti 
izgrađena  na  čvrstom  temelju. 


Odazovite  se  stoga  spremno  ovom  mome  pozivu  na  uzvišeni  rad  oko  čuvanja  i  unapređenja 
Nezavisne  Države  Hrvatske. 

Poznavajući  muževe,  koji  danas  upravljaju  sudbinom  Hrvatskoga  Naroda,  mi  smo  duboko 
uvjereni,  da  će  naš  rad  naići  na  puno  razumijevanje  i  pomoć.  Mi  vjerujemo  i  očekujemo,  da  će 
Crkva  u  uskrsloj  Državi  Hrvatskoj  moći  u  punoj  slobodi  naviještati  neoborive  principe  vječne 
Istine  i  Pravde.  Ona  će  se  stoga  držati  riječi  Pisma:  'Verbum  Dei  non  est  alligatum  —  riječ 
Božja  nije  (nikada)  svezana'  (2  Tim  2,  9).  I  Ona  će  smatrati  svojom  svetom  dužnošću 
'opportune,  importune,  arguere,  increpare,  obsecrare  in  omni  patientia  et  doctrina  et  cum  omni 
apostolica  libertate  —  u  zgodno  vrijeme  i  u  nevrijeme  pokarati,  za- 

prijetiti,  umoliti  učeći  sa  svom  strpljivošću  i  sa  svom  apostolskom  slobodom'  (2  Tim  4,  2). 
Tako  će  raditi  i  to  će  smatrati  dragocjenom  pomoći  u  teškom  radu  oko  podizanja  naše  drage 
Domovine  i  Države  Hrvatske. 

Dao  dobri  Bog,  da  tako  bude.  A  da  tako  bude,  pozivam  vas,  časna  braćo  svećenici,  da  ne 
prestanete  poticati  povjerene  vam  vjernike  na  molitvu,  ali  još  više  da  sami  kod  oltara  Božjega 
podižete  ruke  k  'Ocu  zvijezda,  od  kojega  silazi  svaki  dobri  dar  i  svaki  savršeni  poklon'  (Jak  1, 

1 7),  da  Poglavnika  Države  Hrvatske  napuni  duhom  mudrosti,  kako  bi  uzvišenu  i  toliko 
odgovornu  službu  vršio  Bogu  na  čast  i  narodu  na  spas  u  pravdi  i  istini;  da  Narod  Hrvatski 
bude  narod  Božji,  odan  Kristu  i  Crkvi  njegovoj  sagrađenoj  na  pećini  Petrovoj!  Ako  se  možda 
očima  svijeta  čini  molitva  suvišnom  stvari,  mi  je  smatramo  najvažnijom  od  svega  u  životu,  jer 
'ako  Gospod  ne  čuva  grada,  uzalud  bdije  koji  ga  čuva'  (Ps  12,  1). 

Crkva  Božja  nikad  se  nije  gubila  u  frazama,  ali  nikad  nije  također  zatajila  u  onom  ustrajnom 
radu,  na  kojem  se  stvaraju  temelji  sretne  budućnosti  pojedinaca,  naroda  i  države.  Pokažite  to, 
časna  braćo,  i  sada  ispunite  svoju  dužnost  prema  mladoj  državi  Hrvatskoj ! 

U  vezi  s  tim  određujem,  da  se  u  nedjelju,  4.  svibnja  o.g.,  održi  svečani  Te  Deum  po  svim 
župnim  crkvama,  na  koje  neka  župni  uredi  pozovu  mjesne  vlasti  i  vjerni  narod.  Nadam  se,  da 
će  se  u  to  vrijeme  moći  održati  spomenute  svečanosti,  i  u  koliko  komunikacione  prilike  jošte 
ne  bi  omogućile,  neka  se  to  izvrši  u  prvi  slobodni  dan.  A  što  se  tiče  prvostolne  crkve 
zagrebačke,  to  ću  dan  odrediti  u  sporazumu  s  državnim  vlastima. 

U  Zagrebu  28.  travnja  1941. 

Alojzije,  nadbiskup» 

Iz  ove  okružnice,  te  iz  saopćenja  osoba,  koje  su  nadbiskupu  bile  blizu,  može  se  bez  ikakva 
pretjerivanja  reći  da  se  valjda  nitko  kao  on  nije  toliko  molio  da  Hrvatski  Narod  ostvari  svoj 
stoljetni  san  da  bude  slobodan  i  da  svojim  narodnim,  kulturnim,  gospodarskim  i  političkim 
životom  sam  upravlja  u  svojoj  vlastitoj  i  nezavisnoj  državi.  Isto  tako  seje  on  iskreno  veselio  i 
zahvaljivao  Bogu  što  je  Hrvatski  Narod  postigao  ono,  na  što  ima  svaki  narod  naravno  i 


povijesno  pravo.  On  kao  duhovni  vođa  Hrvatskoga  Naroda  osjetio  je  živo  «bilo»  svoga 
naroda  tom  zgodom,  iz  kojega  je  i  sam  nikao  (51). 

(51)  Nadbiskupov  rukopis,  u  NAZ,  bez  broja. 

Prigodom  ljetne  biskupske  konferencije,  dne  26.  lipnja,  posjetio  je  hrvatski  episkopat 
Pavelića,  a  predveo  gaje  kao  predsjednik  biskupskih  konferencija  nadbiskup  Stepinac,  koji  je 
tom  prilikom  dr.  Paveliću  upravio  slijedeći  govor: 


«Poglavniče! 

Ako  je  istina,  kao  što  jest,  da  je  ljubav  prema  narodu,  iz  kojega  smo  nikli,  postulat  naravnog 
zakona,  onda  nema  sumnje,  da  je  ta  ljubav  samim  prstom  Božjim  upisana  u  naša  srca.  I,  ako  je 
istina,  kao  što  jest,  daje  začetnik  naše  sv.  vjere,  koju  ispovijedamo,  sam  Bog,  onda  je  sigurno, 
da  za  razumna  čovjeka  nema  sukoba  između  ljubavi  prema  sv.  vjeri  i  ljubavi  prema  svome 
narodu,  kad  obje  kao  dvije  rođene  sestrice  izviru  iz  Božjega  bića  kao  jedinstvenog  izvora. 

Ta  svijest  dovodi  nas  danas  pred  vas,  da  vas  kao  legitimni  predstavnici  Crkve  Božje  u 
Nezavisnoj  Državi  Hrvatskoj  od  srca  pozdravimo  kao  njezina  državnog  poglavara  s 
obećanjem  iskrene  i  lojalne  suradnje  za  bolju  budućnost  naše  domovine. 

Istina  je,  da  Crkva  nije  nikada  bila,  da  se  poslužim  riječima  Sv.  pisma,  'velox  ad  proferendum 
sermonem  —  nagla  ustima  svojim'  (52)  kao  što  običavaju  mnogi,  koje  vodi  više  srce  nego 
razum,  ali  nije  nikada  ni  zatajila  onda,  kad  valja  nositi  'onus  et  pondus  diei',  i  u  žilavom, 
nečujnom  ali  solidnom  radu  formirati  duše,  bez  čega  se  ne  može  zamisliti  život  dostojan 
čovjeka  ni  u  maloj  zajednici,  a  kamoli  u  velikoj  narodnoj  obitelji. 

Ako  bismo  kada,  dakle,  i  morali  po  pastirskoj  dužnosti  reći  otvorenu  riječ,  budite  uvjereni,  da 
nitko  više  od  katoličkog  biskupa  ne  nosi  na  umu  opomenu  sv.  Apostola:  'Sve  poštujte,  braću 
ljubite,  Boga  se  bojte,  kralja  štujte  (53). 

I  dok  vas  evo  od  srca  pozdravljamo  kao  glavara  Nezavisne  Države  Hrvatske,  molimo  'Oca 
zvijezda,  od  koga  silazi  svaki  dobri  dar'  (54)  ne  samo  pojedincu  nego  i  narodnoj,  odnosno 
državnoj  zajednici,  da  vas  obdari  onim  duhom,  koji  je  glavaru  države  potreban,  da  svojim 
radom  upravlja  'in  iustitia  et  veritate  —  u  pravdi  i  istini',  kao  najčvršćem  temelju  Bogom 
blagoslovljene  budućnosti! » 

(52)  Crkv  5,  1. 

(53)  1  Petr.  2,  17. 


(54)  Jak  2,  17. 

Od  vremena  do  vremena  Stepinac  je  posredovao  kod  hrvatske  vlade  za  neke  progonjene  i 
poubijane  u  logoru,  što  nekima  na  vlasti  zbog  tadašnjih  političkih  prilika  i  razloga  nije  ni 
najmanje  pogodovalo,  te  je  dolazilo  i  do  napetosti  (55). 

Nadbiskup  ipak  nije  nosio  u  svom  srcu  nikakve  odvratnosti  prema  Paveliću.  Kad  je  kasnije  u 
Krašiću  saznao,  daje  na  njega  u  Argentini  izvršen  atentat,  kazao  je  župniku  Vranekoviću 
(56): 

—  Žao  bi  mi  bilo,  da  mu  se  zlo  dogodi,  makar  se  nismo  u  mnogome  slagali  i  makar  mije 
zadavao  mnogo  briga.  Bog  sam  može  ga  prosuditi.  Ja  ga  više  puta  nisam  mogao  razumjeti. 
Kad  sam  mu  prigovorio,  znao  je  reći:  Moja  savjest  je  čista  pred  historijom. 

Stepinac  mu  je  priznavao  dobru  volju  da  pomogne  Hrvatskom  Narodu.  U  mnogim  stvarima 
gaje  ispričavao,  jer  je  bilo  ratno  stanje,  država  se  rodila  u  najtežim  danima,  strane  su  vojske 
poplavile  Hrvatsku,  a  u  samoj  je  zemlji  bjesnio  partizanski  rat,  pa  je  bilo  nemoguće  držati 
mirno  nadzor  nad  ljudima  i  događajima.  On  nije  gledao  na  Pavelićevo  strančarstvo,  na 
ustaštvo,  niti  se  na  to  kod  drugih  javnih  radnika  obazirao,  jer  je  poštivao  uvjerenje  pojedinaca. 
Pazio  je  samo  na  to,  da  li  su  njihova  načela,  po  kojima  rade,  u  skladu  s  istinama  sv.  vjere  i 
kršćanskoga  ćudoređa.  U  načelu  je  Pavelić  zastupao  i  branio  neosporno  pravo  Hrvatskog 
Naroda  na  vlastitu  samostalnu  državu,  i  to  je  nadbiskup  Stepinac  smatrao  njegovom  najvećom 
pozitivnom  crtom. 


Usprkos  radosti,  koju  je  svako  hrvatsko  srce  osjećalo  nad  uspostavom  Nezavisne  Države 
Hrvatske,  naskoro  se  ispostavilo  ono,  što  je  nadbiskup  odmah  u  početku  predviđao  i  zbog 
čega  se  nije  predao  osjećajima  srca  bez  nadzora.  Hrvatsku  su  u  stvari  zaposjele  strane  vojske: 
njemačka,  talijanska,  mađarska,  a  Pavelić  sa  svojima  nije  bio  uvijek  u  stanju  oduprijeti  se 
njemačkim  i  talijanskim  zahtjevima. 

Nadbiskup  nije  mogao  mimoilaziti  ni  predstavnike  stranih  sila  u  Hrvatskoj  za  vrijeme  rata. 
Kod  Kasche-a  nije  bio  nikada,  već  se  sastajao  od  vremena  do  vremena,  iako  vrlo  rijetko, 
prigodom  kakve  običajne  zgode  ili  priredbe.  Takvom  su  se  zgodom  samo  rukovali  i 
pozdravili.  Nešto  više  se  sastajao  sa  Glaise  von  Horstenauom,  koji  je  bio  katolik.  No,  i  s  njim 
se  sastajao  samo  u  svrhu  spašavanja  onih,  koji  su  se  nalazili  u 

(55)  D.  HREN.  19. 

(56)  VD  III  131. 

životnoj  pogibelji.  Glaise  je  u  tome  pogledu  nadbiskupu  išao  na  ruku  prema  svojim 
mogućnostima,  iako  je  u  političkim  pitanjima  malo  značio,  jer  je  uvijek  prevladavao  Kasche. 
S  talijanskim  poslanikom  Rafaelom  Casertano  nadbiskup  nije  imao  nikakve  posebne  veze. 


Zbog  teških  prometnih  veza,  za  vrijeme  rata,  između  Zagreba  i  pojedinih  dijelova  Nezavisne 
Države  Hrvatske  katolički  episkopat  se  nije  mogao  redovito  sastajati  na  svoje  konferencije,  te 
nije  mogao  ni  zajednički  nastupati.  E1  četiri  ratne  godine  nije  se  mogao  nijedanput  sastati  u 
potpunom  broju. 

Biskupska  konferencija  mogla  se  samo  tri  puta  održati.  Bilo  je  to  mjeseca  lipnja  i  studenog  g. 
1941  i  u  ožujku  1945.  No,  ni  u  tim  konferencijama  nisu  sudjelovali  svi  hrvatski  biskupi.  E1 
studenom  g.  1941  nisu  mogli  prisustvovati  svi  bosansko-hercegovački  biskupi  ni  kotorski. 

Pismeni  saobraćaj  između  pojedinih  članova  episkopata,  napose  sa  Zagrebom,  bio  je  vrlo 
rijedak.  Zbog  toga  iz  drugih  biskupija  nema  podataka  iz  toga  razdoblja,  koje  bi  predsjedništvo 
biskupskih  konferencija  trebalo  imati  na  raspolaganju  kod  pojedinih  nastupa.  Hrvatski 
episkopat  mogao  je  javno  nastupati  i  govoriti,  tako  reći,  samo  na  usta  svoga  predsjednika, 
zagrebačkog  nadbiskupa.  Odatle  se  lako  može  zaključiti,  kako  je  bila  velika  odgovornost,  koja 
je  njemu  pala  na  leđa;  u  tome  treba  gledati  i  pravo  značenje  i  punu  vrijednost  njegovih 
nastupa.  On  je  morao  nastupati  kao  stvarni  predstavnik  katoličke  Crkve  u  cijeloj  Nezavisnoj 
Državi  Hrvatskoj.  Uvid  u  te  njegove  nastupe  danas  nam  omogućuje  samo  arhiv  zagrebačkog 
nadbiskupa  i  arhiv  predsjedništva  biskupskih  konferencija,  u  koliko  i  u  te  arhive  nije  posegla 
tuđa  ruka.  Svjestan  toga  položaja,  nadbiskup  Stepinac  nije  šutio,  dok  su  mnogi  drugi  od  straha 
šutjeli.  Držao  se  onoga  načela  Pija  XII  za  osobe,  koje  utječu  na  javno  mnijenje:  «Ne 
servilismo  muto,  ne  critica  incontrollata  —  Niti  nijemo  puzanje,  niti  neodgovorna  kritika!» 
(57). 


Kada  je  kasnije  u  Krašiču,  godine  1952,  čitao  knjigu  Tajna  bijele  kuće  i  Cianove  dnevnike, 
rekao  je  župniku  slijedeće  (58): 

«Smatram  da  će  to  čitanje  koristiti.  Duce  je  npr.  bio  silno  nestalan.  Ciano  naprotiv,  razborit  i 
trijezan.  Duce  je  čovjek  bez  vjere:  napada,  ne  govori  lijepo  o  papi,  grozi  se.  Jadnik!  Otišao 

(57)  SVZN  32  (1945)  17. 

(58)  VD  I  96. 

je,  a  papa  je  ostao.  Nikada  ne  bih  htio  politički  voditi  narod.  Silna  je  to  odgovornost.  Gledam, 
kako  političari  sude  jedni  o  drugima:  izvana  lijepo,  a  u  sebi  obratno». 

Godine  1954  mjeseca  srpnja,  bio  je  Camelutti  kod  njega  u  Krašiću.  Spomenuo  mu  je  daje 
kralj  Petar  dao  izjavu,  po  kojoj  se  razabire,  kako  ni  on  više  ne  računa  na  Jugoslaviju,  jer  je  bio 
izjavio,  da  će  Srbija  biti  doskora  slobodna.  Na  to  će  Stepinac  (59): 

—  Ja  se  u  to  neću  miješati.  To  je  stvar  političara.  Nostra  salus  in  crnce  —  naš  je  spas  u  križu, 
a  Ecclesia  militans  —  Crkva  u  borbi  bit  će  do  konca  svijeta. 

Kad  mu  je  profesor  George  iz  Belgije  u  siječnju  g.  1957  pisao,  neka  u  slučaju  kakve  gužve 
nikako  ne  daje  političke  izjave,  već  samo  crkvenovjerske,  rekao  je  župniku  (60): 

—  Znadem,  što  mije  dužnost  te,  ako  to  doživim,  što  mije  reći. 


Dne  10.  travnja  1959  župnik  Vraneković  je  upitao  kardinala,  da  li  se  sjetio  današnjeg  datuma, 
odgovorio  mu  je  (61): 

«Kako  ne!  Još  jučer.  A  što  ću  nego  moliti  se  za  jadni  naš  narod.  Nikada  zaboraviti  onih  dana, 
10.  travnja  1941,  pa  cijeli  rat!  Kolike  borbe!  Koliko  zasjeda!  Koliki  oprez!  Svi  se  boje.  Svi 
šute.  A  vidim  toliko  nepravde  na  sve  strane.  Morao  sam  govoriti,  makar  sam  znao,  da  ću  se 
vlastima  zamjeriti,  ali  što  sam  mogao? 

Velika  je  to  bila  kušnja,  a  onda  ona  tragedija  našega  naroda!  Čovjek  bi  proplakao  nad 
sudbinom  ove  naše  mladeži  i  tolikih,  ali  opet  moram  priznati,  pravo  nam  budi!  Mi  vrijeđamo 
Boga,  njegovo  sv.  Ime,  pa  Bog  čini,  daje  i  ime  našega  naroda  tako  potisnuto,  gotovo 
pogaženo,  osobito  danas». 

Nadbiskup  Stepinac  i  kao  gorljivi  svećenik  i  nadbiskup  duboko  je  osjećao  teško  stanje 
Hrvatskog  Naroda,  sputana  u  bilo  koje  njemu  protivne  i  neprijateljske  državne  tvorevine.  On 
nije  mogao  preko  toga  prelaziti,  iako  se  u  političku  borbu  nije  nikada  upuštao.  I  on  je  imao 
kao  ideal  slobodu,  pravednost  i  ljubav  u  vlastitoj  državi.  I  on  je  želio,  da  Hrvatska  bude 
slobodna.  Kao  nadbiskup  morao  je  dolaziti  u  dodir  i  s  političkim  osobama,  i  u  stalnim 
pitanjima  zauzeti  svoj  stav.  Ali  od  političke 

(59)  VD  II  228. 

(60)  VD  III  108. 

(61)  VD  IV  174. 

borbe  je  zazirao  kao  od  čina,  koji  ne  spada  na  njegovu  svećeničko-biskupsku  službu.  Rođen  u 
hrvatskoj  seljačkoj  obitelji,  ostao  je  uvijek  u  tijesnom  dodiru  s  osjećajima  Hrvatskog  Naroda, 
te  uzlazeći  kroz  razna  razdoblja  na  svom  žitvotnom  putu,  on  je  izrastao  do  hrvatskog  diva,  kad 
je  na  komunističkom  suđenju  izjavio,  da  bi  bio  ništarija,  kad  ne  bi  poštivao  volju  Hrvatskog 
Naroda,  koji  se  bio  plebiscitarno  izjavio  za  hrvatsku  nezavisnu  državu. 

3)  -  Pomoćnik  potlačenih  izbjeglica 

Kad  je  Hitler,  godine  1936,  počeo  progoniti  narode  nearijevskoga  podrijetla  i  zauzimati 
sjeverne  evropske  zemlje  jednu  za  drugom,  da  izbjegnu  logoru,  plinskim  sobama,  strijeljanju  i 
drugim  zlostavljanjima,  mnogi  su  bježali  na  jug  i  tražili  utočište  u  Jugoslaviji.  Ti  bjegunci  su 
većim  dijelom  dolazili  u  Hrvatsku.  Beograd  je,  naime,  već  bio  u  prijateljskom  odnosu  s 
Njemačkom,  dok  je  Slovenija  bila  preblizu  i  na  dohvatu  njemačkog  utjecaja.  U  Zagrebu  na 
kolodvoru  viđali  su  se  ti  bjegunci  izgladnjeli,  izmoreni,  preplašeni,  bez  odjeće  i  obuće,  bez 
novčanih  sredstava.  Mnogi  bi  se  od  njih  po  nekakvu  nagonu  uputili  i  prema  katedrali  i, 
vidjevši  nadbiskupski  dvor,  ušli  bi  u  nj  s  pouzdanjem,  da  će  u  njemu  naći  dobro  srce,  koje  će 
im  u  nevolji  pomoći.  Broj  takvih  je  danomice  rastao  (62). 


Među  samilosnim  srcima,  koja  su  kucala  i  za  te  izbjeglice,  našla  se  jedna  odvažna  osoba,  koja 
je  otišla  k  nadbiskupu  Stepincu,  prikazala  mu  bijedu,  na  koju  je  naišla,  i  upitala  ga,  da  li  bi  on 
htio  preuzeti  pod  svoju  zaštitu  odbor,  ako  bi  se  mogao  sastaviti,  koji  bi  preuzeo  brigu  za  te 
bijednike. 

—  Vrlo  rado  —  odgovori  nadbiskup  —  ta  i  onako  je  Sv.  Otac  potaknuo  biskupe,  da  se 
zauzmu  za  te  bjegunce. 

Još  istoga  dana  bio  je  sastavljen  taj  odbor,  u  koji  su  ušli  nadbiskupov  tajnik  dr.  Franjo  Šeper, 
kanonik  mgr.  Milan  Beluhan,  župnik  Sv.  Marka  mgr.  Svetozar  Rittig,  N.  Erber,  ravnatelj 
zagrebačke  gradske  štedionice,  i  Terezija  Škringer. 

Odbor  je  potakao  na  suradnju  sve  banke  i  industrijska  poduzeća  te  ravnatelja  redarstva  dr. 
Josipa  Vragovića,  talijanskog,  francuskog,  švicarskog  i  portugalskog  konzula.  Sam  je 
nadbiskup 

(62)  TEREZIJA  ŠKRINGER,  Kurze  Lebensbeschreibung  des  Kardinals  Dr  A.  Stepinac 
(tipkopis)  46,  kod  pisca. 

često  osobno  posredovao  kod  raznih  konzulata,  da  ishodi  tim  bijednicima  potrebite  vize  za 
njihove  putnice. 


Bjegunci  su  bili  smješteni  u  stanove,  a  bolesnima  se  pružala  liječnička  pomoć.  Nije  se 
gledalo,  koje  je  tko  rase  ili  vjere.  Među  njima  su  se  nalazile  i  vrlo  ugledne  osobe,  kao  dr.  Eger 
O'Brien  i  dr.  Gero,  koji  je  kasnije  bio  ministar  pravosuđa  u  Austriji. 

Nadbiskup  je  živo  pratio  rad  odbora  i  tražio,  da  mu  se  tjedno  daje  izvještaj  o  radu.  Posebno  se 
zanimao,  da  li  među  bjeguncima  ima  svećenika  ili  redovničkih  osoba,  koje  bi  trebale  njegovu 
posebnu  osobnu  pomoć. 

U  ono  se  vrijeme  i  Zagreb  bojao  Hitlera,  pa  su  se  našli  i  takvi,  koji  su  nadbiskupu  prigovarali, 
što  se  tim  poslom  bavi.  No,  on  se  nije  obazirao  na  prigovore,  kad  se  radilo  o  djelima  milosrđa. 
Sam  je  osobno  odlazio  na  kolodvor,  čak  i  noću,  da  majkama  i  djeci  pruži  utjehu  i  pomoć  i  da 
vidi,  ima  li  među  izbjeglicama  koji  svećenik  ili  redovnička  osoba,  koja  bi  ga  trebala.  On  se  za 
sve  brinuo  i  nadzirao,  da  lije  sve  dobro  sređeno. 

Kad  su  godine  1941  došle  u  Zagreb  njemačke  trupe,  osobno  je  uzeo  u  zaštitu  stare  i  bolesne 
Židove  i  smjestio  ih  u  kućicu  svoje  brezovičke  ljetne  vile,  gdje  su  mogli  mimo  živjeti. 
Dolaskom  Nijemaca  ovaj  je  rad  morao  biti  odmah  obustavljen  i  arhiv,  koji  bi  danas  pružao 
obilnu  dokumentaciju,  bio  je  spaljen.  Gestapo  zatvori  čak  i  voditeljicu  tog  poslovanja,  Ostala 
je  u  zatvoru  pet  mjeseci.  U  zatvoru  su  je  silili,  da  dade  kakvu  ozloglašujuću  izjavu  protiv 
nadbiskupa,  ali  je  ona  to  s  negodovanjem  odbila. 


Još  prije  rata  nadbiskup  je  Stepinac  dao  dokaz  svoje  velike  ljubavi  i  samilosti  za  različite 
nevolje  naroda. 

Početkom  lipnja  g.  1939  krajevi  su  oko  Samobora,  Karlovca,  Klanjca,  Nove  Gradiške, 
Ogulina  i  drugdje  nastradali  zbog  velikih  kiša,  nabujalih  rijeka  i  potoka.  Tisuće  jutara  zemlje 
bile  su  poplavljene,  usjevi  uništeni,  trava  zamuljena,  spremljena  krma  pokvarena,  kuće 
oštećene  i  porušene. 

Nadbiskup  Stepinac  upravio  je,  9.  lipnja,  vjernicima  svoje  nadbiskupije  okružnicu,  u  kojoj 
izrazuje  svoju  duboku  bol  nad  nevoljama,  koje  su  snašle  narod. 

«Tuga  mi  se  vije  oko  srca,  kad  slušam  i  mislim  o  tim  strahotama  —  piše  on.  —  Duboka  sućut 
moje  duše  prati  ove  siromašne  stradalnike)). 

Potiče  zatim  riječima  Sv.  pisma  vjernike  na  kršćansku  djelotvornu  ljubav,  da  postradaloj  braći 
priteknu  u  pomoć:  tko 

novčanim,  pa  i  najmanjim  prinosima,  tko  životnim  namirnicama,  tko  primanjem  djece  na 
prehranu,  ili  na  koji  drugi  način  (63). 


Kada  je  međutim  ratni  vihor  počeo  nesmiljeno  vitlati  i  kad  je  u  svoj  vrtlog  povukao  cijeli 
Hrvatski  Narod,  još  se  bolje  očitovala  plemenština  nadbiskupova  srca,  koje  je  tako  toplo 
kucalo  za  Boga  i  narod.  Odrastao  i  dozrio  u  strogoj  askezi,  snašao  se  u  novim  mučnim 
prilikama. 

Zbog  rata  su  zatajila  prometna  sredstva  te  je  južnim  krajevima,  osobito  u  Dalmaciji  i  otocima, 
prijetila  avet  gladi.  Nadbiskup,  koji  je  niknuo  iz  naroda  i  duboko  u  dušu  i  srce  poznavao  svoj 
narod,  znao  je,  da  će  se  taj  narod  rado  odazvati,  da  pomogne  svojoj  izgladnjeloj  braći  na  jugu, 
ako  pokuca  na  njegovo  srce.  Stoga  godine  1942  upravi  srdačan  poziv  na  sve  vjernike  svoje 
nadbiskupije.  Opisujući  nevolje,  što  ih  je  rat  prouzrokovao,  piše  (64): 

«Gladne  nahraniti,  bezkućnike  na  stan  primiti,  gole  zaodjenuti  bilo  je  i  jest  jedno  od  prvih, 
najvećih  i  Bogu  najugodnijih  djela  milosrđa». 


Zatim  navodi  mnoge  stavke  iz  Sv.  pisma,  da  dokaže,  kako  je  milosrđe  Bogu  ugodno  djelo,  te 
veli: 

«Ima  kod  nas  krajeva,  koji  trpe  oskudicu  hrane  i  u  najredovitijim  vremenima.  Danas  je  tim 
krajevima  još  teže  uslijed  prometnih  teškoća  i  uslijed  raznih  drugih  okolnosti.  Ima  krajeva, 
gdje  već  danas,  usred  ljeta  glad  caruje.  A  dolazi  zima,  dolaze  dani,  kad  će  tim  krajevima  biti 
još  teže. 

Ima  i  mnogo  izbjeglica  iz  raznih  dijelova  naše  domovine.  Oni  su  bez  ičega:  djeca,  starci, 
nemoćne  žene. 

Ima  opet,  hvala  Bogu,  ima  kod  nas  krajeva,  gdje  ljudi  ne  oskudijevaju.  U  pogledu  prehrane 
nijesu  ti  krajevi  osjetili  strahote  rata.  Vjernici  svih  krajeva,  uvjeren  sam,  sjetit  će  se  onih,  koji 
teško  često  i  preteško  dolaze  do  korice  svagdašnjega  kraha. 

Dragi  vjernici!  Budite  milosrdni,  da  se  ne  bi,  ne  daj  Bože,  ispunila  ona  Sv.  pisma  (65):  'Teško 
vama,  koji  ste  sada  siti,  jer 

(63)  Tiskano  na  posebnom  arku,  kod  pisca. 

(64)  Br.  138/Pr.  -  1942. 

(65)  Lk  6,  25. 

ćete  gladovati!'  Slušajmo  opomenu  Sv.  pisma  (66):  'Svakomu,  koji  ište  od  tebe,  podaj!'  I 
'Podaj  siromasima  i  imat  ćeš  blago  na  nebu'  (67).  Nemojmo,  da  nas  zaokupe  sebične  misli: 
menije  dobro  i  neće  mi  uzmanjkati.  'Djeco!  Kako  je  teško  onima,  koji  se  uzdaju  u  bogatstvo, 
ući  u  kraljevstvo  Božje',  govori  Krist  (68). 


Svi  smo  mi  djeca  jednog  Oca  nebeskoga.  'Ljubav  bratska  neka  ostane.  Gostoljubivost  ne 
zaboravljajte,  jer  njom  neki  ne  znajući  pogostiše  anđele1  (69). 

Dajmo,  dakle,  od  svoga  onima,  koji  nemaju  ništa.  Bog  će  naše  blagosloviti,  naplatiti  nam  i 
učiniti,  da  nam  ne  uzmanjka  kruh  svagdašnji.  Ovaj  poziv  upravljam,  dragi  vjernici,  na  vas  u 
uvjerenju,  da  moj  glas  neće  biti  glas  onoga,  koji  vapi  u  pustinji«. 

Dne  30.  ožujka  1943  obraća  se  nadbiskup  u  toj  stvari  na  Pavelića  slijedećim  pismom  (70): 
«Poglavniče! 

Jučer  sam  primio  od  biskupa  hvarskoga  brzojav  slijedećega  sadržaja: 

'Očajno  je  stanje  prehrane  na  ovim  otocima.  Prekinuće  prometa  dostiglo  je  vrhunce.  Hrane  od 
nikuda  ni  uz  kakvu  cijenu.  Otrag  deset  dana  brzojavih  Poglavniku,  pa  molim  odmah  osobno 
intervenirati  za  najžurnije  privođenje  bilo  na  koji  način,  jer  je  zadnji  čas,  bojati  se  najgorega. 
Biskup  Pušić'». 

Moli  nadalje,  da  bi  se  Karitasu  nadbiskupije  zagrebačke  i  drugih  biskupija  omogućilo  da 
nesmetano  uzmognu  vršiti  nesebičnu  karitativnu  akciju  s  obzirom  na  otpremanje  sabrane 
hrane  u  Dalmaciju  i  na  otoke,  jer  su  neki  organi  državnih  vlasti  činili  poteškoće  (71).  Karitas 
dijeli  hranu  besplatno,  pa  traži,  da  se  nadležnim  državnim  vlastima  izdadu  upute,  da  ne 
sprečavaju  rad  Karitasa,  nego  neka  ga  najizdašnije  podupiru. 


Dne  12.  siječnja  1943  izdaje  nadbiskup  novu  okružnicu,  u  kojoj  spominje,  kako  je  do  onda 
sakupljeno  17  vagona  hrane,  te  da  je  iznenađen  nad  tim  uspjehom,  jer  su  dale  i  one  župe,  u 

(66)  Lk  6,  30. 

(67)  Mt  19,21. 

(68)  Mk  13,  1-3. 

(69)  Hebr  13,  1-3. 

(70)  Nadbiskupski  duhovni  stol  u  Zagrebu,  30  III.  1943,  Exp,  30.  III.  Salić. 

(71)  Očito  je,  daje  Stepinac  bio  tako  obaviješten.  Alije  poznato  s  druge  strane,  da  su  ti 
«organi  državnih  vlasti«  bili  Talijani,  pod  kojima  je  tada  bio  obalni  pojas. 

kojima  narod  nije  osobito  bogat;  no  tuži  se,  da  se  mnoge  župe  iz  žitorodnih  krajeva  nisu 
odazvale  na  njegov  poziv.  Javlja,  da  će  se  akcija  nastaviti  u  narednoj  godini.  Poziva  kler,  neka 


neprestano  s  propovjedaonice  opominje  narod,  da  bi  se  obradio  svaki,  pa  i  najmanji  komadić 
zemlje,  da  bi  se  postigla  najveća  proizvodnja,  pa  da  onda  mogu  priskočiti  u  pomoć  onima, 
koji  oskudijevaju  (72). 


Slijedeće  godine  15.  studenoga  ponovno  izdaje  okružnicu  o  sakupljanju  hrane  za  pasivne 
krajeve.  Spominje,  kako  je  «Karitas»  razvila  zamjernu  djelatnost.  No,  kako  rat  dalje  traje, 
«Karitas»  će  podvostručiti  svoj  karitativni  rad,  ukoliko  to  bude  moguće.  Hoće,  da  se  sabirna 
akcija  odmah  započne,  da  se  na  vrijeme  uzmogne  pomoći  potrebnima.  Na  pobudu  spominje, 
kako  ima  župa,  u  kojima  je  sakupljeno  i  do  dva  vagona  hrane,  pa  čak  su  i  siromašne  župe 
sakupile  dosta  hrane,  kad  je  svećenik  umio  povesti  živu  akciju  (73). 


Dne  7.  ožujka  1945  izdaje  ponovno  okružnicu  i  to  o  uvođenju  «Nedjelje  kršćanske  ljubavi». 
«Iz  dana  u  dan»,  piše  on,  «množe  se  svakovrsne  nevolje  prouzročene  ratom.  Napose  u 
gradovima  raste  broj  izbjeglica  i  postradalih  od  napadaja  iz  zraka.  Malo  je  župa  u 
nadbiskupiji,  u  kojima  ne  bi  bila  nužna  pomoć  gladnima,  beskućnicima,  bolesnicima  i  ostalim 
stradalnicima.  Tim  se  nevoljama  može  pomoći  jedino  onda,  ako  čitav  narod  osjeti  dužnost 
Kristove  ljubavi». 

Određuje  da  se,  18.  ožujka,  ima  držati  «Nedjelja  kršćanske  ljubavi»,  a  u  seoskim  župama  neka 
se  hrana  sabire  kao  prošle  godine  (74). 

Nadbiskupova  «Karitas»  je,  prema  izvještaju  godine  1942-1943,  sabrala  43  vagona  hrane,  koji 
su  bili  otpremljeni  u  Dalmaciju,  Primorje  i  Hercegovinu.  Godine  1944  sabrano  je  šesnaest 
vagona  hrane,  koju  je  «Karitas»  razdijelila  u  Zagrebu  izbjeglicama  i  sirotinji,  budući  daju  nije 
više  bilo  moguće  slati  u  južne  krajeve.  «Karitas»  je  dijelila  hranu  svim  gladnima  bez  razlike 
vjere  i  rase  i  to  sasvim  besplatno. 

(72)  Okružnica:  Sakupljanje  hrane  za  nežitorodne  krajeve,  br.  571,  12. 1.  1943,  u  KL  94 
(1943)20. 

(73)  Okružnica:  Sakupljanje  hrane  za  nežitorodne  krajeve,  br.  8582,  15  XI.  1944,  u  KL  95 
(1944)559. 

(74)  Okružnica  O  nedjelji  kršćanske  ljubavi,  br.  1981,  7.  III.  1945,  u  KL  96  (1945)  91. 


399 

VI  -  U  VRTLOGU  RATNIH  DOGADJAJA 

Najljepši  je  čin  nadbiskupove  ljubavi  spašavanje  nevine  djece,  koja  su  ostala  bez  kuće  i 
roditelja  prigodom  ratnih  zahvata  na  Kozari,  godine  1942.  Dne  25.  kolovoza  upravi  nadbiskup 
na  sve  župne  urede  pismo,  kojim  javlja,  daje  njegova  «Karitas»  preuzela  plemenitu  zadaću, 
da  smještava  kod  dobrih  vjernika  siromašnu  djecu  na  prehranu.  Moli,  da  bi  župnici  i 
upravitelji  župa  u  svojim  župama  najhitnije  poradili  u  tom  smjeru,  da  se  nađe  što  više  takvih 


dobrih  vjernika,  koji  su  voljni  preuzeti  djecu.  Među  tom  djecom  ima  i  dojenčadi,  koja  trebaju 
naročitu  njegu.  Za  pojedino  dijete  će  se  plaćati  mjesečno  600  kuna.  To  pismo  završava 
riječima  (75):  «Ova  mije  stvar  na  osobit  način  na  srcu,  pa  molim  gg.  župnike,  daje  i  kao 
takvu  shvate  i  zdušno  i  hitno  provedu». 

Prethodno  su  ta  djeca  bila  privremeno  smještena  u  jasenovačkom  i  sisačkom  logoru  i  okolici. 
Nakon  dugotrajnih  pregovora  sva  su  ta  djeca  nadbiskupovim  posredovanjem  bila  povjerena 
brizi  «Karitasa»  zagrebačke  nadbiskupije.  Postepeno  su  prevezena  u  Zagreb,  upućena  u  dječje 
domove,  očišćena  i  predana  na  brigu  i  odgoj  u  obitelji,  koje  su  ih  dobrovoljno  primile.  Dok  su 
boravila  u  sabirnim  domovima,  mogli  su  ih  posjetiti  rođaci.  Tim  putem  se  mnogo  djece 
povratilo  u  rodni  kraj.  Druga  su  djeca  ostala  do  svršetka  rata,  pa  i  nakon  rata,  ponajviše  u 
dotičnim  obiteljima. 


Nadbiskup  je  u  brezovički  dvorac  smjestio  oko  80  napuštene  djece  svake  vjere  iz  svih  krajeva 
Hrvatske,  a  sestre  od  Naše  Gospe  su  imale  voditi  brigu  o  njima.  Djeca  su  ga  zavoljela,  jer  je 
češće  zalazio  među  njih.  Čim  bi  ga  opazila,  daje  došao,  sva  bi  se  sjatila  oko  njega.  On  pak 
nije  nikada  došao  praznih  ruku.  Takvi  su  susreti  iziskivali  od  njega  dosta  i  fizičkog  napora  i 
snage,  jer  su  se  ta  djeca  vješala  i  penjala  po  njemu,  vukla  ga  za  kaput,  natezala  i  potezala  amo 
i  tamo.  Bilo  je  dana,  kad  se  s  tom  djecom  igrao,  kao  nekoć  sv.  Filip  Neri  na  Gianicolo  u 
Rimu,  s  njima  bi  obilazio  livade,  da  sakuplja  hrušteve  za  samostanske  patke  (76). 

Na  taj  je  način  od  godine  1942  do  1944  spašeno  od  glada  i  smrti  i  zbrinuto  6.717  djece,  od 
kojih  je  bilo  oko  6.000  djece,  čiji  su  roditelji  bili  pravoslavne  vjere  ili  su  se  nalazili  među 
partizanima. 

(75)  NAZ:  bez  broja. 

(76)  Sjećanja  jednog  svećenika  na  Stepinčev  Karmel  u  Brezovici,  u  Gl.  Srca  Isusova  i 
Marijina,  17  (Salzburg  1965)  23. 

Ovom  akcijom  nadbiskupovom  najbolje  je  došla  do  izražaja  kršćanska  djelotvorna  ljubav 
Hrvata,  vjernika  zagrebačke  nadbiskupije  prema  pravoslavnoj  djeci.  Broj  spašene  djece  je 
tako  velik,  da  predstavlja  opsežnu  i  požrtvovnu  suradnju  stotina  obitelji.  Zato  je  to  jedan  od 
najsvjetlijih  pothvata  u  doba  strahovitog  prolijevanja  krvi  i  uništavanja. 

Nadbiskup  je  slao  svoga  osobnog  tajnika  Lackovića  u  razne  logore  po  sjevernoj  Italiji,  da  kao 
njegov  izaslanik  i  član  posebne  komisije  Hrvatskog  Crvenog  Križa  vadi  naše  ljude  iz 
fašističkih  logora  i  vodi  ih  uz  opasnost  života  od  bombardiranja  do  prijamne  postaje  u  Trstu 
za  povratak  u  domovinu. 

Prema  izvještaju  «Karitasa»  u  godinama  1942  do  1944  zbrinuto  je  i  2.252  povratnika  iz  Italije 
i  izbjeglica  te  radnika.  U  godini  1945  primilo  je  pomoć  1.500  osoba.  Sav  broj  ukupno  iznosi 


oko  10.545  osoba.  U  tu  je  svrhu  kroz  te  tri  godine  utrošeno  okruglo  23  miljuna  i  720  tisuća 
kuna  (77). 


Na  Badnjak  g.  1942  upravio  je  Stepinac  slijedeće  pismo  javnosti: 

«Tragediju  čovječanstva  naših  dana  nije  kadro  opisati  dovoljno  nijedno  ljudsko  pero.  Nju 
proživljava  staro  i  mlado,  ali  najteže  su  pogođeni  oni,  koji  su  najmanje  krivi,  a  to  su  djeca. 

Našlo  se  ipak  mnogo  dobrih  srdaca,  koja  su  učinila,  što  su  mogla,  da  se  ovima  najmanjima 
ublaži  bol  i  nadomjesti,  ukoliko  je  to  uopće  moguće,  topla  roditeljska  ljubav. 

Svima  ovima  izričem  srdačnu  hvalu  zapomaganje  «Karitasa»  zagrebačke  nadbiskupije. 
Nagradu  će  im  dati  onaj,  koji  je  rekao:  'Tko  primi  jedno  takvo  dijete  u  moje  ime,  mene  prima!' 
A  to  je  sam  Isus  Krist,  koji  je  kao  dijete  u  jaslicama  iskusio  svu  gorčinu  života,  da  ljudima 
donese  najveće  dobro,  mir  s  Bogom. 

Srdačnu  hvalu  izričem  i  svima  onima,  koji  su  darivali  živežne  namirnice  za  gladne  krajeve 
našeg  Primorja  i  Dalmacije  i  vodili  brigu  oko  sakupljanja  i  otpreme  hrane.  Bog  im  platio!  — 
U  Zagrebu,  uoči  Božića  1942». 


U  izvještaju  «Karitasa»  od  godine  1943  piše  nadbiskup,  da  su  bijeda  i  nevolja  nužna 
posljedica  rata,  koja  s  ratom  ne- 

(77)  SVZN  32  (1945)  33  si.  -  Dr.  Ing.  MARKO  VIDAKOVIĆ,  Izvještaj  o  radu  «Dječje 
akcije»  u  Zagrebu  za  vrijeme  drugog  svjetskog  rata  1941-1945.  Ovaj  je  izvještaj  sastavljen  g. 
1945,  a  g.  1969  je  prepisan.  Rukopis  kod  pisca.  -  Izvještaj  «Karitasa»,  g.  1943. 


401 

VI  -  U  VRTLOGU  RATNIH  DOGADJAJA 

prestano  raste.  Pojačavanjem  rada  «Karitasa»  bila  je  izvršena  samo  kršćanska  dužnost.  «A 
treba  li  i  spominjati  —  nastavlja  on  (78)  —  da  je  u  ovo  doba  općenitog  razdora  upravo 
karitativni  rad  najpodesniji  da  smiruje  razbuktjele  strasti,  da  gasi  plamen  mržnje,  da  otire  suze 
bijednima,  da  tješi  rastužene,  da  liječi  ranjena  srca,  te  konačno,  koliko  je  samo  moguće, 
podupre  nastojanje  hrvatskih  državnih  oblasti  oko  umanjivanja  sveopće  bijede». 

U  izvještaju  od  godine  1944,  dok  se  zahvaljuje  svima,  koji  su  surađivali  u  radu  «Karitasa», 
veli  (79): 

«Neka  nas  ne  zastraše  i  ne  učine  malodušnim  ove  teške  nevolje,  već  naprotiv,  što  budu  veće, 
to  više  neka  dolazi  do  izražaja  naša  velikodušnost,  bez  koje  se  nikada  ne  stvara  nešto  veliko. 
Neka  nam  u  velikodušnosti  prema  onima,  koji  trpe,  bude  uzorom  sv.  Pavao  apostol,  koji  je 


toliko  ljubio  svoje  vjernike,  da  se  nije  ustručavao  reći  (80):  'A  ja  ću  veoma  rado  sve  žrtvovati, 
i  samoga  ću  sebe  žrtvovati  za  vaše  duše'. 

Žarka  ljubav  prema  bližnjemu  kadra  je  tvoriti  čudesa.  Ona  je  jača  od  razornih  bombi 
zrakoplova  i  bojnih  brodova;  jača  od  vatre,  koja  pretvara  u  ruševine  gradove  i  sela;  jača  od 
same  mržnje,  koja  je  čovječanstvo  survala  u  ovu  nevolju.  Vjerujemo,  čvrsto  vjerujemo,  da  će 
mržnja  morati  konačno  ustupiti  mjesto  ljubavi  među  ljudima.  Na  nama  je  svima,  da  prema 
svojim  silama  pridonesemo  trijumfu  ljubavi  na  zemlji,  koju  nam  je  Utjelovljena  Riječ  Božja 
primjerom  pokazala,  a  ustima  zapovjedila,  daje  nasljedujemo,  ako  hoćemo  da  budemo 
njegovi  učenici  ili  uopće  da  budemo  ljudi». 

Videći  tolik  rad  i  nadbiskupovo  nastojanje  u  djelima  kršćanskog  milosrđa,  slijedili  su  ga 
mnogi  svjetovnjaci  dobrotvori,  koji  su  darivali  na  stotine  tisuća,  osnivali  skloništa  i  primali 
izbjegličku  djecu. 


Poznato  je,  da  je  nadbiskup  ustupio  u  svom  parku  i  veliki  staklenjak  i  dao  ga  urediti  upravo  za 
izbjegličku  djecu,  s  kojom  je  prigodice  rado  razgovarao. 

Među  nadbiskupovim  karitativnim  djelima  treba  spomenuti  i  «Svećeničku  menzu»,  osnovanu 
godine  1943,  gdje  se  hranilo 

(78)  Izvještaj  «Karitasa»,  g.  1944. 

(79)  NUK,  Nadbiskup  dr  Stepinac  —  karitativni  radnik,  u  KL  95  (1944)  299-301.  Zadnji 
stavak  uzet  je  iz  kasnijeg  rukopisa  toga  članka. 

(80)  2  Kor  12,  15. 


402 

A.  BENIGAR,  ALOJZIJE  STEPINAC 

preko  30  svećenika,  većinom  državnih  činovnika  i  umirovljenika  (81). 

U  posljednje  dvije  godine  rata,  «kad  je  rat  sve  jače  bjesnio  i  poprimio  sve  veće  razmjere,  kad 
se  mržnja  zaraćenih  stranaka  nagomilala,  nadbiskup  je  iz  ljubavi  prema  bližnjemu  činio  sve, 
što  je  mogao  i  što  se  u  tom  metežu  dalo  učiniti.  On  je  davao  sve,  što  mu  je  od  skromnih 
sredstava  ostalo.  A  jer  je  njegova  objektivnost  i  revnost  u  davanju  pomoći  bila  općenito 
poznata,  doprinosi  darivatelja  stizali  su  mu  sa  svih  strana.  Napose  treba  naglasiti,  da  su  pomoć 
dobivali  ne  samo  domaći  bjegunci,  udovice  i  djeca  hrvatskih  boraca,  nego  i  obitelji  onih,  koji 
su  bili  u  drugom  taboru,  kako  god  je  to  bilo  i  opasno  pomagati  ih». 

4)  -  Zaštitnik  politički  ugroženih  osoba 

Zagreb  se  sjeća  vrlo  dobro  karitativnog  rada  svoga  nadbiskupa,  no  možda  je  manje  poznato, 
što  je  sve  on  učinio  i  pismeno  i  usmeno,  da  otre  mnogo  suza,  da  spriječi  ne  jednu  obiteljsku 


propast,  i  da  probudi  svijest  teške  odgovornosti  pred  Bogom  onima,  koji  su  se  osvećivali  i 
činili  privatno  i  javno  nepravdu  svome  bližnjemu. 

Mnogi  su  dolazili  k  njemu,  iznosili  su  mu  svoje  potrebe,  bol,  pogibao,  progon,  očekujući  od 
njega,  da  im  riješi  poteškoće.  Za  svakoga  od  njih  bile  su  najvažnije  i  najveće  vlastite 
poteškoće,  koje  treba  neposredno  riješiti.  Nadbiskup  prima  na  saslušanje  svakoga  ponizno, 
spremno,  očinski,  uljudno,  saslušava  mirno  svakoga  i  obećaje  pomoć,  u  koliko  je  može 
pružiti.  Tko  je  došao  pritisnut  od  boli,  vratio  se  olakšan,  obodren,  u  nadi  da  će  mu  biti  pružena 
pomoć.  Na  Stepinca  je  pao  novi  teret,  teret,  kojemu  je  ime  biskupski  križ. 

Bile  su  to  duge  audijencije,  koje  su  trajale  sate  i  sate,  u  kojima  je  nadbiskup  dolazio  u  dodir  s 
pojedinim  osobama  i  morao  davati  odluke  i  unalaziti  rješenje.  Dani  takvih  audijencija  bili  su 
zaista  vrlo  naporni.  Mnogo  puta  nije  mogao  dati  rješenje. 


«Kad  bi  bilo  moguće  sakupiti  najednom  mjestu  sve  one,  koji  su  kroz  četiri  godine  rata  tražili 
pomoć  i  našli  utjehu  kod  zagrebačkog  nadbiskupa,  onda  bi  to  bila  golema  povorka  tisuća 
ljudi.  Nipošto  nije  pretjerano  tvrditi,  da  nije  gotovo  bilo  dana, 

(81)  SVZN  32  (1945)  17. 

kad  ne  bi  barem  netko  došao  u  nadbiskupski  dvor  tražiti  zaštitu  i  pomoć  u  najosnovnijim 
čovječanskim  pravima.  Svi  su  ti  ljudi  iz  širokih  narodnih  slojeva  svojim  dolaskom  jasno 
svjedočili,  daje  opće  uvjerenje,  kako  će  kod  zagrebačkog  nadbiskupa  doista  naći  pomoć  i 
zaštitu,  ako  je  nigdje  drugdje  ne  mogu  naći,  daje  nadbiskupski  dvor  posljednje  utočište 
pravde  i  kršćanske  ljubavi. 

A  u  zagrebačkom  nadbiskupskom  dvoru  nije  se  pitalo,  koje  je  tko  vjere  ili  narodnosti.  Poznato 
je,  da  su  u  prvo  vrijeme  dolazili  tražiti  pomoć  gotovo  isključivo  pravoslavci  i  Židovi,  jer  su 
oni  bili  najviše  izloženi.  Bez  obzira  na  sve  te  vjerske  razlike,  nadbiskup  je  u  svakom  molitelju 
gledao  samo  čovjeka,  nevoljnika,  komu  u  ime  Kristovo  treba  pružiti  svu  moguću  pomoć. 
Poznato  je  i  to,  da  baš  zbog  ovih  posredovanja,  zbog  jasna  stava  u  pitanjima  progona  i  nasilja 
zagrebački  nadbiskup  nije  godinama  uživao  sklonosti  vladajućih  krugova»  (82). 

Zato  njegova  posredovanja  nisu  bila  uvijek  uspješna. 

a)  -  Zaštitnik  hrvatskih  pravoslavaca 

Odmah  u  početku  Nezavisne  Države  Hrvatske  jednoga  dana  dođe  k  nadbiskupu  učitelj  iz 
Markuševca  i  saopći  mu,  što  je  iz  sigurna  izvora  saznao,  da  će  pravoslavci,  koji  su  kao  taoci 
zadržani  u  Zagrebu,  slijedeće  noći  biti  strijeljani.  Plačući  je  molio  nadbiskupa,  da  bi  učinio 
sve,  što  može,  da  bi  se  to  spriječilo.  Bilo  je  oko  8  s.  na  večer. 


Budući  daje  stvar  bila  žurna  i  nije  se  moglo  čekati  do  sutradan,  nadbiskup  nazove  telefonski 
predsjednika  vlade.  No,  kako  su  svi  ministri  bili  na  sjednici,  zamoli  službujućega  tajnika,  da 
smjesta  prenese  doslovno  slijedeću  poruku  (83): 

«Nadbiskup  je  doznao,  da  bi  se  noćas  imalo  strijeljati  Srbe,  taoce,  u  Zagrebu  i  od  drugud,  koji 
su  u  Zagrebu  zatvoreni.  Ako  to  stoji,  nadbiskup  poručuje,  da  po  katoličkom  moralu  nije 
nikada  dozvoljeno  ubijati  taoca  za  krivice,  koje  su  drugi  počinili.  To  bi  bilo  poganstvo  i  ne  bi 
donijelo  blagoslova  Božjega«. 


Čim  je  nadbiskup  saznao  za  pokolj  pravoslavaca,  koji  je  počinjen  u  Glini,  13.  svibnja  1941, 
odmah  je  napisao  slijedeće  pismo  dr.  Anti  Paveliću  (84): 

(82)  N.  mj.  18.  -  CAVALLI  187. 

(83)  N.  mj.  18. 

(84)  N.  mj.  19. 

Ovaj  čas  primio  sam  vijest,  da  su  ustaše  u  Glini  postrijeljali  bez  suda  i  istrage  260  Srba.  Ja 
znam,  da  su  Srbi  počinili  teških  zločina  u  našoj  domovini  u  ovih  dvadeset  godina  vladanja. 

Ali  smatram  ipak  svojom  biskupskom  dužnošću,  da  podignem  glas  i  kažem,  da  ovo  po 
katoličkom  moralu  nije  dozvoljeno,  pa  Vas  molim,  da  poduzmete  najhitnije  mjere,  na  cijelom 
teritoriju  Nezavisne  Države  Hrvatske,  da  se  ne  ubije  nijedan  Srbin,  ako  mu  se  ne  dokaže 
krivnja  radi  koje  je  zaslužio  smrt.  Inače  mi  ne  možemo  računati  na  blagoslov  neba,  bez  kojega 
moramo  propasti.  Nadam  se,  da  mi  nećete  zamjeriti  ovu  otvorenu  riječ.  Sa  odličnim 
štovanjem.  —  Zagreb,  14.  V.  1941.  —  Stepinac,  nadbiskup«. 

Iza  toga  pokolja  dao  je  ustaški  pukovnik  Rolf  zatvoriti  brojne  pravoslavke;  polovica  njih  su 
bile  udovice  nastradalih  13.  svibnja  u  glinskoj  pravoslavnoj  crkvi.  «Na  putu  u  zatvor  sreo  ih  je 
glinski  župnik  Franjo  Žužek.  Na  njihovu  molbu  on  se  smjesta  telefonski  obratio  na 
zagrebačkog  nadbiskupa,  nakon  što  je  propao  pokušaj  da  neposredno  posreduje  kod  Rolfa. 
Rastumačivši  telefonskim  putem  u  nadbiskupskom  tajništvu  stanje,  župnik  Žužek  zamolio  je 
za  hitnu  pomoć.  Nakon  nekog  vremena  najavio  se  kod  župnika  Rolf,  te  mu  rekao:  'U  taj  čas 
dobio  sam  iz  Zagreba  nalog,  da  se  ispuste  sve  osobe,  koje  su  prešle  na  katolicizam.  Vi, 
župniče,  otići  ćete  u  2  s.  s  kotarskim  predstojnikom  Imperom  u  zatvor,  te  pročitati  imena 
prelaznica,  održati  im  govor,  neka  se  čuvaju,  jer  čim  bi  koja  išta  pisnula,  bit  će  uhapšena,  a 
onda  neće  ničija  intervencija  pomoći'.  Župnik  Žužek  je  izvršio  poruku  Rolfa  i  protumačio 
zatvorenicama  kome  imaju  zahvaliti  oslobođenje,  te  ih  pustio  na  slobodu.  Na  večer  istoga 
dana  doveo  je  sin  tamničara,  Krnic,  i  ostale  zatvorenice  k  župniku«  (85). 


Tako  je  spašeno  tri  stotine  žena,  kako  je  u  ispravi  zabilježio  nadbiskupov  tajnik  (86). 

Kada  se  u  svibnju  g.  1942  po  Kordunu  pronijela  vijest,  da  će  svi  preostali  pravoslavci  biti 
iseljeni,  nadbiskup,  ne  mogavši  samo  iseljenje  spriječiti,  piše  Paveliću  slijedeće  pismo  (87): 

«U  javnost  je  prodrla  vijest  o  iseljenju  pučanstva  s  Kordu- 

(85)  N.  mj.  33. 

(86)  Saopćio  piscu  Uz.  g.  Franjo  kard.  Šeper  u  Rimu. 

(87)  SVZN  32  (1945)  33. 

na,  bez  obzira,  da  lije  prešlo  ili  ne  u  katoličku  Crkvu.  S  tim  u  vezi  zamolili  su  me  čestiti  ljudi, 
da  posredujem  kod  Vas,  da  barem  postupak  s  djecom  bude  human,  jer  djeca  nisu  kriva  što  su 
živa. 

Nadam  se,  da  ćete  učiniti  sve,  da  se  ne  povrijedi  zakon  Božji,  i  da  će  djeca  biti  potpuno 
zaštićena». 

Kad  je  bio  uhapšen  zagrebački  pravoslavni  metropolit  Dositej,  Stepinac  je  opetovano 
posredovao  za  njega,  kao  što  je  to  učinio  i  banjalučki  biskup  Josip  Garić  za  banjalučkog 
episkopa  Platona  (88). 

Dne  9.  srpnja  1941  piše  beogradski  nadbiskup  Josip  Ujčić  zagrebačkom  nadbiskupu,  daje  kod 
njega  posredovao  jedan  ministar  beogradske  vlade  za  progonjene  pravoslavce  u  Nezavisnoj 
Državi  Hrvatskoj  pa  veli  (89):  «Ja  sam  ministra  obavijestio,  kakvo  stanovište  zauzima  u  tom 
nesretnom  pitanju  katolički  episkopat,  te  se  mogao  uvjeriti,  da  su  biskupi  učinili  ono,  što  im  je 
diktirala  kršćanska  ljubav  i  osjećaj  pravednosti.  Radi  ovih  progonstava,  koje  moramo  već  sa 
samog  moralnog  stanovišta  te  sa  stanovišta  reda  u  zemlji  samo  žaliti,  počeli  su  nas  (katolike) 
u  Srbiji  gledati  neljubaznim  okom.  Molim  lijepo  Vašu  Preuzvišenost,  kažite  vladi  u  Zagrebu: 
ako  je  koji  stanovnik,  bilo  koje  mu  drago  vjere,  štogod  učinio,  ima  država  i  zakone  i  sudišta, 
ali  neka  ide  sve  u  redu,  inače  će  trpjeti  ugled  države  ad  intus  et  ad  extra». 

Nadbiskup  je  ovo  pismo  poslao  Paveliću  s  primjedbom,  da  se  postupa  u  smislu  pisma. 

Kako  su  od  nadbiskupa  dnevno  dolazila  posredovanja  kod  vlasti  Nezavisne  Države  Hrvatske, 
Pavelić  je  uvidio,  da  treba  više  paziti  na  red  u  novoj  državi  pa  stoga,  26.  lipnja  1941,  izda 
izvanrednu  zapovijed  i  odredbu,  u  kojoj  obavješćuje,  da  će  biti  stavljeni  pred  prijeki  sud 
širitelj i  uznemirivajućih  vijesti  i  oni,  koji  bi  izvršili  kakvo  nasilje  nad  životom  ili  imovinom 
bilo  kojega  lojalnog  državljanina  ili  pripadnika  Nezavisne  Države  Hrvatske.  Za  red  u  zemlji 
bit  će  odgovorni  svi  zapovjednici  i  podzapovjednici  ustaške  vojnice.  Židove  proglasuje  krivim 


za  širenje  lažnih  vijesti  u  svrhu  uznemirivanja  pučanstva.  Sve  osobe,  čija  je  prošlost  bila 
nehrvatska,  protuhrvatska  ili  društveno  nečasna,  pozivlje,  da  se  u  roku  od  8  dana  sami  povuku 
i  uklone,  jer  će  inače  biti  prisilno  odstranjene.  No,  u  posljednjoj  točki  pozivlje  «sve  i  svakoga, 
da  se  okane  bilo  kakve  intervencije 

(88)  N.  mj.  25.  -  NAZ,  bez  broja. 

(89)  SVZN  32  (1945)  25. 

kod  bilo  koje  državne  ili  slične  vlasti  u  osobnim  kao  i  materijalnim  predmetima,  jer  će  se 
svaka  intervencija  smatrati  sabotažom  i  postupat  će  se  po  propisima  prijekog  suda»  (90). 

Taje  točka  nišanila  na  neprestane  i  mnogobrojne  nadbiskupove  intervencije.  No,  Stepinac  se 
nije  dao  zastrašiti  takvim  mjerama.  Njemu  je  bilo  više  stalo  do  čovjekoljubivosti,  koju  je  Sin 
Božji  svojim  djelima  i  riječima  naučavao. 

Nekako  u  isto  vrijeme  nadbiskupu  su  s  Markova  trga  prispijevali  prijedlozi  koje  svećenike  iz 
svoje  okoline  mora  otpustiti,  jer  da  su  nepoćudni.  Nadbiskup  se  na  te  prijedloge  nije  obazirao, 
jer  nije  dao,  da  mu  svjetovna  vlast  zapovijeda  u  duhovnim  stvarima. 


21.  srpnja  1941,  nadbiskup  je,  upravio  pismo  Paveliću,  u  kojem  traži  da  se  ublaži  teška 
sudbina  pogođenih  ljudi.  Tada  se,  naime,  započelo  odvođenjem  pravoslavaca  i  Židova  u 
sabirne  logore,  što  on  nije  mogao  zapriječiti,  ali  nije  ni  odobrio  kao  nekršćansko  sredstvo 
prigušivanja  osobnog  dostojanstva  i  slobode!  On  piše  (91); 

«Poglavniče! 

Slobodan  sam  kao  nadbiskup  i  zastupnik  katoličke  Crkve  skrenuti  Vašu  pažnju  na  neke 
pojave,  koje  me  bolno  diraju.  Pripominjem  odmah,  da  sam  uvjeren,  da  se  ove  pojave  dešavaju 
bez  Vašega  znanja,  a  da  će  se  jedva  tko  naći,  koji  će  imati  smjelosti,  da  Vas  na  njih  upozori, 
pa  da  mi  je  to  više  dužnost,  da  ja  to  učinim. 

Čujem  s  više  strana,  da  se  tu  i  tamo  nečovječno  i  okrutno  postupa  s  nearijevcima  prigodom 
deportiranja  u  sabirne  logore,  a  i  u  samim  tim  logorima;  što  više,  da  od  takva  postupka  nijesu 
izuzeta  ni  djeca,  ni  starci,  ni  bolesnici.  Znadem,  da  među  tima,  koji  se  deportiraju,  imade  u 
novije  doba  i  katolika  konvertita,  pa  mije  to  više  dužnost,  da  se  za  njih  zauzmem. 

Dozvolite  mi,  gospodine  Poglavniče,  da  najprije  općenito  istaknem  ovo:  odnosne  mjere,  koje 
se  u  tom  smjeru  provode,  mogle  bi  se  provoditi,  a  da  postignu  potpuni  učinak,  na  humaniji  i 
obzirniji  način  tako,  da  se  u  čovjeku  zaista  gleda  čovjeka  i  sliku  Božju,  osobito  da  se  pokaže 
ljudski  i  kršćanski  obzir  prema  slabim  starcima  i  staricama,  nejakoj  i  nedužnoj  djeci  i  prema 


(90)  Poglavnikova  izvanredna  zakonska  obredba  i  zapivijed,  u  KL  92  (1941)  285. 


(91)  NAZ,  br.  5997. 

bolesnicima.  I  u  tamnici  najgorih  zločinaca  prodiru  blage  zrake  čovječnosti  i  Kristove  ljubavi! 
Nadležnim  organima,  a  napose  organima,  koji  provode  deportaciju  i  koji  se  nalaze  u  sabirnim 
i  radnim  logorima,  trebalo  bi  skrenuti  pažnju  na  te  momente,  pa  da  zaista  dođu  do  izražaja. 

Slobodan  sam  da  spomenem  i  neke  pojedinačne  stvari  u  smjeru  ublaženja  postupka:  a)  da  se 
upućivanje  u  logore  vrši  na  taj  način,  da  im  bude  omogućeno,  da  spreme  najnužnije  stvari,  da 
mogu  urediti  svoje  najhitnije  obveze  i  prema  obitelji  i  prema  službi;  b)  da  se  otpremanje  ne 
vrši  u  prenatrpanim  plombiranim  vagonima,  naročito  ne  na  udaljena  mjesta;  c)  da  se 
interniranima  daje  dovoljna  hrana;  d)  da  se  bolesnima  omogući  liječnička  njega;  e)  da  se 
dozvoli  otpremanje  najnužnije  hrane  i  omogući  dopisivanje  s  obitelji». 


Činjenica,  daje  par  dana  iza  toga  pisma  bio  uhićen  zagrebački  kanonik  dr.  Pavao  Lončar  i 
doskora  osuđen  na  smrt  zbog  uvrede  nanesene  Paveliću  i  zbog  protuustaške  promidžbe,  jest 
značajan  potez.  Smrtna  osuda  bila  je,  posredovanjem  opata  Marcone,  ublažena  kaznom 
zatvora. 

Dne  6.  prosinca  1941  Stepinac  se  obraća  Paveliću  pismom,  u  kojemu  veli  (92): 

«Približavaju  se  uzvišeni  i  sveti  dani  Božića.  Dobri  ljudi,  a  osobito  Crkva  i  vjerni  katolici, 
nastoje  tih  dana  pomoći  sirotinju  i  bijednike,  da  barem  tih  dana  osjete  olakšanje  i  utjehu  po 
ljubavi  utjelovljenoga  Sina  Božjega. 

Ovaj  čas  su  mi  najviše  na  srcu  vjernici,  koji  se  nalaze  smješteni  po  logorima  u  Jasenovcu  i 
Loboru  i  želio  bih,  da  i  do  njih  dopre  zraka  kršćanske  utjehe». 

Nadbiskup  traži,  da  bi  svećenik,  izaslanik  «Karitasa»,  mogao  obaći  logore  i  doći  u  vezu  s 
logorašima,  da  tako  sazna  za  njihove  najveće  potrebe,  da  im  putem  «Karitasa»  uruči  božične 
darove,  da  bar  uzmognu  javiti  svojima,  da  su  živi. 

Potkraj  prosinca  je  k  nadbiskupu  iz  Beograda  stigao  B.  Rašković,  sekretar  ministarstva 
saobraćaja  i  delegat  Crvenoga  križa,  u  čovjekoljubivoj  misiji,  da  bi  za  pravoslavni  Božić 
mogao  interniranim  pravoslavcima  u  logorima  pružiti  utjehu  njihovih  obitelji  i  uručiti  pakete, 
kao  što  to  smiju  činiti  oni  u  Srbiji  za  svoje  zarobljenike  u  Njemačkoj.  Poslao  gaje  beogradski 
nadbiskup  dr.  Josip  Ujčić  s  preporučenim  pismom,  da  bi  nadbiskup 


(92)  SVZN  32  (1945)  27. 

posredovao.  Na  dnu  pisma  nadbiskupa  EJjčića  napisao  je  nadbiskup  Stepinac  vlastoručno 
slijedeće  (93): 

«NB.  Ovaj  Srbin  iz  Beograda  bio  je  kod  mene  u  pratnji  njemačkog  vojnika  iz  Beograda,  da 
mu  se  štogod  ne  dogodi.  Zahvalio  mi,  što  sam  učinio  za  Srbe  i  molio  za  intervenciju  (kao 
gore).  Ja  sam  mu  rekao,  da  sam  protivan  masovnim  prijelazima  u  katoličku  Crkvu.  Na  što  mi 
je  odgovorio:  'Preuzvišeni,  neka  svi  pređu  samo  da  spasu  živote'.  Obećao  sam  intervenciju  i 
otišao  odmah  ministru  unutarnjih  poslova.  Kakav  je  bio  kasnije  rezultat,  ne  znam,  ali  smo 
učinili,  što  smo  mogli.  29.  XII.  1941.  —  Stepinac». 


Na  sam  Badnjak  g.  1941  piše  beogradski  nadbiskup  Ujčić  vlastoručno  pismo  nadbiskupu 
Stepincu  slijedećeg  sadržaja  (94): 

«Ovaj  čas  nalazi  se  kod  mene  pravoslavni  potkarpatski  biskup  Vladimir  (kojega  su  Mađari 
poslali  preko  granice)  u  slijedećoj  stvari:  Gornjokar lovački  episkop  Sava  Trlajić  nalazi  se  u 
Hrvatskoj  u  zatvoru,  navodno  u  Lepoglavi  (?)  ili  u  kojem  drugom  logoru.  Njegova  majka  u 
Beogradu,  starica  od  87  godina,  nalazi  se  skoro  in  extremis:  željela  bi  vidjeti  sina  prije  svoje 
smrti.  Pisao  sam  i  preuzvišenom  delegatu  Marcone,  moleći  ga,  da  se  zauzme  kod  vlade  u 
Zagrebu,  neka  bi  dozvolili  episkopu  Savi  da  smije  posjetiti  svoju  majku:  držim,  da  bi  bila  to 
velika  utjeha  za  majku  i  sina,  doista  božična  utjeha.  Iz  čovjekoljubivih  razloga,  koje  mi  diktira 
kršćanska  savjest,  a  i  iz  drugih  važnih  razloga  u  javnom  interesu  slobodan  sam  zamoliti  Vašu 
Preuzvišenost,  ako  je  ikako  moguće  u  toj  stvari  intervenirati)). 

Na  dnu  toga  pisma  napisao  je  nadbiskup  Stepinac  vlastoručno:  «Osobno  sam  intervenirao  kod 
dra  Pavelića  zajedno  s  legatom  Sv.  stolice  Marconeom.  Dobili  smo  odgovor,  da  toga  nema  u 
Lepoglavi.  Zagreb,  30.  XII.  1941.  Stepinac». 


U  prvo  vrijeme  Nezavisne  Države  Hrvatske  dešavalo  se,  da  su  na  nekim  mjestima  bile 
spaljene  ili  porušene  pravoslavne  crkve.  Iako  je  episkopat  na  svojoj  konferenciji  u  studenom 
g.  1941  u  predstavci  upravljenoj  Paveliću  tražio,  da  se  takav  vandalizam  obustavi,  ipak 
senjski  biskup  dr.  Viktor  Burić  javlja,  5.  veljače  1942,  da  bi  se  prema  dobivenim  obavijestima 
imale  sustavno  rušiti  sve  pravoslavne  crkve  u  državi,  te  da  se  u  senjskoj 

(93)  N.mj. 

(94)  N.  mj. 

biskupiji  ovim  radom  počelo  u  gradu  Senju,  gdje  je  tih  dana  početo  rušenje  senjske 
parohijalne  crkve  Velike  Gospojine,  a  onda  bi  se  to  imalo  nastaviti  i  u  ostalim  dijelovima 
njegove  biskupije. 

Biskup  javlja,  da  sami  katolici  ovo  gledaju  s  negodovanjem.  Kako  je  njegova  biskupija  gusto 
naseljena  pravoslavnim  življem,  «četnici  drže  znatne  dijelove  osobito  u  Lici  u  svojim  rukama, 
bojati  se,  da  će  i  oni  uzvratiti  istom  mjerom  ondje,  gdje  za  sada  vladaju. 

Nadbiskup  je  poslao  prijepis  toga  pisma,  10.  veljače  1942,  ministru  unutrašnjih  poslova  dr. 
Andriji  Artukoviću  sa  zamolbom,  da  se  obustavi  rušenje. 

Dne  13.  veljače  iste  godine  odgovara  ministar  Nadbiskupu  preko  velikog  župana  pri 
ministarstvu  dr.  A.  Nikolića,  da  ministarstvo  ne  samo  nije  nikada  izdalo  bilo  kakav  nalog  u 
tom  pogledu,  nego  mu  o  toj  stvari  prije  toga  nije  bilo  ništa  poznato.  On  je  dao  velikom  županu 
u  Senju  nalog,  da  svaki  takav  možebitni  pokušaj  najstrože  zabrani  i  spriječi  (95). 


Nadbiskup  se  obratio  odlučnim  pismom,  2.  studenoga  1942,  istom  dr.  Andriji  Artukoviću, 
koji  je  u  međuvremenu  postao  ministar  pravosuđa  i  bogoštovlja,  tražeći  pristup  svećeniku  u 
logore  k  umirućima.  On  piše  (96): 

«Gospodine  ministre! 

Ja  sam  već  dvaput  molio  poglavnika,  da  se  svećeniku  omogući  pristup  u  logore,  da  može  dati 
zadnju  utjehu  umirućima.  Međutim,  makar  je  poglavnik  to  obećao,  mi  ne  znamo  do  danas,  da 
li  je  svećeniku  omogućen  pristup  u  logore  (Jasenovac,  Gradiška,  Lobor  itd.),  dok  sigurno 
znamo,  da  su  umirući  molili  svećenika,  da  ih  spremi  za  smrt,  ali  im  to  nije  bilo  dozvoljeno.  Je 
li  čudo,  da  se  mnogi  čestiti  ljudi  pitaju,  koja  je  onda  razlika  između  jednog  boljševičkog  i 
našeg  logora?  I  može  li  ustaški  pokret  računati  na  blagoslov  neba,  kad  uskraćuje  umirućima 
ono,  što  im  do  sada  nije  branila  nijedna  civilizirana  država? 

Ja  se  stoga,  gospodine  ministre,  obraćam  na  Vas  s  uljudnom  molbom,  da  kao  naš  rezomi 
ministar  poduzmete  korake  kod  odnosnih  faktora,  da  svećenik  uvijek,  kad  ga  bolesni  ili 
umirući  u  logoru  zatraže,  može  nesmetano  obaviti  svoju  dužnost». 

(95)  Biskupski  Ordinarijat,  Senj,  br.  277.  -  ABK,  V.T.,  br.  81  1942.  SVZB  32  (1945)  34. 

(96)  NAZ,  br.  21  l/BK.  -  CAVALLI  264. 

Na  kraju  ovoga  prijepisa  stavlja  nadbiskup  crvenom  olovkom  opasku:  «Nije!» 


Kada  ni  to  nije  pomoglo,  obrati  se  nadbiskup,  21.  studenoga  iste  godine,  na  ravnateljstvo  za 
javni  red  i  sigurnost  slijedećim  dopisom  (97): 

«Nakon  stoje  već  prije  bilo  poduzeto  sve,  da  se  katoličkim  vjernicima,  zatočenicima  u 
sabirnim  logorima,  omogući  vršenje  vjerskih  dužnosti,  ovo  predsjedništvo  biskupskih 
konferencija  ima  čast  ponovno  zamoliti  naslov: 

1 .  da  dopusti  svećenicima  ulaz  u  sabirne  logore,  da  budu  pri  ruci  zatočenicima-katolicima  u 
svrhu  prisustvovanja  službi  Božjoj,  slušanja  riječi  Božje  i  primanja  sv.  sakramenata,  da  budu 
prisutni  umirućima  i  da  pokapaju  mrtve; 

2.  da  zabrani  siljenje  zatočenika  na  teški  rad  u  nedjelje  i  zapovjedne  blagdane; 

3.  da  dopusti  dobrotvornoj  ustanovi  nadbiskupije  zagrebačke  «Karitas»,  da  se  za  Božić 
dostave  barem  najpotrebnijima  bez  razlike  vjere,  pošiljke  s  hranom,  odjećom  i  lijekovima. 

Opravdanost  gornjih  zahtjeva  temelji  se  ne  samo  na  vjerskom  zakonu,  nego  i  na  najosnovnijoj 
čovječnosti.  Vjera  pak  i  čovječnost  temelj  su  svakoj  uređenoj  i  zdravoj  ljudskoj  zajednici)). 


Nadbiskup  se  najodlučnije  zauzimao  za  one,  koje  su  ustaške  vlasti  uzimale  kao  taoce.  U  rujnu 
g.  1942  bilo  je  oko  200  pravoslavaca  iz  Pakraca  odvedeno  u  St.  Gradišku  kao  taoca  za  dr. 
Wagnera,  upravitelja  župskog  redarstva,  i  Vutuca,  tajnika  Ravnateljstva  za  javni  red  i 
sigurnost,  dok  se  ova  dvojica  ne  povrate  kući.  Tada  se  pakrački  kateheta  Tomo  Sruk  hitno  za 
njih  zauzeo  kod  nadbiskupa.  On  u  sabirni  logor  pošalje  slijedeću  izjavu  (98): 

«Zauzimanjem  kod  poglavnika  za  vjerske  prelaznike  pravoslavce  iz  Pakraca,  koji  su  odvedeni 
u  St.  Gradišku  postigao  sam,  daje  poglavnik  odmah  naložio  Ravnateljstvu  za  javni  red  i 
sigurnost  u  Zagrebu,  da  se  stavi  u  vezu  s  pakračkim  katehetom,  koji  jamči,  da  odvedeni  nisu 
stajali  ni  u  kakvoj  vezi  s  odmetnicima  partizanima,  već  su  bili  vrijedni  i  pošteni  građani,  pa  da 
se  prema  nalazu  odmah  puste  na  slobodu. 

(97)  NAZ,  br.  211/BK. 

(98)  NAZ,  bez  broja.  -  SVZN  32  (1945)  36. 

Da  stvar  što  prije  uspije,  da  se  nalog  poglavnikov  što  prije  izvrši  i  odvedeni  da  se  vrate  svojim 
kućama,  pozvao  sam  pakračkog  katehetu,  vlč.  g.  Sruka  u  Zagreb,  da  bude  pri  ruci 
Ravnateljstvu  za  javni  red  i  sigurnost.  Nakon  danih  izjava  katehete  iz  Pakraca  Ravnateljstvo 
je  poduzelo  korake,  da  se  stvar  konačno  ispita  i  privede  kraju. 

Ovime  molim  vlasti  sabirnog  logora  u  St.  Gradiški,  da  se  stavi  u  vezu  s  Ravnateljstvom  za 
javni  red  i  sigurnost  u  Zagrebu  za  što  hitnije  izvršenje  poglavnikova  naloga  oko  puštanja  na 


slobodu  građana  iz  Pakraca,  zatim  da  dozvoli  g.  kateheti  Tomi  Sruku,  da  posjeti  svoje 
vjernike  iz  Pakraca,  da  ih  umiri  i  utješi». 

b)  -  Zagovornik  hrvatskih  Zidova 

Dolaskom  Nijemaca  u  Hrvatsku  odmah  se  osjetila  teška  ruka  nacizma.  Prisiljena,  hrvatska  je 
vlada  počela  izdavati  oštre  zakonske  mjere  protiv  Židova.  Prva  takva  mjera  je  bio  zakon  o 
«čuvanju  arijske  rase»  i  časti  Hrvatskoga  Naroda  (99). 

Nadbiskup  je  odmah,  tj.  23.  travnja  1941,  zamolio  Ministarslvo  unutarnjih  poslova,  da  bi  kod 
donašanja  zakona  o  Židovima  trebalo  uzeti  u  obzir  one  pripadnike  židovske  rase,  koji  su  prešli 
na  katolicizam.  Molba  mu  nije  bila  uvažena. 

Dne  22.  svibnja  iste  godine  izašla  je  u  zagrebačkim  novinama  odredba,  da  svi  Židovi,  bez 
obzira  na  vjersku  pripadnost,  moraju  oko  ruke  nositi  traku  žute  boje. 

Još  istoga  dana  je  nadbiskup  upravio  predstavku  istom  Ministarstvu.  U  njoj  spominje,  kako 
nisu  ni  u  Njemačkoj  rasni  zakoni  i  protužidovske  odredbe  bile  provađane  takvom  brzinom  i 
strogošću.  Upozorava,  kako  je  ta  odredba  pitanje  čovječnosti  i  pitanje  morala,  jer  se  njom 
oduzima  pripadnicima  drugih  narodnosti  ili  drugih  rasa  svaka  mogućnost  opstojanja  i  udara 
žig  sramote.  Ako  se  pak  prema  sadašnjem  društvenom  uređaju  i  općim  pojmovima  morala, 
koji  vladaju,  žig  sramote  ne  udara  ni  onima,  koji  su  to  svojom  ličnom  krivnjom  zavrijedili, 
kao  što  su  otpuštenici  iz  tamnice,  ubojice,  priležnici  i  javne  bludnice,  zašto  se  to  čini  s  onima, 
koji  su  bez  svoje  krivnje  pripadnici  druge  rase  ili  narodnosti?  Takvom  odredbom  je  teško 
pogođena  posebice  omladina,  koja  je  još  u  godinama  razvitka.  U  njoj  će  se  uslijed  te  odredbe, 
razviti  u  velikoj  mjeri  nagon  osvete  i  tzv.  osjećaj  manje  vrijednosti,  na  golemu  štetu  njezina 
duševnog  odgoja.  Na  takav  atentat  na  čovjekovu  ličnost  nitko  nema  pravo. 

(99)  N.  mj.  42-44,  49-52. 

Moli  stoga  ministra,  da  izda  shodne  naloge,  kako  bi  se  pri  izdavanju  židovskih  i  sličnih 
zakona  poštivala  ličnost  i  čovječje  dostojanstvo.  Odredbu  pak  o  nošenju  židovskih  znakova  ne 
bi  uopće  trebalo  provesti,  da  se  ne  bi  dogodilo,  da  neodgovorna  masa  bude  sudac  i  izvršitelj 
kazne. 

Posebice  traži,  da  se  ima  obzir  prema  pokrštenim  članovima  židovske  rase.  Mnogi  su,  naime, 
od  njih  pokršteni  davno  prije  progona  Židova,  dakle  u  vrijeme,  kad  je  krštenje  za  njih  s 
materijalne  strane  značilo  jedan  manjak.  Mnogi  su  se  od  njih  sasvim  prilagodili,  i  za  koje 
nitko  nije  ni  znao,  da  su  Židovi  po  podrijetlu.  Kako  će  sada  oni  vršiti  svoje  vjerske  dužnosti? 
Zar  će  sa  žutom  trakom  dolaziti  sv.  misi  i  pristupati  sv.  sakramentima?  U  ovom  slučaju, 
izjavljuje  nadbiskup,  da  će  on  sam  biti  prisiljen,  da  Židovima  katoličke  vjere  kaže,  da  ne  nose 
te  znakove,  da  ne  bude  smetnje  i  uzbune  u  crkvi. 


Pri  kraju  te  predstavke  stavlja  pred  oči  posljednje  događaje,  tj.  kako  je  Sv.  Otac  blagonaklono 
primio  u  audijenciju  poglavnika  i  hrvatsko  predstavništvo  te  nastojanje  poglavnikovo,  da  Sv. 
Otac  prizna  Nezavisnu  Državu  Hrvatsku.  Pa  je  li  onda  uputno  u  tim  prilikama  stvarati 
raspoloženje  neskladnosti,  jer  Sv.  stolica  takve  odredbe  gleda  prijekim  okom  (100). 


30.  svibnja  iste  godine  šalje  nadbiskup  novu  predstavku  istome  ministarstvu,  u  kojoj 
upozorava  na  opasnost,  koja  prijeti  probitcima  katoličanstva,  ako  se  provedu  zakonske 
odredbe  o  rasnoj  pripadnosti.  Provedu  li  se  te  odredbe,  bit  će  brakovi  između  nearijevaca  i 
arijevaca  i  uopće  brakovi  sadašnjih  katolika  ugroženi,  djeci  nearijevaca  katoličke  vjere  bit  će 
onemogućeno  školovanje  u  državnim  ili  vjerskim  školama.  Predlaže  stoga,  da  se  nearijevci 
kršćani  luče  od  ostalih  nearijevaca  židovske  vjeroispovijesti,  da  se  izda  nalog  podređenim 
službenicima,  da  na  to  paze  u  primjenjivanju  redarstvenih  mjera,  i  da  se  s  nearijcima 
katolicima,  koji  se  svojim  nesebičnim  radom  nisu  ogriješili  o  probitke  Hrvatskoga  Naroda, 
postupa  umjereno  i  obazrivo  već  prema  njihovu  držanju  i  radu. 

Taj  svoj  prijedlog  obrazlaže  nesebičnošću,  koju  su  pokazali  pokršteni  Židovi,  koji  su  prigrlili 
katoličanstvo,  koji  su  u  Jugoslaviji  do  11.  travnja  1941  bili  zapostavljeni.  Potkrjepljuje  ga  i 
time,  što  je  baš  katoličanstvo  onaj  čimbenik,  koji  povezuje  i  prilagođuje  pojedine  dijelove 
Hrvatskoga  Naroda  u  jednu  cje- 

(100)  Nadbiskupski  ordinarijat,  br.  1 17,  22.  V.  1941.  -  CAVALLI  253-256. 

linu,  i  koji  je  brojne  strane  elemente  pohrvatio,  te  je  i  obraćenje  kod  Židova  stvorilo  užu  vezu 
s  narodom,  u  kojem  su  živjeli  i  radili.  Konačno  pokazuje  i  na  moralnu  nemogućnost,  da 
kršćeni  nearijci  i  dalje  ostanu  u  sklopu  židovskih  organizacija,  njihovim  zajedničkim  školama 
i  radnim  skupinama,  jer  ih  je  njihov  prijelaz  na  kršćanstvo  izvrgnuo  preziru  i  ruglu  njihove 
dosadašnje  sredine.  Onemogućio  bi  im  posvema  vršenje  vjerskih  dužnosti. 

Napose  svraća  pažnju  vlade  na  nerazrješiv  ženidbeni  vez,  koji  je  valjano  primljenim 
sakramentom  ženidbe  stvoren  između  arijca  i  nearijca,  a  koji  državni  zakon  ne  može  raskinuti. 
Rastavljanje  tih  ženidbenih  drugova,  prisilnom  zakonskom  mjerom,  znači  izvrći  te  bračne 
drugove  brojnim  teškim  prigodama  grijeha;  ono  bi  sve  te  duše  izvrglo  pogibelji  vječne 
propasti,  što  ne  može  da  bude  svrha  nijedne  zakonske  odredbe  u  jednoj  kršćansko-katoličkoj 
sredini. 

Nadbiskup  ukazuje  na  to,  kako  i  nearijevac  može  ne  samo  svojim  djelovanjem  u  stanovitom 
pravcu  dokazati,  da  imade  arijske  sposobnosti,  npr.  u  borbi  za  ideale,  pregaranje  i  odricanje  u 
tvarnim  dobrima,  nego  kako  se  dobre  arijske  osebine  očituju  i  u  mnogim  drugim 
djelovanjima. 

U  sumnjivim  slučajevima,  da  lije  netko  ostao  prikriven  pristaša  nekršćanske  ideologije, 
odnosno  vjere,  kao  i  običaja,  koji  toga  izviru,  može  vlast  uvijek  da  preko  nadležnih  crkvenih 


vlasti  ili  u  suradnji  s  njima  ispita,  što  konačno  nije  teško  kod  ljudi,  koji  manje-više  svi  im  adu 
javno  djelovanje. 

Pri  kraju  umoljava  ministra,  da  po  mogućnosti  katoličke  nearijce  s  arijskim  osebinama,  koji  su 
posvjedočili  svoju  iskrenu  privrženost  Hrvatskom  Narodu,  posve  izjednači  s  arijcima,  da  ne 
ostanu  duševni  i  društveni  bogalji  ljudi;  a  one,  koji  nisu  pokazali  dovoljno  arijskih  osobina 
bilo  svojim  djelovanjem,  ponašanjem  ili  društvenim  položajem  da  ih  luči  u  društvenom 
odnosu  i  postupku  od  nearijaca-nekršćana  (101). 


Kad  je  u  velikom  broju  počelo  prisilno  odvođenje  Židova,  krštenih  i  nekrštenih  u  logore, 
nadbiskup  je  tražio  novom  predstavkom,  da  barem  postupak  kod  toga  bude  čovječji. 

Prigodom  biskupske  konferencije,  18.  studenoga  1941,  episkopat  je  donio  zaključak,  da  se 
zamoli  Pavelić,  kako  bi  se  zaštitila  osobna  i  građanska  sloboda  i  povratilo  u  posjed  vlasništvo 
i  imovina  Židovima  ili  potomcima  Židova,  koji  se  nakon 

(101)  NAZ,  bez  broja. 

vjerskog  prijelaza  u  katoličku  Crkvu  uopće  više  ne  smatraju  Židovima,  nego  sudjeljuju  u  svim 
hrvatskim  i  vjerskim  djelatnostima.  Isto  tako  neka  se  zatraži  od  državnih  vlasti,  da  ne  stavljaju 
zapreke  katoličkim  svećenicima,  koji  bi  po  svojoj  dušobrižničkoj  dužnosti  željeli  posjetiti  u 
zatočenjima  i  logorima  bivše  Židove,  a  sadanje  katolike  radi  njihovih  duhovnih  potreba  (102). 
Episkopat  je  to  tražio  u  doba,  kad  su  njemački  nacisti  izdavali  protivne  naredbe,  i  kada  je 
njemačka  vojska  bila  na  vrhuncu  svoje  snage  i  uspjeha. 

Kada  je,  6.  prosinca  1941,  Stepinac  tražio  od  Pavelića  da  se  o  božičnim  blagdanima  ublaži 
teško  stanje  pravoslavaca  u  logorima,  u  istom  je  dokumentu  to  tražio  i  za  Židove,  koji  su  bili  u 
logorima. 

Kad  su  se,  u  ožujku  g.  1942,  pronijeli  glasovi  po  Zagrebu,  da  će  Židovi  ponovno  biti 
pohvatani  i  odvedeni  u  logore,  nadbiskup  je,  7.  ožujka,  upravio  pismo  ministru  unutarnjih 
poslova,  u  kojem  kaže  (103):  «Držim,  da  nam  ne  može  služiti  na  čast,  ako  se  kaže,  da  smo 
najradikalnije,  tj.  najokrutnije  riješili  židovsko  pitanje.  Rješavanje  toga  pitanja  smije  značiti 
jedino  kažnjavanje  nepravda,  koje  su  Židovi  počinili,  no  ne  može  dati  pravo,  da  se 
individualno  nevine  ljude  progoni». 

Nadbiskup  se  zauzimao  i  za  djelovanje  zagrebačke  židovske  bogoštovne  općine.  Kada  je,  u 
travnju  1942,  pokrenuto  pitanje  otpreme  pedesetero  židovske  djece  u  Tursku,  nadbiskup  piše 
glavnom  Ravnateljstvu  za  javni  red  i  sigurnost: 

«U  svrhu  nastavka  ove  akcije  potrebni  su  razgovori  s  mađarskim  vlastima,  kako  bi  se 
spomenuta  djeca  mogla  u  Budimpešti  priključiti  skupini,  koja  odavle  odlazi  u  Tursku.  U  tu  je 


svrhu  zagrebačka  židovska  bogoštovna  općina  podnijela  molbu,  da  se  izda  njenom  nadrabinu 
dru  Miroslavu  Freibergeru  putnica  za  putovanje  u  Mađarsku  i  natrag.  Ovu  molbu  židovske 
bogoštovne  općine  u  Zagrebu  preporučam  najtoplije,  da  joj  se  udovolji«. 

Za  još  preostale  pripadnike  židovske  bogoštovne  općine  u  Zagrebu  uputila  je  ista  općina,  u 
svibnju  g.  1943,  na  Ministarstvo  unutarnjih  poslova  molbu  za  dozvolu  rada  na  dobro 
preostalih  članova.  Općina  se  utekla  nadbiskupu  s  molbom,  daje  on  preporuči,  što  je 
nadbiskup  spremno  učinio  te  ju  je  zajedno  s  popisom  osoba,  za  koje  se  moli  sloboda 
djelovanja,  poslao  na 

(102)  CAVALLI  256-7. 

(103)  N.  mj.  258. 

naslov.  Ta  nadbiskupova  molba  i  preporuka  divan  je  dokumenat  njegove  velikodušnosti. 
Treba  imati  na  pameti  i  vrijeme,  kada  je  to  pisao,  pa  će  još  jače  odskočiti  plemenitost  ovoga 
naddbiskupova  čina. 


U  vrijeme  hapšenja  Židova  mnogi  su  od  njih  proveli  cijele  dane  po  hodnicima  nadbiskupskog 
dvora,  uvjereni,  da  ih  ondje  neće  stići  ruka  policije. 

Nadbiskup  je  i  usmeno  vrlo  često  posredovao  za  pojedine  osobe.  Jednoć  je  rekao  Paveliću, 
kad  je  bilo  govora  o  znakovima,  koje  su  Židovi  morali  nositi  na  ruci  (104): 

—  Čemu  to?  Protivi  se  kršćanskom  moralu. 

Drugom  jednom  zgodom  govoreći  o  nepravdama  rekao  mu  je: 

—  Poglavniče,  lupite  šakom  po  stolu  i  otvoreno  recite  Nijemcima  i  Talijanima,  da  ovako  dalje 
ne  ide. 


Nadbiskup  se  i  ponovno  najodlučnije  zauzeo  za  brakove  arijaca  s  nearijcima,  koji  su 
sklopljeni  u  katoličkoj  Crkvi.  Osim  mnogih  usmenih  posredovanja  on  piše  Paveliću,  6.  ožujka 
1943,  slijedeće  pismo  (105): 

«U  Zagrebu  kao  i  u  provinciji  nastala  je  prava  panika  radi  najavljenog  popisivanja  sviju 
nearijaca.  Sa  zebnjom  se  očekuje,  što  će  iza  toga  slijediti.  Mnogi  se  boje,  da  će  i  zakoniti 
supruzi  biti  razdvojeni,  premda  su  im  brakovi  valjano  sklopljeni  u  katoličkoj  Crkvi. 


Ako  su  u  pitanju  brakovi,  valjano  sklopljeni  u  katoličkoj  Crkvi,  to  ovime  kao  predstavnik 
katoličke  Crkve,  po  svojoj  najsvetijoj  dužnosti  dižem  glas  i  odlučno  otklanjam  miješanje 
državne  vlasti  u  pitanje  zakonitih  brakova,  koji  su  nerazrješivi,  bez  obzira  na  rasnu  pripadnost 
bračnih  drugova.  Prema  tome  nijedna  državna  vlast  nema  pravo  te  brakove  razvoditi.  Ako  se 
posluži  fizičkom  silom,  onda  država  ne  čini  ništa  drugo  nego  obično  nasilje,  koje  ne  može 
uroditi  dobrim  plodom. 

Poznato  je  međutim,  da  i  na  našim  vrhovima  državne  uprave  imade  takvih  brakova,  koji  su 
zaštićeni  (106).  Protiv  logike  je  i  pravednosti,  da  su  jedni  zaštićeni,  a  drugi  prepušteni  na 
milost  i  nemilost  različitih  odredaba,  koje  nemaju  temelja  ni  u  zdravom  razumu.  Ako  već  i 
nijeme  životinje  brane  svoje  mlade  i  ne 

(104)  VD  III  35. 

(105)  SVZN  32  (1945)  50  si. 

(106)  Supruga,  naime,  dr.  Ante  Pavelića  podrijetlom  je  Židovka. 

daju  se  silom  odijeliti,  tko  će  razuman  vjerovati,  da  će  hiljade  ljudi  iz  mješovitih  brakova 
moći  mimo  gledati,  gdje  se  silom  razaraju  njihove  obitelji  i  djeca  prepuštaju  nesigurnoj 
sudbini.  Zar  se  baš  takvim  postupkom  punim  nepravde  ne  tjeraju  ljudi  silom  među  partizane, 
kao  što  je  to  slučaj  s  mnogim  Hrvatom,  koji  nije  mogao  više  podnositi  nepravdu  jedne  strane 
okupatorske  sile? 

Jednako  vas,  kao  predstavnik  katoličke  Crkve  ponovno  molim,  da  zaštitite  najosnovnije 
životno  pravo  onih  podanika  Nezavisne  Države  Hrvatske,  koji  su  u  vrijeme  od  njezina 
postanka  postali  članovima  katoličke  Crkve,  bilo  po  krštenju,  bilo  prijelazom  s  pravoslavlja,  a 
kojima  se  ne  može  dokazati  nikakav  lični  zločin  protiv  probitaka  Hrvatskog  Naroda  i  države. 

Molim  vas  u  ime  čovječnosti,  koju  je  naš  narod  uvijek  visoko  cijenio,  da  ne  dopustite,  da  i  od 
ostalih  podanika  naše  države  itko  nepravedno  trpi.  U  sabirnim  logorima  ima  mnogo  njih,  koji 
su  nevini,  ili  koji  nisu  zaslužili  tako  tešku  kaznu. 

Ako  je  po  srijedi  miješanje  koje  strane  vlasti  u  naš  unutarnji  narodni  i  politički  život,  onda  se 
ne  bojim,  da  ovaj  glas  i  prosvjed  dođe  i  do  organa  dotične  strane  vlasti.  Katolička  Crkva  ne 
pozna  nikakva  straha  pred  ikojom  zemaljskom  silom,  ako  se  radi  o  obrani  najosnovnijih  prava 
čovjeka.  Kako  ona  nema  fizičku  silu  već  jedino  moralnu  snagu,  to  će  ona  i  ubuduće  tu  svoju 
silu  neustrašivo  upotrebljavati,  da  brani  prava  čovjeka  i  time  bitno  doprinese  sreći  i  napretku 
našega  naroda. 

Ne  dopustite,  da  se  neodgovorni  i  nepozvani  elementi  ogrješuju  o  istinsko  dobro  našega 
naroda.  Kršenje  naravnog  zakona  u  ime  naroda  i  države  osvećuje  se  na  samom  narodu  i 
državi:  u  zemlji  se  stvara  ogorčenost,  koja  teži  za  osvetom». 


Čitajući  to  danas  poslije  više  od  30  godina,  lako  će  se  shvatiti,  zastoje  najviši  predstavnik 
katoličke  Crkve  u  Hrvatskoj  ovako  pisao,  no  ujedno  razumjet  će  se,  kako  se  za  takav  stav 
iziskivala  natprosječna  smionost,  duševna  jakost  i  vrhunaravni  pogled  u  dogođaje  u  svijetu. 
Ratne  su  prilike  mnogima  nametnule  šutnju,  premda  se  radilo  o  načelima  naravnoga  prava. 
Tko  bi  se  usudio  u  onim  prilikama  samo  pisnuti,  nacisti  bi  ga  smatrali  izazivačem  i  morao  bi 
biti  pripravan  na  najteže  posljedice  pa  i  na  samu  smrt.  Osobe,  koje  su  imale  vlast  u  rukama, 
nadbiskup  je  štedio,  koliko  je  najviše  mogao;  nije  ih  napadao,  ali  je  stavljao  njihove  čine  u 
žarište  ćudorednih  načela.  Time  je  osvjetljivao  mučno  i  tmurno  ozračje,  koje  je  stvorila 

strana  sila.  Za  takav  postupak  je  trebalo  žive  vjere,  koja  jedina  ulijeva  kršćansku  hrabrost, 
koja  ne  poznaje  popuštanja  i  ne  uzmiče  ni  pred  kime. 

U  zadnjoj  točki  svoga  pisma  na  poglavnika  nadbiskup  je  ipak  uspio,  jer  su  rasno  mješoviti 
brakovi  bili  do  konca  rata  pošteđeni.  Ako  su  vlasti  u  nekoliko  slučajeva  dirnule  u  takve 
brakove,  nadbiskup  je  odmah  posredovao.  Tako  je,  8.  svibnja  1943,  posredovao  za  Klaru 
Nikolić,  suprugu  prof.  dr.  F.  Nikolića,  za  Josipu  Parik,  Ladislava  Steinera,  Mariju  Sason, 
Milivoja  Hirschla  i  Miroslava  Waisa. 

c)  -  Gostoprimac  prognanih  slovenskih  svećenika  i  redovnika 

Kad  su  Hitlerove  čete  srušile  Jugoslaviju,  odmah  su  okupirale  sjevernu  Sloveniju.  Zloglasna 
Gestapo,  tajna  državna  policija,  zagrižena  protivnica  katoličke  Crkve  i  Slavena,  dala  se  na 
posao,  da  iz  zaposjednute  zemlje  odstrani  katoličke  svećenike,  redovnike  i  redovnice. 

Iz  mariborske  biskupije  bili  su  izagnani  gotovo  svi  svećenici.  Ostao  je  samo  biskup  s 
nekolicinom  starijih  svećenika.  Iz  zemlje  su  pobjegli  i  mnogi  svjetovnjaci. 

Kamo  da  krenu? 

Bliza  Hrvatska,  službeno  nezaraćena,  činila  im  se  najsigurnijim  utočištem.  Nadbiskup 
Stepinac  je  spremno  primio  u  svoju  nadbiskupiju  slovenske  svećenike  izbjeglice.  Najprije  se 
stavio  u  dodir  sa  svjetovnom  vlašću,  koja  je  spremno  izašla  ususret  i  dopustila,  da  se  ti 
svećenici  razmjeste  po  zagrebačkoj  nadbiskupiji  i  po  nekim  drugim  biskupijama  u  Nezavisnoj 
Državi  Hrvatskoj . 

Već  12.  svibnja  1941  nadbiskup  je  Stepinac  župnicima  svoje  nadbiskupije  upravio  pismo,  u 
kojem  im  javlja  dolazak  raznih  većih  skupina  istjeranih  slovenskih  svećenika. 

«Mole  nas  —  piše  on  ganutljivo  —  za  komad  kruha  i  za  krov.  Stavljaju  nam  na  raspolaganje 
svoje  dragocjene  svećeničke  snage  i  riznicu  poklada  darova  sv.  reda,  kojima  po  milosti  Duha 
Svetoga  raspolažu.  Ako  za  ikoga,  to  za  njih  vrijedi,  da  nam  preko  njih  Isus  u  prilici  skrajnjega 


siromaha  kuca  na  vrata  i  srce.  Mi  smo  skloni,  da  u  njihovu  dolasku  gledamo  osobiti  pohod 
Božji». 

Nadbiskup  nadalje  moli,  da  se  u  duhu  prenesu  u  njihov  bijedni  položaj,  i  samilost  će  svladati 
sve  poteškoće,  koje  bi  mogle  iskrsnuti.  To  pismo  zaključuje  riječima: 

«Siguran  sam,  da  će  Gospod  Bog  obilno  blagosloviti  naše 

nastojanje,  da  primimo  njegove  pomazanike  u  njihovim  preteškim  časovima». 

Nadbiskup  je  uspio  smjestiti  oko  300  slovenskih  svećenika  u  svojoj  nadbiskupiji.  Drugim  je 
pak  biskupima  u  Nezavisnoj  Državi  Hrvatskoj  pisao,  19.  studenoga,  o  tome  pitanju  pismo,  iz 
kojega  se  razabire,  daje  bijedno  stanje  slovenskih  svećenika  bilo  predmetom  rasprava  na 
biskupskoj  konferenciji.  On  preporučuje  biskupima,  da  se  zauzmu  i  za  ostale  protjerane  i 
izbjegle  Slovence,  pa  da  od  vremena  do  vremena  pošalju  slovenske  svećenike  među  njih,  da 
bi  se  saznale  njihove  potrebe  (107). 


Kad  se  Ministarstvo  pravosuđa  i  bogoštovlja  na  temelju  kakve  tužbe  obratilo  na  nadbiskupa  sa 
žalbom,  da  neki  slovenski  svećenici  rade  u  protudržavnom  duhu,  on  je  dao  ispitati  pojedine 
slučajeve  i,  kad  je  ustanovio,  da  su  optuženi  svećenici  nedužni,  branio  ih  je  pred 
ministarstvom.  Bolno  je  osjećao  hapšenje  sedmorice  slovenskih  svećenika  i  njihovo  zatočenje 
u  jasenovačkom  logoru,  gdje  su  bili  strijeljani.  Na  suđenju  je  dr.  Politeo,  odvjetnik,  predao 
četiri  isprave,  u  kojima  je  neoboriv  dokaz,  kako  se  nadbiskup  za  njih,  napose  za  Franju  Rihara 
zauzeo,  iako  je  to  zauzimanje  ostalo  bezuspješno.  Kada  se  Stepinac  osvjedočio,  da  su  ovi 
svećenici  doista  ubijeni,  napisao  je,  24.  veljače  1943,  Paveliću  pismo,  u  kojemu  pita  (108): 

«Zašto  ih  se  nije  zvalo  na  sud?  Ako  se  obični  sud  smatrao  nedovoljnim,  zašto  ih  se  nije  zvalo 
pred  ratni  sud? 

Ovo  je  sramotna  ljaga  i  zločin,  koji  vapi  u  nebo  za  osvetom,  kao  što  je  i  čitav  jasenovački 
logor  sramotna  ljaga  za  Nezavisnu  Državu  Hrvatsku. 

Kao  svećenik  i  biskup  velim  s  Isusom  na  križu:  Oče,  oprosti  im,  jer  ne  znadu,  što  čine!  Ali 
čitava  javnost,  napose  rodbina  ubijenih  svećenika  traži  naknadu  i  zadovoljštinu,  da  se  stave 
pred  sud  ubojice,  koji  su  najveća  nesreća  Hrvatske.  Budite  uvjereni,  da  me  nije  vodila  mržnja, 
već  ljubav  prema  istini  i  Hrvatskom  Narodu». 


Nadbiskup  se  brinuo  i  za  protjerane  redovnike.  Iz  Rajhenburga  na  Savi  bili  su  istjerani 
trapisti.  Za  njih  se  Stepinac  zauzeo  kod  samoga  Pavelića  moleći  ga,  da  tim  protjeranini 
redovnicima  dodijeli  kakvo  mjesto,  neku  kuću  i  nešto  zemljišta, 


(107)  CAVALLI 249. 

(108)  CAVALLI  278  si. 

da  bi  mogli  urediti  svoj  vlastiti  samostan.  A  kako  se  ti  redovnici  bave  i  privrednim  radom, 
mogli  bi  Hrvatskoj  dvostruko  koristili.  Svršava  svoje  pismo:  «Možda  bi  im  se  mogao  dati 
manastir  u  Orahovici».  Taj  je  manastir,  naime,  bio  nekoć  samostan  katoličkih  redovnika 
Pavlina  (109). 

Čim  je  Stepinac  saznao  za  Slovence  u  logoru  u  Banjoj  Luci,  među  kojima  je  bilo  staraca  i 
starica,  majki  s  djecom,  čiji  su  sinovi  i  muževi  stupili  u  hrvatsku  vojsku,  da  su  bez  pokrivača, 
bez  odijela,  s  najnužnijim  rubljem,  bez  dovoljne  hrane,  odmah  im  je  poslao  putem  «Karitasa» 
iz  centralnog  fonda  taksenih  maraka  svotu  od  50.000  kuna  (110). 

U  svojoj  kršćanskoj  ljubavi  prema  bližnjemu  nadbiskup  je  daleko  premašio  ono,  što  mu  je 
njegova  natpastirska  dužnost  nalagala.  Ljubav  je,  naime,  jača  od  svijesti  dužnosti.  Dok  su  u 
Zagrebu  sjedili  Nijemci,  Gestapo  i  njihovi  brojni  službenici,  koji  nisu  imah  milosrđa  prema 
Židovima,  Srbima  i  patnicima  svake  vrste,  nadbiskup  je  svojom  djelotvornom  ljubavlju 
pobijao  njihov  postupak.  Nije  nikakvo  čudo,  ako  im  je  on  bio  nepoćudan,  osobito  Kasche-u. 

Ovim  kratkim  i  zbijenim  potezima  nije  iscrpljivo  prikazana  sva  karitativna  nadbiskupova 
djelatnost.  Njegova  su  posredovanja  bila  tako  brojna,  daje  morao  uzeti  još  jednoga  tajnika,  da 
uzmogne  svladavati  rad,  koji  je  od  njega  iziskivala  pastirska  ljubav. 

5)  -  Stepinčeva  revnost  i  razbor 

Nadbiskup  se  Stepinac  u  početku  Nezavisne  Države  Hrvatske  našao  pred  takvom  pojavom, 
koja  je  od  njega  tražila  izvanrednu  razboritost  združenu  sa  strpljivošću,  jakošću  duha  i 
ljubavlju. 

Odmah,  naime,  nakon  osnutka  Nezavisne  Države  Hrvatske  ustaške  vlasti  poduzele  su  oštre 
mjere  protiv  pravoslavaca,  slične  onima  protiv  Židova.  Pravoslavce  su  htjeli  prisiliti  ih  da  se 
presele  preko  Drine  ih  da  stupe  u  katoličku  Crkvu  i  da  se  pokažu  lojalnim  građanima 
Hrvatske  (111). 

(109)  Izjava  nadbiskupa  Stepinca  na  optuženičkoj  klupi,  3.  listopada  1946  u  Zagrebu. 

Tipkopis  kod  pisca. 

(110)  Logor  naseljenih  Slovencev  Banja  Luka,  26.  IX.  1943.  -  Protoc.  br.  142/BK  1943.  - 
Protoc.  br.  104  -  C/43  -  Ured  za  useljenje  Slovencev,  štev.  435,  21.  X.  1943. 


(lll)SVZN  33  (1945)  25-28. 

Ove  su  mjere  bile  vođene  više  vanjskim  okolnostima  političkog  značaja,  a  u  manjoj  mjeri  su 
imale  vjerski  značaj.  U  svemu  tome  je  bilo  i  osvetničkih  poteza  zbog  onih  velikih  nepravda  i 
nasilja,  koje  je  Hrvatski  Narod  morao  podnositi  kroz  20  godina  u  kraljevskoj  Jugoslaviji.  Iz 
tih  se  mjera  razvio  pokret  prijelaza  pravoslavaca  na  katoličanstvo. 

Sam  pokret  i  mjere,  koje  su  poduzete,  stavile  su  crkvene  predstavnike,  napose  zagrebačkog 
nadbiskupa  kao  predsjednika  biskupskih  konferencija  u  vanredno  težak  i  osjetljiv  položaj. 
Pravoslavci  naseljeni  u  Hrvatskoj,  da  se  osiguraju  od  otpreme  u  Srbiju,  gdje  bi  i  onako  bili 
stranci,  ili  da  osiguraju  život,  danomice  su  se  javljali  i  molili  ili  pojedinačno  ili  u  skupinama, 
da  budu  primljeni  u  katoličku  Crkvu.  U  mnogo  slučajeva  radilo  se  i  o  takvima,  koji  su  prije 
bili  katolici,  a  u  posljednjih  20  godina  otpali  od  katoličke  Crkve  i  prešli  na  starokatolicizam. 
ili  na  pravoslavlje. 

Vjerski  prijelaz  iz  pravoslavlja  na  katoličanstvo  u  pučkom  govoru  i  štampi  nazvan  je 
netočnim  i  neispravnim  izrazom  «prekrštavanje».  Obred,  naime,  u  prijelazu  iz  pravoslavlja  u 
katoličanstvo  ne  obavlja  se  ponovnim  krštenjem,  kojemu  se  pravoslavci,  jer  su  već  valjano 
kršteni,  ne  mogu  i  ne  smiju  podvrgnuti.  On  u  sebi  uključuje  samo  polaganje  propisane 
ispovijesti  vjere  i  odrješenja  od  tzv.  crkvenih  kazna. 


Nadbiskup  nije  zatvarao  vrata  u  katoličku  Crkvu  nikome,  koji  je  s  pravom  nakanom  htio 
stupiti  u  nju,  ali  nije  ni  silio  nikoga.  On  se  strogo  držao  načela  crkvenog  zakonika.  Zato  je  već 
15.  svibnja  1941  njegov  ured  izdao  vrlo  značajnu  okružnicu,  u  kojoj  je  jasno  izraženo  načelno 
stanovište  katoličke  Crkve  u  pitanju  vjerskog  prijelaza,  a  od  svećenika  se  zahtijevalo,  da 
postupaju  strogo  po  načelima  katoličke  Crkve,  čuvajući  njezino  dostojanstvo  i  ugled,  te  da 
odlučno  odbijaju  one,  koji  bi  u  Crkvu  htjeli  unići  zbog  nevjerskih  razloga,  tražeći  u  njoj  samo 
zaštitu  svojih  zemaljskih  probitaka  i  sebičnih  ciljeva.  Naglašavanjem,  da  su  svećenici  u 
svakom  slučaju  dužni  čuvati  dostojanstvo  i  ugled  katoličke  Crkve,  htjelo  se  istaknuti,  da 
Crkva  nikako  ne  želi  postati  slijepo  oruđe  režima  u  provođenju  njegovih  političkih  namjera 
prema  hrvatskim  pravoslavcima.  To  bi,  naime,  bilo  veliko  poniženje  dostojanstva  Crkve,  kad 
bi  tko  pravoslavce  političkim  mjerama  zastrašio  i  tako  uplašene  uputio,  da  stupe  u  katoličku 
Crkvu  i  kad  bi  ih  ona  bez  ikakva  obzira  na  crkvene  propise  primila. 

Crkveni  propisi,  izloženi  u  okružnici,  po  kojima  se  uređuje  vjerski  prijelaz,  poštuju 
prelaznikovu  slobodnu  volju,  isključuju  nasilje,  traže  od  prelaznika  iskrenost  i  uvjerenje  o 
istinitosti  katoličke  vjere  i  njezinoj  potrebi  za  spas  duša.  Naglasuju,  daje  vjera  unutarnja  stvar 
savjesti  i  isključuju  nevjerske  razloge. 


Da  se  kod  prelaznika  postigne  takvo  raspoloženje,  treba  ih  dobro  podučiti  u  katoličkim 
vjerskim  istinama  i  zahtijevati  od  njih,  da  već  za  vrijeme  pouke  praktično  žive  prema  vjerskim 
katoličkim  načelima,  koja  se  odnose  na  molitvu,  pohađanje  službe  Božje,  slušanje  riječi 
Božje,  post,  nemrs  itd. 

U  okružnici  se  daju  nadalje  upute  za  osobe  različite  vjere,  koje  žive  zajedno,  a  nisu  sklopile 
valjan  brak. 

Stanovište,  dosta  suzdržljivo,  što  gaje  nadbiskup  zauzeo  u  prvoj  okružnici  prema 
prelaznicima,  ublažio  je  u  pitanju  povratnika  katolika,  koji  su  kroz  posljednjih  20  godina,  pod 
izravnim  ili  neizravnim  pritiskom  vlasti,  u  časovima  slabosti  nanijele  svome  boljem  uvjerenju 
silu,  te  su  za  volju  unapređenja  ili  drugih  osobnih  probitaka  otpali  od  katoličke  Crkve.  Ovakve 
su  osobe  vrijedne  osobite  pažnje,  ako  se  za  koju  od  njih  utvrdi,  da  je  i  u  vrijeme  otpada 
podržavala  veze  s  katoličkom  Crkvom  i  djecu,  ukoliko  joj  je  bilo  moguće,  odgajala  u 
katoličkom  duhu.  Prema  takvim  osobama,  kojih  je  bilo  na  tisuće,  valja  imati  posebnu  ljubav  i 
učiniti  sve,  što  je  moguće,  da  se  povrate  u  katoličku  Crkvu  pa  da  se  tako  spase  oni  i  njihova 
djeca  (112). 

Koliku  je  važnost  Stepinac  polagao  na  to,  da  se  čuva  dostojanstvo  i  ugled  katoličke  Crkve  u 
vezi  s  primanjem  prelaznika,  razabire  se  iz  propisa  o  tom  postupku,  koji  su  objelodanjeni  u 
okružnici  od  1 1.  srpnja  g.  1941,  gdje  se  ova  točka  doslovno  opetuje  (113).  Taj  ublaženi 
postupak  je  shvatljiv,  ako  se  uzme  u  obzir  velik  broj  otpalih  katolika  u  kraljevskoj  Jugoslaviji. 
Većim  su  dijelom  ti  katolici  otpali  zbog  političkih  razloga  prigodom  sklapanja  braka. 
Nekatolički,  naime,  zaručnici,  da  zaštite  svoj  položaj  u  državnoj  službi,  redovito  su  tražili  od 
zaručnice  katoličke  vjere,  da  napusti  katoličku  Crkvu  i  da  prijeđe  na  pravoslavlje,  a  toj  raboti 
su  tadanje  vlasti  pogodovale  i  povlađivale. 

U  gore  navedenoj  okružnici  Stepinac  ponovno  naglasuje  ozbiljno  i  savjesno  poučavanje 
prelaznika. 

(1 12)  Okružnica,  br.  4104/41,  u  KL  92  (1941)  230,  i  Prilog  k  br.  23.  s  popratnim  opširnim 
člankom  dr.  Stjepana  Bakšića,  pod  naslovom  Propisi  za  primanje  u  katoličku  Crkvu. 

(113)  Okružnica,  br.  7726;  11.  VII.  1941. 

«U  pitanju  vjerskog  prijelaza  —  veli  on  (104)  —  moramo  vrlo  savjesno  postupati,  kako  je 
više  puta  dušobrižnom  svećenstvu  javljeno.  Nikoga  se  ne  smije  siliti,  da  prijeđe  u  katoličku 
Crkvu,  ali  nikoga  se  ne  smije  ni  odbiti,  ako  iskreno  i  s  pravim  uvjerenjem  želi  stupiti  u  njezino 
krilo.  Da  ti  prelaznici  mogu  steći  takvo  uvjerenje,  treba  im  temeljito  tumačiti  istine  sv.  vjere. 
Upozoruje  se  svećenstvo,  da  ne  bi  to  poučavanje  uzelo  na  laku  ruku,  jer  ćemo  pred  Bogom 
teško  odgovarati,  ako  prelaznici  našom  krivnjom  ne  upoznaju  našu  sv.  vjeru  i  ne  nađu  svoje 
duhovno  smirenje  u  katoličkoj  Crkvi  te  promaše  konačni  cilj  svojega  zemaljskoga  života,  spas 
svojih  duša». 


Molbe  za  prijelaz  pravoslavnih  u  katoličku  Crkvu  redovito  je  rješavao  kod  nadbiskupskog 
duhovnog  stola  u  Zagrebu  generalni  vikar,  pomoćni  biskup  dr.  Franjo  Salis  Seewis,  koji  je  bio 
poznat  po  svojoj  točnosti  postupka  po  crkvenim  propisima  i  često  vraćao  molbe  na  nadopunu. 


Dne  30.  srpnja  1941  izdala  je  vlada  upute  o  vjerskim  prijelazima.  U  nekim  točkama  je  zadrla 
u  nadležnost  crkvene  vlasti.  Tako  u  1.  točki  izriče  želju,  da  grko-istočni  ne  prelaze  na  grko- 
katolički  obred,  osim  u  onim  župama,  koje  su  već  osnovane  i  u  njima  imade  grko-katolika,  a 
to  se  protivi  odredbama,  koje  je  Sv.  stolica  izdala  za  takve  slučajeve.  U  3.  točki  izriče  se 
stanovište  vlade,  prema  kojem  se  načelno  ne  izdaje  potvrda  o  osobnoj  čestitosti,  koju  je  inače 
vlada  tražila  za  prijelaz,  grko-istočnim  učiteljima,  pravoslavnim  svećenicima,  trgovcima, 
bogatim  obrtnicima,  seljacima  i  uopće  inteligenciji,  osim  u  slučajevima,  kad  se  doista  dokaže 
njihova  osobna  čestitost.  Ovo  načelno  isključenje  određenih  slojeva  nije  u  skladu  crkvenim 
načelima. 

Saopćujući,  5.  kolovoza,  ovu  vladinu  okružnicu,  nadbiskup  upućuje  kler  samo  na  to,  da  se  u 
svakoj  molbi  imade  navesti  potvrda  prijave  o  napuštanju  grčko-istočne  vjere  i  potvrda  o 
čestitosti  i  podsjeća  na  4.  točku  svoje  okružnice  od  1 1.  srpnja  o  poučavanju  prelaznika. 

Svećenstvo  se  u  zagrebačkoj  nadbiskupiji  strogo  držalo  nadbiskupovih  uputa.  Svećenici  nisu 
nikoga  silili,  da  prijeđe  u  katoličku  Crkvu.  Dapače,  ako  su  vlasti  u  kojem  mjestu  činile 
pritisak  na  pravoslavce,  da  bi  prešli  u  katoličku  Crkvu,  oni  su  se 

(114)  Okružnica,  br.  1 1.530,  5.  VIII.  1941,  u  KL  92  (1941)  367  si. 

tome  odlučno  oprli  i  uzeli  u  zaštitu  žitelje  pravoslavne  vjeroispovijesti.  One  pravoslavce,  koji 
su  se  prijavili  za  prijelaz,  neumorno  su  poučavali  upravo  s  nadljudskim  naporom,  pa  i  uz 

pogibao  vlastitog  života  obilazeći  neprohodnim  putovima  udaljena  mjesta  i  sela.  Ako  je  koji 
svećenik  opazio  kod  nekih  prelaznika  nedostatak  prave  nakane,  obavijestio  je  svoga  ordinalija 
i  prijelaz  takvima  nije  bio  omogućen. 

Međutim,  prijelaz  u  katoličku  Crkvu  nije  uvijek  predstavljao  sigurnost,  da  takvi  neće  biti 
progonjeni.  Bilo  je  naime  slučajeva,  u  kojima  ta  okolnost  nije  ništa  pomogla.  Nadbiskup  je  na 
tu  okolnost  oprezno  upozoravao  svećenike,  kako  se  to  razabire  iz  njegovih  dopisa. 


Zbog  samovoljna  postupka  kojega  svećenika  ili  redovnika  u  drugim  hrvatskim  biskupijama 
kao  i  zbog  pritiska  sa  strane  vlasti,  nadbiskup  se  našao  prisiljenim,  da  19.  listopada  iste  godine 
ponovno  izda  okružnicu,  u  kojoj  opetovano  naglasuje  načelo,  da  se  nikoga  ne  smije  siliti  na 
prijelaz,  ali  ni  odbiti,  ako  dolazi  s  ispravnom  nakanom,  te  da  se  prelaznici  imadu  dobro 
poučiti  prije  samoga  prijelaza. 


U  točki  3.  saopćuje,  prema  odgovoru  stoje  dobio  od  Sv.  stolice  (115),  da  kod  onih  prelaznika, 
čiji  se  brak  ne  da  ukrijepiti,  treba  načiniti  posebničke  molbe  i  u  njima  navesti,  zašto  se  brak  ne 
da  ukrijepiti.  Ako  je  opravdan  razlog,  takvi  će  se  primiti  u  katoličku  Crkvu,  ali  samo  «pro  foro 
civili»  (116). 

Usprkos  ovih  jasnih  uputa  i  određenog  stanovišta  crkvene  vlasti  u  pitanju  vjerskih  prijelaza 
dešavale  su  se  i  dalje  teže  nepravilnosti  sa  strane  građanskih  vlasti.  Događalo  se  npr.,  da  su 
misionare  za  pouku  prelaznika  postavljali  općinski  povjerenici  ili  oblasnici,  ustaški 
dužnosnici,  vjerski  odsjek  Državnog  ravnateljstva  za  ponovu  ili  koja  druga  svjetovna  oblast. 
Događalo  se,  da  su  i  sami  pravoslavci  u  nekim  mjestima  upravo  silili  svećenike,  da  ubrzaju 
postupak,  čak  su  se  svećeniku  znali  prijetiti  i  smrću,  te  je  nadbiskup  bio  primoran  zbog  takvih 
prijetnja  premještati  župnike  (117). 

(115)  Suprema  Congregazione  del  Santo  Ufficio,  protoc.  n.  230/41,  1.  VIII.  1941. 

(116)  Okružnica,  br.  17837,  19.  X.  1941. 

(117)  Izjava  nadbiskupa  Stepinca  na  optuženičkoj  klupi  izrečena  3.  X.  1946  u  Zagrebu. 

Katolički  episkopat  je  prema  svim  tim  nepravilnostima  zauzeo  određeno  stajalište  na 
konferencijama  održanim  od  16.  do  20.  studenoga  1941. 

Prema  izvještaju  o  tim  konferencijama,  što  gaje  nadbiskup  kao  predsjednik  konferencija  1. 
prosinca  iste  godine  poslao  Sv.  Ocu  (118),  razabire  se,  da  na  tim  konferencijama  nisu  mogli 
biti  prisutni  svi  hrvatski  biskupi  zbog  prometnih  teškoća.  Bila  su  prisutna  samo  sedmorica,  i 
to:  zagrebački  nadbiskup  i  biskupi  đakovački,  splitski,  hvarski,  senjski,  krčki  i  križevački 
apostolski  administrator.  Kao  gost  je  prisustvovao  beogradski  nadbiskup,  a  u  prvoj  sjednici 
papinski  izaslanik  opat  Ramiro  Marcone. 

Biskupi  su  temeljito  raspravljali  o  problemu  prijelaza  pravoslavaca  u  katoličku  Crkvu.  Da  se 
uklone  nepravilnosti,  koje  su  počinjali  neki  vladini  dužnosnici,  upute  biskupi,  20.  studenoga 
iste  godine,  preko  svoga  predsjednika  nadbiskupa  Stepinca  memorandum  na  9  stranica  ispisan 
pisaćim  strojem  poglavniku  dr.  Anti  Paveliću,  u  kojem  izlažu  stanovište  katoličke  Crkve  u 
tako  osjetljivu  pitanju  (119). 

U  prvoj  točki  biskupi  naglašavaju,  da  smatraju  vjerskim  načelom,  da  rješavanje  sviju  pitanja, 
koja  se  odnose  na  prijelaz  grko-istočnjaka  na  katoličku  vjeru,  spada  isključivo  u  nadležnost 
katoličke  crkvene  uprave,  koja  je  jedina  ovlaštena  po  božanskom  pravu  i  po  kanonskim 
odredbama  za  te  crkvene  prijelaze  izdavati  upute  i  propisivati  odredbe  tako,  daje  izvan 
crkvene  nadležnosti  isključen  svaki  drugi  pothvat  u  tom  pogledu. 

U  drugoj  točki  iz  prvog  načela  dosljedno  izvode  zaključak,  da  nitko  osim  katoličke  crkvene 
vlasti  nema  pravo  postavljali  misionare,  koji  bi  imali  obavljati  prijelaze  grko-istočnjaka  na 
katoličku  vjeru.  Svaki  takav  misionar  mora  dobiti  misiju  i  ovlaštenje  za  svoj  duhovni  rad  od 


mjesnog  ordinarija.  Prema  tome  je  protivno  istinama  vjere  i  crkvenim  zakonima,  da  bez 
mjesnog  ordinarija  takvi  misionari  dobivaju  misiju  od  općinskih  povjerenika  ili  oblasnika,  od 
ustaških  dužnosnika,  od  vjerskog  odsjeka  Državnog  ravnateljstva  za  ponovu  ili  od  koje  mu 
drago  druge  svjetovne  vlasti. 

Svaki  takav  misionar  mora  biti  u  svom  duhovnom  radn  ovisan  samo  o  mjesnom  ordinariju  ili 
izravno  ili  neizravno  preko  mjesnog  župnika. 

Biskupi  naglasuju,  da  Crkva  ne  može  priznati  valjanim  one 

(118)  Protoc.  br.  267/BK,  1.  XII.  1941. 

(119)  Protoc.  n.  267/BK,  20.  XI.  1941. 

prijelaze,  koji  se  nisu  obavili  ili  koji  se  neće  obaviti  prema  tim  vjerskim  načelima,  te  da 
svjetovna  vlast  ne  može  «poništavati»  one  prijelaze,  koji  su  provedeni  ne  samo  prema 
crkvenim  nego  i  prema  građanskim  propisima. 

Saopćuju  nadalje,  da  su  između  sebe  izabrali  odbor  od  trojice  biskupa  (Stepinac,  Burić, 
Šimrak),  koji  će  rješavati  i  raspravljati  sva  pitanja,  koja  se  odnose  na  prijelaz  grko-istočnjaka 
na  katoličku  vjeru.  Što  se  tiče  građanskih  odredaba  o  prijelazima,  taj  će  odbor  raditi  u 
dogovoru  s  ministrom  pravosuđa  i  bogoštovlja.  Osim  toga  odbora  trojice  biskupa  izabrali  su 
biskupi  radni  odbor  od  pet  osoba  (F.  Herman,  A.  Juretić,  J.  Kalaj,  N.  Borić,  K.  Draganović)  za 
isto  pitanje,  koji  će  pod  nadzorom  odbora  biskupa  za  prijelaze  rješavati  sve  poslove,  koji  se 
odnose  na  taj  predmet. 

U  8.  točki  naglasuju  biskupi,  da  se  u  katoličku  Crkvu  mogu  primiti  samo  oni,  koji  bez  ikakve 
sile  potpuno  slobodnom  voljom  prelaze  iz  unutarnjeg  uvjerenja  o  istinitosti  katoličke  vjere  i 
koji  su  u  cijelosti  izvršili  crkvene  propise. 

U  9.  točki  govore  o  pitanju  obreda  prelaznika  usvajajući  potpuno  odredbe  Sv.  kongregacije  za 
istočnu  Crkvu  (120),  kojim  se  štiti  i  brani  istočni  obred  i  time  sređuje  pravilan  razvoj 
katoličanstva.  Biskupi  traže,  da  se  mjesnim  oblastima  zabrani  miješanje  u  duhovni  rad  Crkve, 
jer  to  može  dobroj  stvari  samo  škoditi. 

Naglasuju  zatim  potrebu,  da  se  za  pravilan  prijelaz  među  grko-istočnjacima  stvori  duševan 
temelj.  U  tu  svrhu  treba  da  im  se  ne  samo  zajamče,  nego  i  dadu  sva  građanska  prava,  a  osobito 
osobna  sloboda  i  pravo  vlasništva.  Neka  se  najstrože  zabrani  svaki  protuzakoniti  postupak 
protiv  osobne  slobode  i  svojine  grko-istočnjaka,  a  neka  se  izriču  nad  njima  kazne  kao  i  nad 
drugim  građanima  samo  nakon  provedbe  sudbenog  postupka.  Neka  se  u  prvom  redu  najstrože 
kazni  svaki  privatni  pothvat  za  rušenje  grko-istočnih  crkava  i  kapela  i  otuđivanje  njihove 
imovine. 


U  drugom  dijelu  toga  memoranduma  episkopat  nabraja  niz  stvarnih  slučajeva,  u  kojima  se 
teško  griješilo  protiv  života  i  imovine  pravoslavaca  u  Hrvatskoj.  Naglasuje  nadalje,  da  su 
zaključci,  što  ih  je  donio,  vođeni  velikom  ljubavlju  i  brigom  za  Hrvatski  Narod,  za  Nezavisnu 
Državu  Hrvatsku  i  za  katoličku  vjeru, 

(120)  Sacra  Congregazione  pro  Ecclesia  orientali,  protoc.  n.  216/36,  17.  VII.  1941. 

koja  je  vjera  goleme  većine  Hrvatskog  Naroda.  Govore  o  pogrješkama,  zbog  kojih  se  prijelaz 
grkoistočnjaka  nije  mogao  razvijati  u  onom  obujmu  i  s  onim  uspjehom,  kako  bi  se  bio 
razvijao,  da  te  pogrješke  nisu  bile  učinjene.  Za  te  pogrješke  biskupi  ne  krive  vladu  nove 
države,  niti  ih  kane  prikazati  kao  sustav,  nego  ih  smatraju  činima  neodgovornih  činilaca,  koji 
nisu  bili  svjesni  svoje  velike  odgovornosti  i  posljedica.  Ne  iznose  te  pogrješke  radi 
optuživanja,  nego  zato,  da  se  u  buduće  posve  zapriječe  svi  pothvati  neodgovornih  osoba. 
Navodi  zatim  izvještaj  četvorice  hrvatskih  biskupa  —  banjalučkog,  mostarskog,  sarajevskog  i 
kotorskog  —  gdje  su  te  pogrješke  utvrđene  pojedinačim  činjenicama. 

U  trećem,  posljednjem  dijelu  nabrajaju  se  izvori  nepravilnosti  kod  izvršivanja  vjerskih 
prijelaza.  Glavni  izvor  tih  nepravilnosti  episkopat  vidi  u  tome,  što  prijelazi  nisu  bili  povjereni 
onoj  vlasti,  koja  je  jedina  po  Božjem  i  kanonskom  pravu  za  to  pozvana,  da  u  ovom  duhovnom 
radu  dade  pečat  apostolstva,  svetosti  i  ljubavi.  Posao  prijelaza  vodili  su  ljudi,  koji  se  nisu 
obazirali  na  crkvenu  vlast.  Dakako,  da  su  onda  činili  pogrješku  za  pogrješkom.  Pogrješka  je 
bila  i  u  tome,  što  nisu  pazili  i  na  duševnu  stranu  obreda,  jer  obred  nije  mrtva  stvar  ili  samo 
neka  uobičajenost,  koja  se  lako  može  podnijeti,  te  nisu  vodili  računa  o  prošlosti,  predaji  i 
osjećajima  pravoslavaca.  Pravoslavlje  je  kroz  stoljeća  oblikovalo  čovjeka,  koji  se  ne  može 
kroz  noć  idejno  promijeniti. 

Daljnja  pogrješka,  koja  je  počinjena,  jest  način,  kojim  su  se  vjerski  prijelazi  obavljali.  Način 
kod  obraćenja  može  uroditi  upravo  kobnim  posljedicama.  To  se  pokazalo  u  Poljskoj.  Sve,  što 
se  površno  i  prividno  stvorilo,  bez  temeljita  odgoja  duha,  propalo  je  prvom  zgodom  kao  kuća 
od  karata.  To  se  je  davno  prije  pokazalo  u  Španjolskoj,  koja  je  upravo  primjer,  koji  zastrašuje. 
Prividna,  naime,  obraćenja  kod  Španjolaca  okrenula  su  se  protiv  katoličanstva  i  protiv 
španjolskog  naroda  te  gotovo  ugrozila  opstanak  jednoga  i  drugoga.  To  se  pokazalo  kod 
latinskog  carstva  u  Carigradu.  Prisilan  i  vanjski  načinje  nosio  u  sebi  mržnju,  koja  je  samo  za 
neko  vrijeme  bila  pritajena,  da  u  zgodan  čas  bukne  požarom  strasti.  Privid  je  uvijek  gradio 
kuće,  koje  su  bile  utemeljene  na  pijesku,  a  ne  na  pećini  i  kad  je  došla  bura  i  oluja,  bila  je  od 
one  kuće  samo  velika  ruševina. 


U  zaključku  toga  memoranduma  veli  episkopat  slijedeće: 

«Nitko  ne  može  poricati,  da  su  se  dogodila  strašna  nasilja  i  okrutnosti,  jer  ste  vi,  poglavniče, 
sami  javno  osudili  nasilja 

raznih  nazovi-ustaša,  što  više  dali  ih  i  strijeljati  zbog  izvršenih  zločina.  Zaslužuje  svako 
priznanje  vaša  odlučnost,  da  u  zemlji  vlada  pravda  i  red. 

Crkva  mora  sa  stanovišta  Evanđelja  osuditi  zločinstva  i  ispade  neodgovornih  elemenata  i 
nezrelih  mladića  te  zahtijevati  puno  poštivanje  čovječje  ličnosti  bez  obzira  na  dob,  spol,  vjeru, 
narodnost  ili  rasu,  jer  su  svi  ljudi  djeca  Božja  i  za  sve  je  umro  Krist,  'qui  vult  omnes  homines 
salvos  fieri  —  koji  hoće  da  se  svi  ljudi  spase'. 

Vjerujemo,  poglavniče,  da  dijelite  isto  mišljenje  s  nama  i  da  ćete  učiniti,  što  je  u  vašoj  moći, 
da  se  obuzda  nasilje  pojedinaca  i  da  u  zemlji  upravlja  i  vlada  samo  odgovorna  vlast». 


Stepinac  je  o  tim  zaključcima  obavijestio  i  Sv.  Oca,  te  je  dobio,  27.  ožujka  1942,  preko 
papinskog  izaslanika  opata  Ramira  Marcone  odgovor  iz  vatikanskog  državnog  tajništva,  u 
kojemu  kardinal  Alojzije  Maglione,  državni  tajnik  Sv.  Oca,  saopćuje,  da  papa  odobrava  i 
hvali  odlučnost  i  odvažnost,  kojom  je  episkopat  zabacio  pravo  civilne  vlasti  davati  odredbe  u 
stvarima  vjerskih  prijelaza  i  nastojanje,  da  obraćenje  mora  biti  plod  unutarnjeg  osvjedočenja, 
a  ne  vanjskog  prisiljavanja.  Izriče  nadu,  da  će  biskupi,  ako  ustreba,  budno  paziti  i  posredovati, 
da  se  to  načelo  održi  te  da  se  izbjegava  sve,  što  bi  moglo  spriječiti  povratak  pravoslavnih  u 
katoličku  Crkvu  bez  pritiska  na  savjest  (121). 

Zbog  ove  predstavke  nastalo  je  u  vladinim  krugovima  veliko  neraspoloženje  prema 
zagrebačkom  nadbiskupu.  Vlada  je  čak  zaključila,  da  se  nadbiskup  uhapsi,  pošto  se  Kvaternik 
vrati  iz  Italije.  Ipak  pod  dojmom  predstavke  je  došlo  i  do  promjena  na  odgovornim  mjestima 
ustaškog  pokreta.  Tako  je  u  Mostar  došao  novi  čovjek  iz  Zagreba,  koji  je  imao  zadatak,  da 
uvede  red  zakonitosti  i  pomirljivosti  (122). 

Ova  odlučna  predstavka  upravljena  poglavniku  najvažniji  je  dokumenat  katoličkog  episkopata 
o  problemu  vjerskih  prijelaza.  Kod  mnogih  službenika  ona  je,  nažalost,  izazvala  veliko 
nezadovoljstvo  i  negodovanje,  jer  se  njome  zauvijek  onemogućilo  samovoljno  i  nekanonsko 
miješanje  građanskih  vlasti  i  političkih  ljudi  u  osjetljivo  područje  ljudske  savjesti.  Potpuna 
otvorenost, 

(121)  Protoc.  n.  256/42,  27.  III.  1942. 

(122)  SVZN  32  (1945)  27. 

smionost  i  odlučnost,  kojom  su  u  memorandumu  izneseni  stvarni  slučajevi  progona 
pravoslavaca  u  vrijeme  prijelaza,  zadivljuje,  ako  imamo  pred  očima  prilike  onoga  vremena. 
Taj  dokumenat  osvjetljuje  stav  episkopata  i  njegova  predsjednika  u  tako  važnom  pitanju. 
Episkopat  je  tim  memorandumom  stao  na  kraj  svakom  pothvatu  onih  redovnika  i  svećenika  u 
stvari  poučavanja  prelaznika,  koji  nisu  imali  kanonske  misije  i  proglasio  njihov  rad 
nevaljanim.  Jednom  riječju  episkopat  je  po  svom  predsjedniku  o  pitanju  vjerskih  prijelaza 
jasno  i  odlučno  rekao  svoju  riječ:  neka  se  država  i  njezini  činovnici  ne  pačaju  u  to  osjetljivo 
pitanje  ljudske  savjesti.  Dosljedno,  otklonio  je  pravovremeno  od  sebe  odgovornost  za  sve 
nepravilnosti,  za  sve  povrede  savjesti,  koje  su  se  dešavale  prigodom  vjerskih  prijelaza. 
Zahtjevom,  da  se  pravoslavcima  u  Nezavisnoj  Državi  Hrvatskoj  dadu  najosnovnija  ljudska 
prava,  tj.  pravo  na  život,  osobnu  slobodu  i  vlasništvo,  episkopat  je  s  obzirom  na  zaštitu 
hrvatskih  pravoslavaca  učinio  odlučan  i  muževan  korak,  preko  čega  neće  moći  prijeći 
nepristrana  povijest. 


Budući  da  su  neke  građanske  vlasti  i  dalje  prisiljavale  vjerske  prijelaze  pravoslavaca  u 
Hrvatskoj  i  u  tom  pogledu  činile  različite  nepravilnosti,  nadbiskup  Stepinac  je  još  g.  1941 
poslao  dušobrižnicima  slijedeću  povjerljivu  uputu  (123): 

«Kada  dođu  k  vama  osobe  židovske  ili  pravoslavne  vjeroispovijesti,  koje  se  nalaze  u  smrtnoj 
opasnosti,  pa  zažele  konvertirati  na  katolicizam,  primite  ih,  da  spasite  ljudske  živote.  Ne 
zahtijevajte  od  njih  nikakvo  specijalno  vjersko  znanje,  jer  pravoslavni  su  kršćani  kao  i  mi,  a 
židovska  je  vjera  ona,  iz  koje  kršćanstvo  vuče  svoje  korijenje.  Uloga  je  i  zadaća  kršćana  u 
prvom  redu  spasiti  ljude.  Kada  prođe  ovo  vrijeme  ludila  i  divljaštva,  ostat  će  u  našoj  Crkvi 
oni,  koji  budu  konvertirali  zbog  uvjerenja,  dok  će  se  ostali,  kada  opasnost  prijeđe,  vratiti  u 
svoju». 

6)  -  Stepinac  -  branič  istine  i  ćudoređa 

Stepinac  je  bio  čovjek  dubokog  vjerskog  uvjerenja  i  kao  takav  nastojao  je  i  sam  osobno  živjeti 
prema  vjerskim  načelima  još  od  svoje  mladosti,  a  pogotovo  je  bio  na  to  upućen,  otkako 

(123)  Povjerljiva  instrukcija  mgra  Stepinca  svome  kleru  1941,  NAZ,  bez  broja. 

je  bio  uzdignut  na  dostojanstvo  duhovnog  pastira  dosta  velikog  stada.  Njegovo  biskupovanje 
palo  je  u  prelomno  doba  svijeta  oko  njega,  u  kojem  je  djelovao.  I  budući  daje  bio  i  po  naravi 
odlučnog  značaja,  nerijetko  je  imao  prilike  da  zauzme  odlučan  stav,  da  bez  oklijevanja 
izrekne  riječi  koje  režu  prema  pravilu  njegova  uvjerenja  i  vjerskih  načela. 

U  takvim  se  zgodama  ispoljila  ona  neustrašivost  i  hrabrost,  koju  je  pokazivao  već  kao  časnik 
na  bojnom  polju.  Možda  gaje  Božja  providnost  upravo  zbog  toga  i  stavila  u  streljačke  jarke  i 
životne  pogibelji  na  ratištu,  da  ga  pripravi  na  još  težu  borbu,  borbu  duhovnu  za  kršćansko 
naziranje  na  svijet,  koja  gaje  čekala  kao  natpastira  najveće  hrvatske  nadbiskupije.  Nije  mu 


izbjegla  nijedna  javna  pojava  u  ratnom  metežu,  jer  je  na  Gregorijani  u  Rimu  naučio,  kako 
svećenik  mora  živjeti  sa  stvarnim  čovjekom,  da  ga  shvati,  ali  jednako  tako,  kad  ustreba,  da  ga 
urazumi.  To  je  proročka  uloga  biskupa,  koju  je  kasnije  toliko  istakao  II  vatikanski  sabor. 

Tko  danas  čita  govore  i  propovijedi  nadbiskupa  Stepinca,  treba  da  se  u  duhu  prenese  u 
sredinu,  u  kojoj  je  on  živio.  Osobno  je  živio  sav  u  evanđeoskom  ozračju  i  svjetlu  Božje 
objave,  kako  su  ju  primjenjivali  u  život  Pijo  XI  i  Pijo  XII.  Stajao  je  i  pod  dojmom  događaja 
onoga  vremena,  tj.  pod  utiscima,  koje  su  izazvali  načini,  na  koji  su  se  stvarno  ispoljila  dva 
revolucionarna  nazora  na  svijet  posve  oprečna  kršćanskom.  Njemački  nacionalni  socijalizam 
sa  svojom  protuvjerskom  zasadom  o  njemačkoj  rasi  služio  se  divljom  silom:  oružjem,  ratom, 
plinom,  logorima,  izgonom.  Ne  blaže  je  nastupio  komunizam  sa  svojim  nasrtljivim  ateizmom. 
Tamo  od  godine  1917  stizale  su  vijesti  iz  Rusije,  Meksika,  Španjolske,  Kine  o  njegovoj  sili. 
Komunizam  je  posvuda  nastupao  uništavajući  tekovine  kršćanske  kulture,  od  koje  zazire  kao 
od  praznovjerja.  Uništio  je  milijune  ljudskih  života,  gazi  poštenje  i  dostojanstvo  čovječje 
osobe.  Gdje  god  su  obje  ove  ideologije  stvarno  nastupile,  lijevala  se  čovječja  krv,  uništavani 
su  ljudski  životi,  tako  da  se  današnji  predstavnici  ovih  ideologija  i  sami  stide  takva 
nečovječnog  postupka. 

Imajući  to  na  umu,  shvatit  će  se  ispravno  i  pokoji  oštar  izraz  nadbiskupa  Stepinca  u  njegovim 
govorima,  koji  ipak  nije  pretjeran,  već  ljudskim  govorom  izrazuje  krutu  stvarnost. 

Glavna  suvremena  pitanja  i  zadaće  koje  su  se  nametale  da  budu  riješene  i  ostvarene,  što  ih  je 
nadbiskup  u  svojim  propovijedima  osvijetlio,  jesu  otprilike  slijedeće: 

a)  -  Ljubav  prema  vlastitoj  domovini 

Alojzije  Stepinac,  rođen  i  odgojen  u  hrvatskoj  seljačkoj  obitelji,  kao  zreo  mladić  mogao  je 
pokazati  i  to  je  pokazao,  više  primjerom  nego  riječima,  svoju  iskrenu  odanost  i  ljubav  prema 
narodu,  iz  kojega  je  potekao,  i  prema  čitavoj  svojoj  domovini  Hrvatskoj. 

Naravski,  kao  što  sve  vrline  imaju  svoj  rast  i  razvoj  u  čovjeku,  tako  je  i  u  Alojziju  s  njegovom 
dobi  i  izobrazbom  rasla  i  bila  produbljivana  ljubav  prema  domovini,  odnosno  njegovo 
rodoljublje. 

Kao  svećenik,  a  pogotovu  kao  nadbiskup,  rodoljublje  u  Stepincu  ostaje  doduše  izgrađena 
naravna  vrlina,  ali  također  postaje  sve  dublja  i  sve  savršenija  nadnaravna  krepost,  koju  on  već 
po  svojoj  svećeničkoj  službi  otvoreno  propovijeda  i  drugima. 

Koje  i  kakvo  stanovište  naobražen  Hrvat  treba  u  sebi  držati  prema  svom  Hrvatskom  Narodu  i 
svojoj  domovini,  nadbiskup  Stepinac  razlaže,  prema  kršćanskim  načelima,  u  govoru 
sveučilištarcima,  mjeseca  ožujka  1938.  Bilo  je  to,  dakle,  još  za  vrijeme  stare  Jugoslavije. 


«Želim  da  upotrijebim  ovu  priliku  —  veli  Stepinac  (124)  —  i  da  iznesem  stanovište  Crkve  o 
stvari,  koja  se  danas  mnogo  tretira,  a  koja  vaše  duše  nerijetko  stavlja  na  kušnje  a  to  je  odnos 
uvjerenog  katoličkog  intelektualca  prema  svome  narodu. 

Nerijetko  se  danas  čuje,  kako  neki  govore,  da  inteligencija  ne  pripada  narodu.  A  čemu  se  vi 
onda  školujete?  Čemu  vaši  napori  i  muke  oko  sticanja  znanja?  Mislim,  da  tu  nema  mnogo 
toga,  što  treba  pobijati.  Kao  što  ne  može  istinski  napredovati  čovjek  bez  glave,  bez  zdrave 
pameti,  tako  ne  može  istinski  napredovati  ni  narod  bez  zdrave  i  poštene  inteligencije.  Zato 
nema  pogibelji,  da  bi  narod  odbacio  inteligenciju,  koja  se  istinski  stara  oko  njegova  duhovnog 
i  materijalnog  napretka. 

No,  ima  jedan  drugi  prigovor,  koji  se  ruši  na  vas,  buduću  inteligenciju.  Katolici  su,  kažu, 
internacionalni.  Prema  tomu  su  nenarodni  i  nemaju  osjećaja  za  narod.  Jeste  li  vi  uistinu  zato, 
što  dokumentirate  svoju  odanost  Crkvi,  osuđeni,  da  budete  manje  narodni  negoli  drugi?  Ili 
niste  li  upravo  vi,  koji  poštujete  Crkvu  i  slijedite  njezinu  nauku,  niste  li,  velim,  baš  vi  prava 
narodna  inteligencija  i  narodna  uzdanica? 

(124)  Hrvatska  straža,  29.  III.  1938,  br.  72. 

Mnogo  se,  istina  je,  govori  o  ljubavi  prema  narodu.  Ali  mnogi  tako  govore  o  njoj  zato,  što 
koristi  njihovu  džepu.  Drugi  opet  zato,  da  lakše  pokriju  razne  prljavštine.  Treći  zato,  što  su 
željni  slave.  No,  za  uvjerena  katolika  ljubav  prema  narodu  nije  predmet  trgovine  ni  za  novac 
ni  za  slavu,  nego  je  ona  moralna  i  etička  dužnost. 

Prema  tome,  da  govorim  konkretno,  jer  govorim  hrvatskim  akademičarima,  i  vaša  ljubav 
prema  Hrvatskom  Narodu  ne  može  biti  predmet  trgovine,  nego  je  moralna  dužnost.  Kad, 
dakle,  te  dužnosti  ne  biste  vršili,  ne  biste  uopće  bili  katolici,  kao  što  ni  ja  ne  bih  bio  katolički 
biskup,  kad  ne  bih  požrtvovno  ljubio  svoj  narod.  Kršćanin  katolik  ne  samo  da  smije,  nego 
mora  ljubiti  narod,  iz  kojega  je  nikao.  To  leži  već  u  samoj  čovjekovoj  naravi.  Kršćanstvo  pak 
ne  ruši  naravnog  zakona,  nego  ga  usavršava  i  oplemjenjuje. 

Ako  bih,  dakle,  rekao,  da  katolik  smije  ljubiti  svoj  narod,  onda  bih  premalo  rekao.  Jer  ljubav 
prema  samome  sebi  ili  ljubav  prema  roditeljima  nije  samo  dozvoljena,  nego  je  i  zapovjeđena. 
A  narod  nije  ništa  drugo  nego  velika  obitelj,  veliko  krvno  srodstvo.  Kako  god,  dakle,  ljubite 
više  svoju  braću  i  sestre  negoli  druge  ljude,  tako  i  svoj  narod  više  negoli  drugi,  a  da  pri  tom 
nijednog  naroda  ne  mrzite  i  ne  prezirete.  I  tko  razuman  može  to  zamjeriti?  Zar  će  tko  zamjeriti 
djetetu,  ako  više  ljubi  svoju  majku  negoli  tuđu? 

Ljubav,  dakle,  prema  narodu  i  ljubav  prema  katoličkoj  vjeri  ne  isključuju  se  ni  najmanje,  nego 
se  lijepo  popunjuju  kao  dvije  sestre  blizanke,  koje  imaju  jednoga  te  istoga  Oca  na  nebesima. 
Bog  pak  ne  može  sebi  protusloviti. 

Daje  tome  tako,  pokazuje  bjelodano  sam  Isus  Krist,  Majka  Božja,  dokazuju  toliki  proroci  i 
toliki  sveti  muževi.  Zar  nije  Spasitelj  najprije  propovijedao  svom  narodu  izraelskom  i  prema 


tome  nastojao  najprije  njemu  koristiti?  A  u  pjesmi  'Magnificat'  zar  se  ne  skriva  iskra 
produhovljene  ljubavi  Majke  Božje  prema  svome  narodu?  Dirljivi  plač  proroka  Jeremije  nije 
li  odraz  duboke  ljubavi  prema  vlastitom  narodu?  Apostol  sv.  Pavao  pošao  je  u  ljubavi  prema 
svome  narodu  tako  daleko,  daje  zavapio  (125):  'Želio  bih  da  sam  budem  odbačen  od  Krista  za 
braću  svoju,  koja  su  mi  rod  po  tijelu'.  Odatle  pojava,  da  katolička  Crkva  u  svom  djelovanju  i 
te  kako  uzima  u  obzir  i  računa  s  nacionalnim  osjećajem  u  narodima,  među  kojima  djeluje. 
Zato,  što  prije  može, 

(125)  Rim  9,  3. 

postavlja  obraćenim  poganskim  narodima  svećenike  i  biskupe  njihova  jezika,  koji  najbolje 
poznaju  dušu  svog  naroda.  Zato  im  postavlja  njihove  svete  narodne  patrone.  Ona  poštuje  sve 
njihove  običaje,  dokle  god  nisu  u  protivnosti  s  istinama  kršćanstva  ili  zdravoga  razuma. 

Pustaje,  dakle,  bajka,  da  katolici  ne  mogu  istinski  ljubiti  svog  naroda.  Tako  što  mogu  tvrditi 
samo  oni,  koji  ili  ne  ljube  istinu  ili  špekuliraju  serviranjem  neistine.  Ne  samo  da  su  takve 
tvrdnje  bajke,  nego,  što  više,  mi  se  usuđujemo  reći,  da  se  ne  može  govoriti  o  pravoj  ljubavi 
prema  svom  narodu  kod  ljudi,  čiji  život  nije  u  skladu  sa  zakonom  Božjim  i  Kristovim 
Evanđeljem. 

Što  znači  ljubiti?  Amare  est  bonum  velle!  Ljubiti  reći  će  htjeti,  željeti,  požrtvovno  tražiti 
dobro  onoga,  koga  ljubiš.  Žrtvovati  se  za  njegovo  dobro  i  to  tim  više,  što  je  veće  i  potrebnije 
dobro,  o  kojemu  se  radi,  onim  redom  kojim  to  traži  hijerarhija  vrijednosti. 

A  što  je,  pitam  vas,  najveće  dobro  za  pojedinca  i  za  narod?  Ono,  bez  čega  mu  nema  trajne 
egzistencije.  To  pak  nije  ni  novac,  ni  zemlja,  ni  znanost,  ni  sila,  nego  vjera  i  moral,  obraz  i 
poštenje.  Jest,  vjera  katolička  je  prvo  i  najveće  dobro  Hrvatskoga  Naroda,  kao  što  bjelodano 
svjedoči  cijela  naša  povijest. 

To  svjedoče  neizmjerne  žrtve  za  stoljetnih  turskih  ratova.  To  svjedoči  ustrajno  odbijanje 
svake  invazije  i  hereze,  koje  su  se  kušale  uvući  u  dragu  nam  domovinu.  Ta  katolička  vjera  ga 
je  učila  poštenju  i  čestitosti.  Možete  matematičkom  točnošću  i  sigurnošću  ustanoviti,  gdje  se 
ona  potkapa  na  bilo  koji  način,  da  će  ondje  mjesto  poštenja  i  pravde  naskoro  zavladati 
divljaštvo  i  rasulo.  Ljubi  li,  dakle,  istinski  narod  svoj  onaj,  koji  riječju  i  djelom  blati  vjeru 
svojih  otaca  i  nastoji  mladež  otrgnuti  od  Krista?  Što  će  narodu  konačno  pravo  na  slobodu,  što 
će  cio  svijet,  ako  jednom  bude  osuđen  na  smrt!» 

b)  -  Prava  sloboda  i  katolici 

Istom  zgodom  Stepinac  tumači  akademičarima,  u  čemu  je  prava  sloboda: 

«Od  sviju  vidljivih  stvorenja  čovjek  je  jedini,  koji  zna,  što  je  taj  veliki  dar  Božji.  Dar  je  to, 
koji  pripada  po  naravi  kako  pojedincu,  tako  narodu  kao  cjelini.  Ali  ona  je  uistinu  dar  Božji 
(126):  'Svaki  je  dobri  dar  i  svaki  savršeni  poklon  odzgo,  silazeći  od  Oca  istine'. 


(126)  Jak  1,  17. 

Stoga  slobode  neće  uživati  ni  onaj  pojedinac  ni  onaj  narod,  koji  je  zahvalno  ne  primi  iz  ruku 
Božjih.  A  ne  primaju  je  zahvalno  iz  ruku  Božjih  oni,  koji  u  slobodi  gledaju  oslobođenje  od 
sviju  obaveza  prema  Bogu  i  prema  bližnjemu,  te  misle,  da  smiju  nekažnjeno  gaziti  sva  ljudska 
i  Božja  prava. 

Zato  će  vanjsku  slobodu  na  svoju  korist  i  na  korist  drugih  uživati  samo  onaj,  koji  najprije  u 
sebi  oslobodi  unutarnjeg  čoVjeka  i  koji  se  dovine  do  slobode  djece  Božje,  te  stoji  s  obadvije 
noge  na  tlu  etike  i  morala,  pravde  i  poštenja». 


Godine  1942  vraća  se  nadbiskup,  prigodom  zaključka  duhovnih  konferencija  akademičarima 
na  govor  o  slobodi  (128). 

«Prvi  je  put  —  veli  on  —  da  vam  progovaram  s  ovoga  mjesta,  pošto  se  obistinio  san  vaše 
mladosti  i  postala  zbiljom  Nezavisna  Država  Hrvatska.  Ono,  za  što  su  pali  milijuni  hrvatikih 
života  u  prošlosti,  ono  za  što  su  istrunule  kosti  nebrojenih  junaka  našega  roda  i  naroda.  Da 
zbog  svega  toga  življe  kola  krv  i  u  vašim  žilama,  i  da  ponosnije  nosite  na  ramenu  glavu,  to 
neće  nikoga  začuditi,  tko  zna,  daje  sloboda  jednoga  naroda  jedno  od  najvećih  njegovih 
dobara.  Ta,  dovoljno  je,  da  se  obratimo  pjesniku  slobode  Dživu  Franu  Gunduliću,  koji  je 
njezinu  blagost  iskusio  u  svom  rodnom  gradu  Dubrovniku  i  iz  iskustva,  i  zato  je  iz  punine  srca 
mogao  spjevati  one  stihove: 

O  lijepa,  o  draga,  o  slatka  slobodo, 

dar,  u  kom  sva  blaga  višnji  nam  Bog  je  do!... 

Sva  srebra,  sva  zlata,  svi  ljudski  životi, 

ne  mogu  biti  plata  tvoj  čistoj  ljepoti! 

Da,  dakle,  i  u  vašim  žilama  življe  teče  krv,  da  i  vaše  mlado  srce  veselije  kuca,  da  i  vaše  oči 
radosnije  gledaju  u  svijet,  neće  nikoga  začuditi,  koji  shvaća,  što  znači  sloboda  jednoga  naroda. 
Još  manje  će  začuditi  predstavnike  one  Crkve,  koja  ljubav  prema  svome  narodu  ne  smatra 
trgovinom,  nego  dužnošću,  ne  smatra  samo  dozvoljenom  nego  zapovijedanom,  one  Crkve, 
koja  je  oduvijek  bila  najveći  pobornik  istinske  slobode  svakoga  naroda.  Ta,  tko  je  bio,  recimo, 
veći  pomagač  našem  narodu  u  stoljetnoj  borbi  s  nekrstom  za  očuvanje  njegove  slobode  nego 
Sv.  stolica, 

(128)  Propovijed  Nadbiskupova  na  svršetku  duhovnih  konferencija  sveučilišne  mladeži 
prigodom  mise  i  sv.  pričesti,  19.  III.  1942,  u  KL  93  (1942)  145  si. 

koja  tu  našu  borbu  nije  pratila  praznim  riječima  i  obećanjima,  nego  izobilnom  pomoći  i 
vrućim  molitvama.  Ali  i  danas,  kad  se  radi  o  biti  i  ne  biti  mnogih,  a  napose  malih  naroda, 
dovoljno  je,  da  se  sjetimo  božične  alokucije  Sv.  Oca  Pija  XII,  koji  je  u  istoj  dovoljno  naglasio, 
da  se  mir  među  narodima  ne  može  postići  osim  poštivanjem  pravde  i  slobode  i  malih  naroda, 
makar  iza  njih  i  ne  stajala  milijunska  vojska. 

No,  baš  zato,  što  je  sloboda  jednoga  naroda  tako  veliko  dobro,  želio  bih,  dragi  akademičari  i 
akademičarke,  da  svratim  vaš  pogled  na  temelj,  na  kojemu  počiva  istinska  i  trajna  sloboda  i 
sreća  jednoga  naroda.  To  nisu  ni  prazni  ugovori,  ni  bombarderi,  ni  prijateljstva,  ni  novčana 
snaga  naroda  samo  po  sebi,  ako  ne  prethodi  nešto  diugo,  mnogo  vrjednije.  A  to  diugo  nije  ni 
više  ni  manje  nego  Isus  Krist,  prema  riječima  Apostolovim  (129):  'Jer  drugoga  temelja  nitko 
ne  može  postaviti  osim  onoga,  koji  je  postavljen,  a  to  je  Isus  Krist'. 

Diugim  riječima,  potpuno  i  čitavo  kršćanstvo!  Jer,  što  vrijede  i  najljepši  ugovori,  ako  se  oni 
smatraju  samo  krpom  papira,  koja  se  može  poderati  onaj  čas,  kad  prividni  interesi  naroda  ili 
bolje  vlastodržaca  zažele  drukčije,  i  kad  nemaju  osjećaja,  da  se  obveze  slobodno  sklopljenog 
ugovora  moraju  i  obdržavati?  Što  vrijede,  recimo,  i  najbolji  bombarderi,  tenkovi,  brodovi, 
topovi,  ako  njima  upravljaju  mlitavci,  samoživci?  Ta,  već  naša  narodna  riječ  kaže: 

'Boj  ne  bije  svijetlo  oružje,  već  boj  bije  srce  u  junaka!' 

Što  vrijede  sva  prijateljstva,  ako  se  ona  baziraju  samo  na  egoizmu,  koji  prijateljstva  sklapa 
samo  zato,  da  što  više  koristi  izbije  za  sebe?  Što  vrijedi  i  najveće  narodno  bogatstvo,  ako  su 
sinovi  dotičnoga  naroda  postali  prodane  mješine,  koje  su  spremne  služiti  onome,  tko  više 
plati?... 

Sloboda,  dakle,  bez  poštivanja  Božjeg  zakona  i  njegova  vršenja  u  potpunosti,  bila  bi  pusta 
fikcija.  Pa  ako  površni  duhovi  ne  mogu  shvatiti,  zašto  Crkva  tu  istinu  toliko  naglasuje,  lako 
ćete  je  shvatiti  vi,  koji  živite  u  intimnom  saobraćaju  s  Kristom  u  presv.  sakramentu. 

Možda  bih  tima  površnim  duhovima  mogao  najbolje  odgovoriti  na  pitanje  o  unutarnjoj 
vrijednosti  kršćanstva  za  narodni 

(129)  1  Kor  3,  11. 

život  i  slobodu,  riječima  nekog  obraćenog  Ijudožderskog  poglavice.  Kad  su  ga  misijonari 
priveli  k  svjetlu  Evanđelja,  i  kad  su  ga  naučili  i  čitati,  on  koji  se  prije  zabavljao  tako  da  peče 
na  ražnju  svoje  žrtve,  počeo  je  marljivo  čitati  katekizam.  I  dok  je  tako  jednog  dana  sjedio 


zaduben  u  katekizam,  neki  tobože  prosvijetljeni  evropski  trgovac,  prolazeći  mimo,  upita  ga, 
što  čita.  Poglavica  mu  bez  ijedne  riječi  pruži  katekizam. 

—  No  —  odgovori  trgovac  —  Pa  koga  bijesa  imaš  od  te  knjižice?  Zar  ne  bi  mogao  čitati 
kakvu  drugu  knjigu? 

—  Tako?  —  odvrati  uvrijeđen  poglavica.  —  Da  znaš  —  nastavi  isti  —  da  znaš,  čitam  jednu 
vrlo  pametnu  stvar.  Mogu  ti  reći,  da  bih  i  tebe  okretao  na  ražnju,  da  sam  te  dobio  u  luke  prije 
negoli  sam  postao  kršćanin  i  prije  nego  sam  čuo,  što  uči  katekizam. 

I  pravo  je  odgovorio.  Jer  sloboda,  koju  ne  ravna  duh  i  zakon  Kristova  Evanđelja,  brzo  će  se 
izroditi.  Nikada  se  valjda  neće  izvikivati  ime  slobode  više  negoli  je  izvikivano  za  vrijeme 
francuske  revolucije.  A  ipak  Talleyrand  je  morao  izreći  onu  tešku  riječ:  'O  slobodo,  koliko  je 
zločina  počinjeno  u  tvoje  ime!' 

Dragi  akademičari  i  akademičarke!  Kad  je  Stvoritelj  svijeta  stvorio  čovjeka  kao  slobodno 
biće,  imao  je  zato  sigurno  mudre  namjere.  Dao  mu  je  ovo  veliko  moralno  dobro  zato,  da  se 
čovjek  usavršava  i  napreduje,  ali  ne  u  zlu  nego  u  dobru  i  istini.  I  svaki  onaj,  koji  bi  slobodu 
izrabljivao  tako,  da  pusti  uzde  razuzdanosti  i  opakosti,  griješi  protiv  naravnoga  zakona  i  kopa 
svojoj  slobodi  grob.  Vjerujem,  da  vam  je  svima  draga  istinska  sloboda,  i  osobna  i  narodna. 
Velim  istinska,  jer  ona,  koja  prelazi  preko  svih  zakona  i  Božjih  i  ljudskih,  ne  zaslužuje  ime 
slobode  već  ropstva,  prema  riječima  Kristovim  (130):  'Svaki  koji  čini  grijeh,  rob  je  grijeha'. 

A  istinskoj  slobodi  i  pojedinaca  i  naroda  temelj  je  Isus  Krist.  Sloboda  je,  naime,  kako  rekoh, 
dana  od  Boga,  da  se  pojedinac  i  čitav  narod  usavršuje  u  dobru  i  napreduje.  A  da  se  čovjek,  a  i 
narod,  uzmogne  usavršavati  u  dobru  i  napredovati,  potrebno  je  dvoje:  prava  spoznaja  i  dobra 
volja.  A  jedno  i  drugo  dolazi  od  Krista. 

Znam  vrlo  dobro,  katoličke  akademičarke  i  akademičari,  da  danas  u  najvećem  dijelu 
čovječanstva  vlada  druga  parola,  a  koja  bi  lako  mogla  dospjeti  i  do  vaših  ušiju.  Narodna  stvar, 
kažu,  gubi,  kad  se  Krist  i  kršćanstvo  upliće  u  javni  život.  No,  kad  se 

(130)  Iv  8,  34. 

sličan  razgovor  vodio  jednom  u  nekoj  tvornici,  ustao  je  neki  radnik  i  progovorio  pred  svima: 

'Jest,  mi  samo  gubimo,  kad  se  Krist  i  kršćanstvo  pletu  u  naš  javni  i  privatni  život.  I  ja  sam  vrlo 
mnogo  izgubio  zbog  toga.  Izgubio  sam  toljagu,  kojom  sam  do  sada  mlatio  svoju  ženu.  Izgubio 
sam  flašu  iz  ruke,  koja  me  nije  ostavljala  ni  danju  ni  noću,  a  koja  mi  je  stvarala  pakao  u  kući. 
Izgubio  sam  zao  glas,  na  koji  sam  došao  kao  pijanica  i  razbijač.  Izgubio  sam  sva  zla  svojstva, 
zbog  kojih  me  je  poznalo  malo  i  veliko.  Ali  sam  zato  dobio  više  nego  što  sam  mogao  i  sanjati. 
Dobio  sam  mirnu  savjest,  dobio  sam  opet  raj  u  kući,  dobio  sam  opet  svoju  dobru  ženu  i  dobru 
djecu,  dobio  sam  slobodu,  o  kakvoj  prije  nisam  mogao  ni  sanjati,  slobodu  djece  Božje,  koje  ne 
bih  dao  ni  za  što  na  svijetu'. 


Jest.  Ako,  dragi  akademičari  i  akademičarke,  hoćete  da  izgradite  solidne  temelje  svojoj 
osobnoj  sreći,  ako  hoćete  da  izgradite  solidne  temelje  hrvatskoj  narodnoj  i  državnoj  slobodi, 
sreći  i  napretku,  onda  to  možete  izgraditi  samo  najednom  temelju  (131):  'Jer  drugoga  temelja 
nitko  ne  može  postaviti  osim  onoga,  koji  je  već  postavljen,  a  to  je  Isus  Krist'». 

c)  -  Čovječja  nadutost  i  Božja  čast 

Prigodom  procesije  na  čast  Majke  Božje  Lurdske,  u  svibnju  1942,  da  bi  se  izmolio  od 
Gospodina  mir  u  svijetu,  govoreći  o  uvjetima  pravoga  mira  u  svijetu,  Stepinac  naglašava  da 
mir,  koji  je  stalnost  poretka,  iziskuje  ispravan  stav  pojedinca  prema  Bogu,  prema  bližnjemu  i 
prema  samomu  sebi  (132): 

«Nije  potrebno  mnogo  pitati,  zašto  toliki  jadi  na  zemlji?  Nije  potrebno  dugo  pitati,  kada  će  im 
biti  kraj?  Za  onoga,  naime,  koji  znade,  tko  je  Bog,  a  tko  čovjek;  za  onoga,  koji  znade,  što  je 
Bog  učinio  za  čovjeka,  a  kako  se  čovjek  ponio  prema  Bogu;  za  onoga,  koji  znade,  kako  Bog 
gleda  na  međusobni  odnos  ljudi,  a  kako  se  ljudi  vladaju  jedni  prema  drugome;  za  onoga,  koji 
znade,  što  Bog  očekuje  od  svakoga  pojedinca  čovjeka,  a  kako  mnogi  pojedinci  živu,  —  za 
toga  nije  teško  naći  odgovor,  kad  će  se  skratiti  dani  kušnje  za  čitavo  čovječanstvo. 

Onda,  kad  se  Boga  bude  priznalo  onim,  što  jest  i  kad  mu  se  bude  dala  dužna  počast;  onda  kad 
oholice  ne  budu  smatrali  da  mogu  činiti,  što  ih  je  volja,  kao  da  nisu  nikome  odgovorni, 

(131)  1  Kor  3,  11. 

(132)  Neobjavljena  Nadbiskupova  propovijed.  Tipkopis  u  NAZ,  bez  broja. 

već  kad  se  budu  udarali  šakom  u  prsa  i  vapili:  'Bože,  milostiv  budi  meni  grješniku!'  Onda,  i 
samo  onda,  može  se  računati  s  pravim  mirom  u  obiteljima,  narodima  i  državama,  s  mirom  u 
čitavom  svijetu! 

Ako  se  to  možda  kome  čini  čudno  ili  čak  smiješno,  jer  smatraju,  da  će  mir  stvoriti  samo 
oružje,  onda  ćemo  tomu  reći  sa  sv.  Augustinom,  u  čemu  je  trajan  mir. 

Mir,  veli  veliki  umnik  sv.  Augustin,  nije  ništa  drugo  nego  stalnost  poretka.  A  što  iziskuje 
pravi  poredak?  Iziskuje  u  prvom  redu  i  nada  sve,  da  čovjek,  svaki  čovjek  bez  razlike,  prizna 
svuda  i  svagdje  svoju  bijedu  i  nemoć,  a  Božju  veličinu  i  svemoć  (133):  'Prinosite,  Gospodu 
slavu  i  čast,  prinosite  Gospodu  slavu  imenu  njegovu'.  I  to  ne  držeći  na  ustima  Ime  njegovo,  a 
gazeći  nogama  zakone  njegove,  nego  stvarno,  srcem  i  dušom,  čitavim  životom. 

A  da  li  to  današnji  čovjek  čini?  Zato  što  mu  je  nakon  toliko  truda  uspjelo  popeti  se 
zrakoplovom  koju  hiljadu  metara  u  visinu;  zato,  što  mu  je  nakon  mnogo  truda  uspjelo  pronaći 
savršeniji  dalekozor  za  promatranje  zvjezdanog  neba,  napuhnuo  se,  uzdigao  glavu  i  misli,  da 
mu  više  ne  treba  Bog  Stvoritelj,  misli,  daje  dostatan  sam  sebi.  Još  malo,  pa  će  Stvoritelja 
svijeta  smatrati  sebi  ravnim,  ako  ne  manjim  od  sebe,  s  kojim  se  može  poigravati  kako  hoće. 


Ima  i  danas  mnogo  sličnih  nekom  umišljenom  književniku,  koji  se  smatrao  tako  genijalnim, 
da  mu  nema  para  na  zemlji.  S  pravom  mu  se  zato  i  vrlo  duhovito  narugao  jedan  znanac,  kad 
ga  je  jednoga  dana  zatekao  u  vrtu,  gdje  sjedi  zaduben  u  misli: 

—  Na  što  misliš?  —  zapita  ga  došljak. 

—  Na  smrt,  odgovori  književnik,  i  što  ću  reći  Bogu,  kad  ga  budem  gledao  licem  u  lice? 

—  Pa  to  je  vrlo  jednostavno  —  odgovori  mu  došljak.  —  Reći  ćeš  mu:  Dragi  kolega! 

A  mislite  li,  daje  samo  jedna  ovakva  umišljena  veličina  na  ovomo  svijetu?  Ah  za  sve  njih 
vrijedi  ona  Sv.  pisma  (134):  'Bog  se  protivi  oholicama1.  Nije  poštedio  ponosnog  Lucifera,  kad 
je  pokušao  prisvojiti  božansku  čast,  nego  koliko  god  je  bio  visok,  uzdignut  u  časti,  toliko  gaje 
strovalio  za  kazan  u  dubinu  pakla  i  to  poput  munje,  veli  Krist  (135):  'Vidio  sam  sotonu,  gdje 

(133)  SV.  AUGUSTIN,  De  civitate  Dei  XIX  1 1  (PL  41,  637).  Ps  28,  2. 

(134)  Jak  4,  6;  1  Petr  5,  5. 

(135)  Lk  10,  18. 

spade  s  neba  kao  munja!'  Nije  poštedio  prvence  roda  ljudskoga  Adama  i  Evu,  kad  su  umjesto 
glasa  Božjega  poslušali  glas  zmije  zavodnice,  da  jedu  sa  zabranjenoga  drveta.  Srušio  je 
Baltazara  kralja  usred  gozbe,  kad  se  drznuo  narugati  se  pravome  Bogu.  Ponizio  je  Napoleona, 
kad  je  stajao  na  vrhuncu  moći. 

Nije  nikad  u  neprilici,  da  sruši  svaku  zemaljsku  veličinu,  koja  misli,  da  se  može  poigravati  s 
Bogom.  Bog  se  ne  da  ismjehivati,  veli  Apostol  (136). 

Prvo,  dakle,  pravilo,  ako  želimo  da  vidimo  bolje  dane,  dane  mira,  jest,  da  dademo  Bogu  dužnu 
čast,  da  se  ponizimo  pred  njim». 

d)  -  Osnovna  prava  čovjeka  i  katoličke  Crkve 

Istom,  zgodom  govorio  je  Stepinac  o  odnosu,  kakav  svaki  čovjek  mora  imati  prema 
bližnjemu. 

«Odnos  prema  bližnjemu  —  veli  on  —  najbolje  je  označio  Isus  Krist  u  priči  o  milosrdnom 
Samaritancu,  koji  ranjeniku  na  putu  zalijeva  rane  uljem  i  vinom,  ne  pazeći  ni  na  podrijetlo 
nesretnika  ni  na  druge  okolnosti,  nego  na  čovječju  bijedu,  na  čovječju  narav.  Taj  je  odnos 
označio  Isus  Krist  vrlo  dobro  riječima  na  križu,  kad  je  molio  za  svoje  ubojice  (137):  'Oče, 
oprosti  im,  jer  ne  znaju,  što  čine'. 


Da,  pravi  odnos  prema  bližnjemu  zahtijeva,  da  u  njemu  ne  gledamo  zvijer,  nego  čovjeka, 
dijete  Božje,  kao  što  smo  i  mi  sami;  braću,  koju  smo  dužni  ljubiti,  jer  svi  zajedno  moramo 
govoriti  (138):  'Oče  naš,  koji  jesi  na  nebesima'.  Bilo  bi  neozbiljno  govoriti  o  nekom  novom 
poretku  u  svijetu,  dolazio  ma  s  koje  strane,  ako  se  u  tom  poretku  ne  bude  poštivala  ljudska 
ličnost,  neumrla  duša,  koja  ide  iznad  svih  sistema,  koja  se  ničim  ne  može  izmijeniti,  koja 
imade  svoja  neotuđiva  prava,  koja  joj  nijedna  ljudska  vlast,  ne  može  i  ne  smije  ograničiti.  I 
bilo  bi  krivo  misiiti,  da  bi  možda  katolička  Crkva  u  obrani  elementarnih  prava  ljudske  ličnosti 
i  slobode  savjesti  poznavala  straha  pred  ikojom  ljudskom  silom. 

Istina  je,  doduše,  da  se  danas  mnogi  izruguju  Crkvi,  kad  naglašuje  zakon  kršćanske  ljubavi, 
jer  daje  to  slabost.  Ali  lijepo 

(136)  Gal  6,  7. 

(137)  Lk  23,  24. 

(138)  Mt  6,  9. 

je  odgovorio  na  taj  prigovor  jednom  zgodom  papa  Pijo  XII  (139):  'Da,  slabost!  Ali  Božja 
slabost,  jer  je  Bog  ljubav.  Ljubav  je  snaga  Kristova,  ljubav  je  snaga  njegove  Crkve,  po  kojoj 
ona  krči  put  onamo,  kamo  ne  može  doprijeti  nijedna  ljudska  sila,  do  ljudskoga  srca,  gdje 
malenima,  starcima,  umirućima,  nesretnicima  pruža  balzam  i  okrepu,  koje  ne  mogu  dati 
nikakva  medicina  ili  kirurgija'. 

Da!  Bez  te  ljubavi  sve  se  ruši,  ništa  se  solidno  ne  radi,  bez  nje  se  sve  smrzava  i  ukočuje,  dok 
ondje,  gdje  ona  vlada,  dolazi  snaga  i  toplina,  koja  i  najveće  terete  ljudskog  života  prenosi 
preko  svih  zapreka  poput  užarene  lokomotive,  koja  vuče  stotine  vagona  tereta  preko  brda  i 
dolina». 


Na  Papin  dan,  14.  ožujka  1943,  pošto  je  bio  protegnut  Hitlerov  nurnberški  zakon  protiv 
Židova  i  na  Nezavisnu  Državu  Hrvatsku,  dakle  za  vrijeme  najveće  ratne  oluje,  rekao  je 
nadbiskup  u  katedrali  slijedeće  (140): 

«Katolički  muževi  i  žene,  katolički  vjernici!  Ako  biste  me  upitali,  u  čemu  baš  danas  gledamo 
ogromnu  vrijednost  papinstva  za  ljudski  rod,  onda  bismo  odgovorili:  u  onom,  što  se  danas 
gazi  nogama  manje  više  po  čitavom  svijetu,  a  to  je  obrana  dostojanstva  ljudske  osobe,  obrana 
prava  obitelji,  obrana  malenih  i  slabih  naroda. 

Bez  sumnje  je  jedna  od  najtežih  zabluda  našega  vremena,  da  je  vrijednost  ljudske  osobe  pala 
na  ništa.  Na  pad  vrijednosti  novca  priučio  se  svijet  već  u  prošlom  ratu  i  ne  vidi  tu  više  ništa 
osobito.  Priučio  se  i  na  pad  tolikih  drugih  materijalnih  vrijednosti.  Ali  s  padom  dostojanstva 
ljudske  osobe,  s  padom  vrijednosti  čovjeka,  ne  može  se  pomiriti  nijedan  normalan  ljudski 


mozak.  Jer  bez  obzira,  da  li  vjeruje  ili  ne  vjeruje  u  osobnoga  Boga,  svaki,  pa  i  onaj  poklonik 
najluđeg  materijalističkog  naziranja  na  svijet,  osjeća  u  dubini  svoje  duše  i  ispovijeda  to 
čitavim  svojim  životom,  da  on  nije  i  ne  može  biti  isto  što  i  njegov  pas;  da  on  nije  i  ne  može 
biti  isto,  što  i  kotačić  u  jednoj  mašini;  da  on  nije  i  ne  može  biti  isto  što  i  mjehurić  sapunice, 
što  ga  prpošno  dijete  pušta  slamkom  u  zrak.  Svaki,  pa  i  onaj  poklonik  najluđeg  materijalizma, 
i  onda  kad  najviše  grmi  protiv 

(139)  «Ammirevole  immagine  di  donna»,  Govor  Pija  XII,  9.  XII.  1941,  nakon  beatifikacije  bi. 
Magdalene  iz  Canosse,  u  L'Osservatore  romano,  14.  XII.  1941,  n.  291,  str.  1. 

(140)  Neobjavljena  propovijed.  Tipkopis  u  NAZ,  bez  broja. 

Boga,  osjeća  u  dubini  svoje  duše  značenje  riječi:  'Ad  maiora  natus  sum  —  ja  sam  ipak  stvoren 
za  nešto  više!1 

Onaj  pak  koji  je  sačuvao  blago  vjere,  onaj  koji  nosi  u  duši  neslomivu  svijest  o  opstojnosti 
Boga  Stvoritelja,  on  znade,  da  čovjek  nije  nikakav  slučajni  učinak  maglovite  panteističke 
evolucije,  nego  djelo  volje  Stvoritelja,  koji  je  progovorio  i  u  život  izveo  odluku  (141): 
'Načinimo  čovjeka  na  sliku  i  priliku  svoju'. 

Svaki,  dakle,  čovjek,  bez  obzira  kojoj  rasi  ili  naciji  pripadao,  bez  obzira  da  li  je  svršio 
sveučilište  u  kojem  kulturnom  središtu  Evrope  ili  ide  u  lov  za  hranom  u  prašumama  Afrike, 
svaki  od  njih  jednako  nosi  u  sebi  pečat  Boga  Stvoritelja  i  imade  svoja  neotuđiva  prava,  kojih 
mu  ne  smije  oteti  ili  ograničiti  samovoljno  nijedna  ljudska  vlast. 

Svaki  od  njih  ima  pravo  na  tjelesni  život,  ima  pravo  na  duševni  život,  ima  pravo  na  brak,  ima 
pravo  na  religiozni  odgoj,  ima  pravo  na  upotrebu  materijalnih  dobara,  ukoliko  se  to  ne  kosi  s 
pravednim  zakonima,  koji  štite  interese  čitave  zajednice,  ima  toliko  drugih  prava.  I  svaka 
povreda  tih  prava  ljudske  osobe  ne  može,  a  da  ne  urodi  lošim  posljedicama.  Iako  danas  toliko 
uzdišemo  za  mirom,  ja  bih  se  usudio  ponoviti  riječ  slavno  vladajućeg  pape  Pija  XII  u 
prošlogodišnjoj  božičnoj  poruci  (142): 

'Tko  hoće  da  se  zvijezda  mira  (kao  nekoć  mudracima)  pojavi  i  ostane  nad  ljudskim  društvom, 
taj  neka  sa  svoje  strane  pripomogne,  da  se  ljudskoj  osobi  vrati  dostojanstvo  dano  joj  od  Boga 
od  prvog  početka'. 

Ah  papinstvo  stoji  danas  kao  čvrsti  zid  i  na  obranu  obitelji  i  obiteljskog  života.  Što  to  znači, 
razumjeti  može  samo  onaj,  tko  ima  prilike  gledati  suze  onih,  kojima  prijeti  pogibao,  da  im 
bude  razoreno  obiteljsko  ognjište.  Mi  smo  prošli  tjedan  imali  više  puta  prilike,  da  gledamo  te 
suze  i  da  slušamo  uzdahe  i  ozbiljnih  muževa  i  vapaje  bezpomoćnih  žena,  kojima  prijeti  slična 
pogibao  samo  zato,  što  se  njihovo  obiteljsko  svetište  ne  poklapa  sa  teorijama  rasizma.  Mi  kao 
predstavnici  Crkve  nismo  mogli  ni  smjeli  šutjeti,  a  da  ne  zatajimo  svoje  službe,  već  smo 
morali  ponoviti  riječi  samoga  Isusa  Krista  (143):  'što  je  Bog  sastavio,  čovjek  neka  ne 
rastavlja'.  A  danas  to  kažemo  i  javno. 


(141)  Post  1,26. 

(142  )  Radiofonska  božična  poruka  Pija  XII:  A  i  fedeli  in  Cristo  -  all'intera  famiglia  umana,  u 
L'Osservatore  romano,  1942,  n.  300,  str.  2. 

(143)  Mt  19,  6;  Mk  10,  9. 

Nitko  ne  poriče  prava  svjetovne  vlasti,  da  kazni  zločine,  koji  se  dokažu.  Ima  na  to  pravo  i 
dužnost.  Ali  nitko  ne  daje  pravo  ljudskoj  vlasti,  da  dira  u  svetost  obitelji  ili  braka,  koji  je 
sklopljen  na  temelju  naravnog  i  pozitivnog  Božjeg  prava. 

Bilo  bi  svakako  promašeno  misliti,  da  će  katolička  Crkva  ikada  odobriti  mjere,  koje  diraju  u 
osnovna  prava  čovjeka. 

Pridolazi  i  drugi  razlog,  zašto  to  Crkva  ne  može  učiniti.  Zato,  što  se  takvim  mjerama 
premnogi  pojedinci  tjeraju  silom  u  red  protivnika  postojeće  državne  vlasti,  jer  ne  mogu  kraj 
najbolje  volje  podnijeti,  da  im  se  njihove  obitelji  razaraju  i  uništavaju,  dok  oni  savjesno  vrše 
svoju  dužnost  prema  domovini,  čak  i  na  bojnom  polju,  da  i  ne  govorim  o  tolikim  drugim 
službama,  gdje  se  trude,  da  budu  vjerni  i  korisni  građani  zajednice,  u  kojoj  žive. 

S  punim  je,  dakle,  pravom  u  svojoj  božičnoj  poruci  veliki  papa  Pijo  XII  naglasio:  'Tko  hoće, 
da  se  zvijezda  mira  pojavi  i  zaustavi  nad  ljudskim  društvom,  taj  neka  zabaci  svaki  oblik 
materijalizma,  koji  u  narodu  gleda  samo  krdo  pojedinaca,  koje  se  rastrgnuto  i  bez  unutrašnje 
veze  smatra  kao  stvar  gospodstva  i  samovolje'». 

e)  -  Kršćanska  nauka  i  pretpostavke  o  rasi 

Za  vrijeme  biskupovanja  nadbiskupa  Stepinca  bilo  je  bez  sumnje  jedno  od  najosjetljivijih 
pitanja  pitanje:  Kakav  stav  mora  katolik  zauzeti  prema  nacističkoj  nauci  o  rasi?  Već  prije  rata 
je  nadbiskup  u  tom  pogledu  dao  jasne  smjernice.  U  gore  spomenutom  nagovoru 
sveučilištarcima,  godine  1938,  na  svršetku  duhovnih  predavanja  u  korizmi  dotaknuo  se  i  toga 
pitanja. 

«Moderni  rasizam  —  kazao  je  on  (144)  —  zamjera  npr.  Crkvi,  što  neće  pasti  na  koljena  pred 
njegovim  kumirom  i  pokloniti  se. 

Ali  zar  je  narodnost  najviše  dobro  čovječje?  Nije,  jer  bi  inače  moralo  biti  u  stanju,  da  ispuni 
sve  težnje  čovječje  i  učiniti  ga  blaženim  na  zemlji.  A  da  to  ne  može,  jasno  je.  A  na  koncu 
konca  sa  smrću  prestaju  i  sve  rasne  razlike.  Zato  se  čovjek  na  sudu  Božjem  neće  opravdati 
pripadnošću  ovoj  ili  onoj  rasi,  nego  poštenim  životom  i  dobrim  djelima. 

Ako,  dakle,  ljubav  prema  narodnosti  prijeđe  granice  zdravoga  razuma,  onda  to  nije  ljubav, 
nego  strast,  a  strast  niti  je  od  koristi  niti  je  od  trajnog  opstanka.  Zato  Crkva  i  u  nacionalnom 


(144)  Hrvatska  straža,  29.  III.  1938,  br.  72. 

pogledu  postavlja  načelo  (145):  'Što  nećeš,  da  tebi  drugi  čini,  ne  čini  ni  ti  drugome'. 

Ljubav  prema  svojoj  narodnosti  ne  smije  čovjeka  učiniti  divljom  životinjom,  koja  sve  ruši  i 
izazivlje  osvetu,  nego  je  mora  oplemenjivati  tako,  da  svome  narodu  pribavi  poštovanje  i 
ljubav  drugih  naroda.  Zato  ljubav  prema  vlastitom  narodu  ne  stoji  u  nikakvoj  opreci  s 
ljubavlju  prema  čitavom  čovječanstvu,  nego  se  međusobno  popunjuju.  Svi  su,  naime,  narodi 
djeca  Božja  i  zato  svi  vape  k  Bogu:  'Oče  naš,  koji  jesi  na  nebesima'. 

Pravu,  dakle,  istinu  i  zlatnu  sredinu  i  u  ovom  pitanju  naučava  Crkva,  a  ne  kojekakvi  rasizmi. 

Vi,  dakle,  nećete  nikada  ispravnije  i  korisnije  ispoljiti  svoje  ljubavi  prema  Hrvatskome 
Narodu,  nego  ako  slijedite  nauku  Crkve.  Ona  vas  odvraća  od  ekstrema,  koji  u  narodnosti  vidi 
kumir,  kojemu  moraju  pasti  žrtvom  najsvetija  prava  čovječja  i  njegove  osobe. 

Ali  Crkva  vas  s  druge  strane  upućuje,  daje  grijeh  biti  ravnodušan  prema  svome  narodu,  kako 
to  uči  razorni  i  krvavi  komunizam.  Moralna  je  i  etička  dužnost  čovjeka,  da  svoj  narod  ljubi.  I 
zato  svaki  pravi  katolik  cijeni  svoj  narod,  radi  oko  njegova  moralnog  i  materijalnog  pridizanja 
i  brani  njegova  prava. 

Ako  biste  pak  prezreli  glas  Crkve  i  poslušali  novovjeke  proroke,  budite  uvjereni,  da  ćete  biti 
ne  spasioci,  nego  grobari  i  svoje  i  hrvatske  narodne  sreće.  Ponesite  tu  zavjetnu  misao  s  ovih 
konferencija  i  recite  svojim  kolegama  i  kolegicama:  grobar  je  svoje  i  naše  narodne  sreće  onaj, 
tko  u  Hrvatskoj  ruje  protiv  katoličke  Crkve». 


Za  vrijeme  rata,  kad  su  nacisti  u  Hrvatskoj  imali  odlučnu  riječ,  nadbiskup  se  nije  bojao  podići 
svoj  glas  protiv  poganske  nauke  o  rasi.  Načelne  i  snažne  su  dvije  propovijedi  o  tom  pitanju, 
iako  se  on  i  u  drugim  zgodama  znao  dotaknuti  toga  važnog  pitanja.  Temeljiti  obračun  s 
rasizmom  načinio  je  on  25.  listopada  1942,  tj.  na  blagdan  Krista  Kralja.  Ova  njegova 
propovijed,  kao  i  neke  druge,  nisu  još  bile  nikada  objavljene  u  tisku  radi  prilika.  Govoreći  o 
Kristovoj  kraljevskoj  vlasti,  pošto  je  odgovorio  na  pitanje,  što  su  pojedinci  prema  Kristu,  on 
stavlja  novo  pitanje  (146): 

(145)  Mt  7,  12. 

(146)  Neobjavljena  propovijed,  u  NAZ,  bez  broja.  Bila  je  umnožena  ciklostilom  i  raspačana 
među  vjernicima.  -  CECELJA  23. 

«A  što  su  pred  Bogom  rase  i  narodi  na  zemlji?  Vrijedno  je,  da  se  i  o  tom  upitamo  u  doba,  kad 
su  klasne,  rasne  i  narodnosne  teorije  postale  prvim  predmetom  raspravljanja  među  ljudima. 

Prva  stvar,  koju  tvrdimo,  jest,  da  su  svi  narodi  bez  iznimke  pred  Bogom  ništica.  'Svi  su  narodi 
—  govori  prorok  ( 147)  —  kao  ništa  pred  njim  i  smatra  ih  za  ništa  i  ništavilo'.  Te  riječi 
prorokove  našle  su  već  mnogo  puta  u  povijesti  svijeta  svoju  potvrdu,  kad  je  Božja  ruka  iz 
raznih  razloga  pomela  pojedine  narode  s  lica  zemlje.  Ona  je  to  u  stanju  činiti  i  danas  sa 
svakim  narodom,  jer  'malo  i  veliko  stvorio  je  Gospod'  (148),  ako  se  kao  narod  ne  bude  ravnao 
po  zakonima  od  Boga  postavljenim. 

Drugo,  što  tvrdimo,  jest,  da  svi  narodi  i  rase  potječu  od  Boga.  Stvarno  postoji  jedna  rasa,  a  to 
je  Božja  rasa.  Njezin  rodni  list  nalazi  se  u  knjizi  Postanka,  kad  je  ruka  Božja  iz  gliba 
zemaljskoga  sazdala  prvoga  čovjeka  i  udahnula  mu  životni  duh  (149).  Na  sličan  način  načinio 
mu  i  družicu,  a  onda  ih  blagoslovio  govoreći  (150):  'Rastite  i  množite  se  i  napučite  zemlju'. 
Svima  pripadnicima  te  rase  sasvim  je  jednak  i  ostat  će  do  konca  svijeta  i  dolazak  na  ovaj 
svijet  i  odlazak  sa  ovoga  svijeta,  jer  je  bez  iznimke  zapisano  prstom  Božjim  (151):  'Prah  si  i  u 
prah  ćeš  se  pretvoriti'. 

Pripadnici  te  rase  mogu  biti  više  ili  niže  kulture,  mogu  biti  bijele  ili  crne  boje,  mogu  biti 
odijeljeni  oceanima,  mogu  živjeti  na  sjevernom  ili  na  južnom  polu,  ali  bitno  ostaju  rasa,  koja 
od  Boga  proizlazi  i  Bogu  ima  da  služi  prema  normama  naravnog  i  pozitivnog  zakona  Božjeg, 
zapisanog  u  srcima  i  dušama  ljudi  i  objavljenoga  po  Sinu  Božjemu  Isusu  Kristu,  vladaru  svih 
naroda. 

A  čemu  onda  razni  narodi  i  koja  im  je  funkcija?  Oni  su  tu  svi  bez  razlike  zato,  da  služe 
proslavi  Boga.  Jer  i  ako  je  Bog  u  sebi  biće  jednostavno,  nama  ljudima  mnogo  više  odskače 
njegova  veličina  i  ljepota  iz  raznolikosti  stvorenih  stvari.  Kako  divan  mora  daje  Bog,  kad  je  u 
stanju  stvoriti  tako  šaroliko  biljno  carstvo!  Tako  šaroliko  rudno  carstvo!  Tako  raznoliko 
životinjsko  carstvo!  Tako  golemi  broj  nebeskih  zvijezda!  Tako  goleme  oceane!  A  zar  ne 
odskače  vanredno  njegova  veličina,  mu- 

(147)  Iz  40,  17. 

(148)  Mudr  6,  8. 

(149)  Post  2,  7. 

(150)  Post  1,28. 

(151)  Post  3,  19. 

drost  i  snaga,  kad  je  stvorio  i  tolik  broj  naroda  na  zemlji  s  tako  raznolikim  jezicima!  Zbog  te 
raznolikosti  jezika  i  naroda  može  biti  mnogo  plemenitog  natjecanja  među  narodima  i 
unapređivanje  kulture  kao  što  je  i  mnogo  življi  život  u  obiteljima,  gdje  je  više  djece. 

Konačno  narodnost  kao  takva  može  biti  kao  jaka  ograda  od  moralne  pokvarenosti,  koja  se  širi 
iz  drugog  naroda.  Imao  je  Bog,  dakle,  velikih  i  mudrih  nazloga,  kad  je  stvorio  šarenilo  naroda 
i  dao  zapovijed  iskrene  ljubavi  prema  vlastitom  narodu  u  srca  i  duše  ljudi. 

No,  ta  raznolikost  ne  smije  biti  izvorom  međusobnog  uništavanja. 

Jer  treće,  što  tvrdimo,  jest,  da  svaki  narod  i  svaka  rasa,  kako  se  danas  odrazuje  na  zemlji, 
imade  pravo  na  život  dostojan  čovjeka  i  na  postupak  dostojan  čovjeka.  Svi  oni  bez  razlike,  bih 
pripadnici  ciganske  rase  ih  koje  druge,  bih  Crnci  ih  uglađeni  Evropejci,  bih  omraženi  Židovi 
ih  ponosni  Arijci,  imadu  jednako  pravo  da  govore  (152):  'Oče  naš,  koji  jesi  na  nebesima'.  A 
ako  je  Bog  svima  podijelio  to  pravo,  koja  ga  ljudska  vlast  može  nijekati?  Svi  narodi  bez 
razlike,  kako  se  zvali,  imadu  jednaku  dužnost,  da  se  udaraju  u  prsa  i  da  govore  (153):  'I 
otpusti  nam  duge  naše,  kao  što  i  mi  otpuštamo  dužnicima  našim'. 

Zato  je  katolička  Crkva  uvijek  osuđivala,  a  i  danas  osuđuje  svaku  nepravdu  i  nasilje,  koje  se 
počinjau  ime  klasnih,  rasnih  ih  narodnosnih  teorija.  Ne  može  se  istrijebiti  s  lica  zemlje 
inteligencija,  jer  to  možda  prija  radničkoj  klasi,  kao  što  je  učio  boljševizam.  Ne  može  se 
istrijebiti  s  lica  zemlje  Cigane  ih  Židove,  jer  ih  se  smatra  inferiornom  rasom.  Ako  se  budu  na 
laku  ruku  primjenjivah  principi  raznih  teorija,  koje  nemaju  temelja,  da  li  uopće  postoji  za  bilo 
koji  narod  još  kakva  sigurnost  na  zemlji? 

Katolička  je  Crkva  imala  odvažnost,  da  u  bližoj  prošlosti  (kao  uvijek  kada  je  trebalo)  digne 
ovdje  svoj  glas  protiv  zakulisnog  rada  internacionalne  masonerije,  protiv  moralne  depravacije 
naše  omladine  putem  plaćene  nearijske  štampe,  protiv  zločina  pobačaja  dirigiranih  sa  strane 
nesavjesnih  lovaca  za  imetkom  i  užicima;  imala  je  odvažnosti,  da  kaže  mušku  riječ  i  u  obrani 
naših  hrvatskih  nacionalnih  prava,  čak  i  okrunjenim  glavama.  Ah  ona  bi  se  iznevjerila  svojoj 
zadaći,  kad  ne  bi  s  istom 

(152)  Mt  6,  9. 

(153)  Mt  6,  12. 

dosljednošću  dizala  i  danas  glas  na  obranu  sviju,  koji  se  žale  na  nepravde,  kad  mu  na  svoju 
ruku  tko  ubija  ih  na  koji  mu  drago  način  oštećuje  pripadnike  druge  rase  ih  narodnosti.  To 
može  samo  zakonita  vlast,  ako  je  nekome  dokazana  krivica,  radi  koje  zaslužuje  kaznu. 

To  traže  i  pravo  shvaćeni  interesi  i  pravo  shvaćena  ljubav  prema  vlastitom  narodu,  koja  za 
katolike  jest  i  ostaje  ne  prazno  slovo  nego  moralna  dužnost,  za  koju  je  odgovoran  Bogu. 


Katolički  muževi  i  žene!  Katolički  vjernici!  Blagdan  je  danas  Krista  Kralja.  Ne  kralja,  čija  je 
vlast  od  danas  do  sutra,  nego  vladara  vjekova!  A  za  toga  vladara  stoji  pisano  (154):  'Narod  i 
kraljevstvo,  koje  ti  ne  bi  služilo,  izginut  će,  takvi  narodi  sasvim  će  se  zatrti'.  To  je  povijest 
dokazala  već  mnogo  puta.  To  će  ona  dokazati  opet,  ako  današnji  narodi  budu  otklonili  zakon 
Evanđelja  i  odbacili  Krista. 

Vaša  je  sveta  dužnost  raditi  na  tome,  da  se  duh  istinskoga  Evanđelja  unosi  u  naš  javni  i 
privatni  život.  A  u  Evanđelju  uz  Boga  prvo  mjesto  zauzima  i  zapravo  jedino  mjesto  ljudska 
ličnost.  Čovjek  je  od  Boga  postavljen,  da  bude  kruna  svega  stvorenoga,  da  bude  vladar 
stvorenja  (155):  'Rastite  i  množite  se  i  napunite  zemlju  i  vladajte  njome  i  budite  gospodari 
riba  morskih  i  ptica  nebeskih  i  svih  životinja,  što  se  miču  po  zemlji'.  I  ta  ljudska  ličnost,  koju 
je  ovo  naše  moderno  doba  degradiralo  na  nivo  roba  stvorovima,  ima  opet  postati  centrumom, 
oko  kojega  se  kreće  sve  stvoreno  prema  planu  određenom  od  Stvoritelja  svijeta.  Jer  i 
najzadnja  ljudska  ličnost,  zvala  se  kako  mu  drago  i  pripadala  kojoj  mu  drago  rasi  ili  narodu, 
nosi  u  sebi  utisnut  pečat  Boga  živoga,  neumrlu  dušu. 

Jedan  od  razloga,  koji  je  duboko  vjernoga  Krištofa  Kolumba  tjerao  preko  oceana,  bila  je  i 
želja,  da  nove  narode  privede  Kristu.  Kad  su  ga  nakon  njegova  povratka  zapitali  o  novim 
zemljama,  opisao  je  blago  i  čudesa  te  nove  zemlje  ushićenim  riječima.  No,  završio  je  svoj 
govor  riječima:  'Indija  (kako  je  on  mislio  za  Ameriku),  Indija  je  lijepa  i  bogata  zemlja,  ali 
najljepši  biser  Indije  to  je  duša  Indijanaca!'  Da!  To  je  najljepši  biser  svakoga  čovjeka,  kojega 
izgubljenoga  da  nađe,  nije  se  žacao  sam  Sin  Božji  Isus  Krist,  da  siđe  s  nebesa,  da  preda  ne 
samo  sve,  što  ima,  nego  da  položi  i  svoj  vlastiti  život  na  križu,  da  taj  biser,  čovječju  dušu, 
izvadi  iz  blata  grijeha,  pridigne  i  spasi». 

(154)  Iz  60,  12. 

(155)  Post  1,28. 

Još  istoga  dana  piše  nadbiskupovu  tajniku  jedan  ugledni  gospodin  slijedeće  (156): 

«Ovoga  časa  vratio  sam  se  iz  prvostolne  crkve,  imavši  neobičnu  sreću,  da  prisustvujem 
velebnoj  i  dirljivoj  službi  Božjoj,  koja  je  na  mene  učinila  dubok  i  silan  dojam.  Utisak,  koji  je 
ostao  u  meni,  zaista  se  ne  može  usporediti  ni  s  kakvim  drugim  utiskom  na  ovome  svijetu.  Od 
ganuća  moje  oči  su  još  i  sada  pune  suza! 

U  starodrevnoj,  povijesnoj  i  najsvetijoj  crkvi  cijele  Hrvatske,  slušati  pravu,  istinsku  riječ 
Božju,  na  usta  prvosvećenika  Hrvatske,  časnog  i  dostojnog  nasljednika  svojih  mnogih  i 
slavnih  prethodnika,  sigurno  je:  za  jednoga  katolika  Hrvata  nema  većega  duhovnog  užitka. 
Osobito  u  današnje  tmurno  i  bezglavo  vrijeme  to  je  pravi  melem  za  dušu  i  srce.  To  je  dobitak 
velike  i  dragocjene  snage,  koja  je  i  te  kako  potrebna,  da  bi  čovjek  u  ovome  kaosu  mogao 
izdržati,  da  bi  iz  ovoga  mraka  mogao  izaći  na  svjetlo. 


Prečasni  gospodine  tajniče!  S  ovim  osjećajima  i  s  ovim  mislima  ja  sam  slobodan  zamoliti  Vas 
za  susretljivost,  da  me  blagonaklonim  dopuštenjem  preuzvišenog  g.  Nadbiskupa  podarite 
tekstom  njegove  propovijedi  od  danas,  te  da  bih  u  ovim  pravim  i  istinskim  riječima,  koje  su 
po  volji  Božjoj,  riječima,  koje  su  ugodne  svakome  pravome  Hrvatu,  koje  su  ugodne  svakome 
katoliku,  svakome  kršćaninu,  svakome  čovjeku,  češće  mogao  naći  osvježenje  i  okrepe. 

Neznatan  sam  —  mali  čovjek  —  ali  ipak  se  usuđujem  reći,  da  mije  naš  dični  Natpastir 
govorio  baš  u  svakoj  riječi  iz  moga  srca  i  moje  duše.  Zato  sam  dragom  Bogu  još  i  osobito 
zahvalan,  jer  vidim,  da  sam  na  pravom  putu.  Prijepis  ove  nezaboravne  propovijedi  bih  bio 
slobodan  poslati  mojoj  poštovanoj  majci  N.,  udovi  N.,  koja  već  dugo  godina  živi  kao  vrla, 
prava  Hrvatica  i  još  bolja  katolikinja  u  N.  Uglavnom  i  najviše  je  pak  njezina  zasluga,  da  sam 
sada  na  pravom  putu,  jer  me  je  ona  odgojila,  za  što  sam  njoj  uvijek  zahvalan. 

Cijelo  vrijeme  službe  Božje  ja  sam  mislio  i  na  svoju  dobru  i  vrijednu  majku,  i  jako  mije  žao 
bilo,  što  nisam  zajedno  s  njom  dijelio  ovaj  veliki  duhovni  užitak  i  zadovoljstvo.  Šiljanjem  ove 
propovijedi  ja  bih  joj  to  ipak  nadoknadio». 

Par  dana  nakon  ove  propovijedi  dobio  je  nadbiskup  dopisnicu  s  nadnevkom  od  26.  listopada 
1942  i  sa  slijedećim  sadrža¬ 
li  156)  U  NAZ,  bez  broja. 

jem  (157):  «Od  srca  Vam  hvala  za  Vaše  divne  riječi.  Dragi  Bog  neka  Vas  čuva.  Jedna 
pokrštena  Židovka». 


Drugu  suvremenu  i  načelnu  propovijed  izrekao  je  nadbiskup,  31.  listopada  godine  1943,  na 
svršetku  velike  pokorničke  procesije,  u  kojoj  on  podiže  glas  protiv  nečovječna  postupka 
suratničkih  četa  i  nekih  dužnosnika  Nezavisne  Države  Hrvatske. 

Ovu  propovijed  počinje  s  prispodobom  o  seljaku,  koji  danomice  prodaje  pekaru  maslac  u 
zamjenu  za  kruh.  Ali  pekar  nije  prema  dogovorenoj  težini  davao  kruh  od  5  kg,  nego  mnogo 
manje,  a  seljak  kako  nije  imao  vagu,  prema  dobivenoj  količini  odmjerio  hi  maslac. 

«Pitat  ćete  možda,  kakvu  to  ima  vezu  s  pokorničkom  procesijom,  kojoj  se  koji  taj  možda  i 
podrugljivo  smijao,  jer  je  izgubio  vjernu  Boga?  Odgovor  je  vrlo  jednostavan.  Vjerovali  ljudi 
ili  ne  (jer  to  ne  može  Boga  srušiti),  Bogu  dugujemo  poštovanje  i  poslušnost,  ili  drugim 
riječima,  mi  smo  veliki  dužnici  Božji.  A  evo  ima  već  više  od  dva  stoljeća,  da  Evropa 
uskraćuje  Bogu  dužno  poštovanje. 

Tko  da  ocrta  sav  smrad,  što  je  izbačen  protiv  Boga  preko  novina  i  knjiga  kroz  posljenjih  20 
godina?  Tko  da  vjerno  ocrta  zločinačke  pobačaje  izvršene  u  zadnjih  20  godina  u  ime  tobožnje 
znanosti  i  tobožnjih  socijalnih  indikacija?  Tko  da  opiše  svu  prljavštinu  života  tolikih  bračnih 


drugova?  Tko  da  opiše  sve  zlo,  što  gaje  donijela  poganska  moda  današnjega  ženskog  svijeta? 
Tko  da  opiše  svu  razuzdanost  i  nepoštenje,  što  se  u  zadnja  dva  decenija  opažala  na  morskim 
plažama  i  drugim  kupalištima?  Ta,  dovoljno  je  sjetiti  se  samo  naše  rijeke  Save.  Ali  šta  ćemo 
duljiti?  Sve  je,  naime,  opačine  čovječanstva  sažeo  proroku  jednoj  riječi,  kad  je  rekao  (158): 
'Krivnja  moja  izađe  na  vrh  glave  moje,  kao  teško  breme  pritiskuje  me'. 

Tako  smo  eto  mi  odvagnuli  Gospodinu  Bogu,  svome  Stvorilelju.  Razumije  se,  daje  onda 
Gospodin  Bog  odvagnuo  nama  upravo  tako  kao  i  onaj  seljak.  Rekao  je,  naime,  Krist  (159): 
'Kakvom  mjerom  mjerite,  takvom  će  se  i  vama  odmjeriti'.  I  odmjerio  je  Gospodin  Bog 
čovječanstvu  pravednom  mjerom.  Obraća  u  prah  i  pepeo  sela,  koja  su  počela  proklinjati  sv. 
Ime  njegovo  i  oskvrnjivati  dan  Gospodnji  mjesto  da  ga  blagoslivlju  za  kruh,  koji  im 

(157) ,  NAZ,  bez  broja. 

(158)  Ps  37,  5. 

(159)  Mt  7,2. 

daje,  i  zrak,  što  ga  udišu.  Pretvara  u  prah  čovjekove  umjetnine.  Neka  čovjek  znade,  daje 
najljepša  umjetnina  pred  Bogom  čista  ljudska  duša,  koja  je  hram  Boga  živoga,  a  koju  su 
mnogi  ljudi  pretvorili  grijesima  u  špilju  razbojničku.  Danas  se  ispunjuju  riječi  sv.  Pavla 
Apostola  (160):  'Strašno  je  pasti  u  ruke  Boga  živoga!'  Jer  smo  zbog  svojih  grijeha  pali  u  ruke 
Boga  živoga,  koji  danas  poput  groma  ne  samo  obara  pojedine  gradove  i  sela,  nego  i  čitave 
narode.  To  nam  zdrav  razum  govori,  ako  hoćemo,  da  se  spasimo  od  potpune  propasti,  da  nam 
se  valja  poput  onih  pokvarenih  Ninivljana  poniziti  pred  Bogom  i  iskrenom  pokorom  okajavati 
grijehe,  što  vape  u  nebo  za  osvetom. 

Evo,  zašto  smo  molili  cijeli  ovaj  mjesec  i  čemu  ova  pokornička  procesija. 

Ona  mi  daje  ujedno  priliku,  da  javno  odgovorim  nebrojenim  tajnim  savjetnicima  s  lijeva  i  s 
desna,  s  brda  i  s  dola,  koji  bi  htjeli  da  predstavnicima  katoličke  Crkve  sugeriraju,  što  bi  imali 
činiti,  da  tobože  na  Crkvu  ne  padne  krivnja  za  mnoga  zla  djela,  koja  su  se  zbila  ili  koja  se 
zbivaju. 

Jedni  nas  optužuju,  da  nismo  pravodobno  i  da  nismo,  kako  bi  trebalo  ustali  protiv  zločina,  koji 
su  se  zbivali  u  pojedinim  krajevima  naše  domovine.  Njima  odgovaram  prije  svega,  da  nismo 
niti  željeli  biti  bilo  čija  politička  trublja,  koja  prilagođuje  svoj  glas  časovitim  željama  i 
potrebama  pojedinih  stranaka  ili  pojedinaca.  Mi  smo  uvijek  naglašavali  i  u  javnom  životu 
principe  vječnoga  zakona  Božjega  bez  obzira  radi  li  se  o  Hrvatima,  Srbima,  Židovima, 
Ciganima,  katolicima,  muslimanima,  pravoslavnima  ili  kome  drugome.  Ali  mi  ne  možemo 
zvati  na  uzbunu  niti  fizički  bilo  koga  siliti,  da  te  vječne  Božje  zakone  vrši,  jer  svaki  čovjek 
ima  slobodnu  volju  i  svaki  će  za  svoja  djela  odgovarati  prema  riječima  Apostolovim,  da  će 
'svaki  svoje  breme  nositi'  (161). 


Zato  ne  možemo  odgovarati  ni  za  koju  usijanu  glavu  u  svećeničkim  redovima.  A  da  katolička 
Crkva  ni  u  sadašnjim  vremenima  nije  nimalo  zatajila  u  svojoj  zadaći,  pokazat  će  budućnosi, 
kada  će  se  o  mnogim  stvarima  moći  mirnije  raspravljati  i  kada  dokumenti  dođu  na  vidjelo. 

Ali  već  danas  bismo  željeli  staviti  na  stanovite  krugove,  organizacije  i  pripadnike  drugih 
narodnih  skupina  upit:  Da  li  je  katolička  Crkva  huškala  na  rat,  koji  je  donio  tako  teške 
posljedice,  ili  netko  drugi?  Da  lije  katolička  Crkva  godinama  stvarala 

(160)  Hebr  10,  31. 

(161)  Gal  6,  5. 


449 

VI  -  U  VRTLOGU  RATNIH  DOGADJAJA 

U  dušama  nezadovoljstvo  i  podivljalost,  koja  je  urodila  tako  žalosnim  posljedicama?  Koliko 
je  puta  u  posljednja  dva  decenija  katolička  Crkva  opominjala  sve  predstavnike  kulturnog  i 
političkog  života,  da  se  prestane  s  gaženjem  ljudskih  i  narodnih  prava,  da  se  prestane 
štampom  i  kinima  rušiti  plemenito  čovještvo  i  ćudorednost  u  narodu? 

Sve  je  to  bilo  uzalud.  Vjetar  je  vijao  usprkos  svih  naših  nastojanja  i  opominjanja  i  pretvorio  se 
u  strašnu  buru,  koju  svi  pravi  katolici  s  nama  duboko  žale,  ali  koju  se  kraj  svih  poštenih 
nastojanja  nije  dalo  spriječiti. 

Zato  prvoj  grupi  prigovarate lj a  odgovaramo:  Na  vama  se  ispunja  priča  o  seljaku  i  pekaru.  A 
ako  netko  misli,  da  katolička  Crkva  strepi  zbog  toga  svoga  rada  pred  budućnošću,  taj  se  ljuto 
vara.  Ona  stoji  vedra  čela  i  mirne  savjesti,  da  pogleda  u  oči  svakoj  «ituaciji,  koja  bi  mogla 
doći... 

Odgovorit  ćemo  i  onima,  koji  nas  optužuju  da  smo  pristaše  fašizma,  jer  kako  vidite  katolička 
Crkva  je  u  nečijim  glavama  za  sve  kriva.  Mi  smo  svoje  stanovište  prema  rasizmu  definirali 
otkad  rasizam  postoji,  a  ne  možda  danas.  A  to  stanovište  je  kratko  i  jasno.  Katolička  Crkva  ne 
pozna  rasa  koje  gospoduju,  i  rasa  koje  robuju.  Katolička  Crkva  pozna  samo  rase  kao  tvorevine 
Božje,  a  ako  koga  cijeni  više,  to  je  onaj  koji  ima  plemenitije  srce,  a  ne  jaču  pesnicu.  Za  nju  je 
čovjek  jednako  Crnac  iz  centralne  Afrike  kao  i  Evropejac.  Za  nju  je  kralj  u  kraljevskoj  palači 
upravo  tako  čovjek  kao  i  zadnji  siromah  i  Ciganin  pod  šatorom.  Ona  među  njima  ne  pozna 
bitne  razlike,  ukoliko  su  ljudi:  jedan  i  drugi  ima  neumrlu  dušu,  jedan  i  drugi  su  istoga 
kraljevskoga  podrijetla  vukući  svoju  lozu  od  Boga  Stvoritelja. 

To  je  rasna  nauka  katoličke  Crkve,  a  sve  drugo  su  obična  podmetanja,  za  koja  vrijede  riječi:  U 
laži  su  kratke  noge!  Katolička  Crkva  ne  može  priznati,  da  koja  rasa  ili  koji  narod,  zato  što  je 
brojčano  jači  i  bolje  oboružan,  smije  počinjati  nasilje  na  brojčano  slabijim  i  manjim  narodima. 
Mi  ne  možemo  odobriti  i  da  se  ubijaju  nevini,  zato  što  je  možda  netko  iz  zasjede  ubio  jednog 
vojnika,  pa  bio  on  i  najplemenitije  rase.  Sistem  strijeljanja  stotine  talaca  zbog  zločina,  kojemu 
se  ne  može  otkriti  krivca,  poganski  je  sistem,  koji  nije  nikad  urodio  dobrim  plodom  niti  može 
uroditi.  Jer  je  sasvim  sigurno,  ako  bi  se  ovakvim  mjerama  kušao  praviti  red,  da  će  mnogi  od 


onih,  koji  su  do  sada  slušali  glas  Crkve,  makar  izloženi  teroru,  kušati  konačno  potražiti  spas  u 
šumama.  Neće  li  se  onda  opet  ispuniti  priča  o  pekaru  i  seljaku? 

Vidim  konačno  upit  vas  hiljada,  koji  ovdje  slušate:  A  kakav 

onda  poredak  zastupa  katolička  Crkva,  kad  se  danas  cijeli  svijei  bori  za  'novi  poredak'? 

Mi  osuđujući  sve  nepravde,  sva  ubijanja  nevinih,  sve  paleže  mirnih  sela,  sva  zatiranja 
sirotinjskih  žuljeva,  mi  žaleći  boli  i  nevolje  svih,  koji  danas  nepravedno  pate,  odgovaramo 
ovako: 

Crkva  je  za  onaj  poredak,  koji  je  toliko  star,  koliko  i  desei  zapovijedi  Božjih.  Mi  smo  za 
poredak,  koji  je  napisan  ne  na  raspadljivom  papiru,  nego  u  savjesti  ljudskoj  prstom  Boga 
živoga.  Temelj  je  toga  poretka  Gospodin  Bog,  koji  se  ne  gubi  u  paragrafima,  kao  zemaljski 
zakonodavci,  već  je  čitav  poredak  sažeo  u  deset  zapovijedi.  Bogu  smo  dužni  dati  čast  i  slavu, 
jer  je  naš  Stvoritelj.  Roditeljima,  poglavarima  i  domovini  ljubav,  poslušnost  i  žrtvu,  ako 
ustreba.  Naš  bližnji,  zvao  se  kako  mu  drago,  nije  šaraf  u  državnoj  mašini,  bila  ona  bojadisana 
crveno  ili  crno,  sivo  ili  zeleno,  nego  je  slobodno  dijete  Božje,  brat  naš  u  Bogu.  Zato  bližnjemu 
moramo  priznati  pravo  na  život,  imetak,  čast,  jer  je  pisano:  'Ne  ubij,  ne  ukradi,  ne  reci  lažna 
svjedočanstva  na  bližnjega  svoga!'  Imamo  poštivati  njegovu  obitelj,  jer  je  pisano  prstom 
Božjim:  'Ne  poželi  žene  bližnjega  svoga'.  Imamo  poštivati  sami  sebe,  jer  je  pisano:  'Ne 
sagriješi  bludno!' 

I  ljuto  bi  se  varao,  tko  bi  mislio,  da  iza  ovoga  poretka  nema  sankcija  za  prestupnike.  Ta  sav 
ovaj  strahoviti  kaos,  što  ga  proživljava  svijet,  nije  ništa  drugo  nego  kazna  za  prestupak  Božjih 
zapovijedi,  prezir  Kristova  Evanđelja.  I  ako  čovječanstvo  ne  bude  htjelo  priznati  Božji 
auktoritet  nad  sobom,  sasvim  je  sigurno,  da  će  desnica  Božja  još  jače  udariti». 


Ova  je  propovijed,  koja  je  sadržavala  osudu  vučjeg  rasnog  morala  njemačkog 
nacionalsocijalizma,  komu  se  priklonio  ijedan  hrvatski  ministar  rekavši  javno,  da  su  Hrvati 
narod  vuka  i  arslana  (162),  raspalila  gnjev  vlastodržaca.  Ministar  prosvjete  dr.  Julije  Makanec 
je  na  to  napisao  članak  pod  naslovom  Pozvani  i  nepozvani,  a  objelodanio  gaje  Hrvatski 
narod,  7.  studenoga  iste  godine.  U  tom  članku  dr.  Makanec  žestoko  se  osvrće  na  ovu 
propovijed,  prvo,  što  nadbiskup  osuđuje  kao  nehumane  pojedine  postupke  ustaša,  a  drugo,  jer 
je  ponovio  nauku  katoličke  Crkve,  koja  se  protivi  i  rasističkoj  teoriji.  Ministar  prikazuje 
nadbiskupovu  propovijed  kao  nož,  koji  on  zabada  u  leđa  herojskim  ustaškim  borcima.  Poriče 
mu  pravo,  da  se  miješa  u  politiku,  za  koju 


(162)  Stih  Vladimira  Nazora. 

je  nesposoban,  te  mu  savjetuje,  da  ostane  pri  svojim  crkvenim  poslovima. 

Državni  tajnik  A.  S.  rekao  je  tom  zgodom  jednom  svećeniku,  da  nadbiskupu  Stepincu  ne  fali 
mnogo,  da  dođe  u  jasenovački  logor. 

Zaboravilo  se,  nažalost,  da  nadbiskup  ima  božansku  misiju  naučavati  načela  kršćanskog 
morala. 

f)  -  Katolička  Crkva  i  prava  Hrvatskog  Naroda 

Nadbiskup  je  već  u  gore  spomenutom  govoru  natuknuo  naravno  pravo  manje  brojčanih 
naroda  na  njihovu  političku  ravnopravnost.  On  je  to  načelo,  godine  1940,  izričito  primijenio 
na  Hrvatski  Narod.  Govorio  je  o  tome  otvoreno  prigodom  posjeta  Zagrebu,  koga  je  knez 
Pavle  Karađorđević  učinio,  14.  siječnja  1940,  nakon  stoje,  u  kolovozu  g.  1939,  u  brzini 
stvorio  privremeni  sporazum  s  dr.  Mačekom,  kojim  je  uspostavljena  banovina  Hrvatska. 

Stepinac  je  dočekao  kneza  na  vratima  crkve  Sv.  Marka  u  pontifikalnom  ruhu  u  pratnji 
predstavnika  prvostolnoga  kaptola.  U  pozdravnom  govoru  dotaknuo  se  i  naravnih  prava 
Hrvatskoga  Naroda,  koja  su  mu  za  vrijeme  diktature  bila  osporavana.  Nadbiskup  je  rekao 
(163): 

«Vaša  kraljevska  Visosti! 

Radujem  se,  da  Vašoj  kraljevskoj  Visosti  mogu  pružiti  svojim  pozdravom  dokaz  o  onom 
pijetetu,  kojim  Crkva  katolička  poštuje  vlast  i  njezine  nosioce.  Radujem  se,  da  vam  taj  dokaz 
mogu  pružiti  ovdje  na  ulazu  u  hram  Božji,  danas,  kad  je  čovječanstvu  tako  potreban 
auktoritet. 

Mogu  uvjeriti  vašu  kraljevsku  Visost,  da  me  nije  amo  nagnala  kruta  nevolja,  nego  svijest,  da 
mije  kao  katoličkom  biskupu  sveta  dužnost  govoriti  i  onda,  kad  bi  drugi  možda  šutjeli,  da  mi 
je  pravo  i  dužnost  reći  biskupsku  riječ.  Jest!  Crkva  katolička  poštuje  auktoritet  i  okružuje  ga 
sjajem.  Ili  bolje:  Ona  upire  prstom  na  onaj  sjaj,  što  pada  na  nj  i  svjedoči  za  njegovo 
nadzemaljsko  podrijetlo.  Ah  Crkva  katolička  jasno  upozorava  i  na  to,  da  je  jedini  sigurni 
temelj  svakog  auktoriteta  u  Bogu  i  poštivanju  Boga.  Da!  Rastaviti  auktoritet  od  Boga 
preziranjem  njegovih  zapovijedi,  prelaženjem  kompetencije  i  diranjem  u  tuđa  prava,  prava  Cr- 

(163)  Crkveni  doček  Nj.  V.  kneza  Namjesnika  Pavla,  u  KL  91  (1940)  34  si. 

kve  ili  prava  naroda,  bilo  vlastitoga  ili  tuđega,  znači  za  svakoga  nosioca  vlasti  sjeći  vlastitu 
granu,  na  kojoj  se  diže,  rušiti  temelj,  koji  nosi  vlastiti  mu  prijesto. 


Stoga  mije,  Vaša  kraljevska  Visosti,  drago  da  Vas  mogu  pozdraviti  na  vratima  starodrevnog 
hrama,  čiji  toranj  poput  prsta  Božjega  pozivlje  naš  pogled  prema  nebu  i  dovikuje  nam  riječi 
Utjelovljenoga  Boga  (164):  'Ne  bi  imao  nikakve  vlasti  nada  mnom,  da  ti  nije  dano  odzgo!'  U 
svakom  čeljadetu,  u  svakoj  krštenoj  duši  ima  da  se  na  svoj  način  utjelovi  Bog.  Stoga  je  za 
samog  Boga  pisano  (165):  'S  velikim  poštovanjem  upravljaš  nama1. 1  zato  svaki  od  nas,  koji 
ima  nad  ljudima  vlast,  bilo  duhovnu  bilo  svjetovnu,  valja  daje  upotrebljava  'Quasi  rationem 
redditurus  Deo  —  kao  onaj,  koji  će  polagati  strog  račun  Bogu'  (166). 

Veoma  mije  drago,  što  mogu  Vašu  kraljevsku  Visost  pozdraviti  na  ulazu  ovog  starodrevnog 
hrama,  koji  je  vjekovnim  svjedokom  one  neiskorjenjive  svijesti  i  one  nenadmašive  vjere  u 
vječnu  pravdu  i  pravicu,  koja  živi  u  Hrvatskom  Narodu.  Na  ulazu  ovog  starodrevnog  hrama, 
koji  svojim  vjekovnim  iskustvom  svjedoči,  da  se  svaki  pokušaj  gaženja  prava  Hrvatskoga 
Naroda  —  taj  dijelak,  i  ako  maleni,  Božjega  prava  —  svršio  porazom  onih,  koji  su  zaboravili, 
da  nema  prava  i  da  nema  vlasti  protiv  Boga  vječnoga  i  velikoga  i  protiv  njegovih  odredaba. 

Veoma  mije  drago,  Vaša  kraljevska  Visosti,  da  Vas  mogu  pozdraviti  na  pragu  ovoga  hrama 
Božjega,  jer  su  mi  ti  Vaši  koraci  dokazom  Vaše  iskrene  želje,  donositi  rodove  vlasti,  dostojne 
njezina  izvora,  Boga,  te  ih  upraviti  njemu  kao  cilju.  Ti  su  mi  koraci  dokazom  vaše  duboke 
svijesti  odgovornosti,  što  tereti  svakog  nosioca  vlasti.  Oni  su  mi  dokazom  poniznog  priznanja, 
da  bez  Boga  i  Božje  pomoći  ne  možemo  ništa. 

U  to  ime,  Vaša  kraljevska  Visosti,  ja  Vas  srdačno  pozdravljam  moleći  Boga,  da  uvijek  i  u 
svemu,  i  oni  koji  su  na  vlasti,  i  oni  koji  imadu  da  slušaju  vlast,  budu  i  ostanu  dostojni  sluge 
onoga  Boga,  koji  je  istina  i  pravda,  ljubav  i  mir». 


Usred  ratnog  meteža  dotaknuo  se  ponovno  toga  pitanja,  9.  srpnja  1944,  kada  se  onim 
trostrukim  krikom  svoje  duše  obratio  u  Bistrici  Majci  Božjoj:  «Oprosti  nam!  Utješi  nas! 
Pomozi  nam!» 

(164)  Iv  19,  11. 

(165)  Mudr  12,  18. 

(166)  Hebr  13,  17. 

U  drugom  vapaju:  «Utješi  nas!»  Stepinac  govori  (167):  «Srce  nam  krvari  i  plače  nad  svim 
strahotama,  koje  su  snašle  našu  domovinu  i  naš  ispaćeni  Hrvatski  Narod.  Srce  nam  krvari  nad 
porušenim  gradovima,  spaljenim  selima  naše  drage  domovine,  koja  je  uzeta  za  poprište 
krvave  borbe.  Srce  nam  plače  nad  porušenim  crkvama  i  kapelama,  nad  poubijanim  nevinim 
svjetovnjacima  i  svećenicima.  Srce  nam  plače  nad  hiljadama  nevino  poubijane  naše  sirotinje  u 
Dalmaciji.  Srce  nam  plače  nad  tolikim  nevinim  žrtvama  pokošenim  strojnicama  iz 
zrakoplova.  Znamo  doduše,  da  rat  nije  pjesma,  da  rat  nužno  izaziva  suze  i  prouzrokuje  bol. 


Ali  znamo  i  to,  da  otkada  svijet  postoji,  čovječanstvo  osjeća,  da  se  i  u  ratu  moraju  poštivati 
osnovni  zakoni  čovječnosti.  Smatra  li  možda  ratujuća  stranka,  dok  ovakvim  strahotama 
pogađa  našu  zemlju,  zločinom,  što  Hrvatski  Narod  svom  snagom  svojega  bića  stoljećima  teži 
za  slobodom  i  brani  danas  svoju  državnu  samostalnost  uz  nečuvene  žrtve?  Onda  bi  bili 
zločinci  i  svi  drugi  narodi,  koji  nose  u  srcu  isto  tako  nepokolebljivu  težnju  za  slobodom  i 
samostalnošću.  Da  se  Hrvati  neće  nikada  odreći  svoga  prava,  u  to  neka  nitko  ne  sumnja». 


Gledajući  jedan  od  najpogubnijih  učinaka  rasizma,  mržnju  jedne  narodnosti  na  drugu,  kao  i 
nasilje,  kojim  se  pritiskuju  mali  narodi  od  većih,  na  Papin  dan,  11.  ožujka  1945,  rekao  je 
nadbiskup  u  svojoj  propovijedi  (168): 

«Ne  trpe  danas  međutim  samo  pojedinci.  Trpe  i  čitavi  narodi.  A  mali  i  slabi  narodi  upravo 
strahuju  za  svoju  budućnost,  jer  je  jedino  mjerilo  međunarodnog  i  međustaleškog  poretka 
postala  pesnica.  I  kad  gledamo  danas  predstavništvo  grube  sile,  i  nehotice  nam  pada  na  um 
ona  slika  iz  Sv.  pisma,  koja  ga  tako  dobro  karakterizira  (169):  'Obučeni  su  u  nasilje  kao  u 
haljine'. 

Iza  toga  navodi  riječi  Pija  XII  iz  božične  poruke  g.  1941  (170): 

«Na  polju  novoga  poretka,  utemeljenog  na  moralnim  načelima,  nema  mjesta  povredi  slobode, 
cjelovitosti  i  sigurnosti  drugih  naroda,  ma  kakva  bila  njihova  teritorijalna  prostranost  i  spo- 

(167)  Majko  Božja  Bistrička,  oprosti  nam ,  utješi  nas,  pomozi  nam!  Propovijed  nadbiskupa 
prigodom  hodočašća  Zagrebčana,  u  Mariji  Bistrici,  dne  9.  srpnja  1944,  u  KL  95  (1944)  334. 

(168)  Propovijed preuzv.  g.  nadbiskupa  dra  A.  Stepinca  u  prvostolnoj  crkvi,  prigodom  Papina 
dana,  1 1.  III.  1945,  u  KL  96  (1945)  81  si. 

(169)  Ps  72,6. 

(170)  Radiomessaggio  natalizio  del  Sommo  Pontefice  Pio  XII:  Ai  figli  dell'universo  intero,  24. 
XII.  1941,  u  L'Osservatore  romano,  25.  XII.  1941,  n.  300,  str.  2. 

sobnost  njihove  obrane.  Ako  je  neizbježivo,  da  velike  države  zbog  svoje  veće  mogućnosti  i 
moći  utiru  put  za  uređenje  gospodarskih  skupina  između  njih  i  malih  i  slabih  naroda,  ipak  je 
nemanje  nepobitno  pravo  istih  na  poštivanje  njihove  slobode  na  političkom  polju,  na 
djelotvornu  zaštitu  one  neutralnosti  u  međudržavnim  sporovima,  koja  im  pripada  po 
naravnom  i  međunarodnom  pravu,  na  zaštitu  njihova  gospodarskog  razvoja,  jer  samo  na  taj 
način  moći  će  postići  jednako  opće  dobro,  materijalno  i  duhovno  blagostanje  vlastitog 
naroda». 


Napokon  nadbiskup  zaključuje: 


«Mislim,  dragi  slušaoci,  da  vam  ne  trebam  tumačiti,  tko  je  istinski  zaštitnik  slabih  i  malenih 
naroda.  Imate  zdrave  oči  i  ogledajte  se  svijetom,  da  li  su  mali  narodi  sigurniji  za  svoju 
slobodu  i  nezavisnost  u  poretku,  koji  se  osniva  na  nauci  Crkve  i  njezinih  vrhovnih 
predstavnika,  ili  u  poretku,  koji  se  osniva  na  načelu  pesnice. 

Čini  se,  međutim,  da  i  danas  još  vrijede  riječi:  'Mundus  vult  decipi,  ergo  decipiatur!  —  Svijet 
hoće  da  bude  varan,  pa  neka  mu  bude!'  Ja  pak  smatram,  da  je  časnije  i  korisnije  učinio 
psalmista  govoreći:  'Put  istine  izabrah  i  naputaka  tvojih  nisam  zaboravio'». 

g)  -  Katoličanstvo  i  komunizam 

Mnogo  prije  negoli  je  Hrvatska  potpala  pod  vlast  onih,  koji  nisu  samo  pristalice 
materijalističke  ideologije,  već  koji  su  tu  ideologiju  uzeli  kao  podlogu  državnog  uređaja, 
Stepinac  nije  šutio  i  po  svojoj  dužnosti  nije  smio  šutjeti,  nego  je  od  vremena  do  vremena, 
prema  potrebi  i  prilikama,  izlagao  vjernicima  katolička  načela.  Govorio  je  on  o  tome  pitanju  i 
poučavao  vjernike  po  selima  prigodom  svojih  čestih  izleta,  govorio  je  i  po  gradovima.  Od 
tolikih  njegovih  govora,  u  kojima  je  naučavao  katolička  načela  o  tom  predmetu,  navodimo 
samo  dva  primjera. 

Na  Veliku  Gospu  godine  1940  poučava  on  vjernike  o  tome  u  Glogovnici  (171).  U  kratkom 
uvodu  spominje,  kako  su  kroz  1300  godina  prošlosti  Hrvatskoga  Naroda  mnogi  nastojali,  da 
ga  osiromaše  otimajući  i  uzimajući  mu  komad  po  komad  drage  domovine,  kako  su  ga  silnici 
zatirali  i  uništavali;  no,  Hrvatski  je  Narod  ostao  duhovno  bogat,  jer  je  zadržao  i  sačuvao  sv. 
vjeru. 

Zatim  prelazi  na  govor  o  komunizmu.  Tu  je  jasno  izložio  drev- 

(171)  Ps  36,  28-29.  -  Po  plodovima  njihovim  poznat  ćete  ih!  Govor  preuzv.  g.  nadbiskupa  dra 
A.  Stepinca,  u  Glogovnici,  15.  VIII.  1940,  o  marksizmu,  u  KL  91  (1940)  401  si. 

na  i  nepromjenljiva  načela  katoličke  Crkve,  koja  se  ne  mogu  složiti  s  komunističkom  naukom. 
Prvotno  zato,  što  komunizam  uklapa  u  svoju  zadaću  uništenje  svake  vjere. 


«Danas  smo  svjedoci  —  veli  on  —  nečega  daleko  gorega,  kad  su  poput  gladnih  skakavaca  s 
istoka  napali  našu  domovinu  oni,  koji  bi  htjeli  nešto  više,  to  jest,  iščupati  mu  Boga  iz  srca  i 
duše  i  tako  ga  učiniti  najvećim  siromahom  na  zemlji.  Jer  sigurno  je  to,  gdje  nema  više  Boga  u 
duši,  nema  smisla  ni  domovina  ni  život  na  zemlji,  kad  je  život  bez  Boga  gotov  pakao. 

Takav  pakao  stvorila  je  već  u  nekim  državama  družba  onih  zločinaca,  koje  svijet  zove 
komunistima.  Takav  pakao  željeli  bi  sada,  dok  traje  svjetski  rat  (jer  riba  se  u  mutnom  lovi) 
stvoriti  isti  i  u  našoj  domovini  Hrvatskoj.  Ponadali  su  se  valjda,  kad  se  uspostave  tobožnji 
diplomatski  odnosi  sa  savezom  boljševičkih  republika  na  istoku  Evrope,  da  će  nama 


predstavnicima  katoličke  Crkve  u  Hrvatskoj  začepiti  usta,  da  šutimo  na  sve  što  oni  budu 
poduzimali,  da  istrijebe  vjeru  u  Boga  u  dušama  Hrvatskog  Naroda.  Ali  taj  Hrvatski  Narod,  i 
ako  manji  po  broju  od  drugih,  nikada  nije  bio  narod  kukavica,  pa  neće  biti  ni  njegovi  crkveni 
poglavari.  Mi  bismo  bili  izdajice  svoga  svetoga  zvanja,  kad  bismo  se  bilo  laskanjima  bilo 
prijetnjama  dali  zavesti  da  ne  kažemo  svome  narodu  istine.  A  prava  istina  jest,  da  s 
komunistima  nikada  ne  može  biti  suradnje,  dok  se  ne  odreknu  svoje  nauke  i  svojih  zločinstava 
i  tako  prestanu  biti  ono  što  jesu.  A  ne  može  biti  suradnje  zato,  jer  oni  vode  organiziranu 
akciju,  plaćaju  silnim  milijunima,  da  se  ime  Božje  i  svaka  uspomena  na  Boga  istrijebi  s  lica 
zemlje... 

Nas  su  kušali  u  zadnje  vrijeme  uvjeriti,  da  nema  za  naš  Hrvatski  Narod  pogibelji  od  suradnje  s 
komunizmom.  Ali  mi  nismo  zaboravili  naše  narodne  poslovice:  'Tko  s  đavlom  tikve  sadi, 
tikve  mu  se  o  glavu  razbijaju!'  A  nismo  zaboravili  ni  one  latinske:  'Timeo  Danaos  et  dona 
ferentes  —  bojim  se  Danajaca  i  onda  kad  nose  darove!'  Mi  nismo  zaboravili  iskustva 
katoličke  Španjolske  niti  smo  slijepi,  a  da  ne  bismo  vidjeli  sudbine,  koja  je  stigla  male  narode, 
koji  su  dospjeli  pod  njihovu  vlast,  pa  da  bismo  si  pravili  iluzije  o  tome,  što  čeka  Hrvatski 
Narod  pod  njihovim  knutom.  Niti  nas  mogu  ma  i  na  čas  pokolebati  u  našem  djelovanju 
njihova  prijeteća  pisma,  koja  ne  rijetko  primamo,  što  nas  tobože  čeka,  kad  oni  dođu  na 
kormilo.  Mi  im  poručujemo,  da  ih  se  baš  ništa  ne  bojimo,  držeći  na  umu  opomenu  Krista 
Spasitelja  (172): 

(172)  Mt  10,28. 

'Ne  bojte  se  onih,  koji  ubijaju  tijelo,  ali  duše  ne  mogu  ubiti,  već  se  bojte  Onoga,  koji  može  i 
dušu  i  tijelo  pogubiti  u  pakao!'» 

U  drugoj  točci  izlaže  plodove,  koje  rađa  komunizam  navađajući  činjenice:  «Mnogi  su 
pomislili  —  nastavlja  —  da  se  valjda  bojimo  za  sebe,  i  za  svoj  tobožnji  imetak.  Ali  što  se 
mene  lično  tiče,  neće  naći  u  gruntovnici  ni  pola  pare  upisano  na  moje  ime.  U  tom  smo 
pogledu  jednaki  prosjacima... 

I  zato  ih  se  baš  ništa  ne  bojimo!  I  zato  nećemo  prestati  raditi  niti  prestati  govoriti  svome 
narodu  istinu,  jer  nećemo  da  on  popljuje  svu  svoju  časnu,  junačku  kršćansku  i  katoličku 
prošlost  kroz  1300  godina  i  postane  narodom  ubojica,  narodom  pljačkaša,  narodom 
razbludnika,  narodom  kradljivaca  i  tatova.  A  nećemo  zato,  jer  znademo  da  bi  mu  u  tom 
slučaju  brzo  bio  kraj.  Riječ  je,  naime,  Božja  neopozovljiva  za  neraskajane  (173):  'Rod  će 
bezbožnika  biti  istrij  eb  lj  en' » . 


U  Zagrebu  je  nadbiskup  izložio  stav  katoličke  Crkve  prema  komunizmu,  31.  listopada  1943, 
jednako  jasno,  ali  više  naučno  (174). 


«Odgovorit  ćemo  —  veli  on  —  danas  i  onima,  koji  nas  optužuju  s  filokomunizma  i  tobožnje 
neaktivnosti  u  današnjim  vremenima. 

Katolička  Crkva  nije  organizacija  od  danas  do  sutra,  nego  je  organizacija,  koja  je  preživjela  i 
još  će  preživjeti  nebrojene  države  i  narode,  nazore  i  organizacije.  Ona  nije  ustanova,  koja  bi 
danas  sklapala  s  komunizmom  paktove,  da  bi  sutra  to  isto  negirala  i  vodila  rat  do  istrebljenja. 

Crkva  katolička  je  nebrojeno  puta  i  kod  nas  rekla  svoje  i  kod  toga  ostaje.  Nikada  katolička 
Crkva  ne  može  priznati  sistema,  koji  bi  htio  seljaku  oduzeti  njegovu  zemlju,  obrtniku  njegovu 
kućicu,  privatniku  poštenim  trudom  stečenu  imovinu,  radniku  i  čovjeku  uopće  njegovu  dušu. 
Ako  su  socijalne  reforme  potrebne,  kao  što  jesu,  ako  je  pravednija  razdioba  dobara  potrebna, 
kao  što  i  jest,  i  što  i  mi  naučavamo,  onda  nitko  nije  dao  za  to  boljega  rješenja  od  pape  Leona 
XIII  i  Pija  XI  u  onim  besmrtnim  enciklikama  'Rerum  novarum'  i  'Quadragesimo  anno'. 

To  je  naš  socijalni  program.  On  je  do  savršenstva  dotjeran  u  našim  redovničkim  zajednicama, 
u  kojim  je  moguća  takva  for- 

(173)  Ps  36,  28. 

(174)  NAZ,  bez  broja.  Propovijed  nije  bila  u  tisku  objelodanjena,  nego  privatno  ciklostilom 
umnožena  i  raspačana. 

ma  života  samo  zato,  što  mu  je  temelj  Bog,  a  vez  između  poglavara  i  podložnika  te 
međusobno  jednakih  kršćanska  ljubav,  posvećena  na  Kristovu  križu. 

I  kad  kažemo,  da  ne  možemo  priznati  sistema,  koji  bi  seljaku  htio  uzeti  njegovu  zemlju  i 
učiniti  ga  državnim  robom,  onda  se  pored  zdrava  razuma  upiremo  na  iskustvo,  koje  govori,  da 
će  naš  seljak  prije  poginuti,  nego  će  se  dati  zarobiti  na  svojoj  vlastitoj  zemlji. 

Ne  možemo  dalje  priznati  sistema,  koji  bi  negirao  obitelj,  u  kojoj  Crkva  gleda  Božju 
instituciju  i  temeljnu  stanicu  svakoga  naroda.  Htjeti  muža  i  ženu  učiniti  bračnim  drugovima 
samo  neko  vrijeme,  dok  postoje  sjetilne  veze,  htjeti  obitelji  oduzeti  sakramentalni  značaj  i 
zapriječiti,  da  bude  život  i  odgajalište  djece,  htjeti  oteti  roditeljima  dijete  i  proglasiti  ga 
svojinom  države,  znači:  pokolebati  prirodni  zakon  u  njegovim  temeljima,  znači  uništiti  ne 
samo  obitelj,  nego  i  sam  narod  i  državnu  zajednicu. 

Ne  možemo  nadalje  priznati  sistema,  koji  bi  htio  negirati  osobnoga  Boga  Stvoritelja  svijeta,  a 
ispovijedanje  vjere  u  Boga  svesti  unutar  četiri  zida,  gdje  nitko  niti  vidi  niti  čuje. 

Ne  možemo  priznati  sistema,  koji  bi  htio  već  maloj  djeci  zapriječiti  priznavanje  Boga  po 
vjeronauku  u  školama,  što  ga  predaje  svećenik.  Ako  je  cijeli  vidljivi  svijet  tvorevina  Božja, 
kao  što  jest,  a  ne  puki  slučaj,  jer  slučaj  je  bog  luđaka,  onda  cijeli  svijet  mora  odavati 
poštovanje  Bogu,  mora  mu  ga  odavati  u  cijelom  javnom  životu. 


To  je  naše  stanovište,  od  kojega  ne  odstupamo  ni  uz  cijenu  života,  i  budućnost  će  kao  i  uvijek 
pokazati,  da  je  katolička  Crkva  imala  pravo  i  da  diukčije  ne  može  biti.  I  ta  načela 
ispovijedamo  ne  od  danas  do  sutra,  niti  od  straha  ili  koristoljublja,  nego  iz  nutarnje  nužde, 
svjesni  da  to  pripada  Bogu  Stvoritelju. 

To  je  naš  odgovor,  daje  katolička  Crkva  filokomunistički  raspoložena  ili  možda  pristrana. 

A  možda  bi  isti,  koji  nam  stavljaju  taj  prigovor  bolje  učinili,  da  pokucaju  na  vrata  vlastite 
savjesti,  i  da  se  upitaju:  Nisu  li  mnogi,  koji  se  skrivaju  po  šumama,  ne  iz  kakva  uvjerenja  o 
istinitosti  komunizma,  nego  često  iz  očaja  radi  nečovječnih  metoda  nerazboritih  pojedinaca, 
koji  su  mislili,  da  mogu  raditi,  što  ih  je  volja  i  da  za  njih  ne  postoji  zakon  ni  ljudski  ni  Božji? 

Nije  li  možda  i  tu  ostvarena  priča  o  seljaku  i  pekaru?! 

I  Crkva,  koliko  god  osuđivala  strašna  razaranja,  nije  ih  mogla  spriječiti,  kad  se  onako  lako 
prelazilo  preko  njezinih  lijepih  savjeta«. 

Nadbiskupov  stav  prema  komunizmu  vidjet  će  se  i  kasnije,  kad  budemo  obrađivali  sudski 
proces  protiv  njega. 

h)  -  Katolici  i  čvrstoća  značaja 

Nadbiskup  Stepinac  nije  samo  davao  jasne  upute  za  ispravan  kršćanski  život  u  ratnome 
metežu,  već  je  u  svojim  govorima  naučavao  i  to,  kako  vjernik  katolik  mora  biti  temeljit  i  čvrst 
u  provođenju  u  život  onoga,  što  vjeruje. 

Vanredno  je  pobudan  govor,  što  gaje  održao  akademskoj  omladini  na  zaključku  duhovnih 
predavanja,  18.  ožujka  1943.  Počinje  tu  svoju  pobudnu  pouku  pričicom  o  Diogenesu,  grčkom 
filozofu,  koji  je  usred  bijela  dana  sa  svjetiljkom  u  ruci  obilazio  atenskim  trgom  i,  upitan  što 
traži,  odgovorio:  «Tražim  ljude!« 

«Mislite  li  —  nastavlja  nadbiskup  (175)  —  da  bi  Diogenes,  kad  bi  kojim  slučajem  bio  danas 
živ  i  znao,  što  je  Krist  dao  čovječanstvu,  mislite  li,  da  bi  njegov  sud  bio  povoljniji  o 
današnjem  čovječanstvu  nego  li  je  bio  o  njegovim  suvremenicima?  Mislim,  da  ne  bi,  nego 
naprotiv,  bio  bi  sigurno  mnogo  stroži  s  obzirom  na  ono,  što  je  primilo  od  Boga,  ali  i  proigralo, 
čovječanstvo  naših  dana. 

Sigurno  je,  da  danas  teško  osjećamo  nestašicu  odjevnih  predmeta.  Teško  osjećamo  nestašicu 
hrane.  Teško  osjećamo  nestašicu  stanova.  Silno  osjećamo  potrebu  mira.  Ali  vjerujte  mi,  drage 
akademičarke  i  akademičari,  ništa  tako  teško  ne  osjećamo  kao  nestašicu  dobrih,  valjanih  ljudi. 
Jer  kad  bi  svi  ljudi  bili  valjani,  kako  treba,  brzo  bi  jenjala  kriza  prehrane.  Kad  bi  svi  ljudi  bili 
valjani,  kako  treba,  brzo  bi  prestala  kriza  stanova.  Kad  bi  svi  ljudi  bili  valjani,  kako  treba, 
brzo  bismo  osjetili  izobilje  odjevnih  predmeta.  Nije  problem  materija,  nego  je  problem 
čovjek«. 


Nadbiskup  navodi  zatim  mišljenje  Alexis-a  Carrela,  dobitnika  Nobelove  nagrade  i  profesora 
na  Rockefellerovu  institutu  u  New  Yorku,  koji  je  izrazio  mišljenje,  da  ozračje,  što  su  ga 
stvorila  najnovija  iznašašća  nije  prilagođeno  našem  obliku  života,  jer  daje  današnje 
čovječanstvo  žrtva  zakašnjenja  znanosti  o  životu  za  onom  o  materiji. 

Prema  njegovu  mišljenju  jedini  lijek,  da  čovječanstvo  ne  ode  u  propast,  jesu  snažni  duhovi, 
koji  bi  se  morali  posve  posvetiti 

(175)  O potrebi  čestitih  ljudi.  Govor  preuzv.  g.  nadbiskupa  akademskoj  mladeži  na  završetku 
uskrsnih  konferencija,  28.  III.  1943,  u  KL  94  (1943)  144  si. 

tome,  da  steknu  nenadoknadivo  znanje  za  djelo  obnove  čovjeka,  i  da  svu  svoju  umnost  i  volju 
posvete  tome  djelu,  dok  su  živi.  Potrebito  bi  bilo,  da  se  ti  učenjaci  odreknu  običaja  redovitog 
bivovanja,  možda  čak  i  braka  i  obitelji.  Oni  će  morati  živjeti  kao  redovnici  velikih 
kontemplativnih  redova.  Žrtva  se  ukazuje  kao  prijeka  potreba,  da  se  čovjeku  osiguraju  nužni 
uvjeti  života. 

Nadbiskup  se  ne  slaže  s  tim  mišljenjem.  On  kaže: 

«Šteta,  da  taj  ugledni  čovjek  nije  bacio  pogled  na  doba  prije  Krista,  pa  bi  našao  mnogo 
sličnosti  između  onoga  doba  i  ovoga.  Vidio  bi,  da  je  i  tada  bilo  i  te  kako  jakih  duhova,  kao  što 
su  Platon,  Aristotel,  Sokrat,  Seneka,  Ciceron  i  niz  njima  sličnih.  Jesu  li  bili  u  stanju  obnoviti 
trulo  poganstvo?  Nisu!  Hoće  li  jaki  duhovi,  kako  to  zamišlja  Carrel,  biti  u  stanju  obnoviti 
čovječanstvo  naših  dana,  pa  makar  baš  poprimili  i  oblik  kontemplativnih  redova?  Neće,  ako 
ne  pridođe  nešto  drugo,  tj.  ako  se  na  pozornicu  ljudskoga  života  opet  ne  dovede  Bog  onakav, 
kakav  jest,  s  programom  pisanim  ne  na  papiru,  nego  u  ljudskoj  savjesti. 

Jer  znate  li,  drage  akademičarke  i  akademičari,  znate  li,  kako  izgleda  valjan  čovjek,  za  kojim 
toliko  uzdišu?  Za  kojim  uzdiše  i  Crkva  i  domovina?  Tip  valjana  čovjeka  nije  ni  farizej,  ni 
carinik,  nije  ni  mason,  ni  boljševik,  nije  ni  kapitalist,  ni  proletar,  nije  ni  'drug'  ni  'drugarica',  ni 
demokrat!  Nego  je  tip  valjana  čovjeka,  kakva  treba  i  očekuje  kao  ozebao  sunce  i  Crkva  i 
domovina,  onaj,  kojega  nam  predstavlja  ne  ljudska  nego  Božja  mudrost  riječima  (175):  'Boga 
se  boj  i  zapovijedi  njegove  vrši;  to  je  potpun  čovjek'. 

Eto,  na  tome  se  lomi  sve!  Sasvim  su  besmisleni  i  najljepši  programi,  prije  nego  se  sagne 
ponizno  glava,  pa  bila  i  najučenija,  pred  Stvoriteljem  svijeta!... 

A  ako,  katoličke  akademičarke  i  akademičari,  ako  osobni  Bog  živi,  kao  što  živi,  ono  nam  se 
samo  nameće  pitanje  (177):  'Tko  da  se  boji  tebe,  o  kralju  sviju  naroda?'  I  kamo  drugamo  nego 
u  ludnicu  spadaju  svi  oni,  koji  bi  htjeli  teoretski  priznati  Boga,  a  život  na  zemlji  udesiti 
potpuno  prema  hirima  svoga  srca?  'Boj  se  Boga!',  govori  Sv.  pismo.  Boga  se  boj  i  zato  vrši 
njegove  zapovijedi!  I  nisu  li  mnogi  i  premnogi  katolici  krivi,  daje  došlo  do  ovoga  žalosnoga 


stanja  stvari  na  zemlji,  do  kojega  je  došlo?  Živu  tako,  da  ometaju  rad  Crkve  i  sramote 
kršćanstvo  danas,  kad  više  nego  ikada  osjećamo  potrebu  onoga  kršćanstva  iz  apostolskih  vre- 

(176)  Crkv  12,  13. 

(177)  Jer  10,  7. 

mena,  kad  nije  bilo  ni  bogataša  ni  siromaha,  'ni  Židova,  ni  Grka',  nego  su  svi  bili  'jedno  srce  i 
jedna  duša'. 

Katoličke  akademičarke  i  akademičari!  Nikada  zato  nije  bila  vaša  odgovornost  tako  velika 
kao  što  je  danas.  Ako  smo  iskreni,  moramo  reći,  daje  staro  poganstvo  u  poredbi  s 
poganstvom  našega  doba  još  uvijek  bilo  bolje.  Jer  staro  je  priznavalo  potrebu  kakvih  takvih 
bogova  i  oltara.  Novo  obožava  samo  sebe,  sam  smrad,  u  kojemu  se  valja.  Staro  je  imalo  bar 
neko  poštivanje  prema  obitelji,  novo  pozna  samo  'druga  i  drugaricu',  koje  slučaj  privodi  i 
razvodi  kao  pse.  Staro  je  poznavalo  kakvo  takvo  pravo,  moderno  pozna  samo  silu  kao  izvor 
svega  prava. 

Jer  smo  tako  duboko  pali,  zato  treba  i  izvanrednih  srdaca  i  duša,  koje  će  pomoći  Spašavati, 
kao  što  želi  i  Carrel,  čovjeka  i  civilizaciju.  Ali  mi,  dakako,  gradeći  samo  na  onom  temelju, 
kojega  je  Bog  označio.  Treba  junačkih  duša!  Jer  ovo  naše  vrijeme,  kako  je  to  lijepo  rekao 
L'Osservatore  romano  u  jednom  članku,  'nije  vrijeme  redovite  administracije  nego  izuzetak,  u 
kojemu  se  zahtijeva  plemenština  i  to  radikalna,  herojske  geste,  pa  čak,  ako  hoćete,  i  ludost 
svetaca,  pred  kojim  će  svijet  ostati  zapanjen  nad  preobražavajućom  snagom  Crkve.  U  tim 
časovima  velike  kršćanske  revnosti  Duh  Sveti  je  na  poseban  način  budan  i  prisutan  među 
nama.  Zastrašujući  primjer  Ananije  i  Safire,  koji  su  lagali  Duhu  Svetome,  htijući  se  prilagoditi 
nekom  srednjem  putu,  može  nam  svima  biti  tragičan  znamen,  da  će  kršćanina,  koji  ne  zna  biti 
kršćanin  na  visini,  stići  kazna  Božja... 

Prave  i  čestite  ljude  stvara  strah  Božji.  A  takvih  treba  mnogo,  vrlo  mnogo  ih  treba  i  domovina 
i  Crkva.  Preko  njih  će  se  onda  blagoslov  Svemogućega  izlijevati  posvuda.  Zacijelit  će  brzo 
rane,  koje  je  zadao  ovaj  rat.  Izgradit  će  se  brzo  porušene  kuće,  crkve,  škole  i  mostovi. 

Zavladat  će  opet  žuđeni  mir  u  obiteljima  i  cijelom  narodu». 


U  općoj  pometnji,  24.  studenoga  1940,  u  namjeri  da  katoličke  muževe  potakne  na  srčanost, 
odlučnost  i  karakternost,  Stepinac  je  održao  u  Peterancu  pouku,  koja  zavređuje,  da  se  čita  i  da 
se  o  njoj  razmišlja.  Iz  nje  struji  jaki  nadbiskupov  duh,  njegova  neustrašivost  i  značajnost. 

Podsjećajući  svoje  slušaoce  na  slučaj  značajnosti  i  postojanosti  u  ispovijedanju  vjere  u  Boga 
onih  triju  mladića,  koji  su  spremno  pristali  na  to  da  budu  bačeni  u  ražarenu  peć,  samo  da  ne 
padnu  na  koljena  pred  kumirom,  što  gaje  podigao  babilonski  kralj  Nabukodonozor,  živim 
potezima  prikazuje  struju  današnjeg 

vremena,  koja  mnoge  povlači  za  sobom  u  kojekakve  opačine  i  razvratnosti,  pa  veli  (178): 

«Protiv  takove  struje  vremena  teško  je  broditi  i  često  puta  mnogi  klonu.  Mnogo  je  lakše  bilo 
onim  hiljadama  pasti  na  koljena  pred  kipom  Nabukodonozorovim,  negoli  onoj  trojici  mladića 
otići  u  ražarenu  peć.  Ali  kako  bilo  da  bilo,  imajmo  na  pameti  opomenu  sv.  Pavla  apostola 
(179):  'Da  ne  budemo  više  mala  djeca,  koju  ljulja  i  zanosi  vjetar  nauke  u  prevari  ljudi  po 
lukavštini,  da  nas  zavede  u  bludnju'.  Budimo  pravi  muževi! 

Pravi  muževi  ne  sagibaju  koljena  pred  lažnim  duhom  vremena,  jer  to  traži  od  nas  muževni 
ponos. 

Kakav  je  duh  vremena  danas? 

Ne  priznaje  se  više  nikakav  auktoritet.  Nema,  tako  kažu,  istine,  koja  bi  nadilazila  čovječji  um. 
Nema  nikakva  prekogrobnoga  života.  Nema  zakonitog  učiteljstva  na  zemlji,  koje  bi  moglo 
sigurno  prosuditi,  što  je  dobro,  a  što  je  zlo,  gdje  je  istina,  a  gdje  je  laž.  Odatle  upravo  od 
pomanjkanja  žive  vjere  i  onaj  bijesni  boj  protiv  katoličke  Crkve,  od  Boga  postavljene 
učiteljice  istine  svima  ljudima.  Odatle  onda  npr.  i  nijekanje  roditeljske  vlasti  i  naučavanje, 
kako  to  čine  komunisti,  da  djeca  nisu  dužna  pokoravati  se  roditeljima.  Odatle  nijekanje 
nerazrješivosti  ženidbe  i  propagiranje  slobodne  ljubavi.  Odatle  prezir  dana  Gospodnjega. 
Odatle  onda  i  lakoumna  samoubojstva,  koja  neki  luđaci  smatraju  junaštvom.  Odatle 
nekažnjeno  robljenje  i  pljačkanje  naših  crkava.  Odatle  tolika  grozna  ubojstva  ljudi  kao  da  se 
radi  o  pilićima.  Odatle  glorificiranje  razvratnosti  u  kinu  i  štampi.  I  tko  se  usudi  usprotiviti 
takvu  duhu  vremena  i  takvu  strašnom  zlu  odlučno  prigovoriti,  bit  će  u  najmanju  ruku  smatran 
čudakom. 

A  pitam  vas,  muževi,  koji  ste  prošli  mnogo  oluja  života,  nije  li  sramota  za  muža,  da  ono  što  je 
crno,  nazove  bijelim,  da  ono  što  je  ružno,  nazove  lijepim,  da  ono  što  je  gorko,  nazove  slatkim, 
da  ono  što  je  zlo,  nazove  dobrim  samo  zato,  što  je  takav  duh  vremena?  Od  svega  ropstva 
najsramotnije  je  i  najpogubnije  ropstvo  uma.  A  mnogi  muževi  danas  ne  vide  svoje  vlastite 
sramote,  kad  klipšu  za  krilaticama  razvratnih  ljudi,  kao  da  im  je  Bog  progovorio  s  nebesa  na 
usta  proroka. 

Nije  li  dobro  prorekao  pustinjak  Anton,  kad  je  rekao  svojim  učenicima:  Doći  će  vrijeme,  kad 
će  ljudi  poludjeti,  i  kad  budu 

(178)  Pravi  muževi  ne  sagiblju  koljena,  pred  lažnim  duhom  vremena!  Govor  preuzv.  g. 
Nadbiskupa  bivšim  ratnicima  u  Peterancu,  u  KL  91  (1940)  557  si. 

(179)  Ef  4,  14. 

vidjeli  jednoga,  koji  nije  lud  kao  što  su  i  oni,  vikat  će  na  njega:  Lud  si!  samo  zato,  što  nije  lud 
kao  što  su  i  oni? 

Ponos,  dakle,  i  čast  muža  zahtijeva,  ne  da  se  ljulja  kao  trska  pred  lažnim  duhom  vremena, 
nego  da  stoji  čvrst  i  odlučan,  da  i  pogine  za  ono,  što  je  upoznao  kao  istinu.  A  istina  je,  da 
pravoga  Boga,  Stvoritelja  svijeta,  i  njegov  divni  zakon  ne  mogu  zamijeniti  nikakve  zemaljske 
veličine  i  lijepe  fraze  brbljavaca.  Sakramenat  ženidbe  i  blagoslov,  koji  on  donosi  sa  sobom,  ne 
može  nadomjestiti  slobodna  ljubav.  Kršćanski  odgoj  u  obitelji  ne  može  nadomjestiti  škola  bez 
Boga.  Načelo  kršćanske  pravde  među  narodima  i  državama  ne  može  zamijeniti  ili  nadoknaditi 
načelo  surove  sile  i  mržnje. 

Sramota  je,  dakle,  za  muža,  da  sagne  koljeno  pred  lažju  vremena,  u  kojemu  živi.  Budite  zato 
pravi  muževi! 

Pravi  muževi  ne  sagiblju  koljena  pred  lažnim  duhom  vremena,  jer  konačna  pobjeda  ipak  ne 
pripada  njemu  nego  Bogu!  Ljudski  sudeći,  nije  onoj  trojici  junačkih  mladića  bilo  spasa,  kad 
su  uskratili  poslušnost  i  nisu  htjeli  pokleknuti  pred  zlatnim,  ali  mrtvim  bogom 
Nabukodonozorovim  pa  su  zato  bili  bačeni  u  ražarenu  peć.  Ali  njihova  vjera  u  živoga  Boga 
bila  je  neslomljiva.  I  on  ih  je  izbavio.  Izbavio  tako,  da  im  ni  vlas  na  glavi  nije  izgorjela  u 
strašnom  ognju,  jer  stoji  pisano  (180):  'Ja  sam  Gospodin  i  nema  drugoga!'  A  jer  je  apsolutni 
Gospodar  svega,  zato  mora  uvijek  biti  pobjednik. 

Zapamtite,  dakle,  dobro!  Kako  god  prošli  ratovi  i  revolucije,  što  ih  proživljavamo,  kako  god 
prošlo  orijaško  rvanje  u  svijetu,  posljednji  pobjednik  bit  će  Gospodin  Bog... 

Ima  li,  dakle,  smisla  oduševljavati  se  za  lažne  ideje  vremena  i  za  njihove  nosioce,  za  te 
mizerne  bogove  iz  zemlje  i  praha,  koji  će  svi  proći  kao  pljeva,  kad  Bog  zavitla  snažnom 
desnicom  svojom.  Stojmo,  dakle,  na  to  nas  upućuje  zdrav  razum!  Stojmo,  dakle,  čvrsto  uz 
onoga,  koji  je  Gospodin  sadašnjosti  kao  i  prošlosti  i  budućnosti,  vjerovali  to  ljudi  ili  ne! 

Pravi  muževi  ne  sagibaju  koljena  pred  lažnim  duhom  vremena,  jer  to  zahtijeva  konačno  i 
prava  ljubav  prema  samomu  sebi  i  domovini. 

Ako  je  Bog,  kao  što  jest,  apsolutni  Gospodar  svega,  može  li  on,  koji  je  vječna  pravda, 
dopustiti,  da  se  trajno  i  nekažnjeno  gazi  njegov  sveti  zakon?  Nije  zato  bez  razloga  zavapio 
prorok  (181): 

(180)  Pon  zak  6,  4. 

(181)  Iz  5,  20. 

'Jao  vama,  koji  zlo  zovete  dobrim,  a  dobro  zlim.  Koji  tminu  zovete  svjetlo,  a  svjetlo  tminom, 
koji  gorko  zovete  slatkim,  a  slatko  gorkim!' 

Kakvu  nadu,  pitamo  vas,  kakvu  nadu  mogu  da  još  imaju  oni,  koji  su  ostavili  izvor  života  — 
Boga,  i  priklonili  se  laži  prolaznoga  vremena,  koje  je  sve  istinske  vrednote  života  zanijekalo? 
Budite  uvjereni,  da  će  svaki,  koji  zanemari  Boga  i  prikloni  se  lažnom  duhu  vremena  i  zlu, 
koje  ono  sije,  prije  ili  kasnije  iskusiti  što  znači  riječ  prorokova  (182):  'Znaj  i  vidi,  kako  je  zlo  i 
kako  je  gorko,  što  si  ostavio  Gospodina  Boga  svoga,  i  što  nema  straha  njegova  u  tebi,  veli 
Gospod  nad  vojskamai' 

Došlo,  dakle,  što  mu  drago  u  ovim  žalosnim  vremenima,  mi  nećemo  nikada  sagnuti  koljena 
pred  zlom,  koje  se  širi,  pred  lažnim  duhom  vremena,  koje  je  protivno  Bogu.  To  traži  od  nas 
muževni  ponos,  to  traži  od  nas  Bog,  to  traži  prava  ljubav  prema  samomu  sebi  i  domovini,  koja 
ne  računa  s  trskama  nego  s  pećinama,  s  muževima,  koji  su  na  mjestu.  Prije  nego  je  vođa 
Izraelaca  Jozua  imao  ući  u  obećanu  zemlju,  da  se  ne  bi  uplašio  na  očigled  pogibelji,  reče  mu 
Gospod:  'Ohrabri  se  i  budi  jak!' 

I  ja  vam  dovikujem  na  domaku  oluje,  koja  prijeti  čitavom  svijetu:  Ohrabrite  se  i  budite  jaki  u 
vjeri,  koju  očevi  vaši  ispovijedaju  već  1.300  godina!  Ostanite  vjerni  Bogu  i  njegovu  zakonu, 
da  uđete  jednom  u  zemlju  živih  i  da  postignete  krunu  vječnoga  života,  koju  je  Bog  obećao 
onima,  koji  budu  vjerni  do  smrti  njemu,  Stvoritelju  i  Gospodaru  svijeta«. 


Iste  godine  u  srpnju  prigodom  euharistijskog  kongresa  u  Čazmi  nadbiskup  je  govorio  o  tome 
kako  je  «polovičnost  u  vjeri  jedna  od  najgorih  zaraza  naših  dana».  I  tom  je  zgodom  htio 
potaknuti  osobito  muževe  na  značajnost  i  muževnostu  ispovijedanju  sv.  vjere  (183). 

On  polazi  od  ukora  proroka  Ilije,  što  gaje  prorok  upravio  Izraelcima  (184):  «Dokle  ćete 
hramati  na  obje  noge?  Ako  je  Gospod  Bog,  idite  za  njim;  ako  je  Bal,  idite  za  njime«,  te  ga 
primjenjuje  na  slušatelje. 

«Ne  bi  li  se  sličan  ukor  mogao  upraviti  i  tolikim  pojedincima  u  našemu  narodu?  Svaki  dan 
primaju  nebrojena  dobročinstva  iz  ruku  Božjih:  toplinu  sunca  i  blagu  kišu,  blagodat  svjetla 

(182)  Jer  2,  19. 

(183)  N.  K.,  Euharistijski  kongres  u  Čazmi,  u  KL  91  (1940)  353  si. 

(184)  1  Kralj  18,21. 

i  svježega  zraka,  plod  mirisnih  vinograda  i  ravnih  poljana,  rod  livada  i  šuma,  dar  mora  i 
rijeka,  blagodati  Kristova  Evanđelja  i  kršćanske  civilizacije.  Svaki  dan  primaju  toliko 


dobročinstva  za  dušu  i  tijelo,  da  ih  samo  jedna  riječ  može  dovoljno  označiti,  riječ  psalmiste, 
koji  govori  (185):  'Uzvišeno  je  do  nebesa  milosrđe  tvoje'. 

Pristojnost  i  pravednost  prema  Bogu  zahtijeva,  da  se  svim  srcem  priklonimo  onome,  od  koga 
nam  je  jedinoga  sve  dobro,  Kristu  Gospodinu,  i  da  njegov  sv.  zakon  vršimo  svim  srcem  i 
svom  dušom.  A  ipak!  Svjedoci  smo,  kako  su  mnogi,  koji  su  po  krsnom  listu  katolici,  spremni 
šurovati  i  s  đavlom,  kad  to  odgovara  njihovim  ličnim  i  vremenitim  računima.  Zapažamo 
svakodnevnu  pojavu  moralnoga  truleža,  koji  se  odlikuje  slabošću  volje  za  sve  ono,  što  je 
priznato  kao  istinito  i  dobro.  Mnogim  katolicima  nedostaje  srčanost  i  volja,  da  ondje  gdje 
valja  reći:  'Da',  kažu:  'Da!';  a  ondje,  gdje  valja  reći:  'Ne',  kažu:  'Ne!'  Kukavice  na  riječi, 
kukavice  na  djelima.  Mnogi  više  nemaju  smjelosti,  da  rade  i,  ako  ustreba,  da  trpe  za  ono,  što 
vide  da  je  pravo. 

Mnogi  se  dive  plodovima  kršćanske  civilizacije  i  rado  bi  dalje  uživali  njezine  blagodati,  ali  se 
u  isto  vrijeme  ne  srame  šurovati  s  razornim  komunizmom,  koji  je  čista  negacija  svega,  što  je 
lijepo  i  dobro  stvorila  kršćanska  civilizacija. 

Mnogi  kod  nas  uviđaju,  što  je  značila  katolička  Crkva  u  hrvatskom  narodnom  životu,  a  nisu 
još  smogli  toliko  odvažnosti,  da  otpuhnu  sekte,  što  su  ih  stvorili  oni,  koji  su  se  nadali  da  će 
pomoću  njih,  ako  ne  baš  istrijebiti,  a  ono  barem  prepoloviti  naš  narod,  kao  što  se  to  htjelo, 
recimo,  pomoću  starokatolicizma. 

Mnogi  žele  bolju  budućnost  svome  narodu  i  znadu  vrijednost  obitelji  za  narodni  život,  ali  se  u 
isto  doba  ne  žacaju,  da  riječju  i  perom  izvrgnu  ili  dopuštaju  izvrgavati  ruglu  obiteljski  život  i 
veličaju  slobodnu  ljubav  i  druge  prljavštine. 

Svi  znadu  i  osjećaju,  da  nisu  manji  zločinci  izvršioci  direktnog  pobačaja  od  onih,  koji  na 
cestama  ubijaju  nevine  ljude.  A  ipak  mnogi  misle,  da  duh  vremena  traži,  da  i  dalje  stanoviti 
ljudi  u  Hrvatskom  Narodu  živu  od  krvarine  pomorene  hrvatske  dječice. 

Svi  znadu,  kolika  zla  uzrokuje  zla  štampa,  a  ipak  mnogi  misle,  da  nisu  odgovorni  pred 
Bogom,  ako  pomažu  štampu,  koja 

(185)  Ps  107,5. 

je  kadra  kaditi  i  Bogu  i  đavlu,  već  prema  tome,  kako  traže  trgovački  interesi. 

Polovičnost  u  vjeri  jedna  je  od  najgorih  zaraza  naših  dana.  Nije,  dakle,  bez  razloga  rekao  onaj 
veliki  umnik  sv.  Augustin:  'Jao  onima,  koji  bi  htjeli,  daje  u  njihovu  srcu  jedan  dio  doznačen 
Bogu,  a  jedan  dio  đavlu.  Jer  Bog  rasrđen  odlazi,  a  đavao  uzima  u  posjed  sve'. 

Zar  ne  priznaje  svatko  već  u  običnom  životu  načelo,  da  jedan  sluga  ne  može  u  isti  mah  služiti 
dva  gospodara?  Ali  kad  se  radi  o  Bogu,  od  koga  je  posve  ovisan  u  svakom  pogledu,  onda 


misli  da  može  u  isto  vrijeme  služiti  i  Bogu  i  onome,  koji  znači  direktni  prezir  Božjega 
veličanstva. 

Jednom  riječju,  mnogi  bi  htjeli,  da  stvore  nešto  slično,  stoje  nekoć  stvarala  mašta  istočnjaka, 
kad  je  pravila  kipove  izmišljenih  bića,  čije  je  tijelo  u  isti  mah  bilo  tijelo  i  lava,  i  zmije,  i  orla,  i 
čovjeka.  Ali  kao  što  narav  ne  poznaje  takvih  nakaza,  nego  poznaje  samo  točno  određena  bića, 
tako  nije  moguće,  da  netko  u  isti  mah  bude  dobar  katolik,  a  u  praksi  svojim  životom  niječe 
istine  kršćanstva«. 


Na  ovu  čvrstoću  značaja  upozorava  Stepinac  i  zagrebačke  katehete,  na  početku  školske 
godine  1943,  u  nagovoru,  koji  počinje  riječima  (186): 

«Rijetko  je  kada  koja  školska  godina  počinjala  u  ovako  teškim  prilikama  kao  ova.  Ali  ove 
teške  prilike  nas  ne  mogu  osloboditi  od  dužnosti,  koje  smo  na  sebe  preuzeli  svetim 
svećeničkim  ređenjem  i  nastupom  katehetske  službe«. 

Taj  govor  završava  riječima: 

«Nastojte  tu  izabranu  mladež  privući  u  bilo  koje  vjersko  društvo,  da  se  onaj  sveti  plamen,  što 
gaje  Krist  donio  na  svijet,  U  njima  rasplamsa,  pa  da  onda  zapale  njime  i  svoju  okolinu,  ostalu 
mladež,  koja  je  mlada,  nemarna  i  neupućena.  Jer,  moglo  bi  doći  vrijeme,  a  možda  čak  i  nije  ni 
daleko,  kad  će  se  od  svih  nas  tražiti  možda  i  krvna  žrtva  za  priznanje  naše  vjere.  Za  taj  slučaj 
valja  biti  spreman.  Jer  tu  se  onda  radi  o  biti  ili  ne  biti,  ne  samo  našega  tijela,  nego  i  naše  duše, 
prema  riječima  Krista  Gospodina:  'Tko  se  posrami  mene  pred  ljudima,  toga  ću  se  i  ja 
posramiti  pred  Ocem  svojim  nebeskim'«. 

(186)  Nagovor  preuzv.  ordinarija  zagrebačkim  katehetama,  prigodom  početka  šk.  godine 
1943,  u  KL  94  (1943)  451  si. 

i)  -  Pitanje  mira  u  svijetu 

Kad  je  ministar  i  književnik  dr.  Mile  Budak  napisao  novelu  pod  naslovom  Buntovna  krv,  u 
kojoj  se  izrugivao  mirotvorstvu  nekih  političkih  skupina  i  onima  koji  su  Hrvate  podrugljivo 
nazivali  mekušnim  tamburašima  htio  odgovoriti  da  Hrvati  znadu  i  ubojitim  oružjem  rukovati, 
nadbiskup  se  smatrao  obvezanim,  da  u  to  pitanje  baci  svjetlo  sv.  vjere.  U  propovijedi, 
održanoj  21.  lipnja  1942,  rekao  je  slijedeće  (187): 

«Nije  tomu  dugo,  što  mi  je  upala  u  oči  jedna  bilješka  u  novinama  pod  naslovom  Buntovna 
krv.  Pročitao  sam  i  začudio  se  nad  riječima:  'Mirotvorstvo  treba  uništiti  i  poći  novim  putem  od 
prošlosti!'  Članak  završava  riječima:  'Mi  jesmo  i  ostajemo  porod  vuka  i  arslana!' 


Vjerujem  prije  svega,  da  dotični  pisci  nisu  puno  mislili,  što  pišu.  Ako  su  htjeli  naglasiti,  da 
smo  dužni  svoju  domovinu  braniti  od  nepravednog  napadaja,  pa  i  krvlju  braniti,  može  se 
razumjeti,  jer  je  ljubav  prema  domovini  zapovijed  Božja.  Ali  ako  se  tu  misli,  da  svaki  može 
raditi  što  gaje  volja,  i  da  nema  nikakvih  granica,  što  se  smije,  a  što  se  ne  smije  nasuprot  svoga 
bližnjega,  onda  je  to  jedna  teška  zabluda,  koja  ne  može  uroditi  ničim  dobrim. 

Nasuprot  riječima:  'Mirotvorstvo  treba  uništiti',  postavio  je  Isus  Krist  načelo  (188):  'Blago 
mirotvorcima,  jer  će  se  sinovi  Božji  nazivati!' 

A  nasuprot  riječima:  'Mi  smo  porod  vuka  i  arslana',  stoji  objavljena  istina  Božja,  koju  je  tako 
duboko  naglasio  sv.  Ivan  Apostol  (189):  'Gledajte,  koliku  nam  je  ljubav  Otac  iskazao,  da  se 
zovemo  djeca  Božja.  A  to  i  jesmo!' 

Pa  ako  sad  pitam,  tko  ima  pravo,  Isus  Krist,  vječna  i  neprevarljiva  Istina,  ili  bijedni  čovjek, 
koji  nije  u  stanju  da  istraži  narav  jedne  muhe,  onda  mislim,  da  se  mora  dati  prednost  Kristu». 

(187)  Propovijed  prigodom  5-godišnjice  župe  sv.  Josipa.  Nije  bila  objelodanjena.  -  Budaka 
ipak  treba  shvatiti  i  ispričati,  ukoliko  je  on  ovom  novelom  odgovorio  na  krilaticu,  koju  su  Srbi 
rado  ponavljali,  da  Hrvati  nisu  nikakvi  vojnici  ni  ratnici,  nego  da  su  mekušci  koji  znadu  samo 
pjevuckati  uz  tamburicu. 

(188)  Mt  5,  9. 

(189)  1  Iv  3,  1. 

Tako  je  nadbiskup  neprestano  i  sustavno  nastojao  oko  suzbijanja  nacionalsocijalističkih  ideja, 
a  brižno  je  u  srce  našega  naroda  nastojao  duboko  zasaditi  kršćanska  načela. 

Prije  negoli  je  Stepinac,  godine  1945  u  korizmi,  imao  govoriti  akademičarima  na  svršetku 
duhovnih  predavanja,  došao  je  k  njemu  neki  viši  partizanski  izaslanik  i  upozorio  ga,  neka 
uzme  u  obzir  okolnost,  da  rat  ide  kraju  i  da  je  Njemačka  sigurno  izgubila,  te  neka  pazi,  što  će 
sveučilištarcima  govoriti.  Nadbiskup  mu  odgovori  (190): 

«Zagrebački  nadbiskup  će  govoriti  ono,  što  mora  govoriti,  a  za  to  neće  ni  od  koga  moliti 
dozvolu,  kao  što  je  nije  molio  ni  od  hrvatskih  vlasti». 

Predavanja  je  držao  isusovac  o.  Ivan  Kozelj.  Predmeti  njegovih  predavanja  bili  su: 
Najsudbonosnija  borba,  Najdivnija  pobjeda,  Vizija  mira.  Prisustvovalo  im  je  prosječno  250- 
300  sveučilištaraca  i  sveučilištarki,  koji  su  dupkom  napunili  kapelicu  i  s  velikim  zanimanjem 
pratili  govomikova  razlaganja. 

U  nedjelju,  18.  ožujka,  odslužio  im  je  nadbiskup  u  crkvi  presv.  Srca  Isusova  sv.  misu  i  održao 
značajan  govor  o  uvjetima  pravoga  mira.  Taj  svoj  govor  počinje  pričom,  kako  je  u  staroj 
Etiopiji  vladao  običaj,  prema  kojemu  bi  svi  stanovnici  jednom  na  godinu  u  određeni  dan 


morali  ugasiti  vatru  u  svojim  domovima,  daje  zapale  na  novoj  vatri  iskresanoj  nikom  svoga 
vladara  (191). 


«Koje  sreće  —  nastavlja  nadbiskup  —  kad  bi  svi  ljudi  širom  zemaljske  kugle  ugasili  već 
jednom  vatru  mržnje,  što  bukti  u  njihovim  grudima,  i  zapalili  opet  u  svojim  srcima  svetu  vatru 
ljubavi,  koja  izbija  iz  Božjeg  bića,  a  koju  je  Spasitelj  Isus  Krist  donio  na  svijet  govoreći  (192): 
'Dođoh,  da  oganj  bacim  na  zemlju,  pa  što  hoću,  nego  da  se  zapali'. 

Kamo  sreće,  kad  bi  taj  sveti  oganj  spalio  već  jednom  trnje  i  korov  mržnje  među  ljudima,  koji 
onemogućuju  dostojan  ljudski  život  na  zemlji,  i  kad  bi  već  jednom  sveti  mir  Božji  zavladao  u 
nesretnom  čovječanstvu. 

I  samo  je  po  sebi  razumljivo,  da  se  i  u  vašim  dušama  postavlja  pitanje,  koji  su  izgledi  za  mir  u 
čovječanstvu  nakon  rušenja  i  ubijanja,  koje  već  traje  punih  pet  godina  i  pol.  Ta  mir 

(190)  V.  CECELJA  24. 

(191)  Uzkrsne  konferencije  hrvatskih  sveučilištaraca,  u  KL  96  (1945)  95  si. 

(192)  Lk  12,43. 

je  tako  veliko  dobro  čovječanstva,  da  ga  Stvoritelj  svijeta  obećaj e  kao  poseban  dar  izabranom 
narodu,  ako  bude  vršio  svoju  dužnost  prema  Bogu,  govoreći  (193):  'Ako  budete  živjeli  po 
mojim  uredbama  i  držali  savjesno  moje  zapovijedi,...  učinit  ću,  da  vlada  mir  u  zemlji,  tako  da 
mognete  leći,  a  da  vas  nitko  ne  plaši'.  On  je  tako  veliko  dobro  čovječanstva,  da  knjiga 
Otkrivenja  nestanak  mira  sa  zemlje  označuje  kao  jednu  od  najstrašnijih  kazna  čovječanstva 
(194).  I  iziđe  —  piše  sv.  Ivan  —  drugi  konj,  riđan.  I  onome,  koji  je  jahao  na  njemu,  bi 
dopušteno,  da  uzme  mir  sa  zemlje,  i  da  ubija  jedan  drugoga,  i  dade  mu  se  mač  veliki'. 

Ako  je,  dakle,  mir  tako  veliko  dobro,  a  da  jest,  to  znadu  najbolje  oni,  koji  su  ostali  bez  krova, 
kruha  i  ruha,  koga  onda  ne  bi  zanimalo  pitanje,  koji  su  izgledi  za  mir? 

Da  uzmognemo  odgovoriti  na  to  pitanje,  moramo  najprije  znati,  što  je  mir? 

Znači  li  mir  to,  da  veliki  narodi  i  države  snagom  svoga  oružja  narinu  svoju  volju  malima  i 
slabima,  i  onda  objave  svemu  svijetu:  'Sporazumjeli  smo  se'? 

Znači  li  mir  možda  to,  da  jedan  društveni  sloj  ognjem  i  mačem  prigrabi  vlast  u  ruke,  a  drugim 
staležima  ostaje  jedino  pravo  polagano  umirati,  makar  su  u  velikoj  većini? 

Znači  li  možda  mir  to,  da  se  mogu  nesmetano  ubijati  intelektualci  i  svećenici,  građani,  ljudi 
protivnoga  političkog  naziranja,  i  da  se  za  ta  umorstva  nikada  i  nikome  ne  polaže  račun? 


Znači  li  mir  to,  da  se  može  nesmetano  onemogućiti  djelovanje  Crkve  i  te  mjere  opravdati 
jednostavnim  izgovorom,  da  Crkva  nema  prava  pačati  se  u  političke  stvari? 

To  bi,  dakako,  bio  mir  svoje  vrste,  za  koji  je  rekao  poganin  (195):  Pax  paratur  bello  —  Mir  se 
sprema  ratom'.  Taj  bi  mir  vrijedio  toliko,  koliko  i  latentni  rat,  koji  se  nastavlja  u  ljudskim 
dušama  i  srcima,  dok  jednoga  dana  opet  ne  zadobije  i  svoje  izvanjsko  obilježje  u  ubijanju  i 
razaranju,  kakvu  smo  danas  svjedoci,  ako  ne  i  u  nečem  goremu. 

Jedinu  ispravnu  definiciju  mira  dao  je  sv.  Augustin,  kad  je  rekao  (196):  Pax  omnium  rerum 
tranquillitas  ordinis  —  Mir  sviju  stvari  znači  stalnost  poretka'. 

(193)  Lev  25,  3-6. 

(194)  Otkr  6,  4. 

(195)  Cor.  Nep.  Eman. 

(196)  Sv.  Augustin,  De  civitate  Dei  19,  13  (ML  41,  637). 

Prema  tome,  ako  želimo  imati  trajan  mir,  onda  mora  vladati  trostruki  red,  ponajprije  red  u 
odnosu  prema  Bogu,  red  nadalje  u  odnosu  prema  samome  sebi,  red  konačno  u  odnosu  prema 
bližnjemu,  bilo  kao  pojedincu,  bilo  kao  organiziranoj  skupini,  kakve  se  očituju  u  narodima  i 
državama,  koje  nisu  drugo,  nego  organizirani  skup  mnogih  pojedinaca. 

Taj  nam  trostruki  red  označuje  apostol  Pavao  (197),  kad  govori,  da  se  pokazala  milost  Božja, 
odgajajući  nas,  'da  odrekavši  se  bezbožnosti  i  svjetovnih  želja,  trijezno  i  pravedno  i  pobožno 
živimo  na  ovome  svijetu'.  Pobožno  u  odnosu  prema  Bogu,  trijezno  u  odnosu  prema  samome 
sebi,  pravedno  u  odnosu  prema  bližnjemu. 

Apsurdno  je,  dakle,  govoriti  o  nekome  miru  u  svijetu,  dok  se  bude  Bogu  uskraćivala  dužna 
čast  i,  štoviše,  po  organiziranom  bezboštvu,  uz  pomoć  državne  vlasti,  sistematski,  makar  i 
uvijeno,  rušila  svaka  vjera  u  Boga,  u  ljudskim  dušama,  ili  dok  se  bude  'provizorno'  dopuštalo 
kršćanima  katolicima  kao  neka  posebna  milost  ono,  što  je  najstroža  dužnost  svakog 
pojedinoga  čovjeka,  pa  i  svake  državne  vlasti,  jer  su  svi  samo  tvorevina  Božja. 

Može  se,  dakle,  sto  puta  vikati  i  govoriti  s  onim  Jeremijinim  suvremenicima  (198):  'Mir,  mir!' 
Refrain  će  biti  uvijek  isti:  'A  mira  nema!'  Nema  ga  i  ne  može  ga  biti  zato,  jer  je  riječ  Božja 
neopoziva  (199):  'Nema  mira  bezbožnicima,  govori  Gospod!' 

To  je  razumljivo.  Jer,  ako  zemaljski  vladari  i  državnici  ne  dopuštaju,  da  se  njihovi  podanici  na 
njih  nabacuju  blatom,  nego  ih  najstrože  kažnjavaju,  tražeći  poštivanje  auktoriteta,  bez  kojega 
se  raspada  svako  društvo,  samo  nerazuman  čovjek  može  vjerovati,  da  će  svemogući  Bog 
zemaljskog  crva,  čovjeka,  pustiti,  da  nesmetano  gazi  njegove  odredbe,  koje  mu  je  dao,  kad  ga 
je  stvorio. 


Već  iz  ovoga  možete  vidjeti,  kako  su  smiješni  oni,  koji  nam  poručuju,  da  nisu  protiv  vjere,  a 
istodobno  onemogućuju  vjeronaučnu  obuku  u  školama,  uvode  brak  koji  zovu  građanskim,  a  o 
kojem  naš  narod  neće  ni  čuti,  oduzimaju  crkvene  naučne  zavode,  skidaju  svećenicima  glave. 
Kažu  doduše,  da  to  čine  na  temelju  presude. 

Ako  smo  mi  na  sve  to  do  sada  šutjeli  —  a  imali  smo  zato  razloga  —  neka  znadu  i  oni 
anonimni  pisci  katolici,  koji  nas 

(197)  Tit  2,  12. 

(198)  Jer  6,  14. 

(199)  Iz  48,  22. 

napadaju  zbog  šutnje  i  koji  misle,  da  su  zvani  davati  lekcije  crkvenim  poglavarima:  šutjeli 
smo  do  sada  iz  opravdanih  razloga,  ali  nismo  zaboravili.  Već  sada,  međutim,  možemo  reći,  da 
mi  u  pravednost  presude  ne  vjerujemo,  i  da  će  doći  dan,  kad  će  pravedni  sudac,  Bog,  ispuniti 
svoje  obećanje  (200):  'Ego  iustitias  iudicabo  —  Ja  ću  suditi  presude* 1. 

Doći  će  vrijeme,  kad  će  sve  izići  na  vidjelo,  i  kad  će  se  sve  klevete  i  laži  raskrinkati,  i  kad  će  i 
objektivna  povijest  pokazati,  da  predstavnici  katoličke  Crkve  u  Hrvatskoj  nisu  ni  za  čas  izdali 
svoga  zvanja,  a  da  su  eventualne  pogrješke  kojega  svećenika  sitnice  prema  onome,  što  se 
zbilo  na  drugoj  strani,  kojoj  možda  neupućena  svjetska  javnost  plješće. 

I  zato  nas  malo  dira  grožnja,  kojom  se  i  zagrebački  nadbiskup  uvrštava  među  'ratne  zločince1. 

I  ako  si  možda  dotični  utvaraju,  da  strahujemo  pred  njima,  neka  znadu,  da  vedra  čela  i  mirne 
savjesti  stojimo  na  svome  mjestu,  pa  došlo  što  mu  drago. 

To  poručujemo  onima,  koji  misle  da  predstavnici  katoličke  Crkve  imadu  samo  dužnosti,  a 
jedino  pravo  im  je  to,  da  na  svaki  čin  s  druge  strane  samo  kažu:  'Amen!',  bio  taj  čin  u  skladu 
sa  zdravim  razumom  ili  ne. 

Prvi  je,  dakle,  uvjet  mira:  dati  Bogu,  što  je  Božje;  a  onda  slijedi  drugi:  dati  i  samome  sebi,  što 
te  ide!  A  sebi,  sveučilištarci  i  sveučilištarke,  dugujete  ljudsko  dostojanstvo. 

Nego  valjda  nitko  neće  reći,  daje  u  skladu  s  ljudskim  dostojanstvom,  da  se  čovjek,  obdaren 
razumom  i  slobodnom  voljom,  valja  u  blatu  svoje  strasti  poput  nerazumne  životinje,  umjesto 
da  ima  pred  očima  ono,  što  je  Stvoritelj  svijeta  rekao  prvome  bratoubojici  na  zemlji  (201): 
'Nije  li  ovako:  Ako  pravo  radiš,  smiješ  slobodno  dignuti  pogled?  Ako  li  krivo  radiš,  ne  vreba 
li  tad  pred  vratima  grijeh,  kojega  je  poželjenje  upravljeno  k  tebi,  ali  ti  mu  moraš  biti 
gospodar'. 

I  zato  je  jasno,  da  ne  može  biti  posrednik  mira  kod  drugih  onaj,  koji  nema  mira  u  vlastitoj 
duši.  I  potvrđuje  nam  tu  istinu  prorok  govoreći  (202):  'A  bezbožnici  su  kao  uzburkano  more, 


koje  se  ne  može  umiriti,  iz  kojega  voda  izmeće  mulj  i  blato'.  Razvratnici  mogu  rušiti,  kao  što 
je  sve  porušeno  u  njihovim  dušama,  ali  ne  mogu  sazdati  mira. 

Ali  ostaje  i  treće  kao  preduvjet  mira,  to  jest:  dati  i  drugi- 

(200)  Ps  74,  3. 

(201)  Post  4,  7. 


(202)  Iz  57,  20. 

ma,  što  im  dugujemo,  bilo  kao  pojedincima,  bilo  kao  organiziranim  skupinama. 

Znam,  da  u  vašim  dušama  klije  pitanje:  Što  misli  Crkva  o  toj  stvari,  kad  se  radi  o  pojedinim 
narodima  i  državama?  Zapravo  ne  biste  to  ni  trebali  pitati.  Jer  ste  još  kao  djeca  učili  u  školi, 
da  smo  svoju  domovinu  i  svoj  narod  dužni  ljubiti  i  za  njih  se  žrtvovati,  ako  ustreba,  premda  ne 
smijemo  prezirati  ni  mrziti  druge  narode,  niti  im  željeti  zlo. 

Čudimo  se  stoga,  odakle  sada  dolaze  neki  borci  za  'slobodu'  i  valjaju  drvlje  i  kamenje  na 
katoličku  Crkvu  u  Hrvatskoj,  jer  ljubi  svoj  narod,  u  kojemu  djeluje  i  želi  mu  svako  dobro, 
naprosto  zato,  jer  je  to  Božja  zapovijed,  kao  što  je  ista  Crkva  po  svojim  predstavnicima 
učinila  sve,  što  je  u  njezinoj  moći,  da  se  nikome,  bio  on  koje  mu  drago  vjere,  rase,  naroda,  ili 
staleža  u  Hrvatskoj  državi  ne  učini  ništa  krivo,  ma  koliko  se  drsko  i  uporno  tvrdilo  protivno. 

Ah  danas,  kad  se  toliko  govori  o  slobodi  pojedinih  naroda  na  raznim  konferencijama,  neka 
znadu,  što  baš  u  ovim  vremenima  posebno  misli  o  tome  vrhovni  moralni  auktoritet  na  zemlji 
Sv.  Otac,  koji  je  uoči  groznoga  svjetskog  pokolja  godine  1939  postavio  ovo  načelo  (203): 

'Temeljni  zahtjev  pravednog  i  časnoga  mira  jest  osiguranje  prava  na  život  i  nezavisnost  svih 
naroda,  velikih  i  malih,  jakih  i  slabih.  Volja  za  životom  jednoga  ne  smije  biti  smrtna  osuda 
drugoga  naroda.  I  kad  se  ova  jednakost  prava  razara,  vrijeđa  i  ugrožava,  pravi  poredak 
zahtijeva,  da  se  opet  uspostavi,  a  mjeru  joj  i  opseg  nema  određivati  mač  ili  samovolja,  nego 
norme  prava  i  uzajamne  jednakosti'. 

Mi  se,  dakle,  ne  bojimo  reći,  pa  i  uz  pogibao,  da  budemo  po  drugi  put  proglašeni  'ratnim 
zločincem',  ovo:  Ako  svi  narodi  im  adu  pravo  na  osiguranje  života  i  nezavisnosti,  onda  se  ne 
može  narivavati  rješenje,  koje  on  svojom  slobodnom  voljom  neće,  ni  Hrvatskom  Narodu,  koji 
ipak  sam  najbolje  znade,  što  mu  je  na  propast,  a  što  mu  je  korist.  Jer,  'malo  i  veliko  stvorio  je 
Gospod'  (204). 

Isto  tako  ne  bojimo  se  reći,  da  će  Hrvatski  Narod  a  limine  odbiti  svaki  režim,  bio  on  na 
krajnjoj  ljevici  ili  na  krajnjoj  desnici,  koji  ne  bi  računao  i  do  krajnosti  poštivao  njegovu  više 


(203)  I  putiti  fondamentali  per  la  pacifica  convivenza  dei  popoli,  govor  Pija  XII,  24.  prosinca 
1939,  u  Discorsi  e  rcidiomessaggi  di  Sua  Santitd  Pio  XII,  I  (Vaticano  1955)  441. 

(204)  Mudr  6,  8. 

nego  tisućgodišnju  katoličku  tradiciju.  Takav,  naime,  režim  ne  bi  predstavljao  u  Hrvatskom 
Narodu  nikoga,  ili  neznatnu  manjinu,  koja  bi  mu  se  silom  narinula.  A  sila  ne  može  biti 
podlogom  mira.  U  zdravom  poretku  pravo  ide  pred  silom,  a  ne  sila  pred  pravom». 


Tu  značajnu  propovijed  završava  Stepinac  natpisom  na  brončanom  spomeniku  Krista  Kralja, 
podignutu  na  granici  između  Čile-a  i  Argentine: 

«'On  je  naš  mir,  koji  je  od  nas  učinio  jedno'.  Kad  budu  takvi  kipovi  postavljeni  između  sviju 
naroda  i  država,  onda  će  zavladati  trajan  mir  na  svijetu.  Ne  mislim  brončane  kipove.  Mislim 
živoga  Krista  u  ljudskim  dušama  i  srcima,  koji  je  jedini  gospodar  mira.  A  onima,  koji  s 
prezirom  prelaze  preko  Kristova  imena,  dovikujemo,  da  Krist  nije  samo  naš  mir,  nego  je  on  i 
ugaoni  kamen  svijeta.  A  pisano  je  (205):  'Tko  padne  na  ovaj  kamen,  razbit  će  se;  a  na  koga  on 
padne,  smrvit  će  ga'.  Sasvim  je  sporedno,  da  li  danas  ili  sutra,  ali  jednom  sigurno!  I  zato  je 
bolje  za  sve  nas,  da  on  bude  naš  mir!» 

j)  -  Ljubav  -  načelo  djelovanja 

Na  blagdan  Krista  Kralja,  26.  listopada  1941,  nadbiskup  je  u  katedrali  podigao  glas  protiv 
duha  mržnje  i  osvete,  koji  se  raspalio  u  ratnom  metežu.  Nakon  kratkog  uvoda  prelazi  na 
predmet  (206):  «Mi  smo  se  danas  sabrali  u  ovom  hramu  Božjem,  da  odamo  počast  onome, 
koji  je  doduše  ponizan  hodao  zemljom,  ali  koji  ima  na  haljini  i  na  bedru  svome  napisano  ime 
(207):  'Kralj  kraljeva  i  Gospodar  gospodara'.  Želio  bih,  da  toga  kralja  naših  duša,  Krista 
Spasitelja,  ne  samo  u  teoriji  pravo  prosuđujete,  nego  u  ova  žalosna  vremena  i  u  praksi 
provodite  u  život  ono,  što  je  on  riječju  učio,  a  primjerom  pokazao. 

Isus  Krist  odviše  je  jaka  ličnost  u  povijesti  svijeta,  a  da  ne  bi  na  se  privukao  pažnju 
čovječanstva.  Nauk  njegov  odviše  odskače  nad  sve  nauke,  što  ih  je  svijet  čuo  i  vidio  do  sada, 
a  da  se  ne  bi  ljudi  interesirali  za  nj.  Ali  nažalost  mnogi  zataje,  kad 

(205)  Mt  21,  44. 

(206)  Isuse,  kralju  srdaca,  smiluj  nam  se!  Propovijed  preuzv.  g.  nadbiskupa  dra  A.  Stepinca,  u 
stolnoj  crkvi,  26.  X.  1941,  na  blagdan  Krista  Kralja,  u  KL  92  (1941)  501  si. 


(207)  Otkr  19,  16. 

valja  priznati  čitavoga  Krista  sa  svim  konsekvencijama,  koje  izviru  iz  njegove  nauke. 

Mnogi  bi  htjeli  biti  članovi  Kristove  Crkve,  ali  neće  nerazrješivost  braka.  Mnogi  bi  htjeli 
miran  život  na  zemlji,  ali  neće  zakona  opraštanja.  Mnogi  bi  htjeli  uživati  radosti  čiste  savjesti, 
ali  neće  mrtvenja  strasti.  Mnogi  bi  htjeli  uskrsnuće,  ali  neće  križnoga  puta. 

A  ipak  se  Krist  ne  da  dijeliti,  već  otvoreno  naglasuje  (208):  'Tko  nije  sa  mnom,  taj  je  protiv 
mene,  i  tko  sa  mnom  ne  sabire,  prosipa'. 

Ako  ga,  dakle,  priznajemo  svojim  kraljem  i  svojim  gospodarom,  onda  neka  se  to  prije  svega  i 
nada  sve  odrazi  u  praktičnom  životu.  Priznajmo  ga  ne  samo  onda,  kada  to  koristi  našim 
zemaljskim  interesima,  nego  i  onda,  kad  nas  to  stoji  žrtava.  Priznajmo  ga  ne  samo  onda,  kada 
to  koristi  veličini  naroda  i  domovine,  nego  i  onda,  kada  se  svijamo  u  tugama  i  bolima. 
Priznajmo  ga  ne  samo  onda,  kad  nas  drugi  ljube,  nego  i  onda,  kad  nas  drugi  mrze.  Priznajmo 
ga  ne  samo  onda,  kad  nas  uči  ljubiti  roditelje,  nego  i  onda,  kad  nas  uči  ljubiti  neprijatelje.  Jer 
Krist  se  ne  da  dijeliti,  nego  hoće,  da  ga  se  ili  prizna  čitavoga  ili  da  ga  se  uopće  ne  prizna.  'Tko 
nije  sa  mnom,  protiv  mene  je,  i  tko  sa  mnom  ne  sabire,  prosipa'.  To  je  tako  jasno  rečeno,  da  su 
uzalud  svi  pokušaji  onih,  koji  bi  htjeli  lažne  ideje  svijeta  pomiriti  s  naukom  Božjom. 

Na  jednu  bih  vas  stvar  želio  danas  upozoriti,  ako  želite  biti  pravi  podanici  Krista  Kralja,  a  to 
je  ljubav  prema  bližnjemu,  ljubav  prema  čovjeku  bez  razlike  kako  se  zvao.  U  ovo  zadnjih 
nekoliko  decenija  uspjele  su  razne  bezbožne  teorije  i  ideologije  tako  zatrovati  svijet,  daje 
mržnja  postala  —  rekao  bih  —  glavnim  pokretalom  sviju  ljudskih  čina.  Pogibao  je,  da  i  oni 
koji  se  diče  katoličkim  imenom,  da  ne  rečem  čak  i  duhovnim  pozivom,  postanu  žrtvom  strasti 
mržnje  i  zaborave  na  zakon,  koji  je  najljepša  karakteristika  kršćanstva,  zakon  ljubavi. 

Ono  čime  je  Isus  Krist  tako  privukao  ljudska  srca  i  dignuo  paloga  čovjeka,  ono  čime  je 
bezbrojne  hiljade  oduševio,  da  budu  spremni  i  na  najteže  žrtve,  jest  njegova  beskrajna  ljubav 
prema  čovjeku.  Pokazao  ju  je  najprije  djelima,  kad  je  zemljom  'prošao  čineći  dobro  i  liječeći 
sve'  (209),  pokazao  je  to  i  riječima,  kad  nas 

(208)  Lk  11,23. 

(209)  Dj  10,38. 

je  učio  (210):  'Od  ove  ljubavi  nitko  veće  nema,  nego  ako  tko  položi  život  svoj  za  svoje 
prijatelje'. 

Pa  ako  i  ne  traži  od  nas  da  dademo  život  za  bližnjega  onako,  kao  što  gaje  dao  on,  Sin  Božji  i 
kralj  naših  duša,  ipak  nikoga  ne  izuzimlje  od  temeljnog  zakona  ljubavi  prema  drugome 


čovjeku.  Što  više,  ne  može  se  spojiti  ljubav  prema  Bogu  s  mržnjom  prema  čovjeku.  Ljubimac 
Kristov  sv.  Ivan  apostol  ne  ustručava  se  ni  za  čas  ustvrditi  (211):  'Ako  tko  reče:  ljubim  Boga, 
a  mrzi  na  bližnjega  svoga,  lažac  je,  jer  tko  ne  ljubi  brata  svoga,  koga  vidi,  kako  može  ljubiti 
Boga,  koga  ne  vidi?' 

Kad,  dakle,  slavimo  danas  Krista,  Kralja  naših  duša,  nastojmo  nasljedovati  njegovu  najljepšu 
krepost,  upravo  u  ovim  vremenima,  krepost  velikodušnosti  i  ljubavi  prema  bližnjemu  —  a  to 
je  svaki  čovjek  —  da  ne  potonemo  svi  skupa  u  pravom  potopu  mržnje,  koja  je  zahvatila  svijet. 

Nastojte  baš  vi,  članovi  katoličke  akcije,  kao  suradnici  Crkve,  da  učinite  sve,  što  je  u  vašoj 
moći,  da  Isus  Krist  postane  doista  opet  kraljem  srdaca  naših,  kako  ga  Pijo  XI  naziva  u 
enciklici  za  blagdan  svetkovine  K l  ista  Kralja;  da  načelo  ljudskog  djelovanja  ne  bude  mržnja, 
nego  širokogrudna  ljubav  prema  čovjeku,  bližnjemu  našem,  jer  se  bez  nje  ljudsko  društvo 
pretvara  u  čopor  divljih  zvijeri,  upravo  onako  kao  što  ga  ljubav  pretvara  u  raj. 

O,  koliko  bi  se  ledenih  srdaca  otopilo,  koliko  zločina  spriječilo,  koliko  suza  pokajnica 
izvabilo  na  oči,  koliko  sreće  na  zemlju  pojavilo,  kad  bi  Isus  Krist  postao  ustinu  kraljem  srdaca 
naših,  kad  bi  njegov  zakon  postao  pravilo  ljudskog  života,  kad  bi  njegova  ljubav  postala 
načelo  ljudskog  djelovanja!  Dok  ne  ograne  žarko  sunce  na  nebu  i  ne  dune  topli  blagi  vjetar, 
uzalud  ćemo  čekati,  da  se  umekša  tvrda  ledena  kora  i  nikne  šareno  cvijeće.  I  dokle  god  opet 
Kristova  ljubav  ne  obasja  srca  naša,  ludost  je  i  pomisliti  na  bolje  dane  čovječanstva,  ludost  je 
vjerovati  u  boljega  čovjeka... 

Draga  katolička  omladino,  katoličke  žene  i  muževi!  Više  nego  ikada  potrebni  su  danas 
čovječanstvu  heroji  Kristove  ljubavi,  da  sagrade  što  je  porušeno  u  ljudskim  dušama;  da 
izliječe,  što  je  bolesno;  da  zaviju,  što  je  ranjeno;  da  svežu,  što  je  slomljeno;  da  utješe  što  je 
žalosno;  da  obrišu  suze  onima,  što  plaču.  A  tih  je  mnogo,  neizmjerno  mnogo  danas  po 
čitavom  svijetu.  Budite 

(210)  Iv  15,  13. 

(211)  1  Iv  4,  20. 

vi  glasnici  te  divne  kršćanske  ljubavi.  Ona  će  vam  biti  najbolje  svjedočanstvo  pred  Bogom, 
najbolja  legitimacija  pred  svakim  pravim  čovjekom,  najbolji  radni  program  ne  samo  za  ovu 
godinu,  nego  i  za  čitav  život». 

k)  -  Protiv  progona  hrvatskih  pravoslavaca 

Kako  jedan  od  prosvjeda  protiv  progona  hrvatskog  pravoslavnog  žiteljstva  nije  imao  učinka, 
koji  je  bio  poželjan,  Stepinac  se,  na  Petrovo  1942,  u  svojoj  propovijedi  osvrnuo  na  taj  progon, 
tumačeći  božansku  ustanovu  papinstva  i  opseg  papine  vlasti  u  Crkvi  (212). 


«Na  mjestu  je  —  veli  on  —  da  se  ovom  prilikom  sjetimo  one  naše  braće,  koja  su  stoljećima 
bila  rastavljena  od  Petra,  vidljive  glave  Crkve  Kristove,  koja  je  samo  jedna,  koja  ima  samo 
jednu  glavu,  Petra  i  njegove  nasljednike,  pape,  a  koja  su  se  braća  vratila  u  svoju  djedovsku 
vjeru. 

Bog  nam  je  svjedok,  da  smo  bili  protivni  svakom  prisilnom  stupanju  u  katoličku  Crkvu.  Ako 
su  iskreno  prešli,  nijesu  ništa  izgubili,  nego  su  se  vratili  vjeri  svojih  djedova  i  danas  su 
potpuno  ravnopravni  članovi  katoličke  Crkve,  koja  ih  sve  bez  razlike  ljubi. 

Neka  bude  ovdje  javno  rečeno,  da  je  Crkva  učinila  sve,  što  je  u  njezinoj  moći,  da  tu  svoju 
djecu  zaštiti,  jer  je  ne  vode  nikakvi  politički  motivi,  nego  briga  za  spasenje  duša. 

Ako  ih  na  žalost  nijesmo  uspjeli  zaštiti,  nije  krivnja  na  Crkvi,  nego  na  neodgovornim 
elementima,  koji  su  se  za  počinjena  zla  protiv  svih  zakona  i  Božjih  i  ljudskih  osvećivali  i  na 
nevinim  ljudima.  Krivnja  je  na  pojedincima,  koje  nije  vodio  razbor,  nego  luda  strast  i 
nepromišljenost. 

Crkva  će  i  u  buduće  činiti  sve  što  može  za  svu  svoju  djecu  bez  ikakve  razlike,  a  i  bez  straha 
bilo  s  lijeva  bilo  s  desna,  jer  zna  da  čini  ono,  što  Bog  i  zakon  njegov  traži  i  nalaže». 

1)  -  Papin  moralni  i  duhovni  auktoritet 

Istom  je  zgodom  (215)  Stepinac  ustao  odvažno  na  obranu  papina  auktoriteta  i  na  obranu  pape 
protiv  glasina  da  bi  on 

(212)  Predstavka  nadb.  Stepinca  uručena  Anti  Paveliću,  od  20  studenog  1941 .  -  Nadbiskupova 
propovijed  na  blagdan  sv.  Petra  i  Pavla  u  katedrali  g.  1942.  Radi  prilika  nije  bila 
objelodanjena.  NAZ,  bez  broja. 

(213)  N.  mj. 

bio  protivan  Hrvatskom  Narodu,  protestirajući  protiv  vladine  zabrane,  da  se  objelodanjuju 
papini  govori  u  štampi. 

«Ako  je,  dakle,  papinstvo  —  veli  on  u  toj  propovijedi  —  kao  što  jest,  Božja,  a  ne  ljudska 
institucija,  zar  nije  najveći  luda  onaj,  koji  bi  o  tu  od  Krista  postavljenu  pećinu  udarao  glavom 
u  nadi,  da  će  srušiti  pećinu?  A  ipak  se  slični  pokušaji  opet  i  opet  obnavljaju  u  povijesti 
čovječanstva,  pa  i  u  naše  doba. 

Na  sve  te  lude  pokušaje  mogli  bismo  reći  nešto  slično,  što  je  Montalembert  rekao  na  sjednici 
francuske  komore,  godine  1849,  zastupnicima:  'Mislite  na  to,  da  između  Sv.  stolice  i  vas,  a  i 
svakog  drugoga,  koji  bije  htio  srušiti,  postoji  temeljita  nejednakost  snaga.  A  ta  nejednakost 
nije  u  prilog  vama,  nego  protiv  vas.  Vi  imate  petstotina  tisuća  ljudi  u  vojsci.  Imate  bojne 
brodove,  imate  topove,  imate  sva  pomoćna  sredstva,  koja  mogu  pribaviti  materijalnu 


prednost.  Papa  nema  ništa  od  toga.  Ali  ne  zaboravite,  da  on  imade  nešto  čega  vi  nemate. 

Imade  moralnu  snagu,  imade  vlast  nad  savjestima,  nad  dušama,  čega  vi  nemate.  I  ta  vlast  je 
neumrla'. 

Na  to  neka  misle  svi  oni,  koji  se  bez  mnogo  razmišljanja  igraju  s  Božjim  auktoritetom.  Mogu 
imati  sve  vojske  svijeta  nn  raspolaganje,  mogu  imati  sva  materijalna  sredstva,  mogu  imati  svu 
štampu,  sve  krugovale  i  slikokaze!  Jedno  ne  mogu  imati!  A  to  je  gospodstvo  nad  srcima,  nad 
dušama,  jer  je  ono  pridržano  Bogu.  I  to  ne  samo  vlast  nad  srcima  malenih  i  bijednih,  nego  i 
moćnih,  prema  riječima  Sv.  pisma  (214):  'Srce  kraljevo  je  u  ruci  Gospodnjoj;  kamo  hoće, 
tamo  ga  obraća'. 

Dragi  moji  vjernici!  Jedno  od  najvećih  zala  našega  vremena  jest  polovičnost  u  pitanjima 
našega  vjerovanja.  Ne  pravimo  si  nikakve  iluzije  ni  u  ovom  pitanju,  u  pitanju  poštivanja 
auktoriteta  sv.  Petra  i  njegovih  nasljednika.  Ili  jesmo  ih  nismo  katolici!  Ako  jesmo,  onda  valja 
da  se  to  odrazuje  na  čitavoj  liniji  našega  života. 

Ne  možemo  biti  u  crkvi  katolici,  a  na  ulici  napadati  kao  pogani  odredbe  namjesnika  Kristova 
izdane  za  opće  dobro,  a  koje  možda  ne  konveniraju  našem  ličnom  raspoloženju.  Ne  možemo 
danas,  jer  nam  to  možda  konvenira  hvaliti  Sv.  Oca,  a  sutra  u  novinama  crvenom  olovkom 
križati  njegove  riječi  i  govore,  izrečene  samo  u  jednom  cilju,  dovesti  ljude  k  Bogu.  Nitko  ne 
može  tražiti,  da  papa  pogazi  općenita  načela  prava  i  poštenja,  da  zadovolji  pojedinim 
nemogućim  zahtjevima.  A  htjeti  se 

(214)  Izreke  21,  1. 

silovito  oboriti  na  instituciju  od  Boga  postavljenu,  znači  udarati  glavom  o  pećinu,  jer  stoji 
pisano  dovijeka:  'Ti  si  Petar,  i  na  toj  stijeni  sagradit  ću  Crkvu  svoju,  i  vrata  paklena  neće  je 
nadvladati'. 

Predragi  vjernici!  Sveta  mije  dužnost  upozoriti  vas  na  neke  pojave,  koje  u  zadnje  vrijeme 
mute  naše  odnose  prema  Sv.  stolici  i  Sv.  Ocu  papi;  odnose,  koji  su  kroz  trinaest  vjekova  bili 
najsrdačniji  i  najprijatelj  skiji.  Već  dulje  vremena  čuju  se  prigovori,  kako  daje  Sv.  stolica 
neprijateljski  raspoložena  prema  Hrvatskome  Narodu. 

Tu  krivnju  i  klevetu  obara  stoljećima  potvrđena  povijesna  činjenica,  da  je  Hrvatski  Narod  baš 
u  rimskim  papama  imao  svoje  najbolje,  a  često  i  jedine  prijatelje.  Te  laži  oprovrgava  osjećaj  i 
briga  današnjeg  Sv.  Oca  pape  Pija  XII,  kojima  on  prati  naš  narod  i  domovinu.  O  tom  mogu  uz 
ostale  hrvatske  biskupe  svjedočiti  sigurno  i  ja  lično. 

Stoga  je  najveće  nerodoljubno  djelo  prema  Hrvatskom  Narodu,  kad  se  za  Sv.  Oca  nešto  takvo 
lažno  tvrdi  i  time  hrvatskom  poštenju  i  zahvalnosti  nanosi  ne  mala  ljaga.  Nerodoljubno  je 
djelo  prema  Hrvatskom  Narodu,  kad  se  lično  kao  i  prije  sa  strane  nekih  sinova  toga  naroda 
nastoji  oslabiti  čvrsta  veza  našeg  naroda  s  nepobjedivom  pećinom  Petrovom.  To  nastojanje 


nema  korijena  u  našem  narodnom  duhu,  ono  je  njemu  tuđe,  a  dolazi  izvana,  i  ne  može  nikako 
biti  od  koristi,  makar  tko  tvrdio  protivno. 

Stoga  osuđujem  u  ime  hrvatskih  katolika  zabranu  objavljivanja  u  štampi  govora  Sv.  Oca  pape 
održanog  prigodom  njegova  25 -godišnjeg  jubileja.  To  znači  odvojiti  Hrvatski  Narod  od  izvora 
prave  nauke,  koja  jedina  može  da  spasi  svijet,  pa  prema  tome  i  naš  narod  od  materijalne  i 
moralne  propasti.  To  znači  isključiti  naš  narod  iz  zajednice  svih  katoličkih  i  kulturnih  naroda, 
koji  su  se  putem  štampe  duhovno  okoristili  i  obogatili  tolikim  divnim  govorima  Sv.  Oca. 
Takav  postupak  je  za  Hrvatski  Narod  štetan  i  uvredljiv». 

m)  -  Materijalizam  -  gradnja  babilonskog  tornja 

Na  blagdan  Svih  Svetih  g.  1945,  četrdeset  dana  nakon  zajedničke  poslanice  cijeloga 
episkopata  Jugoslavije,  nekoliko  minuta  prije  pontifikalne  mise  u  katedrali  tražili  su  Stepinca 
jedan  potpukovnik  (isti,  koji  gaje  bio  uhapsio  17.  svibnja  1946)  i  jedan  komesar  u 
građanskom  odijelu  i  izrazili  želju  da  razgovaraju  s  njime  nasamo. 


478 

A.  BENIGAR,  ALOJZIJE  STEPINAC 

Nadbiskup  je  otpustio  svećenika,  koji  gaje  imao  pratiti  u  katedralu,  i  rekao  im  da  ima  samo 
dvije  minute  slobodne.  Odgovorili  su  mu,  da  su  dvije  minute  dovoljne  i  počeli  bez  daljnjega 
uvoda: 

—  Govori  se  u  gradu,  da  ćete  danas  govoriti  protiv  vlade.  Čuvajte  se!  Narod  će  vas  napasti! 

—  Koji  je  to  narod?  —  upitao  je  nadbiskup. 

—  To  je  naša  stvar!  —  odgovorili  su  mu. 

—  Kazat  ću  vam  —  nastavio  je  Stepinac  —  daje  99  po  sto  naroda  s  katoličkom  Crkvom.  U 
svakom  slučaju  možete  činiti,  što  hoćete.  Umiremo  samo  jedamput.  Ja  neću  biti  ni  prvi  ni 
posljednji,  koji  prelazi  u  vječnost.  Nikad  neću  prestati  propovijedati  istinu:  možete  slušati  sve, 
što  ću  govoriti.  Sada  nemam  više  vremena.  Moram  ići,  jer  vjernici  čekaju  u  katedrali. 


Svoju  je  propovijed  (215)  počeo  riječima  Isusovim:  «Blaženi  čista  srca,  jer  će  oni  Boga 
gledati». 

U  početku  se  poslužio  jednom  zgodom  iz  francuske  revolucije: 

«Za  vrijeme  strahovite  francuske  revolucije  prodrli  su  revolucionari  i  u  katoličku  Bretagnu,  da 
razore  sve,  što  su  smatrali  'spomenicima  praznovjerja'.  Na  njihov  upit  seljacima,  zar  neće  već 
jednom  napustiti  svoje  ludo  praznovjerje,  odgovorio  je  jedan  Bretonac  kratkim,  ah  jasnim 
riječima:  'Mi  ćemo  onda  prestati  moliti,  kad  skinete  zvijezde  s  neba'. 


Te  riječi  hrabroga  seljaka  nisu  ništa  drugo  nego  potvrda  činjenice,  daje  u  ljudskoj  duši 
ukorijenjena  neugasiva  žeđa  za  Bogom,  koji  jest  i  ostaje  prava  sreća  ljudskoga  srca,  kako 
svjedoči  psalmist  (216):  'Kao  što  čezne  jelen  za  izvorima  vode,  tako  čezne  duša  moja  za 
tobom,  Bože!  Duša  moja  žeđa  Boga,  Boga  živoga;  kad  smije  doći  prikazati  se  pred  licem 
Božjim! '» 


Govori  zatim,  kako  nužno  slijedi  iz  naravi  ljudskoga  života,  da  sa  smrću  nije  sve  gotovo. 
Spominje  materijalistički  nazor  na  svijet,  prema  kojem  iza  smrti  tjelesne  ne  ostaje  od  čovjeka 
ništa  drugo  nego  šaka  praha.  Što  je  čovjek  imao  na  ovom  svijetu,  što  je  uživao,  to  je  imao;  a 
kad  zaklopi  oči,  svršeno  je  sve. 

(215)  Ova  propovijed  nije  mogla  biti  objelodanjena  u  KL,  jer  je  bio  onda  već  obustavljen, 
nego  je  tiskana  u  Dobar  Pastir ,  Vjesnik  zagrebačkih  župa,  1  (1945)  br.  8.  O  okolnostima: 
Hren  34;  Masucci  230. 

(216)  Ps  41, 2-3. 

«Braćo  —  nastavlja  nadbiskup  —  kad  bi  to  bila  istina,  onda  bi  čovjek  bio  najnesretniji  stvor 
na  ovoj  zemlji.  Zašto?  Zato,  jer  nijedna  životinja  nije  svjesna  svoje  bijede.  A  čovjek,  koji  se 
svojim  mislima  diže  i  iznad  samih  zvijezda,  njemu  da  bude  svršetak  posve  jednak  kao  volu, 
konju,  magarcu,  svinji,  psetu? 

Nije  li  posve  na  mjestu  primjedba  nekadašnjeg  rektora  bečkog  sveučilišta:  'Iz  ponosnog 
gospodara  stvorenja,  čovjeka,  ostaje  u  materijalističkom  sistemu  samo  jedan  anatomski 
preparat,  jedna  šaka  gnoja  za  njivu.  On  tada  kao  prvi  sisavac  ne  zaostaje  samo  nešto  za  svojim 
srodnicima  (životinjama)  nego  zaostaje  jako  mnogo,  jer  mora  još  i  učiti,  trpjeti,  bez  utjehe, 
jadikovati  bez  nade  u  spasenje,  iako  nije  upoznao  na  zemlji  nijednog  sretnog  dana,  zdvojiti  i 
umrijeti  bez  nade!' 

Kako  duboko,  dakle,  moramo  na  današnji  dan,  na  blagdan  Svih  Svetih,  žaliti  graditelje 
babilonskog  tornja  materijalizma!  Kolike  muke  i  truda,  a  rezultat  uvijek  isti,  jednak  nuli. 
Koliko  uvjeravaju  svijet  o  sreći,  koju  spremaju,  a  ne  poznaju  je  ni  u  vlastitoj  duši! 

Mnogo  slavljeni,  nevjernik  Anatole  France,  kad  je  umirao,  uhvatio  je  za  ruke  svoga  tajnika  i 
sa  suzama  u  očima  rekao:  'Nijedno  stvorenje  u  čitavom  svemiru  nije  tako  nesretno  kao  ja! 
Uvijek  su  mi  govorili,  kako  sam  sretan!  A  ja  nisam  bio  nikada  sretan.  Nijednog  dana,  ni 
jednog  sata'. 

Da,  za  pristaše  materijalističkog  naziranja  na  svijet,  ne  postoji  blagdan  Sviju  Svetih!  Njihov 
pogled  ne  siže  dalje  od  zemlje.  U  zemlji,  poput  životinje  za  njih  je,  kažu,  svršetak  svega». 


Zatim  primjenjuje  članak  apostolskoga  vjerovanja:  «Vjerujem  u  općinstvo  svetih,  uskrsnuće 
tijela  i  život  vječni»,  te  potiče  vjernike,  da  svoj  razum  čuvaju  od  zabluda,  pamćenje  od  svega 
onoga,  što  odvraća  od  Boga,  volju  od  zlih  nakana  i  grješnih  sklonosti. 

Svršava  ovu  propovijed  riječima: 

«Ako  je  igda  bio  aktualan  blagdan  Svih  Svetih,  a  ono  je  danas.  Nikada  valjda  u  historiji 
čovječanstva  nije  toliko  ljudi  krenulo  na  grobove  svojih  milih  i  dragih,  kao  ove  godine  (217). 
I  zasuzit  će  danas  mnogo  oko.  Ali  kroz  suze  tjelesnog  oka,  neka  oko  vaše  duše  zaviri  s  onu 
stranu  groba,  pa  će  vidjeti,  da  ono  što  Crkva  uči,  nije  nikakva  bajka,  nego  jedina  prava 
realnost. 

(217)  Rat  je,  naime,  tek  svršio. 

Nijedan  zločin  neće  biti  nekažnjen,  jer  postoji  vječna  pravda.  Oni  koji  su  se  trudili,  da 
upoznadu  svoga  Spasitelja,  oni  koji  su  se  trsili  oko  toga,  da  on  bude  prva  i  posljednja  misao 
njihova  života,  oni  koji  su  nastojali,  da  izvrše  niegovu  sv.  volju,  oni  mogu  sa  sigurnošću 
računati,  da  će  se  na  njima  ispuniti  ono  što  je  rekao  Krist  (218):  'Blaženi,  koji  su  čista  srca,  jer 
će  oni  Boga  gledati'. 

Neka,  dakle,  današnji  blagdan  bude  za  sve  vas  poziv  Sviju  Svetih  i  vaših  milih  i  dragih  s  onu 
stranu  groba,  da  tako  živite  na  zemlji,  da  se  s  njima  sjedinite  u  blaženom  gledanju  Boga  kroz 
sve  vijeke». 


Na  svršetku  propovijedi,  u  kojoj  nijednom  riječju  nije  spomenuo  ni  vladu,  ni  partiju,  već  samo 
prikazao  zabludu  materijalističkog  nazora  na  svijet,  dao  je  nadbiskup  slijedeću  izjavu: 

«Obavijestit  ću  vas,  draga  braćo,  da  su  dva  partizana  došla  k  meni,  da  me  ušutkaju 
prijetnjama,  ali  ja  se  ne  bojim  nikoga  osim  Boga.  Moja  politika  je  bila  uvijek  i  bit  će  ista: 
Spašavati  duše». 

n)  -  Kršćanska  načela  državnog  zakonodavstva 

Prigodom  otvorenja  državnog  sabora  za  vrijeme  NDE1,  dne  23.  veljače  1942,  imao  je  Stepinac 
u  crkvi  Sv.  Marka  održati  zaziv  Duha  Svetoga.  On  je  na  ulazu  u  crkvu  dočekao  poglavnika  s 
prvostolnim  kaptolom,  svjetovnim  i  redovničkim  klerom.  Tom  gaje  zgodom  pozdravio 
slijedećim  jezgrovitim  i  umnim  riječima  (219): 


«Poglavniče! 


U  času,  kad  Hrvatski  sabor,  taj  starodrevni  simbol  hrvatske  državnosti,  idući  svijetlim  tragom 
prošlosti,  želi  zajedno  s  Vama,  glavarom  Nezavisne  Države  Hrvatske,  na  svoj  rad  zazvati 
blagoslov  Boga  Stvoritelja,  ne  mogu,  a  da  ne  progovorim  i  ja  kao  predstavnik  Crkve  Božje. 

Ovaj  hram  Sv.  Marka  vjekovni  je  nijemi  svjedok  hrvatskih  narodnih  težnja,  njegovih  gorkih  i 
radosnih  časova,  njegova  poniženja  i  njegova  uskrsnuća.  U  njemu  su  progovarali  u  tolikim  i 
tolikim  zgodama  predstavnici  one  Crkve,  koja  je  prema  rije- 

(218)  Mt  5,  8. 

(219)  Hrvatski  državni  sabor,  u  KL  93  (1942)  99. 

cima  Apostolovim  'stup  i  tvrđa  istine'  (220).  Ona  progovara  evo  i  danas,  možda  u  najtežim 
vremenima  ljudske  povijesti.  Ne  zato,  da  daje  savjete  u  čisto  političkim  stvarima,  za  koje 
nema  poslanja  od  svoga  božanskoga  osnivača,  te  ne  može  stoga  preuzimati  za  njih  nikakve 
odgovornosti,  nego  zato,  da  pogled  zakonodavnog  tijela,  kao  što  je  Sabor,  upravi  k  Bogu, 
tome  temelju  i  izvoru  svakog  zakonodavstva  iz  kojeg  izviru  i  naravni  i  svi  pozitivni  zakoni. 

Nema  sumnje,  daje  jedna  od  najljepših  odlika  hrvatskog  narodnog  bića  u  prošlosti  bilo 
nastojanje,  kako  bi  svoj  narodni  život  doveo  u  sklad  s  načelima  objavljene  istine  Božje.  I  to  ne 
samo  onda,  kad  je  iz  toga  mogla  izbijati  korist,  nego  i  onda,  kad  mu  je  to  bilo  gorko.  To 
očekuje  sav  Hrvatski  Narod  i  tome  se  nada  i  danas  od  ovoga  Sabora. 


Neka  donosi  zakone  poštene,  koji  se  neće  kositi  sa  zakonom  Božjim,  da  se  osigura  blagoslov 
Boga  Stvoritelja.  Jer  je  pisano  (221):  'Jedan  je  zakonodavac  i  sudac,  koji  može  spasiti  i 
upropastiti'. 

Neka  donosi  zakone  pravedne:  gdje  su  jednaki  tereti,  neka  su  i  jednaka  prava! 

Neka  donosi  zakone  moguće,  da  se  narodu  ne  navaljuju  tereti,  kojih  ne  može  podnositi. 
Poglavniče! 

Obnova  Hrvatskog  sabora  dokazom  je  vaše  duboke  i  žive  svijesti  odgovornosti,  koji  golemi 
teret  želite  podijeliti  sa  svojim  suradnicima.  I  tu  obnovu  prati  molitva  Crkve  i  naših  srdaca: 
neka  Vječni  Sudac,  koji  upravlja  udesima  naroda,  svojom  svemoćnom  desnicom  uzida  u 
temelje  Hrvatskog  Sabora  i  ureže  u  srca  sviju  vaših  suradnika  isto  tako  duboku  i  živu  svijest 
odgovornosti,  da  mogu  Vas,  glavara  Nezavisne  Države  Hrvatske,  uspješno  pomagati  u  obnovi 
i  podizanju  drage  nam  domovine  na  vječnim  temeljima  evanđeoskih  Kristovih  načela! » 

7)  -  Za  samostalnu  državu  Hrvatsku 

Iako  Stepinac  nije  dao  povući  ni  sebe  ni  svoj  kler  u  političko  previranje,  on  je  ipak  žarko 
ljubio  svoj  narod,  iz  kojega  je  nikao,  kao  i  svoju  domovinu.  Znao  je  dobro  lučiti  državu  od 
politike,  koja  može  biti  i  državna,  ali  nije  država. 

(220)  1  Tim  3,  15. 

(221)  Jak  4,  12. 

Izabran  za  koadjutora  nadbiskupu  Baueru,  naglasio  je,  da  se  u  ljubavi  prema  domovini  ne  da 
ni  od  koga  natkriliti. 

Kad  se  u  Hrvatskom  Narodu  počeo  buditi  narodni  pokret  kojemu  je  bio  cilj:  ostvariti  vlastitu 
državnu  samostalnost,  svjestan  svoje  moralne  dužnosti,  da  mora  ljubiti  domovinu,  Stepinac  je 
u  političkim  izborima  već  za  vrijeme  diktature  u  kraljevskoj  Jugoslaviji  glasovao  za  listu,  koja 
je  predstavljala  Hrvatski  Narod. 

Pred  knezom  namjesnikom  Pavlom  na  vratima  crkve  Sv.  Marka  u  Zagrebu  otvoreno  se 
zauzeo  za  prava  Hrvatskog  Naroda  i  za  njegovu  samostalnost,  što  mu  po  naravnom  i  Božjem 
zakonu  pripadaju. 

Papinu  izaslaniku  u  Hrvatskoj,  opatu  Marcone-u,  kad  je  taj  stigao  u  Zagreb,  otvoreno  je  i 
iskreno  prikazao  prilike  u  Nezavisnoj  Državi  Hrvatskoj.  Naglasio  je,  daje  velik  rodoljub,  no 
nije  odobravao  nastojanja  režima,  da  se  Crkva  podloži  državi.  Upozoravao  je  na  diktatorske 
mjere,  koje  su  se  dnevno  množile  i  bile  štetne  po  vjeru  (222). 


Kad  je  nakon  raspada  kraljevske  Jugoslavije,  imalo  poći  u  Rim  poklonstveno  predstavništvo, 
u  svibnju  1941,  čija  svrha  mnogima  od  izaslanika  nije  bila  ni  poznata,  uručio  je  nadbiskup 
Stepinac  svome  pomoćnom  biskupu  i  generalnom  vikaru,  mgr.  Franji  Salis-Seewis-u,  koji  je 
bio  uključen  u  to  predstavništvo,  preporučno  pismo  za  papu  Pija  XII. 

Svjestan  svoje  moralne  dužnosti  prema  svojoj  domovini  nadbiskup  je  zauzeo  odlučan  stav, 
kad  se  radilo  o  državnoj  samostalnosti  Hrvatske,  ali  se  nije  opredijelio  za  ustaški  režim.  Zbog 
toga  je  već  u  prvo  vrijeme  nastojao  skloniti  Pavelića,  da  pusti  dr.  Mačeka  na  slobodu.  Bio  je, 
naime,  mišljenja,  da  bi  Maček  mogao  svojom  nazočnošću  i  ugledom  mnogo  koristiti.  Pavelić 
je  na  to  rekao  (223): 

—  S  nama  ustašama  Hrvatska  stoji  i  pada. 

—  Bojim  se  onda  —  primijeti  nadbiskup  —  da  će  onda  i  propasti  na  najveću  žalost  našeg 
naroda. 

Kad  je  nadbiskup,  zamoljen  od  jednog  velikog  župana,  drugom  zgodom  savjetovao  Paveliću, 
da  raspusti  ustašku  vojsku,  jer  čemu  dvije  vojske  u  zemlji,  kad  je  jedna  dostatna,  Pavelić  mu 
je  ukratko  odgovorio  (224): 

(222)  MASUCCI  32. 

(223)  HREN  20  si. 

(224)  VD  II  98. 

—  Bez  ustaške  vojnice  nema  Hrvatske  Države. 

U  tom  smislu  je  Pavelićev  režim  djelovao  i  na  širu  javnost.  Po  ulicama  su  se  u  Zagrebu  u  ono 
vrijeme  mogli  čitati  po  zidovima  natpisi  slijedećeg  sadržaja  (225):  «Hrvatska  Država  će  biti 
ustaška  ili  je  neće  biti! » 

To  je  geslo,  nakon  kratkotrajnoga  općeg  jedinstva  prvih  dana,  među  Hrvatima  izazvalo  teški 
razdor;  narod  se  razdvojio  u  dvije  velike  skupine.  Pripadnici  i  prijatelji  Hrvatske  seljačke 
stranke,  koji  su  u  kraljevskoj  Jugoslaviji  radili  i  žrtvovali  se  za  hrvatski  narodni  pokret, 
kojemu  je  bio  cilj:  samostalnost  Hrvatske,  našli  su  se  isključeni  iz  javnoga  narodnog  života. 
Pavelić  je  čak  i  njihova  vođu  dr.  Vlatka  Mačeka  stavio  u  zatočenje  u  Kupincu.  «Haesesovce» 
(226)  a  i  mnoge  druge  je  odbijala  «ustaška  metoda»  i  «ustaška  politika»,  te  su  prema 
Pavelićevu  režimu  zauzeli  negativan  stav,  a  neki  su  se  —  ne  znajući  razlikovati  režim  od 
države  —  negativno  odnosili  i  prema  samoj  državi.  Drugi,  oni  bojažljivi,  kojima  je  bila  na 
srcu  politička  samostalnost  Hrvatske  i  njezina  obnovljena  državnost,  mnogo  su  toga  progutali 
i  nisu  se  usudili  otvoreno  i  konstruktivno  kritizirati  «ustaške  metode»  i  «ustašku  politiku». 


Nadbiskup  je,  već  u  proljeću  1943,  sigurno  predviđao,  da  će  Hitler  izgubiti  rat,  a  s  njim 
zajedno  da  će  i  Pavelićeva  vlada  doživjeti  slom,  kako  se  to  razabire  iz  krajnje  otvorenog 
razgovora,  što  gaje  imao  s  pojedinačnim  osobama. 

Pri  tome  ipak  se  sustezao  od  bilo  kakva  neposrednog  zahvata  u  razvoj  političkog  zbivanja. 
Nadbiskup  je  mislio,  ako  se  Krist  nije  htio  miješati  u  zemaljske  stvari,  da  izmiri  dva  brata, 
koji  su  se  prepirali  o  baštini,  jer  je  došao  radi  nebeskih  i  duhovnih  stvari,  a  ne  poradi 
vremenitih,  zašto  da  seja  dadem  navesti  pod  izlikom  rodoljublja  na  područje,  za  koje  kao 
predstavnik  Crkve  nemam  misije?  Držao  se  načela  sv.  Pavla,  što  gaje  i  svom  kleru  uvijek 
naglašavao  (227):  «Nijedan  se  vojnik  ne  upliće  u  poslove  svakidašnjega  života,  kako  bi 
ugodio  vojskovođi«. 


Kad  se  nakon  nadbiskupove  propovijedi,  na  blagdan  Krista  Kralja  g.  1943,  stišala  bura 
razbuktalih  strasti  i  razbistrili  neki 

(225)  A.  CILIGA,  Katolička  Crkva  i  Titova  Jugoslavija,  u  Bilten  hrvatskog  demokratskog 
odbora  u  Evropi,  1  (1962)  9. 

(226)  «Ha-eS-eS-ovci»  =  pristaše  Hrvatske  Seljačke  Stranke  (HSS). 

(227)  2  Tim  2,  4. 

pojmovi,  ostalo  je  još  uvijek  napeto  stanje  između  dvora  na  Markovu  trgu  i  nadbiskupskog 
dvora  na  Kaptolu.  Za  dobro  vjernika  trebalo  je  ovaj  jaz  premostiti,  da  se  prestane  s 
napadajima  na  nadbiskupa.  Dobronamjerni  svećenik  je  u  dogovoru  s  isusovačkim 
provincijalom  pošao  k  nadbiskupu  i  opširno  se  osvrnuo  na  sve  razgovore  u  društvima  te  ga 
zapitao,  ne  bi  li  htio  u  četiri  oka  o  svemu  tome  s  Pavelićem  napraviti  kraj.  Nadbiskup  je 
pristao  na  to  za  dobro  vjernika  i  dodao,  daje  i  njemu  mnogo  stalo  do  toga,  da  se  prilike 
poboljšaju.  Naglasio  je,  da  će  mu  biti  i  te  kako  drago,  ako  u  tom  uspije.  Svećenik  mu  predloži, 
da  bi  napisao  sve,  što  misli,  da  ih  razdvaja  u  pogledima,  načelima  i  metodama,  pa  neka 
Paveliću  otvoreno  kaže.  Nadbiskup  se  spremio  i  napisao  sve  u  18  točaka. 

Isti  isusovački  provincijal  je,  posredovanjem  Pavelićeva  tajnika,  koji  je  bio  član  Marijine 
kongregacije,  sugerirao  i  Paveliću,  kako  bi  bilo  dobro  i  za  javnost  potrebno,  da  se  on  s 
nadbiskupom  u  četiri  oka  porazgovori  o  svemu,  pa  da  bi  se  tako  našao  način,  da  se  uskladi 
djelovanje  Crkve  i  režima.  Pavelić  je  izjavio,  daje  i  njemu  do  toga  stalo. 

Negdje  u  proljeće  g.  1944  pozove  Stepinac  dotičnog  svećenika  sebi  i  reče  mu: 


—  Evo,  upravo  sam  došao  od  Poglavnika!  Iznenadio  sam  se,  da  je  do  toga  sastanka  tako  brzo 
došlo.  Mislio  sam,  da  će  sastanak  biti  negdje  na  Rebru,  ali  me  Poglavnik  danas  po  podne 
telefonski  nazvao  iz  Markova  trga  i  ponudio  mi,  ako  imam  vremena,  da  mogu  odmah  doći  k 
njemu  na  razgovor,  jer  je  baš  ovaj  čas  slobodan.  Pošao  sam  odmah.  Poglavnik  me  je  primio  u 
svom  uredu  i  započeo  je  razgovor  molbom,  neka  iznesem  sve  što  mislim,  da  bi  trebali  između 
sebe  raščistiti.  Uzeo  sam  svoje  opaske  i  iznio  svih  18  točaka,  o  kojima  bismo  se  trebali 
porazgovoriti.  Poglavnik  je  mimo  saslušao  i  kad  sam  svršio,  reče  mi: 

—  Preuzvišeni!  Ima  stanovitih  ljudi,  koji  nemaju  drugog  posla  pa  intrigiraju  između  mene  i 
vas.  To  je  moje  mišljenje. 

Tim  je  riječima  Pavelić  prekinuo  svaki  daljnji  razgovor  i  otpravio  nadbiskupa  i  razgovor  je 
bio  svršen.  Nadbiskup  je  tom  zgodom  spomenuo  svećeniku,  daje  ovo  posljednji  put,  daje 
išao  na  Markov  trg.  On  se  ponizio  za  volju  mira  i  sporazuma,  a  bio  je  na  takav  način 
otpravljen  (228). 


Daje  Stepinac  ljubio  svoju  domovinu  Hrvatsku  proizlazi  i  iz  njegovih  brojnih  posredovanja 
kao  i  iz  njegovih  dobrona- 

(228)  V.  CECELJA  str.  24. 

mjernih  i  konstruktivnih  kritika  «ustaških  metoda»,  «ustaške  politike«  kao  i  različitih  zabluda. 

Budući  da  politika  i  javni  narodni  život  nije  izuzet  od  Božjeg  naravnog  i  pozitivnog  zakona,  a 
biskupska  je  dužnost  bdjeti,  da  se  ti  zakoni  obdržavaju,  dok  su  svi  iz  straha  šutjeli,  nadbiskup 
je  imao  srčanosti,  da  dobronamjerno  izrekne  kritike,  koje  nažalost  često  puta  nisu  bile 
uvažene,  što  više,  ljudi,  povezani  s  režimom,  to  su  mu  i  zamjeravali. 

Pavelić  je  npr.  pred  svojim  suradnicima  često  opetovao:  «Kako  može  jedan  biskup  braniti 
Srbe  i  Židove?«  Osobito  se  ljutio  i  on  i  njegovi  suradnici,  kad  je  nadbiskup  u  nekoliko  navrata 
s  propovjedaonice  osudio  nepravedni  postupak  režima  prema  njima.  Strašno  su  se  uzvrpoljili, 
kad  je  jednoć  spomenuo,  daje  u  logoru  likvidirano  29.000  Cigana,  iako  nije  spomenuo 
okrutan  način,  na  koji  su  bili  pogubljeni  (229). 

Njegovu  ljubav  i  zauzetost  za  Hrvatsku  svjedoče  i  njegove  riječi,  koje  je  izgovorio  u 
propovijedi  9.  srpnja  1944  u  Mariji  Bistrici,  koje  smo  već  naveli  (230). 

Iako  je  Stepinac  predviđao  slom  osovine  Berlin-Rim,  a  s  njom  i  Pavelićeva  vladanja  i 
ustaškog  režima,  sa  svoje  je  strane  učinio  sve,  što  je  samo  mogao  i  što  je  bilo  spojivo  s 
njegovim  položajem,  da  sačuva  dobro  ime  Hrvatskog  Naroda  i  da  Hrvatska  bude  samostalna 
država. 


Hrvatskom  kiparu  Ivanu  Meštroviću  zahvaljujemo  slijedeću  crticu.  Kad  su  se  početkom  g. 
1943  u  vanjskom  svijetu  sa  stalne  strane  počele  širiti  ne  samo  istinite  vijesti,  nego  i  pretjerane 
i  lažne  i  zlonamjerne  glasine  o  ustaškom  režimu  i  sve  se  to  pripisivalo  Hrvatskom  Narodu, 
poslao  je  nadbiskup  povjerljivo  poruku  svim  župnicima,  uključivši  i  one  u  Dalmaciji,  da  mu 
isto  tako  povjerljivo  pošalju  podatke  o  zlodjelima  počinjenim  od  nacista  i  fašista  na  našem 
području.  Odazvalo  ih  se  85  po  sto.  Sve  te  izvještaje  stavio  je  u  torbicu  za  spise  i  odletio  26. 
svibnja  iste  godine  zrakoplovom  u  Rim  ad  limina.  U  Rimu  se  sastao  s  Ivanom  Meštro vičem, 
komu  je  povjerio,  da  kani  predati  Sv.  Ocu  sve  navedene  dokumente. 

—  Zašto  to  niste  poslali  po  tajniku? 

—  Nisam,  jer  smatram,  da  imam  pravo  samo  svoj  život  stavljati  na  kocku,  a  ničiji  drugi,  a 
sigurno  je,  da  bih  i  svoj  izgubio,  da  su  me  Nijemci  uhvatili. 

(229)  HREN  19. 

(230)  Gl.  gorebilj.  167. 

«Stepinac  je  ovaj  put,  nastavlja  Meštrović,  bio  vrlo  uzrujan  i  ispričao  mije,  kako  su  mu 
nacisti  pred  osam  dana  strijeljali  rođenog  brata  zbog  veze  s  partizanima.  Istakao  je,  kako  su 
okupatori  sve  okrutniji  i  kako  su  prilike  u  Hrvatskoj  sve  žalosnije,  čemu  su  najvećim  dijelom 
krive  borbe  između  četnika  i  ustaša,  koji  su  jednako  okrutni,  a  što  je  dovelo  do  dotada 
neviđene  mržnje  između  Hrvata  i  Srba.  Iznio  je  činjenicu,  da  se  na  obje  strane  generalizira 
mržnja.  Kao  dokaz,  daje  netočno,  da  svi  Srbi  mrze  Hrvate,  iznio  je,  što  je  nedavno  doživio  s 
jednim  srpskim  časnikom.  Taj  časnik  mu  je  došao  na  Kaptol  i  ispričao  slijedeće: 

—  Poslan  sam  od  generala  Mihajlovića,  da  predam  pismo  talijanskom  generalu.  Do  Beograda 
su  me  pratili  Mihajlovićevi  ljudi  i  predali  Nedićevima,  a  ovi  Nijemcima,  koji  su  me  pratili  do 
Sarajeva,  a  od  Sarajeva  do  Zagreba  Talijani.  U  Zagrebu  su  me  Talijani  smjestili  u  hotel 
Esplanadu  i  rekli  mi,  da  čekam,  dok  ne  dođu  po  mene,  da  me  otprate  generalu.  Čekao  sam, 
evo,  danas  je  četvrti  dan.  Bilo  mije  dosadno,  a  vani  je  padala  kiša,  pa  sam  oprezno  otvorio 
pismo  i,  kad  sam  vidio,  što  je  u  njemu,  obuzeo  me  je  stid  i  odlučio  sam,  da  pismo  neću 
predati,  pa  bilo  sa  mnom  ne  znam  što.  Ja  sam,  Preuzvišeni,  Srbin  iz  Srbije,  zakleo  sam  se  na 
vjernost  jugoslavenskoj  državi,  a  ovo  pismo  izdaja  je  te  države,  i  ja  ga  neću  živ  nositi,  nego 
sam  ga  donio  vama,  da  se  sačuva  za  povijest,  a  sa  mnom,  što  bude  i  onako  mi  nije  stalo  do 
života,  poslije  toliko  nesreće  i  sramote. 

—  Čovjek  je  otišao,  a  pismo  je  kod  mene,  završio  je  Stepinac. 

—  A  sjećate  li  se,  Preuzvišeni,  njegova  sadržaja?  pitao  sam. 

—  Kako  da  ne,  sjećam  se  svake  riječi,  ta  čitao  sam  ga  nekoliko  puta.  Otpočeo  je  s  tituliranjem 
«Ekscelencijo»  i  «kolega»,  a  onda  je  Mihajlović  prešao  na  stvar  istakavši,  kako  su  uvijek  bili 
ne  samo  dobri,  nego  i  prijateljski  odnosi  između  Italije  i  Srbije,  sve  dok  nisu  ušli  Hrvati  u 


sastav  srpske  države.  Od  toga  vremena  su  se  pokvarili  i  bivali  sve  teži  i  teži.  Međutim,  sada  su 
i  Srbi  i  Talijani  upoznali  Hrvate,  te  je  došlo  vrijeme  za  prisnu  suradnju,  jer  su  nam  ciljevi  isti: 
vaši,  da  istrijebite  Hrvate  iz  Dalmacije,  a  naši,  da  ih  istrijebimo  u  Bosni  i  Hercegovini. 

Nismo  se  više  zadržavali  na  ovom  pismu.  Stepinac,  kao  da  pismo  nije  ništa  sadržavalo,  što  on 
nije  znao,  a  ja,  što  sam  htio,  da  se  vratimo  na  dokumente,  koje  je  donio  papi. 

—  Hoće  li,  Preuzvišeni,  papa  stići  pročitati  dokumente,  koje  ste  mu  donijeli? 

—  Pa  hoće,  ili  će  dati,  da  mu  ih  netko  od  kardinala  pročita. 

—  A  znadete  li  vi,  daje  polovica  kardinala  za  fašiste,  pa... 

—  Znadem,  ali  Sv.  Otac  nije  i  htjet  će  čuti  istinu,  da  bude  obaviješten. 

—  Ali  i  papa  je  Talijan,  pa  mu  neće  biti  mile  nepovoljne  stvari  za  Talijane. 

—  Bože  moj,  jest  Talijan,  a  i  ja,  da  sam  papa,  najprije  bih  bio  Hrvat,  ali  današnji  je  papa 
toliko  uzvišenih  principa  i  svjestan  svoje  uzvišene  dužnosti. 

—  To  sam  i  ja  uvjeren,  ali  držim,  da  bi  bilo  uputno,  da  se  dade  jedna  kopija  Rooseveltovu 
izaslaniku  kod  Vatikana,  Mr.  Myronu  Tayloru. 

Stepinac  se  s  tim  složio,  a  Mr.  Taylor  mije  u  New  Yorku  potvrdio,  daje  stvar  dobio. 

Nadbiskup  je  trebao  za  pola  sata  krenuti  na  uzletište,  kad  mu  je  došao  sluga  rektora  Magjerca, 
da  dođe  nešto  povečerati. 

—  Nemam  vremena  i  nije  mi  stalo  do  večere.  Možete  mi  donijeti  komadić  kruha  i  jedno  jaje, 
ili  slično,  što  ću  staviti  u  džep  i  pojesti  u  zrakoplovu. 

Nakon  dvije  minute  vratio  se  sluga  i  rekao  nadbiskupu,  da  jedan  svećenik  moli,  da  ga  primi. 

—  Žalim,  ali  nemam  vremena,  jer  kroz  pet  minuta  moram  otići,  uzvratio  je  Stepinac  hvatajući 
me  za  ruku: 

—  Ostanite,  molim  vas,  još  ovo  par  minuta. 

Međutim  momak  se  odmah  vratio  i  predao  mu  posjetnicu.  Nato  se  nadbiskup  digao  rekavši: 

—  Ovo  je  jedan  isusovac  od  njihova  generala,  pa  moram,  a  vi  ostanite,  ja  ću  se  vratiti  za  dvije 
minute. 


Izašao  je  i  zaista  se  brzo  vratio,  malko  uzbuđen,  i  rekao  mi: 


—  General  me  upozorava,  da  se  čuvam,  jer  da  mi  nacisti  rade  o  glavi,  ali  marim  ja. 

Oprostio  se  sa  mnom  riječima: 

—  Zbogom,  po  svoj  prilici  se  više  nećemo  vidjeti.  Ili  će  me  nacisti  ubiti,  ili  komunisti  kasnije 
(231). 


Kad  se  nadbiskup  vratio  u  Zagreb,  upitao  gaje  remetski  župnik  Leopold  Rusan: 
—  Po  što  ste  išli  u  Rim? 

(231)  MEŠTROVIĆ  377. 

—  Išao  sam,  da  operem  Hrvatski  Narod  od  blata,  što  su  na  nj  nabacali  njegovi  saveznici 
(232). 


Kad  se  iz  ratnih  operacija  sigurno  zaključivalo,  daje  tzv.  osovina  izgubila  rat,  i  moral 
Hrvatskog  Naroda  bio  posve  pao,  došlo  je  do  izjave  vlade  Nezavisne  Države  Hrvatske  o 
neodstupnoj  volji  za  Hrvatsku  Državu.  I  Doglavničko  vijeće  je  dalo  izjavu  u  istom  smislu. 
Zaredale  su  manifestacije  u  tome  tonu  od  strane  raznih  ustanova.  Htjelo  se  provesti  plebiscit 
za  Nezavisnu  Državu  Hrvatsku.  Došao  je  red  i  na  predstavnike  raznih  vjera  u  tome  smjeru. 

U  ožujku  g.  1945.  došlo  je  i  do  biskupske  konferencije  hrvatskih  biskupa.  Od  katoličkih 
biskupa  mogli  su  stići  u  Zagreb  na  konferenciju  samo  sarajevski  nadbiskup  dr.  Ivan  Šarić, 
banjalučki  biskup  fra  Jozo  Garić,  đakovački  biskup  dr.  Antun  Akšamović  i  križevački  vladika 
dr.  Janko  Šimrak. 

Prema  izjavi,  koju  je  fra  Radoslav  Glavaš  dao  na  saslušanju,  13.  lipnja  1945,  vlada  je  htjela 
biskupima  sugerirati  neke  misli,  koje  je  predsjednik  vlade  nabacio  i  dostavio  Ivi  Bogdanu, 
šefu  propagande,  da  ih  stilizira.  Ovaj  je  sastavio  neke  vrsti  memorandum,  koji  bi  imao  biti 
dostavljen  biskupima  prije  same  konferencije  prigodom  posjeta  pojedinih  biskupa  ministru. 
No,  kako  su  biskupi  žurili  zbog  skorih  uskrsnih  blagdana,  nije  do  toga  došlo. 

Na  biskupskoj  konferenciji  je  odlučeno  izdati  skupno  pastirsko  pismo  za  katoličke  vjernike. 
Sastavio  gaje  i  stilizirao  vladika  dr.  Janko  Šimrak.  Prije  nego  što  je  to  pastirsko  pismo 
objavljeno,  vladika  Šimrak  je  nacrt  odnio  na  uvid  Paveliću  i  u  ministarstvo,  da  stave  svoje 
primjedbe,  ako  ih  imaju. 


Pavelić  je  izmijenio  samo  jednu  riječ.  Mjesto  «Hrvatska  Država»  stavio  je  svoj  omiljeli  izraz 
«Nezavisna  Država  Hrvatska»,  s  očitom  nakanom  da  poistovjeti  Hrvatsku  Državu  s 
ustaštvom. 

Tu  izmjenu  episkopat  nije  prihvatio,  ne  želeći  se  zalagati  za  ustaški  režim  nego  samo  za 
naravno  pravo  Hrvatskog  Naroda,  koji  želi  i  hoće  imati  samostalnu  državu  Hrvatsku,  pa  je 
stoga  zadržao  prijašnji  izraz:  Hrvatska  Država  (233). 

Razglabajući  ovu  poslanicu,  možemo  u  njoj  razlikovati  tri  glavne  misli: 

(232)  Pismo  mgr.  Leopolda  Rusana  iz  g.  1961. 

(233)  V.  NOVAK,  Mcignum  crimen,  1943. 

Biskupi  ponajprije  pozivaju  vjernike,  da  ustraju  u  ispovijedanju  prave  vjere  i  u  vjernosti 
prema  Sv.  Ocu  papi,  potičući  ih  u  teškim  vremenima  na  pouzdanje  u  Boga. 

Pobijaju  nadalje  optužbu,  daje  episkopat  s  klerom  skrivio  krvavo  obračunavanje  u  zemlji. 

Traže  zakonitost  uprave  za  sve  i  da  se  ne  vraća  zlo  zlim.  Prosvjeduju  protiv  sustavnog 
ubijanja  i  mučenja  katoličkih  svećenika,  koje  su  vršili  četnici  i  partizani.  Odbacuju 
komunizam,  koji  već  unaprijed  optužuje  biskupe  i  svećenike  kao  «ratne  zličince».  Ističući 
suverenost  i  odgovornost  Crkve  katoličke  u  duhovnim  stvarima,  isto  to  priznavaju  i  svjetovnoj 
vlasti  na  njezinu  području. 

U  zaključku  ističu,  kako  je  Hrvatski  Narod  kroz  1300  godina  plebiscitarno  naglašavao,  da  se 
ne  odriče  svoga  prava  na  slobodu  i  nezavisnost,  koju  on  od  srca  želi  i  svakom  drugom  narodu. 

«A  kad  je  u  drugom  svjetskom  ratu  ta  misao  još  jače  naglašena  i  oživotvorena  u  vlastitoj 
državi,  hrvatski  su  katolički  biskupi  poštivali  volju  Hrvatskog  Naroda.  Nitko  prema  tome 
nema  prava  optuživati  bilo  kojega  građanina  Hrvatske  Države,  pa  ni  hrvatske  biskupe,  zato 
što  poštivaju  tu  neodstupnu  volju  Hrvatskog  Naroda,  kad  on  na  to  ima  pravo  i  po  Božjim  i  po 
ljudskim  zakonima»  (234). 

U  toj  su,  dakle,  poslanici  istaknuta  ona  ista  načela,  koja  je  nadbiskup  Stepinac  toliko  puta 
izlagao  u  svojim  propovijedima. 

Zanimljiva  je  crtica,  koju  je  u  svojim  uspomenama  zabilježio  Ivan  Meštrović.  On  se  jednoć 
sastao  s  jednim  tajinstvenim  Rusom,  koji  se  najviše  zanimao  za  dvije  osobe  u  Hrvatskoj:  za 
nadbiskupa  Stepinca  i  za  dr.  Mačeka. 

—  Recimo,  upita  on  Meštrovića,  da  dođu  Rusi,  bi  li  Stepinac  privolio  slavenskoj  ili  rimskoj 
strani? 


—  Stepinac,  odgovori  mu  Meštrović,  je  dobar  katolik  i  to  će  biti  uvijek,  ali  je  isto  toliko  dobar 
Hrvat  i  ne  bi  nikada  bio  na  onoj  strani,  koja  bi  išla  za  tim,  da  Hrvatski  Narod  postane  čiji  rob 
(235). 

(234)  Poslanica  hrvatskog  katoličkog  episkopata,  od  24.  III.  1945,  u  KL,  96  (1945)  93  si. 

(235)  MEŠTROVIĆ  390. 

1.  -  SVRŠETAK  RATA  I  SUSRET  S  KOMUNISTIČKOM  VLAŠĆU 

1)  -  Slom  Nezavisne  Države  Hrvatske 

Postoje  Italija  kapitulirala,  8.  rujna  1943,  u  Hrvatskoj  su  ostali  Nijemci  kao  suratnici  uz 
hrvatsku  vojsku.  Ali  kako  je  talijanska  vojska  bila  neiskren  i  himben  saveznik  hrvatskoj 
vojsci,  tako  je  bilo  tu  i  tamo  sa  središnjim  njemačkim  zapovjedništvom,  odakle  su  dolazili 
nalozi  njemačkoj  vojsci  da  surađuje  s  četnicima  u  Hrvatskoj,  što  je  opet  u  nepriliku  stavljalo 
službene  predstavnike  Njemačke  u  Hrvatskoj  (1). 

U  rujnu  iste  godine,  ciljajući  na  tu  suradnju,  piše  Kasche  u  Berlin:  «Prisiljen  sam  hitno  moliti, 
da  se  pri  donošenju  središnjih  odluka  ne  prelazi  preko  prijedloga,  koji  stižu  odavle.  Svijest,  da 
cilj  naše  vanjske  politike  u  prijateljskim  zemljama  mora  biti  taj,  da  dobivamo  snagu  pučanstva 
za  suradnju  i  zajedničku  borbu  na  našoj  strani,  mora  razbiti  uskogrudno  shvaćanje,  kao  da 
samo  njemački  pogledi  i  nalozi  imaju  vrijednost,  bez  ikakva  obzira  na  posebnost  drugog 
naroda». 

Slično  se  izražavao  i  Glaise:  «Moje  je  uvjerenje,  piše  on  jednom  vojniku,  da  mi  u  petoj  godini 
rata  moramo  očuvati  ostatke  simpatije  i  respekta  Hrvatskog  Naroda  i  da  se  moramo 

(1)  Ovaj  povijesni  okvir,  u  kojem  se  tada  nalazio  nadbiskup  Stepinac,  prikazanje  prema 
piscima,  koje  smo  naveli  gore,  pogl.  VI,  bilj.  1. 

truditi,  kako  bismo  povratili  ljude  iz  šume,  a  ne  još  više  ih  tamo  tjerali». 

On  je  prosvjedovao  i  protiv  uključivanja  kozačke  divizije,  koja  je  vršila  nasilja  i  nerede  svake 
vrste,  paktirajući  s  pravoslavnim  pučanstvom  protiv  Hrvata  katolika.  Tuži  se  i  protiv  nasilnog 
tjeranja  ljudi  na  rad  u  Njemačku,  jer  je  to  poseban  čimbenik,  kojim  se  ruše  dobri  odnosi  s 
Hrvatima.  Napose  u  ovom  času,  kad  ima  sto  hiljada  Hrvata  na  radu  u  Njemačkoj. 

Rusi  su  međutim  već  početkom  g.  1945  ušli  u  Njemačku,  što  je  značilo,  daje  rat  za  Nijemce 
izgubljen.  Nijemci  su  se  počeli  povlačiti  s  Balkana  pa  i  iz  Hrvatske,  što  opet  nije  bilo  bez 
krvoprolića.  Partizani  pod  vodstvom  komunista  zauzimali  su  pojedine  krajeve  i  krvavo  se 
osvećivali  rušenjem,  paležima  i  ubijanjem  civilnog  pučanstva  i  svećenstva,  krvavim 
odmazdama  u  svim  krajevima  gdje  im  se  jače  opiralo.  Na  samom  Širokom  Brijegu  poubijaše 
sve  franjevce  koje  su  našli  u  samostanu,  njih  27,  od  kojih  15  spališe  u  protuzrakoplovnom 
skloništu  (2).  Vlakovi  su  bili  dizani  u  zrak,  a  u  tvornice  i  magazine  se  provaljivalo,  osobito 
noću.  Takve  stvari  su  se  događale  već  i  u  blizini  Zagreba.  Nastalo  je  grozno  i  strahovito 
povlačenje  tisuća  i  tisuća  hrvatskog  pučanstva  na  zapad,  prema  Austriji  i  Italiji,  u  neizvjestan 
izlazak  iz  drage  domovine. 


U  Beograd  je  iz  Londona  stiglo  namjesništvo  kralja  Petra  II,  položilo  prisegu  i  zapriseglo 
privremenu  centralnu  vladu,  na  koju  se  partizansko  vojničko  vodstvo  nije  mnogo  obaziralo.  U 
tu  su  vladu  stupili  od  Srba  radikali,  od  Hrvata  neki  pristaše  dr.  Mačeka,  od  Slovenaca  pučkaši. 

Ustaše  su  sa  svoje  strane  hvatali  i  ubijali  partizanske  taoce  bez  suđenja,  a  partizani  su  ubijali 
ustaše,  domobrane  i  druge,  za  koje  se  sumnjalo,  da  su  ustaše. 

Nadbiskup  Stepinac  je  neprestano  posredovao  kod  Pavelića  za  internirane  i  za  taoce, 
naglasujući,  da  se  ne  smije  zarobljenike  strijeljati,  nego  ih  razoružati  i  internirati.  U 
Remetincu  je  bilo,  10.  studenoga,  obješeno  40  talaca,  od  kojih  je,  čini  se,  samo  jedna  djevojka 
bila  prava  komunistkinja,  dok  su  ostali  bili  pristaše  saveznika,  protivnici  Nijemaca.  Osim  te 
djevojke  svi  ostali  su  se  prije  smrti  ispovjedili  i  pričestili. 

Borbe  su  se  nastavljale.  Partizanska  komanda  je  sve  više 

(2)  I.  OMRČANIN,  Le  Martyrologe  croate  (1940-1951);  isti,  Martires  de  la  fe.  -  Martyrium 
Croatiae. 

nastupala  u  protuvjerskom  smjeru,  iako  je  mgr.  Svetozar  Rittig,  bivši  župnik  Sv.  Marka  u 
Zagrebu,  neprestano  iz  šume  poručivao,  da  vjera  nije  u  opasnosti,  kao  i  to  da  nova  vlada  neće 
dirati  u  pravo  vlasništva. 


Nijemci  su  pri  svom  povlačenju  poštedjeli  Topusko,  gdje  je  stolovalo  partizansko  vodstvo, 
koje  je  najavilo  federaciju.  Pomalo  su  se  počele  širiti  glasine  o  republici,  iako  se  u  kralja  i 
njegovo  namjesništvo  u  Beogradu  nije  diralo. 


Posljednjih  dana  opstanka  Nezavisne  Države  Hrvatske  Pavelić  je  poslao,  preko  švicarskog 
konzula,  svog  odaslanika  (ministra  V.  Vrančića)  u  Italiju  glavnom  zapovjedništvu  savezničkih 
snaga  s  molbom,  da  bi  saveznička  vojska  okupirala  Hrvatsku  i  tako  je  spasila  od  komunizma. 
Odaslanik  se  vratio  ne  postigavši  ništa.  Savezničko  je  zapovjedništvo  odgovorilo,  da  ima 
samo  vojnički  zadatak,  a  ne  diplomatski.  Pavelić  je  po  drugi  put  poslao  svoga  odaslanika 
kapetana  bojnog  broda  Vrkljana,  koji  se,  međutim,  nije  više  vratio  (3). 


Nadbiskup  je  sada  imao  pune  ruke  posla,  da  spasi  Zagreb  od  krvoprolića  i  razaranja.  Nijemci 
su,  naime,  kanili  braniti  Zagreb.  U  tu  su  svrhu  podstavili  u  kanale  mine,  koje  bi  imale 
eksplodirati,  čim  oni  napuste  Zagreb. 

Nadbiskup  i  tajnik  papina  izaslanika,  don  Masucci,  poduzeli  su  korake,  da  se  predaja  vlasti 
obavi  bez  otpora. 

Don  Masucci  uputio  se  gradonačelniku  dr.  Đuri  Kumičiću,  s  kojim  je  posjetio  njemačkog 
generala  i  predložio  mu,  da  bi  se  Zagreb  predao  bez  borbe  i  ikakva  otpora.  Pokazao  se 
spremnim,  da  tu  vijest  prenese  partizanskoj  vojsci,  koja  se  nalazila  jedva  kojih  20  km  od 
Zagreba. 

To  posredovanje  bilo  je  bezuspješno. 

Dne  8.  svibnja  u  12  s.  pošao  je  Stepinac  s  don  Masuccijem  njemačkom  zapovjedništvu  s  istom 
svrhom.  Zaklinjao  gaje  i  molio,  da  se  ne  bi  digao  u  zrak  savski  most  ni  elektrana.  Tek  u  13  s., 
poslije  velikih  poteškoća  uspjelo  je  uvjeriti  njemačko  zapovjedništvo  o  razboritosti  prijedloga 
i  ono  je  popustilo. 

S  mnogo  opreza  pošlo  je  za  rukom  uvjeriti  i  ustaškog  generala  Luburića,  da  odustane  od 
namjere,  da  pruži  u  Zagrebu  oružani  otpor  boreći  se  do  posljednjeg  čovjeka.  On  je  dao  pod- 

(3)  V.  LUBURIĆ,  Pro  domo  sua.  -  MASUCCI  294.  -  HREN  28.  -  M.  KOVAČIĆ  234  si. 

metnuti  mine  ispod  glavnih  javnih  zgrada,  da  ih  razori  prije  ulaska  partizanske  vojske.  I  ove  je 
dao  odstraniti  (4). 


Pavelić  je  par  dana  prije  povlačenja  ponudio  Stepincu.  da  preuzme  vlast,  pa  da  bi  je  on  predao 
vodstvu  partizanske  vojske.  Nadbiskup  nije  o  tome  htio  ni  čuti.  Poručio  mu  je:  «To  je  vaša 
stvar,  komu  ćete  predati  vlast.  U  politiku  se  ne  miješam,  ali  ostajem  tu,  pa  bilo  što  bilo». 

Pavelić  je  na  to  predao  vlast  dr.  Đuri  Kumičiću. 

Dva  ili  tri  dana  prije  sloma  nadbiskup  se  sastao  s  dr.  Mačekom,  koji  je  bio  još  uvijek  pod 
paskom  ustaškog  generala  Moškova.  Do  tada  nitko  nije  smio  k  njemu.  Moškov  je  stigao  na 
večer  oko  8  s.  autom  po  nadbiskupa,  da  ga  otprati  k  Mačeku.  Nadbiskup  nije  spomenuo 
nikome,  kamo  ide,  pa  ni  svom  tajniku. 

Dr.  Maček  je  ostao  zapanjen,  kad  gaje  ugledao.  Razgovor  je  trajao  tri  sata,  Maček  je  bio 
izjavio,  da  ostaje.  Prve  dane,  da  će  se  negdje  sakriti,  a  kasnije  da  će  već  ići.  O  sadržaju  tog 
razgovora  nije  se  više  ništa  saznalo  (5). 

Maček,  međutim  ipak  nije  ostao  u  državi,  već  je  otputovao  u  inozemstvo  nakon  sastanka  sa 
svojim  najbližima,  koji  su  mu  saopćili,  da  su  partizani  zatvorili  ing.  Augusta  Košutića, 
potpredsjednika  Hrvatske  seljačke  stranke,  koji  je  bio  pozvan  u  glavni  stan  partizana  u 
Topusko  na  pregovore. 

U  nedjelju,  6.  svibnja  1945,  nastao  je  paničan  bijeg  iz  Zagreba.  Bježali  su  Nijemci  držeći  na 
autima  natpis:  «Kapitulieren  nie!»  Bježala  je  i  ustaška  vlada. 

Pavelić  je  bio  rekao  svojima,  daje  dobio  nalog  od  njemačkog  generala  Lehra,  da  se  hrvatska 
vojska  ima  povući,  da  osigura  desno  krilo  njemačke  vojske.  U  Koruškoj  će  se  sastati  s 
Englezima  i  s  njima  se  vratiti  u  domovinu,  jer  da  je  Jugoslavija  podijeljena  na  dva  dijela: 
istočni,  Srbiju,  koja  će  pasti  pod  rusku  zonu,  i  zapadni,  Hrvatsku,  koja  dolazi  u  američku  i 
englesku  zonu. 

Na  temelju  toga  je  Pavelić  odustao  od  prvotne  nakane,  da  se  povuče  na  Velebit.  Hrvatka  se 
vojska  povlačila  preko  Rogaške  Slatine,  gdje  je  Pavelić  sa  svojim  štabom  noćio.  Tu  je  Pavelić 
dao  nalog  zapovjedniku  operativnog  odjela,  generalu  Dragoj  lovu,  da  uspostavi  telefonsku 
vezu  s  glavnim  stanom  generala 

(4)  MASUCCI  197  si. 

(5)  VD  II  188  si.  -  Suđenje  369. 

Lehra  u  Celju  i  da  traži  njega  osobno,  jer  on,  Pavelić,  želi  s  njime  govoriti.  Lehrov  mu  je 
pomoćnik  poručio,  neka  nazove  za  pola  sata,  pa  će  moći  s  njime  govoriti. 

Kada  je  nakon  pola  sata  Dragoj  lov  opet  nazvao,  javio  se  ponovno  pomoćnik  i  rekao  mu,  daje 
Lehr  spriječen  i  da  se  ne  može  javiti,  ali  neka  se  oni  samo  drže  puta  prema  Mariboru,  te  preko 
Pak-strasse  neka  dođu  u  Wolfsberg,  gdje  će  se  sastati  s  Lehrom. 


Međutim,  dok  su  oni  još  spavali,  neki  su  preko  radija  saznali,  da  su  Nijemci  već  potpisali 
ugovor  o  predaji  i  da  je  rat  prestao  u  pola  noći.  Poslije  seje  saznalo,  daje  Lelir  već  u  Zagrebu 
potpisao  s  partizanima  predaju,  a  Pavelića,  koji  se  slijepo  privezao  uz  Nijemce,  pouzdavajući 
se  u  njihovo  novo  oružje,  samo  je  zavaravao,  da  bi  on,  Lehr,  izvukao  živu  glavu  iz  Hrvatske. 

Kad  je  Pavelić  saznao,  da  se  Njemačka  predala,  izdao  je  nalog,  da  se  krene  prema  Mariboru. 
Putem  su  se  morali  probijati  kroz  partizanske  zasjede.  U  Mariboru  je  razriješio  svoju  vojsku 
od  zakletve  i  dao  uputu,  neka  se  svaki  spasava,  kako  znade,  jer  je  rat  svršio. 

On  se  zatim  s  užom  pratnjom  i  sa  sinom  povlačio  zajedno  s  njemačkom  kolonom  prema 
Koruškoj  u  Klagenfurt,  gdje  se  već  nalazila  hrvatska  vlada.  Nije  mu  uspjelo  stići  na  cilj,  jer  je 
na  putu  nastala  iznenada  takva  gužva  s  Nijemcima,  da  nije  mogao  naprijed.  Pronio  se  naime 
glas,  da  su  im  Rusi  iza  leđa.  Nastala  je  panika,  zbog  koje  Pavelić  napusti  auto,  u  šumi  zakopa 
dva  sanduka  zlata  i  u  pratnji  sedmorice  svojih  krene  pješice  u  brda.  U  brdinama  se  probijao 
jedanaest  dana,  dok  nije  stigao  preko  Dachsteina  u  Hintersee  kraj  Salzburga,  gdje  su  mu  bile 
smještene  žena  i  kći. 


Sudbina  onih  tisuća  hrvatskih  vojnika  i  civila,  koje  su  na  bijegu  zarobili  partizani,  komunisti, 
bila  je  različita.  Neke  od  domobrana  su  pustili  kući,  a  neke  su  uključili  u  svoje  čete.  Većina  ih 
je  pobijeno.  Ustaše  su  odmah  postrijeljali,  jedva  se  koji  spasio.  Oko  tri  tisuće  omladine  je 
zaglavilo  na  miniranom  polju  kod  Kočevja.  Ostali  domobrani  i  ustaše  su  kod  Maribora  bih 
opkoljeni  i  uglavnom  su  pobijeni,  slično  kao  i  kod  Dravograda.  Englezi  su  oko  sto  tisuća 
naših  vojnika,  umjesto  da  ih  razoružaju  i  interniraju,  vratili  u  Sloveniju  i  predali  partizanima. 
Bleiburg  znade  za  ostalu  tragiku  tog  cvijeta  naše  domovine, 

gdje  je,  kako  se  računa,  pobijeno  oko  150.000  razoružane  hrvatske  vojske  (6). 

Bijeg  prema  Sloveniji  ogromnog  broja  hrvatskog  pučanstva  i  vojske  bio  je  u  iluziji,  da  će  za 
koji  dan  doći  Englezi  i  zaštititi  samostalnu  državu  Hrvatsku.  No,  Englezi  su  predali  vojsku  i 
civilno  pučanstvo  komunistima. 

Protestanski  biskup  u  Zagrebu  Popp  bio  je  onih  dana  upitao  nadbiskupa  Stepinca,  da  li  bi  on, 
Popp,  bježao  ili  ostao.  Nadbiskup  mu  je  odgovorio,  da  mu  u  toj  stvari  ne  može  dati  nikakva 
savjeta,  ali  da  on  ostaje.  Nešto  prije  u  jednom  nagovoru  saopćio  je  akademičarima  svoju 
odluku:  «Došlo,  što  mu  drago,  ja  ostajem  i  čekam»  (7). 

Iako  je  osjećao  predstojeću  oluju,  pastir  je  ostao  sa  svojim  stadom,  koje  mu  je  Božja 
providnost  povjerila,  da  ga  brani  svojim  auktoritetom,  a  ako  ustreba  i  svojim  životom. 

2)  -  Dolazak  komunista  u  Zagreb  i  Stepinac 


Kratko  pred  slomom  mgr.  Svetozar  Rittig  poručio  je  Stepincu,  da  će  partizanska  komanda 
doći  najprije  k  njemu,  pa  neka  dočeka  jugoslavensku  vojsku  zvonjavom  svih  zvona.  Kod 
njega  će  partizani  preuzeti  vlast  nad  Zagrebom  i  odande  pomalo  nad  ostalim  dijelovima 
Hrvatske.  Partizanskim  komandantom  grada  Zagreba  bio  je  imenovan  Većeslav  Holjevac 
(7a). 

Dosta  rano  poslije  podne,  8.  svibnja  1945,  počela  je  partizanska  vojska  ulaziti  u  Zagreb.  Pred 
nadbiskupskim  dvorom  čekao  je  njihove  predstavnike  dr.  Đuro  Kumičić  zajedno  s  tajnikom 
papina  izaslanika  opata  Marcone-a  Don  Giuseppe  Masucci.  Izdaleka  se  čulo  sviranje  sirena  i 
automobilskih  truba. 

«Kumičić,  piše  don  Masucci  u  svom  dnevniku,  sav  je  poblijedio  kao  mrtvac.  Don  Masucci  ga 
upita,  kako  se  osjeća.  Dr.  Kumičić  se  baci  na  koljena,  gorko  zaplaka  i  jedva  čujno  promuca: 

—  Želim  se  ispovjediti  i  primiti  posij edni  put  odrješenje,  jer  kad  me  budu  vidjela  ta  gospoda, 
ogulit  će  mi  kožu». 

(6)  La  tragedia  de  Bleiburg,  u  Studia  croatica,  Buenos  Aires  1963.  -  J.  PRCELA  -  S. 
GULDESCU,  Operation  slaughterhouse,  Philadelphia  1970.  -  M.  KOVAČIĆ  241-51. 

(7)  VD  I  34  i  48.  -  Uzkrsne  konferencije  hrvatskih  sveučilištaraca.  Nadbiskupova  propovijed 
sveučilištarcima  u  crkvi  Srca  Isusova,  18.  III.  1945,  u  KL  96  (1945)  96. 

(7a)  VD  II  47. 

Don  Masucci  ga  blagoslovi  i  utješi  potičući  ga  na  pouzdanje  U  Boga,  jer  da  ni  đavao  nije  tako 
crn,  kako  ga  slikaju. 

Smiren  odrješenjem  dr.  Kumičić  se  digao. 

Točno  u  13,30  s.  stigla  su  dva  komesara  u  prašnom  automobilu,  prekrivenom  uvelim  ružama. 
Don  Masucci  im  pristupi  i  reče,  daje  grad,  kako  se  sami  mogu  uvjeriti,  sličan  groblju.  Ne  čuje 
se  nijedan  hitac,  psi  ne  laju,  prozori  i  balkoni  su  zatvoreni.  Zamoli  ih,  da  budu  velikodušni 
prema  onima,  koji  su  se  predali.  Predstavio  im  je  dr.  Kumičića,  koji  se  ohrabrio  i  potpuno 


smirio,  kad  su  ga  ova  dvojica  zagrlila  kao  braća.  Obojica  su  se  ponijela  ljubezno  i  s  dr. 
Kumičićem  i  don  Masuccijem  (7b). 

Toga  dana  nije  ni  u  jednoj  crkvi  bilo  svibanjske  pobožnosti,  jer  građani  nisu  izlazili  iz  svojih 
kuća,  a  bilo  je  i  opasno,  jer  se  još  tu  i  tamo  puškaralo.  Uvečer  je  radio  javio,  neka  se  satovi 
vrate  za  jedan  sat  natrag. 

U  Zagrebu  se  preko  noći  stubokom  izmijenilo  stanje.  Vlast  je  došla  u  nove  ruke.  Ona  se 
predstavila  kao  «narodna  vlast».  Od  prvoga  časa  počela  je  nastupati  i  uredovati  prema 
načelima  komunističke  ideologije.  Dospjela  je  u  cijelosti  u  ruke  komunističke  partije. 

Diugog  dana  su  građani  počeli  izlaziti.  U  gradu  su  već  prvih  dana  osvanuli  plakati  s 
natpisima:  «Poubijajte  ustaške  zvijeri! »  Iako  se  nije  odmah  tako  postupalo,  poziv  preko  radija, 
da  se  činovnici  imadu  prijaviti  novoj  vlasti,  mnoge  je  nemilo  uplašio.  Odmah  je  počela 
djelovati  OZN-a  (7c).  Oni,  koji  su  se  prijavili,  zadržani  su  na  Kanalu  i  u  Maksimiru.  Nakon 
duže  istrage  od  kojih  2-3  tjedna  bili  su  neki  pušteni  kući,  a  njih  većina  stavljena  je  u  zatvor. 

Već  nakon  nekoliko  dana  su  i  u  Zagrebu  i  u  pokrajini  stanoviti  ljudi  dolazili  u  škole  i  uklanjali 
raspela  iz  školskih  soba.  No,  gotovo  svagdje  su  sami  učenici,  i  to  ne  samo  oni  iz  nižih,  nego  i 
iz  viših  razreda,  ponovno  postavljali  raspela  u  svoje  školske  sobe.  Školske  vlasti  su  počele 
ukidati  molitvu  prije  i  poslije  obuke.  No  u  bezbroj  slučajeva  su  sami  učenici  viših  i  nižih 
razreda  srednjih  škola  svojevoljno  obavljali  molitvu  mimo  protivne  odredbe  (7d). 

(7b)  MASUCCI  198. 

(7c)  OZN-a  =  «Odjel  zaštite  naroda»,  tj.  tajna  komunistička  policija  u  Jugoslaviji. 

(7d)  Nadbiskupova  predstavka,  od.  11.  kolovoza,  upravljena  dr.  Vladimiru  Bakariću,  predsj. 
vlade  federativne  Hrvatske,  Komisiji  za  vjerske  poslove  i  Saveznom  ministarstvu  prosvjete 
demokratske  feder.  Jugoslavije  u  Beograd,  br.  71/BK. 

U  crkvene  ženske  zavode,  u  Antunovcu  i  Maksimiru,  na  Vrhovcu  i  u  gradskom  skloništu  na 
Radničkoj  cesti  bile  su  postavljene  komesarke.  U  jednom  od  tih  zavoda  bilo  je  djeci 
zabranjeno  moliti  se,  polaziti  misu  i  primati  sakramente,  kapela  bi  ukinuta  i  pretvorena  u 
spavaonicu. 

Među  mladeži  se  odmah  počelo  s  bezbožničkom  promidžbom.  Pri  nastupima  u  Zagrebu  se 
pjevalo: 

«Nosim  kapu  sa  tri  roga, 
jer  se  borim  protiv  Boga, 


popova  i  fratara 


i  časnih  sestara». 


Mladež  i  činovništvo  se  pozivalo  na  rad  nedjeljom  i  blagdanima  od  7-12  sati,  da  im  se 
onemogući  prisustvovati  misi.  Ujedno  se  počelo  sa  zatvaranjem  ne  samo  svećenika  nego  i 
biskupa  (8). 

Iako  položaj  zagrebačkog  nadbiskupa  nije  ni  u  Nezavisnoj  Državi  Hrvatskoj  bio  ni  lak  ni 
jednostavan,  pod  novim  režimom  se  on  kao  prvi  i  najistaknutiji  predstavnik  katoličke  Crkve  u 
Hrvatskoj  našao  u  novim  još  težim  i  još  zamršenijim  teškoćama  i  pitanjima.  On  se  je  i  prema 
novoj  vlasti  od  prvoga  časa  ponašao  prema  nauci  Evanđelja,  priznavao  je  lojalno  postojeću 
vlast,  ali  je  ujedno  svjesno  i  odlučno  stajao  na  stanovištu,  na  kojem  je  stajao  i  dotada,  spreman 
i  uz  cijenu  vlastite  slobode  i  života  braniti  božanska  prava  Crkve  i  životne  probitke 
Hrvatskoga  Naroda.  Slijedio  je  nalog  duhovnog  očinstva  znajući,  da  pastir,  koji  spava,  ne 
vrijedi  više  od  onoga  najamnika,  koji  bježi  kad  prijeti  pogibelj. 

2.  -  SUOČENJE  S  KOMUNISTIČKOM  VLASTI 

1)  -  Nadbiskup  Stepinac  u  pritvoru 

Doskora  se  opazilo,  da  su  novi  gospodari  uzeli  nadbiskupa  Stepinca  na  nišan.  Već  par  dana 
nakon  njihova  dolaska,  15.  svibnja,  bio  mu  je  zaplijenjen  auto.  Iako  su  ga  poslije  vratili,  iz 
toga  čina  moglo  se  štošta  zaključivati  (9). 

(8)  Nadbiskupova  predstavka  na  ministra  predsjednika,  br.  64/BK,  od  21.  srpnja  1945.  - 
Predstavka  nadbiskupskog  duhovnog  stola  na  predsjedništvo  vlade  federativne  Hrvatske,  od 
5.  lipnja  1945,  br.  4122. 

(9)  MASUCCI  200. 

Dva  dana  kasnije,  17.  svibnja,  don  Masucci,  tajnik  papina  izaslanika,  zabilježio  je  u  svoj 
dnevnik  slijedeću  crticu  (10):  «U  12,30  sati  došli  su  potpukovnik  i  dvije  osobe  u  građanskom 
odijelu  uhapsiti  nadbiskupa  Stepinca». 

Ovi  su  došljaci  pozvali  nadbiskupa,  da  ih  slijedi.  Ne  znajući  kamo  i  ne  sluteći  ništa  posebno, 
nadbiskup  se  uputi  s  njima.  Bio  je  odvezen  u  neku  kuću  u  Mlinarskoj  ulici,  gdje  mu  bi 
saopćeno,  da  se  ne  može  vratiti.  Nadbiskup  je  prosvjedovao  protiv  takva  postupka,  no  zatražio 
je,  da  može  obavijestiti  o  slučaju  svoga  generalnog  vikara,  biskupa  dr.  Franju  Salis-Seewis-a, 
koji  je  odmah  preuzeo  crkvenu  upravu  nadbiskupije  i  odredio,  da  se  u  svim  misama  imade 
moliti  molitva  za  zatvorenog  nadbiskupa. 

U  toj  ga  kući  posjeti  mgr.  Rittig,  bivši  župnik  Sv.  Marka.  Nadbiskup  je  svaki  razgovor  s  njim 
predusreo  izjavom: 

—  Ako  hoćete  sa  mnom  govoriti  o  politici,  onda  izvolite  otići. 


—  Ne!  Odgovori  mu  mgr.  Rittig.  Hoću,  da  govorim  s  vama  kao  svećenik. 

—  Onda  izvolite  to  učiniti  na  duhovnom  stolu,  jer  je  ondje  moja  rezidencija  (1 1). 

U  toj  ga  kući  poče  ispitivati  neki  Ranogajac.  Zauzevši  pred  nadbiskupom  važnu  pozu,  rekao 
mu  je: 

—  Vi  ste  surađivali  s  okupatorima. 

Nadbiskup  ga  oštro  pogleda  te  mu  povišenim  glasom  kaže: 

—  A  što  je  to  okupator? 

—  Nijemci  i  ustaše  —  reče  ovaj.  Nadbiskup  mu  još  jačim  glasom,  fiksirajući  ga,  odgovori: 

—  Što  se  tiče  Nijemaca,  transeat,  stvar  je  jasna.  A  što  se  tiče  ustaša,  mogu  reći  samo  to,  da 
nitko  ne  može  okupirati  svoju  vlastitu  zemlju,  na  kojoj  je. 

Taj  je  zašutio  i  povukao  se.  Nije  više  dolazio.  Došao  je  zatim  neki  postolar  iz  Podtuma,  koji 
se  zvao  Biber.  Nastojao  je  biti  što  finiji.  Nudio  mu  je  čak  i  cigarete.  Ali  i  s  njim  je  Stepinac 
brzo  svršio.  Nije  mu  odgovarao. 

S  ovim  je  bio  i  neki  sudac  major.  U  njemu  je  nadbiskup  prepoznao  kolegu  svog  pok.  brata 
Maksa  Stepinca.  Nadbiskup  gaje  sažaljevao  videći,  kako  mora  slijepo  slijediti,  što  mu  drug 
cipelar  nalaže  (12). 

(10)  N.mj. 

(11)  Prema  usmenom  saopćenju  o.  Ciprijana  Vupore  u  Zagrebu,  g.  1963. 

(12)  VD  II  281. 

O  tom  svom  zatvoru  Stepinac  nije  davao  kasnije  nikakve  izjave,  osim,  da  su  s  njim  dobro 
postupali. 

Najbliža  nadbiskupova  okolina  je  zaključivala  iz  njegovih  riječi  i  činjenica,  da  su  s  njim  htjeli 
stupiti  u  pregovore.  Hrvati  su,  naime,  razabrali  da  partizanska  jugoslavenska  vojska  ima 
komunistički  smjer,  pa  stoga  «oslobođenje»  nisu  dočekali  oduševljeno  čak  ni  oni,  koji  su 
jedva  čekali,  da  se  oslobode  njemačkih  i  talijanskih  okupatora  i  ustaškog  vladanja. 

Veliki  ugled  i  visoki  pojam,  što  je  Hrvatski  Narod  imao  o  Stepincu  dobro  bi  došao  novim 
gospodarima.  A  budući  da  su  htjeli  sastaviti  vladu  zajedno  s  Mačekom,  koji  je  međutim  otišao 
u  inozemstvo,  poslali  su  k  nadbiskupu  Olgu  Maček,  sinovicu  dr.  Mačeka,  koja  je  bila  u  nižim 
razredima  gimnazije  članica  Marijine  kongregacije,  ali  se  kasnije  počela  družiti  s 


komunistima  i  prešla  k  njima.  Njezin  otac  je  zbog  toga  imao  teških  neprilika,  i  upravo  je 
nadbiskup  njega  i  nju  izbavio  od  ustaške  vlasti  i  pomogao,  da  nije  bila  bačena  iz  škole.  Nju  su 
partizani  smatrali  najprikladnijom,  da  iznese  njihove  želje  i  poruke  nadbiskupu. 

No,  on  nije  htio  u  to  pitanje  zalaziti.  Odgovorio  je,  neka  preko  radija  pozovu  dr.  Mačeka,  te 
neka  s  njim  pregovaraju.  Njegova  briga  je  druga,  brinuti  se  za  sudbinu  vjere  i  katoličke  Crkve. 
U  tom  pogledu  dobio  je  najljepša  obećanja. 

Približavalo  se  i  Tijelovo,  a  nadbiskup  je  još  bio  zatvoren.  Nadbiskupsko  savjetno  vijeće 
zaključilo  je,  da  se  obična  tijelovska  procesija  ove  godine  neće  održavati  u  znak  prosvjeda 
zbog  nadbiskupova  zatvora.  Papin  izaslanik,  opat  Ramiro  Marcone,  koji  je  imao  dozvolu  da 
se  pismeno  javi  nadbiskupu,  javio  mu  je  taj  zaključak  savjetnog  vijeća. 

No  nadbiskup  je  u  kratko  odgovorio:  «Procesiju  svakako  održite!» 

Procesija  se  je  te  godine  doista  oblikovala  i  bila  je  takva,  kakvu  Zagreb  još  nije  pamtio.  Kad 
su  prvi  s  križem  obišli  veliki  dio  grada  i  na  povratku  stigli  do  katedrale,  istom  se  onda  moglo 
iznijeti  Presveto.  No,  u  to  udari  kiša,  koja  zaustavi  daljnji  razvoj  procesije.  Zagrepčani  su  bili 
zadovoljni,  što  je  procesija  obišla  grad  s  molitvom  i  pjevanjem  uz  gusti  špalir  građanstva  po 
ulicama,  ali  događaj  su  tumačili:  «Gospodin  nije  htio  izaći  bez  nadbiskupa !» 

U  očekivanju,  da  se  nadbiskup  vrati  prolazili  su  dani  u  velikoj  duševnoj  napetosti  (13). 

(13)  HREN  30  si. 

2)  -  Prvi  susret  komunističke  vlasti  s  katoličkim  svećenstvom 

Jednog  dana,  dok  je  Stepinac  još  bio  zatočen  u  Mlinarskoj  ulici,  poruči  mgr.  Rittig,  koji  posta 
u  novoj  vladi  ministar  za  vjerska  pitanja,  nadbiskupovu  zamjeniku,  da  Tito,  predsjednik 
savezne  vlade,  dolazi  u  Zagreb,  pa  neka  ga  posjete  predstavnici  klera. 

Kad  je  Tito  stigao,  izrazio  je  želju,  da  se  sastane  s  njima  i  porazgovori  o  pitanjima,  koja 
zanimaju  Crkvu  i  državu. 

Dne  2.  lipnja  1945,  vlada  Hrvatske  dala  je  na  raspolaganje  kola  pomoćnim  biskupima, 
generalnim  vikarima  dr.  Franji  Salis-Seewisu  i  dr.  Josipu  Lachu,  te  kanonicima  Nikoli  Boriću, 
dr.  Stjepanu  Bakšiću  i  dr.  Nikoli  Kolareku.  Tito  ih  je  primio  u  nazočnosti  predsjednika  vlade 
republike  Hrvatske  dr.  Vladimira  Bakarića  i  mgr.  Svetozara  Rittiga. 

U  ime  odaslanstva,  koje  je  Tito  ljubazno  primio,  biskup  Salis  je  Titu  upravio  slijedeće  riječi: 

«Iz  dana  u  dan  očekujemo  povratak  našega  nadbiskupa,  koji  je  po  svom  položaju  zvan,  da 
stupi  s  vladom  u  vezu.  Mislima  i  osjećajima  katoličke  Crkve,  njena  klera  i  vjernika  mogao  bi 
biti  autentičnim  tumačem  dakako  samo  preuzvišeni  g.  nadbiskup«. 


U  nastavku  govora  istaknuo  je,  kako  je  katolička  Crkva,  kao  čuvarica  Božjeg  zakona,  u 
prošlosti  odgajala  Hrvatski  Narod,  te  smatra  svojom  dužnošću,  da  u  federativnoj  republici 
Hrvatskoj,  a  preko  nje  u  demokratskoj  federativnoj  republici  Jugoslaviji  vjerno  vrši  svoju 
duhovnu  misiju,  koja  je  dragocjena  za  nutarnji  mir  pojedinaca,  obitelji  i  čitavog  društvenog 
poretka. 

Izriče  nadu,  da  će  vlada  svoju  vlast  upotrijebiti,  da  se  načela  njezine  deklaracije  o  slobodi  i 
vjeroispovijesti  i  savjesti,  o  slobodi  udruživanja  u  vjerskim  organizacijama,  o  slobodi 
kršćanskog  odgoja  na  području  školstva  i  u  katoličkim  odgojnim  zavodima,  o  pravu  privatnog 
vlasništva  u  punom  smislu  riječi  stvarno  primjenjivati,  da  tako  katolička  Crkva  uzmogne 
mirno  i  nesmetano  provoditi  svoj  bitni  poziv,  tj.  voditi  neumrle  duše  putem  istine  i  Božje 
pravde,  a  na  korist  čitave  države. 


Na  te  riječi  Tito  je  odgovorio  (14): 

«Gospodo!  Ja  sam  radostan,  što  vidim,  da  vi  svećenici  Hrvatske  imate  puno  shvaćanje  za 
sadašnje  zbivanje  i  da  poka- 

(14)  Predstavnici  klera  kod  maršala  Tita,  u  SVZN  32  (1945)  1-3. 

zujete  želju,  da  sarađujete  s  novom  jugoslavenskom  saveznom  vladom  i  s  federalnom  vladom 
Hrvatske.  Napomenuta  je  ovdje  deklaracija  jugoslavenske  savezne  vlade,  kada  je  ona  bila 
obrazovana,  i  povodom  toga  ja  bih  mogao  još  jednom  ovdje  da  podvučem,  da  će 
jugoslavenska  vlada  raditi  u  duhu  te  deklaracije,  a  daje  to  tako,  dokaz  je  to,  što  sam  ja,  kada 
sam  došao  u  Zagreb,  zaželio  da  se  s  vama  vidim,  da  se  s  vama  ovdje  porazgovorim.  Ja  bih 
htio,  da  mi  postavite  pitanja,  koja  vas  sada  moguće  tište,  možda  postoji  kod  vas  nejasnoća. 
Možda  postoje  i  kod  vas  još  neke  nejasnosti  u  pogledu  perspektive. 

Konstituanta  će  biti  vrhovno  narodno  predstavništvo,  koje  će  donijeti  doskora  i  zakonske 
odluke,  kako  po  svim  ostalim  pitanjima,  tako  i  po  pitanju  odnosa  države  prema  Crkvi  i 
obratno.  Ja  bih  htio  ovom  prilikom,  da  vam  moje  lično  mišljenje  izrazim,  kako  ja  gledam  na 
pitanje  odnosa  Crkve  i  države  i  odnosa  između  naroda  i  Crkve.  Moram  vam  kazati,  da  ja  kao 
Hrvat  i  kao  katolik  nisam  bio  zadovoljan  s  držanjem  katoličkog  svećenstva,  jednog  dijela 
katoličkog  svećenstva  u  ovim  teškim  historijskim  momentima,  koji  su  koštali  velikih  žrtava. 

Ja  govorim  otvoreno  onako,  kako  mislim.  Izvinite  me  za  moju  otvorenost  —  nisam  bio 
zadovoljan,  no  to  ne  znači,  da  mi  osuđujemo  i  da  ja  osuđujem  svećenstvo  uopće,  jer  ja  mislim, 
da  vi  to  znate,  da  se  je  velik  dio  baš  mlađeg  svećenstva  odbio  od  starih  svećenika,  a  naročito 
sljedbenika  velikog  Strossmayera,  sljedbenika  jugoslavenske  ideje. 

Razumije  se,  daje  u  toku  same  borbe,  uvijek  pred  našim  očima  bila  misao  vodilja,  daje 
pitanje  religije  duboko  ukorijenjeno  u  našem  narodu,  da  se  pitanje  religije  i  Crkve  i  odnosa 
Crkve  prema  državi  ne  može  riješiti  dekretom,  jer  je  takvo  rješenje  uvijek  pretrpjelo  neuspjeh, 


a  dapače  i  štetilo  općoj  zajednici,  općoj  narodnoj  stvari.  I  imajući  tu  misao,  tu  ideju  vodilju, 
mi  smo  i  sada  prišli  tome,  tako  da  se  lijepo  dogovorimo  i  nađemo  najpogodnije  rješenje.  Ja 
bih  želio,  a  ja  sam  to  i  iznio  pred  mgr.  Rittigom,  da  se  izradi  jedan  elaborat,  kako  vi  mislite, 
kako  treba  riješiti  pitanje  Crkve  u  Hrvatskoj,  katoličke  Crkve,  jer  mi  ćemo  i  sa  pravoslavnom 
Crkvom  isto  tako  razgovarati.  Ja  bih  sa  moje  strane  rekao,  da  naša  Crkva  treba  da  bude 
nacionalna,  da  se  više  prilagodi  naciji.  Možda  vam  je  sada  malo  čudnovato,  kad  ja  zastupam 
ovako  čvrsto  nacionalnost.  Suviše  mnogo  krvi  je  proliveno,  suviše  mnogo  narodnih  patnja 
sam  vidio  i  ja  želim,  da  katoličko  svećenstvo  u  Hrvatskoj  bude  dublje  nacionalno  povezano  s 
narodom  nego  sada.  Ja  moram  otvoreno  reći,  da  ja  ne  preuzimam  pravo,  da  osuđujem  Rim, 
vrhovnu  vašu  rimsku 

instanciju,  ne,  to  neću.  No  moram  reći,  da  kritički  gledam  na  to,  jer  je  uvijek  naginjala  više 
Italiji  nego  našem  narodu.  Ja  bih  želio,  da  vidim,  da  katolička  Crkva  u  Hrvatskoj  sada,  kad 
imamo  sve  uslove  tu,  ima  više  samostalnosti.  To  bih  želio,  to  je  osnovno  pitanje,  to  je  pitanje, 
koje  bi  mi  željeli  riješiti,  a  sva  ostala  pitanja,  to  su  sekundarna  pitanja,  koja  će  se  lako  riješiti. 
Ja  s  moje  strane  vam  ovo  stavljam  na  srce.  To  je  moja  misao,  koju  dijele  mnogi  moji 
suradnici. 

Mi  hoćemo,  da  stvorimo  jednu  veliku  zajednicu  Južnih  Slavena,  a  u  toj  zajednici  će  biti  i 
pravoslavni  i  katolici,  koji  treba  da  su  čvrsto  povezani  sa  svim  ostalim  Slavenima.  Tada  će  biti 
pravoslavaca  skoro  još  više  nego  će  biti  katolika,  te  će  se  i  pitanje  odnosa  između  pravoslavne 
Crkve  i  katoličke  Crkve  trebati  isto  tako  dovesti  u  sklad  s  velikom  idejom  zbliženja  i  uže 
suradnje  slavenskih  naroda,  koji  su  toliko  u  svojoj  historiji  prepatili  od  razjedinjenosti,  a 
kulminacija  je  bila  u  ovom  ratu,  kada  se  je  slavenstvo  htjelo  uništiti.  Eto,  to  su  moje  misli.  To 
je  osnovno». 


Na  ovako  izražen  govor,  iz  kojega,  izgleda,  da  proviruju  misli  mgr.  Rittiga,  odlični  zastupnici 
katoličkog  klera,  među  kojima  su  bili  vrsni  teologi  i  uzor-svećenici,  nastojali  su  protumačiti 
Titu,  što  je  Hrvatima  Sv.  stolica  i  kako  ona  zauzima  ispravan  i  dalekovidan  stav  u  hrvatskom 
pitanju. 

Taj  se  stav  Sv.  stolice  napose  vidio  u  pitanju,  kad  je  Mađarska  okupirala  Međimurje  i  kad  je 
mađarska  diplomacija  tražila,  da  se  Međimurje  otcijepi  ispod  oblasti  zagrebačkog  nadbiskupa 
i  pripoji  mađarskoj  biskupiji.  Sv.  stolica  je  odgovorila,  daje  Međimurje  najčišći  hrvatski 
živalj  te  stoji  stotine  godina  pod  vlašću  zagrebačkog  nadbiskupa.  Budući  da  se  ne  zna,  kako  će 
rat  svršiti,  ne  smije  se  unaprijed  određivati  o  ovom  pitanju. 

Slično  je  Sv.  stolica  postupala  i  u  Dalmaciji,  zaposjednutoj  od  Talijana. 

Sa  Sv.  stolicom  su  svećenici  i  vjernici  povezani  u  dogmatskim  i  disciplinarnim  stvarima,  a 
slobodni  u  svom  narodnom  i  društvovnom  radu. 


Naglasili  su,  da  katolici  u  Hrvatskoj  ne  traže  od  Sv.  stolice  nikakvu  veću  slobodu  nego  stoje 
već  imadu. 

Što  se  pak  tiče  slavenske  ideje,  Sv.  stolica  ne  stavlja  nikakve  zapreke.  Ona,  naprotiv,  podupire 
tu  ideju,  što  se  vidi  iz  povlastica,  koje  je  dala  našim  dvjema  biskupijama,  da  se  mogu  služiti  u 
bogoslužju  staroslavenskim  jezikom.  Uostalom,  hrvatski  vjernici  i  kler  žive  u  najljepšoj 
snošljivosti  s  pravoslavnima. 

Tito  je  nato  svratio  govor  na  nadbiskupa  Stepinca,  jer  kler  hoće  sigurno  o  njemu  što  znati.  No, 
dok  je  ondje,  tj.  u  zatvoru,  on  ne  može  ništa  govoriti. 

Kler  je  sada  prikazao  Titu,  što  znači  u  sadašnje  vrijeme  nadbiskup  Stepinac.  Naglasili  su,  da 
je  on  danas  najveći  živući  Hrvat,  osim  toga  prvorazredni  narodni  i  društveni  radnik.  Govorili 
su  mu  o  nadbiskupovoj  spasavajućoj  akciji,  jer  da  imade  danas  u  vladi  ljudi,  koji  imadu  samo 
njemu  zahvaliti,  što  su  živi.  Prikazali  su  njegov  društveni  rad,  njegovu  veliku  brigu  za  oko 
sedam  tisuća  partizanske  djece,  njegova  posredovanja  u  prilog  hrvatskih  pravoslavaca, 

Židova,  Cigana.  Prikazali  su  mu  njegove  govore  i  propovijedi  protiv  rasističkih  zakona,  protiv 
nacističkih  nasilja,  protiv  strijeljanja  talaca  i  vješanja  tolikih  nevinih.  Usprkos  tome,  što  kod 
Pavelića  nije  bio  uvažena  ličnost  i  što  je  Pavelić  tražio,  da  ga  Sv.  stolica  ukloni,  on  nije 
prestao  posredovati  i  zauzimati  se. 

U  zaključku  su  naglasili,  daje  nadbiskup,  taj  veliki  čovjek,  narodni  i  društveni  radnik  danas 
zatvoren!  Izrazili  su  nadu,  da  će  ga  Tito  osloboditi,  da  uzmogne  nastaviti  svoj  blagoslovljeni 
rad. 


Tito  je  sada  stavio  prigovor  zbog  tolikih  svećenika,  koji  su  bili  ustaše  i  ustaški  službenici  te  su 
s  ustašama  pobjegli  iz  zemlje,  a  drugi  su  sada  po  logorima. 

Na  taj  prigovor  odgovorili  su  mu  predstavnici  klera,  neka  se  sjeti,  da  su  Hrvati  kroz  stoljeća 
očekivali,  da  će  im  se  ostvariti  želja  za  slobodnom  i  nezavisnom  državom  Hrvatskom. 

Mnogima  se  činilo  daje  s  Pavelićem  i  ustaškim  nastupom  ta  želja  doista  ostvarena.  Ta 
okolnost  je  tumač  pojavi,  da  su  se  mnogi  zanijeli  u  prvi  čas  i  pristali  uz  ustaški  pokret. 

No,  kad  su  vidjeli  nasilja  i  krvoprolića,  koja  je  činio  ustaški  režim,  mnogi  su  se  osvijestili,  jer 
su  vidjeli,  da  su  lupili  glavom  o  zid.  Mnogi  su  bježali  iz  zemlje,  jer  su  bili  ustaški  svećenici, 
drugi  su  pak  nasilno  odvedeni,  a  neki  su  sami  otišli,  jer  se  čulo,  da  partizani  ubijaju  i 
uništavaju  one,  koji  su  bili  nakloni  ustaškoj  vladi. 

Kler  je  upozorio  Tita,  da  će  ti  mnogobrojni  logori,  u  kojima  imade  nevinih  ljudi,  prouzročiti 
veliko  neraspoloženje  i  nezadovoljstvo,  što  nikako  ne  preporuča  mladu  državu.  Iznijeli  su  mu 
slučaj  iz  kaznionice  u  Lepoglavi,  kad  je  onamo  stigao  od  ustaša  na  smrt  osuđeni  kanonik  dr. 


Pavao  Lončar  a  zatim  pomilovan  na  20  godina  zatvora.  Kad  su,  naime,  kaznionički  stražari 
vidjeli 

svećenika-kanonika  u  kažnjeničkom  odijelu,  rekli  su:  «Sad  smo  sigurni,  da  ide  do  vraga 
država,  koja  progoni  Crkvu  i  svećenstvo«. 

Tito  je  nato  odgovorio,  da  on  ne  traži,  da  svatko  misli  kao  on,  ali  zahtijeva,  da  nitko  ne  pravi 
smetnje  u  radu  oko  učvršćivanja  države.  Vjera  je  vrlo  važan  činioc  u  životu  naroda,  zato  se  tu 
ne  smije  ništa  navlaš  određivati,  nego  sporazumno  raditi.  Obećao  je,  da  će  dati  ispitati  sve 
one,  koji  su  u  logorima  i  pustiti  na  slobodu  one,  koji  dokažu,  da  nisu  ništa  skrivili. 


Kler  je  još  upozorio  Tita  na  rad  partizana  i  partizanki,  koji  brane  čč.  sestrama,  da  se  mole 
Bogu  s  djecom,  po  zavodima  sestara  pretvaraju  kapele  u  spavaonice,  skidaju  križeve  u 
školama  i  zavodima  itd.  Bit  će,  da  on  za  to  sigurno  i  ne  zna. 

On  im  je  na  to  odgovorio,  da  su  dobro  kazali,  da  on  za  to  ne  zna.  On  to  ne  odobrava  i  obećao 
je,  da  će  se  to  urediti.  Obratio  se  na  to  predsjedniku  dr.  Vladimiru  Bakariću  s  primjedbom: 

—  Bakariću,  piši  sve  to. 

Na  to  je  upao  u  riječ  mgr.  Rittig: 

—  Znaš,  druže  Tito,  svećenstvo  je  krivo,  ono  mora  činiti  pokoru. 

Na  tu  je  nezgodnu  primjedbu  prisutni  kler  prosvjedovao  rekavši: 

—  Monsignore,  to  nije  istina,  tako  se  ne  govori.  Može  se  kazati:  neki  svećenici  ili  nekolicina 
njih  je  pogriješila,  ali  ne  valja  generalizirati  pojedinačne  pojave  i  protegnuti  ih  na  sve 
svećenike.  To  ne  stoji. 

Taj  nezgodni  Rittigov  ispad  zaključio  je  Tito  riječima: 

—  Tako  je,  tj.  neki  svećenici  ili  nekolicina  njih  je  pogriješila,  ali  se  to  uzima  kao  moralna 
cjelina. 

Time  je  razgovor  bio  dovršen  (15). 

3)  -  Stepinčev  razgovor  s  Titom 

Slijedećega  dana,  tj.  3.  lipnja,  u  10,15  sati,  Stepinac  je  bio  povraćen  u  nadbiskupski  dvor  (16). 


Na  vijest,  da  su  Stepinca  vratili  u  dvor,  nastalo  je  veliko  veselje  među  klerom  i  vjernicima. 
Nadbiskup  je  odmah  posjetio 

(15)  Zapisnik  posjeta  klera  kod  maršala  Jugoslavije  Josipa  Broza  Tita,  dne  2.  lipnja  1945. 
Rukopis  službeno  potvrđen,  nalazi  se  u  NAZ. 

(16)  HREN  31. 


506 

A.  BENIGAR,  ALOJZIJE  STEPINAC 

bogoslovno  sjemenište.  Bio  je  nasmijan  i  vedar.  Iz  njega  je  zračila  živa  vjera,  koja  mu  je 
ulijevala  hrabrost  i  odlučnost.  Nikad  nije  bio  tako  bliz  svojim  klericima  kao  onom  zgodom. 
Rekao  im  je  samo  par  riječi  s  primjedbom  (17): 

—  Bit  će  borbe,  najviše  za  odgoj  mladeži! 

Istoga  dana  o  podne  Tito  je  s  predsjednikom  vlade  dr.  Vladimirom  Bakarićem  primio  papina 
izaslanika  opata  Ramira  Marcone  s  njegovim  tajnikom  don  Giuseppe  Masucci.  Primio  ih  je 
jednostavno,  bez  ikakve  dvorske  ukočenosti.  Don  Masucci  bez  daljnjeg  uvoda  ga  upita  na 
francuskom  jeziku,  kojim  mu  je  jezikom  milije  razgovarati.  Odgovorio  je  veselo,  da  govori 
samo  slavenski  jezik.  Tajnik  mu  sada  kaže,  da  opat  ne  govori  hrvatski  jezik,  pa  će  stoga  on 
služiti  kao  tumač,  što  je  Tito  prihvatio. 

Papin  izaslanik  je  u  razgovoru  upozorio  Tita,  daje  njihova,  komunistička,  politika  neispravna. 
Novinstvo  i  radio  ne  čine  drugo,  već  napadaju  svećenstvo  i  Sv.  stolicu,  tvrdeći,  daje  Vatikan 
želio  Hitlerovu  pobjedu.  Narod  s  takvom  politikom  nije  zadovoljan,  jer  je  ta  politika 
ateistička.  Djeca  se  odvraćaju  od  kršćanstva,  uče  ih,  da  Bog  ne  postoji,  daje  sve,  što  sadržaje 
katekizam,  samo  bajka  i  izmišljotina  svećenika.  Djecu  uče,  da  viču  i  pjevaju  na  ulicama  i  u 
školi:  «Mi  ćemo  se  boriti  protiv  Boga!  Nema  Boga!»  Na  kraju  razgovora  gaje  izvijestio,  da 
su  mu  partizani  oduzeli  i  telefon  i  automobil. 

Tito  je  od  Bakarića  zatražio  razjašnjenje  i  obećao,  da  će  mu  sve  biti  vraćeno  čim  prije 
moguće.  Uvjeravao  je  opata,  da  će  za  četrdeset  dana  biti  mir  potpuno  uspostavljen  i  najveća 
sloboda  savjesti. 

Vlasti  su  6.  lipnja  vratile  iznaslanstvu  Sv.  stolice  telefon,  ali  usprkos  Titova  obećanja  nikada 
nisu  vratile  automobil  (18). 


Slijedećeg  dana,  4.  lipnja,  Tito  se  sastao  sa  Stepincem,  isto  tako  u  prisutnosti  predsjednika 
vlade  dr.  Vladimira  Bakarića.  Svrha  tog  susreta  je  bila,  da  se  prilike  srede  i  spriječe  sukobi 
između  svjetovne  i  crkvene  vlasti. 


Nadbiskup  mu  je  tom  zgodom  iznio  slijedeće  misli:  Stvarati  državu  svakako  je  velika  stvar  i 
težak  posao.  No  još  važnije  je  smirenje  i  uređenje  države  prema  onoj  francuskoj:  «Quand  ii  y 
a  des  troubles  dans  un  pays,  les  affaires  vont  mal»  . 

(17)  Prema  usmenom  saopćenju  dr.  Franje  Kuharića,  zagrebačkog  pomoćnog  biskupa,  piscu 
knjige,  g.  1966. 

(18)  MASUCCI  203  si. 

Država  je  onda  sigurna,  kad  je  građanima  zajamčena  osobna  ligurnost.  Stoga  mudri  državnici 
poštivaju  vjerski  osjećaj  državljana  1  slobodu  savjesti,  koju  treba  pravnim  zakonima  utvrditi. 
To  je  i  za  državu  i  za  Crkvu  bolje.  Bivša  je  Jugoslavija  pravno  uredila  položaj  pravoslavaca, 
ali  nije  uredila  položaj  katolika,  a  to  je  bila  strahovita  progrješka  koja  je  imala  teških 
posljedica. 

Da  se  to  uredi,  za  katolike  je  nadležna  Sv.  stolica.  Razgovori  s  pojedinim  biskupima  mogu  biti 
vrlo  korisni,  ali  nijedan  kutolik  ne  može,  čak  ni  uz  cijenu  vlastitog  života,  mimoići  svoju 
vrhovnu  nadležnost,  Sv.  stolicu,  jer  inače  prestaje  biti  katolik.  Najbolji  način,  na  koji  se 
uređuju  odnosi  između  Crkve  i  države,  svakako  je  konkordat.  Ali  rješenje  se  može  naći  i  na 
drugi  način,  kao  što  je  to  bilo  u  bivšoj  Čehoslovačkoj,  gdje  se  to  uredilo  sa  «modus  vivendi», 
koji  se  u  praksi  pokazao  dobrim  i  zadovoljavao  je  obje  stranke.  Imade  i  drugih  načina. 

Ako  se  uspostavi  redoviti  diplomatski  odnos  sa  Sv.  stolicom  i  uredi  odnos  države  i  Crkve 
obostranim  ugovorom,  to  će  značiti  za  međunarodni  prestiž  nove  države  vrlo  mnogo.  Ne 
smije  se  zaboraviti  činjenica,  daje  katolička  Crkva  organizacija  od  šest  stotina  milijuna  ljudi, 
među  kojima  možda  imade  i  takvih,  koji  nisu  praktični  katolici,  ali  oni  ipak  u  pojedinim 
narodima  vrše  izravno  ili  neizravno  utjecaj  na  javni  život  svoje  zemlje.  Razumljivo  je,  da  sve 
katolike  širom  svijeta  zanima  položaj  braće  katolika  i  u  Jugoslaviji. 


Tito  je  to  razlaganje  pomno  slušao  i  izjavio,  da  razumije  važnost  pitanja  i  načelno  je  spreman 
da  ga  uredi,  no  izrazio  je  bojazan  obzirom  na  premalu  sklonost  Sv.  stolice  prema  slavenskim 
narodima,  u  posebnom  slučaju  prema  Jugoslaviji. 

Nadbiskup  mu  je  odgovorio,  daje  ta  bojazan  bez  temelja,  te  mu  je  kao  stvarni  slučaj  naveo 
upravo  stav,  koji  je  zauzela  Sv.  stolica  u  pitanju  Međimurja,  kad  gaje  mađarska  vojska 
okupirala,  u  parlamenat  pripojio  Mađarskoj.  Sv.  stolica  nije  ni  za  čas  popustila  nasilnoj 
diplomatskoj  navali  Mađara,  te  je  zagrebački  nadbiskup,  makar  je  stajao  sam  samcat  vis-a-vis 
Mađara,  ostao  nosilac  crkvene  vlasti  kroz  sve  četiri  godine  rata. 

Kardinal  Maglione,  papin  državni  tajnik,  bio  mu  je  naime  dao  riječ,  da  se  u  Međimurju  ne 
mijenja  «status  quo»,  dok  se  rat  ne  svrši.  Tu  je  riječ  i  održao  usprkos  mnogim  poteškoćama, 
što  su  ih  pravile  mađarske  vlasti. 


Slično  je  Sv.  stolica  postupala  i  u  Dalmaciji,  kad  je  bila  zaposjednuta  od  Talijana.  Ona  nije  ni 
za  čas  pomislila  na  to,  da 

bi  dalmatinske  biskupije  pripojila  Italiji  i  tim  ih  odrezala  od  hrvatskih  biskupa. 

Za  primjer,  kako  je  Sv.  stolica  puna  poštivanja  prema  slavenskim  narodima,  podsjetio  je 
nadbiskup  Tita  na  papu  Leona  XIII,  koji  se  zauzeo  za  biskupa  Strossmayera,  kad  je  biskup 
došao  u  sukob  s  austrijskim  dvorom  zbog  Rusije;  te  na  Pija  XI,  koji  je  osnovao  posebni  zavod 
Russicum  u  Rimu,  te  na  Kongregaciju  za  istočnu  Crkvu,  kojoj  stoji  na  čelu  prijatelj  Slavena 
kardinal  Tisserant. 

Tito  je  izrazio  želju,  da  bi  Crkva  poduprla  državnu  vlast  u  pitanju  Istre,  jer  je  ona  slavenska 
pokrajina. 

Ako  je  Istra  još  danas  hrvatska,  naglasio  je  Stepinac,  ima  se  zahvaliti  samo  katoličkoj  Crkvi. 
Iz  Istre  je,  naime,  za  vrijeme  talijanske  okupacije  sva  inteligencija  ili  pobjegla  ili  se 
odnarodila.  No,  katoličko  je  svećenstvo  kroz  25  godina  uz  silne  muke  izdržalo  i  sačuvalo 
materinski  jezik.  Zbog  Istre  je  Sv.  stolica  imala  vrlo  velikih  neprilika  s  talijanskom  državom. 
Dostaje  samo  spomenuti  slučaj  mgr.  Fogara,  tršćanskog  biskupa,  koji  je  radi  pravednosti  i 
ljubavi,  koju  je  gojio  prema  Hrvatima  i  Slovencima,  morao  konačno  na  pritisak  talijanskih 
fašista  odstupiti. 

Kako  je  Sv.  stolica  sklona  napose  prema  Južnim  Slavenima  u  Jugoslaviji,  dokazuje  i  to,  što  je 
sa  svoje  strane  spremno  učinila  sve,  da  se  konkordatom  srede  odnosi  Crkve  i  države,  te  je 
dopustila  uporabu  staroslavenskog  jezika  u  bogoslužju  za  cijelu  Jugoslaviju.  Dala  je,  dakle, 
povlasticu,  kakve  nemaju  ni  najveći  narodi  na  svijetu,  kao  što  su  Nijemci,  Francuzi,  Englezi 
itd.  Konkordat  je  nažalost  propao  uslijed  uličnih  događaja  vodećih  faktora  u  Beogradu,  koji 
nisu  imali  razumijevanja  za  javno  dobro  same  države. 


Pri  kraju  svog  razgovora  Stepinac  je  kazao  Titu  slijedeće:  «Ovo  sam  do  sada  govorio  kao 
biskup.  Sada  bih  želio,  ako  je  dozvoljeno,  da  dodam  nešto  kao  čovjek,  koji  objektivno 
promatra  prilike. 

Ako  se  želi  što  prije  sređenje  prilika,  onda  bi  se  po  mom  mišljenju  moralo  otvoreno  i  muški 
porazgovoriti  s  predstavnicima  Hrvatske  seljačke  stranke  u  Hrvatskoj  pa  čak  i  sa  čestitim 
pristašama  ustaškog  pokreta.  Razgovarat  se  može  sa  svakim,  prihvatiti  se  ne  mora.  Tko  god 
hoće  pošteno  i  iskreno  surađivati  na  sređenju  zemlje,  neka  bude  dobro  došao.  Ako  suradnju 
odbiju,  krivi  su  sami.  Zašto  se  ne  bi  pokušali  porazgovoriti?  Mudar  državnik  ne  propušta 
ništa,  što  može  pomoći  sreći  i  zadovoljstvu  zemlje». 

Konačno  je  nadbiskup  stavio  na  srce,  da  bi  se  štedjeli  životi  gdje  god  je  to  moguće,  jer  mi 
nismo  velik  narod,  a  žrtve  su  do  sada  tako  velike,  da  bi  još  jedna  ovakva  katastrofa  značila 
istrebljenje  slavenskih  naroda  na  jugu  Evrope. 

Tito  je  odgovorio,  daje  to  i  njemu  na  srcu  i  da  će  sve  učiniti.  Nije  lako,  dodao  je  još,  jer  se 
pravdi  mora  zadovoljiti  za  te  najveće  povrede  čovječnosti. 


Sve  u  svemu,  nadbiskup  je  pri  svršetku  razgovora  kazao  daje  on  mišljenja,  da  bi  se,  uz 
obostranu  dobru  volju,  i  najteže  poteškoće  mogle  prebroditi,  jer  se  katolička  Crkva  drži 
Kristova  evanđeoskog  načela,  prema  kojem  treba,  dati  caru  carevo,  a  Bogu  što  je  Božje. 
Možda  će  tome  pridonijeti  i  skupna  sjednica  biskupske  konferencije,  do  koje  ima  u  dogledno 
vrijeme  doći  (19). 

Ova  Stepinčeva  izjava,  da  bi  se  sve  poteškoće  uz  obostranu  dobru  volju  mogle  prebroditi,  kao 
i  sam  razgovor  s  Titom,  kojem  se  on  spremno  odazvao,  nepobitno  dokazuju,  da  kasniji  sukob, 
koji  je  nastao  između  Crkve  i  države,  nije  nadbiskup  niti  htio  niti  gaje  izazvao.  Riječi,  koje  su 
u  zapisniku  toga  razgovora  navedene  pod  navodnim  znacima  i  time  označene  kao  njegove 
doslovne  riječi,  sadržavale  su  živ  i  misaon  program,  koji  bi  režim,  koji  se  predstavio  kao 
narodni  i  demokratski  te  pobornik  narodnosne  ravnopravnosti  i  slobode,  morao  sa 
zahvalnošću  usvojiti  i  u  djelo  provesti.  Te  riječi  ujedno  očituju  velik  nadbiskupov  duh, 
njegovu  iskrenu  i  otvorenu  smionost  kao  i  svu  toplinu  srca  duhovnog  pastira  i  dobra 
rodoljuba.  Time  je  on  pokazao,  da  ne  želi  samo  kritizirati  krive  poteze  režima,  nego  želi 
pokazati  pozitivan  put  k  sređivanju  ne  samo  odnosa  između  Crkve  i  države,  nego  i  samih 
unutarnjih  prilika  u  novoj  državi. 

4)  -  Narod  okupljen  oko  Stepinca 

Usprkos  obećanju,  što  gaje  Tito  dao  i  predstavnicima  klera  i  samom  Stepincu,  da  se  u 
stvarima  vjere  i  Crkve  neće  ništa  određivati,  nego  sporazumno  raditi,  novije  režim  zastupao  i 
u  djelo  provodio  protuvjerski  smjer. 

Čim  bi  u  kojoj  školi  započeo  sat  vjeronauka,  uletjelo  bi  u  razred  po  nekoliko  omladinaca  sa 
zahtjevom,  da  učenici  imadu 

(19)  Zapisnik  o  susretu  maršala  Josipa  Broza  Tita  sa  zagrebačkim  nadbiskupom  Alojzijem 
Stepincem,  4.  VI.  1945.,  službeno  potvrđen,  br.  5997.  -  VD  I  32;  III  134. 

odmah  ići  na  gimnastiku  ili  kakvu  športsku  priredbu.  Dolazilo  je  do  sukoba  s  vjeroučiteljima. 
Vjeronaučna  obuka  je  bila  općenito  smetana. 

Nastavljalo  se  s  hapšenjem  svećenika  i  mnogih  vjernika.  Opet  su  se  ljudi  počeli  utjecati 
nadbiskupu,  da  bi  posredovao.  On  je  posredovao  i  nastavljao  Spašavati,  ukoliko  su  mu  prilike 
dopuštale. 

Novine  i  radio  nastavljali  su  napadati  hrvatske  i  slovenske  biskupe,  Sv.  stolicu,  napose 
zagrebačkog  nadbiskupa  (20).  Bili  su  zatočeni  biskupi  križevački,  splitski  i  krčki. 

Nadbiskup  je  bio  pozivan  na  razne  priredbe.  On  se  u  prvo  vrijeme  odazivao  i  polazio  bi  na 
Jelačićev  trg  ili  na  «miting».  Ali  prigodom  jednog  mitinga  na  Jelačićevu  trgu  bilo  je 
naglašeno,  da  Zagreb  nije  ni  Stepinčev,  ni  Mačekov,  nego  Titov.  Osobito  su  se  okosnuli  na 
nadbiskupa. 

No,  upravo  ove  mjere  protuvjerskih  goniča  još  su  više  okupile  kler  i  vjernike  oko  nadbiskupa, 
koji  je  postao  središnja  osoba,  u  koju  su  svi  upirali  svoje  oči.  To  se  pokazalo  osobito 
prigodom  zagrebačkog  hodočašća  u  Mariju  Bistricu,  u  srpnju  1945.  Don  Masucci,  tajnik 
papina  izaslanika,  piše  u  svom  dnevniku,  9  srpnja  te  godine,  slijedeće  (21): 


«Godišnje  hodočašće  zagrebačkih  građana  u  svetište  Marije  Bistrice  se  održalo  u  atmosferi, 
koja  poziva  na  duboko  razmišljanje.  Otišle  su  tisuće  i  tisuće  najbolje  djece  ovoga  grada, 
potaknuti  samo  svojom  vjerom,  da  bi  se  poklonili  svojoj  nebeskoj  Majci  kao  njihovi  predci, 
koji  su  također  željeli  ostati  njena  odana  djeca.  Vođeni  svojim  Pastirom  krenuli  su,  moleći  i 
plačući.  Stigli  su.  Položili  su  pred  noge  ispovjednika  svoj  više  ili  manje  težak  teret  grijeha  i 
vratili  se  prožeti  boljim  raspoloženjem  kratko  vrijeme  nakon  toga,  kad  se  počelo  sakrivati 
sunce.  Jedna  živopisna  skupina  je  stigla  pjevajući:  'Hoćemo  Boga'.  Bila  je  dočekana 
oduševljenim  pljeskom  na  prostranom  trgu  pred  katedralom. 

U  19,30  sati  je  bio  prizor  takav,  daje  izazivao  suze  na  oči.  Jedan  starac  je  uskliknuo:  Nikada 
nisam  vidio  nešto  slično!  Cijeli  se  Zagreb  okupio  u  sjeni  katoličke  Crkve,  da  dokaže  svakome, 
da  su  oni  odana  djeca  katoličke  Hrvatske,  onoga  naroda,  kojega  je  jedan  papa  proglasio 
'predziđem  kšćanstva'  i  koji  čak  uz  prolijevanje  svoje  krvi  želi  ostati  takvim.  U  među- 

(20)  MASUCCI  202. 

(21)  N.  dj.  212  si. 

vremenu  orile  su  se  pjesme,  himne,  pljeskanje.  Sve  je  to  bilo  praćeno  različitim  glazbenim 
kapelama.  Oduševljenje  je  raslo  i  spajalo  se  u  jedan  jedini  ritam. 


Kada  se  pojavio  nadbiskup,  bio  je  pozdravljen  gromoglasnim:  'Živio  nadbiskup!'  Taj  je  poklik 
izvirao  ravno  iz  srca  vjernika,  ispunjao  je  čitav  onaj  veliki  prostor  pred  katedralom  i 
odjekivao.  Nadbiskup  se  uspeo  na  propovjedaonicu  i  započeo  svoj  u  propovijed: 

'Vama,  majke,  pripada  sveta  dužnost  prenijeti  na  svoju  djecu,  na  svoju  unučad  vjeru,  koju  su 
vaši  predci  čak  uz  cijenu  svoga  života  usadili  u  vas'. 

Beskrajna  bujica  ljudi  je  živo  skandirala:  'Nad  —  bis  —  kup!' 

Ova  demostracija  žarke  vjere  onih  koji  žive  u  sjeni  sve  gušćeg  sumraka,  narasla  je  u  simbol, 
postala  je  opet  svjedočanstvo  pred  licem  onih,  koji  bi  htjeli  iščupati  Krista  iz  savjesti.  Ta  vjera 
svjedoči,  da  evanđeoski  Učitelj,  vjeran  svojim  nepogrješivim  obećanjima,  boravi  još  ovdje 
nakon  devetnaest  stoljeća  i  kadar  je  očistiti  nebo  Hrvatske,  kao  i  ostalih  dijelova  svijeta  od 
svakog  oblaka  bezboštva,  mržnje  i  razaranja.  Kako  istina  ne  umire,  jer  ne  može  umrijeti,  ne 
umire  ni  ljubav,  ne  umire  ni  Krist.  Stoga  će  ljudska  natjecanja  naći  uvijek  u  vjeri  koja  je  'bit 
nade',  pravedno  i  plodno  rješenje  nikada  zamračeno  lihvarskom  cijenom  suza  i  boli.  Neka  se 
oni  koji  su  na  vlasti,  sjete,  da  politika  bezbožnog  morala  izdaje  sve,  koji  su  je  izabrali  za  svoj 
put!  Neka  im  bude  vlast,  ako  je  žele  imati,  ali  ne  uništavanje,  već  pomaganje  naroda,  vodstvo 
i  miroljubiv  rad». 


Doskora  su  bili  raspisani  izbori  za  ustavotvornu  skupštinu.  Po  zidovima  su  se  viđali  natpisi: 
za  republiku,  za  partiju,  protiv  reakcije,  itd.  Nadbiskupu  su  od  mnogih  ljudi  stizale  molbe,  da 
bi  pristao  na  to,  da  on  bude  nosilac  liste  za  Hrvatsku.  Bilo  je  jasno,  ako  bi  on  to  prihvatio,  da 
bi  sav  Hrvatski  Narod  glasovao  za  njegovu  listu.  No  nadbiskup  je  ostao  dosljedan  naglasujući, 
da  se  u  rodoljublju  ne  da  ni  od  koga  nadmašiti,  ali  u  stranačku  politiku  on  neće  ulaziti,  jer  se 
po  svojoj  biskupskoj  dužnosti  mora  boriti  za  prava  katoličke  Crkve. 

Kako  je  bila  omogućena  samo  jedna  lista  i  to  komunističke  partije,  koja  je  silom  morala  proći, 
nastalo  je  zaprepaštenje  među  ministrima,  koji  nisu  pripadali  partiji.  Kako  nisu  uspjeli,  da 
izbori  budu  slobodni,  predali  su  ostavku.  Bio  je  obustavljen 

i  Mačekov  list  Narodni  glas,  jer  ga  kao  reakcionarna  «slagari  nisu  htjeli  štampati»  (22). 

3.  -  STRAHOVLADA  U  HRVATSKOJ 

Iz  crkvene  povijesti  je  poznato,  da  sukobi  između  duhovne  vlasti  katoličke  Crkve  i  svjetovne, 
državne  vlasti  nisu  novi.  Božanski  Spasitelj  ih  je  prorekao,  a  sv.  Ivan  ih  je  u  knjizi  Otkrivenja 
slikama  u  proročkoj  doglednici  jezovito  prikazao. 

Život  katoličke  Crkve  je  u  prvim  stoljećima,  prema  onome  poznatom  pokliku  Tertulijanovu, 
klijao  iz  krvi  mučenika,  kao  iz  sjemena.  Ti  sukobi,  koji  se  kroz  stoljeća  ponavljaju  sve  do 
najnovijih  vremena,  nisu  stalni,  ali  kad  se  pojave,  znadu  trajati  i  desetljećima,  pa  čak  i  dulje. 


Pitanja  odnosa  između  katoličke  Crkve  i  države  u  blažoj  ili  oštrijoj  mjeri  i  obliku  su  stalna. 
Nije  ni  čudo,  jer  isti  ljudi  su  članovi  i  Crkve  i  države,  a  neka  pitanja,  tzv.  mješovita,  zadiru  ne 
samo  u  područje  jedne  već  i  druge  vlasti.  Takva  su:  pitanje  braka,  odgoja  mladeži,  slobode 
govora  i  tiska  itd.  To  valja  imati  pred  očima,  da  se  lakše  i  pravilnije  shvati  držanje  crkvene 
vlasti  kako  u  vrijeme  progona  tako  i  u  vrijeme  mirnog  supostojanja  i  suradnje  s  državnom 
vlašću. 

Katolička  Crkva  ima  tisućljetno  iskustvo.  Ona  je  izgradila  svoj  postupak,  koji  nije  nadahnut 
časovitim  nagonom  strasti  i  želje  za  osvetom  kao  ni  obmanom,  da  će  se  sve  vratiti  u 
nekadašnje  stanje,  koje  se  preživjelo  i  prošlo.  Ona  je,  naprotiv,  puna  smisla  za  prilagođivanje 
stvarnosti,  prepušta  se  vodstvu  kršćanske  ljubavi  i  mirotvorstva.  Ona  rado  pruža  državnoj 
vlasti  ruku  i  traži  način,  kako  bi  surađivala  s  njom  u  pitanjima  mješovitog  obilježja. 

1)  -  Sovjetski  komunizam  i  Crkva 

Sovjetski  komunizam  je  gipkiji  nego  što  je  bio  postupak  francuskih  revolucionaraca.  Mara, 
naime,  polazi  sa  stanovišta,  daje  vjera  organska  i  zakonita  povijesna  pojava  u  stanovitom 
razdoblju  razvitka  ljudskog  društva.  Stoga  on  sebi  ne  postavlja  uništenje  vjere  kao  najbliži 
cilj,  već  kao  daljnji  cilj,  koji  se  ima  ostvariti  u  duljem  povijesnom  roku.  U  početku  je  preuzeo 
lozinku 

(22)  HREN  33. 

zapadnjačkog  socijalizma:  vjera  je  privatna  stvar  svakog  građanina  —  država  i  Crkva  su 
rastavljene. 

No  kad  su  komunisti  u  Rusiji  došli  na  vlast  izmijenili  su  tu  lozinku.  Taj  preokret  proveo  je 
osobito  Staljin,  koji  je  u  mladosti  bio  u  sjemeništu.  On  je  tražio  suradnju  pravoslavne  Crkve  u 
cezaropapističkom  smislu,  tj.  potčinjavanja  Crkve  politici  sovjetskog  režima  uz  ograničenu 
materijalnu  podršku,  iako  se  nije  odrekao  daljnjeg  cilja,  tj.  uništenja  vjere  nakon  dužeg 
vremenskog  razdoblja. 

Pravoslavna  Crkva  se  morala  odlučiti  ili  za  sporazum,  tj.  da  surađuje  u  politici  sovjetskog 
režima  uz  stalnu  iako  ograničenu  materijalnu  podršku  vlade,  ili  za  daljnji  cilj  komunističke 
partije,  tj.  uništenje  vjere  na  daljnji  rok.  Kod  pravoslavne  hierarhije  prevladala  je  struja 
moskovskog  metropolite,  kasnijeg  patrijarha  Sergija,  koji  je  prihvatio  sporazum. 

2)  -  Katolička  Crkva  u  komunističkoj  Jugoslaviji 

Tito  je,  dakle,  bio  obećao  spriječiti  protuvjerske  ispade  i  zahvate,  no  partija  kojoj  je  on  na 
čelu,  nastavila  je  s  tim  ispadima.  Tito  je  pozvao  kler,  da  mu  saopći  učinjene  povrede  vjerskih 
prava,  kad  je,  2.  lipnja,  predstavnicima  klera  u  Zagrebu  rekao: 


«Ja  bih  htio,  da  mi  postavite  pitanja,  koja  vas  sada  tište...  Možda  postoje  i  kod  vas  još  neke 
nejasnosti  u  pogledu  perspektive». 

Pa  kad  mu  je  kler  saopćio,  što  sve  rade  partizani  i  partizanke  po  crkvenim  zavodima,  izjavio 
je,  da  on  to  ne  odobrava.  Neka  to  oni  pismeno  stave  do  znanja  predsjedništvu  federativne 
republike  Hrvatske. 

«Ta  izjava  —  veli  nadbiskup  Stepinac  (23)  —  dana  je  u  jednom  svečanom  času,  te  je  imala 
biti  temelj  dobrim  odnosima  između  državnih  i  crkvenih  vlasti». 

Držeći  se  toga,  nadbiskupski  je  ordinarijat  u  Zagrebu  odmah  treći  dan  iza  toga  susreta  klera  s 
Titom  podnio  predstavku  gore  spomenutom  predsjedništvu  vlade  federativne  republike 
Hrvatske,  u  kojoj  je  izložio  zbivanja  od  8.  svibnja  dalje,  koja  su  pomutila  odnos  Crkve  i 
države. 

Slijedile  su  i  daljnje  predstavke  samoga  Stepinca.  U  tim 

(23)  Nadbiskupova  predstavka  predsjedniku  vlade  federalne  Hrvatske,  br.  64/BK,  od  21.  VII. 
1945,1,1. 

je  predstavkama,  a  katkada  i  najodlučnijim  prosvjedima,  iznio  cijeli  niz  veoma  teških  i  bolnih 
činjenica,  koje  su  duboko  uznemirivale  narodni  i  crkveni  život  u  Hrvatskoj  i  smetale 
smirivanju,  sređivanju  prilika,  što  je  narod  tako  željno  očekivao  nakon  svršetka  ratnih 
pothvata. 

Te  bolne  i  teške  činjenice,  o  kojima  u  svojim  predstavkama  piše  nadbiskup,  jesu  slijedeće: 

3)  -  Ubijanje  svećenika,  činovnika  i  kulturnih  radnika 

Iako  je  Tito,  2.  lipnja  1945,  svečano  pred  zagrebačkim  klerom  obećao,  da  će  svi  svećenici, 
koji  se  nalaze  po  logorima  i  zatvorima  biti  u  kratko  vrijeme  ispitani,  pa  će  oni,  koji  nisu  ništa 
krivi  kratkim  putem  biti  vraćeni  na  slobodu,  ipak  je  stanoviti  broj  svećenika  zagrebačke 
nadbiskupije  bio  izveden  pred  vojne  sudove  i  osuđen  na  smrt. 

U  predstavci  na  Vladimira  Bakarića,  predsjednika  vlade  u  Hrvatskoj,  nadbiskup  navodi  i 
imena  tih  svećenika.  Bili  su  to  79-godišnji  Kerubin  Šegvić,  prof.  Stjepan  Kramar,  dr.  Matija 
Kranjčić,  ozaljski  župnik,  Petar  Kovačić,  župnik  Sv.  Obitelji  u  Zagrebu,  Josip  Kalajdžić, 
biškupečki  župnik,  Mihael  Kanoti,  varaždinski  župnik,  dr.  Ivan  Guberina,  svećenik  šibenske 
biskupije. 

Na  smrt  strijeljanjem  osuđene  su  i  ss.  Blanda  Stipetić  i  Fanika  Šplajt,  te  franjevci  oo.  Rikardo 
Ribić,  karlovački  župnik,  i  dr.  Beato  Bukinac,  profesor  na  ženskoj  gimnaziji. 


Nadbiskup,  osvrćući  se  na  postupak  kod  tih  vojnih  sudova,  ističe,  kako  optuženik  tek  na 
glavnoj  raspravi  saznaje  svoju  optužnicu,  svjedoci  se  ne  pripuštaju,  optuženik  se  ne  može 
braniti.  On  zaključuje  (24): 

«Bez  preslušavanja  svjedoka  nema  i  ne  može  biti  pravedna  suda». 

Javnost  je  isključena,  nisu  poznata  ni  imena  sudaca,  barem  nisu  poznata  javnosti. 

«To  je  moguće  i  razumljivo  u  režimu,  koji  se  ne  zove  demokratskim  i  narodnim,  već  otvoreno 
priznaje,  daje  auktoritativan.  Ali  nije  moguće  razumjeti,  da  se  takvo  suđenje  vrši 

(24)  N.  mj.  II  1.  -  Gl.  I.  OMRČANIN,  Martires  de  la  fe  29  si.;  isti,  Martyrologue  croate  30  si. 

u  režimu,  koji  ističe  demokratičnost  i  potpunu  narodnu  kontrolu.  Držim,  g.  predsjedniče,  da  se 
i  vi  kao  i  svaki  pošten  čovjek  slažete  s  time,  da  se  ne  može  zvati  narodnom  kontrolom  praksa, 
koju  svakodnevno  pratimo  u  zagrebačkom  novinstvu,  kad  ono  uoči  kojeg  procesa  donese 
inspirirane  članke  protiv  stanovitog  okrivljenika  i  sutradan  sazna  za  njegovu  osudu.  Još  manje 
se  može  zvati  narodnom  kontrolom  ono  saopćenje,  što  službeni  izvještaji  donose  nakon 
izrečene  presude  vojnih  i  građanskih  sudova.  Takva  su  saopćenja  više  cinička  poruga 
osuđenika  i  po  tome  pljuska  u  lice  pravde  nego  opravdanje  najtežih  krvavih  kazna». 

Za  potvrdu,  nadbiskup  razglaba  osudu,  koja  je  izrečena  svećeniku  Kerubinu  Šegviću,  za  koju 
veli,  daje  «izazvala  u  pravničkim  krugovima  zaprepaštenje  radi  pomanjkanja  pravnog 
osjećaja,  a  u  širokim  narodnim  krugovima  sućut  nad  krvavom  sudbinom  nemoćnog  starca». 

Zagrebački  župnik  Petar  Kovačić  osuđen  je  najprije  na  prisilni  rad  u  trajanju  od  nekoliko 
godina  zato,  što  je  s  propovjedaonice  upozorio  roditelje,  da  paze  na  svoju  djecu,  te  im  ne 
dopuštaju,  da  se  zadržavaju  po  ulicama  u  mješovitim  društvima  do  u  rane  jutarnje  satove.  A 
toj  tužbi  je  sudac  sam  dodao  drugu,  tj.  daje  župnik  Kovačić  pred  nekoliko  godina  jednu 
njegovu  rođakinju  preveo  s  pravoslavlja  na  katolicizam. 

Za  sve  to  nadbiskup  navodi  staru  pučku  uzrečicu:  «Kadija  tuži,  kadija  sudi»,  pokazujući  tako 
na  nekoć  samovoljno  i  nepravedno  sudovanje  Turaka  u  našim  krajevima. 

«A  eto  napredni  hrvatski  narodni  sud  u  Zagrebu  g.  1945  radi  kao  da  živimo  u  16.  i  17. 
stoljeću.  Stradanje  župnika  Kovačića  nije  time  dovršeno.  On  je  doveden  u  Zagreb  i  vojni  sud 
komande  grada  osudio  gaje  na  smrt!  Tu  staje  pamet  i  srce». 

Zatim  nadbiskup  navodi  još  nekoliko  primjera,  pa  nastavlja: 

«Zadržao  sam  se  dulje  kod  ovih  primjera,  g.  predsjedniče,  da  pokažem,  na  kakvim  se 
temeljima  osniva  sudovanje  vojnih  sudova.  Držim,  da  je  jasnije  od  sunca,  da  ovo  sudovanje 
ne  može  ulijevati  povjerenje  u  svoju  objektivnost.  Isto  tako  je  jasno,  da  ovi  sudovi  ne  služe 
pravdi,  nego  nečem  drugome,  da  se  prije  može  nazvati  osveta  i  mržnja.  A  kako  oni  donose 


masovne  smrtne  osude,  postali  su  organi  masovnog  terora.  Nije  zato  čudo,  daje  predsjednik 
vojnog  suda  komande  grada  Zagreba  dobio  u  narodnim  masama  ime  drugoga  Vidnjevića, 
zloglasnog  predsjednika  pokretnog  prijekog  suda  u  Zagrebu». 

Osim  navedenih  i  osuđenih  svećenika  zagrebačke  nadbiskupije,  veli  dalje  nadbiskup,  da  ih 
čitav  niz  sjedi  još  danas  u  za- 

tvorima  i  logorima,  te  u  prilogu  prilaže  popis  zatvorenih  zagrebačkih  svećenika. 

U  istoj  predstavci  na  drugome  mjestu  veli  Stepinac,  da  «se  govori,  da  dnevno  pada  oko 
osamdeset  presuda.  U  nekoliko  minuta  odlučuje  se  o  sudbini  života  i  dugih  godina  slobode. 
Zar  je  moguće  pretpostaviti,  daje  takvo  sudovanje  temeljito  i  pravedno?». 


«Iz  ovoga  slijedi  opravdani  zahtjev,  da  se  što  prije,  upravo  odmah,  dokine  sudovanje  vojnih 
sudova  u  Elrvatskoj  i  prorade  redovni  građanski  sudovi  za  građanska  lica.  U  tim  sudovima, 
ako  se  zovu  narodni,  neka  sude  po  narodu  neposredno  izabrani  i  kvalificirani  suci.  Nijedan 
današnji  član  suda  ni  kotarskog  ni  okružnog  u  Zagrebu,  a  pogotovo  ne  vojničkog  nije  izabran 
od  naroda,  nego  je  imenovan  odozgo»  (25). 

«Naši  su  zatvori  i  logori  još  uvijek  puni  i  prepuni  —  veli  on  na  drugome  mjestu  te  predstavke. 
—  Mnogi  sjede  u  zatvoru  po  6  do  7  tjedana  a  da  nisu  preslušani,  a  nakon  jednog  preslušanja, 
pušta  ih  se  kući.  Jesu  li  takvi  morali  biti  u  zatvoru?  U  štampi  se  priznaje,  da  su  vlasti  bile 
zavarane  krivim  optužbama  i  da  su  smjestile  nedužne  u  zatvor». 

Nadbiskup  ustaje  protiv  takva  postupka  i  jasno  predlaže,  kako  bi  se  mogao  ispraviti  takav 
postupak: 

«Takvim  bi  se  slučajevima  lako  doskočilo,  kad  se  ne  bi  svakoga  odmah  lišilo  slobode,  čim 
stigne  protiv  njega  prijava.  Na  temelju  prijave  trebalo  bi  pozvati  prijavljenoga  na  preslušanje. 
I  tada  bi  se  istom  odlučilo,  da  li  ga  se  pritvori  ili  pusti,  da  se  eventualno  brani  iz  slobode. 
Masovno  hapšenje,  bez  razlike  na  težinu  prekršaja,  mora  nužno  dovesti  do  toga,  da  u  zatvoru 
sjede  mnogi  nevini  samo  zato,  što  se  našao  netko,  tko  je  na  njima  izvršio  osobnu  osvetu. 

Takvim  bi  se  osvetama  i  progonu  nevinih  moglo  i  moralo  izbjeći  time,  što  bi  svaki  onaj,  koji 
podnese  lažnu  prijavu,  bio  kažnjen.  Ali  za  to  bi  bilo  potrebno,  da  se  je  u  pozivima  to  jasno 
kazalo. 

Nažalost,  nijedan  javni  poziv  vlasti  na  prijavljivanje  sugrađana  nije  imao  ove  jedne  neobično 
važne  rečenice:  da  će  biti  kažnjen  tko  podnese  lažnu  prijavu.  Za  podržavanje  morala,  to  je 
apsolutno  potrebno.  U  protivnom  slučaju  pogoduje  se  stvara- 


(25)  N.  mj.  I  2. 

nju  sistema  douškivanja  i  osvete,  na  čemu  se  ne  može  temeljiti  blagostanje  države  i  naroda. 

Koliko  bi  bilo  olakšano  vlastima,  kad  bi  se  opreznije  postupalo  s  hapšenjem,  i  kad  bi  se  lakši 
slučajevi  rješavali  preslušavanjem  bez  hapšenja!  Koliko  bi  nezadovoljstva  otpalo,  koliko  bi 
suza  i  boli  bilo  prišteđeno!  I  za  to  treba  imati  razumijevanja«  (26). 


Kad  je  predsjednik  vlade  Hrvatske,  28.  lipnja  1945,  posjetio  nadbiskupa,  nadbiskup  mu  je 
osobno  predao  velik  popis  civilnih  osoba,  koje  su  zatvorene,  iako  nedužne,  te  mu  tom  zgodom 
doslovce  kazao  slijedeće  (27): 

«Uopće  je  velika  nepravda  zatvarati  svijet  zbog  tobožnje  suradnje  s  okupatorom  i  sličnih 
krivnja.  Onda  su  svi  radnici  krivi,  koji  su  radili  u  tvornicama,  iz  kojih  je  okupator  uzimao 
robu,  svi  seljaci,  koji  su  u  znoju  lica  obrađivali  zemlju,  čije  plodove  je  uživao  okupator  itd. 
Izgleda  prema  postupku  sadanjih  vlasti,  da  se  za  vrijeme  od  1941  -1945  nije  smjelo  uopće 
živjeti.  Da  ovakve  mjere  nakon  rata  stvaraju  zlu  krv  i  silno  ogorčenje  u  narodu,  ne  treba 
posebno  dokazivati.  Trebalo  bi  sve  poduzeti,  da  se  narod  smiri«. 

U  gore  spomenutoj  predstavci  Stepinac  traži,  da  bude  postupak  sa  zatvorenicima  ljudski  kao  i 
s  njihovom  rodbinom  (28): 

«Prije  svega,  zatvori  su  prenatrpani  i  ne  mogu  primiti  onaj  broj  ljudi,  koji  faktično  u  njima 
boravi...  Zašto  ovakav  postupak?  Zar  to  ne  znači  bez  potrebe  mučiti,  ogorčavati  mnoge 
obitelji?  Pa  one  već  time,  što  im  je  netko  u  zatvoru,  trpe  i  pate.  Zar  se  mora  bez  potrebe 
povećavati  mjera  njihovih  patnja?  Ne  nalazim  razloga  ovome  postupku.  Izgovor,  da  su  patili  i 
oni,  koji  su  bili  u  šumi,  pa  neka  sada  pate  ovi,  koji  su  bili  u  gradu,  nije  čovječanski.  U  čemu 
bi,  zapravo,  onda  imalo  stajati  oslobođenje,  ako  se  samo  mijenjaju  uloge  stradalnika?« 

«Ovih  sam  dana  dobio  više  stotina  molba  i  upita,  koji  se  odnose  na  sudbinu  odvedenih 
časnika  i  domobrana«  piše  dalje  nadbiskup  te  ukratko  prikazuje  njihove  patnje  (29). 

(26)  N.  mj.  II  4. 

(27)  Na  ovaj  je  popis  dr.  Stjepan  Lacković,  nadbiskupov  tajnik,  28.  lipnja  1945,  stavio 
primjedbu,  da  gaje  nadbiskup  osobno  predao  predsjedniku  vlade  prigodom  njegova  posjeta. 

(28)  N.  mj.  II  5. 

(29)  N.  mj.  II  6. 

Ovu  točku  zaključuje  riječima  (30): 

«Kad  čovjek  sve  to  gleda,  samo  se  od  sebe  nameće  pitanje:  da  li  je  kada  Hrvatski  Narod  u 
svojoj  povijesti  prepatio  toliko  nevolja,  kao  ove  posljednje  četiri  godine  i  ovih  nekoliko 
mjesen  poslije  svršetka  rata? 

Ako  se  k  tome  doda  sve  ono,  što  pati  hrvatska  inteligencija,  činovnici,  intelektualci,  koji  su 
otpušteni  iz  službe,  ili  se  još  nalaze  po  zatvorima  i  logorima  zato,  što  su  za  prijašnjeg  režima 
obavljali  svoju  službu,  od  koje  su  živjeli,  onda  nastaje  pitanje:  Kamo  sve  to  vodi? 

Tisuće  članova  obitelji  otpuštenih  državnih  i  privatnih  namještenika  ostaju  bez  kruha.  Kakvog 
će  se  posla  moći  primiti  ljudi  s  fakultetskom  izobrazbom  u  svojim  četrdesetim  i  pedesetim 
godinama?  To  je  danas  postalo  socijalno  pitanje.  Ako  se  gdjegod  iz  usta  kojega  neškolovanog 
huškača  te  ljude  upućuje,  da  idu  kopati  ceste,  onda  je  to  prije  cinička  i  krvava  poruga  na 
kulturni  rad  hrvatske  inteligencije,  nego  putokaz  za  rješenje  pitanja  njihove  životne 
egzistencije. 

Čovjeku  upravo  dolazi  na  pamet  pomisao,  daje  to  pokušaj  opravdanja  istrebljenja  hrvatske 
inteligencije.  No,  svakako  vrlo  bijedan  pokušaj.  Na  mjesta  hrvatskih  inteligenata  stručnjaka 
dolaze  nestručnjaci,  za  koje  odgovorni  faktori  javno  priznaju,  da  koji  puta  jedva  znaju  staviti 
potpis  na  papir. 

Konačno,  nameće  se  pitanje:  gdje  postoji  moralno  opravdanje  za  progon  tisuća  hrvatskih 
časnika  i  stotina  tisuća  hrvatskih  vojnika,  koji  su  u  najboljoj  vjeri  i  potpunom  predanju,  da 
služe  Hrvatskom  Narodu,  vršili  svoje  vojničke  dužnosti.  Po  etičkim  i  pozitivnim  načelima 
ratovanja  nijedan  od  njih  ne  bi  smio  biti  podvrgnut  nikakvoj  kazni  osim  onih,  koji  su  prekršili 
međunarodne  principe  ratovanja  i  možda  nepravedno  napadali  mimo  pučanstvo,  koje  uopće 
nije  sudjelovalo  u  ratnim  operacijama.  Neće  biti  možda  suvišno,  da  se  u  obranu  ovih  hrvatskih 
časnika  i  vojnika  naglasi  i  to,  da  su  oni  svoju  borbu  smatrali  kao  obrambenu  borbu  protiv  svih 
onih  nepravdi,  koje  su  i  po  priznanju  predstavnika  'narodnog  oslobodilačkog  pokreta'  počinjali 
šovinistički  režimi  predratne  Jugoslavije.  Pogotovo  kad  su  ti  časnici  i  vojnici  danas 
najspremniji  da  surađuju  na  obnovi  i  procvatu  onakve  Jugoslavije,  koja  bi  bila  istinska 
garancija  ravnopravnosti  i  jednakosti  svih  naroda  Jugoslavije«. 

(30)  N.  mj.  II  7. 

Kada  su  se,  u  rujnu  1945,  sastali  biskupi  cijele  Jugoslavije  na  skupnu  sjednicu  u  Zagrebu, 
uputili  su,  13.  istoga  mjeseca,  Titu  predstavku,  u  kojoj  se,  među  ostalim  tražbinama,  pozivaju 
na  njegovu  veledušnost,  da  bi  ponovno  proglasio  široku  amnestiju  za  zatočenike,  svećenike  i 
svjetovnjake,  što  bi  sav  narod  obradovalo,  te  ga  utvrdili  u  ljubavi  prema  državi  (31). 


Za  vrijeme  ove  biskupske  konferencije,  19.  rujna,  primio  je  Stepinac  na  istrošenom  omotnom 
papiru  olovkom  napisan  slijedeći  vapaj  (32): 

«U  uzama  vojnog  suda  u  Novoj  Vesi  u  Zagrebu  nalazi  se  nas  circa  200  uhićenika,  koji  smo 
svi  osuđeni  na  smrt  strijeljanjem.  Budući  da  su  nam  inkriminirana  djela,  koja  počinili  nismo,  a 
na  samom  sudu  osim  čitanja  optužnice  nismo  imali  uopće  prilike  da  kažemo  makar  samo  pet 
riječi  u  svoju  obranu,  a  pravo  stanje  stvari  vidljivo  je  iz  naših  molbi  za  pomilovanje,  koje  smo 
uputili  na  AVNOJ  (33),  to  se  obraćamo  na  Vas,  preuzvišeni,  s  molbom,  da  na  mjerodavnim 
mjestima  izvijestite  o  pravom  stanju  stvari,  te  poradite  na  što  povoljnijem  rješenju  našega 
pitanja,  koliko  je  to  u  Vašoj  moći. 

Iznosimo  Vam  naša  imena,  koja  znamo,  budući  da  nam  sva  nije  moguće  sakupiti,  jer  smo  na 
raznim  mjestima  smješteni». 

Slijede  66  imena  profesora,  doktora,  inžinjera  itd.,  među  njima  i  ime  jednog  redovnika 
svećenika. 

Završavaju  to  potresno  pismo  riječima:  «Nadamo  se  u  Vašu  pomoć,  preuzvišeni,  a  dotle  se 
utječemo  molitvama  preuzvišenom,  da  nam  pruži  utjehu  u  ovim  teškim  časovima». 


Titu  je,  19.  rujna  1945,  poslan  brzojav  slijedećeg  sadržaja:  «Katolički  episkopat,  sabran  na 
plenarnim  biskupskim  konferencijama  saznao  je,  da  se  u  vojnom  zatvoru  u  Zagrebu  nalazi 
oko  dvije  stotine  uhićenika  osuđenih  na  smrt  strijeljanjem.  Molimo  vas,  gospodine  Maršale, 
da  se  ti  ljudi  pomiluju.  Dr.  Stepinac,  Predsjednik  Biskupskih  konferencija«. 

Prigodom  istih  biskupskih  konferencija  biskupi  su,  22.  rujna,  upravili  Titu  predstavku,  u  kojoj 
na  prvome  mjestu  spominju  tragičnu  činjenicu,  da  su  kroz  četiri  godine  u  toku  «narodno 
oslobodilačkog  pokreta«  poubijana  243  katolička  svećenika,  169  svećenika  nalazi  se  još 
uvijek  po  logorima  i  zatvorima,  a  nestalo 

(31)  Predstavka  jugoslavenskog  episkopata  maršalu  Titu,  br.  87/BK,  od  13.  rujna  1945. 

(32)  N.mj. 

(33)  AVNOJ  =  Antifašističko  vijeće  narodnog  oslobođenja  Jugoslavije. 

ih  je  89.  Jedan  katolički  biskup  je  još  uvijek  lišen  slobode,  a  za  sudbinu  biskupa  dr.  Josipa 
Carevića  se  ne  zna  (34). 


4)  -  Vjersko-ćudoredni  odgoj  mladeži 


Nadbiskup  je  predviđao  nakon  prvoga  svog  zatvora,  da  katoličkoj  Crkvi  predstoje  teške  borbe 
na  području  odgoja  mladeži. 

Kako  je  Krist  naložio  Crkvi,  da  naučava  sve  narode,  ona  nema  samo  pravo  nego  i  dužnost 
brinuti  se  za  valjan  i  čestit  odgoj  mladeži.  Stoga  je  nadbiskupski  duhovni  stol  u  Zagrebu 
odmah  nakon  susreta  predstavnika  klera  s  Titom  pismeno  svratio  pažnju  predsjedniku  vlade 
federalne  Hrvatske  na  nedozvoljeno  presizanje  članova  komunističke  partije  na  područje 
vjersko-ćudorednog  odgoja  mladeži. 

U  svojoj  predstavci  upozorio  gaje  prije  svega,  kako  se  među  mladeži  na  razne  načine  počela 
provoditi  izravna  ateistička  propaganda,  i  to: 

Pjevanjem  borbene  pjesme  protiv  Boga  prigodom  javnih  nastupa; 

Pozivanjem  mladeži  kao  i  činovništva  nedjeljom  i  blagdanima  na  rad  od  7  do  12  sati  prije 
podne,  da  im  se  tako  onemogući  polazak  na  službu  Božju; 

Pripravljanjem  zajedničkih  zabava  i  plesova  nezrelih  mladića  i  djevojčica  protiv  dosadašnjih 
običaja  i  odgojnih  metoda  te  zadržavanjem  mladeži  na  ulici  do  kasnih  sati  u  noći,  čak  i  do 
jutra,  gdje  halabuče  i  galame  (35). 


Nakon  školske  godine,  u  kolovozu  1945,  nadbiskup  je  predsjedniku  republike  Hrvatske, 
Komisiji  za  vjerska  pitanja  pri  predsjeništvu  vlade  u  Zagrebu,  te  Saveznom  ministarstvu 
prosvjete  u  Beogradu  upravio  opširnu  predstavku  sitno  natipkanu  na  pet  stranica,  u  kojoj  je 
iznio  u  pet  točaka  stajalište  i  poglede  katoličke  Crkve  o  pitanju  škola  i  o  pitanju  vjerskog 
odgoja  mladeži. 

Ponajprije  prikazuje  stanje  crkvenog  školstva  i  vjerskog  odgoja  mladeži,  kakvo  je  postojalo 
do  8.  svibnja  1945. 

U  svim  državnim  i  privatnim  školama  održavala  se  vjerska  obuka  dva  sata  tjedno  u  svakom 
razredu.  Uz  vjeronaučnu  obuku 

(34)  Nadbiskupova  predstavka  maršalu  Titu,  br.  107/BK,  od  22.  rujna  1945. 

(35)  Predstavka  nadbiskupskog  duhovnog  stola  u  Zagrebu  predsjedništvu  vlade  federalne 
Hrvatske,  br.  4122/45,  od  5.  lipnja  1945. 

bilo  je  propisano  vršenje  vjerskih  dužnosti:  prisustvovanje  službi  Božjoj,  primanje 
sakramenata  tri  puta  godišnje  i  obavljanje  duhovnih  vježbi  uoči  Uskrsa. 


Katolička  Crkva  je  imala  svoje  privatne  škole  s  pravom  javnosti.  Bile  su  to  nadbiskupske  i 
biskupske  gimnazije,  kolegiji  i  sjemeništa  (u  Zagrebu,  Travniku,  Splitu,  Šent  Vidu), 
franjevačke  gimnazije  i  sjemeništa  (na  Badiji,  u  Sinju,  Širokom  Brijegu,  Varaždinu, 

Visokom),  dominikanska  gimnazija  u  Bolu  na  Braču,  te  gimnazija  i  učiteljska  škola  sestara 
milosrdnica  u  Zagrebu  i  sestara  kćeri  Božje  ljubavi  u  Sarajevu. 

Te  crkvene  škole,  do  kojih  je  došlo  dugim  borbama  i  uz  velike  žrtve,  uživale  su  veliko 
povjerenje  roditelja  mladeži  zbog  temeljita  odgoja,  a  državne  vlasti  su  po  svojim  inspektorima 
priznavale  velike  uspjehe,  koji  su  se  postizali  u  tim  crkvenim  školama  i  zavodima. 

U  drugoj  točki  ustanovljuje  nadbiskup,  daje  svršetak  rata  donio  katoličkoj  Crkvi  bitnu 
promjenu  na  području  crkvenog  odgojnog  rada,  jer  je  obavezno  obučavanje  vjeronauka 
ukinuto  u  svim  razredima  osnovnih  i  srednjih  škola.  U  višim  razredima  srednjih  škola  nije 
dozvoljeno  uopće  nikakvo,  pa  ni  neobvezatno  predavanje  vjeronauka,  dok  je  u  nižim 
razredima  poučavanje  od  dva  sata  tjedno  svedeno  na  jedan  neobvezatan  sat.  Tako  je  učinjeno  i 
u  osnovnim  školama. 

Osim  toga  vjeronauku  je  dodijeljeno  posljednje  mjesto,  iza  sviju  predmeta.  Time  je  na  vanjski 
upadljiv  način  rečeno,  daje  ono,  što  je  za  svakog  čovjeka  najdublje  i  čemu  po  priznanju 
nepristranih  odgojitelja,  bez  obzira  na  njihov  svjetovni  nazor,  pripada  prvo  mjesto  na  ljestvici 
vrednota  ljudskog  života,  kod  nas  zbačeno  na  posljednje  mjesto. 

Nadbiskup  izražava  svoje  negodovanje  zbog  ovoga  postupka  školskih  vlasti  u  Hrvatskoj,  jer 
to  duboko  vrijeđa  prava  roditelja  na  vjerski  odgoj  djece  kao  što  i  nepovrjedivo  pravo  djece  na 
vjerski  odgoj.  Time  je  ta  stvar  došla  u  otvoren  sukob  s  voljom  većine  katoličkih  roditelja,  u 
čije  ime  nadbiskup  može  govoriti,  iako  su  roditelji,  na  upit,  da  li  žele  vjerski  odgoj  djece, 
jednodušno  odgovorili  jasno,  da  su  za  vjerski  odgoj  djece  putem  škole. 

Nadbiskup  pita,  da  li  taj  postupak  može  biti  smatran  ispravnim  tumačenjem  ili  ga  treba 
smatrati  samovoljnim,  upravo  sektarskim  iskrivljivanjem  narodne  volje?  Primjećuje,  daje  sve 
to  učinjeno  bez  ikakva  sporazuma  s  crkvenim  vlastima  i  sa  širokim  slojevima  katoličkih 
vjernika,  kao  da  katolička  Crkva  i  njezini  vjernici  u  Hrvatskoj  uopće  ne  postoje,  ili  kao  da  su 
oni  nešto,  preko  čega  svatko  ima  pravo  bez  ikakva  obzira  prelaziti. 

Zatim  navodi,  kako  po  Zagrebu  i  po  pokrajini  obilaze  stanoviti  ljudi  i  uklanjaju  raspela  iz 
školskih  dvorana,  kako  se  ukida  molitva  prije  i  poslije  obuke,  usprkos  protivne  želje  same 
mladeži. 


Za  narednu  školsku  godinu  1945/46  izašla  je  u  zagrebačkom  Vjesniku  obavijest,  koja,  kako  se 
vidi  iz  sadržaja,  potječe  od  mjerodavnih  zagrebačkih  školskih  vlasti,  u  kojoj  se  kaže  (36): 
«Ove  privatne  gimnazije  završit  će  ove  godine  radom,  te  će  đaci  iduće  godine  prijeći  u 
državne  škole,  jer  se  sve  privatne  giranazije  ukidaju». 


Ove  utvrđene  činjenice  završava  nadbiskup  primjedbom:  «Kako  je  iz  svega  vidjeti,  položaj 
katoličke  Crkve  na  odgojnom  području  bitno  je  promijenjen  na  gore.  Pače,  on  je  tako 
prekaran,  te  se  s  pravom  može  kazati,  daje  katoličkoj  Crkvi  gotovo  oduzeta  svaka  mogućnost 
odgoja  svojih  vjernika  —  djece  i  mladeži.  A  ono,  stoje  u  državnim  školama  ostavljeno,  to 
ima  značaj  milosti,  koja  se  do  nekog  vremena  daje,  a  onda  se  po  miloj  volji  može  oduzeti». 

U  trećoj  točki  otklanja  nadbiskup  takvo  stanje,  koje  se  uvodi: 

«Jasno  je,  da  se  katolička  Crkva  ne  može  sporazumjeti,  a  još  manje  da  može  prihvatiti 
postojeće  stanje  kao  normalno». 

Navodi  razloge,  zbog  kojih  on  kao  predstavnik  katoličke  Crkve  mora  otkloniti  odgoj  mladeži 
monopoliziran  od  države.  Razlozi  su  slijedeći: 

1.  -  Državni  odgojni  monopol  vrijeđa  pravo  roditelja  na  odgoj  djece.  To  njihovo  pravo  je 
prvotno,  neotuđivo,  i  prije  svakog  prava  države  na  odgoj  djece. 

«Djeca  nisu  vlasništvo  države,  ni  naroda,  nego  su  samostalni  subjekti,  nad  kojim  vrše 
primarnu  odgojnu  vlast  roditelji». 

Odgojna  roditeljska  vlast  proteže  se  ne  samo  na  vjerski  i  ćudoredni  odgoj  djece,  nego  i  na 
tjelesni  i  društveni. 

«Zato  roditeljima  pripada  pravo,  da  osnivaju  sami  škole,  i  barem,  ako  država  podiže  škole, 
roditelji  imaju  pravo  zahtijevati,  da  nastava  odgovara  njihovim  odgojnim  načelima». 

2.  -  «Isus  Krist,  utemeljitelj  katoličke  Crkve,  dao  joj  je  pravo  i  vlast,  da  odgaja  svoje  vjernike 
u  vjeri  i  ćudoređu.  To  su  pravo  sve  svjetovne  države  Crkvi  priznavale.  Državna  vlast, 

(36)  Vjesnik,  br.  90,  od  4.  kolovoza  1945,  str.  5. 

koja  ne  bi  poštivala  u  načelu  ili  u  praksi  to  pravo  Crkvi,  zaslužila  bi,  da  je  se  nazove  nasilnom 
nad  najsvetijim  pravima  čovjeka.  I  zato  nijedna  moderna  država,  koja  hoće  biti  u  redu 
kulturnih  država,  ne  želi  osporavati  Crkvi  ovo  njezino  pravo,  da  pruža  vjerski  odgoj  katoličkoj 
mladeži». 

«Kao  što  roditelji,  isto  tako  ima  i  Crkva  prirodno  pravo,  da  osniva  škole,  pogotovo  onda,  kad 
je  u  državnim  školama  ugrožen  ili  onemogućen  vjerski  odgoj,  dotično  kad  je  čitav  odgojni 
smjer  protivan  nauci  Crkve.  Napose  Crkva  ima  pravo  osnivati  sjemeništa  za  odgoj  klera, 
kojeg  prava  se  ona  nikad  ne  odriče,  pa  ni  u  konkordatima«. 

Dašto,  da  i  državi  pripada  pravo  podizati  škole.  Ali  ona  tu  ne  vrši  prvotnu  dužnost,  nego 
popunidbenu,  ukoliko  nadopunjuje  ono,  što  sami  roditelji  ne  mogu  putem  privatnih  gradskih 
ili  crkvenih  škola  učiniti. 


«To  su  načela,  koja  katolička  Crkva  svagdje  ispovijeda  na  području  odgoja  djece  i  mladeži.  U 
svjetlu  ovih  načela,  očito  je,  da  današnje  izloženo  stanje  na  odgojnom  području  ni  izdaleka  ne 
može  zadovoljiti  Crkvu,  i  ona  ga  mora  otkloniti«. 


3.  -  Državni  odgojni  monopol  nipošto  se  ne  slaže  s  načelom  slobode  vjeroispovijesti  i  slobode 
savjesti,  koje  je  savezna  vlada  usvojila. 

Nadbiskup  pita:  «Kako  može  državna  vlast  zabraniti  vjersku  pouku  onome,  koji  je  po  svojoj 
savjesti  hoće  i  u  višim  razredima  srednjih  škola?  Odluka  predsjedništva  ZAVNOH-a  (36a), 
koja  u  Hrvatskoj  ne  dozvoljava  vjerske  obuke  u  višim  razredima  srednje  škole,  očevidno  je 
kršenje  slobode  savjesti  i  ne  da  se  opravdati  ničim  drugim  nego  samo  neprijateljstvom  prema 
religiji  uopće,  dotično  drugim  ekskluzivističkim,  recimo  otvoreno,  materijalističkim  nazorima 
na  svijet. 

Ma  kakvo  naziranje  na  svijet  imali  donosioci  odluke  o  zabrani  vjeronauka  u  višim  razredima 
srednjih  škola,  oni,  sa  stajališta  slobode  savjesti,  koju  traže  za  sebe,  ne  bi  nikako  smjeli  po 
postulatu  zdravog  razuma  kratiti  te  slobode  drugima. 

Tu  ništa  ne  mijenja  na  stvari,  ako  se  sve  odluke  ZAVNOHA  nazivlju  demokratskim,  pa  se  sve 
one,  koji  uviđaju  njihovu  nelogičnost,  jednostavno  proglasi  reakcionarima,  profašistima,  a 
opravdana  kritika  te  odluke,  napadom  na  narodnu 

(36a)  ZAVNOH  =  Zemaljsko  antifašističko  vijeće  narodnog  oslobođenja  Hrvatske. 

vlast.  To  je  vrlo  jednostavno  i  komotno.  Alije  isto  tako  daleko  od  one  demokracije,  koja 
poštuje  narodne  tradicije  i  volju  roditelja,  kako  imaju  biti  njihova  djeca  odgajana  i  volju  same 
mladeži,  koja  u  višim  razredima  želi  slušati  vjeronauk. 

Čak  u  Beogradu  je  to  dozvoljeno,  zašto  to  nije  u  Zagrebu?  Zar  u  Zagrebu  vrijedi  druga  logika, 
ili  druga  sloboda  savjesti!  Ili  gdje  je  demokracija  u  ovom  pitanju,  u  Beogradu  ili  u  Zagrebu?« 


Nadbiskup  zatim  upozorava,  da  je  vjeronauk  vazda  smatran  izvrsnim  odgojnim  predmetom. 
On  nije  nastavni  predmet  kao  što  su  to  ostali  predmeti.  Smanjenje  vjeronauka  na  jedan  sat 
tjedno  ne  odgovara  suvremenim  potrebama  vjerskog  života.  Stoga  je  to  stvarni  nazadak,  a  ne 
odgojni  napredak. 

Sloboda  savjesti  traži,  da  se  učenicima,  koji  žele  i  polaze  na  vjeronauk,  dade  mogućnost,  da 
vrše  svoje  vjerske  dužnosti.  Ona  traži  i  to,  da  se  Crkvi  dozvoli  i  da  joj  se  ne  priječi  osnivati  i 
podržavati  dječačka  sjemeništa  i  vlastite  gimnazije.  Nije  u  skladu  sa  slobodom  savjesti,  ako  se 
ukidaju  privatne  škole,  koje  stoje  pod  upravom  Crkve. 


Nadbiskup  upućuje  nadalje  naslovnika,  kako  to  nije  zabranjeno  niti  u  laičkoj  Francuskoj,  čije 
je  protucrkveno  zakonodavstvo  od  godine  1906  dovelo  do  rastave  države  od  Crkve.  No 
Francuska  od  godine  1939  i  godine  1945  nije  više  ona  iz  godine  1906! 

«I  ako  netko  želi  kod  nas  u  prosvjeti  uvesti  stanje  iz  godine  1906,  onda  je  jasno,  daje  to 
navještaj  otvorene  kulturne  borbe  protiv  Crkve.  A  to  nije  ni  danas  simpatično.  Dosljedno  nije 
suvremeno». 

U  posljednoj  točki  Stepinac  sažeto  izražava  svoje  zahtjeve  u  pogledu  odgoja  mladeži  (37). 


Kad  se  cijeli  episkopat  Jugoslavije  sastao,  u  rujnu  1945,  u  Zagrebu,  upravio  je  preko  svoga 
predsjednika,  nadbiskupa  Stepinca,  Titu  dvije  predstavke,  jednu  13.  rujna,  a  drugu  22.  rujna. 

U  objema  tim  predstavkama  traži  episkopat,  da  se  zadrži  puna  vjeronaučna  obuka  u  svim 
nižim  i  srednjim  školama,  omogućivanje  vršenja  nedjeljnih  dužnosti,  poštivanje  bitnih 

(37)  Nadbiskupova  predstavka  dr.  Vladimiru  Bakariću,  predsjedniku  vlade  federalne 
Flrvatske,  Komisiji  za  vjerska  pitanja,  Saveznom  ministarstvu  prosvjete  demokratske  ferativne 
Jugoslavije,  br.  71/BK,  od  11.  kolovoza  1945. 


525 

VII  -  STEPINAC  U  KOMUNISTIČKOJ  JUGOSLAVIJI 

prava  roditelja  i  Crkve  na  katoličke  privatne  škole,  sprječavanje  dugih  noćnih  zabava  mladeži 
po  selima  i  gradovima  (38). 

U  svibnju  1946,  kanila  je  «demokratska»  vlast  izvesti  žensku  djecu,  stariju  i  mlađu,  pred 
publiku  prigodom  sletskih  vježbi  u  gaćicama  i  tako  ih  voditi  po  gradu.  Iako  se  velika  većina 
djevojaka  zgražala  nad  takvim  zahtjevom  i  to  odbila,  teror  u  školama  je  bio  takav,  da  se  one 
same  nisu  mogle  oduprijeti. 

Kako  takvo  oblačenje  duboko  vrijeđa  ćudoredne  osjećaje,  a  cilj  mu  je  bio  jasan,  da  se  naime 
postepeno  kvari  ženska  mladež,  mnogi  katolički  roditelji  obavijestili  su  o  tome  nadbiskupa  i 
zamolili  njegovo  posredovanje. 

Nadbiskup  je  odmah,  9.  svibnja,  napisao  oštar  prosvjed  protiv  takva  postupka  školskih  vlasti  i 
uložio  ga  komisiji  za  vjerska  pitanja  pri  predsjedništvu  vlade  federalne  Hrvatske.  U  tom 
prosvjedu  kaže,  da  su  ga  katolički  roditelji  obavijestili  o  naumu,  da  se  ženska  mladež  izvede  u 
takvu  kostimu  pred  publiku  u  Zagrebu,  te  dodaje  «u  koliko  se  protiv  želje  ogromne  većine 
roditelja  i  đaka  ova  odluka  izvede,  pridržajemo  si  pravo  o  tome  obavijestiti  čitavu  katoličku 
javnost,  da  bude  na  čistu  o  stavu  Crkve  u  ovom  pitanju.  Nadam  se,  da  to  neće  biti  potrebno, 
nego  da  će  se  u  našoj  državi  poštivati  ne  samo  kršćansko  nego  i  demokratsko  načelo  slobode 
savjesti))  (39). 


Složile  su  se  i  mnoge  majke  te  su  same  upravile  prosvjed  protiv  gore  navedene  namjere  na 
gore  spomenutu  komisiju,  koja  je  11.  svibnja  odgovorila  nadbiskupu  po  ministru  mgr.  Rittigu, 
da  učestvovanje  ženske  omladine  na  sletu,  na  12.  svibnja,  nije  obvezatno  (40). 

5)  -  Sprječavanje  dijeljenja  sakramenata  bolesnicima  i  kažnjenicima 

Ono  bitno,  što  se  odnosi  na  slobodu  savjesti,  jest  pravo  vjernika,  da  im  se  pruži  utjeha  sv. 
vjere  u  trpljenju,  a  napose  u  posljednjim  časovima  života.  Nažalost,  nije  se  dopuštalo 
svećenicima  pristupiti  u  mjesta  boli  i  trpljenja,  kao  što  su  bolnice,  pa  čak  ni  u  zatvore  k 
onima,  koji  su  bili  osuđeni  na  smrt,  a  željeli  su,  da  prije  negoli  bude  izvršena  smrtna  osuda 
prime  sv.  sakramente. 

(38)  Predstavka  jugoslavenskog  episkopata  maršalu  Titu,  br.  87/BK,  od  13.  rujna  1945,  i 
nadbiskupa  Stepinca,  br.  107/BK,  od  22.  rujna  1945. 

(39)  Nadbiskupov  prosvjed  upravljen  Komisiji  za  vjerska  pitanja  pri  predsjedništvu  vlade 
federativne  Hrvatske,  br.  20/BK,  od  9.  svibnja  1946. 

(40)  Posebno  tiskani  letak  katoličkih  roditelja  grada  Zagreba. 


526 

A.  BENIGAR,  ALOJZIJE  STEPINAC 

Vjernici  su  se  obraćali  i  u  tom  pitanju  Stepincu,  moleći  ga,  da  posreduje.  On  kao  njihov  pastir 
nije  se  mogao  oglušiti  na  te  molbe,  pa  je  u  tom  smjeru  osobno  posredovao  i  primio  usmena 
obećanja.  Ali  stvar  se  nije  maknula  s  mrtve  točke.  Stoga  se  u  pismenoj  predstavci,  koju  je 
upravio  predsjedniku  vlade  federalne  Hrvatske,  21.  srpnja  1945,  iznosi  i  to  pitanje  (41). 

«Ponajprije  stalo  mije  do  onih,  koje  vojni  sudovi  osuđuju  na  smrt,  da  doista  dobiju  svećenike 
u  posljednjim  časovima,  te  prime  vjersku  utjehu.  Na  primanje  sv.  sakramenata  u  posljednjim 
časovima  života  ima  pravo  svaki  osuđenik,  pa  i  onaj  koji  je  osuđen  na  gubitak  časnih  prava. 
Pogotovo  imadu  to  pravo  svećenici,  koji  su,  koliko  imadem  podataka,  do  sada  bez  pratnje 
svećenika  justificirani. 

Ja  sam  se  za  vrijeme  ustaškog  režima  mnogo  zauzimao  za  to,  da  svi  osuđenici  mogu  imati 
svećenika  u  posljednjim  časovima.  U  tome  sam  konačno  uspio.  Držim,  da  ni  današnji  režim 
neće  u  tome  zaostati,  te  će  najhitnije  biti  riješeno  pitanje  svećenika,  koji  će  osuđenike  pratiti 
prema  njihovoj  želji  i  zahtjevu  na  posljednjem  putu. 

Neka  vojne  vlasti  označe  svećenike,  u  koje  imadu  povjerenje,  i  kojima  ću  ja  moći  dati  za  to 
potrebno  ovlaštenje,  te  se  ova  osnovna  stvar  već  jednom  skine  s  dnevnog  reda.  Već  sam  više 
puta  primio  usmena  obećanja  u  tom  pravcu,  ali  se  stvar  do  donas  nije  pomakla  s  mrtve  točke». 

Ni  ova  pismena  predstavka  nije  bila  uvažena.  Stoga  svi  katolički  biskupi  Jugoslavije  upućuju, 
13.  rujna  iste  godine,  novu  predstavku  o  tom  predmetu  preko  svoga  predsjednika,  nadbiskupa 
Stepinca,  Titu  u  Beograd;  u  njoj  iznose  to  važno  pitanje  slobode  savjesti  (42). 


«Očekujemo  —  kažu  biskupi  —  da  će  se  Vašom  intervencijom  urediti  vrlo  važno  pitanje 
duhovne  pastve  po  vojnim  i  gradskim  bolnicama  te  u  zatvorima;  to  je  po  našem  mišljenju 
stvar,  koja  spada  među  bitne  atribute  slobode  savjesti». 

6)  -  Onemogućen  katolički  tisak 

U  predstavci  na  predsjednika  vlade  republike  Hrvatske,  od  21.  srpnja  1945,  veli  Stepinac  (43): 
«Konstatiram  činjenicu,  da  su  katoličkoj  štampi  stvarno  za- 

(41)  Nadbiskupova  predstavka  predsjedniku  vlade  federativne  Hrvatske,  od  21.  srpnja  1945, 

II  1. 

(42)  Predsjedništvo  biskupskih  konferencija,  br.  87/BK,  od  13.  rujna  1945. 

(43)  N.  mj.  I  5. 

tvorena  usta.  Nije  dozvoljeno  izlaženje  lista  zagrebačkih  župnika  s  motivacijom,  da  nema 
dovoljno  papira.  A  malo  poslije,  vojnici  su,  bez  ikakve  presude  iz  podruma  'Narodne  tiskare1  i 
moga  dvora  odvezli  vagone  papira  na  račun  partijske  tiskare  'Naprijed1,  kao  daje  partijska 
tiskara  državno  poduzeće.  I  to  predstavlja  unikum  pravne  sigurnosti,  u  kojoj  živimo. 

Katoličkom  je  tjedniku  Novi  život  dozvoljeno  izlaženje  samo  kao  mjesečniku  u  tako 
ograničenom  broju  primjeraka,  daje  time  unaprijed  ugušen  i  prije  no  što  se  pojavio. 

'Narodna  tiskara',  u  kojoj  je  većim  dijelom  crkveni  novac,  optužena  je,  daje  surađivala  s 
okupatorom  i  narodnim  neprijateljem,  pak  joj  je  obustavljena  svaka  djelatnost.  Ali  prije  svake 
osude  suda,  njezine  zalihe  papira  vojnici,  dakle  državni  funkcionari,  odvoze  u  korist  druge 
partijske  tiskare.  Tako  je  stvarno  onemogućena  svaka  sloboda  štampe,  premda  i  ona  figurira 
na  deklaraciji  'Savezne  vlade'.  Došli  smo  do  stanja,  da  nas  u  štampi  gotovo  svakodnevno 
napadaju,  a  ne  daju  štampati  nijednoga  katoličkog  lista.  Sve  to  biva  u  eri  'oslobođenja'  i  pod 
geslom  slobode». 

Katolički  episkopat,  koji  se  u  Zagrebu  sastao  na  biskupsku  konferenciju,  22.  rujna  iste  godine 
piše,  da  od  stotinjak  katoličkih  časopisa  i  novina,  što  ih  je  katolička  Crkva  imala  u  staroj 
Jugoslaviji,  više  nijedan  ne  opstoji,  i  da  su  sve  katoličke  tiskare  zaplijenjene,  a  isto  tako  i 
papir  oduzet  (44). 

7)  -  Novinski  napadaji  na  biskupe  i  kler 

U  predstavci  upravljenoj  predsjedniku  vlade  federalne  Hrvatske,  od  21.  srpnja,  piše  nadbiskup 
(45): 


«Stalni  napadaji  novina  na  pojedine  svećenike,  trpanje  klera  u  'reakciju',  napadaj  na  moju 
osobu,  podvale  i  karikature  u  novinama,  kao  da  ja  zaštićujem  one,  koji  kliču  Paveliću, 
izvraćanje  jasnog  smisla  mojih  okružnica  u  javnoj  štampi,  a  bez  i  najmanje  mogućnosti,  da  se 
pogođeni  javno  ili  na  istom  mjestu  brane,  sve  to  daje  sve  jasniji  dojam,  sve  jasnije  izrazuje 
činjenicu,  daje  katolički  kler  u  ovoj  državi  stavljen  izvan  zakona,  da  ga  svatko  može 
nekažnjeno  napasti,  oblatiti,  a  njemu  preostaje  jedino  pravo,  da  šuti,  da  puni  zatvore  i 
obogaćuje  imenima  listu  na  smrt  osuđenih.  Sve  to  biva  u  isto  vrijeme,  kad  predavači,  i  to 
gospoda  javni  tužioci, 

(44)  N.  mj.  I  1. 

(45)  N.  mj.  I  4,  9. 

tumače  širokim  slojevima  grada  Zagreba  deklaraciju  vlade  o  slobodi  savjesti  i  slobodi 
vjeroispovijedanja». 

Kako  je  bistričko  hodočašće  Zagrepčana  g.  1945  bilo  vanredno  brojno,  i  kako  je  pokazivalo 
odanost  vjernika  naobiskupu  i  ljubav  prema  njemu,  novine  su  počele  donositi  napadaje, 
potičući  na  represivne  mjere  protiv  katoličkoga  klera,  Stepinac  u  spomenutoj  predstavci  piše 
slijedeće  (46); 

«Prije  svega  jedna  konstatacija.  Sve,  što  se  dogodilo  u  samoj  procesiji,  sve  je  to  bilo 
neorganizirano,  spontano.  Najodlučnije  odbijam  tvrdnju,  da  su  reakcioni  krugovi  organizirali 
političke  poklike.  Pjevanje  poznate  pjesme  'Hoćemo  Boga' je  u  Zagrebu  staro.  To  je  zapravo 
francuska  pjesma,  stara  već  25  godina,  i  davno  je  već  kod  nas  pjevana.  Poklici  i  skandiranje 
puka  novi  su  i  u  stilu  današnjih  dana.  Crkva  ih  sigurno  nije  uvela.  Još  manje  prekidanje  same 
moje  propovijedi.  Uvijek  sam  tražio  i  naglašavao,  da  politika  bude  odvojena  od  Crkve. 

Konstatiram  nadalje,  da  u  procesiji  i  za  vrijeme  vjerskih  obreda  nije  pao  nijedan  politički 
poklik,  premda  mije  dobro  poznato,  da  su  sa  strane  USAOH-a  (47)  upućeni  omladinci,  da 
izvikuju  političke  poklike,  koji  su  mogli  izazvati  protuodgovore  publike,  koja  je  to  sa  strane 
slušala.  Ni  Crkva  ni  kler  nije  kriv,  da  su  ove  godine  tolike  mase  hodočastile  na  Bistricu.  Za  to 
će  snositi  odgovornost  i  oni,  koji  su  punili  logore  i  zatvore  rođacima  bistričkih  hodočasnika. 
Crkva  i  kler  nije  kriv,  što  su  bili  od  tisuća  aklamirani.  Reklamu  su  im  opet  načinili  oni,  koji  su 
taj  kler  zatvarali  i  sudili  na  smrt.  U  vezi  sa  bistričkom  procesijom  neki  visoki  funkcionari  šire 
vijest,  daje  biskup  dr.  Čekada  molio  nekoliko  puta  s  masom  svijeta  po  pet  Očenaša  za 
emigrante.  Najodlučnije  odbijam  ovu  klevetu,  koju  mogu  tisuće  hodočasnika  svaki  čas 
demantirati)). 

Nadbiskup  se  zatim  osvrće  na  optužbu  glasila  komunističke  partije  Naprijed,  od  14.  srpnja,  da 
je  jedan  kateheta  učio  djecu  skandirati  «hoćemo  vjeronauk  u  škole». 

«Povest  ću  o  tom  slučaju  istragu  —  veli  on  (48).  —  Ali  ne  mogu  shvatiti,  kako  je  Narodni 
list,  od  14.  VII,  donio  karikaturu  bistričke  procesije,  kao  da  su  djeca  na  procesiji  vikala 


spomenuti  poklik.  Zar  to  nije  izvrgavanje  ruglu  bistričke  procesije?  Zar  to  ne  potpada  pod 
udar  zakona  o  raspirivanju  vjerske  mržnje?  Ili  zar  se  takav  posao  može  zvati  znanstvena 
kritika  religije?  Ili  zar  je  to 

(46)  N.  mj.  I  6. 

(47)  USAOH  =  Ujedinjeni  savez  antifašističke  omladine  Hrvatske. 

(48)  Predstavka  kao  gore  bilj.  41,18. 

'kritika  neispravnog  rada  vjerskih  predstavnika',  koja  se  ne  smatra  izazivanjem  vjerske 
mržnje?  Budite  uvjereni,  da  se  tisuće  i  tisuće  odraslih  muževa  i  žena,  koji  su  sudjelovali  u 
bistričkoj  procesiji,  nalaze  duboko  povrijeđeni  ovom  porugom  Narodnog  lista.  A  na  koncu, 
najmanje  je  shvatljivo,  kako  je  mogao  ministar  nastave  g.  Brkljan  pred  narodom  Donje 
Stubice  tvrditi,  daje  reakcija  pokušala  to  (tj.  povratak  bistričke  procesije)  iskoristiti,  pa  je... 
najmila  neku  djecu,  da  viču,  kako  u  školama  nema  vjeronauka  (49).  Žalim,  što  je  g.  ministar 
bio  tako  loše  obaviješten  o  bistričkoj  procesiji  te  je  mogao  nekritički  iznijeti  tvrdnju,  koju  ja 
odlučno  odbijam«. 

Kako  se  predsjednik  vlade  federalne  Hrvatske  u  svome  referatu  na  saboru,  koncem  srpnja, 
osvrnuo  ponovno  na  bistričku  procesiju,  nadbiskup  piše  istom  predsjedniku,  2.  kolovoza, 
slijedeće  (50): 

«Moram  ponovno  istaći,  da  crkvene  vlasti  nisu  imale  nikakve  političke  namjere  kod 
organiziranja  ove  procesije.  Ponovno  tvrdim,  da  za  vrijeme  procesije  nisu  padali  politički 
poklici.  Ne  mogu  usvojiti  vaše  tvrdnje  (u  saborskom  ekspozeju),  da  se  na  procesiji 
organizirala  jedna  kampanja,  koja  je  prvenstveno  'proustaška'.  A  to  zato  ne,  jer  sam  duboko 
uvjeren,  da  velika  većina  hodočasnika  nije  imala  ništa  zajedničko  s  ustaštvom,  pa  nije  ni  bila 
proustaška.  Ako  bi  se  što  moglo  o  tome  dopustiti,  jedino  je  to,  daje  mogla  biti  'nekolicina 
nesavjesnih  ljudi',  koji  nisu  imali  držanje  dolično  vjerskoj  procesiji.  No,  ti  apsolutno 
iščezavaju  pred  masom  vjernika.  Sve  u  svemu  moram  se  ograditi  od  toga,  da  se  Crkvi 
pripisuje  u  organizaciji  bistričke  procesije  politički,  a  osobito  proustaški  karakter«. 

U  istom  osvrtu  spominje  Stepinac,  da  je  jedan  zastupnik  izrekao  u  saboru  napadaj  na  Sv.  Oca, 
koji  je  sam  predsjednik  sabora  smatrao  potrebnim  da  požali.  Nadbiskup  piše  dalje  (5 1): 

«Nekvalificirani  taj  napadaj  znači  stvarno  izazivanje  vjerske  mržnje.  Znači  uvredu  milijuna 
katolika,  pa  vršim  svoju  dužnost,  kad  ovim  putem  dižem  svoj  glas  protesta  protiv  toga  čina. 
Nadam  se,  da  se  takav  nastup  više  neće  ponoviti,  jer  je  u  očitoj  protivnosti  s  pravilima  dobrog 
odgoja  i  obzira,  koji  treba  iskazati  vjerskom  poglavaru  milijuna  katolika  ove  države,  pogotovo 
kato- 


(49)  Vjesnik ,  od  10.  srpnja  1945,  str.  3. 


(50)  Nadbiskupova  predstavka  predsjedniku  vlade  federativne  Hrvatske,  br.  67/BK,  od  2. 
kolovoza  1945,  2. 

(51)  N.  mj.  1. 

lika  Hrvata.  Držim,  da  nijedna  demokracija  ne  može  dati  opravdanje  za  takav  nekulturni 
gesto. 

8)  -  Laiciziranje  kršćanskog  braka 

Prema  novinskim  vijestima  predstojao  je  zakonski  nacrt  o  uvođenju  obvezatnog  građanskog 
braka. 

Nadbiskup  je  dao  nalog  dr.  Franji  Hermanu,  profesoru  crkvenog  prava  na  zagrebačkom 
bogoslovskom  fakultetu,  da  prouči  pitanje.  On  je  to  učinio  i  napisao  odličan  izradak,  koji  je 
bio  poslan  Komisiji  za  vjerska  pitanja. 

Nekoliko  je  biskupa  tražilo  od  Stepinca,  da  posreduje  u  toj  osjetljivoj  stvari. 

U  nadbiskupskom  arhivu  se  čuva  poseban  izradak,  koji  se  osvrće  na  članke  25,  26  i  27  nacrta 
za  novi  ustav.  Članak  26.  se  tiče  braka.  Prema  tom  članu  uvodi  se  po  načelu  «slobodne 
savjesti  i  vjeroispovijesti«  obvezatan  građanski  brak. 

Na  pozadini  toga  spisa  napisao  je  nadbiskup  vlastoručno,  31.  prosinca  1945: 

«Budući  daje  dr.  Herman  već  poslao  vjerskoj  komisiji  odličan  elaborat,  nema  misla  ništa 
dalje  poduzimati.  Spis  neka  se  čuva  u  arhivu  konferencija«. 

9)  -  Oskrvnjivanje  katoličkih  groblja 

Prema  praksi  njemačkih  nacista,  koji  su  sravnjivali  grobove  protivnika  u  ratu,  počelo  se  sada 
slično  raditi  i  u  Hrvatskoj . 

Nadbiskup  je  primio  pismo,  što  su  ga  potpisale  katolikinje  Hrvatice,  seljakinje  i  građanke, 
majke  pokojnih  sinova  i  žene  pokojnih  muževa,  pisano  17.  rujna  1945,  u  kojem  se  tuže,  da  se 
po  naređenju  mjerodavnih  vlasti  uklanjaju  križevi  na  Mirogoju  s  ustaških  grobova,  a  nakon 
toga  imadu  se  grobovi  sravniti  tako,  da  neće  biti  vidljivo,  gdje  je  koji  od  onih,  koji  počivaju 
na  tom  mjestu  vječni  san.  Pismo  je  pisano  vrlo  bolnim  tonom  (52). 

Nadbiskup  je  već  prije  doznao  za  te  mjere,  te  je  već  18.  kolovoza  predsjedniku  vlade 
federalne  Hrvatske  poslao  oštar  prosvjed  (53): 

(52)  Pismo  katolikinja-Hrvatica,  seljanka  i  građanka,  majka  pokojnih  sinova  i  žena  pokojnih 
muževa,  upravljeno  nadbiskupu  Stepincu,  17.  rujna  1945. 


(53)  Nadbiskupov  protest  upravljen  predsjedniku  vlade  federativne  Hrvatske,  br.  73/BK,  od 
18.  kolovoza  1945. 

«Stižu  mi  vijesti  —  veli  on  —  iz  Varaždina,  Zagreba  i  drugih  mjesta,  da  se  po  nečijem  nalogu 
niveliraju  grobovi  ustaša  i  Nijemaca,  uklanjaju  križevi  s  njihovih  grobova  po  katoličkim 
grobljima,  ne  pitajući  ni  crkvene  vlasti  ni  rođake  pokojnika. 

Ovo  je  kulturni  skandal  prvoga  reda.  Vi  ste,  gospodine  predsjedniče,  pravnik,  pa  će  vam  biti 
bez  sumnje  poznato,  što  pogansko  rimsko  pravo  sudi  de  laesione  sepulchri.  Zar  smo  pali  ispod 
pogana? 

Ja  kao  predstavnik  katoličke  Crkve  energično  protestiram  protiv  ovoga  divljanja  i  molim  vas, 
da  izdate  hitne  naloge,  da  se  poštuju  katolička  groblja.  Na  grobljima  nema  više  prijatelja  ni 
neprijatelja,  ni  partizana  ni  ustaša,  ni  Nijemaca  ni  Slavena.  Na  grobljima  su  samo  mrtvi,  koji 
čekaju  posljednji  pravorijek  vječnoga  Suca,  koji  će  ih  suditi  samo  po  tome,  kakvi  su  bili  kao 
ljudi,  da  li  su  vršili  njegove  zapovijedi  ili  ne,  a  ne  po  stranačkim  ili  nacionalnim 
pripadnostima. 

Ja  se  nadam,  da  neću  biti  prisiljen  javno  upozoriti  narod  na  obešćašćivanje  naših  groblja«. 

Nadbiskup  zajedno  s  biskupima,  koji  su  došli  u  Zagreb  na  biskupsku  konferenciju,  uputio  je 
13.  rujna  1945,  isti  zahtjev. 

10)  -  Zapljena  crkvene  imovine 

Nadbiskupu  su  od  svećenstva  počele  stizati  obavijesti  o  samovoljnom  i  nasilnom  oduzimanju 
crkvene  imovine,  koja  ima  služiti  uzdržavanju  klera  i  crkvenih  ustanova.  Zbivali  su  se  takvi 
slučajevi  u  Križevcima  (54),  u  Zagrebu  (55),  u  Ozlju  i  Remetama.  Bio  je  zaplijenjen  dio 
imovine  «Karitasa»  nadbiskupije  zagrebačke,  ustanove  sasvim  crkvene,  čija  je  imovina  imala 
svrhu  pomagati  najbjedniju  sirotinju.  Drugi  dio  te  imovine  bio  je  zapečaćen  i  čekao  je  čas, 
kada  će  biti  otpremljen.  Ujedno  je  toj  čisto  crkvenoj  ustanovi  bio  postavljen  komesar  (56). 

U  svojoj  predstavci  predsjedniku  vlade  federalne  Hrvatske,  od  21.  srpnja  1945,  nadbiskup 
saopćuje,  da  dnevno  prima  obavijesti  o  hapšenju  svećenika,  te  dodaje  (57): 

(54)  Dopis  Petra  Šeba,  kapelana,  br.  200/45,  od  3.  lipnja  1945. 

(55)  Dopis  dr.  Mije  Selca,  župnika  župe  Sv.  Blaža  u  Zagrebu,  br.  237,  od  4.  lipnja  1945. 

(56)  Predstavka  nadbiskupskog  duhovnog  stola  predsjedništvu  vlade  federativne  Hrvatske,  br. 
4122/45,  od  5.  lipnja  1945,  4. 


(57)  N.  mj.  14. 

«Zajedno  s  hapšenjem  se  vrši  prisilna  rekvizicija  njihovog  imetka.  Pečate  se  župni  uredi  i  tako 
onemogućuje  pastva  vjernika.  Bez  ikakve  zakonske  odredbe  vrše  organi  nižih  vlasti  tu  diobu 
crkvenih  nadarbina  i  tako  na  svoju  ruku  rješavaju  agrarno  pitanje  crkvenih  posjeda». 

Neposredno  prije  iznošenja  nacrta  zakona  o  agrarnoj  reformi  pred  AVNOJ  (58)  izašao  je  u 
Vjesniku  članak,  u  kojem  se  pristrano,  neistinito  i  nepravedno  pisalo  o  stanju  na  posjedima 
zagrebačke  nadbiskupije  i  prvostolnoga  kaptola  u  Zagrebu.  Obje  su  crkvene  ustanove  poslale 
Vjesniku  ispravke,  da  ih  prema  zakonu  na  istome  mjestu  objelodani.  Uredništvo  to  nije 
učinilo.  Ali  generalni  vikar,  po  nalogu  nadbiskupovu,  poslao  je  te  ispravke  predsjedništvu 
vlade  federalne  Elrvatske,  12.  kolovoza,  s  popratnim  pismom. 

U  tom  pismu  tuži  se,  da  «sloboda  štampe  postoji  samo  za  neke  građane  ove  države,  dok  je 
drugima,  nepravedno  napadnutima,  onemogućena  obrana  na  onome  mjestu,  gdje  su 
napadani». 

Budući  daje  nadbiskup  još  sredinom  srpnja  istom  nadležništvu  podnio  predstavku,  u  kojoj 
obrazlaže  stanovište  Crkve  u  pitanju  agrarne  reforme,  a  taj  je  članak  izašao  neposredno  pred 
iznošenje  nacrta  zakona  o  agrarnoj  reformi,  «to  je  očiti  znak,  da  se  neistinitim  i  nepravednim 
prikazom  htjelo  utjecati  i  unaprijed  opravdati  oduzimanje  crkvene  imovine.  I  to  je 
neshvatljivo  i  neopravdano  u  svakoj  istinskoj  demokraciji))  (59). 


Par  dana  iza  toga,  17.  kolovoza,  upućuje  nadbiskup  Titu  u  Beograd,  predsjedniku  vlade 
federalne  Elrvatske  i  Komisiji  za  vjerska  pitanja  u  Zagrebu  opširnu  predstavku  o  pitanju 
agrarne  reforme,  za  koju  se  doskora  imao  donijeti  u  Skupštini  zakon.  Predstavka  je  sitno 
natipkana  na  tri  stranice. 

U  njoj  podsjeća  na  svoju  prvu  predstavku  o  tom  pitanju,  što  ju  je  podnio  već  10.  srpnja  iste 
godine,  jer  je  Tito,  2.  lipnja  1945,  predstavnicima  klera  i  njemu  osobno  dao  izjavu,  da  će  se 
sva  pitanja  odnosa  Crkve  i  države  rješavati  sporazumno,  a  u  pitanju  agrarne  reforme,  da  će 
vlada  Crkvu  upoznati  s  nacrtom  zakonskog  projekta. 

Nadbiskup  utvrđuje,  da  je  njegov  prijedlog,  nažalost,  ostao  potpuno  neuvažen.  I  sada,  kad  je 
zakonski  prijedlog  o  agrarnoj 

(58)  AVNOJ  =  Antifašističko  vijeće  narodnog  oslobođenja  Jugoslavije. 

(59)  Predstavka  generalnog  vikara  i  pomoćnog  biskupa  predsjedništvu  vlade  federativne 
Hrvatske,  br.  70/BK,  od  12.  kolovoza  1945. 

reformi  primljen  u  zakonodavnom  odboru  privremene  narodne  Skupštine,  može  tu  zakonsku 
osnovu  upoznati  samo  iz  nepotpunih  novinskih  izvještaja.  Prije  nego  je  konačno  bio  prihvaćen 
zakon  u  Skupštini,  nadbiskup  u  predstavci,  koja  je  odlično  izrađena,  iznosi  slijedeće  opaske  u 
obranu  prava  Crkve  (60): 

1°  -  Svrha  crkvenih  posjeda.  Crkva,  naime,  mora  uzdržavati  svoje  službenike:  nadbiskupe, 
biskupe,  članove  nadbiskupskih  i  biskupskih  kaptola,  središnjih  biskupskih  ureda,  sjemeništa, 
gimnazije,  konvikte,  bolnice,  sirotišta,  župne  crkve  (patronati). 

2°  -  Kod  donošenja  zakona  o  agrarnoj  reformi  treba  uzeti  u  obzir  i  kulturne  i  društvene 
činjenice.  Katolička  Crkva  je,  naime,  pomoću  svojih  imanja  izvršila  velika  kulturna  djela  u 
prošlosti,  a  vrši  ih  i  u  sadašnjosti.  U  slučaju  da  crkveni  službenici  izgube  posvema  svoja 
vlastita  sredstva  za  uzdržavanje,  morat  će  pasti  na  teret  vjernika,  kojima  nije  stalo  do  toga,  da 
dobiju  crkveno  zemljište.  Mali  dijelovi  crkvenog  zemljišta  pojedinih  župa  neće  zasititi 
potrebe  seljaka  za  zemljom.  Prema  tome  takav  zakon  neće  donijeti  smirenje  već 
nezadovoljstvo  u  narod,  jer  velika  većina  katoličkih  seljaka  ima  duboko  razvijen  osjećaj  za 
poštivanje  tuđeg  zemljišta,  napose  crkvenog. 

3°  -  Prema  osnovnom  načelu,  po  kojem  bi  se  donio  zakon  o  agrarnoj  reformi:  «zemlja  pripada 
onome,  koji  je  obrađuje»,  imalo  bi  se  crkveno  imanje,  kao  pojam  mrtve  ruke,  posve  oduzeti 
bez  ikakve  odštete,  jer  crkveni  službenici  nisu  po  svom  zvanju  zemljoradnici.  Izuzetak  čine 
bogomolje,  samostani  i  crkvene  ustanove,  koje  mogu  zadržati  pet  hektara  zemlje  za 
uzdržavanje  ili  u  čovječanske  svrhe.  Daje  to  načelo  u  stvari  neizvedivo,  pokazuje  nadbiskup 
slijedećom  opaskom: 

«Njime  bi  bio  onemogućen  svaki  posjed  zemlje,  koga  ne  obrađuje  seljak  svojom  radnom 
snagom  sam  ili  snagom  svoje  obitelji.  Pitam,  koliko  ima  srednjih  seljačkih  posjeda,  koji  bi 
zakonom  bili  zaštićeni,  koji  sam,  bez  pomoći  svojih  suseljana  ili  seljaka  najamnika  obrađuju 
tu  zemlju?  Oni  će  svoju  zemlju  zadržati,  a  Crkva  je  mora  gubiti.  Kolika  je  tu  nedosljednost 
između  načela  i  prakse,  jasno  je  svakome,  tko  malo  pozna  prilike  na  selu.  Ta  nedosljednost 
mora  postojati,  jer  je  načelo  'zemlja  je  onoga,  koji  je  obrađuje'  nemoguće  potpuno  provesti  u 
život». 

(60)  Nadbiskupova  predstavka:  maršalu  Titu,  dr.  Vladimiru  Bakariću,  predsjedniku  vlade 
federativne  Hrvatske,  Komisiji  za  vjerska  pitanja,  br.  72/BK,  od  17.  kolovoza  1945. 

Od  toga  načela  se  odstupilo  u  slučaju  intelektualaca,  kojima  se  ostavlja  do  pet  hektara  zemlje, 
premda  im  nije  zemljoradnja  glavno  zanimanje.  Čak  i  država  kani  osnovati  zemljišnu  zakladu 
za  potrebe  savezne  vlade,  zemaljskih  ministarstava  i  drugih  javnih  državnih  ustanova. 

Masno  je,  da  u  tim  slučajevima  nema  mjesta  načelu  'zemlja  je  onoga,  koji  je  obraduje'.  A  zar 
katolička  Crkva  nije  također  javnopravna  ustanova,  s  kojom  naša  država  kani  pregovarati,  da 


uredi  međusobne  odnose?  Kako  će  se  moći  vršiti  ti  zamišljeni  pregovori  sa  Sv.  stolicom,  ako 
Crkva  bude  najprije  do  temelja  lišena  svojih  dobara,  koja  su  joj  potrebna,  da  može  redovno 
vršiti  svoje  dužnosti,  da  može  normalno  egzistirati?  Zar  ne  bi  tim  već  unaprijed  bila  oduzeta 
podloga  za  iskren  sporazum  sa  Sv.  stolicom,  bez  čega  je  nemoguće,  kako  je  to  stara 
Jugoslavija  pokazala,  zamisliti  mir  i  zadovoljstvo  milijuna  građana  ove  države? 

Iz  ovoga  razloga  ne  mogu  u  ime  katoličke  Crkve  prihvatiti  novi  zakon  o  agrarnoj  reformi,  jer 
je  on  po  Crkvu  očito  nepravedan  zbog  nedosljedna  provođenja  načela:  'Zemlja  je  onoga,  koji 
je  obrađuje'». 

4°  -  Način,  kojim  ministar  poljoprivrede  obrazlaže  oduzimanje  crkvenih  posjeda  —  «crkvena 
imanja  su  doprinos  narodnih  dobrotvora,  pa  kao  što  ih  je  zajednica  dala,  tako  ih  može  i 
oduzeti»  —  oprovrgava  nadbiskup  slijedećim  razlogom. 

«Katolička  Crkva  ima  u  rukama  pismene  dokumente,  kojima  su  joj  pojedini  zakladatelji  dali 
zemljišne  posjede  s  obavezom,  da  se  za  njih  drže  određene  funkcije  ili  da  se  tim  posjedima 
uzdržavaju  crkveni  službenici,  dotično  crkvene  karitativne  i  socijalne  ustanove.  Ti  su 
zakladatelji  darovali  svoje  zemlje  na  temelju  tadašnjih  građanskih  propisa  slobodnom  voljom, 
a  Crkva  je  darovnice  primila,  uzevši  na  sebe  obvezu,  koju  su  joj  zakladatelji  postavili.  Tako  te 
zaklade  imadu  značaj  bilateralnog  ugovora,  u  koji  država  ne  smije  dirati.  Jer  poništavanjem 
tih  zaklada,  oduzimanjem  pa  i  jednostranim  izvlaštenjem  tih  posjeda,  državna  vlast  ruši  pravni 
temelj  svakog  ugovora,  koji  međusobno  sklapaju  članovi  državne  zajednice.  Državna  vlast, 
koja  jednom  stane  na  stanovište,  da  može  poništavati  takve  ugovore,  mora  nužno  izgubiti 
povjerenje  svojih  državljana.  Jer  ona  time  ne  poštuje  ona  njihova  prava,  koja  je  po  svojem 
pozivu  i  po  svojoj  svrsi  dužna  poštivati,  budući  da  su  ta  prava  prije  nje  postojala.  Iako  rušenje 
pravnog  poretka  može  najmanje  počiniti  ona  državna  vlast,  koja  je  svečanom  proklamacijom 
pred  čitavom  svjetskom  javnošću  izjavila,  da  će  poštivati  privatnu  svojinu)). 

Konačno  ističe  nadbiskup  činjenicu,  da  leži  više  od  600.000  jutara  zemlje  nezaposjednuto, 
kojom  je  moguće  nadariti  sve  one,  kojima  je  to  obećano,  kao  što  i  one,  koji  nemaju  dovoljno 
zemlje. 


Dne  20.  kolovoza  upućuje  nadbiskup  protest  predsjedništvu  Privremene  narodne  skupštine, 
koja  se  onih  dana  imala  sastati  i  izglasati  zakon  o  agrarnoj  reformi  (61).  Istoga  dana  je  i  Titu 
dostavio  isto  tako  oštar  prosvjed  protiv  tako  jednostranog  zakona,  podsjećajući  ga  na  njegovo 
obećanje  u  izjavi,  koju  je  dao  2.  lipnja  predstavnicima  klera  u  Zagrebu,  kao  i  4.  lipnja  njemu 
osobno,  da  će  državne  vlasti  sporazumno  s  Crkvom  donositi  zakone,  koji  se  tiču  Crkve.  Taj 
njegov  jasni  stav  on  smatra  ne  samo  kao  preduvjet  za  iskrenu  suradnju  s  državnim  vlastima, 
nego  i  kao  obvezu,  da  će  sa  strane  države  biti  donošeni  zakoni,  koji  zanimaju  Crkvu,  nakon 
prethodne  izmjene  misli  s  predstavnicima  Crkve. 


Prinužden  je  ustanoviti,  daje  nažalost  od  tog  vremena  pa  do  tada  izašao  cijeli  niz  odredaba  i 
mjera,  koje  su  uređivale  odnose  Crkve  i  države,  a  da  nikada  nije  pokušana  prethodna  izmjena 
misli.  On  je  sa  svoje  strane  nastojao  iznijeti  mišljenje  Crkve,  ali  nije  naišao  na  razumijevanje 
kod  režima.  Ističe,  kako  se  katolička  Crkva  ne  može  suglasiti  s  ovakvim  rješavanjem  agrarnog 
pitanja  (62): 

«Odredbe  zakona,  kojima  se  Crkva  jednostavno,  bez  pravedne  i  potpune  odštete,  izvlašćuje  iz 
svih  svojih  posjeda,  nepravedne  su». 

Zaključuje  riječima:  «Svraćam  vama,  gospodine  Maršale,  pažnju  na  to,  da  će  se  prihvatom 
zakona  o  agrarnoj  reformi  u  obliku,  kako  je  predložen  Skupštini,  samo  pogoršati  odnosi 
između  Crkve  i  države,  koji  su  nažalost,  bez  krivnje  sa  strane  Crkve,  i  onako  slabi.  Uvjeren 
sam,  da  to  neće  ni  najmanje  povoljno  djelovati  na  unutrašnje  smirenje,  kao  i  na  planirane 
pregovore  sa  Sv.  stolicom.  Držim,  da  su  u  ovom  slučaju  posve  na  mjestu  Vaše  riječi 
upravljene  zagrebačkom  kleru,  kako  se  dekretom  ne  može  urediti  odnos  između  Crkve  i 
države». 

Slijedećeg  dana  je  i  brzojavno  uputio  obojici  naslovnika  prosvjed  protiv  ovakva  načina 
agrarne  reforme  (63). 

(61)  Predstavka  Predsjedništvu  privremene  narodne  skupštine,  Beograd,  br.  75/BK,  od  20. 
kolovoza  1945. 

(62)  Pismo  nadbiskupa  Stepinca  maršalu  Titu,  br.  74/BK,  od  20.  kolovoza  1945. 

(63)  Br.  77/BK,  od  21.  kolovoza  1945. 


536 

A.  BENIGAR,  ALOJZIJE  STEPINAC 

Ovoga  puta  je  nadbiskup  primio  odgovor  od  Tita,  u  kojem  potvrđuje  primitak  njegova  pisma 
od  20.  kolovoza  i  brzojava.  On  se  ispričava  glede  agrarne  reforme  time,  daje  na  zasjedanju 
kao  i  prije  zasjedanja  bilo  mnogo  diskusija,  «ali  je  uvijek  bila  potpuna  jednodušnost  u  tome, 
da  se  agrarna  reforma  mora  odnositi  i  na  crkvena  imanja.  Razumije  se,  daje  to  jednodušno 
gledanje  baš  rezultat  raspoloženja  širokih  seljačkih  naša,  a  ne  volje  samih  poslanika». 

Saopćuje  zatim,  daje  zakon  nešto  preustrojen,  te  se  mjesto  pet  hektara  ostavlja  deset,  a 
samostanima  i  crkvenim  ustanovama,  koje  imaju  izvjesno  povijesno  značenje,  dat  će  se  tzv. 
«historijski  maksimum».  Konačno  rješenje  toga  pitanja  prepušteno  je  federativnim 
jedinicama,  koje  će  po  svom  nahođenju  odrediti  koje  ustanove  imaju  na  to  pravo. 

Dodaje  slijedeću  primjedbu  (64): 

«Ne  mogu  se  složiti  s  Vašim  prigovorom,  da  sam  ja  nešto  obećao,  što  sada  nije  ispunjeno.  Ja 
sam  očekivao  rezultat  vaše  biskupske  konferencije,  do  koje,  nažalost  nije  došlo,  ili  koliko  ja 
znam,  vlada  nije  od  vas  primila  nikakvih  pismenih  obavještenja  ili  rezolucija. 


Ja  i  ovaj  put  podvlačim  mogućnost  sporazumijevanja  po  izvjesnim  pitanjima  između  Crkve  i 
države,  jer  smatram,  daje  to  u  interesu  lakše  unutarnje  konsolidacije)). 


Međutim  članovi  partije  nastavljali  su  svoju  protucrkvenu  rabotu.  Uto  je  papin  izaslanik,  opat 
Marcone,  zajedno  s  nadbiskupovim  tajnikom  dr.  Stjepanom  Lackovićem,  10.  srpnja, 
otputovao  u  Rim,  dok  je  opatov  tajnik  don  Masucci  ostao  i  dalje  u  Zagrebu.  Dr.  Lackoviću  je 
u  Rimu  bila  putnica  na  prijevaru  oduzeta,  pa  se  ni  on,  kao  ni  opat  Marcone  nije  mogao  više 
vratiti  u  Hrvatsku  (65). 

Nadbiskup  je  po  opatu  zamolio  Sv.  stolicu,  neka  mu  pošalje  upute,  kako  mu  je  u  novim 
prilikama  nastaviti  s  upravom  Crkve.  No  nije  dobio  odgovora.  Nježna  mu  je  savjest  često  puta 
stavljala  upit,  da  li  nadbiskupiju  vodi  kako  treba.  Za  umirenje  savjesti  zamolio  je  više  puta  Sv. 
stolicu,  da  ga  ukloni  s  nadbiskupske  katedre,  ako  dijecezu  ne  vodi,  kako  treba.  No,  na  tu 
molbu  Sv.  Otac  nije  htio  nikako  pristati  (66). 

(64)  Pismo  predsjednika  ministarskog  savjeta  maršala  Jugoslavije  Josipa  Broza  Tita 
nadbiskupu  Stepincu,  od  1.  rujna  1945. 

(65)  MASUCCI  214. 

(66)  VD  I  83. 

Vidjevši  iza  bistričkog  hodočašća  g.  1945,  kako  se  razmahala  hajka  protiv  Crkve  i  njezinih 
ustanova,  da  ne  bi  članovi  katoličkih  udruženja  bili  izvrgnuti  progonima,  nadbiskup  raspusti, 
13.  lipnja,  sva  društva  katoličke  akcije  (67). 

Kako  iz  Rima  nije  dobio  nikakvih  uputa,  razabrao  je,  da  Sv.  stolica  želi,  da  sam  episkopat  na 
terenu  prvi  ocijeni  prilike  i  poduzme  korake,  koji  mu  se  budu  činili  potrebni  u  novim 
prilikama.  Ta,  zato  su  postavljeni  biskupi,  da  kao  vlastiti  pastiri  Kristova  stada  svojim 
auktoritetom  nastupaju  kada  treba  (68). 

4.  -  NADBISKUPOVE  SMJERNICE  VJERNICIMA  I  KLERU 

Dok  je  Stepinac  svojim  posredovanjima  nastojao  pomoći  onima,  čiji  su  životi  i  sloboda  bili  u 
pogibelji,  i  dok  je  kod  vlasti  nastojao  postići  sporazum  u  pitanjima,  koja  zasijecaju  duboko  u 
vjerski  život,  i  braniti  prava  katoličke  Crkve,  u  svojoj  pastirskoj  ljubavi  mislio  je  na  pogibelji, 
u  kojima  se  nalazila  vjera  vjernika  i  klera.  Stoga  se  obratio  izravno  i  vjernicima  i  kleru  i  dao 
im  upute,  kako  se  imadu  vladati  u  poratnim  prilikama,  u  kojima  su  se  svi  teško  snalazili,  pa  i 
oni  koji  su  zvani,  da  sređuju  i  uspostavljaju  red,  koji  je  rat  poremetio  u  društvu,  koje  je  bilo 
novim,  komunističkim  postupkom  upravljano. 


Vjernicima  je  uputio,  24.  lipnja  1945,  okružnicu,  koju  su  svećenici  imali  narodu  pročitati  bez 
tumačenja,  a  za  koju  je  on  sam  preuzeo  odgovornost. 

U  toj  okružnici  dozivlje  u  pamet  roditeljima  kao  i  onima  koji  ih  zamjenjuju,  gospodarima  i 
kumovima,  da  su  vezani  teškom  obvezom  brinuti  se  za  vjerski  i  ćudoredni  odgoj  svoje  djece, 
dotično  onih,  koji  su  im  podvrgnuti  ili  povjereni.  Upravlja  im  riječi  pape  Pija  XI  iz  enciklike  o 
odgoju  mladeži  (69): 


«Obitelj  imade  neposredno  od  Stvoritelja  svijeta  nalog  i  zato  također  i  pravo,  svoje  potomstvo 
odgajati,  i  to  neotuđivo  pravo,  jer  je  vezano  sa  strogom  dužnošću,  pravo,  koje  ide  pred  svakim 
pravom  narodne  ili  državne  zajednice,  zato  nepovredivo  pravo  naprama  svakoj  zemaljskoj 
vlasti». 

(67)  MASUCCI  214. 

(68)  VD  III  115;  V  68  si. 

(69)  Lettere  encicliche  di  S.S.  Pio  XI  Rappresentanti  in  terra,  31.  XII.  1929,  AAS  21  (1929) 
726. 

«U  našoj  domovini  —  nastavlja  on  (70)  —  protivno  božanskom  i  naravnom  pravu,  protivno 
pozitivnim  odredbama  sv.  Crkve  i  svim  kršćanskim  običajima  Hrvatskog  Naroda,  dokinuta  je 
u  višim  razredima  srednjih  škola  posve  vjeronaučna  obuka,  u  nižim  je  i  pučkim  fakultativna,  i 
o  tom  bi  imali  odlučiti  roditelji  djece.  Ja  sam  kao  pastir  duša  dužan,  pa  ma  i  uz  cijenu  života, 
upozoriti  vas  na  vaše  dužnosti  i  vaša  prava  i  reći  vam,  da  ste  dužni  tražiti  za  svoju  djecu 
vjersku  obuku  u  školama.  To  nije  za  vas  nikakva  milost  nego  vaše  sveto  pravo  i  zato  najstroža 
dužnost  državne  vlasti,  da  vaše  pravo  u  cijelosti  poštuje,  te  ništa  ne  dokida  ni  u  kojoj  školi  ili 
razredu,  što  bi  bilo  na  uštrb  vjerskom  i  moralnom  odgoju  vaše  djece. 

Na  to  sam  bio  dužan  upozoriti  vas  kao  vaš  duhovni  pastir,  uvjeren,  da  time  koristim  ne  samo 
vama,  nego  i  pravo  shvaćenim  interesima  naroda  i  države.  No,  nagoni  me  na  ovu  otvorenu 
riječ  ne  samo  moja  pastirska  dužnost  nego  i  iskrena  ljubav  prema  vama  i  vašoj  djeci,  jer  u 
protivnom  slučaju  hrle  vaša  djeca  u  najteže  opasnosti  za  svoju  dušu  i  vi  ćete  jednoga  dana 
morati  iskusiti  istinitost  riječi  Sv.  pisma  (71);  'Tko  razmazi  sina  svojega,  morat  će  jednoć  sebi 
zavezivati  rane'». 


Svećenicima  svoje  nadbiskupije  upravlja,  6.  srpnja  1945,  uputu,  kako  da  se  vladaju  u  novim 
prilikama. 


Prije  svega  preporučuje  im  strpljivost  i  molitvu  nebeskom  Ocu,  neka  ne  dopusti,  da  njegova 
obitelj  na  zemlji  bude  kušana  preko  svojih  sila,  nego  da  bi  ravnao  i  poglavare  i  podložnike 
putem  istine,  pokore  i  mira.  U  kakvim  god  se  prilikama  našli,  neka  stave  svoje  pouzdanje  u 
ruke  Božje. 

Uz  čvrsto  pouzdanje  neka  drže  visoko  svoju  svećeničku  svijest  i  čast,  a  u  narodu  neka  bude 
živu  vjeru  i  nepokolebljivu  odanost  sv.  rimokatoličkoj  Crkvi. 

Neka  najrevnije  nastoje  promicati  u  katoličkim  obiteljima  dnevnu  zajedničku  molitvu,  ako  je 
ikako  moguće  i  zajedničku  krunicu. 

Nedjeljom  i  blagdanima  neka  vjernici  čitaju  po  svojim  kućama  kršćanski  nauk,  neka  ne  čitaju 
i  ne  kupuju  ni  knjiga,  ni  brošura,  koje  govore  protiv  Boga,  sv.  vjere  i  katoličke  Crkve. 

Neka  često  upozoravaju  roditelje  da  brižno  paze  i  najrevnije  nastoje  oko  toga,  da  im  se  djeca 
ćudoredno  vladaju,  da  se  svaki 

(70)  Okružnica,  br.  4433/45,  od  24.  VI.  1945. 

(71)  Crkv  30,  7. 

dan  mole  Bogu  ujutro  i  na  večer,  prije  i  poslije  jela,  da  polaze  nedjeljama  i  blagdanima  na  sv. 
misu,  prisustvuju  kršćanskom  nauku  i  primaju  često  sv.  sakramente. 

Što  se  tiče  vjeronauka,  taj  još  nije  ukinut,  ali  će  to  ovisiti  o  roditeljima.  Stoga  neka  se 
svećenici  ne  dadu  smesti  od  samozvanih  pojedinaca,  koji  bi  htjeli  nešto  drugo  uvesti.  Neka 
sami  drže  vjeronaučnu  pouku  u  crkvama  i  podružnicama. 

Ako  komu  pakosni  ljudi  prijete  denuncijacijama,  upućuje  ih,  da  izmijene  svoja  mjesta  i  župe  s 
drugim  svećenicima.  Napose  ih  upućuje,  da  revno  i  strogo  vrše  samo  svoje  pastirske  dužnosti, 
jer  tako  «sudjeluju  na  najuzvišeniji  način  u  radu  za  opću  dobrobit  socijalnu  i  političku«  (72). 

U  svojim  propovijedima  neka  brižno  paze,  da  ne  bi  pravili  bilo  kakve  osvrte  na  svjetovne 
stvari  i  prilike,  nego  neka  tumače  samo  Evanđelje  i  kršćanski  nauk.  Najbolje  će  činiti,  ako 
budu  pisali  svoje  propovijedi,  i  ako  ih  budu  doslovno  govorili  ili  čitali,  i  to  zato,  da  se 
uzmogne  u  svako  vrijeme  predočiti  predmet  propovijedi,  ako  bi  ih  tko  pozvao  na 
odgovornost. 

A  nepravde,  koje  budu  nanesene  vjerskim  istinama,  vjeronaučnoj  obuci  i  crkvenim  osobama 
kao  i  otuđivanje  crkvenih  predmeta  i  posjeda  te  zatvaranje  svećenika,  neka  se  smjesta  jave 
nadbiskupskom  duhovnom  stolu,  da  se  može  na  vrijeme  posredovati. 


Okružnicu  završava  riječima  (73): 


«Braćo  svećenici!  Što  god  nas  snašlo,  ne  klonimo  duhom,  jer  ako  nas  i  stignu  kušnje  i  nevolje, 
Gospodin  nam  je  blizu.  Zato  u  svojim  svagdašnjim  molitvama,  naročito  u  sv.  misi  i  brevijaru 
vapimo  Gospodinu,  da  se  skrate  dani  ovi  i  zasja  sunce  Božjeg  milosrđa  nad  nama  i  našim 
vjernicima.  U  svemu  pak  neka  nas  bodri  riječ  Božja,  koja  jasno  kaže  za  onoga,  koji  se  u 
Gospodina  pouzdava:  'ln  te,  Domine,  speravi,  non  confundar  in  aeternum!'» 

5.  -  STAV  BISKUPA  PREMA  KOMUNISTIČKOM  REŽIMU 

Nadbiskup  kao  predsjednik  biskupskih  konferencija  sazvao  je  sve  nadbiskupe  i  biskupe  i 
ostale  prelate,  kojima  to  po  pravu  pripada,  u  Zagreb  na  zasjedanje  da  raspravljaju  o  novom 
polo- 

(72)  II fermo proposito,  11.  VI.  1905.  Pii X Pontificis  Maximi  Acta,  II,  Roma  1907,  129  si. 

(73)  Okružnica:  O  stavu  svećenstva  u  današnjim  prilikama,  br.  5027/45,  od  6.  VII.  1945. 

žaju  katoličke  Crkve  u  komunističkoj  Jugoslaviji.  Bila  je  to  prva  sveopća  biskupska 
konferencija  biskupa  Jugoslavije  nakon  šest  godina.  Od  sviju  ordinarija,  a  bila  su  dvadeset  i 
dvojica,  nisu  bila  prisutna  petorica.  Biskupska  konferencija  trajala  je  od  17.  do  22.  rujna  1945. 

1)  -  Zahtjevi  biskupa 

Odmah  na  početku  zasjedanja  biskupi  su  preko  svoga  predsjednika,  nadbiskupa  Stepinca, 
upravili  skupno  pismo  Josipu  Brozu  Titu.  U  tom  pismu  episkopat: 

1°  -  Otklanja  u  Skupštini  primljeni  zakon  o  agrarnoj  reformi  kao  nepravedan.  Biskupi 
upozoravaju,  daje  vrhovni  upravitelj  crkvenih  posjeda  Sv.  stolica,  pa  prema  tome  konačnu 
riječ  o  agrarnoj  reformi  kazat  će  Rim.  Na  tu  je  okolnost  Stepinac  bio  već  u  prvoj  svojoj 
predstavci  od  10.  srpnja  1945  upozorio. 

2°  -  Traži  poštivanje  kršćanskog  braka,  vjeronaučnu  pouku  u  svim  nižim  i  srednjim  školama, 
omogućivanje  vršenja  nedjeljnih  dužnosti,  reviziju  agrarne  reforme  u  sporazumu  s  Crkvom, 
poštivanje  katoličkih  groblja,  uređenje  duhovne  pastve  po  vojnim  i  građanskim  bolnicama  i  u 
zatvorima. 

3°  -  Izriče  duboko  uvjerenje,  da  se  može  naći  mirno  rješenje  sporova  na  obostranu  korist 
Crkve  i  države.  Biskupi  žele  slogu  i  sklad  sa  državom. 

Završavaju  riječima  (74):  «S  pouzdanjem  predlažemo  svoje  želje  i  svoje  pritužbe  vama,  koji 
kao  sin  naše  zemlje  dobro  poznajete  psihu  našega  naroda,  njegove  vjerske  osjećaje  i  potrebe. 
Uvjereni  smo  na  temelju  vaših  izjava  pred  klerom  u  Zagrebu,  da  ćete  nas  potpuno  razumjeti; 
ono,  što  tražimo,  tražimo  u  duhu  slobode  vjeroispovjesti,  koja  je  zajamčena  u  svim  modernim 
državama. 


Pored  svih  poteškoća,  što  smo  ih  iznijeli,  mi  izjavljujemo,  da  smo  lojalni  građani  države,  u 
kojoj  živimo,  da  poštujemo  vlast,  te  da  smo  uvijek  spremni  surađivati  u  izgradnji  i 
konsolidaciji  države». 


Nakon  što  je  episkopat  uzeo  u  pretres  i  temeljito  ispitao  položaj  katoličke  Crkve  u 
komunističkoj  Jugoslaviji,  uputi  zadnjega  dana  drugu  predstavku  Titu.  Pošto  su  iznijeli  cijeli 
niz  žalosnih 

(74)  Pismo  episkopata  Jugoslavije  maršalu  Titu,  br.  87/BK,  od  13.  IX  1945. 

činjenica,  izloženih  već  u  prijašnjim  predstavkama,  zaključuju,  «da  je  sadanje  stanje  u 
Demokratskoj  Federativnoj  Republici  Jugoslaviji  jednako  otvorenom  progonu  Crkve,  makar 
se  to  poricalo  sa  strane  državnih  vlasti». 

U  njoj  se  traži  popravak  svih  navedenih  nepravda,  puna  sloboda  biskupu  dr.  Janku  Šimraku, 
sloboda  štampe,  privatnih  škola,  karitativnih  ustanova  i  sjemeništa  i  vraćanje  svih  oduzetih 
ustanova.  Ponovno  se  otklanja  zakon  o  agrarnoj  reformi  kao  nepravedan  (75). 

2)  -  Zanimanje  režima  za  tijek  biskupske  konferencije 

Komunistički  se  režim  uvelike  zanimao,  kakve  će  zaključke  donijeti  biskupska  konferencija. 
Već  drugi  ili  treći  dan  zasjedanja  ministarstvo  poručuje  Stepincu,  da  vraćaju  tiskaru,  koju  su 
bili  zaplijenili  (76). 

Mgr.  Rittig,  koji  je  dnevno  pohađao  tajnika  papina  izaslanika  don  Masucci,  pokazivao  se 
veoma  zabrinut.  Rekao  mu  je,  da  se  boji,  da  će  čvrst  stav,  koji  su  biskupi  zauzeli,  i  njihova 
optužba  komunističke  vlade  loše  djelovati  na  odnose  između  Crkve  i  države.  Isticao  je 
potrebu  nekakva  sporazuma.  Saopćio  mu  je,  daje  vladi  draga  prisutnost  papina  predstavnika  u 
Hrvatskoj,  iako  samo  kod  episkopata,  što  ne  isključuje  uzajamnu  pomoć,  osobito  u  crkvenim 
pitanjima  u  vezi  s  katoličkom  Crkvom,  koja  živi  u  Hrvatskoj.  Naglasio  je,  da  će  biti  dobro, 
ako  se  opat  Marcone  vrati.  Savjetovao  je,  da  bi  biskupska  konferencija  morala  izjaviti  s 
obzirom  na  okružnicu,  izdanu  24.  ožujka  1945,  da  svećenstvo  nije  neprijateljski  raspoloženo 
prema  bivšem  partizanskom  narodno-oslobodilačkom  pokretu.  Neka  biskupi  iznesu  svoja 
gledišta  i  svoje  želje,  da  dođe  do  sporazuma  između  Crkve  i  države.  Biskupska  konferencija 
bi  morala  priznati,  daje  među  klerom  bilo  i  takvih,  koji  su  pomagali  ustaški  pokret.  Konačno, 
neka  bi  se  zaključci  konferencije  prije  objavljenja  podastrli  Sv.  stolici. 

Don  Masucci  je  sve  te  savjete  prenio  nadbiskupu  Stepincu,  a  ujedno  je  u  Vatikan  poslao 
iscrpiv  izvještaj  o  biskupskoj  konferenciji.  Prikazao  je  nadbiskupa  Stepinca  kao  pravog 
branitelja  vjere  (77). 

(75)  Pismo  episkopata  Jugoslavije  maršalu  Titu,  br.  107/BK,  od  22.  rujna  1945. 


(76)  VD  III  115. 

(77)  MASUCCI  223  si. 

Nadbiskup  Stepinac  je  saslušao  savjete,  koji  su  mu  dani  preko  mgr.  Rittiga,  i  prozreo  je 
nakanu.  Htjelo  se  naime  obećanjan  da  će  tiskare  biti  vraćene  i  drugim  sugestijama  biskupima 
zamazati  oči,  i  zavezati  usta,  da  ne  progovore,  kako  su  namjeravali,  eventualno  da  reknu  koju 
riječ  u  prilog  vlasti.  Nadbiskup  je  rekao  biskupima  (78): 

«Gospodo,  ne  dajmo  se  prevariti!« 

3)  -  Zajedničko  pastirsko  pismo 

Promatrajući  kako  se  mladeži,  silom  nameće  ateistički  odgoj,  biskupi  su,  svjesni  velike 
odgovornosti  za  duhovno  dobro  vjernika  i  u  nastojanju,  da  se  poratne  prilike  što  prije  srede, 
odlučili  izdati  zajedničko  pastirsko  pismo.  To  su  i  učinili  22.  rujna  1945. 

U  tom  pismu  spominju  svečanu  izjavu  savezne  vlade  u  Beogradu  prije  svršetka  rata,  da  će 
poštivati  slobodu  savjesti  i  vjeroispovijedanja  kao  i  privatno  vlasništvo.  To  je  načelo  vlada 
federativne  Hrvatske  usvojila,  iako  je  izjavila,  da  prilike  u  katoličkoj  Crkvi  ne  zadovoljavaju. 
Predstavnici  Crkve  stupili  su  u  vezu  s  državnom  vlašću  i  prikazali  stav  Crkve.  S  obadvije 
strane  je  bilo  naglašeno,  da  će  se  sporna  pitanja  sporazumno  rješavati. 

Međutim,  uza  svu  dobru  volju  i  nastojanje  prilike  su  se  razvijale  drugim  pravcem.  Budući  da 
članovi  katoličke  Crkve  sačinjavaju  duhovnu  zajednicu,  otajstveno  tijelo  Kristovo,  biskupi  se 
smatraju  dužnima  da  otvoreno  iznesu  sve  poteškoće  i  nevolje,  u  kojima  se  nalazi  katolička 
Crkva. 

Iznose  zatim  niz  činjenica,  koje  je  Stepinac  već  prije  iznosio  u  svojim  predstavkama  na  vladu 
federativne  Hrvatske  i  saveznu  vladu  u  Beogradu. 

Na  prvome  mjestu  spominju  žrtve,  koje  su  pale  iz  redova  klera.  Te  žrtve  nisu  pale  u  ratnim 
borbama,  nego  na  temelju  presuda  vojnih  i  građanskih  sudova.  Prema  raspoloživim  podacima 
ta  stvar  stoji  ovako:  243  ubijena,  169  zatvorenih  po  zatvorima  i  logorima,  89  nestalih; 
ukupno:  491.  K  tome  treba  pribrojiti  19  bogoslova,  3  brata  redovnika  i  4  redovnice. 

Samo  u  franjevačkom  samostanu  na  širokom  Brijegu  ubijeno  je  28  redovnika,  od  kojih 
nijedan  nije  ni  dirnuo  oružje.  Njima  je  bila  uskraćena  i  posljedna  vjerska  utjeha. 

Zatim  je  došlo  na  red  oduzimanje  katoličke  štampe,  zapljena  katoličkih  tiskara  i  zaliha  papira. 


(78)  VD  III  115. 

Biskupi  se  posebice  zaustavljaju  na  pitanju  odgoja  mladeži,  laiciziranju  kršćanskog  braka, 
postupku  s  redovnicama -bolničarkama,  sravnjivanju  grobova,  oduzimanju  crkvene  imovine  i 
crkvenih  ustanova.  Ukratko  izlažu  sve,  što  se  prije  nadležnoj  vlasti  saopćilo  bez  uspjeha. 

Na  kraju  pisma,  kao  učitelji  istine  i  zastupnici  vjere,  osuđuju  ovaj  materijalistički  duh,  od 
kojega  se  čovječanstvo  ne  može  nadati  ničemu  dobromu.  A  zajedno  s  time  osuđuju  sve 
ideologije  i  sve  one  društvene  sisteme,  koji  svoje  životne  oblike  ne  izgrađuju  na  vječnim 
istinama  objave  i  kršćanstva,  nego  na  šupljim  temeljima  materijalističkog,  bezbožnog 
fdozofskoga  naučavanja. 


Zaključuju  to  pismo  riječima: 

«I  kad  sve  ovo  iznosimo  pred  vas,  predragi  vjernici,  to  ne  činimo  u  želji,  da  izazovemo  borbu 
s  novom  državnom  vlašću.  Mi  te  borbe  ne  tražimo  niti  smo  je  tražili.  Naše  su  misli  bile  uvijek 
upravljene  k  mini  i  sređenju  državnog  i  javnog  života.  Taj  mir  nam  je  svima  danas  tako 
potreban.  No,  mi  smo  duboko  uvjereni,  da  se  smirenje  i  liječenje  ratom  zadanih  rana  može  u 
našoj  državi  ostvariti  samo  poštivanjem  zasada  kršćanske  vjere  i  njezina  morala.  Zato  nas 
neće  smetati  nepravedni  napadaj  i  krive  optužbe,  da  pomažemo  reakciju  i  neprijatelje  naroda. 
Mi  smo  uz  svoj  narod  i  čuvamo  njegove  najdragocjenije  vrednote,  njegovu  nerazorivu 
djedovsku  baštinu:  njegovu  vjeru,  njegovo  poštenje  i  njegove  želje,  da  živi  slobodan  na 
svome,  u  slozi  i  ljubavi  sa  svim  državljanima  ove  države  bez  razlike  na  vjeru  i  narodnost. 

Zato  tražimo  i  od  toga  nikada  ni  pod  kojim  uvjetima  odustati  nećemo: 

punu  slobodu  katoličke  štampe, 

punu  slobodu  katoličkih  škola, 

punu  slobodu  vjeronauka  u  svim  razredima  nižih  i  srednjih  škola, 

potpunu  slobodu  katoličkih  udruživanja, 

slobodu  katoličke  karitativne  djelatnosti, 

potpunu  slobodu  ljudske  ličnosti  i  njezinih  neotuđivih  prava, 

puno  poštivanja  kršćanskoga  braka, 

vraćanje  svih  oduzetih  zavoda  i  institucija. 

Samo  pod  tim  uvjetima  moći  će  se  srediti  prilike  u  našoj  državi  i  ostvariti  trajan  unutrašnji 
mir». 


U  uputi  je  kleru  saopćeno,  da  za  ovu  okružnicu  snosi  odgovornost  isključivo  cjelokupni 
episkopat  Jugoslavije. 


544 

A.  BENIGAR,  ALOJZIJE  STEPINAC 

Biskupske  konferencije  su  svršile.  U  protivnom  taboru  se  nije  slutilo,  što  će  slijediti.  Prema 
dogovoru  pastirsko  pismo  imalo  se  pročitati  istoga  dana  u  cijeloj  državi,  tj.  30.  rujna. 

Pola  sata  prije  nego  je  Stepinac  išao  toga  dana  na  propovjedaonicu  u  katedrali,  da  pročita 
pastirsko  pismo,  poslao  je  po  podvorniku  po  jedan  primjerak  toga  pisma  za  svaku  narodnu 
republiku  Komisiji  za  vjerska  pitanja  s  molbom,  da  Komisija  po  jedan  primjerak  dostavi 
federalnoj  republici. 

Dok  je  podvomik  išao  i  dok  su  na  Komisiji  otvorili  pošiljku  i  vidjeli  o  čemu  se  radi,  dotle  je 
nadbiskup  u  katedrali  svršio  čitanje  poslanice. 

Bio  je  to  jedini  način,  da  ne  bude  ometano  čitanje  pastirskog  pisma.  Vjernici  su  u  katedrali  u 
grobnoj  tišini  slušali  riječi  revnog  i  neustrašivog  natpastira.  Na  licima  slušatelja  mogli  su  se 
zamijetiti  osjećaji  uzbuđenosti,  odobravanja  i  zahvalnosti,  što  je  pastirsko  pismo  u  njima 
izazvalo  (79). 

Kad  je  Stepinac  nakon  toga  izlazio  iz  katedrale,  pristupi  k  njemu  bivši  njegov  kolega  iz 
gimnazijskih  dana  i  potresen  mu  značajno  reče  (80):  «Danas  sam  ponosan,  što  sam  katolik! » 

Kad  je  nadbiskup  u  veljači  g.  1957  o  tome  pripovijedao  krašićkom  župniku,  izjavio  je  (81): 

«Nikada  se  nisam  pokajao,  da  smo  onako  nastupili.  Da  smo  šutjeli,  još  bi  gore  udarili  po 
nama.  Sve  bi  oni  meni  oprostili,  samo  da  nije  bilo  onoga,  za  njih  'nesretnoga'  pisma.  Pa  i  to  bi 
mi  oprostili,  da  sam  ga  kasnije  opozvao.  Ali,  oslobodi  me,  Bože,  takve  pameti». 

6.  -  BIJESAN  USTUK  NA  PASTIRSKO  PISMO 

1)  -  Prvi  odjeci:  podjela  duhova 

Vijest  o  pastirskom  pismu  je  upalila  i  proizvela  dvostruki  učinak.  Kako  su  biskupi  u  tom 
pastirskom  pismu  od  22.  rujna  1945  jasno  i  odlučno  izrekli  stanovište,  što  ga  zauzima 
katolička  Crkva  u  komunističkoj  Jugoslaviji,  te  stanje,  u  kojem  se  ona  nalazi,  nazvali 
progonom  katoličke  Crkve,  praktični  katolici  su  u  tome  gledali  putokaz  u  suvremenoj  zbrci,  te 
su  se  još  uže  povezali 

(79)  MASUCCI  225. 

(80)  VD  III  1 16. 


(81)  VD  III  115. 

sa  svojim  duhovnim  pastirima.  S  ponosom,  su  gledali  na  nadbiskupa  Stepinca  kao  na  svoga 
duhovnog  vođu. 

S  druge  opet  strane,  oni  koji  nisu  bili  sposobni  mirno  i  trijezno  u  svjetlu  zdravog  razuma  i 
svete  vjere  prosuđivati  zbivanja  u  svijetu,  zauzeli  su  suprotan  stav  prema  katoličkoj  Crkvi  i 
njezinim  duhovnim  vođama.  Duhovi  su  se  time  podijelili  u  dva  oprečna  tabora,  što  je 
nadbiskup  predviđao  i  namjeravao.  U  svakom  taboru  se  sada  očitovao  oprečno  izgrađen  nazor 
na  svijet;  bila  su  to  dva  suprotna  svijeta. 


Iako  se  neki  svećenici  i  biskupi  nisu  usudili  javno  čitati  pastirsko  pismo,  nije  to  mijenjalo 
stvari.  Glas  o  pastirskom  pismu  brzo  se  pronio  zemljom  i  prešao  granice  Jugoslavije  te  je 
odjeknuo  i  širom  cijeloga  svijeta. 

2)  -  Bijes  komunističke  partije 

Partijske  su  novine  sada  počele  napadati  biskupe  kao  one,  koji  su  se  stavili  u  službu  reakcije  i 
fašizma.  Dnevna  štampa  je  naglašavala,  da  biskupi  nemaju  pravo  optuživati  vlasti  zbog 
progona,  jer  da  u  zemlji  vlada  apsolutna  sloboda  itd. 

Napose  je  bio  napadan  nadbiskup  Stepinac.  Preko  noći  su  na  zidovima  privatnih  kuća  ispisane 
parole:  «Dolje  pastirsko  pismo!  Dolje  bandit  Stepinac !» 

Kad  je  u  listopadu  nadbiskup  polazio  u  zagrebačke  crkve,  da  s  pukom  zajednički  moli  sv. 
krunicu,  zbio  se  1 1.  listopada  1945  kod  salezijanaca  slijedeći  slučaj  (82): 

Dok  je  nadbiskup  molio  s  narodom  krunicu,  neke  su  partizanke  stale  vikati  pred  crkvom: 
«Dolje  nadbiskup!))  Za  vrijeme  podizanja  jedna  je  od  njih  u  crkvi  zapalila  cigaretu.  No 
mnoštvo  ju  je  naroda  izbacilo  iz  crkve.  Kada  se  nadbiskup  iza  sv.  obreda  vraćao,  nabacivale 
su  se  kamenjem  za  njim.  Po  ulicama  se  vikalo:  «Dolje  popovi,  koji  se  miješaju  u  politiku! » 


Nakon  što  je  objavljeno  pastirsko  pismo  i  postalo  poznato  i  vanjskom  svijetu,  progovorio  je  i 
Vatikan.  Dne  18.  listopada  u  8  s.  javio  je  londonski  radio,  daje  Vatikan  uložio  oštar  prosvjed 
kod  jugoslavenske  vlade  protiv  vjerskog  progona  i  prenio  pastirsko  pismo  episkopata  uz 
primjedbu:  «Nikada  u  povijesti  Balkana  nije  bilo  ondje  takve  mržnje  protiv  katoličke  Crkve. 

(82)  MASUCCI  227. 

Ondje  je  vjera  smanjena  na  minimum  i  potpuno  uklonjena  iz  škola.  Katoličke  tiskare  su 
zaplijenjene,  katolički  tisak  zabranjen)). 

Iste  vijesti  su  zatim  ponovljene  i  na  francuskom  jeziku  (83). 


U  Jugoslaviji  su  novine  počele  širiti  kojekakve  vijesti  s  tendencijom,  da  bi  se  kler  razdvojio. 
Tako  je  Borba,  od  24.  listopada  1945,  pisala,  da  su  mnogi  katolički  svećenici  u  Bosni  i 
Hercegovini  odbili,  da  čitaju  pastirsko  pismo  episkopata,  spominjući  «fra  Miroslava  Toni»  u 
bijeljinskom  srezu  kao  jednoga  od  tih  osporavate lj a.  Ovaj  svećenik  piše  o  tome  nadbiskupu 
Stepincu  6.  prosinca  iste  godine.  On  odlučno  pobija  vijest  kao  klevetu,  jer,  prvo,  on  nije 
franjevac,  a  drugo,  direktor  vrhbosanskog  ordinarijata  iz  Sarajeva  mu  je  javio:  «jer  je  rok 


prošao,  neka  javno  ne  čita».  On  je  ipak  pastirsko  pismo  umnožio  i  podijelio  ga  među  vjernike, 
a  novinarima  nije  davao  nikakve  izjave.  Potpisao  se  svojim  imenom:  Mijo  Thon. 

Novine  su  nadalje  donijele  vijest,  daje  barski  nadbiskup  dr.  Nikola  Dobrečić  dao  izjavu 
protiv  svoje  braće  biskupa,  koji  su  potpisali  pastirsko  pismo.  Dvadesetorica  svećenika  iste 
nadbiskupije  pišu,  10.  prosinca  1945,  nadbiskupu  Stepincu,  izjavljujući  po  savjesti,  da  njihov 
nadbiskup  nije  dao  nikakve  izjave  za  štampu,  kako  se  to  od  njega  tražilo;  on  je  izjavio,  daje 
spreman  prije  poginuti  negoli  dati  kakvu  izjavu  proti  svoje  braće  u  episkopatu.  U  njegovoj 
nadbiskupiji  se  pastirsko  pismo  doduše  nije  čitalo  javno  zbog  posebnih  razloga. 

O  sličnim  poteškoćama  piše,  7.  prosinca  iste  godine,  nadbiskupu  Stepincu  i  kotorski  biskup 
Butorac.  Dok  je  on  u  svojoj  katedrali  tumačio  pastirsko  pismo  episkopata,  pali  su  poklici  (84): 
«Doli  Krist !» 

U  splitskoj  i  makarskoj  biskupiji  uslijedile  su  velike  demonstracije  na  mnogim  mjestima. 
Prigodom  tih  demonstracija  padali  su  povici  (85):  «Doli  papa!  Doli  Vatikan!  Doli  biskup! 

Doli  pop!  Doli  evanđelje!  Doli  vira!». 

I  s  najvišega  mjesta  u  državi  dane  su  prezime  izjave  na  račun  pastirskog  pisma  britanskim 
parlamentarcima  i  novinarima,  londonskom  Timesu  i  pariškom  Humanite  te  češkim  novi- 

(83)  MASUCCI  228. 

(84)  Pismo  nadbiskupa  Stepinca  predsjedniku  vlade  federativne  Hrvatske,  br.  138/BK,  od  10. 
studenoga  1945. 

(85)  Predstavka  mgr.  Klementa  Bonefačića,  splitskog  biskupa,  Oblasnom  N.O.  (Upravno 
odjeljenje). 

narima.  Bile  su  to  teške  riječi,  kao  da  se  katolička  Crkva  stavila  na  potpuno  materijalističku 
platformu  u  pitanju  agrarne  reforme,  koja  je  Crkvu  posve  opljačkala,  te  da  se  biskupi  bave 
«prljavim  poslom». 

Nadbiskup  je  htio  na  te  izjave  odgovoriti,  te  je  napisao  jasan  i  logičan  prosvjed  i  uputio  ga 
mgr.  Rittigu  na  Komisiju  za  vjerska  pitanja  s  molbom,  da  bi  ga  dostavio  na  naslov.  Mgr. 

Rittig  mu,  26.  studenoga,  s  počitanjem  odgovara  smjerno  ga  moleći,  da  ga  riješi  obveze,  da 
spis  dostavi  na  naslov,  jer  —  veli  (86)  —  bilo  bi  to  «u  najvećoj  protimbi  s  mojom  zadaćom  o 
normaliziranju  crkvenih  i  vjerskih  prilika  u  današnjoj  Jugoslaviji.  Kroz  50  godina  svoga 
svećeničkog  i  pastoralnog  djelovanja  stekao  sam  iskustvo,  kako  evanđeoski  način  kršćanske 
ljubavi  i  prijegor  Kristovih  blaženstva  više  pomiruje  i  osvaja  duše  nego  neprijatna  polemika. 
Neka  mi  bude,  Preuzvišeni,  dopušteno  i  ovom  prigodom  izreći  svoje  optimističko  gledanje  u 
vedru  budućnost  katoličke  Crkve  u  Jugoslaviji,  a  utvrđuje  me  u  tom  optimizmu  i  ona  značajna 
činjenica,  što  je  Sv.  stolica  tu  nedavno  imenovala  kod  federativne  Jugoslavije  svoga 
diplomatskog  predstavnika«. 


Nadbiskup  se  nato  savjetovao  i  s  tajnikom  papina  izaslanika  u  Hrvatskoj  don  Masucci,  što  on 
misli  o  tome? 

On  mu  je  odgovorio,  daje  za  sada  povoljnije  šutjeti  i  izdržati,  dok  ne  stigne  odgovor  Sv. 
stolice,  koja  je  u  pojedinostima  o  svemu  obaviještena  (87). 

Nadbiskup  se  dao  uvjeriti  i  prešao  je  mimo  preko  tih  izjava. 


L'Osservcttore  romano  javlja,  22.  listopada,  daje  Sv.  Otac  imenovao  mgr.  Josipa  Patricija 
Hurley,  američkog  biskupa,  svojim  izaslanikom  u  federativnoj  narodnoj  republici  Jugoslaviji, 
da  bi  na  licu  mjesta  proučio  položaj  katoličke  Crkve  i  svećenstva.  Sa  strane  savezne  vlade  u 
Beogradu  pak  bio  je  imenovan  kao  otpravnik  poslova  kod  Sv.  stolice  Benzon  (88). 

Dok  su  partizani  bili  u  šumi  za  vrijeme  rata,  odobravali  su  Stepinčeve  nastupe  i  objavljivali 
njegove  propovijedi,  u  kojima  je  osuđivao  rasističku  teoriju  i  ostale  zablude.  No  kad  su 

(87)  Br.  143/BK. 

(86)  MASUCCI  236. 

(88)  MASUCOI  228  si.  -  L'Osservcttore  romano,  22-23.  X.  1945,  n.  245,  str.  2. 

oni  zavladali,  slijedila  su  zastrašivanja  s  priželjkivanjem,  ne  bi  li  odustao  od  osuđivanja 
njihovih  postupaka. 

No,  «tko  nedužno  živi,  hodi  bez  straha»  (89).  Sva  zastrašivanja  i  novinski  napadaji,  kao  i 
pogrdne  riječi  i  imena,  koji  su  se  onih  dana  mogli  čitati  po  zidovima  zagrebačkih  kuća,  ne 
mogoše  promijeniti  nadbiskupov  stav.  Kao  pastir  duša  imao  je  pred  očima  zadaću,  koju  mu  je 
Božja  providnost  povjerila,  da  pase  povjereno  mu  stado  istinom,  krepošću  i  sredstvima 
milosti. 

3)  -  Tvorni  napadaj  na  Stepinca 

Onih  dana  Stepinac  je  u  Zaprešiću  nedaleko  od  Zagreba  osnovavao  novu  župu,  jer  su  to 
iziskivale  duhovne  potrebe  vjernika.  Odlučio  je  da  pođe  osobno  onamo  na  otvorenje  župe  i  da 
tom  zgodom  drži  službu  Božju.  Nekoliko  dana  prije  otvorenja  te  župe  dođe  k  njemu  major 
OZN-e  (90),  sudac,  i  saopći  mu,  neka  ne  ide  u  Zaprešić  na  otvorenje  župe,  jer  će  biti 
napadnut,  ako  se  pojavi. 

—  Možete  činiti,  rekao  mu  je  nadbiskup,  što  vas  je  volja.  Ja  ću  ići  po  svom  duhovnom  poslu. 


Došao  je  dan  otvorenja  župe,  u  nedjelju  4.  studenoga  1945,  blagdan  sv.  Karla  Boromejskoga. 
Nadbiskup  se  uputio  autom  sa  svojim  tajnikom  Ivanom  Šalićem  i  vozačem  Stjepanom 
Kranjčecom.  Na  mitnici  u  Čemomercu  opazi  nadbiskup  dva  motorista,  gdje  čekaju.  Čim  su 
zapazili  nadbiskupov  auto,  krenuli  su  brzo  ispred  njega.  Putem  su  se  od  vremena  do  vremena 
okretali  prema  nadbiskupovu  autu.  Nadbiskup  je  slutio,  da  se  nešto  sprema,  no  nije  htio 
odustati  od  puta,  jer  je  išao  na  duhovni  pastirski  posao. 

Kad  su  se  približili  Zaprešiću,  nasta  na  cesti  vika,  galama,  pucnjava,  a  po  autu  je  padalo 
kamenje  i  pokvarena  jaja.  Nadbiskup  na  crkvenim  vratima  ugleda  župnika  o.  Matiju  Pašičeka, 
dok  je  narod  s  časnim  sestrama  čekao  u  crkvi.  Vozač  Kranjčec  je  na  momenat  izašao  iz  auta, 
no  nadbiskup  mu  naredi,  da  uđe  u  auto  i  potjera  naprijed.  Kamenje  je  putem  još  više  padalo. 
Na  sreću  nitko  nije  bio  ranjen. 

Nadbiskup  uze  rupčić,  obriše  se  i  opazi  kapi  krvi.  Bio  mu  je  lakše  ozlijeđen  nos.  Stakla  su  na 
autu  bila  polupana.  Sitni 

(89)  Izreke  10,  9. 

(90)  Gl.  gore,  bilj  7c. 

komadići  stakla  dospjeli  su  tajniku  u  oči.  To  su  mu  liječnici  u  Zagrebu  kasnije  povadili. 

Kranjčec  je  htio  skrenuti  u  Lužnicu  k  sestrama  milosrdnicama,  no  nadbiskup  je  bio  uvjerenja, 
da  to  ne  bi  bilo  uputno,  te  mu  naredi  neka  krene  prema  Sloveniji.  I  dobro  je  učinio.  Ona 
dvojica  motorista  su  dojurili  u  Lužnicu  i  drsko  zapitali  sestre: 

—  Gdje  se  sakrio  onaj  bandit? 

Sestre  su  mirno  odgovorile,  da  u  kući  nema  nikakva  bandita. 

Kad  je  auto  stigao  u  Brežice,  zaustavili  su  se  i  malo  uredili  auto.  Izbacili  su  kamenje,  koje  je  u 
auto  palo. 

Tri  kamena  je  nadbiskup  uzeo  i  sa  sobom  ponio  kao  uspomenu  na  taj  nemili  događaj.  Odredio 
je,  da  mu  ih,  kad  umre,  stave  u  lijes. 

Krenu  zatim  kroz  Samobor  u  Svetu  Nedjelju.  Stigli  su  oko  podneva.  Za  svaku  sigurnost  dade 
nadbiskup  spremiti  auto  iza  župnog  dvora,  da  nikome  ne  udara  u  oči,  i  pođe  u  crkvu,  gdje  je 
odslužio  sv.  misu. 

Objed  je  bio  kao  pripravljen  za  njega.  Došao  je  naime  iz  Zagreba  dr.  Dragutin  Hren,  da  sa 
svojim  kolegom  mjesnim  župnikom  Pavlom  Srketićem  proslavi  svoj  imendan.  Na  ručku  nije 
bio  nitko  drugi.  Kad  su  se  okrijepili,  vrati  se  nadbiskup  autom  u  Zagreb  preko  Rakova  Potoka. 
Na  Savskom  mostu  je  milicionar  osvijetlio  auto,  da  vidi,  tko  se  u  njemu  vozi. 


U  međuvremenu  je  u  nadbiskupski  dvor  u  Zagrebu  u  13,25  sati  došao  neki  pukovnik  OZNE  k 
tajniku  papina  izaslanika  don  Masucci  i  zanimao  se  za  nadbiskupa.  Bio  je  u  uniformi,  okretan, 
visok  i  ljubezan.  Don  Masucci  mu  odgovori,  da  nema  pojma,  gdje  se  nalazi.  U  kratkom 
razgovoru  Don  Masucci  mu  spomene,  daje  nadbiskup  svet  čovjek,  koji  živi  kao  pokornik. 
Kad  brani  Crkvu  i  narod,  ne  boji  se  smrti,  uvijek  je  spreman  podnijeti  i  mučeništvo. 

Kad  je  don  Masucci  saznao,  da  je  nadbiskup  bio  napadnut  i  da  su  ga  htjeli  ubiti,  odmah  se  u 
14,30  odvezao  na  mjesto,  gdje  je  bio  napadaj  izvršen.  Vrativši  se  u  Zagreb,  našao  je 
nadbiskupa  već  u  dvoru  mirna  i  svjesna,  da  narod  nije  bio  protiv  njega  i  daje  demonstraciju 
upriličila  OZNA  s  komunistima,  koji  su  tim  nekulturnim  činom  htjeli  pokazati  svoje 
nezadovoljstvo  s  odlučnim  stavom,  što  gaje  nadbiskup  zauzeo  u  obrani  vjere. 

Navečer  je  došao  u  dvor  neki  čovjek  iz  OZNE,  koji  se  pokazao  tobože  zabrinutim  za 
nadbiskupa.  Zapitao  gaje: 

—  što  je?  Što  se  to  dogodilo? 

—  Što  pitate  —  odgovorio  mu  ja  nadbiskup  —  vi  ste  to  priredili  i  dobro  znate,  što  se 
dogodilo.  Zar  ste  zaboravili,  kako  je  jedan  od  vas  ovih  dana  bio  kod  mene  i  zaprijetio  mi  se? 
(91). 

4)  -  Stepinac pobija  lažni  komunistički  izvještaj  o  događaju 

Ministarstvo  unutrašnjih  poslova  «narodne  vlade»  u  Elrvatskoj  je  smatralo  potrebnim  o  tom 
dogođaju  dati  saopćenje.  I  dalo  gaje  6.  studenoga,  ali  posve  neistinito.  To  je  bio  razlog,  zbog 
kojega  je  nadbiskup  šest  dana  kasnije  uputio  dr.  Vladimiru  Bakariću,  predsjedniku  vlade 
federativne  Elrvatske  predstavku,  u  kojoj  kaže  (92): 

«Kampanja  protiv  pastirskog  pisma  katoličkog  episkopata,  koja  prolazi  kroz  novine,  političke 
sastanke,  karikature  po  zidovima,  porugljive  parole  išarane  po  svećeničkim  i  redovničkim 
kućama,  dosegnula  je  svoj  vrhunac  u  tvornom  napadaju  na  mene  i  moju  pratnju  4.  o.  mj.  u 
Zaprešiću. 

Ove  činjenice  traže,  da  vas  kao  odgovornog  faktora  državnih  vlasti  upozorim  na  neke 
momente,  koji  su  od  bitne  važnosti  u  današnjoj  situaciji,  kao  što  i  za  njezin  daljnji  razvitak. 


1°  -  Ponajprije  moram  se  osvrnuti  na  saopćenje  Ministarstva  unutrašnjih  poslova  narodne 
vlade  u  Elrvatskoj  od  6.  o.  mj.  o  događajima  u  Zaprešiću.  U  njemu  ima  nekoliko  krupnih 
neistina,  koje  moram  poradi  same  istine  ispraviti. 

Čitav  napadaj  na  moja  kola  izvršenje  s  desne  strane  automobila,  a  nipošto  ne  s  lijeve  strane. 
To  bjelodano  svjedoče  štete  na  mojim  kolima.  Na  lijevoj  strani  automobila,  kod  moga  dolaska 


pred  crkvu  u  Zaprešiću,  stajao  je  mirni  domaći  seljački  svijet.  Na  desnoj  strani  bilo  je  oko 
dvadesetak  uniformiranih  oboružanih  osoba,  skupina  žena  s  partizanskim  kapama  i  nešto 
seljaka,  činjenica  je,  daje  velika  većina  župljana  radosno  pozdravila  osnivanje  nove  župe  u 
Zaprešiću.  Većina  župljana  nove  župe  uopće  nije  mogla  doći  pred  crkvu,  jer  im  je  bilo 
spriječeno. 

Daje  napadaj  organiziran,  svjedoči  samo  saopćenje  Ministarstva  unutrašnjih  poslova,  kad 
kaže:  'daje  sakupljena  grupa  počela  demonstrirati,  klicati  agrarnoj  reformi  i  bacati  jaja,  blato, 
sitno  kamenje  na  nadbiskupov  auto1. 

(91)  VD  I  36;  III  101  si.  -  MASUCCI  231. 

(92)  Nadbiskupovo  pismo  dr.  Vladimiru  Bakariću,  predsj.  vlade  federativne  Hrvatske,  br. 
138/BK,  od  10.  studenoga  1945. 

Jasno  je,  da  ta  jaja  i  kamenje  nije  neočekivano  iz  zraka  palo  u  ruke  demonstranata,  nego  je 
bilo  unaprijed  spremljeno.  Imadem  dokaze  svjedoka,  koji  svjedoče,  daje  SKOJ  (93),  istoga 
dana  održao  sjednicu,  na  kojoj  je  zaključen  napadaj  na  mene.  Svjedoci  iskazuju,  da  se  jedan 
sat  prije  događaja  javno  govorilo  u  Zaprešiću,  kako  ću  biti  napadnut.  Neposredno  prije  ulaska 
u  Zaprešić  izašla  su  pred  moj  auto  dva  motocikla,  dobro  promotrila,  gdje  sjedim  i  odjurila 
prema  crkvi  izmijenivši  međusobno  par  riječi.  Njih  sam  dobro  uočio.  Bili  su  to  očito 
izvidnice. 

To  su,  gospodine  predsjedniče,  činjenice,  o  kojima  šuti  saopćenje  Ministarstva  unutrašnjih 
poslova.  Te  činjenice  jasno  osvjetljuju  pozadinu  tvornog  napadaja  na  mene.  One  su  neoboriv 
dokaz,  daje  napadaj  bio  neposredno  organiziran  po  ljudima,  koji  su  stajali  s  desne  strane 
automobila. 

Saopćenje  pak  Ministarstva  unutrašnjih  poslova  prikazuje  događaj  tako,  kao  da  sam  ja  svojim 
dolaskom  u  čisto  crkvenom  poslu  izazvao  napadaj  na  svoju  osobu.  Protiv  takva  postupka 
moram  se  odlučno  obraniti.  Kako  je,  u  najblažu  ruku  rečeno,  ono  površno,  točnije, 
tendenciozno  sastavljeno,  pokazuje  činjenica,  da  su  u  kolima  nađena  dva  kamena,  jedan  težak 
70  dkg,  a  drugi  20  dkg,  dok  saopćenje  govori  o  'sitnom  kamenju'.  Kamenje  čuvam  kao 
historijski  dokumenat  i  mogu  vam  ga,  gospodine  predsjedniče,  pokazati,  da  se  uvjerite  o 
istinitosti  saopćenja  Ministarstva  unutrašnjih  poslova  i  njegovu  shvaćanju  što  je  'sitno 
kamenje'.  Pogodak  takvog  kamena  u  glavu  donosi  po  sudu  liječnika  tešku  ozljedu  ili  smrt. 


2°  -  Druga  vrlo  teška  povreda  istine  u  saopćenju  Ministarstva  unutrašnjih  poslova  je  tvrdnja, 
daje  župnik  Pašiček  potegao  revolver  lakše  ranivši  V.  Šimunića.  To  je  potpuno  neistinito. 
Župnik  Pašiček  nije  uopće  imao  revolvera,  još  manje  je  iz  njega  pucao.  On  je  stajao  spuštenih 
ruku,  kad  su  ga  ljudi  počeli  tući  letvama,  kamenjem  i  šakama.  Upravo  je  smiješno  pomisliti, 
da  je  on  pod  kišom  udaraca  letvama  mogao  posegnuti  za  revolverom  pred  15-20  teško 


oboružanih  ljudi.  Svi  svjedoci  izjavljuju,  daje  pucnjava  započela,  kad  je  auto  došao  pred 
crkvu,  a  završila  prije  nego  što  je  župnik  nakon  moga  dolaska  došao  iz  crkve  među 
demonstrante.  Poslije  moga  odlaska  nije  uopće  pao  nijedan  hitac,  a  za  vrijeme  pucnjave 
župnik  Pašiček  je  bio  u  crkvi 

(93)  SKOJ  =  Savez  komunističke  omladine  Jugoslavije. 

i  iz  nje  izlazio.  Činjenica  je,  da  su  župnika  Pašičeka  na  koncu  udaranja  pretražili,  i  daje  jedan 
od  napadača  rekao: 

—  Nema  revolvera. 

To  svjedoči  sam  župnik  Pašiček  i  osobe,  koje  su  stajale  blizu  i  sve  to  čule.  Više  nego  prozirno 
i  vrlo  je  nespretno  tvrditi,  daje  župnik  u  času,  kad  se  otvara  nova  župa  i  kad  je  išao  k  oltaru 
nosio  revolver.  To  nitko  pametan  ne  može  vjerovati!  Njemu  je,  dok  je  iznemogao  ležao, 
podmetnut  dobačen  revolver,  i  da  se  može  opravdati  tvorni  napadaj  na  njega  i  da  se  malo 
ublaži  pucnjava,  koja  je  nastala  još  onoga  časa,  kad  sam  autom  stigao  pred  crkvu. 

Neka  se  Ministarstvo  unutrašnjih  poslova  izvoli  malo  bolje  propitati,  tko  je  prvi  pucao,  pa  će 
toga  lagano  naći  među  demonstrantima.  Isto  tako  neka  se  Ministarstvo  unutrašnjih  poslova 
izvoli  propitati,  tko  su  bili  oni  ljudi,  koji  su,  oboružani,  nakon  moga  odlaska  autom  došli  u 
Lužnicu  i  pitali: 

—  Gdje  je  bandit  Stepinac? 

Ti  su  ljudi  pretražili  kuću  i  park  tražeći  mene.  Njihove  nakane,  očito,  nisu  bile  miroljubive. 
Nastaje  pitanje:  kako  je  mogao  nastati  tvorni  napadaj  na  mene  u  Zaprešiću? 


3°  -  Gospodine  predsjedniče,  ovo  je  pitanje  potrebno  postaviti,  jer  anali  900-godišnje 
zagrebačke  biskupije  ne  poznaju  takva  događaja,  kakav  se  zbio  u  Zaprešiću.  Tko  je  moralni 
inicijator  ovog  događaja? 

Neposredni  inicijatori  se  moraju  tražiti  u  Zaprešiću.  Ali  to  nisu  svi  inicijatori.  Intelektualni 
začetnici  tvornog  napadaja  idu  i  dalje.  Svraćam  pažnju  na  okolnost,  daje  u  subotu,  3.  o.  mj., 
na  večer  stigao  iz  Zagreba  nepoznati  čovjek  i  sastao  na  kolodvoru  jednog  dječaka  iz  dječjeg 
doma.  Propitivao  je  za  općinu  i  u  razgovoru  s  njime  o  sutrašnjem  otvorenju  župe  rekao,  da  ja 
neću  imati  vremena  otvoriti  župu. 

Kako  se  vidi,  niti  intelektualnog  začetnika  vode  u  Zagreb.  Inicijatore  napadaja  valja  tražiti  u 
uredništvima  zagrebačkih  novina,  koje  donose  stalne  napadaje  na  moju  osobu,  mene 


pogrđuju,  kao  da  u  ovoj  državi  nemam  nikakve  pravne  zaštite.  Sve  se  to  čini  tako,  da  ne 
koristi  tražiti  ispravak  po  zakonu  o  štampi. 

A  što  da  kažem  o  onim  govornicima  na  javnim  skupštinama,  koji  otvoreno  prijete  meni  i 
svećenstvu?  Nije  li  među  intelektualnim  začetnicima  i  onaj  govornik  koji  je  u  Zagrebu  na 
skupštini  pred  Radničkom  komorom  govoreći  o  pastirskom  pi- 


553 

VII  -  STEPINAC  U  KOMUNISTIČKOJ  JUGOSLAVIJI 

smu  na  7.  listopada  rekao  (94):  'Ako  treba  neko  da  osjeti  našu  silu,  mi  ćemo  već  izabrati 
momenat,  kad  će  to  osjetiti,  ako  to  traži.  Mi  ne  silimo  nikoga  na  to,  da  nam  bude  neprijatelj, 
da  nas  izaziva,  da  mu  pokažemo  zube.  Ali  ako  sam  nije  toliko  dalekovidan,  ako  sam  ne  uviđa, 
što  je  oko  njega,  onda  je  naša  dužnost,  da  mu  pokažemo  ono,  što  se  oko  njega  zbiva'. 

Kako  vidite,  gospodine  predsjedniče,  momenat  je  izabran,  zubi  su  pokazani  u  času,  kad  sam 
išao  obavljati  crkvenu  funkciju  i  služiti  sv.  misu. 

Dalje.  Nisu  li  među  intelektualnim  začetnicima  oni  meni  nepoznati  ljudi,  koji  rišu  i  lijepe,  ili 
bolje,  koji  organiziraju  širenje  karikatura,  kojima  neposredno  izazivlju  na  tvorne  napadaje 
svećenstva?  Tko  po  ulicama  grada  riše  karikature  svećenika,  koji  iz  katedrale  pucaju  puškama 
po  narodu?  Karikiraju  svećenike,  koji  da  su  kod  dijeljenja  pričesti  odgovarali  od  glasanja. 

A  kad  je  izneseno  ime  jednoga  svećenika  i  taj  je  oštro  protestirao,  onda  je  zagrebački  radio 
javio,  daje  tako  nešto  bilo  rečeno  prigodom  ispovijedi,  dakle,  ondje,  gdje  se  svećenik  radi 
ispovjedne  tajne  ne  može  braniti.  Uza  sve  to  karikature  o  pričešćivanju  su  dalje  ostale  na 
zidovima,  kao  u  doba  otvorene  borbe  protiv  vjere. 

Kanoničke  kurije  na  Kaptolu  išarane  su  uvredljivim  natpisima  i  to  baš  pred  crkvom  na 
zgražanje  vjernika:  'Crkva  popovima,  a  narodu  vlast!'  'Dolje  cmomantijaši!'  'Dolje 
klerofaŠisti!'  'Smrt  ostacima  fašizma!'  'Smrt  bandi!'  'Smrt  potpisnicima  pastirskog  pisma!' 

Nijesu  li  ti  natpisi  otvoreni  poziv,  da  se  napadnu  te  kuće  i  svećenici?  Srp  i  čekić,  emblemi 
komunističke  partije,  kočili  su  se  po  svakoj  kuriji  na  Kaptolu.  Zar  je  to  sloboda,  koju  Crkva 
uživa  u  ovoj  državi?  Ili,  što  znači,  da  se  na  uličnim  sastancima  AFŽ-a  (95)  Palmotićeve  i 
Jošavske  ulice  jedna  govornica  (Vuković)  otvoreno  pozivlje  na  inzultiranje  svećenika  na  ulici 
pače  na  ubojstvo,  i  na  pljuvanje  vjernika,  koji  idu  u  crkvu? 

Izvolite,  gospodine  predsjedniče,  po  organima,  koji  vam  stoje  na  raspolaganje,  izvidjeti  ove 
činjenice. 

Događaj  u  mom  dvoru  na  dan  Svih  Svetih,  kad  me  predstavnici  vlasti  unaprijed  obavješćuju  o 
reakciji  ubačenih  «vjemika»  u  zagrebačku  katedralu,  pokazuju,  da  vlasti  vrlo  dobro 

(94)  Vjesnik,  od.  8.  X.  1945. 

(95)  Kratica  AFŽ  znači  «Antitašistička  fronta  žena». 

znadu  za  buduće  ispade  i  tvome  napadaje.  Izaslanici  vlasti  nisu  mogli  to  jasnije  potvrditi  nego 
odgovorom  na  moj  upit: 

—  Tko  je  taj  narod,  koji  me  kani  napasti? 

—  To  je  naša  stvar! 

Točno,  tako  jest.  Upravo  zato  iznosim  ovaj  niz  činjenica  pred  vas,  gospodine  predsjedniče,  da 
pravovremeno  svratim  na  njih  vašu  pažnju.  Kao  najodgovornijeg  faktora  vlasti  moram  vas 
činiti  osobno  odgovornim  za  sve  eventualne  ispade  nakon  toga  što  sam  ovim  putem  izložio 
gornje  činjenice.  To  činim  tim  više  što  ste  vi  ujedno  najodgovorniji  faktor  komunističke 
partije  u  Hrvatskoj,  koja,  kako  je  općenito  poznato,  rukovodi  svim  javnim  životom.  U  toj 
dvostrukoj  funkciji  vi  nosite  punu  odgovornost  pred  poviješću  za  događaje,  koji  mogu  iz 
nabrojenih  činjenica  slijediti  kao  njihova  stvarna  posljedica«. 

5)  -  Nastavak  pogrda  i  progona 

Dne  7.  studenoga  nadbiskup  je  uputio  svome  kleru  posebnu  okružnicu  (96),  u  kojoj  mu 
saopćuje  s  velikom  boli  u  duši,  da  mu  je  za  sada  nemoguće  vršiti  natpastirsku  službu  u 
nadbiskupiji  izvan  Zagreba  nakon  napadaja  u  Zaprešiću  na  njegovu  osobu  i  pratnju. 

Zatim  daje  točan  i  istinski  prikaz  događaja,  utvrđen  svjedočanstvima  prisutnih  svjedoka  te 
izjavljuje,  daje  službeno  saopćenje  Ministarstva  unutrašnjih  poslova  posve  neistinito. 

«Sve  ovo  —  nastavlja  u  toj  okružnici  —  kao  što  i  najsramotnije  pogrđivanje,  lažni  i 
nepravedni  napadaji  na  biskupe  i  svećenstvo  na  političkim  sastancima,  po  novinama  i 
išaranim  natpisima  po  ulicama,  te  pokušaji  razdvajanja  svećenstva,  koje  je  danas  više 
povezano  uz  svoje  biskupe  nego  ikada  prije,  a  što  protivnici  žele  postići  podmetajući 
svećenicima  razne  izjave,  koje  oni  uopće  nisu  dali,  sve  se  ovo  događa  usprkos  zajamčene 
slobode  vjeroispovijedanja  i  savjesti  te  opetovanih  tvrdnja,  da  Crkva  imade  u  ovoj  državi 
potpunu  slobodu  djelovanja. 

Uza  sve  to  ja  vas,  časna  braćo,  upozorujem,  da  i  na  propovjedaonici  i  u  ispovjedaonici 
izbjegavate  svaku  riječ,  koja  bi  mogla  dati  povoda,  da  se  vaš  istup  ili  djelovanje  protumači 
kao  čin  političkog  karaktera. 

(96)  Okružnica  o  dogođaju  u  Zaprešiću,  4.  studenoga  1945,  br.  5997,  od  7.  studenoga  1945. 

Časna  braćo  svećenici!  Iako  sam  za  sada  prisiljen,  da  obustavim  svoje  uobičajene  pastirske 
pohode  po  nadbiskupiji,  ja  ću  ipak  i  dalje,  ostajući  na  svojem  mjestu,  braniti  nauku  Božju  i 
prava  sv.  Crkve,  pa  i  uz  cijenu  vlastitog  života.  Svi  se  pak  mi  dnevno  usrdno  molimo 
Gospodinu,  da  stiša  strasti  i  da  dade  Hrvatskom  Narodu,  kao  i  čitavom  svijetu  što  prije  svoj 
sveti  mir». 


Protivnici  su  sada  upotrijebili  sva  sredstva,  da  zastraše  nadbiskupa.  Iz  činjenica,  što  ih  navodi 
don  Masucci,  tajnik  papina  Izaslanika  u  Hrvatskoj,  u  svom  dnevniku,  razabire  se,  kako  su  se 
riječi  sv.  Pavla  (97):  «Postali  smo  kao  smeće,  kao  izmet  sviju»,  u  punoj  mjeri  obistinile  na 
apostolskom  čovjeku,  nadbiskupu  Stepincu. 

Nakon  pastirskog  pisma,  u  partiji  je  odluka  pala,  da  se  nadbiskup  ima  staviti  u  zatvor  i  izvesti 
pred  «narodni»  sud.  Počelo  se  odmah  sa  sabiranjem  materijala  za  optužnicu,  i  na  tome  se 
radilo  godinu  dana  (98).  Htjeli  su,  naime,  tom  procesu  i  suđenju  dati  legalni  oblik. 

U  međuvremenu  su  osebujnom  strategijom  nasilja  kušali  prisiliti  nadbiskupa,  da  «poklekne», 
kako  se  on  sam  o  toj  strategiji  izražavao. 

10.  studenoga,  saznao  je  don  Masucci,  da  se  istoga  dana  kani  pripraviti  demonstracija  protiv 
Stepinca.  On  je  odmah  obavijestio  britanski  konzulat  kao  i  šefa  kabineta  predsjednika 
federalne  Hrvatske  dr.  Bakarića,  daje  za  večer  toga  dana  zakazana  demonstracija  i  zamolio, 
da  obavijesti  redarstvo,  da  bi  poslalo  stražu,  koja  bi  zaštitila  nadbiskupski  dvor  u  slučaju 
potrebe.  Ovoga  puta  se  vlast  spremno  odazvala  i  večer  je  prošla  mirno  (99). 

15.  studenoga  1945  uli  sati,  tri  su  partizana  uhapsila  drugog  nadbiskupova  tajnika  Ivana 
Šalića.  Tek  poslije  osobna  posredovanja  don  Masucci-jeva  bilo  mu  je  dopušteno  promijeniti 
odjeću  i  spremiti  nešto  malo  najpotrebnijih  stvari. 

Don  Masucci  se  odmah  obratio  predstavnicima  vlasti  radi  toga  žalosnog  slučaja.  Rečeno  mu 
je,  daje  tajnik  Šalić  optužen,  što  je  23.  listopada  1945  blagoslovio  zastavu  «bijelih  partizana«, 
tzv.  križara.  Bili  su  to  tajni  borci  protiv  komunista  nipošto  identični  s  članovima  organizacije 
katoličke  akcije  istoga  imena. 

(97)  1  Kor  4,  13. 

(98)  VD  IV  140. 

(99)  MASUCCI  232. 

Blagoslov  daje  obavljen  u  kapelici  časnih  sestara  blizu  vratareva  stana.  OZNA  ima 
svjedočanstvo  i  fotografiju  spomenute  zastave  (100).  Nakon  par  dana  tajnik  je  priznao,  daje 
prisustvovao  blagoslovu  zastave,  ali  daje  on  nije  blagoslovio  (101). 


Prema  vijesti,  koja  je,  24.  studenoga  1945,  stigla  u  Zagreb,  bio  je  krčki  biskup  dr.  Josip 
Srebmić  napadnut  od  tridesetak  osoba,  koje  su  ga  zlostavljale  i  tukle  (102). 


Don  Masucci  piše  u  svom  dnevniku,  25.  studenoga,  da  komunisti  neprestano  napadaju 
Stepinca  kao  «neprijatelja  naroda»,  te  dodaje  (103): 

«Gorke  suze  neprestano  teku  bez  odaha.  Neprestano  šalju  ljude  na  vješala.  Cijela  je  zemlja 
potopljena  u  bujicu  suza.  Poslije  pokolja  nekoliko  stotina  tisuća  hrvatskih  vojnika  i  građana,  u 
prvim  mjesecima  komunističkog  režima,  strijeljanja  i  vješanja  se  izvršuju  dan  za  danom. 
Nema  nikoga,  koji  ne  oplakuje  nekoga». 


U  to  vrijeme  bi  prekinut  sporazum  jugoslavenskih  partizana  s  kraljem  Petrom  II  i  odalečen 
njegov  izaslanik  kod  beogradske  vlade,  dr.  Ivan  Šubašić.  U  takvoj  atmosferi,  29.  studenoga 
1945,  u  17,30  sati,  nova  je  Jugoslavija  proglašena  republikom. 

Londonski  radio  je  objavio  vijest,  daje  kralj  Petar  II  doduše  prosvjedovao  protiv  odluke 
donesene  u  Beogradu  izjavivši,  da  Tito  nije  održao  svoje  obećanje,  da  izbori  nisu  bili 
slobodni,  da  on  ostaje  kralj  Jugoslavije  i  da  će  oslodobiti  narod  od  tiranije  (104).  No,  već  23. 
prosinca,  Velika  Britanija  i  Sjedinjene  Američke  Države  priznale  su  novu  republiku 
Jugoslaviju  (105). 

Na  sam  Badnjak  g.  1945,  nadbiskup  je  bio  obaviješten,  da  se  sakupljaju  potpisi  sa  zahtjevom, 
da  ga  se  osudi  na  smrt.  On  je  to  saopćio  don  Masucci-ju  s  primjedbom  (106):  «Ako  se  to 
dogodi,  izvijestite  Sv.  Oca,  da  rado  dajem  svoj  život  za  katoličku  Crkvu». 

Poslije  podne  toga  dana  u  18  sati,  održao  je  svečani  pontifikal  u  dupkom  punoj  katedrali.  To 
je  bio  njegov  posljednji 

(100,101)  N.  dj.  233. 

(102)  N.  dj.  234. 

(103)  N.  mj. 

(104)  N.  dj.  235. 

(105)  N.  dj.  239. 

(106)  N.  mj. 

Božić  na  slobodi,  koja  je  već  u  ono  vrijeme  bila  nesigurna  i  ograničena  (107). 

Slijedili  su  novinski  napadaji  ne  samo  na  Stepinca,  stoje  već  postalo  obična  stvar,  koja 
sigurno  nije  više  mnogo  utjecala  na  ljude,  nego  je  napadan  i  papin  izaslanik  opat  Marcone, 
iako  nije  više  boravio  u  Hrvatskoj.  Bio  je  to  klevetnički  napadaj  u  knjizi  Đorda  Miliše 
Jasenovac,  kao  daje  opat  Marcone  tužio  profesora  Dabinovića  redarstvu,  jer  mu  je  taj  bio 
predao  memorandum  protiv  ustaša.  Don  Masucci  je  odmah  poslao  odrješit  prosvjed 
predsjedniku  vlade  dr.  Vladimiru  Bakariću,  Vladimiru  Nazoru  i  mgr.  Svetozaru  Rittigu  (108). 


Don  Masucci  je  zabilježio  u  svom  dnevniku,  daje  4.  siječnja  1946  dobio  obavijest,  da  u 
blizini  Kamenitih  vratiju  u  Zagrebu  postoji  neko  tajno  Titovo  društvo  s  ciljem,  da  pod  svaku 
cijenu  ubije  nadbiskupa  Stepinca.  Prema  obavijesti,  koju  je  Masucci  dobio,  Tito  je  obećao 
pretjerano  visoku  nagradu  onome,  komu  to  uspije  (109). 

Don  Masucci  je  opisao,  kako  su  u  jesen  g.  1945  došli  u  Jugoslaviju  u  službeni  posjet  novinari, 
pet  Engleza  i  šest  Amerikanaca.  Častili  su  ih  na  najraskošniji  način.  No  vidjeli  su  samo  ono, 
što  su  htjeli  komunisti.  Kada  su  se  gosti  vratili  u  domovinu,  pisali  su,  daje  u  Jugoslaviji  pravi 
raj. 

Don  Masucci  je  odmah  opširno  izvijestio  Sv.  stolicu  o  stanju  u  Jugoslaviji,  o  progonima 
katoličke  Crkve,  o  bijedi  i  gladu,  o  načinu  upravljanja  zemljom. 


Ove  vijesti  su  izazvale  sumnju  u  inozemstvu.  To  je  napokon  ponukalo  Randolpha  Churchilla, 
sina  engleskog  državnika,  da  opet  vidi  Jugoslaviju,  u  kojoj  je  bio  izaslanik  svoga  oca  među 
partizanima  u  vrijeme  rata.  Stigao  je  u  Jugoslaviju  u  siječnju  g.  1946,  i  5.  istoga  mjeseca 
posjetio  je  nadbiskupa  Stepinca  poslije  podne  u  17.  sati.  Mladi  Churchill  se  zanimao  za  prilike 
i  slobodu. 

Nadbiskup  gaje  upitao,  zar  još  nije  bio  uhapšen?  Randolph  se  na  to  pitanje  začudio  i  rekao, 
da  se  to  njemu  ne  može  dogoditi.  No,  čim  je  izašao  iz  nadbiskupskog  dvora,  bio  je  otpre- 

(107)  N.  dj.  240. 

(108)  N.  dj.  243. 

(109)  N.  dj.  244. 

mljen  svojim  vozilom  na  OZNU,  gdje  su  ga  zadržali  četiri  sata  (1 10). 


Počevši  od  7.  siječnja  1946,  pred  kurijom  br.  1  na  Kaptolu  danju  i  noću  je  stajao  auto  OZNE, 
da  bi  «štitio»  nadbiskupa  u  tim  opasnim  vremenima  (111). 

Nadbiskup  je  stvarno  bio  u  vlastitom  dvoru  zatočen,  jer  čim  bi  izašao  svojim  autom,  policija 
bi  ga  pratila  svojim  kolima.  Zato  nadbiskup  odluči  da  neće  više  izlaziti  (112). 


Kada  neki  dugogodišnji  kateheta  na  osnovnoj  školi  na  Kaptolu  g.  1946  nije  više  mogao 
poučavati  djecu  u  školi,  htio  je  ipak  nastaviti  s  pripravom  djece  iz  iste  škole  za  prvu  sv. 
pričest,  koja  se  običavala  držati  na  Spasovo.  Roditelji  su  bili  upozoreni,  da  šalju  djecu  na 
pouku.  Odazvalo  se  oko  80  djece.  Prema  običaju  prijašnjih  godina,  iza  crkvenih  obreda  bio  je 
djeci  priređen  zajednički  zajutrak  u  školi. 

Majke  su  sada  zabrinuto  pitale,  hoće  li  biti  zajutrak  zajednički  za  djecu?  Vjeroučitelj  se 
ispričao,  da  on  to  više  ne  može,  jer  nije  više  kateheta  u  školi.  No,  majke  su  se  obratile  na 
samoga  nadbiskupa,  koji  odredi,  da  se  zajutrak  pripravi  za  djecu  u  hodniku  nadbiskupskog 
dvora.  Kasnije  se  ipak  predomislio  te  je  odredio,  da  zajutrak  bude  pripremljen  u  velikoj 
svečanoj  dvorani  u  dvoru. 

Kateheta  je  zamolio  nadbiskupa,  ne  bi  li  on  htio  obaviti  obred  u  crkvi.  Nadbiskup  je  na  to 
drage  volje  pristao  uz  primjedbu,  da  to  ostane  tajnom,  da  ga  ne  bi  pratila  milicija. 

Na  sam  dan  prve  pričesti  otišao  je  u  crkvu  kroz  sjemenišni  vrt  neopažen  od  stražara.  Izrekao 
je  tom  zgodom  snažnu  propovijed,  u  kojoj  je  naveo  primjer  iz  francuske  revolucije,  kako 
jedna  majka  nije  htjela  poslati  svoga  sina  na  vjeronauk  pod  izlikom:  «Pa  i  bukve  rastu  u  šumi, 
i  telići  u  štali  bez  vjeronauka».  Nakon  20  godina  taj  mladić  bio  je  osuđen  na  smrt,  jer  je 
udavio  svoju  majku,  koja  mu  nije  htjela  dati  novac,  kad  je  zatražio. 

Nadbiskup  je  iz  toga  primjera  izveo  pouku:  majke,  šaljite  djecu  na  vjeronauk! 

Poslije  sv.  obreda  i  sam  je  nadbiskup  došao  u  dvoranu  k  djeci  na  zajutrak  (113). 

(110) N.  dj.  245. 

(111)  N.  dj.  246. 

(112)  HREN  34. 

(113)  Priopćio  o.  Ciprijan  Vupora  u  Zagrebu,  ljeti  1963. 

Tmasti  oblaci  oluje  sve  su  se  više  nagomilavali.  Novinski  su  se  napadaji  redali  dan  za  danom. 
Dne  13.  siječnja  1946  osvane  u  novinama  strašan  uvodnik  protiv  nadbiskupa  Stepinca,  u 


kojem  ga  optužuju,  daje  zakleti  neprijatelj  naroda.  Nadbiskup  je  tom  zgodom  kazao  don 
Masucci-ju: 

—  Danas  će  me  uhapsiti! 

No,  do  toga  nije  došlo  toga  dana. 

Prema  mišljenju  komunista,  Stepinac  je  još  uvijek  bio  previše  voljen  i  čašćen  od  naroda,  te  bi 
za  partiju  bilo  vrlo  pogibeljno  ubrzati  hapšenje  onoga,  koga  je  cijeli  Hrvatski  Narod  poznavao 
kao  sveta  biskupa,  vrla  rodoljuba  i  dobročinitelja  naroda.  Još  u  jesen  g.  1945  «Karitas»  je  na 
njegov  poziv  na  vjernike,  uz  vladin  dopust,  nastavila  sabirati  živežne  namirnice  za  najbjednije 

(114). 

Pronio  se,  međutim,  glas,  da  će  12.  siječnja  1946  poslije  sastanka,  koji  je  bio  urečen  za  16 
sati,  demonstranti  ići  do  nadbiskupskog  dvora,  razbiti  prozore  i  vikati:  «Dolje  nadbiskup!« 
Don  Masucci  je  o  toj  nakani  obavijestio  vladu.  U  13  sati  je  predsjednik  vlade  na  njegov 
zahtjev  poslao  pred  nadbiskupski  dvor  dvadeset  vojnika  sa  strojnicama,  da  čuvaju  dvor. 
Vojnike  je  vodio  jedan  poručnik,  koji  je  spazivši  don  Masucci-ja,  skinuo  kapu  i  pozdravio  ga 
sa:  «Bog  živi ! »  Bio  je  to  pozdrav  Hrvatskog  križarskog  bratstva. 

U  18  sati  bilo  je  na  silu  sabrano  mnoštvo  od  oko  dvije  tisuće  osoba  i  kao  stoka  dovedeno  do 
nadbiskupskog  dvora,  gdje  je  vojska  čuvala  stražu.  U  međuvremenu  je  grad,  na  opće 
zadovoljstvo,  utonuo  u  mrtvu  tišinu  (1 15). 

U  to  je  vrijeme  zatvoren  i  kanonik  Nikola  Borić,  koji  je  osuđen  na  četiri  godine  zatvora  i  na 
zapljenu  cjelokupne  imovine.  On  je  navodno  kriv,  što  se  pobrinuo  za  sklonište  jednome 
mladiću,  koga  je  našao  u  katedrali  onesviještena,  a  taj  je  slijedećeg  dana  ubio  jednog 
partizanskog  majora.  Općenito  se  misli,  daje  taj  mladić  bio  agent  provokator  OZNE  i  da  nije 
ubio  nikoga,  nego  daje  cijela  stvar  bila  samo  iznesena  na  pozornicu,  kako  bi  se  našao  povod, 
da  se  optuži  kanonik  (116). 

U  takvim  prilikama  stigao  je  27.  siječnja  1946,  novi  upravitelj  papine  nuncijature  u  Beogradu 
Joseph  Patrick  Hurley,  koji  je  30.  istoga  mjeseca  proslijedio  put  u  Beograd  (117). 

(114)  Okružnica:  Sakupljanje  hrane  za  najbjednije,  br.  8042/45,  od  27.  listopada  1945,  u 
SVZN  32  (1945)  19. 

(115)  MASUCCI  247. 

(116)  N.  dj.  249. 

(1 17)  N.  dj.  250. 

Kada  je  stigao  u  Beograd  i  predstavio  se  Titu,  ovaj  je  zatražio,  da  Sv.  stolica  nadbiskupa 
Stepinca  razriješi  njegove  službe,  da  ga  ukloni  i  imenuje  drugoga  nadbiskupa,  jer  će  ga  inače 
morati  staviti  u  zatvor. 

Ali  razlozi  koje  je  Tito  naveo,  prema  shvaćanju  Sv.  stolice,  koja  je  jedina  nadležna  da  to 
prosuđuje,  nisu  takvi,  da  bi  ih  trebalo  uvažiti  i  s  nadbiskupske  stolice  maknuti  takva 
nadbiskupa,  puna  apostolskoga  žara,  kojega  sav  hrvatski  katolički  narod  voli  i  cijeni,  koji  je  u 
toku  od  nekoliko  godina  privukao  sav  kler  k  sebi  i  tako  blagoslovljeno  djeluje  (118). 

6)  -  Svetogrdno  razbijanje 

Početkom  rujna  g.  1946  organizirao  je  mgr.  Pavao  Jesih  simbolički  pohod  Majke  Božje 
Bistričke  u  neke  župe.  Najprije  se  mislilo  na  župe  u  Hrvatskom  Zagorju  uza  Sutlu.  Vjerni 
odljev  kipa  Majke  Božje  Bistričke  bio  je  odnesen  u  Rozgu  i  Kraljevec  na  Sutli.  Svi  su  gotovo 
župljani  tom  zgodom  pristupili  k  sv.  sakramentima.  Obavljene  su  pobožnosti  s  procesijom  i 
moljenjem  sv.  krunice. 

Kip  je  imao  biti  dopremljen  i  u  Klanjec.  Pred  Klanjcem  je  Marijin  kip  čekalo  oko  5.000 
vjernika.  Svi  su  se  već  bili  ispovjedili  i  primili  sv.  pričest,  da  čiste  duše  dočekaju  taj 
simbolički  Djevičin  pohod. 

Kad  je  stigao  Marijin  kip  i  procesija  krenula  uzbrdo  prema  župnoj  franjevačkoj  crkvi,  milicija 
je  uhapsila  župnika  i  gvardijana  o.  Venceslava  Bastu  i  zabranila  procesiju.  No  narod  je 
prosvjedovao  protiv  takva  nasilja  i  nastala  je  prava  buna.  Milicija  je  bila  prisiljena  zamoliti 
gvardijana,  neka  s  prozora  umiri  narod  i  obeća  mu,  da  će  ga  odmah  pustiti  na  slobodu. 

Kad  se  narod  umirio,  milicija  je  potajno  otpremila  kip  u  Zagreb,  gdje  je  bio  smješten  u 
katedralu  na  oltar  Majke  Božje,  koji  se  nalazi  u  desnoj  lađi  uz  oltar  presv.  Sakramenta.  Čim  se 
to  u  Zagrebu  saznalo,  nastala  je  prava  navala  vjernika,  koji  su  dolazili,  da  počaste  taj  Marijin 
kip.  Vjernici  su  pred  kipom  molili  krunicu  i  u  velikom  su  broju  pristupali  k  sv.  sakramentima. 

No  to  pobožno  hodočašćenje  vjernika  Gospinu  kipu  u  katedralu  trajalo  je  kratko  vrijeme. 
Jedne  noći  su,  naime,  u  kate- 

(118)  Saopćenje  Ivana  Meštrovića,  kipara.  -  II  Quotidiano,  3.  XI.  1946,  navodi  CAVALLI,  13 

si. 

dralu  provalili  nepoznati  zločinci,  koji  nikada  nisu  bili  pronađeni,  digli  su  s  oltara  Gospin  kip, 
razbili  ga  na  komadiće  i  te  krhotine  razbacali  po  gradskim  ulicama. 

O.  Venceslav  bio  je  ipak  uhapšen.  Svašta  su  mu  podvaljivali.  Pa  uza  sve  to,  što  je  bio  otvoreni 
antifašist  i  pomagao  narodnu  oslobodilačku  borbu,  ipak  je  bio  osuđen  na  pet  godina  logora. 

Nadbiskup  je  odredio,  da  se  u  katedrali  kroz  cijeli  rujan  i  listopad  održavaju  naknadne 
pobožnosti.  Svake  se  večeri  molila  krunica  i  dijeljenje  blagoslov  s  Presvetim  (1 19). 


(119)  HREN  38. 

VIII 


PRED  KOMUNISTIČKIM  SUDOM 

1.  -  STEPINAC  LIŠEN  SLOBODE 

1)  -  Državna  promidžbena  hajka  protiv  nadbiskupa 

U  rujnu  g.  1946  predviđalo  se,  da  bi  nadbiskup  mogao  biti  uhićen.  On  je  sam  toga  bio 
svjestan,  da  će  pasti  u  ruke  svojim  protivnicima.  Još  u  studenom  g.  1945  bio  je  jednoć  rekao  u 
nadbiskupskom  dvoru: 

—  Ja  neću  iznijeti  žive  glave  iz  ovoga  vrtloga.  No,  neka  se  vrši  volja  Božja! 

U  siječnju  g.  1946,  nakon  vrlo  oštra  napadaja  na  njega  u  novinama,  bio  je  uvjeren,  da  će  ga 
još  istoga  dana  baciti  u  zatvor. 

Zbog  toga  predviđanja,  i  prema  uputama  Sv.  stolice,  sazvao  je  svoje  najbliže  suradnike  na 
dogovor.  U  tom  dogovoru  je  odredio,  da  u  slučaju,  ako  on  bude  uhapšen,  oba  generalna 
vikara,  pomoćni  biskupi  dr.  Franjo  Salis  Seewis  i  dr.  Josip  Lach,  preuzmu  upravu 
nadbiskupije.  No,  kako  su  prilike  za  Crkvu  bile  vrlo  kritične,  pa  bi  se  moglo  dogoditi,  da  i 
generalni  vikari  budu  zatvoreni,  za  takav  slučaj  je  odredio  petoricu  kanonika:  dr.  Stjepana 
Bakšića,  dr.  Antuna  Slamića,  Nikolu  Borića,  dr.  Dragutina  Flrena  i  dr.  Pavla  Lončara,  da 
redom  preuzimlju  upravu  nadbiskupije,  bude  li  prethodni  spriječen  i  onemogućen.  Spomenuo 
je,  da  nije  nužno,  da  se  drže  toga  reda,  nego  neka  se  međusobno  dogovore,  koji  će  od  njih 
upravljati  dijecezom.  U  slučaju,  da  bi 

i  posljednji  od  njih  bio  lišen  slobode,  jamačno  će  onda  sama  Sv.  stolica  riješiti  pitanje  uprave 
nadbiskupije. 

Dok  je  nadbiskup  još  bio  u  svom  dvoru,  često  su  se  po  nadbiskupiji  događale  noćne  provale  u 
župne  dvorove.  Stanje  se  iz  dana  u  dan  pogoršavalo.  Mnogo  je  svećenika  bilo  utamničeno, 
neki  su  bili  ubijeni,  neki  su  na  nepoznat  način  nestali,  a  da  se  nije  ništa  više  o  njima  moglo 
saznati. 


Stanje  uhićenih  svećenika  u  logoru  Stare  Gradiške  bilo  je  očajno  sve  do  proljeća  g.  1948.  Tek 
je  tada  ministar  Stevo  Krajačić  odredio,  da  se  postupak  ublaži,  da  se  logoraši  iz  jedne  sobe 
premjeste  u  tri  veće  prostorije,  da  im  se  pruži  mogućnosi  pranja,  da  ih  se  zaposli  i  dade  bolja 
hrana,  i  da  im  se  od  kuće  mogu  slati  paketi  s  hranom  (1). 


Jednog  dana  u  rujnu  g.  1946  dođe  jedna  skupina  komunista  u  neki  zagrebački  restaurant. 
Nešto  su  popili.  Tada  će  jedan  od  njih  slavodobitno: 

—  Danas  smo  konačno  sve  priredili  za  Stepinčev  proces! 

Godinu  dana  je  ta  skupina  spremala  i  surađivala  na  pripremanju  materijala  protiv  nadbiskupa, 
koji  bi  imao  služiti  da  se  sudskom  procesu  dade  nekakav  pravnički  izgled. 

Još  isti  danje  to  bilo  saopćeno  nadbiskupu.  On  je  ostao  posve  miran.  Bio  je  svjestan  svoje 
biskupske  dužnosti  i  svog  položaja.  Pouzdavajući  se  u  pomoć  Božju  i  molitve  vjernika 
sačuvao  je  slobodu  duha.  Budući  daje  sva  zbivanja  u  svijetu  promatrao  u  svjetlu  vjere  i 
nastojao  u  svemu  svoju  volju  uskladiti  s  voljom  Božjom,  ostao  je  uza  sve,  što  je  proživljavao, 
potpuno  miran  i  predan  u  ruke  Božje  (2). 

Navečer,  17.  rujna  g.  1946,  dođe  k  nadbiskupu  Franjo  Šeper,  Ante  Radić  i  Marica  Stanković 
te  mu  saopće  da  se  suđenje  Šaliću  razvija  u  smjeru,  da  bi  i  njega  (nadbiskupa)  zatvorili.  On  je 
ostao  miran. 

Kod  Stepinca  je  bio  također  američki  konzul  te  mu  saopćio  istu  stvar. 

Nadbiskup  je  mislio:  «Neka  me  samo  vode!»  (3). 

(1)  HREN  36. 

(2)  VD  IV  140  si. 

(3)  VDI  132  si. 

Bilo  je  jasno,  da  bi  tisuće  i  tisuće  vjernika  pohrlile  na  Kaptol,  ako  bi  znali,  kada  će  im 
ljubljeni  natpastir  biti  bačen  u  zatvor.  Partija  toga  nije  željela.  Pucati  na  svijet  ne  bi  se  usudili, 
a  rastjerati  ih  ne  bi  mogli.  Stoga  su  pomno  proučili  položaj  i  odlučili,  da  Stepinca  zatvore 
tako,  da  o  tome  vjernici  ne  bi  ništa  znali. 


Bila  je  srijeda,  18.  aijna  1946.  Od  rana  jutra  su  po  svim  gradskim  ulicama  krstarili  milicioneri 
i  vojnici:  bili  su  svi  naoružani,  kao  da  se  sprema  kakva  ratna  operacija.  Na  Koptolu  je  bio 
priličan  broj  naoružanih,  koji  su  šetali  amo  i  tamo. 

Oko  5,30  ujutro  uđu  milicionari  u  nadbiskupski  dvor  te  zaposjednu  sve  hodnike  i  stubišta. 
Potražili  su  nadbiskupa.  On  se  upravo  u  svojoj  privatnoj  kapeli  pripravljao  za  sv.  misu.  Na 
upit,  što  traže,  milicionar  mu  reče: 

—  Imamo  nalog,  da  vas  odvedemo! 

Milicionar  mu  preda  pismeni  nalog  javnog  tužioca  Jakova  Blaževića,  od  17.  rujna  1946, 
kojim  naređuje,  da  milicija  odmah  liši  slobode  dr.  Alojzija  Stepinca,  koji  se  nalazi  na  Kaptolu, 
u  nadbiskupskom  dvoru,  i  da  ga  stave  u  pritvor  Javnog  tužioštva  za  grad  Zagreb,  a  primjerak 
ovoga  naloga  neka  se  uruči  okrivljenom  prigodom  hapšenja  (4). 

Nadbiskup  mirno  odgovori: 

—  Idem  s  vama.  Ako  ste  žedni  moje  krvi,  eto  me! 

Zatražio  je,  da  vratar  Dašek  ode  u  sakristiju  katedrale  po  kanonika  dr.  Slamića  te  mu  poruči, 
da  generalni  vikari  preuzmu  upravu  nadbiskupije.  Vratara  i  dr.  Slamića  je  pratio  jedan  od 
milicionara. 

Upravo,  kad  su  nadbiskupa  vodili  kroz  dvorište,  nalazio  se  ondje  jedan  franjevac,  koji  je  čuo, 
kako  nadbiskup  kaže  milicionarima  (5): 

—  Pazite,  što  radite! 

Vjerojatno  je  htio  upozoriti,  da  ga  ne  bi  tvorno  napadali. 

Generalni  vikari  odmah  su  sazvali  nadbiskupsko  vijeće  te  saopćili,  što  se  dogodilo.  Dr. 

Stjepan  Bakšić  je  predložio,  da  se  izda  okružnica  za  vjernike.  On  ju  je  sastavio  i  drugi  dan,  u 

(4)  Javno  tužioštvo  N.  R.  Hrvatske,  br.  Pov.  171/46,  od  17.  rujna  1946.  -  Komanda  Narodne 
milicije  za  grad  Zagreb,  br.  Pov.  50,  od  17.  rujna  1946. 

(5)  HREN  37.  -  Usmeno  saopćila  č.s.  Izidora  Micek,  u  ljetu  1963.  Pismo  P.  Dionizija 
Andrašeca  od  8.  kolovoza  1960. 

četvrtak,  pročitao  kod  ponovnog  vijećanja.  Tekst  okružnice  uz  manje  opaske  bio  je  prihvaćen 
i  konačno  priređen,  a  slijedeći  dan  umnožen.  Poštom  se  okružnica  nije  mogla  slati.  Po  gradu 
su  je  raznijele  privatne  osobe,  a  u  pokrajinu  bi  razaslana  po  brzotečama.  U  katedrali  je  bila 
javno  pročitana. 


Okružnica  je  data  21.  rujna  1946,  s  primjedbom,  da  se  imade  pročitati  vjernicima  odmah  prve 
nedjelje  nakon  primitka  i  to  bez  ikakva  tumačenja.  Ona  u  cijelosti  glasi,  kako  slijedi  (6); 


«Predragi  vjernici! 

Kako  vam  je  poznato,  lišen  je  slobode  naš  obljubljeni  natpastir  dr.  Alojzije  Stepinac.  Odveden 
je  18.  o.  mj.  ujutro,  baš  kad  se  je  u  svojoj  kapeli  spremao  da  pristupi  k  oltaru. 

Svi  mi  svećenici  ćutimo  duboku  bol,  što  je  preuzvišenom  našem  ordinariju  onemogućeno 
vršenje  njegove  uzvišene  natpastirske  službe.  Znamo  također,  da  ovu  našu  bol  jednako 
osjećate  i  svi  vi  njegovi  vjernici.  Što  više,  uvjereni  smo,  daje  zbog  zatvaranja  zagrebačkog 
nadbiskupa  ožalošćen  sav  Hrvatski  Narod. 

Ova  naša  zajednička  bol  posve  je  razumljiva,  jer  je  preuzvišeni  gospodin  dr.  Alojzije  Stepinac 
najdivniji  primjer  uzornog  i  svetog  pastira,  požrtvovnog  i  nesebičnog  rodoljuba,  koji  je 
uzvišena  načela  Božje  pravde,  Božjih  zapovijedi  i  Kristova  evanđelja  upravo  do  savršenstva 
provodio  u  djelo  u  svome  životu  i  radu  za  Hrvatski  Narod.  Njegovo  plemenito  srce,  njegovo 
milosrđe  i  ljubav,  kojom  gaje  nadahnjivalo  Kristovo  evanđelje,  osjetili  su  osobito  za  vrijeme 
rata  ne  samo  katolički  vjernici,  nego  i  inovjerci,  ne  samo  Hrvati,  nego  i  članovi  drugih 
narodnosti.  Što  više,  on  je  u  svojoj  velikodušnosti  zaštićivao  i  mnoge,  iz  redova  onih,  koji  ga 
danas  nazivaju  narodnim  neprijateljem  i  zločincem. 

Da,  mi  za  ovaj  teški  progon  preuzvišenoga  gospodina  nadbiskupa  ne  nalazimo  na  njemu 
nikakve  krivice.  On  je,  što  je  i  posve  shvatljivo,  kao  Bogom  postavljeni  pastir  svoga  stada 
apostolskim  žarom  i  neustrašivošću  ustajao  na  obranu  Božjeg  zakona,  katoličke  Crkve  i 
njezinih  prava.  No,  on  je  to  činio  uvijek.  Činio  je  to  za  prošlih  vlasti  i  režima,  pa  je  to 
dosljedno  činio  i  sada  u  novoj  državi.  Ali  on  je  to  činio  jedino  iz  duboke  svijesti  dužnosti  i 
odgovornosti  pred  Bogom,  te  iz  ljubavi  prema 

(6)  Br.  5855/46,  od  21.  rujna  1946. 

svome  Hrvatskom  Narodu  znajući,  da  se  pravi  narodni  život  i  napredak  ne  može  graditi  bez 
vjere  u  Boga  i  obdržavanja  njegovih  zapovijedi. 

Jest,  samo  očuvanje  vjere  u  srcu  Hrvatskog  Naroda  to  je  vrhovni  zakon  i  pravilo  svega 
pastirskog  djelovanja  zagrebačkog  nadbiskupa.  Zato  je  on  ne  samo  osobno  zazirao  od  bilo 
kakva  političkog  djelovanja,  nego  je  i  svome  kleru  toliko  puta  i  usmeno  i  pisanim 
okružnicama  i  preporučivao  i  nalagao,  da  se  ne  miješa  u  čisto  političke  poslove.  Time  je  htio 
ne  samo  otkloniti  odgovornost  službene  Crkve  za  možebitno  političko  djelovanje  kojeg 
svećenika,  nego  je  i  želio  privući  što  više  svećenstvo  isključivo  svećeničkom  djelovanju: 
propovijedanju,  vjerskom  prosvjećivanju  naroda  i  dijeljenju  sv.  sakramenata. 


Stoga,  kad  je  koncem  prošle  godine  nekoliko  svećenika  zbog  političkog  djelovanja  bilo  po 
državnim  vlastima  pozvano  na  odgovornost,  a  u  novinstvu  se  za  ta  djela  okrivljivalo 
zagrebačkog  nadbiskupa,  mogao  je  preuzvišeni  gospodin  dr.  Alojzije  Stepinac,  17.  prosinca 
1945,  pred  čitavim  svijetom  opravdano  dati  ovu  izjavu: 

'Na  sve  optužbe,  koje  su  izravno  ili  neizravno  upravljene  na  nas,  možemo  u  cijelosti  kazati: 
Nemamo  si  što  predbacivati.  Savjest  nam  je  čista  i  mirna  pred  Bogom,  koji  je  najvjerniji 
svjedok  i  pravedni  sudac  svih  naših  koraka.  Savjest  nam  je  čista  i  mirna  pred  Sv.  stolicom, 
koja  će  jednom  na  temelju  izvornih  dokumenata  ocjenjivati  sve  naše  djelovanje.  Savjest  nam 
je  čista  i  mirna  pred  katolicima  ove  države,  koji  mimo  i  trijezno  prosuđuju  događaje.  Savjest 
nam  je  konačno  čista  i  mirna  pred  Hrvatskim  Narodom,  kome  krvnim  vezama  voljom  Božjom 
pripadamo,  pa  mu  po  svom  položaju  svom  dušom  služimo,  bez  obzira  na  razna  politička 
gledanja  i  političke  stranke'. 

Istinitost  ove  izjave  preuzvišenoga  gospodina  nadbiskupa  nije  do  sada  obeskrijepljena  i 
porušena  ničim,  a  najmanje  iskazima,  koji  su  ovih  prošlih  dana  izlazili  iz  usta  onih 
okrivljenika,  koji  se  dovode  u  vezu  s  preuzvišenim  gospodinom  nadbiskupom.  Nijedan  naime 
od  njih  niti  je  rekao  niti  je  mogao  reći,  da  ga  je  preuzvišeni  gospodin  nadbiskup  bilo  usmeno 
bilo  pismeno  poticao  na  kakvo  političko  djelo,  a  najmanje  prekršaj.  Što  više,  neki  su 
okrivljenici  otvoreno  izjavili,  makar  to  nije  bilo  saopćeno  javnosti,  da  ih  je  preuzvišeni 
gospodin  nadbiskup  za  njihovo  političko  djelo  odmah,  čim  je  za  nj  saznao,  teško  prekorio. 

Ako  bi  pak  tkogod  ustvrdio,  da  se  za  bilo  kakvo  političko  djelovanje  ili  prekršaj  može  naći 
oslon  i  poticaj  u  prošlogodišnjem  pastirskom  pismu  katoličkog  episkopata  Jugoslavije,  ili  ako 
bi 

možda  tkogod  tim  pismom  htio  opravdati  svoje  političko  djelovanje,  onda  treba  najodlučnije 
reći,  da  se  takvo  zaključivanje  protivi  svakom  razumnom  i  nepristranom  prosuđivanju,  jer 
pastirsko  pismo  nije  bilo  usmjereno  ni  na  kakvu  političku  akciju,  nego  samo  sadržava  žalbu 
zbog  onih  djela,  kojima  se  krnje  prava  katoličke  Crkve,  a  bilo  je  izneseno  sa  željom,  da  se 
takva  djela  u  interesu  pravog  sklada  između  Crkve  i  države  uklone. 

Stoga,  ako  je  preuzvišeni  gospodin  nadbiskup  usprkos  sviju  ovih  činjenica  lišen  slobode  i 
čeka,  da  bude  predveden  pred  sud  kao  najteži  politički  krivac,  kao  'neposredni  učesnik  i 
podstrekač  i  pomagač'  u  radu  'protiv  slobode  naroda  Jugoslavije'  i  kao  krivac  'za  provociranje 
raznih  sukoba',  onda  je  razumljivo,  da  mi  nad  tim  nepojmljivim  činom  ostajemo  zaprepašteni, 
da  zastaje  pamet  i  da  nam  se  ledeni  srce.  I  gledajući  to,  nužno  nam  se  u  duši  budi  sjećanje  na 
Božanskoga  našega  Učitelja  Isusa  Krista,  koji  je  bio  najveći  dobročinitelj  svojega  puka  i 
najgorljiviji  propovjednik  mira,  a  ipak  je  okrivljen  i  predan  na  suđenje  kao  onaj,  koji  se  diže 
protiv  rimskog  cara  i  buni  mirni  narod. 

Međutim,  predragi  vjernici,  ni  ovo  što  je  do  sada  izvršeno  na  preuzvišenom  gospodinu 
nadbiskupu,  ni  ono  što  bi  mu  se  u  buduće  moglo  dogoditi,  ne  može  ni  s  naše  ni  s  vaše  duše,  ni 
iz  srca  klera  ni  iz  srca  čitavoga  Hrvatskog  Naroda  istrgnuti  svijesti  i  uvjerenje,  daje 
preuzvišeni  gospodin  najidealniji  lik  pravog  svećenika  i  čovjeka,  prepun  ljubavi  i  samilosti  za 


svačije  nevolje  i  boli,  daleko  i  od  pomisli,  da  svome  narodu  učini  što  god  na  žao  ili  na 
nesreću;  daje  on  najvatreniji  propovjednik  istine  i  pravde,  najnesebičniji  i  najproduhovljeniji 
trudbenik  na  izgradnji  istinske  i  prave  kulture  Hrvatskoga  Naroda,  i  zato  možemo  s ponosom 
reći,  daje  zagrebački  nadbiskup  dr.  Alojzije  Stepinac  danas  najdraža  ličnost  svega  i 
cjelokupnog  naroda.  Stoga  bi  osuda  ličnosti,  koja  je  ovakva,  povezana  s  osjećajem,  srcem  i 
dušom  čitavoga  Hrvatskoga  Naroda,  u  duši  toga  naroda  prouzročila  najdublju  i  neizbrisivu 
bol. 

Predragi  vjernici!  Kad  je  u  onim  počecima  kršćanske  Crkve  Petar  bio  u  okovima  bačen  u 
tamnicu,  govori  nam  Sv.  pismo,  daje  Crkva  neprestano  molila  za  njega,  dok  ga  Gospodin  nije 
oslobodio.  Dižimo  stoga  i  mi,  prožeti  nepokolebljivim  uvjerenjem  o  visokom  etičkom 
dostojanstvu  i  neporočnosti  našega  natpastira,  i  nadahnuti  djetinjom  i  iskrenom  ljubavi  prema 
njegovoj  uzvišenoj  osobi,  kroz  sve  ove  dane  njegova  i  našeg  iskušenja  srca  i  duše  svoje 
Gospodinu,  vladaru  svijeta  i  upravitelju  ljudskih  udesa,  te  ga  skrušeno  i  dubokim  pouzdanjem 
molimo, 

da  nam  obljubljenog  natpastira  zdrava  i  neozlijeđena  vrati  u  našu  sredinu,  da  i  dalje  ravna  i 
upravlja  našim  dušama  na  slavu  Božju,  na  radost  Crkve  a  na  vječno  i  vremenito  dobro  svih 
svojih  vjernika  i  svega  Hrvatskog  Naroda.  Time  u  vezi  određujem: 

1)  Kod  svake  svete  mise  neka  se  poslije  do  sada  propisanih  molitava  doda  Očenaš, 
Zdravomarijo  i  Slava  Ocu  za  preuzvišenog  gospodina  nadbiskupa.  Isto  to  neka  se  čini  i  kod 
blagoslova  poslije  litanija  i  propisanih  molitava. 

2)  Mjesto  dosadašnje  imperatae  neka  svećenici  kod  svake  sv.  mise  uzimlju  za  preuzvišenog 
gospodina  nadbiskupa  koletku  br.  32  (pro  constituto  in  carcere).  Imperata  je  pro  re  gravi  etiam 
in  duplicibus  primae  classis. 

U  Zagrebu,  21.  rujna  1946. 

Generalni  vikar: 

Dr  Franjo  Salis  Seewis  v.r.» 

3)  -  Nasilja  prije  suđenja 

Čim  je  nadbiskup  Stepinac  bio  lišen  slobode,  pronio  se  glas,  da  će  biti  izveden  pred  sud.  No, 
tek  nakon  pet  dana,  23.  rujna,  bila  je  objavljena  optužnica,  a  sam  proces  imao  je  započeti  30. 
rujna. 

Čim  su  vlasti  saznale  za  okružnicu  duhovnog  stola,  koju  je  potpisao  biskup  Salis,  generalni 
vikar,  došao  je  k  Salisu  jedan  od  funkcionara  OZNE  (6a)  i  zatražio  pod  prijetnjom  zatvora,  da 
se  okružnica  povuče  s  obrazloženjem  da  bi  ona  mogla  djelovati  na  nepristranost  suda. 


OZNA  je  odmah  22.  rujna  u  5  sati  u  jutro  brzojavila  svim  općinama,  milicijskim  komandama 
i  državnim  ustanovama,  da  zaplijene  okružnicu.  Župnici,  iako  im  okružnica  nije  mogla  stići, 
bili  su  zvani  na  odgovornost. 

Istodobno  su  radio  i  štampa  razvili  bijesnu  bum  kleveta,  vrijeđajući  nadbiskupa  sramotnim, 
gadnim  i  najpodlijim  izrazima.  Nazivali  su  ga  ratnim  zločincem,  koljačem,  banditom  itd.  Da 
je  sve  to  bilo  upravljano  odozgo,  razabire  se  odatle,  što  su  te  klevete  i  pogrdne  izraze  doslovce 
opetovale  sve  radio  emisije  i  sve 

(6a)  OZN-a  =  «Organ  zaštite  naroda»,  tj.  jugoslavenska  komunistička  tajna  policija. 

novine.  Elumoristično-satirični  list  Kerempuh  je  donosio  najogavnije  karikature  s  uvredljivim 
izrazima  i  namjerice  iskrivljenim  činjenicama  (7). 

Na  području  grada  Zagreba  pokušali  su  na  sve  načine  prisiliti  državno  činovništvo  i  radnike 
po  tvornicama  i  javnim  radovima,  da  potpišu  molbu,  da  se  nadbiskup  ne  samo  strogo  osudi 
kao  ratni  zločinac,  nego  čak  da  se  osudi  na  smrt.  U  tu  svrhu  su  bile  upriličene  skupštine.  Ako 
bi  tko  uskratio  potpis,  prijetilo  mu  se,  da  će  izgubiti  službu  i  posao,  proglasili  bi  ga 
reakcionarcem,  što  je  značilo  javno  ga  pred  svim  ozloglasiti  kao  protivnika  «naroda».  Bilo  je 
divnih  i  herojskih  osoba,  koje  su  najodlučnije  uskratile  potpis,  među  njima  bilo  je  sedam 
tisuća  željezničara,  uz  mnoge  druge  i  poznata  hrvatska  književnica  Sida  Košutić,  koja  je  zbog 
toga  ostala  bez  posla  (8). 

Bila  je  to  jaka  i  žestoka  borba,  fanatični  juriš.  No  ta  se  borba  nije  vodila  časno.  Dok  su  na 
jednoj  strani  bila  upotrebljena  sva  raspoloživa  sredstva  laži,  kleveta,  uvreda,  širena  sredstvima 
društvenog  obavještavanja  —  radio,  štampa,  film  —  zatim  prosvjedne  skupštine  itd., 
optuženom  nadbiskupu  od  svega  toga  nije  ništa  bilo  na  raspolaganju.  U  javnosti  nije  nitko  za 
njega  i  njemu  u  prilog  mogao  kazati  ni  jednu  jedincatu  riječ. 

OZNA  strahujući  pred  oporbom  vjernika,  zabranila  je  čak  svako  zadržavanje  vjernika  pred 
crkvama  nakon  službe  Božje  u  skupinama,  u  kojima  bi  bilo  više  od  pet  osoba. 

4)  -  Tihi  prosvjed 

Sav  taj  pokret  osoba  i  raspoloživih  sredstava  za  stvaranje  javnog  mišljenja  u  jednom  taboru 
nije  uspio,  da  u  očima  vjernika  potamni  svijetli  i  uzvišeni  lik  produhovljenog  i  ljubljenog 
natpastira  i  da  ih  pokoleba  u  vjernosti  prema  njemu. 

Čim  su  vjernici  saznali,  daje  nadbiskup  lišen  slobode,  dragovoljno,  ali  mirno  i  dostojanstveno 
su  prosvjedovali,  ne  u  bučnim  uličnim  povorkama,  već  u  toploj  molitvi,  na  koju  su  se  sami  od 
sebe  sakupljali  po  crkvama  grada  Zagreba.  Pobožnost  u  katedrali,  koju  je  još  nadbiskup  bio 
odredio,  da  se  obavlja  u  rujnu  kao  naknada  za  svetogrdno  razbijanje  kipa  Majke  Božje 


(7)  CAVALLI  15-25.  -  HREN  38  si. 


(8)  Dopo  ii processo  di  Zagabria,  Berna  1 1,  L’Osservatore  romano,  od  13.  listopada  1946,  n. 
240.  -  MASUCCI 248-9. 

Bistričke,  nastavila  se,  ali  s  novom  nakanom:  za  zatvorenog  nadbiskupa  (9). 

Velika  skupina  vjernika  obojega  spola  i  svake  dobi  na  koljenima  je  obilazila  katedralu  moleći 
krunicu  za  nadbiskupa. 

Na  sam  dan,  kad  je  imala  biti  izrečena  osuda,  pošla  je  velika  grupa  na  koljenima  od  kipa 
bezgrešne  Djevice  ispred  katedrale  u  samu  crkvu. 

Gledajući  taj  prizor,  policija  je  ostala  zabezeknuta  i  nije  se  usudila  spriječiti  dragovoljni  čin 
vruće  molitve  vjernika  za  svog  nadbiskupa.  Na  zabranu  OZNE  da  se  vjernici  ne  smiju 
zadržavati  poslije  službe  Božje  pred  crkvama  u  skupini  više  od  pet  osoba,  vjernici  se  nisu 
mnogo  obazirali.  No  OZNA  je  našla  drugi  način  nasilja.  Počela  je,  naime,  uskraćivati  ženama, 
koje  polaze  u  crkvu,  pomoć,  na  koju  su  kao  matere  i  supruge  poginulih  boraca  imale  pravo. 

5)  -  U  pritvoru 

Kad  je  ovoga  puta  nadbiskup  Stepinac  bio  uhićen,  ozbiljno  je  mislio,  da  bi  ga  mogli  otpremiti 
u  Sibiriju.  Svladao  je  tu  misao  drugom  mišlju  (10):  Tko  zna,  hoćeš  li  živ  do  nje  stići? 

U  pritvoru  je  postupak  s  njime  bio  pristojan.  Neki  zastavnik  je  došao  u  nadbiskupski  dvor  po 
misno  vino,  hostije  i  misno  ruho.  Mogao  je  mijenjati  rublje,  koje  mu  se  pralo  u  dvoru.  Ah  nije 
mogao  imati  baš  nikakvih  veza,  ni  usmenih  ni  pismenih,  s  osobljem  na  Kaptolu.  Čitavo 
vrijeme,  dok  je  sjedio  u  pritvoru  i  za  vrijeme  suđenja,  kanonici  i  namještenici  kod 
nadbiskupskog  duhovnog  stola  bih  su  pod  posebnom  paskom  policije. 

Pred  samo  suđenje  pozove  nadbiskupa  jednog  dana  glavni  sudac  dr.  Žarko  Vimpulšek.  Kad  je 
Stepinac  stupio  u  Vimpulšekov  ured,  zatekao  je  ondje  nekoga  napadnoga  čovjeka,  koji  se 
uvalio  u  fotelj  i  prezirno  ga  gledao.  Nadbiskup  je  odmah  shvatio,  da  je  to  glavni  aktor,  a  sudac 
je  samo  lutka. 

Sudac  Vimpulšek  pročita  službeno  nadbiskupu  odredbu,  da  će  ići  pred  sud  s  primjedbom, 
neka  odabere  odvjetnika,  koji  će  ga  braniti.  Nadbiskup  mu  odgovori  (1 1): 

—  Pred  sudom,  koji  imade  zadaću,  da  izvrši  nalog  stano- 

(9)  HREN  49. 

(10)  VD  I  144  i  153. 


(ll)VDI  136;  III,  181. 


572 


A.  BENIGAR,  ALOJZIJE  STEPINAC 

vite  organizacije,  ja  se  neću  braniti.  Strijeljajte  me!  Postavite  mi  pred  vrata  vješala,  ali 
odgovarati  vam  neću. 

Sudac  je  na  te  riječi  ostao  zaprepašten.  Nije  ih  jamačno  očekivao.  Ta,  sigurno  još  nije  imao 
posla  s  takvim  duhovnim  velikanom. 

—  Onda  morate  tu  izjavu  potpisati,  reče  mu  sudac. 

—  To  hoću,  bez  daljnjega. 

Nadbiskup  je  pismeno  izjavio,  da  odvjetnika  ne  odbija  iz  osobnih  razloga,  nego  da  se  neće 
braniti  iz  načelnih  razloga  (12). 

Kad  je  k  njemu  u  zatvor  došao  istražni  sudac  Nedo  Milunović  s  Dušanom  Despotom, 
nadbiskup  mu,  prema  dogovoru  sa  svojim  vijećem,  nije  davao  nikakvih  odgovora.  Pri 
svršetku  istrage  nadbiskup  je  odlučno  i  vedro  diktirao  u  zapisnik  načelnu  prosvjednu  izjavu, 
kako  slijedi: 


«Koliko  razabirem,  moj  pritvor  ima  vam  služiti,  da  u  istraživanju  pripravite  materijal,  po 
kojem  bi  me  sudili,  ne  kao  privatnu  osobu,  nego  kao  zagrebačkog  nadbiskupa. 

Danas  se  u  cijelom  kulturnom  svijetu  izbjegava  izravno  napadati  Crkvu  ili  njezine 
predstavnike.  Stoga  vi  hoćete  naći  političku  bazu  u  obliku,  kako  ste  ga  formirali  u  pitanjima. 

Po  Božjem,  naravnom  i  međunarodnom  pravu  nijedno  sudište  me  ne  može  osuditi  zbog  toga, 
što  vi  meni  pripisujete,  ako  se  uzmu  u  obzir  sve  okolnosti,  u  kojima  smo  živjeli. 

Moja  je  krivnja  u  tome,  što  nisam  pao  na  koljena  pred  komunizmom,  koji  jedino  vlada  u  ovoj 
zemlji.  Evo  razloga,  zbog  kojih  nisam  mogao  privoliti  na  ono,  što  se  je  činilo». 


Nadbiskup  je  sada  ukratko  izbrojio  zločine,  koje  je  Titova  vlada  počinila  protiv  Crkve. 
Okrivljenik  je  sada  postao  sudac,  koji  optužuje  svoje  tužitelje. 

«Predbacuje  nam  se  —  nastavi  nadbiskup  —  da  smo  koljači.  I  mene  su  ne  jedanput  tako 
nazvali.  Bolje  bi  bilo  ispitati,  kako  su  u  našoj  zemlji  nastala  velika  grobišta?  Imaju  li  se  ova 
pripisati  jedino  ustašama  i  hrvatskoj  vojsci,  ili  imadu  li  možda  i  druge  uzroke?  Zar  su  svi  oni, 
koji  su  bili  ubiti  od  'narodnog  oslobodilačkog  pokreta',  bili  doista  krivci? 

Uzevši  sve  to  u  obzir,  odlučio  sam  i  smatram  shodnijim,  da  se,  stavljen  pred  sud: 


(12)  VD  III  181.  -  L’Osservatore  romcmo,  od  2.  listopada  1956,  n.  230. 

1)  neću  osobno  braniti; 

2)  odbijam  svaku  odvjetničku  obranu; 

3)  od  osude,  bila  ona  kakva  god,  neću  stavljati  priziva,  jer  ne  vidim  od  njega  kakvu  korist  i  ne 
bi  imao  nikakva  smisla,  jer  se  znade,  da  sudište  ne  izriče  drugu  osudu,  nego  onu,  koju  je  već 
stalna  organizacija  odredila. 

Ako  je  sadašnjem  režimu  doista  stalo  do  toga,  da  sredi  položaj  u  zemlji,  evo  vam  jedinog 
puta,  koji  k  tome  dovodi.  Država  imade  diplomatske  veze  sa  Sv.  stolicom.  Neka  se  dakle  stavi 
s  njome  kao  jedino  kompetentnom  u  kontakt  i  neka  jasno  i  iskreno  s  njom  vodi  pregovore.  Sv. 
stolica,  tj.  Crkva,  ne  poznaje  nikakva  diktata.  Ona  poznaje  samo  pošteni  i  iskreni  sporazum. 
Bez  toga  nema  nikakva  uspjeha.  Mogu  biti  osuđen,  mogu  biti  osuđeni  i  drugi  biskupi,  mogu 
biti  poubijani  svećenici  i  vjernici,  no  stanje  se  neće  poboljšati,  pače  bit  će  sve  gore  i  dovest  će 
do  pada.  Živi  primjer  je  Hitler.  Ako  meni  nećete  dati  pravo,  povijest  će  mi  ga  dati.  Kao  što  su 
mnogi  procesi,  koje  je  Hitler  upriličio  protiv  Crkve,  služili  samo  za  njezinu  proslavu,  tako  će  i 
ovaj,  jer  Krist  stoji  iza  Crkve. 

Znajte,  Isus  Krist  jest  i  ostaje  ugaoni  kamen  svijeta.  Tko  na  nj  padne,  razbit  će  se,  a  na  koga 
on  padne,  smrvit  će  ga». 


Istražni  je  sudac  na  te  posljednje  riječi  pobjesnio.  Budući  da  nadbiskup  nije  htio  dati  odgovor 
na  njegova  pitanja,  ljutito  mu  kaže: 

—  Govorit  ćete  vi,  kad  dođe  narod. 

—  Vidjet  ćemo  —  odgovori  mu  mirno  nadbiskup  (13). 

6)  -  Branitelji  po  uredovnoj  dužnosti 

Kako  je  nadbiskup  bio  izjavio,  da  se  neće  osobno  braniti  i  da  neće  tražiti  branitelje  iz  načelnih 
razloga,  Vrhovni  je  sud  Hrvatske  to,  24.  rujna,  poručio  nadbiskupskom  duhovnom  stolu  i 
zatražio,  neka  oni  predlože  dvojicu  branitelja.  Biskup  Salis,  generalni  vikar,  u  vezi  s  tom 
porukom  je,  25.  rujna,  zamolio,  neka  se  nadbiskupu  imenuju  branitelji  radi  ureda  dr.  Ivo 
Politeo  i  dr.  Ivo  Andres  (14).  Sud  je  prihvatio  prvoga,  a  mjesto  drugoga  imenovao  je  dr.  Natka 
Katičića. 

(13)  CAVALLI  15  si.  -  VD  I  1 15;  II  52;  IV  141. 

(14)  Nadbiskupski  duhovni  stol,  br.  1 19/Pr.,  od  25.  rujna  1946. 

Obojica  odvjetnika  bili  su  sposobni,  no  naišli  su  na  velike  poteškoće,  da  izvedu  svoju  zadaću, 
kako  im  je  staleška  dužnost  nalagala.  Politički  su  obojica  bili  nezavisni,  ali  pod  pritiskom 
komunističke  vlasti. 

OZNA  je  spriječila,  da  odvjetnici  dođu  u  dodir  s  predstavnicima  Crkve.  Stoga  je  75-godišnjeg 
biskupa  Salisa,  generalnog  vikara,  držala  na  dugačkom  saslušavanju.  Iako  su  ga  pustili,  bio  je 
ponovno  kroz  pet  sati  podvrgnut  drugom  ispitivanju.  Dr.  Antuna  Slamića,  kancelara 
nadbiskupskog  duhovnog  stola,  koji  je  imao  najbolji  uvid  u  nadbiskupski  arhiv,  držali  su  u 
dvodnevnom  zatvoru,  koliko  je  bilo  dovoljno,  da  se  dr.  Politeu  onemogući  da  se  njime 
posluži. 

Da  OZNA  uplaši  dr.  Politea,  strogo  je  nadzirala  njegovo  kretanje  i  rad.  Nitko  nije  mogao  doći 
s  njime  u  dodir.  Trojica  agenata  su  čuvala  njegov  stan  danju  i  noću. 

Nadbiskup  je  u  međuvremenu  od  svoga  hapšenja  do  procesa  imao  samo  jedanput  razgovor  s 
odvjetnicima,  i  to  ne  dulje  od  jednog  sata. 

Dok  je  skupina  u  protivnom  taboru  radila  godinu  dana,  da  sastavi  optužnicu,  odvjetnici  nisu 
imali  ni  puna  četiri  dana,  da  sakupe  sve  podatke,  koji  su  im  bili  potrebiti  za  uspješnu  obranu. 
Usprkos  tomu  oni  su  savjesno  radili,  čak  i  po  noći,  da  saberu,  koliko  je  bilo  moguće  u  tom 
kratkom  roku,  da  uzmognu  kao  branitelji  nastupiti  na  sudu  (15). 

2.  -  KOMUNISTI  SUDE  ZAGREBAČKOM  NADBISKUPU  STEPINCU 

Suđenje  koje  je  komunistička  partija  upriličila  protiv  nadbiskupa  Stepinca,  nazvali  bismo 
parodijom  pravednosti,  da  mu  papa  Pijo  XII  nije  dao  drugi  teži  naziv,  koji  stvarnosti  bolje 
odgovara:  «tristissimo  processo»  (16). 

Preveden  na  hrvatski  jezik  dobiva  taj  naziv  smisao  pakosnog  ili  zlobnog  suđenja  ili  parnice. 
Kako  taj  naziv  odgovara  stvarnosti,  moglo  seje  razabrati  već  iz  činjenica,  koje  smo  do  sada 
naveli.  Još  će  se  većma  opravdati  taj  naziv  iz  tijeka,  kojim  se  samo  suđenje  odvijalo. 

(15)  HREN  39. 

(16)  Pijo  XII,  Govor  prigodom  otvora  juridičke  godine  Sacrae  Rotae  Romanae,  6.  listopada 
1946,  u  L'Osservatore  romano,  7-8.  X.  1946,  n.  235. 

1)  -  Dvoznačnost  suđenja 


U  istražnom  se  zatvoru,  već  od  15.  studenoga  1945,  nalazio  nadbiskupov  tajnik  Ivan  Šalić.  U 
međuvremenu  su  u  zatvor  prispjeli  o.  Modest  Martinčić,  provincijal  franjevaca  s  Kaptola,  s 
osam  druge  subraće,  od  kojih  je  svaki  na  svoj  način  bio  povezan,  prema  optužbi,  s 
uklanjanjem  ostatka  zlata  iz  državne  riznice  Nezavisne  Države  Hrvatske,  naravski  u  dogovoru 
s  prvošnjom  vlasti.  Bili  su  zatvoreni,  kad  je  OZNA  uspjela,  23.  siječnja  1946,  nakon  dugog 
traganja  konačno  pronaći  izvjesnu  količinu  zlata,  što  gaje  jedan  visoki  činovnik  Nezavisne 
Države  Hrvatske  dao  spremiti  najprije  u  grobnicu  franjevačke  crkve,  a  odande  je  preneseno  i 
zakopano  ispod  poda  sobice,  u  kojoj  je  bila  smještena  ispovjedaonica  za  nagluhe  vjernike. 

Svi  ovi  su  s  još  dvojicom  svećenika,  zatim  s  Erihom  Lisakom,  bivšim  pukovnikom  ustaške 
vojnice,  koji  je  vršio  službu  glavnog  ravnatelja  za  javni  red  i  sigurnost  i  službu  tajnika 
Ministarstva  unutrašnjih  poslova,  sa  dr.  Pavlom  Gulinom  i  Josipom  Cmkovićem  bili,  9.  rujna 
1946,  izvedeni  pred  Vrhovni  sud  Narodne  Republike  Hrvatske.  Bilo  je  to  istodobno,  kad  se  u 
Nurnbergu  vodio  krivični  proces  protiv  nacističkih  vrhova  kao  ratnih  zločinaca. 

Sudsko  vijeće  su  sačinjavali  dr.  Žarko  Vimpulšek,  dr.  Ante  Cerineo  i  Ivan  Poldrugač  uz 
sudjelovanje  javnog  tužioca  Jakova  Blaževića. 

Svim  optuženicima  se  pripisivala  krivična  urota  protiv  države  i  suradnja  s  okupatorima. 

Sudski  proces  je  namjerice  bio  tako  upriličen,  da  se  u  nj  uvuklo  i  ime  nadbiskupa  Stepinca. 
Zbog  toga  je  bio  on,  18.  rujna,  na  nalog  javnog  tužioca  lišen  slobode  i  stavljen  u  pritvor,  a  23. 
rujna  je  isti  javni  tužilac  predložio  sudu,  da  se  krivični  postupak  protiv  gore  navedene 
petnaestorice  optuženih  spoji  s  «krivičnim»  postupkom  protiv  Alojzija  Stepinca,  kao 
neposrednog  «učesnika,  podstrekača  i  pomagača  križarske  organizacije«,  jer  da  sačinjava 
jedinstveno  krivično  djelo  i  zbog  pravilnog  ustanovljenja  krivične  odgovornosti  svakoga  od 
optuženih.  U  tu  je  svrhu  zatražio  rok  od  sedam  dana,  da  uzmogne  provesti  istragu  i  podići 
optužnicu  protiv  nadbiskupa.  Sud  je  usvojio  njegov  prijedlog  (17). 

Glavna  je  rasprava  otvorena  30.  rujna  1946,  u  Zagrebu  u  10  s.,  i  vođena  u  dvorani 
fiskulturnog  učilišta  sučelice  tehničkog  fakulteta  u  Kačićevoj  ulici,  br.  26. 

(17)  Suđenje  188  si. 

Procesu  je  time  dano  dvoznačno  obilježje.  Nadbiskup  je  naime  terećen  zajedno  s  petnaest 
osoba,  koje  su  bile  optužene  za  krivična  djela,  koja  su  ili  samo  na  vanjski  način,  ili  u 
neznatnoj  ili  nikakvoj  mjeri  bila  povezana  s  onim,  što  se  nadbiskupu  pripisivalo.  Htjeli  su  tim 
djelima  pokriti  pravu  namjeru,  zbog  koje  je  komunistička  partija  upriličila  «proces»  protiv 
nadbiskupa,  tj.  pastirsko  pismo,  od  rujna  1945.  Tako  skrivanje  zlata  i  dragocjenosti  u 
franjevačkom  samostanu,  kao  i  djela,  koja  su  se  pripisivala  Lisaku,  nemaju  ama  baš  nikakve 
veze  ne  samo  s  onim,  što  se  pripisivalo  nadbiskupu,  nego  uopće  s  njegovom  osobom.  Htjeli  su 
namjerice  sve  to  povezati  i  nadbiskupa  zajedno  staviti  na  optuženičku  klupu  s  Lisakom,  da  ga 
tim  ponize  i  da  se  njegovu  liku  dade  što  tamnija  pozadina. 


2)  -  Suđenje  u  znaku  nasilja 


Na  «narodnom  sudu»  punim  bi  se  pravom  očekivalo,  da  će  vrata  dvorane  određene  za 
raspravu  biti  otvorena  svakom  građaninu.  No,  ovaj  put  su  mogli  raspravi  prisustvovati  samo 
oni,  kojima  je  OZNA  podijelila  ulaznice. 

Frenetički  pljesak  sudu,  kad  je  stupio  u  dvoranu,  bio  je  znak,  kakva  ju  je  publika  ispunjavala  i 
koju  je  imala  ulogu  odigrati  za  vrijeme  ispitivanja  pod  vodstvom  nekih  vođa,  koji  su  bili 
strateški  porazmješteni  po  dvorani.  Često  pljeskanje  publike  na  stalna  pitanja  i  sarkastične 
primjedbe  javnog  tužioca,  burni  smijeh  na  nadbiskupove  odgovore  odavali  su  značaj  dobro 
poučene  mase  ljudi.  Sve  je  to  bilo  tako  udešeno,  da  rulja  svojim  bučnim  zahvatom  smete 
svjedoke,  preplaši  optuženike,  obezglavi  i  pomete  odvjetnike.  Sve  je  bilo  naručeno  i  u  znaku 
nasilja. 

Predsjednik  suda  i  javni  tužilac  oslovljali  su  nadbiskupa  prezirnim  glasom:  «optuženi 
Stepinac».  Obojica  su  katkada  navaljivala  na  nadbiskupa  uvredljivim  riječima,  sarkazmom  i 
ironijom,  izvrgavali  njegove  odgovore  ruglu  i  preziru.  Javni  tužilac,  koji  je  zapravo  vodio 
preslušavanje,  pravio  je  ispade  nezgrapnim,  uvredljivim  i  žučljivim  izrazima  i  načinom 
govora  (18). 

Sjednice  su  trajale  preko  mjere  dugo  i  otezale  se.  Prva  je  rasprava,  30.  rujna,  trajala  od  10  s. 
sve  do  16  sati.  No  već  ostale  od  3.  listopada  pa  dalje  trajale  su  od  8  sati  u  jutro  do  20  sati  i  do 
21  sat  u  večer,  s  kratkim  odmorom  o  podne.  To  produljiva 

(18)  F1REN  40.  -  Suđenje,  mjestimice. 

nje  je  imalo  svrhu  optuženike  umoriti  i  izmučiti,  a  odvjetnicima  oduzeti  potrebito  vrijeme,  da 
pregledaju  dokumentaciju  i  svjedočanstva  te  prouče  elemente  potrebne  za  obranu. 

Nepristranost  suda  je  javni  tužilac  opovrgao  već  time,  što  dužina  njegova  govora  nije  bila  ni  u 
kakvu  omjeru  s  obrambenim  govorom  odvjetnika.  Kada  je  7.  listopada  predsjednik  suda 
ukorio  odvjetnika  dr.  Politea,  što  kani  produljivati  proces,  odgovorio  mu  je  ovaj,  da  je  javni 
tužilac  govorio  već  punih  48  sati,  dok  se  odvjetnicima  dalo  da  govore  samo  tu  i  tamo  ne  više 
od  20  minuta. 

Valja  spomenuti  i  slijedeće.  Kada  su  se  nakon  20  minuta  stenografi  izmjenjivali,  da  ispišu 
ono,  što  su  uhvatili,  njihovi  bi  zapisci  bili  podvrgnuti  ispravcima  tajnog  činovnika.  Svi,  koji 
su  pomno  pratili  raspravu  u  dvorani,  zamijetili  su,  da  zapisci,  kako  su  ih  novine 
objelodanjivale,  ne  odgovaraju  onome,  što  su  u  dvorani  čuli.  Nisu  samo  podnaslovi  u  tekstu 
preslušavanja,  kako  su  ih  novine  donosile,  bili  često  tendenciozni  i  lažni,  jer  nisu  odgovarali 
sadržaju  odlomka,  nego  je  bilo  i  štošta  ispušteno,  ili  iskrivljeno  od  onoga,  što  je  u  dvorani 
rečeno.  Tako  npr.  Kvaternikova  izjava,  da  su  Pavelić  i  ustaše  upravo  mrzili  nadbiskupa,  bila 
je  ispuštena  u  novinama,  a  nema  je  ni  u  knjizi  Suđenje,  dok  upravo  ova  izjava  oprovrgava 
tvrdnju  javnog  tužioca,  daje  nadbiskup  sukrivac  postupka  ustaške  vlade. 


Zbog  toga  tajna  policija  nije  dopuštala,  da  prisutni  prave  bilješke,  pa  je  katkada  oduzela  ono, 
što  si  je  ponetko  uspio  pribilježiti  (19)). 

3)  -  Optužnica  protiv  nadbiskupa 

Prigodom  glavne  rasprave,  30.  rujna,  dao  je  predsjednik  suda  Ž.  Vimpulšek  nalog  javnom 
tužiocu  J.  Blaževiću,  da  pročita  optužnicu  protiv  nadbiskupa.  Ova  optužnica  sadrži  slijedeće 
točke  optužbe  (20): 

U  prvoj  točci  terete  nadbiskupa,  daje  surađivao  s  okupatorima  za  vrijeme  rata  i  s  Pavelićem. 
Pripisuje  mu  se  izdaja  domovine,  uporni  rad  protiv  probitaka  i  borbe  naroda  i  nazivlje  ga  se 
protunarodnom  osobom.  U  toj  suradnji  daje  nadbiskup  nazrijevao  pogodnu  okolnost,  da  se 
Crkva  obogati,  a  s 

(19)  CAVALLI  27-31. 

(20 )  Suđenje  191-218. 

njom  visoki  kler,  i  time  proširi  utjecaj  Crkve  u  Nezavisnoj  Državi  Hrvatskoj. 

U  drugoj  točci  su  htjeli  surađivanje  s  okupatorima  i  s  Pavelićem  dokazati  iz  načina  pisanja  u 
katoličkoj  štampi.  Ona  da  je  radila  pod  nadbiskupovim  nadzorom  u  smjeru  surađivanja. 

Daljnja  optužba  je,  što  je  nadbiskup  vršio  službu  vojnog  vikara  i  kao  takav  imenovao  vojne 
kapelane. 

U  smjeru  suradnje  s  okupatorima  i  s  Pavelićem  radila  je  klerofašistička  organizacija 
«Križara»  i  uopće  katolička  akcija,  kojoj  je  nadbiskup  bio  predsjednikom.  Križare  daje 
navodno  poticao  nadbiskup  na  suradnju  s  ustašama. 

U  istu  svrhu  daje  nadbiskup  izrabljivao  tradicionalna  vjerska  slavlja  i  pretvarao  ih  u  političke 
manifestacije  za  krvnika  Pavelića  i  ustaške  bande. 

Teško  su  htjeli  u  toj  optužnici  teretiti  nadbiskupa  zbog  prisilnih  prijelaza  pravoslavnih  na 
katoličanstvo,  kano  daje  on  prihvatio  prijetnju  ustaša,  da  će  svi  pravoslavci  u  Hrvatskoj, 

Bosni  i  Hercegovini  biti  poklani,  ako  ne  prijeđu  na  katoličanstvo. 

Konačna  točka  optužnice  osvrće  se  na  nadbiskupov  stav  i  djelatnost  poslije  «oslobođenja»  po 
partizanima.  U  njoj  je  nadbiskup  prikazan  kao  najaktivniji  neprijatelj  naroda  i  države,  koji  se 
zanosi  nadom,  da  će  se  uskoro  promijeniti  režim  u  federativnoj  narodnoj  republici  Jugoslaviji 
i  da  će  se  vratiti  dr.  Vladimir  Maček  i  kralj  Petar  II.  Kao  dokaz  za  to  navodi  se,  da  je 
nadbiskup  u  rujnu  g.  1945  primio  Eriha  Lisaka,  Lolu  Sofijanec  i  nekog  ustaškog  studenta 
emigranta.  U  vezi  s  tom  nadom,  daje  «nadbiskupski  dvor,  a  naročito  nadbiskupsko  tajništvo, 
postalo  stjecištem  ustaša  i  ustaških  obitelji  te  raznih  drugih  izdajnika  i  neprijatelja  naroda,  koji 


svi  tamo  dobivajn  lažne  vijesti  o  stanju  u  zemlji  i  inozemstvu,  te  se  na  tom  izvoru  danomice 
napajaju  uvijek  novim  lažima  i  skoroj  propasti  naše  republike  i  skorom  'povratku  na  staro1. 
Ovakve  lažne  glasine  pronose  ustaše  i  njihovi  saradnici  po  cijeloj  zemlji,  a  optuženi  Stepinac 
ostajući  uporno  na  svojoj  protunarodnoj  liniji,  stvara  od  svog  nadbiskupskog  dvora  rasadnik 
takovih  laži  i  kleveta  protiv  naše  domovine  federativne  narodne  republike  Jugoslavije)). 

Zatim  se  nabrajaju  članci  i  točke  zakona  o  krivičnim  djelima  protiv  naroda  i  države,  za  koje 
daje  nadbiskup  odgovoran. 

Ovdje  valja  primijetiti,  da  zakon  o  krivičnim  djelima  protiv  naroda  i  države,  koji  je  služio  kao 
baza  optužnice,  u  svom  prvobitnom  sastavku  nosi  datum  15.  kolovoza  1945,  a  u  ispravljenom 
sastavku  je  zabilježen  datum  9.  srpnja  1946.  Ovaj,  dakle, 

ispravljeni  zakon  nije  mogao  biti  uglavnom  primijenjen  na  nadbiskupa,  osim  ako  je  ovaj 
potonji  imao  retroaktivnu  snagu. 

4)  -  Ispitivanje  nadbiskupa 

Dok  je  nadbiskup  Stepinac  za  vrijeme  prve  Jugoslavije  i  Nezavisne  Države  Hrvatske  pokazao 
apostolsku  hrabrost  i  neustrašivost,  na  komunističkom  sudu  očitovalo  se  njegovo  viteštvo, 
njegova  duhovna  sloboda  i  dostojanstvena  vedrina  u  svom  svjetlu. 

Ušao  je  u  sudsku  dvoranu  uspravan,  odjeven  u  cmi  svećenički  talar,  skromno  kao  kad  je 
stupao  na  oltar.  Osjećao  je,  kako  je  prispjelo  vrijeme,  da  proživljava  nekrvnu  žrtvu,  koju  je 
dnevno  obnavljao  na  oltaru.  Ono  par  svećenika  s  upraviteljem  apostolske  nuncijature  mgr. 
Patrickom  Hurleyem  na  čelu  pri  njegovu  ulasku  su  ustali  sa  svojih  sjedala,  duboko  su  mu  se 
poklonili  i  pozdravili,  a  on  je  njima  isto  tako  smjerno  odzdravio. 

Na  pogrdne  nazive,  koje  je  sipao  na  njega  javni  tužilac  Jakov  Blažević  on  je  odgovarao 
šutnjom,  koja  je  u  tim  časovima  postala  glasnom  obranom.  Krotak,  smjeran,  s  dužnim 
naslovima  odgovara  predsjedniku  suda  i  javnom  tužiocu.  Odlučio  je,  da  se  neće  braniti.  Svoju 
je  odluku  održao,  iako  je  na  neke  upite  kratko  odgovorio,  da  razjasni  koji  pojam.  U 
odgovorima  nije  nikada  svaljivao  krivnju  na  koga  drugoga,  kao  što  su  je  neki  svećenici, 
izmučenih  živaca  dugim  zatvorom,  na  njega  svaljivali. 

U  dvorani,  kako  je  kasnije  u  Krašiću  pripovijedao,  sve  je  bilo  tako  udešeno,  da  bi  se 
optuženicima  strah  utjerao  u  kosti  (21).  Mahniti  aplauzi  rulje  na  neke  neukusne  ispade 
predsjednika  Vimpulšeka  i  javnog  tužioca  Blaževića,  ismjehivanje  i  pogrdne  opaske  nisu  bile 
kadre  slomiti  njegov  unutarnji  mir. 

Kad  je  za  vrijeme  pauze  prolazio  mimo  publiku,  neka  «dama»  povikavši  glasno:  «Fuj!» 
udarila  je  snažno  nogom,  da  bi  ga  što  više  ponizila,  no  nije  postigla  učinak,  koji  je  željela 
postići  (22). 


Nadbiskup,  zaokupljen  uzvišenijim  mislima,  sjedinjen  s  voljom  Božjom,  prikazivao  je  svoje 
trpljenje  za  zagrebačku  Crkvu,  koju  je  vodio  ne  samo  kršćanskom  naukom,  nego  napose 
svojim  primjerom  uzornih  svećeničkih  kreposti. 

Na  početku  rasprave  zatražio  je,  da  uzmogne  dati  jednu  izjavu,  no  predsjednik  mu  to  nije 
dopustio  s  primjedbom,  da 

(21)  VD  IV  140. 

(22)  VD  II  383;  III  180  si. 


580 

A.  BENIGAR,  ALOJZIJE  STEPINAC 

on  ima  samo  odgovarati  na  pitanja,  koja  će  mu  biti  postavljena.  Svi  nadbiskupovi  odgovori 
mogu  se  svesti  na  uskraćivanje  odgovora.  Znao  je  kazati,  da  mu  je  savjest  čista  i  da  mu  ne 
predbacuje  ono,  što  mu  se  ubraja.  Kad  mu  je  predsjednik  predbacio,  daje  rekao,  da 
pretpostavlja  teror  ustaša  teroru  komunističkom,  odgovorio  je  jasno: 

—  Nikada  nisam  kazao  te  riječi.  Nemate  dokaze,  da  to  možete  potvrditi. 

Kada  je  javni  tužilac  čitao  točke  optužnice,  rekao  je  nadbiskup: 

—  Možete  li  iznijeti  samo  jedan  dokaz,  da  sam  radio  protiv  države? 

Kasnije  je  jednoć  u  Krašiću  rekao  župniku  sjećajući  se  procesa: 

—  Nisam  radio  protiv  prve  Jugoslavije,  nisam  radio  niti  protiv  ustaške  vlade,  niti  sam  radio 
protiv  komunističke  države.  To  su  stvari  političara.  Ali  ako  je  bilo  štogod  protiv  moralnih  i 
vjerskih  načela,  kao  biskup  nisam  mogao  šutjeti  (23). 

Kada  mu  je  javni  tužilac  predbacio: 

—  Vi  ste  miješali  politiku  u  crkvenu  djelatnost  —  nadbiskup  mu  je  odgovorio: 

—  Uvijek  sam  radio  prema  moralnoj  katoličkoj  nauci. 

U  čitavom  svom  stavu  na  suđenju  pokazivao  je  nadbiskup  savršen  duševni  mir,  potpun  nadzor 
nad  svojim  riječima,  kremenit  značaj,  jasna  načela,  koja  su  ga  u  životu  i  radu  uvijek  pratila. 

Kad  je  bio  upitan  zbog  prisilnih  prijelaza  na  katoličanstvo,  nadbiskup  je  odlučno  izjavio: 

—  S  naše  strane  nije  nikada  nitko  bio  prisiljen  na  prijelaz. 

—  Ali,  da  li  su  ustaše  vršili  pritisak?  —  upita  predsjednik  suda. 

—  Što  su  drugi  vršili,  to  na  mene  ne  spada  —  odgovorio  je  nadbiskup  mirno. 


Na  sudskoj  raspravi,  2.  listopada,  javni  je  tužilac  Jakov  Blažević  upitao  nadbiskupa: 


—  Molim  vas,  optuženi  Stepinac,  koliko  ste  izvještaja  poslali  papi  za  vrijeme  okupacije? 

—  O  tome  nisam  dužan  davati  izjavu  —  odgovori  mu  nadbiskup. 

—  Kako? 

—  O  tome  ne  mogu  davati  izjave. 

(23)  VD  II  83. 

—  Vi  nas  silite,  da  mi  moramo  vaše  stvari  rješavati. 

—  Izvolite. 

—  Jeste  li  slali  izvještaj  1943.  godine? 

—  Izvolite  ga  pokazati. 

—  Molim? 

—  Izvolite  ga  pokazati. 

Nadbiskupu  je  zatim  bio  predočen  neki  izvještaj,  koji  je  on  dugo  gledao  i  odlučno  izjavio,  da 
mu  on  nije  auktor. 

Usprkos  toga  javni  tužilac  vrti  na  tom  dokumentu,  pročita  ga  sa  svojim  ubodljivim 
primjedbama  (24). 

Dr.  Politeo  je  u  svojoj  obrani  veoma  savjesno  dokazao,  da  taj  dokumenat  nadbiskup  nije 
pisao. 

U  Rimu,  gdje  se  kod  papina  državnog  tajništva  proces  vrlo  pomno  pratio,  izlazi  već  1 1 . 
listopada  u  poluslužbenom  dnevniku  Sv.  stolice  slijedeće  objašnjenje  (25): 

«Ovlašteni  smo  izjaviti,  da  se  nakon  pretraživanja  u  arhivu  državnog  tajništva  nije  našlo 
drugo  do  nekoliko  napisanih  stranica,  koje  nose  datum  18.  svibnja  1943,  čiji  sadržaj  samo 
djelomično  odgovara  onome,  što  je  iznio  javni  tužilac.  Ovi  dopisi,  na  koje  Sv.  stolica  nije 
nikada  odgovorila  —  što  se  u  drugim  slučajevima  nije  događalo  —  nisu  sastavljeni  na 
uobičajeni,  kurijalni  način,  kako  se  to  čini  u  službenom  dopisivanju  sa  Sv.  stolicom,  na  njima 
nije  naznačeno,  odakle  dolaze,  nema  pečata,  a  što  je  značajnije,  ni  potpisa». 


Jednom  je  javni  tužilac  napao  i  Sv.  stolicu  bez  ikakva  temelja,  kano  da  ona  odobrava  nasilne 
prijelaze  u  svrhu  nacionalnog  imperijalizma. 

Ovaj  je  napadaj  oborio  sam  Sv.  Otac  Pijo  XII  u  svom  govoru  održanom  u  nedjelju,  6. 
listopada  1946,  prigodom  otvora  nove  pravne  godine  Sacrae  Rotae  Romanae  (26): 

«Naše  je  pravo  —  veli  doslovce  Papa  —  i  dužnost  nam  nalaže,  da  odbijemo  lažnu  tvrdnju, 
koju  je,  kako  dnevna  štampa  donosi,  javni  tužilac  u  zlobnom  procesu  izrekao,  da  također  Papa 
odobrava  tzv.  'prisilna  obraćenja',  i  što  je  još  gore,  da  to  čini  u  svrhu  narodnog  imperijalizma. 
Da  ova  naša  tvrdnja  ne  bi  izgledala  bez  dokumentacije,  smatramo,  daje  oportuno  pročitati 
'pro-memoria'  našega  državnog  tajništva,  od  25.  siječnja  1942,  kao  odgovor  na  upit 
jugoslavenskog  poslanstva  kod 

(24)  Suđenje  297  si. 

(25)  L'Osservatore  romano,  od  5.  listopada  1946,  n.  238. 

(26)  Pijo  XII,  kao  gore  u  bilj.  16. 

Sv.  stolice  s  obzirom  na  pokret  obraćenja,  u  kojem  uostalom  to  isto  poslanstvo  izričito 
priznaje,  da  ni  Sv.  stolica,  ni  hrvatski  episkopat  nema  nikakva  udjela.  Evo  teksta: 

'Državno  tajništvo,  s  obzirom  na  notu  kraljevskog  poslanstva  kod  Sv.  stolice,  n.  1/42,  od  9. 
siječnja  o.g.,  ima  čast  saopćiti  istom  poslanstvu  slijedeće: 

Prema  načelima  katoličke  nauke  obraćenje  mora  biti  plod  ne  vanjske  sile,  nego  unutrašnjeg 
osvjedočenja  o  istinama,  koje  naučava  katolička  Crkva. 

Katolitka  Crkva  zbog  toga  ne  prima  u  svoje  krilo  nijednog  odrasloga,  koji  traži  da  u  nju  stupi 
ili  se  želi  u  nju  povratiti,  ako  nije  potpuno  svjestan  važnosti  i  posljedica  koraka,  što  ga  želi 
učiniti. 

Dosljedno,  činjenica,  da  najedanput  velik  broj  hrvatskih  pravoslavaca  traže,  da  budu  primljeni 
u  krilo  katoličke  Crkve,  nužno  živo  zabrinjuje  hrvatski  episkopat,  koji  je  po  naravi  stvari 
pozvan,  da  brani  i  štiti  probitke  katolika  u  Hrvatskoj . 

Episkopat  je  smatrao  svojom  dužnošću  izričito  podsjetiti  onoga,  na  koga  to  spada,  da  se 
povratak  pravoslavnih  ima  obaviti  s  potpunom  slobodom,  naglasivši,  da  u  skladu  s  katoličkom 
naukom  određivati  način  u  stvari  vjerskih  prijelaza  spada  u  nadležnost  crkvene  vlasti. 

Upravo  je  u  tu  svrhu  bio  određen  poseban  biskupski  odbor,  koji  ima  pretresti  sva  pitanja,  koja 
se  odnose  na  te  prijelaze,  da  se  sve  obavi  u  skladu  s  katoličkom  naukom  i  da  prijelaz  bude 
plod  uvjerenja,  a  ne  vanjskog  prisiljavanja, 


Sv.  Stolica  sa  svoje  strane  nije  zanemarila  naglasiti,  da  se  imadu  strogo  opsluživati  kanonski 
propisi  i  upute  izdane  o  tom  predmetu'». 

5)  -  Nadbiskupov  govor  na  sudu 

Četvrti  dan  rasprave,  3.  listopada  1946,  nakon  ispitivanja,  bilo  je  nadbiskupu  dopušteno,  da 
obzirom  na  iznesene  optužbe  i  on  kaže  koju  riječ.  Služeći  se  tom  slobodom,  koju  mu  je  zakon 
davao,  održao  je  nadbiskup  kroz  38  minuta  slijedeći  govor  (27): 


«Na  sve  tužbe,  koje  su  ovdje  protiv  mene  iznesene  odgovaram,  daje  moja  savjest  mirna, 
makar  se  publika  tome  smijala.  Sada  se  ne  kanim  braniti  niti  apelirati  protiv  osude.  Ja  sam 

(27)  Vjerodostojan  tekst  u  posjedu  pisca. 

za  svoje  uvjerenje  sposoban  podnijeti  ne  samo  ismjehivanje,  prezir  i  poniženje,  nego  — jer  mi 
je  savjest  čista  —  pripravan  sam  svaki  čas  i  umrijeti. 

Stotinu  puta  je  ovdje  ponovljen  izraz  'optuženi  Stepinac'.  Ali  nitko  nije  toliko  naivan,  da  ne  bi 
znao,  da  iza  toga  'optuženoga  Stepinca'  sjedi  ovdje  na  optuženičkoj  klupi  nadbiskup 
zagrebački,  hrvatski  metropolita  i  predstavnik  katoličke  Crkve  u  Jugoslaviji.  Sami  ste  toliko 
apelirali  na  ovdje  prisutni  kler,  da  kaže,  daje  samo  Stepinac  kriv  ovima  i  njihovu  stavu 
naroda  i  klera.  Obični  Stepinac  ne  može  imati  taj  utjecaj  nego  samo  nadbiskup  Stepinac. 

17  mjeseci  već  se  vodi  protiv  mene  borba  u  štampi  i  u  javnosti,  inače  12  mjeseci  podnosio 
sam  faktičnu  internaciju  u  nadbiskupskom  dvoru. 

[«Prekrštavanje»  pravoslavaca]  (27a) 

Upisuje  mi  se  u  krivnju  prekrštavanje  Srba.  To  je  uopće  neispravan  naziv,  jer  tko  je  jednom 
kršten,  ne  treba  ga  više  prekrštavati,  nego  se  radi  o  vjerskom  prijelazu. 

Ja  o  tom  neću  opširnije  govoriti  nego  velim,  da  mije  savjest  čista,  a  povijest  će  jednom  reći  o 
tom  svoj  sud.  Činjenica  je,  da  sam  morao  premještati  župnike,  jer  im  je  prijetila  opasnost 
smrti  od  pravoslavnih,  jer  su  ih  htjeli  Srbi  ubiti,  zato  što  otežu  s  prijelazima.  Činjenica  je,  da 
se  u  prošlo  ratno  vrijeme  Crkva  morala  provlačiti  kroz  poteškoće  kao  zmija,  a  išlo  se  na  ruku 
srpskom  narodu  s  nakanom,  da  mu  se  pomogne,  kako  se  dalo  i  moglo.  Gospodin  mije 
predsjednik  predočio  prijepis,  što  sam  tražio  prazni  pravoslavni  manastir  —  nekoć  naš 
pavlinski  —  u  Orehovici,  da  se  u  nj  smjeste  trapisti,  koje  su  Nijemci  protjerali  iz 
Rajhenburga.  Smatram,  da  mije  bila  dužnost,  da  pomognem  braći  Slovencima,  koji  su  od 
Hitlerovaca  bili  izagnani,  da  se  sklone. 


[«Zločin»  -  vojni  vikarijat] 


Kao  teški  zločin  pripisuje  mi  se  vojni  vikarijat.  Pitao  me  je  predsjednik  suda,  nisam  li  smatrao 
izdaju  Jugoslavije,  dok  sam  u  toj  stvari  stupio  u  vezu  sa  Nezavisnom  Državom  Hrvatskom.  Ja 
sam  bio  vojni  vikar  i  za  bivše  Jugoslavije.  Nastojao  sam  pitanje  vojnog  vikarijata  urediti  kroz 
ovih  8-9  godina.  No  nije 

(27a)  Podnaslove  u  uglatim  zagradama  unio  je  pisac  ovoga  djela. 

došlo  do  definitivnog  rješenja.  To  je  pitanje  konačno  bilo  uređeno  u  Jugoslaviji  i 
konkordatom  koji  je  stvoren  teškom  mukom,  svečano  ratificiran  u  parlamentu,  da  onda 
propadne  na  ulicama  beogradskim. 

Kad  je  rat  Jugoslavija-Njemačka  bio  pri  kraju,  ja  sam  morao  pružiti  duhovnu  pomoć  i 
ostacima  vojnika  katolika  bivše  Jugoslavije  i  novostvorene  Nezavisne  Države  Hrvatske.  Ako 
je,  dakle,  država  propala,  a  vojska  ostala,  morali  smo  pogledati  tu  situaciju. 

[Prava  Hrvatskog  Naroda] 

Nisam  bio  persona  grata  ni  Nijemcima  ni  ustašama.  Nisam  bio  ustaša,  niti  sam  položio 
njihovu  zakletvu,  kako  su  učinili  vaši  činovnici,  koji  su  ovdje.  Hrvatski  se  Narod  plebiscitarno 
izjasnio  za  Hrvatsku  državu  i  ja  bih  bio  ništarija,  kad  ne  bih  osjetio  bilo  Hrvatskog  Naroda, 
koji  je  bio  rob  u  bivšoj  Jugoslaviji.  Rekao  sam:  Hrvatima  se  nije  dozvoljavalo  da  napreduju  u 
vojsci  ili  da  uđu  u  diplomaciju  osim  da  promijene  vjeru  ili  ožene  inovjerku.  Tu  je  faktična 
baza  i  pozadina  mojih  poslanica  i  propovijedi. 

Što  sam  govorio  o  pravu  Hrvatskog  Naroda  na  slobodu  i  nezavisnost,  sve  je  u  skladu  s 
osnovnim  principima  saveznika  istaknutim  u  Jalti  i  u  Atlantskoj  povelji.  Ako  prema  ovim 
zaključcima  svaki  narod  ima  pravo  na  svoju  nezavisnost,  zašto  bi  se  to  onda  branilo  samo 
Hrvatskom  Narodu?  Sv.  stolica  je  toliko  naglašavala,  da  i  mah  narodi  i  narodne  manjine 
imaju  pravo  na  slobodu.  Zar  katolički  biskup  i  metropolita  ne  bi  o  tom  smio  ni  pisnuti?  Ako 
treba,  past  ćemo,  jer  smo  vršili  svoju  dužnost.  Ako  mislite,  daje  Hrvatski  Narod  zadovoljan 
ovom  sudbinom  ili  mu  eventualno  još  pružite  priliku  da  se  izjasni,  s  moje  strane  nema 
poteškoća.  Poštivao  sam  volju  svoga  naroda  i  poštivat  ću  je. 

Optužujete  me  kao  neprijatelja  državne  i  narodne  vlade.  Molim  vas,  kažite  mi,  koja  je  za 
mene  vlast  bila  1941  godine?  Da  li  pučista  Simović  u  Beogradu,  ili  izdajnička,  kako  je  vi 
zovete,  u  Londonu  ili  ona  u  Jeruzalemu,  ili  vaša  u  šumi,  ili  ova  u  Zagrebu?  Dapače,  i  godine 
1943  i  1944,  da  li  vlada  u  Londonu  ili  u  šumi?  Vi  ste  za  mene  vlast  od  8.  svibnja  1945.  Zar 
sam  mogao  slušati  vas  u  šumi  i  ovdje  njih  u  Zagrebu?  Je  li  se  uopće  može  dva  gospodara 
služiti?  To  nije  po  katoličkom  moralu  ni  po  međunarodnom  ni  po  opće  ljudskom  pravu. 

Nismo  mogli  ovdje  vlast  ignorirati,  makar  bila  ustaška,  ona  je  bila 

ovdje.  Vi  mene  imate  pravo  pitati  i  zvati  na  odgovornost  od  8.  svibnja  1945! 

[Tu  mu  upadne  u  riječ  predsjednik  suda  Vimpulšek  rekavši:  «Onda  ne  bismo  smjeli  po  tome 
suditi  ni  Paveliću  ni  Lisaku»] . 

Glede  kakvih  terorističkih  mojih  čina  nemate  dokaza,  niti  će  vam  itko  vjerovati.  Ako  su  Lisak, 
Lela  Sofijanec  i  drugi  dolazili  k  meni  pod  drugim  imenom,  ili  ako  sam  primio  pisma,  koja 
nisam  znao  ni  pročitati,  ako  je  to  krivnja,  što  su  ljudi  k  meni  dolazili,  primit  ću  mirno  osudu. 

Ako  sam  svećeniku  Mariću  dao  propusnicu,  ništa  si  ne  predbacujem,  čista  mije  savjest,  jer  mi 
nije  bila  nakana  učiniti  ništa  protiv  poretka  i  mirne  duše  mogao  bih  poći  na  drugi  svijet  s  tom 
krivnjom.  Hoćete  li  mi  to  vjerovati  ili  ne,  sporedno  je.  Optuženi  zagrebački  nadbiskup  zna  za 
svoje  uvjerenje  ne  samo  trpjeti  nego  i  umrijeti! 

Sam  predsjednik  vlade  dr.  Bakarić  rekao  je  svećeniku  Milanoviću:  'Mi  smo  uvjereni,  da  iza 
tih  akcija  stoji  nadbiskup,  ali  nemamo  nikakvih  dokaza'.  To  je  za  mene  dovoljno  rečeno. 

[Vjerski  progon] 

A  sada:  u  čemu  je  čitav  spor,  naše  teškoće  i  zašto  nije  došlo  do  smirenja  prilika? 

Državni  tužilac  je  toliko  puta  ustvrdio,  da  nigdje  nema  tolike  slobode  savjesti,  kao  ovdje  u 
ovoj  državi. 

Slobodan  sam  navesti  neke  činjenice,  iz  kojih  će  se  vidjeti  protivno.  Ponovno  tvrdim  pred 
svima:  260-270  svećenika  poubijano  je  od  narodnog  oslobodilačkog  pokreta.  U  nijednoj 
civiliziranoj  državi  na  svijetu  ne  bi  toliki  svećenici  bili  tako  kažnjeni  za  te  krivice,  koje  im 
imputirate  (27b). 

Evo  npr.  župnik  u  Slatini,  Biirger!  Ako  je  bio  član  Kulturbunda,  pa  da  ste  ga  recimo  sudili  na 
osam  godina,  no  vi  ste  radi  toga,  što  je  kao  dekan  prenesao  bogoslužne  stvari  iz  susjedne 
voćinske  crkve,  što  mu  je  bila  dužnost,  sudili  ga  na  smrt  i  ubili. 

Ponovno  tvrdim:  u  nijednoj  drugoj  civiliziranoj  državi  ne  bi  se  tako  sudilo.  Svećenik 
Povoljnjak  ubijen  je  bez  suda  kao  pseto  na  cesti.  Isto  i  sa  okrivljenim  časnim  sestrama.  U 
nijednoj  drugoj  civiliziranoj  državi  ne  bi  ih  se  na  smrt  sudilo,  nego  naj- 

(27b)  Gl.  Martyrium  Croatiae.  - 1.  OMRČANIN,  Martires  de  la  fe.  -  Isti,  Martyrologue 
croate. 

više  na  zatvor.  Vi  ste  učinili  pogrješku  fatalnu,  što  ste  pobili  svećenike.  Narod  vam  to  neće 
nikada  zaboraviti. 


Naše  katoličke  škole  izgrađene  sa  toliko  žrtava,  oduzete  su  nam.  Onemogućen  je  rad  naših 
sjemeništa.  Da  nisam  dobio  iz  Amerike  sedam  vagona,  uopće  se  ne  bi  ove  godine  bilo  moglo 
početi  sa  radom.  A  to  su  djeca  siromašnog  seljačkog  našeg  svijeta.  Silom  ste  uzeli  svu 
imovinu  sjemeništima.  Niste  učinili  ništa  manje,  nego  li  Gestapovci,  koji  su  oduzeli 
sjemeništu  posjed  Mokrice.  Nismo  proti  agrarnoj  reformi,  ali  se  to  moralo  raditi  u  sporazumu 
sa  Sv.  stolicom. 

Naša  sirotišta  su  onemogućena.  Uništene  su  naše  tiskare  i  ne  znam,  postoji  li  još  gdje  koja. 
Nema  više  naše  štampe,  koju  ste  ovdje  toliko  napadali.  Nije  li  uopće  škandal  tvrditi,  da  Crkva 
nije  nigdje  toliko  slobodna  kao  ovdje?  Dominikanci  su  dali  štampati  jednu  pobožnu  knjižicu, 
koju  sam  ja  preveo  s  francuskog  i  utrošili  su  75.000  dinara.  Kad  je  knjižica  bila  već 
odštampana  i  kad  su  htjeli  nakladu  podići,  nisu  knjige  dobili  i  toliko  štetuju.  Zar  je  to  sloboda 
štampe? 

Nestalo  je  i  ništa  ne  radi  Društvo  sv.  Jeronima.  To  je  teški  delikt  prema  narodu  ovako 
postupati  s  najvećom  našom  kulturnom  institucijom. 

Predbacili  ste  mi  i  «Karitas».  Ali  velim  ovdje:  taj  je  «Karitas»  učinio  goleme  usluge  našem 
narodu  i  vašoj  djeci. 

Onda  vjeronaučna  obuka.  Postavili  ste  načelo:  u  višim  razredima  srednjih  škola  ne  može  biti 
vjeronaučne  obuke,  a  u  nižim  po  volji.  Kako  ste  mogli  maloj  djeci,  koja  još  nisu  dorasla,  da  se 
sama  odlučuju,  dozvoliti,  da  se  odlučuju  za  vjeronauk,  a  višeškolcima,  koji  već  imaju  i  pravo 
glasa,  ne  dopuštate  slobodno  odlučivanje  u  pogledu  vjeronauka  u  školi? 

Naše  katoličke  bolnice  časnih  sestara  koliko  imaju  nevolja! 

Protiv  volje  ogromne  većine  naroda  uveli  ste  civilni  brak.  Zašto  niste  tu  slobodu  izrazili  više  u 
mentalitetu  našeg  naroda?  U  Americi  je  to  pametnije:  tko  hoće,  civilno,  tko  hoće,  crkveno.  Mi 
vam  ne  branimo  stanovitu  kontrolu  nad  brakom.  Ali  naš  narod  vrlo  boli,  kad  mora  najprije  ići 
na  oblast,  a  onda  na  crkveno  vjenčanje.  Da  ste  se  na  nas  obratili,  dali  bismo  vam  sugestije  u 
spomenutom  smislu. 

Otete  su  zgrade  nekim  redovnicama  u  Bačkoj,  neke  crkve  u  Splitu  bile  su,  ne  znam,  jesu  li  još, 
kao  magazini.  Imovina  Crkve  oduzeta  je  bez  sporazuma  sa  Sv.  stolicom.  Vidjeli  ste,  da  narod 
nije  htio  primati  tu  zemlju.  No  materijalno  pitanje  to  je  najzadnji  problem.  Bolna  je  točka  ovo: 

Nijedan  svećenik  i  biskup  nije  danas  siguran  za  život  ni  danju  ni  noću.  Biskup  Srebmić  je  na 
Sušaku  bio  napadnut  od  mlađarije  nahuškane  od  stanovitih  ljudi  i  tri  sata  su  ga  gnjavili  u  sobi 
i  inače  napadali,  a  vaša  policija  i  milicija  samo  gleda.  Ja  sam  to  isto  iskusio  u  Zaprešiću. 
Biskup  Lach  bio  je  na  krizmi  preko  Drave  i  premda  se  znalo,  da  onamo  dolazi,  prebacili  su  ga 
natrag  ovamo  preko  Drave  i  cijelu  noć  držali  u  zatvoru  u  Koprivnici  i  nisu  mu  dali  da  krizma. 
Dapače  vaši  su  ljudi,  koji  su  bili  u  šumi,  došli  k  meni  i  izjavili:  'To  je  nedostojan  postupak.  Mi 


idemo  k  vlastima  protestirati'.  Biskupu  Buriću  su  također  razbili  kamenjem  prozore,  dok  je 
bio  na  krizmi.  Biskup  Pušić  je,  kako  čujem,  ovih  dana  napadnut  trulim  jabukama  i  jajima. 

Mi  ovakvu  slobodu  smatramo  iluzijom  i  mi  nećemo  biti  bespravno  roblje.  Borit  ćemo  se  svim 
zakonitim  sredstvima  za  svoja  prava  i  u  ovoj  državi.  [Čuje  se  glas  iz  publike:  "Niste  ih 
zaslužili!"] 

[Vjerska  nauka  napadana] 

Evo,  da  razumijete,  zašto  smo  se  borili:  još  jedno  tri  do  četiri  primjera  slobode. 

U  školskim  udžbenicima  tvrdite  protivno  od  svih  dokaza  povijesti,  da  Isus  Krist  nije  postojao. 
Znajte,  Isus  Krist  je  Bog!  Za  Njega  smo  spremni  umirati,  a  danas  je  nauka  to,  da  on  uopće  nije 
postojao!  Kad  bi  se  koji  profesor  usudio  učiti  protivno,  mogao  bi  se  sigurno  nadati,  da  će 
izletjeti  iz  škole.  Ja  vam  kažem,  g.  državni  tužioče,  da  uz  ovakve  uvjete  nije  Crkva  slobodna, 
nego  da  će  za  kratko  vrijeme  biti  istrijebljena. 

Krist  je  temelj  kršćanstva.  Vi  se  zauzimate  za  pravoslavne  Srbe.  Pitam  ja  vas,  kako  vi  sebi 
zamišljate  pravoslavlje  bez  Krista?  To  je  jedan  apsurd!  Kako  vi  zamišljate  Crkvu  bez  Krista? 
To  je  jedan  apsurd! 

Za  Majku  Božju  kaže  se  u  knjigama,  daje  bila  bludnica.  A  znadete  li,  daje  ona  za 
pravoslavne  i  katolike  najsvetiji  pojam? 

Naređujete,  to  je  službena  nauka,  daje  čovjek  postao  od  majmuna!  Ako  imade  tko  tu 
ambiciju,  neka  mu  bude!  Ali  otkuda  dolazi  netko,  da  to  odredi  kao  službenu  teoriju,  koju 
danas  ne  priznaje  nijedan  učenjak  svjetskog  glasa? 

[Javni  tužilac  primjećuje  na  to:  «To  nije  nitko  tvrdio,  daje  čovjek  od  majmuna,  ni  Danwin,  ni 
Haeckel.  To  ste  izvrnuli  vi  i  čitava  reakcija».] 

Po  vašem  shvaćanju  materijalizam  je  jedini  naučni  sistem,  a  to  znači  izbrisati  Boga  i 
kršćanstvo.  Ako  nema  ništa  osim  materije,  onda  vam  hvala  na  slobodi.  Rekao  je  jedan  od 
vaših  ljudi  višeg  položaja:  'Nema  čovjeka  u  ovoj  državi,  kojega  mi  nismo  kadri  staviti  pred 
sud  i  suditi'. 

Na  ostale  optužbe,  kojima  nas  stavljate  u  red  koljača  i  prijatelja  terorista,  velim,  da  nisu  ni  sva 
zlodjela  u  bivšoj  Nezavisnoj  Državi  Hrvatskoj  počinjena  od  domobrana  i  ustaša.  Nije  za 
Crkvu  bilo  lako  broditi.  Morala  se  probijati  kroz  mnoge  poteškoće. 

Neka  se  ne  misli,  da  ja  hoću  rat.  Neka  sadašnja  vlast  povede  razgovore  sa  Sv.  stolicom.  Crkva 
ne  pozna  diktata,  ali  nije  protiv  poštenih  sporazuma.  To  se  može.  Onda  će  biskupi  znati,  što 
im  je  dužnost,  i  neće  se  trebati  tražiti  svećenike,  da  ukazuju  njihovu  krivnju,  kao  što  je  bilo 
ovdje. 


[Komunistička  partija] 

Konačno  da  kažem  par  riječi  i  o  komunističkoj  partiji,  stvarnom  mojem  optužitelju. 

Ako  se  misli,  da  smo  mi  zauzimali  dosadašnji  stav  radi  materijalnih  stvari,  krivo  je,  jer  mi 
smo  ostali  čvrsti  evo  i  nakon  što  nas  se  osiromašilo.  Nismo  protivni  tome,  da  radnici  dođu  do 
većih  prava  u  tvornicama,  jer  je  to  u  duhu  papinskih  enciklika,  niti  što  imamo  protiv 
pravednih  reforma,  ali  neka  nam  dozvole  pristaše  komunizma,  ako  je  slobodno  propovijedati  i 
širiti  materijalizam,  da  bude  i  nama  pravo  ispovijedati  i  propagirati  naša  načela.  Katolici  su  za 
ta  prava  umirali  i  umirat  će. 

Ja  završujem:  Uz  dobru  volju  se  može  doći  do  sporazumijevanja,  no  inicijativa  je  na  današnjoj 
vlasti!  Niti  ja,  niti  episkopat  nismo  stranka  za  načelno  sporazumijevanje,  nego  državna  vlast  i 
Sv.  stolica.  A  što  se  tiče  mene  i  moga  suđenja,  ja  ne  trebam  milost,  savjest  mije  mima». 


Ovim  je  riječima  nadbiskup  završio  svoju  izjavu  mirnim  i  tihim  glasom. 

Usred  nesvjesne,  malodušne,  neodlučne,  neosjetljive,  da,  ravnodušne  sadašnjice  za 
nadnaravne  vrednote  odskače  herojski  značaj  nadbiskupa  Stepinca  kao  stanac  kamen  u  borbi, 
u  kojoj  se  on  sukobio  sa  suprotnim  svijetom,  koji  prelazi  preko  najvažnijih  pitanja  o  svijetu, 
čovjeku,  njegovoj  životnoj  zadaći  i  određenju. 

Nadbiskup  u  svom  govoru  nije  gubio  vrijeme,  da  pobija 

smiješno  i  namjerno  iskrivljene  činjenice  i  optužbe,  koje  je  već  cijeli  svijet,  usprkos  jakoj 
komunističkoj  promidžbi,  zabacio  kao  lažne.  Otvarao  je  svoja  usta  samo  onda,  kad  se  smatrao 
dužnim  braniti  temeljne  istine  sv.  vjere:  Kristovo  božanstvo,  čovjekovo  podrijetlo,  ćudoredne 
zasade  kršćanstva  o  dostojanstvu  ljudske  osobe,  slobodu  njegove  savjesti,  pravo  na  slobodu  i 
samostalnost  malih  naroda  i  narodnih  manjina. 

International  news  Service,  od  4.  listopada  1946,  piše,  da  pred  sucima  ovoga  sudišta  stoje 
sučelice  dva  oprečna  svijeta.  Nadbiskupovo  junaštvo  i  heroizam  ne  samo  da  pobija  optužbe, 
nego  on  uza  svu  svoju  skromnost  i  krotkost  od  optuženika  postaje  tužitelj  režima,  što  je 
zapanjilo  i  zadivilo  i  same  njegove  protivnike  (28). 

Da  se  ušutka  glas  savjesti,  koji  se  za  vrijeme  nadbiskupova  govora  rodio  u  duši  slušalaca,  a 
sigurno  i  u  dušama  one  trojice  sudaca,  predsjednik  suda  Vimpulšek  trudio  se  ustanoviti,  da  se 
nadbiskup  nije  dotaknuo  nijedne  točke  optužnice,  već  je  samo  ponovio  poznate  napadaje  iz 
pastirskog  pisma. 


Primjerci  tiskanog  nadbiskupova  govora  bili  su  odmah  zaplijenjeni.  Njegov  govor  nije 
objavljen  ni  u  knjizi  Suđenje  ni  u  komunističkim  novinama  sigurno  stoga,  da  ne  bi  imao 
velikog  odjeka  među  Hrvatskim  Narodom. 

Javni  tužilac  je  opetovao  stranim  novinarima,  da  proces  nije  uperen  protiv  katoličke  Crkve, 
nego  samo  protiv  zločinačkih  djela  optuženika.  Za  prisutnog  upravitelja  apostolske 
nuncijature  u  Beogradu,  mgr.  Hurley-a,  rekao  je,  daje  on  prisutan  samo  kao  promatrač  i  da  ne 
može  za  sada  razgovarati  s  nadbiskupom.  Bit  će  to  moguće  tek  onda,  kad  se  zaključi  rasprava. 
Onda  će  mu  moći  pomoći  svojim  savjetom!  (29). 

6)  -  Saslušanje  svjedoka 

Dne  5.  listopada  izredalo  se  pred  sucima  58  svjedoka  iz  Hrvatske,  Slavonije,  Bosne, 
Hercegovine  i  Dalmacije,  da  izreknu  svjedočanstvo  protiv  nadbiskupa  (30). 

Uglavnom  su  opisivali  prisilne  vjerske  prijelaze.  Ako  se  uvaži  to,  odakle  su  ti  svjedoci  došli, 
odmah  upada  u  oči,  da  su 

(28)  International  news  Service,  4.  listopada  1946.  Prenio  L'Osservatore  romano,  od  5. 
listopada  1946,  n.  233. 

(29)  Al processo  di  Zagabria,  u  L'Osservatore  romano,  od  5.  listopada  1946,  n.  233. 

(30)  CAVALLI  35-41.  -  HREN  40  si.  -  Suđenje  357-423. 

to  bili  ljudi  s  teritorija,  koji  ne  stoji  pod  nadbiskupovom  crkvenom  jurisdikcijom,  Velik  broj 
svjedoka  stoji  u  velikoj  opreci  s  ishodom  rasprave  i  pokazuje  bezvrijednost  njihova 
svjedočanstva  s  obzirom  na  nadbiskupa,  jer  su  govorili  o  nasilju  prigodom  vjerskih  prijelaza, 
što  su  počinili  neki  ustaše. 

Pošto  su  se  izredali  svjedoci,  koji  su  svjedočili  protiv  Stepinca  i  pošto  je  pročitan  dokumenat, 
koji  se  ticao  Lisaka,  predsjednik  je  izjavio,  da  se  dokumenti,  koji  se  odnose  na  nadbiskupa, 
neće  čitati  jer  da  su  već  kod  ispitivanja  bili  pretresem. 

Kad  su  zatim  branitelji  predložili  sudu,  da  se  saslušaju  i  svjedoci  u  prilog  nadbiskupu  javni 
tužilac  Blažević  tome  se  suprotstavio  nečuvenom  pristranošću  rekavši: 

«Ovi  svjedoci,  ne  mogu  ništa  promijeniti,  što  se  tiče  suštine  same  optužbe.  Oni  bi  mogli 
navesti  samo  koju  malenkost.  Mogli  bi  možda  dokazati,  da  se  je  Stepinac  zauzeo  za  kojega 
Židova  ili  Srbina  izoliranog.  Kad  bi  se  htjela  na  temelju  tih  svjedočanstva  konstruirati  obrana, 
bila  bi  to  prava  psovka,  koju  sud  ne  može  dopustiti.  Predloženi  svjedoci  su  poznati  fašisti  u 
našoj  zemlji.  To  bi  značilo  staviti  sud  i  demokraciju  na  nivo  naroda,  u  kome  je  pobjeda 
izvojštena  od  fašista,  a  ne  od  naroda.  Stepinac  je  podupro  temeljito  terorizam.  U  glavnim 


pitanjima  on  je  surađivao  s  Pavelićem.  Njegova  politika  je  identična  s  politikom  Pavelićevom. 
Ako  je  bilo  među  njima  divergencija,  te  su  se  odnašale  na  osobne  stvari». 

Na  te  je  riječi  dr.  Politeo  uzvratio  slijedeće:  «Kazali  ste:  bila  bi  psovka.  I  ja  velim  da  bi  bila 
psovka,  ako  se  saslušaju  samo  svjedoci,  koji  terete.  Upozorujem,  daje  presuda,  koju  će  izreći 
sud,  u  jedinoj  instanciji,  protiv  koje  neće  biti  moguće  apelirati.  Osim  toga  moj  je  zahtjev  od 
svjetske  važnosti,  koji  izazivlje  pažnju  cijeloga  svijeta.  I  zbog  toga  tražim,  da  se  pripuste 
svjedoci.  Oni  će  moći  kazati  mnogo  više  nego  što  bih  ja  mogao  iskazati,  i  što  mije  dopušteno 
u  rijetkim  slučajevima.  Bila  bi  prava  psovka  i  inzult  protiv  istine,  ako  se  pripuste  samo 
svjedoci,  koji  svjedoče  protiv  nadbiskupa,  a  koje  privodi  javni  tužilac.  Znade  se  javno,  daje 
politika  Pavelićeva  bila  protivna  nadbiskupu.  Daje  bio  Stepinac  na  Pavelićevu  mjestu,  danas 
bi  bilo  sve  drugačije.  [U  dvorani  nastaje  smijeh]. 

Ovaj  smijeh  pokazuje  —  nastavlja  dr.  Politeo  —  da  se  publika  nalazi  dane  i  dane  pod  uplivom 
štampe  i  navala  na  nadbiskupa.  On  se  nije  mogao  braniti  javno,  a  i  ovdje  je  odbio,  da  se  brani. 
Ljudska  pravednost  zahtijeva,  da  mu  se  dade  ovdje  mogućnost,  da  ga  drugi  brane». 

Javni  tužilac  je  i  taj  prijedlog  odbio  s  primjedbom,  da  bi  svjedoci  mogli  navesti  samo  pojedine 
činjenice,  no  ne  princip,  koji  je  vodio  Stepinčevu  politiku. 

Sa  zahtjevom  dr.  Politea  složio  se  i  njegov  kolega  dr.  Katičić.  Rasprava  je  između  obojice  i 
javnog  tužioca  potrajala  neko  vrijeme,  dok  predsjednik  suda  Vimpulšek  nije  rekao: 

—  Sud  će  odlučiti,  da  li  će  se  pripustiti  drugi  svjedoci. 

U  ponedjeljak,  7.  listopada,  predsjednik  izjavljuje,  da  će  svjedoci  u  prilog  nadbiskupu  biti 
saslušani.  No,  od  35  svjedoka,  koje  su  predložili  branitelji,  sud  je  pripustio  samo  sedmoricu. 

U  predsoblju  su  čekah  svećenici,  koji  su  kanili  svjedočiti,  među  njima  i  sadašnji  kardinal 
Franjo  Šeper.  Čekali  su  sate  i  sate  također  sveučilišni  profesori  pravoslavne  vjere,  dr.  Julije 
Budisavljević,  Dragišić  i  Negovetić.  Jedan  od  njih  je  odložio  i  kirurški  zahvat,  samo  da 
uzmogne  svjedočiti. 

Za  svjedoke  u  prilog  nadbiskupu  prijavili  su  se  i  slavonski  pravoslavni  vladika  Emilijan  kao  i 
neki  pravoslavni  parosi.  Željeli  su  posvjedočiti,  kako  nadbiskup  nije  imao  nikakve  veze  s 
prisilnim  prijelazima  na  katoličanstvo.  Svi  ti  nisu  bili  pripušteni  s  obrazloženjem,  da  njihovo 
svjedočanstvo  nema  posebne  važnosti,  i  da  jedna  lasta  još  ne  čini  proljeće. 

Prijavio  se  da  za  nadbiskupa  svjedoči  i  dr.  Milutin  Radetić,  primarij  sveučilišne  klinike  u 
Zagrebu,  pravoslavne  vjeroispovijesti.  Za  vrijeme  rata  bio  je  od  ustaša  optužen,  zatvoren  i 
osuđen  na  smrt,  jer  je  potajno  u  Zagrebu  i  izvan  grada  pružao  liječničku  pomoć  partizanima. 
Od  smrti  oslobodilo  gaje  posredovanje  nadbiskupa  Stepinca.  Pušten  na  slobodu,  kao 
savjestan  liječnik  i  dalje  je  vršio  svoju  liječničku  dužnost.  Radi  toga  je  bio  u  stalnoj  opasnosti, 
da  bude  ponovno  zatvoren  i  osuđen.  Da  tome  izbjegne,  nadbiskup  mu  je  odredio  prenoćište 
kod  više  svećenika  naizmjence  na  Kaptolu. 


Kad  je  došao  da  svjedoči,  primio  ga  je  u  sudskom  uredu  javni  tužilac  Jakov  Blažević. 
Saslušavši  ga  pažljivo,  Blažević  gaje  grubo  izbacio  van  iz  svog  ureda,  s  riječima:  «Marš, 
napolje,  klerofašista!» 

Kratko  vrijeme  nakon  toga  dr.  Radetić  bio  je  maknut  sa  službe  liječnika  primariusa 
sveučilišne  klinike  (31). 

Postupak  sa  svjedocima  u  prilog  nadbiskupu  bio  je  naprasit  i  silovit.  Javni  tužilac  ih  je 
proglasio  ustašama,  no  dr.  Pavao  Lončar  mu  je  na  to  odgovorio: 

(31)  Vjerodostojan  iskaz  u  posjedu  pisca. 

—  Kako  sam  ja  ustaša,  kad  su  me  ustaše  osudili  na  smrt? 

Slično  su  nastupili  i  dr.  Antun  Slamić  i  dr.  Dragutin  Hren,  koji  su  se  s  javnim  tužiocem 
prepirali  i  zatražili  od  predsjednika,  da  ga  ukori  zbog  vrijeđanja. 

Sličan  postupak  je  učinjen  i  s  pisanim  dokumentima.  I  tu  je  bila  omogućena  samo  djelomična 
dokumentacija,  koju  je  predsjednik  čitao  takvom  brzinom  i  nejasnoćom,  da  se  čitanje  nije 
moglo  razumjeti. 

Mada  ta  okolnost  i  ne  može  poništiti  unutarnju  vrijednost  same  dokumentacije,  ipak  dokazuje 
kakvom  se  samovoljom  postupalo  na  tom  sudištu.  Daje  pak  dokumentacija  imala  svoju 
dokaznu  vrijednost  u  prilog  nadbiskupu,  razabire  se  i  odatle,  što  je  javni  tužilac  Jakov 
Blažević  smatrao  nužnim,  da  zaključni  govor  optuživanja  produlji  od  tri  na  četiri  sata,  da  tako 
zabašuri  utisak,  koji  je  dokumentacija  proizvela. 

7)  -  Obrana 

Branitelji  nadbiskupa  Stepinca  bili  su  odvjetnici  dr.  Ivo  Politeo  i  dr.  Natko  Katičić.  Govorili 
su  8.  listopada,  već  po  svojoj  službi  u  prilog  Stepincu.  No  njihova  obrana  nije  mogla  biti 
slobodna  pod  komunističkim  terorom  i  pred  strahom  od  osvete  sa  strane  partije.  Branitelji  su 
morali  računati  s  ovom  novom  komunističkom  stvarnosti  i  oprezno  birati  izraze,  navoditi 
razloge  i  dokaze,  te  ih  tako  treba  shvatiti.  Prvi  je  nastupio  dr.  Ivo  Politeo.  Kako  je  njegov 
govor  razrađen  u  tančine  i  značajan  odraz  nove  stvarnosti,  u  kojoj  je  ovaj  vrijedni  odvjetnik 
«dobro»  i  uza  sav  pritisak  odvažno  branio  nadbiskupa  Stepinca,  ali  ga  nije  mogao  obraniti  da 
ne  bude  bezobzirno  osuđen  na  16  godina  robije,  donosimo  ga  u  cijelosti  kao  svjedočanstvo 
onog  vremena  (32): 

[Zadaća  odvjetnika] 


«Vrhovni  narodni  sude! 


Pred  16  godina,  u  vrijeme  kada  je  fašizam  bio  na  vrhuncu  svoje  moći  i  naša  Rijeka  pripadala 
je  Italiji,  uhapsila  je  talijanska  policija  na  Rijeci  jednog  tamošnjeg  mladog  hrvatskog  inženjera 
zbog  sumnje,  daje  počinio  neki  politički  delikt.  Nakon  uhapšenja  bio  je  odveden  u  Rim  u 
zatvor  Regina  coeli. 

(32)  Vjerodostojna  isprava  u  posjedu  pisca,  koju  komunisti  nisu  nikad  objavili  u  svojim 
novinama  pa  ni  u  «dokumentarnoj»  knjizi  Suđenje. 

Njegov  stari  otac  također  riječki  Hrvat,  nemajući  dulje  vremena  nikakvih  vijesti  o  sudbini 
sina,  obrati  se  meni,  zamolivši  me,  neka  pođem  u  Rim  i  tamo  se,  koliko  mi  to  kao  stranome 
odvjetniku  bude  moguće,  informiram  o  uhapšeniku  i  zauzmem  za  njega.  I  ja  sam  pošao.  Kao 
stranac  neupućen  u  mjesne  prilike  Rima,  zamolio  sam  jednog  tamošnjeg  odvjetnika,  da  mi 
bude  pri  ruci  i  za  taj  konkretni  slučaj  da  stupi  sa  mnom  u  pravnu  suradnju.  Ali  taj  mi  talijanski 
odvjetnik  odgovori:  'Gospodine  kolega,  ja  sam  fašista  i  po  fašističkim  načelima  ne  smijem  da 
se  zauzmem  za  nikoga  tko  je  osumnjičen,  da  se  ogriješio  o  državnu  ili  fašističku  vlast1. 


Tako  je  bilo  u  tadanjoj  Italiji,  ali  tako  nije  i  ne  smije  biti  u  sadašnjoj  Jugoslaviji.  Kad  se  već 
dnevice  služimo  geslom  'Smrt  fašizmu1,  onda  to  znači  i  smrt  svim  fašističkim  načelima,  pa  i 
onome  s  kojim  se  ogradio  spomenuti  talijanski  advokat. 

Međutim  nama,  demokratskim  i  slobodoumnim  hrvatskim  odvjetnicima  nije  bilo  ni  potrebno, 
da  tek  zadajemo  smrt  fašističkim  načelima,  jer  ona  za  nas  nisu  nikad  bila  ni  živa  i  mi  nikad 
nismo  bili  njima  ni  zaraženi.  Mi  smo  si  već  pri  stupanju  u  odvjetnički  stalež  —  a  mnogi  i  prije 
toga  bili  svjesni  dužnosti,  da  se  po  mogućnosti  odazovemo  pozivu  okrivljenoga  bez  obzira  na 
vrstu  i  težinu  okrivljenja,  jer  bi  otklanjajući  takav  poziv,  lišili  ga  potrebne  pravne  pomoći  i 
izvrgli  ga  pogibelji,  da  bude  ili  nevin  osuđen,  ili,  makar  kriv,  prestrogo  kažnjen,  da  jednom 
riječju  postane  žrtvom  zabluda,  od  kojih  ni  jedan  javni  tužilac,  nijedan  sudac,  sami  po  sebi 
nisu  nikad  potpuno  osigurani.  Pomažući,  dakle,  svojom  obranom  okrivljenoga,  mi  pomažemo 
ujedno  i  sudu,  tražeći  zajedno  s  njim  materijalnu  istinu,  odgovarajući  zakonski  propis  i 
ispravno  shvaćanje,  što  je  sve  potrebno  za  pravednu  presudu.  Mi  ne  smijemo  uzmaknuti  pred 
zahtjevima  optužnice,  ako  smo  stekli  uvjerenje,  daje  ona  bilo  sasvim,  bilo  djelomično  na 
krivom  putu. 

[Branjenik  Stepinac] 

Moj  branjenik  nadbiskup  dr.  Alojzije  Stepinac  okrivljen  je  zbog  krivičnih  djela  protiv  naroda  i 
države.  I  za  ovu  obranu  nastojat  ću  svim  silama,  da  bude  osnovana  samo  na  spomenutim 
načelima:  na  istini,  zakonu  i  ispravnom  shvaćanju,  odnosno  pravednosti. 

Moram  međutim  priznati,  da  mije  ta  obrana  dosta  teška.  Ali  njezina  teškoća  ne  sastoji  se  u 
težini  dokaznog  materijala,  nego  ponajprije  u  punini  auktoriteta,  s  kojim  se  javni  tužilac 

založio  za  današnju  svoju  optužnicu,  a  zatim  u  psihozi,  koju  su  naši  dnevnici  i  listovi  izazvali 
kod  jednog  dijela  javnosti,  svojim  ustrajnim  pisanjem  protiv  nadbiskupa,  a  da  on  nije  imao 
mogućnosti,  da  se  u  istim  listovima  i  brani.  Obranu  mije  napokon  otežao  sam  moj  branjenik, 
koji  je  shodno  svojoj  odluci  izjavio,  da  se  neće  braniti  i  da  će  zato  šutjeti,  ali  je  ipak  upornim 
stavljanjem  pitanja  na  njega  došao  protiv  svoje  volje  u  nuždu,  da  djelomice  prekine  šutnju  i  da 
na  neka  pitanja  ipak  odgovori.  Ovo  djelomično  odgovaranje  i  djelomično  skraćivanje 
odgovora  shvaćeno  je  kod  nekih  na  njegovu  štetu  kao  da  naime  na  neodgovorena  pitanja  nije 
bez  štete  po  sebe  mogao  ni  znao  odgovoriti.  Ovo  shvaćanje  je  međutim  sasvim  pogrješno.  Da 
je  nadbiskup  Stepinac  mjesto  šutnje  na  pojedina  pitanja  reagirao  odgovorom,  svaki  od  tih 
odgovora  išao  bi  njemu  u  prilog,  jer  je  istina  njegova  najbolja  obrana. 

[Optužnica] 

A  sada  na  stvar,  na  samu  optužnicu!  Optužnica  razdijelila  je  inkriminirani!  djelatnost  prije 
okupacije,  na  djelatnost  neposredno  prije  sloma  tzv.  Nezavisne  Države  Hrvatske  i  napokon, 
na  djelatnost  poslije  oslobođenja.  Ova  razdioba  je  sasvim  ispravna,  ali  nije  ispravno,  kad 
optužnica  ne  postavlja  i  daljnju  razdiobu  ili  lučenje  po  osobama  i  teritoriju.  Ona  mjesto  da 
dijeli  i  luči,  ona  naprotiv  konfundira  djelatnost  nadbiskupa  Stepinca  s  djelatnošću  drugih 


osoba  i  na  drugom  teritoriju.  Ovo  konfundiranje  djelatnosti  nadbiskupa  Stepinca  s  djelatnošću 
sasvim  trećih  osoba  i  s  onim,  što  se  radilo  na  području  izvan  njegove  dijeceze,  izvan 
zagrebačke  nadbiskupije,  ovo  pripisivanje  odgovornosti  i  krivnje  nadbiskupu  Stepincu  za  ono, 
što  su  radile  treće  osobe  u  drugim  dijecezama  (32a),  to  je  temeljna  pogrješka  optužnice  i 
ujedno  općenito  glavna  njegova  obrana  protiv  znatnog  dijela  inkriminacija.  Tijekom  daljnjeg 
razlaganja  govorit  ću  o  tom  i  pobliže. 

[Stepinac  prije  rata] 

Prije  nego  prijeđem  na  inkriminacije,  koje  se  odnose  na  razdoblje  okupacije,  osvrnut  ću  se 
samo  u  najkraćim  potezima  na  prošlost  svojeg  branjenika,  na  njegovu  djelatnost  prije 
okupacije,  da  vidimo  kakav  je  on  ušao  u  okupaciju ! 

(32a)  Ovo  i  sve  što  je  u  tekstu  istaknuto  kosim  slovima,  nalazi  se  u  samom  izvorniku. 

Za  vrijeme  prvog  svjetskog  rata  uzet  je  nadbiskup  Stepinac  kao  apsolvirani  gimnazijalac  u 
austrijsku  vojsku  i  poslat  na  talijansku  frontu,  gdje  je  dopao  u  zarobljeništvo.  Poput  mnogih 
drugih  hrvatskih  zarobljenika  prijavio  se  dobrovoljno  za  borbu  protiv  Austro-ugarske 
monarhije  te  je  postao  jugoslavenskim  dobrovoljcem  i  kao  takav  pošao  na  Solunski  front. 

Godine  1937  preuzima  pokroviteljstvo  nad  Odborom  za  pomoć  izbjeglicama,  s  kojim 
Odborom  pomaže  moralno  i  materijalno  antifašiste,  koji  su  pred  progonom  Hitlerovim  bježali 
iz  svojih  domovina:  Češke,  Poljske,  Austrije  itd.  Za  tu  njegovu  djelatnost,  koja  je  trajala  do 
okupacije  i  tijekom  ove,  doprinijet  ću  dokaze,  a  za  sada  spominjem  samo  primjerice  tadašnjeg 
izbjeglicu,  a  današnjeg  austrijskog  ministra  pravde  dra  Gero-a. 

Godine  1938  glasuje  nadbiskup  Stepinac  javno  za  dra  Mačeka,  tadanjeg  nosioca  liste 
cjelokupne  jugoslavenske  demokratske  opozicije,  ili  kako  sam  kaže,  za  Hrvatski  Narod. 

I  eto  s  takvom  prošlošću,  s  takvim  stavom  borca  za  oslobođenje  naroda  od  mađarsko- 
njemačkog  jarma,  za  demokraciju,  za  antifašiste,  a  protiv  fašizma  i  nacizma  —  takav  ulazi 
nadbiskup  Stepinac  u  razdoblje  okupacije!  Može  li  se  od  takva  Stepinca  očekivati,  da  će  on  u 
okupaciji  iznevjeriti  svoju  prošlost  i  surađivati  s  okupatorom? 

[Nezavisna  Država  Hrvatska] 

Ako  hoćemo  ispravno  ocijeniti  djelatnost  nadbiskupa  Stepinca  za  vrijeme  okupacije,  moramo 
prije  svega  biti  na  čistu  o  tome,  što  je  okupacija  i  što  je  tzv.  Nezavisna  Država  Hrvatska. 

Za  potonju  kazao  je  javni  tužilac  u  svom  jučerašnjem  govoru,  da  Nezavisna  Država  Hrvatska 
nije  bila  država.  Slažem  se  s  tim  mišljenjem,  ali  se  ne  slažem  s  kriterijima,  koje  je  javni 
tužilac  naveo  u  prilog  te  svoje,  a  i  moje  teze. 


On  je  rekao  prije  svega,  da  Nezavisna  Država  Hrvatska  nije  bila  država,  jer  nije  bila 
nezavisna;  ali  mi  čitamo  dnevice  u  našim  novinama,  da  to  svojstvo  nezavisnosti  manjka  i 
Grčkoj,  koja  je  satelit  Velike  Britanije,  ali  eto  Grčka  kao  priznata  država  sudjeluje  u  Mirovnoj 
konferenciji.  Kao  drugi  kriterij  navada  javni  tužilac  krvavi  režim  Nezavisne  Države  Hrvatske. 
Ali,  koliko  čitamo  o  krvavom  režimu  u  Španjolskoj,  pa  ipak  nitko  njoj  nije  osporio  svojstvo 
države.  Napokon  je  javni  tužilac  prigovorio  Nezavisnoj  Državi  Hrvatskoj,  daje  nastala 
pomoću  drugih,  naime  Nijemaca  i  Talijana.  Ovo  potonje  je  točno,  ali  zar  i  stara  Jugoslavija 
nije  postala  pomoću  drugih  prvenstveno 

Velike  Britanije,  Francuske  i  Sjedinjenih  Američkih  Državass,  koje  su  oborile  Austro-ugarsku 
monarhiju  i  oslobodile  Srbiju?  Na  sličan  način,  pomoću  drugih  država,  nastala  je  i 
Čehoslovačka  republika,  pa  je  li  ikome  kada  palo  na  pamet  zanijekati  Jugoslaviji  i 
Čehoslovačkoj  karakter  države? 

Ne,  Nezavisna  Država  Hrvatska  nije  bila  država,  premda  je  bilo  i  takvih  pravnika,  koji  su 
primjenjući  na  nju  poznatu  definiciju  o  državi,  prema  kojoj  su  kriteriji  za  državu  narod, 
teritorij  i  vlast  —  dolazili  do  protivnog  zaključka.  Ne,  Nezavisna  Država  Hrvatska  nije  bila 
država,  ali  ne  zbog  razloga,  koje  je  naveo  javni  tužilac,  nego  zato,  jer  su  to  područje  držali  i 
vojnički  zaposjeli  Nijemci  i  Talijani,  jer  su  ovi  okupatori  kroz  čitavo  vrijeme  rata  to  područje 
držali  stvarno  okupiranim  i  preko  tek  formalne  ustaške  vlade  kao  svog  eksponenta  vršili 
faktično  svoju  okupatorsku  volju  i  vlast. 

[Okupacija] 

Radi  se,  dakle,  ne  o  državnosti  Nezavisne  Države  Hrvatske  nego  o  okupaciji,  stvarno  vršenoj 
po  okupatoru  neposredno  ili  posredno  nad  dijelom  područja  države  Jugoslavije. 

Zato  se  valja  pitati:  kakvi  pravni  odnosi  nastaju  sa  okupacijom  između  okupatora  i  stanovnika 
okupiranog  područja? 

Na  to  nam  pitanje  odgovaraju  međunarodni  pravni  propisi  Haaške  konvencije  iz  g.  1907  i 
napose  čl.  42.  i  56.  Po  tim  propisima  sva  zakonita  vlast  prelazi  u  ruke  okupatora,  koji  je 
izrijekom  dužan  i  ovlašten  poduzeti  sve  mjere  za  održanje  javnog  reda  i  javnog  života. 
Okupator  je  doduše  dužan  držati  se  zemaljskih  zakona,  ali  samo  onda,  ako  ga  u  tome  ne 
sprečava  kakva  nužna  zapreka.  On  je  ovlašten  tražiti  od  stanovnika  poslušnost  uz  iznimke  i 
ograničenja  navedena  u  samoj  konvenciji. 

Dosljedno  tome  stanovnici  su  dužni  u  tim  granicama  slušati  ga.  Dakako,  ta  dužnost 
poslušnosti  je  samo  pravna,  pa  ako  tko  neće  da  sluša,  može  i  uskratiti  pokornost,  ali  to  čini  na 
vlastitu  odgovornost  i  pogibelj. 

I  doista  stotine  tisuća  Hrvata  i  Srba  uskratile  su  poslušnost  i  pošle  u  šumu,  da  se  odanle 
oružjem  u  ruci  bore  protiv  okupatora  a  za  oslobođenje  porobljene  domovine.  No  zato  su  oni 


heroji,  kojima  treba  odati  čast  i  priznanje,  ali  svatko  nije  sposoban  biti  herojem,  pa  ako  to  nije 
bio,  nije  već  tim  samim  postao  izdajica  ni  kolaborator  okupatora,  a  najmanje  ratni  zločinac. 

Uostalom  mi  ovdje  samo  ispitujemo  priznate  međunarodne  propise,  koliko  su  oni  ovlašteni  pa 
čak  i  onda  silili  i  prema  tome  ispričavali  otpuženog  nadbiskupa  Stepinca,  da  čini  ono,  stoje 
doista  i  činio  i  što  mu  se  danas  —  sada  inkriminira. 

Istina  je,  što  je  u  svom  sinoćnjem  govoru  javni  tužilac  rekao  citirajući  jednog  pisca  iz 
međunarodnog  prava,  da  stanovnici  okupiranog  područja  nijesu  dužni  okupatoru  vjernost. 
Istina,  njih  se  prema  haaškoj  konvenciji  ne  može  suditi  na  prisegu  vjernosti  okupatoru  (čl.  45), 
ali  razlika  je  između  vjernosti  i  gore  opisane  poslušnosti. 

U  raznim  procesima  nakon  oslobođenja  mi  branioci  pokušali  smo  više  puta  pozivati  se  na 
haašku  konvenciju,  da  s  tim  međunarodnim  pravnim  propisom  pravno  opravdamo  ne  svaku, 
ali  bar  izvjesnu  političku  i  privrednu  suradnju  s  okupatorom.  Sud  je  međutim  svaki  put  takvu 
našu  obranu  odbio  uz  obrazloženje,  da  se  Nijemci  nijesu  prema  nama  držali  haaške 
konvencije,  pa  daje  zato  umjesna  represalija,  da  se  i  mi  iste  konvencije  ne  držimo. 

Ja  bih  razumio  i  potpuno  odobrio  takvo  obrazloženje  prema  njima,  Nijemcima,  okupatorima, 
ali  mije  sasvim  nerazumljiva  prema  članovima  našega  naroda,  prema  žrtvama  okupatora, 
prema  onim  Srbima  i  Hrvatima,  koji  su  se  držali  ili  bar  bili  voljni  držati  se  haaške  konvencije. 
Odakle  dolaze  oni,  da  se  na  njima  osvećuje,  što  su  drugi,  okupatori,  Nijemci,  kršili  haašku 
konvenciju?  Odgovara  li  logici  i  pravici,  da  pojedini  nekrivi  članovi  naših  naroda  plaćaju 
krivnju  Nijemaca,  okupatora?  Ovamo,  dakako  ne  spadaju  slučajevi  onih  osoba,  koje  su 
dobrovoljno  preko  dužnosti  haaške  konvencije  surađivale  s  okupatorom.  Njihova  je  suradnja 
kažnjiva  i  one  nemaju  prava  pozivati  se  na  haašku  konvenciju. 

Uza  svu  dosadašnju  sudsku  praksu,  ja  se  iz  gornjih  razloga  i  danas  pozivam  na  haašku 
konvenciju  i  to  tim  više,  što  su  tijekom  rata  naši  saveznici  baš  na  temelju  haaške  konvencije 
tražili  od  Nijemaca  i  Talijana  neka  partizane,  naročito  oslobodilačku  vojsku,  priznaju 
redovitom  vojskom. 

[Crkvene  odredbe  za  vrijeme  rata] 

Osim  haaške  konvencije  kao  međudržavnog  propisa  postoji  još  jedan  crkveni  propis,  koji 
saobraćaju  nadbiskupa  Stepinca  odnosno  s  tzv.  ustaškom  vladom  kao  okupatorovim 
eksponentom  daje  značenje  sasvim  različito  od  onog,  što  mu  ga  pridaje  optužnica.  To  je 
konstitucija  «Sollicitudo  Ecclesiarum»  izdana  po  papi  Grguru  XVI  dne  5.  kolovoza  1831. 
Zbog  teškog  latin- 

skog  stila  kojim  je  konstitucija  pisana,  jaje  neću  ovdje  doslovce  citirati,  nego  ću  samo 
rezumirati  njezine  misli,  a  radi  kontrole  mog  resume-a  stavljam  potpuni  tekst  konstitucije 
sudu  na  raspolaganje.  Ta  konstitucija,  dakle,  veli,  da  se  u  revolucionarnim  vremenima,  u  borbi 
za  vlast,  ne  smije  priznanje  faktičnog  stanja  i  vlasti  po  predstavnicima  crkve  smatrati 
priznanjem  prava  niti  se  iz  toga  smije  izvoditi  da  su  prestala  bilo  čija  prava.  Ako  zato,  radi 
osiguranja  vječne  sreće  naroda  predstavnici  Crkve  stupe  u  vezu  s  osobama,  koje  faktično  vrše 
vlast,  onda  se  to  smatra  kao  daje  učinjeno  pod  uvjetom,  da  se  tim  ne  vrijeđaju  nikakva 
prijašnja  zakonita  prava. 

Optuženi  dr.  Stepinac  bio  je  dužan  kao  nadbiskup,  kao  najviši  predstavnik  Crkve,  baru  svojoj 
dijecezi,  svoje  ponašanje  prema  okupatoru  uskladiti  s  tom  za  njega  obvezatnom 
konstitucijom. 

No,  kad  i  ne  bi  bilo  svih  spomenutih  pravnih  propisa,  ostala  bi  neospornom  sama  činjenica 
okupacije ,  koja  sama  već  kao  takva  sadržaje  silu,  pritisak,  i  to  silu  ne  kakva  god  okupatora, 
nego  baš  onako  strahovitog,  bezobzirnog  i  neljudskog,  kakvi  su  bili  Nijemci  i  njihovi  sluge 
ustaše.  Ovakva  sila  i  pritisak  isključuju  dobrovoljnost  kod  onih,  prema  kojima  se  primjenjuju 
ili  svakog  časa  prijete,  da  budu  primijenjeni,  isključuju,  dakle,  onaj  uvjet,  bez  kojega  po  pravu 
svih  kulturnih  naroda  nema  kažnjivosti. 

Pod  tim  pritiskom  i  silom  radili  su  svi  stanovnici  okupiranog  područja  osim  onih,  koji  su  se 
sklonili  u  šumu.  Pod  tim  pritiskom  sudili  su  suci,  rješavali  su  upravni  činovnici  upravne 
poslove,  pod  tim  pritiskom  obraćali  su  se  građani  sudovima  i  upravnim  vlastima,  radili  su 
radnici  u  rudnicima,  pod  tim  pritiskom  plaćao  se  porez  i  odvijao  promet,  radili  su  radnici  u 
industrijskim  i  obrtnim  poduzećima  itd.,  i  opet,  ponavljam,  uz  izuzetak  onih,  koji  su  pošli  u 
šumu.  Svatko  se  ponašao  tako,  kako  su  njegovo  zvanje,  stalež  i  položaj  iziskivali,  bar  u 
onome  sektoru  djelatnosti,  koji  je  bio  javan. 

Kad  se,  dakle,  tim  milijunima  okupiranog  naroda  ne  zamjerava  njihov  postupak  i  odnos  prema 
neprijateljima,  nelogično  je,  da  se  jedinome  nadbiskupu  Stepincu  na  njegovu,  k  tome  i  onako 
istaknutome,  položaju  zamjerava  njegov  saobraćaj  sa  okupatorom,  koji  saobraćaj  je  on  sveo 
na  minimum,  toliko,  koliko  je  potrebno,  da  što  više  ukloni  veća  zla  od  naroda  i  Crkve.  [Na  te 
riječi  odvjetnika  nastane  podrugljivi  smijeh  u  dvorani] 

Oni  isti,  koji  se  sada  smiju,  ako  su  tada  bili  u  Zagrebu,  šutjeli  su,  prolazili  mimo  i  bez 
prosvjeda  na  ulici  mimo  okupa- 

torskih  vojnika  i  ustaša  i  —  da  se  poslužim  riječima  druga  predsjednika  suda  —  držali  figu  u 
džepu.  Ali  tko  nije  šutio,  tko  je  javno  prosvjedovao,  bio  je  nadbiskup  Stepinac.  Htio  bih 
vidjeti  onoga,  tko  je  na  okupiranom  području  —  ne  izvan  ovoga!  —  neposredno  pred 
okupatorom  i  pred  ustaškom  vlasti  onako  otvoreno,  energično  i  često  prosvjedovao  protiv  svih 


nasilja  okupatora  i  ustaša!  Neka  se,  dakle,  danas  ne  hvale  i  ne  podsmjehivaju  onome,  koji  se 
na  djelu  pokazao  daleko  junačkij im  od  njih! 

[Suradnja] 

Kad  je,  dakle,  nadbiskup  Stepinac,  dne  12.  travnja  1941,  posjetio  tzv.  vojskovođu  Kvatemika 
i  16.  travnja  tzv.  poglavnika  Pavelića,  učinio  je  ono,  stoje  njegov  položaj  iziskivao  i  što  su 
analogno  također  drugi  po  njihovu  položaju  činili.  U  relaciji  položaja  to  je  jedno  te  isto. 

A  kad  su  mogli  drugi,  kad  se  drugima  takva  nešto  ne  zamjerava,  zašto  se  to  jedinome 
nadbiskupu  Stepincu  ne  samo  zamjera,  nego  čak  predbacuje  kao  zločin? 

Kad  se  spominju  već  ona  dva  posjeta,  zašto  se  ne  istakne,  da  nadbiskup  Stepinac  nije 
prisustvovao  dne  13.  travnja  onome  dočeku  Pavelića  na  kolodvoru,  kamo  su  na  žalost  i 
sramotu  Zagrepčani  pohrlili  u  masama?  Zašto  se  ne  spominje,  da  odmah  prigodom  Pavelićeva 
dolaska  nije  odslužio  uopće  Te  Deum,  a  napose  ne  u  katedrali?  Zašto  se  ne  spominje,  daje 
Pavelić  zbog  nadbiskupova  stava  prema  njemu  kroz  4  godine  okupacije  jedan  jedini  put 
prisustvovao  službi  Božjoj  u  katedrali  i  to  kad  su  Talijani  1943  priredili  tamo  zadušnice  za 
vojvodu  od  Aoste,  a  i  taj  jedini  put  nije  ga  na  ulazu  dočekao  ni  nadbiskup  ni  nitko  od  klera, 
nego  samo  obični  sakristan?  Ponaša  li  se  tako  jedan  nadbiskup  prema  tzv.  državnom  vladaru, 
kojega  tobože  priznaje,  podupire  i  s  njime  surađuje? 

Na  raspravi  bio  je  čitan  jedan  pasus  iz  okružnice,  koju  je  nadbiskup  dne  28.  travnja  1941, 
dakle  18  dana  nakon  osnutka  tzv.  Nezavisne  Države  Hrvatske,  bio  uputio  kleru  nadbiskupije 
zagrebačke.  Alije  trebalo  citirati  i  druge  pasuse  iz  iste  okružnice,  kao  npr.  ovaj: 

...'molim  vas  i  pozivam,  da  svim  silama  nastojite  i  radite  oko  toga,  da  naša  Hrvatska  (ne  dakle 
Nezavisna  Država  Hrvatska)  bude  Božja  zemlja,  jer  će  samo  tako  moći  izvršiti  dvije  bitne 
zadaće,  koje  kao  država  imade  da  izvrši  u  korist  svojih  članova'. 

I  zatim:  'Moramo  svuda  upozoravati  i  učiti,  da  sveti  zanos  i  plemenito  oduševljenje  u 
izgrađivanju  temelja  mlade  Države  Hrvatske  (i  opet  ne  Nezavisne  Države  Hrvatske)  bude 
nadahnut  strahom  Božjim  i  ljubavlju  za  Božji  zakon  i  njegove  zapovijedi,  jer  će  samo  na 
Božjem  zakonu,  a  ne  na  lažnim  načelima  ovoga  svijeta  Država  Hrvatska  biti  izgrađena  na 
čvrstom  temelju'. 

Zar  ono,  što  je  nadbiskup  rekao  samo  Božjim  zakonom  i  Božjim  zapovijedima,  nije  u  biti 
jednako  najplemenitijim  načelima  svih  u  istini  kulturnih  naroda,  svega  kulturnoga  svijeta?  Zar 
poziv  na  Božji  zakon  i  Božje  zapovijedi  znači  kolaborirati  s  neprijateljem,  podstrekavati 
okupatora  i  ustaše  u  njihovim  zločinima?  Kamo  sreće,  da  su  se  oni,  o  kojima  je  ovisilo,  držali 
nadbiskupova  poziva!  Teško  bi  onda  itko,  kome  je  do  stvari,  a  ne  do  forme,  prigovorio  tzv. 
Nezavisnoj  Državi  Hrvatskoj.  Ali  nadbiskup  nije  kriv,  što  je  protiv  njegovih  riječi,  volje  i 
nastojanja,  sve  pošlo  protivnim  pravcem. 


Više  no  govoriti,  pozivati,  karati,  žigosati,  spašavati  i  djelotvorno  otklanjati  veća  zla  nije  bilo 
u  njegovoj  moći.  Pa  i  oni,  kojih  se  moć  sastojala  u  oružju  i  svim  mogućim  materijalnim 
sredstvima,  uspjeli  su  tek,  da  nakon  četiri  odnosno  pet  godina  obore  Hitlera  i  njegove  ortake  i 
tako  učine  kraj  njihovim  zločinima! 

[Svećenici  i  suradnja] 

Znatan  dio  optužnice  sačinjava  ono,  što  su  razni  svećenici  radili  po  čitavoj  tzv.  Nezavisnoj 
Državi  Hrvatskoj.  Za  njihova  djela  okrivljuje  se  nadbiskup  Stepinac.  Ovakvo  okrivljivanje  iz 
nepoznavanja  uređenja  Crkve  i  kanonskoga  prava  izvire.  Ono  se  osniva  na  pogrješnom 
mišljenju,  da  nadbiskup  ima  vlast  nad  svim  drugim  biskupima.  Međutim  po  kanonu  273. 
nadbiskup  u  vlastitoj  dijecezi  ima  ista  prava  i  obaveze  kao  i  svaki  drugi  biskup  u  svojoj 
dijecezi.  Svaki  je  biskup,  kao  ordinarij  u  svojoj  dijecezi  potpuno  samostalan  i  nadbiskup  nema 
pravo,  da  se  pača  u  njegovu  nadležnost. 

Dosljedno  tome,  svećenici  iz  drugih  biskupija  nisu  ni  u  čemu  podvrženi  nadbiskupu  ni  ovisni 
o  njemu.  Nadbiskup  na  njihove  čine  ne  može  nikako  prisilno  utjecati.  Zato,  i  bez  obzira  na  to, 
da  nitko  ne  može  odgovarati  za  čine  drugih,  nadbiskupu  se  nikako  ne  može  upisati  u  krivnju 
ono,  što  su  pojedini  svećenici  radili  na  području  drugih  biskupija  izvan  zagrebačke.  Pa  i  na 
području  potonje  nema  on  nikakve  vlasti  nad  redovnicima  (fratrima).  Nad  redovnicima, 
franjevcima,  imao  je  vlast  optuženi 

provincijal  fra  Modesto  Martinčić,  koji  inače  voli  nekršćanski  svaljivati  vlastitu  krivnju  na 
nadbiskupa,  iako  ne  može  dokazati,  daje  za  vrijeme  okupacije  učinio  ma  što  sličnoga, 
plemenitoga,  spasavalačkog  u  odvažnoj  djelatnosti  nadbiskupa  Stepinca. 

Od  svećenika,  za  kojih  se  djela  čini  odgovornim  nadbiskup  Stepinac,  tek  se  vrlo  mali  broj 
nalazi  na  području  nadbiskupije  zagrebačke,  ali  se  ni  za  njih  ne  može  dokazati,  da  su  išta 
počinili,  podstreknuti  ili  potaknuti  po  nadbiskupu.  Sve,  na  što  je  nadbiskup  poticao  sebi 
podređeno  svećenstvo,  posredno  i  neposredno,  riječju  ili  djelom,  bilo  je  samo  lijepo,  moralno 
i  u  skladu  s  kršćanskim  naukom.  Pa  ako  se  pojedini  svećenik  udaljio  od  stalno  mu 
pokazivanog  puta,  jasno  je,  da  ne  može  to  biti  krivnja  nadbiskupova,  nego  samo  lično 
dotičnog  svećenika.  Ako  je  koji  svećenik  propagirao  ustašku  ideologiju,  sigurno  toga  nije 
naučio  od  nadbiskupa  Stepinca,  koji  je  tu  ideologiju  pobijao.  Ako  je  koji  svećenik  zaboravio 
ne  samo,  daje  svećenik,  nego  daje  i  čovjek,  te  učinio  nasilja  nad  savješću  i  tijelom  članova 
hrvatskoga  i  srpskoga  naroda,  ni  to  ne  može  biti  krivnja  nadbiskupa  Stepinca,  koji  je  po 
svojim  riječima  i  djelima  živa  osuda  i  protivnost  takva  postupka. 

[Katolički  tisak] 

Kako  svećenici  tako  i  katolička  štampa  spada  također  među  one  druge,  za  koje  bi  po 
stanovištu  optužnice  imao  odgovarati  nadbiskup  Stepinac.  Većina  listova,  iz  kojih  optužnica 
citira  pojedine  pasuse  kao  dokaze  protiv  nadbiskupa  Stepiiica,  ili  izlaze  na  području  drugih 
biskupija  ili  su  redovnički.  Tako  je  npr.  Anđeo  čuvar  franjevački,  Glasnik  sv.  Ante 


konventualski,  Vjesnik  počasne  straže  Srca  Isusova  trećoredski,  Glasnik  Srca  Isusova 
isusovački,  Katolički  tjednik  izlazi  u  Sarajevu  itd.  Ali  ni  one  listove,  koji  su  izlazili  na 
području  zagrebačke  nadbiskupije  ne  može  se  identificirati  s  nadbiskupom  Stepincem,  jer  im 
on  nije  bio  ni  vlasnik,  ni  izdavač,  ni  urednik,  a  najmanje  rukovodilac.  A  optužnica  baš  na 
navodnome  «vrhovnom  rukovodstvu  optuženog  Stepinca»  nad  svom  katoličkom  štampom 
osniva  njegovu  krivičnu  odgovornost  za  njezino  pisanje. 

Ali  u  čemu  se  sastoji  to  vrhovno  rukovodstvo?  Javni  tužilac  ga  nije  dokazao.  Zar  u  tome,  što 
je  optuženi  Stepinac  nadbiskup  zagrebačke  dijeceze? 

No,  kako  to  može  biti  dokazom,  daje  nadbiskup  Stepinac  i  rukovodio,  stvarno  rukovodio 
katoličkom  štampom?  Ako  se  pod  rukovodstvom  razumijevaju  direktive,  upute  štampi,  onda 
bi  se  ove  —  i  to  samo  posredno  —  mogle  naći  jedino  u  okružnicama, 

pastirskim  pismima  i  propovijedima,  koje  ću  ja  malo  kasnije  i  čitati,  ali  u  ovima  nema  ni  traga 
nečemu,  što  bi  dotične  pisce  moglo  potaknuti  na  inkriminirano  pisanje. 

Drugih  protivnih  direktiva  tužilac  nije  mogao  dokazati,  jer  ih  jednostavno  nema! 

Pod  rukovodstvom  razumijeva  se  svakako  pozitivna  radnja.  Ali  kad  bi  to,  dato  sed  non 
concesso,  pod  njom  razumijevali  i  propust,  konkretno  propust  nadbiskupa  Stepinca,  što  nije 
posebno,  naročito,  izravno  upozorio  dotičnog  urednika  ili  pisca,  da  onako  ne  piše  i  zabranio 
mu  takvo  pisanje,  ni  onda  ne  bi  nadbiskup  Stepinac  bio  kriv,  jer  bez  obzira  na  to,  da  mu  to 
nije  bila  zakonska  dužnost,  on  ne  bi  ni  dospio,  ne  bi  bio  u  fizičkoj  mogućnosti,  da  nadzire 
onoliku  štampu. 

Osim  toga  javni  tužilac  je  javno  ovdje  izjavio,  da  on  ne  proganja  nadbiskupa  Stepinca  zbog 
njegove  pasivnosti,  nego  zbog  aktivnosti.  A  zar  je  propust  eventualne  dužnosti  nadzora  i 
zabranjivanja  aktivnost?  Nije  li  to  pasivnost?  Kako  ste  onda  mogli  pozivati  na  odgovornost 
nadbiskupa  Stepinca  zbog  propusta,  zbog  pasivnog  stava  bez  obzira  na  to,  što  aktivnost  u  tom 
pogledu  ne  postoji  niti  je  dokazana. 

I  ako  je  ovim  mojim  razlaganjem  postavljena  u  pogledu  katoličke  štampe  granica  između  za 
nju  neodgovornog  nadbiskupa  Stepinca  i  za  nju  odgovornih  pisaca  i  urednika,  ipak  bi  htio  per 
superfluum  nešto  reći  o  toj  štampi. 

Pasusi,  koje  je  iznio  i  citirao  ovdje  javni  tužilac,  doista  su  vrlo  nezgodni.  Ove  nezgodnosti 
doduše  ne  nestaje,  ali  se  ona  ipak  umanjuje,  ako  se  dotično  pisanje  promatra  ne  sa  stanovišta 
današnjih  prilika,  nego  sa  stanovišta  vremena,  kada  se  onako  pisalo.  Jedino  ovakva 
promatranja  su  ispravna.  Jedino  se  s  ovakvim  promatranjem  dobiva  prava  slika,  a  vrijeme 
kada  se  onako  pisalo,  bilo  je  vrijeme  okupacije,  kada  se  na  štampu  vršio  poseban  pritisak, 
kada  je  ona  bila  dirigirana,  rukovođena,  diktirana  po  okupatorsko-ustaškoj  vlasti,  specijalno 
po  Uredu  za  tisak  i  promičbu.  Postojala  je  preventivna  cenzura,  koja  je  bila  više  no  stroga. 
Cenzura  je  ne  samo  brisala,  nego  i  umetala  pojedine  riječi,  rečenice,  pa  i  čitave  alineje,  čime 


je  često  sasvim  iskrivila  smisao  dotičnog  sastava.  Cenzura  je  bila  više  no  cenzor;  ona  je  često 
bila  i  pisac,  ona  je  diktirala  o  čemu  i  kako  ima  da  se  piše,  ona  je  znala  slati  redakcijama  i 
čitave  članke  s  nalogom,  da  ih  se  uvrsti.  To  je  sve  javnosti  bilo  poznato  i  zato  ona  nije  ni 
uvažavala  ovu  podjarmljenu,  glajhšaltovanu  štampu,  koja  iz  istoga  razloga  nije  mogla  utjecati 
na  javnost  onako,  kako  su  to  ustaški  službeni  rukovodioci  htjeli.  Kako  svagdje,  u 

takvim  prilikama,  javnost  je  naučila  čitati  između  redaka  i  razlikovati  ono,  što  je  bilo 
diktirano,  od  onoga,  što  se  uistinu  htjelo  reći,  odnosno,  što  je  cenzuri  bilo  izmaklo. 

[Skupna  odgovornost] 

Javni  tužilac  je  jučer  s  potpunim  pravom  žigosao  ustaše,  jer  su  baš  kao  Nijemci  i  Talijani 
uveli  kolektivnu  krivičnu  odgovornost.  Ali  ja  pitam,  ne  sliči  li  i  to  kolektivnoj  odgovornosti, 
kad  javni  tužilac  okrivljuje  jednu  osobu  —  nadbiskupa  Stepinca  —  zbog  onoga,  što  su  radile 
druge  osobe,  ostali  svećanici,  pisci  i  urednici  katoličke  štampe?  Nije  li  to  nijekanje  jedino 
ispravne  individualne  odgovornosti,  koju  jedinu  i  naši  kazneni  zakoni  priznavaju? 

U  našoj  državi  krivično  ne  odgovara  sin  za  oca,  niti  otac  za  sina,  ni  uopće  bilo  koji  član 
obitelji  za  drugoga  člana  iste  obitelji.  Sasvim  u  redu. 

Ali  kad  je  tako  s  obitelji,  koja  predstavlja  vrlo  tijesnu,  vrlo  jakim  vezama  spojenu  zajednicu, 
jer  bi  se  čak  moglo  baš  zbog  takve  tijesne  veze  presumirati  neko  bliže  ili  daljnje  sudjelovanje 
člana  obitelji  u  kažnjivome  djelu  jednoga  člana,  kako  se  onda  može  ne  samo  presumirati, 
nego  upravo  tvrditi,  da  postoji  sudjelovanje  i  odgovornost  nadbiskupa  Stepinca  za  članove 
tako  brojne,  široke,  mjesno  i  vremenski  odijeljene,  uglavnome  jednim  uzvišenim  naukom 
kršćanskim  i  pozivom  vezane  zajednice,  kao  što  su  svećenstvo  i  katolička  štampa,  jedne  ili 
čak  više  biskupija?  Jedva  ima  čovjeka,  koga  se  na  temelju  tako  shvaćene  kolektivne 
odgovornosti  ne  bi  moglo  optužiti  i  kazniti. 

[Stepinčeve  propovijedi] 

A  sada  da  vidimo  jedan  dio  pozitivne  djelatnosti  nadbiskupa  Stepinca,  da  vidimo,  što  je  on 
govorio  i  naučavao,  na  što  je  poticao  ne  samo  svećenstvo  nego  i  sve  vjernike,  sve  Hrvate  i 
Srbe,  sve  one,  do  kojih  su  dopirale  njegove  riječi  i  utjecaji  njegovi.  Budući  da  se  javna 
djelatnost  jednoga  biskupa  očituje  posebno  u  njegovim  propovijedima,  navest  ću  ovdje  iz  njih 
tek  neke  markantnije  pasuse,  jer  da  ih  sve  reproduciram,  nemoguće  mije  vremenski  i  fizički. 
Dakle  da  čujemo! 

Na  blagdan  Krista  Kralja,  26.  X.  1941,  rekao  je  nadbiskup  Stepinac  u  svojoj  propovijedi 
između  ostaloga  i  ovo: 

'Na  jednu  bih  vas  stvar  želio  napose  upozoriti,  ako  želite  biti  pravi  podanici  Krista  Kralja,  a  to 
je  ljubav  prema  bližnjemu,  prema  čovjeku  bez  razlike,  kako  se  zvao.  U  ovo  zadnje 

nekoliko  decenija  uspjele  su  razne  bezbožne  ideologije  i  teorije  tako  zatrovati  svijet,  daje 
mržnja  postala  regbi  glavnim  pokretalom  ljudskih  čina.  Pogibelj  je,  da  i  oni,  koji  se  diče 
katoličkim  imenom,  da  ne  reknem  čak  i  duhovnim  pozivom  postanu  žrtva  strasti,  mržnje  i 
zaborava  na  zakon,  koji  je  najljepša  karakteristika  kršćanstva,  zakon  ljubavi...' 

Nije  li  to  jasna  aluzija  na  Pavelića  i  na  ustaše,  koji  su  se  dičili  katoličkim  imenom,  a  radili 
nekatolički,  na  svećenike-duhovnike,  koji  su  zalutali  i  poveli  se  za  ustašama  u  zločinima?  Jesu 
li  takve  riječi  podstrek  na  zločine,  direktiva  i  rukovodstvo  na  inkriminirano  pisanje  katoličke 
štampe?  Sačinjavaju  li  one  kolaboraciju  sa  okupatorom?  A  pale  su  već  u  šestom  mjejecu 
okupacije. 

U  propovijedi  na  procesiji  Majke  Božje  Lurdske,  koncem  svibnja  1942,  rekao  je: 

'A  mislite  li,  da  je  samo  jedna  ovakva  umišljena  veličina  na  svijetu?' 

Svatko  je  razumio,  daje  tu  riječ  o  Elitleru  i  njegovim  satelitima,  uključivši  i  Pavelića.  Zatim: 

'Bilo  bi  apsurdno  govoriti  o  nekom  novom  poretku  u  svijetu,  dolazio  s  koje  mu  drago  strane, 
ako  se  u  tom  poretku  ne  bude  poštivala  ljudska  ličnost,  neumrla  ljudska  duša,  koja  ima  svoja 
neotuđiva  prava,  koja  joj  nijedna  ljudska  vlast  ne  može  i  ne  smije  ograničiti.  I  bilo  bi 
apsurdno  i  pomisliti,  da  bi  recimo  katolička  Crkva  u  obrani  ljudskih  ličnosti  i  slobode  savjesti 
poznavala  straha  pred  ikojom  ljudskom  silom'. 

Eltio  bih  naći  onoga,  tko  se  usred  okupiranog  Zagreba,  u  jeku  okupacije,  u  šumi  njemačkih  i 
ustaških  bajuneta,  a  sam  bez  oružja  ovako  hrabro  usprotivio  tada  još  najmoćnijem  Hitleru, 
manje  moćnome  Mussoliniju,  i  još  manje  moćnome  Paveliću! 

A  evo  mjesec  dana  kasnije,  dne  29.  VI.  1942,  nadbiskupovih  riječi  iz  propovijedi  u  katedrali, 
na  blagdan  sv.  Petra  i  Pavla: 

'Ne  možemo  biti  u  crkvi  katolici,  a  na  ulici  napadati  kao  pogani  odredbe  namjesnika  Kristova, 
izdane  za  opće  dobro,  a  koje  možda  ne  konveniraju  našem  ličnom  raspoloženju.  Ne  možemo 
danas,  jer  nam  to  možda  konvenira,  hvaliti  Sv.  Oca,  a  sutra  u  novinama  crvenom  olovkom 
križati  njegove  riječi  i  govore  izrečene  samo  u  jednom  cilju:  dovesti  ljude  k  Bogu'. 

Na  blagdan  Krista  Kralja,  25.  X.  1942,  veli  nadbiskup  Stepinac  u  svojoj  propovijedi: 

'Što  da  sudimo  o  onim  pojedincima,  koji  oholo  dižu  glave,  kao  da  ne  postoji  više  Bog  na 
zemlji?' 


Da  su  Fuhreri,  Ducei  i  Poglavnici  oni,  koji  oholo  dižu 

glave,  bilo  je  odmah  jasno  svim  tisućama  slušatelja  te  propovijedi.  No  u  istoj  propovijedi  ide 
nadbiskup  još  dalje: 

'Svi  narodi  i  rase  potječu  od  Boga...  Svaki  narod  i  rasa,  kako  se  danas  odrazuju  na  zemlji, 
imade  pravo  na  život  dostojan  čovjeka  i  na  postupak  dostojan  čovjeka.  Svi  oni  bez  razlike,  bili 
pripadnici  ciganske  rase  ili  koje  druge,  bili  Crnci  ili  uglađeni  Evropejci,  bili  omraženi  Židovi 
ili  ponosni  Arijci,  imadu  jednako  pravo  da  govore:  Oče  naš,  koji  jesi  na  nebesima...  Zato  je 
katolička  Crkva  uvijek  osuđivala,  a  i  danas  osuđuje  svaku  nepravdu  i  nasilje  u  ime  klasnih, 
rasnih  ili  narodnosnih  teorija.  Ne  može  se  istrijebiti  s  lica  zemlje  Cigane  ili  Židove,  jer  ih  se 
smatra  inferiornom  rasom...' 

Ovo  je  glasna  osuda  Jasenovca,  Jadovna,  Dachaua,  Auschvvitza  i  svih  onih  nasilja,  koja  su 
počinili  Hitler  i  Pavelić,  a  najviše  osuda  rasizma.  Pače  još  više!  Jer  iz  rasizma  kao  nauke,  koja 
dijeli  rase  u  više  i  niže  i  proglasuje  Nijemce  najvišom  rasom,  izvodio  je  Hitler  i  pravo 
Nijemaca  kao  Herrschervolka,  da  podlože  čitav  svijet.  No  to  je,  dakle,  osuda  tog 
porobljavanja  i  svih  sredstava,  kojima  se  ono  vršilo. 

[Stepinac  osuđuje  totalitarni  sistem] 

Veli  javni  tužilac,  daje  nadbiskup  Stepinac  bio  samo  za  modifikaciju  sistema,  ali  da  nije  bio 
proti  njemu  kao  takvu.  Kad  i  ne  bi  bili  dosadašnji  citati  dokaz  protiv  takve  tvrdnje,  našli  bi 
sigurno  taj  dokaz  u  onim  riječima,  kojima  je  nadbiskup  Stepinac  završio  svoju  propovijed 
pred  katedralom  prilikom  pokorničke  procesije,  dne  31.  X.  1943: 

'Vidim  konačno  upit  vas  hiljada,  koji  ovdje  slušate:  a  kakav  onda  poredak  zastupa  katolička 
Crkva,  kad  se  danas  cijeli  svijet  bori  za  novi  poredak?'  —  To  je  da  nuzgredno  umetnem  onaj 
Neue  Ordnung! 

'Mi  —  nastavlja  nadbiskup  Stepinac  —  osuđujući  sve  nepravde,  sva  ubijanja  nevinih,  sve 
paleže  mirnih  sela,  sva  zatiranja  sirotinjskih  žuljeva,  mi  žaleći  nevolje  i  boli  sviju,  koji  danas 
nepravedno  pate,  odgovaramo  ovako:  Crkva  je  za  onaj  poredak,  koji  je  toliko  star,  koliko  i 
deset  zapovijedi  Božjih.  Mi  smo  za  poredak,  koji  je  napisan  ne  na  raspadljivom  papiru,  nego  u 
savjesti  ljudskoj  prstom  Boga  živoga'. 

Doista  poslije  ovih  riječi  otpada  potreba  svakog  objašnjavanja,  daje  nadbiskup  Stepinac  bio 
baš  proti  sistemu,  a  nipošto  samo  za  njegovu  modifikaciju.  Samo  svojom  neustrašivošću, 
dakako  da  nije  bio  kadar  taj  sistem  oboriti,  ali  je  s  njom,  pa  svojom  borbom  proti  njemu  i 
svojim  auktoritetom  uspio  učiniti 

najviše  što  je  bilo  u  njegovoj  moći,  a  to  je  da  sistem  u  praksi  modificira. 


Taj  maksimum  mogućnosti  on  je  i  dostigao.  Hiljade  i  hiljade  Hrvata,  Židova,  Srba,  Slovenaca, 
aktivista,  komunista,  antifašista  i  uopće  ljudi  bez  razlike  vjere,  narodnosti  ili  političkog 
uvjerenja  imadu  baš  nadbiskupu  Stepincu  zahvaliti  svoje  živote.  Tko  u  onom  očajnom  stanju 
nije  priznao  takve  modifikacije  kao  najveći  uspjeh,  koji  se  u  onim  prilikama  mogao  postići?  U 
onome  savezu  nekoliko  država  i  naroda,  milijuna  i  milijuna  ljudi,  od  kojih  nijedan  nije 
mogao  sam,  nego  tek  u  zajednici  obarati  i  konačno  oboriti  Hitlera  i  družinu,  aktivnost 
nadbiskupa  Stepinca  je  relativno  dragocjeni  udio. 

Što  da  dalje  citiram  iz  nadbiskupovih  propovijedi?  Ta  one  su  svim  Zagrepčanima,  koji  su 
imali  nesreću  za  vrijeme  okupacije  biti  u  Zagrebu,  vrlo  dobro  poznate.  One  su  im  bile  u  onim 
teškim  vremenima  glavna  utjeha,  čvrst  oslonac  za  ustrajnost  u  otporu,  lijepa  nada  u  propast 
ustaštva  i  fašizma,  u  bolju  skoru  budućnost.  Na  njih  su  hrlili  ne  samo  vjernici,  nego  i  oni,  koji 
inače  nisu  polazili  crkve.  Te  su  se  propovijedi  onda  širile  među  narod  i  dopirale  su  čak  na 
oslobođeni  teritorij.  Izgovorene  javno,  one  su  postale  podzemnom  štampom,  sredstvom 
uspješne  propagande  protiv  ustaša,  djelomičnim  nadomjestkom  opozicione  štampe. 

[Odnos  s  Pavelićem] 

Kad  se  u  svjetlu  tih  brojnih  propovijedi  i  ostale  aktivnosti  nadbiskupa  Stepinca  promatra  sve 
ono,  što  optužnica  navodi  protiv  optuženoga,  onda  ono  potonje  gubi  pripisani  mu 
kolaboracionistički  karakter  i  potpuno  iščezava  pred  protuustaškom  ideologijom  i  aktivnošću 
nadbiskupa  Stepinca. 

Šta  onda  može  značiti  npr.  posjet  Paveliću,  Kvatemiku  na  početku  okupacije?  Ništa  drugo, 
nego  običnu  neizbježivu  konvencionalnost,  jednu  od  onih  kako  ih  nazivlju  «konventionelle 
Liigen»,  bez  koje  ne  bi  nadbiskup  Stepinac  nikada  stekao  mogućnost  da  spašava  i  da  čini 
onoliko  dobra  za  vrijeme  okupacije. 

Nigdje  i  nikad  se  dobra  svrha  i  rad  za  nju  ne  žrtvuju  konvencionalnostima.  Eto  vidimo  na 
sadanjoj  mirovnoj  konferenciji  u  kakve  oštre  sukobe,  ne  samo  idejne,  nego  često  i  neposredne 
lične  dolaze  delegati  raznih  država,  ali  kad  koja  delegacija  pozove  druge  na  banket,  svi  se 
delegati  odazivlju  i  tu  se  međusobno  ponašaju,  kao  da  si  nijesu  nikakvi  protivnici.  Shvaća  li 
itko  te  konvencionalnosti  kao  prestanak  nesuglasja,  kao  priznanje  protivničkog  stanovišta,  kao 
odustajanje  od  dosadanjeg  stava? 


607 

VIII  -  PRED  KOMUNISTIČKIM  SUDOM 

Slično  je  i  sa  raznim  protestnim  notama  pojedinih  država  i  odgovorima  na  njih,  koje  smo 
napose  u  zadnje  vrijeme  imali  prilike  često  čitati.  I  one  odrazuju  protivnosti,  sadržavaju  oštru 
kritiku,  no  ipak  počinju  i  svršavaju  se  uobičajenim  frazama  najveće  učtivosti  i  srdačnosti. 

Konvencionalnosti  često  ne  odgovaraju  činjeničnom  stanju.  Zato  su  one  jedva  kada  kakav 
dokaz. 

Jest,  nadbiskup  Stepinac  dolazio  je  tu  i  tamo  u  dodir  s  Pavelićem,  ali  apstrahirajući  od  rijetkih 
konvencionalnosti,  samo  da  intervenira  kod  njega  u  korist  progonjenih,  za  obustavljanje  i 


ukidanje  zločina.  Ako  je  ovo  politička  radnja,  ali  nije  suradnja,  kolaboracija,  nego 
proturadnja,  kontralaboracija. 

Sam  javni  tužilac  citira  u  svojoj  optužnici  na  str.  3.  državnog  tajnika  u  Vatikanu  kardinala 
Magliona,  kako  je  još  godine  1942  preporučio  u  interesu  Crkve  nadbiskupu  Stepincu  neka 
uspostavi  'spretnije  i  iskrenije  srdačno  držanje  prema  ustaškim  vlastima'. 

Na  samoj  pak  raspravi  čuli  smo  iz  ustiju  tzv.  maršala  i  vojskovođe,  koga  je  kao  svjedoka 
predložio  javni  tužilac,  a  ne  ja,  daje  nadbiskup  Stepinac  stalno  bio  'objekt  mržnje  Pavelićeve'. 
Taje  mržnja  bila  tolika,  da  npr.  Pavelić,  unatoč  tome,  što  državni  tužilac  spominje  neke 
bankete,  nije  nikada  ušao  u  nadbiskupski  dvor.  Ta  mržnja  bila  je  odlučna  i  nije  bila  nikakva 
tajna,  jer  je  za  nju  samu  znao  čitav  Zagreb,  a  neke  dokaze  za  nju  čuli  smo  jučer  iz  ustiju  nekih 
svjedoka,  a  među  njima  napose  kanonika  dra  Hrena  i  dra  Lončara,  kojima  je  sam  javni  tužilac 
priznao  protuustašku  vjerodostojnost.  Ovi  svjedoci,  koji  su  pripadali  najbližoj  okolini 
nadbiskupa  Stepinca,  iskazali  su  nam  toliko  detalja  o  mislima  i  radu  nadbiskupa,  da  ti  detalji 
sami  po  sebi  isključuju  bilo  kakvo  podupiranje  ustaškog  i  okupacionog  režima,  bilo  kakvu 
političku  suradnju  s  okupatorom  i  ustašama. 

Glas  o  nadbiskupu  sasvim  protivan  onome,  koji  o  njemu  govori  optužnica,  dopire  i  do 
saveznika.  Ja  sam  predao  sudu  nekoliko  vijesti  londonske  radio  stanice  iz  godine  1942  i  1943, 
gdje  se  utvrđuje  nadbiskupovo  držanje  protiv  ustaša  i  povoljan  odjek,  što  su  ga  tamo  imali 
njegovi  govori.  Doprinio  sam  i  izvještaj  Ustaškog  promidžbenog  ureda  ustaškoj  vladi,  gdje  se 
upozoruje  ovo,  kako  saveznici  iskorišćuju  nadbiskupove  govore  protiv  nje,  protiv  čitavog 
ustaškog  režima.  Među  ispravama,  koje  sam  predao  sudu,  a  koje  nijesu  čitane,  nalazi  se  i 
jedno  pismo  mgr.  Svetozara  Rittiga,  pisano  koncem  prosinca  1942,  gdje  dr.  Rittig  priznaje 
nadbiskupu  njegov  teški  i  mučni  rad  i  položaj,  velike 

žrtve,  što  ih  doprinosi  narodu,  njegova  dobročinstva  napose  narodu  Hrvatskog  Primorja  te  mu 
čestitajući  Božić  želi,  da  sretno  prebrodi  svoj  put  između  Scylle  i  Charybde.  Bi  li  dr.  Rittig, 
koji  je  bio  dobro  informiran  i  vrlo  sklon  Narodnom  oslobodilačkom  pokretu,  tako  pisao,  daje 
i  malo  sumnjao  u  nadbiskupovu  nacionalnu  ispravnost  u  korist  njegova  rada  za  narod? 

Kako  je  neugodan  bio  nadbiskup  ustaškoj  vladi  i  kako  ju  je  napose  pogodio  već  spomenuti 
govor,  od  31.  X.  1943,  na  završetku  pokorničke  procesije,  vidi  se  iz  načina,  kako  je 
usplahirena  ustaška  vlada  na  nj  reagirala.  U  ime  njezino  napisao  je  njezin  član  tzv.  ministar 
dr.  Julije  Makanec  članak  objavljen  u  ustaškom  organu  Hrvatski  narod ,  od  7.  XI.  1943,  gdje 
je  žestoko  napao  nadbiskupa  Stepinca,  izvrgao  ga  ruglu  i  upozorio  ga,  da  se  ne  miješa  u 
politiku.  A  ta  nadbiskupova  politika  sastojala  se  u  osudi  ustaških  nasilja. 

Spočitava  se  nadbiskupu,  daje  prisustvovao  blagoslovu  u  crkvi  Sv.  Marka,  dne  23.  II.  1942, 
prije  otvorenja  ustaškog  tzv.  Hrvatskog  sabora.  Čuli  smo  svjedoke,  kako  je  iskazano,  da  seje 
nadbiskup  jedva  jedvice  dao  nagovoriti  na  taj  crkveni  čin.  Čitanje  ovdje  samo  jedan  dio 
njegova  govora  iz  te  prigode,  ali  nije  čitan  onaj  glavni  dio,  u  kojem  je  sadržana  prava 
nadbiskupova  namjera.  Taj  dio  glasi: 


'Neka  (naime  sabor)  donosi  zakone  poštene,  koji  se  neće  kositi  sa  zakonom  Božjim,  da  se 
osigura  blagoslov  Boga  Stvoritelja...  Neka  donosi  zakone  pravedne,  gdje  su  jednaki  tereti, 
neka  su  i  jednaka  prava.  Neka  donosi  zakone  moguće,  da  se  narodu  ne  navale  tereti,  koje  ne 
može  podnositi...  Neka  vječni  Sudac,  koji  upravlja  udesima  naroda  svemoćnom  desnicom 
uzida  u  temelje  Hrvatskog  Sabora  i  ureže  u  srca  sviju  vaših  suradnika  isto  tako  duboku  svijest 
odgovornosti,  da  mogu  vas,  glavara  Nezavisne  Države  Hrvatske,  uspješno  pomagati  u  obnovi 
i  podizanju  drage  nam  domovine  na  vječnim  temeljima  evanđeoskih  Kristovih  načela!' 

Ovom  prilikom  nije  se  dalo  izbjeći,  da  nazove  Pavelića  glavarom  Nezavisne  Države  Hrvatske, 
ali  zato  mu  je  onom  željom  jasno  spočitnuo  dosadašnje  nepoštene  i  nepravedne  zakone, 
njegovu  manjkavost  odgovornosti.  Pavelić  je  taj  govor  vrlo  dobro  razumio,  tako  te  je  — 
prema  iskazu  dvojice  svjedoka,  koje  smo  ovdje  čuli  —  nakon  govora  sav  bijesan  rekao  svom 
pratiocu,  što  će  ga,  ovaj  balavac,  naime  nadbiskup,  učiti  politiku! 

Prema  istom  iskazu  svjedoka  odnosi  nadbiskupa  i  Pavelića  već  do  sada  slabi,  još  su  se  jače 
pogoršali.  Moram  također  istaknuti,  da  taj  ustaški  sabor  nije  imao  svoje  prošlosti,  tako  da 

nadbiskup  nije  imao  razloga  što  mu  spočitnuti.  Ali  taj  tzv.  sabor  imao  je  pred  sobom 
budućnost,  za  koju  se  onda  mnogi  makar  pogrješno  nadali,  da  će  obuzdati  samovolju  Pavelića 
i  ustaška  nasilja,  zbog  čega  je  nadbiskup  i  zaželio  ovom  saboru  ovakovu  budućnost.  Ipak  taj 
sabor,  ma  kakav  bio,  donekle  je  ispunio  nade  dobronamjernih.  U  njemu  se  počela  stvarati  jaka 
opozicija  izvana  zbog  čega  gaje  Pavelić  već  nakon  kratkog  zasjedanja  prestao  uopće  sazivati. 
Jedan  od  razloga  bio  je  i  taj,  što  su  ga  članovi  Sabora  dr.  Prebeg  i  dr.  Ljubić  iz  Banje  Luke 
interpelirali  zašto  drži  interniranim  dra  Mačeka? 

Još  primjećujem,  daje  nadbiskup  zabranio  četvorici  u  Sabor  imenovanih  svećenika,  da  budu 
njegovi  članovi.  Dokaz  u  predočenom  dopisu  nadbiskupa,  od  8.  II.  1942. 


Pročitan  je  ovdje  dopis  nadbiskupov  upućen  Paveliću,  dne  8.  III.  1943,  povodom 
namjeravanih  ponovnih  progona  Židova.  Tu  nadbiskup  uzima  u  zaštitu  Židove,  pravoslavne  i 
sve  progonjene.  To  on  spočitava  otvoreno  Paveliću,  da  goni  katolike  zbog  židovskih  žena,  a 
na  sebe  i  na  članove  svoje  vlade  da  ne  primjenjuje  tzv.  arijski  zakon.  (Pavelić  naime  i  njegov 
tzv.  ministar  Žanić  bili  su  oženjeni  sa  Židovkama).  I  onda,  aludirajući  jasno  na  Nijemce  piše  u 
tome  dopisu: 

'Ako  je  pak  po  strani  miješanje  koje  strane  vlasti  u  naš  unutarnji  narodni  i  politički  život,  onda 
se  ne  bojim,  da  ovaj  moj  glas  i  prosvjed  dođe  i  do  organa  dotične  strane  vlasti.  Katolička 
naime  Crkva  ne  poznaje  nikakva  straha  pred  ikojom  zemaljskom  silom,  ako  se  radi  o  obrani 
najosnovnijih  prava  čovjeka'. 

[Stepinac  i  Hitlerov  režim] 

Da  vidimo,  kako  se  još  odnosio  nadbiskup  prema  njemačkom  okupatoru? 

Nijemce  su  u  Zagrebu  predstavljala  dva  čovjeka:  Kasche  i  general  Glaise  von  Horstenau. 

Kasche  je  bio  trgovac  staklom.  Kod  ustaške  vlade  bio  je  tzv.  poslanik  Reicha.  Bio  je  član 
nacističke  partije  i  gorljivi  zaštitnik  ustaša. 

Glaise  von  Horstenau  naprotiv  kao  pritajeni  neprijatelj  nacista  (poslije  atentata  na  Hitlera  bio 
je  maknut  iz  Zagreba),  zazirajući  od  ustaških  zločinstava,  nastojao  je  maknuti  ih  sa  vlasti, 
zbog  čega  se  nalazio  u  stalnome  sukobu  sa  Kascheom.  Glaise  je  bio  Austrijanac,  vojnik  stare 
škole,  protivnik  pruskih  junkera,  a  u  vojničkoj  znanosti  priznati  stručnjak,  po  bečkom 
sveučilištu  bio  je  promoviran  kao  doctor  honoris  causa. 

Ove  protivštine  između  ta  dva  njemačka  čovjeka  bile  su  u  Zagrebu  opće  poznate  i  u  savezu  s 
njima  kolale  su  po  gradn  razne  pričice.  S  Kascheom  došao  je  nadbiskup  kroz  4  godine 
okupacije  otprilike  tri  puta  u  dodir  i  to  samo  u  slučajevima  konvencionalnosti. 

Sa  Glaise-om  nešto  više,  ali  samo  radi  intervencije  u  korist  progonjenih  bilo  po  ustašama,  bilo 
po  njemačkoj  soldateski.  Ove  su  intervencije  većinom  uspijevale.  Ima  u  Zagrebu  čak 
komunista,  koji  svoj  život  imaju  zahvaliti  zauzimanju  Glaise-a.  Ovdje  je  preslušan  ijedan 
svjedok,  kako  je  Glaise  preko  nadbiskupa  stao  na  put  nasiljima  njemačke  vojske  u  nekim 
selima  oko  Jaske.  Govorio  je  o  tome  i  optuženi  Marić.  Kome  je  uistinu  stalo  do  dobra,  neka 
odgovori:  sastoji  li  kažnjiva  kolaboracija  u  spašavanju  ljudi  ili  bi  bilo  bolje,  da  je  nadbiskup 
otklonio  i  najmanji  dodir  sa  Glaise-om,  a  ljude  prepustio  propasti? 

[Stepinac  i  fašistički  režim] 

Dok  je  saobraćaj  nadbiskupa  sa  Glaise-om  bio  rijedak  i  pokrenut  jedino  plemenitom 
namjerom  spašavanja  Hrvata  i  Srba,  većinom  antifašista,  dotle  saobraćaj  s  Talijanima  nije  bio 
skoro  nikakav.  Ilustriraju  ga  dopisi  predani  sudu,  napose  onaj  nadbiskupov  talijanskom 


poslaniku  Casertano,  od  27.  ožujka  1943.  Poznato  je,  daje  Casertano  kao  i  Pavelić  mrzio 
nadbiskupa,  te  ga  u  zajednici  s  Pavelićem  nastojao  maknuti  iz  Hrvatske. 

[Izvještaji  Sv.  stolici] 

Javni  tužilac  pročitao  je  na  raspravi  opsežno  navodno  izvješće  nadbiskupa  Sv.  stolici,  od  18. 
svibnja  1943,  iz  kojega  bi  slijedilo,  da  seje  nadbiskup  Stepinac  zauzimao  za  ustaški  režim,  da 
je  mrzio  Srbe,  daje  lažno  izvještavao  Sv.  Oca  o  položaju  u  Nezavisnoj  Državi  Hrvatskoj,  da 
je  četničke  i  ustaške  zločine  pripisivao  partizanima. 

Vjerujem,  daje  čitanje  tog  navodnog  nadbiskupova  izvješća,  napose  popraćeno  opaskama 
javnog  tužioca,  koji  gaje  čitao,  moglo  izazvati  loš  dojam.  Javni  tužilac  polaže  osobitu  važnost 
na  to  izvješće,  smatrajući  ga  autentičnim  ili  točnije  smatrajući  njegovu  kopiju,  koju  on  jedino 
ima  u  ruci,  vjernim  prepisom  izvora,  za  koji  on  zaključuje,  daje  doista  i  predan  po 
nadbiskupu  Sv.  Ocu. 

I  ja  polažem  osobitu  važnost  na  to  izvješće,  ali  imam  jakih  razloga  ne  smatrati  ga  autentičnim, 
već  smatrati  ga  ustaškim  falsifikatom  ili  bar  ustaškom  tvorevinom,  koja  po  nadbiskupu 

nije  bila  nikad  upotrebljena.  Povod  takvu  mome  mišljenju  jest  potpuno  protuslovlje  tog 
izvješća-kopije  sa  čitavim  dokaznim  nazorima  i  djelima  nadbiskupa.  Daljnji  povod  jest  taj,  da 
je  nadbiskup,  čim  je  na  raspravi  iz  ustiju  javnog  tužioca  čuo  prve  pasuse  izvješća  odlučno 
zanijekao,  da  bi  on  bio  autor. 

Za  mene  doduše  kao  branitelja  ne  moraju  biti  mjerodavne  tvrdnje  branjenika,  ali  su  one 
svakako  putokaz  za  traženje  i  dokazivanje  istine.  Osim  toga  ja  nadbiskupu  vjerujem.  Svoje 
uvjerenje  o  apokrifnosti  izvješća  potkrijepljujem  ovim  činjenicama  kao  razlozima  odnosno 
dokazima. 

1/  Kopija  navodnog  originala  pisana  je  talijanskim  jezikom,  dok  su  sva  izvješća,  koja  je 
nadbiskup  slao  Sv.  stolici  pisana  latinskim  jezikom. 

2/  Pojavnom  tužiocu  pročitana  kopija  nađena  je  u  arhivu  ustaškog  ministarstva  vanjskih 
poslova,  a  ovome  nadbiskup  nikada  nije  slao  kopije  svojih  izvješća.  I  doista,  u  istom  arhivu 
nije  nađena  kopija  nijednog  drugog  nadbiskupova  izvješća.  Naprotiv,  inkriminirane  kopije 
nema  u  arhivu  nadbiskupije,  gdje  se  inače  pohranjuju  svi  koncepti  ili  kopije  sviju  izvješća  Sv. 
Ocu. 

3/  Ja  sam  predao  sudu  originalno  pismo  državnog  tajnika  u  Vatikanu,  kardinala  Maglione,  od 
17.  lipnja  1943,  u  kojemu  ovaj  potvrđuje,  daje  primio  njegovo  izvješće  i  označio  odmah 
sadržaj  tog  izvješća:  da  u  njemu  nadbiskup  opisuje  djelatnost,  koju  je  razvio  u  prilog  Židova  i 
Srba  u  Hrvatskoj.  Kopija  navodnog  izvješća  nosi  datum  20.  svibnja  1943!  Pismo  Maglione-a 
nosi  datum  17.  svibnja  1943.  Jedino  izvješće,  dakle  koje  je  nadbiskup  u  tom  vremenu  mogao 
podnijeti  Sv.  Ocu  Papi  moglo  je  imati  isključivo  onaj  sadržaj,  koji  kardinal  Maglione  u  svom 


pismu  navada.  A  taj  po  kardinalu  potvrđeni  sadržaj  izvješća  u  potpunoj  je  protivnosti  sa 
sadržajem  kopije,  što  javni  tužilac  na  temelju  nje  nadbiskupu  predbacuje. 

4/  Sva  izvješća  biskupa  sastavljaju  se  u  ustaljenom  kurijalnom  stilu.  Ovaj  se  napose  očituje  u 
početku  i  na  svršetku  izvješća.  Formula,  kojom  ta  izvješća  počinju,  glasi: 

'Beatissime  Pater!  Aloysius  Stepinac,  archiepiscopus  zagrebiensis,  ad  pedes  Sanctitatis 
Vestrae  humilissime  provo lutus  ea,  quae  sequuntur  exponit':  (i  sada  slijedi  sadržaj,  predmet) 

Formula  pak  na  završetku  glasi  ovako: 

'Et  Deus  etc... 

Aloysius  Stepinac 

archiepiscopus  zagrebiensis'. 

Međutim  svi  smo  čuli,  da  i  svršetak  i  početak  kopije,  pročitane  od  javnog  tužioca,  glasi 
sasvim  drugačije,  što  potpuno  isključuje,  daje  nadbiskup  autor  te  kopije,  odnosno  njezina 
originala,  ukoliko  takav  uopće  postoji.  Pa  i  čitav  stil  ostalog  sadržaja  kopije  nikako  ne 
odgovara  kurijalnome,  nadbiskupu  dobro  poznatome,  stilu.  Sadržaj  kopije  je  vrlo  opširan  i 
govori  o  stvarima,  o  kojima  nadbiskup  nije  većinom  mogao  imati  nikakva  znanja. 

5/  Na  kopiji  nema  nikakove  zabilješke,  je  li,  kada  i  po  kome  i  kako  je  original  otpravljen,  niti 
se  u  arhivu  ustaškog  ministarstva  našao  ikakav  podatak  o  tome. 

6/  U  tekstu  kopije  spominje  se  nadbiskup  kao  metropolita  Croatiae  et  Slavoniae,  a  potonje 
nadbiskup  nije,  niti  se  ma  igdje  takvim  nazivom  nazivao. 


Kraj  tako  jakih  razloga,  ja  ne  samo  ne  mogu  i  ne  smijem  prihvatiti  tvrdnju  javnog  tužioca  o 
autentičnosti  kopije-izvješća,  nego  sam  dužan,  bar  do  daljnjega,  do  jačih  protudokaza, 
smatrati  ju  ustaškim  falsifikatom  ili  pokušajem  falsificiranja. 

Kraj  tako  jakih  dokaznih  razloga  nijedna  presuda  ne  može  upotrebiti  inkriminiram!  kopiju 
kao  dokaz  protiv  nadbiskupa. 

Uzalud  se  kraj  spomenutih  razloga  javni  tužilac  pozivlje  na  izvješće  Rušinovića,  tadašnjeg 
predstavnika  tzv.  Nezavisne  Države  Hrvatske  u  Rimu,  jer  sva  izvješća  ustaškom  ministarstvu 
vanjskih  poslova  potječu  iz  godine  1942,  tako  da  se  razumljivo  ne  mogu  nikako  odnositi  na 
navodno  nadbiskupovo  izvješće  iz  godine  1943. 


Uzalud  se  kraj  onih  razloga  javni  tužilac  pozivlje  na  kneza  Lobkowicza,  papinskog  komornika 
u  Rimu  i  ujedno  predstavnika  ustaške  vlade.  Ako  javni  tužilac  vjeruje  ovom  ustaškom 
eksponentu,  ja  imam  razloga  ne  vjerovati  mu.  Rušinović  i  Lobkowicz,  ti  ustaški  diplomate,  ti 
diletanti  u  diplomaciji,  koji  se  sami  tuže,  da  ih  svi  omalovažavaju,  morali  su  pokazati  neke 
uspjehe  svojim  gospodarima,  pa  kad  takvih  stvarno  nije  bilo,  morali  su  se  udaljiti  od  istine.  U 
ostalom,  kad  se  pomnije  raščinjavaju  njihova  izvješća,  vidi  se,  da  se  je  nadbiskup  vješto 
uklanjao  njihovim  nagovaranjima,  koja  su  oni  pogrješno  držali  ili  namjerno  prikazivali  kao 
uspješna. 

Nevjerojatno  je,  a  bilo  bi  smiješno  i  naivno  od  nadbiskupa,  daje  mogao  očekivati  a  kamo  li 
željeti,  da  Sv.  stolica  učini  nešto  u  prilog  tzv.  Nezavisnoj  Državi  Hrvatskoj.  Ta  bilo  je  to  u 
doba,  kada  je  bilo  sasvim  sigurno,  da  su  Hitler  i  njegovi  sa- 

teliti  izgubili  rat,  i  daje  prema  tome  slom  njegove  tvorevine  Nezavisne  Države  Hrvatske 
postao  neizbježiv. 

Bilo  je  to  u  svibnju  1943,  kada  su  se  Amerikanci  bili  već  davno  iskrcali  u  Africi,  kada  su 
Nijemci  bili  odbačeni  od  Staljingrada  i  prisiljeni  na  stalno  uzmicanje,  kad  je  Afrika  potpunim 
porazom  Rommelove  vojske  bila  sasvim  očišćena  od  Nijemaca  i  Talijana,  kad  su  se  Anglo- 
Amerikanci  spremali  na  upad  u  tzv.  evropski  bedem  —  i  doista  se,  kako  je  poznato,  oni 
naskoro,  dne  6.  lipnja  1943  (32b),  iskrcaše  na  Siciliji. 

Kako  se,  dakle,  može  vjerovati,  daje  nadbiskup,  koji  je  do  onoga  časa  neosporno  bio 
protivnik  tzv.  Nezavisne  Države  Hrvatske  i  o  njoj  papi  samo  nepovoljno  izvješćivao, 
najednom  baš  sada  u  najnezgodnijem  času,  u  času  potpunog  preokreta  ratnog  položaja  i  jasno 
ocrtane  budućnosti,  najednom  promijenio  svoje  dosadašnje  držanje  i  prema  Nezavisnoj 
Državi  Hrvatskoj  i  svoje  dosadašnje  mišljenje,  te  se  počeo  zauzimati  za  Nezavisnu  Državu 
Hrvatsku.  Sjetimo  se  samo,  da  njegove  najžešće  propovijedi  protiv  Hitlera  i  ustaštva  padaju 
baš  u  godini  1943! 

Papa  ni  prije  nije  htio  priznati  Nezavisnu  Državu  Hrvatsku,  a  kamoli  da  ga  sada  na  to  pokuša 
nagovoriti  na  takova  šta.  Rim  je  bio  vrlo  točno  informiran  o  svemu,  pa  se  nadbiskup,  vrlo 
odan  Sv.  stolici,  prije  ravnao  prema  njezinim  informacijama  i  raspoloženju,  nego  li  ona  prema 
njegovim.  Čak  i  onda,  kad  bi  navodno  izvješće-kopija  bilo  autentično,  ne  bi  ono  moglo  ništa 
koristiti  Nezavisnoj  Državi  Hrvatskoj  ni  škoditi  Narodnom  oslobodilačkom  pokretu. 

Nakon  što  sam  naveo  za  sada  neoborive  dokaze  protiv  autentičnosti  izvješća-kopije,  ne  bi  bilo 
potrebno  niti  se  smatram  dužnim  razjasniti  kako  je  do  tog  ustaškog  falsifikata  došlo.  Navađam 
samo  onu  kombinaciju,  koju  pretpostavljaju  ovdašnji  crkveni  krugovi. 

Pročelnik  u  bogoštovnom  odjelu  ustaškog  ministarstva  bio  je  poznati  ustaša  fra  Radoslav 
Glavaš.  Vjerojatno  je  on  zamislio  pokušati  nagovoriti  nadbiskupa,  da  podnese  ovakvo 
izvješće,  doista  ga  sam  sastavio  i  rekao  to  tzv.  ministarstvu  vanjskih  poslova.  Sad,  ili  oni  iz 


ministarstva  nisu  prihvatili  prijedlog,  ili  je  njegov  pokušaj  prema  nadbiskupu  neuspio,  ili  je  on 
već  naslutio,  da  ne  će  uspjeti. 

Ukratko,  kopija  je  ostala  ležati  u  arhivu  ministarstva  vajskih  poslova,  a  original,  dakako  ne 
potpisan,  ostao  je  kod  Gla- 

(32b)  To  je  bilo  zapravo  10.-11.  srpnja  1943.  A.B. 

vaša.  Ovu  kombinaciju  potkrepljuje  i  sadržaj  kopije,  jer  u  njoj  ima  vrlo  mnogo  povijesnog 
materijala  iz  Bosne,  a  Glavaš  se  mnogo  bavio  poviješću  Bosne,  da  ga  se  smatralo  boljim 
povjesničarom  nego  li  teologom  (32c). 

Još  nešto:  daje  nadbiskup  doista  onakav,  kakvim  ga  javni  tužilac  prikazuje  i  daje  autor  onog 
izvješća,  on  bi  to  izvješće  mogao  vrlo  lako  ukloniti  iz  arhiva  ustaškog  ministarstva,  dok  je 
ovaj  kod  njega  bio  pohranjen.  Ali  nadbiskup  Stepinac  nije  sposoban  ni  za  onakvo  sklapanje  ni 
za  podnašanje  onakvih  izvješća.  On  je  iskren  i  nema  razloga  bojati  se  istine. 

Time  bi  svršio  s  točkom  prvom  optužnice. 


Točke  2.  i  3.  koje  se  tiču  tzv.  prekrštavanja  i  vojnog  vikarijata  preuzeo  je  kolega  dr.  Natko 
Katičić  i  on  će  o  njima  govoriti. 

[Pravo  Hrvatskog  Naroda  na  svoju  državu] 

Zato  ja  prelazim  odmah  na  točku  4.  Ona  se  odnosi  na  inkriminacije  iz  druge  polovice  1944  i 
iz  početka  1945,  dakle,  iz  vremena  neposredno  prije  sloma  Nezavisne  Države  Hrvatske. 

Kod  točke  4.  optužnica  spominje  u  prvom  redu  nadbiskupov  govor  održan  navodno 
Domagojcima,  dne  7.  srpnja  1944.  Kraj  svega  traženja  ja  taj  govor  nisam  mogao  naći  i  prema 
tome  ne  mogu  se  o  njegovoj  opstojnosti  očitovati  ni  jesno  ni  niječno.  No  ako  je  taj  govor 
doista  izrečen,  govor,  u  kojemu  se  ne  govori  o  Nezavisnoj  Državi  Hrvatskoj,  nego  uopće  o 
državi  Hrvatskog  Naroda,  koji  bez  sumnje  ima  pravo  na  svoju  državu  —  i  danas  doista  ima 
Republiku  Hrvatsku  —  onda  ga  mogu  tumačiti  samo  kao  odgovor  na  poznate  stalne  grožnje 
četnika,  da  će  istrijebiti  čitav  Hrvatski  Narod  i  prema  tome  spriječiti  ga,  da  osnuje  svoju 
državu. 

[Protiv  diktature  proletarijata] 

Inkriminirani  pasus  govora  sveučilištarcima,  dne  18.  ožujka  1945,  uperen  je  protiv  diktature 
proletarijata.  No  protiv  ove  bili  su  i  ostali  naši  saveznici  zapadne  demokracije,  pa  zar  je  onda 
krimen  kod  nadbiskupa  i  napose  još  u  ono  vrijeme? 


Ali  optužnica  nije  citirala  rečenicu  neposredno  prije  inkriminiranog  pasusa.  Zato  ću  je  ja 
citirati.  Ona  glasi: 

(32c)  Odvjetnikova  smicalica!  R.  Glavaš  mlađi  bio  je  samo  literarni  kritičar,  a  nikakav 
povjesničar  ni  teolog. 

'Znači  li  mir  to,  da  veliki  narodi  i  države  snagom  svog  oružja  narinu  svoju  volju  malim 
narodima  i  onda  objave  svijetu:  sporazumjeli  smo  se?' 

Nije  li  u  ovoj  rečenici  izraženo  ono  isto  stanovište,  koje  zastupa  danas  i  naša  jugoslavenska 
delegacija  na  mirovnoj  konferenciji  u  Parizu,  kad  se  protivi,  da  joj  četiri  velike  države,  tzv. 
velika  četvorica,  nametnu  mir  kakav  ona  neće,  kad  se  svom  snagom  bori  protiv  toga,  da 
Jugoslaviji  bude  iz  njezina  živa  tijela  istrgnut  Trst  i  znatan  dio  hrvatskoslovenske  Istre  i 
Gorice?  Zašto  se  nadbiskupov  govor  sveučilištarcima  ne  tumači  i  po  ovoj  njegovoj  rečenici 
eventualno  i  po  ostalom  njegovu  sadržaju,  a  ne  samo  po  inkriminiranom  pasusu? 

[Zajednička  poslanica  hrvatskih  biskupa] 

Dolazimo  do  inkriminirane  poslanice  sa  biskupskih  konferencija,  dne  24.  ožujka  1945.  Ja  ne 
poričem  izvjesnu  vezu  između  ustaške  vlade  i  te  biskupske  konferencije,  ali  poričem  vezu 
poslanice  s  ustaškom  vladom,  a  ukoliko  je  ta  veza  i  postojala,  nadbiskup  je  nije  htio  niti  sije 
nje  bio  svijestan.  Veza  sa  konferencijom  postojala  je  utoliko,  što  je  nadbiskup  na  ponudu 
Cankija  pristao,  da  mu  ustaška  vlada  pruži  tehničku  pomoć,  da  se  konferencija  u  onim  teškim 
saobraćajnim  prilikama  uzmogne  održati.  Tako  je  iskazao  Canki,  koji  je  također  kazao,  daje 
konferencija  sazvana  na  želju,  na  inicijativu  nadbiskupa. 

Ja  vjerujem  više  iskazu  Cankija,  nego  protivnim  iskazima  Mandića  i  biskupa  Šimraka,  jer 
stari  Mandić,  pri  kraju  svojih  fizičkih  i  duševnih  sila,  iako  predsjednik  vlade,  vrlo  slabo  bijaše 
upućen  i  bez  ikakva  utjecaja  na  rad  ustaške  vlade,  dok  je  §imrak  bio  onaj  trojanski  konj,  s 
kojim  su  se  ustaše,  a  napose  Bogdan,  poslužili,  da  poslanici  sa  biskupske  konferencije 
podmetnu  onaj  sadržaj,  koji  su  oni  htjeli.  Što  je  Bogdan  bio  u  vezi  sa  Šimrakom  i  dao  mu  svoj 
koncept  poslanice,  da  ga  prokriomčari  i  na  konferenciji,  tome  nadbiskup  nije  kriv,  jer  nije 
znao  za  te  zakulisne  razgovore  sa  Šimrakom.  A  osim  toga  ovdje  smo  upoznali  nadbiskupa  kao 
čovjeka,  koji  si  od  ustaša  ne  da  diktirati. 

I  uostalom,  sam  javni  tužilac  priznaje,  da  su  osim  Bogdanova  koncepta  postojala  još  tri,  među 
njima  i  Cankijev,  ali  da  poslanica  nije  po  tekstu  najbliža  Bogdan-Šimrakovu  konceptu,  nego 
Cankijevu.  Dakle  dokaz,  da  Bogdan  i  Šimrak  nisu  uspjeli. 

Ja  nisam  čitao  nijedan  koncept,  a  napose  ne  Cankijev,  da  bih  mogao  prosuditi  tu  navodnu 
sličnost  njegova  koncepta  sa  stvarnim  tekstom  poslanice,  ali  kad  bi  je  i  bilo,  to  ne  bi  bilo 

dokazom,  daje  ustaška  vlada  nametnula  konferenciji  svoj  tekst,  jer  je  Canki  bio  u  toj  vladi 
ministar  pravosuđa  i  bogoštovlja,  koji  je  zbog  naravi  svog  rezora  morao  dolaziti  više  puta  u 
dodir  sa  nadbiskupom,  pa  nije  isključeno,  da  su  izmijenili  misli  o  predmetu  konferencije, 
naime  o  navodnom  sustavnom  ubijanju  i  mučenju  hrvatskih  svećenika  i  vjernika.  Nije 
isključeno,  daje  Canki  nadbiskupa  o  tome  i  informirao,  a  u  ono  vrijeme  dolazilo  je  mnogo 
sličnih  vijesti  putem  izbjeglica  iz  oslobođenih  krajeva. 

Ustaška  štampa  bila  je  onih  dana  puna  najpretjeranijih  vijesti  o  ubijanju  svećenika  i  vjernika. 
Osam  dana  prije  biskupske  konferencije  bila  je  održana  po  vladi  priredba,  baš  kao 
komemoracija  za  poginule  svećenike,  kojom  prigodom  održao  je  tadanji  rektor  hrvatskog 
sveučilišta  Elorvat  opširan  referat  o  toj  temi. 

Ako  je  nadbiskup  povjerovao  tim  vijestima,  ako  je  podlegao  tolikoj  propagandi  i  ako  je  tim 
povodom  sazvao  konferenciju  i  u  zajednici  s  drugim  biskupima  izdao  inkriminiranu 
poslanicu,  onda  to  može  biti  njegova  zabluda,  ali  ne  zločin.  Nadbiskup  nije  mogao  spriječiti 
ustašku  vladu  da  iskoristi  poslanicu  u  svoje  svrhe  i  daje  čak  falsificira  (32d). 

[Ustaški  arhiv] 

Inkriminira  se  nadalje  nadbiskup,  da  je  u  svome  dvoru  sakrio  arhiv  ustaškog  ministarstva 
vanjskih  poslova  u  dogovoru  s  Pavelićem. 

Ovdje  je  po  javnom  tužiocu  pozvani  svjedok  bivši  ustaški  ministar  vanjskih  poslova 
Alajbegović  iskazao,  da  između  Pavelića  i  Stepinca  nije  bilo  nikakvih  dogovora  i  daje  on, 
Alajbegović  zamolio  nadbiskupa,  da  se  taj  arhiv  pohrani  pred  opasnošću  od  bombardiranja,  a 
ne  da  se  sakrije.  I  doista  nadbiskup  ga  nije  sakrivao,  nego  gaje  već  početkom  lipnja  1945  iz 
vlastite  pobude  prijavio  narodnim  vlastima,  što  sam  dokazao  izvornom  potvrdom  Vjerske 
komisije  od  13.  lipnja  1945. 

Doprinio  sam  i  «Promemoria»  nadbiskupskog  tajništva,  od  6.  lipnja  1945,  kao  dokaz,  daje 
nadbiskup  osim  toga  i  usmeno  izvijestio  predsjednika  vlade  Narodne  Republike  Hrvatske  dra 
Bakarića  o  svemu  što  je  bilo  kod  njega  pohranjeno.  Za  gramofonske  ploče  s  govorima 
Pavelića  nije  nadbiskup  uopće  znao,  kako  je  to  potvrdio  i  suoptuženi  Šalić,  koji  je  te  ploče  i 
prijavio. 

(32d)  Biskupi  su  u  okružnici  stavili  samo  «Hrvatska  Država»,  dok  je  tadašnja  vlada  htjela  da 
bude:  «Nezavisna  Država  Hrvatska»  Gl.  gore  str.  488. 

[Stepinac  i  preuzimanje  vlasti]\ 


Nerazumljivo  je  baš  sa  pravnog  stanovišta,  zašto  optužnica  čini  odgovornim  nadbiskupa 
Stepinca  za  pokušaje  Pavelića,  Rupnika  i  Rožmana,  da  u  zadnjim  časovima  okupacije  spase 
sebe.  Ako  su  spomenuti  pri  tome  pravili  kombinaciju  sa  Stepincem  i  tu  mu  kombinaciju 
predlagali,  odakle  on  za  tu  njihovu  akciju  može  biti  kriv?  Odlučno,  je,  da  on  u  te  kombinacije 
nije  ulazio,  da  ih  je  ukoliko  su  mu  bile  predložene,  sve  odbio.  Odbio  ih  je  ne  u  pregovorima, 
nego  a  limine.  Nema  tu  nikakve  aktivnosti  Stepinčeve,  kako  to  veli  optužnica,  nego  samo 
pasivnosti. 

Jest,  nadbiskupu  je  po  Paveliću  ponuđeno  regentstvo,  preuzimanje  vlasti,  ali  on  je  to  smjesta 
odbio,  prvo  s  načelnog  gledišta,  da  se  ne  upušta  i  ne  pača  u  svjetovne  stvari,  drugo,  jer  od 
Pavelića  nije  htio  ništa  primati,  i  treće,  jer  je  stajao  na  demokratskom  stajalištu,  da  narod  —  a 
ne  Pavelić,  ne  ustaše  —  daje  vlast. 

Svjedok  Alajbegović  je  iskazao,  zašto  je  baš  nadbiskupu  ponuđena  vlast.  Zbog  njegova  velika 
autoriteta  i  povjerenja,  koji  je  uživao  u  javnosti  —  iskazao  je  Alajbegović.  Ali  taj  autoritet,  to 
povjerenje  zaslužio  je  i  stekao  nadbiskup  baš  svojim  korektnim,  protuokupatorskim  držanjem 
za  čitave  četiri  godine  okupacije. 

Neposredno  pred  oslobođenjem  postojala  je  pogibelj  krvoprolića,  ne  dakako  sa  strane 
Narodno  oslobodilačke  vojske,  nego  sa  strane  njemačke  vojske,  za  koju  je  izgledalo,  daje 
htjela  braniti  Zagreb,  i  sa  strane  ustaša,  koji  su  prijetili,  da  će  prije  uzmaka  poklati  40.000 
zagrebačkih  građana,  djelomice  su  tu  svoju  groznu  prijetnju  i  izveli. 

Potaknut  namjerom,  da  spasi  Zagreb  od  ovakva  krvoprolića,  iskoristio  je  nadbiskup  poziv 
Alajbegovića  i  Bulata,  da  pođe  Mačeku.  Pošao  je  dru  Mačeku  s  ustaškim  generalom 
Moškovom,  jer  inače  ne  bi  mogao  doći  do  njega,  budući  daje  dr.  Maček  bio  interniran,  a 
ključeve  Mačekova  stana  držao  je  Moškov. 

I  drugo,  tu  opet  kao  i  uvijek  nalazio  se  nadbiskup  Stepinac  u  stalnoj  akciji  spašavanja  i 
pomaganja  i  otklanjanja  većeg  zla,  koliko  je  to  u  konkretnim  prilikama  bilo  moguće. 

Nadbiskup  Stepinac  poriče,  da  mu  je  dr.  Maček  rekao,  da  će  bježati,  tvrdi  naprotiv,  da  mu  je 
kazao,  da  će  ostati  u  Zagrebu.  Svakako  nadbiskup  Stepinac  ostaje  u  Zagrebu  i  nakon  što  je  sve 
moguće  poduzeo,  da  ne  dođe  do  krvoprolića.  Čeka  mirne  savjesti  oslobođenje.  I  došlo  je 
oslobođenje  dana,  8.  svibnja  1945. 

[Protudržavna  djelatnost] 

Time  smo  dospjeli  i  do  pete  točke  optužnice,  gdje  se  inkriminira  djelatnost  nadbiskupa 
Stepinca  poslije  oslobođenja,  u  novoj  Jugoslaviji. 

Tu  se  sa  mnogo  riječi  opisuje  nadbiskupa  Stepinca  kao  najaktivnijeg  neprijatelja  naroda  i 
države,  kao  podstrekača  svih  križarskih,  ustaških  i  terorističkih  akcija,  kao  provođača 


sistematskog  plana  akcije  za  povratak  Mačeka,  ustaša,  reakcije  i  kralja  Petra.  I  kao  dokaz  za 
sva  ta  strašna  okrivljenja  što  se  navodi? 

Navodi  se,  daje  nadbiskup  negdje,  peti  mjesec  nakon  oslobođenja  primio  Lisaka,  Lelu 
Sofijanec,  nekog  ustaškog  studenta,  emigranta  iz  Salzburga  i  dva  pisma  ili  cedulje  ustaškog 
generala  Moškova  i  daje  sudjelovao  na  biskupskoj  konferenciji,  sa  koje  je,  20.  rujna,  izdana 
poznata  poslanica  od  20.  rujna  1945. 

Evo,  to  su  svi  dokazi,  odnosno  činjenice,  koje  se  već  kao  takve  inkriminiraju,  iz  kojih  se 
izvodi  opisana  navodna  protivnarodna  i  protudržavna  djelatnost  nadbiskupa  Stepinca. 

Doista,  ne  bi  bilo  potrebno  raščinjati  te  malobrojne  i  osim  pastirskog  pisma  —  sitne  činjenice, 
odnosno  dokaze,  jer  se  već  na  prvi  pogled  vidi,  da  one  ni  iz  daleka  ne  mogu  dokazati  onako 
teške  optužbe.  Ja  ću  se  ipak  potanje  osvrnuti  na  svaku  od  njih. 

[Stepinac  i  Lisak] 

Neosporno  je,  daje  nadbiskup  Stepinac,  dana  24.  rujna  1945,  prvooptuženoga  Lisaka  primio, 
ali  je  isto  tako  neosporno,  da  ga  nije  primio  kao  Lisaka,  nego  kao  nekog  njemu  nepoznatog 
Petrovića.  U  tom  se  slažu  svi  iskazi:  oni  dra  Lranovića,  biskupa  Lacha,  Ostojčića,  Lisaka, 
suoptuženog  Šalića  pa  i  nadbiskupa. 

Postoji  tek  jedna  vrlo  mala  nijansa  kao  razlika  između  iskaza  Šalića  i  nadbiskupa.  Dok 
nadbiskup  veli,  daje  prepoznao  u  tobožnjem  Petroviću  Lisaka  tek  onda,  kad  je  ovaj  već  pred 
njim  skinuo  naočale,  dotle  šalić  tvrdi,  daje  neposredno  prije  nego  je  nadbiskup  ušao  u  sobu,  u 
kojoj  gaje  čekao  tobožnji  Petrović,  on,  Šalić,  rekao  nadbiskupu,  daje  netom  u  Petroviću 
prepoznao  Lisaka. 

Ja  vjerujem  nadbiskupu  i  držim,  da  se  Šalić  vara,  ali  kad  bi  i  stajalo  ono,  što  iskazuje  Šalić, 
još  uvijek  to  ne  bi  iskazivalo,  daje  nadbiskup  htio  primiti  baš  Lisaka.  Razlika  je  teku 
vremenu  od  nekoliko  sekundi.  Nadbiskup  je  već  bio  pristao,  da  primi  Petrovića  i  uputio  se  u 
sobu,  gdje  je  taj  Petrović  bio  i  čekao.  I  u  taj  zadnji  čas,  tik  pred  vratima  sobe  doznaje, 
navodno 

od  Šalića,  da  Petrović  nije  Petrović,  nego  Lisak.  Svakome  se  bez  razlike  čovjeku  može 
dogoditi,  da  u  onome  iznenađenju  može  učiniti  nešto,  što  bez  iznenađenja  ne  bi  učinio.  Tako 
je  bilo  i  s  nadbiskupom  Stepincem. 

Ako  je  istina,  što  veli  Šalić,  onda  se  u  onoj  iznenadnoj  odluci  Stepinca  da  primi  čovjeka,  koji 
ga  tu  eto  iza  vrata  čeka,  ne  može  nazrijevati  dobra  volja,  da  primi  Lisaka.  Može  se  eventualno 
nazrijevati  nelagodnost,  koja  proizlazi  iz  nadbiskupove  dobrote  i  pristojnosti,  da  odbije 
čovjeka,  kome  je  pod  krivom  pretpostavkom  već  bio  obećao,  da  će  ga  primiti  i  samo  zato  ga 
prima  protiv  volje. 


Razgovaraju  20-30  minuta.  Što  su  razgovarali,  znamo  samo  po  iskazu  njih  dvojice.  Ti  iskazi 
se  u  glavnome  slažu.  Prema  tim  iskazima  govorio  je  samo  Lisak,  dok  je  nadbiskup  šutio, 
prekinuvši  šutnju  samo  sa  dva  pitanja:  Što  je  s  izbjegličkom  djecom  u  tuđini  i  što  je  sa 
svećenikom  Tisom,  bivšim  predsjednikom  slovačke  vlade? 

Lisak  je  izrijekom  rekao  nadbiskupu,  da  ne  dolazi  u  nikakvoj  terorističkoj  ili  političkoj  akciji, 
jer  da  je  prolijevanja  krvi  bilo  dosta.  Ovome  se  može  vjerovati,  jer  je  činjenica,  da  se  je 
nadbiskup,  čim  je  Lisak  izašao,  primio  za  glavu,  što  mu  je  taj  Lisak  došao  i  naredio  Šaliću, 
neka  ga  više  nikada  ne  primi.  I  nije  ga  primio. 

Neosporno  je,  dakle,  daje  Lisak  došao  nepozvan,  da  se  nadbiskupu  ušuljao  pod  krivim 
imenom,  da  nadbiskup  do  zadnjega  časa  nije  znao,  daje  Petrović  Lisak,  daje  nakon  kratkog 
razgovora  s  Lisakom  prekinuo  svaku  vezu  s  njime,  da  je  jasno  izrazio  svoje  žaljenje,  što  se 
dao  iznenaditi  i  tako  ga  primio  i  što  od  tako  iznuđenog  kratkog  razgovora  nije  bilo  nikakva 
rezultata. 

Ovo,  što  se  nadbiskupu  s  Lisakom  dogodilo,  moglo  se  dogoditi  svakome.  Sve  je  to  poteklo 
izvan  volje  nadbiskupa. 

Kad  je  riječ  o  primanju  Lisaka  po  nadbiskupu,  onda  se  sjećam  onih  prizora  iz  Hugoovih  Les 
miserables,  gdje  dobri  biskup  prima  robijaša  Jeana  Valjeana  i  posjećuje  starog  revolucionarca, 
člana  konventa,  ateistu,  koji  živi  sasvim  osamljen  i  koga  svi  izbjegavaju.  Nijedan  čitatelj  ne 
vidi  u  tome  odnosu  katoličkog  biskupa  prema  zločincima  i  od  društva  odbačenima,  odnos 
biskupa,  koji  slijedi  primjer  Krista  u  susretu  s  Magdalenom  i  onda  na  križu  s  razbojnikom: 
nitko  ne  vidi  u  tome  ništa  zazomoga. 


620 

A.  BENIGAR,  ALOJZIJE  STEPINAC 

Pa  daje  zagrebački  nadbiskup  i  primio  Lisaka  znajući  daje  Lisak,  zar  bi  se  o  njemu  moralo 
onda  drukčije  suditi  nego  o  Hugoovu  biskupu? 

Ah  zagrebački  nadbiskup  zazire  od  politike,  od  konspiracije  i  spletki,  od  svega,  što  bi  u 
danom  momentu  moglo  škodi  Crkvi  i  državi,  i  zato  neće  da  primi  Lisaka,  odnosno  kad  ga 
prima  povodom  Lisakove  varke,  odbija  da  ga  još  primi  bilo  kad. 

[Lela  Sofijanec] 

Lela  Sofijanec? 

Koliko  hiljada  muškaraca  i  žena  bilo  je  kod  nadbiskupa,  da  se  ni  kraj  najbolje  memorije  ne  bi 
mogao  sjetiti  svake  osobe.  Sjeća  se  tek  jedne  žene,  daje  došla  iz  Trsta  s  krunicom.  Sjeća  se  i 
jednog  studenta  emigranta  iz  Salzburga,  ali  samo  zato,  jei  je  ovaj  počeo  govoriti  o  političkim 
stvarima,  ali  gaje  nadbiskup  odmah  prekinuo. 


[Križari] 


Kako  rekoh,  ono,  što  se  dogodilo  nadbiskupu  u  opisana  tri  slučaja,  može  se  svakom  dogoditi. 
Nadbiskup  nije  kriv,  ako  se  ustaše  i  razni  emigranti  varaju  u  shvaćanju  nadbiskupova  držanja, 
ako  se  u  toj  zabludi  i  u  očaju  zbog  svog  položaja  kušaju  približiti  nadbiskupu.  Njihovi 
pokušaji  jesu  njihova  djela,  a  ne  nadbiskupova.  Tek  odbijanje  sa  strane  nadbiskupa  je  njegovo 
djelo.  Pa  zar  je  to  odbijanje  kažnjivo?  Nije  li  baš  ono  dokaz,  da  on  neće  imati  i  nema  nikakve 
veze  s  ilegalnim  radom  ma  kakve  vrste? 

Slično  je  i  s  pisamcima,  odnosno  ceduljama  Moškova.  Ona  i  nijesu  upućena  nadbiskupu,  što 
se  vidi  iz  adrese  (Stephano,  dakle  Lackoviću)  i  iz  iskaza  dra  Gulina.  A  kad  i  mimo  toga  budu 
predana  nadbiskupu,  on  već  kod  prvih  redaka  prekida  čitanje  i  daje  ih  baciti  u  koš. 

Kome  se  od  nas  ne  može  dogoditi,  da  mu  Moškov,  Pavelić,  Luburić  i  slični  upute  pisma  k 
tome  inkriminiranog  sadržaja,  sadržaja  protivnog  onome  bezazlenom  Moškovljevih  cedulja? 
Pa  zar  da  se  nas  onda  zbog  toga  okrivi?  Odlučno  je,  kakva  je  naša  reakcija  na  pisma.  A  mi 
smo  vidjeli  reakciju  nadbiskupovu  na  pisamce  Moškovo.  Nikakva,  odnosno:  u  koš! 

I  sad  pitam,  kako  se  može  na  tim  trima  neželjenim  posjetima,  na  isto  tako  neželjenim 
pisamcima,  na  uopće  činima  trećih,  konstruirati  neka  suradnja  nadbiskupa  s  križarima, 
teroristima,  reakcijom  nutarnjom  i  vanjskom  itd.?  Uvaženjem  takve  konstrukcije  nitko  od  nas 
ne  bi  bio  siguran  od  slične  optužbe. 

Ozbiljnija  je  svakako  stvar  zadnja  inkriminacija,  peta,  posljednja  točka  optužnice.  To  je 
pastirsko  pismo  biskupsko  sa  konferencije  od  20.  rujna  1945.  Ona  je  svakako  djelo 
nadbiskupa,  ali  ne  samo  njega,  nego  još  i  svih  ostalih  17  biskupa  Jugoslavije,  koji  su  je 
potpisali  uz  posebnu  opasku,  da  za  nju  nosi  odgovornost  cjelokupni  episkopat  D.  F. 
Jugoslavije.  Ogledajmo  malo  to  pastirsko  pismo. 

U  njemu  biskupi  prije  svega  izrazuju  zahvalnost  Bogu,  što  su  napokon  prestale  žalosne 
bratoubilačke  borbe.  Time,  dakle,  nadbiskup  Stepinac  zajedno  s  ostalim  biskupima  potvrđuje 
načelo  bratstva  naroda  Jugoslavije. 

Stoje  potaklo  biskupe  na  to  pastirsko  pismo?  Ono  odgovara  doslovce:  briga  za  duhovno 
dobro  sviju  vjernika!  U  kojoj  je  namjeri  ono  izdano?  Odgovor  u  pismu:  da  se  poratne  prilike  u 
našoj  zemlji  što  prije  srede! 

U  čemu  vide  biskupi  nesređenost  poratnih  prilika? 

U  ostavljanju  neriješenih  spornih  pitanja  između  Crkve  i  države. 

U  brojnim  osudama  tolikih  nevinih  i  bez  mogućnosti  obrane  na  smrt  osuđenih  svećenika. 


U  obustavi  katoličke  štampe. 


U  onemogućenju  upotrebe  sjemeništa. 

U  najavljenom  ukidanju  privatnih  katoličkih  srednjih  škola. 

U  zatvaranju  najvećeg  dijela  crkvenih  internata. 

U  načinu  obučavanja  vjeronauka  na  srednjim  školama. 

U  sprječavanju  vršenja  vjerskih  dužnosti. 

U  postavljanju  povjerenika  nad  «Karitas». 

U  načinu  provađanja  agrarne  reforme  prema  Crkvi. 

U  pravljenju  neprilika  katoličkim  ženskim  redovima. 

U  postupku  s  grobovima. 

U  postupku  u  logorima. 

U  širenju  materijalističkog  i  bezbožničkog  duha. 

Neke  tvrdnje  u  vezi  s  gornjim  prigovorom  jesu  istinite,  kao  npr.  o  obustavi  katoličke  štampe, 
o  obvezatnosti  civilnog  braka,  o  postavljanju  povjerenika  nad  «Karitas»  itd. 

Druga  je  stvar,  da  li  su  prigovori  dotičnim  činjenicama  opravdani,  osnovani.  To  je  već  pitanje 
mišljenja,  stanovišta  i  to  samo  po  sebi  nije  kažnjivo.  Država  može  biti  mišljenja,  da  upravo 
civilni  brak  mora  urediti  samo  onako,  kako  se  uredio,  pa  je  slobodno  predstavnicima  Crkve 
imati  i  drugo  mišljenje. 

Iako  prigovor  biskupa  u  pogledu  civilnog  braka  izgleda  reakcionaran  i  protiv  slobode  savjesti, 
stvar  ipak  dobiva  drugi  izgled  nakon  što  smo  ovdje  na  raspravi  čuli  nadbiskupovu  izjavu.  On 
je,  naime,  ovdje  izrazio  mišljenje,  da  se  civilni  brak  mogao  urediti  primjerice  onako  kako  u 
Sjedinjenim  Američkim  Državama,  tj.  da  se  svakome  prepusti,  neka  po  svojoj  volji  obavi  ili 
crkveno  vjenčanje  ili  pred  državnom  vlašću,  a  voditelji  crkvenih  matica,  da  su  dužni  prijaviti 
obavljeno  vjenčanje  državnim  matičarima. 

Da  lije  opravdano,  što  je  katolička  štampa  obustavljena,  to  je  druga  stvar,  ali  činjenica  je,  da 
je  obustavljena,  a  shvatljivo  je,  ako  biskupi  imadu  o  tome  drugo  mišljenje,  negoli  javni 
tužilac. 

Ovo,  dakle,  jesu  stvari,  o  kojima  se  može  raspravljati  i  za  koje  nije  kažnjivo,  ako  se  obzirom 
na  slobodu  štampe  javno  iznesu. 


Ono,  što  se  mora  smatrati  neistinitim,  jesu  tvrdnje  o  ubijanju  navodno  nevinih  svećenika,  o 
logorima  i  grobovima,  bar  ja  ne  mogu  tome  doprinijeti  nikakav  dokaz,  a  ono,  o  čemu  se  nema 
dokaza,  ne  smije  se  ni  tvrditi.  Ali  iz  onoga,  što  je  nadbiskup  ovdje  govorio  o  tome,  vidi  se,  da 
je  on  ipak  dobivao  informacije,  na  temelju  kojih  su  on  i  biskupi  sastavili  dotične  dijelove 
pastirskog  pisma. 

Nije,  dakle,  nadbiskup  ono  pisao  sa  sviješću,  daje  to  neistina,  s  namjerom,  da  kleveće. 
Njegova  je  krivnja  u  tome,  što  je  povjerovao  krivim  informacijama,  smatrajući  ih  pravima 
(32e).  No  takva  krivnja  nije  dolus.  Ako  su  autori  pastirskog  pisma  iz  dijelom  istinitih  i 
dijelom  neistinitih  tvrdnja  izveli  pogrješan,  pa  recimo  i  neistinit  zaključak,  da  se  'današnje 
stanje  katoličke  Crkve  u  Jugoslaviji  razlikuje  po  našem  mišljenju  samo  imenom  od  stanja 
progonstva  Crkve',  onda  se  taj  zaključak  mora  promatrati  kao  i  svaki  drugi  zaključak  sa 
subjektivnog  stanovišta.  To  je  samo  jedno  mišljenje,  a  mišljenje  makar  s  objektivnog 
stanovišta  krivo,  ne  mora  uvijek  biti  i  kažnjivo. 

Što  se  tiče  posebno  presuda,  tko  može  tvrditi,  da  su  sve  presude  nepogrješive?  Svaka  je 
presuda  izraz  uvjerenja  dotičnog  suda,  koji  ju  je  izrekao,  a  to  uvjerenje  može  da  bude  razno, 
već  prema  osobi  suca,  njegovu  tadanjemu  raspoloženju  i  ostalim 

(32e)  Posve  je  nevjerojatno  da  Politeo  nije  imao  nikakva  «dokaza»  o  ubijanju  nevinih 
svećenika  i  stoga  pripušta  «krivnju»  nadbiskupa  Stepinca.  Gl.  gore  str.  585.  No  morao  je  tako 
govoriti  pod  pritiskom  komunističkog  terora. 

okolnostima.  Ta,  ne  događa  li  se,  da  razna  vijeća  istoga  suda  donesu  o  istome  pitanju  različita 
rješenja?  Nije  li  sudovanje  manje  više  puno  protuslovnih  osuda?  Zašto  onda  netko  ne  bi  smio 
posumnjati  u  osnovanost  ili  nepogrješivost  izvjesnih  presuda,  napose  ako  ima  o  tome 
informacija,  koje  su  možda  krive,  ali  ih  on  smatra  točnim?  Takve  sumnje  mogu  napose  nastati 
u  revolucionarnim  vremenima,  kad  se  ne  može  suditi  ni  tako  hladno,  ni  tako  polagano  i 
oprezno  kao  u  vremenima  mira.  Pa  i  sam  zakon  pretpostavlja  pogrješnost  čak  i  pravomoćnih 
presuda,  pa  u  svrhu  njihova  ispravljanja  stavlja  na  raspolaganje  reviziju  postupka,  zahtjev 
javnog  tužioca  na  zaštitu  zakona,  pomilovanje  itd.  Kritika,  dakle,  presuda  sama  po  sebi, 
učinjena  iz  dobrih  pobuda  i  s  dobrom  namjerom  budućnost  učiniti  boljom,  stalnijom,  ne  može 
biti  kažnjiva. 

Kad  nadbiskup  Stepinac  zajedno  s  ostalih  17  biskupa  pod  konac  pastirskog  pisma  jasno 
postavlja  zahtjeve,  koji  se  svi  tiču  samo  Crkve  —  osim  općeg  zahtjeva  za  potpunu  slobodu 
ljudske  ličnosti  i  njezinih  neotuđivih  prava  —  i  te  zahtjeve  označuju  kao  uvjete  za  sređenje 
prilika  u  našoj  državi  i  za  ostvarenje  trajnog  unutrašnjeg  mira,  onda  to  doista  ne  može  imati  i 
nema  nikakva  posla  ni  s  križarima  ni  s  odmetnicima,  ni  s  ustašama,  ni  s  vanjskim,  ni  s 
nutarnjim  neprijateljima  naše  zemlje,  pa  zato  okrivljenja  iz  optužnice  u  tom  pravcu  smatram 


neosnovanim. 


Pastirsko  pismo  kraj  svih  svojih  izvjesnih  netočnosti  i  pretjeranosti  ipak  nije  takvo,  da  bi 
ikoga  moglo  navesti  i  —  kako  je  više  puta  na  raspravi  rečeno  —  gurnuti  na  pogrješan  put  ili 
na  protu  državnu  djelatnost. 

Suoptuženi  franjevački  provincijal  fra  Modesto  Martinčić  nastoji,  doduše  nekršćanski,  sebe 
ispričati  zlim  utjecajem,  što  gaje  na  nj  tobože  vršilo  pastirsko  pismo,  ali  ne  valja  zaboraviti, 
daje  on  svoja  krivična  djela  počinio  mnogo  prije  pastirskog  pisma,  da  tijekom  okupacije  nije 
pokazao  ništa  sličnoga  karitativnoj  spasavajućoj  i  hrabroj  protuokupatorskoj  djelatnosti 
nadbiskupa  Stepinca  i  da  sam  ja  napokon  ovdje  na  raspravi  predočio  neosporno  njegovo 
priznanje,  da  pastirsko  pismo  nije  ni  drugi  mjesec  nakon  njegova  izdanja  uopće  pročitao,  a  po 
onome,  što  je  čuo  o  njemu,  da  mu  nije  pripisivao  nikakvu  političku  tendenciju. 

Kod  prosuđivanja  pastirskog  pisma,  pa  i  mnogog  ostalog,  valja,  Vrhovni  narodni  sude,  imati 
pred  očima,  daje  nadbiskup  Stepinac  najizrazitiji  predstavnik  katoličke  Crkve  i  katoličke 
vjere  u  Hrvatskoj,  pa  i  u  čitavoj  Jugoslaviji.  A  što  znači  kato- 

lička  vjera  za  narod  i  kako  je  s  njome  srastao,  neka  posluži  kao  dokaz  ovaj  primjer  sa 
pokojnim  Stjepanom  Radićem. 

Kad  bi  taj  mrtvi  vođa  Hrvatskog  Naroda  i  najbolji  poznavalac  njegove  duše  držao  svoje 
skupštine,  otvarao  ih  sa  pozdravom  'Hvaljen  Isus  i  Marija',  a  ako  bi  za  vrijeme  njegova  govora 
zazvonilo  sa  crkve  podne,  on  bi  skinuo  šeštir  na  molitvu  i  u  tome  bi  ga  slijedili  svi 
skupštinari,  kojih  je  znalo  biti  i  na  desetke  hiljada. 

Zato  se  može  još  i  danas  reći,  da  nadbiskup  kad  god  se  zauzimlje  za  interese  katoličke  Crkve  i 
vjere,  ima  za  sobom  ogromnu  većinu  Hrvatskog  Naroda.  Preko  toga  se  ne  može  prijeći. 

Ne  smije  se  prijeći  ni  preko  onoga  pasusa  pastirskog  pisma  od  20.  aijna  1945,  gdje  se  veli,  da 
biskupi  nipošto  ne  žele  izazvati  borbu  s  novom  državnom  vlasti,  nego  naprotiv  traže 
sporazum,  u  svrhu  kojega  već  su  više  puta  —  nadbiskup  je  rekao  oko  15  puta  —  pismenim 
putem  nastojali  upoznati  mjerodavne  vlasti  s  gledištem  katoličke  Crkve.  Konačnu  riječ  o  svim 
pitanjima,  koja  zajednički  zanimaju  Crkvu  i  državu,  da  ima  Sv.  stolica. 

Dodajem  i  nadbiskupovu  tvrdnju,  daje  on  o  svemu  tome  i  usmeno  govorio  s  predsjednikom 
savezne  vlade  maršalom  Titom  i  predsjednikom  Narodne  Republike  Hrvatske  drom 
Bakarićem  prigodom  svoje  audijencije  kod  njih  odmah  nakon  oslobođenja. 

Toliko  o  pastirskom  pismu  od  20.  rujna  1945. 

Prije  nego  završim  želio  bih  se  osvrnuti  još  na  neke  detalje  iz  ovog  procesa. 


[Bakarićev  govor] 


Ja  sam  se  tijekom  procesa  pozvao  među  ostalim  i  na  poznati  govor  predsjednika  vlade  u 
Hrvatskoj  dra  Bakarića  u  Narodnoj  skupštini,  od  24.  ožujka  1946,  kada  je  g.  predsjednik 
izrijekom  priznao,  da  se  visoki  i  službeni  funkcionari  klera  sve  do  početka  g.  1945  nisu 
angažirali  za  Nijemce  i  Nezavisnu  Državu  Hrvatsku. 

Na  taj  dokaz  odgovorio  mi  je  javni  tužilac,  da  predsjednik  vlade  nije  onda  znao  za  isprave  iz 
arhiva  ministarstva  vanjskih  poslova. 

Ja  dakako  nisam  mogao  pretpostavljati,  da  g.  predsjednik  još  u  ožujku  1946  nije  znao  za 
isprave  arhiva,  koji  je  vlada  primila  već  u  lipnju  prijašnje  godine  (1945),  ali  uza  sve  to  ja 
primam  odgovor  javnog  tužioca,  što  se  tiče  dra  Bakarića  lojalno  na  znanje.  Ali  javnom 
tužiocu  moram  odgovoriti  i  to,  daje  on  svoju  optužnicu  osnovao  na  inkriminacijama,  odnosno 
stvarima,  koje  nije  doznao  tek  iz  arhiva,  nego  koje  su  mu  i  inače  bile  poznate.  Isprave  iz 
arhiva  iznio  je  g.  javni  tužilac  istom  tijekom  rasprave, 

a  ja  sam,  mislim,  danas  iznio  dosta  jakih  razloga  protiv  autentičnosti  tih  isprava. 

Dakle,  moje  pozivanje  na  govor  predsjednika  g.  dra  Bakarića  vrijedi  i  dalje  za  inkriminacije  iz 
optužnice,  koje  se  odnose  na  vrijeme  do  početka  godine  1945,  a  tih  je  inkriminacija  najviše. 

[Stepinac  lažac?] 

Zastupnik  javne  optužbe  rekao  je  tijekom  procesa  više  puta  nadbiskupu  Stepincu,  da  laže,  a 
jedanput  mu  je  dobacio,  i  daje  lažac. 

Teška  riječ,  koja  se  kaže  samo  o  čovjeku,  koji  namjerno  govori  neistinu. 

Kao  potkrijepu  te  teške  riječi  naveo  je  javni  tužilac  javni  govor  nadbiskupa  Stepinca,  od  17. 
prosinca  1945,  na  izjavu  predsjednika  dra  Bakarića  u  dnevnoj  štampi.  U  tome  odgovoru,  daje 
nadbiskup  lagao,  kad  je  napisao,  da  Lisak  nije  bio  kod  njega. 

Tko  pomno  pročita  nadbiskupov  odgovor,  vidjet  će,  da  nadbiskup  toga  nije  rekao.  Nigdje  on 
toga  njemu  nije  rekao,  da  Lisak  nije  bio  kod  njega. 

Da  su  i  drugi  ispravno  shvatili  nadbiskupov  odgovor,  a  ne  onako,  kako  ga  tumači  javni 
tužilac,  doprinio  sam  kao  dokaz  Vjesnik,  organ  narodne  fronte,  od  11.  listopada  1946,  gdje  je 
izašao  čitav  članak  protiv  nadbiskupa  Stepinca,  u  kojemu  članku  pisac  komentira  dotični 
odgovor  nadbiskupa  Stepinca  na  taj  način,  da  u  njemu  nadbiskup  priznaje,  daje  Lisak  bio  kod 
njega.  I  s  tim  priznanjem,  s  tom  tvrdnjom  nadbiskupa  Stepinca,  daje  Lisak  bio  kod  njega, 
pisac  apelira  u  cijelom  članku  protiv  nadbiskupa.  A  kako  novinar  Vjesnika  tako  su  i  svi  drugi 
shvatili  odgovor  nadbiskupa  Stepinca,  osim  g.  javnog  tužioca. 


[Postupak  komunističkih  novina] 


Kad  smo  već  kod  novina,  onda  se  moram  osvrnuti  i  na  drugi  zagrebački  dnevnik,  a  to  je 
Narodni  list,  koji  je  dva  puta  objavio  članak  protiv  nadbiskupa  Stepinca,  po  nekom  dru  J.  P. 
Tu  se  objeduje  nadbiskup  Stepinac,  da  nije  ni  prstom  maknuo  za  petoricu  slovenskih 
svećenika  zatvorenih  i  zatim  ubijenih  u  Jasenovačkom  logoru,  a  među  njima  napose  za 
svećenika  Rihara.  Rihar,  daje  zbog  tog  nadbiskupova  navedenog  nemara  bio  toliko  ogorčen, 
daje  neposredno  prije  strijeljanja  dao  piscu  članka  svoj  brevijar  s  ironičnom  porukom 
nadbiskupu,  neka  ga  preda  nadbiskupu  u  znak  zahvale  za  nadbiskupovo  zauzimanje. 

Bez  obzira  na  to,  što  pisac  tog  klevetničkog  članka  nije  izvršio  zadnju  molbu  pokojnog 
Rihara,  što  nije  predao  ni  poruke 

nadbiskupu,  što  nije  uvažio  poznato  duševno  raspoloženje  skoro  svih  uhapšenih,  da  naime 
žele,  da  bi  se  čitav  svijet  pokrenuo  za  njih,  a  misle  da  se  nitko  ne  brine,  bez  obzira  na  karakter 
pisca  imam  reći  ovo: 

Ja  sam  predao  na  raspolaganje  sudu  četiri  isprave,  koje  nepobitno  dokazuju,  da  se  nadbiskup  i 
te  kako  zauzimao  za  svih  pet  slovenskih  svećenika  a  posebno  za  Rihara,  i  da  je  saznavši  za 
neuspjeh  zauzimanja  i  za  smrt  Rihara,  ogorčen  uputio  Paveliću  vrlo  oštro  pismo,  u  kojem 
među  ostalim  dobacuje  Paveliću,  daje  taj  slučaj  —  citiram  doslovce  —  'sramotna  ljaga  i 
zločin,  koji  vapije  u  nebo  za  osvetom,  kao  što  je  sramotna  ljaga  čitav  Jasenovac  za  Nezavisnu 
Državu  Hrvatsku'. 

Narodni  list  nije  priopćio  poslanih  mu  ispravaka  i  tako  dopustio,  da  javnost  vjeruje  onakvim 
lažima  o  nadbiskupu.  Uopće  nikada  nije  nadbiskupu  bila  dana  mogućnost,  da  se  brani  u 
novinama  od  napadaja  protiv  njega  iznesenih  u  istim  novinama. 

[Ograničenja  obrani  Stepinca] 

Isto  tako  nije  na  ovoj  raspravi  dana  meni,  odnosno  obrani  nadbiskupa  Stepinca  mogućnost,  da 
dokazima  oprovrgnemo  i  potpuno  oborimo  sve  ono,  što  je  javni  tužilac  iznio  i  ovdje  protiv 
nadbiskupa  Stepinca  u  vezi  s  djelovanjem  društva  'Karitas'.  Čitavome  Zagrebu,  a  i  izvan 
Zagreba,  poznato  je,  kolika  je  dobročinstva  nadbiskup  Stepinac  preko  ove  ustanove  iskazao 
siromasima  bez  razlike  vjere,  narodnosti  i  mišljenja,  koliko  je  djece  —  napose  pravoslavne  i 
partizanske,  sa  Kozare  oko  7.000!  —  spasio,  koliko  je  plemenitih  antifašističkih  građana 
skupio  oko  ove  ustanove. 

Požrtvovan  rad  nadbiskupa  preko  'Karitasa',  s  kojim  bi  se  on,  da  nije  previše  skroman,  mogao 
s  pravom  ponositi,  pronio  mu  je  glas  i  slavu  jednako  kao  i  njegove  propovijedi,  i  njegov  otpor 
protiv  okupatora. 

Unatoč  tome,  po  prijateljima  i  neprijateljima  priznatome  radu,  pokušao  je  javni  tužilac  ovdje 
na  raspravi  s  nekim  izjavama  pokojnog  ravnatelja  'Karitasa',  Dumića,  prikazati  'Karitas',  a 
preko  ovoga  i  samoga  nadbiskupa  u  najlošijem  svjetlu. 


Ja  sam  naprotiv  ovdje  ponudio  svjedoke  kao  dokaz,  da  je  one  izjave  sada  već  pokojni  Dumić 
dao  u  neuračunjivom  stanju  kratko  vrijeme  prije  smrti,  da  ih  je  pri  potpunoj  svijesti 
oprovrgnuo,  ponudio  sam  zatim  obilan  dokazni  materijal  s  ispravama  i  svjedocima,  koji  je 
imao  prikazati  rad  Karitasa  i  nadbiskupa  u  najljepšem,  pravome,  istinskom  svjetlu  i  time 
oprovrgnuti  sve  tvrdnje  i  navodne  dokaze  javnog  tužioca,  ali  ti  moji  dokazi  nisu  pripušteni. 

Kod  upućene  javnosti,  koja  je  tijekom  okupacije  imala  prilike  neposredno  pratiti  rad 
nadbiskupa,  to  doduše  neće  škoditi,  ali  svakako  smatram  to  nepripuštanje  dokaza  bitnim 
propustom  suda,  tim  više,  što  je  ovaj  sud  jedina  i  konačna  instancija,  nad  kojom  nema  više 
instancije,  a  da  bi  se  kod  nje  mogle  pravnim  lijekom  pobijati  sve  neistine  u  postupku. 

[Optužnica  na  predrasudama] 

Držim,  daje  ova  optužnica  djelomice  i  posljedica  predrasuda,  koje  su  o  nadbiskupu  bile 
stvorene  još  u  šumi.  Šuma  je  doduše  podržavala  vezu  s  okupiranim  područjima,  ali  je  uz  točne 
informacije  primala  dosta  i  netočnih.  Šuma  predstavlja  junački  oružani  otpor  naših  naroda. 

Ali  ljudi,  koji  su  se  borili,  nijesu  imali  prilike  ni  vremena,  da  upoznaju  nadbiskupa  onako, 
kako  gaje  upoznalo  na  stotine  hiljada  građana  u  okupiranom  Zagrebu. 

Teško  je  i  trebalo  bi  mnogo  vremena  za  razbijanje  predrasuda,  ali  je  ne  samo  teško,  nego 
upravo  nemoguće  kod  stotine  i  stotine  hiljada  članova  Hrvatskoga  Naroda  u  Zagrebu  i  izvan 
Zagreba  pokvariti  i  potamniti  onaj  visoki  i  svijetli  pojam,  što  ga  oni  imadu  o  svome 
nadbiskupu. 

To  neće  moći  učiniti  ni  ovaj  proces. 

[Javni  tužilac  vrijeđa  Stepinca] 

Javni  tužilac  rekao  je  nadbiskupu  među  ostalim  i  to,  da  je  neskroman  i  megaloman. 

Uistinu  je  nadbiskup  živi  kontrast  tim  slabostima.  Poznato  je,  naime,  koliko  se  on  otimao,  da 
postane  nadbiskupom.  Ovdje  smo  čuli,  kako  je  odbijao  sve  ponuđene  mu  časti,  regentstvo, 
preuzimanje  vlasti,  ne  samo  iz  načela,  da  su  saecularia  nespojiva  s  njegovim  svećeničkim 
položajem,  nego  i  iz  skromnosti. 

Njegova  okolina  najbolje  znade,  koliko  se  kloni  sjaja  i  svečanosti,  kako  su  mu  neugodni  javni 
nastupi,  kako  se  prijateljski  odnosi  i  prema  najbjednijima,  kakvim  skromnim  upravo 
asketskim  životom  živi.  Ni  najveći  neprijatelji  nisu  mu  mogli  ništa  prigovoriti  u  svećeničkom 
pogledu.  Pa  zar  takav  čovjek  da  bude  zločinac? 

Još  ću  jedan,  ali  karakterističan,  detalj  o  njemu  spomenuti. 

Kad  smo  ga  mi  branitelji  prije  rasprave  u  zatvoru  posjetili,  rekao  nam  je,  da  nije  uopće  čitao 
novinska  izvješća  o  procesu  protiv  Šalića. 


Mi  mu  vjerujemo,  a  to  nam  je  potvrdila  i  njegova  najbliža  okolina.  Tako  može  postupati  samo 
čovjek  mirne  i  čiste  savjesti. 

Da  se  je  i  malo  osjećao  krivim,  zar  ne  bi  čitao  izvješća  već  zato,  da  uskladi  svoj  budući  iskaz  s 
iskazima  Šalića  i  drugih  i  da  tako  predusretne  onim  makar  nevažnim  razlikama  i  u 
iskazivanju. 

Nadbiskup  je  u  istrazi  i  ovdje  izjavio,  da  priznaje  narodne  sudove,  da  ne  prisvaja  sebi  nikakvu 
ekstrateritorijalnost,  da  priznaje  ustav,  u  koliko  se  ne  kosi  s  moralnim  načelima  Crkve,  da 
priznaje  uopće  narodnu  vlast  i  da  želi  sporazum  Crkve  s  državom. 

I  sve  je  ovo  jedan  dokaz  više,  da  on  nije  kadar  počinjati  zločine  proti  narodu  i  državi. 

[Branitelj  ev  zaključak] 

Uvaživši  objektivno  sve  to,  a  napose  dokazni  materijal,  od  kojega  sam  ovdje  naveo  samo 
jedan  dio,  a  ostali  je  dio  sudu  i  onako  poznat,  savjest  mi  ne  dopušta,  da  se  složim  s  konačnim 
prijedlogom  javnog  tužioca. 

Novine  su  zadnjih  dana  priopćile  i  brojne  brzojave,  a  ja  njima  suprotstavljam  ne  možda  samo 
sudu  predanu  izjavu  150  zagrebačkih  svećenika,  koji  osporavaju  optužbe  protiv  nadbiskupa, 
nego  i  molitve  hiljade  i  hiljade  vjernika  Hrvatskoga  Naroda,  koji  u  crkvama  i  u  svojim 
domovima  već  nekoliko  dana  neprekidno  pa  i  u  ovom  času,  a  u  uvjerenju  nevinosti  svoga 
nadbiskupa,  mole  od  Boga  njegovo  oslobođenje  kao  najpravedniju  presudu. 

I  ja  kao  branitelj  predlažem,  da  Vrhovni  narodni  sud  izvoli  optuženog  nadbiskupa  dra  Alojzija 
Stepinca  osloboditi  optužbe». 


Iako  je  sudsko  vijeće  nastojalo  pokazati,  da  se  u  svemu  poštuju  općenito  priznate  pravne 
norme  i  daje  točno  primijenjen  krivični  zakonik,  dr.  Politeo  je  svojom  stručnom  spremom  i 
odvažnošću  dokazao  neistinosti,  koje  je  optužnica  sadržavala,  kao  i  bitni  propust,  koji  je 
počinjen  od  sudaca,  kad  nisu  htjeli  prihvatiti  dokazni  materijal,  koji  im  je  on  predložio.  Oba 
govora,  napose  onaj  Politeov,  bili  su  plemenito  priznanje  istine,  koju  je  javni  tužilac  Jakav 
Blažević  tvrdoglavo  napadao  svojim  nezgrapnim  i  brutalnim  načinom,  koji  se  očitovao  u 
njegovim  pogrdnim  riječima,  uvredljivim  izrazima  i  nadimcima.  Opet  se  obistinilo,  da  su 
izrugivanje  i  pogrde  oružje  slabića. 

Poslije  podne  istoga  dana,  nakon  obrane  i  preslušavanja  ostalih  optuženika  javni  tužilac  je 
izrekao  još  jedan  bučan  govor,  u  kojem  je  nastojao  oprovrći  snažne  dokaze  nadbiskupovih 
branitelja. 


Usprkos  svim  vještim  krivotvorinama  tiska  i  radija,  protestnim  skupštinama,  potpisima, 
naručenim  brzojavima  i  zahtjevima, 

da  se  nadbiskup  najstrože  osudi,  snagom  obrane  suđenje  se  razvilo  u  jasan  dokaz 
nadbiskupove  nedužnosti.  Čitava  hrpa  laži  i  prepredeno  iskrivljivanje  činjenica  morale  su  se 
srušiti  poput  kuće  od  karata  izvrsnom  obranom  odvjetnika  i  dokaznim  materijalom,  te 
slobodnim,  mirnim  i  dostojanstvenim  nadbiskupovim  držanjem  kao  i  njegovim  prebacivanjem 
optužbe  na  one,  koji  su  ga  optuživali  i  doveli  na  optuženičku  klupu. 

Dok  je  u  sudskoj  dvorani  gomila  nahuškane  komunističke  svjetine  galamila  protiv 
nadbiskupa,  izvan  dvorane,  po  gradovima,  trgovištima  i  selima  Hrvatske,  drugi  se  narod, 
neusporedivo  brojniji  od  onoga  u  dvorani,  dičio  svojim  nadbiskupom,  i  usprkos  policijskim 
mjerama  punio  crkve,  moleći  se  tiho  i  usrdno  za  svoga  natpastira.  Nitko,  tko  se  u  ono  vrijeme 
nalazio  u  Zagrebu,  neće  zaboraviti  ono  mnoštvo  ljudi  svakog  staleža  i  svake  dobi,  koje  je  tih 
dana  napunjalo  u  šutnji  zagrebačke  crkve.  U  starogradiškom  logoru  su  za  vrijeme  procesa 
logoraši,  ne  samo  svećenici,  nego  i  ostali,  obavljali  devetnice  za  nadbiskupa,  da  ne  bi  bio 
osuđen  na  smrt  (33). 

Obranu,  kakvu  su  izrekli  dr.  Ivo  Politeo  i  njegov  kolega  dr.  Natko  Katičić,  nisu  očekivali  oni, 
koji  su  sudili.  Moglo  se  to  razabrati  iz  držanja  sudskog  osoblja  nakon  onih  govora.  Javni  je 
tužilac  npr.  bio  sav  izvan  sebe  te  je  kroz  dva  puna  sata  uzrujano  lamatao  rukama  i  vrtio 
glavom  (34). 

Čitajući  danas,  skoro  tri  desetljeća  poslije  toga  suđenja,  govor  javnog  tužioca,  kako  ga  donosi 
Suđenje  u  redakciji  Milana  Stanića,  proučavajući  usporedo  nadbiskupove  propovijedi,  koje  je 
izrekao  za  vrijeme  svoga  biskupovanja,  osobito  one  za  vrijeme  rata,  srce  se  sledi  nad  izjavom, 
koju  se  usudio  dati  javni  tužilac  Blažević,  izjavljujući:  «svi  njegovi  govori...  bili  su  fašistički, 
potpuno  u  službi  ustaša,  okupatora  i  izdaje»  (35). 

Dok  to  čitamo,  i  nehotice  nam  dolaze  na  pamet  riječi  Gospodinove  (36):  «Gledajući  ne  vide,  i 
slušajući  ne  čuju».  No,  skoro  bi  se  čovjek  usudio  tumačiti  ove  Gospodinove  riječi:  Vide  sve, 
čak  i  ono,  što  nije  i  ne  postoji,  jer  vide  samo  ono,  što  hoće  da  vide,  da  ne  bi  vidjeli  ono,  što 
neće  da  vide;  čuju  sve  i  ono,  što  se  ne  govori,  jer  čuju  samo  ono,  što  hoće  da  čuju. 

Nadbiskup,  premda  je  bio  duboko  ponižen  i  uvredama  obasut,  ostao  je  miran  u  svom 
šutljivom  dostojanstvu.  Ima  prigoda, 

(33)  Usmeno  saopćio  piscu  zagrebački  kanonik  Nikola  Borić. 

(34)  VD  III  181. 

(35)  Suđenje  429. 


(36)  Mt  13,  13;  Mk  4,  12. 

u  kojima  šutnja  najviše  kazuje.  Sucima  je  nadbiskup  pokazao,  daje  dobro  istražio  i  proniknuo 
njihove  misli  i  nakane.  Njegov  govor  pred  sudom  je  svjedočanstvo  njegove  duhovne  veličine. 
Proces  svršava  njegovim  prividnim  porazom,  no  u  stvarnosti  je  to  njegova  pobjeda  i 
veličanstveni  trijumf.  Bila  mu  je  dana  mogućnost,  da  još  jedanput  u  svečanom  obliku  izjavi, 
da  se  u  njegovu  slučaju  ne  radi  o  političkoj  krivnji,  nego  o  vjerskom  stavu,  što  ga  on  kao 
nadbiskup  zauzima. 

8)  -  Nepravedna  osuda  nadbiskupa  Stepinca 

Osvanuo  jeli.  listopada  1946,  kada  Crkva  u  bogoslužju  slavi  spomen  božanskog  Materinstva 
bi.  Dj.  Marije.  Taj  je  dan  bio  određen,  za  izricanje  presude.  Sjećajući  se  kasnije  toga  dana, 
kazao  je  kardinal  Stepinac  (37): 

«Čudio  sam  se  sam  sebi,  kako  sam  punim  mirom  išao  na  čitanje  presude». 

U  knjizi  Suđenje  na  pet  stranica  donesena  je  nadbiskupova  «krivnja  protiv  naroda  i  države» 

(38) ,  zbog  koje  gaje  sud 

osudio  na  kaznu  lišenja  slobode  s  prisilnim  radom  u  trajanju  od  16  godina,  te  na  gubitak 
političkih  i  građanskih  prava  u  trajanju  od  pet  godina. 

U  kaznu  mu  se  uračunalo  vrijeme  provedeno  u  istražnom  zatvoru  od  18.  rujna  do  1 1.  listopada 

(39) . 

Kad  je  Erihu  Lisaku  bila  pročitana  osuda,  kojom  se  kažnjava  na  smrt  vješanjem,  on  je 
poviknuo  (40):  «Živjela  Nezavisna  Država  Elrvatska!» 

Kardinal  je  kasnije  kazao  (41):  «Za  Lisaka  je  razumljivo.  Moram  priznati,  da  seje  časno  i 
junački  ponio.  Bio  je  žrtva  svoje  ideje.  Može  i  te  kako  služiti  za  primjer  odlučnosti  i  mnogi  se 
moraju  pred  njim  postidjeti.  Koliko  je  samo  muka  podnio!  Dok  su  neki  naši  svećenici  — 
utučenih  živaca  —  svašta  govorili,  Lisak  je  tiho  govorio:  'Žalosno!  Žalosno!1  Govorio  je  tako, 
da  i  ja  čujem.  Proglasili  su  ga  zločincem,  i  mene  stavili  do  njega,  da  me  tobože  ponize». 

(37)  VD  II  270. 

(38)  Suđenje  453  si. 

(39)  N.  mj.468. 

(40)  HREN  51. 


(41)  VDII  270. 

Za  vrijeme  čitanja  presude  nadbiskup  se  držao  dostojanstveno.  Saslušavši  osudu,  nije  kazao  ni 
riječi,  nego  je  šuteći  primio  nepravednu  osudu. 

Nakon  toga  je  otpremljen  u  ćeliju  i  bio  je  sam.  Mir  mu  je  ispunjao  dušu,  jer  mu  je  savjest 
svjedočila,  da  nije  počinio  nikakve  krivice  ni  protiv  svoga  Hrvatskog  Naroda  ni  protiv  države. 

Bio  je  umoran.  Sio  je  za  stol,  naslonio  glavu  na  ruku  i  mirno  zaspao. 

Odjednom  gaje  probudila  divljačka  galama.  Vrata  njegove  ćelije  se  otvore  i  unutra  banu 
trojica  vičući:  «Dižite  se!  Što  spavate?  Mi  smo  vlast!» 

Njegov  ih  pogled  stavi  u  nepriliku,  te  mu  mirnijim  glasom  ponude  cigarete.  Nadbiskup  je 
odbio,  a  oni  malo  uvrijeđeni  dobace: 

—  Gledaj,  koliko  mrzi  fanar,  te  neće  ni  cigarete  uzeti  od  nas! 

Odoše.  Iz  naglaska  u  govoru  i  posebice  iz  riječi  «fanar»  zaključio  je  nadbiskup,  da  su  to  bili 
Srbi  (42). 

Tek  sada  mu  je  bilo  dopušteno,  da  primi  posjet,  naravski  uz  policijsku  pratnju. 

Pohodila  gaje  njegova  majka  Barbara.  Posjetio  gaje  i  upravitelj  apostolske  nuncijature  u 
Beogradu  mgr.  J.  P.  Hurley,  koji  mu  je  s  počitanjem  poljubio  ruku,  iako  se  nadbiskup  branio, 
da  mu  iskaže  toliko  počitanje.  Duboko  gaje  ganulo  uspravno  i  vedro,  ali  ponizno 
nadbiskupovo  držanje.  Kasnije  gaje  dvaput  pohodio  u  Lepoglavi.  Daje  smio,  posjetio  bi  ga 
svakog  mjeseca.  Zavolio  je  vrlo  naš  narod  i  kler,  komu  je  mnogo  dobra  učinio  (43). 


Kasnije  je  kardinal  očitovao  svoje  unutarnje  iskustvo  prigodom  suđenja  te  je  jednom  zgodom 
rekao  (44): 

«Da  mi  netko  sto  godina  tumači  muku  Isusovu,  ne  bih  toliko  shvatio  i  razumio,  kao  što  sam  to 
shvatio  i  proživio  kod  suđenja». 

(42)  VD  II  275.  -  Fanar  je  gradska  četvrt  u  Carigradu,  u  kojoj  su  stanovale  bogate  grčke 
obitelji;  fanarioti  =  kapitalisti,  izrabljivači  i  progonitelji  ostalih  narodnih  manjina  u  bivšoj 
Turskoj.  Valjda  su  spomenuti  siledžije  mislili  reći  ovo  zadnje. 

(43)  VD  II  330.  -  L'Osservatore  romano,  od  17.  listopada  1946,  n.  243  Nadbiskupova  bilješka 
u  njegovu  liturg.  kalendaru.  - 1.  TOMAS,  Uspomeni  trojice  velikih  prijatelja  Hrvatske,  u  Novi 
život  6  (Rim  1967)  311-14. 


(44)  VD  II  383. 

Te  Stepinčeve  riječi  pokazuju,  kakvim  se  mislima  bavio  i  kakve  je  osjećaje  imao  za  vrijeme 
suđenja.  Nastojao  je  razmišljati  muku  Spasiteljevu,  združiti  se  s  njime  u  njegovoj  muci  i 
proživljavati  je. 

I  Krist  je  bio  nevin  osuđen,  i  to  pod  izlikom,  da  buni  narod  protiv  državne  vlasti.  Da  bude 
ponižen,  na  njegovu  križu  stajao  je  natpis,  koji  je  kratkim  riječima  imao  iskazati,  daje  osuđen, 
jer  se  pravio  kraljem  protiv  rimskog  cara. 

Kad  je  na  prolazu  u  sudskoj  dvorani  neka  «dama»  snažno  udarila  nogom  i  povikala  «Fuj»,  on 
seje  sjetio  sluškinje,  pred  kojom  je  sv.  Petar  zatajio  Spasitelja,  te  je  u  sebi  ponavljao  misao 

(45):  «Pazi!  Ne  popusti!  Uz  pomoć  Božju  izdrži!» 

Svoj  mir  i  stav  te  držanje,  koje  je  na  sudu  zauzeo,  nije  sebi  pripisivao,  nego  molitvama  tolikih 
dobrih  duša  (46). 

U  okolnosti,  što  je  bio  osuđen  na  blagdan  Materinstva  bi.  Dj.  Marije  nazrijevao  je  predznak, 
da  će  i  to  njegovo  poniženje  donijeti  nešto  dobra  (47). 

U  rujnu  g.  1952  bilo  je  Stepincu  iz  pouzdana  izvora  saopćeno  (48):  «Iza  vaše  osude  rekli  su 
onima,  koji  su  bih  s  vama  suđeni:  sve  vas  možemo  pustiti.  Mi  smo  postigli,  što  smo  htjeli». 


Nakon  osude  još  su  osam  dana  nadbiskupa  držali  u  Zagrebu.  Kakvim  se  mislima  i  osjećajima 
tada  bavio,  opisao  je  kasnije,  kad  je  izjavio  (49): 

«Osjećao  sam,  da  se  čeka,  neću  li  možda  sada  popustiti  i  moliti  za  milost.  Ah  ne!  Znao  sam: 
tako  mora  biti.  Ako  treba  trpjeti,  trpjet  ćemo;  ako  u  zatvor,  u  zatvor;  ako  umrijeti,  umrijeti,  ah 
sotonskoj  napasti  popustiti,  a  to  ne!  Ako  partija  misli,  da  su  mojom  osudom  i  zatvorom 
postigli  pobjedu,  onda  su  plitki...  Pa  tko  sam  ja?  Zar  je  možda  Bog  u  neprilici,  da  nađe 
čovjeka,  koji  će  me  zamijeniti?« 

Konačno,  kad  su  upoznali  nadbiskupovu  postojanost  i  čvrstoću,  koju  nisu  mogle  slomiti  ni 
prijetnje,  ni  klevete,  ni  pogrde,  ni  osuda,  krasnim  su  ga  samovozom  otpremili  u  «kazneno- 
popravni  dom»  u  Lepoglavu,  to  jest  u  tamnicu.  Prolazili  su  Vlaškom  ulicom.  Nadbiskupu  se 
činilo,  da  su  zagrebački  građani  primijetili,  što  bi  to  moglo  biti.  U  one  dane  je,  naime,  bilo 

(45)  VD  II  383;  III  180  si. 

(46)  VD  II  367  si.;  III  180;  V  57. 

(47)  VD  I  367  si.;  II  55;  IV  109. 

(48)  VD  I  99. 


(49)  VD  II  277. 

upadno  vidjeti  na  zagrebačkim  ulicama  tri  prvorazredna  automobila,  kako  jedan  za  drugim 
jure  kroz  grad.  U  prvom  su  autu  bili  agenti  i  milicija.  U  drugom  su  sjedjela  sprijeda  tri  agenta, 
a  straga  pomoćnik  ministra  i  Stepinac,  u  trećem  su  opet  bili  agenti. 

Vozili  su  okolnim  putevima,  kroz  Sv.  Ivana  Zelinu,  Bedenicu  i  dalje  prema  Lepoglavi.  Putem 
je  krugovalnik  u  samovozu  veselo  svirao. 

Kad  su  prolazili  kroz  Sv.  Ivana  Zelinu,  sjetio  se  nadbiskup,  stoje  tu  doživio,  kad  gaje 
nadbiskup  Bauer  poslao  da  privremeno  bude  upraviteljem  župe.  Buna  je  prošla,  a  pravda  i 
istina  su  pobijedile.  Razmišljajući  o  tome  sam  je  sebi  rekao: 

«I  ovo  će  proći!  Ovo  će  se  održati  kao  bič  Božji  samo  dotle,  dok  Gospodin  Bog  ne  kaže: 
Dostaje!  Isto  onako,  kako  kaže  moru,  kad  bijesnim  valovima  udara  o  hrid  (50):  Ovdje  ćeš 
razbiti  svoje  burno  valovlje!« 


Poslije  suđenja  prikazivanje  montirani  film  Stepinac  pred  narodnim  sudom.  Film  je  bio 
prikazan  ne  samo  po  gradovima  i  trgovištima  u  Hrvatskoj,  nego  i  po  selima.  Bile  su  montirane 
slike  ratnih  paleža  i  strahota  uz  komentar:  «Sve  je  to  Stepinac  pomagao  i  blagoslivljao«. 

No  narod,  koji  je  poznavao  istinu,  govorio  je:  «Nikad  nećemo  zaboraviti,  tko  je  što  počinio  za 
vrijeme  prošlog  rata«. 

Zagrepčani  su  ostali  zahvalni  onom  konzulu,  koji  je  za  vrijeme  suđenja  na  duhovit  način 
stavio  u  izlog  čitaonice  divot-izdanje  Lafontainovih  basna  s  otvorenom  stranicom,  na  kojoj  se 
nalazi  basna:  «Vuk  i  janje«. 

Zanimljivo  je,  daje  službeni  fotoreporter  bio  ukoren,  što  je  nadbiskupa  uhvatio  u 
dostojanstvenom  stavu,  a  svjedoke  u  nezgodnom  (51). 

Godine  1956,  u  predvečerje  godišnjice  svoga  osuđenja,  sjetio  se  kardinal  Stepinac  svega,  što 
je  doživio  u  dane  procesa,  te  reče  župniku  Vranekoviću: 

—  Sutra  imadem  razloga,  da  od  srca  molim  Te  Deum  laudamus.  Bogu  hvala,  da  nismo 
popustili! 

Slijedećeg  jutra  čestitao  mu  je  župnik  na  desetgodišnjici.  Kardinal  mu  pruži  ruku  te  reče: 

—  To  je  vrijedno  čestitati:  tamnicu,  prezir,  progon,  a  hvala  ide  Onoga,  koji  je  dao  snagu. 

(50)  Job  38,  11. 

(51)  I.  KOKOT,  Nedovršena  heroica,  36-38 

Navečer  istoga  dana  slušao  je  samo  kratko  vrijeme  radio-Madrid.  Prekinuo  je  slušanje,  jer  je 
bila  upravo  listopadska  pobožnost  u  župnoj  crkvi,  koju  nije  htio  propustiti.  Rekao  je: 

—  Krunica  je  važnija  od  radija. 

Čuo  je,  da  je  negdje  bila  velika  komemoracija  toga  dana.  Bili  su  prisutni  predstavnici  50 
država.  Popratio  je  tu  vijest  riječima  (52): 

—  Mora  daje  to  bilo  u  velikom  stilu.  Iskoristili  su  priliku,  da  se  prikaže  i  osvježi  strahovito 
djelovanje  komunizma.  Ovi  tu  misle,  da  ja  to  sve  vodim,  a  eto  najdalje  sam  od  svega  toga. 

Na  neku  godišnjicu  nadbiskupove  osude  bila  je  u  Krašiću  njegova  nećakinja,  sestra 
milosrdnica.  Župnik  joj  reče,  neka  čestita  svom  ujaku,  kardinalu,  na  osudi. 

—  Kako  bih  mogla  čestitati  na  suđenju  i  osudi? 

—  Samo  ti  učini!  —  odgovori  joj  župnik  —  Njemu  će  biti  drago. 

Nećakinja  se  na  te  riječi  ohrabri,  pođe  kardinalu  te  mu  izrazi  svoju  čestitku  s  obzirom  na 
suđenje  i  osuđenje. 

—  A  to  se  zbilja  isplati  —  odgovori  joj  kardinal  s  veseljem  (53). 

Dolaze  na  pamet  riječi  Gospodnje  (54):  «Blago  vama,  kad  vas  budu  grdili  i  progonili  i  kad 
vam  zbog  mene  budu  lažno  pripisivali  svaku  vrstu  opačina!  Radujte  se  i  kličite  od  veselja,  jer 
vas  čeka  velika  nagrada  na  nebesima!  Ta,  tako  su  progonili  i  proroke,  koji  su  živjeli  prije 
vas». 

Daje  kardinal  Stepinac  uživao  tu  nadnaravnu  unutarnju  radost  zbog  progona,  svjedoči  i 
slijedeća  bilješka  župnika  Vranekovića,  od  29.  kolovoza  1952.  U  toj  bilješci  navodi  slijedeće 
riječi  njegove  (55): 

«što  više  čitam  Cianove  dnevnike,  to  više  gledam  ljudsku  mizeriju  i  nestalnost.  Kako  li  su 
bijedni  mnogi  političari!  Njihov  moral?!  A  onda  svršetak!  Još  više  vidim,  kolika  je  sreća  sav 
biti  u  službi  Crkve.  Ona  ostaje.  Pa  kad  i  nešto  pretrpiš,  kako  je  to  časno  i  ugodno!» 

Kada  seje  godine  1953,  na  godišnjicu  svoje  osude,  pred  podnevnu  misu,  oblačio  u  misno 
ruho  kod  oltara,  prišapnuo  je  tiho  župniku: 

(52)  VD  III  82. 

(53)  Prema  usmenom  pripovijedanju  kardinalove  nećakinje  s.  Magdalene  Mrzljak,  Centocelle 
(Roma)  1970. 


(54)  Mt  5,  11-12. 

(55)  VD  I  95. 

—  A  zašto  nije  sestra  danas  pripravila  najsvečaniju  misnicu? 

Htio  je  tim  vanjskim  načinom  proslaviti  svoju  osudu  i  Božju  pomoć  u  onim  teškim  časovima 

(56). 

Svake  je  godine  ovu  godišnjicu  slavio  u  Krašiću,  zahvaljujući  Bogu,  da  nije  podlegao  u  onim 
teškim  danima. 

Kršćanstvo  je  nasljedovanje  K l  ista,  koji  je  tek  tijelom  podlegao  protivnicima.  Preokret  je 
slijedio  odmah  nakon  smrti.  To  nasljedovanje  traži  i  zahtijeva,  da  se  borba  vodi  na  zemlji  u 
nadi,  koja  će  u  vječnosti  slaviti  pobjedu. 

Prizor  Krista  na  križu,  kao  i  njegova  preteče  Ivana  Krstitelja,  koji  je  bio  umoren  za  vrijeme 
kraljevske  gozbe,  pokazuje  pravi  put,  kojim  je  poći  osobito  onima,  koji  imadu  voditi  Kristovo 
stado.  Srčana  ustrajnost  Krstiteljeva  u  samoći  tamnice  bila  je  plod  njegove  vjere.  Jeftin  trijumf 
žene  preljubnice  predstavlja  duh  svijeta  Kristu  protivna. 

Možda  su  i  te  misli  zaokupljale  nadbiskupa,  kad  je  nastupio  svoju  robiju  u  Lepoglavi.  Ta,  on 
je  bio  posvećen  za  biskupa  upravo  na  blagdan  Kristova  preteče,  te  je  sada  imao  i  sam  ući  u 
samoću  tamnice,  da  još  više  utvrdi  stav  svoje  kremenite  vjere,  koja  mu  je  ulijevala  snagu: 
Frangar,  non  flectar!  —  Prije  dati  život,  nego  popustiti! 

9)  -  Pozadina  suđenja 

L'Osservatore  romano,  pišući  o  osudi  nadbiskupa  Stepinca,  donosi  članak  o  pozadini  toga 
nepravednog  suđenja.  Članak  počinje  nasilničkom  uzrečicom  Ljudevita  XIV:  «Država  sam 
ja»  —  te  je  primjenjuje  na  vlastodršca  ateistiškog  komunizma,  koji  je  nadbiskupa  osudio,  na 
Tita  i  komunističku  partiju. 


«Da  je  nadbiskup  —  nastavlja  se  u  članku  (57),  —  zaboravio  svoju  biskupsku  dužnost  i 
privolio,  da  se  ta  zastarjela  samodržačka  misao  ostvari,  od  'zločinca'  postao  bi  'velezaslužan', 
mjesto  da  izgubi  slobodu  i  građanska  prava,  uživao  bi  ijedno  i  drugo,  no  iznevjerio  bi  se 
Kristovu  nalogu,  da  čuva  istinu,  pravednost,  ljubav  prema  svima. 

Taj  je  proces  bio  bitno  politički,  jer  ga  je  naložila  dema- 


(56)  VD  II  55. 


(57)  Sentenza  di  condanna  al processo  di  Zagabria,  II  «tristissimo processo»,  u  L'Osservatore 
romano,  12.  listopada  1946,  n.  239. 

goška  politika.  Ona  se  je  doduše  —  upravo  kao  nekoć  rimski  konzuli  liktorima  —  prividno 
zaokružila  pravnim  odredbama.  No  pod  sudačkom  odorom  krila  se  je  vlada,  dotično  partija, 
jedina  partija  na  vlasti.  Bio  je  to  proces,  na  kojemu  se  nije  pripuštala  slobodna  obrana 
svjedoka  i  odvjetnika,  u  kojem  je  presuda  već  bila  unaprijed  izrečena,  prije  nego  što  se  na 
pozornici  digao  zastor.  Bio  je  to  proces  nesretan,  više  za  onoga,  koji  gaje  htio,  negoli  za 
onoga,  protiv  koga  seje  vodio. 

Čitav  jedan  narod  se  trgnuo  i  složio  u  jedan  jedincati  prosvjed  i  nadu:  molio  se  oživljen 
vjerom,  ranjen  u  osjećaju  očite  nepravde,  neugasivog  domoljublja,  vlastite  nezavisnosti  i 
slobode.  Proces  protiv  mgr.  Stepinca  je  proces  protiv  katoličke  Crkve,  ali  i  proces  protiv 
hrvatske  domovine,  koja  je,  nažalost,  bila  poistovjećena  isključivo  s  propalim  režimom  i 
njegovom  političkom  težnjom.  No  Hrvatska,  tj.  njezini  sinovi,  kako  nisu  slobodnom  sviješću 
prionuli  uz  prijašnji  totalitarizam,  tako  se  opiru  i  ovomu,  jer  su  oba  protivna  kršćanskoj 
kulturi,  koja  poštuje  pravu  slobodu. 

Trijumfalističke  nove  sile  pobojale  su  se,  da  će  upravo  od  te  slobode,  od  kulturnog 
ravnovjesja,  koje  je  naravno  sijelo  kreposti,  doći  neustrašivi  otpor.  Mgr.  Stepinac  je  bio 
simbol  te  vrlo  neugodne,  ali  ispravne  oporbe. 

Odatle  ona  prozirna  prepredenost  —  ne  zna  se,  da  li  više  naivna  ili  drska  —  kojom  se 
pokušalo: 

Zamutiti  i  pobrkati  opravdane  težnje  Hrvatskoga  Naroda  s  onim,  koji  ih  je  uhvatio  u  svoje 
političke  ciljeve  i  povukao  u  tragove  okupatora; 

Izjednačiti  i  staviti  na  istu  optuženičku  klupu  tzv.  ratne  zločince  i  onoga,  koji  nije  prestao 
koriti  želje  i  pretjeranosti  istih,  ne  zanijekavši  pri  tom  pravednu  stvar  domovine; 

Prikazati  bogoljubna  i  odvažna  biskupa,  ovoga  milosrdnoga  građanina  sukrivcem  onih,  koji  su 
se  jučer  tužili  na  njegovu  apostolsku  otpornost,  ne  manje  kao  i  onih,  koji  ga  danas  osuđuju. 

Pojave  su  to,  koje  se  opetuju  u  svim  vremenima,  u  svim  krajevima  uzduž  povijesti  i  života 
Crkve,  kad  se  ona  sukobi  s  nasiljem,  koje  rabi  nepravedna  sredstva  ili  teži  za  nedopuštenim 
ciljem. 

U  Jugoslaviji  se  ne  pripušta  pravo  priziva.  Ali  drugačiji  je  zakon,  po  kojemu  se  u  svijetu 
razvijaju  dogođaji.  Preostaje  još  priziv  na  javno  mišljenje,  priziv  na  poštene  savjesti,  na  one 
koji  zbivanja  prosuđuju  ne  umom  zamagljenim  burom  strasti, 

već  bistrim  umom.  Ako  je  potrebno,  postoji  još  uvijek  i  povijesno  poništenje  odluke  takva 
sudišta.  I  nadbiskupu  Stepincu  su  preostala  još  ova  dva  sudbena  stepena,  koji  običnim  ljudima 
ne  pružaju  mnogo  utjehe,  a  njemu,  koji  je  velik,  daju  vanredno  veliku  potporu  i  utjehu  u 
kušnji,  koje  smo  svjedoci,  kao  i  nadi,  koja  se  očekuje,  doduše  ne  na  ovom  svijetu,  ali  sigurno 
na  drugome. 

To  je  neizreciva  utjeha  za  onoga,  koji  je  član  Crkve,  koji  ima  dio  u  njezinu  životu,  koji 
svećeničkim  sv.  redom  prelazi  granice  svoje  osobe  i  može  mnogo  vremena  čekati,  jer  mu  sva 
vremena  pripadaju.  Vrijeme,  kad  će  on  biti  opravdan,  iako  ga  on  osobno  neće  dočekati,  stići 
će  još  na  vrijeme,  jer  će  u  njemu  biti  njegovi  nasljednici,  u  njemu  će  opstojati  vječna  Grkva, 
uvijek  ista,  ne  samo  u  povijesti,  nego  još  prije  povijesti  u  onim  neutmjivim  riječima:  «Idite  i 
naučavajte«,  u  općinstvu  svetih. 

Na  pogled,  koji  se  iz  visine  ove  neprispodobive  utjehe  baca  dolje  na  zagrebačke  «suce», 
naredbodavce  i  sluge,  na  sićušnost  njihova  omjera,  dobiva  se  prava  vrtoglavica.  Ta  se 
vrtoglavica  dobiva  tim  više,  jer  iz  toga  «zlobnog  suđenja«  izlazi  na  danje  svjetlo  nalog,  koji  je 
izdan  izvan  jugoslavenskih  granica  za  cijelo  geografsko,  političko,  filozofsko  ozemlje, 
nazvano  —  «Istok»,  koji  stoji  u  opreci  drugoj  simboličkoj  hemisferi,  koju  zovemo  — 
«Zapad«.  Taj  nalog  u  svijetu  ovako  podijeljenu  ide  za  tim,  da  udari  katoličku  Crkvu  po 
njezinoj  vjerskoj  vlasti  i  njezinu  općem  ugledu.  On  poima  katoličku  Crkvu  i  želi  je  prikazati 
kao  političku  silu.  U  njoj  on  nazire  ne  voditeljicu  i  obranu  kršćanske  kulture,  štit  protiv 
ateističkih  i  novopoganskih  sila,  jučerašnjih  i  sutrašnjih,  koje  «oslobađaju»  nasilnim 
sredstvima,  već  političku  organizaciju  protivnu  narodnom  osvajanju  i  ekonomskom 
stremljenju. 

Stoga  optužnica  protiv  mgr.  Stepinca,  koja  ga  tereti,  daje  surađivao  s  okupatorima  i  ustašama, 
dosljedno  ga  tereti  time,  što  je  slijedio  odredbe  iz  Rima.  Stoje  on  činio,  bilo  je  krivično,  ne 
zbog  toga,  što  je  bilo  njegovo  djelovanje,  nego  jer  je  bilo  djelovanje  Crkve,  ne  hrvatske,  nego 
sveopće  Crkve. 

Bila  je  to  sreća.  Svi,  koji  pošteno  misle  i  osjećaju,  znadu,  daje  to  srž  ove  mrske  i  jezovite 
povijesti:  mgr.  Stepinac  je  zločinac,  u  koliko  je  i  katolička  Crkva  zločinačka.  Točno!  Prema 
sudu,  koji  si  ljudi  stvaraju  kroz  stoljeća,  vremena  i  zbivanja,  prema  svijesti,  koju  ima 
čovječanstvo,  jasno  je,  da  bez  Crkve  ne  bismo  imali  ni  pojma  onakva  «zločina»,  ali  ne  bismo 
imali  ni  pojma  onakve  «pravednosti»,  u  čije  se  je  ime  —  njoj  na  porugu  — 

sudilo  u  Zagrebu.  No  isto  tako  ni  Hrvatski  Narod  ne  bi  zamijetio  jasnu  opomenu,  koju 
kršćanska  misao  i  savjest  daje  obzirom  na  pravednost,  kao  i  na  otpor  i  revoluciju,  kojima  se, 
nažalost,  pomeo  ispravan  pojam«. 


Da  se  Stepinčev  duh  doista  napajao  tim  čistim  ozračjem  vjere  u  tim  duhovnim  visinama, 
proizlazi  i  iz  njegove  izjave,  koju  je  dao  župniku  Vranekoviću  u  Krašiću  koncem  lipnja  1956 
(58): 

«Nama  treba  samo  vjera,  čvrsta  i  stalna  vjera.  Gospodinu  se  ne  žuri.  Mnogi  mi  pišu,  da  žele 
doživjeti  samo  jedan  dan,  da  nestane  toga  pakla.  Lijepo  je  to  i  ja  ih  razumijem.  Ali  ne 
smijemo  zaboraviti,  da  se  za  to  traže  žrtve.  Taj  željkovani  dan  će  doći.  No  nije  važno,  da  li  će 
ga  ovaj  ili  onaj  doživjeti.  Pogotovo  nije  važno,  budem  li  gaja  doživio.  Ako  treba,  neka  ide  i 
životi  Glavno  je,  da  ide  naprijed  Božja  stvar». 

Početkom  siječnja  g.  1959  Stepinac  se  opet  u  tome  smislu  izrazio  na  slijedeći  način  (59): 

«Nekima  je  to  teško  čekati.  Dugo  im  se  čini  to  čekanje.  Meni,  da  vam  pravo  velim,  ne.  Bog 
ima  svoje  planove.  Svijet  je  pun  opačina,  pa  treba  dulje  da  se  liječi  i  onda  progleda». 

Hrvatski  kipar  Ivan  Meštrović  je  u  svojim  zapiscima  zabilježio  vanredno  važan  razgovor,  što 
ga  je  imao  s  Milovanom  Đilasom,  jednim  od  jugoslavenskih  komunističkih  stupova,  u  ono 
vrijeme  prvome  iza  Tita.  Taj  razgovor  osvjetljuje  pravu  pozadinu  tog  jezovitog  procesa. 
Meštrović  je  stavio  Đlasu  pitanje: 

—  Što  vi  mislite  o  Stepincu  i  osudi,  koja  je  protiv  njega  izrečena? 

—  Da  vam  pošteno  kažem  istinu  —  odgovorio  mu  je  Đilas  — ja  mislim,  i  nisam  sam  u  tom 
uvjerenju,  daje  Stepinac  čovjek  neporočan,  postojan  karakter,  koji  se  ne  da  slomiti.  On  je  bio 
osuđen  nevin,  ali  često  biva  u  povijesti,  da  pravednici  budu  osuđeni  u  cilju  postignuća  nekih 
političkih  ciljeva. 

—  Da  li  je  sukob  —  nastavi  dalje  pitati  Meštrović  —  s  osjećajima  i  voljom  Hrvatskog  Naroda 
i  s  katoličkom  Crkvom  bio  takav  politički  zahtjev? 

—  Mi  —  odgovori  Đilas  —  nemamo  ništa  protiv  njegova  hrvatskog  nacionalizma,  ali  mi  ne 
možemo  podnositi  njegove 

(58)  VD  III  62. 

(59)  VD  IV  134. 

privrženosti  rimskome  papi.  Mi  uklanjamo  i  udaljujemo  sve,  što  nam  je  na  putu.  Svrha 
posvećuje  sredstva. 

U  istom  se  smislu  bio  izjasnio  i  neki  drugi  komunistički  glavar  o  nadbiskupu  Stepincu  pred 
Meštrovićem,  kad  je  rekao: 


«To  je  sigurno  čovjek  velikoga  karaktera,  bez  prigovora,  stalan  u  svojini  uvjerenjima.  Da  je 
on  popustio  samo  u  jednoj  stvari,  on  bi  bio  sutradan  oslobođen.  I  nas  bi  poštedio  od  mnogih 
neugodnosti.  Njegov  nam  hrvatski  nacionalizam  nije  mnogo  smetao.  Daje  samo  proglasio 
hrvatsku  crkvu,  odcijepljenu  od  Rima,  mi  bismo  ga  do  oblaka  uzdigli! » 

Iz  tih  izjava  o  pozadini  procesa  razabire  se,  kako  je  nadbiskup  Stepinac  tu  pozadinu  jasno  i 
duboko  prozreo,  kad  je  rekao,  daje  čitava  ova  hajka  protiv  njega  podignuta  jedino  zbog 
rujanske  pastirske  poslanice.  Dodao  je  i  to,  da  bi  mu  se  i  to  rado  oprostilo,  kad  bi  pred 
komunističkim  kumirom  pao  na  koljena  i  kad  bi  popustio  (60). 

10)  -  Ušutkana  vjera  —  glasnija  od  slobodne 

Vijest,  daje  nadbiskup  Stepinac  kao  «ratni  zločinac»  osuđen  na  16  godina  robije,  munjevitom 
se  brzinom  raširila  i  zabezeknula  ne  samo  preko  šest  stotina  milijuna  katolika,  nego  i  čitavo 
čovječanstvo,  koje  pošteno  misli. 

Samo  dva  dana  nakon  nadbiskupove  osude  Louis  Breier,  predsjednik  udruženja  američkih 
Židova,  dao  je  prigodom  svoje  konferencije  u  Bronx-u  slijedeću  izjavu: 

«Ovaj  veliki  čovjek  Crkve  bio  je  osuđen  kao  suradnik  nacizma.  Mi,  Židovi,  mi  prosvjedujemo 
protiv  takve  klevete.  Poznavajući  vrlo  dobro  njegovu  prošlost,  možemo  reći,  daje  on  od 
godine  1934  i  slijedećih  godina  bio  uvijek  vjeran  prijatelj  Židova  i  nije  toga  skrivao  ni  u 
vrijeme  okrutnih  progonstava  pod  režimom  Hitlerovim  i  njegovih  pristalica.  Bio  je  on  jedan 
od  onih  rijetkih  ljudi  u  Evropi,  koji  su  ustali  protiv  nacističke  tiranije  i  u  onom  času,  kad  je  to 
bilo  najopasnije.  Taj  čovjek,  koji  je  sada  žrtva  Skandalozne  osude,  neprestano  je  za  vrijeme 
nacističkog  režima  otvoreno  i  neustrašivo  govorio  protiv  nacističkih  zakona,  njegovo 
protivljenje  nacističkoj  tiraniji  nije  nikada  prestalo  niti  se  umanjilo.  On  je  otvoreno  podigao 
svoj  glas  protiv  nametanja  žute  zvijezde,  naglašujući,  daje  to  povreda  ljudskoga 

(60)  VD  II  275;  III  134;  V  67  si. 

dostojanstva.  I  njemu  treba  zahvaliti,  što  je  taj  način  ugušen.  Uz  Pija  XII  mgr.  nadbiskup 
Stepinac  bio  je  najveći  branitelj  progonjenih  Židova  u  Evropi». 

Još  istoga  dana,  kada  je  nadbiskup  bio  osuđen,  londonski  nadbiskup  kardinal  Griffin  je  izjavio 
slijedeće  (61);  «Ova  je  osuda  golema  nepravda  i  zločin  protiv  velikog  rodoljuba,  koji  se 
pokazao  velikodušnim  prema  svima  bijednima  bez  razlike  na  rasu  ili  vjeru». 

Sa  svih  strana  svijeta  stizali  su  u  Rim  Sv.  Ocu  papi  prosvjedi  protiv  takva  suđenja  i  izjave 
solidarnosti  sa  progonjenim  katolicima  u  Hrvatskoj.  Newyorški  nadbiskup  kardinal  Spellman 
je  izjavio,  daje  nadbiskup  Stepinac  jedna  između  ostalih  žrtava,  koje  se  odupiru  sili,  koja 
hoće  uništiti  ljudsku  osobu  i  slobodu. 


Bostonski  nadbiskup  kardinal  O'Connell  je  naglasio,  da  katolički  svijet  neće  zbog  ovoga 
zločina  postati  malodušan.  Zločin  je  počinjen  na  nevinom.  Kad  katolici  budu  čitali,  da 
nadbiskup  Stepinac  mora  čamiti  u  logoru  16  godina,  daje  osuđen  na  prisilni  rad,  sjetit  će  se 
sv.  Petra  i  Pavla. 

U  Limi  su  svi  zastupnici  parlamenta,  osim  trojice  komunista,  glasovali,  da  se  protiv  takva 
postupka  uloži  odlučan  prosvjed. 

Torontski  nadbiskup  kardinal  Me  Guigan  osuđuje  zagrebačko  suđenje  kao  «najgoru  pogrdu 
pravednosti«  (62). 

Slijede  prosvjedi  i  mnogih  drugih  kardinala  kao  što  su:  Rodriguez  u  Santiago-u,  Capello  u 
Buenos  Aires-u,  Guevara  u  Limi,  Gilroy  u  Sydney-u,  Schuster  u  Milanu,  Tappouni  u 
Beyruthu,  Stritch  u  Chicagu,  Pla  y  Deniel  u  Toledu,  Agagianian  u  Rimu  (63). 

Na  Sv.  Oca  su  stizali  prosvjedi  i  iz  zemalja  kao  što  su:  Japan,  San  Salvador,  Rio  de  Janeiro, 
Filadelfia,  Baltimore,  Cincinnati,  Omaha,  Santa  Fe,  Equador,  Guatemala,  Argentina, 
Uruguay,  FTaiti,  Švicarska,  Španjolska,  Sirija,  Libanon,  Egipat,  Italija.  S  katolicima  se  slažu  u 
prosvjedu  i  inovjerci,  kao  u  Iraku  (64). 

Sv.  stolica  je  14.  listopada  iste  godine  izdala  ispravu,  u  kojoj  proglasuje,  da  su  prema 
crkvenom  zakonu  potpali  u  izopćenje  pridržano  Sv.  stolici  svi  oni,  koji  su  nadbiskupa  stavili 

(61)  L'Osservatore  romano,  12.  listopada  1946,  n.  239. 

(62)  N.  mj.  13.  listopada  1946,  n.  240. 

(63)  N.  mj.,  14-17.  listopada  1946,  n.  241-245. 

(64)  N.  mj.,  18.  listopada  1946,  n.  244. 

pred  laički  sud,  koji  su  ga  izravno  ili  neizravno  sprečavali  u  vršenju  njegove  crkvene 
jurisdikcije  i  nanijeli  mu  nasilje  (65). 

Svjetska  reakcija  protiv  nepravednog  suđenja  je  bila  tako  općenita  i  odrješita,  daje  režim 
pomišljao  čak  i  na  to,  da  nadbiskupa  oslobodi.  U  tu  je  svrhu  predsjednik  vlade  Hrvatske 
Republike  dr.  Vladimir  Bakarić  u  ožujku  1947  službeno  posjetio  nadbiskupa  Stepinca  u 
Lepoglavi.  Dok  su  mu  do  sada  govorili:  «Stepinac»,  ovaj  put  mu  je  Bakarić  dao  dužni  naslov: 
«Preuzvišeni». 

Dr.  Bakarić  je  predložio  nadbiskupu  utok  na  Tita,  već  unaprijed  sastavljen,  kojim  se  od  Tita 
moli  pomilovanje.  Usrdno  gaje  molio,  da  bi  ga  potpisao  uvjeravajući  ga,  da  će  biti  odmah 
oslobođen  i  izručen  Amerikancima,  dat  će  mu  slobodan  izlaz  u  inozemstvo. 


Tom  se  zgodom  opet  očitovao  nadbiskupov  kremeniti  i  dosljedni  značaj.  On  je  to  najodlučnije 
odbio.  Naglasio  je,  neka  pošalju  Titu  njegovu  odlučnu  izjavu,  da  on  traži  reviziju  procesa,  ne 
pred  komunističkim,  nego  pred  neovisnim  sudištem.  Osim  toga  je  izjavio,  da  je  jednako 
spreman  dati  račun  o  svom  djelovanju  i  pojedinim  činima  Hrvatskom  Narodu  javno,  na 
najvećem  zagrebačkom  trgu.  Svoju  pak  biskupiju  i  svoj  narod  neće  nikako  napustiti. 

Dr.  Bakarić  se  trudio  uzalud,  da  ga  nagovori  neka  promijeni  svoj  stav.  Nadbiskup  nije 
popustio.  Titov  poslanik  se  morao  vratiti,  a  da  nije  ništa  obavio. 

Nadbiskup  je  učinio  ovaj  herojski  čin,  pretpostavljajući  nečasnoj  slobodi  časno  trpljenje, 
ostajući  dosljedan  svom  načelu,  da  se  za  oslobođenje  od  komunističkog  jarma  traže  žrtve 
nevinih,  plemenitih,  velikodušnih  duša  (66). 

(65)  Sacra  Congregatio  Concilii,  Declaratio,  14.  listopada  1946;  u  L'Osservatore  romano,  14- 
15.  listopada  1946,  n.  241. 

(66)  VD  III  62.  -  TH.  DRAGOUN,  Le  dossier  du  Cardinal  Stepinac  (Pariš  VI,  1958)  51  si. 

IX 


STEPINAC  U  TAMNICI  I  ZATOČENJU 

1.  -  VITEZ  U  ŠUTNJI 

Kad  je  nadbiskup  Stepinac  19.  listopada  1946  (1)  stigao  u  Lepoglavu  i  prekoračio  prag 
tamnice  koju  su  nazvali  lijepim  tobože  imenom:  «Kazneno-popravni  dom»  (KPD),  gdje  je 
imao  izdržati  kaznu  izrečenu  od  komunističkog  sudišta,  za  njim  su  se  zatvorila  teška  vrata 
lepoglavske  tamnice,  a  da  mu  se  kroz  pet  godina  nisu  više  otvorila. 

Odveden  u  određenu  mu  ćeliju  ostao  je  sam,  odsječen  od  vanjskoga  svijeta,  rastavljen  od  svog 
svećenstva  i  vjernika.  Nikoga  nije  vidio,  niti  je  s  kim  u  početku  mogao  razgovarati.  Spopadne 
ga  velika  zabrinutost  za  povjereno  mu  duhovno  stado,  da  ne  bi  možda  duhom  klonulo  u 
kušnji.  Bolno  je  to  bilo,  ali  se  tješio  mišlju:  sve  ste  mi  oduzeli,  ali  jedno  niste,  to  jest  da  kao 
Mojsije  dižem  ruke  k  nebu  (2). 

1)  -  Lepoglavska  kaznionica 

Sadašnja  lepoglavska  kaznionica  je  skup  zgrada  okruženih  visokim  i  debelim  zidom, 
udaljenim  kojih  15  m  od  glavne  zgrade,  na  kojem  su  u  razmacima  od  kojih  40-50  m  izgrađene 
promatračnice,  s  kojih  neprestano  strše  uvijek  spremne  smrtonosne  strojnice. 


(1)  Nadbiskupova  bilješka  u  liturgijskom  kalendaru  od  g.  1946. 


(2)  VD  I  23  si. 

U  kaznionici  čame  stotine  političkih  zatvorenika.  Iz  početka  su  stavljeni  u  jednu  oveću 
prostoriju  u  glavnoj  zgradi,  zvanoj  «karantena».  U  toj  prostoriji  svaki  sam  sebi  mora  naći 
kakvo-takvo  mjesto  na  vlažnom  podu,  jer  tu  nema  kreveta. 

2)  -  Utjecaj  nadbiskupove  nazočnosti 

John  I.  Pintar,  Hrvat,  američki  državljanin,  koji  je  u  isto  vrijeme  kad  i  nadbiskup  bio  zatvoren 
u  kaznionici,  ono  što  je  opažao  na  utamničenom  nadbiskupu,  opisao  je  u  jednom  poglavlju 
knjige,  koju  je  izdao  u  Sjedinjenim  Američkim  Državama  o  jugoslavenskom  komunizmu. 
Nadbiskup  Stepinac  je  poznavao  ovu  knjigu  i  o  njoj  je  rekao  (3):  «Ima  što  pisati! » 

«Na  prozorima  prizemlja  'karantene'  —  piše  Pintar  —  koji  gledaju  na  malenu  baščicu  sa  trima 
šljunkom  pokrivenim  stazama  za  šetnju  između  ogradnog  zida  i  zgrade  ćelija  br.  1,  konačno 
prodiru  prve  zrake  dolazećeg  dana.  Tjelesa  se  miču,  a  prostorom  vlada  prigušeni  šapat.  Danje 
svjetlo  sve  više  kradomice  ulazi  u  tu  prostoriju.  Teški  zadah  znoja  i  nečistoće  pomiješan  s 
patnjama  izmučenih  tjelesa  u  danjem  svjetlu  vjerno  otkriva  sve  strahote  jadnog  ljudstva,  koje 
tu  pati. 

Oko  devet  sati  najednom  nasta  u  sobi  gibanje,  komešanje  i  guranje  u  pravcu  onih  par  prozora. 
Svatko  je  nastojao  zauzeti  što  bolje  mjesto.  Pogledam  u  određenom  smjeru  s  mnoštvom,  koje 
spontano  šapće: 

—  Nadbiskup  izlazi  na  šetnju  —  naš  Lojzek  —  naš  nadbiskup! 

Toga  trenutka  su  zaboravljene  sve  osobne  patnje.  Lica  poprimaju  življi  izraz,  koji  nedvoumno 
otkriva  ponos,  ljubav  i  najdublje  poštovanje  prema  čovjeku,  koji  u  to  vrijeme  ponosno, 
uzdignute  glave,  obučen  u  crno  svećeničko  odijelo  prolazi  ispred  njihovih  prozora.  Kradomice 
svojim  očima  oblij eće  krcata  okna.  Iz  pogleda  mu  odsijeva  neki  sjaj,  a  stisnute  usnice  se 
raširuju  u  dobrostivi  smiješak,  koji  kao  da  objavljuje  nijemu  i  utješnu  poruku:  Ugledajte  se  u 
mene,  podnesite  svoje  križeve  strpljivo,  mimo  i  nada  sve  dostojanstveno. 

To  bijaše  moje  prvo  jutro  u  Lepoglavi  i  susret  s  tim  neumrlim  simbolom  hrvatske  otporne 
snage  i  uzorom  hrvatske  rodoljubnosti. 

(3)  VD  II  268  si. 

Gledajući  njega,  tisuće  su  Hrvata  crple  snagu,  jer  se  iza  svake  njegove  šetnje  razlijevalo  neko 
smirenje  među  logorašima.  Ova  svakodnevna  nadbiskupova  šetnja  ulijevala  je  novu  nadu, 
nove  snage  tisućama  supatnika  u  Lepoglavi  i  diljem  Hrvatske.  S  te  malene  staze  razlijevalo  se 
dnevno  svjetlo  nade  i  snage  u  duševnoj  i  fizičkoj  borbi,  kojoj  bijaše  izložen  Hrvat  i  Hrvatska. 

Kada  bi  logoraši  vidjeli,  kako  nadbiskup  o  podne  na  pozdravljenje  otkriva  glavu  i  moli,  i  oni 
bi  svi  do  jednoga  skinuli  kape  i  pomolili  se»  (4). 

3)  -  Uznička  ćelija 

Nadbiskup  nije  bio  stavljen  u  «karantenu»,  već  su  mu  odmah  dodijelili  posebnu  ćeliju  u  krilu, 
koje  su  logoraši  smatrali  povlaštenim.  To  krilo  se  sastojalo  od  nekoliko  soba,  koje  su 
svojevremeno  služile  kao  ured  kaznionice.  Tko  je  boravio  u  tom  krilu,  bio  je  potpuno 
odijeljen  od  ostalih  logoraša  i  stajao  pod  strogim  nadzorom  upravnika  Josipa  Špiranca.  Zbog 
toga  strogog  nadzora  bilo  kakav  dodir  s  drugim  zatvorenicima  bio  je  posve  onemogućen. 

Prva  soba  na  desno  od  glavnog  ulaza  bila  je  stanica  milicionara,  koji  su  bili  određeni  za 
službu  u  tom  odjeljenju.  Druga  je  soba  bila  dodijeljena  nadbiskupu.  Za  njega  su  od  dviju  soba 
učinili  jednu,  porušivši  zid,  koji  ih  je  dijelio  (5). 

U  sobi  je  nadbiskup  imao  vojnički  krevet,  stol  i  stolicu,  dvije  police  za  knjige  ijedan  stari 
ormar  za  odijelo.  U  početku  je  imao  svoj  mali  pisaći  stroj.  Kasnije  su  mu  Kolumbovi  vitezovi 
iz  Amerike  poklonili  novi.  Treća  mu  je  soba  služila  kao  kapelica,  u  nju  je  uprava  stavila  lijep 
iz  hrastovine  umjetnički  izrezbaren  oltar.  Kako  križ  na  oltaru  nije  imao  Spasiteljeva  lika, 
jedan  od  utamničenih  svećenika  je  potajno  džepnim  nožićem  izrezbario  krasno  malo  raspelo, 
tj.  križ  sa  Spasiteljevim  likom,  dugačak  12,8  cm,  a  širok  8,2  cm.  Nadbiskup  je  to  raspelo 
pričvrstio  na  oltarni  križ. 

Na  odlasku  iz  kaznionice  ga  je  skinuo  i  ponio  sa  sobom  u  Krašić.  Kad  ga  je  ondje  prvi  put 
posjetila  njegova  nećakinja,  redovnica,  kako  u  svom  ormaru  nije  imao  ništa  da  joj  dade, 
poklonio  joj  je  to  malo  raspelo  na  uspomenu  (6). 

(4)  Zagrebački  kanonik  Nikola  Borić  piscu  priopćio  g.  1963. 

(5)  HREN  53. 

(6)  Piopćila,  g.  1970,  kardinalova  nećakinja  s.  Magdalena  Mrzljak. 

U  četvrtoj  sobi  su  boravili  najprije  koprivnički  župnik  mgr.  Stjepan  Pavunić,  čovjek 
poodmakle  dobi,  a  od  8.  studenoga  1946  i  zagrebački  kanonik  Nikola  Borić,  koji  je  doveden  u 
Lepoglavu  već  24.  listopada,  ali  je  morao  najprije  ići  u  «karantenu»  (7). 


U  petoj  sobi  je  stanovao  spomenuti  John  I.  Pintar,  koji  je  zabilježio  svoje  uspomene  iz 
kaznionice  u  knjizi  Fouryears  in  Tito's  hell  —  Četiri  godine  u  Titovu  paklu.  Mnogo  je 
pretrpio,  čak  mjesec  dana  i  u  samicu  su  ga  strpali.  Odveli  su  ga  kasnije  u  Mitrovicu. 
Nadbiskup  je  gledao,  kako  ga  odvode  i  pobojao  se,  da  će  ga  ubiti.  Sažali  mu  se  u  srcu  i 
zaplaka  nad  njim.  S  njim  zajedno  je  u  istoj  ćeliji  bio  William  Wedge,  mladi  američki  vojnik. 

U  šestoj  sobi  bio  je  neki  Englez,  Mr  Stephen  Zoltan  iz  Londona. 

Posljednja  je  prostorija  služila  kao  nužnik. 

Svaka  je  ćelija  bila  snabdjevena  zvoncem,  da  se  u  slučaju  nužde  može  pozvati  službujući 
stražar,  daje  otvori  i  pusti  zatvorenika,  da  obavi  potrebu.  Za  male  potrebe  bile  su  u  svakoj 
ćeliji  limene  posude,  koje  su,  naravno,  u  toplim  danima  isparivale  oštar  i  težak  vonj.  To  je 
bilo  pravilo  za  cijelo  to  odjeljenje,  pa  tako  ni  nadbiskup  nije  bio  od  toga  izuzet. 

4)  -  Postupak 

Kad  je  Stepinac  stigao  u  Lepoglavu,  počeo  je  učiti  engleski.  No  jednog  dana  bile  su  mu 
oduzete  engleske  knjige  (8).  Odmah  u  početku  su  ga  upitali,  što  želi  jesti.  On  je  odgovorio: 

—  Kako  se  može  pitati  što  takva  jednoga  zločinca? 

Prema  bilješci,  koju  je  sam  napisao  na  ceduljicu  i  poslao  u  nadbiskupski  dvor  u  Zagrebu, 
hrana  je  bila  dobra  i  postupak  uljudan.  Poručio  je,  da  mu  zbog  toga  ne  šalju  hranu  iz  Zagreba. 
On  je  jedini  dobivao  posebnu  hranu,  građansku,  koju  mu  je  pripravljala  neka  pravoslavka  u 
obližnjem  župnom  dvoru.  Hranu  bi  donosili  na  glavni  ulaz  u  kaznionicu,  a  primao  bije 
službujući  časnik,  pregledao  i  predao  odgovornom  zapovjedniku,  daje  otpremi  nadbiskupu. 
Dnevno  je  dobio  i  vino,  koje  mu  je  bilo  potrebno  radi  probave.  Svaki  mjesec  je  dobio  i  bocu 
rakije,  koju  on  nije  pio,  već  ju  je  poklonio  kojemu  supatniku. 

(7)  Nadbiskupova  bilješka  u  kalendaru  od  g.  1946. 

(8)  VD  II  268  si.;  priopćio  mgr.  Leopold  Rusan,  remetski  župnik,  ljeti  1963. 


647 

IX  -  STEPINAC  U  TAMNICI  I  ZATOČENJU 

Uprava  je  nastojala  pokazivati  znakove  uljudnosti  prema  nadbiskupu.  To  se  može  zaključiti  iz 
slijedeće  činjenice.  U  kaznionici  su  skoro  svaki  dan  kroz  više  sati  halabučili  zvučnici  i  davale 
se  kojekakve  obavijesti.  Nadbiskupa  je  to  pri  njegovu  poslu  smetalo.  Jednog  dana,  da 
uzmogne  nesmetano  pisati  i  studirati,  začepio  je  uši.  U  jedno  je  uho  stavio  nalivpero,  a  u 
drugo  kapicu  toga  nalivpera.  Čim  je  to  stražar  opazio  kroz  otvor  na  vratima  ćelije,  odmah  je 
otišao  u  upravu  pa  je  o  tome  izvijestio.  Odonda  su  prestali  zvučnici  halabučiti  (9). 

No,  ukoliko  se  uprava  trsila  da  se  pokaže  uljudnom,  nisu  takvi  uvijek  bili  stražari.  U  svako 
vrijeme  je  bilo  među  kaznioničkim  stražarima  takvih,  koji  su  znali  pokazivati  surovost  i 
sadističku  okrutnost  svoje  neodgojene  duše  prema  bespomoćnim  uznicima.  Stoje  koji 


zatvorenik  na  slobodi  bio  na  višem  položaju,  takvi  bi  prema  njemu  bili  u  postupku  još 
neobuzdaniji,  napose  ako  se  radilo  o  duhovnim  licima,  pred  kojima  ih  je  prije  suzdržavalo 
neko  počitanje,  gledajući  ih  sada  bez  onoga  svjetla  religioznog  poštovanja,  koje  ih  prije 
ovijalo,  dvostrukom  bi  neobuzdanošću  na  nj  nasrtali. 

Straža  za  ovo  krilo,  u  kojem  su  bila  samo  šestorica  uznika,  sastojala  se  od  tri  člana  i 
«komandira».  Zapovjednik  ove  trojice  bio  je  neki  Josip  Petrović,  navodno  rodom  odnekud  iz 
Zagorja.  Čovjek  mlad,  imao  je  kojih  26-27  godina,  ali  neodgojen  i  surov. 

Nadbiskup  je  posebice  bio  nišan  prostačkog  i  divljačkog  postupka  toga  čovjeka.  Kako  je  to 
krilo  bilo  neobično  akustično,  Pintar  je  mogao  lako  čuti,  što  se  u  njemu  govorilo,  osobito,  ako 
je  tko  glasnije  govorio.  Kako  je  Pintar  bio  udaljen  od  nadbiskupove  ćelije  samo  za  dvije  sobe, 
nisu  mu  izmakle  grube,  osorne,  prostačke  i  uvredljive  riječi,  koje  je  taj  mladi  čovjek  znao 
sasuti  na  nadbiskupa.  Kada  mu  je  donio  hranu,  znao  je  to  na  vratima  ćelije  popratiti  surovim  i 
neotesanim  riječima  i  teškim  uvredama.  Jednom  mu  dovikne  prostački: 

—  Evo  ti,  pope,  ručak!  Znaš,  da  sam  gaja  kuhao,  ti  bi  do  večere  crknuo. 

Drugom  nekom  zgodom  je  gnjevno  psovao  rekavši: 

—  ...ti  Boga  tvoga,  što  te  baš  ja  moram  da  dvorim,  cmi  smrade! 

Ličnih  pogrda  bilo  je  uvijek  na  pretek.  Rijetko  bi  kada  došao,  a  da  se  nije  iz  njegovih  usta  čula 
kakva  psovka  i  uvreda  na  račun  nadbiskupa.  Kod  svih  tih  ispada,  svjedoči  Pintar,  ni- 

(9)  VDI  18  23. 

jedanput  nije  čuo,  da  bi  nadbiskup,  taj  veliki  čovjek,  na  bilo  kakav  način  nešto  odvratio,  već  je 
sve  strpljivo  podnosio.  Kasnije  je  znao  govoriti  samo  o  nekim  «sitnicama»,  koje  su  se 
događale,  a  koje  na  prvi  mah  uznemiruju  (10). 

Petrović  je  u  svom  prostakluku  išao  i  dalje.  Kad  bi  za  nadbiskupa  stigao  kakav  paket,  on  bi  to 
sve  otvorio,  razrezao  je  kolačiće,  i  smrvio  ih,  da  vidi,  nije  li  možda  umetnuto  kakvo  pisamce. 
Jabuke  bi  mu  razrezao,  limun  iscijedio,  kobasice  razrezao,  ne  bi  li  i  u  njima  našao  što 
sakriveno.  Držao  bi  pakete  ovako  otvorene  i  hranu  razrezanu  više  dana  prije  nego  bi  mu  ih 
uručio.  A  to  znači,  da  se  pokvarljiva  jestvina  nije  mogla  više  uživati.  Sa  knjiga  bi  odlijepio 
cedulje  s  natpisom,  ne  bi  li  možda  i  pod  njima  našao  štogod  napisano.  Kroz  mjesec  dana  je 
stražar  čak  i  kod  sv.  mise  stajao  blizu  njega  (1 1). 

Kad  bi  taj  čovjek  otvarao  nadbiskupovu  ćeliju,  da  ga  pusti  na  šetnju,  obično  bi  sasuo  na  njega 
pregršt  uvreda  i  pogrdnih  riječi.  Znao  bi  kazati: 

—  Izlazi,  pope!  Diži  se  na  šetnju,  pope!  Što  se  vučeš,  kao  da  si  krepan!  Jesi  li  ponio  krunicu? 
Da  ti  je...  ajde,  požuri  se!  ...ti  oltar  tvoj! 


Zanimljivo  je  to,  da  su  kažnjenici  morali  osloviti  «komandira»  sa  «gospodine»,  a  ne  sa 
«druže».  Prolazeći  pak  pokraj  milicionara,  morali  su  ih  pozdravljati  skidajući  kapu.  Za 
vrijeme  šetnje  srpsko-komunistički  milicajci  priuštili  bi  si  posebni  užitak  sve  na  račun 
nadbiskupov,  i  to  sve  pod  «komandirovim»  nadzorom,  koji  je  to  sa  zadovoljstvom  promatrao. 
Rijetko  bi  propustili  koju  zgodu,  a  da  nadbiskupa  ne  bi  vrijeđali  zajedljivim  izrazima  i 
prostotama.  Posebice  bi  uživali  postaviti  se  ondje,  kuda  je  nadbiskup  imao  proći,  te  su  i  oni 
šetali  gore  i  dolje,  da  bi  ih  morao  svaki  put  pozdraviti  skidajući  šešir. 

I  u  noći  su  si  znali  priuštiti  kojekakve  ispade,  obično  ispod  prozora  nadbiskupove  ćelije. 

Pintar  je  jednoć  čuo  dvojicu,  kako  pod  nadbiskupovim  prozorom  vode  slijedeći  razgovor: 

—  Šta  taj  pop  još  radi  ovdje?  —  upita  jedan.  —  Šta  ga  ne  ubiju? 

—  Ne  brini  se,  druže  —  odgovori  mu  drugi.  —  Zna  drug  Tito  vrlo  dobro,  zašto  tako  dugo  drži 
i  hrani  tu  popovsku  svinju. 

—  Nadam  se  —  dobaci  prvi  —  da  ću  gaja  dotući. 

(10)  VD  I  7;  II  52. 

(11)  VDI7. 


649 

IX  -  STEPINAC  U  TAMNICI  I  ZATOČENJU 

Taj  Petrović  znao  je  i  noću  s  kojim  od  svojih  pijanih  drugova  koji  put  doći  u  nadbiskupovu 
ćeliju,  da  mu  se  naruga  i  ponizi  ga.  Išli  su  zatim,  da  mu  ne  dadu  ni  u  noći  mirno  počivati. 
Možda  su  ga  htjeli  i  razljutiti,  da  uzmognu  poduzeti  kakvu  oštru  mjeru  protiv  njega.  Ali 
promašili  su.  Nadbiskup  je  čvrsto  odlučio,  da  se  neće  nikada  ni  na  što  potužiti,  i  svoju  je 
odluku  vjerno  održao  (12). 

Kako  nije  na  sve  te  pogrde  odgovarao  i  sve  je  šuteći  viteški  i  strpljivo  podnosio,  bili  su  ovi  s 
vremenom  razoružani,  te  su  ovakve  pojave  iz  prvog  razdoblja  njegova  tamnovanja  bivale  sve 
rjeđe,  dok  nisu  konačno  posve  iščezle.  Komu  ne  bi,  čitajući  to,  došlo  na  pamet  ono,  što  je 
božanski  Spasitelj  rekao  (13):  «Udari  li  te  tko  po  desnom  obrazu,  okreni  mu  i  drugi!» 

Prema  svemu  izgleda,  da  su  odgovorni  uvidjeli,  da  postupak  s  nadbiskupom  valja  promijeniti. 
U  travnju  g.  1948  bio  je  odstranjen  onaj  zloglasni  zapovjednik,  a  na  njegovo  mjesto  je  došao 
novi  «komandir»,  prezimenom  Ćuk.  Time  je  nestalo  ovih  uvreda,  i  stanje  se  osjetljivo 
poboljšalo,  kako  za  nadbiskupa  tako  i  za  ostale  u  istom  odjelu.  Nestalo  je  prostačkih  izraza  i 
proganjanja,  postupak  je  od  tada  bio  podnošljiviji. 

Nadbiskup  je  kasnije  znao  kazati  s  obzirom  na  taj  postupak  samo  par  riječi,  kao  npr.:  «Bilo  je 
strašnih  dana»,  «gorkih  časova  i  neugodnih  momenata».  Nikada  se,  međutim,  nije  upuštao  u 
pripovijedanje  pojedinosti  (14). 

5)  -  Život  u  kaznionici 


Kad  su  nadbiskupa  Stepinca  iz  Lepoglave  vozili  u  Krašić,  činilo  mu  se,  prema  njegovoj 
vlastitoj  izjavi,  daje  pet  godina  provedenih  u  kaznionici  prošlo  tako  brzo  kao  da  se  odvezao  iz 
Zagreba  do  Zagrebačke  gore  (15). 

Ta  njegova  izjava  odaje  bogati  unutarnji  život  nadbiskupov.  Stoje  komu  unutarnji  život 
bogatiji,  to  manje  poznaje  dosadu.  Vrijeme,  koje  mu  je  Božja  providnost  dala  na  raspolaganje, 
umio  je  vrlo  dobro  iskoristiti  u  molitvi,  žrtvi,  čitanju  i  pisanju. 

(12)  VD  II  52. 

(13)  Mt  5,  39. 

(14)  VD  I  23  25;  II  52;  III  139. 

(15)  VD  1 27. 

Ustajao  je  u  pet  sati  ujutro,  jedan  sat  prije  nego  je  bio  određen  ustanak  za  ostale  logoraše. 
Opremio  se  brzo  i  zatim  obavljao  razmatranje  i  pripravljao  se  za  sv.  misu,  koju  je  dnevno 
služio  u  6  sati. 

Iza  sv.  mise  proveo  je  vrijeme  u  molitvi  i  čitanju  Sv.  pisma.  U  9  sati  imao  je  šetnju  na 
dvorištu.  Šetao  se  po  jednoj  stazi,  dok  su  drugim  dvjema  stazama  šetala  dvojica  spomenutih 
svećenika,  ali  tako  da  nisu  smjeli  međusobno  izmijeniti  koju  riječ.  S  ovom  dvojicom 
svećenika,  prema  nadbiskupovoj  bilješci  u  liturgijskom  kalendaru,  smio  se  slobodno 
razgovarati  tek  8.  prosinca  1946.  Dne  11.  prosinca  nadbiskup  je  u  istom  kalendaru  pribilježio 
slijedeće:  «Danas  je  preč.  Pavunić  nakon  18  mjeseci  prvi  put  služio  sv.  misu  et  lacrimat»  (tj. 
plačući). 

U  podne  mu  je  bio  donesen  objed,  koji  je  on,  dok  je  to  bilo  dopušteno,  podijelio  s  obojicom 
svećenika.  Nakon  objeda  bi  sio  u  kut  sobe,  naslonio  se  i  tako  obavio  kratki  podnevni  počinak. 
Leći  na  krevet  nije  mogao  zbog  neprestanog  nadzora,  koji  je  stražar  vodio  kroz  rupu  na 
vratima,  što  je  nadbiskupa  vrlo  smetalo. 

U  15  sati  opet  bi  bio  pušten  na  šetnju,  nakon  koje  bi  čitao  i  pisao.  Svjestan,  da  mu  je  kao 
biskupu  posebna  ijedna  od  glavnih  dužnosti  naviještati  riječ  Božju,  a  nalazeći  se  u  stanju,  u 
kojem  nije  mogao  tu  dužnost  vršiti,  htio  je  to  zamijeniti  prevađanjem  i  pisanjem  propovijedi. 
Na  taj  je  način  nastojao  izići  u  susret  dušobrižnom  kleru,  koji  u  velikoj  zaposlenosti  ne  bi 
dospio  da  sam  izrađuje  propovijedi.  U  tom  je  poslu  bio  vanredno  brz.  Za  dva  sata  je  bio  već 
gotov  s  jednom  propovijedi.  Prevodio  je  i  životopise  svetaca.  Iz  Zagreba  je  naručio,  da  mu 
dopreme  ljetopis  franjevačkog  reda  od  o.  Luke  Waddinga  Annales.  Pročitao  je  temeljito  pet 
svezaka. 

«Ostao  sam  —  kazivao  je  kasnije  o  tom  štivu  (16)  —  zadivljen  nad  svime,  što  sam  tu  našao. 
Što  su  sve  franjevci  poduzimali!  Čitajući  to  djelo  vidio  sam,  kako  su  čudni  i  neistraživi  putovi 


milosti  Božje!  Gledam  tamo  jednoga,  koji  se  cijeli  svoj  život  žrtvovao,  neumorno  je  radio, 
naoko  velika  djela  učinio,  svi  ga  smatrali  svetim,  a  kad  tamo  u  posljednji  čas  je  doživio  veliku 
tragediju  i  otpao.  I  obratno:  neki  se  redovnik  cijeli  život  upravo  poigravao  s  Bogom,  a  eto  u 
posljednji  čas  svim  se  srcem  vraća  Bogu  i  bi  spašen.  'Sa  strahom  i  trepetom  radite  oko  svoga 
spa- 

(16)  VD  I  12  si.;  Kardinalovo  pismo  jednom  franjevcu,  od  10.  V.  1956. 

senja'  (17).  Još  nikada  nisam  tako  doživio  veličinu  Crkve  Božje  kao  sada  čitajući  ovo  djelo». 

Pri  čitanju  pravio  je  bilješke;  napose  je  ispisivao  prikladne  primjere,  koje  je  u  tom  djelu  i  u 
drugim  knjigama  našao,  imajući  u  planu  da  pripravi  za  kler  jedan  priručnik  primjera,  koji  bi 
mu  mogli  poslužiti  u  tumačenju  nauke  Božje. 

U  21  sat  imao  je  stražar  otvoriti  ćeliju,  da  nadbiskup  donese  vodu  i  za  možebitnu  drugu 
potrebu.  Više  puta  je  stražar  došao  mnogo  kasnije,  gdjekada  čak  o  ponoći.  Nadbiskup  gaje 
uvijek  strpljivo  čekao. 

Neko  vrijeme  je  bilo  dopušteno  kanoniku  Boriću,  da  dođe  k  nadbiskupu  u  ćeliju.  Osim  te 
dvojice  svećenika,  kako  je  već  spomenuto,  boravili  su  za  vrijeme,  dok  je  nadbiskup  bio  u 
lepoglavskoj  kaznionici,  još  jedan  svećenik,  franjevački  provincijal  iz  Hercegovine  o.  Jerko 
Mihaljević  ijedan  otac  konventualac  (18). 


Nadbiskup  je  u  prvo  vrijeme  išao  i  na  kupanje,  što  je  on  silno  volio.  To  mu  je  bilo  nužno,  da 
se  tjelesno  osvježi,  jer  se  mnogo  znojio.  Jednom  zgodom,  kad  se  vraćao  s  kupanja,  sretne  u 
hodniku  robijaše.  Da  ne  bi  vidjeli  nadbiskupa,  dobili  su  nalog,  da  se  imadu  okrenuti  prema 
zidu  i  ruke  prekrstiti  na  leđima.  Nadbiskup  je  morao  proći  kroz  taj  neugodni  «špalir». 
Vidjevši  ovakav  postupak,  koji  je  nedolično  ponizivao  dostojanstvo  ljudske  osobe  kako 
robijaševe  tako  i  njegove,  ozlojeđen  reče  stražaru,  koji  gaje  pratio: 

—  Hvala  vam  na  kupanju,  ja  se  ovdje  više  ne  kupam. 

Mjesto  kupanja  dnevice  se  iza  toga  dogođaja  mokrim  ručnikom  istrljao  i  bilo  je  dobro  (19). 

Jednog  jutra  sazna,  da  se  u  blizini  njegove  ćelije  objesio  jedan  utamničeni  svećenik,  koji  je 
već  nekoliko  dana  pokazivao  duševnu  poremećenost  i  zbunjenost.  Nadbiskup  gaje  nastojao 
uzalud  pridići.  Pristupi  k  njemu  i  opazi,  daje  još  topao.  Odluči  podijeliti  mu  sakramenat 
bolesničkog  pomazanja,  pa  zato  zamoli  milicionara,  koji  gaje  pratio,  neka  pohiti  k  župniku  i 
donese  sv.  ulje.  Ovaj  se  za  čas  vratio,  noseći  sve,  što  je  bilo  potrebito.  Nadbiskup  podijeli 
odmah  sv.  sakramenat,  ukoliko  se  to  još 


(17)  Fil  2,  12. 


(18)  VD  I  23.  -  Za  J.  Mihaljevića  gl.  Sematizam  franjevačke  provincije  Marijina  Uznesenja  u 
Hercegovini,  Mostar  1964,  str.  14. 

(19)  VD  I  25. 

moglo  biti  valjano.  Stražar  zbog  te  male  usluge  izgubi  službu.  Taj  isti  je  kasnije  rekao  (20): 

—  Do  sada  je  Stepinac  imao  neke  pristaše,  ali  od  sada  će  ih  imati  na  hiljade. 

Nadbiskupu  su  htjeli  nekoga  dodijeliti,  da  mu  riba  ćeliju.  No,  on  je  to  otklonio.  Kad  je  to 
pripovijedao,  rekao  je: 

—  Ribao  sam  dosta  u  životu,  pa  mogu  još  i  sada.  Kako  mije  dobro  došlo  iskustvo  iz  vojske, 
pa  iz  Germanikuma!  Sam  sam  si  donosio  vodu,  sam  sam  sobu  izribao  i  meo. 

Namješteno  osoblje  je  to  gledalo  i  nije  se  tome  moglo  dosta  načuditi.  Svoju  je  sobu  držao 
uvijek  čistu  i  u  uzornom  redu,  jer  je  od  mladosti  pokazivao  smisao  za  red  i  čistoću. 

U  Lepoglavi  je  tada  bio  zatvoren  i  jedan  zubar.  Taj  je  nadbiskupu  popravljao  zube.  Jednom  ga 
je  opet  trebao,  ali  ga  nije  mogao  dobiti.  Komandir,  neki  Istranin  Ivica  Beletić  mu  je  saopćio, 
daje  taj  zubar  za  mjesec  dana  bačen  u  samicu.  Nadbiskup  je  držao,  daje  zbog  toga  kažnjen, 
jer  je  s  njim  nešto  progovorio,  dok  mu  je  popravljao  zube  (21). 

Bio  je  ondje  i  neki  brijač  iz  Pakraca.  Ovaj  je  opet  nadbiskupa  šišao.  Bio  je  to  čovjek  otvoren, 
koji  je  znao  neustrašivo  istresti  iz  duše,  što  je  u  sebi  nosio.  Već  je  trebao  izaći,  ali  eto  ga  opet 
k  nadbiskupu,  koji  ga  upita: 

—  Pa  kada  ćete? 

—  Eh,  to  ne  znam,  odgovori  ovaj.  Uprava  bi  me  pustila,  ali  «narod»  ne  da. 

—  A  tko  će  vas  zamijeniti,  kad  otiđete  —  zapita  ga  dalje  nadbiskup. 

—  Eh,  zato  je  najlakše.  Kakvoga  god  majstora  ili  činovnika  Lepoglava  treba,  koga  prvoga 
zahvate,  dovedu  ga  ovamo. 

Jednog  dana  prigodom  šetnje  začuje  nadbiskup  gore  s  prozora: 

—  Elvaljen  Isus  i  Marija,  preuzvišeni,  ovdje  je  dr.  Ante  Živković. 

Nadbiskup,  pripovijedajući  to,  dometnu  (22): 

—  Bilo  mu  je  valjda  lakše,  kad  se  javio,  a  i  meni,  samo  ako  gaje  stražar  čuo,  nije  mu  manjkao 
mjesec  dana  samice. 


(20)  Priopćila  kardinalova  sestra  štefanija,  u  Samoboru  mjeseca  prosinca  1966. 


(21)  VDI25. 

(22)  VD  I  26. 

Uz  te  gorke  i  teške  časove  bilo  je  i  ugodnih,  pobudnih  i  veselih.  Dok  su  oba  gore  spomenuta 
svećenika  još  bila  zajedno  s  njim  u  Lepoglavi,  proveli  su  Božić  na  najljepši  duhovni  način. 
Svaki  je  od  njih  služio  tri  sv.  mise,  jedan  je  drugome  posluživao,  i  cijelo  vrijeme  prije  podne 
od  7-12  sati  proboravili  su  zajedno  u  kapeli  u  sv.  tišini,  molitvi  i  razmatranju  božične  tajne. 

«Ima  i  to  svoj  čar»,  primijetio  je  nadbiskup,  kad  je  kasnije  o  tom  govorio  (23). 

U  12  sati  pjevali  su  kažnjenici  božične  pjesme  s  radiofonskim  prijenosom,  za  koje  su  već  21. 
prosinca  zamolili  molitvenike,  da  ih  što  bolje  nauče.  Nadbiskup  sije  pribilježio  u  kalendaru: 
«Preč.  Pavunić  je  plakao  kod  sv.  mise  nekoliko  puta».  Toga  dana  dobili  su  ovi  svećenici 
dopuštenje,  da  smiju  kroz  dva  dana  zajedno  s  nadbiskupom  blagovati  (24). 

Bilo  je  i  časova,  kad  bi  se  Stepinac  od  srca  nasmijao.  Dok  je  šetao  svojom  stazom,  znalo  se 
dogoditi,  da  su  malo  podalje  bili  na  šetnji  i  malodobnici,  koji  su  bili  u  ustaškom  pokretu.  Na 
šetnji  su  bili  veseli,  pjevali  su,  igrali  se  i  gurajući  jedni  druge,  namjerice  su  se  približavali 
nadbiskupu  i  klanjali  mu  se  sve,  dok  nije  zaorio  stražarev  glas  (25): 

—  Odbij! 


O  zbivanjima  u  svijetu  nije  uglavnom  imao  ni  pojma.  Ostao  je  bez  ikakvih  vijesti.  Jednog 
dana  spazi,  da  na  zidu  više  nema  slike  Staljinove.  Silno  začuđen  spomene  to  kanoniku  Boriću. 
Dostaje  vremena  prošlo,  skoro  godinu  dana,  dok  su  saznali,  da  je  Tito  prekinuo  veze  sa 
Staljinom.  Dok  je  mogao  dobivati  iz  Zagreba  Gore  srca  ili  beogradsku  Blagovest,  bilo  mu  je 
lakše,  kad  je  čitao  razne  vijesti  iz  života  Crkve,  koje  su  ga  upravo  osvježavale  (26). 

Za  cijelo  vrijeme  svog  boravka  u  Lepoglavi  nadbiskup  nije  posjećivao  priredbe,  koje  je 
upriličivala  uprava  «Popravnog  doma».  Najviše  su  se  davali  ruski  fdmovi.  Koji  put  su  i  sami 
robijaši  priredili  svoj  glazbeni  koncert.  Da  li  nadbiskup  nije  bio  pozvan  na  te  priredbe,  ili  je 
otklonio  posjećivanje,  ne  zna  se.  U  svom  liturgijskom  kalendaru  je  1.  studenoga  1946 
zabilježio:  «Prije  podne  davala  je  radio  stanica  u  lepoglavskoj  kaznioni  Missa 

(23)  VD  I  21. 

(24)  Nadbiskupova  bilješka  u  kalendaru  od  g.  1946. 


(25)  VD  I  25. 


(26)  VD  I  24. 

solemnis  od  Beethovena,  a  poslije  podne  Ave  Marici  od  Gounoda». 

Jedno  vrijeme  je  kod  sv.  mise  nadbiskupu  posluživao  koprivnički  župnik  Pavunić.  Taj  je 
svećenik  bio  silno  bojažljive  savjesti,  da,  upravo  skrupulozan.  Svakog  bi  dana  molio  po  16 
sati. 

«Da  nisam  —  pričao  je  kasnije  Nadbiskup  (27)  —  to  vidio  svojim  očima,  ne  bih  upravo 
mogao  vjerovati.  U  pola  noći  diže  se  i  već  moli  krunicu.  Uvijek  moli  glasno  ili  poluglasno. 
Molio  je  i  na  šetnji.  Šeće,  maše  krunicom  i  moli. 

—  Vi  uvijek  molite,  reče  mu  jedan  stražar. 

—  Pa  što  ću  drugo  raditi?  —  odgovori  mu  dosta  odrješito  i  nastavi  samo  dalje  s  molitvom. 

Dao  sam  mu  u  sobu  sliku  o.  Leopolda  Mandića.  Više  puta  sam  ga  preko  dana  čuo,  kako 
razgovara  s  ocem  Leopoldom: 

'Dragi  pater,  molim  te,  pomozi  mi,  da  izađem  iz  ove  tamnice!  Ah,  znam,  ne  ćeš  mi  pomoći.  Ti 
si  misliš:  E,  Pavuniću,  bolje  je,  da  si  tu,  da  lijepo  moliš  i  Bogu  služiš.  Ako  izađeš  van,  tko  zna, 
hoćeš  li  toliko  moliti?' 

I  onda  bi  svu  sliku  obasuo  brojnim  poljupcima.  Svaki  dan  sije  odlučio,  da  će  izmoliti  pet 
stotina  Očenaša.  Ali  moleći  svoje  Očenaše  pobunio  bi  se  u  brojenju  pa  nikada  nije  znao  točno, 
koliko  je  već  izmolio.  Isto  tako  se  mučio  i  s  moljenjem  časoslova,  te  je  čak  poradi  veće 
sigurnosti  bilježio  dnevno,  što  je  već  izmolio». 

Silno  gaje  mučila  skrupuloznost  te  se  zbog  toga  tužio  nadbiskupu,  priznavajući  svoju  bijedu. 
Nadbiskup,  čovjek  vrlo  samilosna  srca,  blago  gaje  tješio  i  mirio,  dok  ga  uistinu  nije  umirio, 
da  ga  uz  druge  patnje  nije  mučila  i  ova  duševna  muka.  Mogao  gaje  zato  uspješno  umiriti,  jer 
je  za  njega  nadbiskup  bio  velik  auktoritet  i  u  nj  je  imao  najveće  povjerenje. 

Pintar,  koji  je  u  isto  vrijeme  kao  i  Stepinac  bio  puštan  na  šetnju,  prigodom  koje  nije  međutim 
mogao  s  njime  ni  riječi  progovoriti,  opisuje  jedan  potresni  događaj  iz  ljeta  1948  godine.  Zbio 
seje  4.  lipnja  za  vrijeme  nadbiskupove  šetnje. 

Radnici  logoraši  u  očajnom  pokušaju  bijega  prislonili  su  neprimjetno  ljestve  na  jednu 
promatračnicu  na  izvanjem  zidu  kaznionice,  uspeli  se  gore,  razoružali  su  stražare  i  udarili  u 
bijeg. 

(27)  VD  I  17.  -  Pismo  mgr.  Leopolda  Rusana,  remetskoga  župnika  (bez  datuma). 

Ovo  je  bilo  brzo  opaženo  sa  susjedne  promatračnice.  Nastao  je  velik  metež.  Odjednom  čitav 
niz  strojnica  poče  pucati,  a  opalio  je  čak  i  jedan  top.  Pucnjava  je  trajala  čitav  sat.  Nastao  je 
pravi  dvoboj  između  milicionara  i  očajnih  zatvorenika.  Staza,  kojom  je  nadbiskup  šetao, 
nalazila  se  upravo  u  borbenom  području.  Kiša  taneta  letjela  je  iznad  njegove  glave.  Pintar  je 
sa  sobnim  drugom  promatrao  borbu  popevši  se  na  stolić.  Nadbiskup  je  mirno  stajao  kao 
ukopan,  gledao  je  iznenađen  na  lijevo  pa  na  desno  u  pravcima  zaraćenih  promatračnica,  a 
puščana  su  taneta  letjela  oko  njegove  glave. 

Nakon  nekoliko  časaka  promatranja,  nadbiskup  mimo  nastavi  svoju  šetnju  za  skoro  svojih  7-8 
minuta,  sve  dok  nije  doletio  jedan  časnik  i  prisilno  ga  ugurao  u  kuću.  Malo  iza  toga  toranj  s 
očajnim  logorašima  je  sa  svih  strana  bio  okružen  pojačanjem,  obasut  paljbom  strojnica  i 
pušaka  i  ručnim  granatama,  bio  je  skoro  do  temelja  razoren.  Trojica  mladića  platiše  pokušaj 
bijega  životom.  Ali  bilo  je  i  sa  strane  milicije  osam  mrtvih,  a  desetorica  ranjenih.  Pintar 
nastavlja  svoje  sjećanje  riječima  (28): 

«Danas  već  nakon  toliko  godina  iza  toga  događaja,  pred  očima  mi  lebdi  lik  toga  velikana. 
Gledam  ga  osupnuto,  gdje  mimo  i  hladnokrvno  koraca  pod  kišom  letećih  ubojitih  taneta,  ne 
obazirući  se  nimalo  na  opasnost,  koja  gaje  okmživala.  Što  gaje  vodilo,  daje  namjerno  ostao  i 
nastavio  šetnju,  teško  je  dokučiti.  Jedno  je  sigurno,  da  taj  veliki  čovjek  nije  poznavao  straha. 
Ostao  je  miran,  sabran  i  gord  kao  litica  i  u  najvećoj  životnoj  opasnosti.  Iza  ovoga  događaja 
stanje  je  logoraša  bilo  strahovito  pogoršano.  Česti  bolni  krikovi  i  stenjanje  onih,  koji  su  bili 
uhvaćeni  u  pobuni  odavali  su,  kakav  je  mogao  biti  s  njima  postupak». 

Sačuvani  su  razni  maleni  listići,  što  ih  je  nadbiskup  od  vremena  do  vremena  slao  svojim 
ukućanima  u  Zagreb  s  poniznom  molbom,  da  mu  se  pošalju  neke  potrepštine,  kao:  sapun, 
unutarnja  odjeća  za  zimu  ili  za  koje  dmgo  godišnje  doba,  te  knjige.  Dok  je  još  boravio  u 
istražnom  zatvoru  u  Petrinjskoj  ulici  u  Zagrebu,  zamolio  je  na  jednoj  ceduljici,  da  mu  pošalju 
«prašak  protiv  stjenica».  Iz  toga  se  vidi,  s  kakvim  se  teškoćama  morao  boriti.  Iako  su  ga  iz 
dvora  opetovano  na  sličnim  ceduljicama  pitali,  da  li  mu  treba  novca,  nadbiskup  ga  nije  nikada 
zatražio. 

(28)  Uzeto  djelomično  iz  Pintarove  knjige  Četiri  godine  u  Titovu  paklu.  •  VD  II  268  si. 

6)  -  Pohodi 

Nadbiskup  je  u  liturgijskom  kalendaru  pravio  kratke  bilješke  o  pohodima,  koje  je  primao  u 
Lepoglavi,  i  to  od  19.  listopada  1946  sve  dok  nije  bio  otpušten  iz  kaznionice,  tj.  do  5.  prosinca 
1951. 


Dva  puta  je  zabilježio  pohod  svoje  ljubljene  majke  Barbare,  koja  je  došla  s  njegovom  sestrom 
Štefanijom.  Bilo  je  to  prvi  put  5.  svibnja  1947,  a  drugi  put  17.  srpnja  iste  godine.  Njegova 
sestra  opisuje  taj  posjet  na  slijedeći  način. 

Obadvije  su  dobile  odobrenje,  da  ga  mogu  pohoditi.  Nadbiskupski  dvor  je  dao  kola,  a  vjerni 
šofer  Kranjčec  ih  je  vozio.  Putovale  su  lijepim  zagorskim  krajem.  Kad  su  se  približile 
Lepoglavi  i  zagledale  toranj  župne  crkve  Štefanija  će  majci: 

—  Gledaj,  mama,  ovo  je  samostan,  gdje  naš  dragi  zatočenik  prebiva. 

Majka  je  zaplakala  na  te  riječi  i  suze  su  joj  potekle  niz  staračko  lice.  Štefanija  ju  je  tješila, 
iako  se  i  ona  borila  sa  sobom  i  prigušivala  u  sebi  suze.  Kad  su  stigli  do  vrata  kaznionice, 
Štefanija  je  kušala  ohrabriti  majku  riječima: 

—  Mama,  Lojzeka  neće  ništa  toliko  obradovati,  koliko,  ako  vidi,  da  si  hrabra  i  ako  ne  bude 
vidio  suze  u  tvojim  očima.  To  će  i  njega  obodriti,  da  junački  podnese  svoje  muke. 

Hrabra  mati,  koja  je  već  za  vrijeme  rata  izgubila  jednog  sina,  zatomi  u  sebi  žalost,  obriše  si 
rupčićem  suze  i  lice  te  mimo  uđe  u  kaznionicu  u  sobu  za  primanje. 

Vrata  se  najedanput  otvore,  a  majka  i  sin  se  nađoše  u  zagrljaju.  Blagi  smiješak  na 
nadbiskupovu  licu  te  umiljate  riječi,  što  ih  je  izustio,  vratiše  majci  potpunu  mirnoću: 

—  A  tko  je  to  došao?  Evo,  mama,  što  čovjek  sve  u  životu  mora  da  prođe!  Mama,  ništa  se  ne 
brinite,  do  volje  Božje!  Sve  treba  strpljivo  snositi. 

Majka  se  utješena  vratila  u  Zagreb,  gdje  je  stanovala  kod  svoje  kćerke  štefanije.  Nastavila  je 
kršćanskom  jakošću  i  s  krunicom  u  ruci  podnositi  sve  patnje,  koje  joj  je  Božja  providnost 
poslala  ili  dopustila,  daje  stignu. 

Ta  se  jaka  žena,  žena  vjere  preselila  u  vječnost  u  Zagrebu  na  Trešnjevki  11.  prosinca  1947 
(29).  Dva  dana  prije  smrti,  malo  prije  nego  što  je  ušao  k  njoj  župnik  noseći  joj  utjehu  sv. 
vjere, 

(29)  Osmrtnica  tiskana  prigodom  smrti  Barbare  Stepinac. 

vidjela  je  u  sobi  pred  sobom  divno  dijete,  što  je  blagoslivlje,  te  usklikne: 

—  Otkuda  to  divno  dijete? 

Ali,  odmah  zamoli  kćerku  neka  o  tome  nikome  ništa  ne  spominje,  jer  bi  drugi  mislili,  daje 
luda. 


Njezino  tijelo  je  bilo  13.  prosinca  prevezeno  u  Krašić  i  istoga  dana  poslije  podne  sahranjeno  u 
obiteljskoj  grobnici.  Na  njezin  sprovod  je  stiglo  mnogo  svećenika,  da  odaju  posljednju  počast 
jakoj  majci,  koja  je  dala  sv.  Crkvi  takva  sina. 

Nadbiskup  je  u  svom  kalendaru  19.  prosinca  zabilježio  slijedeću  bilješku:  «U  9  h  na  večer 
primio  sam  vijest  o  smrti  majke  od  g.  F...  Angjela.  15.  XII». 

Slijedeći  dan,  20.  prosinca,  zabilježio  je:  «Počeo  misu  gregorijansku  (tj.  kroz  trideset 
neprekidnih  dana  uzastopce)  za  svoju  majku». 


Kardinalova  sestra  Štefanija  je  svoga  brata  redovito  jedanput  mjesečno  posjećivala  u 
Lepoglavi.  Ona  mu  je  donosila  knjige,  koje  je  zatražio,  odijelo  i  rubeninu,  a  tu  i  tamo  i  hranu. 
Sve  je  to  u  nadbiskupskom  dvoru  pripravljala  brižna  časna  sestra  Krista.  Donosila  mu  je 
cvijeće  za  oltar.  Jednom  zgodom  donese  mu  divne  ruže.  Vidjevši  te  lijepe  ruže,  nadbiskup  joj 
reče: 

—  Ovamo  spada  trnje,  a  ne  ruže! 

—  Ovo  ti  šalju  —  odgovori  mu  sestra  —  oni  koji  te  vole,  pa  se  sjeti  i  njih  u  molitvi. 

Kad  gaje  sestra  posjetila  upravo  nakon  one  pobune  kažnjenika,  našla  gaje  vrlo  tužna.  Malo  je 
govorio  i  malo  poručivao.  Najednom  se  okrene  k  sestri  te  joj  reče: 

—  Ako  se  dogodi,  da  ja  umrem  ovdje,  da  ti  ne  bi  palo  na  pamet,  da  moje  tijelo  prevezeš. 

Floću,  da  ležim  ovdje  na  robijaškom  groblju,  među  robijašima,  jer  na  dan  suda,  digao  se  iz 
dna  oceana,  ili  iz  zlatne  carske  grobnice,  ili  iz  robijaškog  groblja,  donijet  ću  samo  svoja  dobra 
djela. 

—  Tvoja  volja  —  odgovori  mu  sestra  —  bit  će  zapovijed  za  mene.  Nismo  se  tebe  odrekli,  ni 
uz  cijenu  života,  koga  smo  spremni  svaki  dan  da  dademo  za  tebe. 

U  vrijeme  nadbiskupova  boravka  u  Lepoglavi  sestra  Štefanija  je  pretrpjela  vanredno  mnogo, 
sve  zbog  svoga  brata  Alojzija.  Ona  i  njezin  sin  postali  su  nišan,  na  koji  je  režim  pucao,  da  na 
taj  način  skrha  i  neslomljiv  karakter  nadbiskupov.  Njegova  je  sestra  bila  bačena  iz  svog  stana, 
a  sina  su  joj  pokušali  ubiti,  kojom  zgodom  je  dobio  15  uboda  na  lijevoj  strani  tijela, 

a  drugom  su  zgodom  ispalili  na  njega  10  hitaca  iz  revolvera,  koji  su  se,  međutim  samo 
okliznuli  na  njegovu  odijelu.  Siromašni  mladić  je  pobjegao  iz  škole,  da  se  vrati  kući  k  majci, 
no  u  vlaku  je  bio  opet  napadnut.  Morao  je  stupiti  u  vojnu  službu.  Ni  tu  mu  nije  bilo  bolje. 
Dugo  je  bio  u  zatvoru,  gdje  je  toliko  izmučen,  daje  prije  izlaska  izgubio  pamet,  te  su  ga 
morali  smjestiti  u  duševnu  bolnicu.  Uslijed  toga  je  nadbiskupova  sestra  trpjela  mnogo.  U  toj 


teškoj  duševnoj  patnji  sestre  i  njezina  sina  tješio  ju  je  nadbiskup  svojom  kremenitom  vjerom, 
koju  je  iznio  u  divnom  pismu  (30). 


Tri  puta  gaje  posjetio  u  Lepoglavi  i  upravitelj  apostolske  nuncijature  u  Beogradu  mgr.  J.  P. 
Hurley.  Bilo  je  to  2.  prosinca  1946,  te  5.  svibnja  i  7  studenoga  1947  (31). 

Koji  put  mu  je  omogućen  posjet  kojega  od  hrvatskih  biskupa  i  svećenika  nadbiskupije.  Tako 
je  16.  siječnja  1947  stigao  njegov  zamjenik  u  upravi  nadbiskupije  biskup  mgr.  Franjo  Salis 
Seewis  u  pratnji  sjemenišnog  duhovnika  dr.  Dragutina  Nežića.  Tom  je  zgodom  nadbiskup 
potpisao  jedan  akt  u  vezi  sa  sudbenim  postupkom  za  proglašenje  blaženim  Sluge  Božjega 
zagrebačkog  pomoćnog  biskupa  dr.  Josipa  Langa  (32). 

Ah  ti  su  posjeti  bili  rijetki  i  strogo  nadzirani.  Razgovor  se  smio  voditi  samo  u  nazočnosti  triju 
osoba  iz  uprave  kaznionice,  i  bio  je  stenografski  bilježen.  Posjetnici  su  prije  posjeta  dobili 
točno  određene  upute,  o  čemu  smiju  s  njime  govoriti,  kojih  su  se  morali  strogo  držati.  Kad  mu 
je  jedan  redovnik  prigodom  posjeta  spomenuo,  daje  krov  karmelićankama  u  Brezovici 
procurio,  prisutni  činovnik  ministarstva  prekine  razgovor  i  posjet  riječima: 

—  O  tome  se  ne  može  razgovarati.  Prekidam  razgovor.  Kad  mu  je  kasnije  prigodom  pohoda 
nadbiskupove  sestre  Štefanije  zamjenik  upravitelja  kaznionice  rekao  (33): 

—  Znadete,  o  čemu  smijete  razgovarati  sa  sestrom  —  nadbiskup  mu  odgovori: 

—  Ta  o  čemu  smijem  govoriti,  kad  ne  smijem  znati  ni  to,  da  vani  pada  kiša?! 

U  tim  razgovorima  bile  su  zabranjene  teme  o  politici  i  sva- 

(30)  Kardinalovo  pismo  sestri  štefaniji  Stengel  od  12.  XII.  1953,  i  njezino  od  17.  II.  1962,  str. 
9-14. 

(31)  Nadbiskupova  bilješka  u  liturgijskom  kalendaru,  od  g.  1946  i  1947. 

(32)  Nadbiskupova  bilješka  u  liturgijskom  kalendaru  g.  1947.  -  D.  Nežić  također  saopćio 
piscu  u  Rimu  31.1.  1970. 

(33) ,  VD  I  7. 

ka  vijest  o  crkvenom  životu.  Razgovor  seje  smio  kretati  samo  oko  posve  sporednih  stvari. 


Dok  je  još  boravio  u  nadbiskupskom  dvoru  u  Zagrebu,  ali  već  pod  strogim  nadzorom  policije, 
na  Veliku  Gospu  g.  1946  došla  mu  je  u  posjete  lijepa  skupina  rođaka  s  njegovom  majkom  i 
dvjema  sestrama.  Jedna  sestra,  koja  je  možda  prvi  put  stupila  u  njegove  biskupske  odaje,  a 
došla  iz  priprostog  sela  rekla  mu  je  (34): 

—  Moj  Lojzek,  pak  ti  imaš  već  sad  raj  na  zemlji. 

Nadbiskup  se  samo  nasmiješio  i  nije  joj  htio  kvariti  njezino  lijepo  raspoloženje  i  zadovoljstvo. 
Kad  gaje  kasnije  posjetila  u  lepoglavskoj  kaznionici,  nije  znala  ništa  reći,  nego  je  samo 
plakala.  On  ju  je  nastojao  utješiti,  kao  što  je  činio  svima,  koji  su  ga  mogli  posjetiti. 

Kad  se  nakon  pet  godina  vratio  u  Krašić  rekao  joj  je: 

—  Sjećaš  li  se  onoga  dana,  kad  si  mi  zavidjela  na  mojem  raju  na  zemlji  i  onoga  kad  si  u 
Lepoglavi  toliko  plakala.  Htio  sam  odmah  spomenuti  moj  raj,  ali  ti  nisam  htio  kvariti  žalost, 
da  te  ne  bi  još  više  ražalostio. 


Koncem  g.  1947  i  početkom  g.  1948  počeo  se  strani  svijet  više  zanimati  za  nadbiskupov 
slučaj  i  sudbinu.  Očitovalo  se  to  u  pritisku  stranaca  na  vladine  organe,  da  im  se  dopusti  da  ga 
posjete.  Za  takav  posjet  rijetki  su  dobili  dopuštenje. 

Prije  posjeta  nadbiskup  je  dobio  točnu  uputu,  što  smije,  a  što  ne  smije  govoriti.  Posjeti  su  se 
odvijali  u  neobično  hladnom  tonu,  u  okviru  društvene  uljudnosti.  Nadbiskupove  su  izjave  bile 
kasnije  i  objavljene,  no  ne  uvijek  ispravno.  Nadbiskup  je  u  tim  upitima  bio  prikazan  ne  rijetko 
kao  sukrivac  i  suradnik  okupatora. 

Pintar  je  zanimljivo  opisao,  kako  je  OZNA  (34a)  bila  izvela  jedan  pohod.  Javila  se  za 
razgovor  jedna  skupina  stranih  vjerskih  predstavnika.  Uprava  se  našla  u  vrlo  neugodnom 
položaju.  Da  spase  na  neki  način  potrebni  ugled,  utekli  su  se  zlobnoj  prijevari.  Preobukli  su 
jednoga  agenta,  koji  je  navodno  u  licu  bio  sličan  nadbiskupu;  i  taj  novi  «Stepinac»  je  u  jednoj 
ćeliji  primio  posjetnike  na  onaj  način,  na  koji  je  to  htjela  OZNA. 

(34)  Priopćila  s.  Magdalena  Mrzljak,  g.  1970. 

(34a)  Gl.  gore  str.  491,  bilj.  7c. 

Lakrdija  je  uspjela,  jer  su  stranci  otišli  uvjereni,  da  su  razgovarali  s  nadbiskupom. 

Drugom  je  zgodom  kanonik  Nikola  Borić  negdje  čitao,  da  nadbiskupa  kane  pohoditi 
anglikanski  i  metodistički  službenici,  i  upozorio  gaje  na  to.  Nadbiskup,  komu  takvi  posjeti 
nisu  bili  ugodni,  reče  mu: 


—  Hvala  vam,  da  ste  me  upozorili,  baš  vas  je  sam  Bog  nadahnuo,  da  mi  to  saopćite,  barem  se 
mogu  spremiti,  što  ću  im  kazati  (35). 

7)  -  Nedužna  zabava 

Nadbiskup  je  od  malih  nogu  vanredno  ljubio  prirodu  i  umio  s  njome  zajedno  živjeti.  Odrastao 
u  seljačkoj  okolini  dolazio  je  dnevice  u  dodir  s  prirodom.  A  Bog  gaje  obdario  posebnim 
darom  opažanja.  Iz  tih  opažanja  umio  je  izvoditi  zaključke,  koji  su  ga  dizali  u  duhovne  visine. 

U  Lepoglavi  nije  imao  društva.  I  u  ono  kratko  vrijeme,  što  je  ondje  boravilo  nekoliko 
svećenika,  nije  mogao  redovito  s  njima  razgovarati. 

Ali  on  je  u  prirodi  našao  lijepo  i  ugodno  društvo.  Na  svojim  šetnjama  nije  nailazio  na  posebno 
bilje  i  drveće,  jer  je  njegova  šetnja  bila  ograničena  uvijek  samo  na  jednu  te  istu  stazu,  po  kojoj 
se  mogao  šetati  gore  i  dolje. 

No  Božja  providnost  mu  je  u  golubima  i  vrapcima  poslala  milo  društvance.  Šetajući  po  svojoj 
stazi,  opazio  je,  da  u  lepoglavskoj  bašči  ima  golubova  i  vrabaca  na  pretek.  Zato  bi  ponio  sa 
sobom  mrvice  kruha  i  kolača  te  ih  pomalo  počeo  sipati  po  zemlji.  Ptičice  su  to  opazile  i 
počele  se  natjecati,  koja  će  prva  od  njih  pozobati  dobačenu  im  hranu. 

Dok  je  župnik  Pavunić  svoj  rupčić  pun  mrvica  istresao  najedanput  na  jedan  kup,  golubovi  i 
vrapci  su  se  odmah  u  velikom  broju  spustili  na  plijen,  nadbiskup  je  znao  dobacivanjem  manje 
količine  probuditi  u  pticama  zanimanje  i  natjecanje.  Golubovi  i  vrapci  su  se  na  to  tako 
privikli,  da  su  odmah  počeli  k  njemu  slijetati,  čim  bi  spazili,  daje  izišao  na  uobičajenu  šetnju. 
Bilo  je  to  pravo  pravcato  prijateljstvo.  Spomenute  su  ptice  svoje  prijateljske  osjećaje  prema 
ovome  Božjem  čovjeku  pokazivale  radosnim  cvrkutanjem  i  lepršanjem.  Znalo  je  k  njemu 

(35)  Priopćio  Nikola  Borić,  g.  1963. 

doletjeti  oko  pedesetak  golubova.  Najprije  bi  par  puta  obletjeli  oko  njega,  a  onda  bi  se  bacili 
na  pripravljenu  im  gozbu. 

Kanonik  Borić  promatrajući  taj  prizor  reče  nadbiskupu  jednom  zgodom: 

—  Baš  vas  lijepo  pozdravljaju! 

Ovo  prijateljstvo  s  pticama  je  svima  upalo  u  oči.  Logoraši  su  počeli  među  sobom  šaputati: 
«Golubovi  poznaju  sveca  i  idu  k  njemu». 

Nekima  u  kaznionici  to  nije  bilo  po  volji,  pa  su  htjeli  to  prijateljstvo  i  nedužnu  nadbiskupovu 
zabavu  zapriječiti.  Postavili  su  golubovima  žičanu  mrežu,  da  ih  poklopi.  Kad  je  nadbiskup 
opazio,  što  je  na  stvari,  prestao  je  hraniti  golubove  za  vrijeme  šetnje,  te  se  ograničio  na  zabavu 


s  vrapcima,  koji  su  dolijetali  na  njegov  prozor.  Sam  je  kasnije  rado  pripovijedao  o  toj  svojoj 
zabavici  s  vrapcima  (36): 

«Na  prozoru  sam  im  uvijek  ostavljao  nešto  mrvica.  Vrapci  su  to  zapazili  i  dolijetali  su». 

Dolazili  su  mu  i  u  ćeliju.  Jednoga  dana  mu  je  jedan  sio  na  rame,  a  dolazili  su  mu  i  na  ruke.  U 
ovakvom  saobraćaju  su  se  prema  njemu  odnosili  sasvim  pitomo. 

«Puno  puta  je  to  bilo  —  pripovijeda  nadbiskup  —  pravo  veselje  za  mene,  a  i  za  njih.  Nije  im 
bilo  krivo». 

Na  prozor  su  počeli  slijetati  i  golubovi.  On  ih  je  znao  povući  za  rep  i  zadržao  bi  ih  kod  sebe  u 
ćeliji.  Jedanput  je  jedan  vrabac,  koji  je  sio  na  rub  umivaonika  puna  vode,  pao  u  vodu,  jer  je 
kanonik  Borić  ušao  nekako  žurno,  te  se  vrabac,  koji  je  zaspao,  prestrašio  i  pao  u  vodu. 

8)  -  Nadbiskupovi  duhovni  usponi 

Viteška  izdržljivost  o  kojoj  svjedoči  dosadanje  dokumentirano  promatranje  nadbiskupova 
života  i  ponašanja  u  Lepoglavi,  ima  svoj  duboki  korijen  u  njegovu  unutarnjem  životu,  u 
njegovu  razmatranju  i  sjedinjenju  s  Bogom.  Savjest  mu  je  davala  svjedočanstvo,  daje  čist  od 
krvi  sviju,  jer  nije  ništa  propustio,  da  u  potpunosti  saopći  svima  Božji  naum,  zakon  i  volju. 
Svjestan,  da  mu  odozgo  dolazi  čvrstoća,  kojom  je  do  sada  vodio  borbu  za  Kristovo  stado 
njegovoj  brizi  povjereno,  kojem 

(36)  VD  I  18  66;  II  51;  III  104  si.  -  Priopćila  s.  Magdalena  Mrzljak,  kojoj  je  to  pripovijedao 
sam  kardinal. 

gaje  Duh  Sveti  postavio  pastirom  da  pase  Crkvu  Božju,  strahovao  je  sada  i  strepio  za  nj. 
Predviđao  je,  da  će  poslije  njegova  odlaska  iz  središta  nadbiskupije  provaliti  među  njih 
okrutni  vuci,  koji  neće  štedjeti  stada  prema  onim  riječima  (37):  «Udarit  ću  pastira,  i  stado  će 
se  razbjeći». 

Vođen  svjetlom  sv.  vjere,  koja  mu  je  bila  jaka  obrana  protiv  svakog  malodušja,  shvatio  je,  da 
se  stadu  Kristovu  ne  služi  samo  riječju  i  djelima  pastirske  službe  nego  i  na  drugi  način. 
Prostorno  rastavljen  od  njega,  lišen  slobode  i  nasilno  ušutkan,  moći  će  mu  —  možda  i 
uspješnije  —  koristiti  vrućom  i  pouzdanom  molitvom  i  šutljivom  patnjom.  Svom  svećenstvu  i 
vjernicima  bivao  je  na  taj  način  sve  bliži.  Duh  mu  je  bio  slobodan  (38). 

To  su  bile  njegove  misli,  kojima  se  uzdizao  nad  prosječnost  u  više  područje,  koje  gaje 
hrabrilo  i  podržavalo. 

Znao  se  zabaviti  i  drugim  razmišljanjem.  Kad  je  izlazio  na  šetnju,  gledao  bi  barokni  zvonik 
župne  crkve,  nekadanje  pavlinske  samostanske  crkve.  Gledao  je  i  upirao  svoj  pogled  na  križ 


vrhu  tornja  i  razmišljao:  taj  križ  tu  stoji  već  stoljećima.  Prošla  su  kojekakva  buma  vremena, 
nisu  ga  maknula  s  mjesta.  On  neprestano  pokazuje  put,  kojim  se  ide  u  nebo. 

U  mislima  bi  se  zanosio  u  daleka,  prošla  vremena,  kad  je  u  tom  divnom  zagorskom  kraju, 
bogatu  zelenim  brežuljcima  i  pitomim  dolinama,  kroz  koje  protječu  brojni  manji  potoci  i 
Bednja,  g.  1400,  Herman,  celjski  grof  u  Lepoglavi  podigao  samostan  i  predao  ga  pavlinima.  U 
njegovu  sjećanju  su  se  nizale  uspomene  na  taj  zaslužni  red,  koji  je  u  13.  stoljeću  iz  Mađarske 
presađen  na  hrvatsko  tlo  i  na  raznim  mjestima  izgradio  svoje  samostane.  Tako  u  Dubici 
(1244),  u  Remetama  (1247)  u  Šumi  u  pazinskom  kraju  (1255),  u  Gariću  u  Moslavini  (1295),  u 
Donjoj  Bukovici  (1301)  i  na  mnogim  drugim  mjestima. 

Samostan  u  Lepoglavi  posta  doskora  sijelo  njihova  provincijala,  a  katkada  i  samoga  generala. 
U  njemu  su  pavlini  otvorili  g.  1503  prvu  javnu  gimnaziju,  a  u  slijedećem  stoljeću  i  visoki 
učevni  zavod,  najprije  za  mudroslovlje,  a  zatim  i  za  bogoslovlje.  Taj  zavod  bio  je  prva 
hrvatska  visoka  škola,  sveučilište  s  dva  fakulteta. 

Mislio  je  na  trojicu  pavlina,  koji  su  bili  njegovi  predšasnici  na  biskupskoj  stolici  zagrebačkoj, 
na  bogatu  biblioteku,  koju  su  pavlini  u  Lepoglavi  bili  sakupili,  a  koju  je  kasnije  razgrabila 

(37)  Mt  26,  31. 

(38)  VD  I  23. 

ugarska  vlast.  U  njegovu  sjećanju  su  se  nizali  oni  učenjaci,  koji  su  pro izašli  iz  ovoga 
samostana:  jezikoslovac  Ivan  Belostenec  Orlović,  pravnik  svjetskog  glasa  Gašpar  Malečić, 
povjesničari  Ivan  Kristolovac,  Josip  Bedeković  i  drugi. 

Došao  je  zatim  na  austrijsko  prijestolje  «car-sakristan»  Josip  II,  koji  je  taj  velezaslužni  red  u 
Hrvatskoj,  19.  ožujka  1786,  ukinuo,  a  lepoglavski  samostan  pretvorio  u  kaznionicu.  Sve  se  to 
nizalo  u  njegovu  sjećanju. 

Kad  su  godine  1952  Damjan  i  Nikola,  franjevci,  posjetili  nadbiskupa  u  Krašiću,  rekao  im  je 

(39):  «Kad  god  bih  bio  pušten,  da  se  prošetam  u  nekadašnjem  samostanskom  dvorištu  u 
Lepoglavi,  preda  mnom  bi  se  ponosno  pojavio  barokni  toranj  stare  pavlinske  crkve.  I  kad  bih 
ga  pogledao,  svaki  put  kao  da  sam  u  svojoj  duši  slušao  kako  mi  govori:  Nadbiskupe,  sjeti  se 
Josipa  II!  Taj  križ  odolio  je  njemu,  pa  će  i  ovima». 

Bilo  je  dana,  kad  su  neki  iz  uprave  kaznionice  oko  njega  obilazili  i  koješta  pokušavali,  ne  bi  li 
barem  koju  riječ  rekao,  čime  bi  se  mogli  okoristiti  ili  ga  potaknuti,  da  popusti  u  svom  stavu. 

Tako  je  jednoga  dana  bio  sa  svojom  sestrom  u  dvorištu  kaznionice  prigodom  njezina  posjeta  i 
začudo  zapazi  kroz  otvorena  vrata  kaznionice  auto  i  kraj  njega  svoga  šofera  iz  Zagreba. 
Upravo  u  taj  čas  prođe  pokraj  njega  jedan  od  uprave  i  samo  se  smješkao.  «U  svojoj  naivnosti 


—  mislio  je  nadbiskup  —  misle,  da  će  time  u  meni  probuditi  želju  za  slobodom  i  navesti  me, 
da  popustim!« 

Vidio  je  sebe  upravo  odsječenim  i  od  svijeta  i  od  svoje  nadbiskupije.  Prigodom  pohoda 
slušaju  ga  trojica,  sav  se  razgovor  stenografski  bilježi!  Smije  razgovarati  samo  o  najobičnijim 
stvarima!  Bolno  mu  je  sve  to  bilo,  ali  je  mislio: 

«Sve  ste  mi  oduzeli,  ali  jedno  niste,  da  kao  Mojsije  dižem  ruke  k  nebu». 

Nešto  mu  u  njegovoj  nutrini  govorilo  (40):  «Pazi!  Oprez!«  Znao  je,  da  bi  trebalo  vrlo  malo, 
samo  malo  kimnuti  glavom  i  bio  bi  slobodan,  jer  bi  se  oni  zadovoljili  s  malo  popuštanja.  Ali 
savjest  bi  mu  se  odmah  na  tu  misao  probudila,  i  želju  za  slobodom,  koja  bi  se  u  srcu  pojavila, 
svladao  bi  slijedećim  razmišljanjem: 

(39)  K.  DOČKAL,  Prigodom  dolaska  pavlina  u  Zagreb,  u  KL  95  (1944)  44-53.  VD  I  24;  II 
51;  III  92. 

(40)  VD  I  24  si. 

«A  što  onda?  Ovi  bi  triumfirali,  rastrubili  bi  po  svijetu,  da  sam  priznao  krivnju,  koje  nisam 
počinio,  ja  bih  bio  doduše  u  Zagrebu,  ali  onemogućen  u  svom  pastoralnom  radu.  A  što  bi  mi 
rekla  moja  savjest?  Kako  bi  bilo  Sv.  Ocu,  kad  bi  saznao,  da  sam  izdao  Božju  stvar?  Ne!  Nema 
druge,  nego  trpjeti  za  Božju  stvar  i  moliti.  Tako  je  Božja  volja.  Ako  treba,  bolje  je  časno 
poginuti,  nego  sramotno  živjeti  i  stanovati  u  nadbiskupskom  dvoru.  Ni  sv.  Tomi  Moru,  kao  ni 
sv.  Johnu  Fisheru  nije  bilo  lako,  a  eto  danas  su  na  oltaru.  Daje  popustio,  izgubio  bi  se,  a  s 
trpljenjem  je  postao  blažen.  Ako  protivnici  imadu  svoje  metode,  mi  imamo  jasna  načela.  Ako 
bi  i  koji  biskup  zastranio,  tu  je  još  Sv.  Otac,  koji  u  stvarima  vjere  neće  nikada  zalutati.  Neću 
popustiti!  Frangar,  non  flectar!  —  Neka  me  slome,  ali  neće  me  saviti!« 

Takvim  i  sličnim  razmatranjima  hrabrio  se  nadbiskup  u  svom  zatočenju.  Suzbijao  je  odlučno 
svaku  napast,  da  popusti. 

Progonstvo,  koje  je  radi  Božje  stvari  podnosio,  dizalo  je  njegovu  dušu  do  velikih  duhovnih 
visina,  koje  su  mu  predstavljale  sve  zemaljske  stvari  kao  ništetne,  jer  su  prolazne.  U  tom 
razmatranju  mu  je  pomogla  jedna  misao  iz  Sv.  pisma.  Bio  je  to  12.  stih  89.  psalma,  koji  glasi: 

«Nauči  nas  dane  naše  brojiti,  da  steknemo  mudro  srce«. 

Prema  tim  riječima  Sv.  pisma,  prava  mudrost,  koja  je  dar  Božji,  raste  s  dobi,  dakle,  s 
godinama.  Ona  uči  procjenjivati  ono,  što  je  vrijedno,  a  što  je  samo  prividno  dobro.  Tu  izreku 
je  nadbiskup  zabilježio  ne  jedanput  u  svom  liturgijskom  kalendaru. 

I  doista  je  brojio  svoje  dane.  Na  svoj  rođendan,  8.  svibnja  1947,  zabilježio  sije  koliko  bi 
trebalo  još  godina,  kad  bi  mu  Gospodin  dao  da  doživi  75.  godinu  života.  Trebalo  bi  mu  još  26 


godina,  koje  on  promatra  pod  znakom  upitnika,  kao  i  onu  problematičnu  godinu  75.  Broji 
svoje  dane  provedene  u  zatvoru  i  bilježi  ih.  Dani  su  mu  brzo  prolazili,  i  već  može  zabilježiti  i 
tisući  dan  svog  tamnovanja,  sve  u  misli:  «I  ostali  će  brzo  proći.  Izdrži!  Ne  popusti!« 

Često  sije  rekao  (41):  «Dragi  Bog  zna,  da  nisam  ni  mislio  doći  na  položaj,  na  kojem  se 
nalazim.  Ali,  kad  sam  odabran,  onda  moram  sada  ovako  nastupati.  Tješi  me  ona  riječ  da  Bog 
ne  trpi  mir  (tj.  mirovanje)  kod  onih,  koje  je  odredio  za  borbu«. 

On  je  ljubio  mir,  kako  to  svjedoče  svi  oni,  koji  su  mu  bili 

(41)  VD  II  148. 


665 

IX  -  STEPINAC  U  TAMNICI  I  ZATOČENJU 

blizu.  Nije  tražio  borbu.  Ali  kad  mu  se  ta  nametnula,  on  ju  je  prihvatio. 

Na  koncu  kalendara  iz  godine  1946  na  zadnjoj  stranici  nalaze  se  slova  «O.A.M.D.G.»,  tj. 
«Omnia  ad  maiorem  Dei  gloriam  —  Sve  na  veću  slavu  Božju«.  Tim  riječima  nadbiskup 
vlastoručno  doda:  «pa  i  moj  zatvor!« 

Eto  nekoliko  misli,  kojima  mu  se  duša  uspinjala  u  visine.  Bilo  je  u  Lepoglavi  i  čuvstvenih 
časova,  koji  su  ga  upravo  zanosili.  Bilo  je  to  pjevanje  bistričkih  hodočasnika,  koji  su  prolazeći 
pokraj  lepoglavske  kaznionice  podigli  svoj  glas  i  snažnije  i  zanosnije  pjevali  nabožne  pjesme. 
To  je  i  njega  dizalo. 

Duhovno  gaje  podizala  i  zvonjava  lepoglavskih  zvono  va,  koju  je  tako  rado  slušao;  duša  mu 
se  razblaživala,  dok  je  slušao  njihove  skladne  zvukove.  U  nadbiskupovoj  ostavštini  se  našla 
prekrasna  pjesma  o  tim  lepoglavskim  zvonima.  Ne  zna  se  od  kojeg  pisca,  no  sadržava  misli  i 
riječi,  koje  su  bile  njegove  vlastite.  Krcata  je  dogmatskim  usponima  duše  vrhu  tajne 
Utjelovljenja  vječne  Riječi  (42). 

2.  -  ZATOČEN  U  KRAŠIĆU 

1)  -  Vijest  o  premještaju  nadbiskupa  u  Krašić 

Krajem  studenoga  1951  umrla  je  u  Krašiću  Katarina  Stepinac,  supruga  nadbiskupova  nećaka 
Josipa.  Na  njezin  sprovod  je  stigla  iz  Samobora  nadbiskupova  sestra  Štefanija.  U  razgovoru 
tom  zgodom  ona  će  župniku  Vranekoviću: 

—  E,  doskora  ćete  dobiti  kapelana. 

—  Zar  će  mi  možda  duhovni  stol  poslati  kojega  starijega  svećenika,  da  bih  na  taj  način  prije 
smrti  bio  opskrbljen  —  upita  župnik. 

—  Za  kapelana  dolazi  vam  moj  brat,  odgovori  mu  ona. 


Župnik  je  začuđeno  pogleda,  a  u  sebi  je  mislio,  da  bulazni.  Ona  je  opazila  njegov  začuđeni 
pogled  i  odgonetnula  njegovu  misao,  pa  mu  za  razjašnjenje  reče: 

—  Pred  nekoliko  dana  je  pariški  radio  javio,  da  će  jugoslavenska  vlada  pustiti  nadbiskupa 
Stepinca  iz  zatvora,  i  dopremiti  ga,  no  ne  u  Zagreb,  nego  u  njegovo  rodno  mjesto. 

(42)  VD  I  23  si. 

Župnik  nije  o  tome  ni  s  kim  razgovarao,  osim  sa  dvjema  časnim  sestrama,  koje  su  u  župnom 
dvoru  vodile  kućanstvo.  One  su  na  tu  vijest  ostale  bez  daha. 

Sada  seje  župnik  sjetio,  daje  i  Tito  pred  kratko  vrijeme  bio  javno  izjavio,  da  će  nadbiskupa 
pustiti  iz  Lepoglave,  kad  to  budu  zahtijevale  političke  prilike.  I  doista,  Sjedinjene  Američke 
Države,  na  zahtjev  katolika,  pravile  su  na  jugoslavensku  vladu  pritisak  u  tome  smjeru. 

Spojivši  jednu  vijest  s  drugom,  uvidio  je  župnik,  da  bi  se  doista  moglo  dogoditi,  da  jednoga 
dana  u  Krašiću  ugledaju  nadbiskupa.  U  vidu  ove  mogućnosti  dao  je  okrečiti  unutrašnjost 
župnog  dvora.  Trebalo  bi  još  koješta  pripraviti  za  taj  slučaj,  ali  je  mislio,  daje  najnužnije  ipak 
u  kući,  a  poznato  je,  da  je  nadbiskup  skroman,  jednostavan  i  bez  velikih  zahtjeva,  te  će 
shvatiti  položaj  i  stanje. 

Slijedećih  dana  mu  dođe  misao,  daje  možda  upravo  zato  Božja  providnost  sve  tako  udesila, 
da  su  časne  sestre  družbe  Služavki  Malog  Isusa  ostale  u  Krašiću.  Pred  godinu  dana  je  stigla 
nova  predstojnica,  koja  se  pokazala  vrlo  vrijednom  i  sposobnom,  a  upravo  pred  mjesec  dana 
izmijenjena  je  kuharica.  Dobili  su  jednu  od  najboljih,  kojima  družba  raspolaže.  Tada  je  u 
župnom  dvoru  bilo  pet  sestara,  koje  su  vodile  kućanstvo  i  brinule  se  za  crkvu. 

Župnik  je  bio  zabrinut  zbog  druge  okolnosti,  koju  do  sada  nije  znao  protumačiti.  Upravo 
posljednja  dva  mjeseca  gaje  UDB-a  (42a)  neprestano  uhodila.  Ispitivani  su  bili  vjernici  o 
njemu,  ne  bi  li  što  iz  njih  izmamili  protiv  njega,  što  bi  moglo  biti  povod  policijskom  postupku 
protiv  njega.  Šef  UDB-e  mu  je  podvaljivao  najsramotnije  neistinite  čine.  U  to  kratko  vrijeme 
bio  je  trinaest  puta  na  preslušavanju.  Župnik  je  mislio  da  ga  možda  žele  maknuti  s  mjesta 
zbog  možebitnog  nadbiskupova  dolaska.  Bili  su  to  za  njega  dani  tjeskobnog  iščekivanja,  što 
će  se  zbiti  (43). 

2)  -  Nepomičan  kao  stijena 

Peta  godina  nadbiskupova  tamnovanja  u  Lepoglavi  navršila  se  19.  listopada  1951.  Posljednjih 
mjeseci  te  godine  bilo 

(42a)  UDB-a  =  «Unutrašnja  državna  bezbednost»,  tj.  hrvatski:  «Unutrašnja  državna 
sigurnost«,  jugoslavenska  tajna  policija,  s  prvošnjim  imenom  OZN-a. 


(43)  VDI  1  si. 

je  prema  nadbiskupu  vladanje  upravnih  organa  u  Lepoglavi  vrlo  upadno.  Obilazili  su  oko 
njega  s  velikom  uljudnošću,  poduzimali  su  koješta,  da  slome  njegovu  moralnu  čvrstoću. 
Navodili  su  ga,  ne  bi  li  kazao  barem  koju  riječ,  koju  bi  mogli  po  volji  tumačiti,  da  on  tobože 
izravno  moli  pomilovanje.  Nadbiskup  je  međutim  mislio:  Uz  Božju  pomoć  nećete  toga 
doživjeti;  ili  obnovu  procesa,  ili  poništenje  presude.  U  protivnom  slučaju  radije  polažem  i 
život.  «Scio  cui  credidi  —  Znam,  komu  sam  vjerovao»  (44). 

Jednoga  dana  približi  mu  se  komesar  te  mu  s  posebnim  naglaskom  reče: 

—  Znadete  li,  da  su  svećenici  socijalno  osigurani?  Htio  je  započeti  razgovor.  No  nadbiskup 
mu  odgovori  kratko: 

—  Ja  imam  siguran  metar  zemlje.  To  mije  dosta.  Toga  mi  ne  može  nitko  oduzeti! 

Komesar  je  uvidio,  da  nije  moguće  predobiti  ga  da  razgovara  i  slomiti  njegovu  odlučnost. 
Zašutio  je  i  uklonio  se.  Nadbiskup  je  zatim  još  srdačnije  i  ustrajnije  molio:  «In  te,  Domine, 
speravi  —  U  tebe  sam,  Gospodine,  stavio  svu  svoju  nadu»  (45). 

Jednom  su  ga  zvali  u  upravu  kaznionice  s  nakanom,  da  ga  nekako  sklone  i  navedu,  da  popusti 
u  svojoj  čvrstoći  i  da  zamoli  pomilovanje.  U  upravi  se  nalazio  neki  novinar,  koji  gaje 
napadno  i  nekako  čudno  gledao;  davao  je  dojam  kao  daje  upravo  opsjednut.  Naokolo  je 
sjedilo  osoblje  kaznioničke  uprave  u  naslonjačima.  Iz  njihova  držanja  nadbiskup  je 
zaključivao,  daje  njima  mnogo  neugodnije  negoli  njemu,  a  u  sebi  je  još  usrdnije  molio: 
«Majko  Božja,  pomozi  mi  u  ovaj  čas!»  Sam  je  sebi  odlučnom  voljom  zapovijedao:  Ne 
popusti!  I  ostao  je  čvrst  kao  litica  (46).  O  sadržaju  toga  razgovora  nadbiskup  se  kasnije  nije 
izjašnjavao. 

Konačno,  5.  prosinca  1951,  ministar  unutrašnjih  poslova  Narodne  Republike  Hrvatske  I. 
Krajačić  izdade  rješenje,  da  se  Stepinac  «pusti  na  uslovni  otpust»,  koji  traje  do  isteka 
vremena,  za  koje  je  izrečena  kazna,  tj.  do  dana  18.  rujna  1962.  U  tom  vremenu,  određuje  mu 
se,  daje  dužan  boraviti  u  Krašiću,  a  može  mijenjati  određeno  mjesto  boravka  samo  po 
odobrenju  ministra  unutrašnjih  poslova  Narodne  Republike  Hrvatske  (47). 

(44)  2  Tim  1,  12. 

(45)  VD  I  22. 

(46)  VD  III  139  188. 

(47)  Narodna  Republika  Hrvatska,  Ministarstvo  unutrašnjih  poslova,  br.  58286,  od  5.  XII. 
1951. 

Toga  istoga  dana  jedan  član  uprave  lepoglavske  kaznionice  reče  nadbiskupu: 

—  Odlučili  smo,  da  idete  u  rodno  mjesto,  u  Krašić  —  i  onda  se  zlobno  nasmijao. 

Nadbiskup  opazi  taj  zlobni  smijeh.  Zavio  se  u  šutnju,  ali  ga  je  oštro  pogledao  i  omjerio 
pogledom.  Htio  je  reći:  Ne  dira  me  to  i  nimalo  me  ne  uznemiruje.  Ne  žalim  života. 

Onomu  je  postalo  neugodno  i  zastidio  se  videći,  daje  nadbiskup  shvatio  zlobni  podsmijeh. 
Htio  je  nekako  zabašuriti  taj  zlobni  smijeh,  no  bilo  je  kasno.  Nadbiskupa  to  nije  smetalo.  Imao 
je  samo  jedno  pred  očima,  za  što  je  usrdno  u  sebi  molio,  a  to  je  bila  milost  ustrajnosti,  da  mu 
volja  ne  bi  oslabila,  da  ne  bi  popustio  te  zatajio  i  izdao  Božju  stvar  radi  vremenitog  probitka 
(48). 

Htjeli  su  ga  smjestiti  u  Turkovićev  dvor  na  Hruškovcu. 

—  Ja  tamo  ne  idem  —  rekao  je  nadbiskup  odlučno.  —  Ako  idem  u  Krašić,  onda  ću  ići  ili  u 
kuću  časnih  sestara  ili  u  župni  dvor. 

Iz  tih  njegovih  riječi  se  razabire,  kako  mu  još  nije  bilo  poznato,  daje  časnim  sestrama  oduzeta 
njihova  kuća. 

Posljednji  zatvorenik-svećenik,  koji  je  još  bio  u  kaznionici,  bio  je  o.  Jerko  Mihaljević, 
provincijal  hercegovačke  franjevačke  provincije.  Pomagao  je  nadbiskupu  prije  napuštanja 
lepoglavske  kaznionice  pakovati  u  kovčege  knjige  i  ostale  stvari. 

Kad  je  sve  to  bilo  već  smješteno  u  auto  i  kad  su  bili  spremni  za  polazak,  nadbiskup  jednom  od 
nazočnih  predstavnika  vlasti  postavi  pitanje: 

—  A  što  će  sada  biti  s  ovim  čovjekom?  —  pokazavši  pri  tom  rukom  na  o.  Mihaljevića. 

Dotični  je  na  to  rekao: 

—  Ako  hoćete,  može  i  on  biti  uvjetno  pušten  na  slobodu. 

—  A  što  ja  u  toj  stvari  mogu  učiniti?  —  upita  nadbiskup. 

—  Napišite  u  tom  smislu  kratku  molbu  i  bit  će  sve  u  redu  —  reče  predstavnik  vlasti. 

—  Dobro,  ako  je  tako. 

Kako  je  nadbiskupov  pisaći  stroj  bio  spakovan  i  smješten  u  auto,  izvadiše  ga  i  raspakovaše. 
Nadbiskup  je  odmah  sio  i  za  par  časaka  natipkao  posve  kratku  molbu,  koju  je  službena  pratnja 
odmah  preuzela  i  sa  sobom  ponijela,  da  se  uzme  u  brzi  postupak.  I  zaista  je  primijenjen 
najkraći  put  rješavanja.  Molbu 


(48)  VD  II  179  si.  249. 

je  nadbiskup  napisao  5.  prosinca,  pa  se  o.  Jerko  Mihaljević  kao  slobodan  našao  u 
franjevačkom  samostanu  u  Zagrebu  na  Kaptolu  već  na  Stjepanje  na  večer,  tj.  26.  prosinca 
1951. 

Pred  izlazak  iz  lepoglavske  kaznionice  novinari  su  nadbiskupa  upravo  gnjavili,  no  on  im 
odlučno  izjavi,  da  će  s  njima  razgovarati  kao  s  ljudima,  ali  da  za  novine  ne  daje  nijednu 
izjavu.  Znao  je,  da  bi  se  mogla  iskriviti  koja  riječ,  koja  možda  nekome  ne  bi  bila  poćudna. 

Na  kraju  se  digne  upravitelj  kaznionice  vrlo  uznemiren  i  smeten  te  upita  nadbiskupa: 

—  Ja  bih  molio  dr.  Stepinca,  neka  bi  rekao,  ima  li  se  možda  na  što  potužiti  za  ovo  pet  godina, 
što  ih  je  proveo  u  Lepoglavi?  Da  li  mu  je  što  nedostajalo  ili  je  možda  postupak  upravnih 
organa  bio  nekorektan? 

—  Ne  mogu  se  posebno  potužiti  na  postupak  sa  mnom  —  odgovori  nadbiskup  —  i 
pojedinačno  nemam  ništa  protiv  koga,  ali  znajte,  daje  bilo  dosta  i  gorkih  časova. 

Taj  razgovor  je  konačno  svršio  i  on  krene  van,  gdje  je  čekao  auto.  Tu  je  bilo  i  više 
fotoreportera,  da  snime  taj  izlazak.  Unutarnji  mu  je  glas  međutim  neprestano  govorio:  Pazi! 
Ne  popusti! 

Putem  iz  Lepoglave  u  autu  je  neprestano  svirao  radio.  Tu  je  čuo  i  vijest,  daje  otpušten  iz 
Lepoglave.  On  je  kroz  to  vrijeme  mimo  razmišljao  (49):  «Kolike  li  razlike  između  onoga 
puta,  kad  su  me  prije  pet  godina  vozili  u  Lepoglavu  i  sada!  Onda  je  radio  svirao  i  upravo 
ječao.  Oni,  koji  su  me  pratili  smijali  su  se  i  nisu  mogli  svog  veselja  sakriti.  Mislili  su:  Pobjeda 
je  naša!  On  je  odstranjen.  Sve  je  gotovo!  Jadnici,  ne  znaju,  što  je  Crkva  Božja!  A  sada  na 
povratku,  nakon  pet  godina,  ne  znaju  upravo,  kako  bi  pokazali  ljepše  lice.  Veselo  se 
razgovaraju,  kao  da  nikada  nije  ništa  bilo,  a  ipak  u  sebi  drugo  misle». 

Ovaj  nepopustljivi  i  čvrsti  nadbiskupov  stav  ima  dubok  korijen.  On  je  prigodom  biskupskog 
posvećenja  prisegao,  da  će  ostati  vjeran  Sv.  Ocu  i  Crkvi  katoličkoj,  i  htio  je  bez  popuštanja  tu 
svoju  prisegu  držati.  Pomno  je  pratio  struje  u  javnom  životu.  Vidio  je  kako  te  struje  silom 
vuku  Hrvatski  Narod,  vjernike  katoličke  Crkve,  kojima  je  on  imao  biti  duhovni  vođa  i  učitelj 
kroz  materijalističko-ateističko  shvaćanje  života. 

Promatrajući  kako  bi  se  htjelo  izbrisati  njegovo  kršćansko  obilježje,  osjećao  se  u  savjesti 
obvezanim,  da  se  uz  Božju  pomoć 

(49)  VD  I  6-8. 

posluži  svim  duhovnim  sredstvima,  kojima  je  kao  nadbiskup  raspolagao,  da  bi  zaustavio  tu 
struju.  Dok  je  bio  na  slobodi,  služio  se  riječju,  kojom  je  jasno  i  načelno  izricao  stav  katoličke 
Grkve,  koju  je  zastupao,  da  dobronamjerne  osvijesti;  da  površne  i  lakoumne  od  zavađanja 
očuva;  da  onima  koji,  pučki  rečeno,  ne  vide  dalje  od  nosa,  otvori  šire  obzorje;  da  one  koji 
kolebaju,  učvrsti.  Sada  je  međutim  nazrijevao,  daje  došao  čas,  da  primjerom  nepopustljivosti 
i  čvrstoće  u  trpljenju  pokaže,  kako  valja  nepokolebljivo  duhovne  vrednote  pretpostavljati 
zemaljskim,  vremenitim  probicima.  Jer  se  radilo  o  vjernosti  Bogu  i  katoličkoj  Crkvi,  o  časti  te 
duhovne  majke,  odlučio  je  ostati  čvrst  i  neslomljiv. 

Kanonik  Borić  mu  je  jednom  u  Lepoglavi  rekao,  da  je  Tito  bio  rekao,  da  su  točkovi  povijesti 
prešli  preko  Mačeka  i  Stepinca.  Ali  nadbiskup  je  znao,  da  se  ne  radi  o  njemu,  nego  o  stvari 
katoličke  Crkve,  i  da  Tito  drugo  govori,  a  drugo  misli,  pa  da  će  ipak  doći  vrijeme  —  makar 
iza  njegove  smrti  —  kad  će  presuda  njemu  izrečena  11.  listopada  1946,  koja  je  zapravo 
izrečena  protiv  katoličke  Grkve,  biti  poništena,  a  poništit  će  je  oni,  koji  pošteno  misle  (50). 

3)  -  «Ja  iz  ove  zemlje  ne  idem» 

Bilo  je  4.  prosinca  1951,  nedjelja  i  spomendan  sv.  Barbare.  U  Krašiću  je  bilo  «susjedstvo»,  tj. 
sastao  se  lijep  broj  svećenika  zbog  predbožićne  ispovijedi.  Bilo  je  toga  dana  mnogo  naroda  u 
crkvi.  Prema  običaju  u  takvim  zgodama  svećenici  su  ostali  na  objedu  kod  župnika.  Bilo  je 
veselo,  kako  to  biva  prigodom  svećeničkih  sastanaka. 

Domaćin  župnik  pripovijedao  je  ostaloj  braći  svećenicima,  kako  očekuje  svakog  dana,  da  ga 
zatvore,  premda  pred  vlastima  nema  nikakve  krivnje.  S  mukom  je  prikrivao  veliku  umornost 
zbog  nekoliko  neprospavanih  noći.  Pod  kraj  objeda  pozlilo  mu  je  te  se  neopazice  udaljio  od 
stola  i  pošao  na  gornji  kat.  Kako  mu  je  doskora  bilo  bolje,  sade  u  prizemlje,  gdje  u  hodniku 
opazi  nepoznatog  mladog  gospodina. 

-  Dobar  dan!  Jeste  li  vi  gospodin  Vraneković?  —  upita  došljak. 

—  Jesam  —  odgovori  župnik.  —  Što  izvolite? 

(50)  VD  II  284. 

—  Dolazim  iz  Ministarstva  unutrašnjih  poslova  i  želio  bih  s  vama  nasamo  govoriti. 

—  Oprostite,  danas  imam  ovdje  braću  svećenike  radi  duhovnog  posla.  Treba  da  im  se 
ispričam  i  saopćim,  da  ću  se  za  čas  vratiti. 

Župnik  ode  k  svećenicima  te  im  saopći,  daje  stigao  jedan  činovnik  iz  Ministarstva  unutrašnjih 
poslova,  pa  da  će  se  za  koji  čas  vratiti,  čim  s  njime  svrši  razgovor.  Izađe  i  povede  došljaka  na 
gornji  kat,  gdje  mu  ovaj  saopći  kako  od  prilike  slijedi: 


—  Odlučili  smo  otpustiti  dr.  Stepinca,  i  to  uvjetno.  Boravit  će  u  Krašiću.  Njegova  je  želja,  da 
boravi  u  župnom  dvoru.  Imadete  li  potrebite  prostorije  za  njega? 

—  Kako  ne?!  —  odgovori  mu  župnik.  Za  njega  će  se  lako  naći,  makar  nas  ima  dosta  u  kući. 
Tu  sam  ja  i  pet  časnih  sestara. 

—  Pa  neka  sestre  izađu  iz  kuće  —  reče  došljak  —  Sigurno  ima  za  njih  mjesta  u  Krašiću. 

—  Ima  —  kaže  župnik.  —  Njihovo  mjesto  i  nije  ovdje.  Nedaleko  odavle  imale  su  svoju 
vlastitu  kuću,  koju  ste  im  jednostavno  oduzeli. 

—  Što  je  sada  u  njoj?  —  upita  ovaj. 

—  Apoteka  i  stan  za  veterinara.  Vratite  im  kuću  i  one  će  se  odmah  odseliti  onamo. 

—  Gledat  ćemo,  da  se  to  uredi,  ali  za  ovaj  čas  neka  potraže  stan  drugdje. 

—  To  ne  mogu.  Za  njihove  potrebe  nema  stana  u  Krašiću. 

—  Pa  neka  otidu  iz  Krašića  —  reče  on. 

—  A  to  nikako!  Do  sada  sam  ih  trebao,  a  sada,  kad  dođe  ovamo  nadbiskup,  trebat  ću  ih  još 
više.  Budite  bez  brige.  Mi  ćemo  se  svi  lijepo  smjestiti  ovdje,  makar  je  kuća  stara  i  malena  za 
tolike. 

—  Pa  dobro,  ako  nije  drugačije  moguće,  neka  ostanu  ovdje.  Samo  priredite  odmah  prostorije 
za  dr.  Stepinca,  jer  će  on  doći  sutra,  a  najkasnije  prekosutra,  6.  prosinca. 

—  Molim  vas  —  upita  župnik  —  pod  kakvim  je  uvjetima  pušten  i  zašto  dolazi  baš  u  Krašić? 

—  On  je  pušten  uvjetno.  Tu  će  biti  posve  slobodan.  Bez  dozvole  vlasti  neće  se  moći  kretati 
izvan  krašićkog  teritorija.  U  Krašić  je  upućen,  jer  je  takav  zakon  za  sve,  pa  i  za  njega,  prema 
kojem  se  uvjetno  pušteni  upućuju  u  rodno  mjesto. 

Time  je  razgovor  bio  svršen.  Župnik  ponudi  došljaku  čašu  vina,  i  tako  su  se  rastali. 

Dok  su  oni  izmijenili  ovo  nekoliko  riječi,  župnik  je  vidio  kroz  prozor,  kako  svećenici  jedan  za 
drugim  izlaze  iz  župnog  dvora.  Mislili  su,  da  će  biti  zlo.  Možda  kakva  istraga,  ili  će  župnika 
hapsiti,  pa  su  se  brzo  maknuli,  a  da  se  nijedan  nije  ni  oprostio  od  župnika,  koji  tako  nije  imao 
prilike  saopćiti  im,  da  nadbiskup  dolazi  na  novu  postaju  svoga  križnog  puta. 

Časne  sestre,  koje  su  znale  za  dolazak  toga  činovnika,  bile  su  zabrinute  za  župnika,  da  mu  se 
ne  bi  štogod  dogodilo  i  vruće  su  se  molile.  Da  ih  izbavi  iz  neizvjesnosti  i  da  izlije  unutrašnju 


uzbuđenost,  koju  je  u  njemu  proizvela  donesena  vijest,  župnik  pohiti  u  kuhinju  sestrama,  te  im 
kaže: 

—  Bogu  hvala!  Ne  bojte  se!  Sve  je  najbolje.  Sutra  će  nadbiskup  biti  među  nama! 

Na  tu  su  se  vijest  sestre  razveselile.  Bilo  je  čuđenja  i  smijeha.  Svi  su  govorili  u  jedan  mah. 
Sestre  su  pljeskale  rukama  i  sve  te  doživljaje  popratile  suzama  radosnicama. 

—  Pa  gdje  će  biti  u  toj  podrtini?  —  upitale  su  konačno. 

—  Naći  će  se  već  sve,  što  je  potrebito  —  odgovori  župnik  umirujući  zabrinute  redovnice. 

Kada  seje  prvi  val  radosti  malo  slegao,  počeo  je  djelovati  razum,  i  župnik  reče  sestrama: 

—  Ne  trebate  se  ništa  uznemirivati.  Za  ovaj  čas  nemamo  ništa  posebno  da  priređujemo. 
Nadbiskup  će  stanovati  u  mojim  dvjema  sobama  prema  cesti.  U  njima  neka  ostane  sve,  kako 
jest.  Ako  je  oskudno,  toga  se  ne  trebamo  stidjeti.  Pitat  ćemo  ga,  da  li  hoće  radije  srednju 
veliku  sobu  i  moju  spavaonicu,  ili  moje  dvije  sobe?  Onako,  kako  mu  bude  najbolje 
odgovaralo,  tako  ćemo  urediti  i  onako  ga  smjestiti.  Svakako  morat  će  se  donijeti  potrebito  iz 
nadbiskupskog  dvora  iz  Zagreba. 

Župnik  se  ipak  nije  mogao  otresti  misli,  da  bi  ga  mogli  doći  još  istoga  dana  hapsiti.  Ova  zla 
slutnja  mu  pomuti  prijašnje  radosno  raspoloženje.  Saopći  sestrama  tu  svoju  bojazan.  No,  svi 
su  u  molitvi  opet  našli  prijašnji  mir  i  radosno  raspoloženje.  U  ruke  Božje! 

Slijedećeg  jutra  pripravi  župnik  na  tu  vijest  obje  nadbiskupove  sestre,  koje  su  boravile  u 
Krašiću,  Josipu  i  Tereziju,  da  ih  nenadana  vijest  ne  bi  možda  previše  uzbudila,  što  bi  im 
moglo  naškoditi  zdravlju.  Inače  nije  nikome  o  tome  govorio.  Toga  su  dana  čistili  župni  dvor  i 
crkvu.  Vrijeme  je  pomalo  odmicalo.  Spustio  se  i  mrak,  a  njega  još  nema.  Prošlo  je  i  osam  sati 
na  večer.  Tada  župnik  reče  sestrama,  neka  ostave  kuhinju  i  pođu  u  gornji  kat  na  počinak,  a  on 
će  dolje  čekati  u  župnom  uredu,  hoće  li  doći  ili  ne.  Nekoje  vrijeme  ovako  samotovao  u  uredu. 

Kad  od  jednom  začuje,  kako  sestre  naglo  silaze  niz  stube,  banu  u  ured  i  sve  u  jedan  glas 
poviknu: 

—  Tu  su! 

Župnik  brzo  ustane,  požuri  k  prozoru  i  opazi  pred  kućom  dva  udobna  samovoza,  koji  su 
osvjetljivali  sav  prostor  pred  kućom  i  nadbiskupa,  koji  je  već  izašao  iz  auta.  Brzo  otvori  vrata, 
padne  pred  nadbiskupom  na  koljena,  poljubi  mu  ruku  i  pozdravi  ga: 

—  Dobro  nam  došli! 


Za  župnikom  se  i  sestre  približiše  k  nadbiskupu. 


Nadbiskup  je  bio  blijed,  slab,  izmučen,  omršavio.  Bio  je  obučen  u  obično  crno  svećeničko 
odijelo,  bez  ikakva  vanjskog  znaka  biskupskog  dostojanstva.  Stigao  je  u  pratnji  pomoćnika 
Ministarstva  unutrašnjih  poslova  i  činovnika  lepoglavske  kaznionice.  Šoferi  su  unijeli  dva 
velika  kovčega  s  knjigama  i  ostalim  nadbiskupovim  stvarima.  Pomoćnik  Ministarstva,  dosta 
simpatična  izgleda,  bio  je  srdačan  i  nasmijan,  dok  onaj  drugi  nije  mogao  na  licu  zatomiti 
zelenilo  i  unutarnji  gnjev.  Župnik  opazi,  da  oni  žele  što  prije  otići,  te  tiho  upita  nadbiskupa,  bi 
li  ih  ponudio  čašom  vina. 

—  Samo  dajte!  —  odgovori  nadbiskup. 

Župnik  je  u  međuvremenu,  dok  je  pripravljao  čaše  i  vino,  opažao,  kako  nadbiskup  postaje  sve 
vedriji,  hoda  amo  tamo  po  sobi  i  počinje  govoriti  sa  župnikom,  kao  da  nisu  prisutna  ona  druga 
dvojica: 

—  Jeste  li  mi  se  nadali?  Kako  ste?  Tko  je  u  kući?  Je  li  teško?  —  Itd.  Župnik  je  opet  njega 
ispitivao: 

—  Kako  zdravlje? 

—  Dobro!  Tu  smo.  Prošlo  je  mnogo  toga,  ali,  hvala  Bogu,  izdržali  smo. 

Sjednu  zatim  za  stol,  dva  puta  se  kucnu,  ona  dvojica  zažele  nadbiskupu  sretan  ostanak, 
pozdrave  ga  i  odu. 

Nadbiskup  je  bio  vrlo  uzbuđen.  Proživio  je  toliko  toga.  Mnoge  su  ga  stvari  zanimale.  Nije  htio 
ništa  založiti.  Na  nukanje  župnikovo  je  pristao,  da  mu  sestre  priprave  kuhano  vino  s  jajima, 
što  je  ispio  stojeći. 

Odmah  je  dao  otvoriti  kovčege.  Izvadio  je  i  pokazao  korice,  u  kojima  je  bilo  sve  ono,  što  je  u 
Lepoglavi  sastavio  i  napisao.  Bilo  je  tu  12  svezaka  prevedenih  životopisa  svetih  za  cijelu 
godinu.  Osamdeset  i  četiri  propovijedi:  o  Majci  Božjoj,  o  sv.  Josipu,  o  Imenu  Isusovu,  o  Srcu 
Isusovu  prema  zazivima  u  litanijama,  te  homilije  za  sve  nedjelje  i  blagdane  u  godini.  Izvukao 

je  i  velik  svezak  primjera  za  propovijedi,  što  ih  je  sabrao  iz  knjiga  pročitanih  u  Lepoglavi 
(50a). 

Razgovarah  su  još  čitav  sat  u  nazočnosti  sestara,  kojima  nadbiskup  reče: 

—  Dobit  ćete  svoju  kuću  natrag.  Tako  su  barem  obećali  danas,  kad  sam  izlazio  iz  zatvora. 

Kako  je  bilo  vrijeme  Došašća,  župnik  se  dogovorio  s  nadbiskupom,  da  će  drugo  jutro  po 
običaju  imati  zornicu  u  6  s.,  a  iza  toga  će  služiti  nadbiskup  prvi  put  na  slobodi,  ali  među 
svojim  vjernicima.  Oko  1 1  sati  su  pošli  na  počinak. 


Drugog  jutra,  na  Nikolinje,  župnik  je  otpratio  nadbiskupa  u  6  s.  u  crkvu.  Za  vrijeme 
župnikove  mise  ostao  je  klečeći,  na  klecalu  pred  oltarom.  Kad  je  narod  ugledao  nadbiskupa  u 
crkvi,  od  začuđenja  i  radosti  počne  plakati.  Molitva  se  po  crkvi  čula  glasnije  nego  to  biva 
obično.  Vjerni  puk  je  pjevao  lijepe  predbožićne  pjesme  s  većim  oduševljenjem  i  posebnim 
zanosom.  U  zadnjem  dijelu  crkve  ljudi  su  se  dizali,  da  ga  bolje  vide.  Nadbiskup  je  pobožno 
klečao  oborene  glave  i  molio.  Na  svršetku  svoje  mise  okrene  se  župnik  i  prozbori: 

—  Sada  će  po  običaju  biti  sv.  pričest,  a  iza  toga  služit  će  sv.  misu  naš  preuzvišeni  gospodin 
nadbiskup,  koji  je  eto  došao  među  nas.  Dobro  nam  došao!  Molimo  se  još  više  za  nj,  da  nam  ga 
dobri  Bog  još  dugo  poživi  za  dobro  sv.  Crkve  i  naroda,  blaženim  ga  učini  na  zemlji  i  ne  dao 
ga  na  volju  njegovim  neprijateljima. 

Narod  se  nije  razilazio,  već  su  svi  ostali  i  kod  nadbiskupove  mise. 

Čim  je  nadbiskup  započeo  misu  na  glavnom  oltaru,  opazi  župnik  u  crkvi  nepoznate  ljude 
pomiješane  s  domaćim  svijetom,  koji  su  pribivali  sv.  misi.  Bili  su  to  devetorica  novinara: 
Amerikanci,  Englezi,  Francuzi,  a  predvodio  ih  je  predstavnik  «Tanjuga».  Na  svršetku  mise 
ovi  su  se  novinari  predstavili  župniku  s  molbom,  da  ih  on  predvede  nadbiskupu.  Čekali  su  ga 
nestrpljivo,  dok  nije  svršio  zahvalu  iza  sv.  mise.  On  pristupi  tada  k  njima  i  predstavnik 
«Tanjuga»  zamoli  nadbiskupa,  da  bi  odgovorio  na  upite  ovih  stranih  novinara.  Nadbiskup  im 
reče: 

—  Ako  što  želite  od  mene,  onda  najprije  zabilježite  ono,  što  Duh  Sveti  govori  u  Sv.  pismu: 
«Tko  mnogo  govori,  neće  ostati  bez  grijeha«  (51),  pa  ću  zato  i  ja  biti  kratak. 

(50a)  Ove  radove  nisam  mogao  pronaći  ni  pogledati.  Svakako  bi  ih  trebalo  sačuvati,  ako  se 
kod  nekoga  nalaze. 

(51)  Izr  10,  19. 

—  Kako  se  osjećate?  —  zapitaju  ga. 

—  Ovdje  jednako  kao  i  tamo  u  Lepoglavi.  Menije  svejedno,  gdje  sam,  da  li  u  Lepoglavi, 
Krašiću,  ili  u  Zagrebu,  jer  gdje  god  bio  da  bio,  ondje  vršim  svoju  dužnost. 

—  A  koja  je  to  vaša  dužnost  —  zapita  ga  američki  novinar  —  koju  ovdje  naglasujete? 

—  Trpjeti  i  raditi  za  Crkvu. 

—  Da  li  ste  tražili,  da  vas  puste? 

—  Nikada  to  nisam  tražio. 


A  zašto  ne? 


—  Jer  se  osjećam  nevinim.  Ja  nisam  ništa  učinio  protiv  ove  države. 

—  Što  sudite,  hoće  li  doći  do  zbliženja  i  uređenja  odnosa  između  Crkve  i  države?» 

—  Mi  smo  uvijek  za  sporazum  s  državom  —  odgovori  nadbiskup  —  ali  samo  pod  uvjetom,  da 
se  priznaju  njezina  osnovna  prava  na  škole,  brak,  štampu,  karitas  i  dr.  Od  ovih  principa  ne 
odstupamo  nikada  ni  uz  cijenu  života. 

—  Što  kažete  na  to  —  upitaju  dalje  —  da  vas  nazivaju  «bivši  zagrebački  nadbiskup))? 

—  Nikada  nisam  ni  želio,  ni  tražio  čast  nadbiskupa.  A  o  tome,  hoću  li  dalje  biti  nadbiskup 
zagrebački  ili  ne,  o  tome  ne  odlučuje  državna  vlast,  nego  Sv.  stolica. 

—  Nadate  li  se,  da  će  vas  pustiti  iz  Jugoslavije,  da  odete  u  Rim,  ili  kamo  drugamo,  ili  možda 
da  vam  narede  da  otiđete? 

—  Ja  iz  ove  zemlje  ne  idem  —  odgovori  odrješito  nadbiskup  —  Oni  me  neće  prisiliti  da 
odem,  jedino,  dakako,  ako  me  silom  strpaju  u  avion  i  prebace  preko  granice.  Smatram  svojom 
dužnošću,  da  u  ovim  teškim  vremenima  ostanem  sa  svojim  narodom  i  svećenstvom. 

A  kakav  je  sada  vaš  položaj  ovdje,  što  ćete  ovdje  raditi? 

—  Evo,  tu  je  župnik  —  odgovori  nadbiskup  sa  smiješkom  —  a  ja  sam  njegov  kapelan. 

Taj  ponizni  odgovor  primljen  je  od  svih  prisutnih  radosnim  smijehom,  ali  i  udivljenjem.  Te 
riječi  bacile  su  i  nehotice  u  pravo  svjetlo  one,  koji  su  ga  stavili  u  ovakav  položaj. 

Iz  gore  navedenih  nadbiskupovih  riječi  proizlazila  je  velika  odlučnost  i  čvrstoća.  On  je 
smatrao  svojom  velikom  dužnošću  to,  da  u  teškim  danima  ostane  kod  svoga  stada  i  s  njime 
dijeli  trpljenje,  poniženje,  ali  i  kršćansku  nadu,  koja  će  biti  posve  ostvarena  tek  na  drugom 
svijetu.  Možda  je  imao  u  vidu  i  mogućnost,  da  bi  mogao  opet  dospjeti  u  zatvor.  Pogled  u  tu 
mogućnost  još  je  više  jačao  njegovu  odlučnost,  smionost  i  srčanost. 

Doskora  je  stigao  iz  Zagreba  i  njegov  tajnik  dr.  Mijo  Pišonić,  ali  se  i  brzo  vratio,  da  izvijesti 
svoje  pretpostavljene  u  Zagrebu  o  stanju  u  Krašiću  (52). 

3.  -  U  KUTIĆU  ZAROBLJENE  SLOBODE 

Iako  je  nadbiskupu  Stepincu  za  vrijeme  boravka  u  rodnoj  krašićkoj  župi  bila  zajamčena 
potpuna  sloboda  u  njezinu  području,  činjenice  su,  međutim,  tijekom  vremena  pokazale,  da  te 
slobode  nije  uživao.  Njegova  tzv.  «sloboda»  bila  je  pravo  nekrvno  mučeništvo,  mučnije  od 
krvnoga,  jer  je  bilo  dugotrajno.  To  trpljenje  je  svojim  uzastopnim  duhovnim  i  duševnim 
patnjama  kao  kap  za  kapljom  potkopavalo  i  podgrizalo  njegovu  životnu  snagu.  On  je  bio 
prognanik  u  rodnome  mjestu,  odakle  se  nije  smio  udaljiti  bez  odobrenja  Ministarstva 


unutrašnjih  poslova.  Bio  je  izgnan  iz  sjedišta  svoje  nadbiskupije,  pravi  zatočenik,  s 
dopuštenjem  doduše  —  kako  mu  je  bilo  usmeno  saopćeno  —  da  vrši  čine  sv.  reda,  no  nije  mu 
bilo  dopušteno  upravljati  nadbiskupijom.  Kad  je  Stepinac  u  siječnju  1956  prigodom  svoje 
šetnje  stigao  na  granicu  krašićkog  područja,  kazao  je  župniku,  koji  gaje  pratio  neobično  vedar 
(1):  «Evo,  stigao  sam  na  granicu.  Dalje  ne  smijem!» 

Kakvim  je  osjećajem  bio  u  Krašiću  obuzet,  svjedoči  jedno  pismo  od  10.  listopada  1955 
upravljeno  jednom  redovničkom  provincijalu.  On  piše: 

«Možda  sada  ostatak  života  samo  u  patnjama.  Ali  to  ne  mijenja  ništa  na  stvari,  'dummodo'  — 
kao  što  veli  sv.  Pavao  (1)  —  'consummem  cursum  meum  et  ministerium  verbi,  quod  accepi  a 
Domino  Jesu,  testificari  evangelium  gratiae  Dei  —  samo  da  svršim  trku  svoju  i  službu,  koju 
primilr  od  Gospodina  Isusa,  da  posvjedočim  evanđelje  milosti  Božje'.  Ako  i  padnem  u  ovoj 
silnoj  borbi,  Božja  će  providnost  već  naći  pastira  za  našu  starodrevnu  biskupiju  i  učiniti,  da 
Vaša  družba  bude  i  dalje  na  pomoć  upravljačima  biskupije,  što  je  bila  i  kroz  minule  vjekove, 
o  čemu  svjedoče  toliki  povijesni  podaci  naše  domovine». 

(52)  VD  14-11. 

(1)  VD  II  398;  III  23;  VI. 

(2)  Dj  20,  24. 

Već  od  prvih  dana  boravka  u  Krašiću  njegovi  ukućani  su  primijetili,  da  nadbiskup  provodi 
stalan  dnevni  red.  Može  se  kazati,  daje  nastavio  redoviti  način  života,  kako  gaje  vodio  u 
Germanikumu  u  Rimu. 

Ustajao  je  vrlo  rano.  Već  u  3  s.,  a  najkasnije  u  3,30  s.  bio  je  na  nogama.  Brzo  se  opremio  i  do 
6,30  izvršio  svoj  molitveni  program.  U  obične  dane  je  u  6,30  s.  služio  sv.  misu  odmah  iza 
župnika.  Kada  mu  je  župnik  savjetovao,  da  ustaje  kasnije,  odgovorio  mu  je  (3):  «A  to  neću. 
Ako  izjutra  ne  izmolim  obične  molitve,  iskustvo  mi  govori,  daje  često  teško  naći  vrijeme 
preko  dana.  A  tolike  su  nakane  i  potrebe,  pa  moram  moliti». 

Toga  se  reda  držao  i  u  bolesti.  Župnik  je  zapisao,  1.  veljače  1958,  slijedeću  bilješku  (4): 

«Sada  u  zimi  ima  sv.  misu  iza  moje,  u  7  sati.  Danas  je  prva  subota,  pa  je  trebao  imati  misu  u 
6,30  sati.  No,  već  nešto  prije  5,30  zaputi  se  u  crkvu,  da  služi  sv.  misu.  Kuća  je  bila  još 
zatvorena. 

—  Stoje  to?  —  zapita  začuđeno  nadbiskup  predstojnicu,  koju  je  zatekao  u  hodniku.  —  Zar 
sve  još  spava? 


—  Pa  župnik  je  rekao,  daje  vaša  sv.  misa  u  6,30  sati. 

—  Pa  da,  sada  je  toliko. 

—  Oh  ne!  Sada  je  tek  5,30  sati  —  odgovori  predstojnica». 

«Tako  je  bilo»,  nadovezuje  župnik  u  svojoj  bilješci.  «Vrati  se  natrag  u  sobu.  Kako  je  imao 
prije  sv.  mise  svoj  molitveni  program  i  čitanje,  koga  je  uvijek  na  vrijeme  svršio,  sigurno  je 
danas  ustao  barem  jedan  sat  prije  običnog  vremena». 

Nadbiskup  se  držao  one  narodne  poslovice:  Tko  rano  rani,  dvije  sreće  grabi!  Kako  je  rano 
ranio,  tako  je  i  rano  išao  na  počinak.  Dnevni  je  svoj  rad  završavao  u  9  sati  na  večer.  U 
studenom  1953  rekao  je  župniku,  da  će  ići  na  počinak  još  ranije,  već  u  8,30  na  večer  (5). 

Kad  župnik  u  svom  dnevniku  opisuje  nadbiskupovu  zaposlenost  kroz  dan,  veli  kratko:  «Cijeli 
dan  ispunja  studijem  i  molitvom«  (6). 

(3)  VD  II  74. 

(4)  VD  IV  9. 

(5)  VD  II  74. 

(6)  VDI  107. 

Prema  raznim  crticama  što  ih  je  župnik  zabilježio  u  svom  dnevniku,  razabire  se,  daje 
nadbiskup  bio  muž  molitve,  sav  uronio  u  Boga.  Svoje  razmatranje  obavljao  je  svaki  dan 
jutrom  prije  mise.  Časoslov  je  molio  redovito  pred  Presvetim.  Kasnije  u  bolesti  gaje  molio 
djelomično  prije  sv.  mise  u  sobi,  a  poslije  podne  šetajući  pred  župnim  dvorom.  Svršivši 
poslije  podne  časoslov,  otišao  bi  u  župnu  crkvu  da  obavi  kroz  sat  i  pol  klanjanje  pred 
Presvetim.  Bio  se,  naime,  upisao  u  svećeničko  društvo  klanjalaca  i  vjerno  je  obavljao  svoj  sat 
klanjanja.  Znao  je  to  dnevno  obavljati,  da  nadoknadi  one  dane,  kad  je  bio  zapriječen.  U 
pokladne  se  dane  zadržavao  u  klanjanju  pred  izloženim  Svetotajstvom  i  puna  tri  sata  (7). 
Župna  crkva  gaje  upravo  mamila  na  molitvu.  Župnik  bi  ga  dnevno  nalazio  na  koljenima  ili 
pred  oltarom  ili  pred  lurdskom  špiljom.  Na  šetnji  se  rado  svraćao  u  kapelu  sv.  Ivana  na 
brijegu,  gdje  je  pobožno  obilazio  pojedine  oltare,  pred  kojim  se  zadržavao  u  molitvi.  No, 
najviše  se  zadržavao  pred  kipom  bi.  Dj.  Marije  (8). 

Već  smo  spomenuli  njegovu  revnost  u  širenju  sv.  krunice.  Preporučivao  je  tu  molitvu 
vjernicima  i  sokolio  župnika  daje  promiče.  Uživao  je  gledajući  djecu,  kako  pobožno  mole 
krunicu,  a  sam  je  u  tome  svima  prednjačio  svojim  primjerom. 

Kad  su  ga  već  noge  boljele  i  liječnici  mu  zabranili  klečanje,  a  zimi  i  boravak  u  hladnoj  crkvi, 
da  ne  propusti  svoj  sat  klanjanja,  zavukao  bi  se  u  zatvorenu  ispovjedaonicu,  koju  je  župnik 


radi  njega  dao  napraviti.  Ondje  je  župnik  dao  postaviti  svjetlo  i  malu  električnu  pećicu.  Časna 
sestra  ga  ovako  zatvorenoga  u  ispovjedaonici  često  zatekla,  kad  je  čistila  i  spremala  crkvu  (9). 

Volio  je  obavljati  pobožnost  križnog  puta.  U  korizmi  gaje  obavljao  zajedno  s  vjernicima 
idući  od  postaje  do  postaje  slijedeći  župnika,  koji  je  predmolio.  Stariji  su  ostajali  na  svojim 
mjestima,  a  djeca  su  pratila  njega  i  župnika. 

—  Kako  vole  djeca  tu  pobožnost!  —  rekao  je  župniku.  —  To  je  upravo  za  njih.  Neprestano  se 
kreću  i  miču.  Uvijek  slijede  nove  misli  s  novim  slikama.  To  upravo  odgovara  njihovoj  duši. 

I  godine  1958  za  vrijeme  teške  bolesti  obavljao  je  s  pukom  tu  pobožnost,  idući  od  postaje  do 
postaje.  Bilo  mu  je  onda  teško  poklecati,  ali  bi  ipak  kleknuo  (10). 

(7)  VD  II  152  si.;  I  67. 

(8)  VDI  114. 

(9)  VD  III  93. 

(10)  VDI  54  131;  IV  33. 

Misu  je  služio  s  velikom  pobožnošću,  a  nakon  nje  dugo  bi  se  zadržao  u  zahvaljivanju.  Svi  bi 
se  već  razišli  iz  crkve,  a  on  je  još  uvijek  nepomično  klečao  na  svom  klecalu  pred  oltarom 
zadubljen  u  molitvu.  U  bolesti  mu  je  bila  veća  bol  propustiti  služenje  sv.  mise,  negoli  tjelesna 
bol,  koju  je  osjećao  u  nogama.  I  kada  se  jedva  dizao,  ipak  je  išao  u  crkvu  služiti  sv.  misu  (11). 
U  listopadu  1955,  tek  što  je  prvu  tešku  bolest  prebolio  i  oporavljao  se,  zapita  ga  župnik,  kako 
će  biti  sa  sv.  misama  na  Dušni  dan. 

—  Ah  —  odgovori  mu  Stepinac  —  imat  ću  samo  jednu  misu,  i  to  prvi  put  u  svom 
svećeničkom  životu,  baš  na  početku  druge  periode  moga  svećeništva.  Nikada  do  sada  nisam 
propustio  ni  jedne  sv.  mise  na  Dušni  dan  kao  ni  na  Božić.  Hvala  Bogu  (12). 

Na  blagdan  Sviju  Svetih  ipak  je  kazao,  da  će  pokušati  slijedeći  dan  prikazati  dvije  sv.  mise. 
No,  slijedećeg  jutra,  na  sam  Dušni  dan,  odlučno  je  kazao  župniku: 

—  Imat  ću  u  ime  Božje  sve  tri.  I  izdržao  je  (13). 

Sv.  misu  je  prikazivao  na  mnoge  nakane.  Rado  je  služio  za  svoj  narod  u  Krašiću,  da  mu 
Gospodin  sačuva  polja  i  vinograde  (14).  Bilo  je  11.  svibnja  1953,  u  Žumberku  je  pao  snijeg,  a 
u  Krašiću  mraz,  a  nadbiskup  prikazuje  sv.  žrtvu,  da  bi  Bog  sačuvao  narod  od  vremenskih 
nepogoda.  Tom  je  zgodom  rekao  župniku  (15): 


—  Sada  razumijem,  zašto  je  seljak  religiozniji  od  radnika.  Neprestano  strepi,  da  mu  kiša, 
mraz,  tuča,  poplava  i  slične  vremenske  nepogode  ne  odnesu  svagdašnji  kruh.  Vezanje,  da  se 
neprestano  obraća  Bogu. 

Napose  je  rado  prikazivao  misu  na  stalne  dane  u  godini  za  vjernike  svoje  nadbiskupije,  kako 
to  propisuje  crkveni  zakonik.  Rekao  bi,  da  mu  je  od  sviju  biskupskih  dužnosti  najdraža 
prikazati  žrtvu  za  svoju  mističku  zaručnicu,  nadbiskupiju.  Boraveći  u  lepoglavskoj  kaznionici 
poručio  je  svome  zamjeniku  u  upravi  nadbiskupije,  mgr.  biskupu  Salisu,  da  on  ne  mora  služiti 
misu  za  narod,  jer  će  on  to  sam  obavljati.  Znao  je,  da  to  strogo  govoreći,  nije  bio  dužan,  ali  je 
to  ipak  činio  iz  ljubavi  prema 


(11) 

VD 

III  2. 

(12) 

VD 

III  6. 

(13) 

VD 

III  10. 

(14) 

VD 

II  381. 

(15) 

VD 

I  152. 

svojoj  nadbiskupiji.  Nikada  nije  dopustio,  da  bi  tko  drugi  služio  tu  misu  za  nadbiskupiju,  čak 
ni  na  godišnjicu  smrti  njegove  majke.  Zamolio  je  tada  drugoga  svećenika,  koji  je  bio  zajedno 
s  njime  u  kaznionici,  da  on  služi  za  njegovu  pokojnu  majku,  a  on  je  služio  za  svoj  Božji 
narod. 

Nikada  nije  htio  primiti  od  vjernika  misne  nakane  s  uobičajnim  doprinosom.  Govorio  je: 
«Tolike  su  potrebe  sv.  Crkve  i  naroda  i  na  te  nakane  prikazujem  sv.  misu».  Kada  su  mu  slali 
misne  nakane  iz  Amerike,  on  ih  je  razdijelio  među  ostale  svećenike,  napose  među 
siromašnije. 

—  Ja  ih  ne  trebam,  govorio  je.  Tolike  su  potrebe,  da  mi  ne  dostaje  upravo  dan,  da  prikažem 
sv.  misu  sad  za  ovo  sad  za  ono  a  ne  smijem  zaboraviti  ni  neprijatelje.  Važno  je,  da  za  njih 
prikazujem  sv.  misu  (16). 

Ako  gaje  tko  od  vjernika  zamolio  da  služi  sv.  misu  na  njegovu  nakanu,  spremno  je  to  činio, 
no  nagrade  nije  htio  uzeti  (17). 

Misu  je  često  prikazivao  kao  naknadu  za  narodne  grijehe  te  za  katoličke  misije  prema  nakani 
Sv.  Oca.  Na  svom  pisaćem  stolu  u  Krašiću  držao  je  globus,  na  čijem  podnožju  je  bio  napisao 
stih  iz  23.  psalma:  «Gospodnja  je  zemlja  i  sve  na  njoj,  svijet  i  svi,  koji  na  njemu  žive!» 


—  Imam  to  zato  —  rekao  je  —  da  se  lakše  i  snažnije  mogu  u  mislima  prenijeti  po  cijeloj 
zemlji.  Gledam,  gdje  su  kakve  prilike  i  potrebe  sv.  Crkve,  pa  da  onda,  koliko  mogu,  molim  na 
nakanu  onih,  koji  većma  trebaju». 

Na  globusu  i  zemljovidnoj  karti  gledao  je  i  one  najmanje  otoke  i  otočiće.  Tražio  je  njihov  opis 
u  Herderu.  Gledao  je  statistiku  u  raznim  stranama  zemlje.  Boljelo  gaje,  kad  je  doznao,  kako 
protestanti  smetaju  rad  naših  misionara,  i  kad  ovi  moraju  napuštati  svoje  postaje.  U  misije  sve 
te  potrebe  sv.  Crkve  preporučivao  Bogu.  Stoga  mu  je  «memento  vivorum»  koji  puta  potrajao  i 
pet  minuta  (18). 

Molio  je  i  na  šetnji.  Često  je  znao  za  vrijeme  šetnje  prekinuti  razgovor  sa  župnikom,  koji  gaje 
pratio,  i  pošao  bi  malo  naprijed.  Župnik  gaje  promatrao  i  opazio,  daje  glavu  malo  oborio  i 
kretao  usnicama.  U  takvim  je  zgodama  bio  u  neke  vrsti  zanosu.  Čim  bi  župnik  opazio,  daje 
prekinuo  molitvu,  nastavili 

(16)  VD  I  55  130;  III  44  108.  -  Kardinalovo  pismo  jednom  svećeniku,  Krašić,  29.  XII.  1957. 

(17)  VD  I  130. 

(18)  VD  I  16  si. 

bi  razgovor,  pričinjajući  se  da  ga  nije  ni  opazio  gdje  moli  i  čekajući  što  će  kazati.  Nadbiskup 
je,  kao  da  nije  bilo  ništa  posebno,  nastavio  prekinuti  razgovor.  Da  se  uvjeri,  da  li  je  doista 
molio,  spomene  mu  župnik,  da  su  na  miliciji  silili  neke  župljane  — jednoga  čak  po  devet  sati 
da  dadu  lažne  i  sramotne  izjave  protiv  njega.  Spomenuo  mu  je  ovo  namjerice,  da  se  osvjedoči, 
da  li  ga  potiču  na  molitvu  upravo  te  neugodnosti,  što  ih  župnik  i  njegovi  vjernici  imaju  u 
Krašiću,  te  opakost  onih,  koji  to  pripravljaju.  I  zbilja,  čim  je  župnik  dovršio,  nadbiskup  je 
ponovno  zašutio  i  uronio  u  molitvu.  Župnik  je  opet  nastavio  istu  stvar,  i  nadbiskup  se 
ponovno  predao  molitvi.  Župnik  je  zatim  prešao  na  drugi  predmet.  Spomenuo  mu  je,  kako 
djeca  u  punom  broju  dolaze  na  katekizam  i  kako  će  u  ožujku  njih  osamdesetoro  početi  veliku 
devetnicu.  Nadbiskup  je  to  neko  vrijeme  slušao,  pa  je  na  to  kazao: 

—  Ima,  znam,  toliko  utješnih  primjera  kod  djece,  ali  je  strašno  kod  protivnika.  Koliko  su 
djece  i  koliku  mladež  pokvarili! 

Prekinuo  je  zatim  razgovor  i  počeo  opet  moliti  (19). 

Jednom  drugom  zgodom  bio  je  opet  na  šetnji.  Susreo  je  jednoga  dobrog  starca,  koji  mu  se 
bolno  potužio  na  sinove,  dok  su  mu  kćeri  bile  dobre.  Nadbiskup  je  samo  šutio,  pošao  je  malo 
naprijed  i  molio.  Redovito,  ako  bi  čuo  o  kome  ili  o  čemu  slabe  glasove,  odmah  bi  se  predao 
molitvi.  Mislima  je  trajno  bio  kod  Boga  (20). 

Plod  ove  ustrajne  molitve  bila  je  stalna  združenost  s  Bogom.  Nije  čudno,  što  mu  je  priroda 
postala  pravom  knjigom,  u  kojoj  je  neprestano  nešto  čitao  o  Bogu.  Promatrajući  prirodu,  um 


bi  mu  se  odmah  dizao  k  njezinu  Stvoritelju.  Te  svoje  duhovne  uspone  k  Bogu  izražavao  je 
usklikom  udivljenja  nad  mudrošću  i  dobrotom  Božjom.  Posvuda  je  nalazio  njegove  tragove. 
Promatrajući  kako  potok  žubori,  uživao  je.  Ako  bi  opazio  lijep  cvijet  ili  trs  pun  grožđa,  veliku 
krošnju  drveta,  zanosno  je  znao  uskliknuti:  «Divan  je  Bog!»  Uspinjući  se  sa  župnikom  jednim 
usjeklini  putem,  koji  je  bio  natkriljen  niskim  drvećem  punim  zelena  lišća,  u  krasnoj  hladovini, 
zanosno  je  rekao  (21): 

—  Koliko  stotina  listova  ima  samo  na  ovoj  grančici!  A  koliko  ih  ima  po  cijelom  svijetu! 
Stvoritelj  znade  za  svakoga,  za 

(19)  VD  II  319. 

(20)  VD  II  358. 

(21)  N.  mj. 

sve  se  brine.  Oh,  dragi  Bože,  kako  su  nesretni,  koji  te  ostavljaju! 

Mo treći  koru  naranče,  reče  zadivljen  (22): 

—  Kako  li  ju  je  divno  Stvoritelj  obukao!  Gledajući  jabuku  kod  stola  za  vrijeme  blagovanja, 
usklikne  (23): 

—  Divan  je  Bog!  Stoje  sve  trebalo,  dok  je  donesena  na  stol!  Promatrajući  grozd  na  stolu, 
zanese  se  te  reče  (24): 

—  Kako  je  lijepo  složen,  ispunjen,  nabijen,  a  opet  sačuvan!  Divno  Božje  djelo! 

Zapažajući  na  šetnji  drvo,  list,  travu,  svuda  je  gledao  tragove  Božje  svemogućnosti  i  mudrosti. 
Uzbrdo  je  bilo  teško  hodati,  dok  je  nizbrdice  išlo  vrlo  lako,  a  on  na  to  primijeti: 

—  Niz  brdo  ide  brzo  baš  kao  i  u  duhovnom  životu. 

Volio  je  šetati  po  snijegu.  Dok  mu  je  pod  nogama  škripao  snijeg,  i  ruke  mu  zeble,  a  osobito 
uši,  pitao  bi  se,  kako  ptičice  podnose  studen?  Spazivši  palčića,  kako  se  zaklanja  u  grmlje, 
makar  ga  okružuje  snijeg  i  zima,  te  reče  (25): 

—  Kako  se  Stvoritelj  i  za  njega  pobrinuo!  Božji  je  majstor  sve  to  mudro  učinio. 

Gledajući  purana,  kako  ostaje  vani  u  studenoj  zimskoj  noći,  reče  (26): 

—  Uvijek  se  govorilo:  Smrznut  kao  puran;  a  eto,  Božji  je  majstor  dao  puranu  da  podnosi  tako 
jaku  zimu  i  ništa  mu  nije! 


Jednoć  je  sa  župnikom  na  šetnji  sreo  četiri  sme,  kako  prolaze,  pa  reče  župniku  (27): 


—  Gledajte  ih!  I  one  svu  noć  provode  pod  slabim  zaklonom  grma  i  ništa  im  se  nije  dogodilo. 
Jadan  lije  čovjek,  koji  ne  stavlja  nadu  u  Stvoritelja,  koji  se  tako  brine  i  za  nijeme  životinje! 

Bio  je  za  njega  pravi  odmor  promatrati  domaće  životinje  na  župnikovu  dvorištu:  krave,  svinje, 
purana,  ptice  i  dr.  Gleda,  kako  se  hrane  i  divi  se  Stvoritelju  (28): 


(22) 

VD 

136. 

(23) 

VD 

1141. 

(24) 

VD 

II  54. 

(25) 

VD 

136;  II  107  135  si. 

(26) 

VD 

136. 

(27) 

VD 

II  107  136. 

(28) 

VD 

163. 

—  Kobac  ima  maleno  oko,  ali  oštro  opaža  svoju  žrtvu,  miša,  i  munjevitom  brzinom  se  surva 
na  njega.  Pa  onaj  pustinjski  kobac,  što  zmiju  otrovnicu  hvata  za  rep,  nosi  je  u  vis,  spušta  je  i 
baca  u  trnje.  Opet  je  digne  i  opet  baca  u  trnje,  dok  je  ne  omami  i  onda  počinje  jesti,  ali  od 
repa,  gdje  nije  otrovna.  Kako  lije  to  savršen  instinkt!  Dixit  insipiens  in  corde  suo:  non  est 
Deus!  —  Bezumnik  reče  u  svom  srcu:  Nema  Boga! 


Molitve,  što  ih  je  nadbiskup  upravljao  Bogu,  bile  su  mnogostruke  kao  što  su  mnogostruke  i 
potrebe  Crkve  i  čovječanstva.  Mnogo  se  molio,  da  mu  Gospodin  podijeli  milost  konačne 
ustrajnosti  (29).  Mnogo  je  molio  za  svoj  Hrvatski  Narod.  Molio  je,  da  mu  Gospodin  oduzme 
kameno  srce  i  dade  srce,  koje  zna  ljubiti  (30).  Dnevno  se  molio  sv.  Agatonu  papi  i  zaklinjao 
ga,  da  se  sjeti  ugovora,  što  ga  je  u  ime  sv.  Petra  sklopio  s  Hrvatima  i  da  pomogne  Hrvatskom 
Narodu.  Svakog  se  dana  molio  i  sv.  Grguru  papi,  koji  je  poslao  Zvonimiru  kraljevsku  krunu, 
moleći  ga,  da  svojim  zagovorom  spasi  bijedni  Hrvatski  Narod  i  da  mu  sačuva  sv.  vjeru  (31). 

Kada  bi  zaprijetile  prirodne  nepogode,  nadbiskup  bi  dizao  ruke  k  nebu  i  molio,  da  Bog  očuva 
njegov  narod  od  tih  nepogoda.  Kad  je  g.  1952  jaka  tuča  potukla  u  okolici  vinograde,  a  Krašić 
ostao  pošteđen,  Krašićanci  su  govorili  (32):  «Nadbiskup  moli».  U  srpnju  g.  1955  prijetila  je 
velika  prirodna  nesreća.  Padala  je  kiša  za  kišom,  a  28.  srpnja  zaprijeti  i  tuča.  Tmasti  se  oblaci 
nagomilali,  zvona  su  zvonila,  seljaci  strahovali,  hoće  li  im  tuča  otući  lijepe  vinograde.  A 
nadbiskup  je  pred  kućom  dizao  ruke  k  nebu  i  molio.  Tuča  je  zahvatila  malo  Brlenić,  ali  Krašić 


je  ostao  pošteđen  i  opasnost  je  minula.  Narod  je  ponovno  zadovoljno  govorio  (33):  «Kardinal 
moli!» 

Molio  je  vanredno  sabrano.  Za  vrijeme  molitve  nije  opažao  ništa,  što  se  oko  njega  zbiva.  Iz 
Pariza  su,  3.  travnja  1952,  stigla  trojica  gradskih  zastupnika,  koji  su  ga  željeli  pozdraviti.  On 
je  bio  u  crkvi  na  molitvi.  Župnik,  koji  se  upravo  vratio  s  korizmene  ispovijedi  iz  susjedne 
župe,  nađe  ih  u  dvorištu.  Saznavši  za  njihovu  želju,  pođe  u  crkvu.  Iako  je  štropotao  stapao, 
imao 

(29)  VD  I  6. 

(30)  VD  I  39. 

(31)  VD  I  40  si.  99. 

(32)  VD  I  99. 

(33)  VD  II  377. 

je  naime  čizme,  nadbiskup  nije  ništa  primijetio.  Bio  je  sav  zadubljen  u  molitvu  (34). 

8.  listopada  1955,  župnik  se  u  nadbiskupskom  autu  vraćao  u  Krašić  s  liječnikom, 
nadbiskupskim  tajnikom  ijednom  časnom  sestrom.  Bilo  je  kišno,  cesta  kliska.  Putem  im  je 
došao  u  susret  teški  kamion,  vozeći  posred  ceste.  Tajnik,  koji  je  upravljao  autom,  skrenuo  je 
malo  nadesno,  da  mu  umakne.  No,  kako  je  cesta  bila  kliska  od  kiše,  auto  se  klizne  i  sruši  u 
jamu  2  i  po  metra  duboku.  Nitko  nije  bio  ozlijeđen,  samo  se  blatobran  malo  svinuo.  Neki 
gospodin,  koji  je  onuda  jurio  autom,  kad  je  opazio  nesreću,  zaustavio  je  auto,  izišao  iz  njega  i 
šaleći  se  rekao: 

—  Čudim  se,  da  ste  živi  i  zdravi.  Mislio  sam,  da  će  biti  gulaša». 

Skupilo  se  i  mnogo  ljudi  i,  tako  reći,  na  rukama  su  iznijeli  auto  iz  jame.  Stigavši  u  Krašić, 
pripovijedali  su,  što  im  se  dogodilo.  Tada  su  im  časne  sestre  rekle,  da  se  nadbiskup  toga  dana 
vrlo  često,  više  nego  obično,  svraćao  u  crkvu  i  mnogo  molio.  Njegovim  su  molitvama 
pripisivali,  da  nije  došlo  do  veće  nesreće  (35). 

Poučno  je,  kako  je  Stepinac  zamišljao  Gospodina  Boga  u  njegovu  odnosu  prema  ljudima. 
Promatrajući  slabosti  i  grijehe  te  opačine  ljudi,  rekao  je  (36): 

—  Ja  zamišljam  Boga  kao  dobroga  oca,  koji  daje  i  dopušta  da  djeca  rade,  čeprkaju  amo  i 
tamo,  pa  mnogo  toga  pokvare,  a  on  sve  to  lijepo  ispravlja. 


Duh  molitve  je  kod  njega  bio  snažno  poduprt  duhom  mrtvenja.  U  korizmi  se  posve  uzdržavao 
od  mesa  i  nije  doručkovao.  Kad  mu  je  župnik  spomenuo,  daje  oslabio,  pa  bi  trebalo  da  uzima 
izdašniju  hranu  i  malo  mesa,  odgovorio  mu  je  (37): 

—  Ah,  ja  na  to  puno  ne  gledam.  Ja  sam  svoju  porciju  mesa  na  zemlji  pojeo». 

Popustio  je  u  toj  strogosti,  kad  mu  je  liječnik  za  vrijeme  bolesti  kazao,  da  se  ni  na  koji  način 
ne  smije  uzdržavati  od  mesa,  jer  bi  to  još  više  razdražilo  kost,  koja  proizvodi  crvena  krvna 
zrnca,  kojih  i  onako  imade  previše  (38). 


(34) 

VD 

I  69  si. 

(35) 

VD 

III  1. 

(36) 

VD 

148. 

(37) 

VD 

167  130. 

(38) 

VD 

II  316  si.  377 

Kad  bi  opazio,  da  prijeti  —  osobito  njegovim  svećenicima  —  kakva  teža  kušnja  ili  napast, 
opet  se  utjecao  postu  i  uskraćivao  sebi  vino,  koje  mu  je  inače  pospješivalo  probavu  (39). 

Ranije  je  Stepinac  malo  i  pušio.  Ali  kasnije  se  je  toga  sasvim  odrekao.  Jednoć  je,  da  udovolji 
jednom  milicionaru,  zapalio  cigaretu.  Kada  gaje  župnik  poticao,  neka  samo  i  kod  kuće  ispuši 
po  koju  cigaretu,  ako  mu  prija,  odgovorio  je  (40): 

—  Prija  mi  i  te  kako,  i  po  koji  put  zapalim  cigaretu.  Osjećam,  da  mi  koristi  i  probavi,  ali  neću 
ponovno  započeti,  pošto  sam  se  toga  gotovo  posve  ostavio. 

2)  -  U  službi  besmrtnih  duša 

Od  blagdana  Bezgrješnog  Začeća  g.  1951  preuzeo  je  nadbiskup  nedjeljom  i  blagdanima 
podnevnu  župnu  misu,  pod  kojom  je  redovito  propovijedao.  Propovijedao  je  vrlo  rado  u 
svijesti,  daje  jedna  od  najvažnijih  dužnosti  biskupa,  poučavati  vjernike  u  istinama  sv.  vjere  i 
ćudorednoj  nauci. 

Zanosno  je  propovijedao  o  Majci  Božjoj,  kako  smo  to  već  prije  spomenuli.  Iz  njegovih  riječi 
izbijala  je  živa  i  duboka  vjera  i  pouzdanje  u  dobrotu  i  ljubav  Božju.  Više  je  govorio  srcem 
negoli  umom,  ali  uvijek  odrješito.  Zapažalo  se  to  u  boji  glasa  i  izražaju  lica.  U  nedjelje  je 
najradije  tumačio  evanđelje  s  primjenom  na  život.  Naglašavao  je  važnost  vjerskih  istina  za 
život.  Krašićanci  su  ga  rado  slušali  (41). 


U  Velikom  tjednu,  posljednjem  njegova  života  g.  1959,  propovijedao  je  sva  tri  posljednja 
dana  sedmice  (42).  Vanredno  toplo  je  propovijedao  na  Veliki  četvrtak  o  presv.  Euharistiji,  a 
na  Veliki  petak  uzeo  je  za  glavnu  misao  riječi  umirućeg  Spasitelja  na  križu:  «Svršeno  je!» 

Drugi  dušobrižnički  posao,  komu  se  sav  podao,  bio  je  u  ispovjedaonici,  gdje  je  proboravio 
duge  satove,  jer  su  se  vjernici  rado  kod  njega  ispovijedali  (43).  Već  prve  godine  svoga 
boravka  u  Krašiću  ispovijedao  je  nedjeljama  od  5,30  do  1 1  sati  i  bio  u  crkvi  cijelo  prijepodne 
od  5  do  12  sati  (44). 

(39)  VD  II  379. 

(40)  VD  III  141. 

(41)  S.  AKVILINA,  Uspomene,  Krašić,  9.  XII.  1951  -  10.  11.  1960,  str.  5. 

(42)  VD  IV  164. 

(43)  VD  II  92. 

(44)  VD  I  70. 

Kako  je  režim  drugim  svećenicima  branio  ići  u  Krašić  na  «susjedstvo»  prigodom 
predbožićnih  i  korizmenih  ispovijedi,  prigodom  crkvenog  goda  i  klečanja,  župnik  je  u  korizmi 
i  Došašću  podijelio  župljane  u  pet  skupina  za  pet  nedjelja.  Nadbiskup  mu  je  to  vrlo 
odobravao,  jer  su  vjernici  na  taj  način  mogli  mirnije,  lagodnije  i  sabranije  primiti  sv. 
sakramente  (45). 

Kad  je  u  korizmi  g.  1954  ispovijedao  već  punih  pet  sati,  od  5  sati  ujutro  do  10  sati,  htio  ga  je 
župnik  zamijeniti,  da  on  uzmogne  služiti  sv.  misu.  No  nadbiskup  mu  odgovori: 

—  Pustite  me  dalje  ispovijedati.  Kada  se  budu  svi  izredali,  koji  čekaju,  a  neki  bi  se  htjeli  baš 
kod  mene  ispovjediti,  ići  ću  k  oltaru. 

Poslije  gaje  župnik  upitao  (46): 

—  No,  jeste  li  se  umorili? 

—  Ni  najmanje.  Veseli  me,  da  su  vjernici  ovako  shvatili  uskrsnu  dužnost.  Dobri  će  Bog 
pogledati  na  taj  narod,  koji  toliko  strada,  a  ipak  čuva  sv.  vjeru. 

Iste  godine  na  Cvjetnicu  ispovijedao  je  puna  četiri  sata.  Župnik  gaje  poslije  toga  zapitao  (47): 


Eminencijo,  jeste  li  umorni? 


—  Nimalo  —  odgovori  mu  —  Kako  me  to  ne  bi  veselilo,  kad  vidim,  da  vjernici  u  tako 
lijepom  broju  vrše  svoju  kršćansku  dužnost.  Hvala  Bogu,  ima  vjere  u  ovom  jadnom  narodu. 
Samo  nikada  ne  zdvajati  u  radu  oko  vjerskog  i  moralnog  podizanja.  Ništa  nije  propalo,  dok 
još  toliko  tinja  svjetlo  sv.  naše  vjere. 

Iste  godine  u  Došašću  je  ispovijedao  svakog  jutra.  Župniku  je  kazao  (48): 

—  To  mije  najljepši  odmor,  kad  sjednem  u  ispovjedaonicu  i  gledam,  kako  duše  traže  Boga. 
Nemamo  razloga  da  zdvajamo  nad  stanjem  u  našem  narodu.  Ako  smo  i  pritisnuti  s 
materijalnog  i  moralnoga  gledišta,  ako  smo  skučeni  pod  ovom  monstruoznom  perfidijom,  ako 
i  ima  pojedinaca,  koji  su  sagnuli  koljeno  pred  đavlom,  još  stojimo  daleko  iznad  zapadnog 
svijeta.  Oni  su  siti  zemaljskih  dobara,  ali  se  guše  u  pokvarenosti  i  bezvjerju.  Hvala  Bogu,  da 
je  ovaj  moj  narod  ovdje  ostao  vjeran  Gospodinu  i  da  štuje  Bogorodicu. 

U  korizmi  g.  1957  bio  je  već  od  ranog  jutra  u  ispovjedaonici. 

(45)  VD  III  47;  IV  37. 

(46)  VD  II  179. 

(47)  VD  II  176. 

(48)  VD  II  294. 

—  Moramo  biti  —  rekao  je  —  rano  u  crkvi.  Bolje  je,  da  mi  čekamo  vjernike,  nego  da  vjernici 
moraju  čekati  nas  (49). 

Ni  bolest,  ni  besane  noći  nisu  ga  priječile  da  sjedne  u  ispovjedaonicu  i  služi  dušama,  koje  teže 
za  izmirenjem  s  Bogom.  U  korizmi  g.  1958  bio  je  bolestan.  Došao  je  dan  velikih  ispovijedi. 
Usprkos  svojoj  bolesti  otišao  je  u  ispovjedaonicu.  Sutradan  je  rekao  župniku  (50): 

—  Nisam  mislio,  da  ću  jučer  moći  ispovijedati  u  crkvi.  Znao  sam,  da  će  svijet  doći  i  čekati. 
Služio  sam  sv.  misu  za  duše  u  čistilištu.  Preporučio  sam  se  njima  i  Majci  Božjoj,  neka  mi 
toliko  samo  pomognu,  da  mogu  ispovijedati.  I,  Bogu  hvala,  dobro  mije  bilo.  Danas  mije  opet 
slabije. 

Na  Blagovijest  g.  1958  došli  su  ljudi  iz  triju  sela  na  ispovijed.  Kardinal  pođe  opet  u 
ispovjedaonicu.  Povodom  toga  je  župnik  zapisao  ovo  (51):  «Upravo  čudno.  Jučer  je  ležao, 
boljelo  ga».  A  kardinal  mu  reče: 

—  Opet  sam  jučer  prikazao  sv.  misu  za  duše  u  čistilištu,  neka  mi  pomognu,  da  mogu 
ispovijedati.  I  pomogle  su». 


Na  Cvjetnicu  je  opet  ispovijedao.  Bio  je  miran  i  obavio  je  težak  posao  bez  ikakve  boli.  Tom  je 
zgodom  rekao: 

—  Išlo  je,  hvala  Bogu,  i  danas,  ali  i  opet  sam  se  sv.  misom  preporučio  Majci  Božjoj  i  dušama 
u  čistilištu.  Za  svaki  od  ovih  pet  dana:  za  Gluhu  nedjelju,  Blagovijest,  Cvjetnicu,  Veliki 
utorak  i  Veliku  srijedu,  obećao  sam  sv.  misu.  Ufam  se,  da  će  Bog  pomoći». 

U  te  je  dane  ispovijedao,  imao  je  podnevnu  misu  i  propovijed. 

Slijedećeg  dana  gaje  župnik  zamolio,  ne  bi  li  pomogao  ispovijedati  djecu.  On  mu  reče  (52): 

—  Kako  ne  bih!  Samo  ako  se  dovučem  do  crkve,  sjest  ću  u  ispovjedaonicu.  Dok  sjedim,  dosta 
se  dobro  osjećam. 

Župnik  je  zabilježio  u  svoj  dnevnik  (53):  «U  sve  dane  korizmene  ispovijedi  (pet  njih) 
Eminencija  se  upravo  čudesno  pridigao.  Neposredno  prije  i  poslije  svakog  ispovijedanja 
njegovo  je  stanje  zabrinjavalo,  ali  kad  je  trebalo  nastupiti,  on  nastupa». 

A  kardinal  mu  na  to  reče: 

—  Deo  gratias! 


(49) 

VD 

III 

130. 

(50) 

VD 

IV 

41. 

(51) 

N.  mj. 

(52) 

VD 

IV 

44. 

(53) 

VD 

IV 

45. 

Na  posljednje  Josipovo  u  njegovu  životu,  g.  1959,  ispovijedao  je  puna  3  i  pol  sata.  Poslije  ga 
je  župnik  zapitao  (54): 

—  Je  li  vam  bilo  previše? 

—  Kako  previše!  Bogu  hvala,  da  ljudi  dolaze,  da  se  ispovjede,  da  prime  sv.  sakramente. 
Nadam  se,  da  će  do  uskrsnih  blagdana  imati  svi  priliku  da  se  ispovjede. 

U  listopadu  iste  godine  na  prvi  petak  je  služio  sv.  misu  već  u  5,10  sati,  da  uzmogne  kasnije 
ispovijedati  vjernike.  Tko  znade  iz  vlastitog  iskustva,  što  znači  sjediti  satima  nepomično  u 
ispovjedaonici,  biti  neprestano  napet  u  slušanju,  prosuđivanju,  ocjenjivanju  stanja  pokornika, 
spremno  davati  rješenje  u  pitanjima  savjesti,  lako  će  shvatiti  kardinalov  požrtvovan  duh.  Iako 


bolestan,  vršio  je  tu  tešku  svećeničku  dužnost  i  službu,  uvijek  spreman,  da  služi  duhovnom 
dobru  duša. 

Kad  je  župnik  po  svojoj  dužnosti  morao  nekamo  otići,  kardinal  gaje  u  svemu  župničkom 
poslu  zamjenjivao.  On  je  sam  silio  župnika  da  ide  na  proštenje  u  Dol,  na  predbožićnu 
ispovijed  na  Plješivicu,  Petrovinu  ili  drugamo.  Rekao  mu  je  (55): 

—  Ja  ću  vas  kod  kuće  zamjenjivati,  koliko  budem  više  mogao. 


Rado  je  vjenčavao  mladence.  Činio  je  to  zato,  što  mu  je  bilo  mnogo  stalo  do  toga,  da  se 
oblikuju  dobre  kršćanske  obitelji.  Kad  je  jednoć  vjenčao  svoga  nećaka,  dođu  u  isto  vrijeme  i 
dva  druga  para  na  vjenčanje.  Župnik  mu  spomene,  da  su  upravo  stigla  dva  druga  para  na 
vjenčanje,  pa  ga  upita,  ne  bi  li  i  njih  vjenčao  (56): 

—  Pa  da  —  odgovori  mu  —  to  se  razumije,  kad  sam  već  tamo,  čemu  praviti  razliku  među 
mladencima?  Nikada  neću  zaboraviti  slučaj,  kako  je  neki  sveti  biskup  vjenčao  u  katedrali 
jedan  par.  Bilo  je  to  svečano  vjenčanje  s  velikom  pompom.  Biskup  se  okrene  od  oltara  i  opazi 
u  dnu  katedrale,  kako  se  stišće  jedna  skupina  ljudi. 

—  Tko  su  ovi?  —  upita  biskup. 

—  To  je  neki  neznatni  par  mladenaca.  Čekaju,  dok  mi  svršimo,  pa  će  ih  onda  koji  svećenik 
vjenčati. 

—  Odmah  neka  pristupe!  —  naredi  biskup.  —  Kakav  neznatni  par?  Pred  Bogom  su  svi 
jednaki.  Pače,  tko  zna,  kakve 

(54)  VD  IV  162. 

(55)  VD  II  260. 

(56)  VD  II  316  si. 

planove  ima  Gospodin  upravo  s  tom  «neznatnom»  novom  obitelji. 

Kardinal  na  to  nadoveza: 

—  Jedan  čin  pažnje  s  naše  strane  može  biti  odlučan  za  životni  put  jedne  osobe. 

Kad  je  drugom  zgodom  opet  vjenčao  nekog  od  svoje  rodbine,  neobično  se  razveselio,  jer  je 
gotovo  u  isti  čas  stigao  u  crkvu  i  jedan  siromašni  par.  Bio  je  to  neki  radnik,  koji  je  čamio  u 
Lepoglavi  u  isto  vrijeme  kad  i  on,  no  punih  13  godina.  Bio  mu  je  dakle  drug  u  trpljenju. 


Poslije  vjenčanja  pošalje  tom  paru  i  darove.  Jedan  i  drugi  par  ostali  su  zapanjeni  nad  tim 
potezom,  osjećali  su  se  sretnima,  što  su  uživali  njegovu  dobrotu.  A  tko  sretniji  od  njega,  kad 
je  vidio,  daje  mogao  tim  činom  usrećiti  dvije  nove  obitelji  (57). 

Kad  je  neki  otac  pisao  svojoj  kćeri,  da  će  je  kardinal  vjenčati  u  Krašiću,  od  ganuća  je 
zaplakala  nad  tim  pismom.  «Otkuda  to  meni  —  kazala  je  —  da  mi  kardinal  daruje  sliku  i  da 
me  hoće  vjenčati?»  (58). 


U  ostalo  vrijeme  kroz  dan,  u  kojem  je  bio  slobodan  od  duhovnog  posla,  čulo  se  iz  njegove 
sobe  neprestano  tipkanje  pisaćeg  stroja.  Nadbiskup  je  pisao  i  pripravljao  se  za  propovijed  i 
odgovarao  na  mnoga  pisma,  koja  su  mu  stizala.  Uz  to  je  i  vrlo  mnogo  čitao. 

Dnevno  je  čitao  rimski  martirologij,  koji  nije  doduše  propisan  u  svećeničkoj  molitvi,  ali  se 
preporuča.  Knjiga  je  to  sa  popisom  i  kratkim  životopisnim  bilješkama  o  svecima  i  sveticama, 
koji  se  svakoga  dana  slave  u  Crkvi.  O  tom  štivu  rekao  je  (59): 

—  Pri  čitanju  te  knjige  ostajem  upravo  zapanjen.  Svaki  put  se  moram  upravo  pitati:  Mogli  su 
oni,  mogle  su  one,  zašto  ne  bi  i  ti?  Dragocjena  je  pred  Gospodinom  smrt  njegovih  svetih. 

Na  duhovnu  pobudu  svome  kleru  napisao  je  odulji  članak  o  čitanju  martirologij  a  pod 
naslovom:  Tolle,  lege!  Misli  o  martirologiju.  Poslije  kardinalove  smrti  izašao  je  taj  članak, 
naravno  zbog  prilika  bez  njegova  imena,  u  Službenom  vjesniku  nadbiskupije  zagrebačke.  U 
tom  članku  niže  svjedočanstva  znamenitijih  osoba  iz  povijesti,  počevši  od  Seneke  pa  sve  do 
Napo- 

(57)  VD  IV  149. 

(58)  VD  IV  144  si.  148. 

(59)  VD  II  54. 

leona  o  utjecaju  dobra  primjera  na  izgradnju  značaja.  Prispodobljujući  patnje  klera  u 
sadašnjosti  s  patnjama  svetaca  u  prošlosti,  podiže  svojim  svećenicima  um,  srce  i  volju  k  višim 
idealima. 

Čitao  je  rado  djelo  starokršćanskog  pisca  Laktancija  O  smrti  progonitelja.  Čitajući  o 
Dioklecijanu  rekao  je  (60): 

—  Predstavljao  sam  si  ga  kao  velikog  državnika,  a  kad  tamo  grabio  je,  ubijao,  lagao,  bio 
prevrtljiv,  samovoljan.  Danas  ga  nema,  a  Crkva  Božja  je  ostala.  Mučenici  su  časno,  a  ne 
sramotno  pali! 


Životopis  dr.  Rudolfa  Eckerta,  koji  mu  je  poslao  profesor  Petar  Grgeč,  čitao  je  pred  raspelom 
i  obnavljao  uspomene  na  pokojnog  biskupa  Mahnića  i  na  katolički  pokret,  što  gaje  biskup 
započeo  (61); 

—  Mahnić  je  —  naglasio  je  —  bio  velik  čovjek.  Imali  smo  3.000  organiziranih  đaka.  A 
danas?  Kako  se  lijepo  sve  razvijalo,  a  onda  su  došle  one  razmirice,  propadanje  i  na  kraju  ovo, 
što  danas  imamo. 

Izrekao  je  te  riječi  s  velikom  boli. 

Iz  Zagreba  je  naručio  prva  godišta  Katoličkog  lista,  od  prije  110  godina,  otkako  je  počeo 
izlaziti.  Htio  je  bolje  upoznati,  kakve  su  onda  bile  prilike  u  Crkvi  i  u  domovini.  Osobito  se 
zanimao  za  početak  nadbiskupije.  Za  vrijeme  čitanja  spajao  je  i  prispodabljao  nove  događaje  s 
prošlima.  Ustanovio  je,  da  onda  nije  bilo  ništa  bolje  nego  je  u  sadašnjosti.  I  onda  su  haračile 
opačine  po  evropskim  zemljama:  pijanstvo,  razvrat,  ubojstva,  preljub  itd.  (62).  Čitajući  jednog 
dana,  počeo  se  od  srca  smijati,  a  župniku  reče  (63): 

—  Kako  je  lijepo  već  onda  jedan  španjolski  ministar  nazvao  socijalizam  Nabukodonozorom,  a 
obrazložio  je  to  time,  što  je  u  socijalizmu  kao  i  kod  Nadukodonozora  u  jednoj  osobi  spojena 
oholost  vladara  i  glupost  vola. 

Čitao  je  o  torinskom  nadbiskupu  za  vrijeme  sv.  Ivana  Boska,  kako  je  u  zatvoru  obolio  i  morali 
su  mu  dati  pijavice,  da  mu  isišu  krv.  Bio  je  izveden  pred  sud,  ali  mu  na  sudu  nisu  mogli  ništa 
dokazati.  Obećali  su  mu,  da  će  ga  pustiti,  samo  ako  ode  u  papinsku  državu.  Pritom  će  (64): 


(60) 

VD 

II 

397. 

(61) 

VD 

II 

323. 

(62) 

VD 

V 

93. 

(63) 

VD 

V 

78. 

(64) 

VD 

V 

78  si. 

«Pa  što  se  imam  ja  onda  tužiti,  kad  vidim,  da  su  i  prije  100  godina  isto  trpjeli  i  drugi,  pa  još  i 
više!» 

Vrlo  je  rado  čitao  knjigu  amerikanskog  biskupa  Sheen-a  Komunizam  i  savjest  Zapada. 
Čitajući  tu  knjigu,  pravio  je  bilješke.  Zapisao  sije  one  misli,  koje  su  ga  se  najviše  dojmile 
(65).  Vanredno  ga  se  dojmila  duhovita  oznaka  komunizma,  kako  ju  je  taj  biskup  dao,  i  kako 
gaje  svojevrsno  podvrgao  kritici. 

—  Nikad  mi  nije  nitko  ovako  jasno  rekao,  što  je  zapravo  ta  njihova  dialektika  —  rekao  je. 


Prepisao  je  tu  definiciju,  da  bi  mogla  i  drugima  poslužiti: 

«Filozofija  dijalektičkog  materijalizma  nije  drugo  nego  suludo  krpanje  dronjaka  Hegela  i 
Feuerbacha,  sašivenih  zajedno,  da  se  pokrije  golotinja  vlastitih  ideja.  Uzeti  troske  mudrovanja 
Flegela  i  Feuerbacha,  da  ih  netko  pretvori  u  životnu  filozofiju,  jednako  je,  kao  pokušati 
načiniti  živi  organizam  sastavljajući  zajedno  glavu  vola,  tijelo  kanarinca  i  rep  od 
ihtiosaurusa». 

Dojmilo  ga  se,  kako  je  duhovito  primijetio  nedostatak  komunizma:  «Komunizam  nije 
konačno  rješenje  našeg  ekonomskog  problema.  Ma  kako  silovit  može  biti  njegov  proces,  ne 
dosiže  do  korijena  zla.  Komunističko  rješenje  problema  slično  je  ciničkom  načinu,  što  gaje 
Oskar  Wilde  sugerirao  jednoj  ženi,  da  preobrazi  muža:  Jedini  način,  kako  žena  može  muža 
preobraziti  jest,  toliko  mu  dodijavati,  da  mu  ogadi  svaki  interes  za  život». 

Na  te  riječi  Sheena  nadoveza  nadbiskup: 

—  Kako  je  dobro  pokazao,  zašto  je  nemoguć  sporazum  Crkve  s  komunizmom!  Crkva  će 
ostati  i  mora  nužno  ostati  do  svršetka  svijeta,  jer  joj  to  garantira  Krist.  A  komunizam  nema 
takve  garancije.  On  će  nužno  prije  ili  kasnije  propasti.  I  redom  sve,  što  Sheen  iznosi,  tako  je 
jednostavno,  ali  ujedno  i  tako  duhovito  i  duboko,  da  se  čita  s  velikim  užitkom.  Ujedno  piše 
tako  toplo.  Vidi  se,  daje  Irac. 

Od  vremena  do  vremena  dobivao  je  iz  Zagreba  J Viener-Kurier,  Kath.  Digest,  Hrvatsku  reviju 
iz  Buenos  Airesa,  Klerus-Blatt,  L'Osservatore  romano.  U  tim  je  smotrama  i  novinama  pomno 
pratio  najviše  pastoralne  probleme  u  evropskim  zemljama. 

Dobio  je  na  poklon  knjigu  od  H.  Morton  Robinsona  Kardinal,  no  nije  ju  htio  čitati,  ne  zbog 
možda  negativnog  predmeta  u  njoj,  nego  jedino  zato,  što  je  to  roman,  a  romane  nije  volio 
čitati.  Rekao  je,  da  to  nije  stvarnost  (66). 

(65)  VD  IV  173. 

(66)  VD  II  378  186  si.  363;  III  77  si. 


692 

A.  BENIGAR,  ALOJZIJE  STEPINAC 

«Više  vrijedi  jedna  stranica  Sv.  pisma  nego  svi  romani  svijeta». 

Često  puta  je  ponavljao,  da  ne  može  dosta  Bogu  zahvaliti  za  milost,  što  je  imao  u  ovim 
godinama  zatvora  i  zatočenja  prilike  za  čitanje  i  upoznavanje  crkvene  povijesti  (67). 

3)  -  Nadbiskupov  odmor  i  razonoda 

Nadbiskup  je  u  sobi  držao  radio  radi  vijesti.  Smatrao  je  to  potrebnim,  da  prati  sve  pojave  i 
zbivanja  u  međunarodnom  i  crkvenom  životu,  da  upozna  što  bolje  prilike  te  u  danom  času 


mogne  zauzeti  pravi  stav.  Ali  i  njega  je  kanio  prodati,  a  novac  utrošiti  za  uređenje 
ispovjedaonice  prema  modernim  zahtjevima. 

—  Što  će  mi  na  koncu  radio?  —  rekao  je  župniku.  I  onako  su  smetnje  tako  česte,  a  nemam  ni 
vremena. 

Odustao  je  od  svoga  nauma  jedino  radi  toga,  što  gaje  župnik  od  toga  odgovarao  (68). 

Župnik  mu  je  kanio  nabaviti  i  televizor  misleći,  da  bi  mu  to  dobro  došlo  za  vijesti  i  razonodu. 
Svoje  je  mišljenje  podupro  preporukom  jednoga  od  nadbiskupovih  liječnika.  Ali  on  reče  (69): 

—  Nije  istina,  da  bi  mi  dobro  došao  televizor.  Imam  Isusa  u  tabernakulu.  Što  mi  još  treba 
onda? 

Volio  je  ići  na  šetnju,  ali  ne  cestom  i  putovima.  Uživao  je,  kad  je  prelazio  preko  polja,  livada, 
vinograda,  kroz  šumu  bez  putova,  jer  je  tako  dolazio  u  bliži  dodir  sa  samom  prirodom.  Na 
šetnji  gaje  često  pratio  Juraj  Mrzljak.  Njega  je  zbog  toga  zvao  svojim  tajnikom.  Kad  je 
mogao,  pratio  gaje  župnik,  koji  je  to  smatrao  svojom  dužnošću,  iako  mu  je  nadbiskup  znao 
kazati  (70): 

—  Nemojte  se,  molim  vas,  na  mene  obazirati.  Ite  ad  onera  vestra  —  Idite  na  svoje  dužnosti! 

U  prvo  vrijeme  mogao  je  nesmetano  prolaziti,  a  da  ga  nije  uhodio  milicionar.  Kasnije  gaje 
milicionar  redovito  nadzirao,  približavajući  se  njemu  i  župniku  da  čuje  njihov  razgovor,  a 
katkada  je  išao  upravo  za  petama  samom  nadbiskupu.  Njega  je  to  dosta  smetalo,  ali  ipak  nije 
htio  odustati  od  šetnje,  jer  mu  je  bilo  i  te  kako  potrebno  gibanje  i  svjež  zrak. 

(67)  VD  V  77. 

(68)  VD  I  70. 

(69)  VD  III  126. 

(70)  VD  IV  61. 

Vraćajući  se  u  ožujku  g.  1952  sa  šetnje  zajedno  sa  župnikom  primijeti  (71): 

—  Današnja  mije  šetnja  bila  najmilija  i  najveća  u  posljednjih  šest  godina.  Sunce  divno,  svježi 
zrak,  blato  me  nimalo  ne  smeta.  Kretanje  mi  treba.  Kada  sam  prije  išao  na  Bistricu  pješice  sa 
romarima,  taj  me  je  put  krijepio  za  tri  mjeseca.  Rado  sam  polazio  pješke  u  Zagrebačku  goru. 

Osjećao  je  potrebu  da  nekamo  dalje  izađe,  da  se  penje  po  planinama,  koje  su  ga  silno 
privlačile.  Prije  rata  bio  je  tri  puta  na  Triglavu.  Više  puta  je  znao  upravo  zajuriti  na  Sljeme, 
Plješivicu  te  na  slovenske  planine.  Katkada  bi  se  povukao  u  sjemenišni  posjed  u  Mokricama  i 


ondje  bi  s  kojim  svećenikom  išao  na  dugačke  šetnje.  U  takvim  je  zgodama  znao  i  ribe  loviti 

(72). 


Najveću  šetnju  u  zadnjih  deset  godina  načinio  je  17.  travnja  1952.  Šuma  se  bila  naglo 
zazelenjela.  On  je  bio  vedar,  a  lice  mu  se  crvenilo  od  proljetnog  zraka.  Njegova  živahna  narav 
tražila  je  gibanje  (73). 


Lijepu  razonodu  nalazio  je  u  domaćem  životinjskom  carstvu.  Zanimao  se  za  sve  domaće 
životinje  i  poznavao  je  bolje  od  časnih  sestara,  koje  guske  spadaju  na  župno  dvorište  i  koliko 
ih  ima  (74). 

U  zimi  je  osjećao  veliku  samilost  sa  sjenicama,  koje  su  kružile  oko  kuće  i  po  vrtu  tražile 
hranu.  Da  ne  bi  uginule  od  gladi,  htio  je,  da  im  se  stavi  hrana  u  krletku  (75). 

Promatrajući  jednoga  dana  domaće  životinje  u  župnom  dvorištu  reče  župniku  (76): 

—  Kod  vas  su  sve  životinje  nekako  ekstravagantne.  Tu  je  lukavo,  okruglo  prase,  pravi 
«barilec».  Puran  vam  je  neobično  velik  i  ponosan.  (Čim  bi  naime  ugledao  kardinala  u 
dvorištu,  napuhnuo  bi  podvoljak,  raširio  bi  rep  u  obliku  lepeze  te  bi  ga  najprije  obišao,  a  onda 
bi  nastavljao  s  njime  šetnju  u  istom  smjeru).  Zec  vam  nije  ni  divlji,  jer  se  drži  kuće,  a  ni 
pitom,  jer  skače  na  čovjeka.  (Kad  gaje  jednom  kardinal  svojim  šeširom  malo  dražio,  skočio  je 
na  njega,  progrizao  mu  šešir  i  prst  preko  nokta,  te  mu  je  prst  pocrnio). 

(71)  VD  I  59. 

(72)  VD  I  67  71;  V  7. 

(73)  VD  I  72. 

(74)  S.  AKVILINA,  kao  gore,  bilj.  41,  4. 

(75)  N.  mj.  5. 

(76)  VD  I  78. 

Gledao  je  krave,  piliće,  patke  i  druge  životinje  te  je  uživao. 

Uvelike  gaje  zabavljao  maleni  pas  «Campek»,  kojega  je  donio  nadbiskupov  šofer.  Bio  je 
othranjen  u  kuhinji,  pa  se  sprijateljio  s  mačkom  i  s  njim  zajedno  jeo.  Spadao  je  u  dječje 
društvo  te  se  otimao  za  bombone,  koje  je  kardinal  dijelio  djeci,  tjerao  je  svinje  i  guske  s  livade 
i  pratio  kardinala  na  šetnji  (77). 


U  siječnju  g.  1956  donio  je  kardinalu  jedan  franjevac  s  Kaptola  krletku  s  kanarincima,  i  tako 
se  pomalo  stvorilo  u  kardinalovoj  sobi  pravo  «ptičje  carstvo».  Kad  je  taj  brat  vidio,  da  se  to 
kardinalu  sviđa,  pobrinuo  se  uz  pomoć  kardinalovih  štovatelja  za  oveću  lijepu  krletku  i  uspio 
ju  je  dopremiti.  Već  drugi  dan  kazao  je  kardinal,  da  mu  je  kanarinac  otpjevao  svih  svojih 
dvanaest  melodija.  Po  noći  je  bio  pošten.  Spavao  je.  No  čim  bi  kardinal  u  jutro  ustao,  odmah 
bi  se  oglasio.  Iako  je  kardinal  uživao,  gledajući  te  malene  Božje  stvorove,  promatrajući  novu 
lijepu  krletku,  reče  župniku  (78): 

—  To  je  skupa  stvar.  Sreća,  da  nisam  kumovao  izradbi  te  krletke.  Sada  bih  imao  grižnju 
savjesti.  Za  potrošeni  novac  moglo  bi  se  obući  desetak  djece. 

Kad  je  župnik  spomenuo  tu  kardinalovu  primjedbu  bratu,  ovaj  mu  spremno  odgovori: 

—  Isus  je  rekao:  Siromahe  imate  uvijek  sa  sobom,  ah  mene  nemate  svagda. 

Župnik  je  taj  odgovor  prenio  kardinalu,  koji  se  na  tu  ispriku  slatko  nasmijao  i  bio  je 
zadovoljan. 

Krletka  je  bila  pregrađena.  U  jednom  dijelu  bili  su  mužjak  «Vučitelj»  i  ženka  «Madame».  U 
drugom  dijelu  bio  je  «Profesor»,  koji  je  s  tim  imenom  bio  donesen  iz  Zagreba,  a  poklonio  ga 
je  kardinalu  bivši  njegov  gospodar  zbog  toga,  što  je  između  pedeset  kanarinaca  najljepše 
pjevao.  S  njim  je  bio  «Bisernica».  Ta  im  je  imena  dao  kardinal.  Slušajući  «Bisemicu», 
kardinal  je  razlikovao  trideset  raznih  napjeva.  «Bisemicu»  je  najviše  volio  i  dao  mu  je  da 
dnevno  izađe  iz  krletke  i  leti  po  sobi.  «Profesor»  je  bio  divlji  i  nije  se  rado  vraćao  u  krletku. 

Čim  su  kanarinci  čuli  tipkanje  pisaćeg  stroja,  počeli  su  se  natjecati,  tko  će  bolje  i  jače,  oni  ili 
pisaći  stroj. 

Kod  doručka,  koji  je  kardinal  uzimao  u  svojoj  sobi,  davao  je  i  kanarincima  malo  kruha.  Oni  su 
se  tako  naučili  na  taj 

(77)  VD  II  356.  -  S.  AKVILINA  4. 

(78)  VD  III  27  49. 

svoj  obrok,  da  bi  počeli  bijesno  skakati  i  letjeti  po  krletki,  ako  bi  im  zaboravio  štogod  pružiti. 
Kako  je  kardinal  nedjeljom  imao  podnevnu  misu  i  iza  prve  župnikove  mise  nije  uzimao 
zajutrak,  u  kanarinskom  je  stanu  do  njegova  povratka  u  sobi  vladala  velika  «nervoza». 
Osobito  «Bisernica»  se  jako  javljao,  kljunom  bi  udarao  po  žičanim  ogradama  krletke,  lepršao 
bi  krilima  i  posebnim  glasom  bi  davao  znak,  da  podsjeti  kardinala  na  njegovu  dužnost. 

Kardinal  se  vrlo  radovao,  kad  se  izlegao  prvi  kanarinac.  Imao  je  s  vremenom  tri  izvrsna 
pjevača,  koje  je  nazvao:  «Karuso»,  koji  je  izvodio  «molove»,  «Vučitelj»  zvan  također 


«Zelenko»,  te  «Krašićanac»,  koji  je  postao  najglasniji.  «Bisemica»  je  doskora  uginuo,  pa  kad 
je  to  sestra  saopćila  kardinalu  nekako  tužnim  glasom,  on  joj  odgovori  (79): 

—  No,  pa  valjda  se  ne  burno  sad  plakali  za  njim. 

Iako  je  volio  tu  razonodu,  nije  se  ipak  ni  na  to  privezao. 


Druga  velika  zabava  bila  mu  je  kupanje.  Bilo  je  to  ljeti  g.  1953.  Zaželio  je  obnoviti  uspomene 
iz  dječje  dobi,  kad  je  sa  svojim  drugovima  skakao  u  Kupčinu.  U  lipnju  i  srpnju  je  nekoliko 
puta  pošao  na  jedno  zgodno  mjesto,  gdje  je  Kupčina  dublja,  i  tu  se  u  zatišju  grmlja  i  trnja 
mogao  nesmetano  okupati  i  osvježiti.  Župnik  gaje  pratio  i  pazio  na  to,  da  budu  sami.  Putem 
mu  kardinal  jednom  reče: 

—  Malo  ih  je,  koji  su  se  ovdje  toliko  kupali  kao  ja.  To  mi  je  nešto  najmilije  u  životu.  Od  svih 
razonoda  i  tjelovježbi  najviše  sam  volio  kupanje.  Naužio  sam  se  toga  u  mladosti  do  mile 
volje.  Kao  daje  Stvoritelj  upravo  za  mene  ostavio  ovaj  kutić  Kupčine.  Tako  me  to  osvježuje! 

Ništa  ga  nije  smetalo,  što  je  tu  i  tamo  voda  uslijed  kiša  bila  mutna.  Nakon  kupanja  zahvaljivao 
je  Bogu  iz  svega  srca,  što  mu  je  dao  taj  veliki  naravni  dar,  da  se  na  taj  način  osvježi.  Patio  je 
mnogo  od  vrućine  i  znoja,  pa  je  lako  razumjeti,  koliko  mu  je  koristilo  zdravlju  takvo 
osvježenje  tijela  (80). 

U  rujnu  g.  1954  silno  je  zaželio  vidjeti  Kupu  i  u  njoj  se  okupati.  Jednog  dana  se  uputi  sa 
župnikom  onamo  preko  šume  Stepanice.  Oko  1 1  sati  izbili  su  kod  Podbrežja  na  Kupu.  Kad  se 
odmorio  od  silne  vrućine  i  znoja,  svukao  se  i  hajde  u  Kupu. 

(79)  VD  III  27  49  50  si.  1 04  si.  1 1 7. 

(80)  VD  II  10  si.  13  16  17  19  22  30. 

Nakon  30  godina  preplivao  je  Kupu,  veselo  je  ronio,  plivao  na  leđima,  potrbuške,  ležao  na 
vodi  i  prepustio  joj  se,  da  ga  nosi.  Ali  odjednom  evo  ti  nevolje  za  župnika,  koji  mu  je  čuvao 
odijelo.  Kako  je  raširenih  ruku  ležao  na  vodi,  najednom  začuje  župnik  snažni  uzdisaj  i  zatim 
opazi,  kao  da  mu  se  tijelo  ukočilo,  a  voda  ga  samo  nosi  naprijed.  Više  se  na  njemu  nije  vidio 
znak  života.  Župnik  se  silno  preplaši,  da  mu  nije  možda  pozlilo  ili  da  gaje  kap  udarila  i  počne 
ga  zvati: 

—  Eminencija!  Eminencija! 

Nigdje  ni  žive  duše,  a  on  se  ne  odazivlje  i  voda  ga  sve  dalje  nosi.  Već  je  župnik  htio  izuti 
cipele  i  onako  obučen  skočiti  za  njim  u  vodu,  kad  odjednom  on  se  u  vodi  snažno  prebaci 
potrbuške  i  počne  plivati  protiv  struje  natrag.  Župnik  se  pogleda  u  malo  zrcalo,  i  na  svoj  užas 


opazi,  daje  sav  problijedio  od  straha.  Još  se  nikada  nije  tako  preplašio.  Kad  je  kardinal  izašao 
iz  vode,  župnik  mu  saopći,  što  je  proživio.  On  se  postidi,  te  mu  odgovori: 

—  Da  sam  znao,  da  će  biti  tako,  ne  bi  nas  danas  bilo  ovdje. 

Pokajao  se,  što  je  tako  župnika  prestrašio  i  zabrinuo.  Iako  mu  je  voda  još  prijala,  odustao  je  od 
daljnjeg  kupanja  i  vratili  su  se  brzo  u  Krašić  (81). 

4.  -  ODLUČAN  ČUVAR  CRKVENOG  JEDINSTVA 

Već  smo  prije  naveli  odlomak  iz  propovijedi  u  katedrali,  na  Petrovo  1942,  u  kojoj  se 
nadbiskup  Stepinac  osvrnuo  na  prigovore,  koji  se  već  dulje  vremena  čuju,  kao  daje  Sv.  Otac 
papa  neprijateljski  raspoložen  prema  Hrvatskom  Narodu.  Pobijajući  taj  prigovor  kratkim 
povijesnim  pregledom  odnosa  između  rimskih  papa  i  Hrvatskog  Naroda  zaključuje,  daje 
takav  prigovor  nerodoljubno  djelo,  daje  nezahvalnost,  koja  kalja  hrvatsko  poštenje,  daje 
nekoristan  i  tuđ  našem  narodu,  jer  dolazi  izvana  (82). 

Za  vrijeme  njegova  utamničenja  u  Lepoglavi  okolnosti  su  se  u  Hrvatskoj  tako  razvile  (83),  da 
seje  našao  u  Krašiću  prisiljenim,  iako  uz  velike  poteškoće,  da  založi  sav  svoj  biskupski  ugled, 

(81)  VD  II  258. 

(82)  Nadbiskupova  propovijed  u  rukopisu. 

(83)  TH.  DRAGOUN,  Le  Dossier  cl  u  Cardinal  Stepinac  260  si. 

da  se  uščuva  u  Hrvatskom  Narodu  i  svećenstvu  vjernost  prema  Sv.  Ocu  papi. 

1)  -  Pokušaji  kidanja  veze  sa  Sv.  Ocem  papom 

Pod  kraj  g.  1949,  prigodom  prijema  tzv.  «narodnih  svećenika«,  Tito  je  još  jasnije  izrekao 
svoju  nakanu,  koju  je  već  u  lipnju  g.  1945  predstavnicima  katoličkog  svećenstva  u  Zagrebu 
natuknuo.  Rekao  im  je:  «Zašto  se  ne  biste  vi  odijelili  od  Rima,  kao  što  smo  se  mi  od 
Moskve?« 

Da  se  to  ostvari,  više  puta  su  pokušali  razdvojiti  svećenstvo  od  biskupa.  Prvi  pokušaji 
načinjeni  su  u  Sloveniji,  gdje  je  kod  predsjedništva  ministarskog  saveza  Narodne  Republike 
Slovenije  bila  osnovana  Vjerska  komisija  sa  vrlo  širokim  ovlaštenjem  i  zadatkom,  da 
posreduje  između  Crkve  i  države.  Vlada  je  toj  Vjerskoj  komisiji  stavila  na  čelo  suspendiranog 
svećenika  Jožefa  Lampreta. 

Lampret  je  osnovao  u  duhu  komunističkih  teza  «Tajništvo  svećeničkih  inicijativa«  kod 
izvršnog  organa  «Osvobodilne  fronte«.  Svećenici  su  znali,  da  ne  mogu  biti  članovi 
komunističkog  udruženja,  a  još  manje  ući  u  «Osvobodilnu  frontu«,  koja  je  imala  politički  cilj. 


Tajništvo  je  izdavalo  Bilten  na  4-6  stranica  s  nakanom,  da  se  svećenstvo  razdvoji  kritizirajući 
ne  samo  svećenstvo  nego  i  biskupe. 

Sv.  kongregacija  koncila,  pozivajući  se  na  kanon  1399,  §  6,  Crkvenog  zakonika,  dekretom  od 
12.  travnja  1949,  zabranila  je  Bilten,  jer  se  ispoljilo  da  potkopava  crkvenu  stegu  i  ozloglasuje 
crkveno  poglavarstvo.  Otvoreni  sektarski  stav  Biltena  je  svećenike  odbijao.  Vodstvo  u 
Tajništvu  je  uvidjelo,  da  se  na  taj  način  ništa  ne  postizava,  niti  se  može  doći  do  kakva 
staleškog  svećeničkog  udruženja,  za  čim  se  išlo.  Stoga  promijeni  taktiku. 

U  srpnju  1949,  članovi  «Tajništva  svećeničkih  inicijativa«  održali  su  u  Ljubljani  glavnu 
skupštinu,  na  kojoj  su  osnovali  Ćirilo-Metodsko  društvo  slovenskih  katoličkih  svećenika 
(CMD).  Smotra  Nova  pot  zamijeni  Bilten.  Ton  je  u  novom  časopisu  bio  ublažen,  iako  su 
osobe  uredništva  ostale  iste.  Brzo  se  pokazalo,  da  je  cilj  toga  udruženja  isti  kao  i  Tajništva. 
Zbog  toga  se  episkopat  Jugoslavije  našao  prisiljenim  da,  26.  travnja  1950,  izda  s  biskupskih 
konferencija  svoju  zabranu  «non  expedit»  protiv  udruženja.  Na  tu  odluku  episkopata  je 
podigla  komunistička  štampa  buru.  Bilo  je  i  svećenika,  koji  su  mislili,  da  smiju  taj 

«non  expedit»  episkopata  tumačiti  u  širem  smislu,  pa  su  se,  izigravajući  ga,  ipak  upisali  u 
udruženje. 

Vlada  je  svim  sredstvima  podupirala  to  udruženje.  Svećenicima  u  duhovnoj  pastvi  je  davala 
olakšice  u  vršenju  svećeničke  službe.  Svećenike,  koji  su  bili  u  zatvorima,  silom  i  milom 
mamila  je  u  udruženje.  Značajno  je  to,  što  su  svećenici,  koji  su  izašli  iz  zatvora,  postali 
revnitelji  udruženja.  Više  je  svećenika,  koji  su  bili  osuđeni  na  dugogodišnji  zatvor  i  prisilni 
rad,  bilo  oslobođeno,  pošto  su  dali  obećanje,  da  će  stupiti  u  udruženje. 

Udruženi  svećenici  su  se  stavili  u  ruke  partije  i  tijesno  su  surađivali  sa  «Slovenskom 
delavskom  socijalnom  unijom«.  Stavili  su  si  kao  zadatak,  da  će  pripraviti  teren,  kako  bi  se 
našao  «modus  vivendi«  između  Crkve  i  države.  Da  partija  namami  svećenike  u  to  udruženje, 
da  bi  ih  mogla  imati  u  svojim  rukama,  obećala  im  je  socijalno  osiguranje. 

U  «Centralnom  komitetu«  svećenika  bilo  je  udruženo  osam  provincijskih,  a  u  ovima  19 
općinskih  komiteta.  Za  sve  je  bio  određen  isti  program,  više  političko-građanski  nego  li 
svećeničko-staleški. 

Slovenski  je  episkopat  prema  tom  udruženju  zauzeo  negativan  stav.  No,  imajući  pred  očima 
teške  ekonomske  prilike,  u  kojima  se  kler  nalazio,  dopuštali  su  ipak,  da  se  svećenici  radi 
socijalnog  osiguranja  upišu  u  udruženje.  Biskupi  su  do  krajnjih  granica  mogućnosti  išli 
ususret  tome  udruženju,  te  su  izjavili,  da  će  prihvatiti  pravila  udruženja,  ako  budu  prerađena  u 
skladu  s  crkvenim  zakonikom  i  odobrena  od  Sv.  stolice.  Na  sastanku  g.  1952  pravila  su  prema 
želji  biskupa  bila  prerađena,  ali  uz  uvjet,  da  se  ne  šalju  u  Rim  na  odobrenje. 

Na  sastancima  toga  udruženja,  na  kojima  su  često  prisustvovali  predstavnici  vlasti,  kritiziralo 
se  druge  svećenike  i  biskupe. 


Kad  je  vlada  prekinula  diplomatske  odnose  sa  Sv.  stolicom,  komunistički  je  tisak  objelodanio 
više  članaka  udruženih  svećenika,  u  kojima  se  ponavljalo  službeno  vladino  tumačenje  toga 
čina,  da  naime  za  uređenje  «modusa  vivendi»  nije  potrebit  posredni  predstavnik  Sv.  stolice. 

Slična  svećenička  staleška  udrnženja  osnovana  su  i  u  Bosni  i  Hercegovini,  a  i  na  području 
Hrvatske  i  Crne  Gore.  Vlada  i  policija  poduzeše  sve  moguće  mjere,  da  podupru  osnivanje 
takvih  udruženja. 

U  memorandumu,  što  su  ga  biskupi  Jugoslavije  poslali  najvišoj  vlasti  u  državi,  izjavili  su,  da 
ovo  udruženje  nema  onih  svojstava,  koja  su  potrebna,  da  bi  udruženje  moglo  izvesti  za- 

daću,  koju  je  sebi  postavilo.  Prije  svega  zato,  što  stoji  pod  snažnim  utjecajem  političke 
stranke,  a  zatim  i  zbog  uputa,  koje  izazivlju  prestupke  protiv  crkvenog  zapta  i  oslabljuju 
vjerski  život,  čime  neće  ostvariti  postavljeni  cilj,  a  to  je  uređenje  odnosa  između  Crkve  i 
države.  Biskupi  naglasuju,  da  bi  prihvatili  udruženje  jedino  uz  uvjet,  da  se  pravila  udruženja 
prilagode  crkvenom  pravu  i  da  se  udruženje  stavi  pod  nadzor  episkopata  (84). 

Ćirilo-Metodsko  društvo  pokazalo  se  kao  štetna  organizacija,  jer  je  išla  za  tim,  da  se  unutarnje 
jedinstvo  svećenstva  pocijepa  i  svećenstvo  navede  na  prekid  sa  Sv.  stolicom,  dakle,  na  pravi 
raskol. 

Među  svećenicima  nije  bilo  mnogo  takvih,  koji  su  se  upisali  u  Ćirilo-Metodsko  društvo.  Oni 
pak,  koji  su  stupili  u  nj,  učinili  su  to,  ili  pod  kakvom  prijetnjom,  kakvim  pritiskom,  ili  zbog 
visokog  oporezovanja.  Bilo  je  i  slučajeva  prave  fizičke  sile. 

2)  -  Gdje  je  Petar,  ondje  je  Crkva 

Kad  je  nadbiskup  Stepinac  stigao  iz  Lepoglave  u  Krašić,  pomalo  je  saznavao  i  upoznavao  sve 
ono,  što  se  za  vrijeme  njegova  robijanja  u  Lepoglavi  zbivalo  u  katoličkoj  Crkvi  općenito  i  u 
domovini. 

Već  u  siječnju  g.  1952,  dakle,  dva  mjeseca  nakon  dolaska  u  Krašić,  saznao  je,  da  Sv.  stolica 
ne  gleda  lijepo  svećeničko  staleško  udruženje  pod  imenom  «Dobri  Pastir»  u  Bosni  i 
Hercegovini.  U  prvo  se  vrijeme  suzdržavao,  da  o  tome  dade  bilo  kakvu  izjavu.  Htio  je  imati 
točnije  obavijesti.  Kad  mu  je  bilo  saopćeno,  daje  jedan  hrvatski  biskup  upitan,  što  misli  o  tom 
udruženju,  odlučno  rekao:  «To  pak  nikako!»,  Stepinac  je  postao  još  povučeniji  (85). 

Dok  se  još  moglo  slobodno  dolaziti  k  njemu  u  Krašić,  posjećivali  su  ga  biskupi,  svećenici, 
vjernici  i  stranci.  Njegovi  zamjenici  u  upravi  nadbiskupije  bili  su  kod  njega  u  više  navrata. 
Privremeni  voditelj  poslova  u  beogradskoj  apostolskoj  nuncijaturi  mgr.  Silvio  Oddi  bio  je 
tijekom  g.  1952  četiri  puta  kod  njega. 

Dobivši  o  svemu  točne  obavijesti,  vođen  svjetlom  sv.  vjere  i  darom  savjeta  i  rasuđivanja, 
nadbiskup  je  prozreo  vješto  prikrivenu  nakanu  u  stvari  osnivanja  i  promicanja  udruženja.  Taj 


(84)  Memorandum  biskupske  konferencije  od  26.  IX.  1952,  u  NAZ  bez  broja. 

(85)  VD  I  43. 

prikriveni  cilj  je  bio:  Nastaviti  borbu  protiv  katoličke  Crkve,  borbu  tim  opasniju,  stoje  bila 
lukavije  zasnovana.  Cilj  ovih  pothvata  nije  bio  drugi,  nego  odcijepiti  katolike  Jugoslavije  od 
Sv.  stolice  i  osnovati  narodnu  crkvu. 

Sve,  što  je  mogao  učiniti  u  tim  prilikama,  u  kojima  je  živio,  bilo  je  usmeno  i  pismeno 
razjasniti  stanje  stvari,  hrabriti  i  jačati  kler,  da  ne  nasjedne,  već  da  se  odlučno  i  ustrajno 
odupre,  pa  ma  trebalo  zbog  toga  ići  i  u  zatvor.  Znao  je  kazati  (86): 

—  Isplatit  će  se  taj  zatvor. 

Stoga  je  prigodom  svećeničkih  posjeta  u  Krašić  razvijao  u  razgovoru  tri  glavna  predmeta: 
Rado  je  govorio  o  veličini  Crkve  Božje,  kako  ju  je  upoznao  kroz  njezinu  povijest,  a  posebno 
čitajući  i  proučavajući  osam  folio-svezaka  Waddingovih  Anala  franjevačkog  reda.  Drugi 
predmetak,  na  koji  se  svraćao,  bila  je  vjernost  sv.  Crkvi  i  njezinoj  vidljivoj  glavi,  Sv.  Ocu.  Tu 
je  temu  razvijao  uvjerljivim  i  toplim  razlaganjem.  Iz  njegovih  je  riječi  navirala  njegova  živa 
vjera.  Treći  predmet,  koji  nije  nikada  propustio,  bilo  je  neograničeno  pouzdanje  u  Boga  i 
zagovor  presv.  Bogorodice.  Naglašavao  je,  daje  to  pouzdanje  zalog  konačne  ustrajnosti  u 
dobru.  Znao  bi  kazati  (87): 

—  Ako  i  zvijezde  padaju,  Bog  ipak  ostaje. 

Kada  je  čitao,  kako  se  francusko  svećenstvo  držalo  za  vrijeme  revolucije  i  u  konstitucionalnoj 
crkvi  i  kakav  je  bio  postupak  revolucionaraca  prema  svećenstvu,  prispodabljao  je  to  sa 
stanjem  Crkve  u  Hrvatskoj  i  rekao  (88): 

—  Sve  je  isto,  samo  je  subjekt  drugi.  Promijeni  imena  i  datume,  pa  imaš  isto.  Bolje  je,  dakle, 
časno  poginuti  negoli  sramotno  ostati.  Zato  se  dnevno  molim  za  milost  ustrajnosti. 

Tečajem  godine  1952  izdao  je  njegov  generalni  vikar,  biskup  Salis  odlučnu  okružnicu,  kojom 
je  zabranio  kleru  nadbiskupije  stupiti  u  Ćirilo-Metodsko  društvo.  Nadbiskup  mu  je  na  tom 
odlučnom  činu  prigodom  posjeta  u  Krašiću,  27.  lipnja,  čestitao  (89).  Poručivao  mu  je,  da  u 
slučaju  potrebe,  primijeni  i  crkvenu  kaznu,  te  neka  se  postupa,  kako  je  g.  1919  postupao 
njegov  predšasnik  nadbiskup  Bauer  s  promicateljima  tzv.  «žutog  pokreta»  (90). 

(86)  VDII  117  si. 

(87)  VD  I  29  65  70.  -  Kardinalovo  pismo  jednom  svećeniku,  Krašić,  10.  IV.  1954. 


(88)  VD  I  42;  II  229  si. 


(89)  VDI  81. 

(90)  VD  I  91. 

God.  1952,  26.  rujna,  episkopat  Jugoslavije  uputio  je  s  biskupskih  konferencija  svećenstvu 
pismo  na  latinskom  jeziku,  u  kojem  izlaže  načela  o  svećeničkim  staleškim  udruženjima.  Ne 
poriče  kleru  pravo  da  se  staleški  udružuje,  kao  ni  ostala  građanska  prava,  dokle  god  ta 
udruženja  ostaju  u  skladu  sa  svećeničkim  dužnostima,  koje  su  svojevoljno  i  slobodnom 
voljom  preuzeli.  Nadalje  episkopat  ističe,  daje  pitanje,  kako  se  svećeničko  udruženje  sada 
promiče,  pomno  proučio  i  zrelo  promislio,  te  je  došao  do  jednodušnog  zaključka,  da 
svećenicima  nije  dopušteno  osnivati  takva  svećenička  udruženja  niti  se  u  već  osnovana 
upisati.  Naglasuje,  da  im  nije  slobodno  moralno  siliti  brata  svećenika  da  stupi  u  to  udruženje, 
jer  se  takva  sila  protivi  naravnom  pravu  pojedinaca,  što  je  potvrđeno  i  u  «Deklaraciji  o 
ljudskim  pravima».  Moralno  siliti  brata  svećenika,  da  se  upiše  u  takvo  društvo  znači  počiniti 
napad  na  slobodu  njegove  savjesti  i  zauzeti  stav,  koji  se  protivi  jednoj  od  temeljnih  misli 
našega  državnog  uređenja,  tj.  slobodi. 

Mjesto  da  su  začetnici  udruženja  iz  ovoga  stava  crkvenih  poglavara  uvidjeli,  da  od  toga  treba 
odustati  oni  su  sada  digli  kuku  i  motiku  protiv  svećenstva  i  biskupa  da  popuste.  Biskup  Salis 
je  zbog  toga  bio  barem  sedam  puta  na  preslušavanju  kod  UDBe  (91).  On  je  odrješito  kazao 
(92): 

—  Ne  popuštam  ni  slova! 

Pokušali  su  sve  moguće  da  mu  slome  živce.  Prijetili  su  mu  se  (93): 

—  Zar  ne  znate,  da  ste  u  komunističkoj  državi? 

Odmah  u  listopadu  bili  su  preslušani  svi  biskupi  na  UDBi.  Državno  tužioštvo  je  izdalo  nalog 
zagrebačkom  ordinariju,  biskupu  Salisu,  da  ne  smije  ni  usmeno  ni  pismeno  širiti  zabranu  (94). 
Dvojica  biskupa  su  bila  pozvana  u  vojsku.  Kad  je  za  to  saznao  nadbiskup  Stepinac,  rekao  je 
(95): 

—  Možda  će  zato  morati  u  vojsci  i  zahode  čistiti  i  biti  na  druge  načine  ponizivani.  No,  ijedan 
je  papa  čistio  carske  staje  i  na  kraju  su  ga  zatukli.  Pa  što  su  time  polučili? 

Neki  biskupi  su  na  različite  načine  bili  zlostavljani  i  na  mrtvo  ime  mlaćeni  (96). 

(91)  VDI  98  136  141. 

(92)  VD  I  136. 


(93)  VDI  101. 


(94)  VD  I  103. 

(95)  VD  II  79. 

(96)  VD  II  98. 

Svećenici,  koji  su  se  odlučno  oprli  i  nisu  htjeli  upisati  se  u  Ćirilo-Metodsko  društvo,  bili  su 
isto  tako  pozivani  na  preslušavanja.  Neka  od  tih  preslušavanja  trajala  su  i  po  osam  sati 
neprekidno  (97).  Mnogi  od  njih  su  bili  bačeni  u  zatvor  za  djela,  koja  nisu  počinili.  Dobivali  su 
nepotpisana  pisma,  u  kojima  su  bili  pozivani  da  se  imadu  upisati  u  to  udruženje  (98). 
Bogoslovi  su  bili  iznenada  pozivani  u  vojsku  (99).  Štampa  je  napadala  biskupe,  što 
svećenicima  ne  dopuštaju  da  se  upišu  u  udruženje  (100).  Istraživao  se  privatni  život 
svećenika,  ne  bi  li  se  otkrila  kod  pojedinca  kakva  ljudska  slabost,  da  bi  ga  na  temelju  takvih 
otkrića  mogli  siliti  da  pristupi  u  udruženje.  Svećenici,  koji  su  bili  čvrsti  i  nepopustljivi,  bili  su 
visoko  oporezovani.  Obećavalo  im  se,  da  će  biti  oslobođeni  od  poreza,  ako  stupe  u  udruženje 
(101).  U  staleškoj  ocjeni  bili  su  svećenici  strpani  u  grupu  kriminalaca  (102). 

Sastanci  za  osnivanje  Ćirilo-Metodskog  društva  održavali  su  se  g.  1952  u  kasnu  jesen  u 
Ljubljani  s  povlasticom  od  50%  na  željeznici  za  one,  koji  bi  imali  putovati  (103).  Nekako  u 
isto  vrijeme  održanje  sastanak  u  istu  svrhu  u  Sarajevu  (104)  i  Petrovini  za  jaskanski  kraj 
(105).  U  Zagrebu  je  održan  sastanak  u  više  navrata,  no  bez  uspjeha  (106).  U  srpnju  g.  1953 
bio  je  održan  u  Bjelovaru  (107),  a  u  travnju  g.  1954  u  Varaždinu  (108). 

UDB-a  je  pomno  ispitivala,  nije  li  možda  poticaj  za  odluku  biskupa  Salisa,  kojom  je  zabranio 
svećenicima  upisati  se  u  udruženje,  došao  iz  Krašića  (109). 


Cijela  godina  1953  bila  je  burna.  Poduzimali  su  se  koraci  protiv  biskupa.  Šibenskog  biskupa 
Banića  su  na  najokrutniji  način  mučili.  On  je  odlučno  bio  izjavio: 

—  Treba  doista  u  ovim  časovima  koja  biskupska  žrtva. 

Kad  je  ušao  u  crkvu,  rulja  je  navalila  za  njim.  U  taj  gaje  čas  udarila  kap. 

(97)  VD  I  126  132. 

(98)  VD  I  100. 

(99)  VD  I  99. 

(100)  VD  II  18. 


(101)  VD  I  97. 


(102)  VD  II  80. 

(103)  VD  I  102. 

(104)  VD  I  107. 

(105)  VD  I  112. 

(106)  VD  I  139  140;  II  98;  III  91;  IV  121. 

(107)  VD  II  12. 

(108)  VD  II  186. 

(109)  VD  I  97. 

Biskupu  Budanoviću  su  oduzeli  biskupski  križ  i  istukli  ga.  A  nisu  bolje  prošli  ni  drugi 
biskupi. 

Oba  zagrebačka  pomoćna  biskupa  bila  su  stavljena  pred  sud  zajedno  s  nadbiskupovim 
tajnikom,  jer  da  su  tobože  povrijedili  zakon  zato  što  su  pretresli  stan  jednoga  svećenika,  koji 
se  upisao  u  Ćirilo-Metodsko  društvo.  Biskupi  su  se  na  sudu  hrabro  držali  i  vjernici  su  bili 
zadovoljni  njihovim  držanjem.  Premda  je  državni  tužilac  bjesnio,  ispostavilo  se,  da  su  biskupi 
nevini  i  da  su  vršili  samo  svoju  dužnost.  Biskup  Salis  je  ili  kratko  odgovarao  ili  šutio,  a  više 
puta  je  uskratio  odgovor  rekavši: 

—  To  ne  spada  na  stvar. 

Ipak  je  bio  osuđen  na  70.000  din.  globe,  a  biskup  Lach  na  4  mjeseca  zatvora,  dok  je  tajnik  bio 
osuđen  uvjetno. 

I  opet  je  moralni  uspjeh  ovog  suđenja  za  katoličku  Crkvu  bio  velik  (110). 


U  Krašiću  su  komunisti  spremali  napadaj  na  župni  stan,  napose  na  kardinala  i  župnika. 
Župnik  im  je  poručio:  <đz  Krašića  samo  mrtav!»  U  kući  su  sve  pripremili  za  slučaj  napadaja, 
no,  najviše  se  molilo.  Kardinal  je  cio  dan  proboravio  u  molitvi,  a  i  njegov  karmel  je  molio. 

U  nedjelju,  18.  listopada  1953,  držao  se  župnik  svog  crkvenog  reda.  Iza  crkve  su  pod  lipom 
komunisti  priredili  pozornicu  i  iskitili  je  crvenilom.  Školska  su  djeca  morala  obvezatno 
prisustvovati,  pa  i  škola  iz  Pribića  morala  je  doći  pod  zastavom.  Na  lipi  je  bio  veliki  natpis: 
«Dolje  papa!»  Ljudi  su  to  gledali  te  im  se  gadilo. 


Na  ranoj  župnikovoj  misi  bilo  je  više  vjernika  nego  obično.  Bili  su  pozvani  i  vatrogasci. 
Glazba  nije  htjela  svirati  budnicu.  Obveznici  predvojničke  obuke  dobili  su  pozive,  da  u  8  s. 
ujutro  svi  budu  pod  lipom.  Ali  došao  je  samo  po  koji.  Oko  10  s.  još  nije  bilo  gotovo  nikoga. 

Najednom  se  sa  svih  strana  počne  valjati  silan  svijet,  ah  ne  pod  lipu,  već  u  crkvu  na 
kardinalovu  misu.  Pod  lipom  za  vrijeme  njegove  mise  je  držan  «miting».  Školske  djece, 
naravski,  nije  bilo  na  poldanjici  zbog  terora.  Neki  govornik  napadao  je  kardinala  i  župnika. 
Čula  su  se  samo  dva  glasa:  «Dolje!»  Računalo  se,  da  će  narod  izaći  iz  crkve,  pa  će  onda  s 
njime  navaliti  na  župni  dvor.  Kad  tamo,  svijet  se  iza  mise  mimo  razišao  svojim  kućama  i 
povukao  sa  sobom  onu  malu  skupinu,  što  je  bila  pod 

(110)  VD  II  43. 

lipom,  i  za  7  minuta  nakon  mise  «miting»  je  bio  svršen.  Ljudi  su  se  časno  ponijeli  (1 1 1). 

Podvečer  je  još  prošla  mala  pijana  skupina,  urlajući  na  način  pijanaca.  Samo  je  jedan  od  njih 
povikao:  «Dolje  Vatikan!»  Inače  je  sve  prošlo  mimo  preko  svakog  očekivanja.  Nekoliko  ljudi 
je  reklo  župniku  (112): 

—  Ako  na  vas  navale,  dogodit  će  se  veliko  zlo.  Mi  ćemo  ustati  na  obranu,  a  onda,  što  Bog 
dade! 

Nadbiskup  Stepinac,  zarobljen  u  svom  kutiću,  sve  je  to  najpomnije  pratio.  Usmeno  i  pismeno 
je  otkrivao  svećenicima,  za  čim  se  ide  u  osnivanju  toga  udruženja.  Govorio  je  svećenicima  u 
Krašiću  (1 13): 

—  Jasno  se  vidi  sve.  Postupak  je  isti  kao  za  vrijeme  francuske  revolucije,  za  Henrika  VIII, 
kao  i  u  dmgim  progonstvima  Crkve.  Ide  se  za  odcjepljenjem  od  Rima.  Tko  to  ne  vidi,  taj  je 
slijep  kod  zdravih  očiju.  Iza  toga  će  siliti  u  pravoslavlje,  a  s  time  će  nestati  i  Hrvatskog 
Naroda.  Ja  tu  vidim  velikosrpstvo  i  komunizam  udmžene  u  istom  cilju.  Sreća  je  naša,  što  oni, 
koji  su  inicijatori  toga,  ne  računaju  s  glavnim  faktorom,  a  to  je  Bog.  Ako  je  koji  svećenik  iz 
slabosti  i  pao,  čemu  se  daje  zastrašiti,  da  čini  onda  još  veće  zlo?  Jedanput  će  ga  staviti  u 
novine,  tobože,  osramotit  će  ga,  i  gotovo  je.  Neka  si  to  uzme  kao  pokoru  za  grijeh.  Crkva  je  s 
takvim  toliko  obzirna!  Ona  razumije  slabost  čovječje  naravi.  Može  se  to  dogoditi  kome  po 
nesreći,  ali  se  valja  podići.  Crkva  čak  ne  predviđa  nikakve  posebne  kazne  za  takve  slaboće, 
osim  što  će  ga  možda  biskup  premjestiti,  da  ga  osigura,  da  ponovno  ne  bi  pao.  Zar  si  ne  bi 
mogao  svaki  nesretni  «ce  emdaš»  dozvati  u  pamet  riječi  sv.  Petra  upravljene  na  Isusa,  kad  su 
ga  i  neki  od  učenika  ostavili  nakon  obećanja  presv.  Euharistije:  «Kamo  ćemo  od  tebe  ići?» 


Jugoslavenska  je  vlada,  1.  studenoga  1952,  prosvjedovala  kod  Sv.  stolice,  što  je  beogradska 
apostolska  nuncijatura  saopćila  biskupskoj  konferenciji  održanoj  u  Zagrebu,  od  22.-25.  rujna 


1952,  upute  s  obzirom  na  staleško  svećeničko  udruženje,  koje  je  vlada  stvorila  i  kušala  tzv. 
«patriotske  ili  pučke  svećenike«  usko  povezati  s  partijom. 

Na  taj  protest  odgovorila  je  Sv.  stolica,  15.  prosinca  iste  godine.  Budući  da  jugoslavenska 
vlada,  protiv  diplomatskog  obi- 

(111)  VD  1158. 

(112)  VD  1159. 

(1 13)  VD  I  139;  II  63.  -  Iv  6,  68. 

čaja,  nije  taj  odgovor  htjela  primiti,  Sv.  stolica  se  sada  obratila  na  svjetsku  javnost 
objelodanivši  tzv.  Bijelu  knjigu,  u  kojoj  su  izneseni  dokumenti  i  činjenice,  koje  osvjetljuju 
borbu  vlade  protiv  katoličke  Crkve,  i  pošalje  je  beogradskoj  vladi  kao  odgovor  na  njezin 
protest  od  1.  studenoga  (1 14).  Bio  je  to  snažan  dokumenat,  koji  je  očitovao  žalosno  i  bolno 
stanje  katoličke  Crkve  u  Jugoslaviji. 


Nadbiskup  Stepinac  je  nastavio  usmeno  i  pismeno  hrabriti  kler  na  ustrajnost  u  ispravno 
zauzetom  stavu.  Navest  ćemo  samo  neke  primjere.  Jednom  svećeniku  piše  (115): 

«Znam,  da  vam  nije  lako  u  ovim  danima.  Tim  više,  što  se  našlo  nekoliko  kukavaca  (koje 
smatram  izdajnicima  Crkve  Božje),  koji  su  kraj  svih  opomena  sa  strane  ordinarija  pali  na 
lijepak  žalosnom  društvu,  s  kojim  sv.  Ćiril  i  Metodije  nemaju  baš  nikakva  posla,  jer  ide  za 
ciljem  posve  protivnim  od  njihova,  tj.  za  odcjepljenjem  od  pećine  Petrove.  Do  konca  pak 
svijeta  ostaje  u  snazi:  Ubi  Petrus,  ibi  Ecclesia...  Oluja  će  proći,  a  Bog  ostaje«. 

Diugom  jednom  svećeniku  piše  o  istoj  stvari  slijedeće  (116): 

«Poznate  su  mi  dobro  silne  poteškoće,  kroz  koje  i  vi  prolazite  sa  svojim  stadom.  Alije  lijepo 
rekao  već  pred  par  stotina  godina  sv.  Bemardo  (117):  'Bila  bi  sramota  biti  udo  bez  boli  pod 
glavom  tmjem  okrunjenom1.  Te  riječi  su  kratki  komentar  onih  Isusovih  riječi  (118):  Ako  su 
mene  progonili,  i  vas  će  progoniti. 

Kako  je  bolno,  da  to  stanovita  naša  svećenička  braća  ne  razumiju!  Kako  je  bolno,  da  se 
zanose  sanjama  o  mini  na  ovom  svijetu,  koji  je  ipak  hrvalište  i  dolina  suza!  I  dok  traže  mir, 
stiže  ih  zaslužena  kazna,  da  nose  nemir  u  duši  i  postaju  bijedno  roblje  onih,  koji  im  obećavaju 
udobni  život  na  zemlji.  Nedavno  je  bolno  zavapio  jedan  od  njih:  Oh,  da  se  mogu  samo  riješiti 
toga  tereta!  Nije  ni  čudo,  jer  sad  mora  trčati  kao  poslušno  lovačko  psetance,  kamo  god  zatraži 
gospodar,  koji  gaje  privezao  lancima  obećanja,  prijetnja,  darova.  Možda  bi  ta  naša  jadna 
braća  dobro  učinila,  da  se  sjete  one  stare  riječi:  Timeo  Danaos 


(114 )  L'Osservatore  romano,  14. 1.  1953,  n.  10. 


(115)  Kardinalovo  pismo,  Krašić,  26.  IX.  1953. 

(116)  Kardinalovo  pismo,  Krašić,  8.  VI.  1954. 

(117)  Sv.  Bemardo,  Vitis  mistica  se  u  Tractatus  de passione  Domznz'Tractatus  de  passione 
Domini,  4,  18  (PL  184,647). 

(118)  Iv  15,20. 

et  dona  ferentes  (118a).  Koji  Boga  ne  poštiva,  ne  može  iskreno  željeti  dobro  katoličkom 
svećeniku.  Koji  imade  u  programu  kao  osnovnu  točku  istrebljenje  imena  Božjega  i  njegove 
Crkve,  zar  može  jamčiti  egzistenciju  katoličkom  svećeniku  na  tome  svijetu,  a  da  ne 
spominjem  ono,  što  dolazi  iza  groba?» 

Istom  svećeniku  piše  kardinal  (datum  na  pismu  je  poblijedio)  (119): 

«Primio  sam  Tvoju  brzojavnu  čestitku  (usprkos,  da  smo  tih  dana,  a  i  danas  smo  još,  bili 
hermetički  zatvoreni).  Hvala  Tebi  i  svoj  ostaloj  braći  svećenicima! 

Nas  sve  ove  mjere  zastrašivanja  neće  pokolebati  u  našem  držanju,  jer  znamo  dobro,  o  čemu  se 
radi:  o  biti  ili  ne  biti  katoličke  Crkve  u  našoj  domovini,  o  biti  ili  ne  biti  slobodno  ljudsko  biće, 
stvoreno  na  sliku  i  priliku  Božju. 

Upravo  sam  ovih  dana  pročitao  zlatnu  knjigu  bečkog  profesora  pastorala  Mihaela  Pfliegera 
pod  naslovom  Priesterliche  Existenz.  Sjajna  stvar  i  nije  čudo,  da  se  prevodi  na  sve  veće 
svjetske  jezike.  Među  ostalim  opisuje  auktor,  kako  su  svojedobno  poklekle  pred  revolucijom 
tisuće  i  tisuće  francuskih  svećenika,  zabrinutih  za  svoj  opstanak  (današnji  CMD).  Dakako, 
istom  logikom  su  se  poklonili  i  diktatoru  Napoleonu,  pa  makar  držao  u  ropstvu  i  vrhovnu 
glavu  Crkve  i  kušao  joj  nametnuti  nesnosno  ropstvo.  Povijesna  krivnja  ovoga  tipa  leži  u  tome 
—  nastavlja  auktor  —  što  despotizam  nije  samo  osigurao  plaću  svećenicima-činovnicima,  već 
je  zahtijevao,  da  se  oni  bezuvjetno  predaju  svojim  kruhodaro vate lj ima.  Današnji  despotizam 
ne  postupa  drugačije.  On  smjera  na  to,  da  svećenike  učini  činovnicima.  A  onda  gledajući  na 
posljedice,  koje  je  ostavilo  takvo  svećeničko  udruženje  do  današnjega  dana  u  Francuskoj, 
zaključuje  auktor  ovaj  pasus  riječima:  'Ne  smije  se  zaboraviti  sablazan  dana  u  odlučnom  času'. 

Kad  bismo  mi  poklekli  pred  komunizmom,  to  bi  bio  scandalum,  koji  se  ne  samo  ’leicht'  ne  bi 
zaboravio,  nego  'nunquam',  jer  se  nikada  tako  monstruozna  nauka  nije  pojavila  u  čovječanstvu 
do  sada.  Hoće  li  veće  zlo  niknuti  pod  konac  svijeta,  to  će  vidjeti  oni,  koji  dođu  iza  nas.  Na 
nama  je,  da  u  našem  povijesnom  času  ne  damo  taj  scandalum  svome  puku,  te  Krista  bacimo 
pod  noge  Belialu,  nauk  evanđelja  nauku  bezumne  mržnje,  dušu  oglodanoj  kosti,  koju  nam 
dobacuju  kao 


(118a)  Bojim  se  Danajaca  i  onda  kada  darove  nose. 

(119)  Pismo  u  posjedu  pisca.  Odlomak  iz  navedene  knjige  naveden  je  je  na  njemačkom. 

velikodušan  dar  komunistički  gospodari  za  izdaju  Crkve.  Znadeš  dobro  i  Ti  i  tamošnja  braća 
svećenici,  što  ste  dužni  cezaru.  Date  quae  sunt  caesaris  caesari!  —  Podajte  caru  carevo!  Ali 
znate  isto  tako  što  ste  dužni  i  Bogu,  i  kod  toga  ostajemo  kao  i  do  sada». 

Drugom  jednom  zgodom  osvrće  se  na  način  kako  «narodni  svećenici«  zaobilaze  crkveni 
auktoritet  (120): 

«Što  se  tiče,  piše  on,  auktoriteta  crkvenog,  preko  kojega  danas  CMD-aši  prelaze,  kao  da  i  ne 
postoji,  a  možda  i  koji  drugi  svećenik,  dotični  neka  se  samo  zamisle  u  riječi,  što  ih  je  Samuel 
izrekao  Saulu,  kad  nije  izvršio  nalog  Božji  s  obzirom  na  Amalečane:  'Jesu  li  Bogu  milije 
paljenice  i  klanice  nego  poslušnost  njegovu  glasu?  Znaj,  poslušnost  je  vrjednija  od  najbolje 
žrtve,  pokornost  je  bolja  od  ovnujske  pretiline.  Nepokornost  je  kao  grijeh  čaranja,  samovolja 
je  kao  zločin  s  idolima'  (121).  Koliko  god  čudno  zvuči  'zločin  s  idolima',  ipak  tako  jest.  Ako 
je  idololatra  onaj,  koji  se  klanja  drvu  i  kamenu,  idololatra  je  i  onaj,  koji  se  klanja  svojoj  volji, 
jer  je  ona  samo  stvor,  a  ne  Bog.  Ja  mislim  da  će  jadno  gledati  u  smrtnom  času  onaj  žalosni 
CMD-aš,  koji  je  najednom  svećeničkom  sastanku  rekao  kod  stola  pred  svom  braćom:  'Mi 
imamo  nakanu,  kad  nas  se  dovoljno  sakupi,  da  biskupe  prisilimo  na  popuštanje'.  Krasan 
pojam  obedijencije,  koju  je  svečano  obećao  pred  oltarom  Božjim  u  času  ređenja!  Kao  da 
biskupi  danas  ne  nose  dovoljno  težak  križ,  da  ga  moraju  posebno  opterećivati  oni,  koji  su  im 
od  Boga  dani  za  pomagače.  Imamo  ne  jedan  primjer,  gdje  je  Gospodin  za  primjer  drugima 
zagrabio  na  neobičan  način  kod  nekolicine  tih  žalosnih  svećenika,  prije  nego  su  i  mislili,  u 
tijek  njihova  života.  Kako  su  prošli  na  sudu  Božjem,  to  je  tajna  Božja.  A  nas  Bog  očuvao  od 
ludovanja  prežalosnog  CMD-a. 

Što  se  tiče  tvoje  imovine,  za  koju  su  te  prikratili  protiv  svih  prava  ljudskih  i  Božjih,  gaude  et 
exulta  —  raduj  se  i  kliči  od  veselja!  Onaj,  koji  hrani  vrapce  na  krovu  i  odijeva  ljiljane  u  polju, 
neće  zaboraviti  ni  na  tebe.  O  tom  budi  posve  siguran.  Tako  ide  i  ovdašnjem  župniku,  ili  bolje 
svima  čestitim  svećenicima,  koji  više  cijene  svoj  obraz  i  prava  Božja  i  njegove  Crkve  nego 
Judine  pare». 

I  u  razgovoru  i  u  pismima  naglašavao  je,  da  onaj  tko  stupi  u  Ćirilo-Metodsko  društvo,  izdaje 
Boga,  izdaje  Crkvu  (122),  daje 

(120)  Kardinalovo  pismo,  Krašić,  8.  VI.  1956. 

(121)  1  Sam  15,22. 


(122)  VD  I  107  114  153. 

bolje  Kristovo  siromaštvo  nego  Judini  srebrnici  (123),  da  ni  njemu  nije  bilo  lako  pet  godina 
tamnovati  u  Lepoglavi. 

«Ali  —  veli  (124)  —  to  nam  je  dužnost  u  tim  vremenima,  pa  ako  treba,  spreman  sam  i  po  treći 
put  ići  u  zatvor». 

Na  vijest,  koju  je  dobio  u  srpnju  g.  1954,  da  su  i  «narodni  svećenici»  u  Sloveniji  visoko 
oporezovani,  rekao  je  (125): 

«To  je  ono,  što  ja  neprestano  ponavljam:  najprije  su  ih  dobili  lijepim  obećanjima.  Nasjeli  su. 
To  je  prva  etapa.  Sada  ih  ugnjetavaju  i  traže  od  njih  nove  ustupke,  dok  ne  dođe  zadnja  etapa: 
odcjepljenje  od  Rima.  A  onda,  što  su?  Trula  grana,  propali.  Strašno  mije  samo,  kad  pomislim 
na  nadbiskupa  Goltela,  koji  je  za  francuske  revolucije  došao  u  konvent,  bacio  pred  teroristima 
mitru,  biskupski  štap,  prsten  i  križ  i  rekao:  Dok  je  narod  želio,  da  propovijedam  i  vršim 
službu,  ja  sam  je  vršio,  a  sada,  kada  toga  više  neće,  sve  vam  evo  vraćam,  neću  više  da  vršim 
tu  službu.  No,  za  nekoliko  dana  otišao  je  ipak  i  on  pod  giljotinu». 


O  tom  pitanju  piše  i  nekim  biskupima,  koji  su  se  na  njega  obratili  upitima.  Tako  piše  jednom 
od  njih  (126): 

«U  pitanju  CMD-a  napose  biti  nepopustljiv!  To  je  čista  izraslina  pakla,  da  se  razbije  Crkva 
Božja.  Zato  sam  već  rekao  nekim  biskupima,  ako  bi  došao  pokušaj  osnutka  tobožnje 
«nacionalne  crkve»,  onda  bez  milosrđa  gladio  excommunicationis  odsjeći  trulež  sa  zdravog 
stabla  Crkve  i  proglasiti  to  svemu  puku  po  svim  crkvama,  navedavši  razlog.  Tako  je  učinio 
moj  predšasnik  1919  sa  starokatolicima.  I  što  je  ostalo  od  njih?  Ništa  ili  jedva  išta.  Ni  onda 
nije  vlast  bila  puno  sklonija  Crkvi.  A  danas  će  puk  slijediti  glas  zakonite  Crkve  Kristove,  a  ne 
izdajnike.  U  to  sam  duboko  uvjeren  promatrajući  naš  priprosti  puk. 

'Usque  ad  tempus  sustinebit  patiens,  postea  redditio  iucunditatis  —  Strpljiv  čovjek  podnosi  do 
u  pravi  čas,  a  na  kraju  uživa  radost'  (127).  Ponovno,  dakle,  dovikujem:  ostati  čvrsti  i 
nepokolebljivi,  udarili  porezima,  ili  zatvorima,  ili  ubistvima,  ili  tučnjavama.  Sve  će  proći,  a 
Bog  naš  ostaje». 

Biskupima  za  uzvrat  na  njihovu  čvrstoću  i  stalnost,  bila  su 

(123)  VD  I  113. 

(124)  VD  I  128  115. 

(125)  VD  II  230  si. 

(126)  Kardinalovo  pismo,  Krašić,  23.  VII.  1954.  Novi  život  4  (1965)  43. 


(127)  Sirah  1,23. 

i  neka  sjemeništa  zatvorena.  Na  tu  vijest  piše  kardinal  Stepinac:  jednom  biskupu  (128): 

«Najprije  ih  tjeraju  na  otpad  od  Boga  i  Crkve  njegove,  onda  u  partiju,  da  ih  onda  muče  opet 
dalje  u  samoj  svojoj  organizaciji  vječnim  sastancima,  mitinzima,  skupštinama,  špijunažama 
jednoga  preko  drugoga.  A  naši  žalosni  CMD-aši  si  utvaraju,  da  će  oni  stvoriti  mir  tobože 
između  Crkve  i  države.  Vidi  se,  da  nemaju  ni  pojma  o  biti  komunizma.  Srž  komunizma  je 
borba  protiv  Boga,  onda  dosljedno  protiv  katoličke  Crkve  do  istrebljenja.  Ali,  jer  vide,  da  se 
to  ne  može  ujedan  mah,  služe  se  etapama,  da  lakše  prevare  neupućene.  Zato  ostanite  čvrsti  i 
vi  svi  biskupi. 

Što  će  nam  na  koncu  i  sjemeništa,  u  kojima  će  pravila  za  odgoj  davati  komunistički  komisari? 
Ako,  dakle,  dođe  do  skrajnoga,  neka  unište  i  sjemeništa.  Bolje,  da  ih  nema,  nego  da  padnu 
pod  njihovu  vlast  i  budu  rasadište  bezboštva,  pa  još  s  našim  pristankom,  kad  bi  pokleknuli 
pred  njima.  Molim  Vas,  upozorite  na  to  i  svoje  susjede,  da  se  već  dulje  šuška  o  tobožnoj 
'nacionalnoj  crkvi'.  Toga  se  ne  treba  ni  najmanje  plašiti,  nego  istupite  svom  energijom. 

Zato  Vam  stavljam  na  srce,  da  već  sada  (ako  bi  do  toga  došlo,  što  mi  se  za  sada  čini 
nevjerojatno),  sve  pripremite  za  ekskomunikaciju  dotičnih  svećenika,  da  ih  zahvati  kao  munja 
za  njihovo  besramno  djelo  izdajstva  Crkve.  Već  sada  u  tišini  sve  pripremiti,  da  bude  gotovo  i 
da  se  tekst  obrazložen  ubaci  u  narod  po  svim  krajevima.  Situacija  je  takva,  da  će  narod  te 
svećenike  prokleti,  ali  ih  slijediti  neće.  To  je  jedan  veliki  plus  u  današnjim  poteškoćama,  da 
naši  vjernici  o  komunizmu  neće  ni  čuti  i  da  će  slijediti  zakonitu  crkvenu  vlast,  a  ne  izdajnike». 

Kada  su  potrebe  uprave  zagrebačke  nadbiskupije  zahtijevale,  da  se  obojici  generalnih  vikara 
doda  još  jedna  nova  sila,  kardinal  Stepinac  je  za  tu  službu  izabrao  kanonika  msgr.  dr.  Stjepana 
Bakšića,  koji  je  već  dulje  vremena  imao  uvid  u  upravu  nadbiskupije.  Mgr.  Bakšić  se  izvlačio  i 
izložio  kardinalu  svoje  poteškoće  u  preuzimanju  službe  novoga  generalnog  vikara.  Kardinal 
mu  odgovara  na  te  njegove  poteškoće  i  spremno  ih  rješava.  Saopćuje  mu,  da  bi  na  njega 
spadala  crkvena  disciplina  klera.  S  obzirom  na  to  piše  mu  (129): 

«Nije  mi  ni  na  kraj  pameti  uništiti  ovoga  ili  onoga  sveće- 

(128)  Kardinalovo  pismo,  Krašić,  23.  VIII.  1954.  Novi  život  4  (1965)  44. 

(129)  Kardinalovo  pismo  iz  Krašića,  bez  datuma. 

nika,  jer  kaže  kanon  (130):  'Meminerint  episcopi  se  esse  pastores,  non  percussores  —  Neka  se 
sjete  biskupi,  da  su  pastiri,  a  ne  krvnici'.  Kad,  dakle,  tražim  odlučnost,  tražim  je  samo,  da  se 


zalutali  vrate  na  pravi  put  i  kad  to  učine,  ja  im  od  sveg  srca  opraštani  i  sve  predajem  zaboravi, 
ako  se  smijem  poslužiti  riječima  Gospodnjim,  'projiciens  post  tergum  —  bacajući  za  leđa' 

(131)  sve  njihove  zablude  i  pogreške.  Ono,  što  me  boli,  jest  upornost  i  otvrdnulost  u  zlu,  i  tu 
se  mora  odrezati  bolesni  ud,  da  ne  pokvari  čitavo  tijelo». 

Nije  on,  dakle,  nipošto  htio  progoniti  pojedince,  nego  je  samo  htio  onemogućiti  stvar  kao 
takvu,  a  za  one,  koji  su  okorjeli,  što  se  može  drugo  nego  ih  odstraniti  suspenzijom  (132). 


Kad  je  kardinal  godine  1956  saznao,  da  su  u  nekim  biskupijama  i  crkvenim  redovima  gotovo 
svi  stupili  u  svećeničko  udruženje,  nije  cijele  noći  mogao  od  zabrinutosti  spavati.  Počeo  je 
ozbiljno  sumnjati,  da  li  ispravno  postupa,  da  li  možda  nije  pretjeran  u  svom  stavu,  kad  ih  ima 
toliko,  koji  drugačije  misle  nego  on  (133).  Ta  gaje  sumnja  mučila  nekoliko  tjedana  sve  dok 
nije  polovicom  srpnja  iste  godine  preko  londonske  radio-postaje  saznao,  daje  Sv.  Otac  Pijo 
XII  izdao  apostolsko  pismo,  upućeno  na  njega  i  na  drugu  dvojicu  kardinala,  koji  su  bili  isto 
tako  zatočeni,  u  kojemu  poručuje  kleru  i  vjernicima  iza  željeznoga  zastora,  da  s  komunizmom 
nema  sporazuma,  i  stoga  treba  ustrajati,  ako  treba  i  do  mučeništva  (134).  Svjetska  je  štampa 
na  veliko  komentirala  ovo  papino  pismo.  Tom  je  zgodom  kazao  kardinal  Stepinac  (135): 

«Kad  Sv.  Otac  ovako  odlučno  govori,  znak  je,  da  je  tu  i  velika  nada.  Krasna  lekcija  našim 
CMD-ašima!  Kako  će  se  sada  ispričavati?  Kako  će  velika  zadovoljština  biti  za  svećenike,  koji 
su  se  junački  držali!  Bogu  hvala!  Sada  sam  miran.  Kad  Sv.  Otac  traži  i  mučeništvo,  a  otklanja 
svako  pregovaranje,  onda  je  do  kraja  sve  jasno». 

Posebno  su  bili  svećenici  u  jaskanskom  kraju  udareni  visokim  porezom.  Oni,  koji  su  se  upisali 
u  Ćirilo-Metodsko  društvo,  imali  su  platiti  malen  porez,  ostali  pak  visok.  Najvećim  je  pore- 

(130)  Crkveni  zakonik,  can.  2214,  §  2. 

(131)  Iz  38,  17. 

(132)  VD  II  23  Osi. 

(133)  VD  III  63. 

(134)  «Dum  moerenti  animo»,  od  29.  VI.  1956,  u  AAS  48  (1956)  549-554. 

(135)  VD  III  65. 

zom  bio  udaren  krašićki  župnik,  s  219.661  d.  (136).  On  je  uložio  žalbu,  a  rješenje  je  bilo,  da 
su  mu  porez  povisili  na  300.000  d.  (137).  Vijest  se  o  tome  brzo  raširila.  Svi  su  tumačili  to 
tako,  daje  kardinal  udaren  tim  visokim  porezom.  Radio-Beograd  je  doduše  poricao  vijest,  da 


je  nadbiskup  Stepinac  tako  visoko  oporezovan.  No  sam  je  Stepinac  rekao  na  tu  vijest  župniku 

(138): 

—  To  jest  doduše  vaš  porez,  ali  zbog  mene. 

Porez  na  župnika  u  Krašiću  je  bio  neprestano  povisivan  tako,  da  se  u  studenom  g.  1954  od 
njega  tražila  svota  od  400.000  dinara.  Kako  je  takav  postupak  bio  ne  samo  nepravedan,  nego 
je  stavio  župnika  u  nemogućnost  smoći  toliku  svotu,  došli  su  u  studenom  g.  1954  poreznici  i 
zaplijenili  mu  kravu,  tele,  tri  svinje  i  vino.  Na  sve  to  kardinal  osta  posve  miran.  Materijalne  ga 
stvari  nisu  zabrinjavale.  Tom  je  zgodom  kazao  župniku  (139): 

—  Bog  nas  sigurno  neće  ostaviti.  Nisam  čuo,  daje  koji  svećenik  kod  nas  umro  od  gladi. 
Mislim,  da  imadete  bolji  apetit,  nego  vaši  progonitelji.  Samo  se  ne  dati  poplašiti. 

Iste  godine,  2.  prosinca,  dođu  poreznici  da  obave  pljenidbu.  Svi  su  u  kući  ostali  posve  mirni. 
Župnika  su  pozvali  na  općinu  i  predložili  mu,  da  bi  on  sam  prodao  zaplijenjene  stvari. 

—  Ne!  —  odgovori  im  župnik.  —  Nisam  lud,  da  prodam  ono,  što  mi  danas  i  sutra  treba. 

Bio  je  toga  dana  sajam.  Službenici,  koji  su  imali  izvršiti  zapljenu,  tražili  su  na  sajmu  kupce  za 
zaplijenjene  stvari,  ali  se  nitko  od  ljudi  nije  odazvao.  Nikome  nije  ni  na  pamet  palo,  da  bi  htio 
kupiti  nepravedno  otete  stvari.  Licitaciju  su  obavljali  u  župnom  dvorištu.  Ljudi  su  se  zgražali 
nad  takvim  postupkom  i  govorili  župniku: 

—  Mi  ćemo  vam  već  pomoći,  koliko  budemo  mogli.  Kad  budemo  klali,  svaki  će  vam  nešto 
donijeti. 

Sa  zaplijenjenim  stvarima  mogla  se  namiriti  jedva  jedna  četvrtina  poreza.  Župnik  je  bio  zbog 
toga  novim  porezom  oporezovan,  a  kardinal  mu  mimo  kaže  (140): 

—  Neka  samo  sve  nose!  Živjet  ćemo.  Drugom  je  zgodom  rekao  (141): 

(136)  VD  II  191  si. 

(137)  VD  II  206. 

(138)  VD  I  95. 

(139)  VD  II  280. 

(140)  VD  III  14. 

(141)  VD  III  99. 

—  Možda  će  mene  oporezovati  što  služim  sv.  misu,  makar  ni  od  koga  ne  uzimam  stipendija. 
Ni  ne  slute,  da  služim  sv.  misu  najviše  za  njih  i  protiv  njih,  ukoliko  zlo  rade,  ne  bi  li  im  se 
dragi  Bog  smilovao  i  obratio  ih.  Kad  bi  to  i  znali,  ne  drže  oni  do  toga  ništa,  znam  ja  to,  ali  to 
je  sva  naša  borba:  molitva,  misa,  ustrpljenje. 


U  lipnju  g.  1959  bio  je  župnik  oporezovan  za  svećeničku  službu  za  godinu  1958  svotom  od 
374.900  dinara  s  prirezom  od  120.000  din.  Bio  je  to  porez  viši  negoli  je  bio  oporezovan 
duhovni  stol  u  Zagrebu,  crkvene  takse,  katedrale  i  bogoslovsko  sjemenište  zajedno  (400.000 
din).  Župnik  se  pitao:  nije  li  to  čestitka  kardinalu  za  njegov  imendan,  21.  lipnja,  i  25- 
godišnjicu  biskupskog  posvećenja?  Kardinal  na  sve  to  mimo  odgovori  (142): 

—  To  je  upereno  na  mene.  Samo  se  ne  prestrašiti.  Ostajemo  mirni! 

Polovicom  lipnja  iste  godine  izjutra  su  došli  poreznici  i  zaplijenili  župniku:  motor,  dvije 
krave,  tri  svinje,  500  litara  vina.  Sve  su  procijenili  na  polovicu  vrijednosti. 

Župnik  ostaje  na  sve  to  posve  miran.  Nasmijano  ih  je  otpremio.  Kardinal  mu  mirno  reče 
(143): 

—  Gospodin  je  dao,  Gospodin  je  uzeo.  Neka  bude  blagoslovljeno  ime  Gospodnje!  Vidjet  ćete 
još  čudesne  stvari.  Znam,  daje  to  upereno  protiv  mene.  Ne  mogu  mi  se  drugačije  osvetiti 
prigodom  25-godišnjice  biskupskog  posvećenja,  pa  su  udarili  po  vama.  Ako  baš  dođemo  do 
kraja  u  škripac,  pomoć  nam  je  obećao  Sv.  Otac  i  kardinal  Spellman.  Ostat  ćemo  mirni. 

Dan  iza  kardinalova  imendana,  22.  lipnja,  komuna  uruči  oglas  o  javnoj  prodaji  zaplijenjenih 
župnikovih  stvari,  koja  će  biti  24.  lipnja,  dakle,  upravo  na  kardinalov  srebrni  biskupski  jubilej . 
Bilo  je  jasno,  da  su  htjeli  ujesti  kardinala:  na  njegov  rođendan,  8.  svibnja,  dobio  je  župnik 
razrez  poreza,  na  njegov  imendan  obavijest  o  prodaji,  a  na  25-godišnjicu  biskupskog 
posvećenja,  dakle,  na  srebrni  jubilej,  u  10  s.  dopodne  trebalo  je  biti  sve  prodano. 

Župnik  je  protiv  takva  samovoljnog  i  nepravednog  postupka  uložio  žalbu  na  najvišem  mjestu 
u  državi.  U  noći  na  24.  lipnja,  kako  je  župnik  kasnije  saznao,  predsjednik  kotara  Karlovac  je 
telefonski  obavijestio  miliciju  u  Krašiću,  da  se  sutradan  ne 

(142)  VD  IV  75  79;  V  7. 

(143  )  VD  V  15  si. 

smije  poduzeti  ništa  protiv  župnika  Vranekovića,  i  da  se  obustavlja  prodaja  zaplijenjenih 
stvari  (144). 


Tek  2.  rujna  je  župnik  dobio  odluku  od  općine,  da  je  konačno  dignuta  pljenidba  i  da  stvari  15. 
lipnja  zaplijenjene  ostaju  njemu  (145). 


Kako  pothvat  udružiti  svećenike  u  Ćirilo-Metodskom  društvu  nije  uspio,  već  tečajem  1954 
počelo  se  u  Sloveniji  i  drugim  svećenicima  nuditi  sa  strane  države  socijalno  osiguranje 
jednako  onom  Ćirilo-Metodskom  društvu. 

Kardinal  je  svoj  stav  odmah  saopćio  svojim  zamjenicima  u  Zagreb,  koji  su  se  s  njim  posve 
složili  (146),  a  svećenicima  je  poručivao  (147):  «Gospodin  je  najsigurnija  glavnica«. 

On  je  naime  jasno  uočio,  daje  to  osiguravanje  istovjetno  s  CMD-om. 

Silno  se  obradovao  i  od  srca  nasmijao,  kad  je  saznao,  što  je  jedan  redovnički  poglavar 
odgovorio  nekom  uglednijem  svećeniku,  koji  gaje  nagovarao,  da  podupre  akciju  za  ovo 
osiguranje: 

—  Mi  smo  svi,  rekao  mu  je,  već  osigurani. 

—  Kako?  Gdje?  —  upita  ga  svećenik. 

—  Mi  imademo  titulum  paupertatis  (naslov  siromaštva).  Naše  osiguranje  je  pouzdanje  u 
providnost  dobroga  nebeskog  Oca  (148). 

Kardinal  je  uglavnom  dobivao  utješne  vijesti  o  svojim  svećenicima,  da  naime  velika  većina 
stoji  zajedno  s  njime  na  istoj  liniji  i  daje  osiguravanje  klera,  kako  se  planiralo,  propalo. 
Ljubio  je  svoje  svećenstvo  i  poštivao  ga  i  pouzdavao  se  u  njegovu  vjernost  i  poslušnost. 
Boljela  gaje  sablazan  nekih,  koji  su  se  dali  povući  na  lijepak,  dok  su  se  seljaci  odrvali 
zadrugama  i  radije  mnogo  pretrpjeli,  ali  nisu  htjeli  prihvatiti,  što  im  se  nudilo.  Tim  veću 
radost  su  kardinalu  pripravljali  oni  svećenici,  koji  se  za  kukavne  pare  nisu  dali  uhvatiti  u 
zamku,  koja  im  je  bila  postavljena  (149). 

Kardinal  je  dobro  znao,  da  je  svećenstvo  upravo  u  jaskanskom  kraju  zbog  njega  bilo  više 
oporezovano  negoli  na  drugim  mjestima.  Rekao  je  shvativši  njihovo  stanje  (150): 

(144)  VD  V23  si. 

(145)  VD  V40. 

(146)  VD  II  163  si. 

(147)  VD  I  137. 

(148)  VD  II  165. 

(149)  VD  II  68  76  81  166. 

(150)  VD  II  70;  II  86. 

—  Znam,  radi  Stepinca  moraju  svećenici  u  ovom  kraju  da  toliko  trpe.  Neka,  ali  popustiti 
nećemo.  Ja  nisam  kriv,  da  sam  ovdje.  Volio  bih  doduše  mir,  ali  što  ću,  kad  me  je  Bog  odabrao 
za  borbu.  Sada  vidim,  zašto  su  me  htjeli  dobiti  preko  granice,  van  zemlje. 


Daje  kardinal  dobro  prozreo  nakanu,  koju  su  imali  s  osnivanjem  Ćirilo-Metodskog  društva  i  s 
osiguravanjem,  dokazuje  i  slijedeća  zgoda. 

Godine  1953  dvojica  jugoslavenskih  špijuna  kod  ambasade  u  USA  vozili  su  se  vlakom  prema 
Skoplju.  U  kupeu  s  njima  bio  je  i  jedan  gospodin,  koji  je  stigao  iz  Amerike,  i  čuo  razgovor 
ove  dvojice.  Jedan  od  dvojice  veli  drugome  (151): 

—  Znaš,  mi  bismo  sa  svim  svojim  neprijateljima  nekako  izašli  na  kraj,  jedino  je  teško  s 
katoličkom  Crkvom.  U  USA  nisu  brojem  najjači,  daleko  zaostaju  za  protestantima,  ali  daju 
ton  života.  A  kod  nas  su  prozreli,  da  želimo  sa  CMD-em  odcjepljenje  od  Rima.  Kad  bi  se 
doista  učlanili  svi  svećenici,  lako  bi  bilo.  Odijele  se  od  Rima,  i  onda  su  brzo  gotovi.  Ali  oni  to 
vide,  i  ne  daju  se. 

Kardinal  Stepinac,  koji  je  bio  sav  Božji  čovjek  i  sav  crkven,  koji  je  žarko  ljubio  katoličku 
Crkvu,  za  koju  je  bio  spreman  dati  svoj  život,  i  doista  gaje  dao,  koji  je  ljubio  i  duboko 
poštivao  nezinu  vrhovnu  glavu  Sv.  Oca  papu,  ostavio  je  svojim  vjernicima  i  svome  kleru,  da, 
cijelom  Hrvatskom  Narodu,  u  svojoj  duhovnoj  oporuci,  od  28.  svibnja  1957,  divnu  ostavštinu, 
koja  svjedoči,  daje  bio  sav  apostolski  i  katolički  muž.  U  toj  oporuci  kaže  najednom  mjestu 
slijedeće  (152): 

«Katolička  Crkva  nije  ni  za  slovce  izmijenila  svoje  nauke,  nego  uči  i  danas  sve  ono,  što  je 
primila  od  apostola.  Ona,  kako  sami  znate,  ima  svoje  vrhovno  sjedište  u  Rimu  i  imat  će  ga  do 
svršetka  svijeta.  Ondje  je  imao  svoje  sijelo  prvi  Kristov  namjesnik  u  upravi  Crkve,  sv.  Petar. 
Ondje  stoluju  i  njegovi  nasljednici,  pape.  Vi  znate,  što  je  Isus  rekao  Petru:  'Ti  si  Petar,  i  na  toj 
stijeni  sazidat  ću  Crkvu  svoju  i  vrata  paklena  neće  je  nadvladati'.  Ovo  je,  dakle,  vrhovno 
pravilo:  'Gdje  je  Petar,  tu  je  i  Kristova  Crkva!' 

Dragi  moji  vjernici!  Pod  svaku  cijenu,  pa  i  uz  cijenu  istoga  života  svoga,  ako  bude  potrebno, 
ostajte  vjerni  Kristovoj  Crkvi, 

(151)  VD  II  116. 

(152)  Kardinalova  oporuka  u  rukopisu. 

koja  ima  svoga  vrhovnoga  pastira  Petrova  nasljednika.  Vi  znate,  da  su  naši  oci  i  pređi  kroz 
tolika  stoljeća  prolili  potoke  i  rijeke  krvi,  da  očuvaju  sveto  blago  katoličke  vjere  i  da  ostanu 
vjerni  Kristovoj  Crkvi.  Vi  nećete  biti  dostojni  imena  otaca  vaših,  ako  budete  dopustili,  da  vas 
tko  otrgne  od  pećine,  na  kojoj  je  Krist  sazidao  Crkvu  svoju. 

Godine  1941  mi  smo  se  spremali  svečano  proslaviti  1300-godišnjicu  prvih  veza  Hrvatskog 
katoličkog  Naroda  sa  Sv.  stolicom.  Svjetski  rat  je  omeo  tu  svečanu  jubilarnu  proslavu,  ali  ni 
rat,  ni  mir,  ni  sreća,  ni  nesreća  ne  smiju  nas  uzdrmati  u  našoj  odlučnosti,  da  ostanemo  vjerni 
Kristovoj  Crkvi  sve  do  smrti.  Moramo  ponavljati  poput  Izraelaca  na  obalama  babilonskih 
rijeka  (153):  'Ako  te  zaboravimo,  Jeruzaleme,  neka  usahne  naša  desnica!'  Da  među  vama  bude 
tko,  bilo  svjetovnjak,  bilo  svećenik,  koji  bi  ma  samo  na  časak  bio  pokoleban  u  ovoj  točki, 
neka  mu  je  kuća  daleko  od  vaše! 

Možda  ćete  reći,  da  odveć  strogo  sudim?  Bio  bih  vaš  najveći  neprijatelj,  ako  bih  vam  zatajio 
istinu.  Ako  govorim  ovako,  činim  to  za  vaše  bolje  dobro.  Zar  Isus  nije  ostavio  opomenu 

(154):  'Pazite,  da  vas  nitko  ne  zavede?' 

Zaista,  biti  rastavljen  od  Krista  znači  biti  kao  mladica  odsječena  od  čokota  loze.  Sudbina 
takva  pojedinca  bit  će  onakva  kako  je  opisuje  Isus  za  vrijeme  svoje  posljednje  večere  (155): 
«Tko  ne  ostane  u  meni,  izbacit  će  se  napolje  kao  neplodna  mladica  i  osušit  će  se.  I  skupit  će  je 
i  baciti  u  oganj,  da  sagori!'  Budite,  dakle,  vazda  vjerni  katoličkoj  Crkvi,  vjerni  do  groba!» 

3)  -  Aposlolat  pisane  riječi 

Kardinal  je  svih  devet  godina  svoga  boravka  u  Krašiću  razvio  zamjeran  pismeni  saobraćaj. 
Već  samo  obzirom  na  broj  pisama  razabire  se,  daje  to  bio  pretežni  i  važniji  dio  njegove 
zaposlenosti  u  zatočenju.  Sam  kardinal  je,  3.  siječnja  1958,  kazao  župniku,  da  ih  je  napisao 
oko  dvije  tisuće,  dok  župnik,  koji  je  pratio  taj  njegov  rad  sve  do  smrti  i  nastojao  pisma  uputiti 
naslovnicima,  računa,  da  ih  je  bilo  i  oko  pet  tisuća  (156). 

Bila  su  to  prigodna  pisma,  koja  su  nastala  iz  potrebe,  da  odgovori  na  pisma,  koja  su  mu 
stizala;  na  upite,  koji  su  mu  bili 

(153)  Ps  136,5. 

(154)  Mt  24,4. 

(155)  Iv  15,  6. 

(156)  VDIV  1. 

stavljani.  Nastala  su,  dakle,  u  stvarnim  slučajevima,  pa  su  stoga  bila  i  prilagođena 
pojedinačnim  okolnostima.  Bilo  je  i  takvih,  koja  su  nastala  iz  potrebe,  koju  je  kardinal 
osjećao,  da  zadre  perom  ondje,  kamo  nije  mogao  doprijeti  njegov  glas.  Na  ovakav  načinje 
nastojao,  da  održi  vjeru  živu  i  na  djelu,  da  dade  pobude  na  vjernost  sv.  Crkvi  i  staleškim, 
osobito  svećeničkim,  dužnostima;  da  odstrani  sumnje,  dade  savjet,  raščisti  i  objasni  pojmove, 
otkrije  zasjede  i  pogibelji,  otkloni  zlo,  uči,  zapovijeda,  potiče  na  dobro,  oprašta,  dopunjava 
svoje  propovijedanje  riječi  Božje  (157). 

U  tim  je  pismima  prema  okolnosti  sve  logički  izneseno  i  povezano.  Nadbiskup,  osim  što  je 
osoba,  ujedno  je  i  ustanova,  ili  predstavnik  Božje  ustanove,  katoličke  Crkve.  Stoga  su  njegova 
pisma  bila  jedan  oblik  audijencije.  Imala  su  zajedničko  obilježje  s  njom  i  po  sadržaju  i  broju. 
Trnoviti  satovi  svakog  biskupa  jesu  audijencije  i  dopisivanje.  Imade  pisama,  koja  otkrivaju 
obiteljske  drame,  moralne  ponore,  a  i  materijalnu  bijedu.  Teško  će  se  ikada  potpuno  saznati  u 
potpunosti,  što  je  kardinal  putem  pisama  sve  saznao  i  kako  je  nastojao  da  bližnjemu  pomogne. 

Kardinalova  pisma  su  odgovori  biskupima,  svećenicima,  redovnicima,  redovnicama, 
katoličkim  studenticama,  laicima  raznih  staleža,  koji  su  od  njega  tražili  riječ  utjehe,  obodrenja 
i  nade. 

Osoba  se  posebice  upoznaje  po  privatnom  dopisivanju.  U  njemu  onaj,  koji  piše,  budući  da  ga 
ne  okuplja  briga  za  objelodanjivanje  tih  pisama,  očituje  izvorno  samoga  sebe.  Prijatelju  se 
ništa  ne  sakriva,  jer  im  je  sve  zajedničko.  Odnos  prema  poznatim  i  dragim  naslovnicima 
nošenje  većom  slobodom,  ne  brine  se  za  uljudni  oblik,  koji  često  podrezuje  krila  i  zatvara 
misli  u  birane,  često  neiskrene  riječi  i  izraze.  Takva  pisma,  osobito  kad  su  pisana  izvorno,  bez 
priprave  i  sastava,  vrlo  su  važna  za  upoznavanje  osobe,  koja  ih  piše.  Takva  su  kardinalova 
pisma.  Pisana  su  bez  priprave,  bez  prethodnoga  sastava. 

Što  se  sadržaja  tiče,  valja  istaknuti,  da  kardinal  nije  mlatio  praznu  slamu,  kako  je  to  on  sam 
tvrdio  (158),  niti  je  pisao  uvijek  isto  ili  jednolično  kao  po  nekom  uzorku.  Po  onom,  što  je  do 
sada  sačuvano,  do  čega  smo  mogli  doći  i  u  što  smo  dobili  uvid,  može  se  kazati  slijedeće: 

Kardinal  je  u  svojim  pismima  pisao  o  žrtvi  sv.  mise,  o  pripravi  i  zahvali,  koju  svećenik  mora 
obavljati  prije  i  poslije  sv. 

(157)  VD  II  249. 

(158)  VD  II  370;  III  61  98;  IV  37;  V  53  74. 

mise,  o  liturgijskim  propisima,  o  dnevnom  razmatranju  kao  dnevnoj  hrani  svećenika,  o  duhu 
siromaštva,  o  ustrajnosti  u  dobru,  o  ljubavi  prema  onima,  koji  nam  zlo  žele  i  čine,  o  crkvenom 
auktoritetu,  o  potrebi  da  svećenici  budu  jedno. 

Vrlo  pobudno,  a  ujedno  i  nadobudno,  piše  o  katoličkim  misijama  u  poganskim  zemljama  s 
neprikrivenom  željom,  da  i  naše  Bogu  posvećene  osobe  pođu  u  daleke  zemlje  noseći  zublju 


sv.  vjere  i  evanđelja.  U  teškim  prilikama  za  vjeru  i  katoličku  Crkvu  upozorava,  daje  najveća 
pogibao  predati  se  malodušnosti,  pa  stoga  potiče  na  sveti  optimizam.  Tumači,  da  bura,  koja  se 
digla  protiv  katoličke  Crkve  nije  znak  njezine  slabosti.  Slabićima  vjere  zove  one,  koji  u 
mučnim  prilikama  za  katoličku  Crkvu  postaju  malodušni  i  misle  samo  na  osiguravanje 
zemaljskog  blagostanja. 

Katoličkim  studenticama  piše  o  ljepoti  sv.  čistoće,  o  dužnoj  pripravi  na  brak,  kao  i  o 
uzvišenosti  kršćanskog  braka. 

Svećenike  upozorava  na  razne  suvremene  pogibli,  koje  im  prijete  od  kojekakovih  necrkvenih 
udruženja,  zabacuje  suradnju  s  ateističkim  materijalizmom,  koji  je  u  suprotnosti  sa  svakom 
religijom. 

Misli,  koje  mu  se  tu  i  tamo  pri  pisanju  ponavljaju,  nisu  jednolično  nanizane,  nego  su 
prilagođene  okolnostima,  koje  su  nastale  i  tražile  njegovu  riječ. 

Kao  što  su  bile  kardinalove  propovijedi  i  razgovori,  tako  su  i  njegova  pisma  protkana  mislima 
i  navodima  iz  Sv.  pisma.  Tu  i  tamo  navodi  misli  i  riječi  uvaženih  pisaca,  kao  npr.  kardinala 
Faulhabera,  biskupa  Fultona  Sheena,  Simona  Gregorčića,  Anđela  Silezija  i  drugih. 

Njegova  pisma  imadu  i  svojih  nedostataka  u  sastavu  i  stilu.  Njegove  misli,  a  i  riječi,  imadu  tu 
i  tamo  neku  stalnu  oštrinu,  čega  je  on  bio  svjestan,  jer  je  znao  za  nekoje  od  tih  pisama  kazati, 
daje  bilo  zapapreno.  Ali  su  baš  zbog  toga  kao  neki  obris,  zacrtan  u  grubim  i  glavnim 
potezima,  divnog  lika  velikog  i  produhovljenog  kardinala.  Tko  je  pobliže  poznavao  kardinala 
Stepinca,  otkrit  će  u  tim  pismima  onoga  stvarnog  Stepinca,  s  onim  bistrim  umom, 
jednostavnog  u  izražavanju  misli,  sa  žilavim  pamćenjem,  s  uravnoteženim  pogledom  na  svijet 
i  zbivanja  u  svijetu,  s  mislima  posve  usmjerenim  na  nadnaravni  čovjekov  cilj,  sa  silnom 
snagom  volje,  koja  se,  zapriječena  i  onemogućena  u  svojoj  slobodnoj  djelatnosti,  sva 
usredotočila  u  duhovno  i  nadnaravno  područje. 

Ova  pisma,  pisana  onako  kako  je  časovito  nadahnuće  davalo  u  raznim  zbivanjima,  upravljena 
najrazličitijim  osobama,  otkrivaju  potpuno  dušu  onoga,  koji  ih  je  pisao.  U  njima  se  ispoljuje 

kardinalov,  duhovni  lik,  živahan,  borben,  raspoložen,  osjetljiv,  često  vatren,  uvijek  zdravo 
optimističan,  velikodušan.  No,  rekao  bih,  da  u  njima  dolazi  više  do  izražaja  njegovo  veliko 
srce  nego  um.  U  tim  pismima  upoznajemo  srce,  koje  je  toliko  ljubilo  Krista,  njegovu  Crkvu, 
duše,  domovinu  i  Flrvatski  Narod.  Iz  tih  pisama  ižaruju  njegove  kreposti,  i  milina  njegove 
Bogu  odane  duše  posvuda  se  izlijeva.  Ona  obiluju  svjetlom,  u  njima  struji  život,  dobrota.  U 
njima  je  iščinjena  njegova  postojanost,  borbenost  za  duhovna  načela,  bol  duše,  koja  vidi,  kako 
se  tu  i  tamo  duhovne  vrednote  zapostavljaju  vremenitima. 

Čitanje  ovih  pisama  umiruje,  oduševljava  za  velike  duhovne  ideale,  tješi,  podiže,  proširuje 
vidik.  Ona  svjedoče,  daje  duša  onoga,  koji  ih  je  pisao,  bila  sva  združena  s  Bogom.  Te  su 
stranice  jeka  njegove  duše,  no  ujedno  i  kanal,  kojim  se  saopćuje  njezino  duhovno  bogatstvo. 


Sv.  pismo  govori  o  vodovodu,  kojim  se  vječna  Mudrost  Božja  saopćuje  ljudima  u  suznoj 
zemaljskoj  dolini.  Nešto  takvo  su  i  kardinalova  pisma. 

Mnogi  će  biti  čitanjem  tih  pisama  duhovno  okrijepljeni.  Tko  ih  čita  i  duhom  se  prenese  u 
okolnosti,  u  kojima  su  pisana,  i  u  položaj  i  duševno  stanje  naslovnika,  lako  će  shvatiti,  kako 
su  čitana;  kako  su  u  ono  vrijeme  čitaoci  osjećali,  da  iz  njih  kao  iz  vrela  ključa  živa,  čvrsta, 
puna,  jaka  vjera,  koja  je  nad  svim  ljudskim  slaboćama  i  životnim  okolnostima  gledala  nacrte 
Božje  providnosti,  u  kojima  je  pisac  mimo  i  predano  počivao  u  volji  Božjoj. 

Svećenici  i  vjernici,  koje  je  već  primjer  kardinalovih  viteških  kreposti  duhovno  izgrađivao, 
napeto  su  očekivali,  kad  će  iz  Krašića  stići  koja  dobra  riječ,  da  ih  još  većma  ohrabri,  da  ih 
utješi,  i  da  im  obrazloži  i  razjasni  koju  poteškoću  (159). 

Osobito  su  to  očekivali  svećenici.  Kako  su  se  na  poticaj  kardinalov  u  mnogim  crkvenim 
okruzima  držale  povremene  duhovne  obnove,  kardinal  je  upotrijebio  takvu  prigodu 
svećeničkih  sastanaka,  da  im  pošalje  koju  duhovnu  pobudu.  Tako  je  u  travnju  g.  1954 
kolegijalnom  svećeničkom  sastanku  u  Moravču,  držanom  prigodom  devete  godišnjice 
svećeničkog  ređenja,  Stepinac  uputio  prekrasno  pismo.  Dok  gaje  domaćin  čitao,  nazočni  su 
ga  svećenici  iz  poštovanja  stojeći  pozorno  slušali.  Središnja  je  misao  pisma  bila:  Čuvati  vjeru 
u  Boga,  vjernost  Sv.  Ocu  papi  i  ne  nasjesti  CMD-u.  Na  kraju  pisma  pozivlje  kardinal 
svećenike,  da  se  mole  za  njegova  nasljednika. 

(159)  VD  V  126. 

Liječnici  mu  doduše  proriču  još  15-20  godina  života,  ali  on  više  misli  na  odlazak  negoli  na 
dug  život.  Jedan  od  nazočnih  svećenika  je  nakon  čitanja  pisma  uskliknuo  (160):  «To  je 
najznačajnije  kardinalovo  pismo  u  ovoj  eri  iza  onoga  pastirskog  pisma». 

Svećenicima  zagrebačke  okolice  uputio  je  na  njihov  sastanak  i  duhovnu  mjesečnu  obnovu  u 
Remetama,  u  srpnju  1954,  duhovne  pobude  tipkane  na  četiri  stranice,  na  kojima  je  obradio 
glavnu  misao:  Marija  i  svećenik  današnjice.  Svećenici  su  slušali  čitanje  ove  duhovne  pobude 
u  remetskom  Marijinu  svetištu  napeto  i  sinovski  zahvalno  (161). 

On  je  slao  i  na  druge  svećeničke  sastanke  svoje  duhovne  misli,  pobude  i  poruke,  koje  su 
podržavale  odlučnost  svećenstva.  Mnogi  od  svećenika  je  kazao  (162): 

—  Da  nema  uzoritog,  tko  zna,  kuda  bi  već  sve  krenulo. 

Jedan  svećenik  piše  župniku  Vranekoviću  (163):  «Hrabri  nas  junačko  držanje  velikog 
mučenika  i  sveca  našega  kardinala». 

Kardinal  je  bio  zadovoljan  sa  svojim  svećenicima,  prema  svjedočanstvu  krašićkog  župnika,  na 
koje  se  oslanjao  i  pouzdavao  (164). 


Kardinalu  je  bilo  dobronamjerno  poručeno,  neka  ne  odgovara  na  pisma  i  neka  se  ne  izlaže,  jer 
je  po  neko  pismo  stiglo  u  ruke  UDBe,  te  su  naslovnici  imali  neprilika.  Na  tu  poruku  se  on 
zamislio  i  zbog  nje  nije  mogao  cijele  noći  spavati.  Molio  se  i  došao  do  zaključka: 

«Neka  samo  love  moja  pisma.  Prilike  su  takve,  koje  to  od  mene  traže  i  treba  biti  odlučan  i 
spreman  na  najgore». 

Uvjerio  se,  daje  pisanje  pisama  dio  njegova  apostolata,  da  to  spada  na  njegovu  biskupsku 
dužnost  i  službu.  Da  naslovnici  ne  bi  stradali,  upućivao  ih  je,  neka  ta  njegova  pisma,  pošto  ih 
pročitaju,  spale.  To  su  naslovnici  većim  dijelom,  na  štetu  duhovne  baštine,  i  činili  (165). 

Iz  toga  se  razabire,  dakle,  da  on  nije  pisao  pisma  samo  da  udovolji  pravilima  pristojnosti,  a  još 
manje  iz  neke  vrste  zabave,  nego  sa  sviješću,  daje  to  njegova  biskupska  dužnost. 

Bilo  mu  je  ponovno  poručeno,  neka  ne  odgovara  svakomu  na  pismo,  a  ukoliko  odgovara, 
neka  se  služi  blažim  izrazima,  jer 

(160)  VD  II 204. 

(161)  VD  II  247. 

(162)  VD  II  174. 

(163)  VD  II  46. 

(164)  VD  I  61;  II  68. 

(165)  VD  V  74  77  99. 

bi  se  moglo  dogoditi,  da  mu  u  samom  župnom  dvoru  postave  miliciju.  To  bi  na  njega  mučno 
djelovalo,  a  i  k  župniku  ne  bi  mogli  ljudi  slobodno  dolaziti.  On  se  malo  zamislio  i  rekao 

(166):  «To  je  prijetnja  sa  strane  onih,  kojima  slabo  ide.  Ja  ne  stavljam  nikoga  u  pogibao.  Tko 
meni  piše,  taj  sigurno  očekuje  i  odgovor.  Uostalom,  nikoga  ne  molim,  da  mi  piše.  Kad  se  pak 
netko  javi,  pogotovo  kad  pita,  moja  je  dužnost,  da  odgovaram.  Pisat  ću  i  dalje.  Sv.  Pavao  bio 
je  dvije  godine  privezan  i  uza  nj  stražar,  zašto  ne  bi  bio  i  kod  nas  u  kući?  U  Lepoglavi  pet 
godina  nikuda  nisam  krenuo  bez  stražara,  pa  zašto  ne  bi  i  tu  bio?  Sv.  Petra  čuvale  su  četiri 
straže.  Ja  ih  se  uz  Božju  pomoć  ništa  ne  bojim.  Ne  smijem  biti  kao  pas,  koji  ne  zna  lajati,  kad 
treba.  Biskupi  su  tražili,  da  me  puste  na  slobodu.  Odbili  su  im  taj  zahtjev  s  motivacijom,  da 
ničim  nisam  pokazao  popravak.  Bogu  hvala,  da  nisam!  Na  vrhuncu  svog  pontifikata  Pijo  XII 
je  izdao  encikliku  o  komunizmu.  Biskupi  su  bili  dužni,  daje  na  bilo  koji  način  dostave  barem 
svećenstvu.  Kad  nisu,  ja  sam  barem  glavne  dijelove  enciklike  slao  na  važnija  mjesta,  gdje  će 
ostali  moći  za  to  doznati.  Samo  ako  mi  Sv.  Otac  veli,  da  promijenim  svoj  kurz,  poslušat  ću  ga. 
Ali  čini  mi  se,  da  ga  do  sada  odobrava». 


Čudio  se,  zašto  komunisti  love  njegova  pisma.  Govorio  je  (167): 

«Ja  ne  pišem  ništa  protiv  države,  ali  neću  štedjeti  ideologiju  bezbožne  partije,  ni  laskati 
njezinim  trabantima.  Važno  je,  da  se  ljudi  ne  dadu  zastrašiti.  Kad  se  tko  preplaši,  gotov  je.  Ne 
može  više  odolijevati  navalama  i  pomalo  u  svemu  popušta.  Laž  i  teror  nastupa,  nakon  što  se 
simpatija  naroda  nije  mogla  osvojiti.  A  ja  da  šutim?  Pastir  ne  smije  šutjeti,  kad  vukovi 
navaljuju». 

Posljednjih  dana  svoga  života,  9.  siječnja  1960,  piše  jednom  svećeniku: 

«Što  imadu  loviti  u  mojim  pismima?  Mi  javno  ispovijedamo  svoje  vjerovanje  i  javno  kažemo, 
da  se  ne  slažemo  i  ne  možemo  složiti  nikada  s  materijalističkim  naziranjem  na  svijet.  Kad 
bismo  to  učinili.  Bog  bi  nas  prokleo,  jer  i  dijete  u  pučkoj  školi  znade  zapovijed  Božju:  Ja  sam 
Gospod  Bog  tvoj,  nemaj  drugih  bogova  uz  mene». 

Kardinal  se  poštom  služio  samo  jedanput  i  taj  put  umjesto  daje  pismo  došlo  u  ruke 
naslovnika,  cenzura  gaje  zaustavila  i 

(166)  VDIV  143  si. 

(167)  VD  V  99. 

objavila  u  tisku.  Otada  se  nije  nikada  više  služio  poštom,  nego  je  sva  ta  mnoga  pisma  slao 
posredovanjem  povjerljivih  osoba  (168). 

Župnik  je  jednoć  primijetio,  daje  pravo  čudo,  što  nosioci  njegovih  pisama  nijedanput  nisu  bili 
otkriveni.  Kardinal  mu  na  to  reče  (169):  «Toliko  se  molim  Majci  Božjoj  svaki  put,  kad  šaljem 
pisma,  i  kažem  joj:  Ti  vidiš,  da  drugo  ne  mogu  raditi,  pa  daj,  da  onda  taj  moj  posao  ide 
uspješno  naprijed». 

Kad  je  UDB-a  posumnjala,  da  bi  tko  mogao  biti  kardinalov  poštar,  znala  gaje  zadržati,  svući 
do  gola  i  svega  pretražiti.  Tako  je  učinila  jedanput  i  s  krašićkim  župnikom  u  Zagrebu,  koji  je 
tom  zgodom  proživljavao  pravu  dramu  (170). 

5.  -  JAK  U  TRPLJENJU 

Sv.  pismo  veli  (171):  «Tko  se  teško  rasrdi,  bolji  je  od  junaka,  a  tko  nad  sobom  vlada,  bolji  je 
od  osvajača  grada». 

Strpljivost  u  podnašanju  nepravda  i  svakovrsnih  uvreda  jest  krepost,  koja  se  odnosi  na 
stožernu  krepost  jakosti. 

Kao  što  bomba,  ako  padne  u  mekani  teren,  ne  eksplodira,  tako  i  uvreda,  zadirkivanje  i 
proganjanje  naneseni  strpljivu  čovjeku,  zabiju  se  doduše  u  njega,  tj.  one  ga  povrijede  i  on  ih 


duboko  osjeća  i  zbog  njih  trpi  duševno,  a  katkad  i  fizički,  ali  one  ne  postižu  cilj,  zbog  kojega 
su  bile  nanesene.  Dok  god  nije  po  srijedi  povreda  osnovnih  načela  naravnog  ili  Božjeg 
pozitivnog  zakona,  takve  povrede  treba  ustrpljivo  primati  i  junački  podnositi. 

Jakost,  a  prema  tome  i  strpljivost,  krepost  je  koja  se  danas  nažalost  ne  cijeni  dostatno.  Ona 
predpostavlja  načela,  dosljednost,  osobnu  slobodu,  često  nepopularnost,  žrtvu,  trpljenje, 
predpostavlja  vjernost  kakvoj  dužnosti,  koja  se  ne  može  otkloniti,  vjernost  kakvu  izboru,  koji 
se  ne  može  opozvati,  kakvu  zakonu,  o  kome  se  ne  može  raspravljati. 

(168)  VD  III  98. 

(169)  VD  III  170. 

(170)  vD  III  189-194.  -  Bila  bi  vrlo  vrijedna  stvar  prikupiti  sve  spise  Alojzija  Stepinca,  makar 
se  radilo  i  o  sitnim  napisima  kao  što  može  biti  pisamce  čak  na  razglednici,  a  pogotovo  ako  se 
radi  o  njegovim  duljim  sastavcima  kao  što  su  propovijedi,  prijevodi,  zbirke  poučnih  primjera  i 
slično.  Piscu  ove  knjige  nisu,  nažalost,  bili  dostupni  mnogi  Stepinčevi  sastavci.  Bio  bih 
veoma  zahvalan  svakomu  tko  bi  mi  poslao,  pa  i  fotootisak,  bilo  kakva  spisa  našeg  svetog 
kardinala,  na  adresu:  Aleksa  Benigar,  Via  Merulana  124/B,  00185  Roma,  Italia. 

(171)  Izr  16,  32. 

U  životu  i  djelovanju  nadbiskupa  Stepinca,  kako  smo  ga  do  sada  promatrali  u  svjetlu 
dokumenata,  ispoljuje  se  ta  ne  laka  krepost.  Na  ovu  je  krepost  on  u  teškim  okolnostima 
poticao  svoje  svećenstvo  naglašujući,  daje  strpljivo  podnošenje  svake  vrste  nepravda 
svećenička  dužnost.  Neke  crtice  i  zgode  iz  devetgodišnjeg  njegova  zatočenja  u  Krašiću 
naročito  ističu  ovu  njegovu  veliku  i  uzvišenu  krepost  te  njegov  moralni  lik  još  više  uzdižu. 

1)  -  Nove  zabrane 

Tri  dana  nakon  nadbiskupova  dolaska  u  Krašić,  na  blagdan  Bezgrješnog  Začeća,  dođe  novi 
komandir  župniku  Vranekoviću  te  mu  saopći,  da  ne  smiju  primati  niti  hranu  niti  kakvu  drugu 
pomoć  od  ljudi  (172). 

Dan  prije  Badnjaka  mjesna  milicija  je  branila  stranim  župljanima  pristup  u  krašićku  župnu 
crkvu  (173). 

Na  Veliki  petak  g.  1952  bio  je  pozvan  župnik  u  oružnički  ured,  gdje  mu  bi  usmeno 
zabranjeno,  da  na  Veliku  subotu,  prema  običaju,  po  selima  blagoslivlje  jela  (174). 

Kada  je  iste  godine  prigodom  proštenja  u  podružnoj  kapeli  Sv.  Ivana  na  brijegu  nadbiskup 
služio  sv.  misu,  milicija  je  branila  polazak  onamo,  ne  samo  stranim  župljanima,  nego  i  onima 
iz  Krupača,  koje  spadaju  u  krašićku  župu.  U  10  s.,  za  vrijeme  nadbiskupove  mise,  bila  je 
namjerno  upriličena  školska  priredba,  da  se  spriječi  djeci  polazak  na  sv.  misu.  Kako  trećina 


roditelja  nije  došla  na  tu  priredbu,  njihova  djeca  su  bila  kažnjena  tako,  da  su  im  uskratili 
čitanje  ocjena  (175). 

Pripravivši  djecu  za  sv.  potvrdu,  župnik  ju  je  zakazao  u  sporazumu  s  nadbiskupom  za  13. 
srpnja  1952.  Kako  je  sv.  potvrda  sakramenat,  a  nadbiskupu  je  bilo  prigodom  otpusta  iz 
Lepoglave  saopćeno,  da  ne  može  upravljati  nadbiskupijom,  ali  može  vršiti  sve  obrede  sv. 
reda,  nadbiskup  je  na  župnikovu  molbu  privolio,  daje  on  podijeli  djeci. 

Dan  prije  potvrde,  u  subotu  12.  srpnja,  15  minuta  prije  podne  stigne  iz  Zagreba  neki  činovnik 
iz  Ministarstva  unutrašnjih  poslova  i  saopći  nadbiskupu,  da  ne  smije  dijeliti  sv.  potvrdu. 
Nadbiskup  mu  ukratko  protumači,  daje  dijeljenje  sv. 

(172)  VDI  12. 

(173)  VD  I  19. 

(174)  VDI  70. 

(175)  VDI  83. 

potvrde  čin  sv.  reda,  a  ne  crkvene  jurisdikcije,  a  to  mu  nije  zabranjeno  vršiti.  Činovnik  je 
ostao  kod  svoga  saopćenja  prema  nalogu,  što  gaje  vjerojatno  i  sam  dobio,  ali  je  dodao,  da 
«firma»  nije  zabranjena.  No,  kako  je  zabrana  stigla,  tako  reći,  u  zadnji  čas,  kad  je  već  sve  bilo 
spremljeno,  izgledalo  je,  daje  i  krizma  kao  takva  onemogućena. 

Župnik  je,  međutim,  nije  htio  otkazati,  jer  je  već  bila  zakazana.  Zato  se  telefonski  obratio  na 
duhovni  stol  u  Zagrebu  moleći,  da  koji  od  pomoćnih  biskupa  dođe  u  Krašić  i  obavi  potvrdu. 
Na  njegovo  zaprepaštenje  bilo  mu  je  odgovoreno,  da  jedan  od  biskupa  ima  istoga  dana 
potvrdu  u  jednoj  podravskoj  župi.  Taj  bi  mogao  doći  u  Krašić  istom  u  ponedjeljak.  Drugi  se 
nalazio  u  Selcima  na  moru  na  odmoru. 

Župnik  nije  nipošto  htio  odgoditi  potvrdu  na  ponedjeljak,  da  ne  bi  ozlovoljio  župljane,  pa  je 
stoga  s  plaćenim  odgovorom  brzojavio  u  12  s.  u  Đakovo  moleći,  da  jedan  od  dvojice  biskupa, 
koji  su  bili  ondje,  bude  slijedećeg  dana  na  svaki  način  u  Krašiću.  Čekao  je  na  odgovor  sve  do 
18  s.,  kada  se  pošta  zatvarala. 

Kako  odgovora  nije  bilo,  odluči  uz  pristanak  nadbiskupov,  da  pođe  po  pomoćnog  biskupa 
Salisa  u  Selce  na  moru.  Ode  na  poštu  i  telefonskim  putem  zamoli  poznatog  autistu,  da  uzme 
veću  količinu  benzina  i  odmah  dođe  k  njemu.  U  18,30  s.  krenu  autom  prema  Selcu  na  moru. 
Pošli  su  najprije  na  Rijeku,  jer  je  to  bliže,  neće  li  možda  ondje  naći  senjskog  biskupa  ili 
njegova  pomoćnog  biskupa.  Bila  je  već  noć,  kad  su  stigli  na  Rijeku.  Noć  za  njega  vrlo  mučna! 
Na  Sušaku  i  Rijeci  u  noći  tražio  je  župnik  ne  bi  li  našao  jednoga  od  biskupa.  Preskakivao  je 
ograde,  lupao  po  prozorima,  ali  je  sve  bilo  uzalud.  Nikoga  nije  mogao  dozvati. 


Ne  obavivši  na  Rijeci  ništa,  odluči  da  pođe  u  Selce,  kamo  je  stigao  u  2,30  s.  Probudi  biskupa 
Salisa  i  uruči  mu  slijedeće  nadbiskupovo  pismo: 


Krašić,  12.  VII  1952 
«Preuzvišeni  gospodine! 

Sutra,  tj.  13.  VII,  imala  je  biti  krizma  u  Krašiću.  Budući  da  to  nije  nikakav  poseban  čin 
jurisdikcije,  smatrao  sam,  daje  mogu  sam  podijeliti  ovoj  mladeži,  koja  je  u  tolikoj  pogibelji 
danas.  Međutim,  danas  prije  dvanaest  je  došao  činovnik  UDBe  (kaže  daje  iz  Jaske,  ali  čini  se 
daje  iz  ministarstva)  i  rekao  je,  da  ja  ne  smijem  držati  krizmu,  ali  da  krizma  inače  nije 
zabranjena. 

Sve  je  spremno,  pa  Vas  molim,  da  bezodvlačno  krenete  na  put  u  Krašić,  da  budete  najkasnije 
do  10  s.  ovdje  i  podijelite  sv.  krizmu  krizmanicima.  Ima  ih  nešto  preko  dvije  stotine.  Bit  ćete 
gotovi  za  pola  sata,  a  onda  kad  se  okrijepite,  iza  ručka,  možete  natrag  na  odmor.  Inzistiram,  da 
na  svaki  način  dođete,  jer  ima  za  to  više  razloga. 

Uz  pozdrav.  —  A.  Stepinac,  nadbiskup«. 


Dobri  starac,  ovako  noću  smetan,  brzo  i  veselo  se  opremi  i  krene  sa  župnikom  na  put  prema 
Krašiću,  kamo  su  stigli  u  9,30  s.  U  Krašiću  su,  međutim,  našli  đakovačkog  biskupa  Stjepana 
Bauerleina  i  nadbiskupova  tajnika  dr.  Miju  Pišonića. 

Zvona  zvone.  Narod  od  rana  jutra  hiti  u  crkvu  i  promatra,  sluti  da  nešto  nije  u  redu,  no,  nitko 
mu  ne  kaže  o  čemu  se  radi.  Slutnja  se  povećala,  kad  je  narod  zapazio,  da  nema  župnika  u 
crkvi. 

Nadbiskup  je  služio  sv.  misu.  Glas  mu  je  bio  tih  i  opažala  se  na  njemu  velika  umomost.  Ta, 
cijele  noći  nije  ni  oka  stisnuo!  Trpio  je  i  podnosio  sve  šuteći.  Odlučio  je,  ako  ne  stigne  nijedan 
biskup,  da  će  u  propovijedi  jasno  prosvjedovati.  Tekst  propovijedi  i  prosvjeda  je  bio  pripravio 
u  više  primjeraka,  koje  bi  prije  propovijedi  predao  nekolicini,  da  ostane  kao  izvorno 
svjedočanstvo  njegovih  riječi  i  onoga,  što  bi  nakon  toga  možda  moglo  slijediti.  Poslije 
propovijedi  bi  pak  podijelio  sv.  potvrdu.  Nije  kanio  time  nikoga  izazivati,  ali  na  povredu 
prava  Crkve  je  bio  spreman  dati  odgovor  i  podnijeti  možebitne  posljedice,  s  kojima  je 
računao. 

Prošlo  je  bez  toga.  Stigla  su  i  četiri  svećenika  i  domaći  klerik  bogoslov,  koji  su  u  crkvu  pratili 
biskupe  u  biskupskom  ornatu.  Zla  slutnja  župljana,  koji  su  bili  spremni  na  veće  neugodnosti, 
vidjevši  dvojicu  biskupa,  a  ne  znajući  ostalo,  promijenila  se  u  radost,  oduševljenje  i  plač  od 


uzbuđenja.  Nadbiskup  je  kroz  sakristijska  vrata  ušao  neopazice  u  crkvu  i  kumovao  jednom  od 
svojih  nećaka.  Bio  je  zadovoljan. 

Kada  su  župljani  saznali  za  ono,  što  se  dan  prije  zbilo  i  za  veliku  i  požrtvovnu  ljubav 
župnikovu,  ovako  su  o  tom  slučaju  govorili  (176):  «Zabranili  su  jednom  biskupu  firmati,  pa 
su  onda  bila  tu  trojica! » 

Nadbiskup  je  bio  svjestan,  daje  to  sve  na  njega  samoga  upereno.  Trpio  je  i  šutke  sve 
podnosio. 

(176)  VDI84  87. 

2)  -  S  kardinalskim  dostojanstvom  —  novi  progoni 

Kada  je  3.  rujna  1946.  papa  Pijo  XII  primio  u  posebnu  audijenciju  talijanske  studente, 
priključila  se  njima  i  skupina  Hrvata,  koji  su  studirali  u  Rimu.  Saznavši  papa  za  tu  skupinu 
uzdahne  i  reče: 

—  Jadna  naša  Hrvatska!  Tamo  se  mnogo  pati! 

—  Da,  Sv.  Oče!  —  odgovore  Hrvati.  —  Mi  Hrvati  mnogo  patimo  i  u  svojoj  domovini  i  u 
inozemstvu. 

—  Znamo  sve  —  doda  papa.  —  Sretni  ste,  što  u  Zagrebu  imate  neustrašiva  i  hrabra 
nadbiskupa.  On  je  pravi  apostol.  Poznajemo  ga  dobro. 

—  Velik  je  uistinu,  Sv.  Oče.  U  privatnom  životu  pravi  asketa,  a  u  javnosti  neustrašiv  vojnik 
katoličke  Crkve. 

—  Vrlo  je  pobožan  i  odan  —  zaključi  Pijo  XII  (177). 

Nekoliko  godina  kasnije,  kad  je  opet  jedna  skupina  Hrvata  bila  u  audijenciji  kod  pape  Pija 
XII,  neki  od  naših  zapita  Sv.  Oca  onako  djetinjskom  prostodušnošću: 

—  Sv.  Oče,  kada  će  naš  nadbiskup  postati  kardinalom? 

Pijo  XII  se  pričini,  kano  da  nije  čuo  taj  upit,  i  pođe  dalje  obilazeći  od  jednoga  do  drugoga. 
Odjednom  se  iznenada  okrene  natrag  i  radosnim  smiješkom  kaže: 

—  Nemate,  doduše,  kardinala,  ali  imate  sveca  (178). 

Ove  izjave  Pija  XII  u  raznim  zgodama  pokazuju  dovoljno,  kako  je  on  visoko  cijenio 
nadbiskupa  Stepinca.  To  svoje  štovanje  i  ocjenjivanje  zasluga  nadbiskupa  Stepinca  htio  je 
Pijo  XII  i  na  drugi  način  pokazati. 


Brazilijanski  novinar  Lucijan  Garneiro,  dopisnik  najvećih  ilustriranih  novina  u  svojoj  zemlji 
O  Cruzeiro  slušao  je,  29.  studenog  1952,  na  večer  radio  u  Beogradu.  Najednom  se  iznenada 
trgne.  Ugasne  radio,  pogleda  na  sat,  pregleda  brzo  red  vožnje  i  pohiti  na  željezničku  postaju. 
Jedva  je  dospio  stići  na  brzi  vlak  Beograd-Zagreb.  U  Zagreb  je  prispio  rano  ujutro,  ukočen  od 
zime.  Ne  poznavajući  dovoljno  hrvatskog  jezika,  potraži  taksi  i  kaže  samo  jednu  riječ: 

—  Stepinac! 

Šofer  ga  vedro  pogleda,  razumio  je  i  kaže: 

—  Dobro! 

(177)  MASUCCI 267. 

(178)  VD  I  28. 

Novinar  sjedne  u  auto,  koji  pojuri  prema  Krašiću.  Stigao  je  upravo  nakon  sv.  mise,  koju  je 
odslužio  župnik  Vraneković.  Novinar  mu  radosno  spomene,  da  će  prema  jučerašnjoj  vijesti, 
koju  je  na  radiju  čuo,  u  prvom  konzistoriju  Sv.  Otac  imenovati  zagrebačkog  nadbiskupa 
kardinalom.  Za  novinara  je  pravi  užitak,  kad  može  prvi  donijeti  kakvu  važnu  vijest. 

Novinar,  mlad  čovjek,  niska  stasa,  mješanac  crne  i  bijele  rase,  govorio  je  portugalski, 
španjolski,  talijanski  i  vrlo  malo  francuski.  Za  čas  svrši  sv.  misu  i  bivši  sesvetski  župnik  Josip 
Šimecki,  komu  novinar  također  saopći  tu  radosnu  vijest.  Župnik  upravo  potrči  u 
nadbiskupovu  sobu,  da  mu  prvi  čestita. 

—  Ah,  to  ne  stoji,  reče  nadbiskup.  Mene  su  već  stoput  proglasili  kardinalom,  a  tisuću  puta 
zločincem,  ne  vjerujem  to. 

—  Stoji,  stoji,  odvrati  mu  župnik,  kazao  mije  to  onaj  brazilski  novinar,  koji  je  jučer  bio  s 
nuncijem  Oddijem  u  primanju  kod  Tita. 

Župnik  predvede  novinara  nadbiskupu  te  mu  ga  predstavi.  Kako  je  nadbiskup  imao  podnevnu 
misu,  bila  je,  naime,  nedjelja,  novinar  pohiti  u  Zagreb  po  aparate  za  snimanje.  Brzo  se  vratio  i 
već  je  kod  podnevne  mise  mogao  snimati  nadbiskupa.  Nadbiskup  nije  volio  pozirati,  ali  ipak 
je  popustio  novinaru,  koji  gaje  za  to  zamolio,  da  ga  ne  bi  povrijedio. 

Pri  svemu  tome  nadbiskup  ostane  posve  ravnodušan,  kao  da  se  to  njega  i  ne  tiče.  Novinaru  je 
samo  kazao,  kad  gaje  isti  upitao,  što  će  sada  učiniti: 

—  Svoju  dužnost  ću  vršiti  i  dalje.  Moje  držanje  ostaje  nepromijenjeno. 

Za  vrijeme  podnevne  nadbiskupove  mise  bio  je  upriličen  pred  župnom  crkvom  «miting»,  u 
kojem  su  žestoko  napadali  na  Sv.  stolicu  i  kler  (179). 


Za  vrijeme  objeda  počeli  su  stizati  prvi  brzojavi:  iz  papinskog  državnog  tajništva, 
Germanikuma  u  Rimu,  hrvatskog  rimskog  zavoda  Sv.  Jeronima,  mgr.  Silvija  Oddi  iz 
Beograda,  kardinala  Spellmana  i  drugih. 

Nekako  u  isto  vrijeme  stigne  i  gospođica  Fischer,  dopisnica  novinske  službe  United  Press, 
koja  upita  nadbiskupa: 

—  Hoćete  li  ići  u  Rim? 

Pred  nadbiskupom  su  se  otvarale  dvije  mogućnosti:  poći  u  Rim  na  konzistorij  sa  sigurnošću, 
da  se  neće  moći  više  vratiti  k  svom  stadu,  ili  ostati  kod  stada,  a  da  ne  mogne  poći  na  papin 

(179)  VDI  108  si. 

konzistorij  i  svoje  promaknuće.  Više  puta  je  bio  zamolio  Sv.  stolicu,  neka  ga  smijeni,  ako 
njegova  osoba  i  malo  smeta  dobru  sv.  Crkve.  Molio  je  za  tu  stvar  Sv.  Oca  također  preko 
izaslanika  papina  u  Hrvatskoj  opata  Ramira  Marcone.  Ali,  Sv.  Otac  nije  o  tome  htio  ni  čuti. 
Sada  ga  čak  imenovao  kardinalom. 

Znači,  mislio  je  nadbiskup,  da  odobrava  njegov  stav.  Kad  je,  dakle,  tako,  onda  je  volja  Božja, 
da  trpim  i  molim  se,  dok  se  dobri  Bog  ne  smiluje  i  dok  ne  skrati  ove  teške  kušnje.  On  izabere 
teži  i  gorči  put.  Iako  katolički  biskup  može  biti  onemogućen  i  spriječen  da  vrši  svoju  pastirsku 
službu,  ipak  mu  nije  dopušteno,  da  samovoljno  napusti  svoje  mjesto.  Stoga  spremno 
odgovori: 

—  Ne!  Morao  bih  tražiti  dopuštenje  vlasti,  a  to  neću.  A  onda,  tko  mi  garantira,  da  ću  se  moći 
vratiti?  U  ovim  pak  teškim  vremenima  moramo  biti  i  ostati  sa  svojim  narodom. 


Ovo  se  odmah  pronijelo  selom.  Nasta  opće  veselje  i  radost.  Stizali  su  i  pojedini  župljani,  da 
čestitaju  novom  kardinalu.  Kod  večere  će  nadbiskup  zamišljeno: 

—  Kardinalski  grimiz  označuje  krv!  Mislim,  da  Bog  neće  uništiti  naš  siromašni  narod,  već  da 
će  mu  se  smilovati.  U  gesti  Sv.  Oca  razabirem  zalog  Božjeg  milosrđa.  Dolaze  nove  dužnosti, 
ali  i  nove  odgovornosti.  Vidim  i  to,  da  se  borba  nastavlja. 

Iako  je  župnik  toga  dana  oglasio  u  crkvi,  da  vjernici  bez  važnog  razloga  ne  dolaze  na  župni 
dvor,  kad  se  smrači,  upravo  toga  je  dana  nakon  večere  netko  kucao  na  vrata.  Na  ulaznim 
vratima  se  pokažu  dvojica.  Bio  je  to  neki  Amerikanac,  dopisnik  Associated  Press  u  pratnji 
tumača,  koji  protumači  župniku,  daje  isti  dopisnik  već  prije  tri  godine  posjetio  nadbiskupa  u 
Lepoglavi.  Župnik  ih  iz  opreza  nije  htio  pustiti  u  kuću,  no  nadbiskup  mu  reče,  neka  ih  samo 
pusti.  Došljaci  su  kazali,  da  dolaze  na  zahtjev  jednog  američkoga  lista.  Imali  su  na  putu  iz 
Beograda  kvar,  pa  zato  dolaze  tako  kasno.  Sada  se  jako  žure  u  Zagreb,  odakle  moraju 


brzojavno  slati  još  iste  večeri  razgovor  u  Ameriku  preko  Londona.  Taj  dopisnik  upita 
nadbiskupa: 

—  Da  li  je  moguća  suradnja  Crkve  i  države,  dok  vlast  toliko  odvodi  mladež  od  Crkve? 

—  To  je  veliko  pitanje  —  odgovori  mu  nadbiskup.  —  To  je  konstantna  i  latentna  borba. 
Recite  svima,  da  će  u  toj  borbi  duh  pobijediti,  a  ne  materija.  Nikada  u  povijesti  svijeta  nije  se 
materijalizam  trajno  održao,  jer  državi,  koja  bazira  na  materijalističkim  principima  svoj 
opstanak,  nema  trajnosti. 

Sutradan  nakon  zornice  obavijesti  župnik  vjernike,  daje  Sv.  Otac  odlučio  ubrojiti  nadbiskupa, 
koji  je  bio  na  klecalu  pred  oltarom,  među  kardinale  rimske  Crkve.  Čestitao  mu  je  i  izmolio  tri 
Očenaša  i  tri  Zdravomarije  za  njega.  Svijet,  premda  je  već  znao  za  to,  ostao  je  kao  ukopan. 
Pred  crkvom  dočeka  župnika  neki  seljak,  koji  mu  spomene,  kako  je  pred  više  godina  slušao, 
gdje  seljački  kovač  čestita  kardinalovoj  majci  imendan  i  zaželio  joj,  da  postane  ne  samo 
majka  nadbiskupova  nego  i  kardinalova. 


Podvečer  istoga  dana  stigne  iz  Zagreba  nadbiskupov  tajnik  i  saopći,  daje  neki  činovnik  iz 
ministarstva  upozorio  biskupa  Salisa,  daje  odgovoran  za  sve  manifestacije  i  provokacije 
(180). 

Slijedećih  dana  uslijedili  su  napadaji  i  proste  klevete  i  izmišljotine  u  novinama  protiv 
nadbiskupa  Stepinca,  a  protiv  Sv.  Oca  podigla  se  čitava  bura  protesta.  Bile  su  tiskane  ogavne 
karikature  nadbiskupove  sa  biskupskim  štapom  u  ruci  i  bodežom  na  vrhu.  Klevetana  je  Sv. 
stolica  i  na  najsramotniji  načinje  vrijeđan  Sv.  Otac  i  novi  kardinal. 

Nadbiskup,  koji  je  za  sve  to  znao,  rekao  je  mimo  (181):  «Blago  vama,  kad  vas  progone». 

S  mnogih  strana  stizale  su  slijedećih  dana  pismene  i  brzojavne  čestitke  novome  kardinalu.  On 
na  te  izljeve  poštivanja  i  suglasnosti  zbog  prilika,  u  kojima  se  nalazio,  nije  odgovarao  (182). 

17.  prosinca  iste  godine  stigla  je  vijest  u  Krašić,  daje  vlada  FNRJ  prekinula  diplomatske  veze 
sa  Sv.  stolicom.  Kardinala  je  ta  vijest  u  prvi  mah  potresla,  ali  se  odmah  predao  u  volju  Božju, 
spreman  i  na  najveće  žrtve,  ako  treba  i  na  žrtvu  svoga  života  za  stvar  Božju  (183). 


U  tajnom  konzistoriju,  koji  je  Pijo  XII  održao  12.  siječnja  1953,  imenovao  je  24  nova 
kardinala,  među  kojima  je  bio  i  zagrebački  nadbiskup  Alojzije  Stepinac.  U  svom  govoru, 
vidljivo  ganut,  rekao  je  papa  i  slijedeće  riječi  (184): 


«Premda  se  radujemo,  časna  braćo,  što  vas  vidimo  ovdje  pred  nama,  mislimo  sa  žalošću  na 
našega  časnoga  brata,  zagrebačkog  nadbiskupa,  komu  zbog  okolnosti,  u  kojima  se  nalazi, 

(180)  VD  I  111  si. 

(181)  VDI  110-113  119  121. 

(182)  VD  I  112. 

(183)  VDI  115. 

(184)  Govor  Pija  XII  u  tajnom  konzistoriju  12. 1.  1953,  u  L'Osservatore  romano,  12-13. 1. 
1953,  n.  9. 

nije  bilo  dano,  da  dođe  u  Rim  k  zajedničkom  ocu  i  da  se  slobodno  vrati.  Iako  je  odsutan,  mi 
ga  očinskom  ljubavlju  grlimo  i  živo  želimo,  da  bi  cio  svijet  znao,  da  smo  ga  počastili 
dostojanstvom  rimskog  grimiza,  ali  ni  iz  jednoga  drugog  razloga,  nego  samo  da  nagradimo 
njegove  izvanredne  zasluge,  kao  i  da  posvjedočimo  njegovu  narodu  našu  dobrohotnost,  da  na 
osobit  način  pohvalimo  i  utješimo  naše  drage  sinove  i  kćeri,  koji  u  tim  teškim  vremenima 
ispovijedaju  odlučno  svoju  katoličku  vjeru. 

Nipošto  se  ne  podudara  s  istinom,  da  smo  ubrajanjem  ovoga  prelata  u  sv.  kolegij  htjeli 
izazivati  i  vrijeđati  jugoslavensku  vladu.  Niti  je  ovaj  izbor  odgovor  na  prežestoke  riječi, 
kojima  nas  i  Sv.  stolicu  ocrnjuju.  Prežestoke  riječi,  opetujemo,  koje  opraštamo  i  hoćemo 
zaboraviti. 

Naša  savjest  nije  mogla  odobriti,  da  priznamo  i  odobrimo  razloge,  koji  se  u  optužbi 
zagrebačkog  nadbiskupa  navode.  A  nismo  mogli  razočarati  ni  nadu  i  očekivanje  katolika 
cijeloga  svijeta  kao  i  dobrog  broja  nekatolika,  koji  su  s  velikim  zadovoljstvom  primili  vijest, 
daje  pastir,  koji  je  uzor  apostolske  gorljivosti  i  kršćanske  jakosti,  podignut  na  dostojanstvo 
rimskog  grimiza. 

Uza  sve  to,  što  je  kardinalat  posve  crkveno  dostojanstvo,  ipak  državni  poglavari  i  njihovi 
narodi  običavaju  očitovati  najveću  radost,  kad  je  tko  od  njihovih  sugrađana  pozvan  da  bude 
član  sv.  zbora». 

Slijedećeg  dana  se  vratio  spomenuti  dopisnik  Associated  Pressa  i  zatražio,  da  ponovno  posjeti 
kardinala.  On  je  ležao  na  divanu,  jer  se  još  nije  oporavio  od  operacije  na  nozi.  Muka  mu  je 
bila  primati  novinare,  te  nekako  nevoljko  kaže: 

—  Što  opet  hoće?  Klekne  pred  sliku  Bogorodičinu  i  srdačno  se  pomoli  kao  i  uvijek  prije 
takvih  posjeta,  da  mu  Gospodin  nadahne  ispravne  riječi  i  misli. 

U  međuvremenu  upita  župnik  dopisnika: 


—  Jeste  li  vi  dali  u  štampu  neki  komentar  o  tobože  nekorektnom  držanju  Eminencije  prema 
Srbima? 

—  Nipošto  —  odgovori  dopisnik,  očevidno  uzrujan  zbog  toga  pitanja.  —  Dapače,  napali  su 
nas  u  Beogradu,  da  nismo  novinari,  nego  senzacionalisti. 

—  A  što  želite  danas?  —  upita  ga  župnik.  —  Vrlo  ste  se  brzo  vratili. 

—  Jutros  smo  bili  u  Krašiću,  odgovori  dopisnik.  —  Milicija  nas  je  vratila.  Vratili  smo  se  u 
Zagreb  i  u  13  s.  dobili  smo  do- 

puštenje,  da  smijemo  ovamo.  Američka  katolička  štampa  se  zanima  za  slijedeće: 

Kakvi  su  dojmovi  Eminencije  danas,  kad  bi  trebao  biti  u  Rimu  na  konzistoriju,  a  eto  on  je 
ovdje? 

Što  sudi  o  konferenciji  biskupa  s  Titom? 

Župnik  saopći  kardinalu  ta  pitanja,  a  on  se  samo  nasmiješi  i  reče: 

—  Pa  vidite,  što  radim,  kao  i  svaki  drugi  dan.  Dobro,  da  ste  ih  pitali.  Idite,  ponudite  ih  nečim, 
a  ja  ću  malo  promisliti,  kako  da  odgovorim.  Recite  im,  da  ih  molim,  da  me  poštede  s 
pitanjima. 

Ei  razgovoru  saopćio  je  kardinal  slijedeće: 

—  Danas  sam  kao  obično  odslužio  sv.  misu,  pomolio  se  za  Sv.  Oca  i  onda  nastavio  svoj 
posao,  koliko  mije  moguće  u  mojoj  situaciji.  Ako  mi  se  kada  pruži  prilika  da  posjetim  Sv. 
Oca,  bit  ću  sretan,  da  mu  mogu  zahvaliti  za  sve  ono,  što  čini  kao  vrhovni  glavar  katoličke 
Crkve  u  korist  čitavog  čovječanstva  u  ovoj  borbi  između  duha  i  brutalnog  materijalizma  i 
njegova  nazora  na  svijet. 

Što  se  tiče  vašeg  drugog  pitanja,  bit  ću  kratak.  Crkva  će  katolička  u  našoj  zemlji  ostati  i  dalje 
čvrsta.  Sporazum,  koji  bi  trajno  nešto  značio,  nemoguć  je  bez  Sv.  stolice.  Ona  je  uvijek 
spremna  na  sporazum  sa  svim  ljudima  dobre  volje,  ali  nikada  na  diktate.  Taj  je  termin 
nepoznat  u  rječniku  katoličke  Crkve. 

Dopisnik  ga  je  još  upitao  slijedeće: 

—  Što  mislite,  hoće  li  doći  do  sporazuma  između  države  i  Crkve? 

—  Ovo  nije  za  štampu  —  odgovori  mu  kardinal.  —  Govorim  u  četiri  oka.  Neće!  Komunizam 
bi,  naime,  u  slučaju  sporazuma  morao  odstupiti  od  glavnih  svojih  načela.  On  to  neće.  Nema, 
dakle,  sporazuma. 


Kardinal  je  nakon  toga  upita-odgovora  mnogo  razmišljao  i  nije  mogao  ni  zaspati  do  1  s.  u 
noći  (185). 

Bilo  mu  je  vrlo  neugodno,  kad  su  dolazili  novinari  sa  svojim  upitima.  Tako  18.  siječnja  dođe 
opet  neki  engleski  novinar  u  pratnji  tumača.  Stigli  su  u  10  s.  prije  podne,  upravo,  kada  se 
kardinal  spremao,  da  pođe  do  kapele  sv.  Ivana  na  brijegu. 

—  Ah,  Isuse,  —  uzdahne,  —  što  ću  sada?  Teško  mi  je.  Moram  ići  gore,  a  ovi  su  sada  došli.  Pa 
što  hoće? 

(185)  VD  I  121  si. 

Zanimali  su  se  za  slijedeće:  Kako  je  s  kardinalovim  zdravljem,  kako  sa  progonstvom  vjere  u 
Jugoslaviji,  kakav  je  bio  ishod  sastanka  biskupa  s  Titom,  zašto  nije  išao  na  konzistorij  u  Rim, 
hoće  li  se  sastati  s  Titom? 

—  Pa  na  sve  sam  već  toliko  puta  dao  odgovore.  No,  neka  dođu. 

U  svojoj  kršćanskoj  ljubavi  nije  ih  htio  jednostavno  odbiti.  Razgovor  je  ovaj  put  bio  vrlo 
kratak.  Kad  su  ga  pitali,  da  li  će  se  sastati  s  Titom,  odgovori  im: 

—  Pa  ja  sam  «ratni  zločinac«. 

—  Primate  li  štampu? 

Za  odgovor  kardinal  se  samo  lako  nasmiješio  i  nije  kazao  ni  riječi. 

Novinar  je  pravio  mnogo  snimaka,  popisao  si  sve  knjige,  koje  je  vidio  u  kardinalovoj  sobi. 
Nakon  njegova  odlaska  kardinal  će  spokojno  (186): 

—  U  ruke  Božje! 

Diploma  o  njegovu  imenovanju  kardinalom  5.  ožujka  stigla  je  iz  Vatikana.  Potpisao  ju  je 
kardinal  Eugen  Tisserant.  Bila  je  zamotana  u  dvostruki  omot  svilom.  Na  sredini  je  bio  omot 
razderan  tako,  da  je  i  sama  diploma  bila  za  tri  cm  oštećena. 


Istoga  dana  Stepinac  je  dobio  poziv  od  unutrašnjeg  odsjeka  općine  u  Jastrebarskom,  upućen 
na  «svećenika»  Stepinca,  u  kojemu  se  on  «službeno»  poziva  da  pristupi  dne  6.  ožujka  u 
općinski  narodni  odbor  u  Krašiću.  Oni,  koji  su  to  učinili,  nisu  ni  slutili,  kako  je  to  ponizivanje 
godilo  Božjem  čovjeku. 


Slijedećeg  dana  pođe  kardinal  u  pratnji  župnika  u  1 1  s.  u  općinski  narodni  odbor.  Bio  je 
nazočan  činovnik  ministarstva,  isti,  koji  mu  je  g.  1952  došao  zabraniti  da  podijeli  sv.  potvrdu. 

—  Zanima  nas  —  rekao  mu  je  isti  —  što  je  bilo  u  jučerašnoj  pošiljci  iz  Vatikana?« 

—  Pa  znate,  što  je  bilo  —  odgovori  mu  kardinal.  —  Imali  ste  u  rukama,  pa  ste  još  malo 
poderali  i  diplomu  (187). 

Nekako  u  isto  vrijeme  bili  su  pozvani  biskupi  u  Beograd.  Iz  Zagreba  su  stigli  biskupi  u 
posebnom  ministarskom  vagonu,  a  u  Beogradu  su  ih  dočekali  autom.  Bili  su  kod  Tita  u 
audijenciji,  8.  siječnja  1953.  Zatražili  su,  da  se  poštivaju  osnovna  prava  katoličke  Crkve: 
sloboda  tiska,  vjeronauk  u  školama,  vraćanje  Crkvi 

(186)  VDI  123  si. 

(187)  VDI  135  si.;  II  67. 

onoga,  što  joj  je  najnužnije,  povratak  zagrebačkog  nadbiskupa  u  njegovo  sjedište.  Kako  se 
nisu  uvažili  ovi  zahtjevi,  posjet  je  ostao  bezuspješan  (188). 

Kardinal  nije  ništa  promijenio  u  svom  načinu  života  i  djelovanja.  Nastavio  je  mimo  vršiti 
svoje  dužnosti  kao  i  do  tada. 

Slijedećih  godina  dolazile  su  vijesti  preko  radija  Pariš  i  New  York,  daje  američki  senator 
Douglas  predao  senatu  odluku,  u  kojoj  traži,  da  se  sam  Eisenhower  zauzme  za  kardinala 
Stepinca  i  poduzme  korake  kod  beogradske  vlade,  da  se  kardinal  pusti  na  punu  slobodu. 

Kad  god  je  kardinal  bilo  što  čuo,  da  se  o  njemu  govori,  nije  htio  o  tome  govoriti.  Samo  bi 
primijetio: 

—  Bolje  bi  bilo,  da  o  meni  toliko  ne  govore  i  ne  pišu.  Ali  što  mogu  ovdje?  Ničim  nisam 
svjesno  to  potaknuo. 

No,  ovaj  put  je  uzeo  tu  vijest  ozbiljno  i  zabrinuo  se,  ako  bi  opet  došao  koji  novinar.  Za  svaki 
slučaj  spremio  se  za  odgovor.  Župniku  je  rekao  (189): 

—  Premda  bi  koristilo  mome  zdravlju,  da  sam  vani  u  inozemstvu,  ipak  neću  poduzeti  taj 
korak.  Neću  primiti  ni  pod  koju  cijenu  amnestiju,  već  ću  tražiti  poništenje  presude.  Otvoreno 
ću  izjaviti  po  prvi  put,  da  su  falsificirali  dokumente,  samo  da  me  lažno  osude.  Vidio  sam  to  na 
procesu,  kad  su  mi  servirali  te  falsifikate.  Odmah  sam  shvatio,  da  su  to  podvale,  ali  sam  šutio. 
Mislio  sam,  da  će  doći  dan  i  za  to.  Sada  neću  više  šutjeti.  Ne  priznajem  sudovanje,  jer  je  to 
najveća  sramota  XX  vijeka.  Ako  bih  prihvatio  amnestiju,  to  bi  značilo,  da  priznajem  krivnju, 
a  ja  u  ovoj  stvari  nisam  ništa  kriv. 


3)  -  Pooštren  redarstveni  nadzor 


Zasluženo  dostojanstvo,  koje  je  papa  Pijo  XII  podijelio  nadbiskupu  Stepincu  izazvalo  je  novi 
val  komunističkog  bijesa  protiv  Stepinca,  koji  je  bio  zatočen  u  svojem  rodnom  mjestu. 
Ponovno  su  upriličivani  prisilni  «anti-Stepinčevi»  sastanci,  a  satirične  novine  Pomet  i 
Kerempuh  ispunjale  su  svoje  stranice  najgorim  porugama.  Omladinski  komunistički 
rukovodioci  po  gimnazijama  priređivali  su  sastanke  za  cijelu  školu.  Ponovno  su  došli  na  red 
Stepinčevi  «zločini»,  u  koje  jedva  da  su  vjerovali 

(188)  VD  I  122  si. 

(189)  VD  II  182. 

i  sami  govornici.  Osim  tih  govora  punih  prostačke  mržnje  na  Stepinca,  skupinice  bi 
komunističkih  fanatika  zapjevale  pred  potpuno  nijemim  slušateljstvom  đaka  onu  poznatu 
komunističku  rugalicu: 

«Fratre,  popove,  švercere  i  lopove 

nabit  ćemo  u  topove... » 

Redarstvo  je  počelo  još  strože  braniti  dolaženje  u  Krašić.  Već  od  26.  prosinca  1952  tko  god  je 
išao  u  Krašić,  bio  je  vraćen  (190).  Prigodom  vijesti  o  nadbiskupovu  promaknuću,  osim  jednog 
posjeta  nadbiskupova  tajnika,  nitko  nije  došao  iz  Zagreba.  Kardinal  je  to  opravdavao  time,  što 
je  upravo  onih  dana  zapao  snijeg.  Prošlo  je,  međutim,  i  mjesec  dana,  a  iz  Zagreba  nije  nitko 
došao  u  Krašić.  Kardinal  je  sada  razumio,  o  čemu  se  radi,  pa  je  samo  mimo  rekao  (191): 

—  Bio  sam  u  Lepoglavi  sam,  pa  mogu  biti  i  ovdje. 

U  proljeću  g.  1953  milicija  je  propitkivala  među  seljacima,  da  li  kardinal  prigodom  svojih 
šetnja  prelazi  dopuštenu  granicu  kretanja,  i  da  li  u  crkvi  štogod  politički  govori  (192). 

Od  19.  svibnja  iste  godine  počeo  ga  redovito  na  šetnjama  pratiti  milicionar  (193).  Kada  je 
nadbiskupov  tajnik  dr.  Pišonić  u  veljači  g.  1953  pošao  na  Ministarstvo  po  dozvolu,  da  može 
mimo  zabranu  u  Krašić,  činovnik  se  našao  tobože  uvrijeđenim,  te  mu  reče  (194): 

—  Kakve  zabrane?! 

U  studenom  g.  1953  bila  je  straža  pojačana.  Petorica  milicionara  bili  su  izmijenjeni. 
Novonadošli  bili  su  vrlo  budni  na  sve  (195). 

U  siječnju  g.  1954  pratio  je  kardinala  na  šetnji  muž  njegove  sestre.  Od  vremena  do  vremena 
opazili  su  milicionara,  koji  ih  je  pratio.  Najednoć  milicionar  zaustavi  kardinala  i  zatraži  od 
njega  osobnu  iskaznicu-legitimaciju! 


Kakvu  legitimaciju?  —  zapita  kardinal.  —  Pa  zar  me  ne  poznate?  Ja  sam  Stepinac,  koga  vi 
stalno  čuvate  (196). 


(190)  VDI  127. 

(191)  VD  I  125. 

(192)  VDI  151. 

(193)  VDI  154. 

(194)  VDI  127. 

(195)  VD  II  76. 

(196)  VD  II  105. 

Bilo  je  više  sličnih  tragi-komičnih  prizora.  Od  vremena  do  vremena  je  straža  pojačavana,  dok 
nije  g.  1954,  uoči  blagdana  presv.  Trojstva,  a  to  je  crkveni  god  župe,  broj  milicajaca  narastao 
na  trideseti  Toga  dana  je  straža  opkolila  cijeli  Krašić  i  nije  nikoga  od  stranih  župljana  puštala 
u  selo.  Pred  župnim  dvorom  su  bila  postavljena  tri  milicionara,  a  jednako  tako  je  na  svim 
putovima,  koji  vode  u  Krašić,  bila  postavljena  straža  (197). 

Približavao  se  i  kardinalov  imendan  g.  1954.  Župnik  je  vidio  već  od  19.  lipnja  posvuda 
postavljenu  stražu.  U  svoj  dnevnik  zabilježio  je  slijedeću  opasku: 

«Najdalje  sam  od  toga,  da  im  prkosim.  Želim  samo  da  strogo  vršim  svoju  dužnost  kao  župnik 
i  dužnost  prema  uzoritom  kardinalu«. 

Kardinalu  je  saopćio,  da  mu  župljani  priređuju  za  imendan  skromnu  svečanost,  jer  mu  se 
navršava  20-godišnjica  njegova  biskupskog  posvećenja.  Kardinal  mu  reče: 

—  Pustite  to,  i  onako  vas  progone,  a  poslije  će  vas  još  i  više.  Udarit  će  vam  još  100.000  dinara 
poreza  i  slično.  Nemojte  se  izlagati! 

Kako  je  bila  za  isti  dan  određena  i  prva  sv.  pričest  djece,  mislio  je  župnik,  da  neće  biti  nikakva 
neprikladnost,  ako  u  samoj  crkvi  obavi  svečanost  imendana,  da  ne  bi  upala  drugima  u  oči.  Ah 
kardinal  je  to  odlučno  otklonio  veleći: 

—  U  crkvi  ide  hvala  i  slava  samo  Bogu.  Ako  već  hoćete  nešto  učiniti,  neka  to  bude  pred 
župnim  dvorom.  Ah  najbolje  je,  da  sve  to  pustite.  Ne  bih  želio,  da  radi  mene  propadate. 

—  Ah,  Eminencijo,  ustrajao  je  župnik,  dolikuje  da  se  to  učini.  Bit  će  za  župljane  ohrabrenje. 
Zašto  da  se  dademo  zastrašivati? 


—  Ah,  pa  neka  vam  bude  —  srdačno  zaključi  kardinal  (198). 

Na  sam  dan  prve  sv.  pričesti,  koja  je  obavljena  dan  prije  kardinalova  imendana,  Krašić  je  bio 
opkoljen  sa  svih  strana  stražom.  Straža  nije  propuštala  ni  neke  župljane  u  crkvu.  Župljani, 
videći  toliko  policijsko  osoblje,  bili  su  vrlo  uzbuđeni.  U  crkvi  je  prošlo  sve  u  redu  i  miru. 
Poslije  mise  bili  su  pred  župnim  dvorom  pripravljeni  stolovi  za  zajutrak  prvopričesnika. 
Prostor  između  crkve  i  župnog  dvora  bio  je  jedini  slobodan  koji  policija  nije  bila  zaposjela. 
Kardinal  je  prošao  kroz  dvored  župljana,  koji  su  mu  pred  župnim  dvorom  čestitali  imendan  i 

(197)  VD  II  204  si. 

(198)  VD  II  208. 

20-godišnjicu  biskupovanja.  Župnik  gaje  oslovio  toplim  riječima.  Istakao  je,  daje  ovaj  treći 
imendan,  što  ga  tako  skromno  slavi  u  Krašiću,  povezan  s  20-godišnjicom  njegova 
biskupovanja  te  ga  zbog  toga  svečanije  slave. 

«Ne  bunimo  se»  —  rekao  je  župnik  —  «radi  skromnosti,  kojom  ga  slavimo,  jer  kao  vi,  tako  i 
mi  promatramo  tu  stvar  očima  vjere  i  čvrsto  vjerujemo  u  divnu  Božju  providnost,  koja 
najbolje  znade,  zašto  vas  vodi  ovakvim  putem.  Čvrsto  vjerujemo,  da  ćemo  brzo  vidjeti  i 
doživjeti,  gdje  i  čemu  je  to  služilo  na  dobro.  Bog  je  naime  onaj,  koji  hoće  i  može  obratiti  zlo 
na  dobro,  križ  u  uskrsnuće,  poniženje  u  slavu  onima,  koji  su  svu  nadu  stavili  u  njega.  Mogu 
doći  još  i  teži  dani  za  vas  i  Crkvu  Božju.  Ali  i  tada  još  više  računajte  na  naše  molitve.  Naša 
molitva  jest  naša  hvala  vama.  Od  danas  još  ćemo  više  moliti  za  vas  svi  mi,  a  napose  ova 
dječica  i  mladež  naša,  da  vam  Gospodin  Bog  po  zagovoru  presv.  Bogorodice  podijeli,  da 
nakon  dugog  i  uspješnog  biskupskog  rada  budete  mogli  reći  sa  sv.  Pavlom:  'Dobar  sam  boj 
bojevao,  trku  svršio,  vjeru  sačuvao.  Uostalom  menije  pripravljen  vijenac  pravde,  koji  će  mi 
dati  u  onaj  dan  Gospodin,  pravedni  sudac'». 

Tom  zgodom  su  župljani  poklonili  kardinalu  za  uspomenu  20-godišnjeg  biskupovanja  mitru, 
koju  su  izvezle  sestre  milosrdnice;  bijelim,  zlatnim  i  ružičastim  bojama  uplele  su  narodne 
ukrase  krašićke  nošnje,  uzete  s  haljine  pokojne  kardinalove  majke. 

«Ovaj  prizor  u  kutiću  zarobljene  slobode»  —  piše  župnik  Vraneković  —  «izmamio  je  u 
mnogim  očima  suze.  Pred  kardinalom  poredali  su  se  prvopričesnici,  iza  njih  roditelji  djece  te 
ostali  župljani,  a  svi  opkoljeni  milicijom  kao  zarobljenici.  Bilo  je  među  ljudima  takvih,  koji  su 
još  drhtali  od  uzbuđenja  misleći  na  to,  kako  su  se  probili  kroz  opkoljeno  selo,  jedan  preko 
živice,  drugi  preko  tuđih  dvorišta,  neki  čak  i  gazeći  rijeku  Kupčinu  sve  iznad  koljena.  Ljudi 
potiho  šapću,  kako  se  ovaj  ili  onaj  morao  žalostan  vratiti  kući,  jer  je  milicija  toga  dana  bila 
neumoljiva.  Sav  taj  narod,  ugrožen  šačicom  terorista,  ostao  je  nemoćan  i  miran.  Božja  je 
volja,  da  se  ispašta,  da  se  duh  ojača  i  da  pojačan  bude  prikladan,  da  ga  Gospodin  podigne.  To 
su  tajne  Božje  pravde  i  ljubavi«. 


Za  tu  je  zgodu  bio  naručen  i  fotograf  iz  Zagreba.  Htio  je  činiti  snimke,  ali  mu  milicija  nije 
dozvolila. 

Poslije  podne  stigne  neki  guslar  s  lijepim  brojem  muškaraca  iz  župe,  da  kardinalu  čestitaju. 
Kardinal  je  bio  čitav  sat  s 

njima  u  župnom  uredu.  Obnavljali  su  stare  uspomene  iz  mladosti  i  sa  ratišta.  Kardinal  je 
naglašavao  u  nevezanom  razgovoru  svoje  misli:  čuvati  vjeru  u  Boga,  pouzdavati  se  u  njega  i 
oprostiti  onima,  koji  ih  progone. 

Za  tu  zgodu  nije  primio  nikakvih  pisama  izvana.  Sve  se  plijenilo.  No,  on  je  na  sve  to  mirno 
rekao  (199): 

—  Ništa  za  to!  Izdržat  ćemo  uz  Božju  pomoć  i  molitve  vjernika  i  ako  treba  umrijeti  za  Božju 
stvar.  Rado  dajem  ovaj  kukavni  život,  samo  da  živi  i  napreduje  Božja  stvar. 

Zlobne  neprilike  koje  je  milicija  činila  župljanima  nastavljale  su  se.  Na  Ivanje,  proštenje  kod 
sv.  Ivana  na  Brijegu,  bila  je  župa  opet  opkoljena  stražom.  Ljudi  su  pred  crkvom  to  tumačili 
ovako: 

—  To  ti  je  onda  sloboda!  Pa  čemu  te  straže? 

—  To  je  pravi  progon! 

—  To  je  prava  sramota!  —  Takve  i  slične  opaske  čule  su  se  toga  dana.  Jedna  žena,  koju 
milicija  nije  pustila  u  crkvu,  rekla  je  milicajcu: 

—  Boga  rušite.  Ali  badava  vam  sve.  Vas  ne  bu,  a  vjera  bu  ostala. 

Upravo  tih  dana  zaustavi  komandir  jednoga  sjemeništarca  te  ga  upita: 

—  Koliko  puta  si  bio  kod  zločinca? 

—  Kojeg  zločinca?  —  zapita  mladić. 

—  Kod  kardinala. 

—  Ni  ne  znam  koliko  puta. 

—  Ako  budeš  još  jedanput  išao  tamo,  nećeš  smjeti  više  ići  u  crkvu.  Što  si  razgovarao  s  njime? 

—  Ne  sjećam  se. 

—  Znam  ja  dobro,  što  si  razgovarao  s  njime  (200). 


Narod  s  prezirom  gleda,  kako  milicajac  prislanja  uho  na  ogradni  zid  župnog  posjeda,  da  čuje 
što  kardinal  govori  sa  župnikom  (201). 


Dne  4.  travnja  1955  bila  je  korizmena  ispovijed  u  Krašiću.  Susjedni  svećenici  dolazili  su  na 
pomoć  župniku,  kako  im  je  bila 

(199)  VD  II  218. 

(200)  VD  II  222. 

(201)  VD  II  285;  III  94. 

dužnost.  Morali  su  dolaziti  skrivajući  se,  da  ih  ne  povrate.  Dvojicu  je  milicija  uhvatila  i 
odvela  na  stanicu.  Komandir  ih  zapita: 

—  Znadete  li  vi,  da  ne  smijete  do  Stepinca? 

—  Mi  ne  idemo  k  njemu,  nego  u  crkvu  na  pomoć. 

—  Ne  smijete  ni  u  crkvu. 

—  A  zakon  o  pravnom  položaju  vjerskih  zajednica? 

—  On  vrijedi  svuda,  samo  ne  u  Krašiću.  U  Jugoslaviji  možete  ići  u  svaku  crkvu,  samo  ne  u 
Krašiću.  Mi  imamo  takvo  naređenje.  Mislite,  daje  meni  to  drago,  da  me  radi  toga  ljudi 
gledaju  kao  psa  pa  i  grde? 

Svećenici,  koji  su  došli  kriomice,  nisu  mogli  izaći  iz  crkve  nakon  duhovnog  posla,  jer  se 
milicajac  stavio  pred  vrata  sakristije!  Nakon  jednoga  sata  pokuša  jedan  od  njih  izaći  na  druga 
vrata.  Kad  gaje  milicajac  opazio,  potrči  za  njim  i  vikne: 

—  Ne  smijete  više  dolaziti  u  Krašić! 

—  Tko  mi  to  može  zabraniti? 

—  Ja! 

—  Ne  možetel  Prošle  godine  ste  mi  kazali,  da  pitam  ONP.  Pitao  sam,  a  oni  su  mi  rekli,  da  ne 
znaju  za  bilo  kakvu  zabranu.  Ja  sam.  do  sada  dolazio  i  opet  ću  doći,  kad  god  bude  trebalo. 

Dok  su  se  oni  prepirali,  na  ista  vrata  izađu  druga  dvojica  svećenika  i  skrenu  u  jedno  dvorište. 
Podvečer  se  neki  milicajac  žalio: 


—  Žao  nam  je,  da  nismo  uhvatili  ove  bandite,  kad  su  izlazili  iz  Krašića  (202). 

Nije  se  dopustilo  ni  zvonarima  susjednih  župa  da  dođu  krašićkom  župniku,  koji  je  bio  ujedno 
i  dekan,  po  sv.  ulje  posvećeno  na  Veliki  četvrtak.  Drugačije  se  nije  moglo,  nego  da  pomoću 
drugih  seljaka  kriomice  bude  razaslano  sv.  ulje  župnicima  u  dekanatu  (203). 

Poslije  Uskrsa  je  župnik  bio  pozvan  u  Jasku,  gdje  mu  je  šef  ONP  naložio,  da  mora  maknuti 
borovicu,  koja  je  zasađena  kod  željeznih  vrata  u  župnom  dvorištu,  jer  da  je  to  u  interesu  i 
njemu  i  njima,  da  se  kardinalu  ne  bi  možda  štogod  dogodilo.  Župnik  mu  odgovori: 

—  Imadete  li  još  štogod  reći? 


—  Ne. 


—  Reći  ću  vam  onda  ja,  kako  stvar  stoji.  Vaši  se  milicionari  ponašaju  vrlo  bezobrazno. 
Kardinal  šeće  pred  kućom  na  onih  10 

(202)  VD  II  336  si. 

(203)  VD  II  339. 

m,  a  milicionar  se  objesi  na  vrata  i  pola  sata  ga  fiksira.  Drugi  opet  ulazi  u  dvorište  i  to  upravo 
onda,  kad  kardinal  šeće  i  paralelno  s  njime  hoda.  To  je  drskost  i  izazivanje.  Da  ga  ne  bi 
smetali,  postavio  sam  borovicu  i  borove.  Ako  milicionari  osiguravaju  kardinala,  onda  nije 
potrebito  da  onako  bezobrazno  ulaze  u  dvorište  pred  kuću.  Smatrate  li  vi,  da  su  susjedni 
župnici  opasni  po  kardinalov  život,  kad  ih  milicija  ne  pušta  u  Krašić?  Njihova  je  stroga 
dužnost,  da  više  puta  u  godini  dođu  u  krašićku  crkvu  na  duhovnu  pomoć,  a  milicionari  ih 
sprečavaju  u  toj  njihovoj  dužnosti.  Ne  dolaze  oni  ni  radi  mene,  ni  radi  sebe,  nego  radi  ljudi, 
koji  ih  čekaju  i  trebaju. 

—  To  je  drugo  pitanje.  Mi  ćemo  ga  razmotriti.  Vi  uklonite  onu  živicu-borovicu,  a  mi  ćemo 
organima  dati  uputu,  da  se  vladaju,  kako  treba. 

Radi  takvih  stvari  župnik  je  dobio  tri  puta  poziv  (204).  Bio  je  pozvan  i  u  Karlovac  na  UDB-u, 
gdje  su  ga  grubo  napali  za  smiješne  stvari  (205). 

Par  mjeseci  iza  toga  ponovno  su  ga  pozvali.  Predbacivali  su  mu  neprijateljski  stav  prema 
vlastima  i  nepopravljivost.  Navijestiše  mu  to  kao  posljednju  opomenu,  nakon  koje  će  slijediti 
postupak.  Župnik  se  nije  dao  uplašiti,  te  im  je  rekao,  daje  krašićki  župni  dvor  pravi  zatvor. 
Spominje,  kako  milicija  brani  stranim  župljanima  i  svećenicima  pristup  u  krašićku  crkvu, 
kako  onemogućavaju  crkveno  proštenje,  lažno  ga  optužuju,  nepravednim  porezom  udaraju  itd. 
(206). 


23.  kolovoza  1957,  župnik  je  bio  opet  pozvan  na  UDB-u  u  Karlovac.  Kad  je  odgovorio  na  sve 
prigovore,  nadoda: 

—  Zar  nema  u  Jugoslaviji  dosta  zatvora,  da  župne  dvorove  pretvarate  u  zatvor? 

—  Takvo  je  naređenje. 

—  Kako  se  to  slaže  onda  s  nedavnom  izjavom  Tita,  daje  kardinal  slobodan? 

—  On  nije  potpuno  slobodan. 

—  A  čemu  onda  govorite  o  slobodi,  kad  su  tu  svi  elementi  formalnog  zatvora  (207). 

(204)  VD  II  344  si. 

(205)  VD  III  71. 

(206)  VD  III  91. 

(207)  VD  III  167  si. 

U  jesen  g.  1956  bila  je  straža  u  Krašiću  još  više  pooštrena.  Nitko  nije  smio  doći  kardinalu.  Na 
šetnji  gaje  uvijek  pratio  milicionar. 

Kardinal  je  govorio  župniku: 

—  Budite  uvjereni,  da  su  svi  progoni  protiv  vas  i  okolnih  svećenika  upereni  na  mene,  da  mi 
unište  živce,  da  bih  popustio,  ili  nekuda  otišao.  Međutim,  Božja  je  volja  i  još  sam  tu.  U  tebe 
sam  se,  Gospodine,  pouzdao!  Moram  se  moliti,  da  mi  Gospodin  dade  jakost,  da  mi  ne  bi 
dojadila  ta  stražarska  pratnja.  Još  jedanput  neka  dođu  strani  novinari,  onda  će  nas  svezati 
stražarima  za  ruke,  kao  što  su  to  učinili  sv.  Pavlu  (208). 

Na  šetnji  je  stražar  išao  tako  blizu,  da  je  mogao  čuti  sve,  o  čemu  je  kardinal  razgovarao  sa 
župnikom.  Župljani  su  to  opažah,  ali  su  opazili  i  to,  da  se  kardinal  nije  dao  smetati  takvom 
pratnjom.  Takav  stav  kardinalov  bio  im  je  drag  i  na  pobudu.  Župnik  spomene  to  kardinalu,  a 
on  će  na  to: 

—  I  ne  smijemo  se  bojati.  Što  bi  naš  svijet  činio,  kad  bismo  ih  se  mi  bojali? 

Jednom  se  kardinal  šetao  sa  župnikom,  a  pratio  ih  je  jedan  visoki  milicionar.  Najednom 
župnik  spontano  bolno  i  duboko  uzdahne.  Kardinal  gaje  razumio,  ali  mu  je  rekao  na 
latinskom  jeziku: 

—  Nemojte  uzdisati,  jer  će  milicajac  misliti,  da  ga  se  bojite  (209). 


Župnik  pripominje  u  svom  dnevniku  slijedeće: 

«Eminencija  je  jak  u  podnašanju,  ali  vidim,  da  ga  takvo  vladanje  ipak  boli.  Posebno  mu  je  žao 
i  boli  ga,  kad  vidi,  da  neki  izrodi  našega  Hrvatskog  Naroda  u  prostoti  nadmašuju  pravoslavne 
Srbe». 

Jednoga  dana  se  kardinal  šetao  pred  župnim  dvorom  u  pratnji  umirovljenog  sesvetskog 
župnika  Josipa  Šimeckoga.  U  dvorište  je  ušao  neki  milicionar  te  ih  upita: 

—  Šta  vi  dva  ovdje  radite? 

—  Idi,  i  pitaj  komandira,  odgovori  mu  kardinal. 

—  To  ti  je  onaj  —  dobaci  mu  Šimecki  —  radi  koga  tu  stojiš  (210). 

Najmučnije  je  bilo  kardinalu,  kad  su  milicionari  prateći  ga  na  šetnji,  išli  za  njim  prateći  ga 
upravo  u  stopu,  te  su  mu  više  puta  znali  stati  i  na  nogu,  podsmjehivali  su  mu  se  i  onemo- 

(208)  VD  II  398;  III  71  141  si. 

(209)  VD  III  142  162;  IV  54  123. 

(210)  VD  III  41. 

gućivali  razgovor  sa  župnikom  (211)!  Kad  je  župnik  htio  na  takav  postupak  odgovoriti, 
kardinal  gaje  mirio  i  prišapnuo  mu  (212): 

—  Mi  ne  smijemo  mrziti.  I  on  je  stvorenje  Božje.  Oprosti  mu,  Bože,  jer  ne  zna,  što  čini! 

Vrlo  je  teško  bilo  kardinalu  podnositi,  kad  je  šetao  pred  kućom,  a  milicionar  ga  fiksirao,  na 
njega  buljio,  objesio  se  na  zid  i  tako  znao  stajati  15  minuta  i  pola  sata.  Jednoć  je  spomenuo 
župniku,  kako  mu  je  došla  napast,  da  mu  dobaci,  neka  se  stavi  na  stup,  odakle  će  bolje  vidjeti. 
No,  odmah  je  dodao  (213): 

—  Ne!  Moramo  šutjeti  i  trpjeti.  Prošli  smo  gore  stvari,  a  za  budućnost  će  Bog  dati,  čvrsto  sam 
uvjeren,  novu  snagu. 


Ipak  je  jednom  zgodom,  kardinalova  priroda  prevladala.  Vraćao  se  jednog  dana  s  brijega  od 
kapele  Sv.  Ivana  i  pred  kućom  svoga  prijatelja  Mrzljaka  sretne  se  sa  svojim  bratom  Jurom  te 
se  upusti  s  njime  u  razgovor.  Čim  je  to  opazio  milicionar,  navalio  je  na  njih. 


—  Tko  ste  vi?  —  poviče  i  htio  ih  je  rastaviti  i  zapriječiti  daljnji  razgovor.  Kardinal  ovaj  puta 
uskipi,  okrene  se  prema  drzniku  i  poviče  uzrujano: 

—  Pa  zar  ja  ni  sa  svojim  bratom  ne  smijem  razgovarati? 

Miliocioner  na  to  uzmakne  i  počne  se  ispričavati,  da  nije  znao. 

Kardinal  se  poslije  kajao  za  taj  svoj  nagli  osvrt  te  je  u  Mrzljakovoj  kući  kazao,  da  mu  je  žao, 
što  se  tako  naljutio.  Ove  ponizne  riječi,  kojima  je  priznao  svoju  slaboću,  načiniše  na  njegove 
rođake  dublji  utisak  nego  duga  propovijed  o  poniznosti.  I  župniku  je  kazao,  daje  pogriješio  i 
da  nije  smio  ovako  uzrujano  kazati.  Župnik  je  htio  njegov  način  opravdati,  daje  dobro  ispalo, 
jer  ovakvima  treba  govoriti  rječnikom,  koji  oni  razumiju.  No,  kardinal  reče  (214): 

—  Varate  se!  Bolje  je  blago  postupati.  Pun  sam  te  krvi,  te  sam  eksplodirao,  a  da  nisam  ni 
zamijetio. 

No  bilo  je  i  takvih  milicionara,  koji  su  i  sami  trpjeli,  što  moraju  vršiti  tu  službu.  Neki  je  od 
ovih  izjavio  kiparici  Mili 

(211)  VD  IV  167. 

(212)  VD  III  186  si. 

(213)  VD  V61  124. 

(214)  VD  IV  12.  Isto  je  piscu  pripovijedala  kardinalova  nećakinja  Magdalena  Mrzljak, 
milosrdnica,  u  Rimu  7.  XII.  1968. 

Vod,  da  za  milicionara  u  Jugoslaviji  nema  teže  službe  nego  što  je  čuvati  u  Krašiću  ovoga 
pravednika  (215). 

Jedna  redovnica,  rodom  iz  Krašića,  imala  je  otputovati  u  Belgiju.  No,  prije  odlaska  htjela  se 
od  svojih  kod  kuće  oprostiti.  Idući  ona  rano  ujutro  u  crkvu  na  misu,  naišla  je  na  zapreku. 
Zaustavio  ju  je  milicionar  i  zapitao: 

—  Zašto  idete  u  crkvu? 

—  Pa  da  se  molim. 

—  Vidite,  vi  imadete  dužnost,  da  se  molite,  a  ja  imam  dužnost,  da  tu  stražim.  Pustio  bih  ja 
vas,  ali  vidite  tamo  drugoga  milicionara,  koji  na  mene  pazi.  Ako  vas  pustim  u  crkvu,  ja  ću 
nastradati  (2 1 6). 

Diugoj  sestri,  također  rodom  iz  Krašića,  u  rujNU  g.  1957  reče  neki  milicionar: 


—  Dobili  smo  pred  dva  dana  nalog,  da  nikoga  ne  pustimo  u  crkvu,  koji  dođe  u  Krašić,  makar 
je  tu  rođen  i  došao  da  posjeti  svoje. 

Kad  su  u  listopadu  iste  godine  bili  u  Krašiću  općinski  izbori,  došli  su  u  16,30  dvojica  po 
župnika,  da  i  on  dođe  glasovati,  jer  da  su  svi  već  glasovali  i  čekaju  samo  na  njega.  Župnik  im 
je  tom  zgodom  odgovorio  (217): 

—  Dok  sa  crkvenih  vrata  milicija  pendrekom  tjera  vjernike,  i  dok  hrvatskom  kardinalu  gaze 
po  petama,  ne  mogu  na  to  glasovanje  ići,  jer  bi  značilo,  da  odobravam  takve  postupke. 


U  adventu  g.  1957  vjernici  su  svaki  dan  dolazili  na  zomice  i  pristupali  u  lijepom  broju  k  sv. 
sakramentima.  Na  crkvenim  vratima  čekala  ih  je  milicija  i  svakoga  je  u  lice  džepnom  lampom 
osvijetlila  (218). 

Potresna  je  slijedeća  župnikova  bilješka  u  njegovu  dnevniku.  Dne  17.  veljače  1958,  dolazi  iz 
Kupčine  na  kolima  liječniku  teški  bolesnik,  želi  upotrijebiti  tu  zgodu  i  ispovijediti  se  u  crkvi. 
Milicionar  ga  ne  pušta.  Župnik  se  malo  prepirao  s  milicionarom,  jer  mu  je  bilo  bolno  gledati 
umirućega  čovjeka  pred  crkvenim  vratima  spriječena,  da  primi  sv.  sakramente.  Milicionar  se 
ovaj  put  ispričavao  uljudno,  rekavši,  da  ima  takvo  naređenje,  no  župnik  se  može  žaliti.  A 
župnik  će  njemu: 

(215)  VD  IV  26. 

(216)  VD  IV  177  si. 

(217)  VD  III  177  186  si. 

(218)  VD  III  196. 

—  A  komu,  da  se  žalim?  Zar  onomu,  koji  vas  je  poslao?  Mi  se  nemamo  komu  žaliti. 

Neka  žena  gledajući  taj  prizor  skoči  na  stanicu  i  odlučno  zatraži  od  komandira,  da  pusti 
bolesna  čovjeka  u  crkvu.  Komandir,  zapanjen  ženskom  odlučnošću,  popusti  (219). 

Dne  9.  listopada  1955  zapisao  je  župnik,  da  su  na  UDB-i  tukli  kardinalova  nećaka  i  silili  ga, 
da  se  opije  te  na  večer  baci  kroz  prozor  bombu  u  župni  dvor.  Isti  zadatak  dali  su  i  jednom 
partijcu,  koji  je  to  s  negodovanjem  odbio  (220). 


U  srpnju  g.  1957  bio  je  jedan  domaći  sin  zaređen  za  svećenika  i  14.  srpnja  je  imao  prvu 
svečanu  misu  u  Krašiću.  Kardinal  se  tome  vrlo  radovao.  Milicija  je  za  tu  zgodu  dobila 


pojačanje.  UDB-aši  su  u  civilnom  odijelu  obilazili  Krašić.  Ljudi  su  se  sporazumijevali 
pogledima;  strepili  su,  da  bi  svečanost  mogla  biti  ometena.  Na  sam  dan  prve  mise  bilo  je  u 
Krašiću  uposleno  40  milicionara,  koji  su  opkolili  cijelo  mjesto.  Svijet  je  dolazio  od  Jaske, 
Metlike,  Žumberka,  Karlovca  prema  Krašiću.  Mnogima  je  pošlo  za  rukom  prodrijeti  u  selo, 
ali  u  crkvu  im  nije  bilo  dopušteno  ući  od  straže.  Među  ljudima  je  vladala  uzbuđenost,  bilo  je  i 
plača.  Milicija  je  bezobzirno  vraćala  ljude,  i  pendreci  su  bili  vrlo  djelotvorni.  U 
mladomisnikovoj  kući  je  bilo  sve  pripravljeno.  Stiglo  je  i  desetak  svećenika.  Župnik  upozori, 
da  mladomisnika  neće  pratiti  u  procesiji  prema  drevnom  običaju  radi  prilika,  nego  će  ići  u 
nevezanim  grupama.  Kad  su  se  približili  crkvi,  milicija  je  bila  nemoćna,  a  mnoštvo  je 
nagrnulo  na  crkveni  prostor.  Crkva  je  bila  dupkom  puna.  Ovoga  puta  je  milicija  prodrla  i  u 
samu  crkvu,  pomiješana  s  vjernicima.  Kardinal  je  sam  propovijedao  mladomisniku.  Iz  svoje  je 
sobe  promatrao  kretanje  svijeta  i  milicije.  Vidio  je  žalosnih  ali  i  komičnih  «okršaja»  na  cesti. 
Stavio  je  svoju  primjedbu  župniku: 

«Jadne  li  države,  koja  se  bavi  ovakvim  poslom! » 

Ah  kako  je  svečanost  u  glavnom  dobro  prošla,  bio  je  zadovoljan. 

«Na  objed  ne  idem,  jer  bi  milicija  rastjerala  svećenike  od  stola.  Pa  čemu  te  neprilike?  Ostajem 
ovdje  sam.  Danas  ću  sam  objedovati  kao  papa»,  rekao  je  smiješeći  se  (221). 

(219)  VD  IV  13  si. 

(220)  VD  III  1. 

(221)  VD  III  156  si. 

To  su  samo  neke  crtice,  kako  ih  je  zabilježio  župnik  Vraneković  u  svome  dnevniku.  Iznesene 
su  ovdje  s  nakanom,  da  bismo  prikazali  duševnu  jakost  i  veliku  kardinalovu  strpljivost;  on  je 
sve  te  progone  podnosio  mirno  i  predano  u  volju  Božju.  Premda  mu  se  narav  koji  put  na  čas 
pobunila  protiv  takva  postupka,  znao  se  i  poniziti,  priznati  časovitu  slabost,  te  bi  opet  iznova 
mirno  nastavio  podnositi  neugodnosti.  Da  sačuva  unutarnji  mir  duše  i  slobodu  duha,  mnogo 
se  molio,  a  i  služio  sv.  mise  na  tu  nakanu.  Dao  je  i  svršetkom  studenoga  g.  1959  župniku  i 
Josipu  Šimeckomu,  umirovljenom  župniku,  svakom  po  jednu  sv.  misu,  daju  odsluže  na 
nakanu,  da  ne  bi  planuo  gnjevom  (222). 

Opisujući  kardinal  u  pismu,  upravljenom  13.  srpnja  1957  jednom  odličnom  redovniku,  pod 
kakvom  paskom  živi  u  Krašiću,  zaključuje:  «Razlike,  dakle,  između  tamnice  u  Lepoglavi  i 
moga  stanja  ovdje  u  stanovitom  smislu  nema  nikakve». 

6.  -  UFANJE  U  BOGA 

Kardinalovo  strpljivo  podnošenje  nije  imalo  oznaku  nekog  predanja  slijepoj  sudbini,  niti  je 
bilo  neka  vrsta  nehaja,  nebrige,  neosjetljivosti.  Bilo  bi  to  posvema  oprečno  i  samom  njegovu 


značaju,  koji  je  bio  i  te  kako  osjetljiv,  kada  se  radilo  o  pravednosti,  istinitosti  i  poštenju.  U 
mladenačkoj  njegovoj  dobi  ta  se  osjetljivost  zapažala  u  jačoj  živahnosti  i  srdžbenosti,  kojom 
je  znao  uzvratiti  i  sebi  osigurati  da  bude  uvažavan. 

Stepinčeva  strpljivost  imala  je  svoj  duboki  korijen  u  vjeri,  koja  se  razvila  u  svjesno  primanje 
nevolja  i  trpljenja  te  u  stalno  i  sigurno  očekivanje  Božjih  obećanja,  u  oslanjanje  na  Boga,  u 
djetinje  pouzdanje,  koje  mu  je  ulijevalo  zdravi  optimizam.  Vjera  i  milost  nisu  promijenile 
njegovu  osjetljivost,  nego  su  je  oblikovale  ujak  nadnaravni  značaj. 

Kad  je  vidio,  da  se  katoličkoj  Crkvi  i  njemu  oduzimlju  sva  vremenita  sredstva,  koja  su  Crkvi  i 
njemu  bila  ne  samo  korisna,  nego  i  nužna  za  uredno  vršenje  duhovne  misije,  nije  klonuo 
duhom.  I  kad  je  gruba  sila  ometala  čak  i  nadnaravno  poslanje  katoličke  Crkve  i  njegovo 
osobno  poslanje,  u  koliko  je  bio  najviši  predstavnik  Crkve  u  Jugoslaviji,  nije  se  prepustio 
malodušnosti. 

(222)  VD  IV  52  si.;  V  77. 

Kada  je  Stepinac  kao  mlad  svećenik,  sa  tek  tri  i  po  godine  svećeništva,  bio  imenovan 
nadbiskupom  koadjutorom  g.  1934,  imao  je  već  širok  uvid  u  teške  prilike,  u  kojima  će  morati 
voditi  zagrebačku  Crkvu.  S  jedne  strane  diktatura,  a  s  druge  strane  širenje  komunističke  struje 
društvenog  poretka,  koja  je  sebi  postavila  kao  osnovicu  ateistički  materijalizam,  bili  su  tmasti 
oblaci  na  obzorju  narodnog  života,  i  naviještali  su  neizbježiv  sukob. 

Još  se  u  Rimu  za  vrijeme  školovanja  upoznao  sa  svim  modernim  strujanjima  u  svijetu,  a 
kasnije,  došavši  u  nadbiskupsku  kuriju,  pod  vodstvom  filozofa  jake  sposobnosti  i  bogata 
životnim  iskustvom  nadbiskupa  Bauera,  još  je  posebno  uočio  opreke,  koje  su  se 
suprotstavljale  redovitu  i  urednu  vršenju  duhovnog  poslanja  katoličke  Crkve  i  njezinih 
predstavnika  u  Jugoslaviji.  Bio  je,  dakle,  svjestan,  da  ide  u  susret  velikim  poteškoćama  i 
nužnim  sukobima. 

Kad  je  bio  imenovan  nadbiskupom,  apostolski  nuncij  u  Beogradu,  msgr.  Hermegildo 
Pellegrinetti,  zahvalio  mu  je,  što  je  pristao  da  primi  kao  dobar  Cirenac,  sjajan  doduše,  ali 
težak  i  trnjem  posut  križ  zagrebačke  Crkve. 

Gledajući  unaprijed  sve  ove  teškoće,  koje  su  se  u  njegovu  duhu  pokazivale  kao  u  nekoj 
zlokobnoj  sjeni,  podigao  je  svoj  pogled  prema  Bogu,  koji  sve  raspoređuje  u  svojoj  očinskoj 
providnosti,  a  čija  se  volja  očitovala  u  papinoj  volji,  i  pristao  je  na  taj  izbor.  Zato  je  uzeo  kao 
geslo  svoga  biskupovanja  stih  iz  psalma:  «In  te,  Domine,  speravi  —  U  tebe  se,  Gospodine, 
uzdam!»  kao  neprestanu  vježbu  za  sticanje  pouzdanja  u  Boga  (224).  Toj  je  vježbi  ostao  vjeran 
tijekom  cijeloga  života. 


Prigodom  njegova  biskupskog  ređenja  vjernici  i  kler  bili  su  oduševljeni  i  radovali  se,  a  on  je 
osjećao,  da  ga  čeka  nešto  teško  (225). 

U  drugoj  polovici  siječnja  g.  1935  kao  mladi  nadbiskup  koadjutor  stigao  je  u  Rim  i  posjetio 
Germanikum,  gdje  je  proveo  punih  sedam  godina  priprave  za  duhovnu  službu,  koja  gaje 
čekala.  Tom  je  zgodom  rekao  pitomcima  zavoda,  da  naslućuje,  da  će  se  morati  sukobiti  s 
ateističkim  materijalizmom  (226). 

Nadbiskup  Bauer,  predviđajući  težak  položaj  svoga  koadju- 

(223)  bilješka  br.  223  ne  postoji  u  izvorniku 

(224)  VD  I  77. 

(225)  VD  III  79. 

(226)  Put preuzv.  g.  Nadbiskupa-koadjutora,  u  KL  86  (1935)  61. 

tora,  kazao  je,  19.  srpnja  1934,  jednom  svećeniku  (227):  «On  će  biti  žrtva  za  Hrvate!» 

Kao  mladog  koadjutora  u  Zagrebu  gaje  jednom  posjetio  jedan  od  njegovih  kolega  iz 
Germanikuma,  koji  se  nakon  dovršenih  studija  vraćao  u  svoju  domovinu  Njemačku.  Bio  je 
njegov  gost.  Na  odlasku  iz  Zagreba  Stepinac  gaje  sam  otpratio  na  kolodvor.  Dok  su  čekali 
među  ostalim  reče  Stepinac  kolegi  (228): 

«Uvjeren  sam,  da  ću  morati  umrijeti  kao  mučen  i  k». 

Nije  bilo  prazno  pjesničko  fraziranje,  nego  pravo  nadahnuće,  kad  je  isusovac  Milan  Pavelić, 
gledajući  u  nejasnu  budućnost  nadbiskupa  koadjutora,  kao  vidovit  pjesnik  zabugario: 


Krvavog  će  znoja  mnogu  prolit  kap, 
Udarit  će  ljuto  pastirski  ga  štap, 
Bodljikama  oštrim  mitra  će  procvasti, 
Nadbiskupski  prijesto  u  križ  će  izrasti. 


Nadbiskupu  Stepincu  nije  bila  nepoznata  ova  pjesma.  I  tko  zna,  koliko  puta  je  o  tome 
razmišljao. 


Jednog  dana  razgovarajući  u  Krašiću  sa  župnikom  o  prilikama  u  domovini  reče  (229): 

«Kad  sve  to  promatram,  sve  više  dolazim  do  uvjerenja,  da  sam  određen  za  žrtvu! » 

Tu  je  misao  često  opetovao  u  Krašiću.  Sebe  je  prispodabljao  nakovnju,  na  kome  će  se  razbijati 
udarci  «čekića»  protivnika  Crkve  odnosno  ateističkog  materijalizma  (230). 

Ali  njegovo  predosjećanje  i  predviđanje  nije  ga  slomilo.  Bio  je  svjestan,  daje  biskupska 
služba  pravo  mučeništvo  i  da  svaki  biskup  treba  da  to  znade.  Stoga  prije  nego  što  dade  svoj 
pristanak  na  izbor,  neka  o  tome  ozbiljno  razmišlja  (231). 

Često  puta  je  sebe  pitao,  da  li  je  smio  dati  svoj  pristanak  kad  je  bio  izabran.  No,  tješio  se,  daje 
taj  njegov  pristanak  bio  čin  poslušnosti  prema  Sv.  Ocu  (232).  Ono  što  gaje  podržavalo  u  svim 
poteškoćama  i  križevima,  bila  je  nada,  pouzdanje, 

(227)  Ovo  je  izjavio,  31.  ožujka  1965,  prof.  Alojzije  Pavlić  u  advokatskoj  pisarni  dr.  Zlatka 
Kuntarića. 

(228)  pismo  dr.  Heriberta  Abel-a,  kanonika  u  Fuldi,  od  22.  svibnja  1969,  upravljeno  piscu. 
Opis  toga  posjeta  kod  nadbiskupa-koadjutora  Stepinca  objelodanio  je  isti  kanonik  u 
Feuerreiter,  Koln,  12.  Marz  1960. 

(229)  VD  II  134. 

(230)  VD  II  248. 

(231)  VD  II  370;  IV  106. 

(232)  VD  I  52. 

oslanjanje  na  Boga,  koji  mjeri  i  snagu  čovjeka  i  sam  teret,  koji  mu  hoće  natovariti,  nije  li 
možda  prevelik.  A  izabire  upravo  slabe,  da  na  njima  pokaže  svoju  moć  i  milost  (233). 

2)  -  «Sto  su  nevolje  veće,  tim  čvršće  mora  biti  pouzdanje  u  Boga» 

Počela  je  sedma  kalendarska  godina  drugog  svjetskog  rata,  koji  je  po  svom  obujmu,  po  svojim 
grozotama  i  po  svom  cilju  nadilazio  sve  ratove  poznate  u  povijesti  čovječanstva.  Nadbiskup 
Stepinac  je  imao  prigodu  gledati,  kako  su  mnogi  ljudi  klonuli  duhom,  a  netko  je  čak 
obračunao  i  sa  svojim  životom,  jer  se  nije  više  snalazio  u  strašnom  ratnom  vrtlogu.  Slušao  je  i 
dobre  vjernike,  kako  ih  salijeću  sumnje,  da  lije  Bog  uopće  u  stanju  ikada  sva  ova  zla 
obustaviti  i  uspostaviti  opet  kršćanski  poredak  na  zemlji. 

Ovo  promatranje  duševnog  stanja  mnogih  njegovih  vjernika  potaklo  gaje  da  napiše 
korizmenu  poslanicu  o  pouzdanju  u  Boga  u  teškim  ratnim  nevoljama,  da  i  drugima  saopći 


nešto  od  unutarnje  snage,  kojom  je  sam  bio  ispunjen,  da  i  drugima  ulije  nešto  od  svoga 
neograničenog  ufanja  i  pouzdanja  u  Boga.  Objavio  je  tu  poslanicu,  zadnju  u  svom 
biskupovanju,  na  blagdan  Sv.  Obitelji,  7.  siječnja  1945  (234). 

I  ova  je  poslanica  napisana  stilom,  kojim  je  nadbiskup  propovijedao:  krcata  je  mislima, 
navodima  i  primjerima  iz  Sv.  pisma  kao  i  vrlo  zgodnim  prispodobama  uzetim  iz  prirode. 
Rekao  bih,  daje  nadbiskup  ocrtao  svoju  duhovnost  i  u  toj  poslanici,  koja  se  sva  temeljila  na 
živoj  vjeri  i  ufanju  u  Boga,  a  koja  je  naprotiv  prema  njegovim  opažanjima  oslabila  u 
vjernicima.  Oslabljena  je,  veli  on,  zbog  oholosti  i  opaka  života,  koji  čini  čovjeka  sličnim 
nijemoj  životinji,  jer  teži  samo  za  prolaznim  zemaljskim  užicima  umjesto  da  se  brine  za 
neprolazna,  vječna  dobra.  Kršćanin  žive  vjere  znade,  da  su  zemaljske  stvari  prolazne  i  zato  se 
na  njih  ne  veže.  Zato  se  on,  kad  mu  što  nedostaje  ili  kad  nešto  izgubi,  ne  uznemiruje  i  ne 
klone  duhom,  jer  nije  na  njih  privezan  i  teži  prvenstveno  za  duhovnim  dobrima. 

U  svjetlu  vjere  dokazuje  u  toj  poslanici,  da  su  i  strašne  ratne  nevolje  veliko  Božje 
dobročinstvo: 

(233)  VD  I  77.  III  119  si. 

(234)  SVZN,  32  (1945)  1-8. 

Ponajprije,  jer  su  one  u  ruci  Božjoj  lijek,  kojim  se  Bog  služi,  da  nas  izbavi  od  većeg  zla. 

Za  grješnike  su  kazna,  kojom  ih  Bog  poziva  na  obraćenje,  a  za  pravednike  kušnja.  Osvjetljuje 
to  zgodnim  prispodobama:  jakom  burom,  koja  pokazuje,  da  lije  korijenje  stabla  čvrsto  ili 
nije;  puhanjem  vjetra,  koji  luči  pšenicu  od  pljeve;  mirisavom  biljkom,  koja  tek  onda  izlučuje 
svoj  miris,  kad  se  malo  prstima  zgnječi. 

Dokazuje,  kako  se  dobro  podnesenim  nevoljama  života  ispaštaju  vremenite  kazne,  stiču  se  i 
umnažaju  mnoge  kreposti,  kao  što  su:  ljubav  prema  Bogu,  zahvalnost,  poniznost,  revnost  u 
molitvi,  i  naglašava  kako  te  nevolje  čuvaju  od  pokvarenosti. 

I  za  pojedine  narode  su  ratne  nevolje  također  zaslužena  kazna.  Ima,  naime,  i  narodnih  grijeha. 
Stoga  upozorava  na  narodne  grijehe  u  domovini;  spominje:  bijelu  kugu,  bogumrsku  kletvu  i 
psovku,  grijehe  protiv  šeste  zapovijedi  Božje,  pijanstvo  itd. 

Opominje,  kako  bi  to  bila  teška  uvreda  Božjeg  veličanstva,  kad  bi  vjernici  ozbiljno  sumnjali, 
da  li  Bog  može  spriječiti  ovakva  zla,  kakva  do  sada  ne  pamti  povijest  roda  ljudskoga. 

Izlaže  zatim  motive  kršćanskog  ufanja  i  pouzdanja:  svraća  pažnju  na  dobrotu  i  milosrđe  Božje 
kao  i  na  njegovu  beskonačnu  mudrost.  «Nijedan  razborit  čovjek  —  piše  on  —  ne  usuđuje  se 
prigovarati  vještom  majstoru,  koji  u  svojoj  radionici  izrađuje  kakvu  umjetninu.  A  kako  tek 
nerazborito  čine  oni  ljudi,  koji  podvrgavaju  kritici  Božju  upravu  u  svijetu  i  žale  se  na  sadašnje 


nevolje,  kao  da  Bog  ne  zna  za  njih  i  kao  da  ne  može  iz  njih  izvući  najveće  dobro  za  pojedince 
i  narode». 

Budući  daje  pretpostavka  kršćanskog  ufanja  popravak  života,  nadbiskup  daje  na  kraju 
poslanice  stvarne  i  svrisishodne  upute  za  popravak  javnog  ćudoređa.  Primjerom  iz  Sv.  pisma 
dokazuje,  kako  prestaju  bičevi  Božji,  kad  ljudi  prestanu  griješiti  i  kad  se  počne  ozbiljno  živjeti 
«u  pravdi  i  istinitoj  svetosti». 

«Koliko  smo  puta  —  podsjeća  nadbiskup  vjernike  —  mi  u  prošloj  godini  pozivali  na  pokoru, 
obavljali  pokorničke  procesije!  Pa  ipak  mnogi  se  još  uvijek  ne  popravljaju,  nego  nastavljaju 
živjeti  kao  i  prije,  misleći:  ima  vremena! » 

Zaključuje  tu  svoju  poslanicu  riječima:  «Ufat  ćemo  se  svim  srcem  i  svom  dušom  u  Gospodina 
Boga  našega,  koji  jest  i  ostaje  dovijeka  jedini  gospodar  neba  i  zemlje  i  svih  dogođaja  u 
povijesti  čovječanstva«. 

3)  -  «Samo  ne  klonuti  duhom,  Bog  nas  neće  ostaviti» 

Prigodom  posjeta  otpravnika  poslova  Apostolske  nuncijature  u  Beogradu,  mgr.  Silvija  Oddi,  u 
Krašiću  11.  veljače  1952,  nadbiskup  Stepinac  je  u  razgovoru  naglašavao  svoje  veliko 
pouzdanje  u  Boga,  i  svoju  odluku  (235):  «prije  umrijeti,  da,  ali  nikako  popustiti«. 

Iste  godine  i  slijedećih  godina  prijetila  je  velika  pogibao,  da  će  komunistička  vlast  zatvoriti 
sjemeništa.  Doista,  u  svibnju  g.  1955  dokinuli  su  na  Rijeci  bogosloviju  na  pet  godina,  a 
biskupsko  malo  sjemenište  na  tri  godine.  Prijetila  je  pogibao,  da  oduzmu  i  dječačko 
sjemenište  u  Zagrebu,  a  g.  1956  dokinuli  su  bogosloviju  i  sjemenište  u  Splitu.  Na  sve  te  vijesti 
Stepinac  je  ostao  miran  i  rekao  (236): 

«Ja  se  tome  ni  malo  ne  čudim.  Možemo  očekivati  i  gore  stvari.  Nekoliko  mladih  svećenika, 
ako  su  duha  Božjega,  mogu  mnogo  učiniti.  Bog  nas  neće  ostaviti,  u  to  čvrsto  vjerujem.  Da  nas 
je  odlučio  uništiti,  već  nas  ne  bi  bilo,  nestali  bismo  u  grozotama,  koje  su  nas  pratile«. 

U  Zagreb  poručuje,  neka  se  ne  dadu  time  smesti.  Sjemenište  neka  ne  dadu  dragovoljno.  Ako 
bude  silom  oduzeto,  neka  ide  i  neka  sve  nose,  ali  ne  popustiti  (237).  «Bog  će  se  već  pobrinuti, 
da  ne  ostanemo  bez  zvanja  i  podmlatka,  što  se  i  očito  vidi.  Dok  se  čvrsto  držimo  Boga  i  Sv. 
stolice,  sigurni  smo«  (238). 

Stepinac  je  pisao  nekom  biskupu,  kojemu  su  komunisti  zatvorili  sjemenište  (239):  «Est 
tempus  destruendi,  est  tempus  aedificandi  —  Sve  ima  svoje  doba...  vrijeme  rušenja  i  vrijeme 
građenja.  Ako  živimo  —  po  sudu  sviju  —  u  doba  najtežeg  progonstva  Crkve,  to  znači,  da 
ćemo  doživjeti  i  najveći  trijumf  Crkve.  Žrtava  će  dakako  biti.  Otići  ću  možda  i  ja.  Ali  što  to 
znači?  Glavno  je,  da  Božja  stvar  ide  naprijed,  i  da  se  duše  posvećuju«. 


«Mogu  zatvoriti  i  zagrebačko  i  đakovačko  sjemenište.  Mogu  tako  raditi,  ali  samo  dok 
Gospodin  Bog  dade  vlast.  Nećemo  se  zato  prestrašiti.  Sv.  Otac  veli,  da  će  to  biti  krasni 
primjeri  za 


(235)  VD  I  47. 

(236)  VD  II  255. 

(237)  VD  II  390. 

(238)  VDIV61. 

(239)  Prop  3,  3.  -  VD  III  13  si. 

budućnost.  Ludo  je  misliti,  da  bi  bolje  bilo  malo  popustiti,  pa  bismo  tobože  imali  sjemeništa. 
Bi,  ali  kakva?»  (240). 

U  vezi  s  tim  problemom  kazao  je  pun  pouzdanja  u  Boga  (241):  «Potens  est  Dominus  de 
lapidibus  suscitare  filios  Abrahae  —  Bog  iz  ovoga  kamenja  može  podići  djecu  Abrahama,  pa 
će  se  pobrinuti  i  za  svećenike,  makar  ovi  (komunisti)  radili  sa  sjemeništima,  što  ih  je  volja». 

Na  Silvestrovo  g.  1953  zabilježio  je  župnik  Vraneković  u  svom  dnevniku  (242):  «Ako  se 
žalosne  stvari  u  prvi  čas  kardinala  i  bolno  doimlju  i  potresu  mu  dušu,  za  čas  to  Božji  čovjek 
retušira  silnim  pouzdanjem  u  Boga  i  Bogorodicu«. 

U  rujnu  pak  g.  1954  piše  (243):  «Ove  godine  snažnije  prima  nemile  vijesti  i  udarce.  Pun  je 
nade». 

Kad  je  tajnik  dr.  Mijo  Pišonić,  3.  ožujka  1957,  saopćio  kardinalu,  da  se  sprema  zakon  o 
nacionalizaciji  stambenih  zgrada,  da  će  prema  tome  i  tzv.  «Vatikan»  u  Vlaškoj  ulici  u 
Zagrebu  biti  oduzet,  te  ga  upita,  što  valja  učiniti,  kardinal  mirno  reče  (244): 

«Ništa!  Neka  nose!» 

Takve  mjere  nisu  mogle  uzdrmati  njegovo  pouzdanje  u  Boga. 


Iz  pisama,  što  ih  je  primao,  zaključivao  je,  da  komunistička  vlast  želi  na  bilo  koji  način 
sporazum  s  katoličkom  Crkvom.  Na  tu  činjenicu  on  primjećuje  (245): 

«Upravo  ta  okolnost  mora  nas  učvrstiti  u  našem  uvjerenju,  da  ćemo  možda  još  i  teže  trpjeti, 
ali  trijumf  Crkve  je  pred  vratima.  Možda  ga  ja  neću  doživjeti.  To  nije  važno.  Važno  je,  da 
napreduje  Božja  stvar!« 


U  svojim  se  pismima  uvijek  navraća  na  to,  da  u  naslovnicima  probudi  ili  uzdrži  pouzdanje  u 
Boga.  Isto  tako  u  razgovoru  sa  svećenicima,  dok  su  još  mogli  doći  do  njega,  govori  (246): 

«Ne  klonite  duhom!  Imajte  veliko  pouzdanje  u  Boga,  ne  dajte  se  slomiti! » 


(240)  VD  III  68. 

(241)  Mt  3,  9.  -  VD  I  48. 

(242)  VD  II  104. 

(243)  VD  II  265. 

(244)  VD  III  120. 

(245)  VD  II  219  si. 

(246)  VD  I  70  77. 

Vrlo  je  rado  upotrebljavao  izraz:  «Ne  bojati  se,  makar  zvijezde  padale  s  neba!»  Taj  izraz 
osobito  ponavlja  i  u  pismima  (247). 

Na  sedmu  godišnjicu  dolaska  u  Krašić,  osvrćući  se  na  prošle  godine,  reče  župniku  (248): 

«Bilo  je  bolno,  ali  hvala  Bogu  nismo  pokleknuli  pred  silom,  i  dok  smo  ove  pameti,  nikada  se 
nećemo  pokloniti.  Dvanaest  je  godina  zatvora  prošlo,  a  k  tome  pribrojite  i  godinu  prije  toga, 
jer  sam  stvarno  bio  u  kućnom  pritvoru.  A  onda,  cijeli  rat,  nevolja  za  nevoljom.  Sve  su  nam 
uzeli,  pa  što  nam  je  manjkalo?  Plijenili  su  vas,  pucali  po  vama,  poziv  za  pozivom,  i  još  ste  tu, 
a  oni  su  sretni,  da  mogu  s  vama  riječ  progovoriti.  Samo  ne  klonuti!  To  govorite  svaki  dan 
najprije  samome  sebi,  a  onda  svima.  Tko  se  Boga  drži,  taj  ne  može  propasti«. 


Jednog  dana  u  listopadu  g.  1956  kardinal  će  župniku  (249): 

«Toliko  sam  pisama  kao  nikada  u  životu  pisao  na  sve  strane,  posebno  časnim  sestrama,  da  ne 
klonu  i  ne  daju  se  smesti,  ako  su  i  u  oskudici.  Samo  ne  klonuti,  jer  je  to  velika  uvreda  Boga. 
Kako  će  se  ugodno  sjećati  svaki  svećenik  i  vjernik,  koji  nije  nasjeo  sotonskim  zamkama  i  nije 
se  poklonio  za  zdjelu  leće». 

Kad  mu  je  krašićki  župnik  saopćio,  daje  župnik  u  Prekrižju  bačen  u  zatvor,  i  kad  je  došao 
onamo  te  našao  ljude  kako  u  crkvi  mole  krunicu  za  svoga  svećenika,  nadbiskup  mu  reče 
(250): 


«Neka  samo  bude  tamo!  Molit  ćemo  i  mi  za  njega,  još  će  biti  sretan.  Neka  se  samo  drži  u 
pouzdanju.  Isplatit  će  se  ovaj  zatvor». 

Nekog  dana  u  svibnju  g.  1952  rekao  je  (251): 

«Doći  će  još  teški  časovi.  Ali:  In  te,  Domine,  speravi.  Čitao  sam  kod  nekog  sveca,  da  će  si 
ljudi  još  željeti  vremena  Domicijana,  Nerona,  Kaligule.  Neka  nas  unište!  Spremni  smo 
gladovati  i  od  gladi  časno  poginuti,  ali  ne  sramotno  ostati». 

Iz  ovoga  neograničenog  pouzdanja  u  Boga  proizlazio  je  onaj  vedri  optimizam,  koji  ižaruje  iz 
sviju  njegovih  pisama,  do  kojih  smo  mogli  doći.  Njemu  je  glavno  bilo,  da  ostane  Crkva 

(247)  VD  III  183. 170. 

(248)  VD  IV  125  si. 

(249)  VD  III  88. 

(250)  VD  I  68. 

(251)  VD  I  77. 

Božja  i  da  stvar  Božja  napreduje,  dok  se  pojedinac  mora  ponizno  podvrći  onome,  što  je  Bog 
odredio  za  njega.  Jednomu  odvjetniku  piše  o  sebi,  da  je  stopostotni  optimist  u  ovim 
vremenima.  «Neka  ide  i  život,  samo  da  ostane  Crkva  Božja»  (252). 

Piše  jednomu  uglednom  gospodinu,  14.  srpnja  1953,  koji  je  također  bio  u  Lepoglavi  u  isto 
vrijeme  kao  i  on  sam:  «Dragi  doktore!...  Nadam  se,  da  ste  vedra  duha  i  srca  kraj  svih  teškoća, 
koje  su  Vas  snašle  i  snalaze.  Ostanite  vedar  uvijek,  došlo  što  mu  drago.  Sve  prolazi,  ali  Bog 
nikada!  Pa  ako  Vaša  obitelj  sada  možda  strada,  sasvim  sigurno  vidjet  će  i  bolje  dane,  barem 
djeca  Vaša,  za  koju  i  živite». 

Istome  gospodinu  piše  drugom  zgodom:  «Crkva  Božja  ne  pozna  očajavanja  nikada  u  svoj 
svojoj  povijesti.  Istina,  borba  je  danas  gigantska  u  poredbi  s  prošlošću,  jer  ovakve  perfidije, 
zlobe  i  pokvarenosti  svijet  još  nije  vidio.  Ali,  radi  toga  se  Božja  moć  nije  ni  za  dlaku 
umanjila,  a  isto  tako  ni  dobrota  Božja.  Hoću  lija  doživjeti  trijumf  Crkve,  ne  znam.  Ali  sam 
siguran,  da  će  mnogi  imati  prilike  vidjeti  ga  i  to  takva,  kakva  još  nikada  povijest  nije 
zabilježila.  Ne  neko  vanjsko  slavlje,  nego  unutarnji  preporod  duša,  što  je  jedino  važno.  Jedina 
opasnost  je  malodušnost.  Druge  nema,  jer  nemo  in  Domino  speravit  et  confiisus  est  —  nitko 
se  nije  postidio,  tko  se  ufa  u  Gospodina  (Sir  2,  10).  Nemo!  U  svoj  povijesti  roda  ljudskog: 
nemo!  Za  tu  činjenicu  jamči  sam  Bog  Duh  Sveti. 

Ako  se  koji  taj  čovjek  možda  i  čudi,  odakle  u  slabom  čovjeku  kardinalu  Stepincu  toliko 
pouzdanje,  mogu  Vam  reći,  što  i  vi  naslućujete  u  Vašem  pismu,  da  je  to  od  povjerenja  u 


Bogorodicu  i  Djevicu  Mariju,  čiji  je  lik  tako  čudno  isprepleten  s  čitavim  mojim  životom.  To 
povjerenje  želim  i  Vama  i  svima  ostalima». 


U  Krašiću  dobivao  je  i  žalosna  pisma.  Netko  mu  je  pisao,  da  sigurno  predstoji  sudnji  dan 
(253).  Drugi  mu  piše,  daje  Hrvatski  Narod  najtragičniji  narod  na  svijetu.  Kardinal  se  ne  slaže 
s  tim  mišljenjima,  jer  da  je  i  kardinal  Mindszenty  rekao  za  Mađare,  da  su  i  oni  najtragičniji 
narod.  Sjećajući  se  prošlih  zbivanja,  kardinal  Stepinac  na  to  ovako  primjećuje  (254): 

(252)  VD  II  190. 

(253)  VD  III  123. 

(254)  VD  III  123;  IV  1  si. 

«Tko  zna,  kuda  bi  krenuo  naš  narod,  da  trajno  živi  u  miru  i  blagostanju?  Ovako  kroz  vjekove 
na  sve  strane  bije  bojeve  i  kroz  kreševo  sačuvao  je  najveće  blago,  sv.  vjeru.  Čim  su  prestale 
borbe  protiv  Turaka,  što  vidimo?  Val  liberalizma  i  ateizma  počeo  je  da  zahvaća  jadni  taj 
narod.  I  tako  malo  po  malo  došli  smo  do  onoga,  što  danas  imamo.  Sada  smo  opet  stisnuti  kao 
nikada.  Ah,  posvuda  gledamo,  kako  se  duhovi  luče.  Nije  li  divno  djelo  Providnosti  gledati, 
kako  se  naša  inteligencija  pomalo  otresa  liberalizma  i  nalazi  put  k  Bogu?  Pred  40,  30,  pa  i  20 
godina  prezirno  su  gledah  na  kler  i  često  posprdno  mahnuli  nikom  govoreći:  Ah,  šta  taj  pop! 
Nisu  slušah  Crkvu,  kad  ih  je  upozoravala  na  pogibelj  komunizma,  već  joj  predbacivah,  da  ona 
time  štiti  samo  svoje  materijalne  interese.  Danas  pak,  kad  im  šoštari,  šloseri,  sedlari  diktiraju, 
sada  vide,  daje  Crkva  imala  pravo.  Još  Crkva  najlakše  snosi  ovaj  teror.  Tako  ja  gledam  novi 
svijet  i  novi  vijek  Majke  Božje,  koji  sigurno  dolazi.  A  naš  narod,  ako  i  ima  teških  poroka  —  a 
koji  ih  narod  nema  —  kroz  ovo  čišćenje  i  kreševo  izaći  će  preporođen.  Očuvat  će  vjeru  a  s 
time  i  sve  drugo». 


Kada  se  radilo  o  nacionalizaciji  kanoničkih  kurija  na  Kaptolu,  neki  su  se  utekli  ordinariju,  da 
posreduje,  a  on  je  to  odbio.  Utekli  su  se  i  kardinalu  u  Krašić,  neka  bi  on  dao  kakvu  pobudu,  i 
što  im  je  činiti?  Kardinal  je  ne  samo  odobrio  stav,  koji  je  ordinarij  zauzeo,  nego  je  napisao 
pismo  i  naslovio  ga  onome,  koji  mu  je  bio  pisao.  Pismo  je  vanredno  pobudno,  te  zaslužuje,  da 
se  pažljivo  čita.  Pisano  je  bez  ikakva  uvoda,  latinski.  Donosimo  prijevod.  U  šest  točaka  daje 
kardinal  glavne  misli  na  razmatranje  (255): 

«1.  'Lisice  imaju  jazbine  i  ptice  nebeske  gnijezda,  a  Sin  čovječji  nema  gdje  bi  glavu  naslonio' 
(Mt  8,  20).  'Nije  učenik  nad  učiteljem,  niti  sluga  nad  gospodarom  svojim'  (Mt  10,  24). 

2.  U  Africi  spomen  sv.  Valerijana,  biskupa.  Kad  mu  je  bilo  84  godine,  u  vrijeme  vandalskog 
progona,  pod  arijanskim  kraljem  Genzerikom,  postojano  seje  ustručavao  izručiti  crkveno 


posuđe.  Zbog  toga  bi  izgnan  iz  grada.  A  kako  je  bio  izdan  nalog,  da  ga  nitko  ne  smije  primiti 
u  kuću  niti  mu  dopustiti  da  stanuje  na  polju,  dugo  je  vremena  ležao  na  vojničkoj  cesti  izložen 
vremenskoj  nepogodi.  Tako  je  u  ispovijedanju  i  obrani  katolič- 

(255)  VD  IV  157  si. 

ke  istine  dovršio  tijek  blaženoga  života  ( Martyrologium  Romanum,  19.  XII). 

3.  U  Rimu  rođendan  sv.  Marcela  I,  pape  i  mučenika.  Na  nalog  nasilnika  Maksencija  bio  je 
zbog  ispovijedanja  katoličke  vjere  najprije  izbatinjan,  a  zatim  određen  da  poslužuje  čuvane 
zvijeri.  Dok  je  vršio  tu  poslugu  preminu  odjeven  u  kostrijet.  ( Martyrologium  Romanum,  16. 

I). 

4.  'Napustite  vaše  palače;  od  onoga,  koji  hoće  Crkvu  učiniti  robinjom,  ne  primajte  nikakva 
novca  da  utažite  glad...  U  vašoj  nevolji,  u  vašim  bolima  uprite  pogled  samo  na  Isusa  Krista, 
lišena  svega,  gola,  razapetoga'  (Sv.  Pijo  X  biskupima  u  Francuskoj,  18.  X.  1908). 

5.  Papa  Pijo  VI  bio  je  odveden  u  progon  i  ondje  je  umro. 

6. 1  na  drugim  mjestima  bezbroj  mučenika  i  ispovijedalaca,  kako  to  svjedoči  Martyrologium, 
crkvena  povijest,  životopisi  svetaca.  U  ovim  vremenima  valja  to  čitati  i  razmatrati  na  veliku 
utjehu.  Ne  živi  čovjek  samo  od  kruha,  nego  od  svake  riječi,  koja  proizlazi  iz  ustiju  Božjih. 
Čovjek  ne  stanuje  samo  u  kući  dobro  izgrađenoj.  Zar  nije  Sin  Božji  počeo  stanovati  u  jaslama 
(u  štali)?  Dovršio  je  svoje  obitavanje  na  drvu  križa.  Tko  je  mudar,  njemu  je  to  dosta!» 


Tom  istom  zgodom  kardinal  je  čitao  župniku  izvadak  iz  pastirskog  pisma  lurdskog  biskupa, 
koji  navodi  riječi  sv.  Pija  X,  što  ih  je  izrekao  13.  studenoga  1908  francuskim  hodočasnicima: 
«Slijedite  me  u  boli.  Moja  je  jedina  žalost,  što  nisam  među  vama,  da  zajedno  s  vama  ne  bijem 
Božje  bojeve»,  te  mu  je  ponovio  gore  navedene  riječi  sv.  Pija  X  (256). 


U  nevoljama,  koje  su  snašle  i  narod  i  katoličku  Crkvu,  vidi  kardinal  sredstvo,  kojim  Božja 
providnost  čisti  naš  narod,  kako  je  to  u  svojoj  posljednjoj  korizmenoj  poslanici  izložio.  Pod 
kraj  svoga  života  promatrajući  sve,  što  se  dogodilo  i  događa,  reče  jednog  dana  svom  župniku 
(257):  ^ 

«Čujem  sa  svih  strana,  da  imade  među  inteligencijom  pravih  obraćenja.  Mnogi  suosjećaju  sve 
više  sa  Crkvom.  Tip  starog  intelektualca,  i  to  mnogoga,  mislio  je,  da  popovi  samo  radi 
vlastitih  probitaka  govore  protiv  komunizma,  i  nisu  vjerovali.  Sada  to  osjećaju  na  svojoj  koži, 
mnogi  i  po  vlastitoj  krivnji,  i  lupaju 


(256)  VD  IV  135. 

(257)  VD  IV  134  si. 

se  po  glavi.  Vide,  da  svećenici  daleko  lakše  od  svjetovnjaka  snose  i  poniženje  i  pljačkanje.  A 
osim  toga  podmladak  sve  više  raste.  Tko  samo  malo  bolje  gleda,  taj  mora  naći  u  Crkvi  nešto, 
što  privlači.  Zato  ja  stalno  ponavljam:  Trebalo  je  ovo  doći». 

Kada  se  pokazala  potreba,  da  kardinal  dobije  stalnog  pomoćnika  u  upravi  nadbiskupije,  često 
je  znao  ponavljati  i  preporučivati  drugima,  da  se  mole  za  njegova  nasljednika,  da  bude  muž 
jake  vjere,  sveta  života  i  neograničena  pouzdanja  u  Boga  (258). 

Kardinal  je  svoje  veliko  pouzdanje  u  Boga  jačao  dnevnim  čitanjem  Rimskoga  martirologija  i 
života  svetaca,  osobito  misionara,  čiji  gaje  život  uvijek  vanredno  zanimao.  «Koliko  pate!  — 
uskliknuo  je.  —  Bijedne  kolibe,  dim  ognjišta,  opasni  urođenici,  divljaštvo  i  slične  stvari! 
Koliko  mučenika!  Oni  su  dali  život  za  Ime  Božje,  a  mi  da  ga  sada  izdamo?  Što  bi  nam  rekao 
narod,  Sv.  Otac,  a  što  je  najvažnije  sam  Spasitelj?  Zato  ne  prestajem  govoriti,  preporučivati  i 
pisati  na  sve  strane:  Ne  plašite  se!  Ništa  nam  ne  mogu  oduzeti.  Pa  ako  i  sve  ode,  neka  ide! 
Ako  budemo  i  umrli  od  gladi,  bolje  je,  jer  ćemo  časno  svršiti.  Samo  ne  pasti  na  koljena  pred 
silom»  (259). 

Neprestano  je  naglašivao:  «Nama  treba  samo  vjera  čvrsta  i  stalna.  Gospodinu  se  ne  žuri». 

Dvojici  njemačkih  sjemeništaraca,  kojima  je  uspjelo  stići  u  Krašić,  na  oproštaju  kaže  kardinal 
pun  vedra  pouzdanja  u  Boga  (260):  «Služit  ću  jednu  sv.  misu  za  njemačku  omladinu.  Kad  se 
vratite,  recite  svojim  drugovima  daje  pred  njima  velika  budućnost:  narodi  su  dozreli  za 
Krista.  Sve  ste  doživjeli.  Liberalizam,  nacionalizam,  fašizam,  komunizam  i  socijalizam!  Svi 
su  ostali  bez  uspjeha.  Samo  Krist  može  još  pomoći.  Dolazi  novo  doba». 

Nekoliko  dana  prije  svoje  smrti,  16.  siječnja  1960,  piše  kardinal  jednom  znancu  slijedeće: 
«Straže  oko  mene  budno  bdiju  i  dan  i  noć.  Ali  i  Bog  bdije!  Razlika  je  samo  ta,  da  uzalud 
bdiju,  kako  veli  Psalmista,  oni  koji  čuvaju  grad,  ako  Gospodin  ne  čuva  grada.  Prvi  me  čuvaju, 
ne  bi  li  mi  slomili  živce,  a  Bog  me  čuva,  da  ne  klonu  živci,  makar  se  još  povećao  bijes  i 
mržnja  neprijatelja.  Bog  me  je  svakako  bolje  čuvao.  U  njega  se  i  nadalje  uzdam!» 

(258)  VD  I  148. 

(259)  VD  II  279. 

(260)  VD  III  62.  PETER  KREUZER,  Fahrt  zu  Stepinac  (Wiirzburg  1954)  63. 

Gospodin  je  to  njegovo  neograničeno  pouzdanje  nagrađivao  više  puta  upravo  na  neobičan 
način.  U  siječnju  g.  1954  u  župnom  dvoru  u  Krašiću  ponestalo  je  brašna.  Kad  je  već  posve 
bilo  pri  kraju,  najednom  iznenada  stigne  na  župnikovu  adresu  vreća  brašna  od  45  kg.  Nekako 
u  isto  vrijeme  su  došli  opet  po  porez.  Župnik  je  dao  posljednjih  7.000  din.  Potrebe  u  kući  su 
bile  velike,  kad  eto  iznenada  stigne  na  kardinalovu  adresu  novac.  I  tako  je  išlo  redom.  Čim  je 
nečega  nestalo  u  kući,  drugo  je  za  čas  odnekuda  stiglo  (261). 

U  kolovozu  g.  1956  dobije  župnik  nalog  od  Zavoda  za  socijalno  osiguranje  u  Jaski,  da  uplati 
64.000  din.  na  ime  socijalnog  osiguranja  radnika,  koji  su  prošloga  ljeta  radili  na  popravku 
crkve.  Crkva  je  još  bila  u  dugu  zbog  tih  popravaka.  Slijedećega  dana  dopusti  milicionar 
krašićkim  iseljenicima,  koji  su  stigli  iz  Chicago,  da  idu  na  kardinalovu  misu.  Neki  je  gospodin 
uručio  župniku  svotu  od  50.000  din.,  a  otac  i  sin  kao  milostinju  svaki  po  1.000  din.  Sutradan 
je  župnik  otišao  u  Jasku  i  protestirao  protiv  svote,  koja  mu  je  bila  određena,  daje  plati  za 
osiguranje  radnika,  jer  su  uzeli  u  obzir  više  dana  nego  što  su  radnici  radili.  Na  veliko  svoje 
začuđenje  snizili  su  mu  taksu  na  52.000  din.,  upravo  toliko,  koliko  je  dan  prije  dobio  (262). 

7.  -  HEROIZAM  LJUBAVI 

Iako  se  vjera  s  pouzdanjem  u  Boga  tako  snažno  isticala  u  životu  i  apostolskom  djelovanju 
Alojzija  Stepinca,  to  valja  odmah  naglasiti,  daje  ta  njegova  vjera  očitovala  svoju  snagu 
napose  u  djelima  kršćanske  ljubavi.  Kršćanska  ljubav  bila  je  krepost,  koja  je  nadahnjivala 
ozbiljnost,  odlučnost  i  temeljitost  u  njegovu  stavu,  kad  je  trebalo  braniti  duhovno  poslanje 
katoličke  Crkve. 

1)  -  Ljubav  prema  Bogu 

Daje  njegovo  srce  bilo  ispunjeno  ljubavlju  prema  Bogu  i  Isusu  Kristu,  bilo  je  očito.  Ona  gaje 
gonila,  da  savjesno  vrši  svoje  svećeničke  i  biskupske  dužnosti,  da  neumorno  propovijeda  riječ 
Božju,  da  posjećuje  svoje  stado,  da  podnosi  svu  gorčinu  progona,  što  gaje  Božja  providnost 
na  nj  pripustila. 

(261)  VD  II  130. 

(262)  VD  III  73  si. 

Katkada  mu  je  posve  nehotice  izletio  iz  usta  kakav  izraz,  koji  je  svjedočio,  kako  mu  je  srce 
raspaljeno  ljubavlju  prema  Bogu  i  Kristu  (263):  «Imati  i  držati  se  dragoga  Isusa,  kako  je  onda 
sve  lako»!  Ili  (264):  «Imam  Isusa  u  tabernakulu.  Što  mi  još  treba?» 

To  je  samo  par  primjera  tih  iskrica  ljubavi  prema  Kristu. 


Njegovo  dnevno  klanjanje  pred  presv.  oltarskim  sakramentom,  koje  bi  trajalo  sat,  sat  i  pol, 
duge  zahvale  iza  sv.  mise,  pobožno  obavljanje  pobožnosti  križnog  puta,  sve  je  to  svjedočilo, 
gdje  je  njegovo  pravo  blago,  gdje  je  onaj,  koga  ljubi  njegovo  srce. 

2)  -  Ljubav  prema  katoličkoj  Crkvi 

Stepinac  je  ljubio  sv.  Crkvu,  ovaj  Božji  narod  na  zemlji.  Ljubio  je  Crkvu  onakvu,  kakvu  je 
ustanovio  Krist  Gospodin,  Crkvu  hijerarhijsku,  počevši  od  njezine  vidljive  glave  Sv.  Oca, 
prema  kojemu  je  gojio  ljubav  i  poštovanje,  kakvo  se  rijetko  susreće  i  kod  najboljih  vjernika  i 
svećenika.  Taje  ljubav  bila  ne  samo  vanjska,  ili,  ako  se  baš  hoće,  juridička  i  kanonska,  nego 
je  bila  proćućena,  duboka,  plod  njegove  katoličke  vjere.  Kako  je  ona  bila  duboko  ukorijenjena 
u  njegovu  srcu,  nastojao  je,  da  i  njegovo  svećenstvo  i  vjernici  budu  prožeti  istom  ljubavlju. 
Stoga  je  napose  svećenicima  često  i  gorljivo  naglašavao  dužnost  sačuvati  vjernost  prema  Sv. 
Ocu  papi,  čije  prvenstvo  u  Crkvi  jest  veza  crkvenog  jedinstva.  Njegova  borba,  koju  je  morao 
izdržati,  bila  je  usmjerena  na  to,  da  katoličkoj  Crkvi  u  Jugoslaviji  osigura  normalno  vršenje 
njezine  duhovne  zadaće,  da  uzmogne  naime  prenositi  sv.  vjeru  iz  naraštaja  u  naraštaj. 

Čitajući  u  Krašiću  povijest  kršćanskih  sekta,  uskliknuoje  (265): 

«To  je  krasno  djelo.  Što  je  dalje  čitam,  to  sam  sigurniji  u  svom  zaključku,  da  se  nikada  ne 
možemo  dosta  zahvaliti  Bogu,  što  smo  članovi  prave  Crkve  Kristove.  Gledam  kršćane,  koji  su 
se  rastavili  od  katoličke  Crkve,  sjedne  strane  protestante,  s  druge  pravoslavne,  a  u  sredini 
katoličku  Crkvu.  Tu  je  primat,  koji  nas  sve  ujedinjuje.  Kad  ga  ne  bi  bilo,  morali  bismo  ga  mi 
sami  ustanoviti  za  uščuvanje  jedinstva«. 

(263)  VD  I  14. 

(264)  VD  III  126. 

(265)  VD  IV  5  si. 

Često  je  na  razne  načine  izrazio  želju  da  položi  vlastiti  život  za  sv.  Crkvu:  «Kad  bih  mogao  — 
znao  je  reći  —  dao  bih  i  stotinu  života  samo  da  živi  Crkva  Božja!« 

Ljubav  prema  sv.  Crkvi  gonila  gaje,  da  pomno  prati  njezin  život,  njezin  razvoj,  njezine  misije 
u  poganskim  zemljama.  Na  to  je  mnogo  mislio  i  na  tu  nakanu  se  i  mnogo  molio  (266). 

«Nisam  ni  učenjak  —  izrazio  se  jednoć  (267)  —  ni  svetac.  Crkva  me  toliko  ne  treba.  Moj 
život  će  otići.  Neka  ide  samo!  Rado  ga  dajem  za  dobro  Crkve  i  naroda!« 

I  dao  gaje. 

U  Krašiću  je  želio  bolje  upoznati  povijest  katoličke  Crkve  u  Hrvatskoj.  Stoga  je  pomno  čitao 
stara  godišta  Katoličkog  lista.  Čitajući  ih  uvjerio  seje,  daje  taj  časopis  u  prvim  godinama  bio 


dobro  uređivan,  a  ustanovio  je  i  to,  kako  se  i  onda  katolička  Crkva  morala  boriti.  Rekao  je 

(268): 


«Prije  1 10  godina  bilo  je  sličnih  pojava  kao  i  danas.  Ništa  novo  na  svijetu.  Čitam,  kako  je  u 
zagrebačkoj  katedrali  neki  advokat  zapalio  cigaretu.  Tako  će  ići  borba  do  svršetka.  Što  dulje 
živim  i  promatram  sudbinu  Crkve,  to  mije  draža.  O  velika  si,  Crkvo  Božja! » 

Gdje  god  vidi,  da  su  ugroženi  duhovni  probitci  Crkve,  Hrvatskoga  Naroda,  pa  i  pojedinaca, 
moh  i  za  te  potrebe  prikazuje  sv.  mise.  A  kako  nije  dospio,  da  sam  za  svaku  pojedinu  potrebu 
služi  sv.  misu,  daje  ih  župniku  ih  drugome  svećeniku,  koji  je  kao  umirovljenik  živio  u 
Krašiću,  da  na  njegovu  nakanu  služe  sv.  mise.  Župnik  Vraneković  bilježi,  20.  veljače  1958,  u 
svom  dnevniku  slijedeće  (269):  «Danas  mije  dao,  da  prikažem  deset  sv.  misa  na  čast  Majke 
Božje  za  sve  nesjedinjene  kršćane  na  području  zagrebačke  nadbiskup ije». 

Živi  i  moh  se  u  nadi,  da  će  se  katolička  Crkva  preporoditi  i  obnoviti.  Kako  je  shvaćao  to 
njezino  preporađanje  i  njezinu  obnovu,  pokazuju  slijedeće  riječi  (270): 

«Neće  to  biti  neki  vanjski  sjaj,  nego  preporod  u  dušama.  Neka  samo  dragi  Bog  dade  ustrajnost 
i  jedinstvo  našem  kleru !» 

Tu  je  misao  ponavljao  i  u  pismima,  koja  je  upravljao  pojedinim  osobama. 

(266)  VDI  150. 

(267)  VD  II  118. 

(268)  VD  V  78. 

(269)  VD  IV  17. 

(270)  VDI  139. 

Duhovne  probitke  sv.  Crkve  pretpostavljao  je  željama  svoga  srca.  Njegov  koadjutor  je 
odlučio,  da  iz  njegove  blizine  premjesti  jednoga  vrijednoga  svećenika  u  neko  drugo  mjesto, 
gdje  ga  je  smatrao  potrebnim.  Taj  je  svećenik  bio  kardinalu  vrlo  drag,  jer  je  uspješno  radio  u 
duhovnoj  pastvi.  Kad  je  kardinal  saznao  za  odluku  svoga  koadjutora,  rekao  je  (271): 

«Ne  smije  čovjek  popustiti  srcu,  kad  su  duhovni  interesi  Crkve  po  srijedi.  Drag  mije  bio,  ah 
neka  ide!» 

3)  -  Otac  sirotinje 

Živeći  zatočen  u  Krašiću  nije  se  mnogo  upuštao  u  stvari  svoje  rodbine.  Kako  se  odrekao 
svoga  baštinskog  dijela  u  korist  svoje  braće,  htio  je,  dok  je  još  boravio  u  Zagrebu,  biti  od 


rodbine  neovisan  u  gospodarskim  pitanjima.  Rodbina  je  za  to  znala  i  poštivala  tu  njegovu 
odluku  i  imala  je  prema  njemu  pravo  strahopočitanje.  Svoje  je  rijetko  posjećivao.  Izuzetak  od 
toga  pravila  bio  je  slučaj,  kad  bi  tko  od  njegovih  obolio.  Kad  je  tko  od  njih  umro,  otpratio  ga 
je  na  vječni  počinak. 

U  župnom  dvoru  se  zanimao  za  sve  poslove  u  kući  i  izvan  nje.  Rijetko  bi  se  dogodilo,  da  nije 
kod  susreta  s  kojom  od  časnih  sestara,  koje  su  bile  zaposlene  na  župnom  dvoru,  rekao  koju 
dobru  riječ  ili  što  pitao.  Vrlo  se  rado  odazvao  njihovoj  molbi,  da  bi  im  prigodom  mjesečne 
duhovne  obnove  održao  duhovni  nagovor.  Obično  im  je  prikazivao  krepostan  život  kojega 
ugodnika  Božjega,  da  ih  njegovim  primjerom  oduševi  za  vjernost  u  službi  Božjoj.  U  župnom 
dvoru  se  uslijed  toga  osjećalo  toplo  i  ugodno  ozračje  duhovne  obitelji.  Zbog  toga  je  kardinal 
više  puta  izrazio  svoje  zadovoljstvo,  unatoč  većim  ili  manjim  neugodnostima,  koje  bi  izvana 
dolazile. 

U  Krašiću  je  živio  vrlo  skromno  i  jednostavno.  Ljubio  je  siromaštvo,  koje  je  prigrlio  zbog 
Krista,  te  gaje  stoga  nazivao  «Kristovo  siromaštvo«.  Odmah  u  početku  njegova  boravka  u 
Krašiću  donijeli  su  mu  iz  Zagreba  namještaj  za  sobu  i  posteljinu,  sve,  što  je  bilo  potrebno  i 
dolično  za  njega  kao  nadbiskupa.  No,  nadbiskup  se  opirao  uzeti  te  stvari  na  porabu  rekavši: 

«Vozite  to  natrag,  što  će  mi  to?  Čemu  taj  tepih  na  podu?  Što  će  mi  mekane  jastučnice?  Dajte 
mi  onu  moju  iz  Lepoglave!« 

(271)  VDIV  120. 

Župnik  ga  je  jedva  nagovorio,  da  zadrži  tepih  zbog  trulog  poda. 

Jedna  od  časnih  sestara  u  župnom  dvoru  imala  je  na  brizi  njegovo  rublje.  No,  imala  je  pravu 
muku,  da  ga  sačuva,  jer  je  znalo  «dobiti  noge»  i  otići  u  ruke  kojemu  siromahu.  Stoga  je  u 
ormaru  držala  samo  ono,  što  je  bilo  potrebno  za  pojedino  godišnje  doba,  a  ostalo  je  spremila  u 
kovčeg  (272). 

U  siječnju  g.  1952  zapisao  je  župnik  u  svoj  dnevnik  (273):  «Sve  rublje,  odijelo,  cipele  do 
najnužnijega  podijelio  je  sirotinji.  Slabije,  poderano  i  pokrpano  rublje  zadržao  je  za  sebe,  a 
bolje  razdijelio.  Kupili  su  mu  novo  rublje,  ali  ga  nismo  stavili  u  njegov  ormar,  nego  stoji  u 
mojoj  sobi,  da  mu  se  izda,  kada  mu  treba.  I  ono  iz  pranja  ide  k  meni.  Inače,  tko  zna,  gdje  i  kod 
koga  bi  bilo  za  koji  sat». 

No,  ni  u  ormaru  nije  trpio  veću  zalihu  rublja.  Čim  je  nešto  dobio,  odmah  je  i  podijelio,  tako  da 
se  časna  sestra  našla  u  neprilici  ne  jedanput,  kad  je  njemu  trebalo.  A  trebalo  mu  je  često,  jer  se 
mnogo  znojio.  Sestre  milosrdnice  iz  Zagreba  su  mu  mnogo  toga  slale,  što  su  mislile,  da  bi  mu 
trebalo.  Kad  je  kardinalova  nećakinja,  također  milosrdnica,  išla  na  posjet  u  Krašić,  bilo  joj  je 
rečeno,  da  pregleda  kardinalove  stvari,  da  li  što  treba.  No,  rijetko  kada  je  našla  u  ormaru  ono, 
što  se  u  njemu  moralo  naći.  Kada  je  upitala  časnu  sestru,  koja  se  brinula  za  njegove  stvari, 
sestra  je  odgovorila  (274): 


«Sve  je  razdijelio». 

Kardinal  je  htio  od  vremena  do  vremena  znati  kakvih  stvari  ima  u  kovčegu.  Sestra  je  htjela 
iskoristiti  tu  priliku,  da  izluči  staro  pokrpano  rublje,  pa  mu  reče  (275): 

—  To  nije  više  za  vas,  Eminencijo,  ovo  biste  mogli  dati  siromahu. 

—  No,  no,  odvrati  joj,  što  ću  mu  dati  prnje,  koje  i  sam  ima? 

Za  sirotinju  je  uzimao  najbolje  stvari,  koje  bi  našao  u  kovčegu. 

Jednoga  dana  u  proljeće  g.  1952  bila  je  prilika  za  šetnju.  Župnik  mu  se  ponudi,  da  će  ga 
pratiti.  Veselo  je  prihvatio  ponudu.  Najednoć  se  nečega  sjeti,  te  reče: 

(272)  S.  AKVILINA,  Uspomene,  Krasić  5.  III.  1951  - 10.  II.  1960,  str.  1. 

(273)  VD  1 27  si. 

(274)  priopćila  s.  Magdalena  Mrzljaku  Rimu. 

(275)  S.  AKVILINA,  Uspomene,  kao  gore,  str.  3. 

«Neću  moći  ići,  jer  nemam  kaputa». 

Zimski  kaput  je  bio  pretežak  za  proljetno  doba,  a  ljetnog  je  dao,  da  ga  pokrpaju  (276). 

U  Zagrebu  je  općenito  bilo  poznato  njegovo  samilosno  srce  i  njegova  dobrotvomost,  koja  se 
napose  očitovala  u  «Karitasu»,  «Domu  Sv.  Josipa»  i  «Sv.  Mihovila«  u  Hrvatskom  Leskovcu, 
kao  i  u  njegovu  karmelu  u  Brezovici  (277).  Dobrotvomost  u  onom  stilu  mu  nije  u  Krašiću  bila 
moguća.  To  gaje  boljelo  (278).  Ipak  mu  je  pošlo  za  rukom  razdijeliti  polovicu  svoje  zaklade, 
koju  su  neki  dobrotvori  osnovali  u  Americi.  Sjetio  se  bogoslovskog  i  dječačkog  sjemeništa, 
bogoslovskog  fakulteta,  uršulinaka  i  nekih  katoličkih  obitelji,  koje  su  iza  rata  živjele  vrlo 
oskudno  (279). 

Kada  je  na  Veliki  petak  požar  unesrećio  šest  obitelji  u  Jezerinama,  odmah  je  rekao  župniku, 
neka  na  ordinarijatu  posudi  nešto  novaca  na  račun  sakupljene  zaklade  u  Americi,  da  svakoj 
obitelji  uzmogne  nešto  dati  (280). 

U  veljači  g.  1955  dobio  je  iz  Sjedinjenih  Američkih  Država  sukno  za  odijelo. 

«Što  će  mi  to  sada?  —  veli  on  župniku.  —  Odijela  imam  dosta.  Moglo  bi  se  ovo  upotrijebiti, 
da  se  obuče  dvoje  djece.  Vi  znadete,  koji  su  najpotrebniji,  pa  im  dajte.  Eto  dobri  ljudi  su  dali 
nama.  Mi  ovako  skučeni,  stisnuti,  pa  još  možemo  nekoga  pomoći«. 


Župnik  je  to  sukno  dao  jednome  mladiću.  Ne  zna  se,  tko  je  bio  radosniji,  darovatelj  ili 
nadareni.  Kardinal  reče  (281): 

«Recite  tom  mladiću,  da  ću  mu  platiti  i  krojača.  Samo  sam  ovaj  čas  bez  dinara». 

Jednog  dana  sretne  na  šetnji  nekoga  gluhoga  starca,  koji  mu  se  predstavi  riječima: 

«Znate,  gospon,  ja  rad  pušim». 

Odonda  je  kardinal  uvijek  sa  sobom  u  prsluku  nosio  cigarete.  Jednog  lipanjskog  dana  g.  1955 
bilo  je  sparno,  pa  kardinal  nije  obukao  prsluk  i  nije  se  sjetio,  da  sa  sobom  ponese  cigarete.  Na 
šetnji  sretne  starca,  gdje  napasuje  kravu  držeći  je  na  užetu. 

(276)  VD  I  67. 

(277)  Mali  jubilej  i  Mihovil  Pavlić,  u  KL  96  (1945)  21 . 

(278)  VD  I  66. 

(279)  VD  II  63. 

(280)  VDI  144. 

(281)  VD  II  317. 

Bilo  mu  je  neugodno,  što  nema  cigarete,  a  neće  moći  gluhoga  starca  uvjeriti,  daje  zaboravio, 
pa  se  htio  nekako  sakriti,  da  ga  starac  ne  bi  spazio.  No,  bilo  je  prekasno,  jer  je  starac  već 
pohitio  prema  njemu.  Jedva  mu  je  utekao.  No  vrativši  se  kući,  odmah  si  stavi  cigarete  u  džep, 
da  ne  bi  slijedećeg  dana  zaboravio  (282). 

Nekog  dana  spazi  na  cesti  jednoga  malog  učenika.  Već  mu  je  za  Sve  Svete  kupio  tri  košulje. 
Sada  gaje  gledao  obučena  u  veliki  očev  kaput.  Osim  toga  je  na  sebi  imao  stare  pokrpane 
hlače  i  velike  cipele,  tko  zna,  čije  su  bile.  Bio  je  bez  kape.  Sažalio  mu  se.  Uzeo  je  kod  kuće 
svoj  stari  ogrtač  te  ga  dade  časnoj  sestri  s  molbom,  da  malome  iz  njega  sašije  kaputić.  Kod 
večere  reče  sestri  predstojnici: 

«Ako  sestra  sutra  to  sašije,  odmah  ću  za  vašu  družbu  služiti  sv.  misu.  Kupite  malomu  i  hlače  i 
cipele !» 

Zatim  je  uzeo  svoju  francusku  kapu,  koju  mu  je  župnik  kupio: 

«Eto,  veli,  neka  je  sestra  malo  suzi,  neka  naokolo  stavi  elastiku,  pa  neka  mu  i  to  bude»  (283). 


Jedne  zime  ga  je  jedna  curica  pozdravila  iz  kućnog  hodnika.  On  je  zovne,  daje  nadari 
bombonima,  a  mala  se  samo  smijala  i  nije  sišla.  Kardinal  je  razumio.  Vani  je  bio  snijeg,  sve  je 
bilo  smrznuto,  a  mala  je  bila  bosa.  Zato  njezin  otac  siđe  i  kardinal  mu  dade  za  malu  bombone. 
Usput  je  rekao  župniku  (284): 

«Dat  ću  vam  novac.  Kupite  maloj  cipele  ili  čizme  kod  Bate  k  tome  i  čarape.  Neka  joj  to  bude 
nikolinjski  dar». 

Jednog  dana  opazi  kroz  prozor  nekog  siromaha.  Pošalje  mu  odmah  po  časnoj  sestri  10  din.  Od 
nje  je  saznao,  da  siromah  nema  nutarnje  odijelo. 

«Pa  zašto  ga  niste  doveli  ovamo  —  reče  joj  —  da  mu  nešto  dam?»  (285). 

Imao  je  još  dobre  planinarske  cipele,  pet  parova  čarapa,  četiri  majice  i  košulje,  dvoje  papuče. 
Sve  to  jednog  dana  dade  župniku,  neka  podijeli  siromasima  (286). 

«Imam  u  džepu  samo  50  din»,  rekao  je  jednoga  listopadskog  dana  g.  1956  župniku  kroz 
smijeh.  «Ni  pare  više,  ni  manje.  Hvala  Bogu!  Ne  oskudijevam  inače  ni  u  čemu.  Upravo  je 
sreća,  da  iz  karmela  nema  nikoga.  Što  bih  imao  dati?  Obično  metnem 

(282)  VD  II  260  si. 

(283)  VD  II  75. 

(284)  VD  II  152. 

(285)  VD  III  92  si. 

(286)  VD  III  100. 

u  pismo  2.000  din.  priorici,  a  za  put  onoj,  koja  dođe  50  din.  Kao  da  znadu,  da  bi  mi  bilo 
neugodno,  što  ništa  nemam.  U  posljednje  vrijeme  nitko  mi  ne  kuca  na  vrata  za  pomoć.  Čim 
nešto  imam,  odmah  se  javljaju  i  potrebe.  Bolje  je  Isusovo  siromaštvo  nego  jadne  pare»  (287). 


Među  krašićkim  siromasima  je  bio  neki  Juro  Rauch,  koga  je  kardinal  poznavao  još  iz  svojih 
đačkih  vremena.  Taj  se  siromah  vukao  podupirući  se  sa  dva  štapa.  Kardinal  je  volio  s  njime 
razgovarati.  Ispitivao  ga  je,  gdje  spava,  da  li  mu  je  hladno?  Dao  mu  je  par  najboljega  rublja  i 
novaca,  da  nabavi  pokrivač.  Juro  je  znao,  da  ga  kardinal  voli,  ali  mu  nije  htio  dosađivati.  Znao 
je  proći  mimo  župnog  dvora,  ali  se  nije  htio  navratiti.  No,  kardinalovo  budno  oko  bi  ga 
opazilo.  Obično  mu  je  slao  po  časnoj  sestri  100  ili  200  din.  te  kutiju  cigareta. 


Krajem  rujna  g.  1957  obukao  gaje  od  glave  do  pete  i  dao  mu  dobru  kožnatu  kapu.  Upravo  su 
kardinal  i  župnik  svršavali  ručak,  kad  se  sa  hodnika  začu  Jurin  glas.  Župnik  brzo  izađe,  stavi 
mu  poklonjenu  kapu  na  glavu  i  dovede  ga  ovako  opremljena  na  vrata  ureda,  da  ga  pokaže 
kardinalu.  «Ne  znam  —  piše  župnik  —  tko  je  od  ove  dvojice  bio  veseliji.  Zadovoljno  se  smiju 
i  darovatelj  i  obdareni«  (288). 

Za  Novu  godinu  1958  dođe  Juro  u  župni  dvor  pjevajući.  Kad  gaje  kardinal  čuo  u  svojoj  sobi, 
sišao  je  odmah  dolje  u  kuhinju  te  mu  dao  500  din.  i  kutiju  cigareta,  te  ga  upita: 

—  Čuj,  Jure,  bi  li  ti  zapalio? 

—  Bi,  al  nemam  žigica. 

Kardinal  mu  sam  zapali  cigaretu,  te  još  primijeti: 

—  Idi,  ali  nemoj  zapiti,  što  si  dobio  (289). 

Na  blagdan  Bezgrješnog  Začeća  g.  1959  pokupi  kardinal  sve  suvišno  rublje  i  dade  ga  sestri, 
da  uruči  Juri.  Saznao  je,  da  nema  stana.  U  štali  mu  je  prehladno  spavati,  pa  zamoli  župnika, 
neka  negdje  u  župi  nađe  topao  stan.  On  će  već  platiti,  koliko  bude  trebalo.  Za  prvu  potrebu 
odmah  mu  uruči  3.000  din.  (290). 

Kardinal  je  imao  svoj  srebrni  džepni  sat,  što  gaje  kupio  u  vrijeme  svojih  studija  u  Rimu,  a 
služio  je  i  kao  budilica.  Doznao  je,  daje  zvonar  izgubio  svoj  sat.  Odmah  pozove  zvonara 

(287)  VD  III  84. 

(288)  VD  III  182. 

(289)  VD  IV  1.  -  S.  AKVILINA,  Uspomene. 

(290)  VD  V  92. 

i  dade  mu  svoj  sat  s  primjedbom,  daje  malo  pokvaren,  neka  ga  dade  uraru  na  popravak,  a  kad 
bude  imao  malo  novaca,  da  će  sam  podmiriti  trošak  za  popravak  (291). 

Kad  je  jednog  dana  u  rujnu  g.  1959  župnik  morao  po  poslu  u  Zagreb,  rekao  mu  je  kardinal, 
neka  pođe  i  k  nadbiskupu  koadjutoru  i  posudi  za  njega  20.000-30.000  din.,  da  će  ih  vratiti, 
čim  bude  imao.  Premda  je  kao  rezidencijalni  nadbiskup  mogao  raspolagati  imovinom 
nadbiskupije,  pogotovo  za  sebe  i  za  karitativne  svrhe,  u  svojoj  skromnosti  nije  to  htio  činiti, 
već  je  samo  molio.  Nadbiskup  koadjutor  se  na  tu  molbu  nasmiješi  i  izruči  župniku  30.000  din. 
za  kardinala  i  primijeti  u  šali,  da  ima  tu  novčanica  i  po  500  din.,  pa  neka  ne  da  odmah 
hiljadarke,  nego  tu  i  tamo  bit  će  dostatno,  da  dade  po  500  din.  (292). 


U  veljači  g.  1958  dobio  je  kardinal  na  poklon  tri  komada  flanela  za  rublje,  koje  mu  je  bilo 
potrebno.  No,  on  reče  župniku  (293): 

«Rublja  imadem,  hvala  Bogu,  dosta.  Sestra  veli,  daje  staro,  ali  za  mene  je  dobro.  Ništa  za  to, 
ako  ga  treba  malo  pokrpati.  Razdijelite  to  najpotrebnijima.  Dajte  i  majicu,  koju  ste  mi  kupili. 
Za  mene  nije,  a  sirotinji  će  dobro  doći.  Pa  i  ove  dvoje  bijele  čarape.  Što  će  mi  to?» 

Za  Jurjevo  prema  običaju  u  Krašiću  obilaze  dječaci  u  malim  skupinama  sa  zelenom  kitom 
naviještajući  Jurjevo.  Jednoj  takvoj  skupini  dao  je  kardinal  50  din.  Za  vrijeme  objeda  eto 
druge  skupine.  I  njoj  je  poklonio  50  din.  Nato  se  nasmije  i  reče: 

«Sada  sam  gotov.  Nemam  više  dinara.  Ako  još  koji  dođe,  dajte  im  vi,  da  ih  prazne  ne 
otpremimo». 

Tek  što  je  to  rekao,  začuje  se  pjev  nove  skupine.  Boljelo  gaje,  što  im  ovaj  put  nije  mogao 
ništa  dati  (294). 

U  lipnju  g.  1959  župnik  je  zapisao:  «Ima  od  obuće  i  odijela  samo  najnužnije.  Ipak  je  još  dao 
sirotinji  dva  para  cipela,  jedne  ljetne,  a  druge  zimske».  Župniku  je  kazao,  neka  jedan  par  dade 
popraviti  i  neka  plati  cipelara,  a  on  će  mu  vratiti,  ako  dobije  štogod  od  kuda  (295). 

U  selu  je  bolovao  neki  njegov  bivši  suučenik  iz  osnovne  škole;  bolovao  je  od  raka.  Bio  je 
siromašan.  Kardinal  nije  imao  toliko  novaca,  da  bi  mogao  cijelu  obitelj  uzdržavati,  ali  je 
rekao, 

(291)  VD  V52. 

(292)  VD  V  52  si. 

(293)  VD  IV  13. 

(294)  VD  IV  180. 

(295)  VD  V  16. 

da  će  sve,  što  je  bolesniku  potrebno,  on  platiti.  Neka  ga  samo  obavijeste.  U  tu  je  svrhu  dao 
časnoj  sestri  novac,  da  ga  prema  potrebi  izda.  Tako  gaje  uzdržavao  sve  do  smrti.  Kad  je 
dotični  umro,  kardinal  je  platio  pogreb.  Časna  sestra  je  pisala  izdatke,  te  mu  htjela  podnijeti 
račun.  No  on  nije  htio  niti  pogledati,  koliko  i  zašto  je  izdano. 

Neka  žena  dođe  u  župni  dvor  i  ponudi  na  prodaju  košare.  Namjerila  se  upravo  na  njega,  kako 
šeta  pred  kućom.  Odmah  je  kupio  više  košara,  samo  da  siroti  pomogne.  Odnio  je  košare  sestri 
u  kuhinju  i  upitao,  da  li  ih  treba.  Ona  mu  odgovori,  da  ih  imadu  već  dosta. 


Svi  siromasi  po  selima  bili  su  njegovi  osobni  prijatelji.  S  njima  je  volio  razgovarati  (296). 

Prigodom  prve  pričesti  djece  g.  1956  opazi  kardinal,  da  je  jedna  djevojčica  išla  bosa  na  sv. 
pričest.  Poslije  mise  je  odmah  zamolio  župnika,  da  joj  kupi  cipele,  a  kad  bude  imao  novaca, 
vratit  će  mu.  Župnik  pozove  majku  te  djevojčice  i  saopći  joj  kardinalovu  želju.  Žena  zaplače 
od  ganuća  te  kroz  plač  reče  župniku: 

«Nije  samo  moje  dijete  bilo  boso  danas  kod  sv.  mise,  nego  troje». 

Bila  je  to  dobra  žena,  no  siromašna.  Župnik  joj  dade  4.000  din.,  da  barem  dvoje  obuje  (297). 

Nekog  dana  je  nekoliko  seljaka  sušilo  župnikovo  sijeno.  Dok  su  ručali  pod  kardinalovim 
prozorom,  jedan  od  njih  zapita  drugoga,  da  li  ima  cigareta?  Kardinal  je  to  čuo,  pojavio  se  na 
prozoru  i  odmah  spusti  10  kutija  cigareta  crkvenom  odborniku,  da  ih  podijeli  među  nazočne. 

Isti  odbornik  pripovijeda,  da  gaje  kardinal  znao  tu  i  tamo  pozvati  i  dao  mu  1.000  ih  2.000 
din.,  da  ih  razdijeli  siromasima,  jer  se  više  puta  nije  usudio  dati  župniku  ili  sestrama,  koji  su 
mu  već  počeli  prigovarati,  da  će  sve  razdijeliti,  ne  misleći  ni  na  svoje  ni  na  kućne  potrebe 
(298). 


Dobri  ljudi  u  Zagrebu,  koji  su  poznavali  samilosno  srce  kardinalovo,  slali  su  mu  katkada 
pakete  odijela.  A  jer  mu  župnik 

(296)  Priopćila  s.  Magdalena  Mrzljak  u  Rimu. 

(297)  VD  III  60  si. 

(298)  Priopćila  s.  Magdalena  Mrzljak  u  Rimu. 

reče,  da  će  ti  darovi  zatrpati  mnoge  rupe,  on  sav  radostan  usklikne  (299): 

«Kako  je  dobar  Bog!  Ništa  nemamo  u  obilju.  Ništa  ne  možemo  primiti  redovitim  putem,  a 
ipak  možemo  davati». 

Prigodom  posvete  novog  oltara  u  loretskoj  kapeli  karlovačke  franjevačke  crkve,  ponudio  je  o. 
gvardijan  nadbiskupovu  tajniku  neku  svotu  novaca  u  ime  putnog  troška.  Tajnik  mu  je 
zahvalio  i  kazao,  neka  tu  svotu  radije  pošalje  kardinalu  u  Krašić.  Kardinal  se  na  toj  pošiljci 
zahvalio  o.  gvardijanu  slijedećim  riječima  (300):  «Ne  bih  primio  od  vas,  što  ste  mi  poslali. 
Primam,  jer  znam,  da  ima  još  većih  siromaha,  kojima  će  ovaj  novac  olakšati  život». 

Jednom  dođe  u  župni  dvor  neki  čovjek  bijedna  izgleda.  Bio  je  sav  u  dronjcima,  a  noge  su  mu 
bile  ranjave.  Rekao  je,  daje  svećenik  senjske  biskupije,  a  dolazi  iz  logora,  pa  bi  želio  do 


kardinala,  i  molio  je,  da  mu  dadu  nešto  odijela.  Bio  je  pun  gamadi.  Sestrama  je  bilo  nešto 
sumnjivo,  jer,  iako  straža  pred  kućom  nikoga  nije  puštala  od  stranih  ljudi,  ovaj  je  ipak  ušao 
bez  smetnje.  Župnika  nije  bilo  kod  kuće.  Umirovljeni  župnik  Šimecki  je  dulje  vremena  s  njim 
razgovarao,  ali  nije  ništa  sumnjivo  otkrio.  Sestre  su  ga  pitale  za  legitimaciju.  Izjavio  je,  daje 
nema.  Pripremile  su  mu  kupaonicu,  da  se  okupa  i  presvuče.  Kad  je  ulazio  u  kupaonicu,  jedna 
sestra  je  htjela  zadržati  njegov  kaput,  da  ga  ne  unosi  u  prostoriju,  gdje  će  se  presvući.  On  ga 
nije  dao  s  obrazloženjem,  da  u  njemu  ima  svećeničke  isprave.  Sada  su  vidjeli,  da  se  radi  o 
prevari  i  zamki.  Otišli  su  u  selo  po  jednoga  čovjeka,  koji  gaje  silom  otpremio  iz  kuće.  Na 
izlazu  onaj  varalica  reče  miliciji  (301): 

«Pravi  je,  pravi!»  —  što  nije  jasno  na  što  se  odnosi. 


Uz  takva  kardinala  i  nadbiskupa  postalo  je  i  župnikovo  srce  samilosno.  On  je  u  dnevnik  26. 
svibnja  1953.  zabilježio  (302):  «Ljudi  misle,  da  imademo  svega  u  izobilju,  a  eto  danas,  idući  u 
Zagreb,  morao  sam  posuditi  novac  za  vlak». 

Sličnu  je  bilješku  zapisao  17.  veljače  1958  (303):  «Ljudi  misle,  da  ja  i  on  imamo  puno 
novaca.  U  tome  nas  svijet  krivo 

(299)  VD  IV  148  163. 

(300)  priopćio  o.  Srećko  Majstorović,  onodobno  gvardijan  franjevačkog  samostana  u 
Karlovcu. 

(301)  VD  II  374. 

(302)  VDI  154. 

(303)  VD  IV  180. 

sudi.  Malo  mi  je  dana  u  Krašiću  prošlo,  a  da  ne  bih  bio  u  dugu». 

Zakon  kršćanske  ljubavi  bio  je  duboko  upisan  u  kardinalovoj  duši.  Ta  se  ljubav  i  na  drugi 
način  ispoljavala.  Pazio  je  pomno,  da  ne  bi  kome  dao  sablazan  i  time  naškodio  njegovoj  duši. 
Bilo  je  u  župi  klečanje.  Zbog  bolesti  noge  liječnik  mu  nije  dopustio  klečati.  Tom  zgodom  reče 
on  župniku  (304): 

«Nažalost,  ne  smijem  klečati,  pa  ni  neću  preko  dana  ići  u  crkvu,  da  koga  ne  sablaznim. 
Posljednji  sat  klečanja  ću  doći  u  crkvu.  Žalim,  što  ne  smijem  klečati,  ali  moram  slušati 
liječnika«. 


Nije  podnosio,  da  se  u  njegovoj  nazočnosti  govori  loše  o  bližnjemu.  Jednoć  je  netko  pred  njim 
pripovijedao  o  nerazboritom  postupku  i  potezima  jednog  svećenika.  Kardinal  je  neprestano 
skretao  govor  na  drugi  predmet  (305).  Kada  to  nije  pomoglo,  znao  je  jednostavno  prekinuti 
razgovor  (306),  ili  otvoreno  kazati  (307): 

«Molim  vas,  nemojte  o  tome  govoriti! » 

Na  poseban  je  način  štitio  svećenike,  koji  ispočetka  nisu  dobrim  okom  gledali  njegovo 
imenovanje  za  nadbiskupa  (308). 

Kad  je  upoznao  u  svom  bližnjemu  koju  slabost,  namjerice  je  govorio  o  protivnoj  kreposti,  da 
mu  duhovno  pomogne.  Isto  je  činio  i  u  svojim  pismima  upravljenim  na  kojega  svećenika, 
komu  je  trebalo  dati  duhovnu  pomoć.  Bio  je  kod  njega  po  poslu  u  Krašiću  neki  gospodin. 
Kardinal  je  razabrao,  da  su  ga  neprilike  i  patnje  pod  komunističkim  režimom  upravo  dotukle. 
Bio  je  posve  klonuo  duhom.  Kardinal  je  razumio,  da  to  dolazi  od  nedostatka  jake  i  žive  vjere, 
pa  mu  je  namjerice  pripovijedao  mnogo  o  načinu,  kako  se  on  vladao,  kad  je  bio  uhapšen,  na 
sudu,  u  Lepoglavi  itd.  Htio  gaje  na  taj  način  ohrabriti  i  malo  mu  pomoći,  da  mu  podigne  vjeru 
(309). 

Prigodom  osme  godišnjice  kardinalova  dolaska  u  Krašić,  župnik  mu  je  pripovijedao,  kako  su 
se  svećenici  na  dan  sv.  Barbare  g.  1951  od  straha  razišli,  kad  je  stigao  činovnik  iz  Mi- 

(304)  VD  II  389. 

(305)  VD  II  4. 

(306)  VD  V26. 

(307)  priopćio  zagrebački  kanonik  Nikola  Borić  u  Zagrebu,  mjeseca  srpnja  1963. 

(308)  S.  ANĐELINA  KUJUNDŽIC,  Svetački  lik  Njegove  Uzoritosti  kardinala  dra  Alojzija 
Stepinca  (rukopis),  str.  3. 

(309)  VD  III  133. 

nistarstva,  i  nisu  čekali  ishod  toga  dolaska.  Pripovijedao  je  to  glasom,  iz  kojega  se  razabiralo, 
daje  bio  nešto  mrzovoljan  zbog  nekolegijalnosti  braće  svećenika.  Kardinal  ga  odmah 
prekinuo  i  rekao  mu  (310)): 

«Ništa  ih  ne  osuđujte.  Ništa  ne  smijemo  sebi  pripisivati,  ako  što  dobro  uradimo,  jer  je  to  sve 
došlo  od  Boga.  Sami  po  sebi  smo  ništa». 


4)  -  «Ne  smijemo  mrziti» 


Nije  se  našlo  ni  u  Vranekovićevu  dnevniku,  ni  u  drugim  dokumentima,  da  bi  ikada  kardinal 
kazao  koju  riječ  žalbe  protiv  onih,  koji  su  ga  progonili.  Naprotiv  je  u  raznim  zgodama 
naglašavao  zapovijed  Kristovu,  da  smo  dužni  ljubiti  i  svoje  neprijatelje  i  moliti  se  za  one,  koji 
nas  mrze  i  progone. 

Mnogo  gaje  smetala  i  upravo  mučila  neprestana  straža  u  Lepoglavi  pa  i  u  Krašiću.  No,  prema 
samim  stražarima  nije  gojio  nikakve  odvratnosti.  Razumio  je  njihov  položaj.  Župniku  je  rekao 

(311) : 

«Jadni  su  ti  naši  stražari.  Čuvaju  svoj  kruh,  ispričavaju  se.  Vjerujem,  da  je  gorak  taj  kruh.  Da 
jednom  ovo  svrši  i  da  odem  u  Zagreb,  vjerujte  mi,  bio  bih  sretan,  da  im  svima  mogu  prirediti 
jedan  dobar  objed,  i  sve  bez  razlike  imati  zajedno  za  stolom». 

Jednom  je  čuo  preko  radija  vijest  o  neuspjehu  političkih  vrhova  u  međunarodnom  životu  i 
odnosu.  Župniku  nije  htio  kazati,  o  čemu  se  radi.  Rekao  mu  je  samo: 

«Već  ćete  čuti  od  drugih,  ili  možda  u  Karlovcu  ili  u  Zagrebu». 

Prigodom  jedne  šetnje  je  župnik  tih  dana  odgonetnuo,  o  čemu  se  radilo,  iz  svetopisamskih 
riječi,  koje  mu  je  kardinal  citirao.  Rekao  mu  je  samo  to: 

«Ako  tvoj  neprijatelj  padne  ili  strada,  ne  raduj  se  tome!» 

Kad  god  je  saznao  kakvu  vijest,  daje  kakav  pothvat  protivnika  Crkve  propao,  uvijek  je  dodao 

(312) : 

«Ne  smijemo  se  radovati  tuđoj  nesreći.  Ne  smijemo  ih  mrziti,  već  moliti  za  njih,  to  da! 
Posebno  se  moramo  moliti,  da  bi  im  njihov  neuspjeh  otvorio  oči,  da  na  vrijeme  progledaju)). 

(310)  VD  V90  si. 

(311)  VD  III  85. 

(312)  VD  III  109. 

I  njemu  se  katkada  narav  uzbunila  zbog  postupka  protivnika  Crkve.  No,  odmah  je  obuzdao 
takav  osjećaj.  Dozvao  je  sebi  u  pamet  zapovijed  Isusovu,  da  treba  ljubiti  sve,  pa  i  protivnike  i 
neprijatelje. 

U  srpnju  g.  1958,  kada  je  kardinal  prebolio  tešku  bolest,  saopćiše  mu  njegovi  liječnici,  daje 
injekcija  «P.  32»  (tj.  radioaktivni  fosfor)  prebačena  u  Ziirich.  U  Frankfurtu  je  nastala 
komplikacija  i  tek  intervencijom  dr.  Bogičevića  i  američkih  novinara  bi  prebačena  u  Ziirich. 
Iz  Ziiricha  su  je  imali  avionom  prebaciti  u  Jugoslaviju.  Zadržaše  je  s  izlikom,  daje  avion  već 
preopterećen,  iako  pošiljka  nije  težila  više  od  1  kg.  Stvarno  je  u  avionu  bilo  još  mjesta  za 


drugih  desetak  putnika.  Primivši  tu  vijest  kardinal  zamoli  župnika,  da  on  i  šimecki  odsluže 
svaki  po  jednu  sv.  misu  «pro  inimicis  —  za  neprijatelje«,  koji  su  onemogućili  dopremu 
injekcije,  jer  daje  njegova  osveta:  Tko  tebe  kamenom,  ti  njega  kruhom! 

Jednog  travanjskog  dana  g.  1959  pripovijedao  je  župniku,  kako  su  ga  u  noći  mučile  svakakve 
lude  sanje,  ali  i  kako  im  se  snažno  opro  (313): 

«Nađem  se  pred  vratima,  a  preda  mnom  stoje  stražari.  U  meni  sve  uskipi.  U  srcu  osjetim 
nagon,  da  navalim  na  njih  i  da  ih  smrvim,  Probudim  se  naglo  i  rečem:  Mi  se  ne  smijemo 
ovako  osvećivati.  Mi  moramo  ljubiti.  To  je  osnovno  u  kršćanstvu«. 

Ovaj  nagli  otpor  pokazuje,  da  se  neprestance  morao  boriti  i  svladavati  se,  da  uščuva  krepost. 

Često  je  davao  župniku  i  umirovljenom  šimeckom,  koji  je  živio  u  Krašiću,  da  služe  sv.  misu 
za  njegove  protivnike,  da  bi  se  ojačao  u  trpljenju  (314). 

Nakon  blage  kardinalove  smrti  kiparica  Mila  Vod,  koja  je  načinila  posmrtnu  masku 
kardinalova  lica,  napisala  je,  16.  veljače  1960,  slijedeće  pismo  Titu: 

«Gospodine  Maršale! 

Ono,  što  ću  sada  pisati,  ne  činim  ni  pod  čijim  uplivom,  nego  po  svojoj  inicijativi  i 
odgovornosti.  Kroz  više  od  20  godina  imala  sam  čast  izvađati  kiparske  radove  za  našega 
blagopokojnoga  kardinala  Alojzija  Stepinca.  Kada  sam  godine  1958  dobila  nalog,  da  uredim 
kapelicu  Sv.  Ivana  u  Krašiću,  rekao  mije  tamošnji  župnik  gospodin  Josip  Vraneković,  da  mu 
je  Eminencija 

(313)  VDIV  167. 


(3i4)  VD  V  91. 

nakon  svoje  teške  bolesti  rekao,  da  će  prvu  sv.  misu  za  vas  odslužiti.  Osim  toga  on  je  uvijek 
naglašavao:  I  komunisti  su  naša  braća,  mi  ih  moramo  ljubiti.  Jeste  li  me  razumijeli?  Mi  ih 
moramo  ljubiti! 

Ovo  vam  javljam,  gospodine  Maršale,  sa  željom,  da  vam  molitva  našega  kardinala  zaista 
donese  blagoslov. 


Uz  poklon  —  Mila  Vod». 


Ovo  je  pismo  kiparica  poslala  preporučeno  izravno  Titu,  a  potvrda  o  predaji  kao  i  prijepis 
pisma  nalaze  se  u  albumu  sa  snimkama  Stepinca,  koji  je  ista  gospođa  odredila,  da  se  iza 
njezine  smrti  preda  nadbiskupskom  dvoru  u  dogovoru  s  njezinim  sinom. 

5)  -  Prijatelj  djece 

Da  se  okrijepi  i  utješi  koja  div-duša,  više  puta  je  dovoljno  jedno  dijete.  Jedino  dijete  kadro  je 
to  izvesti,  jer  ono  još  čuva  u  sebi  nešto  Božjega,  nadnaravnu  zraku  svjetla.  Tako  je  bilo  i  kod 
velike  duše  kardinala  Stepinca. 

S  djecom  je  kardinal  bio  posebno  Ijubežljiv  i  prijazan.  Dok  je  još  vršio  svoju  biskupsku 
dužnost  u  Zagrebu  rado  je  s  djecom  hodočastio  u  Mariju  Bistricu  (315)  i  u  Remete  (316). 

Već  smo  prije  opisali,  kako  je  zbrinuo  tisuće  djece,  i  to  pravoslavne,  u  ratno  vrijeme.  Stigavši 
u  Krašić,  djeca  su  brzo  osjetila  dobrotu  nadbiskupova  srca.  Ispočetka  su  krašićka  djeca 
radoznalo  zavirivala  u  župsko  dvorište,  da  vide  «župnika  s  crvenom  kapicom».  Nije  dugo 
trajalo  te  je  poznanstvo  i  prijateljstvo  između  njega  i  djece  bilo  svima  u  Krašiću  poznato.  Brzo 
je  upoznao  svako  dijete  i  zvao  ga  njegovim  imenom,  razgovarao  s  njima  krašićkim  narječjem, 
služeći  se  onim  posebnim  dječjim  rječnikom.  Djeca  su  mu  govorila  «ti»,  što  je  nadbiskupu 
bilo  vanredno  drago  i  od  srca  se  toj  povjerljivosti  djece  smijao.  Mnogo  je  tom  prijateljstvu 
pridonijelo  dobro  nadbiskupovo  srce,  jer  se  brinuo,  da  djecu  bilo  čime  razveseli  i  obdari. 
Njegovi  štovatelji  u  Zagrebu,  poznavajući  njegovu  ljubav  prema  djeci,  slali  su  mu  darove  i 
bombone  za  njih.  Volio  je  i  one  mališe,  koji  su  tek  tepali,  tek  prohodali,  koji  bi  za  njim  trčali  i 
vikali  (317): 

(315)  Hodočašće  zagrebačke  djece  u  Mariju  Bistricu,  u  KL  91  (1940)  373. 

(316)  Izletničko  dječje  hodočašće  u  Remetama,  u  KL  94  (1943)  336. 

(317)  VD  III  53. 

«Čekaj  me,  čekaj!  Ja  ne  morem  tak  brzo». 

I  on  je  strpljivo  čekao,  dok  ne  bi  do  njega  dotrčala  ta  dječica. 

Djeca  su  teško  izgovarala  njegov  naslov  «preuzvišeni»,  mnogo  lakše  im  je  bilo  izgovoriti 
biskup.  Majke  su  djecu  učile,  da  ga  pozdravljaju  sa  «Faljen  Isus».  No,  za  mališe  je  to  bio 
predug  pozdrav,  pa  su  ga  skratila  na  «Isus».  Časna  sestra  ih  je  počela  ispravljati,  no  nadbiskup 
joj  reče  (318): 

«Pustite  mališe,  neka  samo  izgovaraju  ovo  sv.  Ime». 


Dijete,  koje  bi  ga  prvo  zapazilo,  kako  ide  na  šetnju,  zavikalo  bi  i  pozvalo  ostalu  djecu: 

«Ide  Isus.  Idu  župniki!» 

Župnika  su  zvali  «Isus  na  motoru»,  a  nadbiskupa  «Isus  s  bombonima«. 

U  susjedstvu  je  bila  djevojčica  Ankica.  Bila  je  velika  pospanka.  Ipak  je  željela  ujutro  biti  prva 
kod  kardinala,  da  bi  dobila  svoj  dio  bombona.  Nije  stigla  ni  umiti  se,  a  kamoli  počešljati  do  8 
s.,  kad  je  kardinal  silazio  u  dvorište.  On  je  ugleda  onako  pospanu  te  joj  milo  reče  (319): 

«No,  Ankice,  jesi  li  prokljuvala?« 


Mali  Francek  je  bio  vrlo  bistar  dječačić.  Imao  je  4  godine.  Njega  je  kardinal  posebno  zavolio 
zbog  bezazlenosti  i  iskrenosti.  Najradije  bi  kardinala  posjetio  u  njegovoj  sobi,  gdje  bi  mu  sve 
prevrnuo.  Sve  je  htio  vidjeti  i  znati.  Otvorio  bi  mu  pisaći  stroj,  radio,  prevrnuo  knjige  na  stolu. 
Kardinal  je  rekao  župniku,  da  mora  paziti,  što  će  mu  odgovoriti,  jer  mali  ne  prestaje  pitati. 
Jednog  dana  «provali»  u  kardinalovu  sobu.  Najprije  je,  dakako,  poljubio  sliku  Majke  Božje, 
koju  je  kardinal  držao  na  stolu,  i  to  tako  da  se  poljubac  glasno  čuo.  Prišao  je  zatim  kardinalu  i 
gledao  dugmeta  na  njegovoj  reverendi,  pa  ga  upita: 

—  Kak  se  to  otkapča? 

—  Viš,  ovak.  Primeš  ga,  okreneš  i  gotovo  je.  Mali  se  počne  igrati  s  pucetima  i  nekoliko  njih 
otkopča.  Najednom  sav  izvan  sebe  poviče: 

—  Joj,  ti  imaš  hlače.  Pa  kaj  će  ti  hlače,  kad  imaš  to?  —  i  pokaže  mu  reverendu. 

(318)  S.  ANĐELINA  KUJUNDŽIĆ,  Svetački  lik  3. 

(319)  S.  AKVILINA,  Uspomene,  2. 

Kardinal  se  tom  otkriću  mališa  silno  veselio  i  smijao  (320). 

«Nije  naš  Francek  štogod  —  reče  jednog  dana  kardinal  župniku.  —  Kakav  je,  daje, 
dobroćudan  je  i  čini  mi  se,  daje  upravo  on  Marinka  (12-godišnjeg  dječaka)  doveo  u  crkvu«. 

Kad  god  je  naime  došao  po  bombone,  uvijek  je  zatražio  i  za  Marinka.  Derao  se  što  gaje  grlo 
nosilo:  «Marinko-o-o-o!»  I  svaki  put  mu  je  dao.  Pomalo  se  počeo  i  Marinko  šuljati  sve  bliže 
kardinalu  (321). 

Nekog  dana  dovuče  Francek  velik  «ceker»,  skoro  veći  od  njega.  Pope  se  stepenicama  do 
kardinalove  sobe  i  junački  pokuca.  Uđe  ponosno  i  izvuče  iz  «cekera«  velikog  ubijenog  zeca. 


Sad  se  razvio  između  mališa  i  kardinala  dugačak  razgovor,  koji  je  svršio  tako,  daje  kardinal 
morao  čokoladom  otkupiti  zeca. 

Francek  je  imao  maloga  bracu,  kojega  je  počeo  voditi  kardinalu.  Braco  nije  imao  još  tri 
godine.  Ako  nije  mališ  pogodio  vrijeme,  kad  se  kardinal  šetao  pred  kućom,  sam  se  popeo 
četveronoške  po  stepenicama  u  njegovu  sobu.  Nekad  bi  ga  č.  sestra  pustila  u  sobu,  a  kad  nje 
ne  bi  bilo,  mališ  je  tako  dugo  kuckao  na  vratima  —  sam  ih  još  nije  mogao  otvoriti  —  dok  to 
nije  čuo  kardinal  i  došao  mu  otvoriti  vrata.  Jednom  ga  otpusti,  pošto  gaje  obdario 
bombonima,  i  otvorio  mu  je  vrata,  ali  mali  se  okrene  njemu  i  sigurnim  glasom  mu  reče: 

«Nosi  me  dolje!» 

Sam  nije  mogao  još  sići  ni  četveronoške.  Nije  preostalo  drugo,  nego  ga  kardinal  uze  u  naručaj 
i  snese  ga  dolje  (322). 

Jednog  dana  dođe  opet  mali  Francek  kardinalu  u  pohode.  Po  običaju  mu  je  sve  prevrnuo  po 
stolu.  Kad  li  opazi  lijepo  izrezbareni  drveni  nož,  pa  reče: 

—  Daj  to  meni! 

—  Pa  uzmi!  —  reče  mu  kardinal. 

No  nije  prošlo  ni  pola  sata,  eto  drugog  gosta.  Dolazi  mu  nećakov  sinčić. 

—  Striček,  daj  i  meni  onakav  nož,  kak  si  dal  Franceku!  —  veli  mu  mališ. 

Kardinal  se  sjetio,  da  ima  još  jedan,  koji  bi  inače  trebao,  jer  je  izvrsno  rezao  papir,  ali  sam 
sebi  reče:  «Moram  ga  dati,  kad  ga  'čovjek'  traži»  (323). 

(320)  VD  IV  11. 

(321)  VD  IV  53. 

(322)  S  AKVILINA,  Uspomene,  2. 

(323)  VD  V  118  si. 

Jednoga  dana  ga  nađe  četvero  djece  u  župnom  dvorištu,  gdje  se  šeće.  On  ih  uputi,  neka  idu  u 
kuhinju,  da  će  im  č.  sestra  dati  smokava  (324). 

—  Ti  nas  varaš,  rekoše  mu  mališi.  Kardinal  je  mislio:  Kako  bi  ih  biskup  varao?  Povede  ih  sa 
sobom  u  kuhinju  i  reče  sestri  neka  dade  djeci  smokve,  a  male  upita: 


No,  jesam  li  vas  prevario? 


Kaj  bi?  Nisi! 


Postoje  kardinal  ozdravio  od  tromboze  na  nozi,  šetao  je  jednog  dana  dvorištem  opirući  se  o 
štap.  Uto  ga  ugleda  jedan  mališ,  priđe  k  njemu  te  ga  zapita: 

—  Kaj  te  još  noga  boli? 

—  Da,  kaj  ne  vidiš,  da  moram  batinu  nositi? 

—  Vidim  te,  vidim,  da  hodiš,  kak  stari  deda. 

Kardinal  se  dugo  smijao  ovoj  bezazlenoj  djetinjoj  iskrenosti  i  jednostavnosti  (325). 


S  djecom  se  znao  i  našaliti.  Kad  ih  je  vidio  gdje  prolaze  mimo  župni  dvor  ispod  njegova 
prozora,  tiho  bi  otvorio  prozor,  da  ga  ne  primijete,  i  počeo  bi  ih  bombardirati  bombonima.  Na 
cesti  bi  nastalo  veselje.  Koji  su  to  već  prije  doživjeli,  hvatali  su  bombone,  a  koji  su  to  prvi  put 
vidjeli,  samo  su  gledali,  otkuda  bomboni  padaju.  Jedna  mala,  kojoj  je  to  bila  velika  novost, 
reče  posve  ozbiljno  (326): 

«Kod  nas  nikad  ne  padaju  bomboni  s  krova». 

Među  djecom  se  nalazio  i  sinčić  jednog  milicionara.  Kardinal  je  i  njega  nadario  bombonima, 
pače,  dao  mu  je  dvostruko  više  (327). 

Djeca  bi  gledala  gore  na  prozor,  smijala  bi  se  i  čekala,  pa  mu  dovikivala: 

«Hiti  nam  još! » 

Kardinal  se  sada  malo  našalio,  pa  im  iz  čaše  baci  malo  vode.  Nasta  smijeh  i  veselje,  kao  da  ih 
je  ovaj  «tuš»  više  obradovao  nego  slatka  bombonska  kiša  (328). 

Bilo  je  u  ožujku  g.  1958.  Duvao  je  hladan  vjetar.  Sniježni  oblaci  su  pokrivali  nebeski  svod. 
Kardinal  zato  nije  išao  na  šetnju,  već  se  polagano  šetao  dvorištem.  Najednom  opazi,  kako 

(324)  VD  I  52. 

(325)  VD  V  79. 

(326)  VD  V  74. 

(327)  VDIV  161. 

(328)  VD  III  53  si. 

mu  se  približava  mali  Francek.  On  se  pričinio  kao  da  ga  ne  vidi.  Okrenut  od  njega  je  čitao. 
Mališ  mu  se  približi,  malo  pričeka,  pa  ga  onda  rukama  obujmi  i  glasno  poviče: 

«Isus,  sim  se  obmi!» 

Kardinal  je  na  tu  djetetovu  bezazlenost  prasnuo  u  smijeh.  Kasnije  je  rekao  župniku  (329): 

«Mali  je  to  zvrk,  ali  je  zanimljiv.  Nije  loš.  Moli  bombone  i  za  druge  te  im  nosi.  Bog  zna,  što 
će  od  toga  djeteta  postati! » 

Čim  bi  ga  opazila,  djeca  su  trčala  prema  kardinalu,  preko  blata,  livada,  potoka.  Jedna  mala  sva 
zapuhana  dotrči  k  njemu,  a  on  opazi,  da  su  joj  se  čizmice  zablatile,  pa  joj  reče: 

—  Duka,  pa  ti  si  pala  u  blato. 

—  Je,  mačku!  —  odgovori  mu  dijete  na  veliko  zadovoljstvo  i  radost  kardinalu  i  župniku,  koji 
gaje  pratio  (330). 


Na  Alojzijevo  je  bila  u  Krašiću  prva  pričest  djece,  a  s  tom  crkvenom  svečanošću  se  spajao  i 
kardinalov  imendan.  Iza  crkvene  svečanosti,  koju  bi,  dok  je  zdravlje  služilo,  obavljao  sam 
kardinal,  slijedila  je  skromna  priredba  čestitaka  i  pjesmica  svečaru,  koji  je  djecu  darivao 
medaljicama,  sličicama,  katkada  i  krunicama  i  s  «Agnus  Dei».  Djeca  su  dolazila  čestitati 
kardinalu  i  Božić,  Novu  godinu  i  Uskrs.  Za  takve  prigode  morao  se  kardinal  dobro  opskrbiti. 
Njegovi  štovatelji  u  Zagrebu  su  to  znali,  te  su  se  pobrinuli,  da  imadne  što  je  potrebito  za  takvu 
zgodu. 

Sestre  milosrdnice  studentice  su  htjele  također  štogod  poslati  u  Krašić  za  takve  zgode.  Nisu  se 
usudile  pitati  poglavare  za  to,  jer  su  oni  uvijek  već  prije  nešto  poslali.  Pošle  bi  na  tavan, 
pokupile  stare  kartonske  škatulje,  te  bi  od  kartona  načinile  lijep  broj  «jopaca»,  pobojadisale  ih 
raznobojnim  olovkama,  pa  tako  uz  nešto  malo  ručnog  posla  nastale  su  lijepe  igračke  za  djecu. 
U  Krašić  su  to  poslale  malo  u  strahu,  da  ne  bi  ozbiljnoga  kardinala  povrijedile.  Radosno  su  se, 
međutim,  iznenadile,  kad  im  je  doskora  zahvalio  na  toj  njihovoj  pažnji  i  poslao  im  svoj 
blagoslov  sa  željom,  da  bi  sva  njihova  djela  tako  razveselila  Spasitelja,  kako  su  ovi  papirnati 
«jopci»  razveselili  njegove  malene  prijatelje.  Kasnije  im  je  još  poručio,  neka  još  koji  put  isto 
učine,  jer  da  se  i  on  radovao  zajedno  s  djecom,  kad  su  «jopci»  u  dječjim  ručicama  počeli 
izvrsno  gimnasticirati  na  potezanje  konca  (331). 

(329)  VD  IV  33. 

(330)  VD  III  114. 

(331)  priopćila  s.  Magdalena  Mrzljak,  u  Rimu. 

Kiparica  Mila  Vod  je  znala  koliko  kardinal  voli  djecu,  pa  kad  je  u  Karlovcu  načinila  za 
samostansku  crkvu  kip  sv.  Franje,  rekla  je  o.  gvardijanu,  da  neće  primiti  nikakvu  drugu 
nagradu  za  izradu  kipa  osim  tako  veliku  vrećicu  bombona,  kako  je  velik  kip,  da  to  pošalje 
kardinalu  u  Krašić  za  djecu  (332). 


Plod  ovoga  prijateljstva  bio  je  u  tome,  da  su  krašićka  djeca  sto  po  sto  dolazila  na  vjeronauk. 
Kardinal  je  radosno  gledao,  kako  marljivo  polaze  na  vjeronauk  i  upravo  anđeoskom 
pobožnošću  pristupaju  k  stolu  Gospodnjem.  Sa  žalošću  je  primijetio  takvom  zgodom  (333): 

«Najveći  je  zločin,  onemogućivati  ovoj  djeci,  da  dođu  k  Isusu! » 

Neki  je  seljak  jednoć  prigovorio  kardinalu,  što  je  djecu  naučio  na  bombone,  pa  sada  ih  mora 
dnevno  dijeliti.  Tom  je  zgodom  i  u  drugim  zgodama  obrazložio  ovaj  svoj  čin  na  slijedeći 
način  (334): 

«Ne  zaboravimo,  da  smo  i  mi  bili  takvi.  Tko  znade,  neće  li  se  to  usaditi  u  pamćenje  tih  mališa, 
pa  i  kasnije  ova  neznatna  stvar  može  im  biti  na  korist,  da  otupi  mnogu  oštricu,  da  ne  nasjednu 
neprijateljima  njihove  duše,  koji  na  njih  vrebaju.  Ima  tu  i  pouke  za  nas.  Kao  što  djeca  očekuju 
bombone,  tako  bismo  i  mi  morali  moliti  i  očekivati  darove  nebeskoga  Oca.  Nikada  čovjek  ne 
zna,  gdje  i  kako  može  koristiti,  ali,  nažalost,  i  sablazniti  malene.  Veseli  me  bezazlenost  i 
iskrenost  mališa,  ali  i  čujem  razne  njihove  komentare,  što  mi  daje  priliku,  da  ih  poučim  i 
upozorim.  Za  mene  nisu  banketi,  primanja,  priredbe  i  slično.  Ovo  me  više  veseli  nego  ne 
znam  kakva  primanja  u  dvoru  i  čestitke.  Svakom  možeš  nešto  da  dadeš,  kažeš  koju  dobru 
riječ;  jednoga  povučeš  malo  za  nos,  drugoga  za  uho  ili  kosu,  ili  kako  oni  vele  «lapu»,  i  svi  su 
zadovoljni.  Tim  malenkostima  pribavi  se  otvorenost  i  povjerljivost  djece,  koja  je  i  te  kako 
važna,  kad  stupe  u  pogibeljne  godine.  Uspomena  na  to  može  kasnije  u  životu  biti  od  ne  male 
koristi.  Sv.  Franjo  Saleški  je  najvolio  razgovarati  s  priprostim  ljudima  i  djecom.  A  kud  ćete 
jačeg  dokaza,  da  to  spada  na  svećeničku  službu  od  primjera  Isusova,  koji  je  toliko  ljubio  djecu 
i  toliku  im  pažnju  posvećivao.  Boljeg  pak  pedagoga  od  Isusa  sigurno  nema». 

(332)  VDIV  158. 

(333)  VD  II  229. 

(334)  VD  II  360  368.  III  53  84  94  198;  IV  39  44;  V  98  si. 

U  ovoj  kardinalovoj  naklonosti  prema  djeci  i  priprostim  ljudima  te  siromasima  očituje  se 
pravo  čovještvo,  neiskrivljeni,  čisti  i  izvorni  lik  čovjeka,  vjerom  i  milošću  Božjom 
oplemenjena,  a  po  karizmi  svetoga  reda  obogaćena  duhovnim  očinstvom.  Prema  već 
navedenim  izjavama  samoga  kardinala  jasno  se  vidi,  daje  on  u  tom  odnosu  prema  djeci, 


premda  je  to  i  za  njega  bila  nedužna  zabava,  gledao  također  jedan  isječak  svoje  natpastirske 
odgojne  službe. 

8.  -  TRAGOM  PONIZNOG  UČITELJA 

Prigodom  prve  desetgodišnjice  biskupovanja  nadbiskupa  Stepinca,  g.  1944,  Katolički  list  je  o 
njegovu  odnosu  prema  crkvenim  redovima  u  Zagrebu  donio  članak,  koji  počinje  riječima 
(335):  «Zagreb  i  nadbiskupija  duguju  Gospodinu  Bogu  veliku  zahvalnost,  što  im  je  pred  deset 
godina  poklonio  skromna  i  ponizna  nadbiskupa». 

Daje  skromnost  i  poniznost  te  duh  podvrgavanja  davao  poseban  čar  nadbiskupskom  i 
kardinalskom  dostojanstvu  krašićkog  zatočenika,  proizlazi  iz  svega,  što  smo  do  sada  o 
njegovu  životu  i  djelovanju  iznijeli.  U  njegovoj  samoći  u  Krašiću  upravo  ove  kreposti  najviše 
su  se  isticale  i  upadale  u  oči  onima,  koji  su  s  kardinalom  zajedno  živjeli  ili  su  se  samo  s  njim 
susretali. 

Dugo  se  ponizno  branio  i  opirao  odluci  crkvenih  poglavara,  da  bude  imenovan  nadbiskupom. 
Otklanjao  je  taj  položaj  od  sebe  sve  dotle,  dok  ga  nije  na  privolu  prisilila  druga  krepost,  sestra 
poniznosti,  poslušnost,  naime,  Sv.  Ocu.  Prvi  njegov  govor  članovima  zagrebačkog 
prvostolnog  kaptola  protkan  je  osjećajima  duboka  poštovanja  prema  ostaloj  braći 
svećenicima,  koje  je  smatrao  dostojnijim  i  sposobnijim  za  tako  visoku  službu,  na  koju  je  bio 
pozvan,  daje  prihvati.  Živeći  u  krašićkoj  samoći  i  razmišljajući  o  položaju,  na  kojemu  se 
nalazio,  u  nevezanom  razgovoru  je  posve  nehotice  rekao  (336): 

«Čini  mi  se,  da  Gospodin  Bog  nije  mogao  izabrati  slabijeg,  što  se  tiče  zdravlja,  godina  i 
drugoga,  za  nadbiskupa,  nego  što  sam  ja  u  ono  vrijeme  bio.  Učinio  je  to  zato,  da  pokaže  moć  i 
djelovanje  milosti  u  nama». 

(335)  Nadbiskup  i  crkveni  redovi  u  Zagrebu,  u  KL  95  (1944)  301. 

(336)  VD  I  14. 

Napadaji  na  njegovu  osobu  još  prije  nego  što  je  zaposjeo  kao  ordinarij  zagrebačku 
nadbiskupsku  stolicu,  kao  i  oni  u  novinskim  člancima  i  objavljenim  karikaturama,  te  nadimci, 
koji  su  mu  dobacivani  na  suđenju,  kao  što  su:  «zločinac,  megaloman,  lažac»  i  druge  podvale  i 
uvrede,  teške  uvrede  nanesene  mu  u  lepoglavskoj  kaznionici  sa  strane  njegovih  čuvara,  još  su 
većma  izdigli  i  iznijeli  na  vidjelo  ovu  njegovu  čvrstu  krepost. 

U  cijeloj  povijesti  Elrvatskog  Naroda  nije  poznat  slučaj,  da  bi  koji  visoki  crkveni 
dostojanstvenik  bio  podvrgnut  takvim  poniženjima  kao  što  je  ponizivan  kardinal  Stepinac. 
Nije  on  bio  neosjetljiv,  pače,  duboko  je  osjećao  ove  uvrede  i  ponizivanja,  ali  je  to  sve 
podnosio  bez  tužbe  na  one,  koji  su  mu  ih  nanosili.  Velikodušno  je  prelazio  preko  tih  uvreda, 
jer  mu  je  na  srcu  bila  samo  stvar  Božja  i  katoličke  Crkve,  a  sve  drugo  je  primao  po  primjeru 
Učitelja,  čiju  je  zadaću  imao  nastavljati  u  Hrvatskom  Narodu.  Ako  je  istina,  da  se 


ponizivanjem  stiče  ova  krepost,  onda  podnošenje  ovakvih  ponizivanja  i  uvreda  kroz  dugi  niz 
godina  pretpostavlja  duhovni  heroizam  u  ovoj  izvornoj  kršćanskoj  kreposti. 

Na  svom  visokom  položaju  nije  se  vladao  kao  onaj,  koji  izdaje  zapovijedi,  već  je  taj  položaj 
posve  u  smislu  Kristova  Evanđelja  smatrao  kao  pravo  služenje.  Krašićki  župnik  to  ističe  u 
slijedećoj  opasci  (337): 

«Upada  u  oči,  kako  je  Eminencija  vrlo  obziran  prema  svakome,  pa  i  prema  meni.  Ne  običaje 
govoriti:  Dajte  učinite  mi  ovo  ili  ono,  nego:  Eloćete  li  moći?  Imate  sigurno  svoj  posao,  neću 
vas  smetati  i  slično». 

Kad  su  ga  svećenici  iz  Jaske  posjetili,  8.  prosinca  1951,  i  zapitali,  hoće  li  imati  on  polnoćku 
na  Božić,  zadivili  su  se  nad  slijedećim  njegovim  odgovorom  (338): 

«Ne  znam,  vidjet  ću,  kako  bude  župnik  odredio». 

Iz  Zagreba  su  mu  poslali  namještaj  za  sobu  i  posteljinu.  Čim  je  to  opazio,  reče  (339): 

«Vozite  to  natrag,  što  će  mi  to?  Čemu  tepih  na  podu?  što  će  mi  mekane  jastučnice?  Dajte  mi 
onu  moju  iz  Lepoglave». 


U  prosincu  g.  1958  stigao  je  iz  Samobora  župnikov  otac,  obični  seljak,  u  posjet  svome  sinu. 
Bio  je  prvi  put  kod  kardinala 

(337)  VD  II  67. 

(338)  VDI  13. 

(339)  VD  I  27. 

i  upala  mu  je  u  oči  njegova  ponizna  jednostavnost  zaodjevena  finoćom.  Sav  ushićen  nad 
poniznim,  jednostavnim  ali  i  finim  kardinalovim  postupkom  rekao  je  svom  sinu  (340): 

«On  je  kak  anđel,  kad  govori.  Gladan  bi  ga  poslušal.  Niš  do  sebe  ne  drži.  Tak  je  kak  saki 
drugi,  kad  se  spomina». 

U  Krašiću  gaje  brijao  i  šišao  ne  brijač,  nego  obični  seljak,  samouk.  Kardinalova  nećakinja 
pripovijeda  slijedeću  zgodu  (341): 

«Bila  sam  prisutna,  kad  je  taj  seljak  došao  iz  vinograda  sav  zaprljan  i  u  radnom  odijelu,  u 
kojemu  je  špricao  vinograd,  jer  se  upravo  bavio  tim  poslom.  Kardinal  je  čuo,  daje  u  kući  i 
pozvao  ga,  da  bi  ga  ošišao.  Seljaku  je  bilo  neugodno  ići  u  takvu  odijelu  i  stanju  u  njegovu 


sobu  i  na  brijački  posao.  Htio  je  otići  kući,  da  se  opere  i  presvuče,  no  kardinal  ga  nije  pustio. 
Nisu  ga  smetale  radničke,  seljačke  zaprljane  ruke,  vonj  znoja  ni  prljavo  radno  odijelo». 

Bio  je  na  šetnji  u  šumi  Stepanica.  Naišao  je  na  vrganje.  Nabrao  ih  je,  stavio  u  svoj  čisti  rupčić 
i  sam  donio  kući  (342). 


U  Krašiću  se  jednog  dana  sjetio  neke  biskupske  konferencije.  Na  istoj  je  bio  prisutan  i 
ljubljanski  generalni  vikar,  kasnije  prvi  nadbiskup,  Anton  Vovk.  Biskupi  su  raspravljali  o 
jednom  problemu,  no  nisu  mogli  naći  nikakva  rješenja,  koje  bi  zadovoljavalo.  Nadbiskup 
Stepinac  kao  predsjednik  zapita  Vovka,  koji  je  sjedio  po  strani  i  slušao,  neka  i  on  kaže  svoje 
mišljenje.  Vovk  se  nećkao  i  ispričavao: 

—  Jaz  nisem  škof. 

—  Usprkos  tome,  recite  samo  što  mislite  u  toj  stvari,  kako  bi  se  problem  riješio  —  potakne  ga 
nadbiskup. 

Vovk  nato  ustane  i  iz  svoje  bilježnice  pročita,  što  je  bio  zabilježio.  Riješio  je  problem  na  opće 
zadovoljstvo.  Osvrćući  se  na  tu  zgodu  kardinal  misaono  i  ponizno  primijeti  (343): 

«Imao  je  bistar  pogled  i  bogato  pastoralno  iskustvo,  koje  mi  doktori  nismo  imali». 

Na  Petrovdan  g.  1954  služio  je  kardinal  podnevnu  misu  u  selu  Brleniću.  Vozio  se  na  običnim 
seoskim  kolima,  sjedeći  na  daski  bez  naslona.  Spominjući  to  župnik  u  svom  dnevniku, 
primjećuje  (344):  «Kardinalska  kočija». 

(340)  VDIV  125. 

(341)  priopćila  s.  Magdalena  Mrzljak,  u  Rimu. 

(342)  VD  II  225. 

(343)  LEOPOLD  POVŠE,  Videl  sem  svetnika  (rukopis)  str.  11. 

(344)  VD  II  223. 


778 

A.  BENIGAR,  ALOJZIJE  STEPINAC 

Jednog  dana  mu  saopći  župnik,  da  je  saznao,  kako  je  jedan  strani  časopis  donio  vijest,  da  ga 
Sv.  Otac  nazivlje  «najvećim  prelatom  katoličke  Crkve».  Kardinal  je  pri  tom  samo  prignuo 
glavu  i  rekao  (345): 


«Samo  je  Bog  velik! » 


Slično  se  češće  izražavao.  Znao  je  reći,  da  bi  bilo  bolje,  da  o  njemu  toliko  ne  govore  i  ne  pišu. 

Nekom  drugom  zgodom,  dok  je  bio  sa  župnikom  za  stolom,  reče  mu  župnik,  da  je  nadbiskup 
Beran  u  Češkoj  ono,  što  je  on  u  Hrvatskoj.  Kardinal  je  šutnjom  pokrio  ovu  primjedbu,  kao  da 
je  nije  ni  čuo  (346). 

Nekom  zgodom  je  dobio  iz  Engleske  brošuru,  na  čijoj  je  naslovnoj  stranici  bila  otisnuta 
njegova  slika.  Kad  je  to  vidio,  reče  (347): 

«Ah,  toliko  pišu  o  meni,  kud  sve  neću  dospjeti?»  U  Zagrebu  na  duhovnom  stolu  dali  su  za 
njega  tiskati  posjetnice  s  njegovim  grbom  i  naslovom: 


«Dr  Alojzije  Kardinal  Stepinac, 

nadbiskup  zagrebački,  metropolita  Hrvatske  itd». 


Kad  je  Kardinal  to  dobio  na  uvid,  rekao  je  (348): 

«Ne  sviđa  mi  se  onaj  'itd.',  pa  na  jednoj  kartici  mjesto  'itd.'  napiše:  'i  ništica'». 

Nije  se  htio  služiti  ovim  posjetnicama. 

Kad  je  stigla  diploma  njegova  imenovanja  za  kardinala,  pozvan  je,  da  ima  doći  na  mjesni 
narodni  odbor  (MNO).  Župnik  se  je  ljutio,  što  mu  šalju  takav  poziv  s  naznakom,  da  je  po 
zanimanju  «svećenik».  Bio  je  stoga  mišljenja,  da  se  ne  bi  trebao  obazirati  na  taj  poziv. 
Kardinal  je  bio  svjestan,  daje  taj  poziv  i  način,  kako  je  bio  sastavljen,  novo  poniženje.  I 
upravo  kad  mu  je  župnik  htio  reći,  neka  ne  ide,  Stepinac  ga  zapita: 

—  Hoćete  li  biti  sutra  u  1 1  s.  kod  kuće? 

—  Bit  ću. 

—  Onda  ćemo  zajedno  otići  onamo. 

Primio  je  i  ovaj  put  poniženje  mirno,  bez  uzrujavanja  (349). 

(345)  VD  II  139;  III  42  si.;  IV  188. 

(346)  VDIV  158. 

(347)  VD  I  138. 

(348)  VD  II  27. 

(349)  VD  II  67. 

Ljudske  ga  pohvale  nisu  poticale,  da  se  uznese,  nego  se  on  još  dublje  ponizivao.  Krajem  g. 
1959  stigao  mu  je  iz  Chicaga  almanak  na  spomen  njegove  25-godišnjice  episkopata  s 
njegovom  slikom.  Kardinal  ga  nije  htio  ni  pogledati.  Kad  mu  je  župnik  pročitao  iz  njega 
nekoliko  stavaka,  reče  (350): 

«Teško  meni,  kad  me  na  zemlji  tako  tituliraju.  Što  će  gore  biti,  bojim  se». 

U  studenom  iste  godine  primio  je  knjigu,  koju  mu  je  pisac  posvetio.  U  posveti  je  pisac 
upotrijebio  izraz  «neustrašivom  ispovjedaocu  vjere»,  a  on  će  na  to  kroz  smijeh  (351): 

«A  ne,  druže  Alojzije!»  —  kako  gaje  koji  dan  prije  titulirao  mjesni  komandir.  —  «Ne  znam, 
što  će  biti  s  mojim  nebom,  kad  me  na  zemlji  proglasuju  svecem!» 

Čitajući  u  jednoj  ascetici  stavak  o  dužnosti  biskupa  s  obzirom  na  kršćansku  savršenost, 
zabrinut  župniku  reče  (352): 

—  Strah  me  je  uhvatio,  kad  sam  čitao,  da  biskup  već  u  početku  službe  mora  biti  savršen,  a  ja 
sam  tek  na  temelju.  Župnik  mu  na  to  smješeći  se  odgovori: 

—  Ako  i  tako  stoji,  kako  ste  sa  strahom  ustvrdili,  onda  je  dobro,  jer  ste  na  temelju.  Tko  ima 
temelj,  taj  ne  pada. 

U  veljači  g.  1956  radio-Madrid  je  o  njemu  govorio  kao  o  svecu,  a  on  će  na  to  (353): 

«Čemu  to  govore?  Kakav  svetac?  Teško  onome,  koga  za  života  kanoniziraju.  Što  to  uvijek 
ponavljaju?  Neću  imati  zasluga  ni  na  nebu  ni  na  zemlji». 

Htio  je  odmah  zatvoriti  radio,  no  popustio  je  župniku,  koji  je  htio  dalje  slušati  i  spomenuo  mu 
na  njegovo  tuženje: 

—  Pa  nećete  valjda  osporavati  Gospodinu,  da  za  svoje  planove  uzme  sredstvo,  koje  hoće. 

—  Pa  imaju  toliko  drugih  stvari  i  novih  dogođaja,  da  javljaju  —  zaključi  kardinal. 

Jednog  dana  mu  je  kazao  župnik  s  obzirom  na  njegove  homilije,  koje  je  obradio  prema 
nedjeljnim  poslanicama,  da  će  biti  dušobrižnom  kleru  sigurno  od  velike  koristi.  No  kardinal 
samo  rukom  mahne  i  reče  (354): 

«Što  je  to  prema  Krizostomu?» 

(350)  VD  IV  188. 


(351)  VD  IV  187. 


(352)  VD  V  75  si. 

(353)  VD  III  42  si. 

(354)  VD  IV  177. 

Kada  su  u  Krašić  stigli  svećenici,  da  kod  svoga  nadbiskupa,  koji  ih  je  prije  deset  godina 
zaredio,  proslave  desetgodišnjicu  svećeničkog  života,  kardinal  je  sam  posluživao  jednom  od 
njih,  koji  toga  dana  još  nije  bio  dospio  misiti  (355). 

Pozlilo  je  iznenada  Stepinčevoj  sestri  Barbari.  Župnik  je  otišao,  da  joj  podijeli  sv.  sakramente. 
Kardinal  gaje  zamolio,  neka  kaže  njegovim,  da  mu  pošalju  kola,  jer  bije  i  on  rado  posjetio. 
Stigao  je  upravo  u  času,  kada  se  bolesnica  ispovjedila,  pa  mu  župnik  ponudi,  da  bi  joj  on 
podijelio  sv.  pričest  i  bolesničko  pomazanje.  On  je  to  otklonio.  Kleknuo  je  zajedno  s 
rodbinom  na  pod.  Pri  pomazanju  župnik  je  pružio  tanjur  s  pamukom  prvoj  ženi,  koja  se  u 
njegovoj  blizini  nalazila,  da  mu  ga  pridrži.  Kardinal  na  to  brže  ustane,  primi  tanjur  i 
posluživao  je  župniku  odgovarajući  na  propisane  obredne  molitve.  Slično  je  činio  i  u  crkvi, 
ako  ministrant  ne  bi  na  vrijeme  došao  (356). 

U  siječnju  g.  1956  umro  je  Juro  Mrzljak,  muž  kardinalove  sestre,  s  kojim  je  rado  polazio  na 
šetnju.  Kuća  se  nalazila  blizu  župnog  dvora.  Kardinal  se  uputi  u  kuću,  gdje  je  pokojnik  ležao 
na  odru.  Tek  su  ga  opremili.  On  uđe  tiho,  klekne  na  pod  pred  odrom  i  pomoli  se  za  pokojnika. 
Rodbina  i  susjedi  su  začuđeni  gledali  kardinala  kako  ponizno  i  smjerno  kleči  na  podu  (357). 

Kardinal  je  napose  spremno  slušao  svoje  liječnike,  kad  su  mu  što  odredili  za  njegovo 
liječenje.  Bila  mu  je  po  naravi  vrlo  odvratna  inhalacija.  No,  odmah  se  pokorio,  čim  je  župnik 
spomenuo,  daje  to  potrebno  i  da  su  mu  to  propisali  njegovi  liječnici  (358). 

Kad  mu  župnik  radi  slaba  zdravlja  nije  dopustio,  da  služi  podnevnu  misu  ili  što  drugo  u 
duhovnoj  pastvi,  spremno  se  pokoravao  (359). 

Prije  rata  sastavljali  su  na  duhovnom  stolu  u  Zagrebu  pravilnik  za  crkvene  takse.  Sastavljači 
su  stavili  i  taksu  za  slučaj,  ako  bi  nadbiskup  bio  imenovan  kardinalom,  i  to  u  ono  vrijeme 
svotu  od  3.000  din.  Kad  su  to  nadbiskupu  Stepincu  donijeli  na  uvid,  s  negodovanjem  je  kazao: 

«Čemu  to?  Komu  će  to  trebati?» 

(355)  Priopćio  mgr.  Franjo  Kuharić,  studenoga  1966  u  Zagrebu. 

(356)  VD  II  322  si. 

(357)  VD  III  24. 


(358)  VDI  148. 


(359)  VD  V  14  si. 

Morali  su  brisati.  U  ožujku  g.  1959  on  se  sjetio  toga  pa  je  jednog  dana  kazao  župniku  (360): 

«Da  ne  bi  kome  palo  na  pamet  pa  prigovorio,  ili  možda  zlo  posumnjao,  da  mi  je  to  sada  dobro 
došlo,  te  ne  moram  platiti  taksu,  evo  sada  dajem,  i  to  dvostruko.  Tako  sam  i  s  te  strane 
miran». 

Uručio  je  nadbiskupskom  tajniku  svotu  od  6.000  din.  premda  se  taksovnik  inače  nije 
mijenjao.  Nije  ni  slutio,  da  bi  ga  jednom  moglo  zapasti  to  imenovanje. 

U  bolesti,  naglasuju  časne  sestre,  koje  su  bile  u  ono  vrijeme  u  župnom  dvoru  uposlene,  jedva 
seje  dao  posluživati.  Znao  je  kazati  (361): 

«Nije  potrebno,  da  se  sestre  sa  mnom  toliko  muče». 

Jedna  od  tih  sestara  je  kasnije  govorila: 

«Kad  bi  svi  bolesnici  bili  ovakvi  kao  kardinal,  ja  ne  bih  ništa  stekla  za  nebo». 


Vrlo  je  pobudno  prelistavati  u  kardinalovoj  pismenoj  ostavštini  ceduljice,  na  kojima  on  iz 
zatvora  u  Zagrebu  ili  Lepoglavi  ponizno  moli,  da  bi  mu  poslali  neke  potrepštine  s  obzirom  na 
odijelo  i  njegov  posao,  koji  je  u  Lepoglavi  obavljao. 

U  toj  se  ostavštini  nalazi  ijedna  vrlo  pobudna  cedulja,  na  kojoj  nadbiskup  odgovara  jednom 
svećeniku,  koji  se  bavio  poviješću  i  zamolio  ga,  da  bi  i  on  pisao  dr.  Kamilu  Dočkalu,  neka 
napiše  životopis  nadbiskupa  Antuna  Bauera.  Nadbiskup  u  svom  odgovoru  veli,  da  će  prvom 
zgodom  to  učiniti,  samo  neka  ne  misli,  da  mora  pisati  i  njegov  životopis,  jer  da  bi  to  bio 
koban  nesporazum. 

«Ja  naime»  —  piše  on  dalje,  na  ceduljici  —  «kao  što  sam  već  pisao  nekim  osobama,  nemam 
nikakve  ambicije  na  tom  svijetu  osim  izdržati  do  kraja  i  preminuti  u  milosti  Božjoj... 

Nedavno  mi  je  g.  tajnik  donio  odnekle  knjigu  mgr.  Jesiha  Crvena  ruža  na  oltaru,  što  bi  bila 
kao  neka  moja  biografija.  Međutim,  mgr.  Jesih  je  pustio  prilično  maha  fantaziji,  pa  sam  ja 
tajniku  dao  svoju  autobiografiju  u  sedam  poglavlja,  koja  je  vrlo  kratka,  ali  istinita: 

1.  'Ecce  in  iniquitatibus  conceptus  sum,  et  in  peccatis  concepit  me  mater  mea  —  Evo,  grješan 
sam  već  rođen,  u  grijehu  me  zače  majka  moja'. 


(360)  VD  IV  159. 


(361)  Priopćila  pismeno  družba  Služavki  Malog  Isusa. 

2.  'Tantillus  puer  et  tantus  peccator  —  Takav  mališ,  no  tolik  grešnik'  (Riječi  su  sv.  Augustina 
o  sebi  samomu). 

3.  'Gratia  Dei  sum  id,  quod  sum  —  Milošću  sam  Božjom  ono  što  jesam'  (1  Kor  15,  10). 

4.  'Quis  sum  ego  canis  mortuus  quoniam  respexisti  me  —  Što  je  tvoj  sluga  te  iskazuješ  milost 
mrtvom  psu  kao  što  sam  ja?'  (2  Sam  9,  8). 

5.  'Dinumerare  nos  doce  dies  nostros,  ut  perveniamus  ad  sapientiam  cordis  —  Nauči  nas 
brojiti  dane  naše,  da  steknemo  mudro  srce'  (Ps  89,  12). 

6.  'Misericordiae  Domini,  quia  non  sumus  consumpti  —  Božje  je  milosrđe,  što  nas  nije 
nestalo'  (Tuž  3,  22). 

7.  'ln  te,  Domine,  speravi,  non  confundar  in  aeternum  —  U  tebe  sam  se,  Gospode,  pouzdao,  o 
da  se  nikada  ne  postidim'  (Ps  31,2). 

Kako  vidite  kratka  biografija,  ali  istinita,  što  je  vrlo  važno.  Ja,  dakako,  time  ne  mislim  poricati 
korist  vašega  nastojanja  oko  produbljivanja  naše  domaće  crkvene  povijesti,  jer  i  to  ima  svoje 
značenje  za  život,  kad  veli  stara  riječ:  'Elistoria  magistra  vitae  —  Kako  valja  živjeti,  naučava 
povij  esti'». 


U  kratkom  razmaku  vremena  bila  su  dva  kardinalova  jubileja:  25-godišnjica  misništva,  g. 
1955,  i  25-godišnjica  episkopata,  g.  1959.  Njegov  srebrni  misnički  jubilej  prošao  je 
najskromnije.  Kad  mu  je  o  njemu  župnik  govorio  već  drugi  put,  reče  mu  kardinal  (362): 

«Pustite  to!  Nemojte  toga  spominjati  nigdje.  Koadjutor  je  u  Zagrebu,  i  on  će  to  proslaviti  i 
neka  bude  sve  usmjereno  na  njega.  Ostali  kolege  će  se  sastati  u  Rimu.  Poslat  ću  im  pismo  s 
molbom,  da  se  mole  za  mene.  Drugo  mi  ne  treba». 

Prigodom  25-godišnjice  svećeničkog  ređenja  kardinal  je  bio  bolestan.  Dan  prije  rekao  je 
župniku: 

«Danas  su  već  svi  kolege  u  Rimu.  Ja  ću  tu  lijepo  sam.  Samo  nikome  ni  riječi  o  tome.  Priredit 
ćete  mi  sutra  crvenu  misnicu,  onu,  što  mije  poklonio  dr.  Bogičević». 

Slijedećeg  jutra  rano  posjeti  ga  župnik  i  upita,  kako  je  sa  zdravljem? 

«Nikako,  sve  je  gore.  Ako  ovako  nastavi,  onda  sutra  neću  nikuda  iz  kreveta». 


(362)  VD  II  398. 

Ustao  je,  opremio  se  i  pošao  vrlo  rano  u  crkvu.  Župnik  je  za  tu  zgodu  dao  oltar  lijepo  iskititi  i 
zapaliti  sve  svijeće.  Pozvao  je  i  sve  ministrante,  a  da  im  nije  spomenuo  o  čemu  se  radi.  Samo 
je  prije  mise  rekao  kardinalovim  sestrama  Josipi  i  Tereziji.  Čitav  taj  dan  kardinal  je  mirno 
prosjedio  u  sobi  u  naslonjaču  držeći  prema  liječničkoj  uputi  noge  ispružene  na  stolici. 
Zamotao  se  u  gunjeve,  a  na  koljenima  je  držao  križić,  koji  mu  je  na  dan  svećeničkog  ređenja 
poklonio  o.  upravitelj  u  Germanikumu.  Mirno  i  predano  u  volju  Božju  reče: 

«Vidim,  da  ću  s  križem  umrijeti.  Daj,  Bože,  samo  snage!» 

Brezovički  karmel  sjetio  se  toga  jubileja  i  poslao  mu  stotinu  sličica  na  pergameni  s  natpisom: 
«Uspomena  na  moju  srebrnu  misu».  U  Rimuje  hrvatska  kolonija  proslavila  ovaj  jubilej  u 
crkvi  Sv.  Jeronima. 

31.  listopada  kardinal  se  bolje  osjećao  i  zato  je  rekao  župniku: 

«Dobro  je  i  bit  će  dobro.  Budite  mirni.  Danas  ćemo  se  moliti  za  vladu.  Proći  će  i  to». 

Iza  sv.  mise  toga  dana  stigne  brzojav  Sv.  Oca.  Župnik  ga  veselo  donese  kardinalu  i  ne  znajući, 
što  da  mu  kaže,  pruži  mu  brzojav  i  reče  kratko  (363): 

—  Sv.  Otac! 

Kardinal  se  tome  začudio: 

—  Hvala  Bogu!  —  veli.  Čita  brzojav  slijedećeg  sadržaja:  «Uzoritom  kardinalu  Alojziju 
Stepincu  —  Krašić,  Grad  Vatikan.  Dok  slaviš,  dragi  sine,  25-godišnjicu  svoga  svećeništva 
punu  zasluga,  hvalimo  tvoju  očeličenu  krepost  u  borbi,  od  Boga  molimo  utjehu,  očinskim 
srcem  čestitamo,  drage  volje  ti  podjeljujemo  apostolski  blagoslov!  —  Pijo  Papa  XII » 


«Odviše  je  tih  hvala»  —  primijeti  kardinal.  —  «Samo  daje  siguran  put,  odgovorio  bih  Sv. 
Ocu.  Mislio  sam,  da  ću  moći  pritajiti  svoju  25-godišnjicu,  ali  brzojav  Sv.  Oca  uzbunio  je  i 
naše,  pa  mi  se  javljaju.  Moram  odgovarati». 

U  listopadu  g.  1957  kardinal  je  čitao  o  biskupskom  jubileju  kardinala  Spellmana,  komu  je  tom 
prigodom  propovijedao  biskup  iz  Los  Angelesa.  Tom  zgodom  primijeti  župnik  (364): 

—  I  vaš  je  biskupski  jubilej  na  domaku. 


(363)  VD  III  7  si.  -  Br.  telegr.  19127  -  riječi  40  -  vrijeme  predaje  30.  X  u  18,30  s.  -  prispio  31. 
Xu  8,20  s. 


(364)  VD  III  185. 

—  Znam,  daje.  Bog  zna,  hoću  li  ga  dočekati.  Međutim,  gdje  god  budem,  propovjednika  ne  ću 
trebati.  Sam  ću  propovijedati.  Nisam  nikakav  govornički  talenat,  ali  ja  ću  najbolje  sam  izreći. 
Čemu  praviti  ražanj,  a  zec  je  još  u  šumi? 

Slično  se  izrazio  u  srpnju  g.  1958,  kad  je  saznao,  da  se  Zagrepčani  spremaju  da  proslave  25- 
godišnjicu  njegova  episkopata.  Mislio  je,  da  bez  čuda  neće  doživjeti  tu  godišnjicu,  i  da  ne  vidi 
razloga,  da  bi  Bog  činio  to  čudo  (365). 

U  listopadu  te  godine  jednog  dana  reče  župniku  (366): 

«Približava  se  moja  25-godišnjica  biskupovanja.  Ne  znam,  hoću  lije  doživjeti.  Ako  budem, 
mislim,  da  bi  bilo  najbolje,  da  dadem  umnožiti  fotografiju  ove  slike  nad  krevetom,  i  to  ne  radi 
mene,  nego  radi  ljudi.  (Bila  je  to  obiteljska  slika  Majke  Božje,  pod  kojom  se  rodio,  koju  je 
tako  štovao  i  volio.)  Kod  konsekracije  nisam  darivao  nikakve  uspomene,  kako  danas 
običavaju  davati.  Ali  sada  pred  odlazak  htio  bih  više  toga  sumirati  i  reći  baš  u  vezi  s  ovom 
slikom,  posebno  majkama.  To  bi  mogli  naši  umnožiti.  Toliko  imademo  iseljenika,  pa  i  oni 
neka  to  čuju.  Promislit  ću  i  sam  sastaviti  tekst.  Ne  može  to  biti  dugačko,  jer  je  format  sličice 
malen,  ali  glavno  ipak  moram  reći». 

Kardinal  je  doista  sastavio  tekst  i  župnik  ga  odnio  5.  listopada  u  Zagreb.  U  prosincu  je  župnik 
donio  snimak  Gospine  slike,  koju  je  prije  desetak  dana  bio  odnio  u  Karlovac,  da  se  preslika. 
Slika  je  vanredno  uspjela.  Kanili  su  je  preslikati  u  bojama,  da  služi  kao  spomen-sličica 
prigodom  kardinalova  biskupskog  jubileja  (367). 

Stigla  je  i  25-godišnjica  imenovanja  za  nadbiskupa.  Bilo  je  upravo  Tijelovo,  28.  svibnja  1959. 
Kardinal  je  želio  toga  dana  održati  u  Krašiću  ophodnu  procesiju,  no  bolest  gaje  zapriječila. 
Taj  je  dan  proveo  u  krevetu  uz  svećenika  Šimeckoga  i  časne  sestre  u  tišini.  U  razgovoru  seje 
osvrnuo  na  tu  godišnjicu  i  rekao  (368): 

«Bogu  hvala,  da  sam  mogao  mirno  danas  ovdje  prikazati  sv.  misu.  Sada  mogu  mirovati  u 
krevetu.  Da  me  je  ovih  dana  vidio  speaker  radio  Vatikana,  sigurno  mi  ne  bi  zaželio  zlatni 
biskupski  jubilej.  Ni  na  kraj  pameti  mu  ne  bi  palo  pomisliti  na  50-godišnjicu,  kad  bi  vidio  ovu 
čukljavu  nogu,  a  ni  druga  nije  puno  bolja.  Kako  ti  je  to  lijepo:  u  zatvoru,  u  krevetu  čamiš 

(365)  VD  IV  88. 

(366)  VD  IV  106  si. 

(367)  VD  IV  127. 


(368)  VD  V  1. 

i  nitko  ti  od  vanjskog  svijeta  ne  smeta  i  ne  dodijava.  Da  sam  u  Zagrebu,  obolio  bih  od  navale 
običajnih  čestitara,  a  ovako  dragi  Bog  veli:  Budi  samo  tu  i  pazi  na  svršetak.  Teško  bih 
griješio,  kad  bih  samo  i  pomislio,  da  prigovaram  naredbi  Božjoj». 


Stigla  je  i  25-godišnjica  njegova  biskupskog  ređenja,  24.  lipnja  1959.  Taj  je  dan  proveo 
jednostavno  u  samoći.  Vanredno  gaje  razveselilo  pismo  Sv.  Oca,  koje  u  cjelosti  donosimo 
(369): 


«Našem  ljubljenom  sinu  Alojziju  sv.  rimske  Crkve  kardinalu  Stepincu  zagrebačkom 
nadbiskupu  Ivan  Papa  XXIII 

Naš  ljubljeni  sine,  pozdrav  i  apostolski  blagoslov! 

Na  izmaku  25.  godine,  otkako  si  bio  posvećen  za  biskupa,  spremnije  i  pažljivije  nego  obično 
mislimo  na  tebe.  Ljubav  nam  ne  dopušta,  da  bi  ti  ovom  lijepom  prigodom  uzmanjkala  utjeha 
naših  čestitaka  i  želja. 

Činimo  to  tim  radije,  jer  visoko  cijenimo  ono,  što  ide  na  pohvalu  Tvoje  duše:  Tvoju 
bogoljubnost,  svijest  budnoga  katoličkog  osjećaja,  čeličnu  postojanost  nesavladive  volje. 

Tek  što  je  isteklo  trogodište,  otkako  si  postao  biskupom,  da  budeš  u  pastoralnom  radu  na 
pomoć  nadbiskupu  s  pravom  nasljedstva,  zasjeo  si  na  istu  katedru  kao  pastir.  Nadu,  koju  su  u 
te  i  najbolji  stavljali,  ti  si  ispunio.  Tvoju  revnost  napose  dokazuje  umnožen  broj  župa, 
unapređenje  katoličke  akcije,  brižna  ljubav  prema  siromasima  i  bijednima  kao  i  svim 
patnicima,  odvažna  i  ustrajna  obrana  katoličke  nauke. 

Uslijed  bolnih  okolnosti  bio  si,  nažalost,  prisiljen  napustiti  svoje  revno  djelovanje,  i  boraviš  u 
samoći  odijeljen  od  kršćanskog  naroda,  koji  je  tvojoj  ljubavi  i  upravi  povjeren.  Budi  hrabar: 
ne  trpiš  zbog  krivnje,  već  zbog  kreposti;  u  žalosti  nastoj  trpjeti  s  radošću:  jer  je  bolje  nepravdu 
podnositi  negoli  nanositi.  Da  pak  tvoje  zasluge,  koje  si  u  radu  i  trpljenju  stekao,  budu  svima 
poznate,  naš  predšasnik  sv.  uspomene  Pijo  XII  htio  te  uresiti  odličjem  rimskoga  grimiza. 

Budući  da  nam  se  pružila  ova  lijepa  prigoda,  očinskim  srcem  molimo  Svevišnjega  i  vječnoga 
Boga,  koji  zlo  pripušta,  da  iz  njega  izvuče  veće  dobro,  da  bi  te  darežljivošću  svog  milosrđa 
obradovao  nadom  i  plodom  u  obilatu  žetvu  onoga,  što  šiješ  u  zajednici  s  Kristovim  križem. 
Neka  te  usred  muka  i  tegoba,  koje  trpiš,  a  koje  su  izvor  svetih  radosti,  krijepi  misao  na  velike 
zasluge  za  Crkvu. 

(369)  VD  V  24. 

Kao  zalog  nebeske  pomoći,  srcem  punim  ljubavi  podjeljujemo  tebi,  ljubljeni  sine  naš, 
nadbiskupu  koadjutoru,  tvojim  pomoćnim  biskupima  kao  i  kleru  zagrebačke  nadbiskupije  i 
vjernicima  apostolski  blagoslov. 

Dano  kod  Sv.  Petra,  dne  14.  lipnja  godine  1959,  a  prve  našega  pontifikata  —  Ivan  XXIII». 


Krašićanci  su  ovaj  srebrni  biskupski  jubilej  proslavili  na  kardinalov  imendan,  spojivši  ga  s 
prvom  pričešću  djece.  I  za  taj  imendan  razveselio  je  Sv.  Otac  kardinala  brzojavnom 
čestitkom,  što  je  napose  zapaženo,  jer  papa  ne  običaje  ni  kardinalima  slati  čestitke  za  imendan 
(370). 


Kardinal  je  ostao  skroman  i  ponizan  kao  i  dosada  primajući  i  dalje  poniženja,  koja  su  slijedila. 


(370)  VD  V  17-22. 

U  SUTONU  ŽIVOTA 

1.  -  NARUŠENO  ZDRAVLJE 

Kardinal  Stepinac,  prema  iskazu  njegova  osobnog  liječnika  dr.  Branislava  Bogičevića, 
izdanom  22.  svibnja  1958,  kao  dijete  nije  nikada  bolovao.  U  vrijeme  školovanja  imao  je  više 
puta  tek  jaču  nahladu.  Kao  vojnik  g.  1918  imao  je  tešku  gripu.  Kao  student  nije  nikada  bio 
bolestan. 

Kao  mlad  svećenik  se  podvrgao  temeljitom  liječničkom  pregledu,  da  uzmogne  molbi  za  svoje 
namještenje  priložiti  liječničku  svjedodžbu.  Pregledala  su  ga  dvojica  liječnika,  dr.  Dinko 
Sučić  i  dr.  Karlo,  i  nakon  pregleda  izdali  mu  svjedožbu,  u  kojoj  je  bio  proglašen  duševno  i 
tjelesno  potpuno  zdrav  (1). 

Kao  nadbiskup  koadjutor  prošao  je  razdoblje,  u  kojem  su  se  neki  bojali,  da  bi  mogao  oboljeti 
od  sušice.  No,  uzrok  njegova  trpljenja  nije  bio  tjelesne,  nego  duševne  naravi,  ukoliko  je 
njegovo  imenovanje  za  nadbiskupa  naišlo  na  otvoreno  negodovanje  sa  strane  stalnih  osoba  i 
krugova,  dok  su  njegove  nakane  i  odredbe  bile  povodom  napadajima  na  njegovu  osobu  čak  i  u 
redovima  katoličke  akcije. 

Prigodom  kanonskog  pohoda  u  Kobašu  g.  1937  počeo  je  osjećati  neke  podražaje  slijepog 
crijeva.  Ti  su  se  podražaji  pojavili  u  jačoj  mjeri  zajedno  s  prehladom  prigodom  euharistijskog 
kongresa  na  Veliku  Gospu  u  Petrinji  g.  1938.  On  nije  tome  pridavao  mnogo  važnosti.  Ali, 
kako  su  ti  podražaji  postali  akutni,  njegov  osobni  liječnik  Branislav  Bogičević  je  ustanovio 
17.  kolovoza,  da  se  radi  o  akutnoj  upali  slijepog  crijeva  spojenoj  s 

(1)  Nismo  mogli  ustanoviti,  tko  je  bio  onaj  «dr.  Karlo». 

bronhijalnim  katarom  i  predložio  hitnu  operaciju.  U  konzilij  je  bio  pozvan  kao  savjestan 
kirurg  profesor  dr.  Julije  Budisavljević,  koji  je  potvrdio  diagnozu.  Nadbiskup  je  bio  odmah 
prevezen  u  bolnicu  milosrdnih  sestara  u  Zagrebu  i  ravno  u  dvoranu  za  operacije,  koju  su 
kirurgi  obavili  još  iste  noći  u  1 1  s.  (la). 


Kad  je  nadbiskup  stigao  iz  Lepoglave  u  Krašić,  župnik  i  časne  sestre  su  opazile,  daje  bio 
blijed  i  koštunjav,  ali  je  bio  zdrav.  On  sam  je  mjesec  dana  nakon  dolaska  u  Krašić  izjavio,  da 
ga  kroz  pet  godina  u  Lepoglavi  nije  uznemirivala  nikakva  bolest.  Prema  svom  iskustvu  se 
bojao,  da  bi  u  Lepoglavi  mogao  imati  teškoću  zbog  probave,  no  i  u  tom  pogledu  je  bilo  sve  u 
redu.  No,  jedva  što  je  stigao  u  Krašić,  njegovo  zdravstveno  stanje  počelo  se  remetiti.  U 
siječnju  g.  1952  je  obolio  od  nahlade  uha,  te  je  trebao  svoga  višegodišnjega  osobnog  liječnika 
(2). 

Iste  godine  u  ljetu  se  pojavila  jača  nahlada  (3).  Ipak  uglavnom  prema  nalazu,  što  gaje  njegov 
liječnik  u  listopadu  g.  1952  ustanovio,  bilo  mu  je  zdravlje  povoljno  (4),  i  nalazi  s  obzirom  na 
stanje  pluća  bili  su  posve  dobri.  Ljeto  g.  1952  je  iskoristio  za  kupanje  u  Kupčini,  da  bi  se 
osvježio  i  obnovio  uspomene  iz  dječjih  dana. 

U  listopadu  g.  1952  počeo  se  osjećati  slabijim.  Kada  mu  se  13.  prosinca  pojavila  bol  u  nozi, 
mislio  je  da  se  radi  o  išijasu.  No,  bol  nije  prestajala.  Župnik  pozove  u  Krašić  iz  Zagreba  dr. 
Dinka  Sučića,  jer  je  nadbiskupov  osobni  liječnik  sam  bolovao  čitavu  zimu.  Liječnik  je 
ustanovio,  da  se  ne  radi  o  išijasu,  nego  daje  na  lijevoj  nozi  tromboza.  Odredio  mu 
posvemašnje  mirovanje,  a  kao  lijek  je  dnevno  morao  uzimati  penicilin.  Slijedećeg  dana  dr. 
Sučić  dovede  kirurga  dr.  Riesnera.  Obojica  su  ustanovili,  da  se  krv  u  cijeloj  lijevoj  nozi 
zgrušala  u  žili. 

Stanje  je  bilo  ozbiljno,  jer  dođe  li  zgrušana  krv  do  srca,  sigurno  će  nastupiti  smrt.  Liječnici  su 
se  sporazumjeli,  da  se  odmah  ima  obaviti  operacija.  U  međuvremenu  su  o  tome  bili 
obaviješteni  predstavnici  vlasti,  kojima  je  dr.  Riesner  morao  pismeno  garantirati,  da  će 
operacija  uspjeti.  Još  istoga  dana  se  vrati  kirurg  u  Krašić.  Do  5  s.  poslije  podne  sve  je  bilo  u 
sobi 

(la)  Hrvatska  straža,  19.  VIII.  1938,  br.  187.  -  Hitna  operacija preuzv.  g.  nadbiskupa  dra  A. 
Stepinca,  u  KL  89  (1938)  399. 

(2)  VDI29  150  si. 

(3)  VD  I  84. 

(4)  Izvještaj  dr.  Branislava  Bogičevića  predan  biskupu  mgr.  Franji  Salis  Seewisu,  početkom 
lipnja  1953.  Čuva  se  u  NAZ. 

pripravljeno  za  operaciju.  Iz  nekadašnje  bolnice  milosrdnih  sestara  u  Zagrebu  dopremljeno  je 
bilo  sve,  što  je  bilo  potrebno  kako  za  samu  operaciju,  tako  i  za  svaki  slučaj.  Kirurg  je  stigao  sa 
svojim  asistentom.  Zarezivanje  žile  bilo  je  gotovo  u  tili  čas. 


Kardinal  je  slušao  liječnike  kao  malo  dijete.  Boljelo  gaje  samo  to,  što  mu  nije  bilo  moguće 
služiti  sv.  misu.  No,  ipak  je  već  u  božićnoj  noći  mogao  služiti  polnoćku.  Na  sam  Božić 
izvadio  mu  je  liječnik  konce,  jer  je  rana  posvema  zacijelila.  Od  Božića  dalje  mogao  je 
redovito  polaziti  u  crkvu,  samo  mu  nije  bilo  dopušteno  klečati.  S  obzirom  na  tu  okolnost, 
bojao  se  kardinal,  da  neće  možda  biti  na  sablazan  vjernicima,  ako  bi  stalno  samo  sjedio  u 
crkvi,  pa  je  stoga  odmah  iza  sv.  mise  odlazio  u  župni  dvor,  gdje  bi  obavljao  zahvalu  (5). 

Iako  je  liječnik  polovicom  veljače  proglasio  nogu  zdravom,  kardinal  ipak  nije  nikada  više 
zadobio  svoga  prijašnjeg  zdravlja.  U  veljači  g.  1953  zahvatila  gaje  teška  gripa,  a  posjedica  te 
gripe  bio  je  jaki  kašalj  (6).  Za  liječenje  kašlja  liječnici,  su  21.  ožujka,  preporučili  promjenu 
zraka  te  predložili  polazak  u  Primorje,  dok  još  nije  nastupila  ljetna  žega.  Kardinal  je  to 
odlučno  odbio  s  obrazloženjem,  da  mu  vjerojatno  ne  bi  više  dopustili,  da  se  vrati  u  Krašić,  te 
bi  tako  ostao  odijeljen  od  naroda,  a  župnik  bi  bio  još  više  proganjan  (7). 


U  drugoj  polovici  travnja  g.  1953  ukućani  su  zapažali,  da  su  se  na  kardinalovu  licu  pojavile 
crveno-ljubičaste  mrlje  (8).  Koncem  svibnja  iste  godine  gaje  posjetio  njegov  osobni  liječnik  i 
obavio  stručni  pregled  zdravstvenog  stanja,  koje  je  bilo  zadovoljavajuće.  Jedino  gaje  smetala 
upadna  ljubičasta  boja  cijeloga  lica,  oba  uha  i  šake.  Kako  nije  ponio  sa  sobom  potrebite 
sprave,  pošao  je  po  njih  u  Zagreb.  Vrativši  se  u  Krašić  učini  potpuni  pregled  krvi,  koji  je 
potvrdio  sumnju  o  težem  oboljenju  krvi  i  ustanovio  diagnozu:  morbus  Vasquez,  čije  liječenje 
prema  dosadašnjem  iskustvu  nije  uspješno,  i  bolest  bi  mogla  trajati  najdulje  deset  godina. 
Osim  higijenskog  dijeteskog  liječenja  te  uzimanja  pripravaka  od  slezene,  uobičajeno  je 
liječenje  Rontgenovim  zrakama,  čime  se  postizavaju  povoljni  učinci.  No,  kako  sve  to  liječenje 
kao  i  stalni  nadzor  nisu  bili  mogući  u  Krašiću, 

(5)  VD  I  116  si.  119. 

(6)  VDI  133. 

(7)  VDI  141  145. 

(8)  VDI  149. 

već  samo  u  velikom  gradskom  središtu,  gdje  postoje  potrebne  sprave,  dr.  Bogičević  početkom 
lipnja  podnese  biskupu  mgr.  Salisu  o  tom  izvještaj  s  molbom,  da  se  to  nužno  liječenje  odmah 
poduzme  i  započne.  Izvijestio  je  i  ministarstvo  unutarnjih  poslova  N.R.  Hrvatske,  daje 
kardinalu  potrebno  liječenje  u  Zagrebu.  Budući  daje  liječnik  odredio  kardinalu  kao  dijetu 
posvemašnje  uzdržavanje  od  mesa  i  vina,  koje  je  bolesnik  za  vrijeme  obroka  običavao  uzimati 
u  vrlo  maloj  mjeri  radi  probave,  župnik  je  tome  prigovorio.  Ali  kardinal  mu  reče  (9): 


«Pa  valjda  neću  biti  rob  vina?» 


S  obzirom  na  svoje  zdravstveno  stanje  kardinal  se  nije  ni  malo  tužio.  Rekao  je  samo  (10): 
«Eto,  pred  svršetkom  Gospodin  oduzima  čovjeku  jednu  po  jednu  ovozemnu  stvar». 


Izvršno  vijeće  poslalo  je,  15.  lipnja  1953,  liječničku  komisiju,  pet  hematologa,  u  Krašić,  da 
ustanove  stvarno  zdravstveno  stanje  kardinalovo.  On  je  bio  na  šetnji.  Vrativši  se  bio  se  sav 
uznojio.  Liječnici  su  čekali  pred  kućom.  Kardinal  se  ispričao,  da  se  mora  najprije  presvući.  U 
međuvremenu  župnik  je  došljake  počastio.  Kada  se  kardinal  presvukao,  pozove  vođu 
komisije,  partijca,  liječnika  UDB-e  u  Zagrebu,  te  mu  izjavi,  da  komisiju  ne  želi  primiti  u 
prilikama,  u  kojima  se  nalazi,  jer  da  imade  svoje  liječnike,  koji  su  već  ustanovili,  o  čemu  se 
radi.  Oni  su  mu  dosta,  i  on  ostaje  u  Krašiću,  gdje  će  se  liječiti,  kako  može.  Liječnik  se 
ispričavao  tvrdeći,  da  oni  vjeruju  u  nalaz  njegovih  liječnika,  ali  tu  su  hematolozi,  koji  su  baš 
za  takve  bolesti  stručnjaci. 

«Hvala,  ne  trebam»  —  odrješito  odvrati  kardinal. 

Liječnik  je  tu  kardinalovu  odluku  saopćio  ostalim  liječnicima,  koji  su  čekali  u  uredu.  Čudili 
su  se  toj  njegovoj  odluci  i  kazali,  daje  njihov  posjet  stručni  posao,  koji  nema  nikakve  veze  s 
ostalim  stvarima,  daje  kardinal  teški  bolesnik  prema  nalazu  dr.  Bogičevića,  i  da  mu  se  to  vidi 
čak  i  na  licu.  Na  to  će  im  župnik: 

—  Gospodo,  okolnosti,  što  ih  je  Eminencija  spomenuo,  takve  su  naravi,  da  se  nikako  ne  mogu 
dijeliti  od  ostaloga.  Stoga  Eminencija  nije  ni  mogao  drugačije  postupati,  nego  što  je  učinio. 

Jedan  od  prisutnih  liječnika  dao  mu  je  pravo  i  rekao: 

(9)  VDI  157. 

(10)  VDII  1. 

—  Imate  pravo!  Čovjek  je  jedno  biće,  koje  se  ne  može  dijeliti  (1 1). 

Tom  je  zgodom  kardinal  čuo  u  svojoj  sobi,  kako  jedan  od  tih  liječnika,  koje  je  on  otklonio,  pri 
odlasku  na  cesti  kaže  (12): 

«Nije  mu  ništa!  Simulira!  Htio  bi  se  dočepati  Zagreba«. 


U  svjetskoj  javnosti  se  odmah  saznalo  za  novu  kardinalovu  bolest.  Posebno  su  zanimanje 
pokazali  američki  katolici.  U  Krašić  je  između  17.  do  25.  srpnja  stiglo  trideset  brzojava  od 


raznih  američkih  biskupa,  koji  su  uvjeravali  kardinala,  da  se  za  njega  mole.  To  gaje  veselilo  i 
bodrilo. 

Kardinalovo  se  zdravstveno  stanje  počelo  naglo  pogoršavati.  Od  šest  milijuna  crvenih  krvnih 
zrnaca  broj  se  naglo  digao  na  8  milijuna  i  dvjesto  tisuća.  Dr.  Bogičevića  i  konzilijame 
liječnike  to  je  zabrinjavalo,  jer  je  kardinal  postao  teški  bolesnik.  Spomenuli  su  mu,  da  je  to 
rijetka  bolest,  a  specijalisti  za  nju  da  su  u  Njemačkoj  u  Freiburgu,  i  u  USA  u  Los  Angelosu 

(13). 

Liječnici  su  predložili  liječenje  kardinala  u  Zagrebu.  Vlast  se  s  tim  prijedlogom  složila,  no  uz 
uvjet,  da  to  kardinal  sam  zatraži.  Kada  su  mu  to  spomenuli,  najodlučnije  je  to  odbio: 

«Makar  umro,  ja  od  njih  ne  tražim  ništa»  —  rekao  je. 

Liječnici  su  mu  na  to  predložili  liječenje  u  Švicarskoj.  On  je  kazao,  da  bi  na  to  pristao,  kad  bi 
imao  sto  postotno  jamstvo,  da  će  se  smjeti  vratiti.  A  tko  mu  to  može  jamčiti  (14)? 

Liječnici  su  ga  ipak  htjeli  sklonuti  na  to,  da  ode  u  inozemstvo  na  liječenje.  No,  on  im  mirno  i 
odlučno  odgovori: 

«U  ruke  Božje!  Ako  sam  Gospodinu  potreban,  on  će  lako  dati  zdravlje,  a  ako  ne,  zašto  da  na 
uštrb  Crkve  i  našega  naroda  tražim  posebna  liječenja?« 


Neka  mu  je  gospođa  iz  Francuske  pisala  onih  dana,  da,  otkako  je  saznala  za  njegovu  bolest, 
dnevno  moli  sa  svojim  sinom  i  daje  načinila  zavjet  za  njegovo  ozdravljenje.  Na  to  primijeti 
kardinal  župniku  (15): 

«Vidite,  to  nas  drži!  Molitva  vjernika.  Evo  što  znači  univerzalna  Crkva!  Kako  lije  divna  ova 
povezanost!  Tko  bi  ovdje 

(11)  VD  II  2  si. 

(12)  VD  II  18. 

(13)  VD  II  9. 

(14)  VD  II  10  si. 

(15)  VD  II  20. 


792 

A.  BENIGAR,  ALOJZIJE  STEPINAC 


mogao  pomisliti,  da  u  Francuskoj  živi  jedna  duša,  koja  za  nas  ovdje  moli.  Nikada  nisam 
doživio  i  shvatio  toliko  univerzalnost  Crkve  kao  sada». 


Kad  mu  je  jedan  liječnik  poručio,  neka  ide  u  Ameriku,  da  se  ondje  liječi,  rekao  je  na  tu  poruku 

(16): 


«Ne!  Hoću  da  budem  sa  svojim  narodom  i  klerom.  Dijelit  ćemo  radost  i  žalost.  Jest,  prema 
doktoru  mogao  bih  ondje  nešto  koristiti  našoj  stvari,  ali  osjećam,  daje  važnije  ostati  tu,  jer 
ovo  su  za  Crkvu  najkritičniji  momenti». 

Dosadašnje  liječenje  sastojalo  se  samo  u  vađenju  krvi  i  dijeti.  Radio,  međutim,  javlja,  24. 
srpnja  1953,  da  slijedećeg  dana  stižu  američki  liječnici  da  liječe  kardinala  (17).  Doista,  stigli 
su  u  Zagreb,  25.  srpnja.  Ministarstvo  unutarnjih  poslova  u  Beogradu  telefonski  je  obavijestilo 
duhovni  stol  u  Zagrebu  o  njihovu  dolasku.  Kad  su  to  javili  kardinalu,  uzdahnuo  je: 

«Evo,  novi  križ  za  mene.  Tko  ne  uzme  svoj  križ  svaki  dan,  nije  mene  dostojan! » 

Istodobno  dolazi  Meštrovićev  brzojav  iz  Amerike:  «Veseli  me,  da  ćete  doći  ovamo  liječiti  se, 
gdje  je  jedino  moguće  liječiti  vašu  bolest.  Do  viđenja!» 

Kardinal  je  na  to  zaključio,  da  su  katolici  u  USA  pokrenuli  to  pitanje,  ali  reče  župniku  (18): 

«Ja  odavde  ne  idem.  Išao  bih,  ali  samo  kao  slobodan  čovjek,  koji  može  otići  i  vratiti  se,  kada 
hoće.  Neću,  da  budem  njihov  rob.  Ako  i  slučajno  budem  amnestiran  sada,  amnestije  ne 
primam,  jer  to  bi  značilo,  da  priznajem  neku  krivnju,  koju  nisam  počinio.  Tražim  poništenje 
sramotne  osude». 


Slijedećeg  dana,  26.  srpnja  1953,  u  10,30  s.  prije  podne,  stigli  su  u  pratnji  dr.  Bogičevića  u 
Krašić  specijalisti  iz  Amerike  dr.  John  Lawrence,  direktor  Donner  Laboratory-a  sa  sveučilišta 
u  Kalifomiji,  i  dr.  Francis  Ruzich,  kirurg  iz  Chicaga.  Profesor  dr.  Lawrence  donio  je  sa  sobom 
po  posebnom  odobrenju  američkog  kongresa,  koje  je  dano  per  acclamationem,  injekciju  P.  32, 
tj.  radio  aktivni  fosfor.  Injekciju  mu  je  nakon  svestranog  i  temeljitog  pregleda  uštrcao.  Drugog 
dana  ujutro  vratili  su  se  obojica  opet  u  pratnji  dr.  Bogičevića  i  izdali  obavijest,  u  kojoj  su 
istaknuli,  da  su  naši  liječnici  odlično  liječili  kardinala,  a  samo 

(16)  VD  1121. 

(17)  VD  II  24. 

(18)  VD  II  25. 

zdravlje  da  nije  kritično,  nego  gotovo  osigurano.  Iza  toga  posjeta  pošli  su  odmah  u  Rim,  da 
obavijeste  Sv.  Oca  o  bolesnikovu  stanju.  Nakon  tri  mjeseca  imali  su  stići  liječnici  iz 
Švicarske,  da  dadu  bolesniku  još  jednu  količinu  radio-aktivnog  fosfora  (19). 


Kardinal  je  nakon  te  injekcije  upravo  oživio.  Redovito  je  opet  nedjeljom  i  blagdanima  počeo 
služiti  sv.  misu  podnevnicu  sa  propovijeđu.  Tek  mu  se  vratio.  Osjećao  se  je  svjež  za  rad  (19). 

Prema  liječničkom  sudu  bila  je  ova  bolest  uzrokovana  prvenstveno  duševno-živčanim 
uzbuđenjima  i  udarima  zbog  teških  i  nemilih  događaja.  Događaji,  koji  su  ovako  uzbuđivali 
kardinala,  bili  su  u  vezi  s  nastojanjima,  da  se  osnuje  «nacionalna  crkva»,  čemu  je  Ćirilo- 
Metodsko  društvo  imalo  poslužiti  kao  poklopac,  zatim  onaj  teror  milicije,  koja  gaje  onako 
grubo  zlostavljala,  te  mu  život  u  Krašiću  nije  bio  različit  od  onoga  u  Lepoglavi;  napokon 
proganjanje  njegovih  svećenika,  koji  nisu  htjeli  stupiti  u  ćirilo-Metodsko  društvo,  a  posebno 
proganjanje  krašićkog  župnika. 

U  kardinalu  je  nedostatak  tjelesnih  snaga  dolazio  u  sukob  s  napetošću  duha  i  odlučne  volje, 
koja  se  nije  mogla  očitovati.  Za  borca,  kakav  je  bio  kardinal,  jedno  tijelo  bilo  je  nedostatno. 
Ovaj  raspon  otkriva  dramatičku  stranu  njegova  života. 

Premda  je  njegovo  tijelo  bilo  dobre  i  zdrave  građe,  ipak,  uspoređeno  sa  snagom  duha,  koja  je 
bila  upravo  orijaška,  tijelo  nije  bilo  kadro  izdržati  onu  neprestanu  uzbuđenost  i  nutarnje 
potrese,  koje  on  svladavanjem  samoga  sebe  nije  na  vani  pokazivao.  Nutarnji  organi  u  svim 
kliničkim  nalazima  pronađeni  su  zdravi  i  vladala  je  uravnoteženost  između  raznih  grupa,  što 
je  priječilo  da  dođe  do  konačnog  klonuća. 

Teške  prilike,  u  kojima  je  kardinal  živio  i  njegovo  unutarnje  duševno  trpljenje,  prema  sudu 
liječnika,  onemogućavalo  je  uspješno  liječenje.  I  sam  kardinal  je  to  osjećao.  Znao  je  to  i 
kazati.  Jednoć  se  u  bolesti  neopazice  spustio  pred  župni  dvor  u  bašču,  duboko  udisao  svježi 
zrak  i  rekao  župniku,  koji  gaje  tako  našao  (21): 

«Da  imam  priliku,  da  smijem  nekamo  otići,  naužiti  se  svježeg  zraka,  Božjeg  gorskog  zraka  u 
slobodi,  ja  bih  odmah  ozdravio.  No,  grješni  smo  i  zato  pravedno  trpimo.  Fiat!  Fiat!» 

Diugom  zgodom  je  rekao  (22): 

(19)  VD  1128. 

(20)  VD  II  30. 

(21)  VD  IV  198. 

(22)  VD  III  183  si.;  V  38  si. 

«Da  imam  slobodu  kretanja  i  da  smijem  nekamo  otići,  sve  bi  te  boli  prošle.  Uvijek  isti 
ambijent.  Nikud  se  ne  smiješ  slobodno  okrenuti,  pa  kako  da  budeš  zdrav?  No,  ne  žalim  ni  za 
jednu  sekundu,  daje  tako». 


Liječnici  su  stoga  kazali  župniku,  da  kardinal  nije  bolesnik,  kojemu  bi  se  moglo  vidljivije 
pomoći  i  produljivati  mu  život.  Okolnosti,  naime,  u  koje  je  ubačen,  takve  su  naravi,  da  nužno 
djeluju  negativno  na  razvoj  bolesti.  Preporučili  su  mu  stoga,  da  se  bolesniku  ne  saopćuju 
neugodne  vijesti,  jer  da  ne  treba  sve  znati,  što  se  zbiva.  Za  te  savjete  je  saznao  kardinal,  ali  ih 
nije  prihvatio  s  obrazloženjem  (23): 

«Životno  pitanje  Crkve  je  po  srijedi,  i  ja  ne  mogu  i  ne  smijem  šutjeti».  Toliko  puta  je  kazao: 
«Neka  ide  i  život!  Dao  bih  i  stotinu  života,  samo  da  živi  sv.  Crkva,  da  stvar  Božja  napreduje». 


U  tri  je  navrata  bio  kod  njega  i  najuvaženiji  hematolog  u  Evropi  profesor  Ludwig  Heilmeyer, 
direktor  sveučilišne  klinike  za  unutrašnje  bolesti  u  Freiburgu  u  Breisgau-u  kao  konzilijarni 
liječnik.  On  se  nije  mogao  dosta  načuditi,  kako  se  kardinal  može  tako  dobro  osjećati,  otkako 
su  mu  do  onda  izvadili  ukupno  već  preko  1 1  litara  krvi  (24).  Odličan  i  praktičan  katolik  ponio 
je  sa  sobom  najbolje  utiske  o  kardinalu,  i  nakon  njegove  smrti  u  pismu  dr.  Bogičeviću  izrazio 
se,  da  mu  «veličina  kardinalova  karaktera  ostaje  nezaboravna«  (25). 

Treći  posjet  ovoga  liječnika,  koji  je  kao  medicinski  stručnjak  uživao  svjetski  glas,  povezan  je 
s  neugodnim  doživljajem  što  gaje  doživio  u  Zagrebu  u  hotelu,  gdje  je  odsjeo.  Stigao  je  u 
Zagreb  sa  svojom  suprugom  i  pošao  u  audijenciju  nadbiskupu  koadjutoru.  Na  UDBi  su 
mislili,  daje  već  pošao  u  Krašić.  Liječnik  se  nakon  audijencije  vratio  u  hotel,  ali  nije  mogao 
ući  u  sobu.  Pozvao  je  šefa  hotela,  a  posredovao  je  i  dr.  Bogičević.  Konačno  se  ispostavilo,  da 
je  u  sobi  bio  neki  činovnik  UDBe,  koji  je  zasunuo  vrata  i  pretraživao  liječnikove  kovčege. 
Kada  je  to  ustanovljeno,  profesor  se  doslovno  izrazio  (26): 

«Das  ist  doch  eine  Schweinerei!  To  je  doista  svinjarija!« 

Iza  tih  posjeta  Sv.  Otac  uputio  je  dr.  Heilmeyeru  pismo, 

(23)  VD  I  150;  II  96  146  236;  III  62;  IV  92  si.,  95;  V  32  si. 

(24)  VD  II  287. 

(25)  Pismo  dr.  Heilmeyera  dr.  Bogičeviću,  Freiburg/Br.,  18.  II.  1960. 

(26)  VD  104  si. 

u  kojemu  se  zahvaljuje,  što  je  «milom  bratu  kardinalu  Stepincu  pružio  liječničku  pomoć« 

(27). 


Propisanom  terapijom  uspjelo  je  liječnicima  krotiti  polycithimiju,  no  tromboza  je  i  dalje  bila 
aktivna,  te  se  od  vremena  do  vremena  pojavljivala  u  jačoj  ili  manjoj  mjeri.  Ona  gaje  pratila 


sve  do  smrti,  iako  nije  od  tromboze  umro.  Znao  se  kardinal  i  našaliti  na  račun  svoje  bolesne 
noge  (28): 

«Vidim,  rekao  je,  da  sam  invalid.  Trebalo  bi  mi  samo  štake  i  verglec,  pa  onda:  Smilujte  se, 
braćo  mila!  Smilujte  se,  braćo  draga! » 

Najteže  je  podnosio,  što  mu  od  vremena  do  vremena  bol  u  nozi  nije  dopuštala  služiti  sv.  misu. 
Kad  su  mu  liječnici  jednom  zgodom  dali  injekciju,  i  temperatura  bila  spala,  sio  je  zajedno  s 
liječnicima  za  stol  da  večera.  Bio  je  dobro  raspoložen  te  ih  stao  umiljato  moliti  (29): 

«Samo  mi  dajte  sutra  služiti  sv.  misu.  Zimski  se  obučem.  Nema  tu  velike  promjene  u 
temperaturi.  Pa  to  traje  samo  pol  sata». 

Liječnici  nisu  mogli  odoljeti  tako  poniznoj  molbi,  pa  su  mu  dopustili. 

Diugom  jednom  zgodom  je  rekao  župniku  (30):  «Moram  se  čuvati,  da  ne  bude  još  i  gore, 
samo  da  mogu  barem  misiti.  Strah  me  je  samo  i  pomisliti,  da  ostanem  bez  mise,  pogotovo,  da 
ne  bih  mogao  prikazati  misu  pro  populo». 

Volio  je,  kako  je  već  rečeno,  propovijedati,  jer  gaje  krašićki  puk  slušao  napeto  i  s  velikom 
pažnjom.  Tromboza  ga  je  i  u  tome  znala  zapriječiti.  Dokle  god  je  ikako  mogao  i  uz  boli  u 
nozi,  ipak  je  propovijedao.  A  kada  nije  mogao,  žalio  bi  se  (31):  «Žao  mije  što  ne  mogu 
propovijedati  narodu.  Rado  bih  to  činio.  Teško  je  samo  ležati.  Ali  daleko  sam  od  toga,  da  bih 
prigovarao  Božjoj  nakani». 

Kada  je  morao  mirovati  u  krevetu,  gledao  je  neprekidno  na  Gospinu  sliku  nad  krevetom,  i 
znao  bi  često  reći  (32): 

«Moram  trpjeti,  da  ispaštamo  svoje  i  tuđe  slaboće». 

Misleći  na  oduzimanje  krvi,  koje  su  liječnici  tjedno  jedanput  ili  svakog  drugog  tjedna 
poduzimali,  reče  jednoć  (33): 


(27) 

VD 

II  324. 

(28) 

VD 

II  347. 

(29) 

VD 

II  391;  III  149;  IV  88 

(30) 

VD 

V  64. 

(31) 

VD 

III  3  si. 

(32) 

VD 

III  15. 

(33) 

VD 

III  25. 

«Već  su  me  tri  puta  pretočili.  Dugo  to  ne  može  ići.  Osjećam,  da  i  'mlinarice'  (tako  je  zvao 
svoje  zube  kutnjake)  pomalo  prestaju  mljeti.  Očiti  znak  bliza  svršetka.  Ne  smijem  se  tužiti  ni 
na  što.  Kad  se  sjetim,  koliko  su  pretrpjeli  biskupi  prije  mene,  kao  Hilarije,  Atanazije  i  dr.,  što 
je  onda  moj  progon  prema  onom  njihovu?» 


Tim  bolestima  pridružila  se  već  g.  1954  poteškoća  na  vrlo  osjetljivu  mjestu.  Isprva  nije  htio 
reći  o  čemu  se  radi.  Ali,  kako  se  ta  bol  vraćala  i  postajala  vrlo  mučna,  saopćio  je  misleći,  da  se 
radi  o  prostati.  Obdukcija  poslije  smrti  pokazala  je  drugi  uzrok  tim  bolima.  Bilo  je 
ustanovljeno,  daje  imao  u  mokraćnom  mjehuru  veliki  kamen.  Liječnici  nisu  mogli  shvatiti, 
kako  je  mogao  izdržavati  boli,  koje  su  s  time  spojene. 

27.  veljače  1957,  uštrcao  mu  je  dr.  Hauptmann  drugi  put  injekciju  radio-aktivnog  fosfora, 
koju  je  poslao  iz  Amerike  dr.  Lawrence.  On  je  htio  osobno  doći,  no  jugoslavenske  vlasti  u 
Parizu  nisu  mu  htjele  dati  vizum.  Injekcija  je  bila  dopremljena  preko  Zuricha  u  Zagreb  (34). 
Ovom  zgodom  primijeti  kardinal  (35): 

«Jeste  li  vidjeli?  Nikamo  ne  mogu.  Odsjekli  su  me  od  svijeta.  Pa  ipak  kroz  sve  ove  zabrane  i 
ograničavanja  stigla  je  injekcija.  Stvar  je  tako  skupa,  a  nitko  ne  pita,  da  što  platimo.  Božja 
providnost!  Nolite  solliciti  esse!» 

U  ožujku  g.  1957  hrvatski  su  liječnici  raspravljali  o  izjavama  dr.  Lawrenca  i  dr.  Heilmeyera 
pa  su  izjavili,  da  bolesnika  s  ovakvom  polycithimijom,  kakvu  je  imao  kardinal,  nisu  još 
nikada  imali  u  svojoj  liječničkoj  praksi  (36). 

Bolest  je  kardinala  neprestano  podsjećala  na  smrt,  i  on  je  rado  na  nju  mislio  i  o  njoj  govorio. 

«Vidim»  —  znao  je  reći  (37)  —  «da  od  zdravlja  nema  više  ništa.  Spremaj  se  ti,  nadbiskupe, 
na  drugi  svijet !» 

Jednoć  ga  je  nadbiskupski  tajnik  prigodom  posjeta  u  Krašić  upitao,  kako  mu  je.  Kardinal  će 
njemu: 

«Ako  me  pita  kršćanin,  kako  sam,  tada  mu  velim,  da  sam  kao  sveti  Quodvultdeus  — 
Štoboghoće.  Ako  me  pita  čovjek,  koji  nema  vjere,  onda  mu  velim,  da  sam  miserable  — 
bijedan». 

(34)  VD  III  122. 

(35)  VD  III  118  si. 

(36)  VD  III  124  si. 


(37)  VD  II  225;  III  144. 

Župnik,  koji  je  slušao  taj  razgovor,  upita  ga  (38): 

—  Tko  je  taj  «Quodvultdeus»?  —  Kardinal  mu  odgovori: 

—  Imate  ga  1 1.  veljače  u  Martyrologiju :  «Neapoli  in  Campania,  sancti  Quod  vult  Deus, 
carthaginiensis  episcopi,  qui  una  cum  clero  a  rege  ariano  Genserico  in  fractas  et  absque 
remigio  ac  velis  naves  impositus,  praeter  spem  Neapolim  appulit,  ibique  in  exilio  positus, 
confessor  occubuit.  — U  Napulu  u  Kampaniji:  spomen  svetoga  Što-Bog-hoće,  kartaškog 
biskupa.  Njega  je  arijanski  kralj  Genzerik  zajedno  s  njegovim  svećenstvom  stavio  u  podrte 
lađe  bez  vesala  i  jedara.  Preko  očekivanja  doplovili  su  u  Napulj,  gdje  ostade  u  progonstvu  i 
kao  ispovjedalac  vjere  preminu». 

Za  boli,  koje  je  osjećao  u  mjehuru,  rekao  je  župniku  (39): 

«Ne  dao  vam  Bog  toga  okusiti». 

U  veljači  g.  1958  jednog  dana  će  župniku  (40): 

—  Ako  brzo  ne  svršim,  vidim,  da  ću  morati  još  mnogo  patiti.  Počela  me  boljeti  i  desna  noga. 
Ali  strpljiv  moram  biti  usque  ad  effusionem  sanguinis  —  do  prolijevanja  krvi.  Da,  ali  to  je 
kod  mene  malo  drugačije  negoli  je  bilo  kod  mučenika.  —  Pa  smiješeći  se  nastavi  —  Oni  su 
prolili  5  litara  krvi,  i  u  raju  su,  a  ja  već  30  litara  i  još  sam  jadni  grješnik,  i  borim  se. 

Gospodine,  cur  fecisti  sic  —  zašto  si  to  učinio?  (No  odmah  seje  ispravio  i  rekao:)  To  ne 
smijemo  pitati. 

Bolovi  u  desnoj  nozi  i  u  mjehuru  su  se  ponavljali.  Kad  je,  23.  veljače  1958,  ujutro  došao 
župnik  k  njemu,  da  vidi  kako  je  proveo  noć,  kardinal  mu  reče  (41): 

«Nikako!  Ne  mislite,  da  je  ovo  mala  bol.  Ja  sam  u  životu  mnogo  toga  prepatio.  Kada  je  već 
zbilja  bilo  bolno  i  ozbiljno,  onda  sam  rekao:  ne  dao  vam  Bog  nikada  ovakva  što  doživjeti. 
Neću  prigovarati,  ah  je  teško.  Ne  mogu  danas  služiti  sv.  misu.  Noćas  sam  morao  25  puta  sići  s 
kreveta.  Ni  svetu  pričest  nemojte  mi  nositi! » 

«Nemate  pojma  —  reče  par  dana  iza  toga  razgovora  (42)  —  kako  je  neugodna  ta  bolest.  Ali 
oslobodi  me  Bože,  da  bi  tome  prigovarao«. 

(38)  VD  III  148. 

(39)  VD  III  149. 

(40)  VD  IV  15. 

(41)  VD  IV  18. 


(42)  VD  IV  22. 

Na  1.  ožujka  1958  izjavio  je  (43);  «Nema  tu  pomoći.  Svršetak  je  blizu.  Samo  čudo  Božje 
moglo  bi  mi  produljiti  život.  Ja  pak  ne  vidim  nikakva  razloga,  da  on  učini  to  čudo.  Neka  ide 
sve!  Glavno  je,  da  nismo  nasjeli  i  popustili». 

Stanje  mu  je  bilo  vrlo  promjenljivo,  sad  vrlo  loše,  sad  opet  bolje.  Tako  je  cijele  Sv.  sedmice  g. 
1958  bio  bolestan.  Usprkos  bolesti  silio  se  ispovijedati  vjernike  u  crkvi,  no  nije  mogao 
prisustvovati  uskrsnom  noćnom  bdijenju.  A  na  Uskrs  se  osjećao  zdravim.  Vodio  je  u  1 1,30  s. 
procesiju  oko  crkve,  služio  podnevnu  misu,  pod  kojom  je  i  propovijedao,  a  poslije  podne  je 
kod  blagoslova  ponovno  govorio  puku  (44). 

Jednog  dana  u  travnju  iste  godine  na  povratku  sa  šetnje  reče  župniku  (45): 

«Kako  ću  zahvaliti  Gospodinu,  što  se  sada  tako  ugodno  i  zdravo  osjećam!  Nikakav  umor, 
nikakve  boli.  Znam,  da  to  stanje  neće  dugo  trajati,  ali  je  čudno  ovo.  Već  dugo  se  nisam  tako 
ugodno  osjećao». 

U  svibnju  g.  1958  se  opet  pojavila  tromboza,  sada  na  desnoj  nozi.  Par  dana  iza  toga  oboljenja 
reče  župniku  (46): 

«Subjektivno  se  osjećam  tako,  da  neću  biti  ovdje  dulje  od  ove  godine.  To  ide  kraju.  Neka 
liječnici  kažu,  što  ih  je  volja,  i  vi  ako  mislite  kao  i  oni,  da  nije  tako,  ja  vam  velim,  da  idem  k 
svršetku  ovdje  na  zemlji.  I  Bogu  hvala  na  tome!  Glavno  je,  da  nisam  nasjeo,  ni  popustio.  Sa 
mnom  u  crkvi  za  pomoć  nemojte  više  računati.  Ja  sam  gotov  invalid». 

Bol  u  nozi  je  bila  tako  jaka,  da  20.  svibnja  nije  mogao  misiti.  Slijedećega  dana  počeo  se  tužiti, 
da  nešto  nije  u  redu  sa  srcem  i  u  plućima.  Prizvani  liječnik  iz  Zagreba  je  ustanovio,  21. 
svibnja,  naglo  oslabljenje  srca,  upalu  pluća  i  u  desnoj  nozi  trombozu.  Bolest  se  naglo 
razvijala.  Dr.  Riesner  je  ostao  kod  njega  cijelu  noć  od  23.  na  24.  svibnja.  Srce  je  bivalo  sve 
slabije. 

U  Zagrebu  se  svi  uzbuniše  na  tu  vijest.  Pod  večer  24.  svibnja  stigla  su  u  Krašić  oba  pomoćna 
biskupa  dr.  Salis  i  dr.  Lach.  Vlast  im  ovaj  puta  nije  priječila  pristup  u  župni  dvor,  jer  se  pronio 
glas,  daje  kardinal  na  umoru.  On  je  mirno  ležao  u  krevetu  na  povišenom  uzglavlju,  u  rukama 
mu  bila  velika  bijela  krunica  od  15  otajstva,  a  pogled  uperen  na  Gospinu  sliku  nad  krevetom. 
Začudio  se  dolasku  biskupa.  Mirno  je 

(43)  VD  IV  26  si. 

(44)  VD  IV  46. 

(45)  VD  IV  56. 


(46)  VD  IV  65. 

bodrio  biskupe  i  hrabrio  ih  na  ustrajnost  i  srčanost  u  prilikama,  u  kojima  se  nalaze. 

U  Zagrebu  je  generalni  vikar  mgr.  Stjepan  Bakšić  pozvao  vjernike,  da  se  mole  za  bolesnoga 
kardinala.  Po  ulicama  čitala  se  zabrinutost  na  licima  građana.  Iz  brezovičkog  karmela  stigoše 
u  Krašić  vanjske  sestre,  koje  su  donijele  za  kardinala  biskupsko  odijelo,  koje  je  on 
svojevremeno  kod  njih  pohranio  za  slučaj  svoje  smrti.  Časna  majka  Regina  Terezija,  priorica, 
piše  dirljivo: 

«Ne  umire  čovjek,  koji  je  živio  za  Boga,  nego  je  umiranje  ono,  što  je  bilo  do  sada.  On  ide  k 
svjetlu,  vječnom  životu  u  susret.  To  je  naša  utjeha  i  tome  se  moramo  radovati,  da  nam  Uzoriti 
ne  predbaci  kao  Isus  apostolima:  Kad  biste  me  ljubili,  vi  biste  se  radovali,  da  ja  idem  k  Ocu». 

Čak  i  režimski  dnevnik  Vjesnik  ovaj  put  donio  je  obzirnu  i  suzdržljivu  vijest  bez  žalca  o 
kardinalovoj  bolesti  (47). 

Nadbiskup  koadjutor  mgr.  Šeper  se  nalazio  u  Rimu  onih  dana  po  crkvenom  poslu.  Generalni 
vikar  mgr.  Bakšić  gaje  odmah  brzojavno  obavijestio  o  opasnosti,  u  kojoj  se  kardinal  nalazi. 

Iz  Vatikana  je  na  kardinala  u  Krašić  stigao  brzojav  slijedećeg  sadržaja: 

«Sv.  Otac  se  očinskom  ljubavlju  žarko  moli  da  ti  Bog  dade  utjehu  i  pomoć,  podjeljuje  ti  od 
srca  apostolski  blagoslov.  Dell'Acqua,  Substitut». 

Kad  je  župnik  spomenuo  kardinalu,  da  se  za  njegovo  zdravlje  zajedno  s  njegovim  vjernicima 
mole  i  zanimaju  za  nj  i  vrlo  mnogi  po  cijelom  svijetu,  on  je  primijetio  (48): 

«Tu  solus  Sanctus,  tu  solus  Dominus,  tu  solus  Altissimus!  Sve  drugo  je  niš»! 


30.  svibnja  ustanovljuju  liječnici,  da  se  stanje  bolesniku  popravlja  i  kreće  na  bolje.  2.  lipnja 
mu  dovede  župnik  njegove  najmilije  društvance,  malenu  djecu,  s  kojom  se  do  mile  volje 
porazgovorio  i  nadario  ih  bombonima. 

Veselilo  gaje  u  toj  bolesti,  što  se  kapela  Sv.  Ivana  na  Brijegu  popravlja.  Posebno  je  naglasio, 
da  se  ima  popraviti  kip  lurdske  Gospe,  jer  veli: 

«Marija  ne  smije  onako  izgledati,  ona  je  sama  dobrota». 

(47)  VD  IV  69  si. 


(48)  VD  IV  74. 

Mnogo  se  bavio  mislima  o  prijelazu  u  bolji  život.  Znao  je  reći  (49): 

«Ne  znam,  kakve  nakane  ima  sada  Gospodin  sa  mnom,  ali  moja  bolest  mi  sugerira  misao: 
cursum  consummavi  —  dovršio  sam  utrku». 

9.  lipnja  ujutro  dođe  župnik  kardinalu,  da  vidi  kako  mu  je,  a  on  mu  odgovori: 

«Morituri  te  salutant  —  pozdravljaju  te  oni  koji  imaju  umrijeti!  Slabina  me  obuzima,  pritište 
me  nešto,  dolazi  mi  na  bacanje.  Nikada  u  životu  nisam  tako  trpio.  Ne  prigovaram,  ne  tužim 
se». 

Slijedećeg  jutra  kod  sličnog  posjeta  reče  župniku  (50): 

«Sicut  leo  contrivisti  omnia  ossa  mea  —  Kao  lav  satireš  sve  kosti  moje.  Bilteni  su  dobri,  ali 
pacijent  je  sve  slabiji.  Teško  ću  se  oporaviti,  ako  ostanem,  jer  ovo  je  polagano  umiranje». 

12.  lipnja  počeo  je  spavati,  tek  mu  se  otvorio  i  počeo  se  osjećati  bolje.  17.  lipnja  izmolio  je 
prvi  put  u  toj  bolesti,  cijeli  časoslov  predviđen  za  taj  dan. 

«0,  kako  je  divan!  —  reče  župniku  (5 1)  —  Nikada  mi  psalmi  nisu  bili  tako  lijepi  kao  danas. 
Laudabo  Dominum». 

Da  bi  mogao  služiti  sv.  misu,  preudesili  su  mu  prvu  sobu  u  kapelu,  gdje  je  počeo  19.  lipnja 
misiti. 

Kada  su  24.  lipnja,  na  godišnjicu  njegova  biskupskog  posvećenja,  liječnici  stigli  u  Krašić,  dr. 
Riesner  je  izjavio  župniku: 

«Koliko  liječničko  umijeće  može  ustanoviti,  Eminencija  je  bio  zrio,  da  umre.  Kako  je  ostao, 
nama  je  to  nejasno». 

U  bašči  su  mu  pripravili  naslonjač.  Sišao  je,  da  se  naužije  svježa  zraka,  sunca  i  miomirisa 
cvijeća.  Bio  je  zadovoljan,  ni  od  koga  opažen.  Župnik  mu  je  htio  donijeti  koju  knjigu,  no  on 
zaokruži  rukama  po  zraku  i  reče: 

«Pa  to  mije  sada  najbolja  knjiga». 

Tom  je  zgodom  pripovijedao,  da  mu  nije  ni  na  kraj  pameti  došla  misao,  da  za  vrijeme  krize 
zatraži  bolesničko  pomazanje,  ali  je  neprestano  ponavljao,  što  i  dalje  čini  (52): 

«Gospodine,  ako  moj  stav  bilo  u  čemu  škodi  interesima  tvoje  Crkve,  onda  te  molim,  uzmi  me 
k  sebi»! 

Obradovao  se,  kad  mu  je  nadbiskup  koadjutor  mgr.  Šeper 


(49)  VD  IV  76. 


(50)  VD  IV  77. 

(51)  VDV79. 

(52)  vD  IV  85  si 

na  povratku  iz  Rima  poručio,  da  Sv.  stolica  odobrava  njegov  stav  (53). 

Posljednji  dan  lipnja  počeo  je  služiti  sv.  misu  u  crkvi.  No,  već  6.  srpnja  opet  se  pojavila  u 
desnoj  nozi  tromboza.  Morao  je  opet  mirovati.  Najteže  mu  je  bilo,  da  mora  ostati  bez  sv.  mise. 
U  krevetu  je  neprestano  prebirao  svoju  veliku  bijelu  krunicu  od  15  otajstava.  Ovaj  put  se 
ponovno  pokazala  potreba  kirurškog  zahvata,  koji  je  dr.  Riesner  izveo  9.  srpnja.  Tom  zgodom 
reče  bolesnik  (54): 

«Pravo  kaže  Kempenac:  «Vae  his,  qui  hane  miseram  vitam  diligunt  —  Jao  onima,  koji  ljube 
ovaj  bijedni  život». 

Sv.  Otac  mu  je  ponovno  poslao  brzojav  slična  sadržaja  kao  prigodom  one  teške  krize  u 
svibnju  (55).  Polovicom  srpnja  je  krenulo  stanje  na  bolje,  no  misu  je  služio  sve  do  kolovoza  u 
sobi.  Jednog  dana  u  kolovozu  začuje  pod  prozorom  dječje  glasove.  Nije  mogao  odoljeti  svom 
očinskom  srcu.  Sišao  je  pred  kuću,  da  se  s  djecom  malo  porazgovori. 

Tromboza  je  prošla,  ali  se  opet  pojavila  teška  bol  na  vrlo  osjetljivom  mjestu.  Tek  u  rujnu  opet 
je  počeo  nedjeljom  i  blagdanima  služiti  poldanju  misu  i  propovijedati.  Preporučio  se  Majci 
Božjoj  i  išlo  je  prvi  put  nakon  četiri  mjeseca  bolesti  (56). 


U  kolovozu  g.  1959  reče  jednog  dana  župniku  (57):  «Moj  život  ide  kraju.  Čast  liječnicima, 
specijalistima,  ali  oni  ne  mogu  sve  znati.  Uostalom,  oni  i  nemaju  mogućnost,  da  me 
pregledaju.  Uvijek  isti  ambijent.  Nikuda  se  ne  smiješ  slobodno  okrenuti,  pa  kako  da  budeš 
zdrav?  Vesele  me  mala  djeca.  Ona  i  ne  slute,  kako  mi  veliko  veselje  pripravljaju,  veće  oni 
meni  negoli  ja  njima  s  bombonima.  Veseli  me  i  taj  narod,  koji  se  još  drži.  Molim  Isusa,  da  sve 
podnesem  patienter,  kad  nisam  toliko  savršen,  da  trpim  libenter  et  ardenter». 

Drugom  zgodom  iste  godine,  kad  gaje  župnik  upitao,  da  li  osjeća  boli,  reče  (58): 

(53)  VD  IV  87. 

(54)  Nasljeduj  Krista  I  22. 

(55)  Segretaria  di  Stato  Vaticano  10  luglio  1958.  Eminent.mo  Cardinali  Stepinac  Krašić, 
Jugoslavia.  Augustus  Pontifex  cum  novisset  te  mala  valetudine  iterum  uti  llagrantibus  votis  a 


Deo  tibi  auxilia  et  solacia  praestantissima  invocat  atque  liorum  pignus  et  suae  caritatis  testem 
singularem  apostolicam  benedictionem  tibi  impertit.  Dell'Acqua,  substitutus. 


(56)  VD  IV  101. 

(57)  VD  V  38  si.  43. 

(58)  VD  V  56. 

«Non  est  servus  super  Dominum  -  Nije  sluga  nad  gospodarom.  Treba  trpjeti». 

U  bolesti  na  onome  vrlo  osjetljivom  mjestu  sjećao  se  sluge  Božjega  o.  Leopolda  Mandića, 
čiju  sliku  je  dao  objesiti  nasuprot  kreveta,  da  bije  ležeći  mogao  gledati.  I  taj  ugodnik  Božji  je 
imao  slične  boli.  Kardinal  čita  u  krevetu  njegov  životopis,  te  navodi  slugu  Božjega  sebi  na 
utjehu:  «Trpjeti  se  mora.  Tako  hoće  Bog».  Tim  riječima  doda  svoju  primjedbu  (59): 

«Da,  ali  tako  su  govorili  sveci,  a  što  ću  ja  grješnik»? 

Jednog  jutra  u  studenom  g.  1959,  nakon  neprospavane  noći  uslijed  bolova,  on  će  župniku 
(60): 

«Strašno!  Gotovo  nikada  u  životu  ovako.  Griješio  bih,  kad  bih  prigovarao  Bogu.  Čini  mi  se, 
daje  i  dobri  p.  Leopold  trpio  slično.  Mene  samo  čudo  može  spasiti  od  ove  boli  i  smrti,  jer 
jasno  vidim,  da  sve  ide  kraju.  I  to  nije  od  jučer.  To  traje  već  pet  godina.  Kroz  sve  to  vrijeme 
najviše  je  bilo  deset  dana,  da  sam  bio  bez  boli,  ali  se  nisam  htio  tužiti  nikome.  Moja  je  narav 
takva,  da  se  u  životu  nisam  tužio,  kad  je  i  teško  bilo,  da  ne  moraju  drugi  imati  sa  mnom 
neprilike.  Koliko  sam  toga  pretrpio  na  ratištu,  pa  onda  u  Germanikumu  među  kolegama  i  od 
prehlade!  Žao  mije  samo  to,  što  ne  mogu  imati  sv.  misu  za  jadnoga  N.N.,  koji  je  jučer  umro». 

2.  -  U  BRIZI  ZA  NASLJEDNIKA 

Kako  je  već  od  početka  kardinalova  boravka  u  Krašiću  njegovo  zdravstveno  stanje  bilo 
ozbiljno  narušeno,  a  bio  je  onemogućen  i  s  druge  strane  da  upravlja  nadbiskupijom,  osjećali 
su  mnogi  svećenici,  da  bi  se  morao  pobrinuti  za  svoga  nasljednika. 

U  siječnju  g.  1954  pisao  mu  je  remetski  župnik  mgr.  Leopold  Rusan  slijedeće  pismo: 

«Uzoritosti! 

Vas  neće  nijednog  časa  pustiti  iz  Krašića  prije  navršenih  16  godina.  Preuzvišeni  Salis  ima 
visoke  godine.  Ako  umre,  na  komu  će  nam  ostati  nadbiskupija?  Nađite  si  jednoga  mlađega, 
pobožnoga  i  razumnoga  svećenika,  koji  će  moći  voditi  dijecezu«. 


(59)  VD  III  17;  V  69  si. 


(60)  VD  V  72. 

Kardinal  mu  je  na  to  pismo  u  ožujku  iste  godine  ukratko  odgovorio: 

«Mislit  ću  na  ono,  o  čemu  ste  mi  pisali,  ali  molim  najveću  tajnu.  Molite  se!» 

19.  dan  istoga  mjeseca  pošalje  kardinal  privatnim  putem  tri  pisma  u  Vatikan  (61). 

Koncem  lipnja  ili  početkom  srpnja  pisao  je  kardinal  remetskom  župniku,  da  je  ona  stvar  u 
toku.  Neka  čuva  najveću  tajnu  i  neka  se  moli  (62). 

Bilo  je  i  drugih  svećenika,  koji  su  preko  krašićkog  župnika  kardinalu  slično  poručivali.  Za 
dugo  vremena  župnik  se  nije  usudio  s  njime  o  tome  govoriti.  Tek  27.  srpnja  prigodom  šetnje 
spomenuo  mu  je,  daje  pitanje  njegova  nasljednika  gorući  problem.  Kardinal  će  na  to  (63): 

« Jedno  bih  htio  samo  doživjeti,  a  to  je,  da  se  u  biskupiji  nađe  svećenik,  koji  će  biti  moj 
nasljednik.  Mislim,  daje  moja  misija,  da  budem  nakovanj,  a  ne  čekić,  na  kojemu  će  se  razbiti 
udarci  neprijatelja  Crkve». 

15.  kolovoza  1954  kardinal  je  proveo  u  besanici  čitavu  noć  misleći  na  jedan  veliki  problem,  o 
kojem  nije  htio  govoriti,  jer  daje  vezan  na  tajnu.  Ali  htio  je,  da  sutradan  netko  na  svaki  način 
pođe  u  Zagreb,  jer  se  radi  o  vrlo  važnoj  stvari.  Išla  je  sestra  predstojnica  i  odnijela  dva 
zapečaćena  pisma,  jedno  za  biskupa  Salisa,  drugo  za  župnika  u  Trnju  dr.  Franju  Šepera.  Oba 
je  pisma  imala  predati  dr.  Šeperu,  a  on  će  drugo  pismo  sam  dalje  uručiti.  Želio  je,  da  mu  dr. 
Šeper  pošalje  odgovor,  što  je  i  učinio.  Kardinal  je  naglasio  predstojnici,  da  mora  biti  vrlo 
oprezna  kod  prijenosa  ovih  pisama. 

Župnik  je  iz  svega  toga  zaključivao,  da  dr.  Šeper  dolazi  na  upravu  nadbiskupije.  Pišući  o  tome 
u  svom  dnevniku  stavio  je  svoju  opasku  (64):  «Daj,  Bože!» 

Kad  je  župnik,  20.  rujna,  išao  po  poslu  u  Zagreb,  saznao  je,  da  će  slijedećeg  dana,  tj.  21.  rujna 
1954,  dr.  Franjo  Šeper  biti  posvećen  za  biskupa,  jer  je  imenovan  nadbiskupom  koadjutorom. 
Bulu  imenovanja  već  je  predložio  na  uvid  prvostolnom  kaptolu.  Kardinal  je  sve  do  zadnjega 
časa  držao  tajnu.  Kad  se  župnik  vratio  s  tom  viješću,  reče  mu  kardinal: 

(61)  VD  II  169. 

(62)  pismo  mgr.  Leopolda  Rusana,  upravljeno  piscu  ovih  redaka,  od  13.  X.  1961. 

(63)  VD  II  248. 


(64)  VD  II  254. 

«Sada  mogu  mimo  spavati.  Sada  ću  i  lako  umrijeti,  jer  vidim,  daje  to  veliko  pitanje  tako 
lijepo  riješeno.  Drago  mije,  daje  na  Kaptolu  već  gotovo.  Ni  konsekracija  nije  sada  toliko 
važna.  Držao  sam  to  u  tajnosti,  javio  sam  Šeperu  neka  to  obavi  tiho.  Deo  gratias!» 

Novi  nadbiskup  koadjutor  rekao  je  župniku  u  šali: 

«Recite  kardinalu,  da  mi  je  dobru  kašu  skuhal!  Kad  je  sebe  dao  jedanput  prevariti,  zašto  je 
sada  i  mene?» 

«Bogu  hvala  —  reče  na  to  kardinal  —  kad  je  sve  to  tako  lijepo  svršilo.  Nadam  se,  da  će  i 
sutrašnji  dan  lijepo  proći.  U  moje  ime  zahvalite  Ujčiću  za  sve,  što  mije  učinio  u  ovoj  stvari». 

Slijedećeg  je  dana  župnik  ponovno  pošao  u  Zagreb,  da  prisustvuje  biskupskom  posvećenju 
nadbiskupa  koadjutora  dr.  Franje  Šepera.  Taj  veliki  čin  nije  bio  nigdje  objavljen.  Dan  prije  se 
za  to  saznalo  i  vijest  je  letjela  od  usta  do  usta.  21.  rujna  1954,  na  blagdan  sv.  Mateja  apostola, 
oko  9  s.,  sakupilo  se  u  katedrali  oko  3.000  svećenika,  redovnika,  redovnica  i  vjernika.  Tiho  i 
skromno  odigravao  se  veliki  dogođaj. 

Neki  su  se  svećenici  malo  uzbunili  na  pomisao,  da  bi  možda  kardinal  sada  napustio  zemlju  i 
otišao  u  Rim,  pa,  kad  mu  je  župnik  to  spomenuo,  odvratio  je: 

«A  to  ne!  Nikada  ni  pomislio  nisam  na  to.  On  je  nadbiskup  koadjutor  sedi  datus.  Dok  sam 
spriječen  u  vršenju  službe,  on  ima  svu  vlast.  Pa  i  u  slučaju  moje  smrti,  ne  treba  nikakve  nove 
odluke  Sv.  stolice,  jer  mora  dalje  voditi  nadbiskupiju,  dok  Sv.  stolica  drugačije  ne  odredi.  U 
svakom  slučaju  je  ovo  najzahvalnije  rješenje.  Moram,  međutim,  misliti,  što  u  slučaju,  da  i 
njega  zatvore,  ili  bilo  kako  spriječe  u  službi.  Treba  imati  odmah  u  vidu  osobu,  koja  će  preuzeti 
dužnost.  No,  kad  su  sve  zapreke  premoštene  i  dotle  je  sve  dobro  prošlo,  nadam  se,  da  će  se 
dobri  Bog  smilovati  dijecezi  i  neće  dopustiti,  da  naši  svećenici  i  narod  sagnu  koljeno  pred 
Baalom.  A  koji  jesu,  s  njima  će  koadjutor  imati  brzo  posla  i  učinit  će,  kako  traže  crkveni 
propisi». 

U  vrijeme,  dok  je  u  Zagrebu  trajalo  biskupsko  posvećenje  novoga  nadbiskupa  koadjutora  dr. 
Šepera,  kardinal  je  dobar  dio  vremena  proveo  u  crkvi  u  molitvi.  Župniku  je  sada  bilo  jasno, 
zašto  je  kardinal  u  zadnje  vrijeme  pred  Svetohraništem  klečao  dan  za  danom  više  nego  obično 
(65). 

(65)  VD  II  262  si. 

Kardinal  se  vrlo  radovao,  kad  je  novi  nadbiskup  koadjutor  počeo  uredovati.  Često  puta  je  to 
izrazio  na  razne  načine  (66): 


«Koadjutor  se  dobro  drži.  Lako  mije,  kad  vidim,  daje  biskupija  u  čvrstim  rukama.  Sada 
mogu  mirno  spavati.  Sad  ću  lako  umrijeti,  kad  vidim,  daje  to  veliko  pitanje  tako  lijepo 
riješeno«  (67). 

«Šepera  poznam  dobro  i  znam,  da  se  ne  bude  dao  zastrašiti«  (68).  «Nisam  se,  Bogu  hvala, 
prevario  u  Šeperu.  Tvrd  je  i  nadam  se,  da  neće  popustiti.  I  pravo  ima.  Ako  treba,  u  zatvor. 
Znademo,  zašto  idemo.  Mogu  ovi  i  stotinu  drugih  razloga  navesti,  zašto  nekoga  hapse,  ali,  tko 
i  malo  gleda,  znat  će  pravi  razlog«  (69). 

3.  -  IZ  DOMOVINE  NIPOŠTO! 

Papa  Pijo  XII  nije  samo  jedanput  pokazao,  da  visoko  cijeni  pastoralni  rad  i  kremeniti  značaj 
kardinala  Stepinca.  Onaj  posebni  jubilej  za  katoličku  Hrvatsku,  koji  je  on  proglasio  prigodom 
1300-godišnjice  prvih  veza  Hrvata  sa  Sv.  stolicom,  izmolio  je  od  pape  nadbiskup  Stepinac. 

Otkako  je  postao  ordinarij,  bio  je  svake  godine  u  Rimu,  dok  su  mu  to  prilike  dopuštale.  Išao  je 
u  Rim  zbog  crkvenih  poslova,  ali  je  išao  i  da  dobije  uvid  u  svakodnevna  zbivanja  u  Crkvi  i 
svijetu  i  da  sazna  za  smjernice  Sv.  Oca  u  upravi  Crkve,  da  uzmogne  zauzeti  ispravan  stav  u 
teškim  i  zapletenim  okolnostima,  u  kojima  je  imao  upravljati  najvećom  dijecezom  u 
Hrvatskoj.  Pijo  XII  je  također  sa  svoje  strane  htio  iz  prvoga  izvora  saznati  točno,  kakve  su 
tamo  prilike,  pa  je  stoga  znao  i  pozvati  nadbiskupa.  Tako  je  npr.  putovanje  u  svibnju  g.  1940, 
kako  je  pisala  novinska  služba  United  Press,  uslijedilo  na  poziv  samoga  Sv.  Oca  (70). 

Vjernost  prema  Sv.  stolici  bila  je  za  kardinala  Stepinca  pravi  barometar,  koji  pokazuje,  kako 
stoji  s  katoličkim  osjećajem  i  životom  u  kojoj  zemlji.  Naglašavao  je  dužnost  držati  se 
nepokolebljivo  uza  Sv.  stolicu,  jer  je  bio  uvjeren,  daje  bolje  časno 

(66)  VD  II  279. 

(67)  VD  II  263  si.  279. 

(68)  VD  II  322;  III  120. 

(69)  VD  III  28. 

(70)  Put preuzv.  nadbiskupa  u  Rim,  u  KL  91  (1940)  230. 

poginuti  negoli  sramotno  ostati  živ.  To  mu  je  bila  misao  vodilja,  koju  je  toliko  puta  naglasio. 
Molio  se  dnevno  za  milost  ustrajnosti  u  toj  vjernosti  (71). 

Kad  je  Pijo  XII  saznao  za  tešku  bolest  Stepinčevu  poslao  mu  je  u  dva  navrata  brzojavno  svoj 
blagoslov  i  uvjeravao  ga,  da  se  za  nj  moh  (72). 


Osim  toga,  26.  srpnja  1953,  pisao  mu  je  mgr.  Dominik  Tardini  u  ime  Sv.  Oca  pismo,  u 
kojemu  potvrđuje,  daje  papa  saznao  za  njegovu  bolest,  da  ga  visoko  cijeni  i  goji  prema  njemu 
osjećaje  posebne  dobrohotnosti.  Papa  mu  želi,  da  pomoću  liječnika,  koji  su  preuzeli  brigu  za 
njegovo  zdravlje,  uzmogne  ozdraviti  i  šalje  mu  svoj  blagoslov  (73). 

Koliko  je  Pijo  XII  cijenio  kardinala  razabire  se  i  iz  slijedeće  crtice.  Isusovački  generalni 
asistent  za  Slavene  o.  Antun  Prešem  pokazao  je  papi  prigodom  jedne  audijencije  dvije 
kardinalove  fotografije,  kako  u  kratkoj  obrednoj  košulji  ide  iz  župnog  dvora  u  krašićku  župnu 
crkvu.  Sv.  Otac  ih  je  dugo  gledao,  pa  onda  upita  o.  Prešerna  (74): 

«Smijem  li  jednu  zadržati  za  sebe?» 

Prigodom  boravka  nadbiskupa  koadjutora  Šepera  u  Rimn  g.  1958,  Pijo  XII  poklonio  je 
kardinalu  Stepincu  prekrasan  prsni  križ,  u  kojem  su  bile  sv.  moći:  komadić  križa  sv.  Petra, 
nešto  od  kosti  sv.  apostola  Pavla,  Jakova  i  Bartola  (75). 


Već  je  g.  1954  izgledalo,  da  nije  daleko  izbor  novoga  pape.  Naime,  4.  prosinca  kardinal  je 
dobio  iz  Zagreba  brzojavnu  vijest  daje  Pijo  XII  na  umoru. 

«Ako  sada  umre  Pijo  XII  —  rekao  je  kardinal  —  bit  će  to  očit  znak,  da  ga  je  Bogorodica 
nagradila  za  prošlu  marijansku  godinu  i  uopće  za  njezin  kult,  koji  je  on  promicao  i  proglasio 
dogmom  njezino  uznesenje  u  nebo.  Ako  umre,  bit  ću  pozvan  u 

(71)  VDI42. 

(72)  VD  IV  71  89. 

(73)  26.  VII.  1953.  Vaticanum:  Officia  publicis  nuntiis  procurandis  necnon  ephemerides  in 
hominum  notitias  retulere  de  infirma  valetudine  Tua.  Quod  quidem  gravi  affecit  dolore 
patemum  Augusti  Pontificis  animum,  qui  tanti  te  existimat,  atque  ut  nosti,  summa  te 
benevolentia  amplectitur.  Sanctitas  Sua  flagrantia  concipit  vota  ut  opera  medicorum,  qui  tuae 
sanitati  sunt  praepositi  convalescens  atque  hane  ad  rem  enixas  Deo  adhibet  preces  tibique 
apostolicam  benedictionem  peramanter  in  Domiiio  impertit.  Interea  dum  faustissima  quaeque 
Tibi  ominari  gaudeo,  qua  par  est  observantia  me  profiteor  Eminentiae  Tuae  add.  — 
Dominicus  Tardini. 

(74)  VD  III  127. 

(75)  VD  IV  87. 

Rim  na  papin  izbor.  Neću  ići,  jer  sam  uvjeren,  da  se  ne  bih  više  mogao  vratiti,  pa  bi  onda 
mogla  nastati  zabuna,  jer  bi  svećenstvo  bilo  sigurno  još  jače  pritisnuto  i  mamljeno,  da  stupi  u 
Ćirilo-Metodsko  društvo». 

—  A  što  ako  vas  pozovu,  da  na  svaki  način  dođete?  —  upita  ga  župnik. 

—  Mislim,  da  neće. 

—  A  ako  vas  izaberu? 

—  To  je  isključeno.  Nitko  nije  tako  lud,  da  bira  bolesna  čovjeka.  Veseli  me,  da  sam  mu  ipak 
odavle  mogao  dva  puta  pisati,  jednoć,  kad  sam  mu  pisao  za  koadjutora,  i  sada  drugo.  Nadam 
se,  da  gaje  primio.  Tako  sam  se  oprostio  od  njega  ovdje  na  zemlji. 

No,  već  6.  prosinca  dolazi  vijest,  daje  Sv.  Ocu  bolje  (76).  Gospod  mu  je  produžio  život  još  za 
četiri  godine. 


6.  listopada  1958,  stiže  nova  vijest  iz  Rima,  daje  Pijo  XII  teško  obolio.  I  ovaj  put  kardinal 
ponovi  svoju  odluku,  koju  je  bio  načinio  već  g.  1954: 

«Ako  je  Božja  volja,  da  umre,  ja  na  izbor  ne  idem,  jer  nemam  garancije,  da  ću  se  moći  vratiti. 
A  vidim,  da  više  dobro  Crkve  traži,  da  ostanem  tu  i  trpim  s  jadnim  narodom,  nego  li  da  idem 
u  Rim». 

—  A  što,  ako  vas  izaberu?  —  upita  ga  opet  župnik. 

Bolje  bi  bilo,  da  to  nije  pitao,  jer  mu  kardinal  povišenim  glasom  odgovori,  kao  da  ga  je  tko 
ubo: 

—  To  bi  bio  zločin  bolesna  čovjeka  izabrati  na  čelo  Crkve.  Valjda  ne  smatrate  kardinale 
budalama,  da  bi  nešto  takva  počinili. 

Kardinal  je  ostao  vrlo  zabrinut  za  Sv.  Oca.  Slijedećeg  dana  je  služio  sv.  misu  za  njegovo 
ozdravljenje.  8.  listopada  na  večer  saznao  je  preko  radija,  da  se  papin  život  gasi. 

9.  listopada  u  5,30  s.  još  nije  znao,  da  li  je  papa  živ  ili  mrtav.  Ali  kad  je  u  6,30  s.  župnik  svršio 
svoju  misu,  šapne  mu  kardinal  potresen  u  sakristiji: 

«Dajte  mi  crno  odijelo.  Sv.  Otac  je  mrtav». 

Istoga  dana  poruči  nadbiskupu  koadjutora:  «Ja  ne  idem  u  Rim».  11.  listopada  stiže  mu  iz 
papina  državnog  tajništva  brzojav,  daje  Sv.  Otac  preminuo.  To  je  bio  ujedno  stvarni  poziv,  da 
krene  na  put  u  Rim.  On  napiše  na  to  pismo  kardinalu 


(76)  VD  II  291  si. 

dekanu  Sv.  zbora  Tisserantu,  u  kojem  mu  objašnjava  stanje.  Kroz  cijeli  tjedan  je  služio  u 
crnom  odijelu  sv.  misu  za  pokojnog  papu. 

«Molitva  —  rekao  je  —  više  vrijedi,  negoli  da  ja  ovako  čukljav  idem  na  puto. 

Bojao  se  i  toga,  ako  pođe  u  Rim,  da  će  ga  sa  svih  strana  salijetati  i  ispitivati  o  prilikama. 
Šutjeti  ne  bi  mogao,  a  to  bi  ga  odviše  umorilo.  Vratiti  se  ne  bi  mogao,  a  za  stvar  Božju  je 
bolje,  da  bude  ondje,  gdje  je. 

15.  listopada  je  čuo  preko  radija,  da  on  neće  doći,  jer  se  ne  bi  mogao  vratiti.  Prema  tome  bio 
je  siguran,  daje  njegovo  pismo  pravovremeno  stiglo. 

19.  listopada  je  stigao  još  jedan  brzojav  od  kardinala  Aloisi  Masella,  upravitelja  crkvenih 
dobara  za  vrijeme  upražnjene  papinske  stolice  s  obaviješću  daje  papa  preminuo,  i  poziva,  da 
dođe  na  izbor  novoga  pape  u  Rim. 

Od  23.  listopada  počeo  je  kardinal  služiti  sv.  misu  za  sretan  izbor  novoga  pape.  Jedan  je  dan 
uzimao  obrazac  «Pro  eligendo  Summo  Pontifice»,  a  drugi  «De  Špiritu  Sancto». 

Izbor  pape  je  počeo  26.  listopada.  Od  17-18,30  s.  slušalo  je  sve  osoblje  župnog  dvora  u 
župnom  uredu  preko  radija  ishod  izbora.  28.  listopada  u  1 1  s.  kardinal  je  s  vidljivom 
napetošću  slušao  radio,  ali  obavijest  o  tijeku  izbora,  nije  sadržavala  željene  vijesti.  No,  na 
večer  veseo  dočeka  vijest,  daje  za  papu  izabran  kardinal  Josip  Anđeo  Roncalli,  mletački 
patrijarha,  i  daje  uzeo  ime  Ivan  XXIII. 

«Dobro  ga  poznam  —  reče  kardinal.  —  Došao  je  u  Brezovicu  na  putu  iz  Bugarske.  Lijepo  mi 
je  čestitao  na  imenovanju  za  nadbiskupa.  I  o  Božiću  mije  pisao  veliko  pismo.  Duh  Sveti  vodi 
Crkvu.  Nitko  gotovo  nije  očekivao  njegov  izbor.  Pozna  Slavene.  Bit  će  dobro!  Hvala  Bogu!» 


7.  studenoga  dobio  je  kardinal  brzojav  od  novoga  pape  Ivana  XXIII.  Bio  je  poslan  5. 
studenoga  u  14  sati,  a  stigao  je  tek  nakon  40  sati.  Kad  je  primio  taj  brzojav,  kardinal  je  upravo 
sastavljao  slijedeće  pismo  Ivanu  XXIII,  te  je  mogao  u  tom  pismu  potvrditi  primitak  brzojava 
(77):  ' 

«Sveti  Oče! 

(77)  VD  IV  107-119.  Pismo  kardinala  Stepinca  Sv.  Ocu  Ivanu  XXIII  nakon  njegova  izbora  za 
papu,  pisano  je  latinski. 

Dok  živim  u  teškom  sužanjstvu,  za  mene  je  pogibeljno  pisati,  ali  nisam  mogao  propustiti  ovu 
zgodu,  a  da  ne  izrazim,  što  osjećam  u  času,  kad  katolička  Crkva  dobiva  od  Boga  novoga  papu. 
Tim  više,  što  sam  danas  primio  brzojav  Vaše  Svetosti  s  apostolskim  blagoslovom,  koji  je 
ispunio  moju  dušu  radošću. 

Prostrt  do  nogu  Vaše  Svetosti  ponajprije  zahvaljujem  Bogu  na  izboru  Vaše  Svetosti  za  papu. 
Kad  sam  čuo,  daje  Vaša  Svetost  iza  izbora  uzela  ime  Ivan,  obradovao  sam  se  i  zbog  drugog 
razloga.  Papino,  naime,  ime  Ivan  izazivlje  nerijetke  uspomene  u  sjećanju  Hrvatskog  Naroda, 
čiji  sam  sin,  i  u  kojem  sam  pozvan,  tajanstvenom  odlukom  Božjom,  da  upravljam 
zagrebačkom  Crkvom,  koja  možda  nije  najneznatniji  dio  rimske  Crkve,  Kristove  Crkve. 

Kako  je  općenito  poznato,  počeci  neprekinutih  odnosa  između  Sv.  stolice  i  Hrvatskog  Naroda 
počeli  su  g.  641  pod  Ivanom  IV.  Predšasnik  Vaše  Svetosti  Pijo  XII  na  uspomenu  ovoga 
dogođaja  podijelio  je  Hrvatskom  Narodu  godinu  jubileja  s  raznim  oprostima.  Odozgo 
nadahnut  htio  je  time  ovaj  narod  ojačati,  da  uzmogne  izdržati  teški  nasrtaj  bezbožnog 
komunizma,  koji  već  preko  deset  godina  i  više  podnosi. 

Što  da  reknem  o  Ivanu  VIII?  Brojna  njegova  pisma  našim  vladarima  Domagoju,  Zdeslavu, 
Branimiru,  te  biskupima,  kleru  i  vjernicima  svjedoče  o  njegovoj  očinskoj  brizi  za  naš  narod. 

Što  da  kažem  o  Ivanu  X,  koji  Hrvate  zove  'posebnim  sinovima  sv.  rimske  Crkve'?  Što  da 
kažem  o  Ivanu  XXII,  koji  je  moga  predšasnika  zagrebačkog  biskupa  bi.  Augustina  Kažotića 
više  godina  kod  sebe  držao,  a  kasnije  poslao  za  biskupa  u  Luceru,  jer  se  zbog  mržnje  kralja 
Roberta  Anjou  nije  mogao  vratiti  u  domovinu?  Blaženi  gaje,  naime,  Augustin  kao  biskup 
morao  ukoriti  zbog  sablažnjiva  života.  Konačno  mnogim  Hrvatima  je  poznato,  daje  Vaša 
Svetost  više  puta  bila  u  Zagrebu  u  našoj  domovini,  dok  ste  vršili  dužnost  apostolskog  delegata 
u  Bugarskoj. 

Cio  moj  narod  raduje  se  izboru  Vaše  Svetosti  za  papu  i  neće  prestati  moliti  se  Bogu  za  dugi 
život,  dobro  zdravlje  i  nada  sve  Božju  milost,  da  bi  Vaša  Svetost  mogla  voditi  i  upravljati 
Crkvom  Božjom  u  duhu  njezine  nevidljive  glave,  Gospodina  Krista,  čiji  ste  zamjenik  na 
zemlji. 

Predšasnik  Vaše  Svetosti  Ivan  VIII  pisao  je  7.  lipnja  879.  našem  knezu  Branimiru  među 
ostalim  i  ovo:  'Na  Spasovo  služeći  misu  na  oltaru  sv.  Petra  podignutih  ruku  blagoslovili  smo 
tebe  i  tvoj  narod  i  cijelu  tvoju  zemlju,  da  uzmogneš  zdrav  dušom 

i  tijelom  sretno  i  sigurno  vladati  i  poslije  smrti  na  nebesima  s  Bogom  sretno  se  u  vijeke 
radovati'. 

Molim  Vašu  Svetost,  da  bi,  idući  tragom  svojih  predšasnika,  udostojali  se  blagosloviti 
Hrvatski  Narod,  da  se  nikada  ne  bi  usudio  zatajiti  vjeru  zadanu  sv.  Petru,  i  premda  je  ovaj 
narod  sada  zbog  vjernosti  prema  Sv.  stolici  potlačen,  da  bi  radije  pošao  u  smrt  i  da  bude 
izbrisan  s  lica  zemlje  negoli  da  ne  održi  obećanja  dana  sv.  Petru. 


Prostrt  do  nogu  Vaše  Svetosti  najodaniji  sin  u  Kristu. 


Krašić,  dne  12.  studenoga  1958. 
Alojzije  kardinal  Stepinac, 
nadbiskup  zagrebački)). 


Papin  državni  tajnik  kardinal  Dominik  Tardini  odgovara  na  to  pismo  26.  prosinca  1958 
slijedeće  (78): 

«Moj  predragi  uzoriti  i  prečasni  gospodine! 

Sv.  Otac  se  vrlo  razveselio  tvojim  željama  i  pismu,  koje  si  mu  pun  počitanja  napisao,  kad  je 
Božjom  odlukom  bio  podignut  na  vrhunac  duhovne  vlasti.  Iskazao  si  mu  svoje  želje,  da  dobije 
svjetlo  i  pomoć  odozgo.  On  ti  se  zahvaljuje. 

Spomenuo  si  u  svom  pismu,  da  su  neki  od  rimskih  papa,  Ivani  po  imenu,  bili  usko  povezani  s 
odličnim  Hrvatskim  Narodom  i  bili  mu  vrlo  skloni. 

Njegova  Svetost  živo  želi,  da  bi  mu  se  pružila  prigoda,  da  i  on  uzmogne  vaš  narod  posebnom 
dobrohotnošću  privinuti  na  srce,  pomoći  mu  i  biti  od  koristi. 

On  vruće  želi,  da  bi  katolička  vjera,  koju  ste  primili  od  svojih  pređa  kao  blago  neprocjenjive 
vrijednosti,  bila  uščuvana  čista,  neoštećena,  neokaljana  usred  tolikih  bura,  koje  su  se  digle,  te 
da  u  toj  zemlji  ona  uživa  sveta  prava  slobode.  Vrlo  je  bijedan  pokušaj  protiviti  se  i  prijekim 
okom  gledati  svjetlo,  koje  podržava  život.  Ono  pak,  što  se  ne  može  ugasiti,  oživjet  će  to 
većom  snagom. 

Stoga  Sv.  Otac  moli  Boga,  da  bi  rasvijetlio  razum  protivnika  katoličke  vjere  i  ganuo  im  volju. 
Onima  pak,  koji  ispovijedaju  katoličku  vjeru,  da  bi  podržavali  oganj,  koji  je  zapaljen  u 
njihovu  plemenitom  srcu.  Neka  svi  vaši  s  tobom  na  čelu,  nastoje  i  primjerom  i  riječju 
duhovnih  pastira  junački,  muževno,  ustrajno  braniti  stijeg  križa,  koji  je  dragocjen  simbol 
prave  kulture. 

(78)  VD  V  113  si. 

Dok  ti  to  želi,  Sv.  Otac  tebi  i  cijelome  tvom  stadu  velikodušno  i  od  srca  podjeluje  apostolski 
blagoslov. 

Upotrebljavam  ovu  prigodu,  da  ti  najponiznije  poljubim  ruku.  S  dužnim  poštovanjem  jesam 
najodaniji 


Dominik  kardinal  Tardini». 


Ovo  je  pismo,  koje  je  prispjelo  20.  ožujka  1959,  vrlo  obradovalo  kardinala.  Želio  je,  da  bude 
dobro  pohranjeno,  jer  ima  svoju  povijesnu  vrijednost  (79). 

Koliko  je  kratki  pontifikat  dopuštao,  papa  Ivan  XXIII  je  dovoljno  iskazao  svoju  naklonost 
prema  Hrvatskom  Narodu.  Iskoristio  je,  naime,  prigodu  dolaska  beogradskog  nadbiskupa 
mgr.  Ujčića  u  Rim.  Kada  se  nadbiskup  Ujčić  vraćao  u  domovinu,  pošto  je  obavio  svoj  posao  u 
Rimu,  poslao  mu  je  kardinal  Tardini,  21.  travnja  1959,  u  ime  Sv.  Oca  slijedeće  pismo  (80): 


«Preuzvišeni  i  prečasni  gospodine! 

Sv.  Otac  želi,  da  Vaša  Preuzvišenost  vraćajući  se  u  svoju  biskupiju  ponese  sa  sobom  kakvu 
uspomenu  na  posjet,  koji  ste  mu  učinili.  Neka  to  bude  znak  blagonaklonosti  i  ljubavi  i  prema 
ostalim  biskupima,  kojom  ih  on  prati  u  sadašnjoj  tuzi. 

Dao  mije  časnu  dužnost,  da  vam  dostavim  s  pismom  slijedeće  darove: 

1)  jedan  dragocjeni  prsten  za  uzoritog  kardinala  Stepinca  koji  neka  bude  simbol  one  vjere  i 
onog  sjedinjenja,  koje  je  časni  pastir  sačuvao  stalno  'in  vinculis  et  in  carcere'; 

2)  jedan  relikvijar  s  moćima  sv.  Bernardice  za  privatnu  kapelu  Vaše  Preuzvišenosti; 

3)  dragocjeni  kalež  određen  za  katedralu  u  Beogradu,  kako  to  označuje  urezana  posveta; 

4)  nekoliko  srebrnih  medalja  za  sve  preuzvišene  biskupe  u  Jugoslaviji. 

Sv.  Otac  je  osim  toga  mislio  i  na  vjernike.  Daje  stoga  svakom  biskupu  ovlaštenje,  da  podijeli 
u  njegovo  ime  dva  puta  apostolski  blagoslov  s  oprostima  uz  obične  uvjete  u  dane,  koje  će 
smatrati  za  to  podesnima. 

Na  taj  način  želi  Njegova  Svetost  biti  duhovno  prisutna  u  vašoj  sredini,  da  vam  izrazi  svoje 
zadovoljstvo  za  vjernost 

(79)  VD  IV  162. 

(80)  VD  V  115  si. 

prema  Crkvi,  da  oživi  vašu  vjeru  i  obodri  na  pouzdanje  u  Boga  'Oca  milosrđa'. 


Kristov  namjesnik  s  ovim  osjećajima  obnavlja  blagoslov  i  želje  za  Vašu  osobu,  za  Vašu 
nadbiskupiju,  posebno  za  one,  koji  trpe  i  imadu  pravo,  da  ih  zajednički  otac  posebno  ljubi. 

Služim  se  rado  ovom  prilikom,  da  posvjedočim  odlično  poštvovanje  Vašoj  Preuzvišenosti 
najodaniji 

Dominik  kardinal  Tardini». 

U  vezi  s  kardinalom  Stepincem  omogućena  je  i  privatna  audijencija  dr.  Riesneru  kod  Sv.  Oca. 
Stigavši  u  Rim  sa  svojom  suprugom,  išao  je  dr.  Riesner  najprije  u  baziliku  Sv.  Petra,  gdje  se  u 
sakristiji  susreo  s  mgr.  Đurom  Kokšom,  rektorom  hrvatskog  zavoda  Sv.  Jeronima  u  Rimu. 
Mgr.  Kokša  gaje  odmah  najavio  u  državnom  tajništvu  Sv.  Oca,  ne  podnoseći  posebne  molbe. 
Već  drugi  dan  u  9  s.  bio  je  dr.  Riesner  primljen  od  Sv.  Oca  Ivana  XXIII  u  privatnu 
audijenciju.  Predveli  su  ga  i  dočekali  kardinali  Tisserant  i  Montini.  Sv.  Otac  gaje  preko 
svakog  očekivanja  zadržao  u  srdačnom  razgovoru  pola  sata.  Zanimale  su  ga  sve  pojedinosti 
kardinalove  bolesti  i  okolnosti  njegova  boravka  u  Krašiću.  Kada  je  to  dr.  Riesner  pripovijedao 
nakon  svoga  povratka  kardinalu  u  Krašiću,  ovaj  se  tome  čudio,  jer  su  privatne  audijencije  u 
ono  vrijeme  bile  vrlo  ograničene.  U  tom  potezu  Sv.  Oca  vidio  je  Stepinac  da  papa  odobrava 
njegov  stav.  A  to  mu  je  bilo  najvažnije  (81). 

4.  -  KRUNIDBA  KIPA  GOSPE  FATIMSKE 

U  travnju  g.  1959  dobio  je  kardinal  Stepinac  pismo  od  isusovca  o.  Grafenauera,  u  kojem  ga 
moli,  da  bi  okrunio  kip  Gospe  Fatimske,  koji  je  bio  određen  za  Bijeljinu.  O  tome  je  bio 
obavijestio  Pija  XII  još  za  njegova  života.  Pijo  XII  je  posebnim  pismom  ovlastio  kardinala 
Stepinca,  da  u  njegovo  ime  blagoslovi  i  okruni  kip  «Kraljice  mira». 

-  Bi  li  to  išlo  —  upita  kardinal  župnika  —  da  se  taj  kip  dopremi  ovamo  u  Krašić  i  stavi  u  našu 
crkvu? 

-  Ići  će  —  odgovori  on.  —  Tolike  druge  stvari  su  sretno  prošle.  Pogotovo  će  to  ići,  kad  se  radi 
o  tom  kipu,  jer  što  se 

(81)  VD  V  15. 

do  sada  oko  njega  zbilo,  sve  je  bilo  nekako  čudno.  Preko  dana  bismo  ga  odnijeli  u  crkvu, 
vrata  zatvorili.  Bili  bi  prisutni  vi,  sestre  i  ja. 

—  E  pa  onda  bih  mogao  to  i  svečano  obaviti  —  nadoda  kardinal.  —  A  za  uspomenu  mogli 
biste  se  pobrinuti,  da  bude  i  sam  čin  fotografiran  (82). 

23.  svibnja  1959,  stigao  je  taj  Gospin  kip  u  župni  dvor  u  Krašiću.  S  kipom  je  donesena  i  zlatna 
kruna.  Lijepo  zamotana  donijela  gaje  u  kuću  jedna  seljakinja.  Župniku  svom  dnevniku 
primjećuje: 


«Kao  Petar  iz  tamnice,  tako  je  Gospa  mimo  četiri  stražara  neopaženo  unesena  u  kuću.  U  prvoj 
sobi  otvaram  zamotani  kip.  Pogledavam  neprimjetno  kroz  otvorena  vrata  Eminenciju  kako 
leži  u  krevetu.  Podigao  je  obje  ruke  kao  na  «Oremus»  prema  Gospinoj  slici  nad  krevetom  i  u 
zanosu  moli  ne  skidajući  pogleda  sa  slike.  Sigurno  zahvaljuje  za  milost,  stoje  kip  sretno 
stigao  u  kuću.  Uzmem  kip  i  ponesem  ga  krevetu,  da  ga  vidi.  On  se  malo  podignuo  sa  ležaja, 
obujmi  noge  kipa,  i  na  tri  ga  mjesta  na  podnožju  poljubi,  ništa  ne  govoreći,  nego  gaje  samo 
gledao.  Odredio  je,  da  ostave  kip  u  njegovoj  prvoj  sobi  do  podne,  a  poslije  podne  neka  bude 
kod  sestara». 

Onih  je  dana  kardinal  bolovao.  Premda  je  bila  nedjelja  i  blagdan  presv.  Trojstva,  crkveni  god, 
on  nije  mogao  u  crkvu,  da  služi  misu  za  puk.  Ostao  je  sam  sa  sestrama  u  kući.  Kad  je  sestra 
predstojnica  ušla  u  njegovu  sobu,  opazila  je  pred  Gospinim  kipom  kardinalovo  klecalo,  dok  je 
on  ležao  u  krevetu.  Sestra  ga  upita  smiješeći  se: 

—  Eminencija,  kako  je  to  klecalo  prispjelo  ovamo?  Tek  sada  je  kardinal  zamijetio,  daje 
klecalo  na  tome  mjestu  ostavio,  pa  će  sestri: 

—  Kad  me  je  već  klecalo  izdalo,  onda  moram  sve  priznati.  Ustao  sam,  obukao  lijepo 
reverendu,  metnuo  pektorale  na  sebe  kao  za  vrijeme  sv.  mise.  Ona  nas  je  pohodila,  pa  se 
pristoji,  daje  ovako  dočekam. 

U  prvoj  njegovoj  sobi  načinili  su  privremen  oltar,  na  nj  postavili  Gospin  kip,  pred  kojim  je  on 
mogao  služiti  sv.  misu.  Kip  je  bio  izrađen  u  samoj  Fatimi,  a  Pijo  XII  ga  je  već  bio 
blagoslovio. 

31.  svibnja  kardinal  je  u  svojoj  sobi  služio  misu  pred  Gospinim  kipom.  Nakon  pučke  mise 
bila  je  u  župnom  dvoru  skrom- 

(82)  VD  IV  108. 

na,  tiha,  jedinstvena  svečanost.  Kardinal  je  obukao  biskupsko  ruho,  uzeo  mitru,  koju  su  mu 
poklonili  Krašićanci  za  20-godišnjicu  njegova  biskupovanja,  i  prsten,  što  mu  gaje  poslao  na 
dar  papa  Ivan  XXIII.  Uz  njega  su  bili  župnik  i  začasni  kanonik  Šimecki,  a  sestre  su  stajale  na 
hodniku.  Pošto  su  najprije  izmolili  litanije  Majke  Božje,  Očenaš,  Zdravo  Marijo  i  Slava  Ocu, 
kardinal  je  blagoslovio  zlatnu  krunu  i  postavio  je  na  glavu  Gospina  kipa  (83). 

Pod  večer  3.  lipnja  kip  je  bio  odnesen  iz  župnog  dvora  neopazice  kao  što  je  neopazice  bio  i 
donošen.  Premda  je  stražar  gledao  ženu,  koja  je  nosila  kip,  ipak  nije  ništa  rekao  niti  ispitivao. 
Kip  je  sretno  prispio  u  Zagreb,  gdje  je  bio  izložen  u  kapeli  časnih  sestara  Naše  Gospe.  Po 
gradu  se  brzo  pronijela  vijest  o  tome.  Župnik  se  bojao,  da  bi  taj  kip  mogao  zadesiti  jednak 
udes  kao  što  je  imao  onaj  kip  Majke  Božje  Bistričke,  kad  je  g.  1945  bio  izložen  u  katedrali. 
No,  sve  je  prošlo  bez  ispada.  Kip  je  sretno  prispio  i  na  svoje  odredište  (84). 


5.  -  STEPINČEVA  DUHOVNA  OPORUKA 


Alojzije  Stepinac  kao  svećenik  i  zagrebački  nadbiskup  bio  je  duboko  svjestan  svojih  obveza 
prema  Bogu  i  prema  vjernicima  koje  mu  je  Providnost  dodijelila  da  ih  duhovno  vodi  riječju  i 
primjerom  života.  A  jer  je  među  crkvenim  dostjanstvenicima  zauzimao  prvo  mjesto  u 
Hrvatskom  Narodu,  bio  je  svjestan  također  svog  posebnog  odnosa  prema  čitavoj  hrvatskoj 
narodnoj  zajednici.  To  se  posebno  očituje  i  u  njegovim  duhovnim  oporukama.  On  je,  naime, 
napisao  tijekom  svog  života  tri  duhovne  oporuke,  koje  su  sažetak  najplemenitijih  i 
najuzvišenijih  misli  i  odluka,  koje  je  on  zbilja  provodio  u  život,  a  jer  su  oporuka,  one  su  i  za 
sav  vjerni  hrvatski  puk  uzvišena  poruka. 

1)  -  Prva  oporuka  iz  g.  1939 

Daje  Stepinac  živio  dubokim  duhovnim  životom,  razabire  se  iz  jednog  spisa,  koga  je  napisao 
26.  srpnja  1939  i  nazvao  svojom  duhovnom  oporukom.  Spis  potječe  iz  godine,  kad  je  Ste- 

(83)  VD  IV  194  si. 

(84)  VD  V3-10. 

pinac  bio  sav  zauzet  pastoralnim  radom  i  proslavom  1300-godišnjice  prvih  veza  Hrvata  sa  Sv. 
stolicom.  Donašamo  ga  u  cijelosti,  jer  se  u  njemu  posebno  odrazuje  njegov  duhovni  odnos 
prema  Bogu  (85): 

«OBEĆANJE  I  IZJAVA 

što  sam  ih  ja  Alojzije  Stepinac  bijedan  griješnik,  učinio  želeći  kroz  ovo  kratko  vrijeme  života, 
što  mi  ostaje  još  biti  pripravljen  da  me  nenadana  smrt  ne  zadesi.  Čovječji  je  život  izložen 
nebrojenim  pogibeljima.  Spoznajući  ja  —  bijedan  griješnik  —  da  sam  smrtan  čovjek  rođen  da 
umrem,  ne  znajući  čas  kada  budem  morao  platiti  svoj  dug.  Stoga  da  ne  budem  pozvan 
iznenada,  hoću  da  se  pripravim  za  taj  čas,  pomoću  Božje  milosti  dok  mi  Bog  još  daje 
vremena.  Zato  sada,  prostrt  pred  nogama  Propetoga  proglasujem  zadnju  svoju  volju  i  ponizno 
govorim: 

U  ime  Oca  i  Sina  i  Duha  Svetoga  Amen. 

Ja  Alojzije  Stepinac  u  prisutnosti  Svemogućega  Boga  Oca  i  Sina  i  Duha  Svetoga,  triju  osoba  u 
jednome  Bogu;  prečiste  Djevice  Marije  i  čitavoga  nebeskog  dvora,  obećajem  da  hoću  živjeti  i 
umrijeti  poslušan  svetoj  Crkvi. 

1.  Čvrsto  vjerujem  svih  dvanajst  članaka  vjere,  koji  su  proglašeni  od  dvanajst  svetih  Apostola, 
kako  ih  tumači  i  razjašnjuje  sveta  Crkva  katolička,  vođena  od  Duha  Svetoga.  Napokon 
izjavljujem,  da  vjerujem  sve  što  dobar  kršćanin  mora  vjerovati.  U  toj  svetoj  vjeri  hoću  i 
veselim  se,  da  ću  umrijeti.  Izjavljujem,  ako  bilo  koju  stvar  uslijed  napastovanja  đavolskog 
reknem  ili  učinim  protiv  ovoj  izjavi,  da  to  sve  ja  sada  za  uvijek  opozivam,  brišem  i  uništujem. 


2.  Ovom  svojom  zadnjom  voljom  hoću  da  na  času  smrti  primim  sakramenat  svete  ispovijedi. 
Kada  to  ne  bih  mogao  radi  bilo  kojeg  razloga,  ja  se  već  sada,  za  onda,  kajem  za  sve  svoje 
grijehe,  što  sam  ih  počinio  mišlju  i  riječju  i  djelom.  Sada  žalim,  sada  se  kajem  želeći  veliku 
bol,  ne  radi  paklenih  muka,  već  jer  sam  uvrijedio  najveće  dobro,  kojemu  sam  morao  služiti  i 
ljubiti  Ga.  Odsada  stalno  odlučujem,  pomoću  Njegove  božanske  milosti,  da  ga  kroz  sve 
vrijeme  svoga  života  neću  više  uvrijediti. 

3.  Želim  na  času  svoje  smrti  primiti  svetu  pričest,  da  se  sjedinim  najsavršenije  i  najspokojnije 
s  mojim  Gospodinom  po 

(85)  Prijepis  u  posjedu  pisca  ove  knjige. 

ovom  svetom  Sakramentu.  Ako  ne  bi  mogao  taj  veliki  Sakramenat  primiti  zbog  koje  zapreke, 
izjavljujem  sada  za  onaj  čas,  da  ga  želim  svim  srcem  barem  duhovno  primiti,  klanjajući  mu  se 
i  moleći  Ga,  da  se  udostoji  biti  sa  mnom  na  tako  opasnom  putu,  braneći  me  od  nasrtaja 
paklenih  sila,  te  privesti  me  u  vječno  blaženstvo. 

4.  Želim  na  času  smrti  primiti  sveto  pomazanje.  Kad  to  ne  bih  mogao  dobiti,  sada  za  tada 
želim  i  tražim,  da  se  Božje  Veličanstvo  udostoji  pomazati  moja  nutarnja  i  vanjska  osjetila 
uljem  neizmjernoga  svog  milosrđa.  Nek  mi  oprosti  sve  što  sam  sagriješio:  gledanjem, 
govorom,  slušanjem,  mirisom,  okusom,  opipom  i  bilo  kojim  drugim  načinom. 

5.  Ovim  izjavljujem  da  neću  nikada  posumnjati  u  Božje  milosrđe  radi  svojih  grijeha.  Iako  sam 
zaslužio  pakao,  ufam  se  ipak  u  neizmjerno  milosrđe  Božje,  koje  je  oprostilo  mnogim  drugim 
griješnicima,  sličnim  meni.  To  je  jasno  izjavio  Božanski  Spasitelj,  kada  je  kazao  u  svom 
Evanđelju,  da  nije  došao  spasiti  pravednike  nego  griješnike. 

6.  Izjavljujem:  Ne  znam  za  stalno,  da  li  sam  ikada  učinio  dobra  djela,  zaslužna  za  vječni  život. 
Ako  sam  koje  učinio,  priznajem  da  sam  ih  s  velikom  nesavršenošću  i  da  ih  nisam  mogao 
učiniti  bez  Božje  milosti.  Ja  ne  mislim  da  sam  svojom  snagom  zaslužio  raj,  već  po  zaslugama 
moga  Gospodina,  koji  je  na  križu  prolio  svoju  krv  za  bijedne  griješnike. 

7.  Ovim  izjavljujem  da  sam  pripravan  podnijeti  strpljivo:  nevolje,  boli,  svaku  bolest  i  žalost. 
Ako  bi  katkada  u  stanju  nesvjesnosti  u  smrtnoj  borbi  i  radi  napasti  đavolskih  dao  znakove 
neugodnosti  i  nestrpljivosti  što  bi  moglo  biti  drugome  na  sablazan,  sada  —  za  onda  —  ja  se 
kajem  i  molim  Božje  milosrđe  i  dobrotu  da  me  ne  ostavi  sama  u  toj  teškoj  borbi. 

8.  Sad  izjavljujem  da  praštam  sve  uvrede  i  nepravde,  nanešene  mi  bilo  od  koga  i  molim  Boga, 
da  im  oprosti,  molim  također,  neka  i  meni  drugi  oproste  ako  sam  koga  bilo  na  koji  način 
uvrijedio  ili  nanio  koju  nepravdu. 

9.  Ovim  zahvaljujem  božanskom  Veličanstvu  na  svim  dobročinstvima,  što  mi  ih  je  podijelio, 
osobito  na  dobročinstvu  stvorenja,  otkupljenja  i  što  me  je  dugo  vremena  čekao  na  pokoru,  dok 
sam  bio  u  grijesima.  Neka  je  blagoslovljena  velika  dobrota  Božja! 


10.  Želim  i  prosim  ponizno,  da  slavna  Djevica  bude  hraniteljica  ovoj  mojoj  zadnjoj  volji.  Jaje 
sada  pozivljem,  da  mi  bude  prisutna  u  času  smrti  skupa  s  mojim  drugim  odvjetnicima:  sv. 

Josipom,  sv.  Barbarom  i  sv.  Terezijom  M.  I.  Neka  me  tješi  s  njima  i  moli  se  Sinu  svome  da 
primi  moj  duh. 

1 1 .  Sad  hoću  i  određujem  svoga  Anđela  čuvara  za  branitelja  i  zaštitnika  moje  duše  na 
strašnom  sudu,  kad  će  slijediti  pretresanje  i  izreći  se  konačna  osuda.  Molim  ga,  kako  mu  je 
moja  duša  bila  dana  od  Stvoritelja  pod  skrbništvo  i  njegovo  okrilje,  tako  neka  je  brani  i 
privede  u  njegove  svete  ruke. 


12.  Molim  ovim  za  Isusovu  ljubav,  da  moja  braća  i  sestre,  prijatelji  i  rodbina  pomognu  duši 
mojoj  dobrim  djelima  osobito  žrtvom  sv.  Mise,  ako  bi  moja  duša  morala  radi  svojih  pogrešaka 
poći  u  čistilište.  Obećajem  da  ću  se  pokazati  zahvalan  za  svako  njihovo  dobročinstvo. 

13.  Hoću  i  želim,  da  duša  moja,  čim  se  odijeli  od  tijela,  bude  položena  i  sahranjena  u 
ljubljenoj  rani  Boga  Isusa  Krista  u  vječnom  miru  i  pokoju. 

14.  Napokon  sam  pripravan  primiti  smrt  na  bilo  koji  način  mi  se  približila.  Primam  je 
dragovoljno  kao  pokoru  za  svoje  grijehe  i  predajem  Njemu.  Evo  duša  i  tijelo  moje,  život  i 
smrt  moja  jest  u  Božjoj  volji.  Molim  Te,  Bože,  da  ova  moja  volja  ostane  čvrsta  i 
nepromjenljiva. 

Kao  potvrdu  ove  moje  volje,  ja  Alojzije  Stepinac  napisao  sam  ovo  pismo  u  prisutnosti  svojih 
svetih  odvjetnika.  Hoću  da  ovo  pismo  vrijedi  kao  zavjera  jakosti  ove  oporuke,  što  ću  je  nositi 
uvijek  sa  sobom.  Želim  da  budem  s  ovom  duhovnom  oporukom  pokopan  poslije  moje  smrti. 
Potvrdjujem  i  potpisujem  ovu  «duhovnu  oporuku»  svojom  vlastitom  rukom. 

Ja  gore  potpisani  izjavljujem  i  potvrđujem  sve  što  je  u  ovoj  oporuci. 

Alojzije  Stepinac 

26.  7.  1939. 

Oče  naš.  Zdravo  Marija.  Vjerovanje.  Ps  50  Smiluj  mi  se  Bože. 

Molitva 

Gospodine  Isuse  Kriste,  koji  si  s  neba  na  zemlju  iz  Očeva  krila  sašao  i  krv  svoju  neprocjenjivu 
za  oproštenje  grijeha  mojih  prolio,  ponizno  Te  molim,  da  se  udostojiš  udijeliti  mi  poslije  moje 
smrti,  da  uniđem  kroz  vrata  vječnoga  raja. 

Litanije  M.  Božje,  Molitva  svome  zaštitniku  i  svome  Anđelu  čuvaru. 

Majko  Isusova,  za  Tvoje  neoskvrnjeno  Začeće,  prečisto  Dje- 

vičanstvo  i  po  zagovoru  sv.  Josipa,  tvoga  prečistog  Zaručnika,  pomozi  mi,  brani  me,  čuvaj 
me!» 

Dodano  vlastitom  rukom:  «Esto  fidelis  usque  ad  mortem  et  dabo  tibi  coronam  vitae!  Veni 
Domine  Hesu!» 


2)  -  Druga  oporuka  iz  g.  1957 


Neki  svećenik,  prijatelj  kardinala  Stepinca,  zamoli  ga,  u  ožujku  g.  1957,  da  prije  nego  umre 
napiše  nekoliko  riječi  Hrvatskome  Narodu. 

Primivši  pismo,  Stepinac  jeo  tome  razmišljao  i  došao  do  uvjerenja  da  bi  to  moglo  biti  od 
koristi  osobito  za  mladež  te  ovako  odgovara,  29.  ožujka  1957,  gore  spomenutom  svećeniku 
(86): 

«Ono,  što  mi  pišete  glede  duhovne  oporuke,  već  sam  i  sam  više  puta  mislio  na  to  i  učinit  ću, 
čim  svršim  neke  druge  poslove.  Nešto  sam,  ako  i  samo  s  par  rečenica,  već  učinio  u  prvoj 
oporuci,  koja  leži  u  Zagrebu.  Bio  sam  rekao  tajniku,  daje  dade  Vama  pogledati,  da  li  danas 
uopće  vrijedi,  premda  mije  prilično  indiferentno,  jer  imovine  ne  ostavljam,  a  ma  baš  nikakve. 
Čini  mi  se  najbolje  načelo,  da  ne  ostavim  nikakva  duga,  jer  se  protivi  pravednosti,  ali  ni 
imetka,  jer  na  njega,  ukoliko  ga  ima,  imadu  prema  načelima  Crkve  i  Codexa  J.  C.  pravo 
siromasi  i  opće  potrebe  Crkve.  Čemu  da  išta  leži  kod  mene,  ako  što  dođe,  kad  ima  toliko 
bijede  na  sve  strane». 

U  svibnju  g.  1957  napisa  Stepinac  svoju  duhovnu  oporuku  kako  slijedi: 


«Mojim  dragim  vjernicima! 

Božja  providnost  u  svojim  nedokučivim  planovima  prije  mnogo  godina  htjela  mije  povjeriti 
dužnost  pastira  vaših  duša.  Uvjeren  sam,  daje  u  ono  doba  u  našoj  nadbiskupiji  bilo  mnogo 
svećenika,  koji  su  bili  učeniji,  kreposniji  i  zaslužniji  nego  ja,  budući  da  sam  ja  onda  imao 
samo  3  i  pol  godine  svećeničkog  života  i  rada  i  jer  sam  bio  svima  nepoznat.  Da  se  sada, 
poslije  svega,  što  seje  dogodilo,  upitam:  Zašto  je  Gospodin  upravo  mene  za  ovu  službu 
odabrao?  —  morao  bih  se  poslužiti  riječima  sv.  Pavla,  koje  je  upravio  vjernicima  u  Korintu: 
'Stoje  ludo  pred  svijetom,  odabra  Bog,  da  posrami  mudre.  I  što  je  slabo  pred  svijetom,  izabra 
Bog,  da  posrami  što  je  jako.  I  što  je  neple- 

(86)  VD  III  125  si.  -  Kardinalovo  pismo  kod  pisca. 

menito  pred  svijetom  i  prezreno,  izabra  Bog.  I  ono,  što  nije,  da  uništi  ono,  što  jest,  da  se  nitko 
ne  hvali  pred  Bogom'  (87). 

Od  dana,  kad  sam  bio  izabran  za  duhovnog  natpastira,  prođoše  mnoge  godine,  a  sve  burne  i 
teške,  i  na  koncu  moj  je  tjelesni  život  uslijed  toga  stradao  i  zdravlje  mije  narušeno.  Osjećam, 
da  s  vama  neću  dugo  biti.  Svjestan  sam  u  dubini  svoje  duše,  da  nijesam  bio  bez  pogrješaka,  a 
još  sam  čvršće  u  to  uvjeren,  kad  imam  pred  očima  riječ  sv.  Ivana:  'Ako  kažemo,  da  smo  bez 
grijeha,  varamo  sami  sebe  i  nema  istine  u  nama'  (88).  Ako  sam  bilo  kome  učinio  kakvo  zlo, 
iskreno  ga  molim,  da  mi  to  oprosti,  a  svima,  koji  su  meni  zlo  načinili,  opraštam  iz  sveg  srca. 
Inače  ne  bih  bio  dostojan  stupiti  pred  Krista  Otkupitelja,  koji  je  na  križu  molio  za  one,  koji  su 
ga  razapeli:  'Oče,  oprosti  im,  jer  ne  znaju,  što  čine!'  (89). 


Opraštajući  se  od  vas,  moji  dragi  vjernici,  smatram  potrebnim  upraviti  vam  nekoliko  riječi, 
koje  da  budu  kao  moja  duhovna  oporuka.  Želim,  naime,  i  poslije  svoje  smrti  činiti  sve,  što 
mogu,  da  otklonim  od  vas  opasnosti,  koje  vam  prijete  i  da  povećam  vašu  sreću,  koliko  je  to 
moguće  u  ovoj  suznoj  dolini.  Smatram  to  tim  nužnijim,  što  vi,  dragi  moji  biskupljani, 
sačinjavate  dobar  dio  Hrvatskog  Naroda,  u  kojem  mije  Božja  providnost  dodijelila 
natpastirsko  djelovanje.  Što  vama  namjenjujem,  bit  će  korisno  i  za  sve  ostale. 

Među  vas  su  nadrli  i  ušuljali  se  bezbožnici,  ljudi,  koji  premda  su  u  manjini,  dok  ovo  pišem, 
dosižu  jedva  2%  svega  pučanstva,  ipak  su  sve  učinili,  da  iz  vaših  duša  iščupaju  Ime  Božje  i  da 
vas  —  kažu  oni  —  učine  sretnima  i  bez  Boga.  Ali,  predragi  vjernici,  u  času  kad  napuštam 
ovaj  svijet  o  svakom  takvu  pokušaju  ja  vam  moram  kazati,  što  je  rekao  prorok  Izaija:  'O  moj 
narode,  oni  koji  te  nazivlju  blaženim,  varaju  te  i  uništavaju  put,  kojim  ćeš  ti  morati  ići'  (90). 
Zar  nijeste  možda  čuli  što  je  kazao  od  Gospodina  nadahnuti  pjesnik  prorok:  Ako  Gospodin  ne 
zida  kuće,  uzalud  se  trude,  koji  je  grade.  Ako  Gospodin  ne  čuva  grada,  uzalud  straža  bdije  nad 
gradom'  (91). 

Htjeti  postići  sreću  bez  Boga  znači:  zidati  babilonsku  kulu,  koja  je  svojim  graditeljima 
donijela  pomutnju  jezika  i  uzrokovala,  da  su  se  raspršili  po  svijetu.  Tako  će  se  dogoditi  i  u 

(87)  2  Kor  1,  27-29. 

(88)  1  Iv  1,  8. 

(89)  Lk  23,34. 

(90)  Iz  3,  12. 

(91)  Ps  127(126)  1. 

buduće.  To  je  sigurno.  Svaki  pokušaj,  da  se  stvori  kultura,  civilizacija,  blagostanje  kojeg 
naroda  bez  Boga,  znači  zapečatiti  njegovu  vremenitu  i  vječnu  propast.  Stoga  i  ja,  dragi  sinovi, 
opraštajući  se  od  vas,  upravljam  vam  riječi  sv.  Pavla  Filipljanima:  TJstrajte  čvrsto  u 
Gospodinu,  predragi!'  (92).  Samo  je  u  Gospodinu  zasnovana  naša  vremenita  i  vječna  sreća. 
Daleko  od  Gospodina  samo  je  propast  i  uništenje. 

Zar  nije  istina,  daje  i  rasipni  sin,  o  kojem  piše  sv.  Evanđelje,  mislio  naći  sreću,  ako  napusti 
očinsku  kuću?  Otišao  je  od  nje  bogat,  ali  kasnije,  u  kakvu  se  jadu  našao!  Rado  bi  bio  utišao 
glad  svoju  žirom,  što  svinje  jedu,  ali  mu  ga  nitko  nije  davao. 

Ljudi,  koji  preziru  Boga,  žele  vas,  dakle,  udaljiti  od  njega  i  tako  vas  sniziti  na  veoma  žalosno 
stanje.  Njihovo  je  djelo  i  nastojanje  prokleto  od  Boga,  a  to  je  lako  razumjeti,  jer  'Bog  se  ne  da 
izrugivati'  (93),  kako  piše  sv.  Pavao.  Na  koncu  mjesto  sreće,  koju  obećavaju,  neće  vam  moći 
pružiti  ni  ono,  što  je  čovjeku  najnužnije. 


Vazda  će  biti  tako,  jer  je  Božja  riječ  istinita.  A  i  ne  može  se  prevariti.  Kaže  prorok: 
'Gospodine,  ti  si  nada  Izraelova.  Svi,  koji  te  napuštaju,  bit  će  posramljeni,  a  koji  se  udaljuju 
od  tebe,  bit  će  zapisani  u  prah,  jer  su  napustili  izvor  žive  vode,  a  to  jest  Gospodina'  (94). 
Veliki,  dobri  Bog  nije  zapustio  čovjeka  poslije  pada  u  zemaljskom  raju,  premda  je  to  čovjek 
zaslužio.  Naprotiv,  Bog  je  tako  ljubio  svijet,  daje  poslao  svoga  Sina,  da  ga  spasi,  kako  veli 
Apostol:  'Izbavi  nas  iz  vlasti  tame  i  premjesti  u  kraljevstvo  svoga  ljubljenoga  Sina'  (95).  To  je 
kraljevstvo  Kristova  Crkva,  katolička  Crkva,  koja  je  tako  stara  kao  i  sama  kršćanska  vjera. 

Katolička  Crkva  nije  ni  za  slovce  izmijenila  svoje  nauke,  nego  uči  i  danas  sve  ono,  što  je 
primila  od  apostola.  Ona,  kako  sami  znate,  ima  svoje  vrhovno  sjedište  u  Rimu  i  imat  će  do 
svršetka  svijeta.  Ondje  je  imao  svoje  sijelo  prvi  Kristov  namjesnik  u  upravi  Crkve,  sv.  Petar. 
Ondje  stoluju  i  njegovi  nasljednici,  pape.  Vi  znate,  što  je  Isus  rekao  Petru:  'Ti  si  Petar  i  na  toj 
stijeni  sazidat  ću  Crkvu  svoju  i  vrata  paklena  neće  je  nadvladati'  (96). 

(92)  Fil  4,  1. 

(93)  Gal  6,  7. 

(94)  Jer  17,  13. 

(95)  Kol  1,  13. 

(96)  Mt  16,  18. 

Ovo  je,  dakle,  vrhovno  pravilo:  Gdje  je  Petar,  tu  je  i  Kristova  Crkva! 

Dragi  moji  vjernici,  pod  svaku  cijenu,  pa  i  uz  cijenu  istoga  života  svoga,  ako  bude  potrebno, 
ostajte  vjerni  Kristovoj  Crkvi,  koja  ima  svoga  vrhovnoga  pastira  Petrova  nasljednika!  Vi 
znate,  da  su  naši  oci  i  pređi  kroz  tolika  stoljeća  prolili  tolike  potoke  i  rijeke  krvi,  da  očuvaju 
sveto  blago  katoličke  vjere  i  da  ostanu  vjerni  Kristovoj  Crkvi.  Vi  nećete  biti  dostojni  imena 
otaca  vaših,  ako  budete  dopustili,  da  vas  tko  otrgne  od  pećine,  na  kojoj  je  Krist  sazidao  Crkvu 
svoju. 

Godine  1941  mi  smo  se  spremali  svečano  proslaviti  1300-godišnjicu  prvih  veza  Hrvatskog 
katoličkog  Naroda  sa  Sv.  stolicom.  Svjetski  rat  je  omeo  tu  svečanu  jubilarnu  proslavu,  ali  ni 
rat,  ni  mir,  ni  sreća,  ni  nesreća  ne  smiju  nas  uzdrmati  u  našoj  odlučnosti,  da  ostanemo  vjerni 
Kristovoj  Crkvi  sve  do  smrti.  Moramo  ponavljati  poput  Izraelaca  na  obalama  babilonskih 
rijeka:  'Ako  te  zaboravimo,  Jeruzaleme,  neka  usahne  naša  desnica!'  (97). 

Da  među  vama  bude  tko,  bilo  svjetovnjak,  bilo  svećenik,  koji  bi  ma  samo  na  časak  pokolebao 
u  ovoj  točki,  neka  mu  bude  kuća  daleko  od  vaše!  Možda  ćete  reći,  da  odveć  strogo  sudim? 
Bio  bih  vaš  najgori  neprijatelj,  ako  bih  vam  zatajio  istinu.  Ako  govorim  ovako,  činim  to  za 
vaše  bolje  dobro.  Zar  Isus  nije  ostavio  opomenu:  'Pazite,  da  vas  nitko  ne  zavede!'  (98). 


Zaista,  biti  rastavljen  od  Krista  znači:  biti  kao  mladica  odsječena  od  čokota  loze.  Sudbina 
takva  pojedinca  bit  će  onakva,  kako  je  opisuje  Isus  za  vrijeme  svoje  posljednje  večere:  'Tko 
ne  ostane  u  meni,  izbacit  će  se  napolje  kao  neplodna  mladica  i  osušit  će  se.  I  skupit  će  je  i 
baciti  u  oganj,  da  sagori1  (99).  Budite,  dakle,  vazda  vjerni  katoličkoj  Crkvi,  vjerni  do  groba! 

Težak  bi  bio  život  u  obitelji,  kad  ne  bi  bilo  majke.  Crkva  je  velika  Božja  obitelj.  Bog  je  toj 
svojoj  obitelji  dao  majku,  tj.  bi.  Djevicu  Mariju,  Majku  Božju,  i  Majku  svih  nas.  Dragi  moji 
vjernici,  naši  su  oci  i  pradjedovi  posvuda  po  našoj  domovini  gradili  crkve  posvećene  presvetoj 
Djevici.  Njezina  je  sveta  prilika  časno  stajala  kao  ures  na  zastavama  naših  pređa,  kad  su  oni 
polazili  vojevati  'za  krst  časni  i  slobodu  zlatnu'.  Pred  njezinim  oltarima  na  koljenima  su  padali 
pokornici  i  raskajani 

(97)  Ps  136(137)  5. 

(98)  Mt  24,  4. 

(99)  Iv  15,  6. 

grješnici  moleći  od  Gospodina  oproštenje  grijeha  po  zagovoru  one,  koja  je  Utočište  grješnika. 
U  nju  su  polagali  svoje  pouzdanje  naši  pređi  u  svim  teškim  časovima  svoga  osobnoga  i 
narodnoga  života.  Nastavljajte  svijetlu  predaju  vaših  otaca! 

Na  to  vas,  uostalom,  potiču  vrhovni  pastiri  sv.  Crkve.  Ako  iskrenom  i  trajnom  ljubavlju 
budete  štovali  i  ljubili  Majku  Božju  i  na  vama  će  se  obistiniti  što  prorokuje  nadahnuti  mudrac: 
'Tko  časti  svoju  majku,  sličan  je  onomu,  tko  sakuplja  blago'  (100). 

Samo  je  bezbožni  komunizam  bio  kadar  uvrstiti,  dapače  u  školske  priručnike,  svetogrdne  hule 
protiv  Majke  Božje.  Te  sam  svetogrdne  hule  ja  g.  1946  za  vrijeme  poznatog  tzv.  procesa 
osudio  i  žigosao,  a  oni  su  se  tim  sudskim  procesom  nadali  katoličku  Crkvu  jednim  potezom 
pera  izbrisati  iz  naše  hrvatske  Domovine.  Ne  dao  Bog,  da  itko  između  vas  pođe  tragom  onih 
zločestih  ljudi,  i  napada  Majku  Božju.  Za  takva  će  jadnika  vrijediti  riječ  mudračeva:  'Tko 
ogorčava  život  svoje  majke,  proklet  je  od  Gospodina'  (101). 

Na  koncu,  predragi  sinci,  jer  je  'Bog  ljubav',  kako  veli  Apostol,  ljubite  se  međusobno!  Vazda 
se  bratski  ljubite!  Budite  samo  jedno  srce  ijedna  duša,  ali  ljubite  i  svoje  neprijatelje,  jer  je 
Božja  zapovijed.  Tada  ćete  biti  djeca  svog  Oca  nebeskoga,  'koji  daje,  da  njegovo  sunce  izlazi 
na  zle  i  na  dobre  i  šalje  svoju  kišu  pravednima  i  grješnima'  (102).  Neka  vas  od  ljubavi  prema 
neprijateljima  ne  odvraća  njihova  zloća,  jer  je  jedno  čovjek,  a  drugo  je  njegova  zloća.  Kaže 
sv.  Augustin:  'Čovjek  je  Božje  stvorenje,  a  zloća  je  ljudsko  djelo.  Ljubi  ono,  što  je  Bog 
stvorio,  a  ne  ono,  što  je  čovjek  uradio'  (103). 

Sjetite  se  kojom  zgodom  u  svojim  molitvama  i  mene,  svoga  pastira  u  teškim  vremenima,  da 
mi  Gospodin  bude  milostiv!  Nadam  se,  da  će  mi  milosrdni  Isus  udijeliti  milost,  te  ću  moći 


vazda  u  nebu  moliti  i  za  sve  vas  dok  bude  svijeta  i  vaše  nadbiskupije,  da  postignete  cilj,  za 
koji  vas  je  Bog  stvorio. 

Krašić,  28.  svibnja  1957. 

Alojzije  kardinal  Stepinac 

nadbiskup». 

(100)  Crkv  3,  5. 

(101)  Crkv  3,  18. 

(102)  Mt  6,  45. 

(103)  S.  AUGUSTINUS,  InJoannem,  tr.  12,  13  (PL  35,  1491). 

Kardinal  se  je  pobrinuo,  daje  ova  oporuka  bila  pravovremeno  poslana  u  Rim.  Ovlastio  je 
mgr.  Jurja  Magjerca,  rektora  zavoda  Sv.  Jeronima,  i  o.  Stjepana  Sakača,  isusovca,  obojicu  u 
Rimu,  da  ovu  oporuku  objelodane,  čim  on  umre.  «Nema  tu  ništa  političkoga))  —  rekao  je 
krašićkom  župniku  —  «zato  je  zovem  duhovnom  oporukom»  (104). 

3)  -  Treća  dporuka  iz  g.  1959 

9.  listopada  1959,  napisao  je  Stepinac  i  treću  oporuku,  u  kojoj  izriče  svoju  posljednju  volju  s 
obzirom  na  neke  stvari,  koje  je  primio  na  poklon: 


«Oporuka 

U  ime  Presvetog  Trojstva  Oca,  Sina  i  Duha  Svetoga.  Amen! 

Ja  niže  potpisani  Alojzije  kardinal  Stepinac,  nadbiskup  zagrebački,  odlučio  sam  pri  potpunoj 
svijesti  i  promišljeno  odrediti  svoju  posljednju  volju  ovako: 

Zagrebačkoj  nadbiskupiji  ostavljam: 

1)  jedan  dragocjeni  križ  (crux  pectoralis)  od  zlata  sa  četiri  kamena  ljubičaste  boje  (ametist).  S 
prednje  strane  urezan  je  u  kosti  na  kamenu  lik  Majke  Božje.  S  obratne  strane  nalaze  se  svete 
moći  i  to  prema  autentikumu:  komadić  križa,  na  kojemu  je  bio  razapet  sv.  Petar  apostol, 
komadić  kosti  sv.  Pavla,  komadić  kosti  sv.  Jakova  mlađega  apostola,  te  konačno  komadić 
kosti  sv.  Bartolomeja  apostola. 


Ovaj  sam  prsni  križ  primio  u  svojoj  teškoj  bolesti  g.  1958  na  dar  od  blagopokojnoga  Sv.  Oca 
pape  Pija  XII,  koji  je  i  sam  nosio  ovaj  križ. 

Neka  ga  moji  nasljednici  na  stolici  biskupa  zagrebačkih  pobožno  i  zahvalno  nose,  dok  ih 
bude.  Ja  mislim,  daje  veliki  papa  Pijo  XII  htio  ovim  svojim  darom  simbolički  pokazati  meni  i 
mojim  nasljednicima,  da  moramo  neprestano  imati  na  pameti  pregorku  muku  i  smrt  našega 
raspetog  Otkupitelja  i  biti  spremni  sve  pretrpjeti  za  njega,  za  njegovu  sv.  Crkvu  i  za  prava 
Božja:  ako  treba  ići  na  križ,  poput  sv.  Petra;  ako  treba  staviti  glavu  pod  mač,  poput  sv.  Pavla; 
ako  treba  biti  strovaljen  s  visine,  poput  sv.  Jakova;  ako  treba  sebi  dati  i  kožu  oderati,  poput  sv. 
Bartolomeja.  Dao  Bog  tu  jakost  meni  i  mojim  nasljednicima,  do  vijeka! 

(104)  VD  III  146. 

2)  Jedan  dragocjeni  prsten  od  zlata  s  dragim  kamenom  od  smaragda,  obloženim  naokolo 
briljantima,  s  dva  križića  sa  strane,  ispunjena  briljantima.  Prsten  ima  zlatni  umetak,  s 
datumom  21.  VI.  1914,  pomoću  kojega  čvršće  stoji  na  ruci,  a  može  se  i  rastegnuti,  kad  se  nose 
rukavice  prigodom  svečanog  pontifikala. 

Ovaj  sam  prsten  dobio  na  dar  g.  1959  od  Sv.  Oca  pape  Ivana  XXIII.  Neka  bude  draga 
uspomena  mojim  nasljednicima  i  poticaj  na  vjernost  Sv.  Ocu  i  Apostolskoj  Stolici. 

3)  Jedan  veći  zlatni  prsten  s  ovećim  dragim  kamenom  od  rubina,  koji  je  okružen  naokolo 
briljantima.  S  jedne  je  strane  urezan  u  zlatu  znak  križa,  a  s  druge  strane  znak  kaleža  s 
hostijom.  Ovaj  prsten  ima  svoju  kutiju  od  kosti  ružičaste  boje.  Dobio  sam  ga  na  dar  g.  1959 
od  talijanskih  žena. 

Neka  oba  ova  prstena  uvijek  sjećaju  moje  nasljednike  na  stolici  zagrebačkih  biskupa  na 
strašna  vremena,  koja  smo  proživljavali,  kada  su  ovi  prsteni  došli  u  naš  posjed  i  uvijek  ih 
potiču  na  vjernost  do  smrti  Sv.  Ocu  i  sv.  Apostolskoj  Stolici,  a  potiču  i  na  katoličku 
solidarnost,  kakvu  su  nam  pokazale  i  talijanske  katoličke  žene  u  najtežim  vremenima. 

Osim  navedenih  dragocjenosti,  koje  sam  dobio  na  dar,  ja  ne  ostavljam  nikakve  imovine,  ni 
pokretne  ni  nepokretne.  Što  god  sam  primao  kao  zagrebački  nadbiskup,  a  nije  mi  bilo  nužno 
za  osobne  potrebe,  to  sam  odmah  upotrebljavao  prema  propisima  Crkvenog  Zakonika  pro 
pauperibus  et  piis  causis.  Prema  tomu  nemam  iza  smrti  što  ostaviti. 

Za  stvari,  koje  se  budu  našle  kod  mene  u  času  smrti,  moram  izjaviti  slijedeće: 

1)  Jedan  srebrni  kalež,  u  vatri  pozlaćen,  koji  sam  dobio  na  dar  prije  20  godina,  sada  je 
vlasništvo  samostana  bosonogih  karmelićanki  u  Brezovici,  kojemu  sam  ga  još  za  svoga  života 
darovao,  a  sebi  pridržao  pravo,  da  se  njime  služim  do  svoje  smrti.  Poslije  moje  smrti  ovaj  se 
kalež  ima  odmah  izručiti  vlasniku,  navedenom  samostanu  u  Brezovici. 


2)  Biskupski  križ  i  prsten,  što  sam  ga  prije  nosio  nego  sam  dobio  na  dar  gore  označeni  od  Sv. 
Oca,  bili  su  vlasništvo  zagrebačke  nadbiskupije,  te  sam  ih  za  života  već  vratio  upravitelju 
nadbiskupije,  koadjutoru  dm  Franji  Šeperu. 

3)  Crkveno  ruho  za  sveto  bogoslužje,  koje  se  kod  mene  nađe  a  pripada  nadbiskupskoj  kapeli  u 
Zagrebu,  ima  se  odmah  vratiti  toj  kapeli,  ukoliko  nije  već  vraćeno. 

4)  Knjige,  koje  se  kod  mene  nađu,  imadu  se  predati  nadbiskupskoj  knjižnici  u  nadbiskupskom 
dvoru  u  Zagrebu,  kao  njezino  vlasništvo  odmah  iza  moje  smrti. 

5)  Nešto  pokućstva,  kojim  sam  se  služio  u  zatočenju,  ima  se  vratiti  nadbiskupskom  dvoru  u 
Zagrebu,  jer  je  vlasništvo  nadbiskupije  zagrebačke. 

6)  S  ono  nešto  odijela  i  rublja,  što  ostane  iza  smrti,  neka  moj  nasljednik  na  biskupskoj  stolici 
raspoloži,  kako  bude  želio. 

Još  jednom  izjavljujem,  da  nemam  nikakva  privatnog  vlasništva,  pa  što  bi  se  našlo  kod  mene, 
vlasništvo  je  zagrebačke  nadbiskupije  i  njoj  se  ima  vratiti  nakon  moje  smrti . 

Izvršiteljem  ove  moje  oporuke  imenujem  krašićkog  župnika,  preč.  g.  Josipa  Vranekovića. 
Njemu  sam  dao  i  potrebne  upute  za  izvršenje  ove  moje  oporuke. 

Vjernicima  zagrebačke  nadbiskupije  namijenio  sam  posebnu  duhovnu  oporuku,  koja  je 
pohranjena  na  drugome  mjestu  i  publicirat  će  je  oni,  koji  su  za  to  određeni. 

Ipak  smatram  uputnim,  da  i  ovdje  zamolim  za  oproštenje,  ako  sam  koga  uvrijedio  ili  mu  što 
na  žao  učinio.  Sa  svoje  pak  strane  od  srca  opraštam  svima  svojim  neprijateljima  i 
progoniteljima,  kako  nas  je  učio  Krist  Gospodin. 

Dragom  Bogu  neizmjerna  hvala  za  milost  sv.  vjere,  u  kojoj  nikada  nisam  kolebao,  kao  i  za  sve 
nebrojene  milosti,  kojima  me  je  obasipao  u  životu. 

Hvala  Majci  Božjoj  za  više  nego  majčinsku  zaštitu  kroz  cijeli  život!  Hvala  Svecima, 
Sveticama,  i  Anđelima  Božjim  za  njihov  zagovor  i  pomoć  u  životu. 

Sv.  Ocu,  namjesniku  Kristovu,  nastojao  sam  biti  vjeran  do  smrti,  a  ako  sam  u  svojoj  teškoj 
službi  po  ljudskoj  slaboći  što  skrivio,  neka  mi  oprosti. 

Hrvatskom  Narodu,  iz  kojega  sam  nikao,  nastojao  sam  koristiti,  koliko  sam  mogao,  a  sada  u 
času  smrti,  kad  se  stvari  gledaju  drugim  okom  nego  inače,  stavljam  mu  povono  na  srce,  da 
ostane  uvijek  čvrst  u  sv.  vjeri  katoličkoj  i  vjeran  sv.  Apostolskoj  Stolici  Petrovoj. 

Moje  biskupsko  geslo  glasilo  je:  «In  te,  Domine,  speravi!»  A  sada  se  ufam  u  beskrajno 
milosrđe  Božje,  da  ću  iskusiti  istinitost  onoga  drugoga  dijela:  «Non  confundar  in  aetemum! 


U  Krašiću,  dana  prve  godišnjice  smrti  sv.  Oca  Pape  Pija  XII  mojega  velikodušnog 
dobročinitelja,  devetog  listopada  1959. 

Alojzije  kardinal  Stepinac 

nadbiskup  zagrebački«. 

6.  -  POSLJEDNJA  BITKA 

1)  -  UDBin  ponovni  pritisak  i  teror 

Dva  mjeseca  prije  Stepinčeve  smrti  odigrao  se  u  Krašiću  vrlo  bolan  dogođaj,  koji  jasnije  od 
svjetla  pokazuje  kremenit  i  dosljedan  njegov  značaj. 

Već  od  početka  g.  1959,  a  možda  i  prije,  došla  je  UDBA  u  posjed  nekih  kardinalovih  pisama. 
Znala  je,  da  on  piše  na  sve  strane.  Redarstveni  činovnik  koji  je  zbog  tih  pisama  pred  crkvenim 
nadležništvom  prigovarao,  posve  je  iskrivio  kardinalovu  nakanu  s  obzirom  na  svrhu  tih 
pisama;  taj  je,  naime,  tvrdio,  da  kardinal  zlonamjerno  piše  protiv  sadašnjega  državnog  poretka 
(105). 

Dne  17.  srpnja  iste  godine  prišapnuo  je  krašićkom  župniku  u  autobusu  jedan  svećenik,  da  se 
kardinalu  sprema  novi  proces.  Ako  je  to  istina,  mislio  je  on,  bit  će  to  sigurno  zbog  pisama,  što 
ih  neustrašivo  šalje  među  narod  (106). 

Jednog  listopadskog  dana  je  pedeset  milicionara  opkolilo  đakovačko  sjemenište  i  izvršena  je 
premetačina,  koja  je  trajala  od  7  s.  ujutro  do  1  s.  u  noći.  Prigodom  ove  premetačine  našli  su 
dva  kardinalova  pisma  i  uhapsili  duhovnika  sjemeništa  s  dva  prefekta  i  nekoliko  bogoslova. 

Saznavši  to,  reče  kardinal  (107): 

«Nakon  smrti  Akšamovića  zabranit  će  đakovački  Vjesnik,  a  zatvorit  će  i  bogosloviju.  Ja  s  tim 
računam.  Na  red  će  doći  i  naša  bogoslovija,  ako  oni  tako  dalje  nastave.  Neće  se  zaustaviti  sve, 
dok  sam  Bog  ne  reče:  dostaje!  Mi  s  time  računamo,  ali  se  toga  ne  bojimo.  Za  moja  pisma,  što 
su  ih  uhvatili,  ni  najmanje  me  ne  boli  glava.  Za  jedno  znam,  da  je  bilo  papreno,  ali  zar  ću  ja 
skrivati  istinu?« 

Pod  večer  3.  prosinca  1959,  donese  poštar  u  župni  dvor  u  Krašiću  pismo,  kojim  se  kardinal 
pozivlje,  da  5.  prosinca  u  zgradi  narodne  milicije  u  Krašiću  nastupi  kao  svjedok  u  suđenju 
duhovnika  đakovačkog  sjemeništa  i  njegovih  drugova.  Poziv  je  stigao  od  okružnog  suda  u 
Osijeku  s  povratnicom.  Župnik  to  pregleda,  uzme  i  odnese  kardinalu,  te  mu  ukratko  reče: 

(105)  VDIV  145. 


(106)  VD  V31  si. 


(107)  VD  V58. 

—  Nemojte  se  iznenaditi,  Eminenca.  Vesela  vijest!  Vi  ste  doista  slobodan  građanin  slobodne 
zemlje,  kad  imate  nastupiti  kao  svjedok. 

—  Staje?  —  upita  kardinal. 

—  Dobra  stvar,  Eminenca,  samo  je  kao  dobru  primite!  Župnik  držeći  poštarsku  knjigu,  smije 
se  i  prije  negoli  će  kardinal  potpisati  veli  mu: 

—  Eminenca,  to  je  jedna  stvar,  kojoj  nećete  moći  udovoljiti.  Nešto  od  vas  traže.  Vi  ćete  to 
uskratiti,  ostati  ovdje.  Molim  vas,  da  ostanete  mirni.  Nemojte  dopustiti,  da  neprijatelj  uspije 
ovim  ubodom,  da  i  malo  naruši  vaše  zdravlje. 

Pruži  mu  zatim  pozivnicu  i  poštansku  knjigu.  Kardinal  je  sve  to  vrijeme  ležao  na  divanu,  jer 
je  bolovao.  On  sjedne  i  potpiše.  Otvori  pozivnicu.  Župnik  ga  još  jednoć  zamoli,  neka  i  taj 
ubod  primi  u  nizu  ostalih  stradanja.  Bilo  je  oko  5  i  po  s.  na  večer.  Sade  na  to  u  ured,  gdje  su 
blagovali.  Župnik  promatra  kardinala.  Nije  bio  uzrujan,  a  još  manje  prestrašen,  nego  upravo 
dostojanstven.  Prije  negoli  su  se  pomolili  za  večeru,  reče  kardinal: 

«Bogu  hvala  i  za  to!  Prilika  je  sada,  da  idemo  do  kraja.  Dugo  sam  čekao  priliku,  da  još 
jednom  kažem,  što  mije  na  srcu.  Priliku  mi  sada  daju,  i  sada  ću  im  sasuti  sve.  Molim  samo 
Gospodina  za  milost,  da  to  bude  u  pravoj  formi,  da  me  ne  zanese  žestina.  Sada  neka  ide  i  moj 
život,  ako  sam  vrijedan,  da  ga  položim.  Osim  njega  i  onako  mi  više  na  ovom  svijetu  ne  mogu 
ništa  oduzeti.  Drugih  ambicija  nemam,  rekao  sam  vam  više  puta:  izdržati  do  kraja  i  umrijeti  u 
milosti  Božjoj!  In  te,  Domine,  speravi.  Bog  me  neće  ostaviti  ni  sada,  i  popustit  nećemo». 

Kardinal  je  malo  večerao.  Duh  mu  je  bio  vanredno  jak,  a  govor  mu  je  bio  malo  uzbuđen. 

Svaki  pokret  njegov  ove  večeri  i  svaka  riječ  odavale  su  visoku  njegovu  svijest,  daje  ovo  velik 
i  odlučan  čas.  Treba  odigrati  ulogu,  sada  na  vrhuncu,  a  možda  i  pri  svršetku.  Kod  večere 
rekao  je  još  slijedeće: 

«Sada  možete  razumjeti  drsko  ponašanje  jadnih  naših  stražara  posljednjih  dana.  Kako  su  samo 
pazili,  kad  ću  izaći  pred  kuću!  Čim  sam  izašao,  vješah  su  se  upravo  na  plotove  i  fiksirah  me. 
Shvatio  sam  već  onda,  a  sada  do  kraja,  što  to  znači.  TTtjeli  su  mi  utući  živce,  zastrašiti  me  i 
učiniti  me  automatom.  Uz  pomoć  Božju  nećemo  popustiti)). 

Župnik  mu  spomene,  da  bi  to  mogla  biti  i  neka  vrst  osvete,  što  Eisenhower  ide  u  posjet  papi,  a 
ne  u  Jugoslaviju.  Svijet  to  tumači,  daje  njegov  slučaj  glavni  razlog,  zbog  kojega  on  ne  želi 
posjetiti  Jugoslaviju. 

«Ja  im  nisam  kriv  —  reče  mu  nato  kardinal.  —  Zašto  su  me  sudili?  Što  su  skuhali,  neka  sada 
kusaju,  a  ja  znam,  što  je  moja  dužnost.  Hvala  Bogu,  daje  poziv  za  prekosutra.  Imat  ću 
vremena,  da  promislim,  što  ću  im  odgovoriti.  Ja  tamo  ne  idem,  ali  ću  im  napisati,  zašto  ne 
idem,  i  drugo  što  im  moram  reći.  Vi  ćete  nositi  pismo». 

Slijedećeg  dana  milicajac  je  bio  budniji  nego  obično.  Istraživao  je,  kakvo  je  ponašanje  na 
jučerašnji  poziv  kod  kardinala  i  kod  ostalih  na  župnom  dvoru.  Kardinal  nije  izlazio  van. 
Sastavljao  je  odgovor.  Milicionari  su  promatrali  župnika,  čim  bi  izašao  iz  kuće,  hoće  li  se 
možda  uzrujavati  na  ono  zurenje  i  buljenje,  pa  da  ga  prijave,  kao  što  su  to  već  bili  učinili. 

2)  -  Kardinalov  odgovor 

O  podne  dade  kardinal  nacrt  odgovora  župniku,  neka  pročita.  Župnik  pročita  i  bilježi  u  svom 
dnevniku: 

«To  je  bio  vrhunac  njegova  dosadašnjega  držanja.  Neustrašivo  odgovara  za  svako  pismo,  što 
gaje  pisao  bilo  komu.  Bio  je  svjestan,  da  protiv  države  nije  radio,  nego  samo  protiv 
ideologije,  što  mu  je  i  dužnost». 

Bez  teških  riječi  i  čak  s  prizvukom  opraštanja  ovo  je  pismo  najteža  optužba  nečovječnog 
postupka  partije,  njezinih  načela  i  postupanja.  Pozvan,  da  svjedoči  u  suđenju  protiv  crkvenih 
ličnosti,  odgovara  kardinal  slijedeće: 


«Organu  narodne  vlasti,  koji  želi,  da  me  presluša  prema  pozivu  okružnog  suda  u  Osijeku  NK 
10280/59  od  1.  prosinca  1959. 

Primio  sam  poziv  okružnog  suda  u  Osijeku  n.  280/59  od  1.  prosinca  1959  zbog  preslušanja  u 
vezi  s  predmetom:  'Kos  Ćiril  i  ostali'  po  članu  118/1  Krivičnog  zakonika.  Imam  čast 
odgovoriti  na  poziv  izjavljujući,  da  se  ne  mogu  odazvati,  jednako  kao  što  se  također  nisam 
1953  godine  smatrao  ob vezanim  po  nikakvu  zakonu  prihvatiti  poziv  upućen  mi  od  istoga 
organa  narodne  vlasti  u  svrhu  proučavanja  sadržaja  dopisa  poslanog  iz  Vatikana,  a  upućenog 
na  mene. 

Ovo  pišem,  da  poslije  ne  uzmognu  reći,  kako  ja  stvaram  sukobe  i  prkosim.  Razlozi,  zbog 
kojih  se  ja  ovaj  put  nikako  ne  mogu  odazvati  su  slijedeći: 

1 .  Po  vijestima,  koje  ja  već  dulje  vrijeme  primam,  UDBA  je  otkrila  mnoga  moja  pisma  po 
raznim  krajevima  zemlje,  kao 

npr.:  u  Đakovu  prilikom  premetačine  u  sjemeništu,  gdje  je  Ćiril  Kos  bio  duhovnik.  U  tim 
pismima  ja  odgovaram  svećenicima  na  njihove  pozdrave  i  čestitke.  Ako  se  pronašlo  koje 
pismo,  koje  sam  ja  uputio  (a  sigurno  nije  samo  jedan  primjerak)  ja  ga  ne  poričem,  jer  sam  ih 
pisao  kao  zakoniti  poglavar,  bilo  kojem  svećeniku  moje  nadbiskupije,  ili  pak  drugim 
crkvenim  licima  ili  prijateljima,  kako  bi  ih  utješio  ili  osokolio.  Ako  zbog  ovoga  treba  i 
umrijeti,  ja  sam  spreman,  jer  se  ne  osjećam  krivim  ni  za  najmanje  zastranjenje,  koje  bi 
prouzrokovala  ta  i  slična  pisma. 

2.  Drugi  je  razlog,  zbog  kojeg  ne  mogu  prihvatiti  poziv,  slijedeći: 

11.  listopada  1946  bio  sam  od  vrhovnog  suda  NR  Hrvatske  osuđen  na  16  godina  prisilnog 
rada,  najprije  u  Lepoglavi,  a  sada  u  zatočeništvu  u  Krašiću.  Taje  presuda  bila  pravo  ubojstvo 
jednoga  nevinog  čovjeka,  kako  je  to  protumačio  čitav  kulturni  svijet.  To  su  čak  izričito 
priznali  neki  upravljači  FNRJ  prilikom  sastanka  sa  Meštrovićem  u  Sjedinjenim  Državama. 

Sve  mi  je  ovo  usmeno  izjavio  isti  profesor  Meštrović,  kad  me  je  posjetio  u  mome  zatočeništvu 
u  Krašiću.  On  zna  i  njihova  imena. 

Presuda,  zbog  koje  se  cijeli  svijet  sablaznio,  dovela  je  moj  tjelesni  život,  kroz  prošlih  13 
godina  zatvora  i  zatočenja,  na  rub  groba.  Naši  i  strani  liječnici,  poduzeli  su  sve  moguće,  kako 
bi  produžili  moj  život,  ali  mi  moje  zdravlje  nisu  povratili,  niti  mi  ga  ikad  više  mogu  povratiti. 
Do  ovoga  časa  izvadili  su  mi  34  litra  krvi  i  još  nije  dosta,  morali  su  učiniti  kirurške  zahvate  na 
obadvije  noge,  kako  bi  me  spasili  od  neminovne  smrti  prouzrokovane  trombozom.  Kao 
posljedica  tih  operacija,  ja  sam  danas  u  stvari  invalid,  koji,  kad  izađe  ispred  kuće,  vuče  svoje 
noge  oslanjajući  se  na  štap.  K  tome  već  pet  godina  bolujem  od  prostate,  i  usprkos  svih 
lijekova,  koje  veoma  često  uzimam,  rijetko  kad  ne  osjećam  nikakovu  bol.  Ne  mislim 
napominjati  moju  prikovanost  za  krevet,  koja  me  pogodila  prije  dvije  godine,  kada  su  mi 
novinari  proricali  blisku  smrt,  ne  napominjem  ni  mnoge  druge  nedaće,  od  kojih  trpim,  kao 
npr.  bronhijalni  katar.  Već  sam  godinama  bolestan  i  profesor  je  Šercer  jednom  otišao  moliti, 
da  mi  se  dozvoli  odlazak  na  more,  zbog  liječenja,  ah  je  njegova  molba  bila  odbijena. 

Moje  zdravstveno  teško  stanje  još  bolje  je  poznato  krašićkom  župniku  i  redovnicama,  koji 
često  provode  čitave  dane  uz 

moje  uzglavlje,  pomažući  mi.  Nisam  ovako  ni  zbog  čega,  već  zbog  bolova  prisiljen  često 
ostaviti  služiti  sv.  mise,  pa  čak  i  u  nedjelje.  Svaki  dan  proboravim  mnoge  sate  na  otomanu  s 
uzdignutim  natečenim  nogama,  kako  bi  olakšao  krvotok. 

Znam,  da  će  se  reći:  'Zar  te  naše  straže  valjda  ne  vide,  kada  šećeš  po  dvorištu,  polaziš  u  crkvu 
ih  razgovaraš  s  djecom?' 

Da,  ja  se  svraćam  u  crkvu,  kad  mi  je  god  to  moguće  (ah  često  to  ne  mogu),  kako  bi  barem  na 
ovaj  način  izvršio  svoju  dužnost,  da  upravim  narodu  svoju  riječ  pouke  i  ohrabrenja  i  da  bi, 
konačno,  pomogao  krašićkom  župniku,  jer  njemu  iz  okolnih  sela  ne  može  doći  niti  jedan 
svećenik,  da  mu  pomogne,  kako  je  to  bio  prastari  običaj. 


Šetam  se  katkada  po  dvorištu,  ili  bolje  vučem  se  oslonjen  na  svoj  štap  onako  kako  mogu,  da 
uhvatim  malo  zraka  i  da  se  malo  razgibam,  kako  su  to  liječnici  odredili.  Rekao  sam 
liječnicima,  da  mi  nije  moguće  šetati  (ima  više  od  jedne  godine,  da  nisam  pošao  na  šetnju),  ne 
zbog  toga,  jer  bi  mi  to  jednostavno  bilo  zabranjeno,  nego  zbog  držanja  stražara,  koji  me  prate 
u  stopu,  čim  izađem  iz  kuće  ili  dvorišta. 


3.  Već  sam  26  godina  katolički  biskup  i  nikada  nisam  izvršio  nikakav  zločin  protiv  države, 
kao  takve,  niti  protiv  ove  sadašnje,  kao  niti  protiv  one  prošle.  Nikada  nisam  držao  niti  držim 
za  državu  nijednu  političku  stranku,  pa  bila  ona  KPJ  (Komunistička  partija  jugoslavenska), 
LSS  (Liga  seljačkih  stranaka),  ili  HSS  (Hrvatska  seljačka  stranka),  ili  ma  koja  druga. 

Ako  se  pak  borim  protiv  njezine  ideologije,  budući  da  sam  uvjeren,  daje  potpuno  netočna,  da 
li  je  možda  onda  to  borba  protiv  države? 

Ja  se  borim  protiv  ideologije  komunističke  partije,  jer  sam  svjestan  njenoga  grijeha  i  zabluda, 
no,  da  li  se  može  odatle  zaključiti,  da  se  borim  protiv  države?  Ako  je  zakonita  borba,  što  je 
već  15  godina  komunistička  partija  vodi  ognjem  i  mačem  protiv  katoličke  Crkve,  odvraćajući 
ljude  od  pohađanja  crkava,  sprečavajući  krštenje  djece,  onemogućujući  vjersku  poduku  i 
crkveno  vjenčanje,  ako  je  zakonito  to,  što  komunistička  partija  ruši  i  ukida  katoličke  škole  i 
ustanove,  tiskare,  novine  i  posjede,  kako  mi  se  onda  može  upisati  u  grijeh,  što  podižem  svoj 
glas  protiv  te  rabote,  kako  se  onda  mogu  smatrati  zločinom  moji  prosvjedi  podignuti  u  obranu 
katoličke  vjere? 

Da  li  sam  se  možda  ogriješio  o  deklaraciju  prava  čovjeka  izglasanu  u  Ujedinjenim  Narodima 
ili  je  možda  netko  drugi  pogazio  osnovna  prava  ljudske  osobe?  Nakon  svih  tih  krvavih 


831 

X  -  U  SUTONU  ŽIVOTA 

nepravdi  i  nasilja  sad  bi  me  se  opet  htjelo  podvrći  dugačkim  ispitivanjima,  izvući  po  neku 
riječ,  rečenicu  i  onda  to  protumačiti  kao  priznanje  stanovitih  čina,  zbog  kojih  se  uostalom  ja 
nikad  neću  moći  osjećati  krivim.  Da  li  vam  je  dovoljno  priznanje  vaših  vodećih  ljudi,  da  me 
se  izvuklo  pred  sud  bez  ikakva  razloga  i  da  je  ta  osuda  značila  moju  tjelesnu  smrt  kako  sam 
vam  to  netom  izložio? 

Moram  nadodati  još  i  to,  da  se  u  sadašnjem  trenutku  nalazim  s  objema  nogama  u  grobu  i  da  ću 
uskoro  čitavim  tijelom  biti  u  grobnoj  raki.  Budući  da  sam  teško  bolestan,  ne  mogu  se  odazvati 
vašem  pozivu.  Ali,  ako  biste  me  prisilili,  da  dođem  pred  sud,  ili  ako  biste  ovamo  došli,  da  me 
podvrgnete  ispitivanju  u  trenutku,  kad  se  nalazim  ispružen  na  mojoj  patničkoj  postelji,  ili  kad 
se  jedva  mičem  po  dvorištu,  onda  znajte,  da  ću  vam  uskratiti  bilo  kakav  odgovor.  Unaprijed 
otklanjam  svaku  odgovornost,  ako  u  svjetskoj  štampi  izbije  škandal  zbog  toga,  što  me  se 
podvrglo  ispitivanju  pri  ovakvom  zdravstvenom  stanju  ili  zbog  toga  što  me  se  silom  dovuklo 
pred  sud,  napola  mrtva  čovjeka. 


Ako  režim  smatra,  da  umirem  i  suviše  polagano,  onda  neka  me  potpuno  tjelesno  dotuče,  kao 
stoje  to  u  pravnom  smislu  učinio  prije  14  godina.  Sv.  Ciprijan  je  dao  svom  krvniku  25 
zlatnika  prije  nego  što  će  mu  odsjeći  glavu.  Ja  nemam  zlata.  Sve  što  mogu  dati  to  je  molitva 
za  onoga,  koji  će  mi  smrt  zadati,  da  mu  Gospodin  oprosti  i  dade  život  vječni,  a  meni  da  dade 
spokojnu  smrt. 

Nemojte  zamjeriti,  što  sam  izazvan  govorio  o  nečovječnom  postupku,  kojemu  sam  izvrgnut 
kroz  duge  godine,  jer  i  sami  Rimljani  su  govorili:  da  ima  granica  u  svim  stvarima  —  sunt  certi 
denique  fines. 

Moji  tamničari  mogu  i  dalje  nastaviti  stražarenjem  prema  vašim  uputama,  da  mi  se  život  učini 
nemogućim.  Ja  znam,  što  je  moja  dužnost.  Milošću  Božjom  ja  ću  je  izvršiti  sve  do  kraja  bez 
mržnje  prema  bilo  kome,  ali  i  bez  straha  od  bilo  koga. 

U  Krašiću,  dne  5.  prosinca  1959. 

Dr  Alojzije  kardinal  Stepinac 

nadbiskup  zagrebački)). 

Prikaz  slijedećih  zbivanja  preuzimamo  doslovno  iz  dnevnika  krašićkog  župnika  i  dekana 
Josipa  Vranekovića. 

«Nije  sigurno  puki  slučaj,  daje  istraga  osječkog  suda  određena  upravo  za  ovaj  dan.  To  više, 
što  je  danas  ne  samo  osma 

godišnjica  njegova  boravka  ovdje  nego  i  sutra  dolazi  Eisenhower  k  Sv.  Ocu.  Senzacija  je  to  za 
sav  svijet.  Velik  je  to  dogođaj  za  katoličku  Crkvu,  a  strašan  za  komuniste,  posebno  naše. 
Treba,  dakle,  ubosti  i  ujesti.  No,  izgleda  i  opet  sve  pada  na  njihovu  glavu. 

Milicija  je  na  cesti  pred  crkvom  pojačana.  Nikome  nismo  dali  znati,  što  se  događa.  Vidim 
pred  crkvom  neke  'zelote'  u  plavom,  kako  se  gustiraju,  da  će  pratiti  Eminenciju  do  milicijske 
stanice.  Eminencija  je  pismo,  svoj  odgovor,  stavio  u  kuvertu  i  zapečatio.  Potpisao  je  punim 
naslovom:  Dr  Alojzije  kardinal  Stepinac,  nadbiskup  zagrebački. 

Pet  minuta  prije  deset  izađem  iz  dvorišta  na  cestu  noseći  na  miliciju  pismo  Eminencije.  Bio 
sam  uzbuđen.  Sretam  ljude,  koji  me  po  običaju  veselo  pozdravljaju,  ali  i  oni  već  sada 
primjećuju,  da  se  nešto  događa,  makar  nastojim  zadržati  veselost  u  držanju  i  zaustavim  se  na 
cesti,  da  izmijenim  s  prolaznicima  po  koju  riječ.  Milicionari  se  iza  mene  samo  pogledavaju, 
izgleda,  da  su  nečim  iznenađeni.  Vidim  pred  sobom,  kako  s  balkona  milicije  gleda  nekoliko 
glava,  što  u  uniformi,  što  u  civilu.  Krenem  u  dvorište  milicijske  zgrade.  Sve  je  lijepo  uređeno 
i  pometeno.  Nigdje  ni  žive  duše,  ni  'Plavoga',  ni  žene  mu,  ni  djece. 


U  dvorištu  samo  auto  —  zelene  karoserije  —  povisok,  nepoznat.  Znak:  tu  su  i  čekaju.  A  imaju 
i  što  čekati,  jer  je  pismeni  odgovor  non  plus  ultra.  Stepenicama  se  popnem  u  prvi  kat.  Dočeka 
me  zamjenik  komandira  milicije.  Pozdravim  sa: 

—  Dobar  dan.  Odgovori  mi  jednako.  Pitam  za  komandira  milicije. 

—  Što  vam  treba? 

—  Imam  poziv. 


—  Vi? 


—  Ne  ja,  nego  dolazim  u  ime  njegove  Eminencije  Kardinala. 

—  Izvolite. 

Otvori  mi  vrata  sobe.  Uniđem  i  pozdravim.  Pred  sobom  opazim,  kako  za  stolom  sjedi  oniski 
mladi  drug,  crnomanjast,  suh,  sa  malim  crnim  brčićima.  Sjedi,  i  ne  diže  se,  kad  sam  unišao. 
Prozrio  sam  ga  odmah.  Pravi  se  važnim  i  to  tobože  dostojanstvenim.  Sa  strane  ovećeg  stola 
sjedi  drugarica  tipkačica!  Pred  njom  pisaća  mašina  i  već  su  u  nju  stavljeni  papiri  za 
mnogostruki  zapisnik.  Soba  je  silno  ugrijana.  Nas  troje  sami.  Pitam: 

—  Je  li  to  ured,  kamo  je  danas  pozvan  njegova  eminencija  kardinal  Stepinac? 


—  Jest. 

Izvadim  iz  džepa  pismo  Eminencije  i  pružim  mu  ga  s  jednom  samo  riječju: 

—  Izvolite! 

Začuđen  je.  Primi  ga  i  prije  negoli  otvori,  pita  me: 

—  A  zašto  on  nije  došao? 


Vjerojatno  vam  u  tom  pismu  na  to  odgovara. 


Otvori  pismo,  počne  ga  tiho  čitati.  Pročitao  je  dva  tri  retka  i  onda  mi  veli,  da  sjednem.  U 
brzini  bavio  sam  se  mišlju,  da  odem,  nakon  što  sam  isporučio  pismo.  On  ga  počne  čitati,  oni 
sjede,  a  ja  stojim.  No,  u  taj  čas  veli  mi,  da  sjednem.  Bio  sam  miran.  On  je  neobično  dugo  čitao 
pismo,  koje  nije  imalo  ni  dvije  tipkane  stranice  velikog  formata,  ali  se  imao  kod  čega 
zaustaviti.  U  sobi  je  bio  muk,  dok  je  navodni  sudac  čitao  pismo.  U  toj  tišini  začujem  škripanje 
parketa  iza  vrata  iz  druge  sobe.  Bilo  mi  je  jasno:  tu  je  UDBA  —  Boris  et  socii! 

Kad  je  pismo  pročitao,  pita  me  još  jednom: 

—  Zar  je  kardinalovo  zdravlje  doista  takvo,  da  ne  može  doći?  Ja  sam  informiran,  da  se 
zadnjih  dana  dobro  osjeća. 

—  Pa  vi  znate,  kako  mu  je  stvarno. 

—  Ne  znam. 

—  Kako  ne  biste  znali  vi,  kad  to  znadu  gotovo  svi  u  zemlji,  pa  i  u  ostalom  svijetu? 

—  Možete  li  vi  štogod  reći?  Jeste  li  vi  ovlašten,  da  u  kardinalovo  ime  odgovarate? 

—  Ne.  Ovlašten  sam  samo,  da  vam  uručim  njegovu  pismenu  poruku. 

—  Dobro.  Vidjet  ćemo,  što  ćemo  učiniti. 

Ja  odem.  Dođem  kući.  Pođem  odmah  do  Eminencije  u  sobu.  Ležao  je  na  divanu  mirno, 
upravo  kao  da  će  zaspati.  Velim  mu,  kako  je  bilo.  Slušao  je,  kao  da  ga  to  više  ne  zanima. 
Dodao  je: 

—  Svoje  sam  im  rekao  i  ostajem  miran. 

Pođem  zatim  odmah,  da  ispovjedim  bolesnicu  u  susjedstvu.  U  pola  obreda  podjeljivanja 
sakramenta  uleti  u  kuću  jedna  žena  i  sva  prestrašena  reče: 

—  Časna  je  došla,  da  idete  brzo  kući,  jer  je  milicija  došla  po  Eminenciju. 

—  Biti  mirni  i  čekati  dok  ovdje  svršim  i  dođem! 

Po  ženi  poručim  sestri,  koja  je  stajala  pred  kućom.  Mimo  svršim  kod  bolesnice  i  pođem  u 
župni  dvor.  Tu  je  stajao  u  hodniku  pred  kipom  Fatimske  Gospe  zamjenik  komandira  milicije, 
neki  uobraženi  Dalmata.  Kad  je  došao  u  kuću,  reče  časnoj  sestri,  da  mora  do  kardinala. 

—  Župnika  nema  doma  —  veli  mu  sestra. 

Ja  ne  trebam  župnika,  nego  kardinala  —  grubo  će  stražar. 


—  Bez  župnika  ne  možete  k  njemu.  Takav  je  ovdje  red.  Malo  pričekajte,  on  će  brzo  doći. 
Pričekao  je.  Dođem.  Pitam  ga,  što  treba? 

—  Imam  naređenje,  da  odem  do  kardinala. 

—  Pričekajte,  da  vas  najavim.  Odem  kardinalu. 

—  Ne  treba  ga  ovdje  —  odgovori  kardinal.  —  Neka  ne  dolazi,  jer  mu  nemam  što  reći  više  o 
ovoj  stvari.  Saopćim  to  milicionaru,  a  on  reče: 

—  Ako  on  ne  pusti  do  sebe,  ja  ću  sam  tamo  otići,  jer  moram  izvršiti  naređenje. 

Ponovno  odem  do  Eminencije  i  to  mu  saopćim  i  dodam,  neka  samo  mimo  leži  na  divanu,  a 
ovaj  neka  izvrši  naređenje  i  onda  ode.  Tako  i  bi.  Dođe  i  veli  Eminenciji,  neka  bi  se  odazvao 
pozivu  i  došao  u  milicijsku  stanicu. 

—  Ne.  Ne  idem  —  odgovori  mu  kardinal  —  jer  u  ovakvim  okolnostima  ne  mogu  ići. 

'Plavi'  ode.  Kako  su  ovih  dana  i  onako  imali  doći  liječnici  da  ponovno  vade  Eminenciji  krv,  to 
se  dogovorimo,  da  telefonski  hitno  pozovemo  liječnike  iz  Zagreba.  U  1 1,15  s.  pođem  na  poštu 
i  nazovem  tajništvo  nadbiskupskog  duhovnog  stola.  Šef  pošte  mi  veli,  da  ću  brzo  doći  na  red, 
jer  upravo  radi  linija  sa  Zagrebom.  To  je  radila  UDB-ina  linija  i  UDB-in  razgovor  iz  milicije 
preko  pošte.  U  12,15  s.,  nakon  pola  sata  čekanja,  uleti  časna  sestra  na  poštu  i  javi,  da  su  u 
dvorište  došli  sa  zelenim  autom  po  Eminenciju.  Uz  šofera,  da  je  jedna  žena  i  još  dva  čovjeka. 
Pođem  brzo  kući,  a  sestru  ostavim,  da  čeka  telefon  i  da  javi,  daje  hitno  potrebna  liječnička 
intervencija,  jer  se  zdravlje  naglo  pogoršalo.  Vezu  je  sestra  dobila  tek  u  12,45  s. 

U  dvorištu  župnog  dvora  nađem  onaj  zeleni  auto,  što  sam  ga  vidio  u  dvorištu  milicije.  Onaj 
'sudac'  i  još  jedan  povisoki  gospodin  stoje  pred  vratima  sporednog  ulaza  u  kuću. 

Pristupim  im  i  upitam  'suca',  što  želi? 

—  Da  idemo  do  kardinala. 

—  A  ovaj  gospodin? 

—  To  je  liječnik,  specijalista  za  internu  iz  Karlovca. 

Pozvali  su  hitno  liječnika  iz  Karlovca,  e  bi  ustanovio,  da  li  je  stanje  Eminencije  zbilja  takvo, 
da  se  ne  može  odazvati  pozivu.  Liječnik  je  bio  malo  zbunjen.  Obično  sportski  obučen,  što 
svjedoči,  da  su  ga  naglo  dignuli.  U  rukama  drži  neke  aparate.  Najavio  sam  ih,  i  oni  uniđu. 
Eminencija  odbija  davati 


835 


X  -  U  SUTONU  ŽIVOTA 


ikakav  odgovor.  Otkloni  pregled  sa  strane  liječnika,  i  ovaj  se  povuče  i  ode  u  dvorište.  Dođe  u 
sobu  i  tipkačica  s  pisaćim  strojem.  'Sudac'  saopći  Eminenciji,  da  on  želi  njemu  postaviti  samo 
obična  tri  ili  četiri  pitanja  i  da  se  nije  trebao  uznemirivati  i  onako  nepristojno  i  neučtivo 
odgovoriti. 

—  Vi  ste  bili  uznemireni  —  kaže  Eminenciji  —  pa  ste  onako  odgovorili  u  naglosti. 

—  Nije  to  bila  nikakova  naglost,  nego  znajte,  gospodine,  da  sam  dobro  promislio,  što  sam 
rekao  i  kod  toga  ostajem.  Ja  znam,  od  kuda  vjetar  puše.  Vi  velite,  da  sam  neučtivo  postupao 
time,  što  sam  pismo  naslovio  na  'Organ  vlasti,  koji  me  ima  saslušati'.  Pa  što  sam  drugo  mogao 
napisati,  kad  mi  nikada  ne  znamo,  s  kime  razgovaramo?  Tu  se  neki  predstavlja  kao  'drug 
Boris',  a  kad  tamo  doznajem,  daje  to  neki  seljak  Nikola  Brezović  iz  Šišljavića  i  si. 

Sudac  se  na  tu  riječ  o  Borisu  malo  nasmijao.  Sigurno  je  naime  taj  također  ovim  autom  stigao 
u  Krašić,  i  to  je  onaj,  pod  čijim  su  nogama  škripali  parketi,  kad  sam  danas  u  10  s.  dopodne 
donio  na  milicijsku  stanicu  pismo  Eminencije.  Eminencija  i  ja  smo  primijetili,  kako  je 
«sudac»  značajno  pogledavao  tipkačicu,  kad  se  izrazio  o  njegovu  pismu,  daje  neučtivo  i 
nepristojno.  Možda  i  nije  naime  tako  mislio,  ali  reda  radi  —  tu  je  ujedno  špijunka  —  mora,  da 
se  ima  čime  iskazati  pred  onima,  koji  su  ga  poslali.  'Sudac'  još  jednom  upozori  Eminenciju, 
neka  bi  sada  odgovorio  na  nekoliko  pitanja,  da  su  zato  došli  ovamo,  kad  on  već  nije  mogao  ili 
htio  doći  do  njih. 

—  Rekao  sam  vam,  da  odgovarati  neću  i  zabranjujem,  da  mi  se  ovdje  postavljaju  pitanja.  Ja 
sam  bolestan  čovjek,  kojemu  su  istočili  već  35  1.  krvi,  i  danas  sam  dao  već  pozvati  liječnike, 
jer  osjećam,  da  će  i  opet  morati  1  1.  krvi  pustiti,  jer  me  je  stvar  uznemirila.  Nemojte  misliti,  da 
se  bojim,  ah  sve  ima  svoje  granice.  Nije  to  uznemirivanje  od  danas.  Već  je  tjednima 
pripravljeno.  Tjednima  vise  vaši  stražari  na  plotu  pred  kućom,  fiksiraju  me,  dok  samo  na  čas 
izađem  pred  kuću,  da  se  prošećem,  jer  mije  nemoguća  daljnja  šetnja.  Misle,  da  ćemo  se 
prestrašiti  i  učiniti  od  nas  automate,  koji  će  govoriti  onda  ono,  što  bi  oni  htjeli.  Ne! 

Ponavljam:  neću  odgovarati  i  neću,  da  mi  se  stavljaju  pitanja. 

—  Dobro,  veli  'sudac'.  Mi  ćemo  onda  tu  izjavu  uzeti  u  zapisnik. 

Uzeli  su  nato  Eminencijina  generalia  i  naznačili,  da  on  neće  ni  da  odgovara,  ni  da  sluša 
njihova  pitanja.  To  je  u  sedam  primjeraka  potpisano,  i  oni  odoše. 

Kardinal  se  je  poslije  sjetio  i  požalio,  što  je  uopće  dao  svoj  potpis,  jer  bi  oni  mogli  sve  to 
iskriviti,  i  tokom  same  rasprave  u  Osijeku  prevariti  Kosa  i  druge  zatvorene,  da  je  dao  protiv 
njih  izjavu. 

—  Promislite  —  primijeti  kardinal  —  kako  bi  samo  bolno  bilo  za  njih  tamo,  da  ih  ovako 
prevare  i  da  jadnici  uza  sve  zlo,  što  ga  podnose,  još  i  tu  bol  dobiju! 


—  Budite  uvjereni  —  odgovori  mu  župnik  —  da  neće  tako  biti.  Vi  ste  neposredno  ispod 
teksta  stavili  svoj  potpis,  tako  da  nemaju  mjesta  u  zapisniku,  da  ijedan  redak  umetnu. 
Uostalom,  ako  oni  hoće,  da  se  služe  takvom  varkom,  to  će  učiniti  i  bez  ovoga  današnjega 
potpisa.  Ta  oni  su  majstori  u  falzifikaciji. 

Pođemo  zatim  na  objed.  Ja  sam  bio  većma  izmoren  negoli  on.  Poslije  svega  bio  je  zadovoljan. 

—  Miran  sam  sada  —  reče  kardinal  —  kada  sam  im  svoje  rekao.  Još  danas,  uvjeren  sam,  znat 
će  za  sve  centralni  komitet.  U  svakom  slučaju  mirniji  sam  nego  oni.  Mislili  su  s  ovim 
pozivom:  Sad  ćemo  ga!  A  kad  tamo:  sad  si  neka  čitaju!  Mislim,  da  im  ne  bu  baš  ugodno. 
Komunisti  imadu  doduše  debelu  kožu,  ali  u  ovakvim  su  stvarima  osjetljiviji  od  drugih»  (108). 


Ljudi  u  Krašiću  su  opazili,  da  se  nešto  događa,  ali  ni  župnik  ni  sestre  iz  župnog  dvora  nisu 
nikome  ništa  govorili,  o  čemu  se  radilo.  Gledajući  kretanje  milicijaca,  župljani  su  pravili  svoje 
zaključke.  Saznavši  domalo,  daje  milicija  išla  kardinalu,  sva  je  župa  bila  elektrizirana.  Na 
brojna  zapitkivanja,  što  je  bilo,  o  čemu  se  radi,  župnik  je  rekao  samo  par  riječi: 

«Nešto  veliko,  i  nadam  se,  da  će  biti  dobro». 

Kardinal,  sigurno  nadahnut  odozgo,  dao  je  već  22.  studenoga  župniku  i  Šimeckomu,  da 
odsluže  svaki  po  jednu  sv.  misu,  da  se  osigura  protiv  neprijatelja.  To  duhovno  osiguravanje 
dobro  mu  je  došlo  tom  zgodom. 

Kardinal,  razmišljajući  o  tom  dogođaju,  10.  prosinca  reče  kod  večere  svom  župniku  (109): 

«Ništa  ne  žalim,  što  sam  im  onako  odgovorio.  Kolika  bi  bila  sablazan,  da  sam  što  rekao,  što  bi 
oni  mogli  tumačiti  po  svojem  i  unijeti  zabunu  i  među  episkopat.  Nadam  se,  da  će  biskupi  brzo 
doznati  sadržaj  moga  pisma  od  5.  prosinca  o.  g.  i  to  će  im  sigurno  biti  poticaj,  da  se  odupru. 
Oni  idu  svojim 

(108)  VDV  79-90. 

(109)  VDV  93. 

putem,  a  mi  ćemo  do  kraja  nastaviti  svoj  kao  i  do  sada.  Mora  ove  boljeti,  kada  vide,  da  se 
mlađi  kler  junački  drži». 


Bilo  je  to  posljednje  pastirsko  kardinalovo  pismo,  što  ga  je  on  za  duhovnu  dobrobit  protivnika 
katoličke  Crkve,  ne  sam  od  sebe,  već  izazvan,  napisao,  da  se  zamisle,  ispitaju  sami  sebe,  jer  je 
časno  priznati  počinjenu  pogrješku,  a  satanizam  je  ustrajati  u  zlu. 


Nažalost,  očevidno  je  slijedila  osveta.  Kardinalovoj  sestri  je  bilo  u  pol  bijela  dana  ukradeno 
šest  purana,  nešto  pred  Božić  daljnjih  pet,  koliko  ih  je  još  imala.  I  Božić  joj  je  prošao  bez 
pečenke.  Njezina  pak  muža  su  na  sam  Božić  pozvali  porezni  činovnici  i  tražili  zaostatak 
poreza,  nešto  preko  pola  milijuna,  i  onda  redoviti  porez.  Ako  neće,  neka  proda  zemlju,  koja  je 
prvorazredna.  Ako  neće  nijedno  ni  drugo,  onda  će  mu  oni  prodati  zemlju.  On  se  nije  dao 
uplašiti,  već  im  mirno  reče  (110): 

—  Uplatiti  ne  mogu,  jer  nemam  čime,  a  prodati  neću  ono,  što  mi  svaki  dan  treba. 

—  A  kako  ćete  živjeti,  ako  vam  prodamo  zemlju? 

—  Bit  će,  kako  Bog  bude  dao. 

Slijedećega  siječnja  g.  1960  uslijedila  su  razna  suđenja,  protiv  svećenika  i  redovnika.  Tako  i  u 
Zagrebu  protiv  franjevaca  trećoredaca  na  Sv.  Ksaveru,  u  Sisku  protiv  dvojice  svećenika,  u 
Karlovcu  i  Sarajevu.  Zanimljivo  je  to,  što  u  optužnici  protiv  svećenika  i  bogoslova  u  Đakovu 
nije  bilo  ništa  navedeno  obzirom  na  dopisivanje  s  kardinalom.  Razumjeli  su  režimlije  jasno 
kardinalovo  razlikovanje,  kad  im  je  pisao  i  naznačio,  da  on  nije  kao  biskup  nikada  radio  protiv 
države,  ni  sadašnje  ni  prijašnje,  nego  se  samo  protivi  njihovoj  ideologiji,  koja  je  lažna,  i  da 
partija  ne  sačinjava  i  ne  predstavlja  državu.  A  protiv  lažne  ideologije  mora  kao  biskup 
nastupati  i  uz  cijenu  vlastitog  života  (111). 

(110)  VD  V  133. 

(111)  VD  IV  79  si.;  V  34  si.  105  111  119  si.  123  125. 

1.  -  KARDINALOVI  POSLJEDNJI  DANI 

Josip  Vraneković,  krašićki  župnik  i  dekan,  koji  je  od  5.  prosinca  1951  do  10.  veljače  1960 
živio,  dnevno  radio  i  svakovrsne  patnje  podnosio  zajedno  s  kardinalom  Stepincem,  poslao  je, 
26.  veljače  1960,  zagrebačkom  ordinarijatu  poseban  izvještaj  o  posljednjim  kardinalovim 
danima  (1).  Dragocjen  je  taj  dokumenat  kao  i  njegov  dnevnik,  koji  je  vodio  sve  do  27.  siječnja 
1960.  Dakle,  do  četrnaest  dana  pred  kardinalovu  smrt,  u  oba  je  dokumenta  zabilježio 
vremenskim  redom  sve  pojedinosti,  iz  kojih  izbija  čovječji  i  duhovni  lik  velikog  kardinala,  pa 
i  nedostatci  njegove  ljudske  naravi. 


I  kardinal  Stepinac  je  morao  prema  Božjoj  odredbi  platiti  danak,  koji  svi  Adamovi  potomci 
moraju  platiti.  Taj  gaje  danak  stajao  teških  muka  i  boli,  koje  je  on,  kršćanskom  vjerom 
prosvijetljen  i  Kristovom  milošću  okrijepljen,  prinosio  u  zajednici  s  Kristom,  da  nadopuni 
ono,  što  danas  nedostaje  bolima  Spasitelj evim. 

Razdoblje  kardinalova  života  od  g.  1945  do  g.  1960  Franjo  kard.  Šeper  označio  je,  u  svom 
pogrebnom  govoru,  kao  «doba  sazrijevanja«.  Stepinčeve  riječi,  propovijedi,  pisma,  pogledi  na 
život  i  borba  za  Crkvu  i  Krista,  očituju  stupnjevanje,  rast,  ja- 

(1)  JOSIP  VRANEKOVIC,  Zadnji  dani  života  kardinala  Stepinca.  Dokument  iz  Krašića, 
Krašić,  26.  II.  1960,  str.  I-XII.  Ovim  smo  se  dokumentom  služili  u  ovom  i  slijedećem 
poglavlju. 

čanje  toga  unutarnjeg  sazrijevanja.  Tri  posljednja  dana  njegova  života  svjedoče  do  kakvih 
visina  se  uspela  njegova  duša. 

1)  -  Zadnje  molitve  za  progonitelje 

Posljednjih  18  mjeseci  kardinal  Stepinac  nije  izlazio  na  šetnju  u  mjesto  ni  izvan  sela,  kako  je 
to  običavao  prije  činiti.  U  svom  pismu  od  5.  prosinca  1959,  upravljenom  komunističkoj  vlasti 
koja  gaje  imala  saslušati,  istaknuo  je  razlog  tome.  Nije  mu  bilo  to  izravno  zabranjeno,  ali 
neposredna  pratnja  milicajca,  koji  gaje  posvuda  slijedio  u  stopu,  onemogućivala  mu  je  tu 
šetnju,  za  kojom  je  uvijek  čeznuo,  jer  mu  je  za  zdravlje  bila  potrebna.  Od  tada  je  samo  pred 
kućom  šetao.  Ni  tu  nije  imao  mira.  I  ovdje  su  stražari  stajali  u  njegovoj  neposrednoj  blizini  i 
često  piljili  u  nj  po  cijeli  sat,  dok  je  pred  kućom  šetao.  Dok  se  tako  pred  kućom  šetao,  bilo  mu 
je  neugodno,  gledajući,  kako  stražar  prisluškuje  svaki  razgovor,  što  gaje  kardinal  vodio  ma 
bilo  s  kime. 

Dva  tjedna  pred  Božić  g.  1959  nije  više  šetao  niti  pred  kućom,  nego  bi  izašao  dva  tri  puta 
dnevno  pred  sporedni  ulaz  u  dvorište,  gdje  ga  nisu  mogli  ni  opažati,  ni  prisluškivati.  Tu  se  je 
kretao  na  prostoru,  koji  je  bio  dugačak  2,5  metra.  Jednog  dana  reče  župniku,  koji  gaje 
promatrao  kako  se  na  tom  uskom  i  kratkom  prostoru  okreće  (2): 

«Proširit  će  se  meni  već  ta  dva  metra;  ako  ne  ovdje,  a  ono  svakako  gore». 

U  posljednjim  mjesecima  se  više  puta  s  ovakve  «šetnje»  navratio  na  čas  u  kuhinju  k  časnim 
sestrama  i  poticao  ih,  da  se  mnogo  mole  za  one,  koji  ga  progone.  U  istom  smislu  je  oko  Nove 
godine  1960  i  u  posljednjem  tjednu  govorio  župniku  i  umirovljenom  župniku  Josipu 
Šimeckom.  Svakom  je  od  njih  dao  predviđeni  misni  stipendij  s  molbom,  da  odsluže  svaki  po 
dvije  mise  na  njegovu  nakanu  «pro  inimicis  —  za  neprijatelje«. 

Uz  narušeno  zdravlje,  koje  se  od  vremena  do  vremena  malo  popravljalo,  da  opet  zapadne  u 
kakvu  krizu,  kardinal  se  držao  svoga  dnevnog  reda  sve  do  posljednje  nedjelje,  7.  veljače  1960. 


2)  -  Subota,  6.  veljače  1960 

U  subotu,  6.  veljače,  poslije  podne  kardinal  je  osjetio  laku  prehladu.  Pojavio  se  kašalj. 
Iskašljavanje  mu  je  bilo  vrlo  teško. 

(2)  VD  V  93. 

Pobojao  se,  da  na  sutrašnji  dan,  tj.  u  nedjelju,  neće  moći  služiti  sv.  misu  u  crkvi. 

3)  -  Nedjelja,  7.  veljače  1 960 

U  nedjelju  ujutro  bilo  mu  je  jednako  kao  i  dan  prije.  Ipak  je  odlučio  poći  u  crkvu,  da  služi 
podnevnu  misu.  Bilo  mu  je  često  tako,  a  snagom  volje  je  svladavao  poteškoću.  Mislio  je,  da 
će  moći  i  ovaj  put. 

U  8,15  s.  nakon  župnikove  mise  dođe  k  njemu  u  župski  ured  i  saopći  mu,  da  teško  diše,  jedva 
hvata  dah,  pa  se  zbog  toga  ne  usuđuje  propovijedati.  Propovijed,  koju  je  bio  napisao,  predao 
je  župniku  s  molbom,  da  bije  pročitao  vjernicima,  i  s  njima  izmolio  propisane  molitve.  A 
časna  sestra  neka  nakon  toga  dođe  po  njega  u  župni  dvor  pa  će  on  odmah  pristupiti  k  oltaru. 
Budući  daje  župnik  imao  još  jednu  misu  u  selu  Kupčina,  propovijed  je  pročitao  umirovljeni 
župnik  Šimecki. 

Kardinal  je  sretno  svršio  podnevnu  misu.  Bila  je  to  posljednja  njegova  misa  u  životu. 

Često  je  za  života  znao  kazati,  da  mu  je  od  sviju  biskupskih  dužnosti  najmilija  misa  «pro 
populo»,  tj.  misa  za  sve  vjernike  nadbiskupije.  Tako  mu  je  njegova  posljednja  biskupska 
služba  bila  upravo  misa  za  sve  vjernike  povjerene  njegovoj  duhovnoj  brizi.  Pod  večer  toga 
dana  rekao  je  župniku: 

«Da  sam  išao  na  propovijedaonicu,  uvjeren  sam,  da  bih  gore  ostao  mrtav». 

Veoma  je  teško  disao.  Oko  podne  stignu  iz  Zagreba  njegovi  liječnici  dr.  Bogičević  i  dr.  Ferdo 
Fuks.  Trpio  je  i  na  zubima.  No,  na  sreću,  zubaru  dr.  Fuksu  pokvario  se  aparat  i  nije  ništa 
mogao  poduzeti,  jer  bi  ga  to  sigurno  onako  bolesna  teško  izmučilo. 

Svi  su  se  čudili,  daje  kardinal  bio  i  taj  dan  kod  stola,  te  je  zajedno  s  ostalim  objedovao  i  bio 
vrlo  raspoložen  i  razgovorljiv.  Nikome  od  nazočnih  nije  ni  moglo  pasti  na  pamet  daje 
svršetak  blizu. 

Nakon  odlaska  liječnika  u  14  s.  reče  kardinal  župniku,  daje  neobično  umoran  kao  i  dan  prije. 
Teško  je  disao.  Zbog  toga  je  legao  u  krevet. 

«Sutra  sigurno  neću  moći  u  crkvu,  da  misim,  a  tko  zna,  hoću  li  moći  i  ovdje  u  kući.  Ovo  nije 
obična  prehlada,  ovo  mora  daje  nešto  teže». 


Kardinal  je  odbio  župnikovu  ponudu,  da  večera  u  svojoj  sobi,  da  ne  silazi  po  stepenicama  u 
ured,  koji  je  ujedno  služio 

i  kao  blagovaonica.  Silio  se  i  sišao.  Kod  večere  je  išlo  sve  kao  obično.  Još  se  šalio  i  smijući  se 
rekao,  kako  se  svi,  koji  su  oko  njega,  varaju  i  ne  vjeruju,  daje  on  pravi  bolesnik,  da,  invalid. 
«Neki  dan  ste  mi  rekli  —  veli  on  župniku  —  kako  ljudi  po  župi  govore,  da  dobro  izgledam  i 
da  sam  sve  mlađi.  Naš  primarius  mi  veli,  da  mi  srce  ide  'kak  vurica'.  Meni  se  čini,  da  bu  ta 
vurica  brzo  stala.  Tješi  me,  daje  dijeceza  u  čvrstim  rukama». 

4)  -  Ponedjeljak,  8.  veljače  1960 

Rano  ujutro  pohodi  ga  župnik  u  sobi  i  upita,  kako  je  proveo  noć. 

«Nikako.  Listao  sam  u  noći  i  skoro  se  srušio  na  pod.  Nestaje  mi  daha.  Slab  sam.  Jedva  stanem 
na  noge». 

Trpio  je  grozne  boli.  Zbog  tih  boli  nije  mogao  ni  služiti  sv.  misu,  pa  ni  u  sobi,  gdje  su  mu  bili 
pripravili  privremeni  oltar.  Nije  mogao  ni  slijedećeg  dana.  Budući  daje  teško  govorio,  molio 
je  župnika,  da  nikoga  ne  pušta  k  njemu,  pa  ni  rodbinu,  da  se  ne  bi  naprezao.  Mjesto  posjeta 
neka  se  radije  mole  za  njega. 

Župnik  je  poslao  časnu  sestru  u  Zagreb,  da  javi  nadbiskupu  kaodjutoru,  kako  stoji  s 
kardinalovim  zdravljem.  Prije  nego  je  krenula  na  put,  kardinal  ju  je  blagoslovio.  Ona  ga 
zapita,  imade  li  što  komu  poručiti  i  da  li  što  treba?  On  joj  je  mirno  kazao  samo  dvije  riječi: 

«Milosti  Božje! » 

Istoga  dana  stigne  kardinalov  osobni  liječnik  dr.  Bogičević,  koji  nije  ništa  posebno  propisao 
za  ublaženje  boli,  nego  je  samo  rekao,  da  mora  biti  u  toplu  i  da  se  mora  čuvati  propuha.  Kad 
se  vrati  u  Zagreb,  liječnički  će  savjet  odrediti  lijek. 

5)  -  Utorak,  9.  veljače  1960 

Preko  dana  bio  je  uvijek  netko  kod  njega.  Bilo  mu  je  drago,  kad  je  bilo  i  više  ukućana  s  njim. 
Otkazao  je  druge  posjete,  ali  s  ukućanima  je  dugo  razgovarao.  U  noći  je  mnogo  žeđao.  Kad  ga 
je  ujutro  posjetio  župnik  i  upitao,  kako  se  osjeća,  reče  mu: 

«Mislio  sam,  da  ću  se  mrtav  složiti  na  pod,  kad  sam  ustao.  Ovo  mi  je  najteža  noć  bila  u 
cijelome  mom  životu.  Ako  dođu  liječnici,  neće  moći  više  puno  pomoći». 

Trpio  je  duševno  i  tjelesno,  ako  ne  još  više  duševno  zbog  same  vrsti  bolova  na  mokraćnom 
mjehuru. 

Oko  1 1 ,40  s.  stigao  je  liječnik  iz  Zagreba.  Propisao  je  lijek  koji  je  dan  prije  na  večer  s  ostalim 
liječnicima  predvidio.  Ukućani  su  bili  neprestano  kod  njega,  sad  ovaj,  sad  onaj.  Vrlo  je  trpio 
od  žeđe,  no  liječnici  su  radi  lijeka  upravo  to  branili,  a  on  reče: 

«Što  mogu,  kad  liječnici  to  brane.  Zabranjeno  je  to,  pa  ćemo  se  strpiti». 

U  noći  od  utorka  na  srijedu  bila  je  kod  njega  čitavu  noć  sestra  predstojnica.  Do  pola  noći  je 
bio  i  župnik.  Svjetlo  u  sobi  su  ugasili,  samo  je  ostalo  vječno  svjetlo  pred  Gospinom  slikom 
nad  kardinalovim  krevetom.  Na  časove  je  izgledalo  kao  da  spava,  ali  bi  se  odmah  pojavljivale 
boli,  kašalj,  teško  disanje. 

U  sat  i  po  iza  ponoći  zatražio  je  čisto  rublje,  pa  su  ga  presvukli.  Sam  nije  bio  kadar  od  slabosti 
da  to  učini.  Kao  daje  osjećao,  što  ga  čeka  toga  dana.  Po  noći,  kad  bi  ga  sestra  upitala,  da  li  što 
treba,  odgovorio  je  redovito,  da  mu  ništa  ne  treba. 

Bolest  je,  međutim,  brzo  napredovala. 

6)  -  Srijeda,  1 0.  veljače  1 960 

Oko  7  s.  ujutro  pohodio  gaje  Mijo  Stepinac,  suprug  njegove  najstarije  sestre  Barbare.  Bio  je 
vrlo  kratko  vrijeme  kod  njega.  Vidio  je,  kako  je  kardinal  oslabio,  nije  mogao  ni  progovoriti  od 
uzbuđenosti  i  boli.  Samo  je  zaplakao  i  izašao  napolje. 

«Sve  bu  dobro  —  reče  mu  kardinal  —  samo  se  ne  bojati,  nego  moliti». 

Kardinal  je  dopustio,  da  ga  posjeti  na  čas  četirigodišnje  njegovo  kumče  Josip  Šimecki.  Mali  je 
držao  cvijet  u  ruci  i  upitao  kardinala: 

—  Kaj  te  boli? 

—  Dobro,  je,  Joža  —  reče  mu  kardinal  —  dobro! 

Osim  ukućana,  svećenika  Šimeckog  i  ove  dvojice  nitko  nije  bio  kod  njega  ovih  posljednjih 
dana. 

Taj  dan  ukućani  nisu  više  mogli  ustanoviti,  koliki  je  bio  puls,  ni  mjeriti  mu  temperaturu 
svakih  15  minuta,  kako  je  liječnik  bio  odredio.  Nije  imao  nikakva  teka.  Ležao  je  na 
povisokom  uzglavlju  i  neprestano  upirao  pogled  u  Gospinu  sliku  povrh  kreveta.  Oko  10  s.  su 
mu  htjeli  dati  injekciju,  no  on  prekine  župnika  i  reče  mu: 

«Znate  što,  župniče!  Pustite  vi  injekciju.  Idemo  najprije  na  ono,  što  je  najvažnije.  Uzmite 
štolu.  Čemu  se  zavaravati?  Sjednite  ovdje,  pa  idemo  od  početka.  Osigurati  se,  pa  što  Bog 
dade». 


844 


A.  BENIGAR,  ALOJZIJE  STEPINAC 

Obavio  je  opću  ispovijed.  Nakon  ispovijedi  reče  župniku:  «Dajte  mi  sv.  pomast.  Ne 
zaboravite  mi  podijeliti  i  papin  blagoslov.  Dajte  mi  sve  sakramente,  iako  sam  malo  prije  nešto 
popio,  ja  sam  bolesnik,  pa  mislim,  da  mogu  odmah  sada  primiti  i  sv.  pričest.  Pozovite  i  sestre 
ovamo,  neka  se  mole.  Pozovite  i  preč.  Šimeckog.  Običaj  je,  da  kod  podjeljivanja  sakramenta 
ordinariju  prisustvuje  i  kaptol.  Prečasni  je  začasni  kanonik,  i  na  neki  način  pripada  kaptolu,  pa 
je  red  da  bude  tu.  A  onda  u  ruke  Božje». 

Dok  su  sestre  sve  priređivale  u  sobi  za  podjeljivanje  sv.  sakramenta,  župnik  pozove  sestru 
kardinalovu  Josipu  Mrzljak,  koja  je  stanovala  u  susjedstvu.  Oko  kardinalova  bolesničkog 
kreveta  su  se  tako  sakupili  uz  župnika  Josipa  Vranekovića:  začasni  kanonik  Šimecki,  pet 
časnih  sestara  družbe  Služavki  Malog  Isusa  i  rođena  njegova  sestra  Josipa. 

Svi  su  klečali  i  molili.  Iako  nitko  od  nazočnih  nije  mislio,  da  bi  to  bio  samrtni  krevet,  kardinal 
je  jedini  to  znao. 

Dok  je  primao  sv.  sakramente,  bio  je  posve  miran  bez  ikakvih  bolova.  Čak  je  pozorno 
promatrao,  kako  će  mu  župnik  podijeliti  bolesničko  pomazanje,  da  mu  kao  biskupu  ne  bi 
pomazao  dlanove,  nego  gornji  dio  šake.  Kod  podjeljivanja  sakramenata  je  glasno  odgovarao 
na  sve  obredne  molitve.  Kad  mu  je  župnik  pomazao  oči,  uši  i  tako  redom  ostala  sjetila,  on  je 
na  kraju  svakog  pojedinog  mazanja  glasno  kazao:  «Amen».  A  to  je  izgovarao  povišenim 
glasom  i  otežući,  kako  inače  nije  nikada  govorio. 

Svi  su  prisutni  primijetili,  da  je  u  času,  kad  mu  je  župnik  davao  papinski  blagoslov,  u  sv. 
zanosu  i  polagano  načinio  znak  sv.  križa.  Dok  se  križao,  ispružio  je  ruke  koliko  je  najviše 
mogao. 

Kad  je  primio  sv.  sakramente,  bio  je  neobično  radostan  i  vedar.  Odmah  je  počeo  glasno 
govoriti,  a  to  mu  već  od  nedjelje  nije  bilo  moguće.  Njegova  sestra  Josipa  je  ostala  bez  riječi, 
sjela  i  samo  plakala.  Kardinal,  želeći  je  ohrabriti,  nasmije  se  i  reče  joj  veselo  (3): 

«Što  plačeš?  Šta  se  ne  sjećaš,  kako  sam  ti  prije  40  godina,  kad  si  bila  bolesna,  doveo 
Šimečkoga,  pa  si  još  tu.  Čemu  plačeš?  U  ruke  Božje  i  čega  se  imamo  bojati?  Ludo  je  plakati, 
ako  nam  je  poći  s  ovoga  svijeta.  Uvijek  sam  primao  sve  iz  ruku  Božjih, 

(3)  Isto  je  saopćila  s.  Magdalena  Mrzljak,  kćerka  kardinalove  sestre  Josipe,  u  Rimu,  23.  III. 
1970. 

primam  i  sada,  primat  ću  i  ubuduće.  Za  kršćanina  nema  veće  sreće  negoli  su  ovi  sv. 
sakramenti.  Idi  doma,  pa  skuhaj  objed !» 


Zatim  je  upitao  župnika,  da  li  je  javio  u  Zagreb  nadbiskupu  koadjutoru,  daje  primio  sv. 
sakramente  umirućih? 

Videći  ga  ovako  dobro  raspoložena  i  vedra,  ukućani  su  mislili,  daje  po  sv.  sakramentima 
kriza  prošla,  jer  je  sličnu  krizu,  pa  i  mnogo  težu,  imao  već  g.  1958.  No,  dogodilo  se  protivno. 

Upravo  o  podne  mu  se  vratila  velika  klonulost,  kao  što  ju  je  osjećao  prije  nego  što  je  primio 
sv.  sakramente.  Odbio  je  svako  jelo  i  naglašavao,  da  se  osjeća  vrlo  slabo  i  molio  je,  da  ga  ne 
bi  sama  ostavili.  Htjeli  su  mu  mjeriti  puls,  no  nisu  bili  u  stanju  da  ga  uhvate,  jer  je  do 
skrajnosti  bio  nepravilan.  Da  ga  malo  osokole,  spomenuli  su  mu,  da  su  pozvani  liječnici  iz 
Zagreba  i  da  će  doskora  stići,  no  on  reče: 

«Lijepo  mi  ih  pozdravite,  ali  mi  se  više  nećemo  vidjeti». 

Primio  je  još  injekciju  za  jačanje  srca,  no  pogled  mu  je  bio  izmoren,  a  oči  nisu  više  imale  one 
živosti  kao  do  sada.  Zatim  je  pet  puta  rekao: 

«Deo  gratias!» 

Uspravio  se  na  rukama  u  postelji,  upro  pogled  na  Gospinu  sliku  nad  krevetom  i  rekao  glasno: 
«Blagoslovljeno  Božje  Ime!  Fiat  voluntas  tua!» 


Oko  dva  sata  pozove  sestra  predstojnica  ostale  sestre  te  upita  kardinala: 

—  Hoćemo  li  moliti  krunicu? 

—  Samo  molite,  —  odgovori  joj. 

Bolesnikovo  je  disanje  postajalo  sve  teže,  no  ipak  se  trsio,  da  sad  tiše,  sad  glasnije  s  njima 
zajedno  moli:  «Sveta  Marijo,  Majko  Božja,  moli  za  nas  grješnike,  sada  i  na  čas  smrti  naše». 

Pojavili  su  se  i  jaki  grčevi.  S  teškim  je  naporom  hvatao  zrak.  Od  boli  donja  čeljust  bi  mu  se 
iskrivila.  Najednoć  uzdahne  duboko  i  bolno  reče: 

«Ah...  teško  je...  Blagoslovljeno  Ime  Božje...  Fiat  voluntas  tua!» 

Sestra  i  župnik  ga  malo  podignu  i  upitaju,  da  li  mu  je  bolje? 

«Malo  je  lakše»  odgovori. 

Kako  su  sestre  molile  u  prvoj  sobi,  zapita  ga  predstojnica,  da  li  mogu  ući  u  spavaću  sobu,  da 
zajedno  mole  krunicu? 

«Samo  neka  dođu»  —  ponovio  je  dva  puta. 

Sestre  uniđu  i,  gušeći  se  od  plača,  nastave  moliti  krunicu.  Kardinal  je  neprestance  gledao 
Gospinu  sliku  i  tiho  odgovarao. 

7)  - 14  sati  i  15  minuta:  «Fiat  voluntas  tua!» 

Točno  u  14  s.  reče:  «Dajte  mi  onu  moju  svijeću! » 

Na  Svijećnicu  je,  naime,  dao  blagosloviti  posebnu  svijeću  s  primjedbom,  da  će  je  doskora 
trebati. 

Kad  su  mu  sestre  donijele  zaželjenu  svijeću,  kako  je  krevet  bio  uza  zid,  a  on  je  ležao  na 
desnoj  strani  prema  zidu  gledajući  Gospinu  sliku,  stavili  su  mu  svijeću  u  lijevu  ruku.  Kad  je 
ugledao  zapaljenu  svijeću,  snažno  ju  je  prihvatio  i  stisnuo  rukom.  Bila  mu  je  ona  simbol  one 
nadnaravne  svjetlosti  sv.  vjere,  za  koju  se  borio  do  svršetka,  koja  mu  je  sada  budila  nadu,  da 
će  se  doskora  preobratiti  u  plameno  svjetlo,  koje  se  više  nikada  neće  ugasiti.  Ustima  je  micao 
moleći  i  opetujući:  «Fiat  voluntas  tua!» 

Bila  je  to  posljednja  riječ,  koju  su  nazočni  čuli  iz  njegovih  umirućih  usta. 

Slijedila  su  još  tri  ili  četiri  bolna  uzdisaja,  i  ispustio  je  svoju  dušu,  držeći  čvrsto  u  ruci 
blagoslovljenu  svijeću,  s  kojom  je  vedro  dočekao  anđela  smrti.  S  molitvom  na  ustima  i  u  srcu, 
prepuštajući  se  vodstvu  sv.  vjere  i  oslanjajući  se  sigurno  na  kršćansku  nadu  u  bolji  život, 
svjestan  kamo  ide,  pošao  je  na  sud  Božji. 

Bilo  je  to  u  14,  15  sati. 

Zapaljena  je  svijeća  još  čitav  sat  bila  u  već  zgrčenoj  ruci  mrtvog  hrvatskog  kardinala  Alojzija 
Stepinca. 

Ukućani,  duboko  potreseni,  ostali  su  još  dugo  u  molitvi  kod  mrtva  tijela  velikog  Pokojnika. 

Župnik  nato  pošalje  u  selo  Brezarić  vijest  k  vrijednoj  obitelji  Burja,  gdje  je  bilo  pohranjeno 
odijelo  za  slučaj  kardinalove  smrti.  Prigodom  jednog  ranijeg  putovanja  u  Rim,  Stepinac  je 
ondje  nabavio  to  odijelo.  Znao  je,  kakav  je  propis  za  biskupov  ukop,  pa  se  pravovremeno  i  za 
to  pobrinuo.  Htio  je,  da  u  času  smrti  bude  bez  novaca  i  bilo  kakve  dragocjenosti,  ali  nije  htio, 
da  bi  nadbiskupija  morala  snositi  trošak  za  posmrtno  odijelo.  Kratko  po  kardinalovoj  smrti 
stigli  su  i  liječnici,  koji  su  se  odmah  i  vratili  u  Zagreb.  Kardinalov  osobni  liječnik  je  više  puta 
rekao  župniku,  da  će  kardinal  naglo  svršiti.  Neka  se  ništa 


847 


XI  -  SVETA  SMRT 


ne  čude,  ako  bi  ga  jednoga  dana  našli  mrtva  u  krevetu  ili  na  divanu.  To  su  potvrdili  i  drugi 
liječnici,  koji  su  k  njemu  dolazili.  Ipak  se  dogodilo  onako  kako  je  kardinal  želio  i  molio.  On 
je,  naime,  trajno  molio  upravo  za  ovakvu  smrt.  Već  g.  1939  uzeo  je  tekst  sv.  Karla 
Boromejskoga  pod  naslovom  Duhovni  ugovor  s  Gospodinom  našim  i  posljednja  volja  duše  u 
obliku  oporuke.  Bila  je  to  njegova  Prva  oporuka,  koju  smo  doslovno  naveli  gore  (3a).  Tekst 
toga  ugovora  ispisao  je  Stepinac  u  dva  primjerka  i  potpisao.  Jedan  je  primjerak  stalno  nosio  u 
džepu  talara,  a  drugi  je  stavio  u  odijelo,  što  gaje  pripravio  za  ukop  i  naznačio,  da  se  taj 
primjerak  ima  staviti  s  njim  u  lijes  i  u  grob.  U  tom  duhovnom  ugovoru  sadržana  je  divna 
prošnja,  da  na  času  smrti  primi  sv.  sakramente,  s  još  nekoliko  molitava  Majci  Božjoj  za  sretnu 
smrt.  Poštivajući  tu  njegovu  volju,  taj  je  duhovni  ugovor  stavljen  u  lijes.  Izmolio  je  blaženu  i 
svetu  smrt  kao  što  mu  je  i  život  bio  svet. 

Nije  posvetio  samo  sebe,  nego  je  dao  svijetao  primjer  svima  u  nadbiskupiji  i  u  cijelome 
kršćanskom  svijetu.  Bio  je  to  primjer  velike  i  snažne  vjere,  nepokolebljiva  pouzdanja  u  Boga, 
herojske  strpljivosti,  duboke  poniznosti  i  žarke  kršćanske  ljubavi.  Izdržao  je  veliku  borbu,  u 
kojoj  je  čuvao  Božji  narod,  herojski  je  svjedočio  za  istinu,  pravednost  i  ljubav  svaki  sat  svoga 
mukotrpnoga  života,  protiv  zabluda  našega  vremena,  od  nacizma  do  komunizma. 

Iz  te  je  borbe  izašao  neslomljiv  kao  pravi  pobjednik  i  tako  je  svojim  svetim  životom  opravdao 
svoje  drugo  ime,  što  gaje  dobio  na  krštenju:  Viktor  —  Pobjednik. 

Blažena  Gospa,  koju  je  tako  nježno  ljubio  i  štovao  kroz  cijeli  svoj  život,  htjela  je,  da  njegovo 
mučeništvo  bude  dovršeno  u  predvečerje  blagdana  njezina  ukazanja  u  Lurdu.  Htjela  je,  da  se 
njegovim  dolaskom  na  osobit  način  obraduju  stanovnici  neba,  a  zemaljsku  Crkvu,  napose 
hrvatsku,  htjela  je  obdariti  novim  velikim  uzorom  i  moćnim  zagovornikom. 

Značajno  je,  što  je  kardinal  umirući  rekao  pet  puta:  «Deo  gratias  —  Bogu  hvala!»  Takva 
zahvala  mogla  je  navrijeti  samo  iz  srca  svijesna  svoga  sjedinjenja  s  voljom  Božjom.  Kolika  je 
morala  biti  njegova  ljubav  prema  Bogu,  koja  povrh  gorčine  trpljenja,  koju  nanaša  stvor,  kuša 
slatkoću  planova  Božjih  i  s  njima  se  podudara! 

(3a)  Gl.  gore  str.  814-818. 

2.  -  NAKON  SMRTI 

1)  -  Opća  žalost 

Kad  je  župnik  Josip  Vraneković  saopćio  kardinalovu  nećaku  Ivanu  Mrzljaku,  da  mu  je  ujak 
umro,  ovaj  je  to  odmah  na  prolazu  rekao  milicionaru,  koji  je  bez  posebnog  naređenja  odmah 
stupio  pred  župni  dvor.  Župniku  je  saopćio,  ovaj  put  vrlo  pristojno,  čak  se  ispričavao,  kako 
mu  je  naređeno,  da  nikoga  ne  pusti  u  župni  dvor.  Pustio  je  jedino  zvonara,  koji  je  odmah 
glasom  velikog  zvona  navijestio  župi,  da  se  Čovjek  Božji  preselio  iz  suzne  doline  u  rajsko 
naselje. 


Za  čas  su  svi,  koji  su  bili  u  Krašiću  kod  kuće,  izašli  na  cestu  pitajući,  zašto  to  zvoni?  Djeca, 
koja  su  toliko  ljubila  velikog  pokojnika  i  svoga  prijatelja,  bila  su  prva,  koja  su  raznosila 
žalobnu  vijest.  Mnoga  od  njih  shrvana  od  plača  bacala  su  se  na  zemlju.  Svi  Krašićanci  su, 
tako  reći,  zajednički  zaplakali.  Narod  je  od  sebe  dolazio  u  crkvu,  da  u  teškoj  boli  traži  utjehu 
u  molitvi. 

Mnogi  su  govorili,  da  se  ne  mole  za  pokojnika,  nego  da  se  njemu  utječu  za  zagovor.  Ženski  se 
svijet,  idući  u  crkvu,  odmah  pojavio  s  crnim  rupcima  na  glavi  i  crnim  pojasom,  kako  to 
krašićanske  obitelji  običavaju  činiti  prigodom  smrtnih  slučajeva  u  obitelji. 

Nadbiskup  koadjutor,  koji  je  sada  u  svojstvu  apostolskog  administratora  nastavio  s  upravom 
nadbiskupije,  obavijestio  je  umah  Sv.  Oca.  Još  iste  večeri,  u  20  sati,  stiže  od  Sv.  Oca 
brzojavni  odgovor  na  nj  upravljen  slijedećeg  sadržaja  (4): 

«Vijest,  koju  si  nam  poslao,  daje  kardinal  Alojzije  Stepinac  preminuo,  žalošću  nas  je 
ispunila.  Prerevnom  i  bogoljubnom  duhovnom  pastiru,  velezaslužnom  za  sveopću  Crkvu, 
divnom  ukrasu  kardinalskog  zbora,  koga  smo  visoko  cijenili,  dok  smo  ondje  bili  na  prolazu, 
molimo  pristanak  u  mirnu  luku  vječnoga  života  nakon  trpljenja  i  rada.  Tebi  pak,  kleru  i 
vjernicima  drage  nam  nadbiskupije  kao  očinsku  utjehu  podjeljujemo  posebnom  ljubavlju 
apostolski  blagoslov. 

Ivan  XXIII  papa» 

(4)  La  morte  del  Cardinale  Stepinac  Arcivescovo  di  Zagabria,  u  L'Osservatore  romano,  12. 

II.  1960,  br.  35. 

Prema  odredbi  apostolskoga  administratora  još  istoga  dana  navijestila  su  sva  zvona 
zagrebačkih  crkava  gradu,  da  ih  je  napustio  ljubljeni  natpastir,  a  cme  zastave  na  zvonicima 
bile  su  vanjski  znak  opće  i  duboke  tuge,  koja  se  slegla  na  srca  vjernika. 

2)  -  Pripreme  za  pogreb 

Čim  se  saznalo  za  smrt  kardinala  Stepinca,  došao  je  k  administratoru  nadbiskupije  dr.  Franji 
Šeperu  činovnik  komunističke  vlasti.  Apostolski  administrator  je  tražio,  da  se  ima  tijelo 
velikog  pokojnika  dovesti  u  Zagreb  i  sahraniti  u  kripti  prvostolne  crkve  zajedno  s 
predšasnicima. 


Naišao  je  na  odlučan  otpor  režima.  Kako  je  kardinal  umro,  dok  je  još  bio  pod  kaznom,  vlast  je 
smatrala,  da  samo  ona  može  odlučiti  o  tome,  gdje  će  mu  tijelo  biti  sahranjeno.  Administratoru 
je  rečeno,  da  kardinalovo  tijelo  može  biti  pokopano  bilo  gdje  na  području  krašićke  župe,  ali  u 
Zagrebu  nikako.  Na  pogreb  smiju  poći  petorica  biskupa,  članovi  prvostolnog  kaptola,  i  35 
bogoslova  radi  asistencije  i  pjevanja.  Bilo  mu  je  saopćeno,  da  se  može  izdati  okružnica  i 
osmrtnica,  ali  se  mora  dostaviti  vlasti. 

U  18  s.  stigao  je  apostolski  administrator  s  dr.  Bogičevićem  i  dr.  Riesnerom  u  Krašić  i  saopćio 
župniku  odluku  vlasti  s  obzirom  na  kardinalov  pogreb.  Odmah  su  se  sporazumjeli,  daje 
jedino  dolično  mjesto  za  kardinalov  ukop  župna  crkva  i  to  samo  svetište  pred  oltarom,  gdje  je 
pokojnik  proveo  tolike  satove  u  molitvi  i  klanjanju.  Odmah  se  počelo  s  uklanjanjem  poda,  da 
se  uredi  grobnica. 

Župni  dvor,  crkva  i  mjesto,  sve  je  to  bilo  za  čas  opkoljeno  stražom  u  civilu  i  vojničkim 
odorama  kao  nikada  do  sada.  Svi  pristupi  u  Krašić  bili  su  zatvoreni  tako,  da  se  nitko  nije 
mogao  približiti  selu,  a  slijedećeg  dana  niti  iz  Krašića  nije  mogao  nitko  izaći,  imao  ne  znam 
kakav  hitan  posao. 

Kako  je  kardinal  umro  prije  negoli  mu  je  istekao  rok  kazne,  državna  vlast  je  sebi  svojatala 
pravo  na  mrtvo  njegovo  tijelo  i  odredila,  da  se  još  iste  noći  ima  odvesti  u  Zagreb  na  razudbu 
pri  sudskom  liječničkom  pregledu.  Iz  Zagreba  su  doskora  stigla  mrtvačka  kola  s  lijesom. 

Apostolski  administrator  je  nad  mrtvim  tijelom  izmolio  «De  profundis»  i  s  počitanjem  gaje 
poljubio  u  čelo.  Zatim  su  se  uputili  u  Zagreb:  mrtvačka  kola,  nadbiskupski  samovoz  s 
apostolskim  administratorom  i  liječnicima  te  mnoštvo  članova  komunističke  vlasti.  U  Zagrebu 
na  Salati,  gdje  je  već  svuda  bila 

raspoređena  vojska,  bila  je  u  Institutu  za  sudsku  medicinu  obavljena  razudba  (obdukcija)  i 
tijelo  je  balzamirano.  Sve  je  imalo  biti  gotovo  do  4  s.  ujutro. 

Na  večer  su  radio-Vatikan  i  druge  postaje  objavili  kardinalovu  smrt.  Domaći  radio  dao  je 
najkraću  vijest:  «U  Krašiću  kraj  Zagreba  umro  je  dr  Alojzije  Stepinac»,  prešutivši  njegovu 
službu  i  naslov. 

Rano  ujutro,  brzinom  od  100  km  na  sat,  bilo  je  mrtvo  tijelo  dopremljeno  natrag  u  Krašić,  i 
ostalo  izloženo  na  odru  u  lađi  župne  crkve,  blizu  svetišta.  Cijeli  dan  u  četvrtak,  slijedeću  noć  i 
u  petak  do  19,30  s.  dolazili  su  župljani,  koji  su  ga  za  života  toliko  štovali,  a  posebno  u  vrijeme 
otkako  je  kroz  8  godina,  2  mjeseca  i  5  dana  bio  sa  svojima  u  rodnoj  župi.  Bili  su  i  oni  njemu 
dragi.  Iskreno  su  ga  ljubili  i  duboko  štovali.  Bili  su  svjedoci  njegovih  kreposti,  njegove 
pobožnosti  i  njegova  mučeništva.  S  njim  su  najnježnije  suosjećali. 

U  četvrtak,  11.  veljače,  poslije  podne  predstavio  seje  apostolskom  administratoru 
novoimenovani  predsjednik  republičke  vjerske  komisije  Stjepan  Iveković.  Povod  ovome 
posjetu  je  bila  zamjerka,  koju  je  dan  prije  mgr.  Šeper  učinio  vladinu  predstavniku  zbog 


zabrane,  da  se  kardinalovo  tijelo  pokopa  u  zagrebačkoj  katedrali.  Inače  se  razgovor  dalje 
razvijao  o  općini  vjerskim  pitanjima. 

Slijedećeg  dana,  12.  veljače,  mgr.  Šeper  je  u  10  s.  održao  konzistorijalnu  komemorativnu 
sjednicu,  na  kojoj  je  predstavio  odredbu  Sv.  stolice  kojom  njega  imenuje  administartora 
nadbiskupije. 

U  12,30  s.  eto  velikog  iznenađenja.  Predsjednik  vjerske  komisije  se  vratio  Šeperu,  čestitao  mu 
na  novom  imenovanju  i  odmah  prešao  na  glavnu  temu,  tj.  na  žalbu,  koju  je  mgr.  Šeper  dan 
prije  izrazio  u  vezi  sa  sahranom  kardinalova  tijela.  Saopćio  mu  je,  daje  stvar  iznio  pred 
mjerodavnu  vlast  te  je  zaključeno,  da  se  pogreb  može  obaviti  u  zagrebačkoj  katedrali.  Ona 
prijašnja  odluka  daje  donesena  činovnički  na  temelju  propisa.  Ovim  se  uklanjaju  sva 
ograničenja  i  dr.  Šeper  može  po  volji  organizirati  sahranu.  Za  vrijeme  obreda  u  katedrali  neće 
pred  njom  biti  članovi  sigurnosne  službe,  osim  ako  bi  crkvena  vlast  sama  to  zatražila. 

Mgr.  Šeperu  to,  što  je  čuo,  činilo  se  nevjerojatnim  i  u  toj  je  promjeni  nazrijevao  prvo 
kardinalovo  čudo  (5). 

(5)  Potankosti  saopćio  Franjo  kardinal  Šeper,  u  Rimu,  23.  III.  1970. 

Popodne  se  dogodilo  još  jedno  iznenađenje.  U  14,30  s.  stigla  je  mgr.  Šeperu  iz  bečke 
nadbiskupske  kurije  telefonska  vijest,  da  će  sahrani  kardinala  Stepinca  prisustvovati  bečki 
nadbiskup  dr.  Franjo  kardinal  Konig,  pokojnikov  kolega  iz  Germanikuma  u  Rimu.  Vizu  je 
dobio,  a  dolazi  preko  Graza,  gdje  će  prespavati. 

Vijest,  da  će  Stepinac  biti  sahranjen  u  zagrebačkoj  katedrali,  donijeli  su  u  Krašić  talijanski, 
engleski,  američki  i  njemački  novinari,  koji  su  onamo  stigli  u  14,30  s.  Kako  se  župniku  ta 
vijest  činila  nevjerojatnom,  poslao  je  na  telefon  časnu  sestru,  da  upita  duhovni  stol,  kako  stvar 
stoji.  Nadbiskupski  tajnik  je  vijest  potvrdio. 

U  Krašiću  se  sada  brzo  raširila  vijest,  da  će  još  istoga  dana  na  večer  prevesti  mrtvo  tijelo  u 
Zagreb.  Ljudi  su  čak  trčali  u  vinograde,  da  obavijeste  svoje,  koji  su  ondje  radili.  Na  ispraćaj 
kardinalova  tijela  se  slegao  cijeli  Krašić.  Stranci  su  kroz  to  vrijeme  snimali  kardinala  na  odru  i 
vjernike,  koji  su  kroz  nekoliko  sati  u  najvećoj  stisci  molili  krunicu  za  krunicom.  Jedan 
Amerikanac,  koji  je  promatrao  taj  prizor,  duboko  potresen  je  izjavio: 

«Još  nikada  u  životu  nisam  što  takvo  vidio! » 


U  Zagrebu  se,  međutim,  mislilo,  da  bi  trebalo  umjetnički  snimiti  posmrtnu  masku  kardinalova 
lica,  da  i  budući  naraštaji  uzmognu  sebi  predstaviti  njegov  lik  (6). 


Kiparica  Mila  Vod,  koja  je  često  slala  kardinalu  u  Krašić  i  bombone  za  djecu  i  odijela  za 
siromašne  osobe,  prigodom  jednog  posjeta  u  Krašiću,  u  listopadu  1959,  upitala  je  župnika,  da 
li  bi  on  bio  za  to,  da  u  slučaju  kardinalove  smrti,  načini  taj  otisak.  Izjavila  je,  daje  spremna 
dati  mu  praktičnu  uputu,  kako  pri  tome  treba  postupati.  On  je  malo  mislio,  pa  joj  je  kazao,  da 
on  to  ne  želi  učiniti,  jer  ga  to  podsjeća  na  onaj  slučaj  liječnika  Pija  XII. 

Kiparica,  videći  nježnost  njegove  savjesti,  odustala  je  od  daljnjega  nagovaranja.  Za  svaki 
slučaj  je  nabavila  tzv.  Pollerovu  masu,  pomoću  koje  se  najuspješnije  može  obaviti  takav 
otisak  bez  povrede  kože.  Saznavši  za  kardinalovu  smrt,  odnijela  je  u  nadbiskupski  dvor  tu 
masu  i  predala  je  sestri  vratarici  izjavivši  se  spremnom  dati  upute  onome,  koji  će  načiniti 
otisak.  Od 

(6)  Slijedeće  potankosti  o  snimanju  otiska  napisala  je  kiparica  Mila  Vod:  Kako  je  nastao 
posmrtni  otisak  našega  Kardinala?  u  NAZ,  bez  posebnoga  broja. 

sestre  je  saznala,  da  će  pogreb  biti  u  Krašiću.  Htjela  je  ići  onamo,  ali  joj  nije  bilo  dopušteno. 

U  petak,  12.  veljače,  naskoro  iza  podne  dođe  k  njoj  nadbiskupov  šofer  Stjepan  Kranjčec  te  joj 
reče: 

—  Gospođo,  idemo  brzo  u  Krašić.  Vi  ćete  načiniti  otisak. 

—  Kako?  Pa  u  Krašić  se  ne  smije! 

—  Blokada  je  dignuta  u  13  s.,  sahrana  će  biti  sutra  u  Zagrebu.  Samo  brzo  dođite,  jer  nemamo 
mnogo  vremena.  Materijal  za  otisak  je  u  autu. 

Kiparica  se  brzo  spremila,  sišla  iz  stana,  sjela  s  jednom  č.  sestrom  u  nadbiskupski  auto,  koji  je 
pojurio  u  Krašić.  Od  savskog  mosta  dalje  prema  Jaski  i  Krašiću  mogla  se  i  lijevo  i  desno  uz 
cestu  vidjeti  vojska  u  grupama,  oboružana  «šmajserima»,  kao  za  vrijeme  rata.  Blizu  zaokreta, 
gdje  se  cesta  odvaja  za  Krašić,  milicionar  ih  je  zaustavio. 

—  Zar  vi  ne  znate  —  upita  ga  šofer  —  daje  blokada  dignuta  već  u  13  sati,  a  sada  je  skoro  16 
sati? 

—  Znam,  ali  imamo  nalog,  da  kontroliramo,  tko  se  vozi  u  Krašić. 

Kad  su  pokazali  iskaznice,  mogli  su  nastaviti  put,  Neposredno  pred  Krašićem  zaustavi  ih 
drugi  milicionar  te  im  je  rekao: 

—  Ne  možete  u  Krašić! 


A  zašto?  Dobili  smo  dozvolu  od  milicajca  na  početku  ove  ceste. 


—  Vi  možete,  ali  vaša  kola  ne  mogu  pustiti,  jer  kamo  bi  mi  sa  svim  onim  kolima,  koja  će  još 
stići? 


Milicionar  je  nakon  sporazuma  ipak  propustio  i  kola. 

«Teško  je  opisati  —  piše  Mila  Vod  u  svojim  uspomenama  —  kako  je  Krašić  izgledao  toga 
dana.  Vrijeme  seje  naglo  izmijenilo.  Snijeg  i  led  se  uslijed  topla  vjetra  otopio.  Svuda  je  bilo 
blata  i  blatnih  kaljuža.  Kuće,  oko  kojih  sada  nije  bilo  zelenila,  koje  daje  ljepotu  i  najtrošnijoj 
kolibi,  izgledale  su  zapuštene  i  tužne.  Nebo  je  još  bilo  tmurno.  Pred  crkvom  je  stajala  grupa 
dječaka,  koji  su  vjerno  posjećivali  kardinala  i  koje  je  on  tako  očinski  ljubio.  Izgledali  su 
zbunjeni  i  znatiželjno  pratili  sve,  što  se  u  te  dane  oko  njih  zbivalo.  U  župnom  dvoru  svi  su  bili 
blijedi  sa  crvenim  očima  od  noćnog  bdijenja  i  plača». 

Da  se  uzmogne  načiniti  otisak,  mrtvo  kardinalovo  tijelo  bilo  je  preneseno  u  sakristiju.  Tijelo 
je  bilo  odjeveno  u  ljubičastu  misnicu,  na  glavi  je  bila  mitra,  koju  su  kardinalu  poklonili 
Krašićanci  za  20-godišnjicu  biskupstva. 

«Izgled  mu  je  bilo  neopisivo  veličanstven  —  piše  dalje  kiparica  —  neslomljiv  i 
dostojanstven». 

Malo  iza  lijesa  u  samom  svetištu  s  lijeve  strane  bio  je  pripremljen  grob  za  njegov  ukop. 
Župnik  je  spomenuo  ukratko,  kako  su  teško  probijali  cementni  pod  i  kako  su  mališi  donosili 
cigle,  da  se  grob  obzida.  Čak  su  i  oni  najmanji  barem  jednu  ciglu  donijeli.  Premda  je  vrijeme 
bilo  vrlo  kratko  za  uzimanje  otiska,  za  koji  se  iziskuju  barem  3  sata,  da  se  masa  ohladi  i 
skrutne,  ipak  je  kiparici  pošlo  za  rukom,  da  s  pomoću  časne  sestre  i  nadbiskupova  šofera  za 
3/4  sata  izvede  taj  posao.  Otisak  je  stavila  u  kutiju  obloženu  pamukom  i  odmah  se  vratila  u 
Zagreb. 

Međutim  se  vrijeme  posve  razvedrilo.  Mjesec  je  bio  pun,  a  zrak  neobično  čist,  kako  se  rijetko 
vidi.  Nadbiskupski  šofer,  koji  je  još  nekoliko  puta  iste  noći  morao  u  Krašić,  pripovijedao  je 
kasnije,  da  je  te  noći  vidio  nad  žumberačkim  planinama  veliku  dugu.  Mislio  je,  da  se  vara,  pa 
je  zaustavio  auto  i  izašao,  te  se  uvjerio,  daje  doista  bila  velika  i  jasna  duga.  Doista  izuzetna 
pojava  u  noći. 

U  Zagrebu  je  Mila  Vod  pošla  odmah  k  ljevaču,  koga  je  zamolila,  da  izlije  pozitiv.  Negativ  je 
bio  na  nekoliko  mjesta  ispucao,  no  ljevač  je  svojim  znanjem,  iskustvom  i  spretnošću  uspio 
načiniti  dobar  pozitiv.  Oko  10  s.  u  noći  je  bio  sadreni  pozitiv  dovršen  i  vjerno  je  izražavao 
kardinalov  posmrtni  izgled.  Kiparica  gaje  sa  sestrom  milosrdnicom  i  ljevačem  odmah 
odnijela  u  nadbiskupski  dvor. 


Prije  nego  je  mrtvo  kardinalovo  tijelo  bilo  dignuto  u  Krašiću,  stigao  je  onamo  apostolski 
administrator  mgr.  Franjo  Šeper,  koji  je  sakupljenom  narodu  od  srca  progovorio  ocrtavši 


ukratko  veličinu  i  svetu  smrt  divnog  sina  krašićke  župe.  Odao  je  i  priznanje  župljanima  za 
njihovo  časno  držanje  u  sve  vrijeme,  stoje  pokojnik  bio  među  njima. 

U  19,30  sati  uz  molitvu  i  plač  cijele  župe  iznijela  su  četiri  kardinalova  nećaka  mrtvo  tijelo 
pred  crkvu,  odakle  je  mrtvačkim  kolima  prevezeno  u  Zagreb.  Pratio  gaje  njegov  nasljednik 
na  nadbiskupskoj  stolici  zajedno  sa  primariusom  dr.  Bogičevićem  i  nadbiskupskim  tajnikom 
te  krašićkim  župnikom. 

Kao  stoje  Krašić  ispratio  mrtvo  tijelo  velikog  pokojnika,  jednako  gaje  dočekao  Zagreb,  u 
plaču  i  molitvi.  U  Zagreb  su  stigli  u  20,30  sati.  Premda  se  nije  znalo,  kad  će  stići,  dočekali  su 
ga  svi  biskupi,  koji  su  došli  na  sahranu,  kler, 

bogoslovi,  redovnici,  redovnice  i  mnoštvo  vjernika.  Uz  žalobni  pjev  «Miserere»  bogoslovi  su 
na  ramenima  unijeli  lijes  u  katedralu  i  položili  ga  na  pripravljeni  odar.  Kad  je  bio  lijes 
otvoren,  i  kad  su  vjernici,  koji  su  ispunili  prostrane  lađe  katedrale,  zagledali  vedro  i  spokojno 
Stepinčevo  lice,  nastao  je  sveopći  plač  pomiješan  zazivima:  «Moli  za  nas!» 

Katedrala  je  ostala  cijelu  noć  otvorena.  Vjernici  su  neprestano  dolazili  i  odlazili  odavajući 
posljednju  počast  onome,  koji  se  nije  ustručavao  dati  i  život  svoj  za  njihove  duše.  Vjernici  su 
se  doticali  nabožnim  predmetima  njegova  tijela.  Trebalo  je  postaviti  klerike  i  redovnike,  koji 
su  vjernicima  u  tome  pomagali  (7). 

3)  -  Svečana  sahrana  u  zagrebačkoj  prvostolnoj  crkvi 

Već  rano  u  jutro  13.  veljače,  katedrala  je  bila  puna  vjernika.  U  9  sati  je  u  njoj  bilo  ispunjeno  i 
posljednje  mjesto.  Veliko  mnoštvo  vjernika  je  moralo  ostati  na  trgu  pred  katedralom  i  u 
dvorištu  oko  same  katedrale. 

Oko  odra  su  neprekidno  svećenici,  bogoslovi,  redovnici  i  vjernici  glasno  molili  Gospinu 
krunicu.  U  9,30  sati  bio  je  lijes  zatvoren. 

Iz  Krašića  je  rano  ujutro  pošlo  na  stotine  vjernika  na  pogreb,  ali  policija  ih  je  vraćala.  Čak  i 
neki  nećaci  i  jedini  još  živući  pokojnikov  brat,  Juraj,  nije  se  mogao  probiti  u  Zagreb. 

Prve  klupe  pred  svetištem  u  katedrali  na  desnoj  strani  zauzeli  su  najbliži  kardinalovi  rođaci, 
među  njima  četiri  njegove  sestre:  Barbara,  Roza,  Josipa  i  Štefanija,  te  liječnici,  koji  su  ga 
liječili.  Prve  klupe  s  lijeve  strane  ispunili  su  članovi  konzularnog  zbora  u  Zagrebu  sa  svojim 
suprugama  te  mnogobrojni  dopisnici  i  snimatelji  strane  štampe. 

Čekali  su  još  samo  na  dolazak  bečkoga  kardninala.  U  10  sati  stiže  bolna  vijest,  daje  on 
zajedno  sa  svojim  pratiocem  nastradao  u  automobilskoj  nesreći  nedaleko  od  Novoga  Marofa  u 
Hrvatskom  Zagorju. 


Nešto  iza  10  sati  je  dr.  Franjo  Šeper  započeo  svečane  zadušnice.  Katedralni  zbor  je  pjevao 
mrtvačku  misu.  Iza  zadušnica  održao  je  msgr.  Šeper  posmrtno  slovo  i  oprostio  se  od 

(7)  Podaci  o  tome  i  o  sahrani  uzeti  su  iz  posebnog  spisa:  Bolest  i  zadnji  časovi  i  sahrana  uz. 
dm  A.  Stepinca.  u  NAZ,  bez  posebnoga  broja. 

pokojnog  kardinala.  U  svom  je  govoru  istaknuo,  daje  nemoguće  iscrpsti  i  prikazati  sve  o 
Stepincu.  Razdijelio  je  njegov  život  na  tri  velika  razdoblja. 

Prvo  razdoblje,  vrijeme,  kad  se  Stepinac  sprema  za  svećenički  stalež.  Istakao  je  njegove 
odlike  u  tom  razdoblju:  savjesnost  u  radu,  ozbiljno  shvaćanje  dužnosti,  muževnu  pobožnost, 
povučenost,  jednostavnost  i  nadasve  čvrstoću  karaktera. 

Diugo  razdoblje  je  doba  rada.  Najveći  dio  svoga  svećeništva  proveo  je  Stepinac  kao  biskup.  U 
svoj  biskupski  grb  je  stavio  križ,  a  kao  geslo  je  uzeo  riječi  psalma:  «In  te,  Domine,  speravi». 
Najveća  je  odlika  njegova  rada  «Karitas».  «Sibi  pauper,  pauperibus  locuples  —  Za  sebe  je 
živio  u  siromaštvu,  a  siromasima  se  ukazao  kao  imućan».  «Karitas»  nije  pazio  ni  na  vjeru  ni 
na  narodnost,  ni  na  rasu  potrebnih.  Na  drugome  mjestu  je  spomenuo  pokojnikovu  brigu  za 
dobro  uređenje  pastorizacije  u  Zagrebu,  koja  se  ispoljila  posebno  u  osnivanju  novih  župa.  Na 
trećem  mjestu  je  Stepinca  prikazao  kao  neumorna  propovjednika  riječi  Božje.  U  toj  mu  je 
službi  pomoglo  duboko  poznavanje  Sv.  pisma.  U  nastupu  kao  propovjednik  se  je  ispoljio  kao 
neustrašivi  branič  osnovnih  prava  čovjekove  osobe. 

Treće  razdoblje  njegova  života  je  označio  kao  dob  dozrijevanja.  U  tom  je  vremenu  bio 
Stepinac  odijeljen  od  svoga  stada,  u  samoći,  gdje  je  duševno  i  tjelesno  mnogo  trpio.  Shvatio  je 
duboko  značenje  tajne  križa  u  mističkom  tijelu  Kristovu.  Bio  je  svjestan,  da  trpljenjem  i 
molitvom  može  isto  toliko,  a  možda  i  više,  koristiti  dušama  kao  i  radom.  U  tom  trpljenju  je 
njegova  duša  sve  više  i  više  sazrijevala.  Bio  je  kao  svijeća,  koja  nečujno  širi  svjetlost  oko 
sebe,  ali  pomalo  izgara.  Opisavši  zatim  njegove  posljednje  časove,  primijenio  je  na  pokojnika 
riječi  iz  sv.  liturgije:  «Ecce,  quomodo  moritur  iustus  —  Gle,  kako  umire  pravednik! » 

Nakon  govora  pročitao  je  i  neke  odlomke  iz  duhovne  oporuke  velikoga  patnika. 

Slijedila  su  obredna  odrješenja,  koja  su  jedno  za  drugim  podijelila  četvorica  biskupa,  dok  je 
posljednje,  peto,  obavio  njegov  nasljednik,  koji  je  i  vodio  sprovod. 

Dok  je  katedralni  zbor  pjevao  «U  raj  poveli  te  anđeli»  zagrebački  su  bogoslovi  digli  lijes  s 
kardinalovim  tijelom  i  odnijeli  ga  prema  otvoru  kripte  iza  glavnog  oltara.  Nad  otvorom  kripte 
obavljen  je  posljednji  dio  obreda  sahrane.  Kada  je  lijes  bio  spušten  u  kriptu,  dočekali  su  ga 
franjevački  klerici  i  položili  na  lijevu  stranu  ispod  glavnog  oltara  kraj  lijesa  biskupa 
Maksimilijana  Vrhovca. 

U  istoj  kripti  su  sahranjeni  osim  spomenutog  biskupa  još  i  biskup  Aleksandar  Alagović, 

Eugen  Kvaternik,  Petar  Zrinski,  Fran  Krsto  Frankopan  i  Ivan  Antun  Zrinski. 

Pogrebni  su  obredi  zaključeni  pripjevom  «Ecce  quomodo  moritur  iustus»  od  Gallus-a. 

U  Krašiću  je  pripravljeni  grob  ostao  prazan.  Krašićanci  su  ipak  dolazili  i  k  tome  praznome 
grobu,  kitili  ga  cvijećem  i  pred  njim  su  molili.  Župnik  Vraneković  završava  svoj  opis 
slijedećom  bilješkom: 

«Kao  župnik  kroz  ovih  14  dana  nakon  kardinalove  smrti,  gledam  plodove  njegove  žrtve  za 
svoju  župu.  Više  puta  sam  mu  se  za  života  potužio,  da  nisam  zadovoljan,  što  razmjerno  malo 
ljudi  u  radne  dane  dolazi  k  sv.  misi  i  dnevnoj  pričesti,  ako  se  uzme  u  obzir,  koliko  ta  župa  u 
duhovnom  pogledu  prima.  Spomenuo  sam,  kako  bi  daleko  više  ljudi  moglo  dolaziti  pod  večer 
u  crkvu  na  zajedničku  krunicu.  Sada  jasno  vidim,  kako  je  baš  u  tom  pogledu  krenulo  na  bolje. 
Tri  puta  više  vjernika  dolazi  na  krunicu.  Barem  se  za  dvaput  povećao  broj  onih,  koji  su  svaki 
dan  na  sv.  misi,  a  podvostručio  se  i  broj  svakodnevnih  sv.  pričesti«. 

4)  -  Zagrebačka  katedrala  -  Stepinčev  slavni  grob 

Smrtni  ostaci  velikog  zagrebačkog  nadbiskupa  i  hrvatskog  kardinala  Alojzija  Stepinca, 
zanosnog  i  brižnog  natpastira,  spušteni  su  u  kriptu  zagrebačke  katedrale,  njegove  katedrale, 
gdje  očekuju  slavno  uskrsnuće.  Tako  on,  koji  je  bio  sa  svojim  stadom  sjedinjen  za  vrijeme 
života  u  radosti  i  žalosti,  u  trpljenju,  bolima  i  borbi,  ostaje  s  njime  sjedinjen  i  nakon  što  je 
dovršio  svoju  zemaljsku  zadaću  i  sniva  san  pravednika  usred  svoje  nadbiskupije  u  svojoj 
katedrali. 

Biskup  katoličke  Crkve  je  mističnim  i  nerazrješivim  vezom  sjedinjen  s  onim  dijelom  Kristova 
stada,  što  mu  gaje  nasljednik  sv.  Petra,  papa,  povjerio.  Ovu  vezu  simbolički  prikazuje  prsten, 
što  ga  nosi  na  svojoj  ruci.  Papa  je  povjerio  nadbiskupu  Alojziju  Stepincu  odličnu  ijednu 
između  najprostranijih  biskupija  u  Crkvi,  da  taj  dio  Kristova  stada  čuva  od  zabluda  i  štetnih 
utjecaja  opakog  svijeta,  koji  se  umije  vješto  sakriti  maskama  i  krilaticama,  koje  draškaju  uši. 
Povjerio  mu  je  taj  dio  Kristova  stada,  da  ga  vodi  na  bogatu  pašu  vjerskih  istina  i  milosti,  da  ga 
upućuje  na  put  kreposti  i  svetosti,  da  za  nj  prikazuje  molitve 

i  žrtve,  da  mu  bude,  dakle,  neprestano  osobno  nazočan,  da  mu  svijetli  poput  svijeće 
postavljene  na  visok  svijećnjak. 

Iako  je  Stepinac  bio  spriječen  vršiti  natpastirsku  službu  u  posljednjem  dijelu  svoga  života, 
ipak  je  htio  svom  snagom  svoje  apostolske  duše  ostati  sjedinjen  sa  svojim  stadom  u  životu, 
trpljenju  i  smrti. 


Pape,  diveći  se  toj  neustrašivoj  i  ustrajnoj  odluci  i  želji,  htjeli  su,  da  se  ova  uzorna  odluka 
poštuje  i  uvaži.  Stoga  nisu  dopustili,  da  se  išta  poduzme,  što  bi  moglo  neslomljivog  natpastira 
skloniti,  da  napusti  svoje  stado. 

Ova  je  svijest  pastirske  dužnosti,  koju  je  Stepinac  podržavao  dubokom  vjerom,  vedrim 
pouzdanjem  u  Gospodina  i  žarkom  ljubavlju,  bila  na  dan  sahrane  okrunjena  time,  što  je 
njegovo  tijelo  bilo  povraćeno  u  njegovu  katedralu,  u  kojoj  gaje  Božji  narod  s  ljubavlju  i 
dubokim  poštovanjem  dočekao. 

Bio  je  to  i  ostaje  novi  naslov  njegove  slave:  «Vjerni  pastir  Kristova  stada»,  koji  se  tako  divno 
slio  zajedno  s  onim  drugim:  «Branič  sv.  vjere  protiv  bezbožnog  ateizma»  (8). 

Divni  su  to  naslovi  neprolazne  slave,  koji  su  već  za  njegova  života  resili  njegovu  blistavu 
herojsku  osobnost. 

(8)  Titolo  di  gloria,  u  L'Ossematore  roinano,  4.  II.  1960,  br.  37. 

XII 

POSMRTNI  ODJECI 

1.  -  SVJETSKI  ODJEK  O  SMRTI  KARDINALA  STEPINCA 

Prelazi  okvir  ovoga  životopisa  da  navedemo  u  potankosti  sve  podatke  o  sudjelovanju  cijeloga 
svijeta  u  žalosti  i  boli  zagrebačke  nadbiskupije  i  Hrvatskog  Naroda  zbog  gubitka  njegova 
velikog  kardinala  Stepinca.  Navest  ćemo  samo  ono  najvažnije  i  najznačajnije. 

1)  -  Udio  Sv.  Oca  Ivana  XXIII 

Tek  što  je  saznao  za  svetu  smrt  kardinala  Stepinca,  papa  Ivan  XXIII  povukao  se  odmah  u 
svoju  privatnu  kapelu,  da  se  pomoli  za  pokojnika.  Zagrebačkom  apostolskom  administratoru 
izrazio  je  brzojavno  svoju  sažalnicu.  Osim  toga  je  htio,  mimo  običaj,  da  se  u  njegovoj 
nazočnosti  održi  u  bazilici  Sv.  Petra  papinska  kapela,  tj.  misa  zadušnica  (1). 

Prema  crkvenom  običaju  ova  je  papinska  kapela  održana  sedmi  dan  nakon  kardinalova 
preminuća.  U  bazilici  Sv.  Petra  je  u  tu  svrhu  bila  priređena  križna  lađa  sv.  Procesa  i 
Martinijana.  Papu  Ivana,  koji  je  zadušnicama  prisustvovao  na  katedri,  okruživalo  je  28 
kardinala,  potpuni  diplomatski  zbor  kod  Sv.  stolice,  neki  papini  rođaci,  zastupnici  uprave 
Vatikanske  Države,  vite- 


( I )  La  solenne  Cappella  Popale  funebre  nella  Basilica  Vaticana  in  suffragio  del  Cardinale 
Stepinac  arcivescovo  di  Zagabria,  uL'Osservatore  romano,  18.  II.  1960,  br.  40. 

škog  reda  Sv.  Groba  u  Jeruzalemu,  Kolegija  štovatelja  mučenika,  čiji  je  član  bio  i  pokojni 
kardinal,  rimskih  velikaša  i  plemstva,  mnogi  biskupi  i  nadbiskupi.  Mjesto  oko  katafalka  bilo 
je  pridržano  hrvatskom  svjetovnom  i  redovničkom  kleru,  koji  je  u  Rimu  nastanjen.  Svetu  je 
misu  služio  dekan  kardinalskog  zbora  kardinal  Eugen  Tisserant.  Zagrebačku  je  nadbiskupiju 
zastupao  ljubljanski  biskup  mgr.  Anton  Vovk,  koji  se  tih  dana  nalazio  u  Rimu. 

Obred  se  odvijao  u  dubokoj  sabranosti  s  dostojanstvom,  kakvo  dolikuje  papinskoj  kapeli. 
Pjevanje,  koje  je  izvodila  «Capella  Sistina»  pod  vodstvom  svog  ravnatelja  glazbenog 
umjetnika  mgr.  Bartolucci-a,  a  osobito  uzvišena  nadgrobna  besjeda  koju  je  sam  papa  Ivan 
XXIII  tronutim  glasom  prije  zaključnog  odrješenja  izrekao,  dala  je  neizbrisivi  pečat  svetom 
životu,  apostolatu  i  trpljenju  kardinala  Stepinca.  Ivan  XXIII  izrekao  je  slijedeći  govor  (2): 


«Gospodo  kardinali,  časna  braćo,  dragi  sinovi! 

Razlozi  izvanrednog  poštovanja  i  ljubavi  ponukali  su  naše  srce,  da  održimo  ovaj  posmrtni 
obred  u  bazilici  sv.  Petra  za  ispokoj  duše  kardinala  Alojzija  Stepinca,  premda  nije  u  običaju, 
da  se  to  čini  za  kardinala,  koji  nije  pripadao  rimskoj  kuriji.  Jednostavni  i  odlični  lik  ovoga  oca 
i  pastira  Crkve  Božje  bio  je  našoj  duši  veoma  mio.  Njegova  dugotrajna  patnja  15-godišnjega 
izgona  u  vlastitoj  domovini  kao  i  vedro  dostojanstvo,  kojim  je  on  pun  pouzdanja  nastavio 
trpljenje,  izazvalo  je  sveopće  divljenje  i  poštovanje. 

Kao  tužni  i  žalobni  zvuk  zvona  proširila  se  vijest  o  okolnostima  njegove  smrti  i  svratila 
pažnju  njegovih  najbližih  sinova  na  odličan  primjer  nesavladive  ustrpljivosti,  što  gaje  pružao 
za  vrijeme  tolikih  godina  odvojenosti  u  tako  maloj  udaljenosti  svog  obitavališta  od  njihova. 
Ove  nam  okolnosti  dozivlju  u  pamet  riječi  liturgije  Velike  subote  nad  Spasitelj evim  grobom: 
'Ostavio  nas  je  naš  pastir,  izvor  žive  vode,  za  čijeg  je  umiranja  sunce  pomrčalo1. 1  doista, 
sunce  je  pri  njegovu  prijelazu  u  vječnu  domovinu  potamnilo  na  kišnom  i  oblačnom  obzorju 
ovih  zimskih  dana. 

Kardinal  Stepinac,  koji  je  svojoj  čuvenoj  nadbiskupiji  darovao  26  godina  biskupovanja,  bio  je 
doista  vjerna  i  pobudna  slika 

(2)  Discorsi  messaggi  colloqui  del  Santo  Padre  Giovanni  XXIII,  Tipografia  poliglotta 
Vaticana,  1961,  sv.  II,  str.  202-205. 

Dobrog  Pastira.  Ponajprije  u  neumornu  i  gorljivu  apostolskom  radu.  U  posljednjim  pak  odveć 
dugim  godinama  bolne  odijeljenosti  zgrnuo  je  toliko  bogatstvo  zasluga,  da  ih  je  za  uzvrat 
nebeski  Otac  sigurno  upisao  kao  glavnicu  milosti  i  blagoslova  za  sve  obitelji  i  sve  vjernike 
gorljive  i  bogoljubne  Hrvatske. 

Ovih  posljednjih  tjedana  je  ponizni  nasljednik  sv.  Petra  kao  rimski  biskup  doživio  veliku 
utjehu  u  dijecezanskoj  sinodi.  Često  i  ugodno  su  se  na  njoj  pastir  i  stado  —  kler  i  puk  — 
povezani  crkvenom  intimnošću  pozabavili  sjajnim  i  ljubeznim  Isusovim  likom  promatrajući 
ga  u  slici  božanskoga  pastira,  koji  je  dao  svoj  život  za  svoje. 

Duša  kardinala  nadbiskupa  Alojzija  Stepinca,  odlazeći  na  nebo,  ponavlja  nam  onu  veliku 
pouku  i  onaj  božanski  primjer  iz  desetog  poglavlja  sv.  Ivana.  Molimo  se,  da  bi  sretno  došlo  do 
proslave  njegova  izabranog  duha.  A  on  će  nam  zato  odozgo  izprositi  žar  u  pastirskoj  službi  i 
odvažnost  da  spremno  snosimo  žrtve  skopčane  s  vršenjem  naših  dužnosti. 

Draga  braćo  i  sinovi!  Nemojmo  zaboraviti  ozbiljni  poziv  u  njegovoj  oporuci,  kojim  nas 
potiče,  da  postojano  opraštamo  i  promičemo  mir.  Kako  je  nježna,  kako  je  ganutljiva  njegova 
prošnja,  kojom  moli  oproštenje,  ako  je  možda  bilo  koga  —  usprkos  čistoj  i  dobronamjernoj 
nakani  —  za  života  pa  i  samo  malo  uvrijedio!  Kako  je  uzvišeno,  što  je  ponovio  riječi 
umirućeg  Isusa:  'Oprosti  im,  jer  ne  znaju,  što  čine'  u  prilog  onima,  koji  su  mu  nanijeli  tako 
nepravedne  patnje! 

Plemenita  je  to  tvrdnja:  'Ne  znaju,  što  čine!'  Ona  je  znak  velike  sućuti,  koja  tragičnim 
bljeskom  prodire  u  tajnu  čovječje  izopačenosti  i  shvaćanja  smisla  pojedinačnog  kao  i 
zajedničkog  života,  čemu  smo  svi  mi  svjedoci. 

U  velikoj  našoj  tuzi  nas  tješi  to,  što  se  tu  i  tamo  zapaža  po  koja  iskra  ljudskog  suosjećanja. 

Sva  četiri  evanđelista  spominju  Pilatov  postupak  prema  mrtvom  Kristu,  koji  je  visio  na  križu. 
Tijelo  je  naime  na  smrt  osuđenoga  ustupio  samilosti  Josipa  iz  Arimateje,  koji  je  zatražio 
smrtne  ostatke,  i  samilosnu  Nikodemu,  koji  je  donio  obilatu  smjesu  mire  i  aloje  za  ukop.  U 
teškoj  boli,  koja  ne  prestaje  probadati  našu  dušu,  viša  je  vlast  dopustila  —  po  primjeru 
nekadašnjega  rimskog  upravitelja  —  da  puk  uzmogne  iskazati  poštovanje  smrtnim  ostacima 
pastira  i  oca.  To  će  ostati  kao  sveta  uspomena  u  svim  skromnim  domovima  za  jedan  cijeli 
naraštaj.  Bit  će  poticaj  na  duhovnu  plemenitost,  na  ljudsko  i  kršćansko  suosjećanje. 

Oh!  Zašto  se  ne  bi  sada,  kad  je  veliki  svećenik  dovršio  svoju  žrtvu,  dopustilo  svim  vrijednim  i 
dobrim  dušama,  da  barem  izdaleka  pozdrave  povratak  građanskog  i  vjerskog  mira?  To  bi 
značilo  poštivanje  plemenite  i  snažne  tradicije.  Osiguralo  bi  i  obnovilo  zajednički  uspon 
prema  visokim  idealima,  koji  dosižu  vrhunac  u  Kristovu  duhu.  Ujedinilo  bi  lojalnu  i  složnu 
suradnju  u  promicanju  pravog  blagostanja,  što  bi  ljudski  zajednički  život  učinilo  manje 
žalosnim  a  većma  ugodnim. 


Liturgijska  molitva,  koja  se  diže  iz  naših  usta  i  srdaca  ovijena  blagoslovljenim  kolutima 
tamjana,  neka  isprosi  još  jednoć  mir  i  nebesku  slavu  oplakivanom  pokojnom  kardinalu 
Stepincu.  Ugodno  se  osjećamo  u  toj  molitvi  okruženi  ovdje  prisutnim  članovima  kardinalskog 
zbora  kao  i  onima,  koji  su  se  sa  sviju  strana  svijeta  htjeli  sjediniti  u  žalosti  zajedničkog  oca,  s 
izrazima  ganutljiva  bratstva,  želeći  time  izraziti  suosjećanje  cijele  Crkve.  Kardinal  Stepinac 
nije  mogao  nijedanput  izvan  svoga  rodnog  mjesta  i  prisilnog  zatočeništva  razviti  svoj  i  te 
kako  zasluženi  grimiz.  No,  uvjereni  smo  i  nadamo  se,  da  će  u  milosti  i  svjetlu  Gospodnjem 
razviti  svoju  zaštitu  nad  cijelim  kardinalskim  zborom,  kojem  služi  na  osobitu  čast,  kao  i  nad 
cijelom  sv.  Crkvom  i  cijelom  Jugoslavijom. 

Još  jednu  posebnu  milost  molimo  s  njime  zajedno,  da  bi  naime  Gospodin  očuvao  i  ozdravio 
drugog  odličnog  i  tako  dragog  subrata,  kardinala  Franza  Koniga,  bečkog  nadbiskupa. 
Izvanredni  izraz  bratske  ljubavi,  koja  gaje  potaknula,  da  pogrebnu  počast  zagrebačkog 
kardinala  učini  svečanijom,  bila  mu  je  prigoda  prometne  nezgode,  zbog  koje  strepimo  za 
njegov  dragocjeni  život. 

Oh!  Kolike  li  boli!  Draga  braćo  i  sinovi!  Kolike  li  boli  zbog  tih  čudnovatih  nezgoda 
svagdašnjega  opasnog  života!  One  nas  sile,  da  se  bacimo  u  Isusove  ruke  kao  što  su  učinili 
njegovi  učenici  na  galilejskom  jezeru:  'Gospodine,  spasi  nas,  izgibosmo!' 

Da  će  Gospodin  spasiti  svoju  Crkvu,  nema  sumnje.  I  u  času  žalosti  spremni  smo  poslušati 
njegove  riječi,  premda  nam  ih  upravlja  s  naglaskom  ukora:  'Malovjerni,  zašto  si  posumnjao?' 
Isus  voli,  da  ga  zazivamo.  I  mi  se  pridružujemo  ovom  zazivu  sinova  uvijek  drage  'Austriae 
fidelis',  da  se  uspostavi  krepko  zdravlje  njihova  zaslužnog  i  revnog  pastira,  koji  se  u  svojoj 
odluci  nadahnutoj  od  bratske  ljubavi  osjećao  združen  s  gg.  kardinalima  i  cijelim  episkopatom 
katoličke  Crkve  kao  i  njihovim  zastupnikom. 

Dosta,  Gospodine!  Dosta!  Blagoslivljamo  te  svaki  dan,  pa  i  u  dan  žalosti.  Gospodine,  bilo 
milosrđe  tvoje  nad  nama,  kao  što  smo  se  ufali  u  tebe!  Amen,  i  uvijek:  Amen!» 

2)  -  Izvanredni  sveopći  izrazi  saučešća 

Čim  se  po  katoličkom  svijetu  saznalo  za  smrt  kardinala  Stepinca,  počeli  su  stizati  Sv.  Ocu 
brzojavi  sa  svih  strana  svijeta  s  izrazima  saučešća  u  boli,  koju  je  izazvala  njegova  smrt.  Te 
izjave  solidarnosti  su  Sv.  Ocu,  kako  to  saopćuje  poluslužbeni  vatikanski  dnevnik 
L'Osservatore  romano,  stizale  ne  samo  od  crkvenih  osoba  —  kardinala,  nadbiskupa,  biskupa  i 
predstavnika  crkvenih  redova  —  nego  i  od  brojnih  državnih  poglavara,  članova  diplomatskog 
zbora,  gradova  i  raznih  udruženja  (3). 

Kardinal  Klement  Micara,  vikar  Sv.  Oca  za  rimsku  biskupiju,  upravio  je  13.  veljače  posebnu 
obavijest  o  smrti  kardinala  Stepinca  kleru  i  vjernicima. 

Mletački  patrijarha  Giovanni  kardinal  Urbani  izdao  je  o  tome  posebnu  pastoralnu  poslanicu. 


Milanski  nadbiskup  Giovanni  Battista  kardinal  Montini,  sadašnji  papa  Pavao  VI,  održao  je  12. 
veljače  iste  godine  u  svetištu  sv.  Antuna  opata  članovima  katoličke  akcije  posebni  spomen- 
govor,  u  kojem  je  rekao  slijedeće  (4): 


«Stojeći  pod  dojnom  vijesti  o  smrti  kardinala  Alojzija  Stepinca,  zagrebačkog  nadbiskupa,  ova 
je  naša  večernja  pobožnost  prožeta  velikim  mislima,  koje  možemo  tek  natuknuti,  da  bi  svojoj 
molitvi  dali  što  dublju  pobudu. 

Prva  od  misli  odnosi  se  na  samu  činjenicu:  jedan  kardinal  sv.  rimske  Crkve,  nadbiskup  jedne 
od  najuglednijih  i  najvećih  biskupija  svijeta,  natpastir  i  duhovni  predstavnik  katoličkog 
naroda,  koji  je  kao  manjina  uklopljen  u  okvir  države  raznih  narodnosti  i  vjerskih  zajednica, 
umire  zatočen  u  jednom  selu.  Predveden  na  sud,  bio  je  osuđen  na  16  godina  kao  urotnik  protiv 
svoje  zemlje! 

Stojimo  pred  vanredno  teškom  i  jedinstvenom  činjenicom.  Ona  nas  sili,  bili  prijatelji  ili 
protivnici,  da  se  upitamo:  Je  li 

(3)  Generale  cordoglio per  la  morte  del  Cardinale  Stepinac,  u  L'Osservatore  romano,  13.  II. 
1960,  br.  36. 

(4)  Govor  kardinala  Montini,  u  Rivista  diocesana  milanese  (1960)  110-112. 

uopće  moguća  takva  osuda?  Jest,  ona  je  moguća.  Tako  nam  odgovara  ova  nadasve  žalosna 
činjenica. 

Počiva  li  ova  činjenica  na  pravednosti?  Je  li  on  bio  zločinac  ili  mučenik?  Možemo  li  pripisati 
normalnom  i  kulturnom  vršenju  sudačkog  pravorijeka  ovu  činjenicu,  koja  će  odjekivati  kroz 
stoljeća?  Ili  se  možda  ona  ima  pripisati  onoj  dramatičnoj  sudskoj  presudi,  koja  osuđenom 
služi  na  čast,  a  onome,  koji  se  tu  osudu  usudio  izreći,  donosi  osudu  cjelokupnog 
čovječanstva? 

I  sudski  postupak  protiv  Sokrata  i  Krista  bio  je  zaogrnut  plaštem  zakonitosti.  Kakva  je  razlika 
između  zakonitosti  i  pravednosti?  što  vele  na  to  branitelji  modernog  heroja,  koji  se  suprotstavi 
ugnjetavanom  patriotizmu,  ili  progonjenim  ideologijama?  Može  li  država  odstraniti  onoga, 
koji  ne  slijedi  ideologiju  režima?  Kako  daleko  siže  pravo  državnih  interesa  —  te  maglovite 
izlike  —  pod  kojim  se  može  proganjati  i  politički  osvećivati? 

Može  li  se  uopće  pretpostaviti,  da  ne  bi  ljubio  svoju  zemlju  ili  lojalno  obdržavao  pravedne 
zakone  jedan  kardinal  nadbiskup,  komu  nitko,  tko  ne  niječe  sunčano  svjetlo,  ne  bi  mogao  to 
poricati?  Je  li  uopće  moguće,  da  bi  on  jednoj  državi,  koja  zaslužuje  ovo  ime,  dao  povod,  da  ga 
ovako  nesmiljeno  sudi?  Ili,  možda  sila  stvara  pravo?  Kakvo  je  to  pravo? 


Ova  činjenica  postaje  simbol,  i  kao  takva  ulazi  u  povijest.  Problematika,  koja  je  uslijed  te 
činjenice  nastala,  već  je  u  civiliziranoj  savjesti  našla  svoje  rješenje.  Daje  Stepinac  htio  od 
slobodna  i  ponosna  čovjeka  postati  slijepo  poslušnim  slugom  marksizma,  mogao  je  postati 
'velik'  predstavnik  svoga  naroda.  On  to  nije  htio,  i  zato  je  morao  pasti. 

To  je  tražio  sistem.  Ništa  nije  bilo  u  stanju  da  zadrži  tešku  ruku  onoga,  koji  se  sam  postavio  za 
suca  nad  slobodom  drugih:  niti  dostojanstvo  povijesne  tradicije,  niti  posvećeni  auktoritet 
onoga,  koga  je  cijeli  narod  poštivao,  niti  neustrašiva  obrana  naroda  kao  ni  hrabra  zaštita,  koju 
je  Stepinac  pružao  potlačenima  od  prijašnje  nasilne  vlasti,  pa  čak  ni  sebični  interes,  koji  je 
računao  s  lozinkom:  'ne  stvarati  mučenike',  da  ne  bi  nasilno  nametnuta  šutnja  tragično 
odjekivala  u  savjestima.  Sucu  je  bio  svet  jedino  vlastiti  neobuzdani  egoizam. 

Ah  Stepinac  nije  osamljen.  S  njim  dijele  istu  sudbinu  kardinal  Mindszenty,  mađarski  primas, 
praški  nadbiskup,  mgr.  Beran,  rumunjski,  bugarski,  litvanski,  letonski  i  estonski  biskupi,  jer  to 
zahtijeva  sistem.  Opozicija  nema  pravo  da  postoji. 

Marksistički  humanizam,  koji  se  na  taj  način  predstavlja,  otkriva  u  svojim  karakterističnim 
eksperimentima,  kakvo  je  čovještvo  on  kadar  proizvesti.  Gledajući  ovo  nasilje  u  okviru,  koji 


865 

XII  -  POSMRTNI  ODJECI 

nas  zanima,  ono  je  bilo  usmjereno  protiv  onoga,  koji  posjeduje  samo  jednu  silu,  silu  duha,  i  to 
duha  istine,  ljubavi,  lojalnosti,  blagosti  i  opraštanja  —  duha  evanđelja, 

Time  drama  dosiže  vrhunac  izvanredne  osjetljivosti:  zašto  duh  Kristov,  koji  dalje  živi  u 
njegovoj  Crkvi,  mora  izazvati  bijes  i  takvu  osvetu? 

'Vlast  tmina',  koja  posjeduje  užasnu  snagu,  njezina  je  tajna.  Ona  ne  nalazi  veće  i  neslomljive 
zapreke  od  nenaoružane  nemoći  duha.  I  tmina  nadvladava.  Da,  ona  nadvladava.  Povijest 
između  ostalog  bilježi  takav  zlosretni  obrat.  Crkvena  povijest  je  sva  protkana  takvim 
zgodama.  Kristovo  trpljenje  se  nastavlja.  Odatle  izvodimo  zakon,  koji  nas  iznenađuje,  koji 


nam  ne  prija,  ali  koji  je  nuždan  i  spasonosan:  'Bilo  je  potrebno,  da  Krist  trpi'  (5).  I  danas  je 
tako:  nužno  je,  da  Crkva  trpi,  da  trpi  zbog  svoje  vjernosti  Kristu,  zbog  svoje  nepatvorenosti, 
zbog  svoje  sposobnosti,  da  potiče  svijet,  da  ga  pridigne  i  spasi.  Mučeništvo  je,  dakle,  jedan  od 
njezinih  darova  Duha  Svetoga. 

Dok  ovo  govorimo,  dršćemo.  No,  premda  dršćemo,  ne  smijemo  se  bojati,  ako  smo  kršćani. 

Evo  nove  misli:  Nakon  izdržanog  rata  za  slobodu,  nakon  pobjede  demokracije,  nakon 
proglašenog  ideala  mira,  slobode  misli  i  vjeroispovijedanja,  kojoj  je  sve  oduševljeno  kliktalo, 
mislili  smo  da  su  progonstva  u  XX  stoljeću  nemoguća.  A  kad  tamo,  pred  našim  se  očima 
događaju  progonstva,  ona  traju  i  sve  dalje  se  šire  tako  da  skoro  stvaraju  uvjerenje,  da  su  ona 
nešto  normalno. 

Braćo  moja,  moji  sinci  i  kćeri!  Da  se  ne  bi  i  ovdje  što  takvo  zbilo!  No,  ovo  je  zakon  Kristov: 
Hoćemo  li  biti  pravi  njegovi  učenici,  treba  da  budemo  spremni,  da  za  svoju  vjeru  trpimo. 
Dandanas  bismo  htjeli,  da  zbog  ispovijedanja  vjere  i  života  nemamo  nikakvih  neugodnosti. 
Vjera,  koja  traži  žrtve,  izgleda,  da  nije  suvremena.  A  ipak  naša  je  vjera  takva.  Ona  traži 
sljedbenike,  spremne,  da  izgube,  a  ne  ljude,  koji  hlepe  za  dobitkom;  ona  traži  junake,  ne 
kukavice;  ona  traži  svjedoke,  ne  slabiće;  ona  traži  sinove,  vjerne  i  dosljedne  apostole,  a  ne  tek 
pristalice  i  propagatore  oportunizma  i  kompromisa,  koji  su  više  skloni,  da  se  sporazume  s 
protivnikom,  negoli  da  sačuvaju  jedinstvo  s  prijateljima. 

Stepinac  neka  nas  uči!  Neka  nas  nauči  pouzdanju  i  dobroti!  On  je  umro  obavijen  šutnjom, 
koja  je  svojstvo  njegove  Crkve, 

(5)  Lk  24,  26. 

kojoj  preostaje  jedino  glas  molitve  i  praštanja.  Iz  njegovih  usta  nije  izašla  nikakva  oštra  riječ, 
nikakva  psovka.  Svoju  zemlju  nije  htio  napustiti  iz  ljubavi  prema  njoj. 

Braćo  moja,  sinci  i  kćeri,  praštajmo  i  mi  i  molimo !» 


Svečane  zadušnice  i  komemoracije  održane  su  ne  samo  ondje,  gdje  se  nalaze  iseljeni  Hrvati, 
nego  su  prema  vijestima  svjetskih  novina  održane  po  cijelome  svijetu. 

Takvu  komemoraciju  je,  13.  travnja  1960,  priredio  Gradski  narodni  odbor  u  Rimu  u  okviru 
priredaba  godine  za  izbjeglice  i  bjegunce,  koju  je  ustanovila  Organizacija  Ujedinjenih  Naroda. 
Toj  svečanoj  komemoraciji  je  prisustvovalo  devet  kardinala,  šest  ministara  talijanske  vlade, 
predstavnici  diplomatskog  zbora  te  zastupnici  Hrvatske,  Albanije,  Bugarske,  Čehoslovačke, 
Estonije,  Letonije,  Litve,  Poljske,  Rumunjske.  Uvodni  je  govor  držao  predsjednik  gore 
navedenog  Odbora  profesor  Alojzije  Gedda,  a  glavni  je  govor  izrekao  Josip  kardinal  Pizzardo. 


Prikazavši  ukratko  tijek  života  stožemika  Stepinca,  Pizzardo  je  nastavio  slijedećim  riječima 

(6); 


«Nadbiskup  Stepinac  za  vrijeme  rata  stekao  je  tolik  ugled  i  takav  prestiž,  da  se  nova 
komunistička  vlada  nije  usudila  napasti  ga  neposredno.  Tek  nakon  klevetničke  promidžbe  bilo 
je  u  listopadu  1946  izneseno  na  pozornicu  suđenje.  Vrijeđan,  ponižen,  nepravedno  osuđen  na 
16  godina  zatvora,  nadbiskup  je  izdržao  to  zloglasno  suđenje,  kako  gaje  bio  nazvao  Pijo  XII, 
vedra  čela,  neslomljen,  s  divnim  dostojanstvom  i  mirom,  koga  pruža  svijest,  daje  savjesno 
izvršio  svoju  dužnost  u  ime  Crkve,  čije  hijerarhije  je  član  i  najodaniji  sin.  Zato  je  dospio  u 
zatvor  ne  mareći  za  službene  i  poluslužbene  nutarnje  i  vanjske  pogrde,  da  bude  konačno 
zatočen  u  prisilnoj  samoći,  u  selu  Krašiću.  Ideološkoj  mržnji  komunističkog  ateizma 
suprotstavio  je  pouzdanje  u  Boga,  strpljivost  u  trpljenju  i  pouzdanu  molitvu. 

To  je  Kristovo  oružje,  koje  nijedna  ljudska  sila  nije  kadra  pobijediti.  Odijeljen  od  svoga  stada, 
nadbiskup  stožernik  podnosi  neizrecive  boli  duše  i  tijela.  Ali  on  promatra  i  preuzima  potpuno 
smisao  i  stvarnost  križa  u  mističnom  tijelu  Kristovu,  u  dubokom  osvjedočenju,  da  za 
kršćanskog  pastira  nije  ništa  izgubljeno  ili 

(6)  Cardinale  Giuseppe  Pizzardo,  I  Quattordici  anni  di  martirio  del  Cardinale  Stepinac, 

Roma,  Sala  dell'Arco  -  13  aprile  1960,  Eliograf,  Roma,  V.  Costantino  Morini  32.  -  L'eroica 
figura  del  Cardinale  Stepinac  commemorata  a  Bologna,  Bari,  Firenze,  u  L  'Osservatore 
romano,  17.  II.  1960,  br.  39. 

beskorisno,  pa  makar  on  bio  i  u  zatvoru,  jer  dušama  može  koristiti  isto  tako  trpljenjem  i 
molitvom  kao  i  pastirskim  radom.  U  svojoj  poniznosti  je  mogao  posvjedočiti  svijetu:  'Bog  mi 
je  svjedok,  da  sam  usrdno  molio  moga  poglavara  mgr.  Bauera,  da  me  ne  predloži  za  biskupa, 
jer  niti  sam  vrijedan,  niti  sposoban  za  tako  uzvišenu  službu... 

Više  nego  ikada  osjećam,  da  sam  beskoristan  sluga,  i  da  bi  već  prvog  dana  bio  popustio 
zahtjevima  komunista,  kad  me  ne  bi  podržavale  molitve  tolikih  dobrih  duša  i  sveopće  Crkve'. 

No,  kad  je  ovaj  'beskorisni  sluga',  na  putu  iz  Lepoglave  u  selo  Krašić,  koje  je  stavljeno  pod 
najbudniju  pasku,  čuo  ljudski  glas,  pajačan  suvremenom  tehnikom,  gdje  ga  zove  'bivšim 
nadbiskupom',  onda  je  apostolskim  ponosom  postao  jeka  pradavnog  Božjeg  glasa:  'Većma  se 
treba  pokoravati  Bogu  negoli  ljudima',  i  odlučno  je  izjavio:  'Ja  sam  još  zagrebački  nadbiskup. 
Jedino  prisiljen  ostavit  ću  ovu  zemlju.  Ostat  ću  ovdje,  dok  to  bude  htio  Sv.  Otac'. 

U  ovim  njegovim  jasnim  i  svjesnim  riječima  uključene  su  dvije  tvrdnje:  prvo,  da  biskup  ne 
prima  kanonsko  poslanje  od  ljudi,  nego  od  Boga  i  njegova  zamjenika  na  zemlji;  drugo,  daje 
crkvena  sloboda  —  kako  je  to  kazao  jedan  velikodušni  stari  papa  —  temelj  svake  prave 
ljudske  i  građanske  slobode. 


Vrhovni  kršćanski  ideal  nije  borba,  nego  mir,  i  to  pravedan  mir,  svet  mir,  mir  među  narodima, 
mir  u  obitelji,  mir  s  Bogom  u  duši. 

Pokojni  uzoriti  bio  je  pun  obzira  prema  svakoj  građanskoj  vlasti.  Borbu  nije  htio,  niti  ju  je 
izazivao.  No,  kad  mu  je  borba  bila  nametnuta,  on  ju  je  bez  ikakva  oklijevanja  prihvatio,  i  što 
je  ta  borba  postajala  žešća  i  oštrija,  to  većma  je  rasla  njegova  srčanost  i  hrabrost.  Upornost 
uzoritog  pokojnika  bila  je  utemeljena  na  vjeri  čvrstoj  poput  granita,  bila  je  nesavladiva.  Ovaj 
njegov  mir  i  čvrstoća  nisu  nešto  obično,  nešto  samo  ljudsko.  Čini  nam  se,  kano  da  ga  čujemo, 
gdje  opetuje  u  krašićkoj  samoći: 

'Prema  odredbama  sv.  Crkve  borimo  se  za  Božju  stvar.  Bog  je  vječan  i  svemoguć.  Zažvali 
smo  u  pomoć  zaštitu  Majke  Božje  i  Majke  naše,  presv.  Bogorodice!  Što  nam  se  može 
dogoditi?  Koga  se  moramo  bojati?  Nikoga  i  ničega  na  ovome  svijetu!1 

U  takvu  se  duševnom  raspoloženju  sa  sudbinom  vlastite  osobe  ne  računa.  Kardinal  Stepinac  je 
bio  tako  iskren  u  tom  svom  stavu,  daje  često  puta  kazao:  'Dosta  mije  samo  jedan  znak  Sv. 
Oca,  pa  ću  se  rado  povući'. 

Bio  je  spreman,  da  siđe  sa  svoga  slavnog  položaja,  pa  i  u  slučaju,  ako  bi  zbog  toga  njegova 
osoba  bila  stavljena  u  lošije  svjetlo,  ili  njegova  herojska  žrtva  bačena  u  sjenu.  Njegovo  bi 
stado  plakalo,  kad  bi  morao  otići,  stado,  koje  on  nije  htio  napustiti  i  za  koje  je  bio  spreman 
umrijeti.  No  eto,  on  bi  ga  napustio,  kad  bi  Sv.  Otac  to  htio,  jer  bi  probitak  svoje  osobe  i  svojih 
vjernika  spremno  podvrgao  većim  probicima  sveopće  Crkve,  koja  je  naša  majka.  Premda  je 
bio  spreman  na  posvemašnje  odricanje  za  dobro  Crkve,  protivnicima  nije  ni  u  čemu 
popustio«. 


Istodobno  su  i  apostolskom  administratoru  mgr.  Franji  Šeperu  sa  svih  strana  svijeta  i  iz  svih 
redova  ljudi,  od  kardinala  i  predsjednika  vlade  sve  do  jednostavnih  vjernika,  stizali  brojni 
brzojavi  s  izrazima  suosjećanja  i  uzajamnosti  u  žalosti,  koja  je  zadesila  zagrebačku 
nadbiskupiju  i  sav  Hrvatski  Narod.  Lik  pastira,  koji  je  u  vjernosti  prema  Kristu,  prema  Sv. 
Ocu,  sv.  Crkvi,  svojem  kleru  i  vjernicima,  položio  svoj  život,  zapanjio  je  cio  svijet  i  izazvao 
jednodušne  izjave  i  izraze  saučešća. 

Kipar  Ivan  Meštrović  poslao  je  župniku  Vranekoviću  brzojav  slijedećeg  sadržaja  (7): 

«Duboko  dirnut  žalosnom  vješti,  daje  naš  ljubljeni  duboko  poštovani  kardinal  Alojzije 
Stepinac,  nadbiskup  slavne  zagrebačke  nadbiskupije,  preminuo,  Vama  kao  njegovu  odanom 
čuvaru  šaljem  svoje  saučešće  u  vašoj  žalosti  koja  je  velika  kao  ona  cijelog  Hrvatskog  Naroda. 
Uvjeren  sam  daje  veliki  pokojnik  zaklopio  oči  hvaleći  Gospodina  što  gaje  odlikovao  da  do 
zadnjeg  časa  ostane  vjeran  njemu  i  svojem  Hrvatskom  Narodu  u  kome  će  mu  ostati  vječna 
uspomena  a  njegova  Hrvatska  će  čuvati  njegov  grob  kao  počivalište  svog  najvećeg  sina  u 
ljubavi  i  trajnoj  vjernosti.  —  Ivan  Meštrović«. 


Značajna  je  sažalnica  talijanskog  zamjenika  konzula  u  Zagrebu,  koju  je  upravio  apostolskom 
administratoru,  13.  veljače  (8): 

«S  osjećajima  dubokog  poštovanja  —  piše  on  —  prema  vjeroispovijesti,  koja  podržava  u 
hrvatskom  kleru  vjeru,  koja  zadivljuje,  izrazujem  živu  sućut  prigodom  smrti  uz.  kardinala 
Stepinca.  Pridružujem  se  Vašoj  boli  i  dijelim  s  Vama  utjehu,  što 

(7)  U  NAZ,  bez  posebnog  broja. 

(8)  U  NAZ,  bez  posebnog  broja. 

sam  mogao  iskazati  pogrebnu  počast  svetom  kardinalu,  kako  dolikuje  njegovu  dostojanstvu  i 
moralnoj  veličini. 

Ne  mogu  zaboraviti  strahovito  proročanstvo,  koje  je  mgr.  Stepinac  u  listopadu  1946  izrekao: 

'Učinili  ste  sudbonosnu  pogrješku,  što  ste  ubili  230  svećenika.  Narod  to  neće  zaboraviti,  jer 
ste  mu  time  pokazali,  kakvu  mu  slobodu  donosite'. 

Danas  ujutro  je  narod  dao  odgovor  na  to  proročanstvo  s  onim  izvanrednim  dostojanstvom, 
kakvim  Hrvati  svjedoče  pred  poviješću,  da  znadu  trpjeti. 

Kardinal  je  za  nas  Talijane  visok  kršćanski  simbol  mučeništva,  koje  on  predstavlja.  Ono  što 
nas  više  približava  vama  u  težnji  za  idealom  kršćanskog  mira,  jest  onaj  mir  koga  nazivljem 
pravim  mirom,  ne  ukoliko  je  oprečan  ratu,  nego  ukoliko  je  vedrina  duha  pravednika,  koju  sam 
jučer  mogao  čitati  na  kardinalovu  licu. 

U  jednom  otmjenom  pismu,  koje  je  g.  1943  upravio  opunomoćenom  ministru  kraljevine 
Italije,  podsjeća  on  na  duh  kršćanskog  bratstva,  koji  je  kroz  13  stoljeća  spajao  Talijane  i 
Hrvate  na  objema  obalama  Jadranskog  mora.  Ovaj  duh  je  bio  teško  povrijeđen  uskim  i 
histeričkim  nacionalizmom  dvaju  štetnih  režima  u  našim  objema  zemljama  u  jednakoj  mjeri. 
Kardinal  Alojzije  Stepinac  trpio  je  i  od  jednoga  i  drugoga,  a  ja  ne  znam,  na  koji  se  od  dvaju 
imamo  većma  tužiti. 

Ganuće,  koje  sam  danas  vidio  na  licima  Hrvata,  osjećaji,  koji  su  me  uzbuđivali,  dokazuju,  da 
nepravednosti  despota  nisu  posve  uništili  onaj  duh,  koji  ljubim.  Je  li  nužno,  da  to  tvrdim,  kad 
Talijani  izrazuju  toliko  udivljenje  prema  Vašem  kleru? 

S  osjećajima  prijateljstva  spreman  na  uslugu  najodaniji  Vašoj  Preuzvišenosti.  —  P.  A. 

Udoni». 


U  Rimu,  10  ožujka  1960  —  trideseti  dan  poslije  smrti  kardinala  Stepinca  —  služena  je 
svečana  misa  zadušnica,  s  pet  kardinala,  u  bazilici  S.  Maria  Maggiore.  Tom  zgodom  mgr. 
Đuro  Koksa,  rektor  hrvatskog  zavoda  Sv.  Jeronima,  održao  je  spomen-slovo,  u  kojem  je 
istaknuo  slijedeće  odlike  Stepinčeve  osobe  i  njegova  djelovanja  (9); 

(9)  II  solenne  rito  di  suffragio  nella  Basilica  Liberiana,  u  L  'Osservalore  romano,  1 1 .  III. 
1960,  br.  59. 

1.  Stepinčevu  iskrenu  i  djetinju  pobožnost  prema  BI.  Dj.  Mariji. 

2.  Njegov  asketski  lik,  koji  nije  tražio  niti  ljude,  niti  zemaljske  stvari,  jer  je  bio  sav  usmjeren, 
da  u  mini  moli,  razmatra  vječne  istine  sv.  vjere  i  da  pomaže  siromahe  i  trpeće.  Kardinal  se 
nije  htio  isticati,  niti  zadirati  u  javni  život,  niti  je  tražio  borbu,  a  ni  mučeništvo. 

3.  Vrhovno  pravilo  njegova  života  bilo  je  to,  da  uvijek  i  u  svemu  vrši  volju  Božju.  Kad  je 
razabrao,  da  Bog  od  njega  traži  drugo  nego  na  što  je  on  naginjao,  hrabro  se  predao  povjerenoj 
službi  kao  pravi  vojnik,  da  izvede  ono  što  upozna,  da  Bog  od  njega  traži.  Brinuo  se  samo  za 
stvar  Božju  i  sv.  Crkve.  Borio  se  junački,  neustrašivo,  dostojanstveno  sve  do  smrti.  U  borbi  se 
nije  brinuo,  hoće  li  doživjeti  uspjeh  svoje  borbe.  Čvrsto  je  vjerovao,  da  će  Božja  stvar  iznijeti 
konačnu  pobjedu.  Iako  je  po  svom  načinu  života  bio  vanredno  jednostavan,  postao  je  znak, 
komu  se  protuslovilo,  jer  je  bio  bačen  u  žestoko  rvanje  i  ogorčenu  borbu. 

4.  Katkada  se  činilo,  da  ne  spada  u  naša  vremena.  Kad  je  branio  prava  Crkve,  pobijao 
ateistički  materijalizam  i  modeme  zablude,  u  njegovoj  riječi  odjekivala  su  prošla  stoljeća  te  se 
iz  njih  razabirao  glas  sv.  Atanazija  i  sv.  Ambrozija. 

5.  U  crkvenim  stvarima  nije  poznavao  drugih  sudaca  nego  samo  Boga  i  Sv.  Oca.  Vjernost 
prema  Sv.  Ocu  dokazao  je  svojim  dugim  trpljenjem,  koje  je  podnosio  herojskom  i  uzornom 
hrabrošću.  Tako  se  bio  uspeo  do  onih  vrhunaca  vjere,  do  kojih  se  prosječni  ljudi  ne  dižu,  kao  i 
do  uzvišenosti  kršćanske  ljubavi  opraštajući  i  moleći  Boga,  da  oprosti  onima,  koji  su  ga  tako 
nemilosrdno  progonili. 


Solidarnost  u  žalosti  za  pokojnim  kardinalom  bila  je,  može  se  kazati,  doista  sveopća. 

Dokazuju  to  svečane  zadušnice,  koje  su  se  u  svim  glavnim  kulturnim  i  crkvenim  središtima 
držale  po  cijelome  svijetu,  a  služili  su  ih  najviši  crkveni  dostojanstvenici.  Nadbiskupi 
kardinali  služili  su  ih  u  Milanu,  Miinchenu,  Berlinu,  Chicagu,  New  Yorku,  Montrealu,  Buenos 
Airesu,  Rio  de  Janeiru.  U  drugim  gradovima  držali  su  ih  mnogi  nadbiskupi  i  biskupi  (10). 


(10)  Zadušnice  za  kardinala  Stepinca,  u  Glasnik  Srca  Isusova  i  Marijina  1 1  (Salzburg  1960) 
100-109. 

2.  -  NA  GLASU  SVETOSTI 

Sud  što  gaje  puk  Božji  posve  svojevoljno  i  od  sebe  stvorio  o  kardinalu  Alojziju  Stepincu,  nije 
samo  u  njegovoj  domovini  Hrvatskoj  jednodušan,  nego  se  ta  jednodušnost  očituje  i  u  drugim 
zemljama.  Narod  ga  Božji  smatra  duhovnim  velikanom,  svetim  pastirom  Kristova  stada, 
ispovijedaocem  sv.  vjere,  uzorom  u  kršćanskom  životu,  ali  ne  samo  običnim  vjernicima,  nego 
napose  duhovnim  pastirima.  Jednom  riječju,  o  njemu  među  Božjim  narodom  postoji  glas 
svetosti,  koji  se  ispoljuje  i  postojanim  pohađanjem  njegova  groba  i  izjavama  najrazličitijih 
osoba.  Taj  glas  svetosti  u  drugom  desetgodištu  iza  njegove  pravedničke  smrti  nije  nipošto 
prestao  niti  ohladnio,  usprkos  nepovoljnim  vanjskim  prilikama,  nego  on  traje  dalje  i  zauzima 
sve  veće  i  veće  razmjere,  što  je,  uvjereni  smo,  djelo  samog  Boga  i  njegova  Svetog  Duha  (12). 

1)  -  Neprestano  hodočašće  na  Stepinčev  grob 

Odmah  nakon  dovršenih  pogrebnih  obreda,  čim  su  časni  ostaci  kardinala  Stepinca  bili 
spušteni  u  katedralnu  kriptu,  počelo  je  dragovoljno  i  neusiljeno  hodočašćenje  na  njegov  grob. 
Tisuće  vjernika  mimohodilo  je  pokraj  grobnice  iza  glavnog  oltara.  Gužva  je  svijeta  jednom 
zgodom  bila  tolika,  daje  mnoštvo  čak  srušilo  jedan  mramorni  stolić  u  samom  svetištu  (13). 

To  pohađanje  nije  nipošto  jenjalo.  Svetište  katedrale  nije  više  ograđeni  mistični  vrt  —  «hortus 
conclusus»  —  pristupačan  samo  kleru.  Od  dana  sahrane  vjernici  slobodno  ulaze  u  nj  i 
zaustavljaju  se  iza  glavnog  oltara.  Žele  ondje  vidjeti  grobni  kamen,  koji  zatvara  grobnicu.  Ne 
mogu  ga  doduše  niti  vidjeti,  jer  ga  vjernici  i  ljeti  i  zimi  pokrivaju  svježim  cvijećem,  oko  njega 
neprestano  pale  svijeće,  simbol  svoje  vjere,  koju  žele  ojačati  na  primjeru  herojske  vjere,  koja 
je  zračila  iz  velikog  duhovnog  pastira.  U  sredini  iza  grobnog  kamena  na  malom  podnožju  ih 
gleda  prije  u  mramoru  isklesano,  a  sada  u  broncu  izliveno  vedro,  dostojantveno,  očinsko 
kardinalovo  obličje  okrunjeno  biskupskom  mitrom.  Na  kamenuje  uklesan  natpis:  «Hic  jacet 
Sacerdos  magnus  —  Ovdje  leži  veliki  svećenik«. 

(12)  BENEDICTUS  XIV,  De  servorum  Dei  beatificatione  et  beatorum  canonizatione  II,  knj. 
2,  pogl.  39-41,  Prati  1839. 

(13)  Dnevnik  kardinala  Franje  Šepera,  II.  1960. 

Ono  ih  gleda,  i  na  šutljiv  način  ih  bodri  na  neustrašivo  ispovijedanje  sv.  vjere,  riječima 
velikog  Apostola  pogana:  «Braćo,  svi  me  zajedno  nasljedujte  i  pažljivo  motrite  one,  koji  žive 
prema  primjeru,  što  vam  ga  dajemo«  (14). 

Na  kardinalovu  grobu  mogu  se  vidjeti  ganutljivi  i  pobudni  prizori.  Već  slijedećeg  2.  travnja 
1960  nakon  njegove  smrti  zaustavilo  se  nekoliko  autobusa  na  kaptolskom  trgu  pred 


katedralom.  Iz  njih  je  izašla  skupina  od  130  osoba.  Kad  spaziše  jednog  svećenika,  upitaše  ga, 
gdje  se  nalazi  kardinalov  grob?  On  ih  odvede  u  katedralu  iza  glavnog  oltara  i  pokaže  im 
mjesto,  gdje  kardinalovi  smrtni  ostaci  čekaju  slavno  uskrsnuće.  Tu  se  svi  baciše  na  koljena  i 
glasno  izmoliše:  «Vater  unser».  Nakon  molitve  ustanu  i  u  katedrali  zaori  jednoglasno  pjesma: 
«Grosser  Gott,  wir  loben  dich!» 

Bili  su  to  Nijemci,  koji  su  hodočastili  u  Sv.  Zemlju.  Na  tom  putu  su  htjeli  posjetiti  i  ovaj  grob, 
da  molitvom  i  pjesmom  dadu  oduška  svome  srcu,  što  su  mogli  stići  na  grob  neustrašivog 
ispovjedaoca  vjere  (15). 

Na  grob  dolazi  otmjen  gospodin  sa  sinčićem.  Tata  klekne,  privuče  k  sebi  mališa,  uzme 
njegovu  ručicu  i  njom  ga  prekriži.  Eto  jedne  odlične  mlade  gospođe  sa  svojim  anđelkom.  I 
ona  klekne.  Svojom  rukom  vodi  djetetovu  ručicu  i  križa  ga. 

Tako  eto  mlada  Hrvatska  na  Stepinčevu  grobu  uči  znamen  sv.  križa,  znamen  sv.  vjere,  po 
kojoj  nam  dolazi  spasenje. 

Mladić  stoji  nepomično  pred  grobnim  kamenom.  Vidi  se,  da  ne  moli,  ali  je  zaokupljen 
ozbiljnim  i  teškim  mislima.  Ne  vidi  nikoga  oko  sebe,  pa  možda  ni  grobni  kamen,  u  koji  su  mu 
doduše  oči  uprte.  Misli,  sav  je  zaduben  u  tajnu  toga  groba.  Stoji  pod  snažnim  i  jakim  dojmom. 
Nešto  u  sebi  doživljava.  Dolazi  žena,  odjevena  u  crnu  slavonsku  nošnju.  Klekne  do  grobnog 
kamena  i  dugo  moli.  Suze  joj  teku  niz  lice.  Lice  joj  odaje  duboku  bol  i  tugu.  Ustane  i  opet 
klekne.  Ne  može  se  odijeliti  od  toga  groba.  Konačno  izrazom  duboka  poštovanja  poljubi 
nadgrobni  kamen  i  tiho  se  udalji.  Našla  je  konačno  utjehu  u  svojoj  boli. 


Prigodom  35-godišnjice  svećeničkog  ređenja  na  poziv  nadbiskupa  Franje  kardinala  Šepera 
sastali  su  se  u  Zagrebu  kod  njega  njegovi  bivši  kolege,  koji  su  bili  kolege  i  pokojnog  kar- 

(14)  Fil  3,  17. 

(15)  Dnevnik  kardinala  Franje  Šepera,  2.  IV.  1960. 

dinala  Stepinca  u  Rimu.  Završili  su  svoj  sastanak  zajedničkom  večernjom  molitvom  na 
Stepinčevu  grobu. 

Noć  se  već  bila  spustila,  a  s  noću  i  jaka  oluja  nad  gradom.  Struja  bi  prekinuta.  Katedralu  je 
osvjetljivalo  samo  slabo  svjetlo  svijeće  s  kardinalova  groba.  Moleći  u  početku  kompletorija 
opomenu  sv.  Petra,  bilo  im  je  kao  da  veliki  pokojnik  svojim  kolegama  opetuje  riječi 
apostolskoga  prvaka  (16):  «Braćo,  budite  trijezni  i  bdijte:  vaš  protivnik  đavao  obilazi  kao 
ričući  lav  tražeći  koga  da  proždre.  Oduprite  mu  se  čvrsti  u  vjeri! » 


Ono,  što  ih  se  najdublje  dojmilo  i  najviše  ganulo  bilo  je  ono  neprestano  liodočašćenje  vjernika 
na  Stepinčev  grob  i  njihova  žarka  molitva  na  grobu  nezaboravnog  subrata  (17). 


Prigodom  svećeničkog  sastanka,  koji  se  održao  u  veljači  g.  1967,  pohodilo  je  oko  150 
svećenika  kardinalov  grob.  Svećenici  su  izmolili  slavna  otajstva  krunice  i  otpjevali  «Salve 
Regina».  Nakon  toga  je  pomoćni  biskup,  a  sadašnji  nadbiskup  Franjo  Kuharić  održao  slijedeći 
srdačni  nagovor (18): 

«Draga  braćo  svećenici! 

Svi,  koji  s  poštovanjem  dolaze  na  ovaj  grob,  moraju  doći  s  raspoloženjem  u  duši,  da  slušaju 
riječ  i  duh  blažene  uspomene  kardinala  Stepinca.  A  što  nam  on  govori?  Ono,  što  je  rekao  u 
svojoj  oporuci: 

1.  Ljubite  Crkvu!  On  je  sam  silno  ljubio  Crkvu  i  zato  je  bio  tako  osjetljiv  za  njezinu  slobodu  i 
za  njezina  prava.  Jer  je  ljubio  Crkvu,  ljubio  je  Sv.  Oca  papu,  njezina  vidljivog  poglavara. 
Uvijek  je  upirao  svoj  pogled  prema  Rimu!  Radio  je  u  svojim  danima  i  u  svom  vremenu  za 
Crkvu  i  za  dobro  ljudi,  ali  je  uvijek  htio  djelovati  s  blagoslovom  namjesnika  Kristova.  On 
nam  i  danas  govori:  ljubite  papu!  Mi  u  svojim  danima  i  u  svom  vremenu  moramo  također 
gledati  prema  Rimu  s  ljubavlju,  poštovanjem  i  povjerenjem  u  Sv.  Oca  Pavla  VI,  koji  je  danas 
u  ovoj  dinamičnoj  povijesti  branič  svih  vrednota  i  taj  mu  je  moralni  autoritet  priznat  s  mnogo 
strana.  Na  to  smo  ponosni,  ali  budimo  čvrsto  uz  njega! 

2.  Znamo,  kako  je  pokojni  nadbiskup  trpio  i  kako  gaje  boljelo,  kada  seje  nastojalo  svećenike 
odijeliti  od  biskupa.  Jer 

(16)  1  Petr  5,  8-9. 

(17)  ISIDOR  MARKUS  EMANUEL,  Gerechtigkeit fur  Kardinal  Stepinac,  u  Glaube  und 
Leben,  Kirchenzeitung  fur  das  Bistum  Mainz  16  (1960)  115,  118. 

(18)  Posjet  svećenika  na  grob  kardinala  Stepinca,  u  GSIM  19  (1967)  69. 

je  ljubio  Crkvu,  zato  je  bio  silno  osjetljiv  za  njezino  jedinstvo.  On  i  nama  danas  govori: 

Budite  jedinstveni  i  čvrsti  s  punim  povjerenjem  uz  svoje  biskupe!  Želimo  da  bude  poštivano 
dostojanstvo  ljudske  osobe,  sloboda  savjesti  i  sloboda  Crkve.  To  je  ostvarivo  samo  u 
jedinstvu  svih  oko  Sv.  Oca  i  biskupa.  Stoga  se  ne  dajte  odijeliti  od  svojih  biskupa  ni  s  lijeva  ni 
s  desna! 

3.  On  nam  govori:  Ljubite  svoj  Hrvatski  Narod,  ali  poštujte  i  želite  svima  dobrol 


4.  On  nam  govori:  Budite  svećenici  duboke  duhovnosti.  Božji  svećenici,  Božji  ljudi  i  onda 
ćete  spašavati  sve  vrednote.  Ljubite  se  međusobno  i  budite  jedno !». 


Iako  su  pogrebne  svečanosti  već  odavna  prošle,  vjernici,  domaći  i  strani,  ipak  ne  prestaju 
dolaziti  na  ovaj  grob,  da  se  utješe  i  Božjem  miljeniku  preporuče,  da  ih  kod  Boga  zagovara. 
Tko  bi  mogao  opisati  sve  te  hodočasnike?  Tko  bi  mogao  zorno  prikazati  sve  prizore,  koji  se 
dnevno  mogu  na  tom  grobu  vidjeti?  Stepinčev  «junački  najsvjetliji  lik»,  kako  su  ga  nazvali 
Pijo  XII  i  papin  državni  tajnik  kardinal  Dominik  Tardini  (19),  jača  slabe,  podupire  nestalne  i 
neodlučne,  tješi  progonjene  i  potlačene,  potiče  na  praštanje  nepravda,  a  sve  bez  razlike  poziva 
i  upućuje  na  strmu  stazu  koja  vodi  u  našu  vječnu  domovinu,  u  kraljevstvo,  koje  nam  obećaje 
nebeski  Otac. 

2)  -  Izjave  o  glasu  svetosti 

Spomenuli  smo  izjavu  pape  Ivana  XXIII  prigodom  svečanih  zadušnica  u  sv.  Petru.  Naveli 
smo  i  glas  milanskog  nadbiskupa  kardinala  Montinija,  sada  Sv.  Oca  Pavla  VI,  daje  Stepinac 
svima  nama  uzor  i  učitelj.  Isti  je  Sv.  Otac,  za  vrijeme  II  Vatikanskog  koncila  3.  prosinca  1965, 
rekao  u  audijenciji  biskupima  Jugoslavije  (20): 

«Ponovno  nam  dolazi  pred  oči  lik  vašega  velikog  predšasnika.  Svojim  heroizmom  postao  je 
velik  i  primjer  cijeloj  Crkvi.  Kad  sam  bio  pred  par  godina  u  New  Yorku,  pokazali  su  mi  školu, 
koju  je  sagradio  kardinal  Spellman,  a  koja  se  zove  'Stepi- 

(19)  Izjave  pape  Pija  XII  i  kardinala  Dominika  Tardini  pred  mgr.  dr.  Franjom  Šeperom, 
nadbiskupom  koadjutorom,  u  Dnevnik  Franje  kard.  Šepera,  26.  V.  1958. 

(20)  V.  CECELJA,  Ostavio  je  snažan  dojam  na  mene,  u  GSIM  19  (1967)  28. 

nac  School'.  Poznat  je  djeci  jedne  velike  zemlje,  jer  je  bio  herojski  vjeran.  I  vi  imate  sreću 
častiti  njegov  grob.  Molim  vas,  da  se  na  tom  grobu  sjetite  i  naših  nakana». 

Kardinal  Pavao  Bertoli,  čuvši  za  smrt  kardinala  Stepinca,  11.  veljače  1960,  apostolskom 
administratoru  zagrebačke  nadbiskupije  pošalje  slijedeću  sažalnicu  (21): 

«Današnje  jutarnje  novine  donose  bolnu  vijest,  da  je  umro  naš  predragi  kardinal.  Zbog 
gubitka  ovoga  velikog  nadbiskupa,  koga  sam  imao  sreću  poznavati  i  s  kojim  me  vezalo 
duboko  divljenje  i  bratsko  prijateljstvo,  duboko  sam  ožalošćen.  Sutra  ću  služiti  misu  za  dušu 
pokojnog  pastira,  ali  jer  je  on  već  na  nebesima,  molim  i  molit  ću,  da  nas  iz  neba  pomaže  i 
posreduje  za  nas,  koji  smo  na  zemlji,  kao  i  za  njegovu  dragu  domovinu.  Oh,  da  bi  žrtva 
njegova  života  pridonijela  tome,  da  dođe  mir  i  pravednost!  Živo  sažaljenje  i  srdačno  sjećanje 
u  Gospodinu! » 


Isti  visoki  dostojanstvenik  prenio  je  14.  veljače  1970  na  magnetofonsku  vrpcu  u  Rimu  svoje 
uspomene  na  pokojnoga  kardinala.  Svoj  je  sud  o  njemu  izrekao  slijedećim  riječima:  «Stepinac 
je  ljubio  Crkvu,  kako  ju  je  malo  tko  ljubio.  Imao  sam  uvijek  utisak,  da  je  on  jedini  meni 
poznati  biskup,  koga  smatram  svetim  i  koji  bi  zbog  uzorna  apostolata,  svoje  odanosti,  svoga 
mrtvenja,  svoje  ljubavi  mogao  biti  predložen  biskupima  našega  vremena  za  uzor». 

Kardinal  Gregorije  Agagianian,  armenski  patrijarh  i  pročelnik  Sv.  kongregacije  za  raširenje 
vjere,  tom  zgodom  rekao  je  dr.  Ivanu  Tomasu,  koji  je  u  ono  vrijeme  vodio  hrvatski  odsjek 
vatikanskog  radija  (21a):  «Ne  znam,  velečasni,  da  li  da  vam  izrazim  saučešće  ili  čestitke,  jer 
na  zemlji  ste  izgubili  vi  Hrvati  izvaredna  vođu  i  borca,  ali  ste  u  nebu  stekli  silna  zagovornika  i 
svijetao  primjer,  koji  nas  sve  mora  voditi». 

Zagrebački  nadbiskup  mgr.  Franjo  Šeper  piše  godinu  dana  iza  smrti  pokojnog  kardinala 
gospođi  Mili  Vod  (21b):  «Prošla  je  godina  dana  otkako  nema  kardinala  među  nama.  Međutim, 
čini  se  kao  da  njegovu  prisutnost  osjećamo  još  življe  nego  za  njegova  života.  To  je  osobina 
svetaca». 

Kolega  pokojnog  Stepinca  iz  vremena  rimskih  studija,  mgr.  Isidor  Markus  Emanuel,  bivši 
speyerski  biskup,  piše  (22): 

(21)  Izjave  istaknutih  ličnosti  povodom  kardinala  Stepinca,  u  GSIM  1 1  (1960)  85. 

(21a)  N.  mj.  64.  Gl.  također  str.  85. 

(2 lb)  Prijepis  pisma  kod  pisca. 

(22)  ISIDOR  MARKUS  EMANUEL,  Gerechtigkeit fur  Kardinal  Stepinac  u  G.u.L.  16  (1960) 
115. 

«S  kardinalom  Stepincem  otišao  je  jedan  od  najboljih  našega  stoljeća  u  vječnost.  Kad  mije 
stigla  vijest  o  njegovoj  smrti,  prva  mi  je  misao  bila:  umro  je  svetac.  Oni  koji  su  ga  osobno 
poznavali,  razumiju  to.  Čitav  niz  današnjih  biskupa  Njemačke  bili  su  kroz  vrijeme  svoga 
studija  u  Germanikumu  njegovi  suukućani  i  drže  u  uspomeni  s  poštivanjem  sliku  njegova 
karaktera  kao  utjelovljenu  krepost  dužnosti». 

Beogradski  nadbiskup  koadjutor  mgr.  Gabrijel  Bukatko  piše,  11.  veljače  1960,  zagrebačkom 
ordinariju  (22a):  «Providnost  Božja  pozvala  gaje  u  rajska  naselja,  u  vječni  život,  na  vječnu 
nagradu  za  svu  njegovu  zaslužnu  strpljivost,  samoprijegor  i  žrtvu,  što  je  sve  predano  u  ruke 
Božje  snosio  do  zadnjeg  daha  svog  zemaljskog  života.  Duša  mu  se  raja  nagledala,  divnog  raja 
i  blažene  sreće.  Udostojao  se  Gospod  proslaviti  ga  aureolom  i  ubrojiti  među  ugodnike  Božje, 
e  da  bi  imali  u  njemu  novog  zagovornika  pred  Bogom». 


Senjsko-modruški  biskup  i  riječki  administrator  apostolski  mgr.  Viktor  Burić  piše,  12.  veljače 
iste  godine,  na  isti  naslov:  «Uvjeren  sam,  da  imamo  u  nebu  ne  samo  novoga  confessora 
(ispovijedaoca)  nego  i  novoga  intercessora»  (posrednika). 

Apostolski  administrator  zadarske  nadbiskupije,  mgr.  Mate  Garković  piše,  11.  veljače  iste 
godine,  zagrebačkom  ordinariju:  «Veliki  pokojnik  ostavio  nam  je  svima  blistavi  primjer 
uzornog  pastira,  kreposnog  nadsvećenika  i  milosrdnog  samaritanca». 

Apostolski  administrator  splitske  biskupije,  sada  splitski  nadbiskup  mgr.  Frane  Franić  piše  iz 
zagrebačke  klinike  s  bolesničkog  kreveta  isto  tako  na  isti  naslov:  «S  moje  strane  smatram  još, 
daje  naš  pokojni  kardinal  Stepinac  bio  ne  samo  velika  duša,  nego  i  sveta  duša,  za  koju  se 
nadam,  da  će  biti  uzdignuta  na  čast  oltara»  . 

Berlinski  nadbiskup  Julije  kardinal  Dopfner,  sada  u  Munchenu,  naglasio  je  u  svom  značajnom 
govoru  prigodom  pontifikalnih  zadušnica,  koje  je  sam  služio,  17.  veljače  1960,  da  će 
Stepinčev  grob  uskoro  postati  ciljem  hodočašća  svih  Hrvata,  i  to  zbog  kršćanskih  kreposti, 
koje  su  temelj  njegove  veličine. 

Montrealski  nadbiskup  u  Canadi  Pavao  Emil  kardinal  Lćger  je  u  svom  govoru  prigodom 
pontitikalnih  zadušnica  naglasio,  da  se  ne  treba  moliti  za  dušu  kardinala  Stepinca,  jer  je  ona 
sigurno  nagrađena  za  mukotrpni  život  na  zemlji,  nego  da  se  valja  više  njemu  utjecati  u 
molitvi. 

(22a)  Sve  ovdje  navedene  sažalnice  i  svjedočanstva,  kojih  izvor  nije  izričito  naveden,  nalaze 
se  u  prijepisu  kod  pisca. 

Biskup  u  Gary  Indiana  mgr.  Andrija  Grutka  je  prigodom  pontifikalnih  zadušnica,  što  ih  je 
služio,  izrekao  u  propovijedi  nadu,  da  će  kardinal  Stepinac  biti  doskora  proglašen  svetim,  jer 
je  živio  pravim  svetačkim  životom. 

Profesor  dr.  Vilim  Keilbach  je  u  Munchenu  prigodom  pontifikalnih  zadušnica,  koje  je  služio 
nadbiskup  Josip  kardinal  Wendel,  u  propovijedi  prikazao  pokojnoga  Kardinala  kao  uzor 
svećenika,  biskupa,  rodoljuba,  i  kao  sveca  mučenika  za  božanska,  naravna  i  ljudska  prava 
(23). 

Iz  Rumunjske  piše  zagrebačkom  ordinariju,  13.  veljače  iste  godine,  Octavian  Moisim  Victoria 
među  ostalim  i  slijedeće:  «Jer  su  život  i  smrt  mgr.  Stepinca  bili  svjedočenje  za  njegovu  vjeru, 
rumunjski  su  katolici  upisali  njegovo  ime  među  mučenike  trpeće  Crkve.  Iz  njihove  krvi  i 
muka  Crkva  će  procvasti  i  pobjedonosno  se  preporoditi)). 

Don  Jakov  Rendić,  župnik  katedrale  u  Starom  Baru,  piše,  14.  veljače  1960:  «Njegova 
uspomena  je  neizbrisiva,  njegovo  svjetlo  je  sjajno,  njegov  uzvišeni  lik  anđela  mira  i  sveca 
ostat  će  svima,  osobito  nama  svećenicima  kroz  sva  pokoljenja  divan  svjetionik  u  burama  i 
olujama  ovozemskog  života.  Njegove  kreposti  bile  na  poticaj  u  duhovnoj  savršenosti)). 


Provincijal  franjevaca  konventualaca  Pijo  Polonio  piše  na  isti  naslov,  14.  veljače:  «Kad  je 
prije  26  godina  postao  zagrebačkim  nadbiskupom  koadjutorom  nismo  ni  slutili,  kako  će 
duboke  tragove  ostaviti  u  našim  srcima  i  našim  dušama  i  kako  će  nas  ozbiljno  i  djelotvorno 
obvezati  na  ljubav  i  zahvalnost.  Ne  može  se  i  ne  smije  se  zaboraviti  njega,  koji  je  tako  duboko 
zaorao  ne  samo  u  osjećaje  i  srca  sviju  nas,  već  i  u  našu  prošlost,  sadašnjost,  a  vjerujem  i  u 
budućnost.  Svi  smo  osjećali  i  osjećamo,  da  smo  od  njegovih  molitava  i  žrtava  živjeli  i  da  još 
živimo.  Zato  ga  jednako  osjećamo  svojim  svi  mi  bez  razlike:  mi  redovnici,  jednako  kao  i  svi 
svjetovni  svećenici,  mi  koji  nismo  bili  njegovi  podanici,  kao  i  vi,  koji  ste  mu  bili  podređeni. 
Svima  nam  se  nametnuo,  makar  ne  snagom  jurisdikcije,  nego  snagom  svoje  ljubavi  i  svojih 
djela.  Stoga  smo  i  mi  svi  s  Vama,  preuzvišeni  gospodine,  i  s  Vašim  duhovnim  stadom  zajedno 
združeni  u  bolima  i  suzama.  Tješi  nas  isto  što  i  Vas,  da  smo  ga  izgubili  ne  zauvijek.  Izgubili 
smo  ga  slabog,  da  bismo  ga  dobili  jakog,  izgubili  poniženog,  da  bismo  ga  dobili  uzvišenog,  a 
ja  osobno  vjerujem  u  to,  jednog  dana  na  oltaru». 

(23)  Zadušnice  za  kardinala  Stepinca,  u  GSIM  1 1  (1960)  102-107. 

Mgr.  dr.  Eleribert  Abel,  kanonik  i  župniku  Fuldi,  izdao  je  u  ožujku  g.  1960  članak,  u  kojem 
opisuje  jednu  svoju  osobnu  uspomenu  na  pokojnog  kardinala,  te  zaključuje  riječima  (24): 
«Neka  nam  Gospodin  pošalje  mnogo  takvih  muževa  kao  što  je  bio  junački  kardinal  nadbiskup 
Stepinac!  Tako  izgledaju  sveci! » 

Isti  piše,  22.  svibnja  1969,  piscu  ovih  redaka  (25):  «Ako  pitate  o  utiscima,  koje  je  Stepinac 
probudio,  kao  i  o  mišljenju,  koje  su  kolege  (u  Germanikumu)  o  njemu  imali,  mogu  vam  kazati 
samo  to,  da  smo  ga  svi  već  tada  smatrali  svecem». 

Ivan  Meštrović,  kipar  svjetskoga  glasa,  brzojavlja  zagrebačkom  ordinariju  slijedeće: 
«Pridružujem  se  žalosti  cijele  katoličke  Crkve  i  Hrvatskog  Naroda  povodom  smrti  njegova 
velikog  sina  Alojzija  Stepinca.  Njegov  će  grob  vjernici  Kristove  nauke  i  cijeli  Hrvatski  Narod 
čuvati  kao  amanet  njegova  i  svojeg  vjerovanja.  Uvjeren  sam,  da  će  naše  svećenstvo  slijediti 
primjer  svog  neustrašivog  prvoborca  za  Krista  i  Hrvatski  Narod». 

Isti  je  umjetnik  dao  slijedeću  izjavu,  koja  je  u  Americi  objelodanjena  (26):  «Alojzije  Stepinac 
je  živio  svetačkim  životom  i  preminuo  kao  pravednik  mučeničkom  smrću.  Znadem,  da  će  svi 
Hrvati,  pa  gdje  živjeli,  osjećati  istu  tugu  kao  i  ja  nad  velikim  gubitkom,  koji  nas  je  zatekao. 

Ožalošćen  je  Hrvatski  Narod  nad  grobom  svog  velikog  sina,  ali  on  za  njega  nije  mrtav. 
Njegovo  pravedničko  lice  će  mu  sjati  iz  groba  i  biti  mu  utjeha  i  uzor,  kako  se  služi  Kristovoj 
nauci  i  svome  narodu.  Njegova  će  smrt  kod  njegovih  mučitelja  izazvati  jezu,  kad  osjete,  da  im 
je  on  opasniji  protivnik  iz  groba,  nego  lije  bio  iz  njihove  tamnice.  Neće  ih  progoniti  Stepinac, 
koji  je  za  njih  dnevno  molio,  nego  će  ih  progoniti  njihova  savjest  za  njemu  učinjenu  nepravdu 
i  za  posljedice,  koje  grijehu  slijede. 

Njegov  slavan  grob,  pa  gdje  bio,  obilazit  će  sve  buduće  generacije  i  klanjati  se  njegovu  duhu  i 
hrabrosti)). 


O.  Ivo  Samardžija,  župnik  u  Sinju,  piše  zagrebačkom  ordinariju:  «Hrvatski  Narod  i  cijela 
katolička  Crkva  ima  sada  u  nebu  svoga  zagovornika,  a  nadamo  se  jednom  i  kanoniziranog 
sveca». 

(24)  Mgr  Heribert  Abel,  «Dass  ich  als  Martyrer  sterbe»,  Zum  Heimgang  des 
Bekennerbischofs  Aloysius  Kardinal  Stepinac,  u  Feuerreiter,  Koln,  12.  Marz  1960. 

(25)  Pismo  dra  Heriberta  Abela  upravljeno  piscu  ovih  redaka  od  22.  V.  1969. 

(26)  Brzojavna  saučešća prigodom  smrti  kardinala  Stepinca,  u  GSIM  1 1  (1960)  87. 

Fra  Anđeo  Kaić,  bivši  franjevački  provincijal,  piše  iz  Livna,  12.  veljače:  «Nadam  se,  da  će 
jednom  doći  vrijeme,  kada  će  sv.  Majka  Crkva  ovog  velikog  pokojnika  uzdignuti  na  čast 
oltara,  da  nam  svećenicima  bude  uzor  svetog  svećeničkog  života». 

Antun  Bilanić  Fischer,  župnik  u  Svilojevu  u  Bačkoj,  piše,  11.  veljače:  «Kao  bivši  zagrebački 
bogoslov  (1937-1938)  dobro  sam  poznavao  preuzv.  nadbiskupa  Stepinca  kao  čovjeka  sveta 
života.  Uvijek  smo  se  radovali,  kad  je  došao  među  nas  na  bogosloviju,  a  osobito  onda,  kada 
nam  je  davao  puncta  za  meditaciju,  a  to  je  bilo  u  ono  doba  svakog  mjeseca  barem  jedanput. 
Sjećam  se  njegova  glasa,  stasa  i  lika  tako  jasno,  kao  da  sam  tek  jučer  bio  u  njegovu  društvu... 
NB.  Uvjeren  sam,  daje  naša  mila  Gospa  Lurdska  odvela  njegovu  ispaćenu  dušu  u  nebo». 

O.  Josip  Antolović,  D.I.,  piše  iz  Dubrovnika,  10.  veljače,  zagrebačkom  ordinariju:  «Uzoritog 
sam  pokojnika  poznavao  još  iz  gimnazijskih  dana,  kad  sam  bio  pitomac  nadbiskupskog 
dječačkog  sjemeništa  na  Salati,  a  i  kasnije  za  vrijeme  studija  u  Zagrebu.  Prema  njemu  sam 
uvijek  gojio  veliko  poštovanje  kao  prema  ličnosti  sveta,  asketskog  i  neporočnog  života. 
Njegove  propovijedi  bile  su  za  mene  doživljaj.  Duboko  sam  uvijek  proživljavao  i  suosjećao 
njegov  životni  udes...  Čvrsto  sam  osvjedočen,  da  on  ne  treba  naših  molitava,  isto  tako  kao  ni 
blagopokojni  Pijo  XII,  nego  da  mu  se  mi  već  sada  možemo  preporučivati  i  u  nevoljama  ga 
zazivati«. 

Don  Urban  Krizomali,  opat  župnik  u  Trogiru,  piše,  13.  veljače:  «Neka  se  ispune  želje 
vjernika,  da  još  veću  nagradu  primi,  i  ovdje  na  zemlji,  gdje  da  ga  budemo  i  na  oltarima 
štovali.  Fiat!  Fiat!» 

Marijan  Radanović,  župnik  u  Karlovcu,  na  Dubovcu,  piše,  14.  veljače,  svom  ordinariju: 
«Zapravo  ova  smrt  i  nije  izazvala  žalost,  nego  veliku  utjehu  i  radost,  jer  to  je  bila  svetačka 
smrt  i  kako  rekoste:  'Ecce,  quomodo  moritur  iustus  —  Eto,  kako  pravednik  umire'.  Ovdje 
zbilja  vrijede  riječi  prefacije,  da  se  život  ne  oduzimlje,  nego  samo  mijenja,  i  to  u  bolji. 
Svetački  primjer  ljubljenog  nam  pokojnika  bit  će  nama  svećenicima  uvijek  jedan  veliki 
memento  za  sve  dobro,  kreposno,  sveto«. 

Dr.  Ivan  Pavić  piše  iz  Poreča:  «Neka  nas  ipak  tješi  uvjerenje,  da  imamo  gore  još  jednog 
zagovornika«. 


Predstojnica  družbe  «Naše  Gospe»  u  Zagrebu  piše,  12.  veljače:  «Imajući  njega,  imali  smo 
blago,  na  kojemu  nam  je  mogao  zavidjeti  sav  katolički  i  istinoljubivi  svijet.  U  njegovoj  blizini 
osjećalo  se  neko  vrhunaravno  ozračje,  čime  je  on  bio 


880 

A.  BENIGAR,  ALOJZIJE  STEPINAC 

sav  ispunjen  i  prožet,  a  koje  nas  je  dizalo  i  krijepilo.  Znao  si:  'Tu  je  prisutan  Gospodin  Bog', 
kako  gaje  veliki  pokojnik  uvijek  s  pijetetom  nazivao  i  izgovarao.  Uza  svu  bol  i  žalost,  koja 
nam  para  dušu,  smijemo  se  tješiti,  daje  naš  preljubljeni  nadbiskup  i  kardinal  među  nama.  I 
sve  ono  dobro  i  lijepo  na  njemu  i  u  njemu  pohranjeno.  On  živi  u  predivnom  primjeru,  kojim 
će  dugo  svijetliti  svima,  koji  su  dobre  volje.  On  živi  u  svojim  izgovorenim  ili  napisanim 
riječima,  u  svom  patničkom  životu  i  svetačkoj  smrti.  On  živi,  da,  vječno  živi  u  krilu  nebeskog 
Oca,  gdje  se  pouzdano  nadamo,  daje  primljen  kao  naš  moćni  i  vjerni  zagovornik)). 

Časna  majka  Ignacija  Galijan,  OSU,  piše:  «Čvrsto  vjerujemo,  da  imamo  u  njemu  kod  Boga  i 
presv.  Djevice  moćnog  zagovornika  i  molimo  Gospodina,  da  proslavi  svoga  vjernog  i 
dostojnog  slugu». 

Časna  s.  Marija  Pija  Basta,  družbe  Sv.  Križa,  piše:  «U  uvjerenju,  da  gaje  Gospod  primio  u 
svjetlo  svoga  blaženstva,  molimo  se  njemu,  da  ostane  pokroviteljem  naše  družbe,  i  da  nam 
izmoli  milost,  da  budemo  uistinu  onakve  redovnice,  kakvim  nas  je  želio  imati». 

Časna  s.  Katarina  od  Pet  Rana  Isusovih,  karmelićanka  družbe  Božanskog  Srca,  piše  iz 
Prišlina:  «Pišem  ove  retke  tintom  pomiješanom  suzama  žalosnicama,  a  još  više  radosnim,  jer 
smrt  pravednikova  nama  je  dobitak,  a  ne  gubitak,  plod  njegova  sveta  i  mučeničkog  života  bit 
će  obraćenje  mnogih  na  slavu  sv.  naše  Crkve». 

Časna  majka  Marija  Beata  Milašin,  vrhovna  predstojnica  družbe  siromašnih  sestara  učiteljica 
«Naše  Gospe»  piše  svojoj  redovničkoj  družbi  o  odnosu  pokojnog  kardinala  prema 
redovničkom  staležu  slijedeće: 

«Znali  smo,  daje  velik.  Znali  smo,  da  malo  mjestance  Krašić  čuva  dragocjeni  biser  Crkve  i 
Elrvatske,  mučenika  naših  dana.  Ali  od  kada  je  smrt  razriješila  spone  ograničenosti,  njegov 
sveti  lik  i  naše  udivljenje  i  ljubav  iz  dana  u  dan  raste...  Naša  bolje  velika  kao  i  ljubav,  iskrena 
i  duboka,  ali  i  puna  nade,  da  će  onaj,  koji  gaje  sebi  sličnim  učinio  u  životnim  patnjama  i 
stradanjima,  učiniti  ga  sličnim  i  u  slavi.  Njegov  zemaljski  život  bio  je  nada,  utjeha,  i  jakost,  ali 
njegov  prekogrobni  život,  njegov  zagovor,  bit  će  naša  nepomućena  radost.  Izgubili  smo 
patnika,  a  dobili  smo  zagovornika!...  Pokoljenja  će  crpsti  utjehu  na  njegovu  grobu  i  snagu  u 
njegovu  heroizmu». 

Josip  Velci,  župnik  katedrale  u  Gorici,  piše:  «Izvolite  primiti  izraz  moje  i  mojih  župljana 
sućuti  prigodom  smrti  heroj- 

skog  kardinala.  Alojzija  Stepinca.  Pokojni  kardinal,  koji  sada  počiva  u  Bogu,  ures  episkopata, 
ispisao  je  jednu  od  najljepših  stranica  u  povijesti  katoličke  Crkve  u  ovom  stoljeću.  Cio  svijet 
mu  se  divio.  Hrabro  je  ustrajao  na  svom  mjestu,  vjeran  dušama,  koje  mu  je  Bog  bio  povjerio». 

Jedna  obitelj  u  Zagrebu  piše,  22.  veljače,  među  ostalim  slijedeće  zagrebačkom  nadbiskupu: 
«Preuzvišeni  gospodine  nadbiskupe,  da  biste  nam  što  prije  proveli  proces  za  proglašanje 
Blaženim  našega  velikog  pokojnika,  učitelja  sv.  rimokatoličke  Crkve  uz.  gospodina  dr. 
Alojzija  Stepinca,  rodom  iz  Krašića.  Moja  obitelj  se  moli  Kralju  kraljeva,  Svevišnjemu 
Gospodinu  Bogu,  da  naš  uzoriti  gospodin  kardinal  dođe  što  prije  na  oltar». 

Čak  i  djeca  se  javljaju  zagrebačkom  nadbiskupu.  Tako  mu  pišu  20.  veljače  djeca  DGL:  «Molit 
ćemo  dragoga  Boga,  da  ga  što  prije  proslavi  i  na  zemlji». 

S  mnogih  komemoracija  u  raznim  zemljama  poslane  su  na  Sv.  stolicu  i  zagrebačkog 
nadbiskupa  molbe,  da  bi  se  što  prije  pokrenuo  postupak  za  proglašenje  pokojnog  kardinala 
svetim.  U  zagrebačkom  franjevačkom  samostanu  cijela  redovnička  obitelj  dnevno  zajednički 
moli,  da  bi  se  Gospodin  Bog  udostojao  proslaviti  svoga  vjernoga  slugu  nadbiskupa  kardinala 
Alojzija  Stepinca. 

3.  -  STEPINČEVA  POSMRTNA  DJELOTVORNA  LJUBAV 

Velika  i  herojska  Stepinčeva  ljubav  prema  bližnjemu  nije  prestala  njegovom  smrću.  On  i  dalje 
dijeli  dobročinstva  svima  bez  razlike. 

Kao  što  je  za  vrijeme  rata  zagrebački  nadbiskupski  dvor  bio  opsjedan  od  patnika,  koji  su  se 
utjecali  nadbiskupu  za  životnu  pomoć,  za  posredovanje  kod  vlasti,  za  utjehu,  tako  je  i  sada 
njegov  grob  postao  stjecištem  svih  onih,  koji  trebaju  pomoći  odozgor.  Na  njegovu  grobu  se 
dnevno  u  nebo  uzdižu  molbe  za  pomoć,  kao  i  zahvale  za  već  primljenu  milost.  Pločice  s 
uvezenim  zahvalnicama  na  svili,  mramorne  pločice  s  uklesanim  izrazima  zahvalnosti,  zahvale 
ispisane  na  komadićima  papira,  kakav  je  tko  upravo  imao  pri  ruci,  svjedoče  o  zahvalnosti  za 
primljene  milosti  po  zagovoru  pokojnog  kardinala. 

Ispitujemo  li  kakve  su  to  osobe,  koje  su  ostavile  te  molbe  i  zahvale,  razabrat  ćemo,  da  su  ih 
pisali  roditelji,  djeca,  slikari, 

kipari,  inovjerci  itd.  Kardinalov  zagovor  zazivaju  posebice  mnogi  studenti,  i  to  ne  samo  iz 
Hrvatske,  nego  i  iz  Kanade,  Njemačke,  Francuske,  Italije,  Moravske,  Slovenije,  Austrije. 

Pregledamo  li  sve  te  zahvalnice  i  istražimo  li  o  kakvim  se  dobročinstvima  radi,  ustanovit 
ćemo,  da  se  radi  o  ublaživanju  boli  kao  i  o  uslišanju  u  najrazličitijim  potrebama  i  nevoljama. 
Ima  mnogo  slučajeva  naglih  i  trajnih  ozdravljenja,  dobro  uspjelih  operacija,  dokazanih  istina 


na  sudu,  obraćenja  okorjelih  grješnika,  dobivenih  zaposlenja  i  namještenja,  izmirenja  u 
obitelji,  sređenja  braka  itd. 

Podvrgavajući  sudu  sv.  Crkve,  koja  ima  pravo  i  dužnost,  da  prosudi  i  ispita  pojedine 
slučajeve,  iznosimo  samo  neke,  kojih  smo  opise  našli  posvjedočene. 


Već  5.  ožujka  1960  zabilježio  je  tadanji  apostolski  administrator  mgr.  Franjo  Šeper  u  svom 
dnevniku,  da  mu  je  donesen  slučaj  divnog  uslišenja  po  zagovoru  pokojnog  kardinala. 

23.  ožujka  iste  godine,  dođe  u  sakristiju  zagrebačke  katedrale  Margareta  Sabol  iz  Mihovljana, 
župa  Čakovec,  i  pripovijeda  slijedeće  (27): 

«U  našem  susjedstvu  boravio  je  Ivan  Plevnjak,  koji  se  već  30  godina  nije  ispovjedio  ni  vršio 
svoje  vjerske  dužnosti.  Oholivši  od  raka  bio  je  prevezen  u  bolnicu  u  Čakovec.  Njegova  gaje 
žena  nagovarala,  da  se  ispovjedi  i  pričesti  i  tako  izmiri  s  Bogom,  no  on  nije  htio  ništa  čuti  o 
tome.  Ja  sam  preporučila  njegovoj  ženi,  da  se  u  molitvi  obrati  na  pokojnoga  kardinala  i  neka 
mu  reče:  'Naš  kardinale  i  nadbiskupe!  Bolesnik  je  bio  tvoja  ovca.  Ti  si  bio  dobar  pastir,  pa 
privedi  ovu  zalutalu  i  grješnu  dušu  k  vječnom  spasenju!'  Na  prvi  petak,  subotu  i  nedjelju  obje 
smo  primile  sv.  pričest  i  molile  sv.  krunicu  na  tu  nakanu.  U  nedjelju,  20.  ožujka,  žena  gaje 
opet  nagovarala,  neka  se  izmiri  s  Gospodinom  Bogom.  Ni  ovoga  puta  on  nije  htio  ništa  čuti  o 
tome.  Mi  smo  nastavile  moliti  se  kardinalu,  da  mu  isprosi  obraćenje.  Kad  gaje  u  ponedjeljak 
žena  posjetila  u  bolnici,  on  ju  je  sam  od  sebe  zamolio,  da  mu  dovede  ispovijednika.  Obje  smo 
otišle  u  franjevački  samostan  po  svećenika,  pred  kojim  je  bolesnik  obavio  skrušenu  ispovijed  i 
primio  ostale  sakramente». 

(27)  Zabilježio  u  katedralnoj  sakristiji  u  Zagrebu  dr.  Dragutin  Hren,  kanonik,  dne  24.  ožujka 
1960. 

Mila  Matić  piše  u  travnju  iste  godine  nadbiskupskom  ordinarijatu  u  Zagrebu  slijedeće  (28): 
«Prije  nekoliko  tjedana  osjetila  sam,  da  mije  zdravlje  u  lošem  stanju.  Pojavila  se  temperatura 
preko  38°,  te  je  po  svemu  izgledalo,  da  ću  oboljeti  od  gripe.  Moja  susjeda,  s  kojom  stanujem, 
upravo  ju  je  preboljela,  no  bila  je  suviše  slaba,  da  bi  se  mogla  sama  posluživati,  a  kamoli 
drugoga.  Osim  toga  imala  sam  još  neke  obveze,  koje  su  od  mene  tražile  barem  toliko  zdravlja, 
da  se  mogu  kretati.  U  svojoj  nevolji  utekla  sam  se  Majci  Božjoj  za  pomoć  preko  zagovora 
blagopokojnog  kardinala,  kojega  osobito  štujem.  U  najkraće  vrijeme,  u  roku  od  1  s.,  oblio  me 
znoj,  i  to  tako  obilno,  kako  to  u  svom  životu  ne  pamtim,  premda  nisam  imala  pravog  lijeka, 
koji  bi  proizveo  taj  učinak.  Bila  je  naime  nedjelja,  kada  su  bile  ljekarne  zatvorene. 
Temperatura  je  odmah  spala  i  nije  više  prekoračila  normalu.  Izričem  svoju  toplu  zahvalnost 
kardinalu.  Ovaj  slučaj  mije  utoliko  upadan,  što  povišenje  temperature  preko  38°  za  mene 
uvijek  znači  početak  ozbiljnog  oboljenja,  osim  ovoga  puta»  (29). 


Nada  Puntijar  iz  Gračana  izjavljuje  slijedeće:  «Moja  kćerka  Branka,  r.  1947,  ide  u  6.  razred 
osmoljetke  u  Gračanima.  Od  veljače  boluje  na  očima.  Bila  je  kod  liječnika.  Bila  je  također  na 
klinici  na  Rebru  u  Zagrebu.  Liječio  ju  je  dr.  Pavišić.  Navodno  su  rekli,  da  boluje  od 
tuberkuloze  na  oba  oka.  Obje  smo  se  zagovorile  pokojnom  kardinalu  i  izmolile  tri  devetnice. 
Pri  koncu  treće  devetnice  rekli  su  kćerki,  da  su  joj  oči  zdrave.  2.  lipnja  1960  dobila  je 
otpusnicu  iz  bolnice«. 


Antonija  Kolar,  penzionerka  u  Zagrebu,  Primorska  ul.  1 1/1,  izjavljuje  kako  slijedi  (30): 
«Nalazila  sam  se  u  velikim  novčanim  neprilikama  i  imala  sam  duga  na  više  mjesta,  koji  nisam 
svojom  malom  penzijom  mogla  namiriti.  Molila  sam  presv.  Srce  Isusovo,  da  bi  mi  po 
zagovoru  kardinala  Stepinca  pomogao  naći  jednog  dobročinitelja,  koji  bi  mi  posudio  30.000 
din.,  kako  bih  najednom  samo  mjestu  bila  dužna  i  tako  lakše  otplaćivala  svoj 

(28)  Izvještaj  Mile  Matić,  katehistkinje,  predan,  2.  travnja  1960,  nadbiskupu  mgr.  Franji 
Šeperu. 

(29)  Zabilježio  usmeni  izvještaj,  3.  lipnja  1960,  dr.  Mijo  Pišonić,  nadbiskupski  tajnik. 

(30)  Zabilježio  usmeni  izvještaj  navedene  Antonije  Kolaru  Zagrebu,  12.  srpnja  1960,  dr. 

Josip  Ladika. 

dug.  Oko  20.  lipnja  o.g.  otišla  sam  na  grob  kardinalov  i  molila  za  ovu  pomoć.  Dva  dana 
kasnije  dobila  sam  od  jedne  skoro  nepoznate  osobe,  koju  rijetko  viđam,  traženu  svotu  s 
velikom  spremnošću  i  bez  ikakve  jamčevine,  da  sam  se  začudila.  Srcu  Isusovu  i  zagovoru 
dragoga  kardinala  hvala!« 


Terezija  Šindler,  umirovljenica  u  Zagrebu,  Primorska  ul.  1 1,  svjedoči  slijedeće  (31):  «Moj  sin 
Vladimir,  knjigoveža,  radio  je  na  zadnjem  mjestu  u  Zagrebu  u  Tipografiji.  Želio  je  doći  u 
grafičku  školu.  Mnogo  nade,  da  tamo  prispije,  nije  imao.  Prije  je  radio  u  Akademiji,  a  i  na 
drugim  mjestima.  Kad  sam  vidjela,  kako  ga  tjeraju  s  jednog  mjesta  na  drugo,  obratila  sam  se 
vrućom  molitvom  blagopokojnom  kardinalu  za  njegov  zagovor,  da  bi  moj  sin  dobio  poželjno 
mjesto.  Sililo  me  na  to  i  stanje  moga  sina,  koji  je  u  zadnje  vrijeme  stradao  živčano.  Bilo  je  to 
krajem  svibnja  ove  godine.  Pohađala  sam  kardinalov  grob  i  molila  se,  da  on  uredi  tu  stvar, 
kako  bi  bilo  najbolje  za  sina.  Već  nakon,  koliko  se  sjećam,  trećeg  posjeta  na  kardinalovu 
grobu  susreo  se  moj  sin  sa  svojim  prijateljem,  koji  gaje  obavijestio,  daje  dobio  željeno 
namještene  u  grafičkoj  školi  u  Zagrebu.  Puno  sam  zahvalna  pokojnom  kardinalu  i  dalje  ga 
molim,  da  bi  moj  sin  ostao  vjeran  Bogu  i  Crkvi«. 


Veronika  Krstulović  iz  Milne  na  otoku  Braču,  66  godina  stara,  oboljela  je  prema  liječničkom 
utvrđenju,  od  14.  travnja  1960  u  zavodu  za  radio  terapiju  medicinskog  fakulteta  u  Zagrebu,  od 
raka  na  lijevoj  dojki.  Bila  je  u  istom  zavodu  zračena.  U  splitskom  dispanzeru  i  u  bolnici  na 
Rebru  u  Zagrebu  rečeno  joj  je,  da  se  mora  najkasnije  za  15  dana  dati  operirati.  Mjesto 
operacije  ona  se  utekla  pokojnom  kardinalu  devetnicom.  Za  vrijeme  devetnice  mazala  sije 
oboljelo  mjesto  cvijetom  s  groba  kardinalova.  26.  listopada  je  ponovno  pregledana  u  bolnici 
na  Rebru,  gdje  joj  je  rečeno,  daje  sasvim  zdrava,  no  neka  dođe  nakon  pola  godine  opet  na 
pregled.  Pismeni  nalaz  pokazala  je  onome,  koji  ju  je  saslušao  (32). 

(31)  Zabilježio  usmeni  izvještaj  Terezije  šindler  u  Zagrebu,  dne  16.  srpnja  1960,  dr.  Josip 
Ladika. 

(32)  Zabilježio  usmeni  izvještaj  Veronike  Krstulović  u  Zagrebu,  dne  27.  listopada  1960,  u 
župnom  uredu  sv.  Marije  mgr.  Nikola  Borić,  župnik  i  kanonik. 

Poznata  kiparica  Mila  Vod  piše,  28.  prosinca  1960,  slijedeći  iskaz  (33): 

«Već  30  godina  patila  sam  od  žućnih  kamenaca  i  napadaja  s  velikim  bolovima,  koji  su  u 
zadnjim  godinama  postali  sve  češći  i  jači.  Predzadnji  napadaj  trajao  je  skoro  14  sati.  Iza  tih 
napadaja  sam  tako  slaba,  da  jedva  hodam,  i  izgubim  posvema  tek.  To  znade  trajati  14  dana, 
dok  budem  opet  sposobna  za  rad.  Ove  godine  u  srpnju  bila  sam  na  Cresu  kod  čč.  ss. 
benediktinki,  koje  tamo  imadu  svoj  drevni  samostan.  Pošla  sam  onamo,  da  jednu  nadobudnu 
sestru  uputim  u  umjetnost.  Zato  su  mi  sve  sestre  u  samostanu  bile  zahvalne,  što  su  mi  svakom 
zgodom  iskazivale.  Premda  sam  rekla,  da  moram  zbog  žuči  držati  dijetu,  one  bi  uvijek  uz 
običnu  hranu  nešto  dodale,  da  bi  me  obradovale.  Tako  su  mi  19.  srpnja  uz  ručak  servirale 
tanjurić  velikih  i  sočnih  murva,  koje  su  rasle  u  njihovu  vrtu.  Ni  čč.  sesre  ni  ja  nismo  znali,  da 
upravo  ovo  voće  škodi  žuči. 

Oko  17.  s.  osjećala  sam  onaj  meni  već  poznati  pritisak,  koji  prethodi  napadaje.  Bila  sam  na 
šetnji.  Odmah  krenem  sa  šetnje  u  samostan.  U  crkvi  sam  još  izmolila  krunicu  i  jedva  još  stigla 
kazati  sestri  kuharici,  da  mi  se  ništa  ne  sprema  za  večeru.  Zamolila  sam,  da  bi  koja  č.  sestra 
došla  k  meni  u  sobu.  Nekako  sam  se  popela  stepenicama  do  svoje  sobe,  koja  je  vratima 
spojena  s  klauzurom.  Bolovi  su  me  zgrabili  svom  žestinom  i  jedva  sam  s  prekidom  mogla 
zamoliti  č.  sestru,  da  mi  donesu  termofor  i  vruću  limunadu. 

Sestre  su  se  prestrašile,  a  menije  tek  sada  došlo  k  svijesti,  kako  će  to  teško  biti,  ako  obolim  i 
ako  bi  morala  ležati  u  krevetu.  Dobre  sestre  bile  su  u  sto  briga.  U  toj  nevolji  sjetila  sam  se 
našega  dragoga  kardinala  i  iz  dna  srca  zavapila:  'Pomozi!  pomozi!' 

U  tom  trenu,  mnogo  brže  negoli  to  pišem,  boli  je  nestalo.  U  čudu  sam  se  digla,  sagibala  i 
okretala,  ali  me  nije  više  nigdje  boljelo.  Sva  sretna  i  potpuno  svježa  dočekala  sam  č.  sestru  i 
sa  smješkom  išla  joj  ususret  i  rekla,  da  mi  više  ne  treba  ni  termofor  ni  limunada,  jer  sam 
potpuno  zdrava.  Da  me  nije  bilo  stid,  bila  bih  radije  zamolila  večeru,  koju  sam  malo  prije 
otkazala,  jer  sam  ogladnjela.  Odonda  do  danas  nisam  više  imala  nikakve 


(33)  Izvještaj  je  napisala  sama  Mila  Vod  u  Zagrebu,  23.  prosinca  1960,  a  potvrdile  su  ga  u 
Cresu  28.  prosinca  iste  godine  ss.  benediktinke:  Terezija  Utmar,  Maura  Jenko,  Matilda 
Lorović,  Imakulata  Brazdica,  opatica.  Mila  Vod  je  poslala  gornji  izvještaj  zagrebačkom 
nadbiskupu  mgr.  Franji  Šeperu,  10.  veljače  1961. 

smetnje  ni  boli,  premda  sam  više  puta  prekršila  propisanu  dijetu». 


Mirjana  Andrović  saopćuje  slijedeće  (34):  «Prvo  sam  dijete  rodila  17.  srpnja  1956  sa  zečjim 
ustima,  što  me  je  vrlo  potreslo.  Kada  sam  se  g.  1960  osjetila  u  blagoslovljenom  stanju,  bila 
sam  u  velikoj  brizi,  kakvo  će  biti  dijete.  Kad  mi  je  dežurna  liječnica  na  Salati  u  Zagrebu  rekla, 
da  mogu  biti  sigurna  sa  90%,  da  će  mi  i  drugo  dijete  biti  kao  prvo  sa  zečjim  ustima,  bila  sam 
zdvojna.  Taj  svoj  strah  saopćila  sam  svom  ispovijedniku  o.  Kamilu  Kolbu,  koji  me  je  ohrabrio 
i  rekao,  da  ćemo  zajedno  moliti  devetnicu  pokojnom  kardinalu.  Dao  mije  i  fotografiju 
njegovu  s  komadićem  platna  od  košulje,  u  kojoj  je  umro.  Molila  sam  se  s  velikim  pouzdanjem 
i  obećala,  ako  bude  sin,  da  će  nositi  ime  Alojzije.  Bila  sam  uslišana.  Dobri  Bog  mije  dao 
prekrasno  muško  dijete,  koje  danas  nosi  ime  Alojzije.  Duboko  sam  uvjerena,  da  mije 
pomogao  zagovor  kardinalov,  komu  sam  se  molila  i  dalje  molim,  da  čuva  sina  i  pomogne 
kćerkicu,  da  sretno  prođe  operacija«. 


«Početkom  g.  1959  pronađeno  je  na  liječničkom  pregledu  kod  bolesnika  Josipa  Matijašeca  iz 
Varaždina  proširenje  srca.  Bolesnik  je  osjećao  teško  disanje  u  lipnju  iste  godine  a  uz  to  su  mu 
se  pojavile  otekline  na  vratu  i  limfnim  žlijezdama  [...].  Kada  je  svaka  medicinska  pomoć  bila 
bezuspješna,  utekla  sam  se  pokojnom  kardinalu,  moleći  ga,  da  svojim  zagovorom  pomogne  i 
ozdravi  bolesnika  od  teške  bolesti.  Obećala  sam,  da  ću  objaviti  ozdravljenje,  ako  ga  postigne, 
da  se  ubrza  njegova  proslava  na  zemlji  i  bude  što  prije  podignut  na  čast  oltara.  Bolesnik  je 
međutim  nastavio  terapijom  i  liječenjem.  Katara  je  posve  nestalo  i  zdravstveno  stanje  se 
bolesnika  počelo  očevidno  popravljati.  Za  vrijeme  liječenja  je  dobio  10  kg  na  težini.  19.  rujna 
1961  otpušten  je  iz  bolnice  kao  izliječen  i  danas  već  radi  i  osjeća  se  potpuno  zdravim«  (35). 


«Dne  19.  srpnja  1961  teško  sam  nastradao  u  saobraćajnoj  nesreći.  Zadobio  sam  lom  noge, 
nosne  kosti  i  razne  druge  povrede. 

(34)  Vlastoručno  potvrdila  Andrović  Mirjana,  Slavonska  Požega,  13.  travnja  1961. 

(35)  Vlastoručno  napisala  s.  Elizabeta  Blanka  Škvorc  u  Zagrebu,  11.  rujna  1961. 

Jedna  se  rana  morala  i  šivati.  Boli  su  bile  dosta  jake.  Drugog  dana  obratio  sam  se  molitvom 
pokojnom  kardinalu.  Kroz  noć  su  boli  nestale  i  od  onda  se  nisu  više  vratile.  Zacijeljenje  je 
prošlo  bez  ikakvih  komplikacija.  Moja  je  okolina  mislila,  da  sigurno  neću  ozdraviti.  Nakon  4 
mjeseca  mogao  sam  već  slikati  jednu  malu  crkvu  u  Šibeniku.  Sada  je  već  prošlo  godina  dana, 
a  da  nisam  osjetio  nikakve  posljedice.  Veoma  sam  zahvalan  pokojnom  kardinalu  za  ovu 
izvanrednu  pomoć  i  preporučam  svakom,  da  se  u  svakoj  nevolji  obrati  na  njega.  On  pomaže  u 
svakoj  nevolji.  Sa  zahvalnim  srcem  o.  Bernard  Toman,  OSB»  (36). 


31.  listopada  1961,  piše  č.  s.  Kolombijera,  družbe  Sv.  Križa  u  Zagrebu  (37):  «Godine  1932 
bila  sam  operirana  na  lijevom  oku  [...]. 

U  rujnu  g.  1960  počeo  mije  slabiti  vid  i  desnog  oka.  Osam  dana  sam  nepomično  ležala  u 
bolnici.  Na  nagovor  moje  č.  nadstojnice  s.  M.  Komadine,  počela  sam  devetnicu 
blagopokojnom  našem  kardinalu.  Učinila  sam  to  iz  posluha.  Svršila  sam  prvu  devetnicu  i 
započela  drugu.  Duša  mije  bila  puna  pouzdanja,  da  ću  ozdraviti.  Na  kraju  druge  devetnice 
osjetila  sam,  da  mi  se  vid  znatno  popravio.  To  sam  kazala  gđi  docent  dr.  Nevenki  Ljuštini. 
Ona  me  je  odmah  uzela  na  posebni  pregled.  Za  vrijeme  pregleda  je  sva  ushićena  rekla: 

'Kako  je  to  lijepo!  Sve  će  ići  bez  naše  akcije'. 

Pozvala  je  i  g.  prof.  dr.  Pavišića,  koji  je  također  konstatirao,  da  se  stanje  napadno  popravilo. 
Ozdravila  sam  bez  ikakvih  operacija.  Sada  vršim  svoju  dužnost  kao  i  prije  oboljenja.  Vidim 
sve  potpuno  kao  i  prije  bolesti.  Svoje  ozdravljenje  pripisujem  posebnoj  milosti  Božjoj,  koju 
sam  dobila  po  zagovoru  našega  dragoga  kardinala  Stepinca.  Velika  mu  hvala! » 


Julija  Klečka,  kućanica  iz  Daruvara,  r.  1937,  izjavljuje,  daje  primila  slijedeću  milost  po 
zagovoru  pokojnog  kardinala.  U  saobraćajnoj  nezgodi  je  njezin  suprug,  22.  prosinca  1961, 
teško  nastradao.  Noga  mu  je  bila  slomljena  na  četiri  mjesta.  Supruga  se  zagovorila  pokojnom 
kardinalu,  da  će  u  zahvalu  dati  jednu  ploču  na  njegov  grob,  ako  sve  sretno  prođe.  Sve  je  dobro 
prošlo 

(36)  Vlastoručno  napisao  o.  Bernard  Toman,  OSB,  Biograd  na  Moru,  30.  rujna  1961. 

(37)  Napisala  vlastoručno  s.  Kolombijera  Tomašić,  redovnica  družbe  Sv.  Križa,  Zagreb,  31. 
listopada  1961. 

i  suprug  joj  je  ozdravio.  Kardinal  ju  je  osim  toga  u  više  slučajeva  uslišao  (38). 


Ivan  Lovrić,  dijete  godinu  dana  staro,  prehladio  se.  Od  prehlade  došlo  je  do  upale  i  potpunog 
osljepljenja  lijevog  oka.  Čim  je  majka  primijetila  upalu,  odnijela  je  malog  u  bolnicu  u 
Vinkovce,  gdje  su  je  uputili  k  stručnjaku  za  bolesti  oka  dr.  Vlašića  u  Osijeku.  Ovaj  ju  je 
upozorio,  daje  lijevo  oko  u  takvu  stanju,  da  se  ne  može  ništa  učiniti.  Upozorio  ju  je,  da  bude 
na  oprezu,  da  mali  ne  izgubi  i  desno  oko. 

3.  listopada  1960,  mali  je  dobio  upalu  i  na  desnom  oku.  Oko  se  zacrvenilo,  bilo  je  jako 
natečeno  i  iz  očne  šupljine  izbočeno.  Majka  je  odmah  pošla  s  njim  u  Vinkovce  na  školsku 
polikliniku,  gdje  su  je  hitno  uputili  na  očnu  kliniku  u  Osijek.  Na  klinici  u  Osijeku  pregledala 
je  maloga  dr.  Margita  Mladinec,  šef  očnog  odjeljenja,  i  dr.  Antolović.  Kao  vrlo  teški  slučaj 
mali  je  bio  zadržan  na  klinici.  Oko  se  nije  ništa  popravilo.  Mali  nije  vidio  ni  majku,  kad  gaje 
posjetila.  Cijelo  oko  je  postalo  krvavo,  upaljeno,  napose  mrežnjača  i  ostali  nutarnji  dijelovi 
oka.  Oko  gaje  toliko  boljelo,  da  gaje  i  najmanji  trak  svjetla  smetao.  Prigodom  svog  pohoda 
dežurna  sestra  rekla  je  majci,  da  mali  može  lako  izgubiti  i  desno  oko.  Ona  je  zdvojna  pošla  u 
stan  dr.  Margiti  Mladinec.  Ova  ju  je  umirivala,  da  ne  mora  biti  sve  tako  strašno.  Čak  joj  je 
obećala,  da  će  maloga  otpustiti  iz  klinike.  Nakon  17  dana  mali  bi  doista  otpušten  s  opaskom 
na  otpusnici,  da  se  stanje  poboljšalo.  Dr.  Mladinec  je  odredila  liječenje  rastopljenim 
penicilinom.  Da  majku  umiri  propisala  je  naočale.  Uputila  ju  je,  neka  se  opet  javi,  ako 
malome  ne  bude  bolje. 

Kako  se  stanje  nije  popravilo,  pače,  išlo  je  na  gore,  majka  povede  maloga  na  školsku  kliniku  u 
Vinkovce,  gdje  je  dr.  Rac  odredila,  da  se  mali  mora  hitno  vratiti  u  Osijek  na  kliniku.  No, 
majka  je  odvela  maloga  u  Beograd,  gdje  gaje  pregledao  šef  očne  klinike  uz  asistenciju 
četvorice  liječnika  ijedne  liječnice.  Izjavili  su,  daje  bolest  opasna  i  da  mali  mora  ostati  na 
klinici,  na  što  mati  nije  htjela  pristati,  jer  joj  je  Osijek  bliži,  pa  gaje  kanila  onamo  odvesti. 
Usprkos  tome,  što  su  je  na  klinici  radi  te  odluke  oštro  korili,  ona  odvede  maloga,  komu  je  oko 
bilo  krvavo  i  natečeno,  a  zjenica  toliko  zamućena,  da  se  je  jedva  vidjela.  Bio  je  prvi  petak. 

Ona  je  otišla  u  crkvu  Krista  Kralja,  pošla  na  sv.  pričest  i  s  djetetom  se  vruće  molila.  Tu  je 
načinila 

(38)  Izjavila  Julija  Klečka,  kućanica,  Daruvar,  22.  prosinca  1961. 

zavjet,  da  će  otići  u  Zagreb  na  kardinalov  grob,  ako  joj  sin  ozdravi.  Vratila  se  kući  u  Tordince. 
Stanje  maloga  je  bivalo  sve  gore.  Kako  je  padala  kiša  neprestance  kroz  tri  dana,  ona  se  nije 
usudila  poći  u  Osijek.  Tek  četvrti  dan,  kad  je  kiša  popustila,  pođe  s  djetetom  jutarnjim  vlakom 
u  Osijek.  Kad  je  toga  dana  maloga  probudila,  on  joj  reče: 

'Mama,  ja  malo  bolje  vidim.  Mene  oko  ništa  ne  boli'. 

U  Osijeku  je  maloga  pregledala  doktorica  na  očnom  odjelu  i  sva  iznenađena  zapita  majku: 


'Što  ste  radili  s  njegovim  okom?  Oko  se  tako  raščistilo  kao  da  nije  nikada  bilo  bolesno1. 

Majka  odvrati:  'Nisam  ništa  radila'. 

Doktorica  je  pozvala  dr.  Antolovića,  koji  je  malom  pregledao  oko  u  mračnoj  komori.  On  se 
začudio  pa  reče  majci: 

'Pa  ovo  je  oko  takvo,  kao  da  nikada  nije  ni  bilo  bolesno.  Kao  da  nije  ono  oko,  koje  je  bilo 
prije  nekoliko  dana'. 

Nisu  odredili  nikakve  lijekove,  nego  su  samo  rekli,  da  nakon  dva  mjeseca  opet  dovede  maloga 
na  kontrolu.  Kad  je  nakon  dva  mjeseca  bio  opet  pregledan  u  Osijeku,  oko  je  bilo  potpuno 
mirno,  bez  crvenila,  natečenosti  ili  krvi. 

Oko  je  dobro  —  rekoše  liječnici  —  Mali  može  ići  u  školu.  Nije  potrebno,  da  dolazi  na 
kontrolu  u  Osijek,  već  je  mogu  obaviti  u  Vinkovcima. 

Tu  gaje  kasnije  pregledao  dr.  Ksenije  Berak  i  rekao,  da  mali  ne  treba  nositi  naočale.  Majka  je 
s  malim  otišla  još  jednoć  na  kontrolu  u  Vinkovce  u  mjesecu  studenom  1961.  Tom  joj  je 
zgodom  rečeno,  daje  oko  potpuno  zdravo  i  u  redu,  i  da  ne  treba  više  dovoditi  maloga  na 
kontrolu. 

Majka  je  zatim  pošla  u  Zagreb  na  kardinalov  grob,  da  se  zahvali  za  milost  primljenu,  već 
početkom  svibnja  1961  (39). 


Jedna  je  žena  bila  kroz  dva  mjeseca  teško  bolesna.  Imala  je  tešku  gripu.  Uz  to  je  dobila  i  teški 
pritisak  na  srce  i  padala  u  nesvijest.  Primila  je  i  sakramente  umirućih.  Netko  joj  je  donio  nešto 
cvijeća  s  kardinalova  groba,  koje  je  ona  pobožno  poljubila,  moleći  se  kardinalu,  da  joj  isprosi 
zdravlje  obećavši,  da  će  poći  na  njegov  grob,  da  mu  ondje  zahvali,  ako  ozdravi.  «U  onaj  čas, 

(39)  Napisao  u  SI.  Dubočcu  Josip  Stanković,  svećenik,  prema  izjavi  Etelke,  majke  dječakove, 
27.  siječnja  1962. 

piše  ona,  osjetila  sam,  da  sam  ozdravila».  Nakon  dva  dana  se  digla  iz  kreveta  (40). 


Piše  Ivana  Mahulka  slijedeće  (41):  «Zahvaljujem  kardinalu  Alojziju  Stepincu  na  velikim 
primljenim  milostima  u  mom  duhovnom  životu  i  u  vremenitim  potrebama,  a  naročito  u 
pogledu  moga  vrlo  slabog  zdravlja,  koje  je,  dok  sam  se  njemu  molila,  znatno  krenulo  na  bolje. 
Kvrga  u  veličini  jajeta,  koja  mi  se  pojavila  na  lijevoj  strani  prsiju,  kao  i  upala  prsnih  žlijezda 
prošle  su  bez  kirurškog  zahvata.  Ah  opet  se  pojavile.  Liječilo  me  je  više  liječnika  kroz  godinu 


dana,  ali  s  vrlo  malo  poboljšanja.  Sjetila  sam  se  pokojnog  kardinala,  te  sam  mu  se  utjecala  u 
molitvi.  Tek  iza  te  molitve  moje  se  stanje  popravilo,  nestalo  je  kvrge  na  prsima  i  upale. 
Otpuštena  sam  iz  bolnice  kao  zdrava  i  izvršujem  svoje  obećanje.  Velika  hvala  kardinalu  s 
molbom,  da  mi  i  dalje  pomogne  u  mom  osjetljivom  zdravlju,  u  mojim  velikim  brigama  i 
poteškoćama,  u  kojima  živim  sa  svojom  majkom  i  sestrama». 


Marija  Vincetić,  stara  56  godina,  nastanjena  u  Zagrebu,  Borongajska  83  a  IH-ći  odvojak, 
saopćuje  slijedeće  (42):  «Prije  Tijelova  ove  godine  obolio  mi  je  unuk  Karlo  Vincetić,  8  godina 
star,  od  meningitisa.  Bio  je  otpremljen  u  dječju  bolnicu  u  Klaićevoj  ulici,  a  odande  otpremljen 
u  bolnicu  za  zarazne  bolesti  na  Zelenom  Brijegu.  Tu  je  ostao  21  dan.  Doktori  su  kazali,  da 
nema  nikakve  nade,  da  ozdravi.  Počela  sam  moliti  devetnicu  pokojnom  kardinalu,  jednu 
presv.  Srcu  Isusovom  i  jednu  sv.  Vinku  Fererskom.  Posjetila  sam  pet  puta  kardinalov  grob. 
Dok  sam  molila  devetnicu  pokojnom  kardinalu,  malomu  se  stanje  poboljšalo  i  doskora  je 
posve  ozdravio. 


Ante  Zrinski  Fržop  piše  (43):  «Lijevo  oko  mi  nije  dopuštalo  da  pišem.  Boljelo  me  je  i  mutilo 
mi  vid,  čim  bih  počeo  čitati  ili  pisati.  Nisu  mi  pomogli  liječnici  ni  naočale.  Jedan  moj  prija- 

(40)  Pismeno  je  predala  izjavu  sama  osoba,  19.  rujna  1962,  no  nema  potpisa. 

(41)  Zahvalnicu  je  napisala  Ivana  Mahulka,  Zagreb,  Socijal.  revolucije  ul.  1,  27.  prosinca 
1964. 

(42)  Osoba  je  nepismena.  Izjavu  je  primio  i  zabilježio  dr.  Grundler,  kanonik,  u  Zagrebu,  5. 
kolovoza  1966. 

(43)  Pismo  Ante  Zrinskog  Fržopa,  Bridgeport,  36  West  Ave  (USA),  upravljeno,  24. 
studenoga  1968,  o.  Ivanu  Juriću,  franjevcu  u  Rimu. 

telj  mi  dade  knjigu  Stepinac  govori  od  Eugena  Beluhana,  i  kaže  mi: 

«Divna  knjiga,  pročitajte  je!» 

On  nije  znao,  kako  je  s  mojim  očima,  jer  se  ne  običajem  tužiti.  Da  ga  ne  povrijedim,  uzeo  sam 
knjigu.  Pomislih,  držat  ću  je  neko  vrijeme,  a  onda  ću  mu  je  vratiti.  Nakon  nekog  vremena 
vratim  mu  knjigu,  a  daje  nisam  ni  čitao.  On  me  upita,  da  li  mi  se  sviđa?  Odgovorim  mu,  daje 
nisam  čitao,  jer  me  oko  boli.  On  navali  na  mene,  da  je  moram  na  svaki  način  pročitati,  jer  da 
je  to  divna  knjiga.  Ode  on,  a  ja  si  mislim:  lako  je  njemu,  ali  on  ne  zna,  kako  je  meni.  Zadržim 
ipak  knjigu,  izmolim  tri  Očenaša  s  uzdahom:  'Dragi  Stepinče,  ali  ja  ne  mogu  čitati'.  Počnem 
gledati  slova  i  pričini  mi  se,  kao  da  vidim  jasnije.  Počnem  čitati  i  na  moju  veliku  radost  vidio 


sam  jasno.  Niti  me  više  boli,  niti  mi  se  mute  slova.  Sad  mogu  čitati  toliko,  koliko  hoću  i  sve  je 
u  redu». 


«Moj  nećak,  dijete  od  16  mjeseci,  obolio  je  teško  od  dječje  paralize.  Obje  noge  su  mu  bile 
oduzete,  a  i  prsni  koš  zahvaćen.  Bolest  je  brzo  napredovala.  Bila  je  ozbiljna  opasnost  da  umre. 
Roditelji  su  bili  u  velikoj  tuzi  zbog  toga  djetetova  stanja  i  bojali  se,  da  će  dijete  ostati,  ako  ne 
umre,  bogalj  kroz  cio  život.  Počela  sam  devetnicu  kardinalu,  a  savjetovala  sam  roditeljima,  da 
obećaju  javnu  zahvalu  kardinalu,  ako  dijete  ozdravi.  Na  veliko  iznenađenje  sviju  u  bolnici 
dijete  je  u  kratko  vrijeme  ozdravilo.  Kad  je  majka  došla  po  dijete  u  bolnicu,  reče  joj  šef 
odjeljenja: 

'Vi  ste  jedna  sretna  majka,  kojoj  je  dijete  normalno,  ali  je  potrebita  česta  kontrola,  da  se 
kasnije  ne  bi  možda  pokazale  posljedice  bolesti'. 

Prošla  je,  međutim,  i  druga  godina  od  toga,  a  dijete  je  potpuno  zdravo  i  normalno  se  razvija,  a 
uz  to  je  neobično  pametno  i  bistro»  (44). 


Irma  Magnaninni  pripovijeda  (45):  «Bolovala  sam  na  desnoj  strani  usta  i  čeljusti.  Boli  su  bile 
velike.  Počela  sam  devetnicu  kardinalu.  Osmi  dan  devetnice  bolovi  su  iznenada  prestali,  da  se 
nisu  više  vratili.  Svoje  ozdravljenje  pripisujem  kardinalu  Stepincu». 

(44)  Napisala  s.  Ivanka  Dipolo,  Pismo  nije  datirano. 

(45)  Zabilježio  bez  datuma  dr.  Mijo  Pišonić,  nadbiskupski  tajnik,  prema  izjavi  Irme 
Magnaninni. 

Marica  Vidušić  iz  Valpova  saopćuje  slijedeće  (46):  «Već  dulje  vremena  bolujem  na  srcu. 
Liječio  me  je  liječnik  ambulante  u  Valpovu.  U  isto  doba  oboljela  sam  od  upale  pluća,  na 
jetrima  i  bubrezima.  Pošla  sam  u  Osijek  k  dr.  Pavlu  Hercegu.  Zagovorila  sam  se  međutim 
pokojnom  kardinalu.  Pošla  sam  na  njegov  grob,  da  mu  se  zahvalim,  jer  sam  sada  potpuno, 
zdrava,  a  bila  sam  već  primila  i  sakramente  umirućih». 


Mlada  redovnica  družbe  sestara  milosrdnica  u  Zagrebu,  na  svom  radnom  mjestu  u  bolnici  u 
Kotoru,  osjetila  je,  da  joj  na  prsima  raste  tumor.  Prvi  liječnik  upitan  za  savjet  tražio  je 
najhitniji  kirurški  zahvat  i  savjetovao,  da  se  to  provede  na  zagrebačkoj  klinici.  Kako  na  istoj 
nije  bilo  odmah  mjesta,  to  je  šef  III  kirurškog  odjeljenja  doc.  dr.  Ivan  Bakran,  utvrdivši 
dijagnozu,  savjetovao,  da  se  pričeka  desetak  dana  na  primitak.  Sestra  je  bila  veoma  potištena 
kliničkim  pronalaskom.  Da  se  smiri  podala  se  svom  dušom  na  molitvu.  Počela  je  devetnicu 


pokojnom  kardinalu.  Dnevno  je  dolazila  na  njegov  grob  tražiti  snagu  i  utjehu.  Na  dan,  kad  je 
primljena  u  kliniku,  izjavila  je  liječniku  da  više  ne  osjeća  tumora.  Ni  kirurg  nije  mogao  više 
ništa  napipati. 

—  A  što  ste  radili  u  ove  dane,  upita  ju  liječnik? 

—  Molila  sam  i  molila  kardinala  Stepinca  —  odgovori  sestra. 

—  Sestro,  Bog  može  sve!  Ja  više  ovdje  neman  što  raditi  —  reče  joj  liječnik. 

Sestra  je  otišla  utješena  i  sretna,  što  se  ne  treba  podvrgnuti  kirurškom  zahvatu.  Prošle  su 
međutim  tri  godine,  a  da  se  bolest  nije  vratila.  Premda  se  u  laboratoriju  nisu  pravile  histološke 
analize,  iskaz  ipak  ima  vrijednost  ljudske  vjerodosjtojnosti. 


Don  Aldo  Roma  iz  Trevisa  u  Italiji  javlja,  23.  ožujka  1970,  daje  njegov  nećačić  od  5  godina  u 
listopadu  g.  1969  po  nesreći  zadobio  teške  opekline  drugoga  stepena  te  se  već  nalazio  u 
obamrlosti.  Sva  se  obitelj  žarko  molila  pokojnom  kardinalu  Alojziju  Stepincu  za  ozdravljenje 
mališa  s  obećanjem  jednog  poklona.  Nakon  8  sati  mali  dođe  k  svijesti  i  brzo  je  ozdravio  (48). 

(46)  Prema  usmenoj  izjavi  Marice  Vidušić  zabilježio  nadbiskupski  tajnik  dr.  Mijo  Pišonić. 

(47)  Pismena  izjava,  bez  datuma,  s.  Marije  Agnes,  vrhovne  savjetnice  Ss.  milosrdnica  u 
Zagrebu. 

(48)  Pismeno  svjedočanstvo  u  posjedu  pisca. 

ABEL  HERIBERT  79  si.  81  95  878. 

ADOLFOVAC  196. 

AFŽ  =  Antifašistička  fronta  žena  353. 

AGATON  (Sv.)  243  683. 

AGAGIANIAN  kard.  GRGUR  PETAR  XV  640  875. 
AIN  KAREM  188. 


ALFONS  MARIJA  LIGUORI  (Sv.)  316. 


ALOJZIJE  GONZAGA  (Sv.)  139. 

AJVAZOVIĆ  47. 

AKŠAMOVIĆ  ANTUN  120  140  488  826. 

AKVILINA,  č.  sestra  685  693  si.  759  762  770  si. 

ALAGOVIĆ  ALEKSANDAR  856. 

ALAJBEGOVIĆ  MEHMED  616  si. 

ALBANIJA  17  866. 

ALEKSANDAR  I  52  56  100  124  126  si.  130  192  si.  198  si.  356  386. 
ALEKS  ANDRIJA  188. 

ALFIERI  358. 

AMBROSIO  369. 

AMBROZIJE  (Sv.)  870. 

ANANIJA  460. 

ANATOLE  FRANCE  479. 

ANDRAŠEC  DIONIZIJE  336  565. 

ANDRAŠEVIĆ  60. 

ANDRES  IVO  573. 

ANDRIĆ  JOSIP  180  269. 

ANDRIJA  III  16. 

ANDROVIĆ  MIRJANA  886. 

ANFUSO  FILIPPO  360. 

ANSELMIANUM  372  si. 

ATANAZIJE  (Sv.)  796  870. 

ANTIĆ  194. 


ANTOLOVIĆ  JOSIP  879. 


ANTUNOVAC  498. 


ANTUN  (Sv.),  opat  461  863. 

ANTUN  PADOVANSKI  (Sv.)  317. 

AREOPAG  182. 

ARGENTINA  472  640. 

ARISTOTEL  459. 

ARTUKOVIĆ  ANDRIJA  356  375  409. 

Associated  Press  727  729. 

ATENA  182  si. 

Atlantska  povelja  584. 

AUGUSTIN  (Sv.)  154  282  si.  437  465  468  782  822. 

AUER  LJUDEVIT  199. 

AUSCHWITZ  605. 

AUSTRIJA,  pripojenje  Njemačkoj  ožujak  1938. 

AUSTRO-UCARSKA  39  596. 

AVARI  14  242  si. 

AVELLINO  372. 

AVNOJ  =  Antifašističko  vijeće  narodnog  oslobođenja  Jugoslavije  519. 

BABONIĆ  RADOSLAV  16. 

BAČKA  586. 

BAKAČ  TOMA  119  143. 

BAKARIĆ  VLADIMIR  497  501  505  si.  514  524  533  550  555  557  585  616  624  si.  641. 
BAKŠIĆ  STJEPAN  19  si.  123  134  146  179  240  264  267  421  501  562  565  709  799. 


BALIĆ  KARLO  319. 

BALOG  53. 

BALTIMORE  640. 

BANIĆ  ĆIRIL  702. 

BANJALUKA  367  419. 

Banovina  Elrvatska  451 
BARBARA  (Sv.)  670  766  817. 

BARAC  FRANE  150. 

BARI  866. 

BARIĆ  61. 

BARILOVIĆ  MARIJA  341  346. 

BARLASSINA  LUIGI  188. 

BARTHOU  LOUIS  192. 

BARTOL  (Sv.),  apostol  806  823. 

BARTOLUCCI  860. 

BASARIČEK  ĐURO  99. 

BASTA  MARIJA  PIJA  880. 

BASTA  VENCESLAV  560  si. 

BAUER  ANTUN  7  60  68  7 1  101  si.  104  si.  109  111  115  119  si.  124  si.  127  si.  129  si.  131 
135  139  si.  141  143  146  si.  148  157  si.  165  169  si.  171  178  180  182  184  192  si.  194  si.  196  si. 
199  si.  213  si.  215  si.  217  si.  219  229  si.  232  266  si.  268  280  292  si.  303  313  334  341  384  482 
633  700  708  744  781  867. 

BAUERLEIN  STJEPAN  724. 

BAZALA  ALBERT  193. 


BEČ  63. 


BEDENICA  111  633. 


BEYRUTH  183. 

BELETIĆ  IVICA  652. 

BELLO  LEONARDO  MARIJA  335. 

BELUHAN  KOSTELIĆ  EUGEN  22  36  109  1 13  237  264  891. 
BELUHAN  MILAN  264  394. 

BENEDICTUS  XIV  871. 

BENEDIKTO  XV  50  120  323. 

BENZON  547. 

BEOGRAD  359. 

Beogradsko-smederovska  biskupija  117. 

BERAK  KSENIJE  889. 

BERAN  JOSIP  778  864. 

BERNARDICA  (Sv.)  811. 

BERISLAVIĆ  PETAR  145. 

BERLIN  870. 

BERNARDIN  SIENSKI  (Sv.)  317. 

BERNARDO  (Sv.)  339  705. 

BERTOLI  kard.  PAVAO  82  125  127  si.  139  144  312  si.  875. 
BEŠENIĆ  MARTIN  37. 

BETANIJA  187. 

BETFAGE  187. 

BETLEHEM  187. 

BIBER  499. 


Bijela  knjiga  Vatikana,  od  g.  1953  705. 


Bijela  kuga  (pobačaj)  285  si.  464. 

BIJELJIINA  812. 

Bilanca,  smotra  174. 

BILANIĆ  FISCHER  ANTUN  879. 

Bilten,  glasilo  «tajništva  svećeničkih  inicijativa«  697. 

BINIČKI  FRANE  196. 

BISLETI  kard.  KAJETAN  85. 

BIŠKUPEC  20  109  si.  115  345. 

BIZOVAC  196. 

BJELOVAR  702. 

Blagovest,  smotra  653. 

BLAŽENI  MARKO  KRIŽEVČANIN,  crkva  172  178  180  228. 
BLAŽENI  NIKOLA  TAVELIĆ,  crkva  180  182  187  189  si.  245  248. 
BLAŽEVIĆ  JAKOV  575  579  si.  591  592  628  si. 

BLED  193. 

BLEIBURG  495. 

BOETO  PETAR  93. 

BOGDAN  IVO  488  615. 

BOGIČEVIĆ  BRANISLAV  768  782  790  792  794  841  si.  849  853. 
Bogoslovni  fakultet  u  Zagrebu  280. 

Bogoslovska  akademija  120. 

BOL  342. 

BOLOGNA  866. 

BONAVENTURA  (Sv.)  317. 

BONEFAČIĆ  KLEMENT  144  248  546. 


Borba,  dnevnik  546. 


BORGONGINI  DUCA  198. 

BORIĆ  NIKOLA  425  501  559  562  629  645  si.  653  660  si.  670  884. 
BORIS  (BREZOVIĆ  NIKOLA)  833  835. 

BORKOVIĆ  MARTIN,  zagrebački  biskup  19  118  143. 
Bosansko-srijemska  biskupija  (Đakovo)  117. 

BOSNA  17  486  698. 

BOSNA  i  HERCEGOVINA  (aneksija  1908)  39. 

BOVINO  (Val  di  Toro)  356. 

Braća  hrvatskog  zmaja  366. 

BRAČ  127. 

BRANIMIR,  hrv.  knez  809. 

BRATUUĆ  ŠIMUN,  zagrebački  biskup  119. 

BRAZDICA  IMAKULATA  884. 

BRDO  247. 

BREIER  Louis  639. 

BREZARIĆ  17,  20  846. 

BREZOVICA  103  129  136  342  349  808. 

BREŽICE  549. 

BRKLJAN,  komunistički  ministar  529. 

BRLENIĆ  17  777. 

BROZ  JOSIP,  zvan  TITO  196  369  si.  501  503  si.  505  si.  509  513  si.  519  si.  524  526  532  si. 
535  si.  540  557  560  572  624  635  638  641  653  666  670  697  726  730  si.  738  768. 


BRUMEC  DRAGUTIN  178. 

BUCKOVIĆ  ANA  22  24  55  327. 

BUDAK  MILE  251  280  356  364  383  466. 
BUDANOVIĆ  LAJČO  127  703. 
BUDISAVLJEVIĆ  JULIJE  591  788. 
BUENOS  AIRES  870. 

BUGARSKA  866. 

BUKATKO  GABRIJEL  876. 

BUKINAC  BEATO  514. 

BUKOVICA  62. 

BULAT  EDO  617. 

BULIĆ  FRANE  152. 

BULIK  180. 

BURGER  585. 

BURIĆ  VIKTOR  248  408  587  876. 
BURJA  BARBARA  24. 

BURJA  MATIJA  16  152  846. 

BURJA  STJEPAN  24. 

BUTORAC  PAVAO  546. 

BUTURAC  J.  119. 

CANKI615. 

«Capella  Sistina»  860. 

CAPELLO  FELIKS  M.  85. 


CAREVIĆ  JOSIP  520. 


Caritas,  listić  105. 

CARNELUTTI  393. 

CARPACCI  251. 

CARREL  ALEXIS  458  460. 

CASERTANO  RAFAEL  362  392  610. 

CAVALLI  FIORELLO  7  403  409  412  414  418  560  573  577  589. 

CECELJA  VILIM  7  77  102  104  107  111  si.  114  147  155  si.  175  178  297  327  355  366  si.  383 
si.  386  442  467  484  874. 

CELJE  99  494. 

CERINEO  ANTE  575. 

CERJAK  NIKOLA  37. 

CHICAGO  779  870. 

CHURCHILL  RANDOLPH  557. 

CIANO  GALEAZZO  362  392. 

CICERON  459. 

Cigani,  likvidirani  485. 

CIKO  EDOMIR  337. 

CILIGA  ANTUN  483. 

CINCINNATI  640. 

ĆIRIL  i  METOD  (Sv.)  705. 

CIPRIJAN  (Sv.)  831. 

CIZERLE  MIJO  23,  58  si. 

CLYDE  (MISSOURI)  92. 

Collegium  Romanum  73. 

COPELLO  kard.  ALOJZIJE  JAKOB,  640. 


CORNELIUS  NEPOS  468. 


CREMIEUX  265. 


CRES  884. 

CRNA  GORA  17  100  368  698. 
CRNČIĆ  LUCIJA  309. 
CRNICA  ANTE  32. 
CRNKOVIĆ  JOSIP  575. 
CRVENA  HRVATSKA  17. 
CVETKOVIĆ  16,  19. 
CVETKOVIĆ  DRAGIŠA  247. 
CVITANOVIĆ  382. 


Ćirilo-Metodska  društva  svećenika  697  699  700  702  si.  707  si.  710  713  si.  718  793  807. 
ĆUK  649. 

ČAČAK201. 

ČAČINCI  179. 

ČAKOVEC  297  882. 

ČAZMA  118  297  325  423. 

ČEHO-SLOVAČKA  357  507  866. 

ČEKADA  SMILJAN  528. 

ČENSTOHOVA  311. 

ČERNOMEREC  548. 

Četnici  485  489  491. 

Četnički  pohret  368. 

ČILE  472. 


ČULUMOVIĆ  PAVAO  216. 


ČURČIN  193. 

DABINOVIĆ  557. 
DACHSTEIN  495. 

DACHAU,  njemački  logor  605. 

DALMACIJA  361  si.  366  370  396  si.  400  485  si.  503  507. 
DALMATINSKA  ZAGORA  17. 

DAMASK  183. 

DAMJANOVIĆ  DAMJAN  663. 

DARWIN  587. 

DAŠEK  565. 

DAVID  138  146  307  339. 

DEDINJE  127. 

DELL'ACQUA  ANGELO  799. 

DESINEC  16. 

DESPOT  DUŠAN  572. 

Difesa  272. 

Diktatura  Aleksandrova  100. 

D1MNJAKOVIĆ  TOMA  108. 

DIOGENES  458. 


DIOKLECIJAN  690. 


DIPOLO  IVANKA  891. 


Dječačko  sjemenište  u  Zagrebu  120  169  342. 

Djelo  za  svećenička  zvanja  222  257. 

Dobri  Pastir,  svećeničko  udruženje  u  Bosni  i  Hercegovini  699. 
DOČKAL  KAMILO  147  311  663  781. 

Doglavničko  vijeće  367  488. 

DOL  688. 

Dom  «Gospodarske  sloge»,  blagoslov  379  381. 

Dom  Sv.  Josipa  760. 

Dom  Sv.  Mihovila  760. 

DOMAGOJ,  hrv.  knez  809. 

DOMAGOVIĆ  19. 

DOMICIJAN  750. 

DOMINIK  (Sv.)  339. 

Dominikanci  119  169  317  341  si. 

Dominikanke  Sv.  Anđela  čuvara  178  345. 

Domobran  100  356  368. 

DONJA  BUKOVICA  662. 

DONJA  STUBICA  529. 

DOPFNER  kard.  JULIJE,  876. 

DOSITEJ,  zagreb.  pravoslavni  metropolit  405. 

DOŠEN  MARKO  367. 

DOUGLAS  732. 

DRAGA  16. 


DRAGANIĆI  16. 


DRAGANOVIĆ  KRUNOSLAV  425. 

DRACIŠIĆ  591. 

DRAGOJLOV  FEDOR  494. 

DRAGOUN  THEODOR  97  641  696. 

DRAŠKOVIĆ  ĐURO,  zagrebački  biskup  118. 

DRAVOGRAD  495. 

DRINA  419. 

«Društvo  za  izgradnju  spomen-crkve  prigodom  1.000  godišnjice  kralja  Tomislava«  169. 
Dražba  kćeri  milosrđa  346. 

Dražba  milosrdnih  sestara  119  343  si. 

Dražba  siromašnih  učiteljica  naše  Gospe  346. 

Državna  samostalnost  Elrvatske  482  si.  485  584. 

Državni  puč  u  Beogradu,  27.  ožujka  1941  358. 

DUBAŠNICA  196. 

DUBICA  118  662. 

DUGA  RESA  135  si. 

DUH,  prvi  zagrebački  biskup  117. 

DUKAT  VLADOJE  41. 

DUMIĆ  STJEPAN  626. 

Džamija  u  Zagrebu  365  si. 


ĐAKOVO  723  829  838. 
ĐEVĐELIJA  97. 

ĐILAS  MILOVAN  638. 


ĐURANEC  MARTIN  109. 


ĐURDJENOVAC  179. 


ĐURDJEVAC  196  250  309  311. 

ECKERT  RUDOLF  50  690. 

EĆIMOVIĆ  PETAR  78. 

EGIPAT  188  640. 

EISENHOWER  732  827  832. 

ELTER  85. 

EMILIJAN,  slavonski  pravoslavni  vladika  591. 

ENGELMANN  FANIKA  187. 

EOLIE  356. 

EQUADOR  640. 

ERBERN.  394. 

ERDODY  123. 

ERGELJSKI-HASANOVIĆ-VINKOVIĆ  FRANJO,  zagrebački  biskup  119. 
Esplanada,  hotel  486. 

ESTONIJA  866. 

Euharistijski  kongresi  293  si. 


FALCONI  CARLO  356. 
FARUK  188. 

FAULHABER  kard.  MIHAEL,  292  338  717. 


FERRARA  48. 


FEUERBACH  LJUDEVIT  ANDRIJA  691. 

FILADELFIA  640. 

FIRENZE  866. 

FISCHER  726. 

FNRJ  prekida  17.  prosinca  1952.  diplomatske  veze  sa  Sv.  stolicom  728. 
FOGAR  ALOJZIJE  508. 

FORETIĆ  BRUNO  59  66  103. 

FRANCUSKA  596. 

FRANIĆ  FRANE  876. 

Franjevci  dalmatinske  prm/incije  presv.  Otkupitelja  169  342. 

Franjevci  na  Kaptolu  343. 

FRANKFURT  768. 

FRANJO  ASIŠKI  (Sv.)  132  317  334  si.  339  347  349. 

FRANJO  SALEŠKI  (Sv.)  102  12. 

FRANKOPAN  FRAN  KRSTO  856. 

FRANOVIĆ  618. 

FREIBERGER  MIROSLAV,  nadrabin  414. 

FREIBURG  IN  BR.  791  794. 

FRICKE  GERT  355. 

FUKS  FERDO  841. 

FRŽOP  ANTE  ZRINSKI  890. 

GAETANI  85. 


GALIJAN  IGNACIJA  880. 


GARKOVIĆ  MATO  876. 


GAHS  ALEKSANDAR  124  si.  383. 

GALILEJA  183. 

GARIĆ  Jozo  488. 

GARIĆ,  u  Moslavini  662. 

GARNEIRO  LUCIJAN  725. 

GAŠPERT  IVAN  170  176  178. 

GECERLA  97. 

GENEZARETSKO  JEZERO  183. 

GENY  85. 

GENZERIK  797. 

GEORGE  192. 

GERMANI CUM  67  si.  72  si.  125  136  138  652  677  726  744  si.  802  851  878. 
GERO  395  595. 

«Gestapo»  395  417  586. 

GETSEMANI  186. 

G1ANFRANCESCHI  85. 

GIANICOLO  399. 

GILROY  kard.  NORMANN  640. 

GLAISE  VON  HORSTENAU  EDMUND  361  si.  363  369  391  491  609  si. 
Glasnik  Srca  Isusova  601. 

Glasnik  sv.  Ante  60 1 . 

GLAVAŠ  RADOSLAV  488  613  si. 

GLIBOTIĆ  IVAN  127. 


GLOGOVNICA  3 1 1  454. 


GNJILANJE  53. 


GOLIJAT  266. 

GORJANCI  16. 

GOLGOTA  145. 

GORICA  615. 

GORNJI  KUPČINCI  16. 

GOSPA  LURDSKA,  crkva  179. 

GOSPA  NA  NEBO  UZNESENA,  Župa  U  Dijelki  179. 
GOSPA  ŽALOSNA,  kapela  u  Krašiću  30. 

GOSPIĆ  195. 

Gospodarsko  društvo  119. 

GRAČANI  883. 

«Građanska  zaštita»  360  363. 

GRAFENAUER  812. 

GRAZ  851. 

GRČKA  595. 

GREGORČIĆ  SIMON  717. 

GREGORIANA,  papinska  univerza  138. 

GRGEČ  PETAR  49  52  153  266  335  690. 

GRGUR  VII  (Sv.)  683. 

GRGUR  XIII  73  85. 

GRGUR  XVI  597. 

GRIFFIN  kard.  BERNARDO,  640. 

GRUIČIĆ  KARLO  229. 


GRUNDLER  FRANJO  170  176. 


GRUTKA  ANDRIJA,  biskup  u  Gary  Indiana  877. 
GRUNWALD  22,  53. 

GUATEMALA  640. 

GUBEC  MATIJA  17. 

GUBERINA  IVAN  514. 

GUEVARA  kard.  GUALBERTO  640. 
GULDESCU  S.  496. 

GULIN  PAVAO  575  620. 

GUNDULIĆ  DŽIVO  FRANE  433. 


Haaška  konvencija  iz  g.  1907  596  si. 

HAECKEL  587. 

HAITI  640. 

HARAPIN  LADISLAV  237. 

HAULIK  kard.  JURAJ,  prvi  zagrebački  nadbiskup  117  119  143. 
HAUPTMANN  796. 

HEBRON  188. 

HEGEL  VILIM  FRIDRIH  691. 
HEGER  VILCHELM  308  si. 
HEILMEYER  LUDWIG  794  796. 
HERAKLIJE,  car  242. 


HERCEG  PAVAO  892. 


HERCEGOVINA  17  370  398  486  698. 


HERDER,  njemačka  enciklopedija  680. 

HERMANN,  celjski  grof  662. 

HERMAN  FRANJO  425. 

HINTERSEE  495. 

HIRSCHL  MILIVOJ  417. 

HITLER  ADOLF  349  si.  357  si.  361  si.  363  si.  384  si.  394  si.  417  439  483  506  571  595  600 
604  si.  606  609  612  639. 

HOENEN  85. 

HOFFMANN  MIHAEL,  67  77. 

HOLJEVAC  VEĆESLAV  496. 

HIL ARIJE  (Sv.)  796. 

HOLZHAUSER  BARTOL  228. 

HOMOTARIĆ  DRAGUTIN  39. 

HORTHY  NIKOLA  356. 

HORVAT  IVAN  27. 

HORVAT,  sveučilišni  rektor  616. 

HORVAT  MARIJA  62  si. 

HORVAT  PAVAO  142. 

HORVAT  V.  148. 

HORVATI  169  173. 

HRELJIN  196. 

HREN  DRAGUTIN  7  35  53  101  1 16  122  125  263  349  si.  384  si.  355  383  391  482  485  493 
500  505  512  549  561  si.  564  si.  570  si.  574  576  589  592  607  630  645  882. 

HRUŠKOVAC  668. 


Hrvati  u  Sv.  Zemlji,  film  190. 


Hnatska  enciklopedija  364. 

Hrvatska  revija  (Buenos  Aires)  691. 

HSS  =  Hrvatska  Seljačka  Stranka  97  210  363  483  508. 

HSP  =  Hrvatska  Stranka  Prava  97. 

Hrvatska  straža  134  si.  139  148  154  265  si.  267  270  272  274. 
Hrvatski  glas  277  si. 

Hrvatski  junak  366. 

HRVATSKI  LESKOVAC,  kraj  Stupnika  341  760. 

Hrvatski  narod  608. 

Hrvatski  radiša  366  386. 

Hrvatski  sabor,  otvoren  23.  II  1942  367  480  si.  608. 

Hrvatski  narodni  pokret  57  210  482  si. 

Hrvatski  socijalni  tjedni  284  si. 

Hrvatsko  književno  društvo  sv.  Jeronima  1 19  269  si.  586. 
HRŽENIK  17. 

HUBER  77  si. 

Humanite  546. 

HURLEY  JOSIP  375  si.  547  559  579  589  631  658. 

HUYN  V.  PAVAO,  aleksandrijski  patrijarha  93. 

HUZEK  STJEPAN  18,  24,  27. 

IBRIŠIMOVIĆ  LUKA  119. 

IGNACIJE  LOJOLSKI  (Sv.)  77  84  139  340. 

ILIJA,  prorok  463. 

ILIJANIĆI  6 1 . 


IMPER  404. 


INNSBRUCK  66  350. 

Interkalar,  u  biskupiji  122  125. 

International  news  Service  589. 

ISIDOR  EMANUEL  MARKUS,  7  72  74  82  84  si.  86  si.  89  si.  101  873  875 
Istina,  dominikanska  naklada  312. 

ISTRA  508  615. 

Isusovci  169  222  317  342. 

ITALIJA  370  375  491  640. 

IVAN  APOSTOL  298  339  466  468  474  512  819  861. 

IVAN  BOSCO  (Sv.)  339,  690. 

IVAN  KAPISTRAN  (Sv.)  317. 

IVAN  KRIZOSTOM  (Sv.)  323  si. 

IVAN  KRSTITELJ  (Sv.)  136  139  144. 

IVAN  IV  243  si.  809. 

IVAN  VIII  809. 

IVAN  X  809. 

IVAN  XXIII  103  785  si.  809  808  812  814  824  848  859  si.  874. 

IVANIĆ  118. 

IVANIŠ  KORVIN  16. 

IVEKOVIĆ  STJEPAN  850. 

IVŠIĆ  MATIJA  58. 

IZAIJA,  prorok  462  469  si.  819. 

Izložba  katoličke  štampe  u  Vatikanu  269. 


Izložba  Sv.  Zemlje  180  si. 


Jadovna  605. 


JAFA  183. 

JAKOV  apostol  806  823. 

JAKOV,  patrijarha  299. 

JAKOVLJEV  ZDENAC  184. 

JALTA  584. 

JAMNICKI  st.  306. 

JANJIĆ  VOJA  198  200  201. 

JAPAN  295  640. 

JASENOVAC,  logor  407  409  418  451  605  625. 

JASKA  737  742  755  776  852. 

JEGLIČ  ANTON  124. 

JEFTIĆ  BOGOLJUB  195  199. 

JELAČIĆ  JOSIP,  ban  17. 

JELIĆ  BRANKO  356  si. 

JEMRIĆ  237. 

JENKO  MAURA  884. 

JEREMIJA,  prorok  138  459  463  469. 

JERUZALEM  184  si. 

Jeruzalemski  spomen-oltar  BI.  Nikole  Tavelića  180  186. 


JESEJ  138  146. 


JESIH  PAVAO  159  166  560  781. 


JOHN  FISHER  (Sv.),  biskup  664. 

JORDANOVAC  138. 

JORDANSKA  DOLINA  187. 

JOSIP  II  308  663. 

JOSIP  iz  ARIMATEJE  861. 

JOSIP  (Sv.)  817  si. 

JOSUPHU  F.  309. 

JOZUA  463. 

Jubilej  1300-godišnjice  prvih  veza  Hrvata  sa  Sv.  stolicom  242  si. 
JUDA  MAKABEJAC  142. 

Jugoslavenska  akademija  121  251  280. 

Jugoslavenski  odbor  49. 

Jugoslavenski  sokol  99. 

JUGOSLAVIJA  100  556  636. 

JULIJE  III  73. 

JURETIĆ  AUGUSTIN  128  425. 

JURIĆ  IVAN  890. 

JURIŠIĆ  PANTELIJE  237. 

Jutarnji  list  270  287  364. 


KAFARNAUM  183. 
KAIĆ  ANDJEO  879. 
KAIRO  188. 


KALAJ  J.  425. 


KALAJDŽIĆ  JOSIP  514. 


KALIGULA  750. 

KALVARIJA  185  si.  305  si. 

Kalvinci  241. 

KAMENAROVO  22  57  62  90. 

KANA  GALILEJSKA  184. 

KANAL  497. 

KANOTI  MIHAEL  136  514. 

KANTOCI 42. 

KARADJORDJEVIĆ  PAVLE  193  196  si.  451  482. 

Kapucini  342. 

Karantena  u  lepoglavskom  «Kazneno  popravnom  domu»  644. 

Karitas  zagrebačke  nadbiskupije  104  si.  140  397  si.  399  si.  401  407  410  419  531  559  586  621 
626  760  855. 

KARLO  BOROMEJSKI  (Sv.)  132. 

KARLO  IV  51  si. 

KARLOVAC  22  41  60  si.  231  302  360  si.  366  712  738  742  774  784  834  838. 

KARMEL,  brdo  u  Palestini  183. 

Karmel,  samostan  u  Brezovici  238  338  si.  342  347  349  si.  658  760  si.  783  799  824. 
Karmelićani  317  343. 

Karmelićanke  družbe  Božanskoga  Srca  341  348. 

KASCHE  SIEGFRIED  362  si.  368  si.  391  si.  419  491  609  si. 

KATARINA  OD  PET  RANA  ISUSOVIH,  880. 

Kath.  Digest  691. 

KATIČIĆ  NATKO  573  591  592. 


Katolička  akcija  157  si.  474  537. 


Katoličke  privatne  škole  521. 

Katolički  list  119  134  155  167  281  287  690  757  775. 
Katolički  tjednik  (Sarajevo)  161  601. 

«Kazneno  popravni  dom»  u  Lepoglavi  643. 

KAŽOTIĆ  AUGUSTIN,  zagrebački  biskup  1 18  335  809. 
KEILBACH  VILIM  126  877. 

KEMFELJ  S.  153. 

Kerempuh,  humorističko-satirički  list  570  732. 
KHUEN-HEDERVARY  DRAGUTIN,  ban  21. 

KINA  295. 

KLAGENFURT  495. 

KLARIĆ  MARKO  176  178. 

Klanjalice  Krvi  Isusove  346. 

KLEČKA  JULIJA  887. 

KLEMENT  HOFBAUER  (Sv.)  64  si. 

Klerus-Blatt  691. 

KLJAKOVIĆ  Jozo  55  194  355. 
KLANJEC  560. 

KLOŠTAR  PODRAVSKI  297  31 1. 
KNEŽIJA  342. 

KOBAŠ  787. 


KOCIJANIĆ  JURAJ  109. 


KOCIPER  DRAGUTIN  170  177. 


KOČEVJE  495. 

KOKOT  I.  239  633. 

KOKSA  ĐURO  812  869. 

KOLAR  ANTONIJA  883. 

KOLAREK  NIKOLA  7  36  si.  40  42  si.  49  67  si.  78  80  86  126  146  156  si.  168  239  si.  304  325 
501. 

KOLARIĆ  PAVAO  75. 

KOLB  KAMILO  886. 

KOLETA  (Sv.)  317. 

KOLUMBO  KRIŠTOF  445. 

KLARA  (Sv.)  317  349. 

Kolumbovi  vitezovi  645. 

Komisija  za  vjerska  pitanja  520  530  532  si.  544  547  616  697. 

Komunizam  454  489. 

KONIG  kard.  FRANZ,  bečki  nadbiskup  851  854  862. 

Konkordat  191  1985  07. 

Konventualci  169  si.  341. 

KOPRIVNICA  328  587. 

KORDUN  179  404. 

KORENIĆ  STJEPAN  177. 

KORODJA  196. 

KOROŠEC  ANTUN  50  si.  197  202. 

KORUŠKA  494  si. 

KOS  ĆIRIL  828  si.  836. 


KOSTEL  345. 


KOSTNER  JOSEPH  89  si.  95. 


KOŠUTIĆ  AUGUST  247  494. 

KOŠUTIĆ  SIDA  570. 

KOŠUTIĆ  TOMA  39. 

KOTARI  343. 

KOVAČIĆ  MATIJA  51  97  355  363  369  493  496. 

KOVAČIĆ  PETAR  178  514  si. 

Kozačka  divizija  491. 

KOZARA  626. 

KOZELJ  IVAN  467. 

KRAGUJEVAC  201  237. 

KRAJAČIĆ  STEVO  564  667. 

KRALJEVEC  NA  SUTLI  560. 

KRAMAR  STJEPAN  5 14. 

KRANJČEC  STJEPAN  548  656  852. 

KRANJČIĆ  MATIJA  514. 

KRAŠIĆ  16  18  133  136  322  326  392  649  659  665  667  si.  671  676  683  si.  686  689  699  703 
712  715  723  si.  726  729  731  733  si.  736  si.  739  741  si.  745  757  si.  767  788  si.  829  848  si.  851 
si.  867  880. 

KRAVARSKO  196. 

KRAVICA  196. 

KRBEK  IVAN  151. 

KREK  JANEZ  50. 

KREUZER  PETER  754. 

KRIST  KRALJ,  kapela  u  Kalničkoj  kapeli  242. 

KRIST  KRALJ,  zagrebačka  župna  crkva  u  Trnju  172  177  si. 


KRISTA,  sestra  milosrdnica  657. 


KRISTOVIĆ  J.  179. 

KRIZOMALI  URBAN  879. 

Križari  141. 

Križevačha  biskupija  117. 

KRIŽEVČANIN  MARKO  (BI.)  139  159  177  241  si. 
KRIŽEVCI  531. 

KRK  196. 

KRNEŽIĆ  17. 

KRNIC  404. 

KRNIEVIĆ  IURAI  36. 

Krstionica  kneza  Višeslava  251  si. 

KRSTULOVIĆ  VERONIKA  884. 

KRUPAČE  18. 

KUBINA  TEODOR  93. 

KUĆER  18. 

KUIUNDZIĆ  ANDIELINA  766  770. 

KUHARIĆ  FRANIO,  zagreb.  pomoćni  biskup  12  506  780. 
KUROLA  IVAN  96. 

KUROLIA  STIEPAN  308  si. 

KUMIČIĆ  ĐURO  493  si.  496  si. 

KUNTARIĆ  ĐURO  180. 

KUNTARIĆ  ZLATKO  745. 

KUPA  695. 


KUPČINA  18  30  695  741  788  841. 


KUPINEC  366  483. 


KUSTOŠIJA  176  178  190  345  384. 

KVATERNIK  DIDO  363  366  374  427. 

KVATERNIK  EUGEN  856. 

KVATERNIK  PETAR  386. 

KVATERNIK  SLAVKO  359  si.  361  366  374  386  599  606. 
KVIRIN  (Sv.),  sisački  biskup  117. 

LABRTIĆ  MARGARITA  346. 

LACH  JOSIP  562  587  618  703  798. 

LACKOVIĆ  STJEPAN  297  378  400  517  536  620. 
La  Croix  275. 

LADIKA  JOSIP  884. 

LAGINJA  MATKO  50. 

LAKTANCIJE  690. 

LAMPRET  JOŽEF  697. 

LANG  JOSIP  20  si.  67  75  84  658. 

LATERAN  91. 

LANOVIĆ  MIHAJLO  198. 

LASTOVO  196. 

LASZOWSKI  EMIL  16. 

Lateranski  ugovor  11.  II.  1929.  88. 


LAWRENCE  JOHN  792  796. 


LAZ  303. 


LAZZARINI  81. 

LEDOCHO W SKI  WLODIMIR  93. 

LEGER  kard.  PAVAO  EMIL  876. 

Legio  Mariae  315. 

LEHMANN  85. 

LEHR,  njem.  general  494  si. 

LENDIĆ  I.  103. 

LENNERZ  HENRIK  86. 

LEO  XIII 272  281  284  340  456  508. 

LEOPOLD  KARLO  215. 

LEPOGLAVA  322  408  504  631  si.  633  635  641  643  si.  645  si.  649  652  656  si.  659  si.  661  si. 
666  669  673  si.  675  689  696  699  708  720  722  733  751  758  766  si.  781  788  829  867. 

LESSEL  EUGEN  36. 

LETONIJA  866. 

LEVAKOVIĆ  RAFAEL,  ohridski  nadbiskup  19. 

LIBANON  183  640. 

Liga  bi.  Nikole  Tavelića  189  si. 

LIPOVAC  16. 

LISAK  ERIH  575  si.  578  585  590  618  si. 

LITVA  866. 

LIVAJUŠIĆ  A.  86  90  153  334. 

LJUBIĆ  367  609. 

LJUBLJANA  99. 

LJUDEVIT  XIV  635. 


LOBKOWITZ  ERWEIN  372  612. 


LOBOR,  logor  407  409. 

LOCHERT  216. 

LOESCH  357. 

LOMBARDI  RIKARDO  281. 

LONČAR  PAVAO  407  504  562  591  607. 

LONČARIĆ  JOSIP  36  58  si.  62  64  si.  68  80  92  96  144  161. 

LONDON  492. 

LOPAŠIĆ  R.  16. 

LORKOVIĆ  MLADEN  356. 

LOROVIĆ  MATILDA  884. 

Los  ANGELOS  783  791. 

L'Osservatore  romano  130  275  547  570  572  574  581  589  631  635  640  si.  691  705  728  848 
863  866  869. 

LOVRIĆ  EDO  287. 

LOVRIĆ  IVAN  888. 

LUBURIĆ  VJEKOSLAV  493. 

LUCERA  118. 

LUDBREG  250  261. 

LUKAČ  137. 

LURD  316. 

LUTERS  369. 

LUŽNICA  549  552. 

MAČEK  OLGA  500. 

MAČEK  VLADKO  180  182  194  si.  196  si.  210  247  359  366  si.  383  si.  451  482  si.  489  492 
494  500  512  578  595  609  617  si.  670. 


Madrid-radio  315  634. 


MAĐARSKA  361. 

MAGDALA  183. 

MAGJEREC  JURAJ  125  189  487  823. 

MAGLIONE  kard.  ALOJZIJE  372  si.  427  507  607  611. 
MAGNANINNI IRMA  89 1 . 

MAHNIĆ  ANTUN  50  690. 

MAHULKA  IVANA  890. 

MAJER  MILUTIN  142  249. 

MAJKA  BOŽJA  SNIJEŽNA,  na  Sljemenu  303. 
MAJLAtEI  GUSTAV,  sedmogradski  biskup  93. 
MAJSTOROVIĆ  SREĆKO  41  96  136  155  164  316  765. 
MAKANEC  JULIJE  450  608. 

MAKSENCIJE  753. 

MAKSIMIR  105  171  341  497  si. 

MALA  ERPENJA  196. 

MALAHIJA,  prorok  301. 

MALETIĆ  29. 

MALLETKE  359. 

MANDIĆ  DOMINIK  189. 

MANDIĆ  LEOPOLD,  Sluga  Božji  654  802. 

MANDIĆ  NIKOLA  615. 


MARCEL  I  (Sv.)  753. 

MARCONE  GIUSEPPE  RAMIRO,  opat  372  374  si.  376  407  si.  424  427  482  500  506  536 
541  557  727. 

MARENČIĆ  MIRKO  111. 

MARIBOR  99  495. 

MARIĆ  585  610. 

MARIJA  BISTRICA  151  228  303  si.  319  332  si.  452  si.  485  510  693  769. 

MARIJA  JOSIPA  350. 

Marijanska  godina  1954  314  si. 

Marijanski  kongresi  311. 

MARIJA  POMOĆNICA,  zagrebačka  župa  salezijanaca  178  342. 

MARIJIN-DVOR  kraj  Daruvara  343. 

MARINKOVIĆ  123. 

MARKOV  TRG  484. 

Marksizam  100  274  454. 

MARŠIĆ  182. 

MARTIN,  opat  papin  poslanik  u  Hrvatskoj  Državi  243. 

MARTIN  (Sv.)  biskup  228. 

MARTINČIĆ  MODESTO  575  601. 

MARX  K.  512. 

MASELLA  ALOISI  kard.  BENEDIKTO  808. 

MASLAČ  NIKOLA  69. 

Masoni  270  274. 

MASUCCI  GIUSEPPE  CARMELO  8  373  si.  375  482  493  si.  496  si.  498  si.  506  510  536  si. 
541  544  si.  546  si.  549  si.  555  si.  557  559  570. 


Materijalizam  477. 


MATIĆ  MILA  883. 


MATI  JACA  I.  119. 

MATIJAŠEC  JOSIP  884. 

MATKO  JANKO  62  135. 

MATKO  MARIJA  21. 

MATULIĆ  MARIJO  266. 

MCGUIGAN  kard.  JAKOV  KARLO  640. 

MEDVEN  62. 

MEDJIMUREC  MIJO  105. 

MEDJIMURJE  368  503. 

Međunarodni  ugovor  Hrvata  s  papom  Agatonom  243. 

MEKSIKO  295. 

MELKISEDEK  138  142. 

Memorandum  nadbiskupa  Bauera  196. 

Memorandum  Stepinčev  o  vjerskim  prijelazima  upućen  Paveliću  424  si. 
MENTORELLA  90. 

MERLIĆ  JULIJE  309. 

MESTRE  48. 

MEŠTROVIĆ  IVAN  8  178  193  si.  366  485  si.  487  489  560  638  si.  792  829  868  878. 
Meštrovićev  umjetnički  paviljon  366. 

METLIKA  742. 

METZGER  ANTUN  104. 

MIC  ARA  kard.  KLEMENT  863. 

MICEK  IZIDORA  102  215  si.  565. 

MIHAJLOVIĆ  DRAŽA  368  si.  486. 


MIHALJEVIĆ  JERKO  651  668  si. 


MIHALOVIĆ  kard.  JURAJ,  zagrebački  nadbiskup  21. 
MIHOVLJAN  882. 

MIKAN  IVAN  367. 

MIKLAUŽIĆ  JURAJ  237. 

MIKULČEK  STJEPAN  276  si.  350. 

MILANO  870. 

MILANOVIĆ  585. 

MILAŠIN  MARIJA  BEATA  337  341  348  880. 

MILETA  JERONIM,  šibenski  biskup  248. 

MILIŠ  A  ĐORĐE  557. 

MILOŠEVIĆ  50. 

MILUNOVIĆ  NEDO  572. 

MINDSZENTY  kard.  Josip,  ostrogonski  nadbiskup  751  864. 
MIRAMARSKA  CESTA  170. 

MITRO  VICA  464. 

Mjesečna  duhovna  obnova  svećenstva  230. 

MLINARSKA  ULICA  499. 

MOJSIJE  142  299  si.  323. 

MOKRICE  222  586  693. 

MONTALEMBERT  CHARLES  476. 

MONTE  MANNO  90. 

MONTE  PELECCHIA  90. 

MONTE VERGINE ,  opatija  372  376. 


MONTREAL  870. 


MORAVČE  718. 


Morgenblatt  364. 

MORTON  ROBINSON  II.  691 . 

MOSCATELLO  NIKOLA  198  si. 

MOŠKOV  ANTE  594  617  si.  620. 

MRTVO  MORE  187. 

MRZLJAK  JOSIPA,  r.  STEPINAC  23  672  844  854. 

MRZLJAK  JURAJ  692  740  780. 

MRZLJAK  MAGDALENA  61  634  645  659  661  740  759  764  773  777  844. 

MUNJINA  97. 

MULLER  FRANJO  SAL.  126. 

MUNCHEN  870. 

MUSSOLINI  BENITO  356  si.  358  362  604. 

NABUKODONOZOR  460  si.  690. 
Nacionalizacija  kanoničkih  kurija  na  Kaptolu  752. 
Nadbiskupska  tiskara  271. 

Nadbiskupski  dvorac  u  Brezovici  395  399. 
Nadbiskupski  orfanotrofij  35  342. 

Nadbiskupsko  sjemenište  222. 

NAPOLEON  I  689  706. 


Naprijed,  komunistička  tiskara  527  si. 


«Narodna  Republika  Jugoslavije»  370. 

Narodna  tiskara  271  527. 

Narodni  glas,  Mačekov  list  512. 

Narodni  list  528  si.  625  si. 

«Narodno  oslobodilački  pokret»  585  613. 

NATKANSKI  BOGUMIL  311. 

NAZARET  184. 

NAZOR  VLADIMIR  450  557. 

NEDIĆ  MILAN  486. 

Nedjelja  kršćanske  ljubavi  398. 

NEGOVETIĆ  591. 

Nepravedno  oporezovanje  krašićkog  župnika  zbog  Stepinca  710  si. 

NERO  750. 

NEVISTIĆ  FRANJO  355. 

NEW  YORK  487  870. 

NEZAVISNA  DRŽAVA  HRVATSKA  (NDH)  358  si.  361  480  si.  482  488  491  498  579  583 
si.  588  594  si.  599  608  610  612  si.  614  630. 

NEŽIĆ  DRAGUTIN  16  103  113  115  215  658. 

NIKODEM  861. 

NIKOLA  (Sv.),  biskup  328. 

NIKOLIĆ  ANTE  409. 

NIKOLIĆF.  417. 

NIKOLIĆ  KLARA  417. 

NJARADI  DIONIZIJE  123  196  248. 

NJEMAČKA  295. 


NOCERA  (UMBRIA)  48. 


NOPELL  KONSTANTIN  138. 


Norbertinke  118. 

NORŠIĆ-SELO  108. 

NOVAK  MARCEL  40. 

NOVAK  VIKTOR  488. 

NOVAKOVIĆ  N.  369. 

Nova  pot,  zamijeni  Bilten  697. 

NOVA  VES  519. 

NOVI  MAROF  854. 

NOVI  SISAK  343. 

NOVO  MESTO  363. 

Novosti  174  270  364. 

NUK  VILIM  103  401. 

OBERŠKI  JANKO  278. 

O'BRIEN  EGER  395. 

Obzor  270  364. 

O'CONNELL  kard.  GULIELMO,  640. 

O  Cruzeiro  725. 

Odbor  trojice  biskupa  za  vjerske  prijelaze  425. 
Odbor  za  Sv.  Zemlju  180  182  189. 

ODDI  SILVIO  699  726  748. 

OMAHA  640. 

OMRČANIN  I.  492  514  585. 


OPLENAC  193. 


OREHOVICA,  pravoslavni  manastir  nekoć  katolički  pavlinski  583. 

OROSLAVLJE  179. 

ORŠANIĆ  IVAN  383. 

OSIJEK  309  826  836  888. 

OSTOJČIĆ  618. 

Osvobodilna  fronta  697. 

OZALJ  16  57  531. 

OZANA  KOTORSKA  (bi.)  345. 

OZNA  =  Organ  zaštite  naroda,  tj.  jugoslavenska  komunistička  tajna  policija  497  548  si.  556 
558  569  si.  571  574  576  659. 

PAKRAC  410  si. 

PALICA  GIUSEPPE  92. 

PALJUG  MATIJA  148. 

PARIK  JOSIPA  417. 

Partizani  368  si.  489  492  494  si.  513. 

PASARIĆ  JOSIP  41. 

Pastirsko  pismo,  od  22  rujna  1945  542. 

Pastoralni  tečajevi  228. 

PAŠIĆ  NIKOLA  49  si. 

PAŠIČEK  MATIJA  548  551  si. 

Patriotski  ili  pučki  svećenici  704. 

PAVAO  apostol  (Sv.)  720  735  739  806  818  820  823. 

PAVAO  VI  103  168  186  190  812  873  si.  863. 

PAVELIĆ  ANTE  99  355  si.  356  si.  359  si.  361  si.  366  370  si.  374  388  si.  390  ,sl.  397  403  si. 
405  si.  407  si.  413  si.  415  418  424  482  si.  484  si.  488  492  si.  494  si.  504  577  si.  585  590  599 
604  si.  606  si.  608  si.  610  616  si. 

PAVELIĆ  MILAN  145  745. 

PAVIĆ  IVAN  879. 

PAVIŠIĆ  883  887. 

PAVLIĆ  ALOJZIJE  745. 

PAVLIĆ  MIHOVIL  352  760. 

Pavlini  118  311. 

PAVUNIĆ  STJEPAN  646  650  653  si.  560. 

PELLEGRINETTI  HERMENEGILDO  123  129  si.  139  189  202  215  313  744. 

PENIĆ  JANKO  38  56  59  62  66  155  322  326  364. 

PENIĆ  TEREZIJA  59. 

PERČEVIĆ  356. 

PEROVIĆ  IVO  129  193. 

PETAR  apostol  (Sv.)  155  158  243  475  si.  477  714  720  820  806  809  si.  813  823  856. 

PETAR  KANIZIJE  (Sv.)  87. 

PETAR  II  199  358  393  492  556  578  618. 

PETERANEC  331  460  si. 

PETLIĆ  128. 

PETRETIĆ  PETAR,  zagrebački  biskup  119. 

PETRINJA  297  787. 

PETROVIĆ  47. 

PETROVIĆ  JOSIP  647  si. 


PETROVIĆ  MILAN  177. 


PETROVINA  688  702. 


PEZET  ERNEST  196. 

PFLIEGER  MIHAEL  706. 

PFULF  OTTO,  spiritual  u  Germanikumu  73  95  126  137. 

PIAVE  44,  46  si. 

PIAZZA  kard.  ADEODATO,  251. 

Pijevo  društvo  281. 

PIJO  VI  753. 

PIJO  IX  117. 

PIJO  X  (Sv.)  121  241  268  272  753. 

PIJO  XI  76  87  93  121  131  158  186  190  199  202  213  217  si.  219  268  si.  283  si.  337  340  384 
429  456  474  508  537. 

PIJO  XII  16  189  199  221  248  254  258  308  314  320  364  370  si.  372  si.  376  392  429  434  439 
si.  441  453  471  477  482  574  581  640  710  720  725  728  772  783  785  805  si.  807  809  812  si. 
823  825  851  874  878. 

PILEPIĆ  A.  283. 

PINTAR  JOHN  I.  644  646  si.  648  si.  654  si.  659. 

PIREJ  182  si. 

PISAVA  97. 

Pismo  nadbiskupa  Stepinca  liječnicima  286. 

PIŠONIĆ  Mijo  676  724  733  749  891. 

PIZZARDO  kard.  GIUSEPPE  126  866. 

PLA  Y  DENIEL  kard.  HENRIK,  640. 

PLATON  459. 

PLATON,  banjalučki  pravoslavni  episkop  405. 

Plava  armija  319. 


PLETERJE  334. 


PLEVNJAK  IVAN  882. 


PLJEŠIVICA  16  688  693. 

Pobačaj,  v.  Bijela  kuga. 

PODBREŽJE  NA  KUPI  695. 

Pokret  270. 

PODHORSKI  STJEPAN  18. 

Pokolj  u  Glini  403  si. 

Pokret  jugoslavenskog  nacionalnog  oslobođenja  369. 
POLDRUGAČ  IVAN,  sudac  575. 

POLIORCI  97. 

POLITEO  Ivo  418  573  577  581  590  si.  592  628. 
POLJSKA  866. 

POLONIO  PIJO  877. 

Pomet  732. 

POMPEI  308. 

PONTI  251. 

Popp,  protestanski  biskup  u  Zagrebu  496. 

PORGA  (BORKO),  vladar  Hrvata  243. 

POSILOVIĆ  JURAJ,  zagrebački,  nadbiskup  119. 
Posvećenje  Hrvatskog  Naroda  bi.  Djevici  Mariji  308  320. 
POVOLJNJAK  585. 

POVŠE  LEOPOLD  56  124  238  234  777. 

POŽEGA  SLAVONSKA  187. 

PRCELA  J.  496. 


PREBEG  VLADIMIR  367  609. 


Predziđe  kršćanstva  143  254. 
PREKRIŽJE  750. 

Prekrštavanje,  v.  vjerski  prijelaz 

PREMUŠ  DOMINIK  61  115  si.  125. 

Presveto  SRCE  ISUSOVO  župa  u  bolnici  milosrdnih  sestara  179. 
PREŠERN  ANTUN  806. 

PRIBIĆ  16  703. 

PRIKRIL  49. 

PRIMORJE  398  400. 

Princesa  Olga  182. 

PRIŠLIN  879. 

PRIŠTINA  53. 

Proces  Karpatija  285. 

PROŠTENIK  MATIJA  43  92. 

PROTULIPAC  IVO  140  si.  153  159. 

PRUDENCIJE  AURELIJE  KLEMENT,  lat.  himnograf  1 17. 

Prvi  kongres  franjevačkih  slavenskih  profesora  335. 

Prvi  kongres  hrvatske  katoličke  štampe  281. 

Prvi  svjetski  rat  1914-1918  39. 

Pučkofrontaštvo  274. 

PUK  MIRKO  374  382. 


PUKIĆ  STJEPAN  30. 


PUNU  JAR  NADA  883. 


Pušić  MIHO  587. 

RAB  196. 

RADANOVIĆ  MARIJAN  879. 

RADETIĆ  MILUTIN  591. 

RADIĆ  ANTE  564. 

RADIĆ  PAVLE  97  99. 

RADIĆ  STJEPAN  57  97  si.  199  210  356. 
Radićeva  stranka  57. 

RADIČEVIĆ  LOVRO  176  si. 

Radni  odbor  za  vjerske  prijelaze  425. 
RADNIČKA  CESTA  498. 

RAJHENBURG  583. 

RAKOV  POTOK  549. 

RANJENI  ISUS,  kapela  na  početku  Ilice  343. 
RANOGAJAC  499. 

Rapallski  ugovor  122. 

RASKRIŽJE  179  237. 

RAŠĆAN,  kraj  Imotskoga  196. 

RASICA  MARKO  18. 

RAŠKOVIĆ  B.  407. 

RAUCH  ANTUN  95. 

RAUCH  JURO  762. 


RAVNA  GORA  368. 


REBOK  382. 


REBRO  484. 

REGINA  COELI,  rimski  zatvor  592. 

REMETE  319  si.  332  si.  343  531  662  719  769. 

REMETINEC  492. 

RENDIĆ  JAKOV  877. 

REP  AR  IGNACIJE  169. 

RESNIK  343. 

RIBBENTROP,  JOACHIM  von  357  si.  362  368. 

RIBIĆ  RIKARDO  514. 

RIESNER  788  798  800  si.  812  949. 

RIHAR  FRANJO  418  625  si. 

RIJEKA  41  si.  302  592  723  748. 

RIM  66  si.  71  485  502. 

R1MML  ROKO  95. 

Rimski  ugovor,  od  18  svibnja  1941  362  si. 

RIO  DE  JANEIRO  640  870. 

RITTIG  SVETOZAR  170  356  367  394  493  496  499  501  si.  503  505  541  547  557  607. 
RODIĆ  RAFAEL  IVAN  124  127  180. 

RODRIGUEZ  kard.  JOSIP  M.  CARO,  640. 

ROGAŠKA  SLATINA  123  494. 

ROGULJA  PETAR  50. 

ROJC  MILAN  193. 

ROLF  404. 


ROMA  ALDO  892. 


ROMMEL  613. 


RONCALLI ANGELO  v.  IVAN  XXIII. 

ROOSEVELT  BENJAMIN  487. 

ROZGA  560. 

ROŽMAN  GREGORIJE  124. 

ROŽMAN  JOSIP  180. 

RUMUNJSKA  866. 

RUSAN  LEOPOLD  37  58  64  109  152  155  319  si.  343  487  si.  646  654  802  si. 
RUSIJA  295. 

RUSPINI  ANGELO  123. 

Russicum,  zavod  u  Rimu  508. 

RUŠINOVIĆ  NIKOLA  612. 

RUŽICE!  FRANCIS  792. 

RUŽIĆ  V.  280. 

SABOL  MARGARETA  882. 

SAFIRA  460. 

SAKAČ  STJEPAN  36  66  80  127  178  244  277  305  823. 

Salezijanci  169  342. 

SALIS-SEEWIS  FRANJO  131  si.  146  193  199  219  232  si.  320  si.  422  482  499  501  562  569 
573  si.  658  679  700  si.  702  si.  723  728  790  798  802. 

SALOMON  152  300. 


SALZBURG  495. 


SAMARDŽIJA  IVAN  878. 


SAMOBOR  108  137  329  549  776. 

SAMUEL,  prorok  298  707. 

SAN  SABA  75. 

SAN  SALVATORE  180. 

SAN  PASTORE  (Gallicano  Palestrina)  67  75  si. 

SAN  SALVADOR  640. 

SANTA  FE  640. 

SANTA  MARIA  MAGGIORE,  rimska  bazilika  78  93  869. 
SARAJEVO  201  309  486  702  838. 

Sarajevski  atentat  28  VI  1914  39. 

SASON  MARIJA  417. 

SAUL  152  707. 

SAVOYA  di  AIMONE  362. 

SAVSKA  CESTA  105. 

SCALAMBRA  90. 

SCHAUER  IVAN  KRSTITELJ  92. 

SCHNEIDER  JOSEPH  79  si.  81  90  95. 

SCHREIBER  KRISTIJAN  92. 

SCHUSTER  kard.  ILDEFONS  87  640. 

Schweizerische  Kirchenzeitung  27 1 . 

SELCE,  kraj  Crikvenice  356  723. 

SELEC  MIJO  175  531. 

Seljačka  zaštita  359. 


Semprevisa  90. 


SENEKA  459  689. 


SENJ  409. 

Senjsko-modruška  biskupija  117. 

SENKIvo  177. 

SERGIJE,  moskovski  patrijarha  513. 

Sestre  Predragocjene  Krvi  Isusove  177  si. 

Sestre  Sv.  Križa  na  Vrhovcu  373. 

SESVETE  196. 

SEVERJN  243. 

SHEEN  FULTON  J.  691. 

SIGEČICA  171. 

SILEZIJ  AND  JEO  717. 

SIMEON,  šabački  pravoslavni  episkop  20E 
SIMOVIĆ  DUŠAN  358  si.  584. 

SINJ  127. 

SIRIJA  183  640. 

SIRKOVIĆ  ŠIMUN  67. 

SJEDINJENE  AMERIČKE  DRŽAVE  556  596  666  760  829. 
SKOJ  —  Savez  komunističke  omladine  Jugoslavije  551. 
SKOPLJE  127  714. 

SLAMIĆ  ANTUN  101  122  si.  127  129  146  562  574  592. 
SLATINA  585. 

SLAVONSKI  BROD  346. 

SLOVAČKA  361. 


Slovenska  delavska  socijalna  unija  698. 


Službenice  milosrđa  345. 


SOFIJANEC  LOLA  578  585  618  620. 

SHS  -  DRŽAVA  SRBA  HRVATA  i  SLOVENACA  50  97  99. 
SKUPNJAK  NIKOLA  663. 

Slet  sveslavenske  međunarodne  omladine  u  Brnu  58. 

Služavke  Maloga  Isusa  666  781. 

Službeni  vjesnik  nadbiskupije  zagrebačke  689. 

SOKRAT  459. 

SOLUN  53. 

SOLUNSKI  FRONT  53  595. 

Sr.  AGNEZE  28. 

Solinski  mučenici:  sv.  Venancije,  Anastazije,  Mavro  i  dr.  243  si. 
SOVIĆ  ANTUN  278  si.  280. 

SPELLMAN  kard.  FRANJO  640  720  726  783  874. 

SPLIT  586  748. 

Sporazum  između  Hrvata  i  Srba  247  356. 

SREBRNIĆ  JOSIP  248  293  556  587. 

SRKETIĆ  PAVAO  22  34  133  549. 

SRKULJ  STJEPAN  126  si. 

SRUK  TOMA  410  si. 

STADLER  JOSIP  75. 

STALJIN  513  653. 

STALJINGRAD  613. 

STANIĆ  MILAN  629. 


STANJEK  50. 


STANKOVIĆ  JOSIP  889. 


STANKOVIĆ  MARICA  564. 
STANKOVIĆ  RADENKO  193. 

ST.  GRADIŠKA,  logor  409  si.  564. 
Starokatolicizam  464. 

STEINER  LADISLAV  417. 
STEINHUBER  kard.  ANDRIJA  72  74. 

STENGEL  ŠTEFANIJA,  r.  STEPINAC  23  31  35  38  54  56  60  si.  62  94  96  381  652  656  665 
854. 

STEPANICA,  šuma  695  777. 

STEPENIĆ  NIKOLA,  zagrebački  biskup  119. 

STEPINAC  obitelj  20 

—  ADAM  21 

—  ALOJZIJE  VIKTOR,  kardinal  i  zagrebački  nadbiskup  9  si.  15 
rođen  23  si. 

gimnazijalac  35 
u  časničkoj  školi  na  Rijeci  41 
na  ratištu  43 
u  Germanikumu  77  si. 
prvo  sveć.  službovanje  97 

naslovni  nadbiskup  i  koadjutor  s  pravom  nasljedstva  130 

kanonski  pohodi  župa  155  si. 

rezidencijalni  nadbiskup  217 

njegovo  snalaženje  u  ratnom  metežu  376  si. 

pomaže  izbjeglice  394 

zbrinjuje  gladne  krajeve  396 

Spašava  tisuće  djece  399 

zaštićuje  politički  ugrožene  402  si. 

zaštićuje  pravoslavne  403  419  475 

zagovara  Židove  41 1 

za  slovenske  svećenike  i  redovnike  417 

u  pritvoru  498 


tvorno  napadnut  548  si. 
u  istražnom  zatvoru  565 
«zlobno  suđenje»  574  637 
osuđen  kao  ratni  zločinac  639  si. 
u  Lepoglavi  645 
zatočen  u  Krašiću  665 
odgovara  osiječkom  sudu  828 
umro  839  si. 

—  BARBARA  rod.  Penić  22  si.  54  134  378  631  656 

—  BARBARA,  sestra  kardinalova  780 

—  JOSIP,  otac  kardinalov  18 

—  JURO  23  740  854 

—  KATARINA  665 

—  MAKSIM  2 1  486  499 

—  MARKO  62 

—  MATIJA  20  34  41  55  64  67  si.  101  148  478 

—  MIJO  20  843 

—  NIKOLA  20 

—  STJEPAN  21 
Stepinac  School  875. 

STIČNA  124. 

STIPETIĆ  194. 

STIPETIĆ  BLANDA  514. 

STJEPAN  II,  zagrebački  biskup  118. 
STOJADINOVIĆ  MILAN  197  199  si.  201  si.  211. 
STOJAKOVO  97. 

Stol  Gospodnji  183. 

STOŠIĆ  KRSTO  180. 


STRATER  P.  72. 


STRITCH  kard.  SAMUEL  640. 


STROHAL  RUDOLF  16. 

STROSSMAVER  JOSIP  JURAJ  502  508. 

Strossmayerova  galerija  slika  251. 

STRUGANIK  369. 

STRŽELEC  SALEZIJE  31E 
SUBIACO  372. 

SUČIĆ  DINKO  69  787  si. 

SUDETI  357. 

SUŠAK  99  723. 

SUTTON  ALICE  92. 

Svećenička  menza  401 . 

Svećenička  subota  23 1 . 

Svećenički  sastanci  223. 

SVETA  ANA,  zagrebačka  župa  u  Rudešu  179. 

SVETA  BARBARA,  zagrebačka  župa  na  Rebru  179. 

Sveta  godina  Elrvatskog  Naroda  (1940-1941}  248. 

SVETA  JANA  16. 

SVETA  MARIJA,  crkva  na  Dolcu  169. 

SVETA  NEDJELJA,  župa  549. 

SVETA  OBITELJ,  austro-ugarski  gostinjac  u  Jeruzalemu  180. 

SVETA  OBITELJ,  zagrebačka  župna  crkva  na  Kanalu  172  176  178. 

SVETA  OBITELJ,  kapela  u  Krašiću  30. 

SVETA  TEREZIJA  od  Maloga  Isusa,  crkva  na  Miramarskoj  cesti  172  176  si. 
SVETI  ANTUN,  crkva  u  Dugoj  Resi  136. 


SVETI  ANTUN,  crkva  u  Zagrebu  170. 

SVETI  BARTOL,  kapela  u  Kani  Galilejskoj  184. 

SVETI  BLAŽ,  crkva  na  Prilazu  169  si.  171  175  si.  181  256  531. 
SVETI  ČIRIL  i  METOD,  jeruzalemska  kapela  180. 

SVETI  DUH,  samostan  oo.  koventualaca  sa  crkvom  105  341  373. 

SVETI  DUH,  župa  u  Gornjem  Miholjcu  179. 

FILIP  NERI  (Sv.),  399. 

SVETI  FRANJO  KSAVER,  zagrebačka  župa  oo.  trećoredaca  169  179  341. 
SVETI  ILIJA  OBREŠ,  župa  147. 

SVETI  IVAN,  kapela  na  brijegu  u  Krašiću  30  678  722  730  736  740  768  799. 
SVETI  IVAN,  zagrebačka  župna  crkva  u  Novoj  Vesi  169. 

SVETI  IVAN  BOSKO,  župa  u  Podsusedu  oo.  salezijanaca  179. 

SVETI  IVAN  ZELINA  župa  109  137  633. 

SVETI  JERONIM,  zagrebačka  župna  crkva  u  Maksimiru  172  177  si. 

SV.  JERONIM,  hrv.  zavod  u  Rimu  198  726  812  869. 

SVETI  JOSIP,  kapela  u  Mariji  Bistrici  305. 

SVETI  JOSIP,  zagrebačka  župna  crkva  na  Novoj  cesti  172  174  178  466. 
SVETI  KSAVER  838. 

SVETI  MARKO,  zagrebačka  župna  crkva  151  169  si.  171  303  451  480. 
SVETI  MARTIN,  kapela  36. 

SVETI  MIHOVIL,  zagrebačka  župa  oo.  kapucina  179  342. 

SVETI  NIKOLA  TOLENTINSKI,  ulica  72. 


SVETI  NIKOLA,  zagrebačka  župna  crkva  na  Horvatima  172. 

SVETI  PAVAO,  zagrebačka  župna  crkva  na  Krešimirovu  trgu  172. 

SV.  PETAR,  bazilika  u  Rimu  859  si. 

SVETI  PETAR,  zagrebačka  župna  crkva  u  Vlaškoj  ulici  169  si.  171  303. 

Sveti  Petar  i  Pavao,  kapela  u  Kalničkoj  Kapeli  242. 

SVETI  PETAR  KANIZIJE,  kapela  u  Rimu  92  139. 

Svetogrdno  razbijanje  kipa  BI.  Dj.  Marije  560. 

Svibanjski  izbori  g.  1935  195. 

SVILOJEVO  878. 

ŠABAC  201. 

SALATA  169  849  878  886. 

ŠALIĆ  IVAN  548  555  575  616  618  627  si. 

ŠANDOR  VLADIMIR  309. 

ŠANGHAJ  314. 

ŠARIĆ  IVAN  144  153  248  278  280  383  488. 

ŠĆETINEC  JURAJ  284  287. 

ŠEB  PETAR  531. 

ŠEGVIĆ  KERUBIN  514  si. 

ŠEMICE  196. 

ŠEPER  kard.  FRANJO  12  41  66  81  83  91  93  96  103  146  148  153  215  si.  244  281  378  394 
404  564  591  799  800  803  si.  805  si.  824  839  848  si.  850  853  si.  868  871  si.  874  si.  882. 

ŠEPER  MIRKO  251. 

ŠERCER  829. 

ŠESTINE  195. 


ŠIBENIK  190. 


ŠIMECKI  JOSIP  96  726  739  743  765  768  784  836  840  si.  843. 
ŠIMRAK  JANKO  266  270  335  433  541  615. 

ŠIMUNIĆ  V.  551. 

ŠIMUNOVIĆ  IVAN  118. 

ŠINDLER  TEREZI  JA  884. 

ŠIROKI  BRIJEG  491  542. 

ŠISIĆ  FERDO  49  117  193. 

ŠKRINGER  TEREZIJA  394. 

ŠKRIVANIĆ  BERNARDIN  50. 

ŠKVORC  ELIZABETA  BLANKA  886. 

ŠPANJOLSKA  295  595  640. 

ŠPIRANAC  JOSIP  645. 

ŠPLAJT  FANIKA  514. 

ŠTEFANAC  TOMISLAV  20  148. 

ŠTEFANEC  ZVONKO  113. 

ŠTRIGOVA  237. 

ŠUBAŠIĆ  IVAN  247  280  556. 

ŠUMA  u  pazinskom  kraju  662. 

ŠVICARSKA  640  791. 

TABGA  183. 

TABOR  184. 

TABORSKO  197. 

TAGLIAMENTO  44. 


Tajništvo  svećeničkih  inicijativa  697. 


Talijansko-četnički  ugovor  369. 

TALLEYRAND  CHARLES  MAURICE  435. 

Tanjug  674. 

TAPPOUNI  kard.  IGNACIJE  GABRIJEL  640. 

TARDINI  kard.  DOMINIK  370  si.  373  376  806  810  si.  812  874. 

KAZALO  IMENA  I  STVARI 
TARTAGLIA  Ivo  193. 

Tatarska  provala  118. 

TAYLOR  MYRON  487. 

TAVILIĆ-SELO  189. 

TELAR  JOSIP  38. 

TERMINILLO  90. 

TEREZIJA  AVILSKA  (Sv.)  351. 

TEREZIJA  od  Djeteta  Isusa  (Sv.)  17.  V.  1925  87  350  817. 
TERTULIJAN  512. 

THON  MIJO  546. 

TIBERIJADA  183. 

Times  546. 

Tipografija  277. 

Tiskara  Narodne  prosvjete  271. 

TISSERANT  kard.  EUGEN  508  731  808  812  860. 

TITO,  v.  BROZ  JOSIP. 


TOMA  MORO  (Sv.)  664. 


TOMAN  BERNARD  887. 


TOMAS  IVAN  631  875. 

TOMAŠIĆ  KOLOMBIJERA  887. 

TOMAŽIČ  IVAN  JOSIP  139. 

TOMIĆ  ROKO  127. 

TOMISLAV,  hrv.  kralj  245. 

TOMLJENOVIĆ  193. 

TOPUSKO  493  si. 

TORBAR  196. 

TORBAR  JOSIP  19. 

Trapisti  iz  Rajhenburga  smješteni  u  Orahovici  418. 
TRBLJANIĆ  REGINA  TEREZIJA  342  350  352  799. 
Trećoreci  glagoljaši  169  341. 

TREŠNJEVKA  171  656. 

TREVISO  892. 

TRG  ŽRTAVA  FAŠISTA,  u  Zagrebu  366. 

TRIGLAV  693. 

TRLAJIĆ  SAVA,  gornjokarlovački  pravoslavni  episkop  408. 
TRNJE  169  171. 

TROHA  MIHAEL  336. 

«Trojica  velikih»  370. 

Trojni  pakt  tzv.  osovine  i  Jugoslavije  358. 

TRSAT  42  si.  95  265  319. 

TRST  615  620. 

TRUMBIĆ  ANTE  49  si.  52  99  196  356. 


TURČINOVIĆ  J.  168. 


TURKOVIĆEV  dvor  668. 

TYRŠ,  njegova  ideologija  99. 

UDB-a  =  «Unutrašnja  državna  bezbednost»  s  prvošnjim  imenom  OZN-a  666  701  si.  719  721 
723  738  742  794  826  828  833  si. 

U.  O.  =  Udružena  opozicija  195  210. 

UDONI  P.  A.  869. 

Udruženje  duhovnika  katoličke  akcije  225. 

UJČIĆ  JOSIP  215  405  407  si.  804  811. 

United  Press  726  805. 

URBANI  kard.  GIOVANNI  863. 

Uršulinke  340  346. 

URUGUAY  640. 

USAOH  =  Ujedinjeni  savez  antifašističke  omladine  Elrvatske  528. 

Ustanova  «Nadasve»  308. 

Ustaše  368  486  492. 

Ustaška  vojnica  483. 

Ustaške  metode  483  si. 

Ustaški  pokret  100  356  508. 

Ustaška  politika  483  si. 

Ustaški  režim  482  485. 

UTMAR  TEREZI  JA  885. 

Uzajanmost  120. 


VALERIJAN  (Sv.)  752. 


VANINO  MIROSLAV  45  si. 


VARAŽDIN  20  250  309  340  346  531  702. 
VARNAVA,  Srpski  patrijarh  201 . 

VATIKAN  506  545. 

Vatikanski  II  crkveni  sabor  168  177. 

Večer,  novina  174  270  364. 

VEDRINA  JANKO  109  si.  1 13. 

VEE SENMA YER  EDMUND  359  361. 

VELCI  JOSIP  880. 

VELIKA  BRITANIJA  556  595  si. 

VELIKA  GORICA  175. 

VENECIJA  251. 

VERDACCHI ANTONIO  77  84. 

VERMEERSCH  ARTUR  85  316  339. 

VIA  APPIA  89. 

V1CTORIA  OCATAVIAN  MOISIM  877. 

VID,  blizu  Metkovića  196. 

VIDAKOVIĆ  285. 

VIDAKOVIĆ  MARKO  400. 

V1DNJEVIĆ  515. 

VIDUŠIĆ  MARICA  892. 

VIMPULŠEK  ŽARKO  571  575  577  585  591. 
VINCETIĆ  KARLO  890. 

VINKO VIĆ  BENEDIKTO,  zagrebački  biskup  19. 

VIRJE  345. 

Vjerski  prijelaz  419  si. 

Vjesnik,  organ  narodne  fronte  522  529  532  553  625. 

Vjesnik  počasne  straže  Srca  Isusova  601 . 

VLADIMIR,  pravoslavni  potkarpatski  episkop  408. 

VOD  MILA  309  740  768  851  si.  875  885. 

VOJNI  KRIŽ  196. 

Vojni  vikarijat  583. 

VOŠNJAK  VENDELIN  95. 

VOVK  ANTON  777  860. 

VRAGOVIĆ  JOSIP  394. 

VRANEKOVIĆ  JOSIP  8  11  si.  34  44  48  83  258  298  316  319  633  si.  638  665  670  713  719 
722  726  749  757  767  si.  825  839  844  848  856  868. 

VRANJE  53. 

VRAPČE  179. 

VRATANJA,  grko-katolički  vladika  17. 

VRBANIĆE VA  ULICA  105. 

VRHOVAC  30  90  105. 

VRHOVEC  MAKSIMILIJAN  35  119  143  855. 

VUČETIĆ  SUPE  367. 

VUKAS  LUKA  171  177. 

VUKELIĆ  JOSO  45. 

VUKINA  IVO  238  328. 


VUKOVIĆ  553. 


VUPORA  CIPRIJAN  499  558. 

VUTUC  410. 

WAGNER  410. 

WAGNER  VJEKOSLAV  296. 

WADDING  LUKA  650  700. 

WAITZ  SIGISMUND  88. 

WAIS  MIROSLAV  417. 

WEDGE  WILLIAM  646. 

WEISTHANNER  94  136  si. 

WENDEL  kard.  JOSEPH  89. 

Wiener-kurier  691. 

WILD  OSKAR  691. 

WILLAERT  FERDINAND  94. 

WILSON  WOODROV  50  52  357. 
WOLFSBERG  495. 

WURSTER  ANTE  147  382. 

ZABOG  196. 

ZAGODA  FRANJO  278. 

ZAGREB  486  492  si.  531  702. 
ZAGREBAČKA  GORA  (Sljeme)  649  693. 
Zagrebačka  nadbiskupija  117. 

Zagrebačka  židovska  bogoštovna  općina  414. 


Zagrebački  memorandum  193. 


Zagrebački  zbor  153. 

ZAHNEN  PETAR  83  327. 

ZAKARPATSKA  VELIKA  HRVATSKA  242. 

Zakon  o  zaštiti  arijske  krvi  i  časti  Hrvatskog  Naroda  365  411. 
ZALOKAR IDUNA  79. 

ZAPREŠIĆ  548  550  si.  552  554  587. 

ZAUNER  FRANJO  89. 

ZAVNOH  =  Zemaljsko  antifašističko  vijeće  narodnog  oslobođenja  523. 
ZDESLAV,  hrv.  knez  809. 

ZELENI  BRIJEG  890. 

ZJALIĆ  MILAN  108. 

ZLATAR  340. 

ZOLTAN  STEPHEN  646. 

ZORKOVAC  53. 

ZRINJ  179. 

ZRINSKI  ANTUN  856. 

ZRINSKI  PETAR  856. 

ZVONIMIR,  hrvatski  kralj  683. 


ŽAKANJE  311. 

Ženska  realna  gimnazija  milosrdnih  sestara  344. 
Židovi  u  NDH  365  374  395  405  si. 

Židovska  sinagoga  u  Zagrebu,  njezino  rušenje  366. 
ŽIVKOVIĆ  S.  285. 


ŽJVKOVIĆ  ANTE  652. 


ŽIVKOVIĆ  PETAR  100  196. 


ŽUMBERAK  16  679  742. 

ŽUPANAC  ROZA,  r.  Stepinac  23  57  62. 
Žuta  zvijezda  639. 

Žuti  pokret  60  700. 

ŽUVIĆ  NIKOLA  377. 

ŽUŽEK  FRANJO  404. 

ŽUŽIĆ  MARKO  319. 

16-17 

16-17 

32-33 

32-33 

48-49 

48-49 

64-65 

64-65 

80-81 

80-81 

96-97 

96-97 

112-113 

112-113 

128-129 

128-129 

144-145 

144-145 

160-161 


:  Zemljovidna  karta  Krašić-Zagreb-Lepoglava. 

:  Krašić. 

:  Župna  crkva  u  Krašiću. 

:  Ponutrica  župne  crkve  u  Krašiću. 

:  Roditelji  Josip  i  Barbara  Stepinac. 

:  Kuća  obitelji  Stepinac  u  Krašiću. 

:  Obiteljska  slika  -  Marija  Pomoćnica. 

:  Alojzije  Stepinac,  đak  gornjogradske  gimnazije  u  Zagrebu  1912-1913:  drugi 
red  odozdo,  prvi  s  desna  na  lijevo. 

:  Alojzije  Stepinac  kao  srednjoškolac. 

:  Alojzije  Stepinac  kao  austro-ugarski  vojnik  1917-1918. 

:  Alojzije  Stepinac  nosi  hrvatsku  zastavu  na  orlovskom  sletu  u  Brnu  (Čeho- 
Slovačka)  1922. 

:  Alojzije  Stepinac:  Rukopis  iz  pisma  gospođici  Mariji  Horvat. 

:  Zavod  Germanicum  u  Rimu,  stara  zgrada. 

:  Ljetnikovac  «San  Pastore»,  Gallicano  (Lazio). 

:  Duhovnik  otac  PfLilf  s  bogoslovima:  Alojzije  Stepinac  u  prvom  redu,  prvi  s 
desna  na  lijevo. 

:  Novoređenici  g.  1930:  u  prvom  redu  s  lijeva  na  desno:  četvrti  Franjo  Šeper, 
peti  Alojzije  Stepinac. 

:  Barbara  Stepinac  u  molitvi  za  vrijeme  biskupskog  posvećenja. 

:  Novoposvećeni  nadbiskup  koadjutor  u  krugu  najbližih  poznanika:  u  prvom 
redu  s  lijeva  na  desno:  J.  Lončarić,  Alojzije  Stepinac,  Mihelčić,  župnik  u 
Zlataru. 

:  Katedrala  u  Zagrebu,  simbol  Crkve  zaručnice. 

160-161 

176-177 

176-177 

192-193 

192-193 

208-209 

208-209 

224-225 

224-225 

240-241 

240-241 

256-257 

256-257 

272-273 

272-273 

288-289 

288-289 

304-305 

304-305 

320-321 

320-321 

336-337 

336-337 

352-353 

352-353 

368-369 

368-369 

384-385 

384-385 


:  Alojzije  Stepinac,  nadbiskup  koadjutor  na  dan  posvećenja,  24.  lipnja  1934, 
među  najbližom  rodbinom;  prisutni:  majka  Barbara,  četiri  brata  i  jedna  sestra. 

:  Alojzije  Stepinac,  nadbiskup  koadjutor. 

:  Alojzije  Stepinac,  na  dan  biskupskog  posvećenja  s  hrvatskom  omladinom  u 
narodnoj  nošnji. 

:  Alojzije  Stepinac  sa  zagrebačkim  bogoslovima. 

:  Gost  kod  brata  Maksima  u  Vrhovcu. 

:  Nadbiskup  Alojzije  Stepinac,  u  profilu. 

:  Zagrebačka  katedrala  s  kulama  nadbiskupskog  dvora. 

:  A.  Stepinac  u  posjetu  zavodu  Germanicum  u  Rimu,  g.  1935. 

:  Na  euharistijskom  kongresu  u  Virovitici,  g.  1934. 

:  Na  otvorenju  Zagrebačkog  zbora,  17.  svibnja  1937,  s  tajnikom  Franjom 
Šeperom. 

:  U  razgovoru  sa  zagrebačkim  bogoslovima. 

:  Na  zborovanju  katoličke  akcije. 

:  S  bogoslovima  svoje  nadbiskupije,  g.  1942. 

:  S  vjernicima  na  hodočašću  u  Mariju  Bistricu. 

:  Marija  Bistrica. 

:  Pred  prvom  postajom  velikog  križnog  puta  u  Mariji  Bistici. 

:  Na  jednom  bogoštovnom  obredu  u  Zagrebu. 

:  U  Svetoj  Zemlji,  g.  1937. 

:  Na  Marijinu  zdencu,  22.  srpnja  1937. 

:  U  Brezovici. 

:  U  svatovima  svog  nećaka,  sina  sestre  Josipe. 

:  Blagoslov  temeljnog  kamena  «Elrvatskog  radiše»,  19.  studenog  1939. 

:  Biskupska  misa. 

:  Župna  crkva  BI.  Nikola  Tavelić,  Kustošija  (Zagreb). 

:  Župna  crkva  BI.  Marko  Križevčanin,  Selska  cesta  (Zagreb). 

:  Župna  crkva  Marija  Pomoćnica,  Knežija  (Zagreb). 

:  Župna  crkva  Sv.  Terezija  od  Djeteta  Isusa,  Maksimirska  cesta  (Zagreb). 

:  Župna  crkva  Sv.  Josip,  Trešnjevka  (Zagreb). 

:  Župna  crkva  Sv.  Obitelj,  Kanal  (Zagreb). 

480-481 

480-481 

496-497 

496-497 


:  Crkva  Hrvatskog  sabora:  Sv.  Marko,  Zagreb,  Gornji  grad. 

:  Pogled  s  Gornjeg  grada  na  katedralu. 

:  «Dobar  pastir»  jugo-komunističke  partije.  Jedna  od  tisuće  pogrdnih  slika, 
kojima  se  služi  komunistička  partija  u  hajki  protiv  nadbiskupa  Stepinca. 

:  Stepinac  na  nepravednom  i  nasilnom  komunističkom  suđenju,  1 1 .  listopada 
1946. 


544-545 

544-545 

560-561 

560-561 

592-593 

592-593 

608-609 

608-609 

768-769 

768-769 

784-785 

784-785 

816-817 

816-817 

832-833 

832-833 

848-849 

848-849 

864-865 

864-865 


:  Stepinac  miran  sluša  komunističku  osudu. 

:  Lepoglava:  bivši  pavlinski  samostan  i  tamnica. 

:  Stepinac  utamničen,  u  ćeliji  čita  Waddingov  ljetopis  franjevačkog  reda. 

:  Nadbiskupov  rukopis. 

:  Ispaćeno  Stepinčevo  lice  nakon  petgodišnjeg  strogog  zatvora,  u  Krašiću 
1951. 

:  Krašić,  župni  stan. 

:  Stepinac  sa  župnikom  Josipom  Vranekovićem  i  časnim  sestrama. 

:  Stepinac  s  pet  svojih  sestara  i  drugom  rodbinom  i  znancima. 

:  U  molitvi  pred  svetohraništem. 

:  Među  krašićkim  prvopričesnicima. 

:  Na  šetnji  u  dvorištu  pred  kućom,  dok  ga  iza  plota  motre  komunistički 
stražari. 

:  Radni  stol. 

:  Stepinac  mrtav  na  odru,  10.  veljače  1960. 

:  Mjesto  u  sobi  gdje  je  umro. 

:  Zagrebačka  nadbiskupska  stolica  prazna  obložena  crnom  trakom  u  znak 
žalosti. 

:  Nadbiskup  koadjutor  Franjo  Šeper  drži  zadušnice  u  zagrebačkoj  katedrali. 
:  Nadb.  koadjutor  Franjo  Šeper  drži  posmrtno  slovo  mrtvom  kardinalu 
Stepincu. 

:  Grob  u  katedrali. 

:  Grob  u  katedrali. 

:  Nadgrobni  izljevak  kardinalova  lica. 


[930] 

SADRŽAJ 

Str. 

5  POPRATNO  SLOVO 

7  KRATICE 

9  PREDGOVOR 

I.  -  ZAVIČAJ  I  OBITELJ 

15  1 .  -  Zavičaj 

15  1)  -  Povijesne  crtice 

17  2)  -  Životne  okolnosti 

18  3)  -  Župa  Krašić 

20  2.  -  Na  domaćem  ognjištu 

20  1)  -  Obitelj  Stepinac 

23  2)  -  Svibanjski  cvijet 

24  3)  -  Vedro  djetinjstvo 

27  4)  -  Dječačko  doba 

II.  -  ŠKOLOVANJE  I  SVEĆENIČKI  POZIV 

35  1.  -  Gimnazijalac 


35  1)  -  Pitomac  nadbiskupskog  orfanotrofija 

38  2)  -  U  gimnazijskim  klupama 

39  3)  -  Vjeran  prijatelj 

40  2.  -  Kroz  vatru  i  vodu 

40  1)  -  Ratna  matura 

41  2)  -  U  časničkoj  školi  na  Rijeci 

43  3)  -  Na  talijanskom  ratištu 

48  4)  -  U  zarobljeništvu 

49 

52 

53 

54 

55 

56 
61 
64 

64 

65 

66 

67 

68 
69 
71 

71 

72 

75 

76 

77 
85 
87 
89 
91 
91 
93 
95 

97 

97 

98 

99 

100 
101 
103 


5)  -  Međunarodni  događaji 

6)  -  Na  solunskom  bojištu 

3.  -  Nakon  povratka  u  domovinu 

1)  -  Koraci  u  neizvjesnosti 

2)  -  Sveučilištarac 

3)  -  Na  očinskom  imanju 

4)  -  Zaruke? 

4.  -  Probuđeno  svećeničko  zvanje 

1)  -  Lončarićev  zahvat 

2}  -  Duševni  potres  i  borba 

3)  -  Put  prema  bogosloviji 

4)  -  Primljen  u  zavod  Germanikum 

5)  -  Na  putu  u  Rim 

6)  -  Tajnoviti  put  Božji 

5.  -  Kršćansko  obilježje  Rima 

1)  -  Rim 

2)  -  Germanikum 

3)  -  Ljetnikovci  Germanikuma 

6.  -  Kandidat  svećeništva 

1)  -  Pitomac  Germanikuma 

2)  -  Na  gregorijanskom  sveučilištu 

3)  -  Rimski  doživljaji 

4)  -  Odmori 

7.  -  Na  oltaru 

1)  -  Svećeničko  ređenje 

2)  -  Mlada  misa 

3)  -  Povratak  u  domovinu 

III.  -  PRVO  SVEĆENIČKO  SLUŽBOVANJE 

1.  -  Crkva  i  narod  u  Hrvatskoj  nakon  I  svjetskog  rata 

1)  -  Političke  prilike 

2)  -  Crkveno-državni  odnosi 

3)  -  Državna  diktatura 

2.  -  U  službi  nadbiskupije 

1)  -  Nadbiskupski  ceremonijar 

2)  -  Apostol  kršćanskog  milosrđa 


107 

115 

117 

117 

122 

125 

128 

129 

129 

130 

133 

139 

144 

146 

147 

150 

154 

157 

158 

159 

161 

166 

167 

168 

169 

170 

174 

176 

180 

182 

184 

186 

188 

189 

191 

192 

193 

195 


3)  -  Usred  nepoželjnih  sukoba 

4)  -  Bilježnik  duhovnog  stola 

IV.  -  KOADJUTOR  ZAGREBAČKOG  NADBISKUPA 

1.  -  Nadbiskupija  i  nadbiskup 

1)  -  Zagrebačka  nadbiskupija 


2)  -  Zagrebački  biskupi 

3)  -  Biskupovanje  dr.  Antuna  Bauera 

4)  -  U  potrazi  za  nasljednikom 

a)  Razni  kandidati 

b)  -  Neočekivani  kandidat 

c)  -  «Sveti  je  Otac  odredio« 

2.  -  Imenovanje  i  posvećenje 

1)  -  Nadbiskup  koadjutor  s  pravom  nasljedstva 

2)  -  Pozdrav  i  odzdrav 

3)  -  Odjeku  javnosti 

4)  -  Narodno  oduševljenje 

5)  -  Biskupsko  posvećenje 

6)  -  Uzajamna  povezanost  natpastira 

7)  -  Prvi  susreti 

8)  -  Prvo  koadjutorovo  podjeljenje  sv.  reda 

9)  -  Među  narodom 

10)  -  Pastirski  pohod  nadbiskupije 

3.  -  Stepinac  i  katolička  akcija  u  Hrvatskoj 

1)  -  Božična  poslanica 

2)  -  Rad  za  katoličke  organizacije 

3)  -  Nepolitičnost  katoličke  akcije 

4)  -  Bujnost  rada  nadbiskupa  koadjutora 

5)  -  Posljedak  koadjutorova  rada 

4.  -  Preuređenje  dušobrižničkog  rada 

1)  -  Nedostatno  ustrojstvo  župa  u  Zagrebu 

2)  -  Pothvat  nadbiskupa  koadjutora 

3)  -  Prigovori 

4)  -  Ustrajan  rad  i  uspjesi 

5.  -  Na  jeruzalemskim  ulicama 

1)  -  Hodočašće  u  Sv.  Zemlju 

2)  -  U  Jeruzalemu 

3)  -  Posveta  spomen-oltara 

4)  -  Povratak 

5)  -  Ishod  puta  u  Sv.  Zemlju 

6.  -  Crkveno-politička  previranja  u  zemlji,  g.  1934-1938 

1)  -  Smaknuće  kralja  Aleksandra  Karađorđevića 

2)  -  Zagrebački  memorandum 

3)  -  Svibanjski  izbori  g.  1935 


196  4)  -  Memorandum  nadbiskupa  Bauera 

198  5)  -  Konkordat 

202  6)  -  Stav  katoličke  Crkve 

210  7)  -  Nečuvena  podvala  na  račun  nadbiskupa  Stepinca 

V.  -  STEPINAC  -  ZAGREBAČKI  NADBISKUP 

1.  -  Preuzimanje  stolice  zagrebačkog  nadbiskupa 

1)  -  Nadbiskup  Antun  Bauer  i  njegova  smrt 

2)  -  Kanonsko  preuzimanje  zagrebačke  nadbiskupije 

3)  -  Stanje  nabiskupije  krajem  g.  1937  i  dalje 

2.  -  Nadbiskup  i  njegov  kler 

1)  -  Briga  za  sjemenjšta 

2)  -  «Držimo  zajedno !» 

3)  -  Pastoralni  tečajevi 

4)  -  Dekanski  sastanci 

5)  -  Budni  nadziratelj  vršenja  svećeničkih  dužnosti 

6)  -  Osobni  susreti  s  klerom 

3.  -  Nadbiskup  i  njegovi  vjernici 

1)  -  Promicanje  vjere  u  Elrvatskom  Narodu 

2)  -  Nacrt  duhovne  obnove 

3)  -  Sudbonosni  događaji  u  svijetu  i  Elrvatskoj 

4)  -  Sveta  godina  Hrvatskog  Naroda  1940-1941 
5}  -  Tri  nadbiskupova  pothvata 

6}  -  Plodovi  vjerske  obnove 

7)  -  Na  braniku  svete  vjere 

4.  -  Revnitelj  protiv  bogohulnosti 

1)  -  Protiv  psovke 

2)  -  Zadovoljština  za  bogohulnost 

3)  -  Psovka  -  narodna  nesreća 

5.  -  Stepinac  i  katolički  tisak 

1)  -  Nadbiskupova  opća  briga  za  katolički  tisak 

2)  -  Dalekovidne  osnove 

3)  -  Prijevod  Sv.  pisma 

4)  -  Ostala  nadbiskupova  nastojanja  oko  katoličkog  tiska 

6.  -  Branitelj  dostojanstva  kršćanskog  braka 

7.  -  Poklonik  euharistijskog  Isusa 

8.  -  Apostol  Bogorodičine  slave 

1)  -  Marija  u  Stepinčevoj  mladosti 

2)  -  Stepinac  i  Marijno  svetište  u  Bistrici 

3)  -  Ustanova  «Nadasve» 

4)  -  Drugi  nadbiskupovi  pothvati 

5)  -  Krunica  -  nabiskupu  sva  nada 

9.  -  Ustrajan  propovjednik  istine  i  pravde 
1)  -  Stepinac  propovijeda  Evanđelje 

2)  -  Nadnaravna  snaga  nadbiskupovih  propovijedi 

3)  -  Nadbiskupova  priprava  za  propovijedi 

4)  -  Propovjednik  pokore 


10.  -  Stepinac  -  uzor  svome  stadu 

1)  -  Uzor  stadu 

2)  -  Nadbiskupovi  pogledi  na  redovnički  stalež 

3)  -  Stepinac  i  pojedine  redovničke  zajednice 

4)  -  Stepinac  i  ženske  družbe 

5)  -  Stepinac  i  hrvatske  karmelićanke 

VI.  -  U  VRTLOGU  RATNIH  DOGAĐAJA 

1 .  -  Politički  prevrati 

1)  -  Dr.  Ante  Pavelić  i  ustaški  pokret 

2)  -  Osnivanje  Nezavisne  Države  Hrvatske 

3)  -  Nezavisna  Država  Hrvatska  i  Italija 

4)  -  Dobra  učinjena  u  Nezavisnoj  Državi  Hrvatskoj 

5)  -  Manjkavosti  uprave  nove  države 

6)  -  Borba  za  očuvanje  obnovljene  države 

7)  -  Nezavisna  Država  Hrvatska  i  Sv.  stolica 

8)  -  Papin  izaslanik  u  Hrvatskoj 

2.  -  Snalaženje  nadbiskupa  Stepinca  u  ratnom  metežu 

1)  -  Stepinac  gleda  događaje  okom  vjere 

2)  -  Stepinac  i  politika 

3)  -  Pomoćnik  potlačenih  izbjeglica 

4)  -  Zaštitnik  politički  ugroženih  osoba 

a)  -  Zaštitnik  hrvatskih  pravoslavaca 

b)  -  Zagovornik  hrvatskih  Židova 

c)  -  Gostoprimac  prognanih  slovenskih  svećenika  i  redovnika 

5)  -  Stepinčeva  revnost  i  razbor 

6)  -  Stepinac  -  branič  istine  i  ćudoređa 

a)  -  Ljubav  prema  vlastitoj  domovini 

b)  -  Prava  sloboda  i  katolici 

c)  -  Čovječja  nadutost  i  Božja  čast 

d)  -  Osnovna  prava  čovjeka  i  katoličke  Crkve 

e)  -  Kršćanska  nauka  i  pretpostavke  o  rasi 

f)  -  Katolička  Crkva  i  prava  Hrvatskog  Naroda 

g)  -  Katoličanstvo  i  komunizam 

h)  -  Katolici  i  čvrstoća  značaja 

i)  -  Pitanje  mira  u  svijetu 

j)  -  Ljubav  -  načelo  djelovanja 

k)  -  Protiv  progona  hrvatskih  pravoslavaca 

l)  -  Papin  moralni  i  duhovni  auktoritet 

m)  -  Materijalizam  -  gradnja  babilonskog  tornja 

n)  -  Kršćanska  načela  državnog  zakonodavstva 


481 


7)  -  Za  samostalnu  državu  Hrvatsku 

491  1 .  -  Svršetak  rata  i  susret  s  komunističkom  vlašću 

491  1)  -  Slom  Nezavisne  Države  Hrvatske 

496  2)  -  Dolazak  komunista  u  Zagreb  i  Stepinac 

498  2.  -  Suočenje  s  komunističkom  vlasti 

498  1)  -  Nadbiskup  Stepinac  u  pritvoru 

501  2)  -  Prvi  susret  komunističke  vlasti  s  katoličkim  svećenstvom 

505  3)  -  Stepinčev  razgovor  s  Titom 

509  4)  -  Narod  okupljen  oko  Stepinca 

512  3.  -  Strahovlada  u  Hrvatskoj 

512  1)  -  Sovjetski  komunizam  i  Crkva 

513  2)  -  Katolička  Crkva  u  komunističkoj  Jugoslaviji 

514  3)  -  Ubijanje  svećenika,  činovnika  i  kulturnih  radnika 

520  4)  -  Vjersko-ćudoredni  odgoj  mladeži 

525  5)  -  Sprječavanje  dijeljenja  sakramenata  bolesnicima  i  kažnjenicima 

526  6)  -  Onemogućen  katolički  tisak 

527  7)  -  Novinski  napadaji  na  biskupe  i  kler 

530  8)  -  Laiciziranje  kršćanskog  braka 

530  9)  -  Oskvrnjivanje  katoličkih  groblja 

531  10)  -  Zapljena  crkvene  imovine 

537  4.  -  Nadbiskupove  smjernice  vjernicima  i  kleru 

539  5.  -  Stav  biskupa  prema  komunističkom  režimu 

540  1)  -  Zahtjevi  biskupa 

541  2)  -  Zanimanje  režima  za  tijek  biskupske  konterencije 

542  3)  -  Zajedničko  pastirsko  pismo 

544  6.  -  Bijesan  ustuk  na  pastirsko  pismo 

544  1)  -  Prvi  odjeci:  podjela  duhova 

545  2)  -  Bijes  komunističke  partije 

548  3)  -  Tvomi  napadaj  na  Stepinca 

550  4)  -  Stepinac  pobija  lažni  komunistički  izvještaj  o  događaju 

554  5)  -  Nastavak  pogrda  i  progona 

560  6)  -  Svetogrdno  razbijanje 

VIII.  -  PRED  KOMUNISTIČKIM  SUDOM 

563  1.  -  Stepinac  lišen  slobode 

563  1)  -  Državna  promidžbena  hajka  protiv  nadbiskupa 

565  2)  -  Nadbiskupa  vode  u  zatvor 

569  3)  -  Nasilja  prije  suđenja 

4)  -  Tihi  prosvjed 

5)  -  U  pritvoru 

6)  -  Branitelji  po  uredovnoj  dužnosti 

2.  -  Komunisti  sude  zagrebačkom  nadbiskupu  Stepincu 

1)  -  Dvoznačnost  suđenja 

2)  -  Suđenje  u  znaku  nasilja 

3)  -  Optužnica  protiv  nadbiskupa 

4)  -  Ispitivanje  nadbiskupa 

5)  -  Nadbiskupov  govor  na  sudu 

6)  -  Saslušanje  svjedoka 

7)  -  Obrana 

8)  -  Nepravedna  osuda  nadbiskupa  Stepinca 

9)  -  Pozadina  suđenja 

10)  -  Ušutkana  vjera  -  glasnija  od  slobodne 
IX.  -  STEPINAC  U  TAMNICI  I  ZATOCENJU 

1.  -  Vitez  u  šutnji 

1)  -  Lepoglavska  kaznionica 

2)  -  Utjecaj  nadbiskupove  nazočnosti 

3)  -  Uznička  ćelija 

4)  -  Postupak 

5)  -  Život  u  kaznionici 

6)  -  Posjeti 

7)  -  Nedužna  zabava 

8)  -  Nadbiskupovi  duhovni  usponi 

2.  -  Zatočen  u  Krašiću 

1)  -  Vijest  o  premještaju  nadbiskupa  u  Krašić 

2)  -  Nepomičan  kao  stijena 

3)  -  «Ja  iz  ove  zemlje  ne  idem» 

3.  -  U  kutiću  zarobljene  slobode 

1)  -  Sav  uronio  u  Boga 

2)  -  U  službi  besmrtnih  duša 

3)  -  Nadbiskupov  odmor  i  razonoda 

4.  -  Odlučan  čuvar  crkvenog  jedinstva 

1)  -  Pokušaji  kidanja  veze  sa  Sv.  Ocem  papom 

2)  -  Gdje  je  Petar,  ondje  je  Crkva 
3}  -  Apostolat  pisane  riječi 

5.  -  Jak  u  trpljenju 

1)  -  Nove  zabrane 

2)  -  S  kardinalskim  dostojanstvom  -  novi  progoni 

3)  -  Pooštren  redarstveni  nadzor 

6.  -  Ufanje  u  Boga 
1)  -  Kardinalovo  geslo 


746 

748 

755 

755 

756 

758 

767 

769 

775 

787 

802 

805 

812 

814 

814 

818 

823 

826 

826 

828 

839 

840 

840 

841 

842 

842 

843 

846 

848 

848 

849 

939 

SAI 

Str. 

854 

856 

859 

859 

863 

871 

871 

874 

881 


2)  -  «Što  su  nevolje  veće,  tim  čvršće  mora  biti  pouzdanje  u  Boga» 

3)  -  «Samo  ne  kloniti  duhom,  Bog  nas  neće  ostaviti» 

7.  -  Heroizam  ljubavi 

1)  -  Ljubav  prema  Bogu 

2)  -  Ljubav  prema  katoličkoj  Crkvi 
3}  -  Otac  sirotinje 

4)  -  «Ne  smijemo  mrziti » 

5)  -  Prijatelj  djece 

8.  -  Tragom  poniznog  Učitelja 

X.  -  U  SUTONU  ŽIVOTA 

1.  -  Narušeno  zdravlje 

2.  -  U  brizi  za  nasljednika 

3.  -  Iz  domovine  nipošto! 

4.  -  Krunidba  kipa  Gospe  Fatimske 

5.  -  Stepinčeva  duhovna  oporuka 

1)  -  Prva  oporuka  iz  g.  1939 

2)  -  Druga  oporuka  iz  g.  1957 

3)  -  Treća  oporuka  iz  g.  1959 

6.  -  Posljednja  bitka 

1)  -  UDBin  ponovni  pritisak  i  teror 

2)  -  Kardinalov  odgovor 

XI.  -  SVETA  SMRT 

1.  -  Kardinalovi  posljednji  dani 

1)  -  Zadnje  molitve  za  progonitelje 

2)  -  Subota,  6.  veljače  1960 

3)  -  Nedjelja,  7.  veljače  1960 

4)  -  Ponedjeljak,  8.  veljače  1960 

5)  -  Utorak,  9.  veljače  1960 

6)  -  Srijeda,  10.  veljače  1960 

7)  -  14  sati  i  15  minuta:  «Fiat  voluntas  tua!» 

2.  -  Nakon  smrti 

1)  -  Opća  žalost 

2)  -  Pripreme  za  pogreb 


3)  -  Svečana  sahrana  u  zagrebačkoj  prvostolnoj  crkvi 

4)  -  Zagrebačka  katedrala  -  Stepinčev  slavni  grob 

XII.  -  POSMRTNI  ODJECI 

1.  -  Svjetski  odjek  o  smrti  kardinala  Stepinca 

1)  -  Udio  Sv.  Oca  Ivana  XXIII 

2)  -  Izvanredni  sveopći  izrazi  saučešća 

2.  -  Na  glasu  svetosti 

1)  -  Neprestano  hodočašće  na  Stepinčev  grob 

2)  -  Izjave  o  glasu  svetosti 

3.  -  Stepinčeva  posmrtna  djelotvorna  ljubav 

